
11Iki sarasilahé Yésus Kristus, 
tedhaké Daud, tedhaké Abraham. 
2ZAbraham peputra Ishak, Ishak 
peputra Yakub, Yakub peputra Yéhuda 
sasadhèrèké; 

3Yéhuda peputra Pèrès lan Zérah, 
patutan saka Tamar; Pêrès peputra 
Hèzron, Hêzron peputra Ram; 

4Ram peputra Aminadab, Aminadab 
peputra Nahason, Nahason peputra 
Salmon; 

“Salmon peputra Boas patutan saka 
Rahab; Boas peputra Obêèd patutan saka 
Rut; Obèd peputra Isai, 

@Isai peputra Daud, Daud peputra 
Salomo, patutan saka tilas bojoné Uria, 

7 Salomo peputra Réhabéam, Réhabéam 
peputra Abia, Abia peputra Asa, 

SAsa peputra Yosafat, Yosafat peputra 
Yoram, Yoram peputra Uzia; 

2Uzia peputra Yotam, Yotam peputra 
Akhas, Akhas peputra Hizkia; 

10 Hizkia peputra Manasyé, Manasyé 
peputra Amon, Amon peputra Yosia; 

ll vosijia peputra Yékhonya sasadhèrèké, 
nalika jaman pambuwangan menyang 
Babil. 

12 Sawusé jaman pambuwangan 
menyang Babil, Yékhonya peputra 
Séaltiêl, Séaltiêl peputra Zêrubabél; 

13 Zèrubabél peputra Abihud, Abihud 
peputra Flyakim, Flyakim peputra Azor; 

14 Azor peputra Zadok, Zadok peputra 
Akhim, Akhim peputra Éliud; 

15 Éljud peputra Éléazar, Éléazar peputra 
Matan, Matan peputra Yakub; 

16 Yakub peputra Yusuf bojoné Maria, 
kang mbabar Yésus, kang sinebut 
Kristus. 

17 Dadi gunggungé saka Abraham 
tumeka Daud iku ana patbelas turunan, 
saka Daud tumeka jaman pambuwangan 
menyang Babil ana patbelas turunan 
lan saka jaman pambuwangan menyang 
Babil tumeka Sang Kristus patbelas 
turunan. 

18 Anadéné wiyosé Yésus Kristus iku 
kalakoné mangkéné: Nalika Maria kang 
ibu lagi pacangan karo Yusuf, sadurungé 
tunggal sapaturon, tinemu wis ngandheg 
marga saka Roh Suci. 

19 Sarèhné Yusuf bojoné iku wong 
mursid sarta ora gelem mirangaké Maria 
ana ing ngarepé wong akèh, mulané 
sumedya medhot pacangané kanthi 
sesidheman. 

20ONanging bareng lagi duwé gagasan 
mangkono iku, tumuli ana malaékating 
Pangéran ngatingali sajroning 
pangimpèn, dhawuhé, "Hé, Yusuf, 
tedhaké Daud, aja sumelang anggonmu 
ngepèk Maria dadi bojomu, awit Putra 
kang kabobotaké iku marga saka Roh 
Suci, 

21 sarta Maria bakal mbabar putra 
kakung, iku namakna Yésus; awit iya 
iku kang bakal ngluwari umaté saka ing 
dosané." 

221ku mau kabèh kelakon supaya 
katetepan apa kang kapangandikakaké 
déning Pangéran lantaran nabi, 
mangkéné, 

23 "Lah, sang kenya bakal nggarbini 
sarta mbabar putra kakung, kang 
asmané bakal sinebut Imanuèl, tegesé: 
Allah nunggil kalawan kita." 

24 Satanginé turu, Yusuf banjur 
ngèstokaké kayadéné kang 
kadhawuhaké déning malaékating 

Pangéran, lan nampani Maria dadi 
bojoné, 

2> nanging ora diwori turu, nganti 
tumekané wus mbabar putra, kang 
banjur dinamakaké Yésus. 

I Nalika Yésus wus miyos ana ing 

Bètlehèm, wilayah Yudéa, yaiku 
nalika jamané Raja Hérodès, lah ana 
para pandhita saka Wétan padha teka 
ing Yérusalèm 

2Zlan takon-takon, "Rajanipun tiyang 
Yahudi ingkang nembé miyos punika 
wonten ing pundi? Margi kula sampun 
sami sumerep lintangipun wonten 
ing Wétan, déné anggèn kula mriki 
punika badhé sami sujud wonten ing 
ngarsanipun." 

3 Bareng miyarsa kang mangkono iku, 
Hérodès banget geteré, mangkono uga 
wong sakutha Yérusalèm kabèh. 

#Banjur nimbali sakèhé para 
pangareping imam lan para ahli Torèt 
bangsa Yahudi, lan padha kadangu ana 
ngendi Sang Kristus bakal miyos. 

“Unjuké kang padha kadangu, "Wonten 
ing Bêètlehèm, wilayah Yudéa, awit 
ingkang sampun kaserat déning nabi, 
makaten: 


MATIUS 2.6— 10 5 


SAnadéné sira, hé Bètlehèm wilayah 
Yéhuda, sira iku babar pisan ora kang 
cilik dhéwé ana ing antarané para kang 
ngasta papréntahan ing wilayah Yéhuda, 
amarga saka sira bakal ana panutan 
miyos, kang bakal ngengon umatingsun 
Israèl." 

7 Hérodès banjur nimbali para pandhita 
mau kanthi sesidheman, padha kadangu 
kanthi tlesih bab wektu katoning 
lintangé; 

#nuli padha didhawuhi menyang 
Bètlehèm sarta kaweling, "Padha 
mangkata, titi-priksanen sing tlesih bab 
Sang Timur iku, déné samangsa wus 
ketemu, énggal padha ngaturana uninga 
marang aku, supaya aku iya bisa mrana 
nyembah marang Panjenengané." 

Para pandhita sawisé ngrungu 
dhawuhé raja iku, banjur padha 
mangkat. Lah nalika iku, lintang kang 
wis kadeleng ana ing Wétan mau, nuntun 
lakuné para pandhita nganti tekan papan 
kang katuju, lan banjur mandheg ing 
sandhuwuré padunungané Sang Timur. 

l0 Bareng weruh lintangé, padha 
bungah banget. 

11 Banjur padha lumebu ing omah lan 
ndeleng Sang Timur karo Maria kang 
ibu, nuli padha sujud nyembah marang 
Panjenengané. Tumuli padha mbukaki 
pethiné raja-brana, Padha nyaosaké 
pisungsung marang Panjenengané arupa 
mas, menyan lan blendok mur. 

12 Sabanjuré, sarèhné padha diélingaké 
ing sajroning impèn, supaya aja bali 
sowan ing ngarsané Hérodès, mula 
mulihé menyang tanahé padha metu 
dalan liya. 

13 Sapungkuré para pandhita mau 
tumuli ana malaékating Pangéran, kang 
ngatingali marang Yusuf ing sajroning 
impèn lan dhawuh, "Tangia, Sang Timur 
lan kang ibu ungsèkna menyang Mesir, 
sarta manggona ing kana nganti Ingsun 
paring pangandika marang sira. Awit 
Hérodès bakal nggolèki Sang Timur lan 
arep nyédani Panjenengané." 

14yusuf tangi lan ing bengi iku uga 
nambut Sang Timur dalah kang ibu, 
tumuli ngungsi menyang Mesir, 

lan manggon ing kana nganti 
sasédané Hérodès. Mangkono dadiné 
katetepan apa kang kapangandikakaké 
déning Pangéran, lantaran nabi, 

"Saka Mesir anggoningsun nimbali 
Putraningsun." 

l6 Bareng Hérodès pirsa yèn 
Panjenengané diapusi, banget dukané, 
banjur dhawuh matèni sakèhé bocah 
lanang ing Bètlehèm lan sakubengé, 
sing umur rong taun sapangisor, manut 
wektu kang kadangokaké kanthi tlesih 
marang para pandhita. 

1 Kang mangkono iku, katetepan 
kang kapangandikakaké lantaran nabi 
Yérémia, 

18 "Ana swara kaprungu ing Rama, 
panangis lan pangadhuh kang banget; 
Rahel nangisi anak-anaké lan emoh 
kalipur, awit anak-anaké wus padha ora 
ana." 

19 Bareng Hérodès wis séda, ana 
malaékating Pangéran kang ngatingali 
marang Yusuf ing sajroning impèn ana 
ing Mesir, kang dhawuh, 

20 "Tangia, Sang Timur lan kang ibu 
gawanen bali menyang Israél, amarga 
sing padha ngarah sédané Sang Timur 
wus padha mati." 

2lvyusuf banjur tangi, nambut Sang 
Putra lan kang ibu tumuli mangkat 
menyang Israèl. 

22 Ananging bareng krungu pawarta, 
yèn Arkhélaus nggentosi kang Rama 
Hérodès jumeneng raja ing Yudéa, dadi 
sumelang yèn mrana. Ewadéné sarèhné 
diparingi pitedah ing sajroning impèn, 
banjur ngener menyang wilayah Galiléa. 

23 Satekané ing kono, tumuli manggon 
ing kutha kang aran Nasarèt. Kang 
mangkono iku supaya katetepan apa 
kang kapangandikakaké déning para 
nabi, yèn Yésus bakal kasebut: Wong 
Nasarèt. 

3 lIng nalika samana Yohanes 

Pambaptis rawuh ing pasamunan 
wilayah Yudéa, nggelaraké piwulang, 
pangandikané, 

2 "Padha mratobata, amarga Kratoning 
Swarga wis cedhaki!" 

3Déné satemené iya panjenengané iku 
kang kapangandikakaké déning Nabi 
Yésaya, mangkéné, "Ana swara kang 
nguwuh-uwuh ana ing pasamunan: 
Padha nyawisna margining Pangéran, 
lurung-lurung kagem Panjenengané 
padha lencengna." 

#Yohanes iku agemané kang kagawé 
wulu unta, sarta apaningset walulang; 
kang kadhahar walang lan madu alas. 

Banjur diparani déning wong-wong 
saka Yérusalêm, saka Yudéa kabèh lan 
saka wilayah sakiwatengené Yordan. 

@Wong-wong mau tumuli padha 
dibaptisi déning Yohanes ana ing kali 
Yordan, kalawan ngakoni dosané. 

“Nanging bareng panjenengané pirsa 
para Farisi lan para Saduki padha 
teka nyuwun kabaptis, banjur padha 
dipangandikani, mangkéné, "Hé, 
tetesaning ula bedhudhak, sapa kang 
marahi kowé nyingkiri bebendu kang 
bakal teka? 

8yYèn mangkono padha metokna woh 
kang sembada marang pamratobat. 

2Lan aja padha duwé pikiran, 
mangkéné: Aku rak padha duwé Rama 
Abraham. Awit aku pitutur marang kowé, 
sanadyan saka watu iki Allah kwaos 
mijilaké anak kanggo trahé Abraham. 

l0 Karodéné wadung wis cumawis 
ing poking wit-witan; saben wit kang 
ora metokaké woh kang becik, mesthi 
kategor lan kacemplungaké ing geni. 

11 Aku iki mbaptisi kowé kabèh nganggo 
banyu amrih patobatmu, nanging kang 
bakal rawuh nungka aku, iku luwih 
kwasa katimbang aku lan mbok nyopot 

ageméktrumpah baé aku ora pantes. IKu 
bakal mbaptisi kowé kalawan Roh Suci 
lan geni. 

12 Panjenengané wis ngasta tampah; 
panutoné bakal diresiki nganti tapis 
sarta gandumé bakal diklumpukaké 
ing lumbung, nanging mrambuté bakal 
diobong ing geni kang ora kena sinirep." 

13 Nalika samana Yésus saka Galiléa 
rawuh ing Yordan murugi Yohanes, 
karsané supaya dibaptis. 

l14Nanging Yohanes menggak, unjuké, 
“Kawula ingkang prelu Paduka baptis, lah 
kok Paduka murugi kawula.” 

1> Nanging Yésus paring wangsulan, 
pangandikané, "Wis ta, cikbèn saiki 
mangkono, amarga iya mangkono iku 
patuté Aku lan kowé padha netepi 
sakèhé karsané Allah." Yohanes tumuli 
sumarah. 

16 Sawisé kabaptis, Yésus banjur 
mentas saka ing banyu, lah ing kono 
langit tumuli piyak lan Panjenengané 
pirsa Rohing Allah tumedhak pindha 
manuk dara, nedhaki Panjenengané. 

17 Banjur ana swara saka swarga, 
kang ngandika, "Iki Putraningsun, 

kang kinasih, kang ndadèkaké 

keparengingsun." 

4 1 Sawusé mangkono Yésus 
kapurugaké déning Roh menyang 

ara-ara samun supaya kagodha déning 

Iblis. 

2Salebaré siyam patang puluh dina 
patang puluh bengi, wekasan kraos 
luwé. 

3Juru panggodha banjur marek 
ing ngarsané sarta munjuk marang 
Panjenengané, mangkéné, "Manawi 
Panjenengan Putranipun Allah, 
sumangga séla-séla punika Panjenengan 
sabdakaken dados roti." 

“Nanging Panjenengané paring 
wangsulan, pangandikané, "Ana tulisan, 
mangkéné: Uripé manungsa iku ora 
mung saka roti baé, nanging saka 
sakèhing sabda kang miyos saka ing 
lêsaning Allah." 

“Iblis tumuli nambut Panjenengané 
menyang kutha Suci lan dijumenengaké 
ana ing ndhuwur payoné Padaleman 
Suci, 

banjur munjuk marang Panjenengané, 
mangkéné, "Manawi Panjenengan 
Putranipun Allah, sumangga kula aturi 

anjlog mangandhap, awit wonten seratan 
makaten: Pangéran bakal ndhawuhi para 
malaékaté tumrap sira, sarta sira bakal 
ditadhahi ing tangané, supaya sikilira aja 
nganti kesandhung ing watu." 

Pangandikané Yésus, "Ana manèh 
tulisan mangkéné: Sira aja nyoba 
Pangéran Allahira." 

8Iblis banjur nambut Panjenengané 
manèh munggah ing gunung kang 
dhuwur banget lan diaturi mirsani 
sakèhé kraton ing donya dalah 
kamulyané, 

“nuli munjuk mangkéné, "Punika 
sadaya badhé kula aturaken dhateng 
Panjenengan, anggeripun Panjenengan 
karsa sumungkem sujud dhateng kula." 

l0yésus banjur ngandika, "Wis, lungaa, 
sétan! Sabab ana tulisan mangkéné: 
Pangéran Allahira kang kudu sira sembah 
lan Panjenengané Piyambak kang kudu 
sira bektèni." 

11 1Iblis banjur ninggalaké 
Panjenengané; lah ing kono tumuli 
ana malaékat-malaékat kang padha 
marek lan ngladosi Panjenengané. 

12 Nanging bareng Yésus miyarsa 
pawarta, yèn Yohanes wis kacepeng, 

Panjenengané banjur tindak sumingkir 
menyang Galiléa, 

13 pindhah saka Nasarèt lan dedalem 
ana ing Kapèrnaum, ing sapinggiring 
sagara wilayah Zébulon lan Naftali, 

14supaya katetepan apa kang 
kapangandikakaké déning Nabi Yésaya, 
mangkéné, 

15 "Tanah Zébulon lan tanah Naftali, 
dalan menyang ing sagara, ing sabrangé 
Kali Yordan, Galiléa, panggonané 
bangsa-bangsa kang ora wanuh marang 
Allah. 

16 Bangsa kang manggon ing pepeteng, 
iku wis ndeleng Pepadhang kang 
gedhé, sarta wong kang padha 
manggon ing tanah kang kalimputan ing 
wewayanganing pati, iku wis kaplethèkan 
Pepadhang." 

1 Wiwit nalika iku Yésus nggelaraké 
piwulang, pangandikané, "Padha 
mratobata, amarga Kratoning Swarga 
wis cedhaki!" 

l8Nalika pinuju tindak ing sapinggiring 
Tlaga Galiléa, Panjenengané pirsa wong 
loro padha sadulur, yaiku Simon kang 
karan Pétrus karo Andréas saduluré, lagi 

padha nibakaké jala ing tlaga, amarga 
padha dadi juru-amèêk-iwak. 

19 Panjenengané banjur ngandika 
marang wong loro iku, dhawuhé, "Payo, 
padha mèlua Aku, kowé bakal padha 
dakdadèkaké juru-amèk-wong." 

20 Sanalika banjur padha ninggal jalané, 
ndhèrèkaké Panjenengané. 

21 Sabanjuré nalika tindak saka kono, 
Panjenengané pirsa wong loro manèh, 
uga padha sadulur, yaiku Yakobus 
anaké Zébédéus karo Yohanes saduluré, 
ana ing prau lagi ngréwangi Zébédéus 
bapakné anggoné nyulami jalané. 
Panjenengané banjur nimbali wong loro 
iku. 

22 Ganalika padha ninggalaké prauné 
lan bapakné, nuli padha ndhèrèkaké 
Panjenengané. 

23vYésus tumuli ndlajahi sawilayah 
Galiléa kabèh, memulang ana ing papan- 
papan pangibadahé wong kono, sarta 
nggelaraké Injiling Kraton, apadéné 
marasaké sarupané lelara lan sarupané 
memala, kang tinemu ing satengahing 
bangsa kono. 

24 Pawarta bab Panjenengané iku banjur 
sumebar ing wilayah Siria kabèh; sakèhé 

wong kang nandhang lelara banjur 
padha digawa menyang ngarsané, kang 
rupa-rupa lelarané lan sangsarané, wong 
kasurupan, wong ayan lan wong lumpuh, 
sarta Panjenengané tumuli marasaké 
wong-wong iku. 

25Wong golongan akèh padha 
gumrudug ndhèrèkaké Panjenengané, 
saka Galiléa, Dékapolis, Yérusalèm, 
Yudéa sarta saka sabrangé Yordan. 

5 1 Bareng Yésus pirsa wong golongan 

iku, banjur minggah ing gunung lan 
sawisé lenggah, para sakabaté padha 
ngadhep ing ngarsané. 

2 Panjenengané tumuli medhar sabda, 
paring piwulang, pangandikané, 

3 "Rahayu wong kang mlarat ing budi, 
awit iku kang padha nduwèni Kratoning 
Swarga. 

“Rahayu wong kang prihatin, awit iku 
kang bakal padha kalipur. 

“Rahayu wong kang lembah-manah, 
awit iku kang bakal padha tampa warisan 
bumi. 

#Rahayu wong kang kaluwèn lan ngelak 
marang karsané Allah, awit iku kang 
bakal padha kawaregan. 

Rahayu wong kang ambek-welasan, 
awit iku bakal padha olèh piwelas. 

#Rahayu wong kang resik atiné, awit 
iku bakal padha sumurup marang Allah. 

2Rahayu wong kang dhemen gawé 
tentrem, awit iku kang bakal padha 
kasebut para putraning Allah. 

l0 Rahayu wong kang kaaniaya marga 
nindakaké karsané Allah, awit iku kang 
padha nduwèni Kratoning Swarga. 

ll Rahayu kowé, menawa kowé 
diwewada lan dianiaya sarta didakwa 
nindakaké sarupaning piala kang ora 
nyata, marga saka Aku. 

12 Padha bungaha lan sukarenaa, sabab 
gedhé ganjaranmu ana ing swarga, awit 
iya kaya mangkono anggoné wong-wong 
padha nganiaya para nabi sadurungé 
kowé." 

13 "Kowé iku uyahing bumi. Lah yèn 
uyah iku ilang asiné, arep diasinaké 
nganggo apa? Wus ora ana gunané 
manèh kajaba mung dibuwang lan 
diidak-idak ing wong. 

14Kowé iku pepadhanging jagat. Kutha 
kang ana ing ndhuwur gunung iku ora 
kaling-kalingan. 

1> Lan manèh wong nyumed lampu iku 
ora disèlèhaké ing sangisoré genthong, 
nanging ditumpangaké ing cagak-lampu, 
temah madhangi kabèh kang ana ing 
jero omah iku. 

l6 Samono uga padhangmu iya sorotna 
marang wong, temah padha sumurup 
marang panggawému kang becik, banjur 
padha ngluhuraké Ramamu kang ana ing 
swarga." 

17 "Kowé aja padha ngira, yèn Aku 
teka supaya mbatalaké Torèt utawa 
kitabé para nabi. Tekaku iki ora supaya 
mbatalaké, nanging nyampurnakaké. 

18 Awit satemené Aku pitutur marang 
kowé: Nganti langit lan bumi iki sirna, 
dadia aksara kang cilik dhéwé utawa titik 
siji baé ora ana kang kabuwang saka ing 
Torèt, sadurungé iku kabèh kalakon. 

19 Mulané sing sapa mbatalaké salah 
siji saka pepakoning angger-angger 
iki, sanadyan kang cilik dhéwé, sarta 
mulangaké mangkono marang wong, iku 
bakal kasebut kang cilik dhéwé ana ing 
Kratoning Swarga. Nanging sing sapa 
nindakaké lan mulangaké pepakoning 
Torèt kabèh, iku bakal kasebut kang 
gedhé ana ing Kratoning Swarga. 

2OMulané Aku pitutur marang kowé: 
Menawa anggonmu netepi karsané Allah 
ora ngungkuli para ngulama lan para 
Farisi, kowé mesthi ora bakal lumebu ing 
Kratoning Swarga." 

21 "Kowé wis padha krungu, yèn wus 
kapangandikakaké marang para leluhur: 
Sira aja mematèni, sing sapa mematèni 
kudu diladèkaké marang pangadilan. 

22 Nanging Aku pitutur marang kowé: 
Sing sapa nepsu marang saduluré, kudu 
diladèkaké marang pangadilan; sing 
sapa ngunèkaké saduluré: Kapir, kudu 
diukum déning pangadilan agama, lan 
sing sapa ngunèkaké: Murtad, kudu 
kacemplungaké ing naraka murub. 

23 Mulané menawa kowé lagi lumaku 
nggawa pisungsung menyang misbyah, 
mangka banjur kêlingan yèn sadulurmu 
lagi duwé ganjelan ing atiné tumrap 
kowé, 

24 pisungsungmu tinggalen ana ing 
ngarepé misbyah kono, nuli maranana 
sadulurmu mau, rukuna dhisik, sawisé 
iku banjur balia, nyaosna pisungsungmu. 

2> Endang rukuna karo lawananmu 
nalika lagi lumaku bebarengan menyang 
pangadilan, supaya kowé aja nganti 

diladèkaké déning lawananmu mau 
marang jaksa, jaksa banjur masrahaké 
kowé marang pambantuné, temahan 
kowé dilebokaké ing pakunjaran. 

26 Satemené Aku pitutur marang kowé: 
Kowé ora bakal metu saka ing kono, 
sadurungé kowé nyaur utangmu nganti 
sah." 

27 "Kowé wis padha krungu pangandika 
mangkéné: Sira aja laku jinal 

28 Nanging Aku pitutur marang kowé: 
Sing sapa mandeng wong wadon 
kalawan derenging napsu marang 
dhèwèké, iku wus laku jina sajroning 
atiné. 

22 Mulané menawa mripatmu tengen 
dadi jalaraning piala, cuplaken banjur 
buwangen, amarga luwih becik 
kélangan salah siji saka péranganing 
badanmu katimbang badanmu sakojur 
kacemplungaké ing naraka. 

SOLan manèh menawa tanganmu 
tengen dadi jalaraning piala, kethoken 
banjur buwangen, amarga luwih 
becik kélangan salah siji péranganing 
badanmu katimbang badanmu sakojur 
kacemplungaké ing naraka. 


MATIUS 5.31-37 20 


3lUga ana pangandika mangkéné: Sing 
sapa megat bojoné, kudu mènèhi layang 
pegat. 

32Nanging Aku pitutur marang kowé: 
Sing sapa megat bojoné ora jalaran saka 
laku jina, iku ndadèkaké bojoné laku jina 
lan sing sapa ngalap bojo wong wadon 
kang kapegat mau, dadi laku jina." 

33 "Kowé wis padha krungu, yèn 
para leluhur padha tampa pangandika 
mangkéné: Aja nglairaké sumpah palsu, 
nanging tetepana sumpahira ana ing 
ngarsaning Pangéran. 

S#Nanging Aku malah pitutur marang 
kowé: Aja supata babar pisan, dadia 
demi swarga, awit iku dhamparing Allah, 

3>dadia demi bumi, awit iku ancik- 
anciking sampéyané, dadia demi 
Yérusalèm, awit iku kuthané Nata 
Agung. 

36l1ya aja supata demi sirahmu, 
awit kowé ora bisa mutihaké utawa 
ngirengaké rambutmu saeler baé. 

37 Yèn iya, kandhaa: Iya, yèn ora, 
kandhaa: Ora. Saluwihé saka iku, asalé 
saka pangawak dursila." 


MATIUS 5.38- 45 21 


38 "Kowé wis padha krungu pangandika 
mangkéné: Mripat winales mripat, untu 
winales untu. 

“Nanging Aku pitutur marang kowé: 
Kowé aja nglawan marang wong kang 
gawé piala marang kowé, malah sapa 
kang napuk pipimu tengen, pipimu kiwa 
ulungna pisan. 

4#OLlan menawa ana wong kang arep 
prakaran karo kowé, sedyané ngepèk 
klambimu, jubahmu pasrahna pisan. 

#1 Apadéné menawa kowé dipeksa dikon 
ngiringaké lakuné wong samil, iringna 
nganti rong mil. 

42yèn ana wong njejaluk marang kowé, 
wênêhana lan aja nulak wong kang arep 
utang marang kowé." 

431"Kowé iya wis padha krungu 
pangandika: Sira tresnaa marang 
sapepadhanira lan sengita marang 
mungsuhiral 

“Nanging aku malah pitutur 
marang kowé: Padha tresnaa marang 
mungsuhmu; wong kang nganiaya kowé 
padha dongakna slamet, 

4> sarana mangkono kowé padha dadi 
putrané Ramamu kang ana ing swarga, 
kang mlethèkaké srengéngé marang 


MATIUS 5.46- 6.2 22 


wong ala lan wong becik, sarta nurunaké 
udan marang wong kang ambek adil lan 
kang ora. 

46 Déné menawa kowé tresna marang 
wong kang nresnani kowé, iku kowé olèh 
pituwas apa? Para juru-mupu-béya rak 
ya tumindak mangkono, ta? 

4 Lan menawa kowé awèh salam 
mung marang sadulur-sadulurmu baé, 
kaluwihanmu apa? Wong kang ora 
wanuh marang Allah rak ya tumindak 
mangkono, ta? 

48 Mulané kowé padha sampurnaa, kaya 
Ramamu ing swarga iya sampurna." 

1 "Padha diéling, aja padha nglakoni 

kamursidanmu ana ing sangareping 
wong, supaya katona ing wong iku, awit 
yên mangkono, kowé ora bakal nampa 
ganjaran apa-apa saka Ramamu kang 
ana ing swarga. 

2 Mulané yèn kowé dedana, aja 
kokwara-warakaké kaya adaté para 
wong lamis ana ing sinagogé-sinagogé 
lan ing lurung-lurung, pamrihé supaya 
dialem ing wong. Satemené Aku pitutur 
marang kowé, iku wus padha tampa 
pituwasé. 


MATIUS 6.3 -— 7 23 


“Nanging menawa kowé dedana, 
tanganmu kiwa aja nganti sumurup apa 
kang ditindakaké tanganmu tengen. 

#Dadi anggonmu dedana iku aja 
nganti katon; Ramamu kang nguningani 
tindakmu kang ora katon iku, bakal 
paring piwales marang kowé." 

> "Déné menawa kowé padha ndedonga, 
aja kaya para wong lamis, amarga 
wong iku padha seneng ndedonga 
adeg-adegan ana ing papan-papan 
pangibadah lan ing pojok-pojoking 
lurung, pamrihé supaya katona ing 
wong. Satemené Aku pitutur marang 
kowé: Wong iku wus padha tampa 
pituwasé. 

@Nanging menawa kowé ndedonga, 
lumebua ing kamarmu, lawangé inebna, 
banjur ndedongaa marang Ramamu 
kang ora katon. Déné Ramamu kang 
pirsa tindakmu kang ora katon iku bakal 
paring piwales marang kowé. 

Apamanèh, sajroné ndedonga, aja 
nganggo tembung akèh-akèh kaya adaté 
wong kang ora wanuh marang Allah, 
awit iku padha nduwèni pangira, yèn 
marga saka akèhing tetembungané, 
pandongané bakal katrimah. 


MATIUS 6.8 - 14 24 


#Dadi aja tiru-tiru wong iku, awit 
Ramamu pirsa apa sing kokbutuhaké, 
sadurungé kowé matur. 

2 Marga saka iku ndedongaa mangkéné: 
Dhuh, Rama kawula ingkang wonten 
ing swarga, Asma Paduka mudgi 
kasucèkaken. 

l0 Kraton Paduka mugi rawuh. Karsa 
Paduka mugi kalampahan wonten ing 
bumi kadosdéné wonten ing swarga. 

ll Kawula mugi kaparingan rejeki 
kawula sacekapipun ing dinten punika. 

l2Saha Paduka mugi ngaputen 
kalepatan kawula, kadosdéné kawula 
inggih ngapunteni tetiyang ingkang 
kalepatan dhateng kawula. 

13 Punapa déné kawula mugi sampun 
ngantos katandukaken dhateng 
panggodha, nanging mugi sami Paduka 
uwalaken saking piawon. [Awitdéné 
Paduka ingkang kagungan Kraton 
saha wisésa tuwin kamulyan ing 
salami-laminipun. Amin. | 

14 Sabab, menawa kowé padha ngapura 
kaluputaning wong, Ramamu ing swarga 
iya bakal ngapura marang kowé. 


MATIUS 6.15 — 20 25 


1> Nanging menawa kowé ora ngapura 
marang wong, Ramamu iya bakal ora 
ngapura kaluputanmu." 

16 "Anadéné menawa kowé padha 
pasa, ulatmu aja kokgawé aclum 
kaya para wong lamis, awit iku padha 
nyengungusaké ulaté, supaya wong- 
wong padha weruh yén lagi pasa. 
Satemené Aku pitutur marang kowé: iku 
wus padha tampa pituwasé. 

17 Nanging kowé menawa pasa, sirahmu 
lenganana lan raupa, 

18 supaya anggonmu pasa aja ketara 
marang wong, ngemungna kauningan 
ing Ramamu kang ana ing papan 
pasingidan. Ramamu kang pirsa 
sajroning pasingidan iku bakal paring 
piwales marang kowé." 

19 "Aja padha nglumpukaké bandha 
ana ing donya; ana ing donya bandha 
bakal karusak déning renget lan taiyèng, 
apadéné dibabah lan dicolong déning 
maling. 

2ONanging padha nglumpukna bandha 
ing swarga, ana ing swarga bandha 
ora karusak dadia déning renget utawa 
déning taiyèng, sarta ora dibabah lan 
dicolong déning maling. 


MATIUS 6.21 -—26 26 


2l Amarga ing ngendi dunungé 
bandhamu, iya ana ing kono dunungé 
atimu. 

22 Diyaning badan iku mripat; menawa 
mripatmu waras, badanmu sakojur 
kapadhangan. 

23 Nanging menawa mripatmu cacad, 
badanmu dadi peteng kabèh. Dadi 
menawa pepadhang kang ana ing kowé 
dadi peteng, saiba ta petengé iku." 

24"0ra ana wong kang bisa ngawula 
marang bendara loro, awit ora wurung 
bendarané kang siji bakal disengiti; 
sijiné ditresnani, utawa bakal nengenaké 
marang kang siji lan nyepêlèkaké 
marang sijiné. Kowé ora bisa ngawula 
marang Allah lan marang Mamon. 

2> Mulané Aku pitutur marang kowé: 
Aja padha sumelang ing bab uripmu, 
bab apa kang bakal kokpangan utawa 
kokombé, lan bab badanmu, apa kang 
bakal kokanggo. Ajiné urip iku apa Ora 
ngungkuli pangan, lan ajiné badan apa 
ora ngungkuli sandhangan? 

26 padha delengen manuk-manuk ing 
awang-awang, padha ora nyenyebar lan 
ora derep, sarta ora tetandho ana ing 
lumbung, éwadéné padha kaparingan 


MATIUS 6.27- 32 27 


pakan déning Ramamu kang ana ing 
swarga. Apa kowé ora kinacèk luwih 
banget katimbang karo manuk-manuk 
iku? 

27 Sapa ta panunggalanmu kang bisa 
nyambungi umuré saasta baé marga 
saka sumelang? 

28 Mangkono manèh yagéné kowé padha 
sumelang bab sandhang-panganggo? 
Padha nyawanga kembang bakung ing 
ara-ara anggoné tumuwuh, ora nganggo 
nyambut-gawé lan ngantih. 

29 Éwadéné Aku pitutur marang kowé: 
Sanadyan Salomo sajroné sagunging 
kaluhurané, pangagemané ora madhani 
salah sijining kembang iku. 

SOMulané yèn suket ing ara-ara kang 
dina iki isih ana, sésuk diobong, iku 
dipanganggoni nganti kaya mangkono 
déning Allah, saya manèh kowé, hèh, 
wong kang cupet ing pangandel! 

Sl Awit saka iku aja padha sumelang 
kanthi calathu: Apa kang padha 
dakpangan? Utawa: Apa kang padha 
dakombé? Lan manèh: Apa kang padha 
daksandhang? 

32 Awit iku kabèh diupaya déning 
bangsa-bangsa kang ora wanuh marang 


MATIUS 6.33 - 7.4 26 


Allah; kowé aja mangkono, awit Ramamu 
ing swarga wus pirsa, yèn iku mau kabèh 
dadi kabutuhanmu. 

33 Ananging Kratoning Allah lan apa 
kang dadi karsané, iku padha upayanen 
dhisik, nuli samubarang iku mau kabèh 
bakal kaparingaké marang kowé. 

S£Mulané aja padha sumelang ing 
bab dina sésuk, amarga dina sésuk 
iku kadunungan kasusahan dhéwé. 
Kasusahan sadina, wus cukup kanggo 
sadina." 

7 1 "Aja padha netepaké luputing wong, 
supaya kowé aja ditetepaké luputmu. 

ZAmarga wewaton kang kokanggo 
ngukumi, yaiku kang bakal dianggo 
ngukumi kowé. Sarta takeran kang 
kokanggo nenaker, yaiku kang bakal 
dianggo naker kowé. 

3 Kepriyé déné kowé weruh tatal kang 
ana ing mripaté sadulurmu, mangka 
glondhong kang ana ing mripatmu 
dhéwé, kowé kok ora weruh? 

4Kepriyé déné kowé kok bisa kandha 
karo sadulurmur: Mara, tatal sing ana 
ing mripatmu iku dakilangané, mangka 
mripatmu dhéwé ana glondhongé? 


MATIUS /.5- 11 29 


Hé, wong lamis, ilangana dhisik 
glondhong sing ana ing mripatmu, 
mengko kowé bakal kanthi pramana 
anggonmu ngilangi tatal sing ana ing 
mripaté sadulurmu." 

6 "Barang kang suci aja kokwènèhaké 
marang asu, lan mutiyaramu aja 
kokuncalaké marang ngarepé babi, 
supaya ora diidak-idak sarta banjur 
minger nyronggot kowé." 

"Padha nyenyuwuna, temah bakal 
kaparingan. Padha golêk-golèka, temah 
bakal nemu. Padha thothok-thothoka, 
temah bakal kawenganan. 

#Sabab saben wong kang nyuwun, 
tampa, sing golèk, nemu lan sing 
thothok-thothok iku kawenganan 
lawang. 

2Apa ana panunggalanmu kang dijaluki 
roti anaké, kok mènèhi watu, 

l0 utawa yèn dijaluki iwak, kok mènèhi 
ula? 

11 Dadiné yèn kowé kang ala padha 
mangerti ing bab pawèwèh kang 
becik marang anak-anakmu, saya 
manèh Ramamu kang ana ing swarga, 
mesthi peparing kang becik marang 


MATIUS /,.12- 17 30 


wong sing padha nyenyuwun marang 
Panjenengané." 

12 "Mulané sabarang panggawé sing 
kokkarepaké ing bab tumindaké wong 
marang kowé, iku iya tindakna uga 
marang wong, awit iya mangkono iku 
surasané Torèt lan kitabé para nabi. 

13 Padha lumebua liwat ing lawang kang 
ciyut, awit amba lawangé lan jembar 
dalané kang anjog ing karusakan, 
mangka akèh wong kang padha metu 
ing kono. 

14 Kosok-baliné ciyut lawangé lan rupit 
dalané kang anjog ing urip, mangka 
mung sathithik wong kang nemu iku." 

1> "Sing waspada marang para nabi 
palsu, kang padha nekani kowé nganggo 
nylamur kaya wedhus gèmbèl, mangka 
sajatiné iku asu ajag kang galak. 

16 Bakalé kowé bisa nitik marang 
bab mau saka wohé. Apa ana wong 
ngundhuh anggur saka thethukulan eri, 
utawa woh anjir saka rerungkudan? 

17 Dadiné wit kang becik metokaké woh 
becik, wit kang geringen wohé iya ora 
apik. 


MATIUS 7,18 -— 24 31 


18Wit kang becik ora bisa metokaké 
woh kang ala, lan wit kang geringen ora 
bisa metokaké woh kang becik. 

19 Sarupané wit kang ora metokaké woh 
kang becik, mesthi kategor lan banjur 
kacemplungaké ing geni. 

20 Dadiné wong-wong mau bakal katitik 
saka wohé. 

21 Kang bakal lumebu ing Kratoning 
Swarga iku dudu angger wong kang 
ngucap marang Aku: Gusti, Gusti, 
nanging mung wong kang nglakoni 
karsané Ramaku kang ana ing swarga. 

221Ing dina wekasan bakal akèh wong 
kang padha matur marang Aku: Gusti, 
Gusti, punapa kawula mboten sampun 
medhar wangsit atas asma Paduka, 
sarta sampun nundhungi dhemit atas 
asma Paduka, punapa malih sampun 
ngawontenaken mukjijat kathah atas 
asma Paduka? 

23 Ing waktu iku bakal padha dakblakani 
mangkéné: Aku durung tau wanuh 
karo kowé. Padha sumingkira saka 
ing ngarepku, hé, wong kang padha 
duraka." 

24 "Mulané saben wong kang 
ngrungokaké tembungku iku mau 


MATIUS 7,25-68.2 2 


lan banjur dilakoni, iku kayadéné wong 
wicaksana, kang ngadegaké omahé ana 
ing sandhuwuré watu padhas. 

2> Bareng udan deres, banjur banjir 
sarta ana angin gedhé, kang nempuh 
omah mau, nanging ora ambruk, amarga 
katalesan ing watu padhas. 

2êNanging saben wong kang 
ngrungokaké tembungku iku mau 
mangka ora dilakoni, iku upamané kaya 
wong kang bodho, kang ngadegaké 
omahé ana ing sandhuwuré wedhi. 

27 Bareng udan deres, terus banjir, sarta 
ana angin gedhé kang nempuh, omah 
mau banjur ambruk lan banget rusaké." 

28 Kacarita, bareng Yésus wis mungkasi 
pangandikané iku mau, wong kabèh 
padha gumun banget marang piwulangé, 

29 jalaran anggoné mulang kaya kang 
kagungan pangwasa, ora kaya para ahli 
Torèt. 

1 Sawisé Yésus tumedhak saka ing 
gunung, wong golongan pirang- 
pirang padha ngetut buri Panjenengané. 

2Lah ing kono ana wong lara 
kusta marek sarta sujud marang 
Panjenengané, unjuké, "Gusti, manawi 


MATIUS 8.3 -8 33 


Paduka karsa, inggih tamtu saged mbirat 
najis kawula." 

3 Panjenengané nuli mulungaké astané, 
ndemèk wong mau sarta ngandika, "Aku 
karsa, birata najismu." Padha sanalika 
iku kabirat kustané temahan dadi resik. 

4Yyésus banjur ngandika marang wong 
mau, dhawuhé, "Poma bab iki aja 
kokkandhakaké marang sapa-sapa. Wis 
lungaa, awakmu tuduhna marang imam 
lan saosa kurban, sing dipréntahaké 
déning Musa, minangka paseksi marang 
wong." 

Nalika Yésus lumebet ing kutha 
Kapèrnaum, ana sawijining opsir panatus 
marek ing ngarsané sarta darbé atur 
panyuwun, unjuké, 

@"Gusti, réncang kawula sakit lumpuh, 
nggluntung wonten ing griya, langkung 
sanget anggênipun ngraosaken sakit." 

Panjenengané banjur ngandika, "Aku 
dakmrana, dakwarasné." 

#Nanging atur wangsulané opsir mau, 
unjuké, "Gusti, kawula mboten pantes 
nampèni Paduka wonten ing gubug 
kawula, mugi karsa ngandika satembung 
kémawon, rêncang kawula tamtu lajeng 
saras. 


MATIUS 8.9-— 13 34 


2Amargi kawula piyambak punika 
tiyang ingkang kaerèh lan inggih 
ngerèh prajurit. Manawi kawula akên 
dhateng ingkang satunggal: Lungaal 
lajeng késah; utawi dhateng sanèsipun: 
Mrénéal inggih lajeng dhateng. Tuwin 
dhateng rêncang-tumbasan kawula: Iku 
lakonanal inggih lajeng dipun lampahi." 

l0 Bareng Yésus miyarsa kang 
mangkono iku, Panjenengané kaéraman, 
banjur ngandika marang kang padha 
ndhèrèkaké, "Satemené Aku pitutur 
marang kowé: Pangandel kang saméné 
gedhéné iki Aku durung tau tumon ana 
ing satengahing bangsa Israèl. 

11 Aku pitutur marang kowé: Bakal akèh 
wong kang teka saka ing wétan lan ing 
kulon kang padha mêlu kembul bujana 
karo Abraham, Ishak lan Yakub ana ing 
Kratoning Swarga, 

12 mangka para putraning Kraton bakal 
padha kabuwang menyang pepeteng 
ing jaba, ing kono bakal ana tangis lan 
keroting untu." 

13yésus banjur ngandika marang opsir 
panatus mau, "Wis, mundura, katekana 
kaya kang dadi pangandelmu." Sanalika 
iku uga abdiné waras. 


MATIUS 8.14 -—20 35 


14 Bareng Yésus rawuh ing omahé 
Pétrus, Panjenengané pirsa embokné 
maratuwa nggluntung ana ing paturon, 
lara panastis. 

1> Tumuli didemèk tangané, panasé 
banjur ilang, nuli ngladèni tamuné. 

l6 Soréné akèh wong kang padha 
kesurupan sétan kang padha digawa 
menyang ngarsané Yésus. Sêtané padha 
ditundhungi sarana pangandika lan 
sarupané wong kang nandhang lelara 
padha disarasaké. 

17 Bab iki kelakoné supaya katetepana 
apa kang kapangandikakaké déning Nabi 
Yésaya, "Panjenengané wus ngrembat 
karingkihan kita lan nyanggi lelara kita." 

18 Bareng Yésus pirsa wong golongan 
padha ngrubung Panjenengané, banjur 
dhawuh supaya padha nyabrang. 

12 Nuli ana sawijining ahli Torèt kang 
marek sarta munjuk, "Guru, kula badhé 
ngetut wingking Panjenengan dhateng 
pundia kêmawon tindak Panjenengan." 

20yésus ngandika, "Asu-wawar padha 
duwé rong, lan manuk ing awang-awang 
padha duwé susuh, nanging Putraning 
Manungsa ora duwé panggonan kanggo 
nyêlêhaké sirahé." 


MATIUS 8.21 -— 28 36 


21 Wong liyané, yaiku salah sijining 
muridé, matur marang Panjenengané, 
"Gusti, kawula mugi Paduka parengaken 
késah rumiyin badhé ngubur bapa 
kawula." 

22 Nanging Yésus ngandika, "Kowé 
mêlua Aku, déné wong mati cikbèn 
padha ngubur wong mati panunggalané." 

23Yésus banjur minggah ing prau, para 
sakabaté padha ndhèrèk. 

24Dumadakan ana prahara ing sagara 
kono, prauné nganti ketungkeban ing 
ombak, nanging Yésus saré. 

2> Para sakabaté tumuli padha marek 
mungu, unjuké, "Dhuh, Gusti, nyuwun 
tulung, kawula sami katiwasan." 

26 Panjenengané banjur ngandika 
marang para sakabat, dhawuhé, "Yagéné 
kowé padha wedi, hé, wong kang cupet 
ing pangandel?" Panjenengané banjur 
jumeneng lan ndukani angin sarta 
sagara, tumuli sirep. 

27 Wong-wong padha gumun, 
pangucapé, "Iki wong apa ta, déné 
dalah angin lan sagara kok iya padha 
ngêéstokaké dhawuhé!" 

28 Bareng Panjenengané wis mentas 
ing sabrang, yaiku ing wilayahé wong 


MATIUS 8.29 - 33 37 


Gadhara tumuli dipethukaké wong 

loro kang padha kasurupan dhemit, 
tekané saka ing pakuburan sarta banget 
mutawatiri, nganti ora ana wong siji-sijia 
sing wani liwat ing dalan kono. 

29Lah tumuli sakaroné padha nguwuh 
seru, unjuké, "Prekawisipun punapa 
ta Panjenengan kaliyan kawula, dhuh, 
Putranipun Allah? punapa rawuh 
Panjenengan badhé misakit kawula 
sadèrènging mangsanipun?" 

SO Sawatara adoh saka ing kono ana 
babi sapantha gedhé, kang lagi diengon. 

3lDhemité nuli padha duwé panyuwun 
marang Panjenengané, unjuké, "Manawi 
kawula sami Paduka dhawuhi késah, 
mugi kawula kadhawuhana manjing ing 
babi sapantha punika." 

32 Panjenengané banjur ngandika, 
"Padha lungaa!" Banjur padha metu 

lan manjing ing babi-babi mau. Babi 
sapantha iku kabèh nuli padha mlayu 
gumrudug medhun saka ing êrèng- 
èrèênging jurang, ambyur ing sagara 
temahan padha mati klelep ana ing 
banyu. 

33 Kang padha ngengon babi mau padha 
mlayu sarta bareng wis tekan kutha, 


MATIUS 8.34-9.5 36 


padha nyritakaké lelakon iku mau kabèh, 
uga bab wong-wong kang kapanjingan 
dhemit mau. 

34Lah ing kono wong sakutha padha 
metu methukaké Yésus lan bareng 
wis padha weruh Panjenengané, 
padha nyuwun kanthi adreng, supaya 
Panjenengané karsa nilar wilayahé. 

0 1Yyésus tumuli minggah ing prau 
banjur nyabrang lan rawuh ing 
kuthané piyambak. 

2Banjur ana wong lumpuh nggluntung 
ing paturon diusung menyang ngarsané. 
Bareng Yésus pirsa pangandelé wong- 
wong iku, nuli ngandika marang kang 
lumpuh, "Hé, nggèr, diteguh atimu, 
dosamu wis kaapura." 

3Lah tumuli ana ahli Torèt sawatara 
sing padha ngunandika, “Wong iku 
nyenyamah marang Allah." 

“Nanging Yésus pirsa kang dadi 
panggraitané wong-wong mau, mulané 
banjur ngandika, "Yagêné kowé padha 
duwé panggraita kang ala ana ing atimu? 

“Gampang endi kandha: Dosa-dosamu 
wis diapura, karo kandha: Ngadega lan 
lumakua? 

@Nanging supaya kowé padha mangerti, 
yèn Putraning Manungsa duwé pangwasa 
ngapura dosa ana ing bumi iki," 
banjur ngandika marang kang lumpuh 
"Ngadega, paturonmu angkaten lan 
muliha!" 

Wongé iya banjur ngadeg lan mulih. 

#Wong golongan bareng padha ndeleng 
bab iku, padha wedi lan banjur padha 
ngluhuraké Allah, kang wis paring 
pangwasa nganti samono marang 
manungsa. 

2Sawusé Yésus jengkar saka ing 
kono, banjur pirsa wong kang jenengé 
Matius linggih ing pabéyan iku, 
nuli dipangandikani, "Mèlua Aku!" 
Matius banjur ngadeg lan ndhèrèkaké 
Panjenengané. 

10 Kacarita nalika Yésus lenggah dhahar 
ana ing omahé, ana juru-narik-pajeg 
akèh lan wong-wong dosa kang padha 
teka ndhèrèk dhahar kalawan Yésus 
dalah para sakabaté. 

11 Bareng para Farisi weruh kang 
mangkono iku, banjur kandha marang 
para sakabaté "Yagéné gurumu kok 
mangan bebarengan karo juru-narik- 
pajeg lan wong dosa?" 

l2yésus midanget, nuli ngandika, 
"Wong waras iku ora butuh dhokter, sing 
butuh iku wong sing lara. 

13wis, padha sumingkira, padha 
sinaua ngerti isining pangandika, kang 
surasané: Kang sunkarsakaké iku dudu 
kurban, nanging kawelasan. Sabab 
tekaku iki ora ngundang wong mursid, 
nanging wong dosa." 

I14 Kacarita para sakabaté Yohanes 
padha sowan ing ngarsané Yésus, lan 
munjuk, "Kawula kaliyan tiyang Farisi 
sami netepi siyam, nanging para sakabat 
kok mboten?" 

15Yésus banjur paring wangsulan 
marang wong-wong iku, "Apa iya bisa 
para dhayohé bawahan manton padha 
susah-susah sasuwéné pengantèné 
isih ana? Nanging bakal ana wektuné, 
pengantèn iku kabedhol, ing kono bakal 
padha pasa. 

l6Llan uga ora ana wong nambal 
sandhangan lawas nganggo suwèkan 
anyar, awit tambalané iku bakal 
nyuwêkaké sandhangan mau, temahan 
malah saya amba bedhahé. 

17 Mangkono anggur kang anyar iku iya 
ora diwadhahi ing kanthong kulit kang 

lawas, amarga yèn mangkono kanthong 
kulité mesthi bedhah, angguré banjur 
wutah, kanthong kulité rusak. Nanging 
anggur kang anyar iku diwadhahi ing 
kanthong kulit anyar, dadi loro-loroné 
tetep kanggo ing gawé." 

18 Sajroné Yésus ngandika mangkono 
iku, nuli ana lelurahing papan 
pangibadah kang marek sujud lan matur, 
"Anak kawula èstri saweg kémawon tilar 
donya éwasemanten mugi Paduka karsa 
rawuh saha numpangi asta, tamtu badhé 
gesang malih." 

19 yésus banjur jumeneng sarta tedhak 
bebarengan karo lurah mau kanthi para 
sakabaté. 

20 Nalika iku ana wong wadon kang lara 
nggrajag getih wus rolas tahun lawasé, 
kang nyedhaki Panjenengané saka ing 
buri lan ndemèk gombyoking jubahé. 

2l Amarga duwé osik mangkéné, 
"Angger aku bisa ndemèk jubahé, mesthi 
waras." 

22 Nanging Yésus banjur minger, mirsani 
wong wadon iku mau sarta ngandika, 
"Diteteg atimu, nggèr, pracayamu kang 
mitulungi kowé." Wiwit ing nalika iku 
wong wadon mau dadi waras. 


MATIUS 9,23 — 29 42 


23 Bareng Yésus rawuh ing omahé 
lelurah mau, sarta pirsa panyuling lan 
wong golongan kang padha ribut, 

24banjur ngandika, "Wis, padha 
sumingkira; bocahé ora mati, mung 
lagi turu." Nanging wong-wong padha 
nggeguyu Panjenengané. 

2> Sawisé wong golongan iku padha 
sumingkir, Panjenengané nuli lumebet 
sarta ngasta tangané si bocah. Bocahé 
banjur tangi. 

26 Pawartané lelakon iku banjur 
sumebar ing satanah kono kabèh. 

27 Nalika Yésus nglajengaké tindaké 
saka ing kono, ana wong wuta loro 
padha nututi lan nywara sora, unjuké, 
"Dhuh, tedhakipun Daud, kawula mugi 
Paduka welasi." 

28 Bareng Panjenengané wis lumebet 
ing dalem, wong wuta mau padha marek 
ing ngarsané, Yésus banjur ngandika 
marang wong-wong mau, "Apa kowé 
padha ngandel yèn Aku bisa nindakaké 
mangkono?" Atur wangsulané, "Inggih, 
Gusti, kawula sami pitados." 

29 Panjenengané banjur ndhumuki 
mripaté wong-wong mau sarta ngandika, 

"Padha katekana kaya kang dadi 
pangandelmu." 

SO Mripaté banjur kaelèkaké. Yésus 
banjur manti-manti marang wong- 
wong mau, "Poma, aja nganti bab iki 
kaweruhan ing wong. 

31 Éwasamono saunduré tumuli padha 
nyuwuraké Panjenengané ana ing 
sawratané wilayah kono kabèh. 

32 Gaunduré wong-wong mau banjur 
ana wong bisu kapanjingan sétan kang 
kairid ing ngarsané Yésus. 

33 Bareng sétan wis ditundhung, kang 
bisu mau bisa guneman. Wong-wong 
padha kaéraman kabèh, pangucapé, 
"Kang kaya mangkono iku durung tau 
kelakon ana ing Israèl." 

S#Nanging ujaré para Farisi, “Anggoné 
nundhungi sétan iku kanthi pangwasané 
panggedhéning para dhemit." 

3>Yésus tumuli tindak ndlajahi sakèhing 
kutha lan désa, memulang ana ing 
papan-papan pangibadahé sarta 
nggelaraké Injilé Kraton, apadéné 
nyarasaké sakèhing lelara lan memala. 

36 Bareng Panjenengané pirsa wong 
golongan iku, trenyuh banget panggalihé 
marga saka welas; awit wong-wong mau 

padha katon sayah lan ora kopên kaya 
wedhus kang ora ana pangoné. 

37 Panjenengané banjur ngandika 
marang para sakabaté, "Panèné gedhé, 
nanging kang derep mung sathithik. 

38 Mulané padha nyuwuna marang Gusti 
kang kagungan panèn, supaya karsa 
maringi wong derep kanggo panènané 
iku." 

1 0 1 Yésus tumuli nimbali sakabaté 

rolas sarta padha diparingi 
pangwasa nundhungi sétan lan 
nyarasaké sarupaning lelara lan 
sarupaning memala. 

2Déné jenengé para rasul rolas mau 
yaiku: Kang wiwitan Simon kang karan 
Pétrus, lan Andréas saduluré, Yakobus 
anaké Zébédéus, lan Yohanes saduluré, 

3 Filipus lan Bartoloméus, Tomas lan 
Matius juru-narik-pajeg, Yakobus anaké 
Alféus, lan Tadéus, 

“Simon wong Zélot lan Yudas Iskariot, 
kang ngulungaké Panjenengané. 

Wong rolas mau padha diutus déning 
Yésus sarta diparingi piweling mangkéné, 
"Kowé aja padha nyimpang menyang 
dalané wong kang ora wanuh marang 

Allah lan aja lumebu ing kuthané wong 
Samaria, 

nanging luwih becik padha maranana 
wedhus-wedhusé Banisraèl kang padha 
ketriwal. 

Padha mangkata lan padha 
memulanga mangkéné: Kratoning 
Swarga wus cedhak. 

#Wong lara padha warasna, wong 
mati tangèkna, biraten najisé wong lara 
kusta; sétan-sétan padha tundhungana. 
Kowé wis padha nampani kanthi 
lelahanan, mulané wênêhna kanthi 
lelahanan uga. 
2Aja padha nggawa emas utawa salaka 
lan tembaga ana ing sabukmu. 

10 Aja padha nggawa sangu kanggo 
ana ing dalan; aja nggawa kotang 
rangkep utawa trumpah. Sabab wong 
nyambut-gawé iku wis sapantesé yèn 
tampa pituwas. 

1 Menawa kowé lumebu ing kutha 
utawa ing désa, golèka wong kang 
pantes, banjur manggona ana ing kono 
nganti salungamu. 

12 Menawa kowé lumebu ing omahé 
wong, ulukana salam. 

13 Menawa kanthi pantes nampani 
salammu, salammu tumanduk marang 
wong-wong iku, nanging menawa ora 
pantes, salammu iku bali marang kowé 
manèh. 

14Déné yèn ana wong kang ora 
nampani kowé lan ora ngrungokaké 
tetembunganmu, endang lungaa lan 
metua saka Omah utawa kutha kono, 
sarta ketabna lebuné sikilmu. 

15 Satemené Aku pitutur marang kowé: 
Bésuk ing dina pangadilan kang sinangga 
déning Sodom lan Gomora bakal luwih 
ènthèng katimbang karo kutha iku." 

l6 "Lah kowé padha dakutus kayadéné 
wedhus gèmbèl menyang ing 
satengahing asu ajag, mulané 
dingati-ati kaya ula lan dibarès kaya 
manuk dara. 

1 Nanging sing waspada marang 
wong kabèh; sabab ana kang bakal 
ngladèkaké kowé marang pradata 
agama, kang banjur nggitiki kowé ana 
ing papan-papan pangibadahé. 

l8Llan marga saka Aku, kowé bakal 
padha diirid menyang ngarsané para 
kang padha ngasta pangwasa lan 
para raja, minangka paseksi tumrap 

wong-wong mau lan tumrap para wong 
kang ora wanuh marang Allah. 

19 Anadéné menawa kowé padha 
kelakon diladèkaké, aja padha sumelang 
ing bab kepriyé lan apa kang bakal 
kokaturaké, amarga ing sanalika iku uga 
kowé bakal kaparingan apa kang prelu 
kokaturaké. 

20 Awit dudu kowé kang celathu, 
nanging Rohé Ramamu kang ngandika 
lantaran kowé. 

21 Sadulur bakal masrahaké padha 
sadulur marang paukuman pati, samono 
uga bapa masrahaké anaké, lan 
anak-anak bakal padha wani marang 
wong-tuwané lan banjur dipatèni. 

22lan kowé bakal disengiti ing wong 
kabèh marga saka Aku; nanging sing 
sapa mantep tumeka ing wekasan, bakal 
slamet. 

23 Menawa kowé dianiaya ana ing 
sawijining kutha, padha ngungsia 
menyang kutha liyané; awit satemené 
Aku pitutur marang kowé: Sadurungé 
kowé ndlajahi kutha-kutha Israèl kabèh, 
Putraning Manungsa wus rawuh. 


MATIUS 10.24 -— 29 468 


24Mungguh sakabat iku ora ngungkuli 
guruné, utawa abdi iya ora ngungkuli 
bendarané. 

2> Tumraping sakabat wis cukup, yèn 
nganti karengkuh padha kaya guruné, 
lan tumrap abdi, yèn karengkuh padha 
kaya bendarané. Menawa kang duwé 
omah disebut Bèèlzebul, apa manèh 
brayaté saomah. 

26Mulané wong iku aja padha 
kokwedèni, awit ora ana barang kang 
kasasaban, kang ora bakal kawiyak, lan 
ora ana barang kang kadhelikaké, kang 
bakal ora kaweruhan. 

27 Apa kang dakpituturaké ana ing 
petengan, iku kandhakna ana ing 
padhangan; lan apa kang kokrungokaké 
kanthi bisik-bisik, iku padha wartakna 
saka ing payon-payon. 

28 Aja wedi marang wong-wong kang 
bisa matèni raga, nanging ora bisa 
matèni nyawa, aluwung wedia marang 
Panjenengané, kang bisa ngrusak 
karo-karoné ana ing naraka, iya jiwamu 
iya ragamu. 

“Manuk glathik loro apa ora mung 
payu saasarion? Ewadéné siji baé ora 

ana kang tiba ing lemah, yèn ora saka 
karsané Ramamu. 

SO Mangka kowé iku, malah dalasan 
rambutmu wis padha diétung kabèh. 

Sl Mulané aja padha wedi, amarga 
ajimu iku ngluwihi manuk glathik 
pirang-pirang. 

32GSaben wong kang ngakoni Aku ana 
ing ngarepaning manungsa, iku iya bakal 
dakakoni ana ing ngarsané Ramaku kang 
ana ing swarga. 

3S2Nanging sing sapa nyélaki Aku ana 
ing ngarepaning manungsa, iku iya bakal 
daksélaki ana ing ngarsané Ramaku 
kang ana ing swarga." 

34nKowé aja padha ngira, yèn tekaku 
nggawa pirukun ana ing bumi. Tekaku iku 
ora nggawa pirukun nanging pedhang. 

3>Sabab tekaku iku njalari wong 
crah karo bapakné, anak wadon karo 
embokné; mantu wadon karo embokné 
maratuwa, 

36 karodéné mungsuhé wong yaiku para 
kang nunggal saomah kabèh. 

37 Sing sapa nresnani bapa utawa 
biyungé nganti ngungkuli Aku, iku ora 
pantes tumraping Aku, lan sing sapa 
nresnani anaké lanang utawa wadon 

ngungkuli Aku, iku ora pantes tumraping 
Aku. 

38Sing sapa nampani ora manggul 
salibé lan ngetut-buri marang Aku, iku 
ora pantes tumraping Aku. 

39 Sing sapa ngéman nyawané, bakal 
kélangan nyawané, lan sing sapa 
kélangan nyawané marga saka Aku, iku 
bakal olèh nyawané. 

40 Sing sapa nampani kowé, iku dadi 
Aku sing ditampani. Lan sing sapa 
nampani Aku, iku dadi nampani kang 
ngutus Aku. 

4#1Sing sapa nampani nabi marga 
saka anggoné dadi nabi, bakal tampa 
pituwasing nabi, lan sing sapa nampani 
wong mursid, marga saka anggoné 
mursid, bakal tampa pituwasing wong 
mursid. 

42 Apadéné sing sapa awèh banyu 
adhem sacangkir baé marang salah 
sawijining wong cilik iki, marga iku 
sakabatku, Aku pitutur marang kowé 
satemené: wong iku mesthi bakal tampa 
pituwasé." 

1 1 1 Sawisé Yésus mungkasi 

piwelingé marang sakabaté rolas, 
Panjenengané banjur tindhak saka ing 

kono, bakal memulang lan nggelaraké 
Injil ana ing kutha-kuthané. 

2 Kacarita ana ing pakunjaran Yohanes 
midhanget pawarta bab pakaryané 
Kristus, 

banjur ngutus sakabaté supaya 
munjuk marang Panjenengané, 
mangkéné, "Punapa Paduka punika 
ingkang pinasthi rawuh, punapa kawula 
kedah sami ngentosi sanèsipun?" 

4Yyésus paring wangsulan, 
pangandikané, "Wis, padha mundura, 
wartakna marang Yohanes apa kang 
kokrungu lan kokdeleng: 

“wong picak padha ndeleng, wong 
lumpuh padha lumaku, wong lara kusta 
padha kabirat najisé, wong budheg 
padha krungu, wong mati padha 
katangèkaké lan wong mlarat padha 
kawartanan kabar kabungahan. 

@Rahayu wong kang ora rumangsa isin 
ngakoni Aku." 

7 Saunduré para utusan mau, Yésus 
wiwit medhar pangandika marang wong 
golongan iku bab Yohanes, mangkéné, 
"Kowé padha menyang pasamunan arep 
ndeleng apa? Arep ndeleng glagah sing 
diobat-abitaké déning angin? 

SUtawa arep apa kowé mrana? Arep 
ndeleng wong kang nganggo sandhangan 
kang sarwa alus? Wong kang manganggo 
sarwa alus iku panggonané ana ing 
kraton. 

2Dadi arep apa kowé mrana? Arep 
ndeleng nabi? Iya, bener, lan Aku pitutur 
marang kowé, malah kang ngungkuli 
nabi. 

10 Awit iya iku kang kapratélakaké 
ing Kitab, mangkéné: Lah, Ingsun 
ngutus malaêékatingsun lumaku ndhisiki 
Sira, arep nyawisaké dalanira ana ing 
ngarepira. 

11 Satemené Aku pitutur marang kowé: 
Ing antarané wong-wong kang lair saka 
wong wadon, ora ana tokoh kang luwih 
gedhé katimbang Yohanes Pambaptis, 
éwasamono wong kang cilik dhéwé ana 
ing Kratoning Swarga, iku luwih gedhé 
katimbang Yohanes Pambaptis. 

12 Sabab wiwit nalika Yohanes 
Pambaptis tumapak ing gawé nganti 
sapréné, Kratoning Swarga iku karuda- 
peksa lan para kang ngruda-peksa iku 
mbudidaya arep ngrebut pangwasa. 

13 Sabab sakèhing nabi lan kitab 
Torèt iku padha meca nganti satekané 
Yohanes. 

14 Sarta, -—- menawa kowé padha gelem 
nganggep mangkono--, iya wong mau 
iku Elia kang bakal rawuh. 

1> Sing sapa duwé kuping, ngrungokna. 

16 Dakpadhakaké apa wong golongan 
iki? Upamané kaya bocah-bocah kang 
lelungguhan ana ing pasar, cluluk 
marang kancané mangkéné: 

17 Aku wis padha nyuling kanggo kowé, 
nanging kowé ora padha njogêd. Aku wis 
padha ngidungaké kidung pangadhuh, 
nanging kowé ora padha tangisan. 

18 Sarèhning Yohanes iku teka tanpa 
mangan tanpa ngombé, mulané 
wong-wong padha ngucap: Wong iku 
kepanjingan sétan. 

19 Tekané Putraning Manungsa nganggo 
mangan lan ngombé, lan wong-wong 
padha ngucap: Delengen kuwi, wong 
grangsangan lan seneng ngombé anggur, 
kancané para juru-narik-pajeg lan wong 
dosa. Nanging kawicaksananing 
Pangéran iku anggoné kabeneraké 
marga saka pandamelé." 


MATIUS 11.20 -24 54 


20 Panjenengané banjur wiwit nenetah 
marang kutha-kutha awit padha ora 
mratobat, mangka ana ing kono 
Panjenengané nindakaké mukjijat kang 
akèh dhéwé, 

21 "Bjlai kowé Khorazin, bilai kowé 
Bètsaida, sabab menawa ing Tirus lan ing 
Sidon iya kalakon ana mukjijat-mukjijat 
kaya kang wus kalakon ana ing tengah- 
tengahmu, mesthi wis biyèn-biyèn 
anggoné padha mratobat lan sedhih 
banget. 

22 Nanging Aku pitutur marang kowé: 
Bésuk ing dina pangadilan kang 
kasangga déning Tirus lan Sidon bakal 
luwih ènthèng katimbang kowé. 

23 Apadéné kowé Kapèrnaum, apa kowé 
bakal kaluhuraké nganti sundhul ing 
langit? Ora, kowé bakal kacemplungaké 
ing teleng palimenganing pati. Sabab 
menawa ing Sodom kalakon ana 
mukjijat-mukjijat sing tumindhak ana 
ing tengah-tengahmu, kutha iku mesthi 
lestari tekan saprêné. 

24Nanging Aku pitutur marang kowé: 
Bésuk ing dina pangadilan kang 
kasangga déning tanah Sodom bakal 
luwih ènthèng katimbang karo kowé." 

2> Ing wektu iku Yésus munjuk, "Dhuh, 
Rama, Pangéraning swarga lan bumi, 
kawula ngaturaken agenging panuwun, 
déné bab punika sadaya Paduka damel 
wados tumrap tiyang wicaksana saha 
tiyang wasis, nanging Paduka lairaken 
dhateng laré-laré. 

26 Inggih, Rama, pancèn makaten karsa 
Paduka." 

27 "Samubarang kabèh wus 
kapasrahaké marang Aku déning 
Ramaku, lan ora ana wong kang 
mangerti marang Sang Putra, aliya Sang 
Rama, lan ora ana wong kang mangerti 
marang Sang Rama, aliya Sang Putra lan 
wong kang wus jinatènan saka karsané 
Sang Putra. 

28 Hé, para wong kang kesayahan lan 
kamomotan, padha mrénéa, Aku bakal 
gawé ayemmu. 

29 Pasanganku padha tampanana 
ing pundhakmu lan padha nggegurua 
marang Aku, awit Aku iki alus lan 
lembah-manah, satemah kowé bakal 
padha olêh ayeming nyawamu. 

SO Amarga pasanganku iku kapénak lan 
momotanku iku ènthèng." 

1 2 Ing nalika samana, mbeneri dina 

Sabat, Yésus tindak nglangkungi 
paganduman. Para sakabaté padha luwé, 
mulané banjur padha nyethuti wewulèn 
sarta dipangan. 

2 Para Farisi bareng weruh, padha 
munjuk marang Panjenengané, "Lah, 
sakabat Panjenengan sami nindakaken 
prakawis ingkang mboten pareng 
katindakaken ing dinten Sabat." 

“Nanging Panjenengané ngandika 
marang wong-wong mau, "Apa kowé ora 
maca bab tumindaké Daud dalah para 
pandhèrèké nalika padha kaluwèn? 

4Bab anggoné banjur padha lumebu ing 
Padalemaning Allah lan anggoné padha 
mangan roti sesaosan, kang pancèné 
ora kena kapangan déning Daud utawa 
déning pandhèrèké, kajaba déning para 
imam? 

“Mangkono uga apa kowé ora maca 
ing Torèt, yèn ing dina Sabat para 
imam padha nerak pranataning Sabat 
ana ing Padaleman Suci, lan ora padha 
kaluputan? 

Aku pitutur marang kowé: Ing kéné 
ana kang ngluwihi Padaleman Suci. 


MATIUS 12.7- 13 57 


Menawa kowé pancèn mangerti 
apa karsané pangandika iki: Kang 
sunkarsakaké iku kawelasan, dudu 
kurban, mesthi kowé ora ngukum wong 
kang ora kaluputan. 

SAmarga Putraning Manungsa iku iya 
Gustiné dina Sabat." 

Sawusé tindak saka ing kono, Yésus 
banjur lumebet ing papan pangibadahé 
wong-wong mau. 

l01Ing kono ana wong kang tangané 
mati sasisih. Wong-wong banjur padha 
matur marang Panjenengané, "Ing 
dinten Sabat punapa dipun parengaken 
nyarasaken tiyang?" Pamurihé supaya 
bisa nggugat Panjenengané. 

11 Panjenengané banjur ngandika 
marang wong-wong iku, "Menawa 
panunggalanmu duwé wedhus siji, 
mangka wedhusé iku kacemplung ing 
luwangan pinuju dina Sabat, apa ora 
banjur dicekel lan dientasaké? 

l21Iba ta kacèké ajiné manungsa 
katimbang karo wedhus? Mulané kalilan 
baé nindakaké kabecikan ing dina 
Sabat." 

13 Panjenengané banjur dhawuh 
marang kang tangané mati sasisih mau, 

"Tanganmu athungna." Wong mau tumuli 
ngathungaké, temah dadi waras pulih 
kaya tangan sijiné. 

14 Ananging para Farisi banjur padha 
metu sarta padha rerembugan bab 
anggoné bakal nyédani Panjenengané. 

1> Bareng Yésus miyarsa bab iku, 
banjur tedhak saka ing kono. Akèh wong 
golongan kang padha ndhèrèkaké, lan 
Panjenengané nyarasaké wong-wong 
mau kabèh. 

lê Nanging klawan kenceng padha ora 
diparengaké nyuwuraké Panjenengané, 

17 supaya katetepan pangandika kang 
dilantaraké déning Nabi Yésaya, 

18 "Lah iku Abdiningsun, pilihaningsun, 
kekasihingsun, kang ndadèkaké 
keparenging galihingsun, Ingsun 
bakal maringaké Rohingsun 
marang Panjenengané, sarta bakal 
ngundhangaké pangadilan marang 
sakèhing bangsa. 

19 Panjenengané ora bakal nganakaké 
padudon lan ora bakal alok-alok. Siji 
baé ora ana wong krungu swarané ing 
lurung-lurung. 

20 Glagah kang pepes ora bakal dikethok 
lan uceng-uceng kang urubé melik-melik 

ora dipatèni nganti Panjenengané wus 
ndadèkaké menangé kabeneran. 

21 Apadéné bangsa-bangsa bakal padha 
ngarep-arep marang Panjenengané." 

22 Gawusé iku wong-wong mau banjur 
nggawa wong kang kasurupan, tur 
picak lan bisu, menyang ngarsané, 
Panjenengané banjur marasaké wong 
iku, satemah kang picak lan bisu mau 
banjur bisa guneman lan ndeleng. 

23 Wong-wong golongan kabèh padha 
kaéraman sarta padha calathu, "Wong 
iku sajaké tedhaké Daud." 

24Nanging bareng para Farisi krungu 
bab iku, banjur padha ngucap, 
mangkéné, "Wong iku anggoné 
nundhungi dhemit nganggo pangwasané 
Béèlzebul, panggedhéning para dhemit." 

25 Garèhné Yésus pirsa pikirané 
wong-wong iku, Panjenengané banjur 
ngandika marang wong-wong mau, 
"Saben kraton, kang ora manunggal iku 
mesthi ambruk lan saben kutha utawa 
omah kang ora manunggal iku ora bisa 
lestari. 

26 Menawa Iblis nundhung Iblis, iku 
dadi dredah karo awaké dhéwé; menawa 

mangkono kratoné bisané lestari 
kepriyé? 

27 Dadiné yèn Aku nundhungi sétan 
nganggo jenengé Béèlzebul, lah nganggo 
jenengé sapa anak-anakmu olèhé 
nundhungi? Mulané anak-anakmu iku 
kang bakal padha ngadili kowé. 

28Nanging menawa anggonku 
nundhungi sétan iku kanthi pangwasané 
Rohing Allah, satemené Kratoning Allah 
wis ana ing kowé. 

29 Utawa kepriyé bisané wong lumebu 
ing omahé wong kang rosa lan njarah 
rayah barang darbèké, yèn wong sing 
rosa iku ora dibanda dhisik? Menawa 
uwis, lagi bisa ngrampog omah mau. 

SOSing sapa ora ngrujuki marang Aku, 
iku nglawan marang Aku, lan sing sapa 
ora mêlu ngumpulaké karo Aku, iku 
mbuyaraké. 

sl Mulané Aku pitutur marang kowé: 
Sakèhing dosa lan panyenyamahing 
wong bakal kaapura, nanging 
panyenyamah marang Roh Suci 
iku bakal ora diapura. 

3s2Yèn ana wong nglawan Putraning 
Manungsa, iku bakal kaapura, nanging 
menawa nglawan Roh Suci, iku bakal ora 

kaapura, dadia jaman saiki, samono uga 
ing jaman bésuk. 

33 Menawa uwité becik. wohé iya becik; 
menawa uwité ora becik, wohé iya ora 
becik. Amarga ketitiking wit iku marga 
saka wohé. 

34Hé, tetesaning ula bedhudhak, 
kepriyé anggonmu bisa ngucapaké 
barang-barang kang becik, lah wong 
kowé dhéwé ala? Sabab apa kang 
kaucapaké ing cangkem iku saka 
bludaging ati. 

3s5Wong becik iku metokaké barang- 
barang kang becik saka simpenané 
kang becik lan wong ala metokaké 
barang-barang kang ala saka simpenané 
kang ala. 

SO Nanging Aku pitutur marang kowé: 
Saben tembung kang tanpa guna, kang 
diucapaké déning wong, iku bésuk ing 
dina pangadilan kudu kapratélakaké 
kanthi tanggung jawab. 

37 Awit anggonmu bakal kabeneraké iku 
adhedhasar tembungmu lan anggonmu 
bakal kapatrapan paukuman iku iya 
adhedhasar tembungmu." 

S8Nalika samana ana ahli Torèt lan 
para Farisi sawatara, kang padha matur, 

"Guru, kula sami kapéngin sumerep 
pratandha saking Panjenengan." 

“Nanging paring wangsulané, 
"Golongan kang ala lan ora setya iki 
njaluk pratandha, nanging bakal ora 
kaparingan, kajaba mung pratandhané 
Nabi Yunus. 

40 Awit padha kaya Yunus anggoné 
ana ing wetengé iwak telung dina 
telung bengi, mangkono uga Putraning 
Manungsa bakal ana ing jeroné telenging 
bumi telung dina telung bengi. 

41 Bésuk ana ing pangadilan wong-wong 
Niniwé bakal tangi bareng karo golongan 
iki lan bakal ngadili golongan iki. 
Sabab wong-wong Niniwé iku sawusé 
ngrungokaké piwulangé Yunus, banjur 
padha mratobat, lah satemené kang ana 
ing kéné iki ngungkuli Yunus. 

142 Bésuk ing wektu pangadilan, 

Raja saka Kidul bakal kawungokaké 
bareng karo golongan iki lan bakal 
ngadili golongan iki, awit rawuhé saka 
pungkasaning bumi, banjur mirengaké 
bab kawicaksanané Salomo, lah mangka 
ing kéné ana kang ngungkuli Salomo." 

43 "Mungguh roh jahat iku menawa wus 
metu saka ing wong, banjur nglembara 

golèk panggonan menyang papan-papan 
kang cengkar lan suwung. Nanging ora 
olèh. 

#4Tumuli ngucap mangkéné: Aku 
dakbali menyang omah sing daktinggal 
kaé. Banjur bali, omahé tinemu suwung, 
wus resik kasaponan lan katata becik. 

45Roh jahat mau banjur lunga ngajak 
roh pepitu liyané kang luwih ala 
katimbang roh iku, tumuli padha 
lumebu sarta manggon ana ing kono. 
Wekasan wong mau alané ngluwihi sing 
uwis. Mangkono uga bakal kadadéané 
golongan kang ala iki." 

46Nalika Panjenengané lagi ngandika 
marang wong golongan iku, ingkang ibu 
lan sadhèrèk-sadhèrèké padha ana ing 
jaba, nedya ketemu karo Panjenengané. 

47 Banjur ana kang munjuk marang 
Panjenengané, "Lah punika ingkang ibu 
tuwin sadhèrèk-sadhèrèk Panjenengan 
sami wonten jawi saha ngangkah 
sagedipun kapanggih kaliyan 
Panjenengan." 

48 Nanging, Yésus paring wangsulan 
marang kang munjuk, pangandikané, 
"Sapa ta Ibuku? lan sapa ta sadulur- 
sadulurku?" 

49 Panjenengané banjur mulungaké 
astané marang para sakabaté sarta 
ngandika, "Iki ibuku lan sadulur- 
sadulurkul 

“D Sabab sing sapa nglakoni karsané 
Ramaku kang ana ing swarga, yaiku 
sadulurku lanang lan wadon sarta 
ibuku." 

Ing dina iku Yésus miyos saka 
1| 3 ing omah mau lan banjur lenggah 
ing pinggir tlaga. 

2Tumuli ana wong akèh padha 
gumrudug marek lan ngrubung 
Panjenengané, mulané Panjenengané 
banjur minggah ing prau lan lenggah 
ing kono, déné wong akèh mau padha 
ngadeg ana ing gegisik. 

3 Panjenengané banjur ngandika 
akèh-akèh marang wong-wong mau 
nganggo pasemon, dhawuhé, "Ana juru 
nyebar wiji metu arep nyebar wiji. 

“Sajroné nyebar iku wijiné ana kang 
tumiba ing pinggir dalan, banjur ana 
manuk kang padha teka, nucuki. 

“Ana kang tumiba ing watu padhas, 
kang ora akèh lemahé. Wiji mau énggal 
thukul, amarga lemahé tipis. 

@Nanging bareng srengéngé wus saya 
dhuwur, banjur alum, wekasan dadi 
garing, sabab ora ana oyodé. 

Ana manèh kang tumiba ing 
satengahing thethukulan eri. Bareng 
eri-eriné saya gedhé, wijiné kelindhih 
banget temahan ora ngetokaké woh. 

8Lan ana manèh kang tumiba ing 
lemah becik; iku banjur metu wohé, ana 
kang tikel satus, ana kang tikel sawidak 
lan ana kang tikel telung puluh. 

2Sapa kang duwé kuping ngrungokna." 

l0 Para sakabaté tumuli padha 
ngadhep lan matur, "Punapa sababipun, 
déné anggèn Panjenengan ngandika 
dhateng tiyang-tiyang punika kok mawi 
pasemon?" 

11 Paring wangsulané Yésus, "Kowé 
padha kaparingan kamurahan 
diparengaké mangretèni wadi-wadining 
Kraton Swarga, nanging wong-wong iku 
padha ora kaparingan. 

12 Amarga sapa kang duwé, iku bakal 
kaparingan, malah nganti lubèr, nanging 
sing sapa ora duwé, apa baé kang 
kaduwé, bakal dipundhut. 

131ya iku sababé anggonku paring 
pangandika marang wong-wong iku 

nganggo pasemon, awit sanadyan 
mripaté padha ndeleng, nanging 

ora weruh, lan sanadyan padha 
ngrungokaké, nanging padha ora krungu 
lan ora ngerti. 

I4Lah ana ing wong-wong iku katetepan 
pamecané Yésaya, kang ngandikakaké: 
Sira bakal krungu lan krungu, nanging 
ora mangerti, sira bakal ndeleng lan 
ndeleng, nanging ora sumurup. 

Is Amarga atiné bangsa iki ndableg 
lan kupingé jampeng sarta mripaté 
dieremaké, supaya aja padha ndeleng 
kalawan mripaté lan krungu kalawan 
kupingé sarta atiné bisa mangerti banjur 
mratobat, satemah sunwarasaké. 

lêNanging rahayu mripatmu, jalaran 
bisa ndeleng lan kupingmu, amarga bisa 
krungu. 

17 Awit satemené Aku pitutur marang 
kowé: Akèh para nabi lan wong mursid 
kang padha kepéngin ndeleng apa kang 
padha kokdeleng, nanging ora kelakon 
ndeleng, lan padha kapéngin krungu apa 
kang kokrungu, nanging ora kelakon 
krungu. 

18 Mulané rungokna maknané pasemon 
bab juru nyebar iku. 

19 Menawa ana wong kang krungu 
pangandika bab Kratoning Swarga, 
mangka ora mangerti, banjur si 
pangawak dursila teka ngrebut apa 
kang kasebar ing atiné; yaiku wiji kang 
kasebar ing pinggir dalan. 

20 Déné wiji kang kasebar ing watu 
padhas, yaiku wong kang ngrungokaké 
pangandika sarta énggal-énggal 
nampani pangandika mau kanthi 
bungah, 

21 nanging ora ana oyodé ing batiné, 
dadi ora antepan. Bareng tuwuh 
panyiya-nyiya utawa panganiaya marga 
saka pangandika iku, wong mau banjur 
ênggal murtad. 

22 Sabanjuré kang kasebar ing 
satengahing eri, yaiku wong kang 
ngrungokaké pangandika, banjur 
sumelanging donya lan daya 
pamblithuking kasugihan padha 
ngendhih pangandika mau, satemah ora 
metu wohé. 

23 Nanging kang kasebar ing lemah 
becik iya iku wong kang ngrungokaké 
pangandika lan mangerti, mulané iya 
banjur metu wohé, ana sing tikel satus, 

ana sing tikel sawidak, ana sing tikel 
telung puluh." 

24 Panjenengané medharaké pasemon 
liyané marang wong-wong mau, 
pangandikané, "Kratoning Swarga iku 
umpamané kaya wong kang nyebar wiji 
becik ing pategalané. 

2> Nanging nalika wong-wong padha 
turu kabèh, satruné teka nyebar wiji 
alang-alang ing tengahé gandum, banjur 
lunga. 

26 Bareng gandumé thukul lan wiwit 
metu wewulêèné, alang-alangé iya katon. 

27 Batur-baturé sing duwé pategalan 
padha marani lurahé lan matur: 
Bendara, punapa sanès wiji saé ingkang 
panjenengan sebar ing pategilan 
panjenengan? Saking pundi kambengan 
punika? 

28Wangsulané lurahé: Iku panggawéné 
satru. Batur-baturé matur manèh: 
Punapa panjenengan ngersakaken, 
supados kula sami mbedholi kambengan 
punika? 

22 Nanging wangsulané: Aja, sabab 
anggonmu padha mbedholi alang-alang 
iku, bisa uga ngatutaké gandumé. 

SO Cikbèn padha thukul bebarengan 
nganti mangsané panèn. Ing wektu 
iku aku bakal tutur marang sing padha 
derep: Klumpukna dhisik alang-alangé 
lan bentêèlana, banjur obongen, 
sawusé iku gandumé klumpukna ing 
lumbungku." 

3l Panjenengané medharaké pasemon 
liyané manèh marang wong-wong mau, 
pangandikané, "Kratoning Swarga iku 
upamané kaya wiji sawi kang kajupuk 
lan kasebar déning wong ana ing 
pategalané. 

32Padha-padha wiji, wiji sawi iku 
pancèn cilik dhéwé, nanging yèn wus 
thukul, gedhéné ngluwihi janganan 
liya-liyané, malah banjur dadi wit-witan, 
nganti manuk-manuk ing awang-awang 
padha saba mrono lan nusuh ing 
pang-pangé." 

33 Panjenengané medharaké pasemon 
liyané manèh marang wong-wong mau, 
pangandikané, "Kratoning Swarga iku 
upamané kaya ragi kang kajupuk ing 
wong wadon, kacarubaké ing glepung 
trigu patang puluh liter nganti mumbluk 
kabèh." 

34Gakèhé prakara iku mau kabèh 
didhawuhaké déning Yésus marang 
wong akèh kanthi pasemon lan ora 
ana kang kapangandikakaké kang ora 
dhapur pasemon, 

3>supaya ketetepana kang 
kapangandikakaké déning nabi, 
mangkéné, "Ingsun bakal ngangapaké 
tutukingsun lan mangandikakaké 
pasemon. Ingsun bakal ngucapaké 
prakara kang kineker wiwit jagat 
tinalesan." 

36yésus banjur nilar wong golongan 
mau sarta banjur kondur. Para sakabaté 
tumuli padha marek lan matur, "Pasemon 
kambengan ing pategilan punika mudgi 
Panjenengan terangaken dhateng 
kawula." 

37 Yésus banjur maringi wangsulan, 
pangandikané, "Wong kang nyebar wiji 
becik iku Putraning Manungsa. 

“8 pategalan iku jagat. Wiji kang 
becik iku para putraning Kraton, déné 
alang-alangé iku para anaké si pangawak 
dursila. 

39 Satru kang nyebar wiji alang-alang 
iku Iblis. Wektu panèn iku wekasaning 

jaman lan kang padha derep iku 
malaékat. 

4#OKang iku kayadéné alang-alang 
banjur kaklumpukaké lan kaobong ing 
geni, mangkono uga ing wekasaning 
jaman, 

41 Putraning Manungsa bakal ngutus 
para malaékaté kadhawuhan 
nglumpukaké saka ing Kratoné 
samubarang kabèh kang dadi 
sandhungan lan sakèhing wong 
kang nglakoni duraka, 

42 padha kacemplungaké ing pawon 
murub; ing kono kang bakal tinemu 
panangis lan keroting untu. 

#3Llah ing nalika iku para wong 
sampurna bakal padha mancorong kaya 
srengéngé ana ing Kratoning Ramané. 
Wong kang duwé kuping, ngrungokna." 

#4 "Kratoning Swarga iku umpamané 
kaya raja-brana kang kependhem ing 
pategalan, kang ketemu déning wong 
banjur dipendhem manèh. Marga saka 
bungahé, wong mau banjur lunga 
ngedoli barang-darbèké kabèh, lan nuku 
petegalan mau. 

4> Mangkono manèh Kratoning Swarga 
iku umpanané kayadéné wong dagang 
kang golek mutiyara kang adi. 

46 Bareng wis olèh mutiyara kang 
banget ajiné, banjur lunga ngedoli 
barang-darbèké kabèh, lan nuku 
mutiyara iku mau." 

47 "Karodéné manèh Kratoning 
Swarga iku upamané kaya krakad 
kang ditibakaké ing sagara, banjur 
ngumpulaké iwak warna-warna. 

48 Bareng wus kebak banjur digèrèd 
mentas menyang ing gegisik, wongé 
tumuli padha linggih milihi iwak-iwak 
kang becik sarta diwadhahi, déné iwak 
kang ora becik dibuwang. 

491ya kaya mangkono kaanané bésuk 
ing wekasaning jaman. Malaékat- 
malaékat bakal padha teka misahaké 
para wong kang ala saka tengahé para 
wong mursid, 

“Opadha kacemplungaké ing pawon 
murub; ing kono kang tinemu panangis 
lan keroting untu. 

IKowé apa padha mangerti iku mau 
kabèh?" Atur wangsulané para sakabat, 
"Inggih, Gusti." 

“Yésus banjur ngandika, "Mulané 
saben ahli Torèt kang nampani piwulang 
bab Kratoning Swarga iku upamané kaya 
wong kang duwé omah, kang metokaké 
barang anyar lan barang lawas saka ing 
pasimpenané." 

2 Sawisé rampung anggoné paring 
pasemon-pasemon mau, Yésus banjur 
tindak saka ing kono. 

“Sarawuhé ing kutha asalé, wong- 
wong ing kono padha diparingi piwulang 
ana ing sinagogê. Wong-wong mau 
padha kaéraman, pangucapé, "Wong 
iku olèhé kawicaksanan lan pangwasa 
nindakaké mukjijat saka ing ngendi? 

> Apa iku dudu anaké tukang kayu? 
Embokné jenengé rak Maria, lan saduluré 
Yakobus, Yusuf, Simon lan Yudas? 

“Lan sadulur-saduluré wadon rak 
padha ana ing kéné kabèh? Dadi olèhé 
iku kabèh saka ing ngendi?" 

2 Wong-wong mau satemah padha 
serik atiné marang Panjenangané. Yésus 
banjur ngandika marang wong-wong 
mau, "Kang jenengé nabi iku ana ing 
ngendi-endi kajèn, kajaba ana ing papan 
asalé lan ing omahé dhéwé." 

“8 Mulané Panjenengané ora nindakaké 
mukjijat akèh ana ing kono, jalaran saka 
anggoné padha ora pracaya iku. 

14 I Nalika samana Hérodès, raja- 

wilayah, midhanget pawarta bab 
Yésus, 

2banjur ngandika marang para abdiné, 
"Iku Yohanes Pambaptis; wus wungu 
saka ing antarané wong mati, mulané 
pangwasa kang ngéram-éramaké iku 
makarya ana ing Panjenengané kaya 
mangkono." 

SAmarga Hérodès pancèn biyèn wus 
dhawuh nyepeng Yohanes, banjur 
dibesta lan dilebokaké ing pakunjaran, 
gegayutan karo lelakoné Hérodias, 
garwané Filipus, sadhèrèké. 

“Jalaran Yohanes ngèngetaké Herodès, 
"Mboten kénging panjenengan mundhut 
garwa Hérodias!" 

“Sanadyan Hérodès kagungan karsa 
nyédani Yohanes, nanging ajrih karo 
wong akèh, amarga iku padha nganggep 
nabi marang panjenengané. 

SEwadéné bareng pinuju wiyosané 
Hérodès, putriné Hérodias, mbeksa ana 
ing satengahing pahargyan, nengsemaké 
panggalihé Hérodès, 

? nganti Hérodès nglairaké sumpah 
bakal maringi apa baé, sing disuwun. 

#Wasana, marga saka wus diajani 
ingkang ibu, putri mau banjur munjuk, 
"Keparenga kula nyuwun sirahipun 
Yohanes Pambaptis wonten ing ngriki, 
linambaran baki." 

Raja dadiné sungkawa panggalihé, 
nanging marga saka wus supaos lan 
marga saka anané para tamu, banjur 
dhawuh maringaké, 

l0 sarta utusan nigas janggané Yohanes 
ana ing pakunjaran 

lllan mustakané digawa ana ing talam 
kapasrahaké marang putri mau, banjur 
disaosaké marang ibuné. 

12 Sawusé iku para sakabaté Yohanes 
tumuli teka ngukup layoné, disarèkaké, 
banjur padha lunga ngaturaké pawartané 
marang Yésus. 

13 Bareng Yésus midhanget pawarta iku, 
banjur tindak sumingkir saka ing kono, 
nitih prau, arep miyambak menyang 
panggonan kang sepi. Nanging bareng 
wong golongan padha krungu bab iki, 
tumuli padha nusul, lumaku ing dharatan 
saka ing kutha-kuthané. 

14 Nalika Panjenengané minggah ing 
dharatan, lan pirsa wong golongan kang 
akèh banget cacahé, panggalihé trenyuh 
marga saka welasé marang wong-wong 
mau. Panjenengané banjur marasaké 
sing padha lara. 

15 Soréné para sakabaté padha sowan 
ing ngarsané lan matur, "Panggêénan 
punika sepi tur wancinipun sampun 
lungsé. Pramila tiyang kathah punika 
Panjenengan parengaken supados sami 
késah dhateng dhusun-dhusun tumbas 
tedha piyambak-piyambak." 

16 Nanging Yésus ngandika marang para 
sakabat, "Ora usah padha lunga, kowé 
baé padha mènèhana mangan." 

1 Unjuké para sakabat, "Ing ngriki 
kawula sami mboten gadhah punapa- 
punapa, kejawi roti gangsal lan ulam 
toya kalih." 

18 Dhawuhé Yésus, "Gawanen mréné, 
wênêhna Aku." 

19 Panjenengané banjur paring dhawuh 
marang wong golongan supaya padha 
linggih ana ing pasuketan. Lan sawisé 
nampani roti lima karo iwak loro 
mau, Yésus banjur tumenga ing langit 
ndedonga nyuwun berkah, tumuli 

nyuwil-nyuwil roti lima karo iwak loro 
mau, diparingaké marang para sakabat, 
lan para sakabat banjur padha ngedum 
marang wong golongan mau. 

20 Kabèh banjur padha mangan nganti 
wareg. Sawisé mangkono wong-wong 
nuli padha ngumpulaké cuwilan-cuwilan 
turahané nganti rolas wakul kebak, 

21 sing mèlu mangan mau cacahé wong 
lanang kira-kira limang èwu, iku wong 
wadon lan bocah-bocah ora kapétung. 

22 Gawisé iku Yésus banjur meksa 
marang para sakabaté, supaya padha 
nunggang prau, ndhisiki tindaké 
menyang sabrang, déné wong golongan 
padha kadhawuhan mulih. 

23 Bareng wong golongan wis padha 
kadhawuhan mulih, Yésus banjur 
minggah ing gunung piyambakan, arep 
ndedonga. Bengi iku Panjenengané 
piyambakan baé ana ing kono. 

24Nalika iku lakuné prauné para 
sakabat wis sawatara stadi saka pinggir 
lan lagi montang-manting katempuh ing 
ombak, amarga anginé nampek. 

2> Bareng wayah giliraning rondha 
kaping pat Yésus tindak nusul para 
sakabaté, tindaké napak ing sagara. 

26Nalika para sakabat weruh 
Panjenengané tindak ing sandhuwuring 
banyu iku, padha kagèt lan alok, "Ana 
memedi!" banjur padha jerit-jerit, marga 
saka wediné. 

27 Nanging Yésus tumuli ngandika 
marang para sakabat, dhawuhé, "Padha 
ditatag atimul Iki Aku, aja wedi!" 

28 pétrus banjur munjuk marang 
Panjenengané kalawan mbengok, 
"Gusti, manawi saèstu Panjenengan, 
mugi andhawuhana kawula murugi 
Panjenengan kaliyan napak ing 
sanginggiling toya." 

29 Panjenengané banjur dhawuh, 
"Mrénéa!" Pétrus banjur mudhun saka 
ing prau, lumaku napak ing banyu, 
marani Yésus. 

SONanging bareng kena angin gedhé, 
banjur wedi, satemah wiwit ambles, 
tumuli mbengok, "Gusti, nyuwun 
tulung!" 

3lyésus énggal-énggal mulung astané, 
nyepeng Pétrus sarta ngandika, "Hé, 
wong kang cupet ing pangandel, yagéné 
kowé mangu-mangu?" 

32 Banjur padha munggah ing prau, 
anginé tumuli mendha. 

3s3Wong saisiné prau padha sujud ana 
ing ngarsané lan matur, "Panjenengan 
punika saèstu Putranipun Allah." 

34Sawisé nyabrang, padha mentas ana 
ing Genesarèt. 

3> Bareng wong-wong ing panggonan 
kono wis padha ora pangling marang 
Yésus, banjur padha awèh weruh marang 
sawewengkon kono kabèh. Wong-wong 
banjur padha ngirid sakèhing wong lara, 
digawa marang ngarsané. 

36 Kalawan matur, keparenga mung 
ndemèk gombyoking jubahé waé, déné 
sapira kang ndemèk jubahé, padha dadi 
waras. 

1 5 1 Sawisé iku banjur ana para Farisi 

lan ahli Torèt sawatara saka ing 
Yérusalèm kang padha marek marang 
ngarsané Yésus sarta matur, 

2 "Punapa sababipun, déné sakabat 
Panjenengan kok sami nerak adat-tata- 
caranipun para leluhur kita? Manawi 
badhé nedha kok sami mboten wisuh 
tangan rumiyin?" 

“Nanging Panjenengané paring 
wangsulan marang wong-wong mau, 
pangandikané "Yagéné kowé kok uga 
padha nerak angger-anggeré Allah 

kanggo nuhoni adat-tata-caramu 
dhéwé? 

4Sabab Allah ngandika: Sira ngajènana 
bapa biyungira; lan manèh: Sing sapa 
ngipat-ipati bapa utawa biyungé kudu 
mati. 

“Ewadéné kandhamu: sing sapa 
kandha marang bapa utawa biyungé: 
Punapa ingkang maédahi tumraping 
panjenengan ingkang mesthinipun kula 
aturaken, punika sampun kanggé kurban 
pisungsung, 

#Jah wong iku banjur wis ora kuwajiban 
ngajèni bapakné utawa biyungé manèh. 
Dadiné kowé wis ngorakaké pepakoning 
Allah kanggo nuhoni adat-tata-caramu 
dhéwé. 

7 Hé, wong lamis, cèples temen 
pamecané Yésaya tumrap kowé: 

#Bangsa iki anggoné ngluhuraké Ingsun 
kanthi lambéné, déné atiné adoh karo 
Ingsun. 

2Tanpa guna anggoné padha ngabekti 
marang Ingsun, déné piwulang kang 
diwulangaké iku pepakoning manungsa.' 

l0yésus banjur nimbali wong golongan, 
kang dipangandikani mangkéné, 

11 "Padha ngrungokna lan mangertia: 
Kang njemberi wong iku dudu kang 
mlebu ing cangkem, nanging kang metu 
saka ing cangkem, iku kang njemberi 
wong." 

12Ing nalika iku para sakabaté padha 
marek ing ngarsané lan munjuk, 
"Punapa Panjenengan pirsa, bilih para 
Farisi sareng mireng pangandika punika 
wau lajeng sami serik manahipun?" 

13 Panjenengané paring wangsulan, 
"Sadhéngaha thethukulan kang dudu 
tanemané Ramaku ing swarga iku bakal 
kabedhol saoyod-oyodé. 

14 Jarna baé wong-wong iku, iku 
wong picak nuntun padha wong picak. 
Yèn wong picak nuntun wong picak, 
loro-loroné mesthi padha kecemplung 
ing luwangan." 

15 Pétrus tumuli munjuk marang 
Panjenengané, "Pasemon punika mugi 
Panjenengan terangaken." 

l6 Panjenengané banjur ngandika, "Dadi 
kowé iya padha durung mangerti? 

17 Apa kowé padha ora mangerti, yèn 
samubarang kang lumebu ing cangkem, 
iku parané menyang weteng banjur 
dibuwang ing pakiwan? 

18 Nanging samubarang kang metu saka 
ing cangkem iku asalé saka ing ati sarta 
iya iku kang njemberi marang wong. 

19 Amarga saka ing ati iku kawetu 
pikiran kang ala, gawé pepati, laku jina, 
cabul, nyenyolong, sumpah palsu lan 
pitenah. 

20Lah iya iku kang gawé jembering 
wong. Nanging mangan ora nganggo 
wisuh iku ora njemberi wong." 

21vyésus banjur jengkar saka ing kono 
tindak menyang wilayahé Tirus lan 
Sidon. 

22Tumuli ana wong Kanaan saka 
ing jajahan kono kang teka kanthi 
nguwuh-uwuh, "Dhuh, Gusti, tedhakipun 
Daud, mugi melasi kawula, anak kawula 
èstri kapanjingan dhemit, mesakaken 
sanget." 

22 Nanging Panjenengané ora maringi 
wangsulan babar pisan. Para sakabaté 
padha marek lan nyuwun marang 
Panjenengané, unjuké, "Tiyang 
punika kadhawuhana késah, déné kok 
ngetutaken kita kaliyan bengok-bengok." 

24 Panjenengané banjur paring 
wangsulan, pangandikané, "Aku mung 

kautus marani wedhus-wedhus Banisraèêl 
kang padha ilang." 

2> Nanging wong wadon mau banjur 
marek lan sujud marang Panjenengané 
sarta matur, "Dhuh, Gusti, nyuwun 
tulung!" 

2êNanging Panjenengané paring 
wangsulan, pangandikané, "Ora becik, 
wong njupuk rotiné bocah-bocah banjur 
diuncalaké marang asu." 

27 Atur wangsulané wong wadon mau, 
"Kasinggihan Gusti, nanging segawon 
rak inggih sami nedha cuwil-cuwilan 
ingkang dhawah saking méjaning 
bendaranipun." 

281Ing kono Yésus tumuli paring 
wangsulan, pangandikané, "Hèh, wong 
wadon, gedhé pangandelmu, mulané 
katekana apa kang dadi karepmu." Wiwit 
nalika iku uga, anaké wong wadon mau 
dadi waras. 

29vyésus sawisé jengkar saka 
papan kono, banjur tindak menyang 
sapinggiring sagara Galiléa lan minggah 
redi, tumuli lenggah ing kono. 

SO Banjur ana wong golongan kang 
padha gumrudug marek ing ngarsané 
nggawa wong lumpuh, wong pincang, 

wong picak, wong bisu lan liya-liyané 
akèh, padha kaaturaké ing ngarsané 
Yésus, lan Panjenengané banjur 
marasaké wong mau kabèh. 

Sl Satemah wong golongan padha 
kaéraman ndeleng wong bisu padha 
guneman, wong pincang padha waras, 
wong lumpuh padha lumaku, wong picak 
bisa ndeleng, lan kabèh banjur padha 
ngluhuraké Allahé Israèl. 

32Gawusé iku Yésus tumuli nimbali 
para sakabaté, padha dipangandikani 
mangkéné, "Atiku trenyuh banget saka 
welasku marang wong golongan iki. Wis 
telung dina anggoné padha ngetutaké 
Aku, mangka padha ora duwé apa kang 
kena dipangan. Aku ora bakal akon mulih 
wong-wong iku, kanthi padha kaluwèn, 
gêk-gêèk padha ambruk ana ing dalan." 

32 Para sakabaté banjur padha munjuk 
marang Panjenengané, "Wonten ing 
papan ingkang sepi punika saking pundi 
kita angsal roti ingkang kathah, ngantos 
nuwuki tiyang kathah ingkang samanten 
cacahipun?" 

3#Pangandikané Yésus marang para 
sakabat, "Kowé padha duwé roti pira?" 

"Pitu," atur wangsulané para sakabat, 
"sarta wonten ulam alit-alit sawatawis." 

3>Yésus banjur dhawuh marang wong 
golongan iku, supaya padha lungguh ing 
lemah. 

36 Sawisé mangkono Panjenengané 
banjur mundhut roti pitu lan iwak-iwak 
mau, sawisé saos sokur, banjur padha 
dicuwil-cuwil lan diparingaké marang 
para sakabat, sarta para sakabat padha 
ngedum marang wong golongan. 

37 Wong kabèh banjur padha mangan 
nganti wareg. Sawisé mangkono 
turahané diklumpukaké, nganti dadi 
pitung kranjang kebak. 

“8 Anadéné kang mangan wong patang 
èwu cacahé, mung wong lanang baé, ora 
kapétung wong wadon lan bocah-bocah. 

“9 Sawisé dhawuh marang wong 
golongan, supaya padha mulih. 
Panjenengané banjur nitih prau tindak 
menyang wilayah Magadan. 

1 6 1 Para Farisi lan Saduki padha 

marek arep nyoba marang Yésus. 
Wong-wong iku padha nyuwun marang 
Panjenengané, supaya ngatingalaké 
pratandha saka ing swarga. 

2 Panjenengané paring wangsulan 
marang wong-wong iku, pangandikané, 
"Ing wayah soré kowé kandha, “Iki bakal 
terang, marga langité abang sumilak; 

3lan ing wayah ésuk kowé kandha, 
“Dina iki ora becik, marga langité abang 
surem. Kowé bisa mbédakaké rupaning 
langit, nanging tandha-tandhaning 
jaman ora ngerti. 

4Golongan kang ala lan ora setya iki 
njaluk pratandha, nanging bakal ora 
kaparingan, kajaba mung pratandhané 
Nabi Yunus." Panjenengané banjur 
tindak nilar wong-wong mau. 

“Nalika para sakabat padha nyabrang 
sagara, padha lali ora nggawa roti. 

Yésus ngandika marang para sakabat, 
"Padha diawas, padha kang waspada 
marang raginé para Farisi lan Saduki!" 

7 Para sakabat padha rerembugan bab 
pangandika iku, pangucapé, "Anggoné 
ngandika mangkono iku rak marga kita 
padha ora sangu roti." 

#Bareng Yésus pirsa apa sing padha 
dirembug iku, tumuli ngandika, "Yagéné 
kowé padha rerembugan bab ora ana 
roti, hé, wong kang cupet ing pangandel? 

2Apa kowé durung padha mangerti? 
Apa padha ora kêlingan bab roti lima 
kanggo wong limang èwu lan pirang 
kranjang sing kokklumpukaké? 

l0 Mangkono uga bab roti pitu kanggo 
wong patang èwu lan pirang kranjang 
kang kokklumpukaké? 

11 Kepriyé ta déné kowé kok padha ora 
mangerti, yèn kang dakkarepaké iku 
dudu roti. Nanging padha diwaspada 
marang raginé para Farisi lan Saduki!" 

l21Ing kono para sakabat lagi padha 
mangerti, yèn dhawuhé Gusti iku mau, 
ora supaya waspada marang ragining 
roti, nanging marang piwulangé para 
Farisi lan Saduki. 

13 Bareng Yésus rawuh ing wilayah 
Kaisaréa Filipi, banjur ndangu marang 
para sakabaté, "Wong-wong ngarani, 
Putraning Manungsa iku sapa?" 

14 Atur wangsulané para sakabat, 
"Wonten ingkang cariyos: Yohanes 
Pambaptis, wonten ugi ingkang mastani: 
Elia; wonten malih ingkang mastani: 
Yérémia utawi salah satunggaling nabi." 

1> Panjenengané banjur ndangu, 
"Nanging kowé dhéwé padha ngarani 
Aku iki sapa?" 

l6oDéné Simon Pétrus ngaturi 
wangsulan, aturé, "Paduka punika 
Mésias, Putranipun Allah ingkang 
gesangi" 

1 Nanggapi aturé Pétrus, Yésus banjur 
ngandika, "Rahayu kowé! Simon anaké 
Yunus, amarga kang medharaké marang 
kowé iku dudu manungsa, nanging 
Ramaku kang ana ing swarga. 

l8Llan Aku dhawuh marang kowé: 
Kowé iku Pétrus, lan ing sandhuwuring 
watu karang iki, Aku bakal mbangun 
pasamuwanku, lan pangwasané alam 
pati ora bakal ngalahaké. 

19 Kowé bakal dakpasrahi soroging 
Kraton Swarga. Apa kang koktalèni 
ana ing donya bakal katalènan ana ing 
swarga, lan apa kang kokuculi, bakal 
kauculan ana ing swarga." 

20 Panjenengané banjur ngawisi para 
sakabaté, supaya ora ngandhakaké 
marang sapa baé, yèn Panjenengané iku 
Kristus. 

21 Wiwit nalika iku Yésus mratélakaké 
marang para sakabaté, yèn 
Panjenengané kudu tindak menyang 
Yérusalèm, lan bakal nandhang sangsara 
warna-warna marga saka panggawéné 


MATIUS 16. 22-26 89 


para pinituwa, para pangareping imam 
lan para ahli Torèt sarta banjur disédani, 
lan ing telung dinané kawungokaké. 

22 Nanging Pétrus narik Panjenengané, 
karo munjuk, "Gusti, mugi Gusti Allah 
nebihaken bab punika! Sampun pisan- 
pisan Gusti ngantos kataman ingkang 
makaten punika." 

23 Nanging Panjenengané banjur 
mêéêngo sarta ngandika marang Pétrus, 
"Hé, sétan, sumingkira. Kowé iku dadi 
sandhunganku, sabab kowé ora mikir 
apa kang kagalih déning Allah, nanging 
mung manut pikiraning manungsa." 

24vyésus banjur ngandika marang para 
sakabaté, "Menawa ana wong kang arep 
ngetut-buri Aku, iku nyingkura awaké 
dhéwé sarta manggula salibé lan mèlua 
Aku. 

25 Amarga sing sapa kumudu-kudu 
nylametaké nyawané, iku bakal kélangan 
nyawané, nanging kang kélangan 
nyawané marga saka Aku, iku bakal 
nemu. 

26 Apa gunané wong olèh donya iki 
kabèh, yèn kélangan nyawané? Lan apa 
kang bakal dipasrahaké minangka ijolé 
nyawané? 


MATIUS 16.27-17.4 90 


27 Awit Putraning Manungsa bakal 
rawuh ngagem kamulyané Ingkang 
Rama, ginarebeg ing para malaékaté; 
ing nalika iku Panjenengané bakal 
ngganjar marang sawiji-wijining wong 
manut panggawéné. 

28 Satemené Aku pitutur marang kowé: 
Wong-wong kang padha ana ing kéné 
iki ana kang ora bakal padha mati, 
sadurungé weruh Putraning Manungsa 
rawuh ing Kratoné." 

1 7 INem dina sawisé iku Yésus 

ngajak Pétrus lan Yakobus sarta 
Yokanan saduluré, miggah ing gunung 
kang dhuwur, prelu miyambak. 

2 Panjenengané banjur katon santun 
cahya ana ing ngarepé para sakabat 
mau, pasuryané mancorong kaya 
srengéngé, sarta pangagemané putih 
sumorot. 

Tumuli padha dikatingali Musa lan 
Elia, kang padha ngandikan karo 
Panjenengané. 

4Pétrus banjur matur marang Yésus, 
"Gusti, iba saénipun, bilih kawula 
sadaya wonten ing ngriki. Manawi Gusti 
marengaken, kawula badhé damel tarub 
tiga, satunggal kagem Gusti, satunggal 

kagem Musa saha satunggalipun malih 
kagem Elia." 

“Sajroné lagi matur, dumadakan 
ana méga padhang kang ngayomi 
wong golongan, sarta banjur ana 
swara kaprungu saka sajroning méga, 
pangandikané, "Iki Putraningsun, 
kang kinasih, kang damel renaning 
penggalihingsun. Iku sira rungokna!" 

#Krungu kang mangkono iku para 
sakabat padha sumungkem ing bumi lan 
banget wediné. 

Yésus banjur nyelak njawili para 
sakabaté, sarta ngandika, "Padha 
ngadega, aja wedi." 

8Lan bareng padha melèk, mandeng 
mendhuwur, para sakabat padha 
ora weruh sapa-sapa, kajaba mung 
Panjenengané, Yésus piyambak, ora ana 
wong liyané manèh. 

“Nalika padha mudhun saka ing 
gunung, Yésus paring piweling marang 
para sakabaté mau, pangandikané, 
"Tetingalan iku mau aja kokkandhak- 
kandhakaké marang sapa baé, nganti 
Putraning Manungsa kawungokaké saka 
ing antarané wong mati." 

l0 Para sakabaté tumuli padha matur 
pitakon, "Manawi makaten, punapaa 
déné para ahli Torèt sami cariyos, bilih 
Elia pinasthi rawuh rumiyin?" 

Il Panjenengané paring wangsulan, 
"Pancèn Elia bakal teka mbenakaké 
samubarang kabèh, 

e nanging Aku pitutur marang kowé: 
Elia wis teka, mung baé wong-wong ora 
wanuh marang wong iku, malah digawé 
sawenang-wenang. Mangkono uga 
Putraning Manungsa iya bakal nandhang 
sangsara marga saka panggawéné 
wong-wong mau." 

13 Nalika iku para sakabaté padha 
mangerti, yèn kang kapangandikakaké 
iku Yohanes Pambaptis. 

14 Bareng wis padha bali tekan 
panggonané wong golongan, ana wong 
kang marek sujud ing ngarsané Yésus, 

1> lan matur, "Gusti, anak kawula mugi 
Panjenengan welasi. Piyambakipun 
sakit ayan, lan sangsara sanget. Asring 
dhawah ing latu lan inggih asring dhawah 
ing toya. 

l6 Sampun kawula bekta dhateng 
ngajenging para sakabat Panjenengan, 

nanging sami mboten saged 
nyarasaken." 

17 Yésus banjur ngandika, "Hé, golongan 
kang ora duwé pangandel lan kang 
keblinger, nganti pira lawasé anggonku 
isih kudu tetunggalan karo kowé kabèh? 
Nganti pira lawasé anggonku isih kudu 
tahan ana ing antaramu? Bocahé 
gawanen mrênéêl!" 

18yésus banjur nggertak dhemité 
klawan sereng, satemah metu saka ing 
bocah iku lan wiwit nalika iku bocahé 
dadi waras. 

19 para sakabat tumuli padha marek 
marang ngarsané Yésus lan bareng wis 
karo Panjenengané piyambakan, banjur 
padha matur, "Punapa sababipun déné 
kawula sami mboten saged nundhung 
dhemit wau?" 

20 Panjenengané banjur ngandika, 
"Jalaran kowé padha kurang 
pangandelmu. Sabab satemené 
Aku pitutur marang kowé: Saupama 
kowé duwé pangandel sawiji sawi baé, 
kowé bisa akon gunung: Sumingkira 
saka ing kéné mrana. Gunungé iku 
mesthi ngalih, sarta ora ana barang kang 
mokal tumraping kowé. 

21 [Jinis iki ora bisa katundhung yèn ora 
sarana ndedonga lan pasal." 

22 Nalika padha ngumpul ana ing 
Galiléa, Yésus ngandika marang para 
sakabat, "Putraning Manungsa bakal 
dipasrahaké marang tangané manungsa, 

23 sarta bakal padha nyédani 
Panjenengané lan ing telung dinané 
Panjenengané bakal kawungokaké." Para 
sakabat banjur padha susah banget. 

24 Bareng padha lumebu ing 
Kapèrnaum, para juru-mupu-pajegé 
Padaleman Suci padha marani Pétrus 
lan calathu, "Guru, Panjenengan punapa 
mboten asok paos Padaleman Suci kalih 
drakhma?" 

2> Wangsulané Pétrus, "Inggih asok!" 
Nalika Pétrus lumebu ing omah, 

Yésus ngrumiyini kalawan ndangu, 
"Simon, panemumu kepriyé? Sapa sing 
dipundhuti béya utawa pajeg déning 
para raja ing donya iki, para rakyaté apa 
wong manca?" 

26 Aturé Pétrus, "Tiyang mancal" 
Yésus ngandika marang Pétrus, "Dadiné 
rakyaté ora. 

27 Nanging supaya aku kabèh aja dadi 
sandhungan tumrap wong-wong iku, 

kowé mancinga menyang sagara. Iwak 
kang kena kokpancing dhisik dhéwé 
iku cekelen, angapna cangkémé, kowé 
bakal nemu dhuwit patang drakhma ana 
ing jeroné.Jupuken bayarna marang 
wong-wong iku, kanggo Aku lan kowé." 
lIng nalika iku para sakabat 

| 8 padha marek ing ngarsané Yésus 
lan matur pitakon, "Sinten ta ingkang 
pinunjul wonten ing Kratoning Swarga 
punika?" 

2Yésus banjur nimbali bocah cilik 
siji, diadegaké ana ing satengahé para 
sakabat, 

3lan ngandika, "Satemené Aku pitutur 
marang kowé: Menawa kowé ora 
mratobat lan dadi kaya bocah cilik iki, 
kowé ora bakal lumebu ing Kratoning 
Swarga. 

4Dadi sing sapa ngesoraké awak lan 
dadi kaya bocah cilik iki, yaiku kang 
pinunjul ana ing Kratoning Swarga. 
“Karodéné sing sapa nampani bocah 
pepadhané iki atas saka jenengku, iku 
Aku kang ditampani. 

@Nanging sing sapa dadi sandhungan 
tumrap salah sijiné bocah cilik saka ing 
antarané bocah-bocah cilik iki, kang 

pracaya marang Aku, iku luwih becik 
dikalungi watu panggilingan banjur 
dicemplungaké ing sagara baé. 

7 Bilai jagat karana sakèhing 
sesandhungané. Sandhungan iku 
pancèn kudu ana, nanging bilai wong 
kang njalari tekané. 

#Menawa tanganmu utawa sikilmu dadi 
sandhungan tumrap kowé, kethoken 
lan buwangen, amarga luwih becik 
tumraping kowé, urip kanthi tangan 
kuthung utawa buntung, katimbang 
karo tanganmu lan sikilmu karo-karoné 
wutuh nanging kacemplungaké ing geni 
langgeng. 

Sarta menawa mripatmu dadi 
sandhungan tumrap kowé, cuplaken lan 
buwangen saka ing awakmu, amarga 
luwih becik tumrap kowé lumebu 
ing urip kalawan pécé katimbang 
kacemplungaké ing geni naraka kalawan 
ganep mripatmu. 

l0Poma, aja nganti ngrèmèhaké 
salah sijiné bocah saka ing antarané 
bocah-bocah cilik iki. Amarga Aku 
pitutur marang kowé: Malaékaté ing 
swarga tansah padha mandeng marang 
pasuryané Ramaku kang ana ing swarga. 

11 [Déné rawuhé Putraning Manungsa 
iku prelu nylametaké kang ketriwal." 

12 "Panemumu kepriyé? Menawa ana 
wong duwé wedhus satus, banjur 
ana siji kang ketriwal, apa ora bakal 
ninggal sing sangang puluh sanga ana 
ing pagunungan tumuli lunga nggolèki 
wedhus kang ketriwal mau? 

13 Satemené Aku pitutur marang kowé: 
Menawa bisa ketemu, kabungahané 
tumrap wedhus sing siji iki ngluwihi 
katimbang wedhus sangang puluh sanga 
kang ora ketriwal. 

I14Mangkono uga dudu karsané 
Ramamu kang ana ing swarga, yèn salah 
siji bocah saka ing antarané bocah-bocah 
cilik iki ilang." 

1> "Menawa sadulurmu gawé dosa, 
paranana lan élingna dhedhèwèkan. 
Menawa nggugu marang kandhamu, iku 
tegesé kowé wus ngentas sadulurmu. 

16 Déné yèn ora nggugu, kowé ngajaka 
wong siji utawa loro engkas, supaya 
marga saka katrangané seksi loro utawa 
telu, prakarané banjur rampung. 

1? Êwadéné yèn ora gelem manut, 
aturna marang pasamuwan. Lan yèn 
meksa ora manut karo pasamuwan, 

anggepen wong kang ora wanuh marang 
Allah utawa juru-narik-pajeg. 

18 Satemené Aku pitutur marang kowé: 
Samubarang kang koktalêni ana ing 
donya iku bakal katalènan ana ing 
swarga lan apa kang kokuculi ana 
ing donya iku bakal kauculan ana ing 
swarga. 

19 Lan manèh Aku pitutur marang kowé: 
Menawa panunggalanmu ing donya ana 
wong loro kang saiyeg nyuwun apa baé, 
panyuwuné iku bakal dikabulaké déning 
Ramaku kang ana ing swarga. 

20Sabab ing ngendi ana wong loro 
utawa telu padha nglumpuk kalawan 
nganggep marang jenengku, ing kono 
Aku ana ing tengahé." 

21 Sawisé iku Pétrus nuli marek lan 
munjuk marang Panjenengané, "Gusti, 
manawi sadhèrèk kawula gadhah 
kalepatan dhateng kawula, ngantos 
kaping pinten anggèn kawula kedah 
ngapunten? Punapa ngantos kaping 
pitu?" 

22Yésus paring wangsulan, "Aku pitutur 
marang kowé: Aja mung ping pitu, 
malah ngantia kaping pitung puluh ping 
pitu. 

23 Kang iku bab Kratoning Swarga kena 
kaupamakaké kaya raja kang karsa 
êtang-êtangan karo abdiné. 

24 Bareng wiwit étang-étangan, ana 
wong siji kang duwé utang saleksa 
talènta kasowanaké. 

25 Sarèhné wong iku ora bisa ngesahi 
utangé, rajané banjur dhawuh, supaya 
wong iku dalah anak-bojoné lan sakèhé 
barang-darbèké padha didoli kanggo 
nglunasi utangé. 

26 Abdi mau tumuli sumungkem sujud 
ana ing ngarsané raja lan munjuk: Dhuh, 
Gusti, mugi wontena kasabaran dhateng 
kawula, sedaya sambutan kawula badhé 
kawula lunasi. 

27 Rajané trenyuh ing galih marga saka 
welasé marang abdi iku, mulané abdiné 
banjur diluwari, utangé dililakaké. 

28 Nanging saunduré abdi mau banjur 
kepethuk karo kanca abdi liyané kang 
utang marang abdi iku satus dinar, 
tumuli dicekel lan ditekak guluné, 
calathuné: Utangmu sauren! 

22 Kanca abdi mau banjur sumungkem 
kanthi ngucap: Kula aturi sabar rumiyin, 
sambutan kula badhé kula lunasi. 

SONanging kang motangaké ora 
ngrèwès, malah kancané mau banjur 
kapasrahaké marang pakunjaran nganti 
salunasé utangé. 

31 Bareng kanca-kancané padha déné 
abdi weruh apa kang kalakon, temah 
padha banget sedhihé, banjur padha 
marek marang gustiné, nglapuraké 
kabèh apa kang wis kelakon. 

32Gustiné nuli dhawuh nimbali wong 
mau sarta banjur dipangandikani: Hé, 
abdi kang ala, utangira kang semana 
akèhé wus sunlilakaké kabèh, marga sira 
matur memelas marang Ingsun. 

33Apa sira ora wajib melasi marang 
kancanira padha déné abdi, kayadéné 
Ingsun iya wus melasi marang sira? 
34Gustiné duka banget. Abdi mau 
banjur kapasrahaké marang juru 
panyiksa, nganti sapundhaté utangé 
kabèh. 

32Samono uga Ramaku kang ana ing 
swarga iya bakal tumindak mangkono 
tumraping kowé, menawa kowé siji 
lan sijiné ora gelem ngapura marang 
kaluputané sadulurmu kanthi trusing 
ati." 

1 0 1 Bareng Yésus wis mungkasi 

pangandika iku mau, 
Panjenengané banjur tindak saka 
Galiléa menyang wilayah Yudéa ing 
sabrangé Yardèn. 

2Wong golongan padha gumrudug 
ndhèrèkaké tindaké, Panjenengané nuli 
nyarasaké wong-wong iku ana ing kono. 

3 Para Farisi banjur marek ing ngarsané, 
sumedya nyoba Panjenengané, aturé, 
"Tiyang punapa dipun parengaken megat 
sêmahipun awit saking sadhèngaha 
sabab?" 

“Panjenengané paring wangsulan, 
"Apa kowé padha ora maca, yèn Kang 
Nitahaké anggoné nitahaké manungsa 
wiwit wiwitan mula wus arupa lanang lan 
wadon? 

“Lan pangandikané: Mulané wong 
lanang iku kudu ninggal bapa-biyungé 
sarta banjur manunggal karo rabiné, 
temah loro-loroné dadi daging siji. 

@Mulané wus mari dadi loro, mung 
daging siji. Awit saka iku, apa kang 
wis katunggilaké déning Allah, aja ana 
manungsa kang misahaké." 

7 Para Farisi mau nuli munjuk marang 
Panjenengané, "Manawi makaten, 


MATIUS 19.8-— 12 102 


punapaa déné Musa dhawuh supados 
nyukani serat pegat manawi megat 
sêmahipun?" 

#Panjenengané banjur ngandika 
marang wong-wong iku, "Marga saka 
wangkoting atimu, Musa marengaké 
kowé megat bojomu, nanging wiwitan 
mula ora mangkono. 

2 Malah Aku pitutur marang kowé: Sing 
sapa megat rabiné, kejaba jalaran saka 
laku jina lan banjur rabi karo liyané, iku 
dadi laku bandrèk." 

l0 Para sakabat tumuli padha munjuk 
marang Panjenengané, "Manawi kados 
makaten punika kawontenanipun tiyang 
ingkang sesêmahan, langkung saé 
mboten émah-émah." 

ll Nanging Panjenengané ngandika 
marang para sakabat, "Ora kabèh wong 
nyandhak marang tembungku, mung 
kang wis padha kaparingan bisa ngerti. 

12 Ana wong kang ora bisa omah-omah, 
awit wiwit lair saka ing guwa-garbané 
ibuné, kaanané wis kaya mangkono lan 
ana wong kang didadèkaké mangkono 
déning wong liya lan ana manèh kang 
nggawé awaké dhéwé mangkono saka 
karepé dhéwé marga saka Kratoning 

Swarga. Sing sapa bisa ngerti, iku 
mangertia." 

13Tumuli ana wong kang padha nggawa 
bocah cilik-cilik marang ngarsané 
Yésus, supaya ditumpangana asta sarta 
didongakaké; nanging banjur padha 
disrengeni déning para sakabat. 

I4Nanging Yésus ngandika, "Cikbèn 
bocah-bocah iku, aja kokalang-alangi 
anggoné padha marek ing ngarsaku, 
sabab Kratoning Swarga iku duwèké 
wong-wong kang kaya mangkono iku." 

1> Panjenengané nuli numpangi asta 
marang bocah-bocah mau, banjur tindak 
saka ing kono. 

l6Llah tumuli ana wong anom marek 
ing ngarsané Yésus lan matur, "Gusti, 
kasaénan kados punapa ingkang kedah 
kula lampahi, supados kula ngalami 
gesang langgeng?" 

1 Panjenengané ngandika marang 
wong iku, "Apa sababé, déné kowé 
takon marang Aku bab apa kang becik? 
Kang becik iku mung Siji. Ewadéné 
menawa kowé kepéngin lumebu ing urip, 
tetepana sakèhing pepakon." 

l8Unjuké wong mau, "Pepakèn ingkang 
pundi?" Yésus tumuli dhawuh, "Sira aja 

mematèni, sira aja laku jina, sira aja 
nyenyolong, sira aja ngucapaké paseksi 
goroh. 

19 Sira ngajènana bapa-biyungira lan 
sira tresnaa marang sapepadhanira kaya 
marang awakira dhéwé." 

20 Unjuké wong anom iku marang 
Panjenengané, "Punika sadaya sampun 
kula tetepi, kula taksih kirang punapa 
malih?" 

21vyésus ngandika marang wong iku, 
"Yèn kowé arep sampurna, wis lungaa, 
barang darbèkmu kabèh dolana, lan 
pepayoné kabèh wênêhna marang wong 
miskin, satemah kowé oléh bandha ana 
ing swarga, banjur mrénéa, mêlua Aku." 

22 Bareng krungu pangandika kang 
mangkono iku, banjur mundur kalawan 
sedhih, amarga wong anom mau duwé 
bandha akèh. 

23Yésus tumuli ngandika marang 
para sakabaté, "Satemené Aku pitutur 
marang kowé, yèn wong sugih iku angèl 
banget bisané lumebu ing Kratoning 
Swarga. 

24 Sapisan manèh Aku pitutur marang 
kowé, luwih gampang unta lumebu ing 

bolonganing dom katimbang wong sugih 
lumebu ing Kratoning Allah." 

2> Para sakabaté bareng krungu 
kang kaya mangkono iku, padha ilang 
babar pisan semangaté sarta padha 
ngunandika, "Yèn mangkono iku, sapa 
kang bisa kaslametaké?" 

26yYésus banjur mandeng marang para 
sakabat sarta ngandika, "Tumraping 
manungsa bab iku mokal, nanging 
mungguhing Allah samubarang kabèh 
bisa kelakon." 

27 pétrus tumuli matur, unjuké, "Kawula 
sadaya punika sampun sami nilar 
samukawis lajeng ndhèrèk Panjenengan; 
ingkang punika kawula sami badhé 
angsal punapa?" 

28vyésus banjur ngandika, "Satemené 
Aku pitutur marang kowé, bésuk 
ing waktuning pamulihan, menawa 
Putraning Manungsa lenggah ing 
dhampar kamulyan, kowé kang wis 
padha ndhèrèk Aku, iya bakal linggih ing 
dhampar rolas sarta ngadili taler Israèl 
rolas. 

29Lan saben wong kang marga saka 
jenengku wus ninggal omahé, saduluré 
lanang utawa wadon, bapa-biyungé, 

anak-anaké apadéné palemahané, iku 
bakal tampa sembulih tikel satus lan 
bakal olèh warisan urip langgeng. 

SO Ananging akèh pangarep kang bakal 
dadi pamburi lan para pamburi bakal 
dadi pangarep." 

20 1 "Anadéné bab Kratoning Swarga 

iku kena diupamakaké kaya 
bendara kang ing wayah ésuk umun- 
umun metu arep mburuhaké pagawéan 
ing kebon angguré. 

2 Bareng wis mupakat karo para buruh 
iku bab opah sadina sedinar, bendara iku 
banjur akon para buruh menyang kebon 
angguré. 

2 Kira-kira jam sanga bendara mau 
metu manèh, nuli weruh wong-wong 
kang padha nganggur ana ing pasar. 

#4Tumuli kandha marang wong-wong 
mau: Kowé iya padha menyanga ing 
kebon anggur lan aku bakal mènèhi 
kowé ing sapatuté. Wong-wong mau uga 
banjur padha mangkat. 

“Kira-kira jam rolas lan jam telu awan 
metu manèh lan iya nindakaké kaya ing 
ngarep mau. 

@Lan watara jam lima soré iya metu 
manèh sarta mrangguli wong-wong 

liyané kang padha nganggur, banjur 
kandha marang wong-wong iku: Yagéné 
kowé padha nganggur ana ing kéné 
sadina muput tanpa gawéan? 

Wangsulané wong-wong marang 
bendara mau: Awit mboten wonten 
tiyang ingkang mberahaken padamelan 
dhateng kula. Wong iku tumuli 
dikandhani: Kowé iya padha menyanga 
ing kebon anggurku. 

8Bareng wus surup sing duwé kebon 
anggur kandha karo mandhoré: Buruh- 
buruh mau padha undangen, padha 
wênêhana buruhané, wiwit sing mlebu 
kèri dhéwé nganti tekan sing mlebu 
dhisik dhéwé. 

2Wong-wong kang kira-kira jam lima 
wiwit nyambut-gawé padha teka, lan 
diopahi nyadinar. 

l0 Sawusé iku kang mlebuné ésuk 
dhéwé padha mara, iku padha ngira 
bakal tampa opah luwih akèh, mangka 
iku iya tampa sedinar wong siji. 

ll Nalika padha nampani opahé, padha 
protès marang kang duwé kebon anggur. 

l2Tembungé: Tiyang-tiyang punika 
mlebetipun kantun piyambak, dados 
namung nyambut-damel sajam, mangka 

lajeng panjenengan damel sami kaliyan 
kula ingkang nyambut-damel awrat 
sadinten muput saha sami kebentèren. 

13 Nanging kang duwé kebon anggur 
mangsuli marang wong mau: Aku rak 
ora luput karo kowé. Kowé karo aku rak 
wis padha mupakat nyadinar sadina? 

l4Tampanana bagéanmu, banjur 
lungaa. Iki wis dadi karepku mênèhi 
wong kang mlebu kèri dhéwé padha karo 
kowé. 

15 Apa aku ora wenang nindakaké apa 
kang dakkarepaké nganggo duwèkku 
dhéwé? Utawa, apa kowé mêri, déné aku 
iki loma? 

l61ya kaya mangkono iku, kang dadi 
pamburi bakal dadi pangarep lan kang 
dadi pangarep bakal dadi pamburi." 

1 Nalika Yésus arep tindak menyang 
Yérusalèm, Panjenengané nimbali 
sakabat rolas ndhéwé sarta ana ing 
dalan Panjenengané ngandika marang 
para sakabat iku, 

18 "Lah, Aku lan kowé padha menyang 
Yérusalèm lan Putraning Manungsa bakal 
diulungaké marang para pangarepé 
imam lan para ahli Torèt; wong iku 

bakal nibakaké paukuman pati marang 
Panjenengané, 

19 sarta masrahaké Panjenengané 
marang wong-wong kang ora wanuh 
marang Allah, supaya dipoyoki lan 
disapu banjur disalib, sarta ing telung 
dinané bakal kawungokaké." 

2ONuli ibuné anak-anaké Zébédéus 
marek ing ngarsané Yésus karo anak- 
anaké, lan kanthi sujud sarta arep 
ngaturaké panyuwunan. 

21 Panjenengané banjur ngandika 
marang wong wadon iku, "Apa sing 
kokkarepaké?" Aturé wong wadon iku, 
"Gusti mugi ndhawuhaken supados 
anak kawula kekalih punika mbénjing 
sami linggiha ingkang satunggal wonten 
ing tengen lan satunggalipun ing 
kiwa Panjenengan wonten ing Kraton 
Panjenengan." 

22 Nanging Yésus mangsuli, "Kowé iku 
padha ora ngerti kang koksuwun. Apa 
kowé bisa ngombé ing tuwung, kang 
kudu dakombé?" Karo-karoné padha 
munjuk marang Panjenengané, "Inggih 
saged." 

23 Panjenengané paring pangandika 
marang sakabat loro iku, "Tuwungku 

pancèn bakal kokombé, nanging bab 
linggih ing tengenku utawa ing kiwaku, 
iku Aku ora wenang nglilani. Iku bakal 
kaparingaké marang wong-wong, kang 
wus cinadhang déning Ramaku." 

24 Sakabat kang sapuluh, bareng 
krungu kang mangkono iku, padha 
nepsu marang sadulur loro mau. 

25 Ewasamono Yésus banjur nimbali 
marek para sakabat lan ngandika, 
"Kowé padha ngerti, yèn para pangrèhé 
bangsa-bangsa iku tumindaké kaya 
bendara marang rakyaté, lan para 
panggedé padha nindakaké pangwasa 
kanthi sawenang-wenang marang kang 
kabawah ing pangwasané. 

26Déné ana ing antaramu aja kaya 
mangkono, nanging sapa sing ngangkah 
dadi gedhé ana ing antaramu, iku dadia 
peladènmu, 

27 Jan sing sapa kepéngin dadi pangarep 
ana ing antaramu, iku dadia budhakmu. 

28 Kayadéné Putraning Manungsa 
rawuhé, ora supaya diladosi, nanging 
supaya ngladosi sarta masrahaké 
nyawané minangka tebusan kanggo 
wong akèh." 

29 Nalika padha metu saka Yèrikho, 
wong sagolongan gedhé padha 
ndhèrèkaké Panjenengané. 

3SOAna wong picak loro linggih ing 
pinggir dalan krungu yèn Yésus 
langkung, banjur padha nywara sora, 
"Gusti, mugi karsa melasi kawula, dhuh 
Putranipun Daud!" 

3slWong golongan banjur padha 
nyendhu supaya padha meneng. 
Ewasamono malah saya seru anggoné 
padha nywara aturé, "Dhuh, Gusti, mugi 
melasi kawula, dhuh Putranipun Daud!" 

32Yésus banjur kèndel anggoné tindak 
sarta nimbali wong loro mau, lan 
ngandika, "Apa sing padha kokkarepaké 
supaya daktindakaké marang kowé?" 

33Wong loro mau ngaturi wangsulan 
marang Panjenengané, "Dhuh Gusti, 
supados mripat kawula sageda 
sumerep." 

34Klawan trenyuh ing galih awit saka 
welasé, Panjenengané banjur ndumuki 
mripaté wong loro mau, lan sanalika 
padha bisa ndeleng, banjur padha 
ndhèrèkaké Panjenengané. 

2 1 1 Bareng tindaké wis cedhak 

Yérusalêm, wis tekan ing Bètfagé 

ing Gunung Zaitun, Yésus banjur utusan 
sakabaté loro, 

2dhawuhé marang para sakabaté 
mau, "Padha menyanga ing désa 
ngarepmu iku, ing kono kowé bakal 
ênggal mrangguli kuldi wadon kacancang 
karo beloné ana ing sandhingé, padha 
uculana padha gawanen mréné. 

3Déné menawa ana wong aruh-aruh 
marang kowé, padha kandhaa: Gusti 
kang ngarsakaké. Panjenengané bakal 
ênggal mbalèkaké." 

4Bab iku kalakoné supaya katetepana 
apa kang kawedharaké déning nabi, 
pangandikané, 

= "Tutura marang putri Sion: Delengen, 
Rajanira ngrawuhi sira, alus ing 
panggalih, lan klawan nitih kuldi wadon, 
sarta beloning kuldi momotan." 

#Sakabat-sakabat mau banjur mangkat 
lan nindakaké kaya kang kadhawuhaké 
déning Yésus. 

7 Kuldiné karo beloné digawa, banjur 
dilarabi sandhangané. Panjenengané 
tumuli nitih. 

#Wong golongan kang akèh cacahé iku 
padha njèrèng panganggoné ana ing 
dalan, ana manéh kang padha mecoki 

pang-panging wit-witan, padha disebar 
ana ing dalan. 

Lan wong golongan kang padha 
lumaku ana ing sangareping 
Panjenengané lan kang lumaku 
ana ing saburiné padha nguwuh-uwuh 
pangucapé, "Hosana konjuk ing 
Putranipun Daud, binerkahana ingkang 
rawuh atas asmanipun Pangéran. Hosana 
wonten ing ngaluhur." 

lONalika Panjenengané lumebet ing 
Yérusalêm, wong sakutha kabèh padha 
horeg, lan padha ngucap, "Sapa ta wong 
iki?" 

11 Wong golongan padha mangsuli, "Iku 
Nabi Yésus saka Nasarèt ing Galiléa." 

12yésus banjur lumebet ing Padaleman 
Suci sarta nundhungi wong kang padha 
adol-tinuku ana ing Padaleman Suci, 
méja-méjané wong juru-tukar dhuwit 
lan bangku-bangkuné wong adol manuk 
dara padha digolingaké, 

13 Panjenengané ngandika marang 
wong-wong iku, "Wus tinulis, 
Padalemaningsun bakal kasebut 
dalem pamujan, nanging kokdadèkaké 
guwaning bégal." 

I14Tumuli ana wong wuta lan wong 
pincang padha marek ing ngarsané 
Yésus ana ing Padaleman Suci lan 
Panjenengané banjur nyarasaké wong 
loro iku. 

1> Ewadéné bareng para pangarepé 
imam lan para ahli Torèt padha weruh 
mukjijat-mukjijat kang katindakaké, 
sarta bocah-bocah kang padha nguwuh- 
uwuh ana ing Padaleman Suci, "Hosana 
konjuk ing Putranipun Daud!", atiné 
padha jèngkèl banget, 

l6 banjur matur marang Panjenengané, 
"Panjenengan punapa mireng ingkang 
dipun cariyosaken laré-laré punika?" 
Yésus ngandika marang wong-wong 
iku, "Iya, krungu; apa kowé durung tau 
maca: Paduka sampun nyawisaken puji 
lantaran cangkemipun laré-laré saha 
bayi-bayi?" 

1 Panjenengané banjur nilar wong- 
wong mau, miyos saka kutha menyang 
Bètania lan nyaré ana ing kono. 

l8Ing wayah bangun ésuk nalika 
wangsul menyang kutha, Yésus kraos 
kerapan. 

19 Bareng pirsa wit anjir ana ing pinggir 
dalan, Panjenengané tumuli murugi, 

nanging ora manggih apa-apa ana ing 
wit iku, kajaba mung godhong thok, 
banjur ngandika, "Ora bakal metu 
wohmu manèh ing salawas-lawasé!" 
Padha sanalika wit anjir mau dadi garing. 
20Weruh kang kaya mangkono iku para 
sakabat padha kaéraman sarta munjuk, 
"Kadospundi, déné wit anjir punika 
lajeng dados garing sanalika?" 

21 Nanging Yésus paring wangsulan 

lan ngandika marang para sakabat, 
"Satemené Aku pitutur marang kowé, 
menawa kowé pracaya lan ora mangu- 
mangu, kowé bakal ora mung nindakaké 
apa kang wus kelakon tumraping wit 
anjir iku, nanging malah saupama kowé 
guneman marang gunung iki, “Kaangkata 
lan kajegurna ing sagara”, iku bakal 
kelakon. 

22lan apa baé kang koksuwun ing 
pandonga kalawan pracaya, kowé bakal 
kaparingan." 

23Yésus lumebet ing Padaleman 

Suci, lan nalika Panjenengané lagi 
memulang para pangarepé imam 

lan pinituwané bangsa Yahudi padha 
marek ing ngarsané, lan padha matur, 
"Atas pangwaos punapa Panjenengan 

nindakaken sedaya punika? Saha sinten 
ingkang maringi pangwaos punika 
dhateng Panjenengan?" 

24vyésus paring wangsulan, "Aku iya 
arep takon marang kowé lan yèn kowé 
wis mangsuli Aku, Aku iya bakal kandha 
marang kowé, Aku tumindak mangkono 
iku atas pangwasa saka ngendi. 

2> Pambaptisé Yohanes iku saka ngendi? 
Saka swarga apa saka manungsa?" 
Wong-wong mau banjur padha nimbang- 
nimbang lan padha rembugan, "Yèn aku 
padha kandha: saka swarga. Wong iku 
bakal kandha: yèn mangkono yagéné 
kowé ora pracaya? 

26 Nanging menawa aku kandha: Saka 
manungsa, aku padha wedi karo wong 
golongan iku, awit wong iku kabèh 
padha nganggep Yohanes iku nabi." 

27 Banjur padha ngaturi wangsulan 
marang Yésus, "Kula sami mboten 
sumerep." Yésus tumuli ngandika 
marang wong-wong mau, "Yèn 
mangkono Aku iya ora kandha marang 
kowé atas pangwasa saka ngendi kabèh 
iku daktindakaké." 

28 "Nanging kepriyé panemumu? Ana 
wong duwé anak lanang loro. Wong mau 

marani kang pambarep lan kandha: 
Nggèr, dina iki kowé nyambuta gawé ana 
ing kebon anggur. 

29 Anaké mangsuli: Inggih, pak. 
Nanging ora mangkat. 

SOWong mau banjur marani anaké 
lanang kang angka loro sarta dikandhani 
mangkono uga, nanging anaké 
mangsuli: Kula mboten purun. Sawusé 
iku kaduwung, nuli mangkat. 

3lAnak loro mau endi sing nindakaké 
karepé bapakné?" Atur wangsulané 
wong-wong mau, "Ingkang kantun." 
Pangandikané Yésus, "Satemené Aku 
pitutur marang kowé: para juru-mupu- 
béya lan para wanita tuna-susila bakal 
ndhisiki kowé lumebu ing Kratoning 
Allah. 

32GSabab Yohanes nekani kowé kanthi 
ngambah margining Allah, nanging 
kowé padha ora pracaya, mangka 
para juru-mupu-béya lan para wanita 
tuna-susila padha pracaya. Déné kowé 
kabèh sanadyan padha weruh, ora 
keduwung lan sabanjuré pracaya marang 
panjenengané." 

33 "Kowé padha ngrungokna pasemon 
liyané. Ana sawijining bendara kang 

nanduri kebon-angguré lan masang 
pager ngubengi kebon-anggur iku sarta 
ngedhuk jugangan pamipitan anggur 
sajroné pakebonan anggur iku, apadéné 
mbangun panggung pajagan, banjur 
nyéwakaké keboné marang tani-tani 
kang nggarap séwan, tumuli lelungan 
menyang nagara liya. 

34Bareng mangsané ngundhuh wus 
cedhak, bendara iku kongkonan 
réwang-réwangé menyang anggoné para 
kang nyéwa, njupuk pametu kang dadi 
pandumané. 

3> Nanging para kang nyéwa iku padha 
nyekel réwang-réwangé bendara mau; 
nggebugi kang siji, matèni sijiné, lan 
mbenturi watu sijiné manèh. 

36 Bendara iku banjur kongkonan 
manèh réwang-réwang liyané, luwih 
akèh katimbang kang dhisik, nanging 
para kang nyéwa iku nggawé para 
réwang mau padha kaya kang dhisik. 

37 Wasana banjur kongkonan anaké, 
celathuné: Bakal padha éring marang 
anakku. 

S8Nanging bareng wong-wong kang 
nyéwa weruh anaké mau, banjur padha 
rasanan mangkéné: Iku ahli warisé, 

payo padha kita patèni lan kita padha 
ndarbèni warisané. 

“Anaké mau banjur dicekel lan 
diuncalaké menyang sanjabaning kebon 
anggur, sarta dipatèni. 

4#O Mulané samangsa kang duwé 
kebon anggur mau wus teka, iku bakal 
nindakaké apa marang kang padha 
nyéwa iku?" 

#1 Kang padha kadangu munjuk, 
"Bendara wau badhé nyirnakaken 
tiyang-tiyang duraka punika lan 
nyéwakaken kebon angguripun dhateng 
tiyang-tiyang sanésipun ingkang 
badhé ngladosaken pamedalipun ing 
mangsanipun." 

42Yyésus ngandika marang wong-wong 
iku "Apa kowé durung tau maca ing Kitab 
Suci mangkéné: Watu kang ditampik 
déning tukang-tukang gawé omah, 
iku wis dadi watu pojokan. Kadadéan 
iki saka Pangéran, sarta élok ana ing 
pandeleng kita. 

43 Mulané Aku pitutur marang kowé, 
yèn Kratoning Allah bakal kapundhut 
saka ing kowé lan bakal kaparingaké 
marang sawenèhing bangsa kang bakal 
metokaké wohé. 

4#4[Lan sing sapa tiba ing watu iku, bakal 
ajur mumur lan sing sapa katibanan 
bakal remuk. |" 

4> Bareng para pangareping imam lan 
para Farisi krungu pasemon-pasemon 
mau, padha rumangsa yèn Panjenengané 
iku ngandika bab awaké. 

46lan nalika padha mbudi-daya nyekel 
Panjenengané, wong-wong iku padha 
wedi marang wong golongan, amarga 
iku padha nganggep nabi marang 
Panjenengané. 

2 2 1Yésus tumuli medhar pangandika 
manêh marang wong-wong mau 
nganggo pasemon, pangandikané, 

2 "Kratoning Swarga upamané kaya 
ratu kang nganakaké pahargyan nikah 
kanggo putrané. 

3Banjur utusan abdi-abdiné nimbali 
para kang kauleman, ana ing pahargyan 
iku, nanging padha ora gelem nekani. 

“Nuli utusan manèh abdi-abdi 
liyané, dhawuhé: Sing padha diulemi 
kandhanana mangkéné: Lah Ingsun wus 
nyawisaké bujananingsun, sapiningsun 
lan kéwaningsun lemon wis padha 
kasembelèh, sarta samubarang wus 
cumepak, padha tekaa ing pahargyan. 

>Ewadéné iku padha ora maèlu 
lan lunga sumingkir. Sawenèh 
menyang pategalané, sawenèh ngurusi 
dagangané, 

déné liyané padha nyekel, nganiaya 
lan matèni para abdiné ratu iku. 

Mulané ratu iku duka lan banjur 
utusan wadyabalané kadhawuhan 
numpes para kang gawé pepati iku lan 
ngobongi kuthané. 

#Sawisé iku nuli ngandika marang para 
abdiné: Bujana manton wis cumawis, 
nanging wong-wong sing diulemi padha 
ora pantes. 

Mulané padha menyanga simpangan- 
simpanganing dalan, lan saben wong 
kang kokprangguli ing kono padha 
ulemana menyang pahargyan manton 
iki. 

l0pPara abdi tumuli padha metu 
menyang dalan-dalan, padha 
ngumpulaké kabèh wong kang 
diprangguli, dadia wong ala, mangkono 
uga wong becik, nganti papan pahargyan 
manton dikebaki wong kang padha 
lungguh kembul bujana. 

1 Nalika ratu lumebet karsa manggihi 
kang padha kembulan, panjenengané 

pirsa ing kono wong siji kang ora 
manganggo sandhangan pésta. 

12 Panjenengané banjur ngandika 
marang wong mau: Hé, kanca, kepriyé 
déné kowé lumebu ing kéné ora nganggo 
sandhangan pésta? Wong mau meneng 
baé. 

13 Raja iku banjur ngandika marang 
para abdiné: Bandanen tangané lan 
sikilé, nuli uncalna menyang panggonan 
kang peteng dhéwé, ing kono kang bakal 
ana panangis lan keroting untu. 

14Sabab akèh kang katimbalan, 
nanging mung sathithik kang pinilih." 

1> Para Farisi banjur lunga, ngrancang 
kepriyé carané njiret Panjenengané. 

l6Nuli kongkonan murid-muridé marek 
marang Panjenengané bebarengan karo 
wong-wong Hérodian, matur, "Guru, 
kula sami sumerep, bilih Panjenengan 
punika jujur saha mulang bab margining 
Allah kanthi jujur, punapa déné 
Panjenengan mboten preduli dhateng 
sinten kémawon, amargi Panjenengan 
mboten mawang tiyang. 

1 Ingkang punika mugi Panjenengan 
ngandika dhateng kula sadaya, 
kadospundi penggalih Panjenengan, 

menggah mbayar paos dhateng Kaisar 
punika kénging punapa mboten?" 

lê Nanging Yésus pirsa alaning sedyané 
wong-wong mau, banjur ngandika, 
"Yagéné kowé padha nyoba marang Aku, 
hé wong-wong lamis? 

19 Aku tuduhana dhuwit kang kanggo 
pajeg iku!" Wong-wong mau banjur 
ngaturi Panjenengané dhuwit dhinar siji. 

20 Panjenengané nuli ngandika, "Iki 
gambaré lan tulisané sapa?" 

21 Atur wangsulané, "Gambar saha 
seratanipun Kaisar." Panjenengané 
banjur ngandika, "Mulané saosna 
marang Kaisar apa kang dadi kagungané 
Kaisar lan marang Allah apa kang dadi 
kagungané Allah." 

22 Bareng wong-wong mau krungu 
pangandika mangkono iku padha 
kaéraman, tumuli ninggal Panjenengané 
lan lunga bablas. 

231Ing dina iku ana para Saduki kang 
padha ngarani yèn ora ana tanginé wong 
mati, padha marek ing ngarsané Gusti 
Yésus lan padha matur pitakon, 

24tembungé, "Guru, Musa ngandika, 
menawi wonten tiyang pejah mboten 
tilar anak, sadhèrèkipun tiyang 

wau mendheta wulanjaripun dados 
sêmahipun, supados nyukani turun 
dhateng sadhêrèkipun punika. 

2> Kelampahan ing satengah kula 
sadaya wonten sadhèrèk jaler pitu; 
lan ingkang kapisan sasampunipun 
émah-émah lajeng pejah. Sarèhné 
mboten nilar anak, dados nilaraken 
wulanjaripun dhateng sadhèrèkipun. 

26 Makaten ugi ingkang kaping kalih 
saha ingkang kaping tiga, ngantos 
dumugi ingkang kaping pitu pisan. 

27 Wasana sapengkeripun sadaya 
punika wau ingkang èstri inggih lajeng 
pejah. 

28 Ingkang punika bénjing ing dinten 
patangèn, tiyang pitu wau pundi 
ingkang dados sêmahipun tiyang èstri 
punika, sadaya rak sampun naté gesang 
sesarengan kaliyan piyambakipun." 

29vyésus mangsuli, pangandikané 
marang wong-wong iku, "Kowé iku 
padha kesasar, jalaran kowé padha 
ora ngerti bab Kitab Suci lan bab 
pangwasané Allah. 

SO Awit bésuk ing jaman patangèn 
ora ana wong kang omah-omah utawa 

diomah-omahaké, nanging padha kaya 
malaékat kang ana ing swarga. 

3l Apadéné bab tanginé wong 
mati apa kowé ora maca apa kang 
kapangandikakaké marang kowé déning 
Allah, nalika Panjenengané ngandika: 

32Ingsun iki Allahé Abraham, Allahé 
Iskak lan Allahé Yakub? Panjenengané 
iku dudu Allahé wong mati, nanging 
Allahé wong urip." 

3s3Wong golongan kang padha 
ngrungokaké, padha kaéraman ing bab 
piwulangé. 

34 Para Farisi bareng krungu, yèn Yésus 
wis mbungkem cangkemé para Saduki, 
banjur padha nglumpuk. 

35 Nuli salah siji saka panunggalané 
wong-wong iku, yaiku ahli Torèt, 
matur pitakon kanggo nyoba marang 
Panjenengané, 

36"Guru, angger-angger ing salebeting 
Torèt punika ingkang ageng piyambak 
ingkang pundi?" 

37 Panjenengané ngandika marang 
wong iku, "Sira tresnaa marang 
Pangéran Allahira kalawan gumolonging 
atinira, lan gumolonging nyawanira, 
sarta gumolonging budinira. 


MATIUS 22.38- 45 126 


38vyaiku angger-angger kang gedhé lan 
luhur dhéwé. 

S9Déné angger-angger kang kapindho 
kang padha karo iku, yaiku: Sira tresnaa 
ing sapepadhanira dikaya marang 
awakira dhéwé. 

4#0Kabèh isining Torèt lan kitabé para 
nabi iku gumantung ing angger-angger 
loro mau." 

#1 Nalika para Farisi lagi padha 
nglumpuk, Yésus ndangu marang 
wong-wong mau, pangandikané, 

42 "Kepriyé panemumu bab Kristus? Iku 
tedhaké sapa?" Wangsulané kang padha 
kadangu, "“Tedhakipun Daud." 

“#3 Panjenengané banjur ngandika 
marang wong-wong iku, "Yèn mangkono, 
kepriyé déné Daud marga saka katuntun 
déning Roh kok nyebut Gustiné, yaiku 
nalika ngandika: 

#4 Pangéran wis dhawuh marang 
Gustiku: Sira linggiha ana ing 
tengeningsun, nganti sakèhing 
mungsuhira wus Sunpapanaké ing 
sangisoring tlapakanira. 

4> Dadi yèn Daud nyebut Panjenengané 
iku Gusti, kepriyé déné Panjenengané 
iku dadi tedhaké?" 

460ra ana siji baé kang bisa mangsuli 
Panjenengané, lan mangkono uga wiwit 
ing dina iku ora ana kang wani matur 
pitakon manèh marang Panjenengané. 
253 1 Yésus banjur ngandika marang 

wong golongan lan marang para 
sakabaté, pangandikané, 

2 "Para ahli Torèt lan para Farisi iku 
padha nglinggihi palenggahané Musa. 

sMulané apa kang dituturaké marang 
kowé iku padha lakonana kabèh lan 
padha tetepana, nanging aja padha 
tumindak nulad tindak-tanduké, awit 
wong-wong iku padha memulang, 
nanging ora padha nglakoni dhéwé. 

#Mula mangkono, awit padha 
mbongkoki momotan-momotan kang 
abot lan rekasa olèhé nggawa, banjur 
ditumpangaké ing pundhaké wong, 
mangka awaké dhéwé nyénggol baé ora 
gelem. 

Panggawéné kabèh iku padha 
katindakaké supaya disawang déning 
wong, awit padha ngambakaké sabuk- 
sabuk sembahyangané lan nggedhèkaké 
gombyok-gombyoking jubahé; 

#Padha seneng lungguh ing papan kang 
kajên ana ing pésta-pésta, lan marang 

palungguhan kang nomer siji ana ing 
papan pangibadah, 

apadéné seneng nampa pakurmatan 
ana ing pasar-pasar lan disebut déning 
wong, “Rabbi”. 

#Nanging kowé aja disebut “Rabbi; 
amarga mung siji Rabbimu lan kowé 
kabèh padha-padha sadulur. 

2Apamanèh kowé aja nyebut sapa 
baé ing bumi iki “rama; awit mung siji 
Ramamu, yaiku Panjenengané kang ana 
ing swarga. 

l0Kowé aja gelem disebut panutan, 
amarga mung siji Panutanmu, yaiku 
Kristus. 

11 Sing sapa gedhé dhéwé ana ing 
satengahmu iku dadia paladênmu. 

l2lan sing sapa ngluhuraké awaké 
dhéwé, bakal kaasoraké, déné kang 
ngasoraké awaké dhéwé bakal 
kaluhuraké." 

13 "Bilai kowé, hé, para ahli Torèt lan 
para Farisi, wong-wong lamis, awit kowé 
nutup lawang-lawang Kratoning Swarga 
tumraping wong, sabab kowé dhéwé ora 
mlebu lan wong-wong kang arep lumebu 
kokalang-alangi. 

14 [Bilai kowé, hé, para ahli Torèt 
lan para Farisi, wong-wong lamis, 
amarga kowé padha ngemplok omahé 
randha-randha nganti entèk, ngapusi 
nganggo padonga dawa-dawa, mulané 
kowé mesthi bakal tampa paukuman 
kang luwih abot. | 

1> Bilai kowé, hé, para ahli Torèt lan 
para Farisi, wong-wong lamis, sabab 
kowé padha ngambah segara lan ndlajah 
dharatan, supaya kowé olèh wong 
sing mlebu ing panunggalanmu, lan 
menawa kalakon mangkono, wong iku 
kokgadhang mlebu naraka, kang alané 
tikel loro katimbang karo kowé. 

16 Bilai kowé, hé, para panuntun kang 
picak, kang clathu: Sing sapa supata 
demi Padaleman Suci, supatané iku ora 
absah; nanging sing sapa supata demi 
emasé Padaleman Suci, supatané iku 
katemahan. 

17 Hé, kowé wong-wong bodho lan 
picak, endi sing luwih gedhé maknané, 
emas apa Padaleman Suci sing nucèkaké 
emaséê? 

18 Apamanèh sing sapa supata demi 
misbyah, supatané iku ora absah, 
nanging sing sapa supata demi 

pisungsung kang ana ing misbyah, 
supatané iku katemahan. 

19Hé, wong-wong picak, endi sing 
luwih gedhé maknané, pisungsungé apa 
misbyah kang nucèkaké pisungsungé? 

2OMulané sing sapa supata demi 
misbyah, iku supatané demi misbyah 
lan uga demi barang-barang kang 
tumumpang ing kono. 

2l Lan sing sapa supata demi Padaleman 
Suci, iku iya supata demi Padaleman 
Suci lan uga demi Panjenengané kang 
adedalem ing kono. 

22 Apadéné sing sapa supata demi 
swarga, iku iya supata demi dhamparing 
Allah lan iya demi Panjenengané kang 
lenggah ing kono. 

23 Bilai kowé, hé, para ahli Torèt lan 
para Farisi, wong-wong lamis, awit 
dalah godhong slasih lan adas tuwin 
jinten iku kokbayar prasapuluhané, 
nanging prekara-prekara kang luwih 
gedhé boboté mungguhing angger- 
angger, yaiku: kaadilan, kawelasan lan 
kasetyan iku koklirwakaké. Sing siji kudu 
ditindakaké, sijiné aja dilirwakaké. 

24Hé, kowé, pemimpin-pemimpin 
kang picak, lemud koksaring saka ing 
ombèn-ombènmu, nanging unta kokulu. 

2> Bilai kowé, hé, para ahli Torèt lan 
para Farisi, wong-wong lamis, sabab 
njabané tuwung lan pinggan padha 
kokresiki, mangka ing njeroné kebak 
isi rampasan lan kamurkan kang tanpa 
kendhali. 

26Hé, wong Farisi kang picak, resikana 
dhisik njeroné tuwung iku, temah 
njabané iya bakal dadi resik. 

27 Bilai kowé, hé, para ahli Torèt lan 
para Farisi, wong-wong lamis, sabab 
kowé iku padha kaya kuburan, kang 
dilabur putih; njabané pancèn katon 
apik, nanging njeroné kebak isi balungé 
wong mati lan rereged warna-warna. 

28 Samono uga kowé, lairmu katon 
mursid ana ngareping wong, nanging ing 
batinmu kebak isi lelamis lan duraka. 

29 Bilai kowé, hé, para ahli Torèt lan 
para Farisi, wong-wong lamis, awit 
kowé, mbangun pasaréané para nabi 
lan ngrengga-ngrengga tugu-tuguné 
wong-wong mursid ing pakuburan, 

SO0Jan ngucap: Saupama aku padha 
urip ing jamané para leluhurku, mesthi 

aku ora padha mêlu sekuthon karo 
wong-wong iku ing bab ngwutahaké 
getihé para nabi. 

Sl Nanging marga kang mangkono iku, 
kowé padha dadi seksi tumrap awakmu 
dhéwé, yèn kowé kabéh iku padha 
turuné wong-wong kang nyédani para 
nabi. 

32 Dadi kowé padha ngganepi lelakoné 
leluhurmul 

33Hé, ula, hé para tetesaning ula 
bedhudhak, kepriyé anggonmu bisa 
oncat saka paukumaning naraka?" 

34 "Mulané, delengen, Aku ngutus nabi- 
nabi lan wong-wong wicaksana sarta 
ahli-ahli Torèt nekani kowé, mangka 
kowé bakal padha matèni lan nyalib 
wong sawatara saka panunggalané 
kang dakutus iku, lan tumrap sawatara 
liyané saka panunggalané iku bakal 
padha koksapu ana ing papan-papan 
pangibadahmu, lan kokoyak-oyak saka 
ing kutha kang siji menyang kutha sijiné, 

3> supaya padha katempuhna marang 
kowé sakèhé getih resik kang wus 
kawutahé ana ing bumi, wiwit saka 
getihé Abil kang mursid iku, nganti tekan 
getihé Zakharia anaké Bérêkhya, kang 

kokpatèni ana ing antarané pasucèn lan 
misbyah. 

SO Satemené Aku pitutur marang kowé: 
Kabèh iku bakal katempuhaké marang 
golongan iki. 

37 Yérusalèm, Yérusalèm kang matèni 
para nabi lan mbenturi watu marang 
wong-wong kang kautus nemoni kowé, 
wus nganti ping pira anggonku kepéngin 
nglumpukaké anak-anakmu, kaya babon 
anggoné nglumpukaké kuthuk-kuthuké 
ing sangisoring swiwiné, nanging kowé 
padha ora gelem. 

38Titènana, Omahmu iki bakal 
ditinggalaké dadi suwung. 

“9Lan Aku pitutur marang kowé: Wiwit 
saiki kowé ora bakal padha ndeleng Aku 
manèh, nganti kowé padha kandha: 
Binerkahana Ingkang rawuh atas 
asmanipun Pangéran." 

24 1 Sawisé iku Yésus miyos saka 

Padaleman Suci lan tindak saka 
ing kono. Para sakabaté tumuli padha 
marek ngaturi Panjenengané mirsani 
tata pangrakiting bangunan Padaleman 
Suci. 

2 Panjenengané ngandika marang para 
sakabat, "Apa kowé padha ndeleng iku 

kabèh? Satemené Aku pitutur marang 
kowé, ing kéné bakal ora ana watu siji 
baé kang lestari tumumpang ing watu 
liyané, kabèh bakal dijugrugaké." 

Nalika Panjenengané lenggah ing 
Gunung Zaitun, para sakabat padha 
sowan ing ngarsané piyambakan lan 
matur, "Gusti mugi ngandika dhateng 
kawula, bénjing punapa punika sedaya 
badhé kalampahan, saha punapa 
pratandhanipun rawuh Paduka saha 
pratandhanipun wekasaning jaman?" 

4Yyésus paring wangsulan lan ngandika 
marang para sakabat, "Padha diawas, 
aja nganti ana wong kang nasaraké 
kowél 

“Amarga akèh wong kang bakal teka 
nganggo jenengku lan ngucap: Aku iki 
Sang Kristus, sarta bakal nasaraké wong 
akèh. 

@Kowé bakal krungu swaraning perang 
utawa kabar-kabar bab perang. Nanging 
diawas, aja padha kagèt, sabab iki kudu 
kelakon, éwadéné iku durung wekasané. 

Sabab bangsa bakal nempuh nglawan 
bangsa, kraton nglawan kraton. Bakal 
ana pailan lan lindhu, ing pirang-pirang 
panggonan. 

#Nanging iku kabèh mung lagi 
wiwitaning sangsara ngarepaké jaman 
anyar. 

2Ing nalika iku kowé bakal padha 
kaulungaké marang panganiaya lan 
kowé bakal dipatèni, sarta kowé bakal 
disengiti déning sakèhing bangsa marga 
saka jenengku. 

l01Tng kono bakal akèh wong kang 
ninggal pangandelé sarta padha 
ulung-ingulungaké lan sengit-sinengitan. 

lllan manèh bakal akèh nabi palsu 
kang muncul lan nasaraké wong 
pirang-pirang. 

12 Apamanèh marga saka saya wuwuhé 
duraka, satemah katresnané wong akèh 
padha dadi ngabar. 

13 Nanging sing sapa mantep tekan ing 
wekasan, iku bakal kaslametaké. 

14cSarta Injiling Kraton iki bakal 
kawartakaké ing saindenging jagat 
minangka paseksi marang sakèhing 
bangsa. Sawisé iku bakal tekané dina 
wekasan." 

15 "Anadéné samangsa kowé padha 
weruh “'ambeksiyaning juru pangrusak” 
ngadeg ing panggonan suci, kang 

kapangandikakaké lantaran Danièl -- 

sing sapa maca siyagaa -- 
l6wong-wong ing Yudéa padha 

ngungsia menyang pagunungan. 

1/ Wong kang lagi ana ing payon aja 
mudhun njupuk barang-barang saka ing 
omahé. 

l8jan wong sing lagi ana ing pategalan 
aja mulih njupuk sandhangané. 

19 Cilaka wong kang lagi ngandheg lan 
kang lagi nusoni ing wektu iku. 

20 Padha ndedongaa, supaya anggonmu 
padha ngungsi ora kelakon ing mangsa 
bedhidhing utawa ing dina Sabat. 

2l Amarga ing wektu iku bakal ana 
sangsara gedhé; kang durung tau 
kalakon wiwit wiwitaning jagat nganti 
sapréné lan uga ora bakal kalakon 
manèh. 

22Lan saupama dina-dinané sangsara 
iku ora dicepetaké, sarupaning wong 
ora tulus slamet; nanging marga 
wong-wong kang pinilih, dina-dina iku 
bakal dicepetaké. 

231Ing wektu iku, menawa ana wong 
kang kandha marang kowé: Delengen 
Mésias ana ing kéné, utawa Mésias ana 
ing kana, kowé aja padha ngandel. 

24 Sabab Mésias-mésias palsu lan 
nabi-nabi palsu bakal muncul sarta 
padha gawé pratandha-pratandha gedhé 
lan kaélokan-kaélokan kanggo nasaraké, 
saupama bisa iya tumrap para kang 
pinilih. 

25 Lah Aku wus ngandhakaké iku 
marang kowé sadurungé kelakon. 

26Mulané yèn ana wong kandha 
marang kowé: Lah Panjenengané ana 
ing pasamunan, kowé aja banjur mrana; 
utawa: Panjenengané ana ing kamar 
singidan, kowé aja padha ngandel. 

27 Sabab kayadéné kilat muncul saka 
ing wétan sumunar nganti tumeka ing 
kulon, iya mangkono iku bésuk bakal 
rawuhé Putraning Manungsa. 

28Ing ngendi ana bathang, ing 
kono manuk garudha bakal padha 
gegrombolan." 

29 "Sawisé kasangsaran ing wektu 
iku, banjur sanalika srengéngé bakal 
dadi peteng lan rembulan bakal ora 
nyunaraké padhangé sarta lintang- 
lintang bakal padha runtuh saka ing 
langit, apadéné pikukuh-pikukuhing 
langit bakal padha gonjang-ganjing. 

SOIng nalika iku bakal katon 
pratandhané Putraning Manungsa ana 
ing langit lan sakèhing bangsa ing 
salumahing bumi bakal padha ngadhuh- 
adhuh, banjur padha ndeleng Putraning 
Manungsa rawuh nitih méganing langit, 
ngagem pangwasa lan kamulyan gedhé. 

3l Panjenengané tumuli bakal ngutus 
para malaékaté kanthi swaraning 
kalasangka kang banter banget, lan iku 
bakal padha ngumpulaké wong-wong 
pilihané saka ing kéblat papat, saka 
tepining langit tekan ing tepi sisihé." 

32pPadha sinaua saka wit anjir, kang 
mangkéné: Menawa pang-pangé memes 
lan wiwit semi, kowé padha ngerti, yèn 
wis mèh mangsa panas. 

33Gamono uga, menawa kowé padha 
weruh lelakon iku mau kabèh, padha 
mangertia, yèn wus cedhak, wus ana ing 
ngarep lawang. 

34GSatemené Aku pitutur marang kowé, 
golongan iki ora bakal sirna, nganti iku 
mau kabèh kelakon. 

3> Langit lan bumi bakal sirna, nanging 
tembung-tembungku ora bakal sirna 
pisan-pisan. 

s6"Mung baé, mungguh dina lan 
waktuné iku, ora ana wong siji-sijia 
kang mangerti, dadia para malaékat 
ing swarga ora, mangkono uga Sang 
Putra, iya ora, kajaba mung Sang Rama 
piyambak. 

37 Sabab kayadéné nalika jamané 
Nuh, iya mangkono uga bakalé rawuhé 
Putraning Manungsa. 

3s8Marga padha kaya dhèk jaman 
sadurungé banjir patopan, wong-wong 
padha mangan lan ngombé, omah-omah 
lan ngomah-omahaké, nganti dina 
anggoné Nuh lumebet ing prau, 

“9 Jan padha ora nglegéwa nganti tekané 
banjir kang nyirnakaké wong-wong mau 
kabèh, mangkono uga bésuk ing dina 
rawuhé Putraning Manungsa. 

4#OTng wektu iku bakal ana wong loro 
ana ing pategalan, kang siji bakal 
kapulung, sijiné bakal katinggal. 

41 Bakal ana wong wadon loro 
kang padha nggiling nganggo watu 
panggilingan, siji bakal kapulung sijiné 
katinggal. 

4#2Mulané padha rumantia, amarga 
kowé ora ngerti ing dina apa Gustimu 
bakal rawuh. 

4#3Nanging iki kawruhana: Saupama 
kang duwé omah ing wayah bengi 
ngerti wayahé tekané maling, mesthi 
banjur jaga-jaga, ora bakal olèh omahé 
dibabah. 

44 Awit saka iku, kowé uga padha 
rumantia, amarga Putraning Manungsa 
iku rawuh ing wayah kang ora koknyana." 

45 "Sapa abdi kang setya lan pinter, kang 
tinanggenah déning bendarané nglurahi 
para kalèrèhané, kapasrahan nyadhondgi 
pangan marang para kalêrèêhané ing 
wektu kang katemtokaké? 

46 Rahayu abdi kang nalika bendarané 
rawuh ketemu nindakaké mangkono. 

47 Satemené Aku pitutur marang kowé, 
bendara iku bakal netepaké abdi mau 
mengku sabarang kagungané kabèh. 

4#Nanging menawa abdi iku ala lan 
nggagas ing sajroning atiné, mangkéné: 

49 Bendaraku nyumenékaké rawuhé, 
banjur wiwit nggitiki kanca-kancané 
padha déné abdi lan mangan ngombé 
bebarengan karo wong-wong kang 
dhemen mendem, 

“D bendarané abdi iku mau nuli rawuh 
ing dina kang ora kanyana lan ing wayah 
kang ora disumurupi, 

“labdi mau bakal dipatèni sarta 
dipatrap padha karo para wong lamis. 
Ing kono bakal ana tangis lan keroting 
untu." 

25 1 "Ing wektu iku bab Kratoning 

Swarga kaupamakaké kaya 
prawan sapuluh, kang njupuk lampuné 
tumuli mangkat methuk pangantèn 
lanang. 

2Lima saka kang sepuluh iku bodho, 
déné kang lima wicaksana. 

3Kang bodho mau nggawa lampuné ora 
nganggo nggawa lenga sêrepan, 

1déné kang wicaksana, nggawa lampu 
lan lenga ing wadhahé. 

“Nanging sarèhné pangantèné suwé 
ora teka-teka, prawan-prawan mau 
padha ngantuk lan banjur turu. 

#Bareng wayah tengah wengi ana wong 
alok-alok: Lah iku pengantèné! Padha 
pethuknal 

7 Prawan-prawan mau padha tangi lan 
nata lampu-lampuné. 

#Prawan-prawan kang bodho banjur 
nembung marang kang wicaksana: Aku 
padha wênêhana lengamu sathithik, awit 
lampuku padha arep mati. 

Nanging prawan-prawan kang 
wicaksana padha mangsuli klawan 
celathu: Aja, mbokmenawa ora nyukupi 
kanggo aku lan kowé. Aluwung padha 
lungaa menyang enggoné sing adol lan 
tukua kanggo awakmu dhéwé. 

l0ONanging nalika lagi padha lunga 
arep tuku, pengantèné teka, lan kang 
wis miranti padha bareng pengantèné 
lumebu ing pahargyan, lawangé banjur 
dikancing. 

11 Sawusé mangkono prawan-prawan 
liyané iya teka lan matur: Bendara, 
bendara, kawula nyuwun kori! 

12 Nanging pangantèné mangsuli, 
tembungé: Satemené Aku pitutur 
marang kowé: Aku ora wanuh karo 
kowé. 

13 Mulané padha melèka, awit kowé 
padha ora weruh iya dinané lan wayahé." 
14 "Awit bab iku kayadéné wong kang 
arep lelungan marang ngamanca, banjur 
ngundangi abdi-abdiné, lan mitayakaké 
barang darbèké marang abdi-abdiné 

mau. 

1> Marang kang siji bendara iku mènèhi 
limang talènta, marang sijiné rong 
talènta, lan marang sijiné manèh 

satalènta, siji lan sijiné miturut kabisané 
dhéwé, lan bendara mau banjur ênggal 
mangkat. 

lo Kang tampa limang talènta banjur 
lunga, laku dagang nganggo dhuwité iku 
lan olèh bathi limang talènta. 

17 Mangkono uga kang tampa rong 
talènta iya olèh bathi rong talénta. 

lê Nanging kang tampa satalènta iku 
lunga ndhudhuk lemah gawé luwangan, 
lan nyimpen dhuwité bendarané. 

19 Sawusé watara lawas bendarané 
abdi-abdi mau teka, banjur étung- 
êtungan karo abdi-abdiné. 

20Kang tampa limang talènta ngaturaké 
bebathèn limang talènta, klawan matur: 
Bendara, panjenengan mitadosaken 
gangsal talènta dhateng kula; lah punika 
kula angsal bathi gangsal talènta. 

21 Bendarané kandha marang batur 
iku: Prayoga hé abdi kang becik 
lan tumemen; kowé wus tumemen 
tumrap prakara kang cilik, kowé bakal 
dakpitayani prakara kang gedhé; mara 
lumebua mèêlu ngrasakaké kabungahané 
bendaramu. 

22 Kang tampa rong talènta uga maju, 
klawan matur: Bendara, panjenengan 

mitadosaken kalih talènta dhateng kula; 
lah kula angsal bathi kalih talènta. 

23 Bendarané kandha marang batur 
iku: Prayoga hé abdi kang becik 
lan tumemen; kowé wis tumemen 
tumrap prakara kang cilik, kowé bakal 
dakpitayani prakara kang gedhé; mara 
lumebua mèêlu ngrasakaké kabungahané 
bendaramu. 

24Kang tampa satalènta uga banjur 
maju klawan matur: Bendara, kula 
ngertos, bilih panjenengan punika tiyang 
kereng ingkang ngenèni ing papan 
ingkang mboten panjenengan sebari lan 
ngempal-ngempalaken saking papan 
ingkang mboten panjenengan tanemi. 

2> Mila kanthi ajrih, kula lajeng késah 
nyimpen talènta panjenengan ing 
salebeting siti. Lah mangga panjenengan 
tampèni punapa ingkang dados 
kagungan panjenengan! 

26 Bendarané banjur mangsuli: Hé, abdi 
kang ala lan kesèd, kowé wis ngerti, 
yèn aku ngenèni ing papan kang ora 
daksebari lan ngumpul-ngumpulaké 
saka papan kang ora daktanduri. 

2/Yèn mangkono, kowé kuduné 
masrahaké dhuwitku marang wong 

kang nglakokaké dhuwit, lan samangsa 
aku teka aku nampani bali, iku dalah 
saanakané. 

28 Mulané talèntané iku jaluken, banjur 
wênèhna marang kang duwé sapuluh 
talènta iku. 

29 Sabab sing sapa duwé, bakal 
kaparingan, lan bakal duwé nganti 
lubêr-lubèr. Nanging saka wong kang 
ora duwé, bakal kapundhutan sabarang 
darbèké kabèh. 

SO Anadéné abdi kang tanpa guna iku 
uncalna menyang pepeteng kang peteng 
dhéwé. Ing kono bakal ana tangis lan 
keroting untu." 

31 "Bésuk menawa Putraning Manungsa 
rawuh ngagem kamulyané lan 
sakèhing malaékat padha ndhèrèkaké, 
Panjenengané banjur lenggah ing 
dhampar kamulyané. 

32GSakèhing bangsa nuli bakal 
kaklumpukaké ana ing ngarsané 
lan Panjenengané bakal misah- 
misahaké bangsa-bangsa iku siji lan 
sijiné, kayadéné pangon anggoné 
misah-misahaké wedhus-gèêmbèêl karo 
wedhus-bérok, 

33lan pangon iku mapanaké wedhus 
gêmbèêl ana ing tengené, déné wedhus 
jawa ana ing kiwané. 

34Tumuli Sang Nata bakal ngandika 
marang kang ana tengené: Hé, para 
kang binerkahan déning Ramaningsun, 
mara, padha tampanana warisan Kraton, 
kang wus kacawisaké marang sira wiwit 
dumadining jagat. 

3> Awitdéné nalika Ingsun kerapan, sira 
nyaosi dhahar Ingsun; nalika Ingsun 
kasatan, sira nyaosi kang kanggo 
ngunjuk; nalika Ingsun neneka, sira 
nyaosi palereban; 

36 nalika Ingsun kelukaran, sira 
ngagem-ngagemi Ingsun, nalika Ingsun 
gerah, sira niliki Ingsun; nalika Ingsun 
kinunjara, sira mara nemoni Ingsun. 

37 Ing kono para wong kang lakuné 
bener iku bakal padha munjuk: Gusti, 
kala punapa kawula sumerep Paduka 
kerapan lajeng kawula nyaosi dhahar, 
utawi kasatan lajeng kawula nyaosi 
ngunjuk? 

38 Kala punapa kawula sumerep Paduka 
neneka lajeng kawula nyaosi palereban, 
utawi kelukaran kawula agem-agemi? 

“9 Kala punapa kawula sumerep Paduka 
gerah utawi kinunjara, lajeng kawula 
marek manggihi Paduka? 

4#0Sang Nata bakal paring wangsulan, 
pangandikané marang wong-wong iku: 
Satemené Ingsun pitutur marang sira: 
Sepira kang sira tindakaké marang salah 
siji saka sedulur-seduluringsun kang 
cilik dhéwé iki, iku sira tindakaké kagem 
Ingsun. 

#1 Sawusé mangkono Panjenengané 
iya bakal ngandika marang kang ana 
ing kiwané: Hé wong kang padha 
kena ing laknat, sumingkira saka ing 
ngarsaningsun, menyang ing geni 
langgeng, kang wis kacawisaké kanggo 
Iblis lan para malaékaté. 

#2 Awit nalika Ingsun kerapan, sira ora 
nyaosi dhahar Ingsun; nalika Ingsun 
kasatan, sira ora nyaosi ngunjuk; 

43 nalika Ingsun neneka, sira ora 
nampani Ingsun ing brayatira; nalika 
Ingsun kelukaran sira ora ngagem-agemi 
Ingsun; nalika Ingsun gerah lan ana ing 
kunjara, sira ora niliki Ingsun. 

#4Ing kono wong-wong mau iya bakal 
padha mangsuli klawan munjuk: Gusti, 
kala punapa kawula sumerep Paduka 

kerapan, utawi kasatan, utawi neneka, 
utawi kelukaran utawi gerah, utawi 
kinunjara lan kawula mboten ngladosi 
Paduka? 

4> Panjenengané banjur bakal mangsuli 
wong-wong mau klawan ngandika: 
Satemen-temené Ingsun pitutur marang 
sira, sepira kang ora sira tindakaké 
marang kang cilik dhéwé iki, iku iya ora 
sira tindakaké kagem Ingsun. 

46 Anadéné wong-wong iku bakal padha 
lumebu ing paukuman langgeng, déné 
para wong kang lakuné bener bakal 
lumebu ing urip langgeng." 

26 1 Sawisé Yésus mungkasi 

pangandikané kabèh iku mau, 
banjur ngandika marang para sakabaté, 
2"Kowé padha mangerti, yèn rong 
dina manèh nyandhak dinané riyaya 
Paskah, lan Putraning Manungsa bakal 
kaulungaké supaya kasalib." 

3Ing nalika samana para pangareping 
imam lan para pinituwaning bangsa 
padha nglumpuk ana ing padalemané 
Imam Agung kang asma Kayafas, 

“pirembugan bab anggoné arep 
nyekel Yésus kanthi paékan lan nyédani 
Panjenengané. 

“Nanging padha celathu, "Aja pinuju 
ing riyaya, supaya aja ndadèkaké gègèr 
ing satengahé umat." 

Nalika Yésus ana ing Bétania, ana ing 
omahé Simon kang lara kusta iku, 

”ana wong wadon kang marek ing 
ngarsané Yésus, nggawa guci watu isi 
lenga jebad kang larang regané, banjur 
diesokaké ing mustakané Yésus, nalika 
lagi lenggah dhahar. 

#Nanging para sakabat bareng weruh 
padha muring-muring, pangucapé, "Apa 
karepé pangecèh-ecèh iku? 

2Sabab lenga iku rak kena didol 
payu larang, lan didanakaké marang 
wong-wong miskin." 

l0 Nanging Yésus pirsa, banjur ngandika 
marang para sakabat, "Yagéné kowé 
padha ngganggu-gawé wong wadon iki? 
Awit panggawé becik kang katandukaké 
marang Aku. 

1! Wong-wong miskin iku salawasé ana 
ing kowé, nanging ora salawasé Aku ana 
ing kowé. 

12 Amarga anggoné ngesokaké lenga 
ing awakku iku, kanggo nyawisaké 
anggonku bakal kakubur. 

13 Sanyatané Aku pitutur marang 
kowé, ana ing ngendi baé Injil iki 
diwartakaké ing saindenging jagat, apa 
kang katindakaké iku bakal kacaritakaké 
uga minangka pangéling-éling marang 
wong wadon iku." 

14 Sawisé iku salah sawijining sakabat 
rolas, kang jenengé Yudas Iskariot, 
marani para pangareping imam, 

1> lan matur, "Panjenengan badhé 
maringi punapa dhateng kula, supados 
kula masrahaken tiyang punika dhateng 
panjenengan?" Para pangareping imam 
banjur ngulungaké telung puluh sèkel 
pêrak marang Yudas. 

l6Lan wiwit nalika iku Yudas golèk 
wektu kang cocog kanggo masrahaké 
Yésus. 

1 Ing dina wiwitaning riyaya Roti 
Tanpa Ragi, para sakabat padha marek 
ing ngarsané Yésus lan matur, "Gusti 
ngersakaken wonten ing pundi anggèn 
kawula nyawisaken papan kagem dhahar 
Paskah?" 

18 Panjenengané ngandika, "Padha 
menyanga kutha, menyang enggoné 
si Anu lan kandhaa: Dhawuhipun 
Guru: Wektuku wus cedhak, Aku arep 

mahargya Paskah karo para sakabatku 
ana ing omahmu." 

19 Para sakabat banjur nindakaké kaya 
kang kadhawuhaké déning Yésus lan 
nyawisaké Paskah. 

20 Bareng wus soré, Panjenengané 
lenggah dhahar bebarengan karo para 
sakabaté rolas. 

2llan sajroné padha mangan, 
Panjenengané ngandika, "Satemené Aku 
pitutur marang kowé, yèn salah siji saka 
ing antaramu bakal ngiyanati Aku." 

22 Para sakabat padha sedhih banget 
sarta wiwit padha munjuk mbaka siji 
genti-genti, "Rak sanès kawula, ta, 
Gusti?" 

23Déné minangka wangsulan, 
Panjenengané ngandika, "Sing 
bebarengan karo Aku nyelupaké tangan 
ing mangkok iki, iya iku kang bakal 
ngulungaké Aku. 

24 putraning Manungsa pancèn bakal 
jengkar, kaya kang katulis tumrap 
Panjenengané, nanging bilai wong 
kang awit saka pokal-gawéné Putraning 
Manungsa kaulungaké. Saupama wong 
iku ora kalairaké, iku luwih becik." 

2>Yudas kang bakal ngulungaké 
Panjenengané banjur matur, "Rak 
sanês kawula, ta, Guru?" Panjenengané 
ngandika marang Yudas, "Kowé wus 
kandha dhéwé!" 

26Nalika padha mangan, Yésus 
mundhut roti, lan sawusé saos-sokur, 
banjur nyuwil-nyuwil roti iku sarta 
maringaké marang para sakabat lan 
ngandika, "Padha tampanana, panganen, 
iki badanku." 

27 Panjenengané nuli mundhut tuwung 
lan sawusé saos-sokur banjur maringaké 
marang para sakabaté, pangandikané, 
"Padha ngombéa kabèh saka ing tuwung 
iki. 

28 Sabab iki getihku, getihing prajanjian 
kang kawutahaké kanggo wong akèh, 
murih apuraning dosa. 

22 Nanging Aku pitutur marang kowé: 
Wiwit saiki Aku ora bakal ngombé manèh 
pametuning wit anggur iki, nganti tekan 
wektuné Aku lan kowé padha ngombé 
kang anyar ana ing Kratoning Ramaku." 

SO Sawisé padha ngunjukaké kidung 
pamuji, banjur padha mangkat menyang 
Gunung Zaitun. 

3lyésus banjur ngandika marang para 
sakabat, "Ing bengi iki kowé kabèh 
bakal padha kecuwan marga saka 
Aku. Sabab wis tinulis, mangkéné: 
Ingsun bakal nggebag juru pangoné lan 
wedhus-wedhusé ing pepanthané bakal 
kabuyaraké. 

32Nanging sawisé Aku tangi, Aku bakal 
ndhisiki kowé kabèh menyang Galiléa." 

33 Pétrus tumuli matur marang 
Panjenengané, "Sanadyan sadaya sami 
kecuwan dhateng Gusti babar pisan 
kawula mboten badhé kecuwan." 

3#Pangandikané Yésus marang Pétrus, 
"Satemené Aku pitutur marang kowé: 
Ing bengi iki, sadurungé jago kluruk, 
kowé bakal nyélaki Aku kaping telu." 

35 Pétrus matur marang Panjenengané, 
"Sanadyan kawula kedah pejah sareng 
kaliyan Gusti, kawula mboten badhé 
nyélaki Gusti." Para sakabat kabèh iya 
padha matur kaya mangkono. 

s6yésus banjur tindak karo para 
sakabat menyang ing panggonan kang 
aran Gêtsémani, lan Panjenengané 
ngandika marang para sakabat, "Padha 
linggiha ing kéné, sasuwéné Aku lunga 
mrana prelu ndedonga." 

37 Panjenengané ngajak Pétrus lan 
anaké Zébédéus loro, Panjenengané 
banjur wiwit sungkawa ing galih lan 
gorèh. 

“8 Panjenengané nuli ngandika marang 
sakabat telu mau, "Atiku sedhih banget, 
nganti kaya arep tumeka ing pati. Padha 
tetepa ana ing kéné lan padha melèka 
ngancani Aku." 

“9 Panjenengané banjur tindak maju 
sethithik sumungkem wedanané lan 
ndedonga, klawan matur, “Dhuh, Rama 
Kawula, manawi kepareng, mugi tuwung 
punika sumingkira saking Kawula, 
nanging mboten awit saking pikajeng 
Kawula, nanging karana karsa Paduka." 

#0 Panjenengané banjur murugi 
sakabat mau lan padha ketemu turu. 
Panjenengané ngandika marang Pétrus, 
"Apa kowé padha ora kuwat melèk 
ngancani Aku sajam baé? 

41 Padha melèka lan ndedongaa, supaya 
kowé aja kena ing panggodha. Roh iku 
pancèn cumadhang, nanging sipating 
manungsa iku ringkih." 

42 Kang kaping pindhoné Panjenengané 
tindak manèêh lan ndedonga, "Dhuh, 
Rama Kawula, manawi tuwung punika 

mboten saged sumingkir, kajawi Kawula 
ombé, lah kalampaha ing sakarsa 
Paduka." 

43Lan nalika Panjenengané wangsul 
manéh, para sakabat ketemu padha 
turu, sabab mripaté mbliyut. 

#4 Panjenengané banjur nilar para 
sakabaté manèh tindak ndedonga kaping 
teluné, pandongané padha kaya kang 
UWIS. 

4> Sawisé mangkono banjur murugi 
para sakabaté lan ngandika, "Apa kowé 
isih padha turu lan ngaso? Lah wis 
tekan wektuné Putraning Manungsa 
kaulungaké marang tanganing wong- 
wong dosa. 

46 Padha tangia, payo padha lunga, 
kang ngulungaké Aku wus cedhak." 

#/ Nalika Yésus isih ngandika, Yudas, 
yaiku salah sawijining sakabat rolas, 
teka bebarengan karo wong golongan 
gedhé kongkonané para pangarepé 
imam lan para pinituwané bangsa, kanthi 
nggawa pedhang lan penthung. 

48 Déné kang ngulungaké Panjenengané 
wis awèh tandha marang wong-wong 
mau klawan ngucap, "Kang bakal 

dakcucup, yaiku wongé, cekelen wong 
iku!" 

#9 Lan Yudas tumuli marek ing ngarsané 
Yésus sarta matur, "Ngaturaken salam, 
Rabbi," sarta nyucup Panjenengané. 

“0 Yésus tumuli ngandika marang Yudas, 
"Hé, kanca, prelumu apa kowé teka 
mréné?" Wong-wong mau banjur padha 
ngangseg lan nyepeng Panjenengané. 

1 Salah siji saka kang padha ndhèrèk 
Yésus gumragèêh tangané ngunus 
pedhangé lan nyabet abdiné Imam 
Agung, merung kupingé. 

2Yésus tumuli ngandika marang kang 
medhang iku, "Pedhangmu balèkna 
ing rangkané, awit kabèh wong kang 
olah-pedhang, bakal tiwas déning 
pedhang. 

2SUtawa apa kokkira yèn Aku ora 
bisa nyuwun marang Ramaku lan 
Panjenengané sanalika bakal ngirimaké 
marang Aku malaékat luwih saka rolas 
legiun? 

4Yèn mangkono, banjur kepriyé 
anggoné katetepan tulisan-tulisan kang 
mratélakaké yèn pancèn kudu kalakon 
kaya mangkono iku?" 

> Ing nalika iku Yésus ngandika marang 
wong akèh mau, "Kowé padha teka arep 
nyekel Aku kok kaya ngadhepi bégal 
kanthi nganggo pedhang lan penthung? 
Mangka saben dina Aku linggih lan 
memulang ana ing Padaleman Suci lan 
kowé ora nyekel Aku. 

“Nanging kabèh iki kelakon supaya 
katetepan tulisan-tulisané para nabi." 
Para sakabat kabèh banjur padha 
ninggal Panjenengané lan padha lumayu 
sumingkir. 

7 Para kang nyekel Yésus banjur ngirid 
Panjenengané menyang dalemé Imam 
Agung Kayafas. Ing kono para ahli Torèt 
lan para pinituwa wus padha nglumpuk. 

8 pétrus ngetutaké Panjenengané 
saka kadohan nganti tekan ing plataran 
dalemé Imam Agung, lan bareng wis 
mlebu banjur linggih ing antarané para 
abdi, arep nyumurupi kepriyé kedadéané 
prakara. 

“Para pangareping imam, malah 
sapepaké Pradata Agama padha golèk 
seksi palsu kang nglawan Yésus, supaya 
bisa nyédani Panjenengané, 

SO nanging padha ora bisa nemu, 
sanadyan akèh seksi palsu kang padha 
maju. Wasana ana loro kang maju, 

6ljan matur, "Tiyang punika naté 
cariyos: Aku bisa mbubrah Padalemané 
Allah lan bisa mbangun manèh sajroning 
telung dina." 

62Imam Agung banjur jumeneng lan 
ngandika marang Panjenengané, "Apa 
kowé ora mangsuli apa-apa marang 
pandakwané seksi-seksi iki?" 

93Nanging Yésus kèndel baé. Imam 
Agung banjur ngandika marang 
Panjenengané, "Demi Allah kang asipat 
gesang, kowé kandhaa marang aku 
kabèh, apa kowé iku Kristus, Putraning 
Allah?" 

64vyésus ngandika marang Imam Agung, 
"Kowé wus nyebutaké. Ewasamana 
Aku pitutur marang kowé kabèh: Wiwit 
saiki kowé padha ndeleng Putraning 
Manungsa lenggah ing satengené Kang 
Mahakwasa lan rawuh nitih mêéganing 
langit." 

9> Ing kono Imam Agung banjur nyuwèk 
pangagemané lan ngandika, "Wong iki 
ngucapaké panyenyamah. Yagéné kita 
kok isih mbutuhaké seksi-seksi? Lah 

sapunika panjenengan sampun mireng 
anggènipun nyenyamah. 

#6 Kadospundi panimbang 
panjenengan?" Wong-wong padha 
mangsuli klawan celathu, "Tiyang punika 
kedah kaukum pejah." 

67 Banjur padha ngidoni pasuryané 
lan njotosi Panjenengané; déné liyané 
napuki. 

68 kanthi ngucap: "Hé, Kristus, coba 
kandhakna marang aku kabèh, sapa 
kang napuk kowé?" 

99 Nalika samana Pétrus linggih ana 
ing jaba, ana ing plataran. Banjur ana 
sawijining abdi wadon kang nekani lan 
alok, "Sampéyan inggih tumut kaliyan 
Yésus, tiyang Galiléa niku?" 

D Nanging Pétrus sélak ana ing ngarepé 
wong kabèh, pangucapé, "Kula mboten 
ngerti sampéyan niku kandha napa." 

71 Bareng dhèwèké menyang ing régol, 
ana abdi liyané kang weruh, banjur 
kandha karo wong-wong kang ana ing 
kono, "Wong iki iya mêlu Yésus, wong 
Nasarèt iku." 

?2Nanging Pétrus sélak manèh kanthi 
sumpah, "Kula mboten wanuh kalih 
tiyang niku." 

730Ora let suwé wong-wong sing padha 
ngadeg ana kono padha marani Pétrus 
lan celathu, "Satemen-temené kowé iya 
panunggalané wong iku, omonganmu 
kanthi cetha mratélakaké kowé iku 
sapa." 

74 Pétrus banjur wiwit nyupatani awaké 
dhéwélan sumpah, "Kula mboten wanuh 
kalih tiyang niku." Ing nalika iku uga 
banjur ana jago kluruk. 

7> Pétrus nuli kèlingan pangandikané 
Yésus marang dhèwèké, "Sadurungé 
jago kluruk, kowé wus nyélaki Aku ping 
telu." Mulané banjur metu lan nangis 
kelara-lara. 

27 1 Bareng wis ésuk, pangareping 

imam kabèh lan pinituwaning 
bangsa padha nglumpuk lan gawé 
keputusan tumrap Yésus nedya nyédani 
Panjenengané. 

2Lan sawisé mbanda Panjenengané, 
wong-wong iku banjur ngirid 
Panjenengané lan masrahaké marang 
Pilatus, Gubernur ing wilayah kono. 

Nalika Yudas, sakabat kang 
ngulungaké iku weruh Panjenengané 
bakal kasédanan, temah kanthi 
keduwung, banjur mbalèkaké dhuwit 

telung puluh sèkel pérak marang para 
pangarepé imam lan pinituwa, 

“kalawan matur, "Kula damel dosa, 
kanthi ngulungaken rah resik." Nanging 
wong-wong iku padha mangsuli, 

"Apa urusané iku karo aku sakkanca? 
Mesthiné kowé dhéwé kang ngrampungi 
prekara iku!" 

Lan karo nguncalaké dhuwité iku 
ana sajroning Padaleman Suci, Yudas 
sumingkir saka kono lan nggantung. 

@Para pangareping imam padha njupuki 
dhuwit mau lan padha kandha, "Dhuwit 
iki ora kena kalebokaké ing pethi 
pisungsung, sabab iki dhuwit getih." 

7 Sawisé padha rembugan banjur tuku 
palemahané kundhi nganggo dhuwit 
iku minangka pakuburané wong-wong 
manca. 

#Mulané palemahan mau sapréné 
diarani: Palemahan Getih. 

“Kang mangkono iku dadi wus 
katetepan pangandika lantaran Yérêmia 
kang dhawuh, "Padha nampani dhuwit 
telung puluh sèkel pérak, yaiku ajiné 
wong manut katetepaning rega ing 
satengahé bani Israèl, 

l0lan dhuwit mau banjur katukokaké 
palemahané kundhi, kaya anggoné 
Pangéran dhawuh marang aku." 

1lvésus banjur kaadhepaké ing 
ngarsané gubernur, lan gubernur nuli 
ndangu Panjenengané klawan ngandika, 
"Punapa panjenengan rajanipun tiyang 
Yahudi?" Yésus ngandika, "Panjenengan 
piyambak mastani makaten." 

12 Déné tumrap panggugat marang 
Panjenengané déning para pangarepé 
imam lan para pinituwa, Panjenengané 
ora paring wangsulan apa-apa. 

13 Pilatus banjur ngandika marang 
Panjenengané, "Punapa Panjenengan 
mboten mirengaken gugatanipun para 
seksi ingkang samanten kathahipun 
punika?" 

14 Panjenengané ora paring wangsulan, 
nganti ndadèkaké gumuné Pilatus. 

15 Anadéné ing saben mangsa riyaya, 
adaté gubernur nglilani luwaré tawanan 
siji kang dikarepaké wong akèh. 

l6Mangka ing nalika iku ana wong siji 
kang kawentar alané, jenengé (Yésus) 
Barabbas. 

17 Sarèhné wong-wong wus padha 
nglumpuk, Pilatus ngandika marang 

wong-wong iku, "Sapa sing kokkarepaké 
supaya dakluwari, (Yésus) Barabbas, 
apa Yésus kang kasebut Kristus?" 

18 Sabab Pilatus wus pirsa, yèn 
wong-wong iku padha masrahaké 
Panjenengané awit saka drengkining ati. 

19 Nalika Panjenengané lagi lenggah 
ing kursi pangadilan, garwané utusan 
matur, “Sampun ngantos panjenengan 
tumut-tumut ing prekawisipun tiyang 
mursid punika, awit wau dalu damel 
sisah kula salebetipun ngimpi karana 
Panjenenganipun." 

2ONanging para pangarepé imam lan 
para pinituwa, padha ngojok-ojoki wong 
golongan supaya nyuwun Barabbas 
kaluwarana lan Yésus diukum pati. 

21 Gubernur banjur mangsuli lan 
ngandika marang wong golongan 
iku, "Saka ing antarané wong loro 
iku sapa kang kokkarepaké supaya 
dakluwari?" Wong golongan tumuli 
matur, "“Barabbas!" 

22 Pilatus ndangu manèh, "Yèn 
mangkono apa kang kudu daktindakaké 
tumrap Yésus kang kasebut Kristus iku?" 
Kabèh padha matur, "Tiyang punika 
kasalibal" 

23 Fwadéné Pilatus ngandika, "Iku 
awit saka kadurakan apa kang wus 
katindakaké?" Nanging wong golongan 
iku sangsaya seru pambengoké, 
tembungé, "Tiyang punika kasaliba!" 

24 Bareng Pilatus pirsa, yèn 
pambudidayané bakal tanpa guna, 
nanging malah wiwit gègèran, 
panjenengané tumuli mundhut banyu 
sarta wijik asta ana ing ngarepé wong 
golongan iku karo ngandika, “Aku ora 
kaluputan tumrap getihé wong iki; padha 
rampungana dhéwé!" 

25 Lan wong kabèh padha mangsuli 
klawan matur, "Rahipun dhumawaha ing 
kawula lan anak-anak kawula." 

26 pilatus banjur ngluwari Barabas 
nuruti karebé wong akèh iku, lan sawisé 
nindakaké paukuman sapu marang 
Yésus, panjenengané banjur masrahaké 
Yésus supaya kasalib. 

27 Para prajurité gubernur banjur ngirid 
Yésus mlebu ing gedhong pangadilan lan 
nglumpukaké prajurit sabataliyon wutuh 
ngepung Panjenengané. 

28lan sawusé ngrucat jubah agemané, 
para prajurit iku banjur ngagemaké 
jubah wungu marang Panjenengané, 

29 sarta padha nganam makutha eri 
diagemaké ing mustakané, apadéné ing 
astané tengen dicepengi glagah. Tumuli 
padha jèngkèng ana ing ngarsané kambi 
moyoki, pangucapé, "Ngaturaken salam 
bekti, dhuh Rajanipun tiyang Yahudi!" 

SOLan karo ngidoni Panjenengané, 
banjur padha njupuk glagahé iku mau 
sarta kagebagaké ing mustakané. 

31 Sawusé padha moyoki Panjenengané, 
tumuli padha ngrucat jubahé lan 
ngagemaké pangagemané piyambak, 
banjur nglarak Panjenengané metu arep 
disalib. 

32Nalika padha lumaku metu menyang 
njaban kutha, kepethuk wong saka ing 
Kiréné, jenengé Simon. Para prajurit 
meksa wong iku supaya manggul salibé 
Yésus. 

33Lakuné banjur tekan ing 
panggonan kang aran Golgota, 
tegesé pacumplungan. 

34Padha nyaosi ngunjuk Panjenengané 
anggur kang dicampur rempelu; lan 
bareng ngedhapi, Panjenengané ora 
karsa ngunjuk. 

3> Sawisé padha nyalib Panjenengané, 
para prajurit banjur padha ngedum- 
edum pangagemané sarana dilotré. 

36Para prajurit nuli padha lungguh, 
njaga Panjenengané. 

37 Sarta padha masang pandakwa bab 
kaluputané Panjenengané sarana tulisan 
ana ing sandhuwuré mustakané, uniné, 
"Iki Yésus rajané wong Yahudi." 

38Nalika samana ana bégal loro kasalib 
bareng karo Panjenengané, siji ana ing 
tengen, sijiné ana ing kiwa. 

39 Anadéné wong-wong kang padha 
liwat, padha ngala-ala marang Yésus, 
kambi gêdhêg-gèdhèêg 

4#Ojan padha ngucap, "Hé, kowé, kang 
arep mbubrah Padaleman Suci lan 
mbangun sajroné telung dina, luwarana 
awakmu dhéwé: Déné menawa kowé iku 
Putrané Allah, mudhuna saka ing salib!" 

41 Mangkono uga para pangarepé imam 
padha moyoki bareng karo para ahli 
Torèt sarta para pinituwa, pangucapé, 

42 "Wong iku wis nylametaké wong liya, 
nanging nylametaké awaké dhéwé ora 
bisa! Menawa wong iku rajané Israèl, 
saiki karebèn mudhun saka ing salib lan 
aku bakal padha pracaya. 

43wWong iku wis kumandel marang 
Allah, déné saiki karebèn Allah sing 
nylametaké, yèn pancèn Allah kepareng 
ing penggalih, sabab wong iku rak wus 
kandha: Aku iku Putrané Allah." 

4#4Dalah bégal-bégal kang bareng 
disalib iya ngala-ala Panjenengané 
mangkono. 

#> Wiwit jam rolas nganti tekan jam telu 
ana pepeteng kang nglimputi satanah 
kabèh. 

“6 Kira-kira jam telu, Yésus nywanten 
sora, "Eli, Eli, lama sabakhtani?" Tegesé: 
Dhuh Allah Kawula, Allah Kawula, 
punapaa déné Paduka nilar Kawula? 

#/ Krungu kang mangkono iku wong 
sawatara kang padha ngadeg ana ing 
kono padha ngucap, “Wong iki ngundang 
Elia." 

48 Sanalika ana wong siji saka antarané 
wong-wong iku mlayu, njupuk jamur 
karang, lan sawisé dicelupaké anggur 
kecut, diubetaké ing glagah banjur 
kacaosaké Panjenengané supaya 
kaunjuk. 

“2 Nanging wong-wong liyané padha 
ngucap, "Wis ta enengna baé, kita arep 

padha weruh, apa Élia rawuh nylametaké 
wong kuwi." 

“OYésus banjur nywanten sora, nuli 
masrahaké nyawané. 

“lng kono geberé Padaleman Suci 
suwêk dadi loro wiwit saka ndhuwur 
nganti tekan ngisor, lan ana lindhu, sarta 
parang-parang padha bengkah, 

“Zapadéné kubur-kubur padha menga, 
lan akèh para suci kang wus padha mati, 
padha katangèkaké. 

2 Bareng wis padha metu saka 
ing kubur, lan sawisé wunguné 
Panjenengané, para suci kang 
katangèkaké iku padha lumebu ing 
kutha suci sarta padha ngaton marang 
wong akèh. 

““Panggedhéning prajurit lan para 
kang njaga Yésus bebarengan padha 
ngrasakaké lindhu lan nyipati apa kang 
wus kelakon, padha banget wediné, 
lan padha ngucap mangkéné, "Sanyata 
Panjenengané iku Putraning Allah." 

> Ing kono ana wong wadon akèh 
kang padha ngawasaké saka kadohan, 
yaiku wong-wong wadon kang padha 
ndhèrèkaké Yésus saka ing Galiléa prelu 
ngladosi Panjenengané. 

“Ing antarané yaiku: Maria Magdaléna, 
lan Maria ibuné Yakobus lan Yusuf, sarta 
ibuné anak-anaké Zébédéus. 

= Bareng soré ana wong sugih teka 
saka Arimatéa, jenengé Yusuf, kang uga 
wus dadi muridé Yésus, 

“Swong iku séba ing ngarsané Pilatus 
nyuwun layoné Yésus. Pilatus banjur 
dhawuh maringaké marang wong mau. 

“9 Bareng Yusuf wis njupuk layoné, 
tumuli ngulesi layon iku nganggo mori 
putih kang resik, 

SO Jan banjur nyarèkaké layon iku 
ana ing pakuburané kang anyar, kang 
tinatah ana ing padhas, lan sawisé 
ngglundungaké watu gedhé ana ing 
lawangé pasaréan, nuli mulih. 

61 Maria Magdaléna lan Maria sijiné 
padha ana ing kono padha linggih ing 
ngarep pasaréan. 

62 Esuké, yaiku sawisé dina pacawisan, 
para pangareping imam lan para Farisi 
padha nglumpuk ing ngarsané Pilatus 

63lan padha matur, "Tuwan, kula sami 
ènget, bilih juru panasaran punika nalika 
taksih gesang, cariyos makaten: Sawisé 
telung dina Aku bakal tangi. 

64Awit saking punika, mugi 
panjenengan ndhawuhaken, supados 
kuburipun kajagi ngantos dumudgi 
tigang dintenipun. Manawi mboten 
mekaten, saged ugi para sakabatipun 
lajeng dhateng mandung Piyambakipun, 
nunten cariyos dhateng tiyang kathah, 
Panjenengané wus wungu saka ing 
antarané wong mati, satemah juru 
panasaran ingkang kantun badhé 
langkung awon katimbang ingkang 
rumiyin." 

9> Pangandikané Pilatus marang 
wong-wong mau, "Kowé padha daklilani 
nggawa prajurit, padha mangkata, 
padha jaganen kaya kang kokkarepaké." 
96 Sawisé padha mangkat, wong-wong 
iku padha njaga pasaréan, sarta kabantu 
déning para prajurit nyègel watuné. 
28 1 Bareng dina Sabat wis kliwat, ing 

wayah bangun ésuk, ngarepaké 

dina kapisan ing minggu iku, Maria 
Magdaléna karo Maria sijiné padha lunga 
niliki pasaréan. 

2Lah tumuli ana lindhu gedhé, awit 
ana malaékating Pangéran tumedhak 
saka langit lan nyelak ngglundhungaké 
watuné, nuli dilenggahi. 

3Pasuryané katon kaya kilat, 
pangagemané putih kaya salju. 

“Awit saka wediné marang malaékat, 
sing padha jaga gumeter wedi banget 
nganti kaya wong mati. 

“Ananging malaékat mau ngandika 
marang wong-wong wadon iku, "Kowé 
aja padha wedi, sabab aku ngerti, kowé 
padha nggolèki Yésus kang disalib iku. 

#Panjenengané ora ana ing kéné, 
awit wis wungu, kaya kang wus 
kapangandikakaké. Padha mrénéa, 
delengen papan panggonané sumaré. 

Lan diénggal padha lungaa sarta 
kandhakna marang para sakabaté, 
yèn Panjenengané wis wungu saka ing 
antarané wong mati lan mangertia, 
Panjenengané ndhisiki kowé tindak 
menyang Galiléa. Ana ing kana, kowé 
bakal padha ndeleng Panjenengané. Lah 
mangertia, Aku wis tutur marang kowé." 

#Wong-wong wadon iku banjur énggal- 
ênggal padha lunga saka ing pasaréan 
klawan wedi lan kanthi kabungahan 
gedhé, padha lumayu arep awèh warta 
marang para sakabaté Yésus. 

2Lah sanalika Yésus methukaké wong- 
wong wadon iku lan ngandika, "Bagéal!" 

banjur padha nyedhaki Panjenengané 
lan nyandhak sampéyané sarta nyembah 
Panjenengané. 

l0yésus tumuli ngandika marang 
wong-wong wadon iku, "Aja padha 
wedi. Padha lungaa, awèh pawarta 
marang sadulur-sadulurku supaya padha 
menyang Galiléa, ana ing kana bakal 
padha ndeleng Aku." 

11 Nalika wong-wong wadon iku padha 
mangkat, lah wong sawatara sing padha 
njaga padha lumebu ing kutha, ngaturi 
pawarta marang para pangarepé imam, 
bab kabèh kang kalakon. 

l2lan sawusé ngumpul karo para 
pinituwa sarta gawé putusan, banjur 
padha mènèhi dhuwit akèh marang para 
prajurit, 

13 sarta dhawuhé, "Kowé padha 
kandhaa mangkéné, “Ing wayah bengi 
para sakabaté padha teka nyolong 
layoné, nalika aku padha turu.” 

14Déné menawa prekara iki kapireng 
déning gubernur, aku bakal padha matur 
panjenengané, supaya kowé ora nemu 
reruwed." 

1> Bareng wis padha nampani dhuwité, 
para prajurit banjur padha nglakoni kaya 

anggoné padha kawarah. Lan carita iku 
sumebar ana ing antarané wong Yahudi 
nganti sapréné. 

l6 para sakabat sawelas nuli padha 
mangkat menyang Galiléa, menyang 
gunung kang wus kadhawuhaké Yésus 
marang para sakabat mau. 

17 Bareng padha ndeleng Panjenengané 
banjur padha sujud, nanging sakabat 
sawatara padha mangu-mangu. 

18yésus banjur nyelaki para sakabat 
lan ngandika, "Sakèhé pangwasa ana 
ing swarga lan ing bumi wis kaparingaké 
marang Aku. 

19 Mulané padha lungaa, sakèhing 
bangsa padha dadèkna muridku, klawan 
dibaptisi ing asmané Sang Rama, Sang 
Putra lan Sang Roh Suci, 

20Jan padha diwulanga netepi sabarang 
kang wis dakdhawuhaké marang kowé 
kabèh. Lah, Aku nunggal karo kowé 
ing sadina-dina, nganti tumeka ing 
wekasaning jaman." 


Markus 


1 Iki wiwitaning Injilé Yésus Kristus, 
Putrané Allah. 

2 Kaya kang wis katulis ana ing kitabé 
Nabi Yésaya, "Lah, Ingsun ngutus 
utusaningsun ana ing ngarsanira, kang 
bakal nyawisaké marginira; 

Sana swarané wong kang nywara sora 
ana ing pasamunan: Padha nyawisna 
margining Pangéran, lencengna 
lurung-lurungé." 

#Mangkono Yohanes Pambaptis rawuhé 
ana ing pasamunan sarta ngundhangaké 
baptising pitobat murih apuraning dosa. 

“Wong saisiné wilayah Yudéa kabèh 
lan sakèhé wong kang manggon ing 
Yérusalêm, padha sowan panjenengané 
sarta padha dibaptisi ana ing Kali Yordan 
kalawan padha ngakoni dosané. 

Yohanes ngagem ageman wulu unta 
lan ing lambungé ngagem sabuk lulang, 
apadéné dhaharané walang lan madu 
alas. 

7 Déné panjenengané iku ngundhangaké 
pawarta klawan ngandika, "Ing 

sapungkurku, Panjenengané kang luwih 
kwasa tinimbang aku rawuh; tumungkul 
nguculi talining trumpahé baé aku ora 
pantes. 

SAku mbaptis kowé sarana banyu, 
nanging Panjenengané iku bakal mbaptis 
kowé sarana Roh Suci." 

“Nalika samana Yésus rawuh saka 
Nasarèt ing wilayah Galiléa, lan 
Panjenengané banjur dibaptis déning 
Yohanes ana ing Kali Yordan. 

10 Bareng Panjenengané mentas saka 
ing banyu, sanalika pirsa langit piyak, 
sarta Roh kang pindha manuk dara 
nedhaki Panjenengané. 

li Nuli ana swara saka swarga, "Sira 
iku Putraningsun kang kinasih, kang 
ndadèkaké renaning galihingsun." 

12 Sawisé iku, Roh tumuli nuntun 
Panjenengané menyang pasamunan. 

13 Sajroné patang puluh dina, 
Panjenengané ana ing kono kagodha 
déning Iblis. Pamanggêné sesarengan 
karo kéwan alas, déné malaékat- 
malaékat padha ngladosi. 

14 Sawisé Yohanes katangkep, Yésus 
rawuh ing Galiléa, nggelaraké Injilé 
Allah, 

1> lan ngandika, "Wis tekan waktuné, 
Kratoné Allah wis cedhak, padha 
mratobata, lan pracayaa marang Injil!" 

l6Nalika pinuju tindak urut pinggiré 
Tlaga Galiléa, Yésus pirsa Simon karo 
Andréas saduluré Simon, lagi padha 
nibakaké jala ing tlaga, amarga wong 
iku padha tukang golèk iwak. 

1/Vvésus banjur ngandika marang 
wong-wong iku, "Ayo, padha mèlua Aku. 
Aku bakal ndadèkaké kowé tukang golèk 
wong." 

18 Sanalika banjur padha ninggal jalané, 
ndhèrèkaké Panjenengané. 

19 Bareng nglajengaké tindak sawatara, 
Panjenengané pirsa Yakobus anaké 
Zêbédéus lan Yohanes saduluré, lagi 
padha ana ing prau ndandani jalané. 

20 Panjenengané banjur nimbali wong- 
wong iku, lan tumuli padha ninggal 
Zêbédéus, bapakné, ana ing prau karo 
para buruhé, lan padha ngetut-buri 
Panjenengané. 

2l1vyésus lan para sakabaté banjur 
padha tekan ing Kapèrnaum. Bareng 
dina Sabat, Panjenengané énggal-énggal 
mlebet ing papan pangibadah sarta 
memulang. 

22 Wong-wong padha gumun banget 
marang piwulangé, awit Panjenengané 
iku maringaké piwulang kayadéné kang 
kagungan pangwasa, lan ora kaya para 
ahli Torèt. 

231Ing papan pangibadah kono, 
dumadakan ana wong kang kepanjingan 
roh jahat, lan bengok-bengok, 

24 "Punapa prekawis kawula sadaya 
kaliyan Panjenengan, dhuh Yésus saking 
Nasarèt! Panjenengan rawuh punika 
punapa badhé numpes kawula? Kawula 
ngertos Panjenengan punika sinten: 
Inggih Panjenenganipun ingkang suci, 
pinangkanipun saking Allah." 

2> Nanging Yésus tumuli ndukani roh 
jahat iku klawan ngandika, "Menenga, 
metua saka wong ikul" 

26Roh jahat iku ngontang-antingaké 
wong mau sarta njerit kanthi swara sora 
banjur metu saka wong mau. 

27 Wong kabèh padha gumun, temah 
padha takon-tinakon, kalawan ngucap, 
"Apa ta iki? Piwulang anyar mawa 
pangwasa. Apadéné paring dhawuh 
marang roh-roh jahat lan iku iya padha 
manut marang Panjenengané." 

28 Pawarta bab Panjenengané banjur 
sumebar ing endi-endi nyrambahi 
wilayah Galiléa kabèh. 

29Lan sawisé medal saka ing papan 
pangibadah, Yésus karo Yakobus lan 
Yohanes banjur énggal-énggal tindak 
menyang omahé Simon lan Andréas. 

SOIbuné maratuwa Simon nggléthak 
nandhang lara panas. Para sakabat 
mau tumuli padha matur marang 
Panjenengané bab kang lara iku. 

3 Panjenengané nuli nyelaki ibu mau, 
sarta nangèkaké klawan narik tangané; 
lan panasé tumuli ilang, banjur ngladèni 
tamu-tamuné. 

32 Bareng soré, nalika srengéngé 
wus surup, wong-wong padha nggawa 
sakèhé wong kang padha nandhang lara 
lan kesurupan sétan kaaturaké marang 
Panjenengané. 

3s3Wong sakutha kabèh padha 
uyel-uyelan ngumpul ana ing ngarep 
lawang. 

3#Panjenengané banjur nyarasaké 
wong akèh kang padha nandhang 
lara warna-warna sarta nundhungi 
sêtan akèh; lan Panjenengané ora 
marengaké sêtan-sétané padha kandha- 

kandha, awit wis padha wanuh marang 
Panjenengané. 

3>Esuk umun-umun, nalika isih peteng, 
Panjenengané wungu banjur miyos, 
tumuli tindak menyang papan kang sepi 
lan ndedonga ana ing kono. 

36sSimon lan sakancané padha nusul 
nggolèki Panjenengané. 

37 Bareng wis ketemu Panjenengané, 
banjur padha matur, "Tiyang sadaya 
sami madosi Panjenengan." 

38 Panjenengané paring wangsulan 
marang Simon sakancané, "Ayo padha 
menyang panggonan-panggonan liyané, 
menyang kutha-kutha sakiwa-tengené 
kéné supaya Aku iya nggelaraké 
piwulang ana ing kono, awit iya iku 
preluné anggonku rawuh ing donya." 

“9 Panjenengané banjur nggelaraké 
piwulang ing sawilayah Galiléa kabèh, 
ana ing papan-papan pangibadahé 
wong-wong ing kono sarta nundhungi 
sétan-sétan. 

40 Ana wong kang nandhang lara kusta 
sowan ing ngarsané Yésus nyuwun 
pitulungan marang Panjenengané 
kalawan jèngkèng, matur, "Manawi 

Panjenengan karsa, Panjenengan saged 
mbirat najis kawula." 

#1 Karana trenyuh déning welasé, 
Panjenengané mulung astané lan 
ndemèk wong mau sarta ngandika, "Aku 
karsa, birata najismul" 

42 Sanalika kustané ilang, temahan 
wong iku birat najisé. 

43 Panjenengané banjur énggal 
ndhawuhi wong iku sumingkir lan 
diwanti-wanti kanthi pangandika, 

#41"Kowé aja nganti kandha-kandha 
apa baé marang sapa baé, nanging 
lungaa, tuduhna awakmu dhéwé marang 
imam, sarta nyaosna kurban, kaya kang 
wis kadhawuhaké déning Musa kanggo 
pasucèné awakmu, minangka paseksi 
marang wong-wong.” 

4> Ewadéné sapungkuré saka kono, 
wong mau wiwit martak-martakaké lan 
nyebar-nyebaraké lelakon mau menyang 
ngendi-endi, satemah Panjenengané 
ora bisa lumebet ing kutha kanthi 
terang-terangan, nanging lereb ana ing 
njaba, ing panggonan-panggonan kang 
sepi, lan wong saka ing endi-endi padha 
terus marani marek ing ngarsané. 

2 let sawatara dina, sawisé 
Panjenengané rawuh manèh ing 
Kapèrnaum, wong-wong wus padha 
krungu wartané yèn Panjenengané ana 
ing dalem. 

2Banjur akèh wong kang padha teka 
nglumpuk nganti ora ana enggon 
manèh, dalah ing ngarep lawang baé 
iya ora ana; lan Panjenengané banjur 
medhar pangandika marang kang padha 
nglumpuk iku. 

SAna wong-wong teka karo nggawa 
wong lumpuh, digotong wong papat, 
disowanaké marang Panjenengané. 

“Sarèhné padha ora bisa nggawa 
marang ngarsané Panjenengané 
marga anané wong golongan, wong- 
wong iku padha mbukak payon ing 
sandhuwuré Panjenengané; lan sawusé 
mbukak payon, wong-wong iku banjur 
ngudhunaké paturon panggonané kang 
lumpuh iku nggléthak. 

= Bareng Yésus nguningani pangandelé 
wong-wong mau, banjur ngandika 
marang kang lumpuh, "Nggèr, dosa- 
dosamu wus kaapural" 

@Nanging ana ahli Torèt sawatara kang 
padha lungguh ana ing kono, lan iku 
padha mikir, 

7 "Yagéné wong iku kok kandha 
mangkono? Wong iku nyenyamah 
marang Allah. Sapa kang kwasa ngapura 
dosa kajaba mung Allah piyambak?" 

#Sarèhné panggalihé Yésus pirsa yèn 
kaya mangkono iku anggoné padha 
mikir, Panjenengané banjur ngandika 
marang para ahli Torèt iku, "Yagéné 
kowé padha duwé pikiran kang kaya 
mangkono ing sajroning atimu? 

2Endi kang luwih gampang, kandha 
marang kang lumpuh iku: Dosamu 
wus kaapura, apa kandha: Tangia, 
paturonmu angkaten lan lumakua? 

l0 Nanging supaya kowé padha ngerti, 
yèn Putrané Manungsa iku duwé 
pangwasa kanggo ngapura dosa ing 
bumi," Panjenengané banjur ngandika 
marang kang lumpuh, 

11 "Aku kandha marang kowé, ngadega, 
paturonmu angkaten lan muliha 
menyang omahmul" 

12 Kang lumpuh iku banjur ngadeg, 
tumuli ngangkat paturoné sarta 
sumingkir liwat ing sangarepé wong- 

wong, nganti wong kabèh padha 
kaéraman lan banjur ngluhuraké Allah, 
klawan padha ngucap, "Kang kaya 
mangkono iku kita padha durung tau 
weruh." 

13yésus banjur tindak manèh menyang 
pinggir tlaga; lan wong golongan iku 
kabèh padha sowan ing ngarsané. 
Panjenengané banjur memulang marang 
wong-wong iku. 

14 Bareng langkung ing kono, 
Panjenengané pirsa Lèwi anaké 
Alféus lungguh ana ing kantor pajeg. 
Panjenengané banjur ngandika marang 
Lèwi, "Mèlua Aku!" Lèwi tumuli ngadeg 
lan ndhèrèkaké Panjenengané. 

1> Kacarita Panjenengané dhahar ana 
ing omahé Lèwi; akèh juru-tagih-pajeg 
lan wong dosa padha mangan bareng 
karo Yésus lan para sakabaté, sabab 
pancèn ana wong akèh kang padha 
ndhèrèkaké Panjenengané. 

l6 Para ahli Torèt saka golongan 
Farisi bareng weruh yèn Panjenengané 
dhahar karo wong-wong dosa lan 
para juru-tagih-pajeg, banjur padha 
kandha marang para sakabaté, "Yagêné 

wong iku kok mangan awor karo para 
juru-tagih-pajeg lan wong-wong dosa?" 

17 Bareng Yésus midhanget, 
Panjenengané banjur ngandika 
marang para ahli Torèt iku, "Wong-wong 
waras ora mbutuhaké dhokter, nanging 
wong-wong lara iku kang mbutuhaké. 
Aku teka ora supaya ngundang wong- 
wong kang mursid, nanging supaya 
ngundang wong-wong dosa." 

18 Nalika para sakabaté Yohanes 

lan para Farisi pinuju padha pasa; 
padha sowan sarta matur marang 
Panjenengané, "Sabab punapa déné 
para sakabatipun Yohanes lan murid- 
muridipun para Farisi sami siyam, 
nanging sakabat-sakabat Panjenengan 
kok sami mboten siyam?" 

19yésus ngandika marang wong-wong 
mau, "Rak ora bisa ta tamu-tamu kang 
mahargya pangantèn padha pasa, 
nalika pangantèn lanang isih lungguhan 
bareng karo para tamu? Sasuwéné 
isih nyandhing pangantèn lanang, 
tamu-tamu ora kena pasa. 

2ONanging bakal tumeka ing waktu, 
nalika pangantèn kabedhol saka ing 

antarané para tamu, lan ing waktu iku 
wong-wong iku bakal padha pasa. 

2l0ra ana wong nambalaké potongan 
kain anyar kang durung mengkered 
marang sandhangan lawas; déné 
menawa mangkono tambalané kain 
anyar mau bakal nyuwêkaké, kang anyar 
nyuwèk kang lawas, lan suwèké dadi 
luwih banget. 

22lan ora ana wong ngisèkaké anggur 
anyar ing kanthong kulit lawas; awit 
menawa mangkono angguré bakal 
ngrusak kanthongé, satemah dadia 
angguré apadéné kanthongé bakal dadi 
rusak lan muspra; nanging anggur anyar 
kuduné diwadhahi ing kanthong kulit 
kang anyar." 

22 Kacarita ing sawijiné dina Sabat, 
Yésus tindak langkung pategalan 
gandum; lan para sakabaté padha 
methiki wulên gandum. 

24Wong-wong Farisi banjur padha matur 
marang Panjenengané, "Panjenengan 
pirsani, sabab punapa tiyang-tiyang 
punika sami nindakaken padamelan 
ingkang mboten dipun parengaken ing 
dinten Sabat?" 

2> Panjenengané banjur ngandika 
marang wong-wong Farisi iku, "Apa 
kowé padha ora tau maca apa kang 
katindakaké déning Daud lan para 
pandhèrèké, nalika ngalami kekurangan 
lan kaluwèn, 

26 kepriyé anggoné padha mlebu ing 
Padalemané Allah, nalika jamané imam 
agung Abyatar lan dhahar roti caosan -- 
kang ora pareng dipangan kejaba mung 
déning para imam -- lan iya maringaké 
roti iku marang para pandhèrèké?" 

27 Apadéné Panjenengané ngandika 
marang wong-wong Farisi, “Dina Sabat 
iku dianakaké kanggo manungsa, ora 
kok manungsa kanggo dina Sabat; 

28 mula, Putrané Manungsa iku malah 
iya Gustiné dina Sabat." 

1 Yésus banjur mlebet manèh ing 
papan pangibadah. Ing kono ana 
wong kang tangané mati sasisih. 
2Wong-wong padha ngawasaké 
Panjenengané apa iya arep marasaké 
wong iku ing dina Sabat, supaya bisa 
padha nggugat Panjenengané. 

Panjenengané banjur ngandika 
marang wong kang tangané mati sasisih 
iku, "Mara, ngadega ing tengah kéné!" 

“Panjenengané banjur ngandika 
marang wong-wong kang padha 
ngawasaké iku, "Ing dina Sabat iku wong 
diparengaké nindakaké kabecikan apa 
nindakaké piala, nylametaké nyawa apa 
matèni?" Nanging wong-wong iku padha 
meneng baé. 

“Panjenengané tumuli mirsani wong- 
wong ing sakiwa-tengené kalawan 
duka lan kanthi sekel ing galih karana 
wangkoting atiné. Panjenengané 
ngandika marang kang tangané mati 
sasisih iku, "Tanganmu athungna!" Wong 
iku banjur ngathung, lan tangané wus 
kapulihaké. 

Wong-wong Farisi iku, bareng wus 
padha metu, nuli padha sekongkelan 
karo para golongané Hérodès gawé 
rancangan, kepriyé bisané nyédani 
Panjenengané. 

Yésus lan para sakabaté banjur 
sumingkir tindak menyang tlaga; sarta 
kumpulaning wong akèh cacahé saka 
Galiléa padha ndhèrèkaké, samono uga 
saka Yudéa, 

#saka Yérusalèm, saka Iduméa lan 
sabrangé Yordan, apadéné saka wilayahé 
Tirus lan Sidon. Kumpulaning wong 

kang akèh cacahé iku padha sowan ing 
ngarsané, marga wus padha krungu bab 
samubarang kang katindakaké déning 
Panjenengané. 

Panjenengané banjur dhawuh marang 
para sakabaté supaya nyawisaké prau 
kagem Panjenengané marga anané 
wong golongan, supaya wong golongan 
iku ora ngesuk-esuk Panjenengané. 

10 Amarga Panjenengané wus nyarasaké 
wong akèh, mula sakèhé wong kang 
nandhang lelara padha dhesek-dhesekan 
ngangseg nyedhak, murih bisané 
ndemok Panjenengané. 

ll Roh-roh jahat iku saben-saben 
ndeleng Panjenengané, banjur padha 
sujud ana ing ngarsané sarta ngucap 
klawan sora, "Panjenengan punika 
Putranipun Allah!" 

l2Nanging kanthi wanti-wanti 
Panjenengané menging roh-roh jahat 
supaya ora padha ngandhakaké bab 
Panjenengané. 

13yésus tumuli minggah ing gunung 
sarta nimbali wong-wong kang 
dikarsakaké lan wong-wong iku padha 
sowan ing ngarsané. 

14 Panjenengané netepaké wong 
rolas, kang kasebut rasul-rasul déning 
Panjenengané, supaya ndhèrèkaké 
tindaké, lan kautus nggelaraké Injil, 

15 sarta padha diparingi pangwasa 
nundhungi sétan. 

l6 Panjenengané netepaké wong rolas 
iku, yaiku: Simon, kang diparingi jeneng 
Pétrus, 

1 Jan Yakobus, anaké Zébédéus, 
lan Yohanes saduluré Yakobus, lan 
Panjenengané maringi jeneng marang 
karo-karoné Boanêèrges, kang tegesé 
anaking gludhug, 

18 sarta Andréas, Filipus, Bartoloméus, 
Matius, Tomas, Yakobus anaké Alféus, 
Tadéus, Simon golongané wong Zéêlot, 

I apadéné Yudas Iskariot, kang 
ngiyanati Panjenengané. 

20vyésus tumuli mlebet ing sawijining 
omah, lah wong golongan banjur teka 
manèh bareng-bareng, nganti padha ora 
kober dhahar. 

21 Bareng para sadhèrèké padha 
krungu, banjur padha marani arep 
ngajak Panjenengané sumingkir, marga 
Panjenengané iku diarani éwah. 

22 Déné para ahli Torèt kang teka 
saka Yérusalêm padha ngucap, 

"yèn Panjenengané iku kepanjingan 
Bèèlzebul," lan "anggoné nundhungi 
sétan kanthi pitulungané panggedhéning 
sétan." 

23 Panjenengané banjur nimbali lan 
ngandikani wong-wong mau kanthi 
upama, "Kepriyé bisané Iblis nundhung 
Iblis? 

24 Menawa ana kraton nglawan awaké 
dhéwé, kraton iku ora bisa lestari madeg, 

25 Jan menawa ana brayat pecah 
nglawan awaké dhéwé, brayat iku ora 
bisa lestari. 

26 Mangkono uga menawa Iblis brontak 
nglawan awaké dhéwé sarta kapecah- 
pecah, Iblis ora bakal tetep ana, nanging 
wus tumeka ing pungkasané. 

27 Nanging ora ana wong bisa mlebu ing 
omahé wong kang rosa lan njarah-rayah 
barang darbèké, menawa ora mbanda 
dhisik wong kang rosa iku. Sawusé 
mangkono lagi bisa njarah rayah omahé. 

28 Satemené Aku pitutur marang kowé: 
Sakèhing dosa lan panyenyamah kang 
kaucapaké déning anaké para manungsa 
bakal kaapura. 

22 Nanging, sapa baé kang nyenyamah 
marang Roh Suci, ora bakal olèh 
pangapura ing salawas-lawasé, nanging 
kaluputan marga anggoné nindakaké 
dosa kang langgeng." 

SO Panjenengané ngandika mangkono, 
jalaran wong-wong mau padha ngarani 
menawa Panjenengané kapanjingan roh 
jahat. 

3l11Ibu lan sadhèrèk-sadhèrèké tumuli 
padha teka; sasuwéné ngadeg ana ing 
jaba, padha kongkonan wong ngaturi 
Panjenengané. 

3s2Wong akèh padha lungguh ngupengi 
Panjenengané lan padha matur, "Lah 
punika ibu sarta sadhêrèk-sadhêrèk 
Panjenengan sami wonten ing jawi 
madosi Panjenengan." 

33 Panjenengané banjur paring 
wangsulan marang wong-wong iku, 
"Sapa ibuku lan sadulur-sadulurku?" 

34 Kanthi mirsani wong-wong kang 
padha lungguh ngupengi Panjenengané, 
banjur ngandika, "Ilya iki ibuku lan 
sadulur-sadulurkul 

3> Awit sing sapa nindakaké karsané 
Allah, iya iku sadulurku lanang, lan 
sadulurku wadon apadéné ibuku." 

1 Yésus wiwit memulang manèh ana 
4 ing pinggiring tlaga. Wong golongan 
kang luwih déning akèh padha nglumpuk 
ana ing ngarsané, nganti Panjenengané 
minggah ing prau kang lagi labuh, 
banjur lenggah ing kono; déné wong 
golongan kabèh padha ana ing dharatan 
sapinggiring tlaga. 

2 Panjenengané banjur mulangaké 
prakara akèh marang wong golongan 
iku ngagem pasemon. Ing piwulangé 
iku, Panjenengané ngandika marang 
wong-wong mau, 

3 "Padha rungokna! Ana wong metu 
arep nyebar wiji. 

“Nalika nyebar, sebarané iku sebagéan 
tiba ing sapinggiring dalan, lan manuk- 
manuk banjur teka sarta nuthuli wiji-wiji 
iku nganti entèk. 

“Liyané tiba ing palemahan kang 
campur watu, ing kono lemahé ora akèh; 
wiji-wiji iku énggal thukul, awit lemahé 
tipis. 

@Nanging bareng srengéngé saya 
dhuwur, banjur mati déning panas lan 
marga ora duwé oyod, temah dadi 
garing. 

”Ana manèh kang tiba ing erèn, lan 
eriné tuwuh dadi dhuwur sarta sebarané 
kelindhih banget, temahan mati lan ora 
ngetokaké woh. 

#Déné liyané tiba ing lemah kang becik, 
lan banjur ngetokaké woh; marga tuwuh 
subur, temahan ngetokaké woh; ana 
kang tikel telung puluh, ana kang tikel 
sawidak, ana kang tikel satus." 

Panjenengané banjur ngandika, "Sapa 
kang duwé kuping kanggo ngrungokaké, 
iku ngrungokna!" 

lONalika Panjenengané piyambakan, 
para pandhèrèké karo sakabaté rolas iku 
padha nyuwun katrangan bab pasemon 
mau. 

11 Panjenengané banjur ngandika 
marang wong-wong iku, "Kowé kabèh 
wus padha kaparingan wewadining 
Kratoné Allah, nanging tumrap wong- 
wong jaba samubarang kapratélakaké 
nganggo pasemon, 

12 supaya: Sanadyan pancèn ndeleng, 
nanging padha ora weruh; sanadyan 
pancèn ngrungokaké, nanging padha 
ora ngerti, supaya sarana mangkono 
iku ora padha mratobat lan kaparingan 
pangapura." 

13 Panjenengané tumuli ngandika 
marang wong-wong iku, "Kowé apa 
padha ora ngerti pasemon iki? Banjur 
kepriyé anggonmu ngerti sakèhing 
pasemon liyané? 

I14Wong kang nyebar iku nyebar 
pangandika. 

15 Déné wong-wong kang ana ing 
sapinggiring dalan, papan kasebaré 
pangandika, yaiku wong-wong kang 
padha ngrungokaké pangandika; Iblis 
banjur énggal-énggal teka nyirnakaké 
pangandika kang lagi baé kasebar. 

l6 Mangkono uga, kang kasebar ing 
palemahan kang campur watu-watu, 
yaiku wong-wong kang nalika krungu 
pangandika, banjur énggal-énggal 
nampani pangandika iku kalawan 
bungah. 

1 Nanging pangandika iku ora ngoyod 
ing atiné; dadi panampané pangandika 
mau mung tahan sadhéla baé; kanthi 
mangkono, bareng kelakon ana 
panganiaya lan panguya-uya kang awit 
saka pangandika iku, wong-wong mau 
ênggal padha murtad. 


MARKUS 4.18 -— 24 22 


18 Déné liya-liyané, yaiku kang kasebar 
ing erèn, iku wong-wong kang padha 
ngrungokaké pangandika, 

19 nanging sumelanging urip ing 
donya lan godhaning kasugihan tuwin 
kamélikan marang prakara-prakara 
liyané banjur nlusup lan nglindhih 
pangandika iku, temah dadi tanpa woh. 

2OMungguh kang kasebar ing lemah 
kang becik, yaiku wong-wong kang 
ngrungokaké sarta nampani pangandika, 
apadéné ngetokaké woh, kang siji tikel 
telung puluh, lan sijiné tikel sewidak, 
sarta sijiné manèh tikel satus." 

2l1vyésus banjur ngandika marang 
wong-wong mau, "Anané lampu iku rak 
ora supaya dipapanaké ing sangisoré 
genthong utawa dipapanaké ing longan 
ta? Apa ora supaya ditumpangaké ing 
cagak lampu? 

22 Sabab ora ana barang kang sinamar 
kajaba supaya kawiyak, lan ora ana 
barang kang winadi kejaba supaya 
kawedharaké. 

23 Sapa kang duwé kuping kanggo 
ngrungokaké iku ngrungokna!" 

24 Panjenengané banjur ngandika 
manèh, "Padha titènana, apa kang 

padha kokrungu. Ukuran kang kokanggo 
ngukur, bakal kanggo ngukur kowé; 
malah tumrap ing kowé ukurané bakal 
ditambahi. 

2> Sabab sapa kang duwé, bakal 
kaparingan, lan sapa kang ora duwé, 
dalah apa kang diduwèni bakal 
kapundhut." 

26Yésus banjur ngandika, "Bab Kratoné 
Allah iku kaya mangkéné: Upamané 
kaya wong kang nyebar wiji ing lemah, 

27 ing wayah bengi wong mau turu, 
lan ing wayah awan tangi, déné wiji iku 
thukul sarta tuwuh, lan wongé iku dhéwé 
ora ngerti kepriyé kelakoné. 

28Bumi iku tan kena ora mesthi 
ngetokaké woh, wiwitané arupa gagang, 
banjur wewulèné, nuli gandumé kang 
mentes ana ing wulèné. 

29 Samangsa wohé wus tuwa, wong iku 
ênggal ngeriti, awit wus tekan wayahé 
panèn." 

SOyésus banjur ngandika, "Kratoné 
Allah iku beciké kita upamakaké apa, 
utawa beciké kita gambaraké nganggo 
pasemon apa? 

3l1ku kayadéné wiji sesawi kang nalika 
disebar ing lemah, iku wujudé cilik 
dhéwé saka sakèhing wiji ing bumi. 

32Nanging bareng wis disebar, banjur 
tuwuh lan dadi gedhé dhéwé saka 
sakèhing sayuran sarta ngetokaké pang 
kang gedhé-gedhé, nganti manuk- 
manuk ing awang-awang padha bisa 
nusuh ana ing ayomané." 

3S3Ngagem pasemon akèh kang kaya 
mangkono iku, Panjenengané mbabaraké 
pangandika marang wong-wong iku, 
saukur karo sagaduking pangertèné, 

34jan Panjenengané ora ngandika 
tanpa pasemon marang wong-wong 
iku, nanging yèn marang para sakabaté 
piyambak, Panjenengané nerangaké 
samubarang kanthi kusus. 

3> Ing dina iku bareng wus surup, Yésus 
ngandika marang para sakabaté, "Ayo 
padha mangkat nyabrang." 

SOKaro ninggal wong golongan, para 
sakabat banjur padha ndhèrèkaké 
Panjenengané kang wus ana ing prau 
bebarengan karo prau-prau liyané. 

3 Tumuli ana prahara kang gedhé, lan 
ombaké ngebyuki prau, nganti prauné 
mèh kebak banyu. 

3S8Déné Yésus ana ing buritan saré 
ngagem bantal. Para sakabat banjur 
mungu Panjenengané lan matur, "Guru, 
punapa Panjenengan mboten menggalih, 
bilih kawula sami katiwasan?" 

39 Sawisé wungu, Panjenengané 
banjur ndukani anginé kanthi sereng 
sarta ngandika marang tlaga, "Sirepal 
Antenga!" Anginé nuli sirep lan tlagané 
dadi anteng. 

#0 Panjenengané banjur ngandika 
marang para sakabaté, "Yagéné kowé 
padha wedi? Apa kowé padha ora 
pracaya?" 

41 Para sakabat dadi wedi banget, 
sarta padha rerasanan, "Sejatiné 
Panjenengané iku sapa ta, déné angin 
lan tlaga baé padha mbangun turut 
marang dhawuhé?" 

1 Nuli Yésus lan para sakabaté padha 
5 tekan sabranging tlaga, ing wilayahé 
wong Gerasa. 

2Lagi baé Panjenengané mandhap saka 
ing prau, ana wong kang kerasukan roh 
jahat saka ing pakuburan, methukaké. 

sWong mau manggon ana ing 
pakuburan lan ora ana wong siji baé 

kang bisa mbanda wong mau, sanadyan 
nganggo ranté pisan, 

“amarga wong iku sikil lan tangané wus 
kerep diranté, nanging rantêéné dipedhot 
lan dibedhat, mangka ora ana siji baé 
wong kang bisa nelukaké. 

“Rina-wengi wong iku terus ana ing 
pakuburan-pakuburan lan gunung- 
gunung karo bengak-bengok sarta 
ngantemi awaké dhéwé nganggo watu. 

#Bareng weruh Yésus saka ing kadohan, 
wong mau banjur mlayu lan nyembah 
Panjenengané, 

7 sarta mbengok klawan sora, "Punapa 
urusan Panjenengan kaliyan kula, 
dhuh, Yésus, Putranipun Allah ingkang 
Mahaluhur? Demi Allah, sampun ngantos 
nyiksa kula!" 

#Wong mau matur mangkono, jalaran 
Panjenengané ngandika, "Metua saka 
wong iku, hé, roh jahat!" 

Panjenengané banjur ndangu marang 
wong iku, "Sapa jenengmu?" Wong iku 
tumuli matur, “Nama kula Legion, awit 
kula punika kathah." 

l0OWong iku kanthi adreng nyuwun 
supaya Panjenengané ora nundhung 
roh-roh jahat iku saka ing wilayah kono. 

1lIng kono ana babi sapantha gedhé 
lagi padha golèk pangan ana ing 
èrèng-èrèngé gunung. 

12 Roh-roh jahat iku banjur padha 
nyuwun marang Panjenengané karo 
matur, “Panjenengan ndhawuhana kula 
supados sami pindhah ing babi-babi 
punika, babi-babi punika badhé kula 
lebeti." 

13yésus marengaké roh-roh jahat iku; 
lan roh-roh jahat mau tumuli padha 
metu banjur mlebu ing babi-babi iku; 
pepanthan babi mau tumuli gumrudug 
mudhun liwat êrêng-èrèng kang njuleg 
ambyur ing tlaga, cacahé wetara rong 
èwu, lan padha klelep ing kono. 

14pPara kang angon babi-babi mau 
banjur padha mlayu awèh warta marang 
wong-wong ing kutha lan ing kampung- 
kampung sakiwa-tengené. Wong-wong 
banjur padha metu arep weruh apa kang 
wis kelakon. 

1> Wong-wong mau padha sowan ing 
ngarsané Yésus lan padha ndeleng 
wong kang kapanjingan sétan Legion 
iku lungguh ana ing kono, wis nganggo 
sandhangan sarta waras budiné, 
satemah wong-wong iku padha wedi. 

l6Wong-wong kang padha weruh 
lelakon mau banjur padha nyritakaké 
marang wong-wong kang padha teka 
iku, apa kang tumanduk ing wong kang 
kapanjingan sétan lan bab babi-babi 
mau. 

1/ Wong-wong banjur padha nyuwun, 
supaya Panjenengané jengkar saka ing 
wilayahé. 

lê Nalika Yésus minggah ing prau, 
wong kang kapanjingan sêtan mau 
nyuwun marang Panjenengané supaya 
diparengaké ndhèrèk. 

19yésus ora marengaké, nanging 
ngandika marang wong iku, "Muliha 
menyang omahmu, menyang krabatmu 
lan kandhakna marang wong-wong 
mau sabarang kang katindakaké déning 
Allah marang kowé sarta anggoné 
Panjenengané melasi kowé!" 

2OWong iku banjur lunga sarta wiwit 
martakaké ana ing tanah Dékapolis 
samubarang kang wis katindakaké 
déning Yésus marang wong mau, temah 
wong kabèh padha gumun. 

21 Nalika Yésus nyabrang manèh 
kalawan nitih prau, wong golongan 
kang akèh cacahé teka padha ngrubung 

Panjenengané. Nalika Panjenengané ana 
ing pinggir tlaga, 

22tumuli ana wong saka panunggalané 
para pangareping papan pangibadah 
teka, jenengé Yairus. Bareng weruh 
Panjenengané, wong iku banjur sujud 
ing ngarsané, 

23Jan kanthi adreng nyuwun marang 
Panjenengané lan matur, "Anak kawula 
èstri saweg sakit mèh pejah, mugi Gusti 
rawuh saha numpangi asta dhateng 
anak kula wau, supados wilujeng lan 
lestantun gesang." 

24vyésus banjur tindak bareng karo 
pangareping papan pangibadah mau. 
Lan wong golongan kang akèh cacahé 
ndhèrèkaké Panjenengané. 

25 Ana wong wadon kang lara 
nggrajag-getih wus rolas taun lawasé, 
26 sing banget anggoné nandhang 
sangsara, wis bola-bali ditambani 
dhokter pirang-pirang, nganti 
ngentêkaké barang darbèké kabèh, 
mangka iku ora mitulungi, nanging 
larané malah dadi luwih nemen. 

27 Marga wus krungu pawarta bab 
Yésus, wong wadon iku tumuli teka 
nrambul ing satengahé wong golongan, 

banjur ndemèk jubahé Panjenengané 
saka ing buri. 

28 Sabab pamikiré, "Yèn aku ndemèk, 
sanadyan ta mung jubahé Panjenengané, 
aku bakal kawarasaké." 

29 Sanalika nggrajag-getihé banjur dadi 
mampet, apadéné iya ngrasakaké yèn 
awaké wus waras. 

SO Sanalika iku uga Yésus ngraosaké 
saka ing sarirané piyambak ana daya 
kang metu, Panjenengané banjur 
minger ing satengahé wong golongan lan 
ngandika, "Sapa kang ndemèk jubahku?" 

3l Para sakabaté banjur padha matur 
marang Panjenengané, "Gusti pirsa 
tiyang golongan sami ndhesek-ndesek 
Gusti, éwasemanten Gusti ngandika: 
Sapa kang ndemèk Aku?" 

32Panjenengané banjur mirsani 
mubeng, nedya nguningani wong kang 
tumindak mengkono. 

32 Déné wong wadon mau sarèhné 
nyumurupi apa kang kelakon tumrap 
awaké, banjur kanthi wedi lan gumeter 
marek sarta sujud ing ngarsané Yésus, 
apadéné ngaturaké kabèh ing sanyatané 
marang Panjenengané. 

3#Panjenengané tumuli ngandika 
marang wong wadon iku, "Hé, nggèr, 
pracayamu wus mitulungi kowé. 
Mundura kanthi tentrem-rahayu, lan 
warasa saka lelaramu." 

3> Nalika Panjenengané isih ngandika, 
wong sawatara saka ing omahé 
pangareping papan pangibadah mau 
nusul teka lan matur, "Putra putri 
panjenengan sampun tilar, punapa 
ginanipun panjenengan taksih ngribedi 
Guru?" 

SONanging Yésus, kanthi ora nggatosaké 
marang tetembungan kang kaucapaké 
iku, ngandika marang pangarepé papan 
pangibadah iku, "Aja wedi, pracayaa 
baé!" 

37 Yésus ora marengaké ana wong kang 
ndhèrèk Panjenengané kejaba Pétrus, 
Yakobus lan Yohanes, saduluré Yakobus. 

38 Bareng wus padha tekan omahé 
pangareping papan pangibadah iku, 
Panjenengané pirsa kaributan, wong- 
wong kang nangis lan sesambat kalawan 
sora. 

39 Bareng wis mlebet, Panjenengané 
banjur ngandika marang wong-wong iku, 

"Yagéné kowé padha ribut lan nangis? 
Bocahé ora mati, nanging turu." 
4#OWong-wong iku banjur padha 
nggeguyu Panjenengané. Sawisé 
ndhawuhi metu wong-wong iku kabèh, 
Panjenengané tumuli ngajak bapak lan 
ibuné bocah mau sarta kang padha 
ndhèrèk Panjenengané, banjur mlebet 
ing papané bocah mau. 

#1 Kanthi ngasta tangané, Panjenengané 
ngandika marang bocah iku, "Talita 
kum," kang ateges, "Hé, gendhuk, Aku 
dhawuh marang kowé, tangia!" 

42 Sanalika bocah wadon iku tangi sarta 
mlaku mrana-mréné; bocah iku umuré 
rolas taun. Wong kabèh tumuli padha 
banget kaéraman. 

“#3 Panjenengané paring dhawuh 
wanti-wanti marang wong-wong iku, aja 
nganti ana wong kang ngerti bab mau, 
sarta ndhawuhi supaya bocahé diparingi 
mangan. 

1Yyésus banjur jengkar saka kono 

lan rawuh ing papan asalé, déné 
para sakabaté padha ndhêrèkaké 
Panjenengané. 

2Ing dina Sabat, Panjenengané wiwit 
memulang ana ing papan pangibadah, 

lan wong akèh kang padha ngrungokaké 
gumun banget, klawan ngucap, "Wong 
iku anggoné olèh iku kabèh saka ngendi? 
Lan kawicaksanan apa kang kaparingaké 
marang wong iku? Sarta kepriyé déné 
pangwasa kang ngéram-éramaké kang 
kaya mangkono iku bisa katindakaké 
sarana tangané? 

SApa wong iku dudu tukang kayu, 
anaké Maria, saduluré Yakobus, Yosês, 
Yudas lan Simon? Lan apa sadulur- 
saduluré wadon ora padha manggon ing 
kéné ing satengah kita?" Wong-wong iku 
temah padha nampik Panjenengané. 

4Yyésus banjur ngandika marang wong- 
wong iku, "Nabi iku mesthi kajèn ana ing 
ngendi-endi, kejaba ana ing papan asalé 
lan ing satengahé kulawargané sarta ing 
omahé dhéwé." 

“Ana ing kono Panjenengané ora 
saged nindakaké pangwasa kang 
ngéram-éramaké liyané, kajaba mung 
nyarasaké wong lara sawatara sarana 
numpangi asta. 

#Panjenengané gumun banget awit 
saka anggoné wong-wong mau padha 
ora pracaya. (6-6b) Yesus banjur tindak 
ndlajahi desa-desa karo memulang. 

“Panjenengané nimbali marek sakabat 
rolas iku sarta wiwit ngutus para sakabat 
mau ngloro-ngloro. Panjenengané 
maringi pangwasa marang para sakabat 
tumrap roh-roh jahat, 

Sapadéné ndhawuhi para sakabat 
supaya ora sangu apa-apa kanggo ana 
ing dalan, kejaba mung teken; aja padha 
nggawa roti, aja nggawa kanthong, 
dhuwit ing sabuk iya ora, 

“nanging kena nganggo trumpah, lan 
aja padha nggawa sandhangan rangkep. 

l0 Panjenengané banjur ngandika 
marang para sakabat, "Ing endi baé, yèn 
kowé padha mlebu ing sawijining omah, 
kowé padha manggona ana ing kono 
nganti salungamu. 

Il Déné menawa ana panggonan 
kang ora nampa kowé lan uga ora 
ngrungokaké kandhamu, nalikané kowé 
padha ninggal papan kono, ketabna 
lebu kang tumèmpèl ing tlapakanmu 
minangka paseksi marang wong-wong 
mau." 

12 Para sakabat banjur padha lunga 
martakaké supaya wong padha 
mratobat, 

l3lan padha nundhungi sétan akèh, 
apadéné medhaki wong pirang-pirang 
nganggo lenga dadi lan warasé. 

I4Raja Hérodès iya midhanget bab 
Yésus, awit asmané wus misuwur, lan 
wong padha ngandhakaké, "Yohanes 
Pambaptis wus kawungokaké saka ing 
antarané wong mati, mulané pangwasa 
kang ngéram-éramaké iku makarya ana 
ing Panjenengané." 

15 Déné wong-wong liyané padha 
ngucap, "Iku Elia!" Nanging wong-wong 
liyané padha nuturaké, "Iku nabi 
kayadéné nabi-nabi ing jaman biyèn." 

l6 Nalika Hérodès midhanget prakara 
iku, banjur ngandika, “Dudu, iku 
Yohanes, kang wus daktigas guluné, iku 
wus katangèkaké." 

1 Amarga Hérodès piyambak wis 
dhawuh supaya nangkep Yohanes 
lan mbanda panjenengané ana ing 
kunjara, awit Hérodès ngalap Hérodias, 
garwané Filipus sadhèrèké Hérodès, dadi 
garwané. 

18yohanes pancèn naté ngèngetaké 
marang Hérodès, "Mboten wenang 
panjenengan mengku sémahipun 
sadhèrèk panjenengan!" 

19 Mulané Hérodias ngendhem serik 
marang Yohanes lan ngudi bisané 
nyédani panjenengané, nanging ora 
bisa, 

20 sabab Hérodès éring marang 
Yohanes, amarga pirsa yèn Yohanes iku 
priya mursid lan suci, mulané Hérodès 
ngayomi panjenengané. Lan manèh, 
samangsa midhanget pangandikané 
Yohanes, Hérodès kuwur panggalihé, 
éwadéné remen midhangetaké. 

21 Wusana ana wewengan kang becik 
tumrap Hérodias, nalika Hérodès ing 
dina wiyosané damel bujana kanggo 
para panggedhéné lan para opsiré sarta 
para wong kang kajèn-kéringan ing 
Galiléa. 

22 Nalika putrané putri Hérodias mlebu 
sarta banjur mbeksa, iku gawé renané 
Hérodès lan para tamuné. Raja Hérodès 
banjur ngandika marang putriné iku, 
"Kowé nyuwuna marang aku apa kang 
kokkarepaké, mesthi bakal dakparingi!" 

23 Panjenengané nuli sumpah marang 
putri iku, "Apa baé kang koksuwun 
marang aku bakal dakparingaké marang 
kowé, sanadyan nganti separoning 
kratonku pisan!" 

24 Putri mau banjur metu sarta matur 
marang ibuné, "Prayoginipun kula 
nyuwun punapa?" Déné ibuné mangsuli, 
"Sirahé Yohanes Pambaptis." 

2> Putri iku banjur énggal baé mlebu 
kanthi rerikatan marek ing ngarsané 
raja sarta nyuwun kalawan matur, "Ing 
wekdal punika ugi, kawula kepéngin 
bilih panjenengan maringaken dhateng 
kawula, sirahipun Yohanes Pambaptis 
wonten ing baki!" 

26 Raja Hérodès dadi banget sungkawa 
ing galih, nanging marga saka sumpahé 
lan karana para tamuné, panjenengané 
ora karsa nulak panyuwuné putri iku. 

27 Panjenengané banjur énggal ngutus 
prajurit lan dhawuh supaya nggawa 
mustakané Yohanes. Prajurit iku tumuli 
mangkat, banjur nigas janggané Yohanes 
ing pakunjaran. 

28 Nuli nggawa mustakané Yohanes 
ana ing baki sarta masrahaké marang 
putri iku, kang banjur ngaturaké marang 
ibuné. 

29 Bareng para sakabaté Yohanes 
krungu prakara iku, banjur padha 
teka sarta ngukup layoné, kang nuli 
kasarèkaké ana ing pakuburan. 

SO Para rasul tumuli padha ngumpul ana 
ing ngarsané Yésus lan padha ngaturaké 
marang Panjenengané apa kang wus 
padha katindakaké lan kawulangaké. 

3l Panjenengané banjur ngandika 
marang para rasul, "Ayo padha menyang 
panggonan kang sepi lan padha ngasoa 
sadhéla." Amarga wong akèh padha 
lunga-teka, temah padha ora kober 
mangan. 

32 Banjur padha mangkat numpak prau 
ndhéwé menyang panggonan kang sepi. 

32Nanging nalika padha mangkat, 
wong akèh padha weruh lan iya padha 
ngerti tujuané. Tumuli wong akèh saka 
sakèhing kutha, kanthi laku dharat 
padha nusul rerikatan mrana lan padha 
tekan panggonan kono, ndhisiki para 
rasul lan Yésus. 

34Nalika wus ndharat, Yésus pirsa wong 
golongan kang akèh cacahé, banjur 
tuwuh welasé marang wong golongan 
iku, awit padha kayadéné wedhus 
kang ora duwé pangon. Panjenengané 
nuli wiwit mulang wong golo ngan iku 
pirang-pirang prakara. 

3> Bareng wayahé wus wiwit peteng, 
para sakabaté padha sowan ing ngarsané 

lan matur, "Panggêènan punika sepen, 
mangka wancinipun sampun wiwit 
peteng. 

s6Tiyang-tiyang punika kadhawuhana 
sami késah dhateng kampung-kampung 
tuwin dhusun-dhusun ing sakubengipun 
panggènan punika, supados sami 
tumbas tedha piyambak." 

37 Nanging Panjenengané paring 
wangsulan, "Kowé padha mènèhana 
mangan!" Para sakabat banjur padha 
munjuk marang Panjenengané, "Kawula 
punapa kedah sami késah tumbas roti 
pengaos kalih atus dinar, lajeng kawula 
sukakaken dhateng tiyang-tiyang punika 
supados sami nedha?" 

“8 Panjenengané tumuli ngandika, 
"Kowé padha duwé roti pira? Padha 
delengen!" Bareng wus padha cetha 
cacahé, banjur padha matur, "Wonten 
roti gangsal, sarta ulam loh kalih." 

“9 Panjenengané tumuli dhawuh marang 
wong-wong mau, supaya kabèh padha 
lungguh sakrompol-sakrompol ana ing 
pasuketan kang ijo. 

4#OWong-wong banjur padha lungguh 
krompol-krompolan kira-kira nyatus lan 
nyèket. 

#1 Sawusé mendhet roti lima lan iwak 
loro iku, Panjenengané nuli tumenga 
ing langit ngucap sokur, banjur nyuwil- 
nyuwil rotiné lan maringaké marang 
para sakabaté supaya padha ngladèkaké 
marang wong-wong mau, apadéné 
Panjenengané ngedum-edum iwak loro 
iku marang wong-wong mau kabèh. 

42Wong kabèh mau banjur padha 
mangan nganti wareg. 

43lan para sakabat tumuli padha 
ngukupi cuwilan-cuwilan sisané roti dadi 
rolas wakul lan uga turahan-turahané 
iwak. 

#4Déné wong lanang kang padha mèlu 
mangan roti iku cacahé limang èwu. 

#>vésus banjur ndhawuhi para 
sakabaté, munggah ing prau lan 
mangkat ndhisiki nyabrang menyang 
Bètsaida; déné wong golongan didhawuhi 
mulih. 

#6 Sawusé pisah saka wong golongan, 
Panjenengané banjur minggah ing 
gunung ngarsakaké ndedonga. 

47 Bareng wengi prauné wus ana ing 
tengahé tlaga, déné Panjenengané 
piyambakan ana ing dharatan. 

4 Nanging bareng pirsa para sakabat 
rekasa anggoné ndhayung, marga 
anginé nampek, watara jam telu bengi 
Panjenengané nusul para sakabat 
kalawan tindak napak ing banyuné tlaga, 
karsa nglancangi para sakabat. 

49 Bareng para sakabat padha weruh 
Panjenengané tindak napak ing banyuné 
tlaga, padha ngira yèn Panjenengané iku 
memedi, banjur padha bengok-bengok, 

“Osabab kabèh padha meruhi 
Panjenengané, temah padha wedi 
banget. Nanging Panjenengané banjur 
ênggal ngandika marang para sakabat, 
"Padha ditatag atimul Iki Aku, aja wedi!" 

“1 Panjenengané banjur minggah ing 
prau murugi para sakabat, lan anginé 
tumuli sirep. Para sakabat padha banget 
gumuné, 

“Zawit padha durung ngerti, sanadyan 
wis ngalami lelakon bab roti mau, jalaran 
saka wangkoting atiné. 

3 Bareng wus padha nyabrang, Yésus 
lan para sakabaté padha ndharat sarta 
labuh ing Gênêésarèt. 

“#Gawusé padha mentas saka prau, 
sanalika wong-wong padha weruh 
Panjenengané. 

> Mulané banjur padha mlaku rerikatan 
ndlajahi sawilayah kono kabèh sarta 
wiwit padha nggotongi wong-wong 
lara kang nggléthak ana ing paturoné, 
menyang panggonan kang kaprungu 
dadi paleremané Panjenengané. 

“9 Ana ing ngendi baé Panjenengané 
rawuh, ing désa-désa, ing kutha-kutha, 
utawa ing kampung-kampung, wong- 
wong padha nyèlèhaké kang lara iku 
ana ing pasar lan nyuwun marang 
Panjenengané, kalilanana ndemèk 
sanadyan mung gombyoking jubahé 
baé. Déné sakèhing wong kang padha 
ndemèk Panjenengané iku padha dadi 
waras. 

1 Nalika Para Farisi lan wong sawatara 

7 saka golonganing ahli Torèt kang 
teka saka Yérusalèm, padha nglumpuk 
sowan ing ngarsané Yésus. 

2Wong-wong mau padha weruh para 
sakabat sawatara padha mangan 
nganggo tangan kang najis, yaiku ora 
wisuh dhisik. 

3Sabab para Farisi, kayadéné wong- 
wong Yahudi liyané, ora mangan yèn ora 
ngwisuhi tangané dhisik, amarga padha 
netepi padatan warisané para leluhuré; 

4lan samangsa mulih saka pasar, iya 
padha ora mangan yèn ora nucèkaké 
awak. Sarta akèh manèh padatan 
liyané kang diwarisi supaya ditetepi, 
kayata: bab ngumbah tuwung lan kendhi 
sarta piranti-piranti prunggu, apadéné 
paturon. 

= Para Farisi lan para ahli Torèt mau 
banjur padha munjuk pitakon marang 
Panjenengané, "Kènging punapa déné 
sakabat-sakabat Panjenengan kok 
mboten sami nindakaken padatan 
warisanipun para leluhur, nanging sami 
nedha mawi tangan najis?" 

Panjenengané ngandika marang 
wong-wong mau, "Cocog banget Yésaya 
anggoné meca bab kowé, hé wong-wong 
lamis! Kaya kang wus katulis: Bangsa 
iki ngurmati Ingsun kalawan lambé, 
nanging atiné adoh saka Ingsun. 

7 Dadi, tanpa teges anggoné ngluhuraké 
Ingsun, déné kang diwulangaké iku 
pepakoné manungsa. 

#Kalawan ninggal pepakèné Allah, kowé 
padha netepi padatané manungsa." 

Panjenengané mbacutaké 
pangadikané marang wong-wong 
mau, "Pinter tenan anggonmu nyisihaké 

pepakèné Allah, murih kowé padha 
nglestarèkaké padatané leluhurmu. 

l0 Amarga Musa wus dhawuh: Kowé 
ngajênana bapakmu lan ibumul Lan uga: 
Sing sapa ngipat-ipati bapakné utawa 
ibuné, iku kudu kaukum pati. 

1 Nanging kowé padha memulang: 
Menawa ana wong kang matur 
bapaké utawa ibuné: Sadaya bantuan 
ingkang mesthinipun dados wewenang 
panjenengan saking kula, sampun kula 
dadosaken kurban, -- yaiku pisungsung 
katur marang Allah, -- 

12 dadiné, kowé ora ngolèhaké wong 
iku nindakaké apa-apa manèh kanggo 
bapaké utawa ibuné. 

13Kang mangkono iku, sarana 
nglestarèkaké padatané leluhurmu iku, 
kowé padha nggawé pangandikané 
Allah batal. Kejaba iku kowé isih padha 
nindakaké prakara rupa-rupa kang iya 
kaya mangkono iku." 

14yésus banjur nimbali marek manèh 
wong golongan sarta ngandika, "Kowé 
kabèh padha ngrungokna marang Aku 
lan padha nggatèkna. 

15Ora ana barang saka sajabané wong 
kang mlebu ing sajroné awaké, iku bisa 

gawé najisé wong mau, nanging apa-apa 
kang metu saka ing wong, iku kang 
gawé najisé wong iku." 

16 [Sapa baé kang duwé kuping kanggo 
ngrungokaké, ngrungokna!) 

17 Bareng Panjenengané wis lumebet 
ing sawijiné omah, sumingkir saka wong 
golongan, para sakabaté banjur munjuk 
pitakon marang Panjenengané bab 
pasemon mau. 

18 Panjenengané tumuli ngandika 
marang para sakabat, "Dadi, kowé apa 
iya padha ora nyandhak? Apa kowé 
padha ora nggatèkaké, yèn samubarang 
kang saka ing jaba mlebu ing wong, iku 
ora bisa gawé najisé wong mau, 

I9amarga iku ora mlebu ing atiné, 
nanging ing wetengé, apadéné banjur 
metu dibuwang ana ing pakiwan?" 
Kaya mangkono anggoné Panjenengané 
mratélakaké, yèn sakèhing pangan iku 
kalal. 

20 Panjenengané ngandika manèh, "Apa 
kang metu saka ing wong, iya iku kang 
gawé najisé wong mau, 

21 sabab iya saka ing njero kono, 
saka ing atiné wong, kawetu gagasan- 

gagasan ala, laku cabul, colong-jupuk, 
gawé pati, 

22|aku jina, srakah, tingkah dursila, 
pokal culika, laku rusuh, kumèrèn, 
panyenyamah, umuk, tindak-tanduk 
tanpa budi. 

23 Sakèhé piala iku asalé saka ing jero 
lan gawé najisé wong." 

24vyésus jumeneng banjur tindak 
saka kono menyang wilayah Tirus. 
Bareng wis lumebet ing sawijiné omah, 
Panjenengané ngarsakaké aja ana wong 
siji baé kang ngerti, éwasamono rawuhé 
tetep ora bisa kasidhem. 

2> Malah nalika iku uga, ana wanita 
kang anaké wadon kepanjingan roh 
jahat; bareng krungu bab Panjenengané, 
banjur agé-agé sowan ngrungkebi 
sampéyané. 

2Z6Wanita iku wong Yunani, keturunan 
Siro-Fénisia. Wong mau banjur nyuwun 
marang Yésus, supaya karsa nundhung 
sétané metu saka anaké wadon. 

27 Yésus nuli ngandika marang wanita 
iku, "Bocah-bocah iku dhisik karebèn 
padha wareg, awit rak ora patut 
njupuk rotiné bocah-bocah mau banjur 
diuncalaké marang asu." 

28 Éwadéné wanita iku matur, 
"Kasinggihan, Gusti. Nanging segawon 
ing ngandhap méja menika rak inggih 
sami nedha rontoganing rotinipun 
laré-laré wau." 

29vyésus banjur ngandika marang wanita 
iku, "Marga saka pitembunganmu, kowé 
muliha, sétané wus metu saka anakmu 
wadon." 

3sONalika mulih tekan omahé, wanita iku 
mrangguli anaké teturon ing ambèn lan 
sétané wis lunga. 

31 Sawisé iku Yésus jengkar saka 
wilayah Tirus lan tindak langkung Sidon 
menyang tlaga Galiléa, nratas tanah 
Dékapolis. 

3s2Wong-wong tumuli nggawa wong 
kang budheg lan angèl guneman 
sowan ing ngarsané, nyuwun supaya 
Panjenengané numpangi asta marang 
wong iku. 

33 Gawusé wong mau kadhèwèkaké 
saka wong golongan, dadi mung kari 
karo Yésus, Panjenengané banjur 
nglebetaké drijiné ing kupingé wong iku, 
sawusé kecoh banjur ndumuk ilaté wong 
mau. 

34Sawisé mangkono, kanthi tumenga 
ing langit Panjenengané unjal ambekan, 
banjur ngandika marang wong mau, 
"Efata!" tegesé: Mengaal 

3> Sanalika kupingé padha kabukak, 
apadéné bundhelaning ilaté udhar, 
banjur bisa guneman kanthi cetha. 

SO Panjenengané tumuli meling wong 
golongan, aja padha kandha-kandha 
marang sapa baé. Nanging sangsaya 
keras Panjenengané meling wong-wong 
golongan iku, sangsaya mempeng 
anggoné padha martak-martakaké. 

37 Déné wong golongan kabèh padha 
kaéraman banget lan padha ngucap, 
"Panjenengané iku wus nggawé 
samubarang dadi becik, wong-wong 
kang budheg padha dadi bisa krungu, 
lan wong-wong kang bisu padha dadi 
bisa guneman." 

Ing nalika iku, ana manèh wong 
8 golongan kang akèh cacahé lan 
marga padha ora duwé pangan, 
Panjenengané banjur nimbali para 
sakabat sarta ngandika, 

2 "Atiku kok welas marang wong 
golongan iki, awit wus telung dina iki 

padha ngetutaké Aku terus, mangka 
padha ora duwé pangan. 

sMenawa dakkon padha bali menyang 
omahé kanthi weteng luwé, rak iya bakal 
padha ambruk ana ing dalan, sabab 
ing antarané wong golongan iki ana 
sawatara kang adoh asalé." 

“Para sakabaté padha munjuk marang 
Panjenengané, "Wonten ing pasamunan 
punika, saking pundi tiyang sagedipun 
angsal roti kanggé nuwuki tiyang-tiyang 
punika?" 

= Panjenengané banjur ndangu para 
sakabat, "Kowé padha duwé roti pira?" 
Para sakabat tumuli padha matur, 
"Wonten pitu." 

Panjenengané nuli ndhawuhi wong 
golongan iku lungguh ana ing lemah. 
Sawisé mangkono, Panjenengané banjur 
mundhut roti pitu mau, lan sawisé saos 
sokur, nuli nyuwil-nyuwil roti iku sarta 
maringaké marang para sakabat supaya 
ngedum-dumaké, lan tumuli padha 
mbagé roti iku kanthi rata marang wong 
golongan. 

Para sakabat uga duwé iwak loh 
cilik-cilik sawatara, lan sawusé saos 

sokur, Panjenengané banjur dhawuh 
supaya iku iya didum-dumaké. 

#Wong-wong tumuli padha mangan, 
nganti wareg. Para sakabat banjur padha 
ngukupi cuwilan-cuwilan sisané roti, dadi 
pitung wakul. 

2Anadéné wong golongan iku cacahé 
watara patang èwu. Banjur padha 
didhawuhi mulih. 

l0 Panjenengané nuli énggal minggah 
ing prau bareng karo para sakabaté lan 
tindak menyang wilayah Dalmanuta. 

ll Para wong Farisi tumuli padha 
sowan, banjur wiwit bebantahan karo 
Yésus. Kanggo nguji, wong-wong mau 
nyuwun pratanda saka swarga marang 
Panjenengané. 

12 Kalawan ngresula penggalihé, 
Panjenengané ngandika, "Généêéya 
wong-wong jaman iki padha nyuwun 
pratandha? Satemen-temené Aku pitutur 
marang kowé, wong-wong iki babar 
pisan ora bakal kaparingan pratandha." 

13 Panjenengané banjur nilar wong- 
wong iku lan minggah manèh ing prau 
tindak menyang sabrang. 

14Para sakabat lali ora nggawa roti, 
kejaba mung duwé roti siji kang ana ing 
prau. 

15Yésus banjur ngèngetaké marang 
para sakabaté, pangandikané, "Padha 
diawas, lan dingati-ati marang raginé 
wong Farisi lan raginé Hérodès." 

16 Para sakabat banjur rerasan anggoné 
padha ora duwé roti. 

17 Bareng Yésus pirsa, banjur ngandika, 
"Yagéné kowé padha rerasan bab 
anggonmu ora duwé roti? Apa kowé 
padha durung paham lan uga durung 
ngerti? Apa atimu wus dadi kethul? 

18 Kowé iku duwé mripat apa padha ora 
ndeleng, lan kowé iku duwé kuping apa 
padha ora ngrungu? Apa kowé padha ora 
kêlingan, 

19 nalika Aku nyuwil-nyuwil roti lima 
kanggo wong limang èwu; kowé padha 
ngukupi cuwil-cuwilan roti dadi pirang 
wakul kebak?" Para sakabat padha 
matur marang Panjenengané, "Kalih 
welas wakul." 

20 "Lan nalika roti pitu kanggo wong 
patang èwu, kowé padha ngukupi 
cuwil-cuwilan roti pirang wakul kebak?" 

Para sakabat banjur matur marang 
Panjenengané, "Pitung wakul." 

21 Panjenengané banjur ngandika 
marang para sakabat, "Apa kowé isih 
padha durung ngerti?" 

22Yésus lan para sakabaté banjur 
rawuh ing Bètsaida. Wong-wong tumuli 
nggawa wong wuta sowan ing ngarsané 
Yésus, sarta padha nyuwun supaya 
Panjenengané karsa ndemèk wong wuta 
mau. 

23 Panjenengané tumuli ngasta tangané 
kang wuta mau lan nuntun wong iku 
menyang sajabané désa. Bareng wus 
ngecohi mripaté apadéné numpangi asta 
wong iku, Panjenengané banjur ndangu, 
"Apa kowé weruh apa-apa?" 

24 Bareng wong wuta mau wiwit bisa 
weruh banjur munjuk, "Kawula ningali 
tiyang-tiyang kadosdéné wit-witan 
nanging ketingalipun sami mlampah." 

25Yésus banjur numpangaké astané 
manèh ing mripaté wong iku, lan wong 
mau bisa ndeleng temenan sarta wis 
waras, temahan bisa ndeleng apa baé 
kanthi cetha. 

26 Panjenengané tumuli ndhawuhi 
wong mau mulih menyang omahé, karo 

dingandikani, "Aja mampir ing désa 
kono!" 

27 Yésus dalah para sakabaté banjur 
tindak menyang désa-désa sakiwa- 
tengené Kaisaréa Filipi. Ana ing dalan, 
Panjenengané ndangu marang para 
sakabat, “Wong-wong padha ngarani 
Aku iki sapa?" 

28 Para sakabat padha ngaturi 
wangsulan marang Panjenengané, aturé, 
"Wonten ingkang mastani Yohanes 
Pambaptis, wonten ugi ingkang mastani 
Elia, sanèsipun malih mastani salah 
setunggalipun para nabi." 

29 Panjenengané banjur ndangu marang 
para sakabat, "Nanging kowé padha 
ngarani Aku iki sapa?" Petrus nuli matur, 
"Panjenengan punika Mésias!" 

SO Panjenengané banjur wanti-wanti 
anggoné meling para sakabat supaya 
aja martakaké marang sapa baé bab 
Panjenengané. 

3lyésus tumuli wiwit mulang marang 
para sakabaté, yèn Putraning Manungsa 
iku kudu nglampahi sangsara akèh, sarta 
ditampik déning para pinituwa lan para 
pangareping imam tuwin para ahli Torèt, 

apadéné disédani lan sawisé telung dina 
wungu manéh. 

32Bab iki dingandikakaké kanthi 
ngeblak. Nanging Pétrus banjur narik 
Panjenengané minggir sarta ngèngetaké 
kanthi temenan. 

3S2Nanging Panjenengané banjur 
minger lan kalawan mirsani para 
sakabaté, ndukani Pétrus kanthi keras, 
"Sumingkira, hé Iblis, sabab kowé 
ora mikir apa kang digalih déning 
Allah, nanging apa kang dipikir déning 
manungsa." 

34yésus tumuli nimbali wong akèh karo 
para sakabaté sarta ngandika marang 
wong iku kabèh, "Saben wong kang arep 
ngetut-buri Aku, iku nyingkura awaké 
dhéwé, manggula salibé lan mêlua Aku. 
3> Awit sing sapa arep nylametaké 
nyawané, iku bakal kélangan nyawané, 
nanging sing sapa kélangan nyawané 
marga saka Aku lan marga saka Injil, iku 
bakal nylametaké nyawané. 

36Apa gunané wong olèh jagat iki 
kabèh, nanging kélangan nyawané? 

37 Awit apa ta kang kena diwènèhaké 
kanggo ngijoli nyawané? 

38Sabahb sing sapa isin karana Aku lan 
marga saka tetembunganku ana ing 
ngarepé wong-wong kang ora setya lan 
dosa iki, Putraning Manungsa iya bakal 
lingsem marga saka wong iku, menawa 
bésuk Panjenengané rawuh ngagem 
kamulyané Ingkang Rama, bareng karo 
para malaékat suci." 
1 Panjenengané ngandika manèh 
marang wong-wong iku, "Aku pitutur 

marang kowé, satemené wong kang ana 
ing kéné iki ana kang bakal ora mati, 
sadurungé padha ndeleng Kratoning 
Allah rawuh kalawan pangwasa." 

2Nem dina sawisé iku, Yésus ngajak 
Pétrus, Yakobus lan Yohanes, supaya 
padha ndhèrèkaké Panjenengané 
minggah ing gunung kang dhuwur, 
miyambak. Yésus tumuli santun rupi ana 
ing ngarepé sakabat telu mau. 
3Pangagemané dadi putih gilap; gawé 
putih kang kaya mangkono iku, tukang 
cuci ing donya iki ora ana kang bisa. 
“Para sakabat telu padha weruh 

Elia karo Musa, lagi padha wawan- 
pangandika karo Yésus. 

Pétrus nuli matur marang Yésus, 
"Rabbi, saiba prayoginipun kita sami 

wonten ing ngriki. Keparenga kawula 
sami damel tarub tiga; kagem Gusti, 
kagem Musa, sarta kagem Elia." 

#Anggoné matur mangkono iku, 
amarga Pétrus ora ngerti kudu matur 
apa, sabab para sakabat iku padha dadi 
wedi banget. 

Banjur ana méga nglimputi kang 
padha ana ing papan kono, lan ana 
swara saka sajroning méga iku, "Iki 
Putraningsun kekasih; padha èstokna 
dhawuhé." 

#Dumadakan, nalika sakabat telu iku 
ndeleng sakubengé, padha ora weruh 
wong liyané kang bareng karo para 
sakabat mau, kajaba mung Yésus 
piyambak. 

2Anadéné nalika padha mudhun saka 
ing gunung, Panjenengané paring 
piweling marang sakabat telu iku, 
supaya ora nyritakaké marang sapa 
baé apa kang wus padha dialami mau, 
sadurungé Putrané Manungsa wungu 
saka ing antarané wong mati. 

l0 Para sakabat telu iku padha ngugemi 
pangandikané kalawan padha rerasan, 
apa tegesé, "wungu saka ing antarané 
wong mati". 

11 Banjur padha munjuk pitakon marang 
Panjenengané, "Kénging punapa para 
ahli Torêt sami cariyos bilih Elia kedah 
rawuh rumiyin?" 

12 Panjenengané banjur ngandika, "Mula 
pancèn mangkono, Elia rawuh dhisik 
prelu mulihaké samubarang. Nanging 
kepriyé déné kok katulis mungguh 
Putrané Manungsa yèn Panjenengané 
iku kudu nandhang sangsara akêh sarta 
disawiyah? 
pa Nanging Aku pitutur marang kowé: 
Elia uga wis rawuh, lan wong-wong iya 
tumindak sawenang-wenang marang 
Elia kaya kang wis katulis tumrap 
panjenengané iku." 

l14 Nalika Yésus, Pétrus, Yakobus 
lan Yohanes rawuh ing panggonané 
sakabat-sakabat liyané, Panjenengané 
lan sakabaté telu mau pirsa wong 
golongan akèh padha ngrubung para 
sakabat lan ahli-ahli Torèt kang lagi 
padha bebantahan. 

1> Bareng wong golongan weruh 
Panjenengané, padha gumun banget, 
banjur énggal-énggal padha methukaké 
Panjenengané. 

l6yésus banjur ndangu marang para 
sakabat, "Kowé iku padha bebantahan 
prekara apa karo wong-wong iku?" 

1 Ana wong siji saka antarané wong 
golongan iku, matur, "Guru, punika 
kawula nyowanaken anak kawula, 
jalaran laré punika kapanjingan roh 
ingkang damel bisu. 

18 Saben-saben roh punika nyerang 
laré punika, lajeng mbanting ing 
siti; Cangkemipun lajeng muruh, 
untunipun kerot-kerot, badanipun dados 
kaken. Kawula sampun matur dhateng 
para sakabat Panjenengan, supados 
nundhung roh punika, nanging sami 
mboten saged." 

19yésus banjur ngandika, "Hé, 
golongan kang ora pracaya, nganti kapan 
anggonku bakal padha tetunggalan karo 
kowé? Nganti kapan anggonku kudu 
nyabari kowé? Bocahé gawanen mréné!" 

ZOWong-wong banjur nggawa bocahé 
diaturaké Panjenengané. Bareng roh iku 
weruh Yésus, sanalika iku uga banjur 
ngobat-abitaké bocahé nganti tiba ing 
lemah, nggulung-nggulung kalawan 
muruh cangkemé. 

21 Panjenengané banjur ndangu marang 
bapaké bocah mau, "Wis pira lawasé 
anggoné kataman mangkéné iki?" Atur 
wangsulané, "Sampun wiwit alit mila. 

22 Garta roh punika asring nguncalaken 
laré wau dhateng latu utawi dhateng 
toya, kanthi sedya badhé nyirnakaken. 
Ewadéné manawi Panjenengan saged 
nindakaken punapa-punapa, mudi 
Panjenengan karsa mitulungi kawula lan 
paring piwelas dhateng kawula." 

23Yésus banjur ngandika marang 
bapaké bocah iku, "Kandhamu: Manawi 
Panjenengan saged? Tumrap wong kang 
pracaya samubarang bisa kelakon!" 

24 Sanalika bapakné bocah iku banjur 
matur kalawan sora, "Kawula pitados. 
Mugi karsa paring pitulungan dhateng 
kawula ingkang kirang pitados punika!" 

2> Bareng Yésus pirsa yèn wong 
golongan padha gumrudug, 
Panjenengané banjur ndukani roh 
jahat iku, pangandikané, "Hé, roh kang 
nggawé bisu lan budheg, Aku dhawuh 
marang kowé: Metua saka bocah iki lan 
aja manjingi manèh!" 

26Roh iku banjur metu kalawan 
jerit-jerit sarta ngobat-abitaké bocahé, 

déné bocahé dadi kaya mati, nganti 
wong akèh padha ngarani, "Bocahé wus 
mati." 

27 Nanging Yésus banjur ngasta 
tangané bocah mau lan ngadegaké, 
bocahé banjur ngadeg. 

28 Bareng Yésus wis lumebet ing 
sawijining omah, para sakabaté padha 
munjuk pitakon marang Panjenengané 
nalika ora ana wong liya, "Sabab punapa 
kawula mboten saged ngêsahaken roh 
punika?" 

29 Panjenengané banjur ngandika, "Jinis 
iki ora bisa katundhung kajaba mung 
sarana pandonga." 

SOvyésus lan para sakabaté banjur 
padha bidhal saka kono, nglangkungi 
Galiléa; déné Panjenengané ngarsakaké 
supaya ora ana wong kang ngerti; 

3lawit Panjenengané lagi mulang 
marang para sakabaté. Panjenengané 
banjur ngandika, "Putrané Manungsa 
bakal kapasrahaké marang tangané 
manungsa lan iku bakal nyédani 
Panjenengané, sarta telung dina sawisé 
disédani Panjenengané bakal wungu 
manèh." 

32Para sakabat padha ora ngerti 
marang pangandika mau, nanging 
padha ora wani nyuwun pirsa marang 
Panjenengané. 

33Yésus lan para sakabaté banjur tekan 
Kapèrnaum. Bareng wus ana ing dalem, 
Panjenengané banjur ndangu para 
sakabat, "Apa kang padha kokrembug 
ana ing dalan mau?" 

3#Nanging kabèh padha meneng baé, 
sabab nalika ana ing dalan mau padha 
bebantahan bab sapa kang pinunjul ing 
antarané para sakabat iku. 

3>Yésus banjur lenggah lan nimbali 
sakabat rolas iku sarta ngandika, 
"Menawa wong kepéngin dadi kang 
dhisik dhêwé, iku dadia kang kèri dhéwé 
saka antarané wong kabèh lan dadia 
paladèné wong kabèh." 

36 Panjenengané mundhut bocah, 
mapanaké ing satengahé para sakabat, 
sarta kalawan mbopong banjur mangku 
bocah mau lan ngandika marang para 
sakabat, 

37 "Sing sapa nampa bocah iki demi 
jenengku, iku Aku kang ditampani. Sing 
sapa nampa Aku, iku dudu Aku kang 

ditampani, nanging Panjenengané kang 
ngutus Aku." 

S8Yohanes matur marang Yésus, "Guru, 
kawula sami sumerep wonten tiyang 
ingkang sanès golongan kawula sadaya, 
nundhung sétan atas asmanipun Gusti; 
tiyang punika lajeng kawula penging, 
amargi sanès golongan kawula sadaya." 

“Nanging Yésus banjur ngandika, 
"Iku aja kokpenging, awit ora ana wong 
kang nindakaké mukjijat atas jenengku, 
sanalika iku uga banjur nyenyamah Aku. 

40 Sapa baé kang ora nglawan kita, iku 
ana ing pihak kita. 

#1 Satemené Aku pitutur marang kowé: 
Sapa baé kang mènèhi ngombé marang 
kowé banyu sacangkir, marga kowé iku 
pandhèrèké Kristus, wong iku mesthi ora 
bakal kélangan ganjarané." 

42"Gapa baé kang njalari siji saka 
antarané bocah-bocah cilik kang 
pracaya marang Aku iki gawé dosa, 
wong iku luwih becik menawa guluné 
dikalungi watu panggilingan, banjur 
kacemplungaké ing sagara. 

43 Menawa tanganmu njalari kowé 
nindakaké dosa, iku kethoken; luwih 
becik kowé lumebu ing urip kalawan 

kuthung, katimbang kalawan ganep 
tanganmu nanging dibuwang menyang 
naraka, ing geni kang ora kena disirep; 

44[ing papan kang singgaté ora mati, 
lan geniné ora kena kasirep.) 

4> Menawa sikilmu dadi sandhungan 
tumrap kowé, kethoken, awit luwih becik 
kowé lumebu ing urip kalawan buntung, 
katimbang kalawan ganep sikilmu, 
nanging kacemplungaké ing naraka; 

46 [ing papan kono singgaté ora mati, 
lan geniné ora kena kasirep.) 

4/ Menawa mripatmu njalari kowé 
gawé dosa, iku cuplaken; awit luwih 
becik kowé lumebu ing Kratoning Allah 
kalawan pêécé, katimbang karo ganep 
mripatmu, nanging kacemplungaké ing 
naraka, 

48 ing papan kang singgaté ora mati 
sarta geniné ora kena kasirep. 

49 Awitdéné saben wong bakal diuyahi 
sarana geni. 

“DUyah iku becik; nanging menawa 
uyah dadi tawar, nganggo apa anggonmu 
bakal mulihaké asiné? Kowé padha 
duwéa uyah ana ing batinmu sarta 
padha tansah rukuna siji lan sijiné." 

10 1Saka ing kono, Yésus banjur 
tindak menyang wilayah Yudéa lan 
menyang wilayah sabrangé Kali Yordan, 
sarta wong golongan banjur gumrudug 
menyang ngarsané; tuwin kaya kang 
wis dadi padatan, Panjenengané tumuli 
mulang manèh marang wong golongan. 

2 Para Farisi banjur padha nyedhak, 
lan kanggo nyoba Panjenengané, 
wong-wong iku banjur padha munjuk, 
"Punapa tiyang jaler dipun kéngingaken 
megat sêmahipun?" 

Nanging Panjenengané banjur paring 
wangsulan marang wong-wong mau, 
"Musa wis ndhawuhi apa marang kowé?" 

1Déné wong-wong iku matur, "Musa 
marengaken tiyang jaler damel 
serat-pegat kanggé megat sémahipun." 

Yésus banjur ngandika marang 
wong-wong iku, "Musa nyerat dhawuh 
iku tumrap kowé marga saka wangkoting 
atimu. 

#Mangka saka wiwitaning tumitah, 
Allah nitahaké manungsa lanang lan 
wadon. 

? Mulané wong lanang iku bakal ninggal 
bapa lan biyungé, rumaket karo rabiné, 

Ssarta wong loro iku banjur dadi daging 
siji, wis Ora loro manèh, nanging dadi 
daging siji. 

Kang iku, apa kang wis katunggilaké 
déning Allah, aja dipisahaké déning 
manungsa." 

10 sawisé tekan omah, para sakabat 
padha miterang manèh marang Yésus 
bab iku mau. 

11 Panjenengané banjur ngandika 
marang para sakabat, "Sapa baé kang 
megat somahé banjur ngrabèni wong 
wadon liyané, iku laku jina tumrap 
rabiné. 

l2Llan menawa sing wadon mau megat 
somahé, banjur ningkah karo wong 
lanang liyané, iku iya laku jina." 

13 Wong-wong banjur padha nyowanaké 
bocah-bocah cilik menyang ngarsané 
Yésus, pamrihé supaya Panjenengané 
ngasta bocah-bocah iku; nanging para 
sakabaté nyrengeni wong-wong iku. 

14 Bareng Yésus pirsa, Panjenengané 
duka, tumuli ngandika marang para 
sakabat, "Cikbèn bocah-bocah iku padha 
sowan marang Aku, kowé aja padha 
ngalang-alangi, awit iya wong kang kaya 

mangkono iku kang nduwèni Kratoné 
Allah. 

1> Satemené Aku pitutur marang kowé: 
Sapa baé kang ora nampani Kratoning 
Allah kaya bocah cilik, iku ora bakal 
lumebu ing kono." 

16 Panjenengané banjur ngrangkuli 
bocah-bocah iku apadéné padha 
dibarkahi kalawan katumpangan asta. 

1 Nalika Yésus nglajengaké tindaké, 
ana wong kang lumayu sowan ing 
ngarsané, banjur sujud lan matur, 
"Dhuh, Guru ingkang utami, punapa 
ingkang kedah kawula lampahi, supados 
angsal gesang langgeng?" 

l8yésus tumuli ngandika marang wong 
iku, "Yagéné kowé ngarani Aku utama? 
Siji baé ora ana kang utama, kejaba 
mung Allah. 

19Kowé mesti wus ngerti pepakon- 
pepakon iki: Sira aja mematèni, sira 
aja laku jina, sira aja nyenyolong, sira 
aja ngucapaké paseksi goroh, sira aja 
ngapusi wong liya; sira ngajênana bapa 
lan biyungira!" 

20OWong mau banjur matur marang 
Panjenengané, "Guru, kawula sampun 

netepi sadaya punika wiwit kawula taksih 
anèm." 

21 Sajroné mandeng wong iku, Yésus 
ketuwuhan rasa tresna marang wong 
mau, Panjenengané banjur ngandika, 
"Mung kari saprakara kakuranganmu: 
Lungaa, dolen kabèh apa kang 
kokduwèni, lan iku wènèhna marang 
wong-wong miskin, temahan kowé bakal 
duwé bandha ing swarga; banjur balia 
mréné, lan mêlua Aku!” 

22 Bareng krungu pangandika kang 
mangkono iku, wong mau dadi peteng 
polatané, banjur sumingkir kalawan 
sedhih, awit wong iku barang darbé 
akèh. 

23 Kalawan mirsani para sakabaté 
kang ana ing sakubengé, Yésus banjur 
ngandika, "Saiba angêlé wong kang 
duwé bandha akèh olèhé bakal lumebu 
Kratoning Allah." 

24 para sakabat padha kagèt awit 
saka pangandikané Yésus iku. 
Nanging Panjenengané nglajengaké 
pangandikané iku, "Hé, bocah-bocah, 
iba angèlé lumebu Kratoning Allah. 

2> Luwih gampang unta nlusup ing 
bolonganing dom, katimbang wong sugih 
lumebu Kratoning Allah." 

26 Para sakabat sangsaya kagèt, nuli 
padha rasanan, "Banjur sapa kang bisa 
kaslametaké?" 

27 Yésus mirsani para sakabat, sarta 
ngandika, “Tumraping manungsa iku 
pancèn mokal, nanging tumraping Allah 
ora, sebab tumraping Allah samubarang 
bisa kelakon." 

28 pétrus banjur matur marang 
Panjenengané, "Kawula sampun sami 
nilar samukawis lan sami ndhèrèk Gusti. 

29vyésus ngandika, "Satemené Aku 
pitutur marang kowé, wong kang krana 
saka Aku lan krana saka Injil, wus 
ninggal omahé, utawa sedulur-seduluré 
lanang, apa sedulur-seduluré wadon, 
utawa ibuné, apa bapakné, utawa 
anak-anaké, apa palemahané, 

SO saiki uga bakal tampa pituwas tikel 
satus: Omah, sedulur-sedulur lanang, 
sedulur-sedulur wadon, ibu apadéné 
anak-anak dalah palemahan, sanadyan 
kanthi panganiaya rupa-rupa, lan urip 
langgeng ing jaman kang bakal kelakon. 

Sl Nanging akèh wong kang dhisik 
dhéwé bakal padha dadi kèri dhéwé lan 
kang kèri dhéwé bakal padha dadi kang 
dhisik dhéwé." 

32Yésus lan para sakabat lagi ana ing 
dalan, munggah menyang Yérusalèm; 
lan Yésus tindak ana ing ngarep. Para 
sakabat padha kagèt, déné wong-wong 
kang ndèrèkaké padha wedi. Yésus 
nimbali marek manèh para sakabat rolas, 
banjur wiwit ngandikakaké apa kang 
bakal kelakon tumrap Panjenengané, 

33 "Kita padha munggah menyang 
Yérusalèm, lan Putrané Manungsa bakal 
kaulungaké marang para pangarepé 
imam lan para ahli Torèt, lan iku bakal 
padha netepaké paukuman pati tumrap 
Panjenengané, sarta bakal padha 
ngulungaké Panjenengané marang 
bangsa-bangsa liya; 

3#Panjenengané bakal dipoyoki, 
sarta diidoni, apadéné digebagi lan 
disédani; nanging sawusé telung dina 
Panjenengané bakal wungu." 

3>Yakobus lan Yohanes, anak-anaké 
Zêbédéus, banjur padha nyedhaki Yésus 
sarta matur marang Panjenengané, 
"Guru, karsaa Panjenengan ngabulaken 

punapa kémawon ingkang sami kawula 
suwuni!" 

SO Panjenengané tumuli ngandika 
marang wong loro iku, "Apa kang padha 
kokkarepaké supaya daktindakaké?" 

37 Wong loro mau banjur padha 
munjuk marang Panjenengané, "Mugi 
marengaken kawula, bénjing wonten 
ing kamulyan Panjenengan, ingkang 
satunggal linggih ing sisih tengen 
lan setunggalipun ing sisih kiwa 
Panjenengan." 

“8Nanging Yésus ngandika, "Kowé iku 
ora ngerti apa kang padha koksuwun. 
Kowé apa bisa ngombé tuwung kang 
dakombé, utawa dibaptis srana baptisan 
kang kabaptisaké ing Aku?" 

29 Atur wangsulané wong loro mau 
marang Panjenengané, "Kawula saged." 
Yésus banjur ngandika, "Kowé pancèn 
bakal padha ngombé tuwung kang 
dakombé lan kabaptis srana baptisan 
kang kabaptisaké ing Aku; 

4#ONanging bab lungguh ing sisih 
tengenku utawa ing sisih kiwaku iku 
dudu wewenangku mênèhaké; nanging 
iku diparingaké marang para kang wis 
cinadhangaké." 

#1 Anadéné sakabat kang sapuluh 
bareng krungu iku mau, banjur padha 
nepsu marang Yakobus lan Yohanes. 

42vésus tumuli nimbali para sakabat 
mau lan ngandika, "Kowé padha ngerti, 
yèn kang kaanggep pamaréêéntahé 
bangsa-bangsa, iku padha tumindak 
kaya bendara tumrap bangsa iku, lan 
para panggedéné padha tumindaké 
sawenang-wenang. 

43Nanging ing antaramu aja kaya 
mangkono; sing sapa kepéngin dadi 
wong gedhé, iku dadia paladèênmu, 

44sing sapa ngangkah dadi pangarep 
ana ing antaramu, iku dadia abdiné 
wong kabèh. 

4> Awit Putrané Manungsa iku anggoné 
rawuh ora supaya diladosi, nanging 
supaya ngladosi, apadéné supaya 
masrahaké nyawané minangka 
panebusé wong akèh." 

46 yésus lan para sakabaté tumuli padha 
tekan Yérikho. Nalika Panjenengané 
tindak medal saka ing Yérikho, 
kadhèrèkaké para sakabaté lan wong 
golongan gedhé; ana wong ngemis 
wuta, jenengé Bartiméus, anaké Timéus, 
ndhéprok ing pinggir dalan. 

47 Bareng krungu, yèn iku Yésus saka 
Nasarèt, banjur wiwit nywara sora, 
"Dhuh, Yésus, Putranipun Daud, mugi 
melasi kawula!" 

4#Wong akèh banjur padha menging, 
supaya meneng. Nanging malah 
sangsaya sora anggoné mbengok, 
"Dhuh, Putranipun Daud, mugi melasi 
kawula!" 

49 yésus banjur kèndel, sarta ngandika, 
"Undangen wong iku!" Wong-wong 
banjur padha ngundang wong wuta 
iku lan dingandikani, “Diteteg atimu, 
ngadega, Panjenengané nimbali kowé." 

“OWong iku banjur nguculi jubahé, 
tumuli ngadeg lan énggal-énggal sowan 
Yésus. 

1vyésus ndangu marang wong iku, 
pangandikané, "Karepmu, kowé nyuwun 
dakkapakaké?" Wong wuta mau banjur 
munjuk, "Rabuni, kawula nyuwun sageda 
sumerepi" 

2Yésus banjur ngandika, "Lungaa, 
pangandelmu wus mitulungi kowé!" 
Sanalika iku uga wong wuta mau bisa 
weruh, banjur ndhèrèkaké tindaké 
Yésus. 

1 1 1 Bareng Yésus lan kang 
padha ndhèrèkaké wis nyelaki 
Yérusalèm, ing sacedhaké Bètfagé lan 
Bétania, kang dumunung ing gunung 
zaitun, Yésus ngutus sakabaté loro, 

2 Pangandikané, "Padha menyanga désa 
ngarep iku. Satekamu ing kono kowé 
bakal mrangguli beloning kuldi kang 
kacancang, kang durung tau ditunggangi 
wong. Iku uculana banjur tuntunen 
mréné. 

sMenawa ana wong aruh-aruh marang 
kowé, Yagéné kowé padha nindakaké 
iku? Kowé kandhaa: Gusti kang 
ngarsakaké; Panjenengané bakal ênggal 
mbalèkaké mréné" 

“#Sakabat loro iku banjur padha lunga, 
tumuli nemokaké beloné kuldi kacancang 
ing jaban lawang ing pinggir dalan; 
beloné banjur diuculi. 

“Ana wong kang ngadeg ing kono 
ngaruh-aruhi sakabat loro iku, "Apa 
kang padha kok tindakaké; gênéya kowé 
padha nguculi belo iku?" 

Sakabat loro iku banjur ngandakaké 
kaya kang wis kapangandikakaké déning 
Yésus; temah wong-wong iku ngejaraké 
sakabat loro iku. 

Sakabat loro mau banjur nuntun 
beloning kuldi, menyang ngarsané 
Yésus, sarta nglambari belo iku nganggo 
sandhangané dhéwé; Panjenengané 
banjur nitihi. 

SAkèh wong kang padha nggelar 
sandhangané ing dalan, déné wong- 
wong liyané padha nggelar pang-pang 
sagodhongé olèhé mancasi saka ing 
pategalan. 

2Déné kang padha mlaku ana ing 
ngarep dalah kang padha ngetutaké, 
padha giyak-giyak, "Hosanal Pinujia 
Panjenenganipun ingkang rawuh ing 
asmaning Pangéran. 

10 Pinujia Kraton ingkang rawuh, 
Kratonipun rama kita Daud, Hosana 
wonten ing ngaluhur!" 

11 Sarawuhé ing Yérusalèm, 
Panjenengané banjur lumebet ing 
Padaleman Suci. Ana ing kono 
Panjenengané mirsani samubarang, 
nanging sarèhné wis surup, banjur 
tindak menyang Bétania, kadhèrèkaké 
sakabaté rolas. 

12 Esuké nalika Yésus lan para sakabaté 
rolas padha bidhal saka Bétania, Yésus 
kraos luwé. 

13 Saka kadohan Panjenengané pirsa 
wit anjir kang wis ana godhongé. 
Panjenengané tindak nyelaki, 
mbokmenawa bisa manggih apa-apa ana 
ing wit iku. Nanging sarawuhé ing kono, 
Panjenengané ora manggih apa-apa 
kajaba mung godhong-godhong, amarga 
pancèn durung mangsané anjir awoh. 

14 Panjenengané ngandika marang 
wit anjir iku, "Aja nganti ana wong 
kang mangan wohmu manèh ing 
salawas-lawasé!" Para sakabaté padha 
krungu pangandikané iku. 

1> Sabanjuré Yésus lan para sakabaté 
padha rawuh ing Yérusalêm. Sawusé 
Yésus lumebet ing Padaleman 
Suci, Panjenengané nuli wiwit 
nundhungi wong-wong kang padha 
dol-tinuku ing plataraning Padaleman 
Suci. Panjenengané ngglimpang- 
ngglimpangaké méja-méjané juru-tukar 
dhuwit dalah bangku-bangkuné wong 
adol manuk dara, 

l6 sarta Panjenengané uga ora 
marengaké wong nggegawa barang liwat 
plataraning Padaleman Suci. 

1 Panjenengané banjur paring piwulang 
sarta ngandika marang wong-wong iku, 

"Apa ora wus tinulis: Padalemaningsun 
bakal kasebut dalem pamujan kanggo 
sakèhing bangsa? Nanging kowé wus 
padha ndadèkaké guwaning bégal!" 

18 Para pangareping imam lan para ahli 
Torèt padha mireng anané lelakon iku, 
banjur padha golèk akal anggoné arep 
nyirnakaké Yésus; marga wong-wong iku 
padha wedi marang Panjenengané, awit 
wong golongan kabèh padha kaéraman 
marang piwulangé. 

19 Bareng wis soré, Yésus lan para 
sakabat banjur bidhal saka kutha. 

20 Ing wayah ésuk umun-umun, Yésus 
lan para sakabaté nalika padha langkung 
ing panggonané wit anjir mau, pirsa 
yên wité anjir wis garing saoyod-oyodé 
pisan. 

21 pétrus banjur kèlingan, tumuli matur 
marang Panjenengané, "Rabbi, kula aturi 
mirsani, wit anjir ingkang Panjenengan 
supaosi punika sampun garing." 

22Yésus paring wangsulan marang para 
sakabat, "Padha pracayaa marang Allah! 

23 Gatemen-satemené Aku pitutur 
marang kowé: Sapa baé kang ngucap 
marang gunung iki: Kaangkata lan 
kauncalna ing sagara, angger ora 

mangu-mangu ing sajroning atiné, 
nanging pracaya yèn apa kang 
kaucapaké iku mesthi kelakon, iku 
mesthi iya bakal kelakon. 

24 Mulané Aku pitutur marang kowé: 
Apa baé kang kokdongakaké lan 
koksuwun, padha pracayaa yèn kowé 
wis padha tampa, iku mesthi iya bakal 
padha kelakon tumrap kowé. 

2> Samangsa kowé padha ngadeg 
ndedonga, menawa ana wong kang 
kaluputan marang kowé, apuranen 
dhisik, supaya Ramamu kang ana 
ing swarga iya ngapura kaluputan- 
kaluputanmu. 

26 [Nanging menawa kowé padha 
ora ngapura, Ramamu kang ana 
ing swarga iya bakal ora ngapura 
kaluputan-kaluputanmu.") 

27 Yésus lan para sakabaté banjur 
rawuh ing Yérusalèm manèh. Nalika 
Panjenengané tindak ing plataraning 
Padaleman Suci, pangareping imam, 
ahli-ahli Torèt lan pinituwa-pinituwa 
padha sowan ing ngarsané, 

28jan padha matur marang 
Panjenengané, "Mawi pangwaos 
punapa anggèn Panjenengan nindakaken 

pandamel-pandamel punika? Tuwin 
sinten ingkang maringi pangwaos 
kanggé nindakaken pandamel-pandamel 
wau?" 

29vyésus ngandika marang wong-wong 
iku, "Aku arep takon saprakara marang 
kowé kabèh. Iku wangsulana dhisik, 
mengko Aku iya bakal ngandhakaké 
marang kowé, sarana pangwasa 
apa anggonku nindakaké panggawé- 
panggawé iku. 

SO Pambaptisé Yohanes iku saka swarga 
apa saka manungsa? Coba, padha 
wangsulana." 

Sl Wong-wong mau banjur padha 
rembugan dhéwé, kalawan ngucap, 
"Upama aku padha kandha: Saka 
ing swarga, mesthi diwangsuli: Yèn 
mangkono, yagéné kowé padha ora 
pracaya marang Yohanes? 

3s2Nanging apa iya aku arep padha 
kandha: Saka manungsa!" Wong-wong 
iku padha wedi marang wong golongan, 
awit kabèh padha nganggep Yohanes iku 
nabi sejati. 

33Dadiné banjur padha mangsuli 
marang Yésus, kalawan matur, 

"Kula sami mboten ngertos." Yésus 


MARKUS 12.1-4 79 


tumuli ngandika marang wong-wong 
iku, "Yèn mangkono, Aku iya ora 
bakal kandha marang kowé, sarana 
pangwasa apa anggonku nindakaké 
panggawé-panggawé iku." 

1 2 1 Yésus banjur wiwit ngandika 

marang wong-wong mau sarana 
pasemon, "Ana wong gawé pakebonan 
anggur lan dipageri mubeng. Wong 
iku banjur ndhudhuk jugangan papan 
kanggo meres angguré sarta ngadegaké 
panggung pajagan. Sawisé mangkono 
pakebonan iku diséwakaké marang 
wong-wong kang bakal padha nggarap, 
banjur lelungan menyang papan kang 
adoh. 

2 Bareng wis tekan mangsané, wong 
mau kongkonan abdi marani wong-wong 
kang padha nggarap, supaya nampa 
sapéranganing pametuné pakebonan 
mau. 

“Nanging abdi iku dicekel déning 
wong-wong mau lan digebugi banjur 
dikon bali tanpa gawé. 

#Wong kang duwé pakebonan tumuli 
kongkonan abdi liyané. Abdi iku 
dipenthungi déning wong-wong mau 

nganti tatu sirahé sarta diwirang- 
wirangaké. 

“Wong mau banjur kongkonan abdi 
siji manèh, lan abdi iki malah dipatèni. 
Mangkono uga, isih akèh manèh liyané, 
ana kang digebugi lan ana kang dipatèni. 

#Isih ana wong siji manèh, yaiku anaké 
kang ditresnani. Wasana wong kang 
duwé pakebonan anggur iku kongkonan 
anakké mau, supaya marani wong-wong 
kang padha nggarap, pamikiré: Anakku 
mesthiné diéringi. 

“Nanging wong-wong iku padha 
rasanan: Lah iki ahli warisé. Payo padha 
dipatêni baé, supaya warisané dadi 
duwèk kita. 

#Wong-wong mau tumuli nangkep lan 
matèni anaké kang duwé pakebonan 
anggur iku sarta banjur padha mbuwang 
menyang sajabané pakebonan anggur. 

2Saiki apa kang bakal katindakaké 
déning kang duwé pakebonan anggur 
iku? Wong mau bakal teka lan numpes 
wong-wong kang nggarap kebon 
angguré, nuli masrahaké pakebonané 
anggur mau marang wong-wong liya. 

l0Kowé apa padha ora maca tulisan iki, 
Watu kang ditampik déning para juru 
gawé omah, iku wus dadi watu pojokan. 

11 Kelakoné iku déning Pangéran, lan 
dadi prakara kang ngéram-éramaké ing 
pandeleng kita." 

12Wong-wong mau banjur padha 
mbudi-daya bisané nangkep 
Panjenengané, nanging padha 
wedi marang wong golongan, awit 
padha ngerti yèn kang dingandikaké 
ngagem pasemon iku wong-wong 
mau; mula banjur padha lunga ninggal 
Panjenengané. 

1$Wong-wong mau banjur kongkonan 
wong Farisi lan wong Hérodian sawatara 
sowan ing ngarsané Yésus, sedyané arep 
njiret Panjenengané sarana pitakonan. 

14 Kongkonan mau padha sowan lan 
matur, "Guru, kula sami sumerep bilih 
Panjenengan punika jujur, tuwin mboten 
ajrih dhateng sinten kêmawon, amargi 
Panjenengan mboten mawang tiyang, 
nanging kanthi leres mulangaken bab 
marginipun Allah. Ingkang punika, 
mbayar pajeg dhateng Kaisar punika 
kénging punapa mboten? Kula sami 
kedah mbayar punapa mboten?" 

1> Nanging sarèhné Yésus pirsa marang 
lamisé wong-wong iku, banjur ngandika 
marang kongkonan mau, "Yagéné kowé 
padha nyoba marang Aku? Aku jupukna 
dhuwit dinar siji, dakdelengél!" 

l6 Wong-wong iku iya banjur ngaturaké 
dhuwit dinar siji. Panjenengané nuli 
ndangu marang wong-wong mau, "Iki 
gambaré sapa lan iki tulisané sapa?" Atur 
wangsulané, "Gambar tuwin seratanipun 
Kaisar." 

1/vésus banjur ngandika marang 
wong-wong iku, "Aturna marang Kaisar 
apa kang wajib kaaturaké marang 
Kaisar lan marang Allah apa kang wajib 
kaaturaké marang Allah." Wong-wong 
mau padha banget kaéraman marang 
Panjenengané. 

l18Wong-wong Saduki kang duwé 
panemu yèn ora ana patangèn saka ing 
antarané wong mati; ana sawatara kang 
sowan ing ngarsané Yésus lan padha 
matur pitakon, 

19 "Guru, Musa sampun nyerat 
dhawuhipun dhateng kita, manawi 
wonten tiyang ingkang gadhah sadhèrèk 
jaler tilar donya, nilar sêmah mboten 
tilar anak, tiyang punika kedah mendhet 

sêmah randhanipun wau punapadéné 
nuwuhaken turun kanggé sadhèrèkipun 
ingkang tilar wau. 

20Wonten sadhèrèk jaler pitu; ingkang 
nomer satunggal émah-émah, nanging 
tilar donya mboten nilar anak. 

21 Ingkang nomer kalih lajeng mendhet 
sêmah randha punika, lan ugi lajeng 
pejah tanpa nilar anak; lan semanten 
ugi ingkang nomer tiga. 

22 Makaten ing salajengipun, pitu- 
pitunipun sami mboten nilar anak. 
Wasana, sasampunipun punika, tiyang 
èstri wau inggih lajeng pejah. 

231Ing dinten patangèn, nalika tiyang- 
tiyang wau sami tangi, tiyang èstri 
punika badhé dados sêmahipun sinten? 
Amargi pitu-pitunipun sampun naté sami 
dados sêmahipun." 

24vésus ngandika marang wong-wong 
iku, "Apa dudu iki kang njalari kowé 
padha keblinger, marga anggonmu 
padha ora ngerti Kitab Suci apadéné 
pangwasané Allah? 

2> Awit samangsa padha tangi saka ing 
antarané wong mati, wong-wong iku 
padha ora sesomahan, nanging uripé 
padha kaya para malaékat ing swarga. 

26 Déné prakara patangèné wong mati, 
apa kowé padha ora maca ing kitab 
Musa, bab grumbul eri, kepriyé Allah 
olèhé ngandika marang Musa: Ingsun iki 
Allahé Abraham, Allahé Ishak, lan Allahé 
Yakub? 

27 Panjenengané iku dudu Allahé wong 
mati, nanging Allahé wong urip. Banget 
anggonmu keblinger!" 

28 Ing antarané para ahli Torèt, ana siji 
kang sawisé krungu anggoné wong-wong 
Saduki lan Yésus padha bebantahan, 
apadéné neksèni yèn Yésus olèhé paring 
wangsulan marang wong-wong iku 
trep banget, banjur sowan marang 
Panjenengané nyuwun pirsa, "Saking 
sadaya pepakênipun Allah, pepakèn 
pundi ingkang utami?" 

29yYésus paring wangsulan, "Kang 
utama yaiku: Rungokna, hé Israèl, 
Pangéran iku Allah kita, Pangéran iku 
siji. 

SOLan kowé, tresnaa marang Pangéran 
Allahmu kalawan gumolonging atimu, lan 
kalawan gumolonging nyawamu, sarta 
kalawan gumolonging budimu, apadéné 
kalawan gumolonging kekuwatanmu. 

31 Déné pepakon kang kapindho, yaiku: 
Kowé tresnaa marang pepadhamu 
kaya marang awakmu dhéwé. Ora ana 
pepakon liyané kang ngungkuli pepakon 
loro mau." 

32 Ahli Torèt mau banjur matur marang 
Panjenengané, "Kasinggihan, Guru, 
pangandika Panjenengan, bilih Allah 
punika setunggal, mboten wonten 
sanèsipun kajawi Panjenenganipun, 
punika leres. 

33Pancèn, tresna dhateng Allah 
kalawan gumolonging manah, kalawan 
gumolonging pengertosan, tuwin 
kalawan gumolonging kakiyatan, punapa 
déné nresnani sasami kados dhateng 
awakipun piyambak, punika langkung 
utami katimbang sakathahing kurban 
obaran lan kurban sanèsipun." 

34vyésus pirsa, menawa wong iku 
anggoné ngaturi wangsulan kanthi 
wicaksana, mulané Panjenengané banjur 
ngandika, "Kowé iku ora adoh saka 
Kratoné Allah!" Sabanjuré ora ana wong 
kang wani nyuwun pirsa apa-apa manèh 
marang Panjenengané. 

3> Nalika Yésus paring piwulang ana 
ing Padaleman Suci, Yésus ngandika, 

"Kepriyé déné para ahli Torèt bisa 
mratélakaké, yèn Kristus iku Putrané 
Daud? 

S6Daud piyambak marga saka katuntun 
déning Roh Suci ngandika mangkéné: 
Pangéran ngandika marang Gustiku: 
Lenggaha ing tengeningsun, nganti 
Ingsun nyèlèhaké mungsuh-mungsuhira 
ing sangisoring tlapakanira. 

37 Daud piyambak nyebut Panjenengané 
iku Gusti, banjur kepriyé anggoné 
Panjenengané iku dadi putrané?" Déné 
wong golongan kang akèh cacahé iku 
padha ngrungokaké Panjenengané 
kanthi seneng. 

“8TIng sajroning piwulangé, Yésus 
ngandika, "Padha diwaspada marang 
para ahli Torèt, kang padha dhemen 
mlaku mider-mider nganggo jubah dawa 
lan seneng nampa pakurmatan ing 
pasar-pasar, 

“kang padha dhemen lenggah ing 
panggonan kang utama ana ing papan 
pangibadah sarta palenggahan kang 
kinurmatan ing pésta-pésta, 

4#O kang padha nyaplok omah-omahé 
para randha, lan seneng ndedonga kang 
dawa-dawa kanggo ngapusi. Wong-wong 

iku mesthi bakal padha olèh paukuman 
luwih abot." 

#1 Nalika Yésus lenggah ngajengaké 
pethi pisungsung, Panjenengané banjur 
nggatosaké wong golongan anggoné 
padha nglebokaké dhuwit ing pethi 
mau. Akèh wong kang sugih padha 
nyemplungaké pisungsung gedhé. 

42Banjur ana randha miskin kang uga 
teka, nglebokaké wang tembaga rong 
kèpèng, pengajiné sadhuwit, yaiku 
dhuwit rècèh kang cilik dhéwé. 

43vésus nimbali para sakabat, 
Panjenengané banjur ngandika, 
"Satemené Aku pitutur marang kowé, 
menawa randha miskin iku nyaosaké 
luwih akèh katimbang karo wong-wong 
kabèh kang wis padha nglebokaké 
dhuwit ing pethi pisungsung. 

#4 Awit wong-wong iku padha nyaosaké 
saka kalubêrané, déné randha iku 
nyaosaké saka kamlaratané, apa kang 
diduwèni kabèh, yaiku kang dadi 
nafkahé." 

1 3 I Nalika Yésus jengkar saka 

Padaleman Suci, ana sakabaté 
siji kang matur marang Panjenengané, 
"Guru, sumangga Panjenengan pirsani; 

saiba anggènipun ngêbat-ébati séla-séla 
sarta éndahing bangunan-bangunan 
punika!" 

2Yésus banjur paring wangsulan, 
pangandikané, "Kowé weruh bangunan- 
bangunan kang ngébat-ébati iki? Bakal 
ora ana watu kang isih tumumpang ing 
watu liyané, kabèh bakal kajugrugaké." 

Nalika Yésus lenggah ing pèrènging 
Gunung Zaitun ngadhepaké Padaleman 
Suci, Pétrus, Yakobus, Yohanes lan 
Andréas padha matur dhéwékan marang 
Panjenengané, 

4"Gusti mugi ngandika dhateng kawula 
sadaya, bénjing punapa punika wau 
badhé kelampahan, sarta punapa 
pratandhanipun samangsa sadaya 
punika dumugi ing pungkasanipun?" 

Yésus banjur wiwit ngandika marang 
sakabat papat, "Kowé padha diwaspada 
supaya aja ana kang nasaraké kowél 

#Bakal ana wong akèh kang padha 
teka nganggo jenengku, karo kandha: 
Iya aku iki Panjenengané, sarta bakal 
nasaraké wong pirang-pirang. 

Menawa kowé padha krungu 
swaraning perang utawa kabar-kabar 
perang, aja geter atimu. Iku kabèh kudu 

kelakon, éwadéné iku durung tekan 
pungkasané. 

SAwit bangsa siji bakal nempuh marang 
bangsa liyané, lan kraton siji marang 
kraton liyané. Ing endi-endi bakal ana 
lindhu sarta paceklik. Kabèh iku dadi 
wiwitaning kasangsaran, ngarepaké 
jaman anyar. 

Nanging kowé, padha dingati-ati 
marang awakmu dhéwé! Kowé bakal 
padha diladèkaké marang pradata 
agama; kowé bakal padha digebugi ana 
ing papan pangibadah sarta bakal padha 
diadhepaké ing ngarsané para pangwasa 
lan para raja marga saka Aku, minangka 
paseksi tumrap wong-wong iku. 

l0Nanging Injil kudu diwartakaké dhisik 
marang sakèhing bangsa. 

11 Déné samangsa wong-wong iku 
padha nggiring kowé, nedya masrahaké 
kowé, kowé aja padha sumelang, bab 
apa kang kudu kokucapaké, nanging 
padha ngucapna apa baé kang nalika iku 
kaparingaké marang kowé, awit dudu 
kowé kang padha kandha, nanging Roh 
Suci kang ngandika. 

12 Sadulur bakal masrahaké saduluré 
supaya dipatèni, samono uga bapa 

masrahaké anaké sarta anak-anak bakal 
padha nglawan lan matèni wong tuwané. 

13 Kowé bakal padha disengiti déning 
wong kabèh marga saka jenengku. 
Nanging sing sapa tahan nganti tumeka 
ing wekasan, iku bakal kapitulungan." 

14 "Samangsa kowé padha weruh 
“Pangrusak kang ambeg siya mapan ana 
panggonan kang ora samestiné -- sing 
sapa padha maca, iku mangerti - para 
kang manggon ana ing Yudéa padha 
ngungsia menyang pagunungan. 

1>Kang pinuju ana ing payon, aja 
mudhun njupuk barang saka omahé, 

l6lan kang lagi ana ing pategalan aja 
mulih njupuk sandhangané. 

1 Nanging cilaka banget para ibu kang 
lagi ngandheg lan kang padha nusoni ing 
waktu iku. 

l8Padha ndedongaa, supaya iku ora 
kelakon ing mangsa adhem. 

12 Amarga ing dina-dina iku bakal ana 
panyiksa kaya kang durung tau kelakon, 
wiwit wiwitaning donya kang dititahaké 
déning Allah nganti sepréné, lan iya ora 
bakal kelakon manèh. 

20 Lan saupama Pangéran ora nyepetaké 
wektuné, ora ana wong siji baé kang 

bakal kapitulungan; nanging marga 
saka para wong pilihan, kang wus 
kapilih déning Panjenengané, wektuné 
kacepetaké. 

211Ing nalika iku menawa ana wong 
kang kandha marang kowé: Delengen, 
Mésias ana ing kéné, utawa: Delengen, 
Panjenengané ana ing kana, kowé aja 
padha ngandel. 

22 Sabab bakal ana Mésias-mésias palsu 
lan nabi-nabi palsu bakal padha muncul 
lan bakal padha gawé pratandha- 
pratandha sarta mukjijat-mukjijat, 
karepé, bisaa kanggo nasaraké para 
wong pilihan. 

23 Déné kowé padha diawas! Aku wus 
ngandhakaké iki kabèh marang kowé 
sadurungé." 

24 "Nanging ing dina-dina iku, sawisé 
panyiksa mau, srengéngé bakal dadi 
peteng lan rembulan ilang padhangé 

2> sarta lintang-lintang bakal padha 
rontog saka ing langit, apadéné para 
pangwasa kang ana ing langit bakal 
padha guncang. 

26Ing nalika iku wong-wong bakal 
padha weruh Putraning Manungsa 

rawuh sarana méga ngagem sakèhing 
pangwasa lan kamulyané. 

27 Apadéné Panjenengané banjur 
bakal ngutus malaékat-malaékat sarta 
bakal nglumpukaké para wong pilihan 
kagungané saka kéblat papat, saka 
pungkasané bumi tekan pungkasané 
langit. 

28 padha sinaua saka kaanané bab wit 
anjir: Samangsa pangé wiwit lemes lan 
semi, kowé padha ngerti, yèn wus mèêh 
mangsa panas. 

29Uga samangsa kowé padha weruh 
prakara-prakara iku kelakon, kowé 
padha ngertia, yèn wis mèh tekan 
waktuné, wus ana ing ngarep lawang. 

SO Satemené Aku pitutur marang 
kowé yèn angkatan iki ora bakal sirna 
sadurungé iku mau kabèh kelakon. 

3lLangit lan bumi bakal sirna, nanging 
tetembunganku ora bakal sirna. 

32Déné mungguh dinané utawa 
waktuné, iku ora ana wong siji baé kang 
sumurup, mangkono uga para malaékat 
ing swarga, dalah Sang Putra iya ora, 
kajaba Sang Rama." 

33 "Kowé padha jaga-jagaa, tansah 
padha melèka! awit kowé padha ora 
sumurup kapan waktuné. 

341Iku upamané kaya wong kang 
lelungan, ninggal omahé lan 
dipasrahaké marang para abdiné, 
padha kabubuhan ayahané dhéwé- 
dhéwé; sarta mréntahaké marang kang 
jaga régol supaya melèk. 

3> Mulané padha melèka, awit kowé 
padha ora sumurup, kapan kang duwé 
omah iku arep teka, apa ngarepaké 
wengi, apa tengah wengi, apa wayah 
jago kluruk, apa bangun ésuk, 

S6supaya samangsa kang duwé omah 
iku dumadakan teka, ora mrangguli 
kowé lagi padha turu. 

37 Anadéné kang dakkandhakaké 
marang kowé, iku dakkandhakaké 
marang wong kabèh: Padha melèka!" 
14 IRong dina manèh ana riyaya 

Paskah lan riyaya Roti tanpa 
Ragi. Para pangarepé imam lan para 
ahli Torèt padha ngrancang kepriyé 
anggoné nangkep lan nyédani Yésus 
kanthi rêka-daya jahat, 

Zawit padha rasanan, "Aja sajroning 
riyaya, supaya ora gawé ributé rakyat." 

2Nalika Panjenengané ana ing Bètania, 
ana ing omahé Simon kang wis tau lara 
kusta, lagi pinarak dhahar, ana wong 
wadon teka nggawa botol marmer isi 
lenga jebad narwastu tulèn, kang larang 
regané. Sawisé mecah guluné botol iku, 
wong mau banjur ngesokaké lengané 
ing mustakané Yésus. 

“Ana wong sawatara kanthi rasa ora 
trima padha rasanan, "Apa gunané 
mbuang-buang lenga jebad narwastu 
iku? 

“Sabab lenga iku rak kena diedol 
luwih saka telung atus dinar, lan kena 
diwènèhaké marang wong-wong miskin." 
Wong-wong iku banjur nyrengeni wong 
wadon mau. 

Nanging Yésus ngandika, "Enengna 
baé wong iku. Yagéné kowé padha 
gawé répoté? Wong iku wus nindakaké 
panggawé becik marang Aku. 

Sabab wong-wong miskin rak tansah 
ana ing antaramu, lan samangsa- 
mangsa kowé duwé karep, kowé bisa 
nindakaké panggawé becik marang 
wong-wong miskin; balik Aku iki ora 
salawasé bebarengan karo kowé. 

#Wong wadon iku wis nindakaké 
apa kang bisa dilakoni. Sarta wis 
njebadi badanku kanggo pacawisané 
panguburanku. 

Satemené Aku pitutur marang kowé, 
Ana ing ngendi baé Injil kawartakaké 
ing saindenging jagat, apa kang wis 
katindakaké déning wong wadon 
iku bakal kacaritakaké minangka 
pangéling-éling." 

l0yudas Iskariot, panunggalané 
sakabat rolas, tumuli menyat marani 
para pangarepé imam, kanthi sedya 
masrahaké Panjenengané. 

11 Bareng krungu, wong-wong iku 
padha bungah lan janji bakal mènèhi 
dhuwit marang Yudas. Déné Yudas tumuli 
golèk cara anggoné arep masrahaké 
Yésus ing waktu kang cocog. 

12Ing dina wiwitané riyaya Roti Tanpa 
Ragi, wayahé nyembelèh cempéning 
Paskah, para sakabaté padha matur 
marang Yésus, "Gusti ngarsakaken kula 
sami késah cecawis wonten ing pundi 
kagem dhahar Paskah Gusti?" 

13 Panjenengané banjur ngutus 
sakabaté loro, lan ngandika marang 
utusan iku, "Padha menyanga ing kutha; 

ing kana ana wong kang nggawa jun 
isi banyu bakal methukaké kowé. Kowé 
padha ngetutna wong iku, 

I4lan ana ing omah kang dileboni, 
kowé kandhaa marang kang duwé omah 
mau: Guru meling: Kamar endi kang 
bakal kanggo mangan Paskah karo para 
sakabatku? 

1>Wong iku banjur bakal nuduhaké 
marang kowé kamar lotèng, kang jembar 
kang wis kacawisaké. Iya ing kono iku 
kowé padha nyawisna bujana Paskah 
kanggo Aku lan kowé kabèh!" 

16 Sakabat iku banjur padha mangkat, 
lan bareng tekan kutha padha ngalami 
kabèh kaya kang dingandikakaké déning 
Yésus mau; tumuli padha nyawisaké 
Paskah. 

17 Bareng wis soré Panjenengané rawuh 
bareng karo sakabat rolas. 

18 Nalika padha lungguh sarta padha 
mangan, Yésus ngandika, "Satemené 
Aku pitutur marang kowé, ana siji saka 
panunggalanmu kang bakal ngiyanati 
Aku, iya kang lagi mangan karo Aku." 

19 Para sakabat banjur wiwit padha 
sedhih sarta siji-siji padha matur marang 

Panjenengané, "Rak sanès kawula ta, 
Gusti?" 

20 Panjenengané tumuli ngandika 
marang para sakabat, "Wong iku iya 
salah siji saka panunggalanmu wong 
rolas, kang nyelupaké roti ing mangkok 
bebarengan karo Aku. 

21 Sabab Putraning Manungsa 
bakal jengkar kaya kang wis tinulis 
mungguhing Panjenengané, éwadéné 
bilai wong kang dadi margané Putraning 
Manungsa kaulungaké. Luwih becik, 
saupama wong iku ora lair." 

22 Nalika Yésus lan para sakabaté lagi 
padha dhahar, Panjenengané mundhut 
roti, saos sokur, nyuwil-nyuwil roti mau 
banjur maringaké marang para sakabat, 
kalawan ngandika, "Padha tampanana, 
iki badanku." 

23 Panjenengané banjur mundhut 
tuwung, ngaturaké panuwun lan 
maringaké tuwung iku marang para 
sakabat. Kabèh banjur padha ngombé 
saka tuwung mau. 

24 Apadéné Panjenengané ngandika 
marang para sakabat, "Iki getihku, 
getihing prajanjian, kang kawutahaké 
kanggo wong akèh. 

25 Satemené Aku pitutur marang kowé: 
Aku bakal ora ngombé manèh wohing 
wit anggur, nganti tumekaning dinané 
Aku bakal ngombé kang anyar ana ing 
Kratoné Allah." 

26 Sawisé padha ngunjukaké kidung 
pamuji, banjur padha lunga menyang 
Gunung Zaitun. 

27 Yésus nuli ngandika marang para 
sakabat, "Kowé kabèh, bakal gonjing 
imanmu, awit wis tinulis: Ingsun 
bakal nggebag juru pangoné, lan 
wedhus-wedhusé bakal padha buyar. 

28Nanging samangsa Aku wis 
katangèkaké, Aku bakal ndhisiki kowé 
menyang Galiléa." 

29 pétrus banjur matur marang 
Panjenengané, "Sanadyan sadaya sami 
gonjing imanipun, kawula mboten." 

SOvyésus banjur ngandika marang 
Pétrus, "Satemené Aku pitutur marang 
kowé, ing dina iki, ing wayah bengi 
iki uga, sadurungé jago kluruk kaping 
pindho, kowé wus nyélaki Aku rambah 
kaping telu." 

31 Ewadéné kalawan luwih nandhes 
Pétrus matur, "Manawi kawula kedah 
pejah sareng-sareng kaliyan Gusti, 

kawula mboten badhé nyélaki Gusti." 
Liya-liyané kabèh iya padha munjuk 
mangkono. 

3s2Yésus lan para sakabaté banjur 
rawuh ing panggonan kang jenengé 
Gêètsémani. Yésus ngandika marang 
para sakabaté, "Padha lungguha ana ing 
kéné, sajroné Aku ndedonga." 

33 Panjenengané ndhawuhi Pétrus lan 
Yakobus sarta Yohanes ndèrèk. Yésus 
wiwit kraos sungkawa banget sarta giris 
ing galih. 

3#Panjenengané nuli ngandika marang 
sakabat telu iku, "Atiku sedhih banget, 
nganti kaya arep mati. Kowé padha ana 
ing kéné lan padha melêéka” 

3> Sawisé majeng sawatara, Yésus 
banjur sumungkem ing bumi sarta 
ndedonga, supaya yèn bisa waktu iku 
sumingkira saka Panjenengané, 

3êcsarta matur, "Dhuh Abba, dhuh 
Rama, tumrap Paduka samukawis saged 
kelampahan; tuwung punika mugi 
Paduka singkiraken saking Kawula, 
namung kémawon sampun pikajeng 
Kawula, nanging karsa Paduka." 

37 Yésus banjur wangsul lan 
manggih sakabat telu iku padha 

turu. Panjenengané nuli ngandika 
marang Pétrus, "Simon, apa kowé turu? 
Apa kowé ora kuwat melèk sajam baé? 

38Padha melèka lan ndedongaa, supaya 
kowé ora kena ing panggodha; roh iku 
pancèn becik niyaté, nanging sipating 
manungsa, ringkih." 

“9 Panjenengané banjur tindak manèh 
lan ndedonga nganggo tembung- 
tembung kang padha. 

4#ONalika rawuh manèh, Yésus manggih 
sakabat telu iku lagi padha turu, awit 
mripaté mbliyut, apadéné padha ora 
ngerti apa kang kudu diaturaké marang 
Panjenengané. 

#1 Panjenengané rawuh kang kaping 
teluné banjur ngandika marang sakabat 
telu iku, "Apa isih padha turu lan ngaso? 
Wis cukup, wis tekan waktuné, delengen, 
Putraning Manungsa kaulungaké marang 
tangané para wong dosa. 

42 Padha tangia, ayo padha lunga. Kang 
ngulungaké Aku wus cedhak." 

43 Nalika Yésus isih ngandika, Yudas 
panunggalané sakabat rolas, dumadakan 
teka bareng karo wong golongan kang 
padha nggawa pedhang lan penthung 

atas prêntahé para pangarepé imam, lan 
para ahli Torèt sarta para pinituwa. 

#tWong kang ngiyanati Panjenengané 
wis awèh sasmita marang wong-wong 
mau, "Wong kang bakal dakcucup, yaiku 
wongé, iku tangkepen, jaganen sing 
kuwat." 

4> Sawisé teka, Yudas énggal-énggal 
nyelaki Panjenengané, banjur matur, 
"Rabbi," lan nyucup Panjenengané. 

4#oWong-wong mau banjur nyandhak 
lan nangkep Panjenengané. 

47 Saka ing antarané wong-wong kang 
ana ing kono iku ana kang ngunus 
pedhang, lan nyabetaké pedhangé 
marang abdiné Imam Agung, lan merung 
kupingé. 

48yésus nuli ngandika marang wong- 
wong iku, "Kowé kok kaya ngadhepi 
bégal, padha teka karo nggawa pedhang 
lan penthung kanggo nangkep Aku? 

49 Saben dina Aku rak iya nunggal karo 
kowé, memulang ana ing Padaleman 
Suci; lan kowé ora padha nangkep Aku. 
Nanging supaya kelakona kang tinulis 
ing Kitab Suci." 

“D Para sakabat banjur ninggal 
Panjenengané, padha mlayu kabèh. 

LAna nom-noman ndhèrèkaké 
Panjenengané, nutupi badané mung 
nganggo kemul lawon. Wong-wong 
padha arep nangkep nom-noman iku, 

“nanging nom-noman mau ninggal 
lawoné, mlayu wuda. 

2Yésus banjur kairid menyang dalemé 
Imam Agung. Para pangareping imam, 
pinituwa lan ahli Torèt padha nglumpuk 
ana ing kono. 

#Déné Pétrus ndhèrèkaké 
Panjenengané saka kadohan nganti 
tekan plataraning Imam Agung, banjur 
lungguh awor para pengawal, sinambi 
gegeni. 

> Para pangarepé imam dalah 
warganing Pradata Agama kabèh, padha 
golèk paseksi kang nglawan Yésus, 
supaya Panjenengané bisa dipatrapi 
paukuman pati, nanging ora olèh. 

“9 Sabab akèh wong kang awèh 
paseksi palsu nglawan Yésus, nanging 
paseksi-paseksi iku siji lan sijiné ora 
COCOG. 

7 Banjur ana wong sawatara kang 
ngaturaké paseksi palsu, nglawan 
Panjenengané kalawan pandakwa, 
mangkéné, 

“8 "Kula sampun sami mireng tiyang 
punika wicanten makaten: Aku bakal 
ngrubuhakaé Padaleman Suci kang 
kagawé srana tanganing manungsa 
iki lan sajroné telung dina Aku bakal 
mbangun liyané, kang dudu gawéané 
tanganing manungsa." 

“9Bab iki, paseksiné wong-wong iku 
uga cengkah karo liyané. 

SOImam Agung banjur jumeneng 
ana ing satengahing parepatan, nuli 
ndangu marang Yésus, "Apa kowé ora 
mangsuli babar pisan? Kepriyé mungguh 
paseksiné wong-wong kang ndakwa 
kowé iku?" 

Sl Nanging Panjenengané kèndel 
baé, ora paring wangsulan apa-apa. 
Imam Agung ndangu Yésus manèh, 
pangandikané, "Apa kowé iku Mésias, 
Putrané Kang Pinuji?" 

62 Paring wangsulané Yésus, "Iya Aku 
iki Panjenengané, lan kowé bakal padha 
weruh Putrané Manungsa lenggah ing 
satengené Kang Mahakwasa lan rawuh 
ana ing méganing langit." 

63Imam Agung banjur nyuwèk-nyuwèk 
agemané lan ngandika, "Kanggé punapa 
kita taksih mbetahaken seksi malih? 

#4Panjenengan sampun sami midhanget 
panyenyamahipun dhateng Allah. 
Kadospundi pamanggih panjenengan?" 
Wong-wong kabèh saiyeg padha 
netepaké Yésus kudu kaukum pati. 

6>Wong sawatara banjur wiwit 
ngidoni Panjenengané, lan nutupi 
pasuryané sarta njotosi kalawan kandha 
marang Panjenengané, "Hé, nabi, coba 
bedhèken!" Dalah para pengawal iya 
mêlu padha ngantemi Yésus. 

SO Nalika iku Pétrus isih ana ngisor, ana 
ing plataran. Banjur ana wong wadon, 
abdiné Imam Agung, kang teka, 

67 Jan bareng weruh Pétrus gegeni, 
banjur namataké rainé, lan ngucap, 
"Sampéyan niku rak enggih tansah 
sareng kalih Yésus, tiyang Nasarèt niku." 

#@8Nanging Pétrus sélak, wangsulané, 
"Kula mboten ngerti lan enggih mboten 
mudheng napa sing mang karepké niku." 
Pétrus banjur pindhah menyang èmpèr 
ngarep. (Nuli ana jago kluruk.) 

99 Bareng wong wadon mau weruh 
Pétrus manèh, banjur iya kandha- 
kandha marang wong-wong kang ana 
ing kono, “Tiyang niku enggih saking 
panunggalané." 

ONanging Pétrus sélak manèh. Ora 
let suwé wong-wong kang ana ing kono 
padha calathu manèh marang Pétrus, 
"Sampéyan niku genah tunggalé, napa 
malih sampéyan tiyang Galiléa!" 

71 Nanging Pétrus banjur wiwit supata 
lan sumpah-sumpah, "Kula mboten 
kenal tiyang sing mang kandhakké niku!" 

72Sanalika iku uga jago kluruk kaping 
pindhoné. Pétrus banjur kélingan marang 
pangandikané Yésus, "Sadurungé jago 
kluruk ping pindho, kowé wus nyélaki 
Aku kaping telu." Banjur nangis 
sesenggrukan. 

1 5 1 Bareng wayah bangun ésuk 

para pangarepé imam, karo 
para pinituwa lan para ahli Torèt sarta 
warganing Pradata Agama liyané kabèh 
padha nglumpuk rembugan. Wong-wong 
iku banjur mbanda lan ngirid Yésus sarta 
ngladèkaké marang ngarsané Pilatus. 

2 Pilatus nuli ndangu Panjenengané, 
"Punapa Panjenengan rajanipun tiyang 
Yahudi?" Yésus paring wangsulan, 
ngandikané, "Panjenengan piyambak 
ingkang ngandika makaten." 

3 Para pangarepé imam banjur padha 
ngaturaké pandakwa akèh tumrap 
Yésus. 

“Pilatus ndangu manèh marang 
Panjenengané, pangandikané, "Punapa 
Panjenengan mboten mangsuli punapa- 
punapa? Kula aturi menggalih, kathah 
sanget pandakwanipun tiyang-tiyang 
punika dhateng Panjenengan." 

“Nanging Yésus tetep ora mangsuli 
apa-apa, temah Pilatus nganti gumun 
banget. 

Ing dina riyaya wis dadi padatan, 
Pilatus ngluwari wong tawanan siji, sing 
dikarepaké déning wong akèh. 

“Nalika iku ana wong, jenengé 
Barabas, kang ditawan bareng karo para 
pemberontak kang sajroné keributan 
padha gawé pati. 

#Wong akèh banjur munggah lan 
wiwit padha nyuwun kanthi banget, 
supaya Pilatus nindakaké kaya kang dadi 
padatan kanggo wong akèh. 

2Déné Pilatus nanggapi wong akèh 
kalawan ngandika, "Apa kowé padha 
kepéngin supaya aku ngluwari rajané 
wong Yahudi iki?" 

10 Jalaran Pilatus ngerti, yèn para 
pangarepé imam padha ngulungaké 
Panjenengané marga saka drengkiné. 

1! Nanging para pangarepé imam padha 
ngojok-ojoki wong akèh supaya Pilatus 
ngluwari Barabas. 

12 Pilatus nanggapi manèh lan ngandika 
marang wong akèh, "Banjur aku kudu 
nindakaké apa marang wong kang padha 
koksebut rajané wong Yahudi iku?" 

13Wong akèh nuli padha mbengok 
manèh, "Kasaliba kémawon!" 

14pjlatus banjur ngandika manèh 
marang wong-wong iku, "Banjur dosané 
apa, ta?" Nanging wong akèh sangsaya 
sora mbengoké, "Kasaliba tiyang 
punika!" 

15 Sarèhné Pilatus nedya gawé 
mareming atiné wong akèh, mulané 
iya ngluwari Barabas kanggo wong 
akèh mau; Yésus banjur digebagi sarta 
dipasrahaké supaya disalib. 

l6 Para prajurit tumuli ngirid Yésus 
menyang plataran wewengkon dalem 
gubernuran; sarta banjur padha 
ngundang prajurit kabèh supaya 
nglumpuk. 


MARKUS 15.17-— 22 108 


1/ Wong-wong iku banjur ngagem- 
agemi Panjenengané jubah wungu, lan 
sawusé nganam-anam makutha eri, 
banjur diagemaké ing mustakané. 

18 Sawusé mangkono banjur padha 
ngucapaké salam marang Yésus, 
pangucapé, "Ngaturaken kasugengan, 
rajanipun tiyang Yahudi!" 

19 Banjur padha menthungi mustakané 
nganggo glagah lan padha ngidoni nuli 
padha jèngkèng nyembah Panjenengané. 

20 Sawusé padha moyoki Panjenengané, 
para prajurit banjur padha nglukari 
agemané jubah wungu mau lan 
ngagemaké agemané piyambak. (15- 
20b) Para prajurit tumuli padha ngirid 
Yésus metu arep nyalib Panjenengané. 

21 Nalika samana ana wong liwat 
jenengé Simon, wong Kiréné, bapakné 
Aleksander lan Rufus, kang lagi bali saka 
njaban kutha. Wong iku dipeksa supaya 
manggul salibé Yésus. 

22 Para prajurit iku nuli ngirid 
Panjenengané menyang panggonan 
kang aran Golgota, kang ateges: 
pacumplungan. 

23Tumuli padha nyaosi Panjenengané 
anggur kang dicampuri mur, nanging 
Panjenengané ora karsa. 

24Wong-wong iku banjur padha nyalib 
Panjenengané sarta ngedum-edum 
pangagemané sarana kalotré kanggo 
nemtokaké pandumané dhéwé-dhéwé. 

2>Wayah jam sanga ésuk para prajurit 
padha nyalib Panjenengané. 

26 Ana tulisan kang nélakaké kaluputané 
Yésus, uniné, "Rajané wong Yahudi." 

27 Bareng karo Panjenengané, para 
prajurit iya nyalib bégal loro, kang siji 
ing satengené, sijiné ing sakiwané. 

28 [Sarana mangkono, kayektènan apa 
kang katulis ing Kitab Suci kang muni, 
"Panjenengané kaétang golongané para 
durjana.") 

29Wong-wong kang padha liwat ing 
kono, padha ngala-ala Yésus, kanthi 
gêdhêg-gêdhêg padha ngucap, "Hé, 
kowé kang arep ngrubuhaké Padaleman 
Suci lan arep mbangun manèh sajroné 
telung dina, 

SO Juwarana awakmu dhéwé lan 
mudhuna saka salib!" 

31 Mangkono uga para pangarepé imam 
karo para ahli Torèt, iya padha moyoki 

karo rasanan, "Wong iku wus mitulungi 
wong liya, nanging mitulungi awaké 
dhéwé ora bisal 

32 Gaiki Mésias, Rajané Israèl iku 
karebèn mudhun saka salib, supaya kita 
padha weruh lan pracaya." Dalah kang 
padha kasalib bareng karo Yésus iku iya 
padha moyoki Panjenengané. 

33 Bareng wus jam rolas, ana pepeteng 
kang nglimputi satanah kabèh nganti 
jam telu. 

34Ing wayah jam telu iku Yésus 
nywanten kalawan sora, “Eloi, Eloij, 
lama sabakhtani?" Kang tegesé, "Allah 
kawula, Allah kawula, kenging punapa 
Paduka nilar kawula?" 

3> Sawatara wong kang padha ngadeg 
ana ing kono bareng krungu kang 
mangkono mau, padha ngucap, 
"Delengen, wong iku ngundang Elia." 

36 Banjur ana wong kang énggal-énggal 
teka, nyelupaké spons ing anggur kecut, 
dituncepaké ing glagah, tumuli ngaturi 
ngunjuk marang Yésus, sarta ngucap, 
"Ayo padha dientèni lan dideleng, apa 
Elia teka ngudhunaké wong iku." 

37 Yésus banjur nywanten sora lan séda. 

38Nalika iku geberé Padaleman Suci 
suwèk dadi loro, saka ndhuwur tekan 
Ngisor, 

“2 Panggedhéné prajurit kang ngadeg 
adu-arep karo Yésus, bareng nyumurupi 
kaya mangkono anggoné séda, banjur 
ngucap, “Sanyata, wong iku Putraning 
Allah." 

#0 Ana uga wong wadon sawatara 
kang padha ngawasaké saka kadohan, 
yaiku Maria Magdaléna, Maria ibuné 
Yakobus-nom lan Yosês, sarta Salomé. 

#1 Wong-wong iku kabèh wis 
ndhèrèkaké Yésus lan ngladosi 
Panjenengané nalika ana ing Galiléa. 
Ing kono iya isih ana wong wadon 
liyané kang akèh cacahé, kang padha 
teka ing Yérusalèm bebarengan karo 
Panjenengané. 

42 Bareng wayahé wis soré, sarèhné iku 
dina pacawisan, yaiku dina ngarepaké 
Sabat, 

43 mulané Yusuf, wong Arimatéa, 
warganing Pradata Agama kang kajèn 
kèringan, kang iya nganti-anti marang 
Kratoning Allah, nékad sowan Pilatus 
sarta nyuwun layoné Yésus. 

#4 Pilatus gumun nalika midhanget 
menawa Yésus wis séda. Banjur nimbali 
panggedhéné prajurit lan ndangu, apa 
Panjenengané wus séda. 

4> Sawisé midhanget aturé 
panggedhéning prajurit mau, Pilatus 
banjur maringaké layoné marang Yusuf. 

4#6vyusuf nuli tuku mori alus, lan 
ngudhunaké layoné Yésus sarta ngulesi 
layon mau nganggo mori iku. Sawisé 
mangkono, banjur nyarèkaké layoné ana 
ing kubur kang tatahan ing watu. Banjur 
ngglundhungaké watu nutup lawanging 
kuburan. 

#/ Maria Magdaléna lan Maria ibuné 
Yosès padha namataké papan anggoné 
nyarèkaké layon mau. 

1 6 1 Bareng dina Sabat wis keliwat, 

Maria Magdaléna lan Maria ibuné 
Yakobus apadéné Salomé padha tuku 
rempah-rempah wangi kanthi sedya bali 
manèh menyang pasaréan arep njebadi 
Yésus. 

2Wayah bangun ésuk ing dina kapisan 
ing minggu iku, sawisé srengêéngéêné 
mlethèk, wong-wong wadon mau padha 
lunga menyang pasaréan. 


MARKUS 16.3-8 113 


3Banjur padha rasanan, "Sapa kang 
bakal ngglundhungaké watuné kanggo 
kita saka lawanging pasaréan?" 

“Nanging bareng padha ndeleng saka 
cedhakan, banjur padha weruh yèn 
watuné wis ngglundhung, mangka watu 
mau gedhé banget. 

“Nuli padha lumebu ing pasaréan lan 
padha weruh priya nom-noman lenggah 
ing sisih tengen ngagem jubah putih, 
mulané padha kagèt. 

#Nanging priya nom-noman mau tumuli 
ngandika marang para wong wadon iku, 
"Aja padha wedi! Kowé padha nggolèki 
Yésus saka Nasarèt, kang wus kasalib 
iku. Panjenengané wus wungu. Ora ana 
ing kéné. Padha delengen! Iki panggonan 
kang kanggo nyarèkaké Panjenengané. 

“Nanging saiki padha lungaa, kandhaa 
marang para sakabaté lan Pétrus: 
Panjenengané tindak ngrumiyini kowé 
kabèh menyang Galiléa; ing kana kowé 
bakal padha ndeleng Panjenengané, 
kaya kang wus dingandikakaké marang 
kowé kabèh." 

#Wong-wong wadon mau banjur padha 
mlayu metu saka pasaréan, amarga 
padha giris lan geter, apadéné ora 

kandha apa-apa marang sapa baé, 
marga padha wedi. [Déné wong-wong 
wadon iku kanthi ringkes nerusaké 
sakèhing piwelingé malaékat mau 
marang Pétrus lan kanca-kancané. 
Sawusé iku Yésus piyambak lumantar 
para sakabat martakaké saka wétan 
nganti tekan kulon pawarta kang suci lan 
kang ora bakal kena kasirnakaké, bab 
pawartaning karahayon kang langgeng. | 
?[Bareng Yésus wis wungu nalikané 
isih ésuk umun-umun ing dina kapisan 
ing minggu iku, kang dhisik dhéwé 
Panjenengané ngatingal marang Maria 
Magdaléna, kang saka wong iku, 
Panjenengané wis nundhung sétan pitu. 

l0Wong wadon mau nuli lunga wewarta 
bab iku marang wong kabèh, kang biyèn 
padha ndhèrèkaké Panjenengané, lan 
kang ing waktu samana lagi padha susah 
lan nangis. 

ll Nanging bareng padha krungu, 
yèn Yésus wungu lan wis kadeleng 
déning Maria, wong-wong iku padha ora 
ngandel. 

12 Sawisé iku, Panjenengané ngatingal 
ngagem rupi kang béda marang wong 

loro panunggalané, nalika sakaroné 
padha lumaku menyang njaban kutha. 
13Wong loro mau banjur bali padha 
wewarta bab iku marang murid-murid 
liyané, nanging iya padha ora ngandel. 

14 Pungkasané, Panjenengané ngatingal 
marang sakabat sawelas, nalika lagi 
padha mangan, sarta banjur netah 
marang wong sawelas iku bab cupeting 
pangandel lan wangkoting atiné, déné 
padha ora ngandel marang wong-wong 
kang wus padha ndeleng Panjenengané 
sawisé wungu. 

1> Panjenengané banjur ngandika 
marang para sakabat sawelas mau, 
"Padha lungaa menyang saindenging 
jagat, padha martakna Injil marang 
sakèhing tumitah. 

l6 Sapa kang pracaya lan kabaptis, 
bakal kaslametaké, balik kang ora 
pracaya bakal kaukum. 

17 Pratandha-pratandha iki bakal 
mbarengi para wong kang pracaya: 
Wong-wong pracaya iku bakal padha 
nundhungi sétan sarana jenengku, bakal 
padha guneman nganggo basa-basa 
anyar. 


MARKUS 16.18 — 20 116 


18 Bakal padha nyekel ula, lan sanadyan 
ngombé racun kang matèni, ora bakal 
cilaka; bakal padha numpangi tangan 
marang para kang lara, lan iku bakal 
padha waras." 

19 Sawisé Gusti Yésus ngandika kang 
mangkono marang para sakabat, 
Panjenengané banjur kasengkakaké 
menyang swarga lan lenggah ing 
satengené Allah. 

20 Déné para sakabaté iku banjur 
padha lunga memulang ing endi- 
endi, sarta Gusti nyarengi makarya, 
apadéné ngekahaké piwulangé sarana 
pratandha-pratandha. | 


Lukas 


1Téofilus ingkang minulya, sampun 

1 kathah tiyang ingkang sami ndhapuk 
cariyos bab lelampahan-lelampahan 
ingkang kadadosan wonten ing antawis 
kita, 

2 kadosdéné ingkang sami kita tampèni 
saking tiyang-tiyang, ingkang saking 
wiwitan sami nyipati piyambak lan sami 
dados paladosing Pangandika. 

SAwit saking punika, sasampunipun 
kula nitipriksa kadadosan wau sadaya, 
saking wiwitanipun kanthi premati, 
putusaning manah kula, kadadosan- 
kadadosan wau kula damel buku, 
ingkang isinipun runtut, saha ingkang 
lajeng kula aturaken ing ngarsa 
panjenengan punika, 

“ing pangangkah, supados 
panjenengan saged nguningani, bilih 
sadaya ingkang sampun kawulangaken 
dhateng panjenengan punika leres 
saèstu. 

Nalika jamané Hérodès, raja ing 
Yudéa, ana imam, asmané Zakharia, 

kalebu golongan Abia. Somahé uga trahé 
Harun, asmané Elisabèt. 

Sakaroné padha mursid ana ing 
ngarsané Allah lan tansah nindakaké 
pepakon lan pranataning Pangéran, 
tanpa cacad. 

"Nanging ora kagungan putra, sabab 
Elisabèt iku gabug lan sakaroné wus 
padha sepuh. 

8Ing sawijining dina, nalika pinuju 
giliraning golongané, Zakharia nindakaké 
ayahan ngimami ana ngarsaning 
Pangéran. 

2Sabab nalika diundhi kaya adaté, 
kanggo namtokaké imam kang nampa 
ayahan, panjenengané kang katuding 
lumebet ing Padaleman Suci ngobong 
dupa ana ing kono. 

l0Tng waktuné ngobong dupa, umat 
kabèh kumpul ana ing jaba padha 
sembahyang. 

llImam Zakharia banjur dikatingali 
malaékating Pangéran, jumeneng ing 
satengening misbyah padupan. 

12 pirsa lelakon iku, Imam Zakharia 
kagèt lan dadi ajrih. 

I1$Nanging malaékat mau banjur 
ngandika, "Aja wedi, Zakharia, awit 

pandongamu wus kabul, lan Élisabèt, 
bojomu, bakal nglairaké anakmu lanang, 
iku jenengna Yohanes. 

14 Bocah iku bakal ndadèkaké bungah 
lan senenging atimu, malah akèh wong 
kang uga bakal bungah marga saka lairé 
bocah mau. 

1> Sabab iku bakal pinunjul ana ing 
ngarsaning Pangéran, lan bakal ora 
ngombé anggur utawa minuman keras 
liyané, sarta bakal kapenuhan ing Roh 
Suci wiwit saka ing rahiming ibuné. 

16 Apadéné bakal njalari akèh wong 
Israèl padha mratobat marang Pangéran, 
Allahé, 

17 sarta bakal lumaku dadi cecala 
ndhisiki tindaké Pangéran kanthi roh lan 
pangwasané Elia, supaya bisa mbalèkaké 
atiné para bapa marang para anaké, 
sarta nuntun wong mursal marang 
kamursidan. Dadiné nyawisaké umat 
kang sembada tumrap ing Pangéran!" 

18 Zakharia banjur munjuk marang 
malaékat mau, "Kadospundi anggèn 
kawula saged mangertos, bilih bab 
punika saèstu badhé kalampahan? 
Sabab kawula sampun sepuh, saha 

sêmah kawula sampun lungsé ing 
wanci." 

19 Paring wangsulané malaékat, "Aku 
iki Gabrièl sing ngladosi Allah lan aku 
diutus ndhawuhi kowé, sarta nglantaraké 
pawarta kabungahan iki marang kowé. 

20 Satemené, kowé bakal bisu lan ora 
bisa guneman nganti tekan titimangsa 
kalakoné iku kabèh, amarga kowé ora 
ngandel marang dhawuhku kang mesthi 
bakal kelakon ing waktu kang wus 
katamtokaké." 

21 Nalika iku wong akèh padha ngentèni 
Imam Zakharia. Wong-wong iku padha 
gumun, déné suwé temen anggoné ana 
ing Padaleman Suci. 

22 Bareng miyos, panjenengané ora bisa 
ngandika apa-apa marang wong akèh iku 
lan wong akèh iku banjur mangerti, yèn 
Zakharia mentas tampi wahyu ana ing 
Padaleman Suci. Panjenengané banjur 
paring sasmita marang wong akèh, lan 
tetep bisu. 

23 Bareng waktuning ayahané wus 
rampung, Zakharia banjur, kondur. 

24 Kacarita ora let suwé Elisabèt, 
garwané banjur ngandheg lan sajroning 

limang sasi ora tau metu-metu, 
pangucapé, 

25 "Ya iki pandamelé Pangéran marang 
aku anggoné karsa ngluwari wirangku 
ana ing ngareping wong akéh." 

26 Bareng wus nyandhak nem sasiné, 
Allah ngutus malaékat Gabrièl menyang 
Nasarèt, ing wilayah Galiléa, 

27 nemoni prawan kang pacangan karo 
wong kang aran Yusuf, tedhaké Daud. 
Prawan mau asmané Maria. 

28 Nalika malaékat mau lumebet ing 
omahé Maria, banjur ngandika, "Salam, 
kowé kang kinasihan, Pangéran tansah 
nganthi marang kowé." 

22 Krungu pangandika mangkono iku 
Maria kagèt, lan pitakon ing sajroning 
ati, apa tegesé iku. 

SOMalaékat nuli ngandika, "Aja wedi, 
Maria, awit kowé olèh sih-kanugrahan 
ana ing ngarsaning Pangéran. 

3llah kowé bakal ngandheg lan bakal 
nglairaké anak lanang. Iku jenengna 
Yésus. 

32Bocah mau bakal pinunjul lan 
kasebut Putraning Allah Kang Mahaluhur. 
Apadéné Allah bakal maringaké 

dhamparé Daud, leluhuré, marang 
Panjenengané. 

33 Panjenengané bakal jumeneng dadi 
Rajaning para turuné Yakub nganti 
salawas-lawasé, sarta kratoné iku bakal 
ora ana wekasané." 

34 Maria banjur matur marang malaékat 
mau, "Punika sagedipun kalampahan 
kadospundi, jalaran kawula dèrèng 
émah-émah?" 

3> Paring wangsulané malaékat, "Roh 
Suci bakal nedhaki kowé, sarta kwasané 
Kang Mahaluhur bakal ngayomi kowé; 
mulané bayi kang bakal lair iku bakal 
kasebut suci, Putraning Allah. 

36Lah Elisabèt, sadulurmu, kang wus 
tuwa iku, iya lagi ngandhut anak lanang, 
déné sapréné wus nem sasi, mangka 
wus diarani gabug. 

37 Amarga tumraping Allah ora ana 
barang kang mokal." 

38 Maria banjur munjuk, "Sumangga, 
kawula punika abdinipun Pangéran; 
tumrap kawula kalampaha kadosdéné 
ingkang Paduka ngandikakaken." 
Sawusé mangkono malaékat mau banjur 
jengkar nilar Maria. 

320Ora watara suwé, Maria énggal- 
ênggal tindak menyang kutha ing 
pagunungan Yéhuda. 

40 Bareng lumebet ing dalemé Zakharia 
tumuli uluk-salam marang Elisabèt. 

#1 Kocapa nalika Elisabèt midhanget 
uluk-salamé Maria, bayi kandhutané 
nggronjal, lan Elisabèt tumuli kapenuhan 
ing Roh Suci, 

42 sarta kalawan sora ngandika, 

"Kowé binerkahana ana ing antarané 
wong wadon kabèh, lan binerkahana 
kandhutanmu. 

43Sapa ta aku iki, déné nganti 
karawuhan ibuné Gustiku? 

#4 Amarga sanyatané, bareng aku 
krungu uluk-salammu, bayi kandhutanku 
nggronjal, marga saka senengé. 

4> Rahayu wong kang wus pracaya, 
sabab apa kang kapangandikakaké 
déning Pangéran, mesthi bakal kelakon.!' 

46 Maria banjur medhar pangandika 
mangkéné: "Nyawaku ngluhuraké 
Pangéran, 

#7 lan aku bungah marga saka Allah, 
Juruslametku. 

48 Sabab Panjenengané wus ngudanèni 
asoring abdiné. Lah wiwit saiki sakèhing 

wong turun-temurun bakal ngarani aku 
rahayu, 

“9 jalaran Kang Mahakwasa wus 
nindakaké pakaryan-pakaryan kang 
pinunjul marang aku sarta suci asmané. 

“ORahmaté turun-tumurun tumrap 
wong kang wedi asih marang 
Panjenengané. 

“I Panjenengané ngatingalaké 
pangwaosé kalawan pakaryaning astané 
lan mbuyaraké wong kang gumunggung 
atiné. 

22 Panjenengané nglèngsèraké 
wong-wong kang kwasa saka ing 
kalenggahané, lan ngluhuraké wong- 
wong kang asor. 

2 Panjenengané nglubèraké 
samubarang kang becik marang 
wong kang kaluwèn, lan nundhung wong 
kang sugih kanthi nglaha. 

“Panjenengané nulungi Israèl, abdiné, 
awit ènget marang rahmaté, 

> kaya kang wus kaprasetyakaké 
marang leluhur kita, marang Abraham 
lan tedhak-turuné, ing salawas-lawasé." 
"”êMaria anggoné ana ing omahé 
Elisabèt mau watara telung sasi, banjur 
kondur. 

57 Bareng Elisabèt anggoné ngandheg 
wis tekan ing lèke, banjur nglairaké 
jabang-bayi lanang. 

“8 Nalika tangga-teparoné lan sanak- 
saduluré krungu pawarta yèn Allah wis 
paring sih kamurahané kang samono 
gedhéné iku, padha mèlu bungah. 

“Ing wolung dinané wong-wong mau 
padha teka saprelu anggoné arep netaki 
bayiné lan mênèhi jeneng Zakharia 
manut jenengé bapakné. 

SONanging ibuné kandha, "Aja, jenengé 
kudu Yohanes." 

61 Pangucapé wong akèh mau, 
"Sanak-sanakmu ora ana kang jenengé 
mangkono." 

62 Banjur padha takon marang bapakné 
kanthi sasmita, bakal dijenengaké sapa 
anaké iku. 

93 Zakharia njaluk lambaran kang 
biasané kanggo nulis lan banjur nulis, 
"Jenengé Yohanes." Wong kabèh dadi 
padha gumun. 

#4Sanalika iku uga cangkemé kabuka 
lan ilaté uwal, temahan banjur bisa 
omong lan ngluhuraké Allah. 

9> Para tangga-teparoné padha kataman 
ing wedi, lan kabèh lelakon mau banjur 

dadi rerasanané wong-wong ing satlatah 
pagunungan Yudéa kabèh. 

66 Wong kabèh kang krungu prakara iku, 
padha ngrasak-ngrasakaké ing sajroning 
ati, sarta pangucapé, "Bakal dadi 
apa bocah iki bakalé bésuk?" Amarga 
kaayoman ing astaning Pangéran. 

67 Zakharia, bapakné, marga saka 
kapenuhan ing Roh Suci, banjur medhar 
wangsit, pangucapé, 

68 "pPjnujia Pangéran, Allahé Israèl, 
sabab wus nuwèni umaté lan paring 
pangluwaran. 

#9 Panjenengané nukulaké sunguning 
karahayon kanggo kita ana ing tedhaké 
Daud, abdiné, 

70—- kaya kang wis kapangandikakaké 
wiwitan mula lantaran para nabiné kang 
SUCi -- 

71 supaya kita luwar saka mungsuh- 
mungsuh kita lan saka tangané sakèhé 
wong kang padha sengit marang kita. 

2 Minangka anggoné nedahaké 
sih-rahmaté marang leluhur kita lan 
anggoné ênget marang prasetyané kang 
suci, 

73 yaiku supaos kang kapangandikakaké 
marang Abraham, bapa leluhur kita, 

yèn Panjenengané paring kanugrahan 
marang kita, 

74supaya kita luwar saka ing tanganing 
mungsuh, bisa ngabekti marang 
Panjenengané tanpa rasa wedi, 

> ing sajroning kasucèn lan apa kang 
bener ana ing ngarsané, sajegé urip kita. 

76Déné kowé, nggèr, anakku, bakal 
kasebut nabining Allah Kang Mahaluhur, 
amarga kowé bakal lumaku ndhisiki 
tindaké Pangéran saprelu nyawisaké 
dalan kagem Panjenengané, 

lan mènèhi pangertèn marang umaté 
bab dalaning karahayon, adhedasar 
pangapuraning dosa-dosané 

78 marga saka rahmat lan sih- 
piwelasé Allah kita, kang iya srana iku 
Panjenengané bakal rawuh minangka 
anggoné milujengaké kita, Surya-ésuk 
saka ing ngaluhur, 

kagem madhangi sakèhing wong 
kang manggon ing pepeteng lan ana 
ing ayang-ayanganing pati, apadéné 
ngeneraké sikil kita marang dalaning 
karahayon." 

80 Anadéné bocah mau saya mundhak 
gedhéné lan rohé saya santosa, sarta 
banjur manggon ing ara-ara samun 

nganti tumeka ing dina anggoné kudu 
ngaton marang Banisraèl. 

2 I Nalika samana Kaisar Agustus 

paring dhawuh, dianakna cacah-jiwa 

tumrap wong saindenging jagat. 

21Iki cacah-jiwa kang kapisan kang 
kaanakaké nalika Kirénius jumeneng 
gubernur ing Siria. 

3Mulané wong-wong kabèh banjur 
padha mangkat arep ndhaftaraké, saben 
wong menyang kuthané dhéwé-dhéwé. 
#Mangkono uga Yusuf iya mangkat saka 
Nasarèt, wilayah Galiléa menyang Yudéa, 
kuthané Daud, kang aran Bètléhèm 

-- amarga asalé saka ing brayat lan 
tedhaké Daud -- 

supaya didhaftaraké bebarengan karo 
Maria, pacangané, kang lagi ngandheg. 
Bareng wus tekan kono, Maria 
anggoné ngandheg wus tekan wektuné 
babaran, 

“banjur mbabar putra kakung, 

kang pambajeng, nuli digedhong lan 
disêlèhaké ing pamakanan, sabab padha 
ora komanan panggonan ana ing papan 
panginepan. 

#Kacarita ing tlatah kono ana para 
pangon kang padha nginep ing ara-ara 

njaga pepanthaning kéwané ing wayah 
bengi. 

Dumadakan ana malaékating 
Pangéran jumeneng ing sacedhaké sarta 
padha kasorotan ing cahya kamulyané 
Pangéran satemah padha wedi banget. 

l0 Malaékat mau tumuli ngandika 
marang wong-wong mau, "Aja padha 
wedi, lah kowé padha dakwartani 
kabungahan gedhé, kang bakal 
kaparingaké tumrah sabangsa kabèh: 

11 Ing dina iki wus miyos Juruslametmu, 
yaiku Kristus, kang jumeneng Gusti, ana 
ing kuthané Daud. 

12 Déné kang minangka tengerané 
marang kowé, mangkéné: Kowé bakal 
mrangguli bayi kagedhong sumèlèh ing 
pamakanan." 

13Dumadakan ana balatantra swarga 
kang akèh banget cacahé, kang 
mbarengi malaékat mau sarta padha 
memuji marang Allah, sabdané, 

14 "Kamulyan kagem Allah kang ana ing 
ngaluhur lan tentrem-rahayu ana ing 
bumi, ing antarané manungsa kang dadi 
renaning panggalihé." 

15 Sapengkeré para malaékat menyang 
swarga, para pangon mau padha 

sapocapan mangkéné, "Payo, padha 
menyang Bètléhèm, ndeleng apa kang 
wus kelakon ing kana, kaya kang wus 
kapangandikakaké déning Pangéran 
marang kita." 

l6 Banjur padha énggal-énggal 
mangkat, tumuli ketemu karo Maria 
lan Yusuf, apadéné Jabang-bayi, kang 
sumêlêh ing pamakanan. 

17 Bareng wus padha nyumurupi, 
banjur padha nyritakaké apa kang wis 
kapangandikakaké bab Jabang-bayi iku. 

18wWong kabéh kang padha krungu 
critané para pangon mau padha gumun. 

12 Nanging Maria nyathet iku mau 
kabèh ana ing sajroning atiné lan 
dirasak-rasakaké. 

20para pangon tumuli padha bali 
kalawan memuji lan ngluhuraké Allah, 
marga sabarang kang wis dirungu 
lan dideleng iku, cocog karo kang wis 
kapangandikakaké marang wong-wong 
mau. 

21 Bareng wis ganep wolung dinané, 
Bayi mau kudu disupiti lan banjur 
kaparingan asma Yésus, yaiku asma 
kang kapangandikakaké déning 
malaékat sadurungé kinandhut kang ibu. 

22 Nalika wus tekan dinaning panucèné 
miturut angger-anggeré Musa, Bayi mau 
banjur diasta menyang Yérusalêm arep 
dicaosaké marang Pangéran, 

23 kaya kang katulisan ing angger- 
anggering Pangéran, "Sakèhing anak 
lanang pambarep kudu kasucèkaké 
kagem Allah”, 

24jan padha saos kurban, manut apa 
kang kadhawuhaké ana ing angger- 
anggering Pangéran, arupa manuk deruk 
sajodho utawa piyik dara loro. 

2> Ing Yérusalèm ana wong asmané 
Siméon, wong mursid lan ngabekti 
marang Allah, kang nganti-anti marang 
panglipuring Israèl sarta kang ingayoman 
ing Roh Suci. 

26 Panjenengané wis pinaringan wangsit 
déning Roh Suci, yèn bakal ora mati 
sadurungé nyipati Mésias, yaiku Kang 
Jinebadan déning Pangéran. 

27 Marga saka pitedahé Roh Suci, 
Siméon tindak menyang Padaleman 
Suci. Nalika Yésus, Bocah iku, diasta 
mlebu déning wong tuwané arep 
nindakaké kaya kang wus katamtokaké 
déning angger-anggering Torèt tumrap 
Bocah mau, 

28 Siméon banjur mbopong Bocahé 
klawan memuji marang Allah, unjuké, 

29 "Dhuh, Pangéran, mugi Paduka 
sapunika marengaken kawula késah 
kalayan tentrem-rahayu, miturut 
pangandika Paduka, 

SO jalaran mripat kawula sampun 
sumerep kawilujengan ingkang mijil 
saking Paduka, 

3l ingkang sampun Paduka cawisaken 
wonten ing sangajenging bangsa sadaya, 

32inggih punika pepadhang ingkang 
medharaken karsa Paduka tumrap 
bangsa-bangsa sanès saha ingkang 
dados kamulyaning umat Paduka, 
Israèl." 

33Kang rama lan kang ibu padha 
kaéraman banget marang kabèh kang 
diucapaké tumrap Panjenengané mau. 

34Siméon banjur mberkahi wong-wong 
mau lan ngandika marang Maria, kang 
ibu, "Sayektosipun Laré punika sampun 
pinasthi dados margining dhawah lan 
tanginipun tiyang kathah ing Israèl, 
sarta minangka pratanda ingkang badhé 
njalari pasulayan, 

3> supados osiking manahipun tiyang 
kathah kababar. Lan ing bénjing 

panggalih panjenengan badhé katuwek 
ing pedhang." 

36 Apadéné ing kono iya ana nabi 
wadon, asmané Hana, putrané Fanuèêl, 
saka taler Asyèr. Panjenengané wus 
sepuh banget. Sawusé krama banjur 
gesang bebarengan karo garwané pitung 
taun, 

37 lan tekan saiki randha, yuswané 
wolung puluh papat taun. Panjenengané 
ora tau nilar Padaleman Suci, rina wengi 
anggoné ngabekti kalawan pasa lan 
ndedonga. 

S8Nalika iku panjenengané iya mrono 
lan ngunjukaké panuwun marang Allah, 
sarta ngandikakaké bab Bocah mau 
marang sakèhing wong kang padha 
nganti-anti pangluwarané Yérusalêm. 

39 Sawusé ngrampungaké kang kudu 
dilakoni kabèh miturut angger-anggeré 
Pangéran, banjur padha kondur menyang 
kutha asalé, yaiku Nasarèt ing Galiléa. 

4#OBocah mau saya mindhak ageng 
lan tambah kiyat, kapenuhan ing 
kawicaksanan sarta sinungan ing 
sih-kanugrahaning Allah. 

#1 Saben taun samangsa riyaya Paskah, 
wong tuwané Yésus tindak menyang 
Yérusalêm. 

42 Nalika Yésus wus yuswa rolas taun, 
padha tindak menyang Yérusalèm kaya 
adaté yèn pinuju dina gedhé. 

43 Sarampungé pahargyan, nalika 
padha kondur, Yésus kantun ana ing 
Yérusalêm, wong tuwané ora pirsa. 

44 Sarèhné dikira yèn Putrané awor karo 
wong-wong kang padha mulih tunggal 
dalan, mulané padha mbacutaké tindaké 
nganti sadina, banjur padha madosi 
Panjenengané ana ing antarané para 
sanak-kadang lan para pitepungané. 

4> Bareng ora pinanggih, banjur padha 
wangsul malih menyang Yérusalêm karo 
madosi terus. 

46 Kacarita sawusé telung dina 
pinanggih Panjenengané ana ing 
Padaleman Suci lagi lenggah ana 
ing satengahé para guru agama, 
midhangetaké sarta mundhut pirsa 
piwulangé. 

47 Sakèhé wong kang ngrungokaké 
Panjenengané padha éram marang 
kapinteran lan paring wangsulané. 

48 Bareng wong tuwané pirsa, padha 
njenger. Kang ibu banjur ngandika 
marang Panjenengané, "Anggèr, yagêné 
tumindakmu marang aku sakloron kok 
mangkono. Ramamu lan aku padha 
nggolèki sliramu kanthi kuwatir." 

49 Aturé marang rama-ibuné, "menapaa 
déné panjenengan madosi kula? 
Panjenengan menapa mboten pirsa, bilih 
kula kedah wonten ing dalemipun Rama 
kula?" 

“Nanging rama-ibuné padha 
ora nyandhak marang apa kang 
dingandikakaké iku. 

“I Panjenengané banjur kondur 
bebarengan karo kang rama lan kang ibu 
menyang Nasarèt; sabanjuré tetep terus 
kaemong déning rama-ibuné. Déné kang 
ibu nyathet prakara iku mau kabèh ana 
ing sajroning penggalihé. 

2Yésus saya mindhak ageng, lan saya 
mindhak kawicaksanané, apadéné saya 
kinasihan déning Allah lan manungsa. 

1 Sajroning papréntahané Kaisar 
Tibérius wis nyandhak limalas 
tauné, nalika Pontius Pilatus jumeneng 

gubernur ing Yudéa, lan Hérodès 
jumeneng raja-wilayah ing Galiléa, 

Filipus sadhèrèké jumeneng raja-wilayah 
Ituréa lan Trakhonitis, sarta Lisanias 
jumeneng raja-wilayah Abilêné, 

Zapadéné Hanas lan Kayafas jumeneng 
Imam Agung, Allah paring pangandika 
marang Yohanes, putrané Imam 
Zakharia, ana ing ara-ara samun. 

Yohanes banjur ndlajahi saindengé 
wilayah Yordan sarta martakaké baptisan 
pitobat murih apuraning dosa, 

“kaya kang tinulis ing kitab pamecané 
Yésaya, "Ana swaraning wong kang 
nguwuh-uwuh ana ing ara-ara samun. 
Padha nyawisna margining Pangéran, 
lencengna lurung-lurungé kagem 
Panjenenganél 

“Saben jurang bakal kaurug, lan 
saben gunung lan gumuk bakal 
digawé rata; kang mênggak-ménggok 
bakal kalencengaké, kang mendhak- 
mandhukul bakal karatakaké, 

apadéné sakèhing wong bakal weruh 
karahayon kang saka ing Pangéran." 

“Yohanes banjur ngandika marang 
wong akèh kang padha sowan nyuwun 
baptis, "Hé, turuning ula bedhudhak! 
Sapa kang akon kowé nyingkiri bebendu 
kang bakal tumempuh? 


LUKAS 3.8- 14 21 


#Mulané padha metokna wohing pitobat 
kang sembada. Lan aja padha nduwèni 
pangrasa: Abraham iku rama leluhur 
kita! Awit aku pitutur marang kowé: 
Allah kwaos akarya turuning Abraham 
saka watu-watu ikil 

2Wadungé wus cumepak ana ing poking 
wit, lan saben wit kang ora metokaké 
woh kang becik, bakal ditegor sarta 
dicemplungaké ing geni." 

l0OWong akèh mau banjur padha 
nyuwun pirsa, "Menawi makaten, 
punapa ingkang kedah sami kula 
tindakaken?" 

11 Paring wangsulané, "Sing sapa duwé 
klambi loro, supaya mênèhi wong kang 
ora duwé, lan sing sapa duwé pangan, 
iya tumindaka mangkono." 

12 Ana juru-narik-pajeg kang uga teka 
arep nyuwun baptis, iku padha nyuwun 
pirsa, "Guru, kula kedah sami nglampahi 
punapa?" 

13 Paring wangsulané, "Aja padha nagih 
ngluwihi kang wus katamtokaké tumrap 
kowé!" 

14Para prajurit uga padha nyuwun 
pirsa, “Menawi kula, punapa ingkang 
kedah sami kula lampahi?" Paring 

wangsulané Yohanes, "Aja ngrampas lan 
aja meres, Cukupna nganggo blanjamu 
dhéwé." 

1> Nanging sarèhné wong akèh lagi 
padha nganti-anti lan ngarep-arep 
Mésias, kabèh padha nggraita apa 
Yohanes iku Panjenengané, 

l6yohanes banjur paring wangsulan, 
pangandikané, "Aku iki mbaptisi kowé 
nganggo banyu, nanging Panjenengané 
kang pangwasané ngungkuli aku, bakal 
rawuh lan sanadyan mung nguculi 
talining trumpahé baé, aku ora patut. 
Panjenengané bakal mbaptisi kowé 
ngagem Roh Suci lan geni. 

1 Panjenengané wus ngasta piranti 
kagem ngresiki gandum lan papan 
panutoné; gandumé kaklumpukaké ing 
lumbungé, nanging mrambuté bakal 
diobong ing geni kang ora bisa sinirep." 

18 Kanthi paring pitutur liyané kang 
akèh Yohanes nggelaraké Injil marang 
wong akèh. 

19 Ananging bareng panjenengané 
melèhaké Hérodès, raja-wilayah 
kono, bab lelakoné karo Hérodias, 
garwané sadhèrèké, tuwin bab anggoné 
nindakaké sakèhing piala liya-liyané, 

20raja iku saya wuwuh durakané, srana 
anggoné ngunjara Yohanes. 

21 Nalika wong akèh iku wus padha 
kabaptis lan nalika Yésus uga kabaptis 
sarta lagi ndedonga, langit tumuli piyak, 

22 banjur katedhakan ing Roh Suci 
arupa manuk dara. Nuli ana swara kang 
kaprungu saka ing langit mangkéné, 
"Sira iku Putraningsun kang kinasih, 
kang ndadèkaké keparengingsun." 

23 Nalika Yésus wiwit makarya, 
yuswané kurang luwih telung puluh 
taun lan manut pangirané wong-wong, 
Panjenengané iku putrané Yusuf, putrané 
EJi, 

24 putrané Matat, putrané Lèwi, putrané 
Malkhi, putrané Yanai, putrané Yusuf, 

25 putrané Matica, putrané Amos, 
putrané Nahum, putrané Hèêèsli, putrané 
Nagal, 

26 putrané Maat, putrané Matica, 
putrané Simèêi, putrané Yosékh, putrané 
Yoda, 

27 putrané Yohanan, putrané Résa, 
putrané Zérubabêl, putrané Séaltijêl, 
putrané Néri, 

28 putrané Malkhi, putrané Adi, putrané 
Kosam, putrané Elmadam, putrané Er, 

29 putrané Yésua, putrané Elièzer, 
putrané Yorim, putrané Matat, tedhaké 
Lèwi, 

SO putrané Siméon, putrané Yéhuda, 
putrané Yusuf, putrané Yonam, putrané 
Elyakim, 

3l putrané Méléa, putrané Mina, putrané 
Matata, putrané Natan, putrané Daud, 

32 putrané Isai, putrané Obèd, putrané 
Boas, putrané Salmon, putrané Nahason, 

33 putrané Aminadab, putrané Admin, 
putrané Arni, putrané Hêzron, putrané 
Pèrès, putrané Yéhuda, 

34 putrané Yakub, putrané Ishak, 
putrané Abraham, putrané Térah, 
putrané Nahor, 

29 putrané Sérug, putrané Réhu, 
putrané Pêèlèg, putrané Ebêr, putrané 
Salmon, 

SO putrané Kénan, putrané Arpakhsad, 
putrané Sèm, putrané Nuh, putrané 
Lamèêkh, 

37 putrané Métusalah, putrané Hénokh, 
putrané Yarêd, putrané Mahaléêl, 
putrané Kénan, 

38 putrané Enos, putrané Sèt, putrané 
Adam, putraning Allah. 

4 1 Yésus, kang kapenuhan ing Roh 
Suci, kondur saka kali Yordan, banjur 
kapurugaké déning Roh Suci menyang 
ara-ara samun. 

ZAna ing kono lawasé patang puluh 
dina lan banjur kagodha déning Iblis. 
Sajroné ana ing kono iku Panjenengané 
ora dhahar apa-apa sarta sawusé iku 
kraos luwé. 

3Iblis nuli matur marang Yésus, 
"Amargi Panjenengan Putranipun Allah, 
sumangga séla punika kadhawuhana 
dados roti." 

“Paring wangsulané Yésus, "Ana tulisan 
mangkéné: Uripé manungsa iku ora 
mung saka roti baé." 

Iblis tumuli nambut Yésus munggah 
ing papan kang dhuwur sarta ing 
sakedhap nétra banjur nedahaké 
sakèhing kraton ing jagat marang 
Panjenengané. 

#Iblis nuli matur, "Panjenengan badhé 
kula aturi pangwaos punika sadaya 
dalah kamulyanipun, awit punika sadaya 
sampun dipun pasrahaken dhateng 
kula saha kula saged nyukakaken 
dhateng sinten kémawon ingkang kula 
kajengaken. 

Milanipun menawi Panjenengan 
nyembah dhateng kula, sadaya punika 
badhé dados kagungan Panjenengan." 

#Nanging Yésus paring wangsulan, 
"Ana tulisan mangkéné: Pangéran 
Allahira, iku kang kudu sira sembah, 
sarta iya mung Panjenengané iku kang 
kudu sira bektèni!" 

Sawisé iku Iblis tumuli nambut Yésus 
menyang Yérusalèm lan kajumenengaké 
ing payoning Padaleman Suci kang 
dhuwur dhéwé, banjur matur, "Menawi 
Panjenengan Putranipun Allah, 
sumangga kula aturi anjlog saking 
ngriki, 

I awit wonten seratan makaten: 
Tumraping Sira, Panjenengané bakal 
dhawuh marang para malaékaté supaya 
rumeksa marang Sira 

lan iku bakal padha nadhahi Sira ana 
ing tangané, supaya sikilira aja nganti 
kesandhung ing watu." 

12yésus paring wangsulan, "Ana 
pangandika mangkéné: Sira aja nyoba 
marang Pangéran, Allahira!" 

13 Iblis sawusé mungkasi sakèhing 
panggodhané banjur mundur saka ing 
ngarsané, golèk wektu kang cocog. 


LUKAS 4.14 -—20 27 


14yésus banjur kondur menyang Galiléa 
kanthi pangwasaning Roh. Anadéné 
pawarta bab Panjenengané iku tumuli 
sumebar ana ing wilayah kono kabèh. 

1> Nalika samana Panjenengané 
memulang ana ing sinagogé kono sarta 
sakèhing wong padha ngalembana. 

l6yésus nuli rawuh ing Nasarèt, 
panggonané nalika kagulawenthah, lan 
kaya adaté bareng dina Sabat banjur 
rawuh ing papan pangibadahé sarta 
jumeneng arep maos Kitab Suci. 

17 Nuli diaturi kitabé Nabi Yésaya. 
Bareng kabukak, pérangan kang kawaos 
surasané mangkéné, 

18 "Rohé Pangéran ana ing Aku, 
awit Panjenengané wis njebadi Aku, 
kadhawuhan martakaké kabar-becik 
marang wong-wong miskin; lan 
Panjenengané wis ngutus Aku 

19 supaya martakaké luwaré para 
tawanan, sarta pulihing pandelengé 
para wong wuta, ngluwari wong-wong 
kang katindhes, ngundhangaké yèn 
taun-rahmaté Pangéran wis tumapak." 

20 Sawisé mangkono kitab banjur 
katutup kaparingaké manèh marang 
kang kawogan, nuli lenggah. Wong 

kabèh kang ana sinagogé padha 
mandeng marang Panjenengané. 
2lvyésus banjur wiwit paring piwulang, 
pangandikané, "Ing dina iki, sajroné 
kowé padha ngrungokaké, pangandika 
mau wus kelakon." 

22Wong kabèh iku padha mbeneraké 
Panjenengané apadéné padha kaéraman 
marang éndahing pitembungan kang 
dingandikakaké, banjur padha alok 
mangkéné, "Apa Iku dudu anaké Yusuf?" 

23Yésus tumuli ngandika, "Kowé mesthi 
bakal ngucapaké paribasan marang 
Aku mangkéné: Hé, dhukun, warasna 
awakmu dhéwé. Kabèh kang padha 
dakrungu bab kang wus kelakon ana ing 
Kapèrnaum, iku uga tindakna ana ing 
kéné, ana ing tanah asalmu kéné." 

24Lan pangandikané manèh, "Aku 
pitutur marang kowé, sanyatané ora ana 
nabi kang kajèn ana ing tanah asalé. 

29 Sarta Aku pitutur marang kowé, lan 
pituturku iki nyata: Dhèk jamané Elia, 
nalika langit mineb lawasé telung taun 
nem sasi, kang njalari anané pailan 
kang nggegirisi ana ing satanah kabèh. 
Sanadyan ing Israèl akèh randhané, 

26 éwasamono Elia ora diutus menyang 
ing salah sawijining randha-randha mau, 
nanging menyang ing omahé randha ing 
Sarfat, wilayah Sidon. , 

27 Apadéné nalika jamané Nabi Elisa 
ing Israél akèh wong kang lara kusta, 
nanging siji baé ora ana kang kabirat 
najisé, kajaba Naaman, wong Siria." 

28 Bareng krungu kang mangkono 
iku, wong kabèh kang ana ing papan 
pangibadah kono padha nepsu banget. 

29 Banjur padha ngadeg, Yésus digawa 
metu menyang sanjabaning kutha, 
terus didhabyang menyang pèrènging 
gunung, kang ana kuthané iku, supaya 
Panjenengané dijorogaké saka kono. 

SONanging Panjenengané banjur tindak 
nratas ing tengahé wong-wong mau, 
jengkar saka ing kono. 

3lvésus banjur rawuh ing Kapèrnaum, 
yaiku kutha ing Galiléa, sarta ing dina 
Sabat memulang ana ing kono. 

3s2Wong-wong padha kaéraman krungu 
piwulangé, amarga pangandikané kanthi 
pangwasa. 

33Ing papan pangibadah kono ana 
wong kang kasurupan sétan, iku nguwuh 
kanthi swara sora, 


LUKAS 4.34 - 39 30 


34"Dhuh, Yésus saking Nasarèt, punapa 
urusan Panjenengan kaliyan kawula? 
punapa rawuh Panjenengan badhé 
nyirnakaken kawula? Kawula mangertos, 
Panjenengan punika sinten, inggih 
punika Ingkang Suci, utusaning Allah." 

3> Nanging banjur didukani déning 
Yésus, pangandikané, "Menenga! Metua 
saka wong iku!" Wongé banjur kabanting 
déning sétané ing satengahing wong 
akèh; sétané nuli metu lan babar pisan 
ora njalari larané wong mau. 

S6Kabèh wong padha éram, banjur 
padha rasanan, "Tembungé kok ngédab- 
êdabi banget! Anggoné ndawuhi kalawan 
wibawa lan pangwasa, temahan roh-roh 
reged padha metu." 

37 Pawarta bab Panjenengané iku banjur 
sumebar tekan ing ngendi-endi ing 
wilayah kono. 

38 Sawisé iku Yésus jengkar saka 
papan pangibadah kono lan tindak 
menyang omahé Simon. Nalika iku ibuné 
maratuwa Simon lagi lara panas banget, 
banjur disuwunaké pitulungan marang 
Panjenengané. 

39yésus nuli jumeneng ing sandhingé, 
nundhung panasé, wasana panasé 

banjur ilang. Wong wadon mau nuli tangi 
lan ngladèni para tamuné. 

40 Bareng wus surup, wong-wong padha 
nyowanaké kang padha nandhang lelara 
warna-warna. Iku genti-genti padha 
ditumpangi astané, temah padha dadi 
waras. 

#1 sétan-sétan uga metu saka 
wong akèh kalawan bengok-bengok, 
"Panjenengan punika Putranipun Allah." 
Awit padha mangerti, yèn Panjenengané 
iku Mésias. Nanging banjur didukani, ora 
diparengaké kandha mangkono. 

42 Bareng wus ésuk Yésus miyos lan 
banjur tindak menyang panggonan kang 
sepi. Nanging wong akèh padha nggolèki 
lan iya ketemu. Kabèh padha mbudidaya 
nggondhêli Yésus, supaya aja padha 
ditilar. 

#$Nanging padha dingandikani, 

"Injilé Kratoning Allah iku iya kudu 
dakwartakaké menyang kutha-kutha 
liyané, sabab iya iku preluné anggonku 
kautus." 

#4 Panjenengané banjur memulang ana 
ing papan pangibadah ing Yudéa. 

Ing sawijining dina Yésus pinuju 
jumeneng ana ing pinggiring tlaga 

Genesarèt, wong akèh padha ngangseg 
arep ngrungokaké pangandikané Allah. 

2 Nuli pirsa prau loro ana ing pinggir 
tlaga. Juru-amèêk-iwaké wus padha 
mudhun saka prau, lagi ngumbah jalané. 

3 Panjenengané banjur minggah ing 
salah sijiné prau iku, yaiku prauné 
Simon, lan dhawuh, supaya prauné rada 
didohaké saka ing dharatan. Banjur 
lenggah lan memulang marang wong 
akèh mau saka ing kono. 

#Bareng wis rampung, tumuli ngandika 
marang Simon, “Parakna ing panggonan 
kang jero, jalamu tibakna supaya olèh 
iwak." 

Atur wangsulané Simon, "Guru, 
sampun sadalu muput anggèn kawula 
sami nyambut damel kanthi saèstu, 
mboten angsal punapa-punapa, éwadéné 
margi saking dhawuh Panjenengan, 
kawula inggih badhé ndhawahaken jala." 

#Sawisé ditibakaké, padha olèh iwak 
akèh banget, nganti jalané wiwit bedhah. 

?Kanca-kancané kang ana ing prau 
sijiné padha diawé, dikon mara 
ngréwangi. Iya banjur padha teka, 
prauné loro pisan diemoti iwak, nganti 
mèh kêrem. 

#Nalika Simon Pétrus nyumurupi kang 
mangkono iku, banjur nyungkemi Yésus 
sarta munjuk, "Gusti, Gusti mugi karsa 
nilar kawula, awit kawula punika tiyang 
dosa." 

2Amarga Simon lan wong-wong kabèh 
kang ana ing kono padha sumlengeren, 
déné samono akèhé iwak sing kejala; 

l0 samono uga Yakobus lan Yohanes, 
anak-anaké Zébédéus, kang padha dadi 
kancané Simon. Yésus nuli ngandika 
marang Simon, "Aja wedi, wiwit saiki 
kowé bakal njala wong." 

11 Sawusé minggiraké prauné, banjur 
padha ninggal samubarang kabèh sarta 
ndhèrèkaké Yésus. 

12 Kacarita nalika Yésus ana ing 
sawijining kutha, ana wong kang awaké 
sakojur kena kusta. Bareng ndeleng 
Yésus banjur sumungkem ing bumi 
lan matur, "Gusti, menawi Gusti karsa, 
tamtu saged mbirat najis kawula." 

13yésus nuli mulung astané, ndemèk 
wong mau kalawan ngandika, "Aku 
karsa, birata najismul" Sanalika iku uga 
lelarané kusta banjur sirna. 

l14Wong mau tumuli diwaleri, supaya 
aja kandha-kandha marang sapa baé 

sarta dipangandikani, "Lungaa, awakmu 
tuduhna marang imam lan nyaosna 
kurbaning pasucêènmu, kaya kang wus 
dipréntahaké déning Musa, minangka 
paseksi marang wong-wong iku." 

15 Éwasamono pawarta bab Yésus iku 
malah saya sumebar nganti adoh, lan 
banjur akèh wong kang padha gumrudug 
sowan ing ngarsané arep ngrungokaké 
pangandikané sarta supaya lelarané 
kasarasaké. 

lê Nanging Yésus banjur sumingkir 
menyang papan-papan kang sepi, 
ndedonga. 

1 Ing sawijining dina nalika Yésus 
pinuju memulang, ana wong Farisi lan 
ahli Torèt sawatara kang padha lungguh 
ngrungokaké. Iku padha teka saka 
ing désa-désa ing Galiléa lan Yudéa, 
sarta saka ing Yérusalèm. Kwasaning 
Pangéran ana ing Panjenengané, mula 
saged nyarasaké wong lara. 

18 Banjur ana wong sawatara kang teka 
ngusung wong lumpuh ana ing paturoné; 
iku padha mbudidaya bisané mlebu 
nyowanaké ana ing ngarsané Yésus. 

19 Sarèhné ora bisa nggawa mlebu, 
marga saka akèhing wong kang ana 


LUKAS 5.20 -— 25 35 


ing kono, banjur padha munggah ing 
payon, nuli mbukak payon iku lan wong 
kang lara diudhunaké sapaturoné ana 
ing satengahé wong akèh, pas ana ing 
ngarsané Yésus. 

20yésus bareng pirsa pangandelé 
wong-wong mau, tumuli ngandika, "Hé, 
sadulur, dosamu wus kaapura." 

21 Nanging para ahli Torèt lan para 
wong Farisi padha mikir ing sajroning 
ati, "Sapa ta wong iki, déné nyenyamah 
marang Allah mangkono? Sapa kang bisa 
ngapura dosa kajaba Allah piyambak?" 

22 Nanging Yésus nguningani pikirané 
wong-wong mau, mulané banjur 
ngandika, "Apa sing padha kokpikir ing 
sajroning atimu? 

23Gampang endi dhawuh: Dosamu 
wis kaapura, karo dhawuh: Ngadega, 
lumakua! 

24Nanging supaya kowé padha ngerti, 
yên Putraning Manungsa iku kwasa 
ngapura dosa ana ing bumi," banjur 
ngandika marang kang lumpuh iku, 
"Dhawuhku marang kowé: Ngadega, 
paturonmu angkaten lan muliha!" 

2> Sanalika iku uga wong mau banjur 
ngadeg ana ing ngarepé wong akèh 

mau, ngangkat paturoné, tumuli mulih, 
wong kabèh padha kaéraman lan padha 
ngluhuraké Allah. 

26 Sarta padha wedi banget pangucapé, 
"Dina iki aku kabèh wus padha 
nyumurupi prakara-prakara kang 
nggumunaké banget." 

27 Sawusé mangkono Yésus banjur 
tindak. Nuli pirsa juru-narik-pajeg linggih 
ana ing pabéyan, jenengé Lèwi. Iku 
dipangandikani mangkéné, "Mêlua Aku!" 

28 Jèwi banjur ngadeg, samubarang 
kabèh ditinggal lan ndhèrèk Yésus. 

29 Lèwi tumuli nganakaké bujana gedhé 
kagem Panjenengané ana ing omahé lan 
akèh juru-narik-pajeg lan wong-wong 
liyané kang padha mèlu kembul mangan. 

SOpPara Farisi lan ahli Torèt padha 
grundelan karo para sakabaté Yésus, 
tembungé, "Yagêné kowé padha mangan 
lan ngombé awor karo juru-narik-pajeg 
lan wong dosa?" 

3lyésus banjur paring wangsulan, 
pangandikané, "Wong waras iku ora 
butuh dhokter, mung sing lara. 

32Tekaku iki ora ngundang wong 
mursid, nanging wong dosa, supaya 
padha mratobat." 

3s3Wong-wong Farisi mau banjur matur 
manèh marang Yésus, "Murid-muridipun 
Yohanes asring sami siyam sarta 
sembahyang, makaten ugi muridipun 
para tiyang Farisi, nanging punapaa 
déné para murid Panjenengan kok sami 
nedha lan ngombé?" 

34 Paring wangsulané Yésus, "Apa bisa 
para mitraning pangantèn lanang dikon 
pasa, sajroning pangantèné isih ana ing 
kono? 

3> Nanging bakal ana wektuné, 
pangantèné kabedhol saka ing antarané, 
ing kono banjur bakal padha pasa." 

S6Lan manèh Panjenengané iya paring 
pasemon marang wong-wong mau, "Ora 
ana wong golèk tambalan kanthi nyuwèk 
klambi anyar kanggo nambal klambi 
lawas. Yèn mangkono, kang anyar iku 
uga bakal suwèk, tur tumraping sing 
lawas iku tambalan kang saka suwèkané 
kang anyar mau ora bakal cocog. 

37 Mangkono uga ora ana wong kang 
madhahi anggur anyar ana ing kanthong 
kulit lawas, awit menawa mangkono, 
anggur anyar mau bakal mbedhahaké 
kanthongé, angguré dadi wutah, lan 
kanthongé rusak. 

S8Nanging anggur anyar iku kudu 
diwadhahi kanthong kulit kang anyar 
uga. 

“Lan ora ana wong kang wus ngombé 
anggur lawas banjur kapéngin ngombé 
anggur anyar, sabab banjur bakal 
ngucap: Anggur kang lawas iku énak 
banget." 

!Ing sawijining dina, pinuju 

dina Sabat, nalika Yésus tindak 
nglangkungi pategalan gandum, para 
sakabaté padha methiki wulèné, banjur 
diremed, isiné dipangan. 

Nanging ana wong Farisi sawatara 
kang padha ngelokaké, "Yagéné kowé 
padha nindakaké kang ora diparengaké 
ing dina Sabat?" 

3Yésus tumuli paring wangsulan, 
pangandikané, "Apa kowé padha ora 
maca bab apa kang katindakaké déning 
Daud sapandhêrèké kabèh nalika kraos 
luwé, 

“#banjur lumebet ing Padaleman Suci, 
mundhut roti caosan, nuli didhahar, 
lan para pandhèrèké iya banjur padha 
diwènèhi, mangka ora ana kang 
diparengaké mangan roti iku kajaba 
mung para imam." 

Nuli ngandika manèh, "Putraning 
Manungsa iku iya Gustiné dina Sabat." 

Kacarita pinuju ing dina Sabat liyané 
Yésus lumebet ing papan pangibadah 
banjur memulang. Ing kono ana wong 
kang tangané tengen mati. 

7 Para ahli Torèt lan para wong Farisi 
padha ngulataké Yésus, apa bakal 
nyarasaké wong ing dina Sabat, supaya 
bisa olèh dhadhakan anggoné nglepataké 
Panjenengané. 

#Nanging Panjenengané pirsa pikirané 
wong-wong mau, tumuli ngandika 
marang kang tangané tengen mati, 
"Ngadega, mapana ing tengah kéné!" 
Wongé banjur ngadeg mapan. 

Yésus tumuli ngandika marang 
wong-wong mau, "Aku takon marang 
kowé: Apa kang kepareng ditindakaké 
ing dina Sabat, kabecikan, apa piala, 
nylametaké nyawa apa matèni?" 

l0 Sawusé ngandika mangkono nuli 
mirsani wong-wong saubengé, banjur 
ngandika marang kang mati tangané, 
"Tanganmu athungna!" Wong mau iya 
banjur nindakaké mangkono, wasana 
tangané waras. 

11 Wong-wong mau tumuli padha nepsu 
banget, sarta padha rembugan bab apa 
kang bakal katindakaké marang Yésus. 

12 Kacarita ing nalika samana Yésus 
minggah ing gunung saprelu ndedonga; 
anggoné ndedonga marang Allah nganti 
sawengi muput. 

13 Bareng wus raina para muridé padha 
ditimbali, banjur dipilih rolas, kang 
padha diparingi sebutan rasul, yaiku: 

14Simon, kang uga diparingi jeneng 
Pétrus, lan Andréas saduluré Simon, 
Yakobus lan Yohanes, Filipus lan 
Bartoloméus, 

15 Matius lan Tomas, Yakobus anaké 
Alféus, lan Simon kang karan wong 
Zêlot, 

l6yudas anaké Yakobus lan Yudas 
Iskariot kang ing tembé laku cidra. 

17 Sawisé iku Yésus banjur mandhap, 
kadhèrèkaké anggoné ndedonga déning 
para sakabaté, tumuli kèndel ana ing 
sawijining papan kang rata. Ing kono 
ana wong akèh banget kang padha 
nglumpuk, yaiku para sekabaté lan 
wong-wong liyané, kang teka saka 
saindenging tanah Yudéa lan saka ing 

Yérusalèm, sarta saka ing tanah pasisiré 
Tirus lan Sidon. 

18 Anggoné padha mrana iku arep 
ngrungokaké pangandikané lan supaya 
kawarasaké lelarané, apadéné wong- 
wong kang kasurupan roh reged iya 
padha kawarasaké. 

19Lan wong akèh iku mau kabèh 
padha mbudidaya bisané ndemèk 
Panjenengané, awit banjur ana daya 
kang metu saka ing Panjenengané, 
temah kabèh padha diwarasaké. 

20yésus banjur mirsani para muridé 
lan ngandika, "Rahayu kowé kang 
mlarat, amarga iya kowé iku kang padha 
nduwèni Kratoning Allah. 

21 Rahayu kowé kang saiki padha 
kaluwèn, amarga kowé bakal padha 
diwaregi. Rahayu kowé kang saiki 
nangis, awit kowé bakal gumuyu. 

22 Rahayu kowé, menawa marga saka 
Putraning Manungsa, kowé padha 
disengiti déning wong, disingkang- 
singkang sarta diwewada, apadéné 
jenengmu diemohi, dianggep ala. 

23 Ing wektu iku kowé padha bungah- 
bungaha lan suka-renaa, amarga 
satemené bakal gedhé ganjaranmu 

ana ing swarga; amarga para nabi iya 
digawé mangkono déning para leluhuré 
wong-wong mau. 

24Nanging bilai kowé, hé, para wong 
sugih, awit kowé wus padha nampa 
panglipur saka kasugihanmu. 

2> Bilai kowé, kang saiki wareg, amarga 
kowé bakal luwé. Bilai kowé, kang saiki 
gumuyu, amarga kowé bakal nandhang 
susah lan nangis. 

26 Bilai kowé, menawa wong kabèh 
padha ngalembana marang kowé, awit 
iya kaya mangkono iku panggawéné 
para leluhuré marang para nabi palsu." 

27 "Nanging kowé kang padha 
ngrungokaké marang Aku, padha 
dakpituturi: Padha tresnaa marang 
mungsuhmu: wong kang sengit marang 
kowé, padha becikana. 

28Wong kang nyupatani kowé, padha 
suwunna berkah; wong kang nindakaké 
piala marang kowé, padha dongakna 
becik. 

29 Sapa baé kang napuk pipimu sasisih, 
sisihé pisan ulungna, lan sapa baé 
kang ngrebut jubahmu, karebèn ngepèk 
klambimu pisan. 

SOWong kang njejaluk marang kowé, 
wênêhana, lan darbêkmu kang wus 
dijupuk déning wong, aja kok jaluk bali. 

3l Apa kang kokkarepaké supaya wong 
tumindak marang kowé, iku iya tindakna 
marang wong. 

32Garta menawa kowé tresna marang 
wong kang nresnani kowé, iku apa 
pituwasmu? Amarga wong-wong dosa 
iya padha nimbangi katresnaning liyan. 

33 Awit menawa kowé padha gawé 
becik marang kang mbeciki kowé, iku 
pituwasmu apa? Wong-wong dosa rak 
iya padha tumindak mangkono. 

34Llan manèh menawa kowé ngutangi 
marang wong kanthi pangarah supaya 
olèh apa-apa saka wong mau, iku apa 
pituwasmu? Wong-wong dosa rak iya 
padha ngutangi marang para wong dosa, 
supaya tampa manèh kang ajiné padha. 

3> Nanging kowé, padha tresnaa marang 
satrumu lan padha becikana, sarta 
silihana tanpa ngarep-arep piwalesé, 
temah bakal gedhé ganjaranmu, 
apamanèh kowé bakal padha dadi 
putraning Allah Kang Mahaluhur, amarga 
Panjenengané nindakaké kasaénan 

marang wong kang padha ora weruh ing 
kabecikan lan marang para wong ala. 

S6Kowé sing padha ambek-welasan, 
kaya anggoné Ramamu iya ambek- 
welasan." 

37 "Aja padha ngadili, supaya kowé iya 
ora bakal padha diadili. Lan aja padha 
ngluputaké, supaya kowé iya ora padha 
diluputaké. Padha ngapuraa, supaya 
kowé iya diapura. 

38Padha wèwèha, supaya kowé iya 
diwènèhi. Takeran kang becik, kang 
ditetel-tetel, kang dioyog lan kang 
lubèr, bakal kaesokaké ing pangkonmu, 
amarga ukuran kang kokanggo ngukur, 
iku iya bakal kanggo ngukur kowé." 

39yésus banjur ngandika manèh 
marang wong-wong mau kalawan 
pasemon mangkéné, "Wong wuta apa 
bisa nuntun pepadhané wong wuta? Apa 
karo-karoné ora bakal kacemplung ing 
luwangan? 

4#O Murid iku ora ngungkuli guruné, 
nanging sapa baé kang wus tamat 
pasinaoné, bakal padha karo guruné. 

#1 Yagéné kowé weruh tatal kang 
ana ing mripaté sadulurmu, mangka 

glondhong kang ana ing mripatmu 
dhéwé, kowé ora sumurup? 

42 Kepriyé déné kowé bisa ngucap 
marang sadulurmur: Sadulur, tatal kang 
ana ing mripatmu iku dakilangané. 
Mangka glondhong kang ana ing 
mripatmu, kowé ora sumurup. Hé, wong 
lamis, glondhong kang ana ing mripatmu 
iku ilangana dhisik, temah kowé bakal 
bisa ndeleng kalawan cetha lan bisa 
ngilangi tatal kang ana ing mripaté 
sadulurmu!" 

43 "0ra ana wit kang becik ngetokaké 
woh kang ala, lan iya ora ana wit kang 
ala ngetokaké woh kang becik. 

#4Sabab saben wit iku katitik saka 
wohé. Awit ora ana woh anjir dipethik 
saka bebondhotaning eri, lan ora ana 
woh anggur diundhuh saka gegrumbulan 
eri. 

4#>Wong kang becik iku ngetokaké 
prakara kang becik saka ing simpenaning 
atiné kang becik, déné wong kang ala 
iku ngetokaké barang kang ala saka ing 
simpenaning atiné kang ala. Sabab kang 
diucapaké déning cangkem, iku mbludag 
saka ing sajroning ati." 

46 "nGénéya kowé kok nyebut Aku: Gusti, 
Gusti, mangka kowé padha ora nglakoni 
pituturku? 

47 Saben wong kang marani Aku lan 
ngrungokaké pituturku sarta nglakoni -- 
kowé bakal dakkandhani wong iku kena 
dipadhakaké sapa --. 

481ku kaya wong kang ngadegaké 
omah: Wong iku gawé kedhukan kang 
jero, sarta pondhasiné kapasang ana 
ing watu karang. Bareng ana banjir lan 
banjir mau nrajang omah iku, omahé ora 
bakal oyag amarga santosa banget. 

“Nanging sing sapa ngrungokaké 
pituturku mangka ora nglakoni, iku 
kaya wong kang ngadegaké omah 
tanpa pondhasi. Bareng ana banjir kang 
nrajang, Omah iku ambruk, sarta rusaké 
banget." 

7 1 Bareng wus rampung anggoné 
ngandika marang wong akèh, Yésus 
banjur tindak lumebet ing Kapèrnaum. 
2Ing kono ana opsir kang duwé batur, 
kang banget kanggepé, iku lara banget 
lan wus mèh mati. 

3 Bareng opsir mau krungu bab Yésus, 
tumuli kongkonan pinituwané wong 
Yahudi sawatara, sowan ing ngarsané, 

nyuwun supaya Panjenengané karsa 
rawuh nyarasaké batur mau. 

#Wong-wong mau iya banjur 
sowan sarta nyuwun tulung kanthi 
adreng, aturé, "Tiyang punika pantes 
kapitulungan, 

“amargi tresna dhateng bangsa kita, 
saha inggih tiyang punika ingkang 
ngyasakaken kita papan pangibadah." 

Yésus banjur tindak bebarengan 
karo wong-wong mau. Bareng wus 
cedhak karo omahé opsir iku, opsir iku 
kongkonan para mitrané matur marang 
Panjenengané, "Dhuh, Gusti, mugi 
sampun dados damel Panjenengan, 
amargi kawula mboten pantes 
Panjenengan rawuhi; 

“awit saking punika kawula inggih 
rumaos mboten pantes sowan ing ngarsa 
Panjenengan. Nanging Panjenengan 
mugi karsa ngandika satembung 
kémawon, temahan réncang kawula 
tamtu badhé saras. 

SAmargi kawula piyambak inggih 
tiyang ingkang kaprêéntah, sarta inggih 
mbawahaken prajurit. Menawi kawula 
akèn dhateng salah satunggaling prajurit 
punika: Lungaa, piyambakipun inggih 

lajeng késah. Punapa déné menawi 
kawula akèn dhateng satunggalipun: 
Mrénéa, inggih lajeng dhateng; utawi 
dhateng réncang kawula: Iki tindakna, 
inggih lajeng dipun tindakaken." 

2 Bareng Yésus midhanget atur kang 
mangkono iku, Panjenengané éram, nuli 
minger mriksani wong akèh kang padha 
ndhèrèkaké sarta ngandika, "Aku pitutur 
marang kowé, pangandel kang saméné 
gedhéné iki Aku durung tau tumon, 
sanadyan ing antarané wong Israèl!" 

10 Bareng kongkonan mau wus padha 
bali lan wus tekan ing ngomah, baturé 
wus ketemu waras. 

11 Sawusé iku Yésus tindak menyang 
kutha kang aran Nain. Para sakabaté 
padha ndhèrèkaké, lan iya ana wong 
akèh kang padha gumrudug mêlu 
ndhèrèk uga. 

12 Bareng tindaké wus cedhak karo 
gapuraning kutha, ana layon kapikul 
metu, iku bocah lanang, anak ontang- 
anting, embokné wus randha. Wong 
akèh saka ing kutha padha ngiringaké. 

13 Nalika Gusti pirsa randha mau, 
trenyuh banget panggalihé marga saka 

welasé, banjur ngandika marang randha 
mau, "Aja nangis!" 

14yésus banjur nyelaki lan bandhosané 
diasta. Kang padha mikul mandheg. 
Panjenengané tumuli ngandika, "Anggèr, 
Aku dhawuh marang kowé: Tangia!" 

1> Kang mati tumuli njenggèlèk, linggih 
lan wiwit guneman, banjur dipasrahaké 
marang ibuné. 

l6 Wong kabèh padha wedi lan banjur 
padha ngluhuraké Allah, pangucapé, 
"Ana nabi agung kang karawuhaké ing 
tengah-tengah kita", sarta, "Allah wus 
nuwèni tuwin milujengaké umaté." 

17 Pawarta bab Yésus iku banjur 
sumebar ing satanah Yudéa lan 
sakiwa-tengené kabèh. 

18 Nalika Yohanes nampa pawarta bab 
lelakon iku kabèh saka para sakabaté, 

19 banjur ngundang sakabaté loro, 
kadhawuhan matur marang Gusti, 
"Punapa Panjenengan punika ingkang 
pinasthi rawuh, punapa kawula taksih 
kedah ngentosi sanèsipun?" 

20 Bareng wis padha ana ing ngarsané 
Yésus, banjur matur, "Kawula sami 
kautus déning Yohanes Pambaptis, 
kadhawuhan matur pitakèn: Punapa 

Panjenengan punika ingkang pinasthi 
rawuh, punapa kawula taksih kedah 
ngentosi sanêsipun?" 

21 Nalika samana Yésus pinuju 
marasaké wong akèh kang padha 
nandhang sawarnaning lelara lan 
memala sarta kang kasurupan roh-roh 
ala, apadéné sakèhé wong wuta padha 
kaparingan pandeleng. 

22Yésus banjur paring wangsulan, 
pangandikané, "Padha mundura, aturna 
marang Yohanes apa kang kokdeleng lan 
kokrungu: Wong wuta padha ndeleng, 
wong lumpuh padha lumaku, wong 
budhugen padha kabirat najisé, wong 
budheg padha krungu, wong mati padha 
katangèkaké, lan wong mlarat padha 
kawartanan kabar kabungahan. 

23Lan rahayu wong kang ora nampik 
Aku." 

24 Bareng utusané Yohanes wus padha 
mundur, Yésus banjur wiwit medhar 
pangandika marang wong akèh iku 
bab Yohanes, mangkéné, "Apa prelumu 
lunga menyang ara-ara samun? Apa 
arep ndeleng glagah kang mobat-mabit 
marga kanginan? 

25 Utawa arep apa kowé mrana iku? Apa 
arep ndeleng wong kang manganggo 
sarwa alus? Wong kang manganggo 
êndah lan kang uripé mêéwah iku 
panggonané ana ing kraton. 

26 Dadi apa prelumu mrana? Apa arep 
ndeleng nabi? Bener, lan Aku pitutur 
marang kowé, malah ngungkuli nabi. 

27 Awit ana pangandika, mangkéné: Lah 
Ingsun dhawuh marang utusaningsun 
supaya ndisiki Sira, lan nyawisaké 
dalanira ana ing ngarepira. 

28 Aku pitutur marang kowé: Ing 
antarané wong kang kalairaké déning 
wong wadon ora ana kang ngungkuli 
Yohanes, éwadéné kang cilik dhéwé ana 
ing Kratoning Allah iku ngungkuli wong 
Iku." 

29Wong akèh kang padha ngrungokaké 
pangandikané, kalebu para juru-mupu- 
béya, kabèh padha ngakoni marang 
adiling Pangéran, amarga wus padha 
dibaptis déning Yohanes. 

SONanging wong-wong Farisi lan para 
ahli Torèt padha nampik marang karsané 
Allah tumrap awaké dhéwé, sarana 
anggoné padha ora gelem dibaptis 
déning Yohanes. 

3lyésus banjur ngandika, "Wong-wong 
jaman iki bakal dakupamakaké apa lan 
dakpadhakaké karo apa? 

3s2Wong-wong iku upamané kaya 
bocah-bocah kang linggih ana ing pasar 
lan kang padha alok sesauran: Kowé 
wus padha daksulingi, kok ora njogèd. 
Aku wus padha ngidungaké kidung 
pangadhuh, kowé kok ora nangis. 

33Amarga Yohanes Pambaptis iku 
teka tanpa mangan roti sarta ngombé 
anggur, kowé banjur kandha: Iku wong 
kepanjingan sétan. 

34Sawusé iku Putraning Manungsa 
rawuh, Panjenengané dhahar lan 
ngunjuk. Kowé banjur ngucap: 
Delengen, Iku rak wong kang karem 
mangan lan tukang minum, kancané 
para juru-mupu-béya lan wong dosa. 

3> Nanging kawicaksananing Allah iku 
kabeneraké déning sakèhing wong kang 
padha nampani." 

S6Tumuli ana wong Farisi kang ngaturi 
dhahar Yésus ana ing omahé. Yésus iya 
banjur rawuh, nuli lenggah dhahar. 

37 Ing kutha kono ana wong wadon 
kang wus kondhang dosané. Nalika 
krungu, yèn Yésus lagi dhahar ana ing 

omahé wong Farisi mau, banjur mrono 
karo nggawa botol marmer isi lenga 
wangi, 

“8 nuli ngadeg karo nangis ana ing 
pengkerané Yésus, cedhak sampéyané, 
nganti luhé crocosan nelesi sampéyané, 
diusapi nganggo rambuté, lan banjur 
diambungi sarta dijebadi kalawan 
lengané wangi mau. 

39 Bareng para Farisi kang ngaturi 
Yésus weruh kang kaya mangkono iku, 
banjur duwé osik mangkéné, "Menawa 
Panjenengané iku Nabi, mesthi pirsa, 
sapa lan wong apa sing nggepok sarirané 
iku; mesthi pirsa, yèn iku wong kang 
kondhang dosané." 

4#0yésus nanggapi sarana ngandika, 
"Simon, ana prakara kang arep 
dakpituturaké marang kowé." Simon 
mangsuli, aturé, "Sumangga, kula aturi 
ngandika, Guru." 

41 "Ana wong loro kang padha duwé 
utang, kang siji limang atus dinar, sijiné 
sèket dinar. 

42 Garèhné padha ora bisa nyaur, kang 
ngutangi banjur nglilakaké utangé wong 
loro mau. Wong loro iku endi kang luwih 
tresna marang kang ngutangi?" 

43 Atur wangsulané Simon, "Kula 
kinten inggih ingkang sambutanipun 
kathah, lajeng dipun lilakaken punika." 
Pangandikané Yésus, "Bener penemumu 
Iku." 

#4 Banjur ngandika marang Simon 
manèh kalawan mirsani wong wadon 
mau, "Kowé weruh wong wadon iki? 
Aku mau mlebu ing omahmu, kowé 
ora mènèhi banyu kanggo wisuh sikil, 
nanging wong iki nelesi sikilku nganggo 
luhé, banjur ngusapi nganggo rambuté. 

45>Kowé ora ngambung Aku, nanging 
wiwit nalika Aku mlebu, wong wadon iki 
tansah ngambungi sikilku. 

#OKowé ora nglengani sirahku, nanging 
wong wadon iki njebadi sikilku nganggo 
lenga wangi. 

47 Mulané Aku pitutur marang kowé: 
Dosané kang akèh iku wus kaapura, 
amarga wus nindakaké katresnan akèh. 
Nanging kang kaapura sathithik, iya 
nindakaké katresnan sathithik." 

48 Banjur ngandika marang wong wadon 
mau, "Dosamu wus kaapura." 

42wWong kang padha linggih mangan 
bebarengan karo Panjenengané, 
padha mosik mangkéné, "Sapa ta, 

Panjenengané iku, déné kok nganti bisa 
ngapura dosa?" 

“Nanging Yésus nuli ngandika marang 
wong wadon mau, “Pangandelmu 
kang mitulungi kowé, mundura klawan 
tentrem-rahayu!" 

l0Ora let suwé sawisé iku, Yésus 

8 banjur tindak ndlajah kutha-kutha 
lan désa-désa martakaké Injilé Kratoning 
Allah, kadhèrèkaké déning sakabaté 
rolas, 

2lan uga déning wong wadon sawatara 
kang wus padha kawarasaké saka 
anggoné kasurupan roh-roh reged utawa 
anggoné nandhang lelara warna-warna, 
yaiku Maria kang karan Magdaléna, kang 
wus kauwalaké saka dhemit pitu cacahé, 

3Yohana, bojoné Khuza, bendhaharané 
Hérodès, Susana lan liyané manèh 
isih akèh. Wong-wong wadon iki 
padha ngladèni rombongané Yésus 
sapandhèrèké srana barang darbèké. 

“4Nalika wong akèh padha gumrudug 
teka, yaiku wong-wong kang ndhèrèkaké 
Yésus saka kutha siji menyang kutha 
liyané, Panjenengané banjur ngandika 
kanthi pasemon, 

"Ana juru nyebar metu nyebar wijiné, 
sapérangan tumiba ing pinggir dalan, 
banjur kapidak-pidak ing wong lan 
manuk-manuk ing awang-awang padha 
nucuki nganti entèk. 

Ana kang tumiba ing padhasan, 
lan bareng wus thukul banjur garing, 
amarga ora olèh banyu. 

“Ana manèh kang tumiba ing 
satengahing tethukulan eri, kang 
banjur thukul bebarengan, temahan 
wijiné kelindhih banget, temahan ora 
ngetokaké woh. 

8Lan ana uga kang tumiba ing lemah 
becik, iku thukul sarta metu wohé tikel 
satus." Sawusé ngandika mangkono 
Yésus banjur nguwuh mangkéné, "Sapa 
kang duwé kuping kanggo ngrungokaké, 
ngrungokna!" 

2 Para sakabaté padha matur pitakon, 
apa tegesé pasemon mau. 

l0yésus tumuli mangsuli, 
pangandikané, "Kowé padha kaparingan 
kanugrahan diparengaké nyumurupi 
wewadiné Kratoning Allah, nanging 
tumrap wong-wong liyané prakara iku 
kagiyaraké kanthi pasemon, supaya 

sanadyan padha ndeleng, ora weruh, lan 
sanadyan padha krungu, ora mangerti. 

ll Déné pasemon mau tegesé 
mangkéné: Wiji iku pangandikaning 
Allah. 

l2Kang tumiba ing pinggir dalan iku 
wong kang wus padha krungu, banjur 
diparani Iblis, kang tumuli njupuk 
pangandika mau saka ing sajroning 
atiné, supaya aja padha pracaya lan 
kaslametaké. 

13 Kang tumiba ing padhasan iku wong 
kang bareng krungu pangandika mau 
banjur ditampani kalawan bungah, 
nanging iku ora ana oyodé, anggoné 
pracaya mung sadhéla lan bareng kena 
cobaning ngaurip banjur padha murtad. 

I4Kang tumiba ing thethukulan eri 
iku wong kang padha ngrungokaké 
pangandika, nanging sajroné thukul iku 
tumuli kalindhih ing rasa sumelang, 
kasugihan lan kanikmataning ngaurip, 
satemah ora bisa ngetokaké woh kang 
mateng. 

1> Anadéné kang tumiba ing lemah 
becik iku wong kang sawusé padha 
ngrungokaké pangandika, tumuli 

disimpen ing sajroning ati kang becik, 
sarta mantep lan ngetokaké woh." 

16 "Ora ana wong nyumed lampu, kang 
banjur ditutupi nganggo genthong utawa 
didèkèk ing longan, nanging mesthi 
tumuli ditumpangaké ing cagaké, supaya 
kabèh wong kang lumebu ing omah 
padha bisa ndeleng padhangé. 

17 Sabab ora ana barang kasidhem, 
kang ora bakal kababar, ora ana wadi, 
kang ora bakal kawiyak lan dimangertèni 
wong akèh. 

18 Awit saka iku, kepriyé anggonmu 
ngrungokaké, iku gatèkna. Amarga 
sapa kang duwé iku bakal kaparingan, 
nanging sapa kang ora duwé, dalah apa 
kang kanyana dadi duwèké, iku uga 
bakal dipundhut." 

19yésus banjur dipurugi déning kang 
ibu lan sadhèrèk-sadhèrèké, nanging 
marga saka akèhé wong, padha ora bisa 
nyedhaki Panjenengané. 

2OTumuli ana wong kang ngunjuki 
uninga, aturé, "Ingkang ibu saha 
sadhèrêk-sadhêèrèk Panjenengan wonten 
ing jawi badhé kapanggih kaliyan 
Panjenengan." 

21 Nanging Panjenengané mangsuli, 
pangandikané, "Ibuku lan sadulur- 
sadulurku iku wong kang padha 
ngrungokaké pangandikaning Allah lan 
banjur dilakoni." 

221Ing sawijining dina Yésus nitih prau 
kadhèrèkaké para sakabaté, tumuli 
padha dipangandikani mangkéné, "Ayo 
padha menyang ing sabranging tlaga." 
Banjur padha mangkat. 

23 Nalika lagi padha lelayaran iku, Yésus 
saré. Dumadakan ana prahara ing tlaga 
kono, satemah prauné klebon banyu lan 
padha kataman ing bebaya. 

24 Para sakabat banjur sowan, ngwungu 
Yésus, unjuké, "Guru, Guru, kawula 
sami katiwasan!" Panjenengané iya 
tumuli wungu, angin lan banyu kang 
ngamuk iku padha didukani, temah 
lerem, kaananing tlaga dadi anteng. 

2> Panjenengané nuli ngandika, 
"Pangandelmu iku ana ing ngendi?" 
Kabèh padha wedi lan kaéraman, sarta 
padha sapocapan mangkéné, "Sapa ta 
Panjenengané iku, déné nganti angin lan 
banyu padha ngéstokaké dhawuhé?" 

26yYésus lan para sakabat banjur 
ndharat ing tanahé wong Gerasa, ing 
sabrangé Galiléa. 

27 Bareng Yésus wus minggah ing 
dharatan, tumuli ana wong lanang 
saka ing kutha kono kang sowan ing 
ngarsané, wong iku kepanjingan sétan- 
sêtan, sarta wus suwé anggoné ora 
nganggo sandhangan lan ora manggon 
ing omah, nanging ana ing pakuburan 
baé. 

28 Nalika ndeleng Yésus banjur mbengok 
lan sumungkem ana ing ngarsané sarta 
matur kalawan swara sora, “Punapa 
urusan Panjenengan kaliyan kawula, 
dhuh Yésus, Putraning Allah ingkang 
Mahaluhur? Kawula nyuwun, mudgi 
Panjenengan sampun ngantos misakit 
kawula." 

29 Anggoné matur mangkono iku 
amarga Yésus wus dhawuh supaya roh- 
roh ala iku padha metu saka wong mau. 
Awit wong iku wus kerep dilarak-larak 
déning roh mau, mulané kanggo njagani, 
wong mau banjur diranté lan diblenggu, 
nanging kabèh mau dipedhot, lan wongé 
nuli digiring déning sétan menyang ing 
papan-papan kang sepi. 

3sO0yésus banjur ndangu, "Sapa 
jenengmu?" Atur wangsulané, "Legion," 
awit sétan kang nyurupi iku akèh. 

31 sétan-sétan iku nuli nyuwun marang 
Yésus, aja nganti didhawuhi lumebu ing 
juranging pati. 

32 Kacarita ing kono ana babi kang 
akèh banget cacahé lagi padha golèk 
pangan ana ing èrèng-èrènging gunung. 
Séêtan-sêtan mau banjur nyuwun, supaya 
diparengaké lumebu ing babi-babi iku. 
Iku diparengaké. 

33 Gétan-sétan mau banjur padha metu 
saka wong iku lan manjing ing babi-babi. 
Pepanthan babi iku tumuli gumrudug 
mlayu ing tepining jurang lan ambyur 
ing tlaga dadi lan patiné. 

34Bareng para pangon babi padha 
nyumurupi lelakon mangkono iku, banjur 
padha mlayu lan nyritakaké bab iku ana 
ing kutha lan ing kampung-kampung ing 
sakiwa-tengené. 

3s5Wong-wong nuli padha metu arep 
nyumurupi apa kang mentas kelakon. 
Banjur padha sowan ing ngarsané Yésus 
sarta padha nyumurupi wong kang 
wus ditinggal déning sêtan-sêétané mau 
linggih cedhak ing sampéyané Yésus, 

wus manganggo lan wus waras. Wasana 
padha wedi. 

S6Wong-wong kang wus padha 
nyumurupi dhéwé iku padha nyritani 
kang lagi padha teka iku, kepriyé 
anggoné wong kang kapanjingan sétan 
iku wus kaslametaké. 

3 Wasana wong kabèh ing laladané 
Gerasa padha nyuwun marang Yésus, 
supaya karsa tindak saka ing kono, 
marga padha wedi banget. Panjenengané 
banjur minggah ing prau lan wangsul 
nyabrang. 

3S8Wong kang wus koncatan sétan 
mau nyuwun supaya diparengna 
ndhèrèk, nanging Yésus ndhawuhi lunga, 
pangandikané, 

3S9"Kowé muliha menyang omahmu 
lan critakna kabèh apa kang wus 
katandukaké déning Allah marang 
kowé." Wong mau iya banjur lunga 
lan ndlajahi sakutha kabèh kalawan 
nyritakaké apa kang wus katindakaké 
déning Yésus tumrap ing awaké. 

40 Kacarita bareng Yésus wangsul, 
banjur dipethukaké déning wong akèh, 
awit kabèh pancèn padha ngantu-antu 
rawuhé. 

41 Banjur ana wong kang sowan, 
jenengé Yairus, kepalané papan 
pangibadah, nuli tumungkul sujud ana 
ing ngarsané Yésus, nyuwun supaya 
Yésus karsa rawuh ing omahé, 

#Zamarga anaké wadon ontang-anting, 
kang kira-kira umur rolas taun mêh mati. 
Yésus nalika tindak mrana, sarirané 
kadhesek-dhesek ing wong akèh. 

43 Nalika samana ana wong wadon 
kang lara nggrajag getih wus rolas taun 
lawasé, ora waras-waras, sanadyan wus 
ditambani sapa baé. 

#41ku banjur maju nyedhaki Yésus 
saka ing buri lan ndemèk gombyoking 
jubahé. Padha sanalika pampet anggoné 
nggrajag getih. 

#>Yésus banjur ngandika, "Sapa kang 
ndemèk Aku?" Sarèhné ora ana kang 
ngaku, Pétrus nuli matur, "Guru, tiyang 
kathah sami ngrubung lan sami ndhesek 
Panjenengan makaten." 

4#ONanging Yésus ngandika, "Ana wong 
kang ndemèk Aku, sabab Aku krasa ana 
daya kang metu saka Aku." 

47 Bareng wong wadon iku mau 
mangerti, yèn kauningan, banjur marek 
kalawan gumeter, sumungkem ing 

ngarsané, apadéné tumuli mratélakaké 
marang wong akèh, apa sababé ndemèk 
Panjenengané sarta anggoné sanalika 
banjur waras. 

48yésus nuli ngandika marang wong 
mau, "Hé, anakku, pracayamu kang 
wus mitulungi kowé, mundura kalawan 
tentrem-rahayul" 

#9 Nalika Yésus isih ngandikan, ana 
krabaté kepala papan pangibadah iku 
kang teka lan matur, "Anakmu wus mati, 
aja ngribeti Guru manèêh." 

“Nanging Yésus midhanget sarta 
banjur ngandika marang Yairus, "Aja 
wedi, kumandela baé, anakmu bakal 
slamet." 

21 Sarawuhé ing omahé Yairus, Yésus 
ora marengaké wong siji-sijia ndhèrèk 
mlebu karo Panjenengané, kajaba 
Pétrus, Yohanes lan Yakobus tuwin 
bapakné sarta ibuné bocahé. 

“Wong kabèh padha nangisi bocahé 
kalawan ngadhuh-adhuh. Nanging Yésus 
ngandika, "Aja padha nangis, bocahé ora 
mati, mung turu." 

Wong-wong iku padha nggeguyu 
Panjenengané, amarga padha weruh, 
yèn bocahé wis mati. 

4Yésus banjur ngasta tangané 
bocah kang mati iku sarta nguwuh, 
pangandikané, "Hé, nggèr, tangia!" 

Nyawané bocah mau tumuli bali lan 
sanalika iku uga bocahé tangi. Yésus 
banjur dhawuh mênèhi mangan. 

“Wong tuwané bocah mau padha 
kaéraman, nanging padha ora 
diparengaké martak-martakaké lelakon 
mau marang sapa baé. 

0 1 Kacarita Yésus nimbali sakabaté 
rolas, padha kaparingan kasektèn 
lan wisésa kanggo ngwasani sétan-sétan 

lan marasaké lelara. 

2Banjur padha diutus martakaké 
Kratoning Allah lan marasaké wong- 
wong lara, 

2sarta padha dipangandikani 
mangkéné, "Aja padha nggawa apa-apa 
kanggo ana ing dalan, aja nggawa teken 
utawa kanthong uba-rampé, roti utawa 
dhuwit, utawa klambi rangkep. 

4Lan menawa kowé wus ditampani 
ana ing sawijining omah, kowé lerema 
ana ing kono lan anggonmu mbacutaké 
lakumu iya saka ing kono. 

“Déné menawa ana wong kang ora 
gelem nampani kowé, metua saka ing 

kutha kono lan ketabna bledug kang 
ana ing sikilmu, iku minangka pepéling 
tumrap wong mau." 

@Para sakabat banjur padha mangkat 
ndlajahi désa-désa, ngabaraké Injil 
sarta marasaké wong lara ing sakèhing 
panggonan. 

Kocapa Hérodès, raja-wilayah, 
midhanget sakèhing lelakon mau, banjur 
rumangsa kuwatir, awit ana wong kang 
kandha, yèn Yohanes wus diwungokaké 
saka ing antarané wong mati. , 

SAna manèh kang kandha, yèn Elia 
ngatingal manèh, lan uga ana kang 
kandha, yèn salah sijining nabi jaman 
kuna wis wungu. 

Nanging Hérodès ngandika, "Yohanes 
wus daktigas guluné. Sapa ta sejatiné 
wong iki, kang kawartakaké nindakaké 
prakara-prakara kang mangkono iku?" 
Tumuli ngudi bisané ketemu karo Yésus. 

10 Bareng para rasul wus padha bali, 
padha matur marang Yésus bab apa 
kang wus padha katindakaké. Banjur 
padha didhawuhi ndhèrèk Panjenengané 
nyingkir menyang kutha kang aran 
Bètsaida. 

1! Nanging wong akèh padha weruh, 
lan tumuli padha nututi. Kabèh padha 
ditampani déning Yésus lan padha 
dipangandikani bab Kratoning Allah. 
Déné kang mbutuhaké kawarasan padha 
kawarasaké. 

12 Bareng wus ndungkap wayah bengi 
para sakabat rolas padha sowan ing 
ngarsané sarta matur, "Tiyang kathah 
punika mbok sami dipun dhawuhi 
késah dhateng dhusun utawi kampung- 
kampung sakiwa-tengenipun ngriki, 
pados pasipengan saha tedha, amargi 
ing ngriki punika kita wonten ing 
panggénan ingkang kapencil." 

I$Nanging banjur padha 
dipangandikani, "Kowé kang kudu 
mênèhi mangan wong-wong iku!" 
Atur wangsulané, "Ingkang wonten 
ing kawula mboten langkung saking 
roti gangsal kaliyan ulam kalih, kajawi 
menawi kawula lajeng sami késah 
tumbas tetedhan kanggé sadaya tiyang 
menika." 

I4Amarga ing kono kira-kira ana 
wong lanang limang èwu. Yésus banjur 
dhawuh marang para sakabat, "Padha 

konen linggih panthan-panthan, kira-kira 
nyêket-nyèket." 

15 Para sakabat padha ngèstokaké 
dhawuh mau, kabèh wong dikon linggih. 

l6yésus nuli mundhut roti lima lan iwak 
loro mau, banjur tumenga ing langit, 
rotiné banjur diberkahi lan dicuwil-cuwil, 
sarta diparingaké marang para sakabat 
supaya didumaké marang wong akèh. 

17 Kabèh padha mangan nganti wareg. 
Turahané diklumpukaké dadi rolas 
wakul. 

l8Tng sawijining dina nalika Yésus 
pinuju ndedonga piyambakan, para 
sakabaté padha sowan ing ngarsané. 
Banjur padha didangu, "Wong akèh iku 
padha ngarani Aku iki sapa?" 

19 Atur wangsulané, "Yohanes 
Pambaptis. Wonten ugi ingkang mastani 
Elia, wonten malih ingkang mastani 
salah satunggaling nabi ing jaman kina 
ingkang sampun wungu." 

20yésus nuli ndangu marang para 
sakabat, "Lah yèn kowé, Aku iki kokarani 
sapa?" Atur wangsulané Pétrus, "Mésias 
ingkang saking Allah." 

21 Banjur padha dipenging déning 
Yésus, supaya aja ngandhakaké bab iku 
marang sapa baé. 

22NYésus ngandika manèh, "Putraning 
Manungsa iku pinesthi nandhang 
sangsara akèh sarta katampik déning 
para pinituwa lan para pangareping 
imam apadéné para ahli Torèt, nuli 
disédani, lan ing telung dinané bakal 
kawungokaké." 

23 Kabèh banjur padha dipangandikani, 
"Saben wong kang kapéngin ngetutburi 
Aku, iku kudu nyingkur awaké dhéwé, 
saben dina manggul salibé lan ngetutaké 
Aku. 

24 Sabab sapa baé kang arep 
nylametaké nyawané, iku bakal kélangan 
nyawané; nanging sapa baé kang 
kélangan nyawané marga saka Aku, iku 
bakal nylametaké nyawané. 

25 Apa gunané wong bisa ndarbèni 
donya iki kabèh, nanging njalari tiwas 
lan kapitunané awaké dhéwé? 

26 Awit sapa baé kang isin marga saka 
Aku lan pituturku, Putraning Manungsa 
iya bakal lingsem marga saka wong 
iku, bésuk menawa Panjenengané 
rawuh kanthi kamulyané piyambak, 

lan kamulyané Kang Rama sarta para 
malaékat kang suci. 

27 Aku pitutur marang kowé: Satemené 
ing antarané wong kang ana ing kéné 
iki, ana kang bakal ora ngrasakaké pati, 
sadurungé padha nyumurupi Kratoning 
Allah." 

28 Kira-kira wolung dina sawisé 
paring piwulang mau kabèh, Yésus 
banjur minggah ing gunung arep 
ndedonga; Pétrus, Yohanes lan Yakobus 
kadhawuhan ndhèrèk. 

29 Kacarita, nalika Panjenengané 
ndedonga iku, pasuryané banjur malih, 
lan pangagemané dadi putih mancorong. 

SOTumuli ana priya loro padha imbal- 
pangandika karo Panjenengané, yaiku 
Musa lan Elia. 

31 Sakaroné padha ngatingal ing 
sajroning kamulyan, sarta padha 
reraosan bab tujuané tindaké Yesus 
menyang ing Yérusalèm minangka 
ngrampungaké pakaryané. 

32Nalika samana Pétrus sakancané 
padha keturon; bareng tangi padha 
weruh Yésus sajroning kamulyané, lan 
priya loro kang padha jumeneng cedhak 
Panjenengané. 


LUKAS 9.33 -—37 71 


33 Kocapa, bareng priya loro mau 
padha arep mundur saka ing ngarsané 
Yésus, Pétrus munjuk marang Yésus, 
"Guru, saiba saénipun menawi kita 
sami wonten ing papan ngriki. Mugi 
sapunika kawula dipun parengaken sami 
damel tarub tiga, satunggal kagem 
Panjenengan, satunggal kagem Musa, 
satunggalipun kagem Élia." Nanging 
Pétrus ora mangerti apa kang diaturaké 
iku. 

34GSajroné Pétrus matur mangkono 
iku banjur ana méga teka ngayomi. 
Bareng padha kalimputan ing méga 
mau, wong-wong iku padha wedi. 

3>Saka ing sajroné méga mau tumuli 
ana swara kaprungu mangkéné, "Iki 
Putraningsun, pilihaningsun, padha 
èstokna dhawuhé!" 

S6Nalika swara iku kaprungu, Yésus 
katingal piyambakan. Para sakabat 
padha nyimpen lelakon iku, lan nalika 
samana padha ora martakaké apa kang 
kadeleng mau marang sapa baé. 

37 Ésuké, bareng padha mudhun saka 
ing gunung, ana wong akèh kang 
gumrudug sowan ing ngarsané Yésus. 

28 Ana siji kang nguwuh, unjuké, "Guru, 
kawula nyuwun, mugi Panjenengan 
karsa mirsani anak kawula, jalaran laré 
punika anak kawula ontang-anting. 

39 Saben-saben piyambakipun 
katempuh ing roh, lajeng dhadhakan 
njerit, nunten dipun ontang-antingaken 
ngantos muruh cangkemipun. Roh 
punika tanpa kèndel anggènipun nyiksa 
saha mèh mboten naté purun ngeculaken 
piyambakipun. 

4#OKawula sampun nedha tulung 
dhateng para sakabat Panjenengan, 
supados nundhung roh punika, nanging 
sami mboten saged." 

#1yésus banjur ngandika, "Hé, 
wong-wong kang ora pracaya lan kang 
keblinger, nganti pira lawasé anggonku 
kudu tetunggalan karo kowé lan nyabari 
kowé? Anakmu gawanen mréné!" 

42lan nalika bocah mau marani Yésus, 
banjur dibanting déning sétané lan 
diontang-antingaké. Nanging roh jahat 
mau nuli didukani banget déning Yésus 
lan bocahé diwarasaké sarta dipasrahaké 
marang bapakné. 

43wWong kabèh padha kaéraman, marga 
saka nyumurupi kwasaning Allah kang 

samono gedhéné iku. (9-43b) Nalika 
wong kabèh isih padha kaéraman awit 
saka sakèhing pandamelé, Yésus tumuli 
ngandika marang para sakabaté, 

#4 "Rungokna lan gatèkna kabèh 
tembungku iki: Putraning Manungsa 
bakal diulungaké marang tanganing 
wong." 

#> Nanging para sakabat ora mangerti 
marang pangandika iku, amarga tegesé 
isih peteng tumrap wong iku kabèh, 
mulané ora bisa mudheng. Ewasamono 
padha ora wani miterang Panjenengané 
bab pangandika mau. 

46 Kacarita para sakabat padha padudon 
bab sapa kang pinunjul saka ing 
antarané para sakabat mau. 

# Nanging Yésus ora kekilapan tumrap 
pikirané wong-wong iku. Jalaran saka 
iku banjur mundhut sawenèhé bocah 
cilik, diadegaké ing sandhingé, 

48 sarta ngandika marang para 
sakabaté, "Sapa baé kang nampani 
bocah iki ing sajroning asmaku, ateges 
Aku kang ditampani; lan sapa baé kang 
nampani Aku, iku nampani Panjenengané 
kang ngutus Aku. Awit kang cilik dhéwé 

ing antaramu kabèh, iku kang gedhé 
dhéwé." 

#2vyohanes tumuli matur, "Guru, kawula 
sami sumerep tiyang nundhung sétan 
atas asma Panjenengan, lajeng kawula 
penging, amargi sanès patunggilan kita." 

“Dyésus banjur ngandika, "Aja 
kokpenggak, sabab sapa baé kang ora 
nyulayani marang kowé, iku ana ing 
pihakmu." 

1 Bareng wus cedhak wektuné karo 
anggoné bakal kasengkakaké menyang 
swarga, Yésus banjur adreng panggalihé 
arep tindak menyang Yérusalêm, 

22 Panjenengané tumuli ngutus wong 
sawatara, kang ndhisiki tindaké. 
Wong-wong mau padha mangkat, banjur 
padha lumebu ing salah sawijining 
désané wong Samaria arep nyawisaké 
samubarang kagem Panjenengané. 

“Nanging wong-wong Samaria 
padha ora gelem nampani rawuhé, 
amarga karsané bakal tindak menyang 
Yérusalêm. 

“Nalika sakabaté loro, yaiku Yakobus 
lan Yohanes, nyumurupi kang mangkono 
iku, banjur matur, "Gusti, punapa 
Panjenengan ngarsakaken supados 

kawula sami ndhatengaken latu saking 
langit, numpes tiyang-tiyang punika?" 

Nanging Yésus nuli nolèh ndukani 
sakabat-sakabat mau. 

“9 Banjur padha pindhah menyang désa 
liyané. 

= Nalika padha mbacutaké lakuné, ana 
ing tengah dalan iku ana wong kang 
matur marang Yésus, "Kawula badhé 
ngetut-wingking Panjenengan, dhatenga 
pundi kémawon tindak Panjenengan." 

8 Paring wangsulané Yésus, "Asu ajag 
padha duwé rong lan manuk padha duwé 
susuh, nanging Putraning Manungsa 
ora kagungan papan kagem nyêlèêhaké 
mustakané." 

“Banjur ngandika marang wong 
liyané, "Mèlua Aku." Aturé wong mau, 
"Keparenga kawula késah ngubur bapak 
kawula rumiyin." 

#ONanging pangandikané Yésus, 
"Cikbèn wong mati padha ngubur 
wong mati, nanging kowé iku lungaa, 
ngundhangna Kratoning Allah ana ing 
ngendi-endi." 

6llan ana liyané manèh kang matur, 
"Kawula badhé ngetut-wingking 
Panjenengan, Gusti, nanging keparenga 

kawula pamitan rumiyin dhateng brayat 
kawula." 

62Nanging Yésus ngandika, "Saben 
wong kang wus nyekel waluku, mangka 
banjur nolèh marang kang ana ing buri, 
iku ora pantes tumrap Kratoning Allah." 
1 0 1 Sawusé iku Gusti netepaké wong 

pitung puluh manèh saka para 
murid liyané padha diutus ngloro-ngloro 
ndhisiki Panjenengané, menyang saben 
kutha lan panggonan kang bakal 
dirawuhi. 

2Kabèh padha dipangandikani, "Panèné 
pancèn gedhé, nanging sing derep mung 
sathithik. Mulané padha nyenyuwuna 
marang Kang Kagungan panèn, supaya 
karsa ngintunaké wong-wong kang 
derep ing panènan. 

3Padha mangkata, lah kowé padha 
dakutus kayadéné cempé menyang 
satengahé asu ajag. 

“Aja padha nggawa tas utawa kanthong 
uba-rampé tuwin trumpah, sarta sajroné 
ana ing dalan iku aja uluk-salam karo 
sapa baé. 

“Menawa kowé lumebu ing sawijining 
omah, padha ngucapa mangkéné dhisik: 


LUKAS 10.6- 11 77 


Tentrem-rahayu mugi wonten ing dalem 
ngriki. 

SAnadéné menawa ing kono tinemu 
putraning tentrem-rahayu, uluk- 
salammu bakal lestari ana ing kono. 
Nanging menawa ora, uluk-salammu 
bakal bali marang kowé. 

7 Kowé tetepa ana ing kono, mangana 
lan ngombéa apa kang disuguhaké 
marang kowé, amarga wong nyambut- 
gawé iku wus samesthiné olèh pituwas. 
Aja ngolah-ngalih papan anggonmu 
nginep. 

8Llan menawa kowé lumebu ing 
sawijining kutha sarta ditampani ana ing 
kono, mangana apa kang disuguhaké 
marang kowé. 

2Wong kang padha lara ing kono 
warasna, apamanèh wong-wong padha 
tuturana: Kratoning Allah wus nyedhaki 
kowé. 

l0ONanging menawa kowé lumebu ing 
sawijining kutha, mangka kowé ora 
ditampani, lungaa menyang dalan-dalan 
gedhé ing kutha iku sarta nguwuha 
mangkéné: 

11 Dalasan bleduging kuthamu kang 
tumèmpèl ing sikilku padha dakketabaké 


LUKAS 10.12-— 17 76 


ana ing ngarepmu, nanging sumurupa: 
Kratoning Allah wus cedhak. 

12 Aku pitutur marang kowé: Ing 
dina iku Sodom bakal luwih ènthèng 
tanggungané katimbang karo kutha iku." 

13 "Bilai kowé Khorazim! Bilai kowé 
Bêtsaida! Amarga saupama ing Tirus 
lan ing Sidon ana mukjijat-mukjijat 
kaya kang kelakon ana ing satengah- 
tengahmu, mesthi wus biyèn-biyèn 
wong-wong ing kono anggoné mratobat 
kalawan manganggo bagor lan linggih 
ing awu. 

I14Nanging bésuk ing dinané pangadilan, 
tanggungané Tirus lan Sidon bakal luwih 
ènthèng katimbang karo tanggunganmul 

15 Apadéné kowé Kapèrnaum, apa kowé 
bakal kaluhuraké nganti sundhul ing 
langit? Ora, kowé bakal kaudhunaké 
nganti tumeka ing teleng palimengan. 

l6 Sapa baé kang ngrungokaké kowé, 
iku ngrungokaké Aku lan sapa baé 
kang nampik marang kowé, iku nampik 
marang Aku. Mangka kang nampik 
marang Aku, iku nampik marang 
Panjenengané kang ngutus Aku." 

17 Kacarita murid pitung puluh mau 
padha bali kanthi bungah sarta padha 

munjuk, "Gusti, dalasan sétan-sétan 
sami nungkul dhateng kawula awit 
saking asma Panjenengan." 

l8yésus banjur ngandika, "Aku 

pirsa sétan tiba saka ing langit kaya 
cumlèrèting kilat. 

19Lah kowé wus padha dakparingi 
pangwasa ngidaki ula lan kalajengking, 
tuwin ngalahaké kakuwataning 
mungsuh, satemah ora ana kang 
mbebayani tumrap kowé. 

2ONanging sanadyan mangkono, aja 
padha mbungahi marga saka roh-roh iku 
padha nungkul marang kowé, nanging 
padha bungaha marga jenengmu wus 
kacathet ana ing swarga." 

2l11Ing nalika iku Yésus sukarena 

ing sajroning Roh Suci banjur matur, 
"Dhuh, Rama, Gustinipun langit kaliyan 
bumi. Kawula ngunjukaken genging 
panuwun, déné prakawis punika sadaya 
Paduka damel wados tumrap para tiyang 
wicaksana lan winasis, nanging Paduka 
lairaken dhateng laré alit. Inggih, Rama, 
Kawula saos panuwun wonten ing ngarsa 
Paduka, déné punika ingkang dados 
keparenging panggalih Paduka. 

22 Gamuhbarang kabèh wus kapasrahaké 
marang Aku déning Ramaku lan ora 
ana wong kang sumurup Kang Putra iku 
sapa, kajaba Kang Rama, mangkono 
uga Kang Rama iku sapa, kajaba Kang 
Putra lan wong kang kawedharan déning 
Kang Putra, marga saka keparenging 
panggalihé." 

23 Sawusé mangkono Yésus banjur 
minger mirsani para sakabaté sarta 
kanthi mirunggan dipangandikani, 
"Begja mripat kang ndeleng apa kang 
padha kokdeleng. 

24 Amarga Aku pitutur marang kowé: 
Akèh nabi lan ratu kang kepéngin 
nyumurupi kang padha kokdeleng, 
nanging ora kelakon, sarta kang 
kepéngin ngrungokaké apa kang 
kokrungu, nanging ora bisa kelakon." 

2> Ing sawijining dina ana ahli Torèt 
ngadeg sumedya nyoba marang Yésus, 
aturé, "Guru, punapa ingkang kedah 
kula lampahi, supados angsal gesang 
langgeng?" 

26 Paring wangsulané Yésus, "Kang 
tinulis ing Torèt kepriyé? Apa kang 
kokwaca ing kono?" 

27 Atur wangsulané wong iku, "Kowé 
tresnaa marang Pangéran, Allahmu, 
kalawan gumolonging atimu, kalawan 
gumolonging nyawamu sarta kalawan 
gumolonging kakuwatanmu, apadéné 
kalawan gumolonging budimu. Lan 
tresnaa marang sapepadhamu dikaya 
marang awakmu dhéwé." 

28 Pangandikané Yésus marang wong 
mau, "Wangsulanmu iku bener; iku 
lakonana, temah kowé bakal urip." 

22 Nanging sarèhné wong mau arep 
mbeneraké awaké dhéwé, mulané banjur 
matur marang Yésus, "Lajeng ingkang 
dados sesami kula punika sinten?" 

30 Paring wangsulané Yésus, "Ana wong 
lumaku mudhun saka ing Yérusalèm 
menyang Yérikho; iku tumiba ing 
tanganing para bégal, banjur ora mung 
diblèêjèdi baé, nanging nganggo dipilara 
nganti setengah mati, nuli ditinggal. 

21 Kapinujon ana imam kang liwat ing 
kono. Lan weruh wong mau, nanging 
terus lumaku baé, metu ing sabrangé 
dalan. 

32 Mangkono uga wong Lèwi, kang lagi 
lelungan, satekané ing kono lan weruh 

wong mau, iya mung liwat baé, metu ing 
sabrangé dalan. 

S3Tumuli ana wong Samaria, kang lagi 
lelungan uga liwat ing kono. Bareng 
weruh wong mau, trenyuh atiné marga 
saka welasé. 

3s4Wong mau banjur diparani, sawusé 
disoki lenga lan anggur, tatu-tatuné nuli 
diblebet, banjur ditunggangaké kuldiné 
dhéwé, digawa menyang panginepan 
sarta dirawat. 

3> Esuké kang duwé panginepan 
diwènèhi dhuwit rong dinar, sarta 
diweling: Tiyang punika karimatana, 
bab wragadipun, langkungipun saking 
samanten, kula ingkang badhé nglintoni, 
bénjing menawi kula wangsul. 

S6lah manut panemumu, wong telu iku 
sing endi kang dadi pepadhané wong 
kang dibégal mau?" 

37 Atur wangsulané, "Inggih tiyang 
ingkang nandukaken kawelasan dhateng 
piyambakipun punika." Pangandikané 
Yésus, "Wus mundura, lan nglakonana 
mangkono ugal!" 

38Nalika tindaké Yésus lan para 
pandhèrèké tekan ing sawijining désa. 
Ing kono Panjenengané ditampi déning 

wong wadon kang aran Marta ana ing 
omahé. 

3SIWong iku duwé sadulur wadon 
jenengé Maria, iku linggih cedhak 
ing sampéyané Gusti lan tansah 
ngrungokaké pangandikané, 

40déné Marta répot banget anggoné 
leladi, mulané banjur marek sarta 
munjuk, "Gusti, punapa Panjenengan 
mboten manggalih, bilih sadhèrèk 
kawula négakaken kawula lelados 
piyambak? Mila mugi kadhawuhana 
ngréncangi kawula." 

#1 Nanging Gusti paring wangsulan, 
pangandikané, "Marta, Marta, kowé iku 
nyumelangaké lan mrihatinaké prakara 
akèh, 

#2 mangka kang prelu iku mung siji. 
Déné Maria wus milih panduman kang 
becik dhéwé, kang ora bakal kajupuk 
déning sapa baé." 

1 1 lIng sawijining dina Yésus 

ndedonga ana ing sawenèhing 
panggonan; bareng wus rampung, ana 
sakabaté siji kang munjuk, "Gusti, 
kawula mugi sami Panjenengan wulang 
ndedonga, sami kados ingkang dipun 

wulangaken déning Yohanes dhateng 
para muridipun." 

2Yésus banjur paring wangsulan, 
pangandikané, "Menawa kowé padha 
ndedonga, munjuka mangkéné: Dhuh 
Rama, asma Paduka mugi kasucèkaken; 
Kraton Paduka mugi rawuh. 

3Kawula mugi sami kaparingan 
rejeki kawula sacekapipun ing saben 
dintenipun. 

4Saha mugi karsa ngapunten dosa 
kawula, awitdéné kawula inggih sami 
ngapunten dhateng saben tiyang 
ingkang kalepatan dhateng kawula. 
Punapa malih mugi kawula sampun 
ngantos sami katandukaken dhateng 
panggodha." 

“Banjur padha dipangandikani manèh 
mangkéné, "Menawa panunggalanmu 
ing wayah tengah wengi menyang ing 
omahé mitrané lan kandha: Sadulur, 
mbok aku kokutangi roti telung iji baé. 

#@Sabab ana mitraku kang lelungan 
mampir ing omahku, mangka aku ora 
duwé apa-apa, kang kena daksuguhaké. 

Apa iya sing ana ing sajroning omah 
bakal mangsuli: Aja ngribedi aku, 
ta, lawangé wus dakkancing, aku lan 

anak-anakku wus padha mapan turu, 
aku ora bisa tangi ngladèni kowé. 

SAku pitutur marang kowé: Sanadyan 
oraa tangi lan ngladèni, marga iku 
mitrané, nanging marga saka anggoné 
ora idhep isin iku, mesthi iya bakal banjur 
tangi, mènèhi apa kang dibutuhaké. 

Mulané Aku pitutur ing kowé: Padha 
nyenyuwuna, temah bakal kaparingan; 
padha ngupayaa, temah bakal olèh, 
padha thothok-thothoka, temah bakal 
kawenganan. 

l0 Amarga saben wong kang 
nyenyuwun, bakal tampa, lan 
kang golèk, bakal olèh, tuwin kang 
thothok-thothok, iku bakal kawenganan. 

11 Endi ana kang jeneng bapa, dijaluki 
iwak anaké, mênèêhi ula, kanggo ijolé 
iwak? 

12Utawa, menawa njaluk endhog, apa 
iya banjur diwènèhi kalajengking? 

13 Dadi, yèn kowé, sanadyan ala, 
padha mangerti ing bab pawèwèh kang 
becik marang anak-anakmu, apamanèh 
Ramamu kang ana ing swarga mesthi 
bakal maringi Roh Suci marang kang 
padha nyenyuwun." 

14Ing sawijining dina Yésus nundhung 
sétan kang marakaké bisu, saka ing 
sawenèhing wong. Bareng sétané wus 
metu, wongé bisa guneman. Wong akèh 
padha kaéraman. 

1> Nanging ana sawenèh kang padha 
ngucap mangkéné, "Anggoné nundhung 
sêtan iku nganggo pangwasané 
Béèlzebul panggedhéning para sétan." 

l6lan ana manèh kang nyuwun 
pratandha saka swarga, kanggo nyoba 
marang Yésus. 

17 Nanging Yésus ora kekilapan marang 
pikirané wong-wong mau, mulané banjur 
ngandika, "Saben kraton kang pecah, 
iku mesthi rusak, lan saben brayat kang 
wargané padha dredah, mesthi rusak. 

18 Menawa Iblis iku uga dredah karo 
awaké dhéwé, kepriyé bisané lestari 
kratoné? 

19 Dadi, yèn Aku nundhung sétan iku 
nganggo pangwasané Béèlzebul, para 
muridmu anggoné nundhung nganggo 
pangwasané sapa? Mulané iya iku kang 
bakal padha ngadili kowé. 

2ONanging menawa Aku nundhung 
sêtan nganggo pangwasaning Allah, 

sayektiné Kratoning Allah wus rawuh ana 
ing satengahmu. 

21 Menawa ana wong kang rosa sarta 
gegamané ganep kanggo ngreksa omahé 
dhéwé, barang darbèké bakal slamet. 

22 Nanging menawa katekan wong 
kang luwih rosa, kang kalah rosa 
mau banjur ditempuh lan dikalahaké, 
sakèhing gegamané kang diandelaké 
bakal direbut, lan barang darbèké bakal 
diedum-edum dadi jarahan. 

23 Sing sapa ora nyarujuki Aku, iku 
nglawan marang Aku sarta sing sapa ora 
nglumpukaké bebarengan karo Aku, iku 
mbuyaraké." 

24 "Samangsa roh jahat iku wus metu 
saka ing wong, banjur nglembara 
menyang papan-papan kang suwung 
kanggo manggon, nanging sarèhné ora 
olèh, nuli muni mangkéné: dakbalènané 
manèh omah kang wis daktinggal. 

2> Banjur bali, omahé ketemu wis 
disaponi resik lan tumata becik. 

2êTumuli metu, lunga ngajak roh liyané 
cacahé pitu kang luwih jahat, sarta 
banjur padha mlebu lan manggon ana 
ing kono, satemah wong mau alané 
ngluwihi katimbang sadurungé." 

27 Nalika Yésus isih ngandika, ana 
wong wadon kang nguwuh marang 
Panjenengané saka ing satengahé wong 
akèh, unjuké, "Rahayu ibu ingkang 
sampun nggarbini saha ingkang nesepi 
Panjenengan." 

28 Nanging Yésus banjur ngandika, 
"Kang rahayu iku wong-wong kang 
padha ngrungokaké lan nggatèkaké 
pangandikaning Allah." 

29 Bareng wong akèh padha ngrubung 
Panjenengané, Yésus nuli ngandika, 
"Wong-wong ing jaman iki, iku ala, 
padha nyuwun pratandha, nanging 
ora bakal kaparingan kajaba mung 
pratandhané Yunus. 

30 Sabab kayadéné Yunus anggoné 
dadi pratandha tumrap wong-wong ing 
kutha Niniwé, samono uga Putraning 
Manungsa iya bakal dadi pratandha 
tumrap wong-wong ing jaman iki. 

31 Bésuk ing dinané pangadilan, ratu 
kang saka ing tanah Kidul iku bakal 
wungu bareng karo wong-wong jaman iki 
lan bakal ngadili wong-wong iku. Amarga 
ratu iki rawuh saka ing pungkasaning 
bumi arep mirengaké kawicaksanané 

Salomo, mangka satemené kang ana ing 
kéné iki ngungkuli Salomo. 

32 Bésuk ing dina pangadilan, wong- 
wong ing Niniwé bakal padha tangi 
bebarengan karo wong-wong jaman 
iki, lan bakal ngadili wong-wong iki. 
Amarga wong-wong Niniwé iku bareng 
ngrungokaké pituturé Yunus banjur 
padha mratobat, mangka satemené 
kang ana ing kéné iki ngungkuli Yunus." 

33"Ora ana wong nyumed lampu 
kang banjur disêlèhaké ing panggonan 
kang ndhelik utawa ditutupi genthong, 
nanging ditumpangaké ing cagak-lampu, 
supaya wong kabèh kang mlebu omah 
bisa ndeleng padhangé. 

3£Mripatmu iku dadi lampuning 
badanmu. Menawa mripatmu becik, 
badanmu sakojur dadi padhang, nanging 
menawa mripatmu jahat, badanmu dadi 
peteng. 

3> Mulané padha diwaspada, pepadhang 
kang ana ing kowé iku aja nganti dadi 
peteng. 

sê Menawa badanmu sakojur padhang 
lan ora ana pérangané kang peteng, 
mesthi kabèh dadi padhang, iya kaya 
yèn kowé kena ing soroting lampu." 


LUKAS 11.37- 43 90 


37 Bareng Yésus wus rampung anggoné 
memulang, ana wong Farisi ngaturi 
dhahar ana ing omahé. Panjenengané 
iya banjur lumebet sarta lenggah dhahar. 

38Wong Farisi mau bareng weruh Yésus 
kok ora wijik dhisik sadurungé dhahar, 
dadi gumun. 

“Nanging Yésus banjur ngandika 
marang wong-wong mau, "Kowé para 
Farisi, kowé padha ngresiki jabaning 
tuwung lan pinggan, nanging ing jeromu 
kebak rampasan lan piala. 

40Hé, wong-wong bodho, Panjenengané 
kang nitahaké sisih jabané iku apa iya 
ora nitahaké njeroné? 

#1 Mung baé isiné iku danakna, lah 
ing mengko sakabèhé bakal dadi resik 
tumrap kowé. 

4#2Nanging bilai kowé, hé, para 
Farisi, amarga kowé padha mbayar 
pra-sapuluhan saka godhong merdinah, 
inggu lan sawarnané jejanganan, 
nanging kowé padha nglirwakaké 
kaadilan lan katresnaning Allah. 
Prakara-prakara iku kudu dilakoni, tanpa 
nglirwakaké sing liyané. 

43 Bilai kowé, hé, para Farisi, amarga 
ana ing papan pangibadah kowé padha 

seneng linggih ing ngarep lan seneng 
tampa pakurmatan ana ing pasar. 

44 Bilai kowé, amarga kowé iku 
kayadéné kuburan kang tanpa 
tenger; wong-wong kang lumaku ing 
sandhuwuré padha ora weruh." 

#>Tumuli ana sawijiné ahli Torèt 
kang mangsuli, aturé, "Guru, menawi 
Panjenengan ngandika makaten punika, 
ateges ugi ngrêmêhaken golongan kula." 

4#ONanging Panjenengané banjur 
mangsuli, pangandikané, "Kowé iya 
padha bilai, hé, para ahli Torèt, amarga 
kowé padha ngemoti wong kalawan 
momotan kang ora bisa kaangkat, 
nanging kowé dhéwé ora nganti ndumuk 
momotan iku nganggo drijimu siji baé. 

47 Bilai kowé; amarga kowé padha 
mbangun pasaréané para nabi, mangka 
leluhurmu dhéwé kang nyédani. 

48 Dadiné kowé padha ngaku, yèn 
kowé padha mbeneraké pratingkahé 
leluhurmu, sabab leluhurmu iku padha 
nyédani para nabi mau, déné kowé 
padha mbangun pasaréané. 

#2 Mulané kawicaksananing Allah 
ngandika: Ingsun bakal ngutus para nabi 
lan para rasul, marang wong-wong iku, 

sarta panunggalané iku ana separo kang 
bakal dipatèni lan kang dianiaya. 

“D Supaya tumrap wong-wong jaman 
iki katempuhna getihé sakèhé para nabi 
kang wus kawutahaké, wiwit nalika bumi 
katitahaké, 

SI wiwit saka getihé Habél nganti getihé 
zakharia, kang kapatènan ana ing 
antarané misbyah lan Padalemaning 
Allah. Malah Aku pitutur marang 
kowé: Kabèh iku mau mesthi bakal 
katempuhaké marang wong-wong jaman 
iki. 

22 Bilai kowé, hé, para ahli Torèt, 
amarga kowé wus padha njupuk 
kuncining kawruh; kowé dhéwé ora 
lumebu, nanging wong kang arep 
lumebu padha kokalang-alangi." 

3 Bareng Yésus wus jengkar saka 
ing papan kono, para ahli Torèt lan 
para wong Farisi padha ngincim-incim 
marang Panjenengané lan ngebyuki 
Panjenengané kalawan pitakonan 
warna-warna, 

“apadéné padha mbudidaya 
gawé pasangan kanggo nyepeng 
Panjenengané adhedhasar apa kang 
kapangandikakaké. 


LUKAS 12.1-5 93 


I Nalika samana éwon wong 

1 2? akèhé kang padha nglumpuk, 
nganti padha suk-sukan. Yésus banjur 
paring piwulang, kang dhisik marang 
para sakabaté, pangandikané, "Padha 
diawas marang raginé para Farisi, yaiku 
bab lamising budiné. 

2Z0Ora ana barang kang katutupan 
kang ora bakal kawiyak, lan ora ana 
barang kang kadhelikaké kang ora bakal 
kaweruhan. 

sMulané apa kang kokkandhakaké 
ana ing petengan iku bakal kaprungu 
ana ing padhangan, sarta apa kang 
kokkandhakaké kalawan bisik-bisik ana 
ing kamar, iku bakal kawartakaké saka 
ing payon. 

“Aku pitutur marang kowé, hé, mitra- 
mitraku, aja wedi marang wong-wong 
kang bisa matèni badan, nanging sawisé 
mangkono ora bisa apa-apa manèêh. 

Kowé bakal padha daktuduhi, sapa 
kang kudu kokwedèni. Padha wedia 
marang Panjenengané, kang sawusé 
matèni iya kwasa nyemplungaké wong 
menyang naraka. Sabeneré Aku pitutur 
marang kowé: Iya Panjenengané iku 
kang kudu kokwedèni. 

“Manuk emprit lima rak mung payu 
rong dhuwit? Ewasamono ora ana 
siji-sijia kang disupêkaké déning Allah, 

” malah dalasan rambuté sirahmu iku 
wus diétung kabèh. Mulané aja padha 
wedi, sabab ajimu rak ngungkuli manuk 
emprit pirang-pirang. 

SAku pitutur marang kowé: Saben wong 
kang ngakoni Aku ana ing sangareping 
wong, iku iya bakal diakoni déning 
Putraning Manungsa ana ing ngarepé 
para malaékating Allah. 

Nanging sing sapa nyélaki Aku ana 
ngarepé wong, iya bakal disélaki ana ing 
ngarepané para malaékaté Allah. 

l0 Sing sapa ngucapaké tembung kang 
nglawan marang Putraning Manungsa, 
iku bakal diapura, nanging sing sapa 
nyenyamah marang Roh Suci, iku bakal 
ora diapura. 

ll Menawa kowé padha diladèkaké 
marang ngarsané para pradataning 
agama ing dalem pamujan, utawa 
marang ngarsané para pamaréntah lan 
para kang ngasta pangwasa, aja padha 
sumelang, kepriyé anggonmu bakal 
mbélani awakmu lan apa kang kudu 
kokaturaké. 


LUKAS 12.12- 18 95 


12 Amarga ing wektu iku uga Roh Suci 
bakal muruki kowé apa kang kudu 
kokaturaké." 

13Tumuli ana wong panunggalané wong 
akèh iku kang matur marang Yésus, 
"Guru, Paduka mugi karsa ndhawuhi 
sadhèrèk kawula, supados andum 
warisan kaliyan kawula." 

I4Nanging Yésus ngandika marang 
wong mau, "Sadulur, sapa sing ngangkat 
Aku dadi hakim utawa dadi panengah 
ana ing antaramu?" 

1> Banjur ngandika marang wong akèh, 
"Padha diwaspada lan diprayitna tumrap 
sakèhing kamurkan, sabab sanadyan 
wong duwé bandha nganti akèh banget, 
uripé ora gumantung marang kasugihané 
Iku." 

l6 Sawusé mangkono banjur padha 
dipangandikani ngagem pasemon, 
mangkéné, "Ana wong sugih, 
pametuning palemahané akèh banget. 

17 Banjur mikir: Kepriyé ya, rékané, aku 
ora duwé panggonan kanggo nyimpen 
pametu samono akèhé iku. 

18Tumuli kandha: Énaké mangkéné 
baé: lumbung-lumbungku 
dakbubrahané, banjur gawé kang 

luwih gedhé lan gandumku kabèh 
apadéné sakèhing barang-darbèkku 
daksimpené ana ing kono. 

19 Sawusé iku nyawaku nuli 
dakkandhanané: Hé, nyawaku, 
kowé wus duwé bandha akèh banget, 
cukup kanggo urip pirang-pirang taun, 
mulané ngasoa, mangana, ngombéa lan 
seneng-senenga. 

20 Ananging dhawuhé Allah marang 
wong mau: Hé, wong kang bodho, bengi 
iki uga nyawanira bakal kapundhut saka 
ing sira. Lan apa kang wus sira cawisaké 
iku, arep kanggo sapa? 

211ya kaya mangkono iku kadadéané 
wong kang nglumpukaké bandha 
kanggo awaké dhéwé, mangka ora duwé 
kasugihan ana ing ngarsané Allah." 

22Yésus banjur ngandika marang para 
sakabaté, "Mulané Aku pitutur marang 
kowé: Aja padha sumelang ing bab 
uripmu, apa kang bakal kokpangan, lan 
aja sumelang ing bab awakmu, apa kang 
bakal koksandhang. 

23Amarga urip iku ajiné ngungkuli 
pangan, lan badan iku ngungkuli 
sandhangan. 

24pPadha delengen, manuk gagak iku 
ora padha nyebar lan ora derep apadéné 
ora duwé gudhang utawa lumbung, 
êéwasemono padha diparingi pangan 
déning Allah. Ajimu rak banget anggoné 
ngungkuli manuk-manuk ikul 

2> Sapa ta panunggalanmu kang marga 
saka sumelang bisa nambahi umuré 
saasta? 

26 Dadi yèn kowé ora bisa nindakaké 
bab kang sepélé baé iku, kepriyé déné 
kok nyumelangaké bab liya-liyané? 

27 Padha tamatna kembang bakung kaé, 
ora ngantih ora nenun, éwadéné Aku 
pitutur marang kowé: Salomo sajroné 
sagunging kaluhurané, pangagemané 
ora ngungkuli éndahé salah sijining 
kembang iku. 

28 Dadi, yèn suket ing ara-ara, kang 
saiki isih ana, sésuk kabuwang ing geni, 
iku dipanganggoni déning Allah nganti 
kaya mangkono, saya manèh kowé, hé, 
wong kang cupet ing pangandel! 

22 Mulané aja padha mrihatinaké apa 
kang bakal kokpangan lan kokombé 
sarta aja melang-melang. 

SO Awit iku kabèh kang diupaya déning 
wong kang ora wanuh marang Allah. 

Ramamu rak ora kekilapan, yèn iku 
kabèh dadi kabutuhanmu. 

Sl Nanging Kratoning Allah iku padha 
upayanen, nuli kabèh iku mau bakal 
diwuwuhaké marang kowé. 

32Aja padha wedi, hé pepanthan 
Cilik! Amarga Ramamu wus kepareng 
maringaké Kraton iku marang kowé. 

33 Barang darbèkmu dolana kabèh, 
banjur dedanaa! Gawéa kanthong- 
kanthong kang ora bisa lawas, 
nglumpukna rajabrana ing swarga, 
kang ora bakal entèk, kang ora bakal 
katekanan maling sarta ora bakal 
karusak déning renget. 

34Amarga ing ngendi dunungé 
bandhamu, iya ing kono dununging 
atimu." 

3> "Lambungmu tetep sabukana lan 
lampumu tetepa murub. 

36 Sarta kowé padha kayaa wong-wong 
kang nganti-anti rawuhé bendarané saka 
pahargyan mantèn, supaya menawa 
wis kondur lan thothok-thothok lawang, 
ênggal bisa ngengani lawang. 

37 Begja para abdi kang sarawuhé 
bendarané ketemu isih melèk. Aku 
pitutur marang kowé: Satemené 

bendara mau bakal ngagem sabuké, 
para abdiné banjur padha didhawuhi 
mangan bebarengan, sarta bendara mau 
kang bakal ngladèni. 

38 Menawa rawuhé ing tengah wengi 
utawa ing wayah bangun ésuk mangka 
para abdi mau ketemu mangkono, begja 
wong-wong iku. 

“Nanging padha mangertia: Saupama 
kang duwé omah ngerti tekané maling 
jam pira, mesthi ora bakal ngenengaké 
baé omahé dibabah. 

#0 Mulané kowé kabèh padha tansah 
rumantia, awit rawuhé Putrané 
Manungsa iku ing wektu kang ora 
koknyana." 

41 Pétrus banjur munjuk, "Gusti, 
ingkang Panjenengan karsakaken 
kanthi pasemon punika punapa kawula 
sakanca, punapa inggih dhateng tiyang 
sadaya?" 

42 Paring wangsulané Gusti, "Sapa ta 
kang dadi pangruktining omah kang 
setya lan pinter, kang bakal diangkat 
déning bendarané dadi tetuwaning para 
abdi kang tinanggenah ngedum pangan 
marang para abdi kabèh ing wayah kang 
wus katemtokaké? 

43 Begja abdi kang ketemu nindakaké 
kuwajibané nalika bendarané rawuh. 

44 Aku pitutur marang kowé: Satemené 
bendarané mau mesthi bakal ngangkat 
wong iku dadi abdi kang tinanggenah 
ngawasi sakèhing barang kagungané. 

#> Nanging menawa abdi mau duwé 
gagasan mangkéné: Bendaraku kok ora 
rawuh-rawuh, banjur wiwit menthungi 
para abdi lanang lan wadon, sarta 
mangan lan ngombé nganti mendem, 

46 samangsa bendarané rawuh ing dina 
kang ora kanyana lan ing wayah kang 
ora disumurupi, mesthi wong mau bakal 
ditigas lan dipadhakaké karo wong kang 
ora setya. 

#7 Anadéné abdi kang ngerti marang 
karsané bendarané, mangka ora 
cecawis utawa ora nindakaké apa kang 
dikersakaké déning bendarané, iku bakal 
digebugi marambah-rambah. 

##Nanging kang ora ngerti marang 
karsané bendarané, mangka banjur 
nindakaké apa kang kagolong kena 
ing ukuman gebug, iku bakal tampa 
paukuman gebug, nanging ènthèng baé. 
Saben wong kang kaparingan akèh, iku 
bakal kapundhutan akèh, sarta kang 

dipracaya akèh, bakal kapundhutan 
luwih akèh manèh." 

49 "Tekaku iki saprelu nekakaké geni ing 
bumi lan sapira kang dakkarsakaké, geni 
iku wis murub! 

“OAku kudu kabaptis, lan sapira 
gedhéné kasusahaning atiku, sadurungé 
iku kelakon! 

LApa pangiramu, tekaku ing bumi iki 
nggawa katentreman? Ora, Aku pitutur 
marang kowé, dudu pirukun, nanging 
crah. 

“2Amarga wiwit saiki wong lima kang 
tunggal saomah bakal crah, kang telu 
nglawan kang loro, kang loro nglawan 
kang telu. 

2Kabèh bakal padha crah, bapa karo 
anaké lanang, lan anak lanang karo 
bapakné, embok karo anaké wadon, 
lan anak wadon karo embokné, embok 
maratuwa karo mantuné wadon, lan 
mantu wadon karo embokné maratuwa." 

“Ana manèh pangandikané Yésus 
marang wong akèh, "Menawa kowé 
padha weruh mendhung kandel ing sisih 
kulon, kowé banjur bisa kandha: Arep 
udan, lan tumuli iya kelakon mangkono. 

Sarta menawa ana angin saka kidul, 
kowé banjur kandha: Mengko bakal 
panas banget, lan iku iya tumuli kelakon 
mangkono. 

“Hé, wong lamis, pratandhané bumi 
lan langit kowé padha bisa nitèni, yagéné 
kowé ora bisa nitik kaanané jaman iki? 

7 Lan manèh yagéné kowé padha ora 
netepaké dhéwé apa kang bener? 

“SAmarga, menawa kowé karo 
lawananmu padha arep ngadhep marang 
pamaréntah, ana ing dalan ngudia 
rukun karo wong mau, supaya kowé aja 
nganti diladèkaké marang hakim, lan 
hakim banjur masrahaké kowé marang 
pambantuné sarta pambantu iku tumuli 
nglebokaké kowé ing pakunjaran. 

“2 Aku pitutur marang kowé: Kowé ora 
bakal metu saka kono sadurungé kowé 
mbayar utangmu nganti lunas." 

1 3 I Nalika samana ana wong 

sawatara kang padha sowan 
marang ngarsané Yésus ngaturi uninga 
bab wong-wong Galiléa kang padha 
kawutahaké getihé déning Pilatus, getihé 
dadi campur karo getih kurban kang 
diunjukaké déning wong-wong mau. 

2Yésus paring wangsulan, "Apa 
pangiramu wong-wong Galiléa mau 
luwih gedhé dosané katimbang karo 
dosané wong-wong Galiléa liyané 
kabèh, déné kataman lelakon kang kaya 
mangkono iku? 

3'Ora', kandhaku marang kowé. 
Nanging menawa kowé ora padha 
mratobat, kowé kabèh bakal padha tiwas 
kanthi patrap mangkono. 

tUtawa manèh apa pangiramu wong 
wolulas kang padha mati kebrukan 
menara ing Siloam kaé kaluputané 
ngluwihi wong ing Yérusalèm liyané 
kabèh? 

Ora, kandhaku marang kowé. 
Nanging menawa kowé kabèh padha 
ora mratobat, bakal tiwas kanthi patrap 
mangkono." 

Yésus banjur paring pasemon 
mangkéné, "Ana wong kang duwé wit 
anjir, kang katandur ing pakebonané 
anggur, banjur diparani digolèki wohé, 
nanging ora olèh. 

Tumuli kandha marang kang nggarap 
kebon anggur iku: Delengen, iki wus 
telung taun anggonku teka nggolèki 
wohé, kok ora ana. Mulané tegoren baé 

wit ikil Kanggo apa urip ana ing lemah 
kéné tanpa gunal 

SAtur wangsulané wong mau: Bendara, 
kajengipun gesang setaun malih, siti 
sakubengipun badhé kula paculi lan wit 
punika badhé kula rabuk. 

Mbokmenawi taun ngajeng saged 
awoh; menawi mboten, inggih lajeng 
kategora kémawon." 

l0Tng sawijining dina, pinuju dina 
Sabat, Yésus memulang ana ing papan 
pangibadah. 

1lIng kono ana wong wadon kang 
kapanjingan roh wus wolulas taun, 
satemah lara lan dadi wungkuk, ora bisa 
ngadeg jejeg. 

12 Bareng Yésus pirsa wong mau, 
banjur ditimbali sarta dipangandikani 
mangkéné, "Hé, Bu, lelaramu wus ilang." 

13Tumuli ditumpangi asta, lan sanalika 
iku uga wong wadon mau bisa ngadeg 
jejeg manèh lan banjur ngluhuraké 
asmané Allah. 

I4Nanging pangarepé papan 
pangibadah iku nepsu, jalaran 
Yésus nyarasaké wong ing dina Sabat, 
banjur kandha marang wong akèh, "Ana 
dina enem sing kanggo nyambut-gawé. 

Mulané tekaa ing salah sijiné dina iku 
supaya diwarasaké, aja ing dina Sabat." 

1> Nanging Gusti paring wangsulan, 
pangandikané, "Hé, wong-wong lamis, 
apa panunggalanmu ing dina Sabat 
ora nguculi sapiné utawa kuldiné saka 
ing kandhang banjur digawa menyang 
pangombèn. 

loWong wadon iki tedhak-turuné 
Abraham mangka wus wolulas taun 
lawasé kabanda déning Iblis, apa ora 
prelu diuculi bandané ing dina Sabat?" 

1 Nalika Panjenengané ngandika 
mangkono iku, kabèh kang nglawan 
padha kisinan, nanging wong akèh padha 
bungah awit saka sakèhé pandamel 
becik kang ngéram-éramaké kang wus 
katindakaké déning Panjenengané. 

18yésus banjur ngandika, "Kratoné 
Allah iku upamané apa, lan kena 
dakupamakaké apa? 

19 Iku kena kaupamakaké wiji sawi, 
kang kajupuk lan kasebar déning wong 
ana ing pakebonané, banjur thukul lan 
dadi uwit, nganti manuk-manuk ing 
awang-awang padha nusuh ana ing 


pang-pangé." 

20Lan pangandikané manèh mangkéné, 
"Kratoné Allah iku, kena dakupamakaké 
apa? 

211ku upamané kayadéné ragi 
kang dijupuk déning wong wadon 
lan dicampuraké ing glepung trigu 
patangpuluh liter, nganti kemrasukan 
kabèh." 

22Yésus banjur ndlajahi kutha-kutha 
lan désa-désa karo memulang, lan 
banjur nglajengaké tindaké menyang 
Yérusalèm. 

23Tumuli ana wong kang munjuk 
mangkéné, "Gusti, tiyang ingkang 
kawilujengaken menika punapa namung 
sakedhik?" 

24 Paring wangsulané Yésus marang 
wong-wong kang ana ing kono, "Padha 
ngudiya lumebu ing lawang kang ciyut! 
Sabab Aku pitutur marang kowé: Akèh 
wong kang ngudi lumebu, nanging ora 
bisa. 

2> Menawa kang kagungan dalem wus 
jumeneng lan ngancing lawangé, lan 
kowé ngadeg ana ing jaba sarta wiwit 
dhodhog-dhodhog lawang kalawan 
matur: Gusti, kawula nyuwun kori! 
Panjenengané bakal paring wangsulan 


LUKAS 13.26 - 31 107 


mangkéné: Aku ora wanuh, kowé iku 
sapa? 

26 Kowé bakal matur: Kawula sampun 
naté sami nedha lan ngombé wonten ing 
ngarsa Panjenengan, sarta Panjenengan 
sampun paring piwulang wonten ing 
margi-margi ing kitha kawula. 

27 Nanging Panjenengané bakal 
ngandika marang kowé: Aku ora wanuh, 
kowé iku wong ngendi, padha sumingkira 
saka ngarepku, hé wong kang padha 
gawé pialal 

281Ing kono bakal ana panangis lan 
keroting untu, malika kowé padha weruh 
Abraham lan Iskak sarta Yakub apadéné 
sakèhing nabi padha ana ing Kratoné 
Allah, mangka kowé dhéwé padha 
kabuwang ing jaba, 

29 sarta bakal ana wong kang padha 
teka saka ing wétan lan kulon tuwin saka 
ing lor lan kidul, padha bakal kembul 
bujana ana ing Kratoné Allah. 

SOLah satemené ana wong kang kari 
dhéwé bakal dadi kang kawitan, lan ana 
wong kang kawitan bakal dadi kang kari 
dhéwé." 

3lIng nalika iku ana wong Farisi 
sawatara kang padha sowan lan matur 

marang Yésus, "Panjenengan kula aturi 
sumingkir saking ngriki, awit Hérodès 
ngangkah badhé nyédani Panjenengan.' 

32 Paring wangsulané Yésus, "Padha 
lungaa, kandhaa marang asu wawar 
iku: Aku nundhungi sétan lan marasaké 
wong, ing dina iki lan sésuk, déné ing 
telung dinané Aku bakal wus rampung. 

S2Nanging ing dina iki, lan sésuk 
tuwin suk embèên, Aku kudu nerusaké 
lakuku, amarga ora samesthiné kang 
jeneng nabi dipatèni ana ing sanjabané 
Yérusalèm. 

34Yérusalèm, Yérusalèm, kowé kang 
matèni para nabi lan mbenturi watu 
marang wong-wong kang padha diutus 
nemoni kowé. Wus makaping-kaping 
anggonku arep nglumpukaké anak- 
anakmu, padha kaya babon anggoné 
nglumpukaké kuthuk-kuthuké ana ing 
sangisoring swiwiné, nanging kowé ora 
gelem. 

3>Lah omahmu bakal kapasrahaké 
suwung marang kowé. Nanging Aku 
pitutur marang kowé: Kowé bakal 
padha ora ndeleng Aku manèh nganti 
tumeka ing wektuné kowé padha kandha 


LUKAS 14.1-7 109 


mangkéné: Binerkahana kang rawuh 
atas asmané Pangéran." 

14 Ing sawijining dina Sabat, Yésus 

rawuh ing omahé panggedhéné 
wong Farisi, arep dhahar ana ing kono. 
Wong kabèh kang ana ing kono padha 
maspadakaké Panjenengané kanthi 
temenan. 

2Ing kono ana wong lara busung 
ngadeg ing ngarsané. 

3Yésus banjur ngandika marang para 
ahli Torèt lan para Farisi mangkéné, 
"Marasaké wong ing dina Sabat iku kena 
apa ora?" 

#4Kabèh padha meneng baé. 
Panjenengané banjur ngasta tangané 
wong kang lara mau lan nyarasaké sarta 
ndhawuhi lunga. 

“Sawusé mangkono banjur ngandika 
marang wong-wong mau, "Sapa 
panunggalanmu, kang anaké utawa 
sapiné kecemplung ing sumur, 
ora banjur énggal-énggal nulungi 
dientasaké, sanadyan ing dina Sabat?" 

@Wong-wong mau ora ana kang bisa 
ngaturi wangsulan. 

7 Bareng Yésus pirsa tamu-tamu padha 
milih palinggihan ing ngarep dhéwé, 

banjur padha dipangandikani pasemon 
mangkéné, 

#"Menawa kowé diulemi jagong 
mantèn, kowé aja linggih ing ngarep 
dhéwé, awit mbokmenawa kang duwé 
gawé wus ngulemi wong kang luwih 
kajèn katimbang karo kowé, 

supaya wong kang ngulemi kowé 
lan wong mau aja padha marani kowé 
lan kandha marang kowé: Kula aturi 
pindhah, palenggahan punika kagem 
sadhèrèk punika. Kowé banjur kapeksa 
ngalih linggih ing buri dhéwé kanthi 
wirang. 

l0 Mulané, menawa kowé diulemi, 
linggiha ing buri dhéwé. Mbokmenawa 
mengko sing duwé omah banjur marani 
lan kandha marang kowé: Sadhèrèk, 
mangga kula aturi lenggah ing ngajeng. 
Temahan kowé katon anggonmu kajèn 
ana ing ngarepané para dhayoh liyané 
kabèh. 

11 Sabab sing sapa ngluhuraké awaké 
dhéwé, bakal kaasoraké, lan sing 
sapa ngasoraké awaké dhéwé bakal 
kaluhuraké." 

12yésus uga banjur ngandika marang 
wong kang ngaturi rawuh Panjenengané, 

"Menawa kowé nganakaké pésta ing 
wayah awan utawa bengi, kowé aja 
ngulemi mitra-mitramu, utawa sadulur- 
sadulurmu, utawa sanak-kadangmu 
utawa tangga-teparomu kang sugih- 
sugih, amarga iku bakal padha genti 
ngulemi kowé, dadi kowé wus olêh 
piwales. 

13 Nanging, menawa kowé nganakaké 
pésta, ngulemana wong-wong kang 
mlarat, kang cacad, kang lumpuh lan 
kang wuta. 

14yèn mangkono kowé bakal rahayu, 
amarga wong iku kabèh ora padha duwé 
kang dianggo males marang kowé. Déné 
kowé bakal tampa piwales bésuk ing 
dina tanginé para wong mursid." 

1> Krungu pangandika kang mangkono 
iku, ana tamu kang matur marang Yésus, 
"Rahayu tiyang ingkang sami badhé 
kasegah nedha wonten ing Kratoning 
Allah." 

l6Nanging Yésus ngandika marang 
wong mau, "Ana wong nganakaké pésta 
gedhèn lan ngulemi wong akèh. 

17 Bareng wus ndungkap wayahé 
bujana, baturé dikongkon kandha 
marang wong kang padha diulemi: 

Sumangga sami karsaa rawuh, amardi 
sadayanipun sampun cumawis. 

l8Nanging kabèh, mbaka siji, padha 
nyuwun ngapura. Wong kang kapisan 
matur mangkéné: Kula mentas tumbas 
pategilan, kula badhé ningali mrika, mila 
kula nyuwun pangapunten. 

19 wong liyané matur mangkéné: Kula 
mentas tumbas lembu gangsal rakit, 
kula badhé késah nyobi lembu-lembu 
punika, mila nyuwun pangapunten. 

2OWong liyané manèh matur: Kula 
saweg kémawon émah-émah, mila 
mboten saged sowan. 

21 Batur mau banjur mulih ngaturaké 
iku kabèh marang bendarané. Kang 
duwé omah nepsu banget sarta kandha 
marang baturé: Enggal menyanga ing 
dalan-dalan lan lurung-lurungé kutha, 
wong mlarat, wong cacad, wong wuta 
lan wong lumpuh padha iriden mréné. 

22 Baturé tumuli matur: Bendara, 
sadaya dhawuh panjenengan sampun 
kalampahan, éwasemanten papanipun 
taksih tirah. 

23 Bendarané banjur kandha marang 
baturé: Menyanga ing lurung-lurung lan 
ing dalan-dalan cilik, wong-wong sing 

ana ing kono padha peksanen mlebu 
mréné, amarga omahku kudu kebak. 

24 Awit aku pitutur marang kowé: 
Wong kang padha diulemi dhisik mau 
siji baé ora ana kang bakal ngrasakaké 
suguhanku." 

2> Nalika Yésus tindak kadhèrèkaké 
wong akèh gumrudug, Panjenengané 
tumolèh banjur ngandika marang 
wong-wong mau, 

26 "Menawa ana wong kang sowan ing 
ngarsaku, mangka ora sengit marang 
bapakné, ibuné, bojoné, anak-anaké, 
sadulur-saduluré lanang utawa wadon, 
malah uripé dhéwé pisan, iku ora bisa 
dadi muridku. 

27 Sing sapa ora manggul salibé lan 
ngetut-buri Aku, iku ora bisa dadi 
muridku. 

28 Sabab sapa ta panunggalanmu 
kang menawa arep ngadegaké menara, 
ora linggih dhisik ngétung-étung, apa 
dhuwité cukup kanggo ngragadi nganti 
sarampungé. 

29 Supaya menawa wus rampung 
pondhasiné, mangka ora bisa 
mbacutaké, sakèhé wong kang 
weruh aja nganti padha ngécé, 

SO mangkéné: Wong iku wani ada-ada 
gegawéan, nanging kok ora bisa 
ngrampungakél 

3luUtawa, ratu ngendi sing menawa 
arep perang nglawan ratu liyané, ora 
lenggah dhisik prelu nimbang-nimbang, 
apa wadyabala sepuluh èwu iku cukup 
kanggo nglawan kang nekani kalawan 
nggawa bala rongpuluh èwu? 

32Menawa ora, mesthi banjur utusan, 
mumpung mungsuh iku isih adoh, prelu 
nakokaké sarat-saraté bedhamèn." 

33 Mangkono uga saben wong 
panunggalanmu, kang ora bisa ninggal 
sabarang darbèké kabèh, iku ora bisa 
dadi muridku. 

34Uyah iku pancèn migunani, nanging 
menawa ilang asiné, apa kang kanggo 
mulihaké rasa asiné? 

3s5Wus ora ana gunané, kanggoa lemah 
utawa kanggoa rabuk, mung banjur 
dibuwang baé. Sing sapa duwé kuping 
kanggo ngrungokaké, ngrungoknal 
1 5 1 Para juru-narik-pajeg lan wong 

dosa padha sowan ing ngarsané 
Yésus ngrungokaké piwulangé. 

2 Para Farisi lan para ahli Torèt padha 

grundelan, pangucapé, "Wong iku kok 

nampani para wong dosa lan mangan 
bebarengan." 

3 Panjenengané banjur paring pasemon, 
mangkéné, 

4"Gapa panunggalanmu, kang duwé 
wedhus satus, mangka ana siji sing 
ilang, apa ora banjur nggolèki sing ilang 
iku nganti saketemuné, sing sangang 
puluh sanga ditinggal ana ing ara-ara 
samun? 

“Lan menawa wis ketemu, nuli 
dipanggul kalawan bungah, 

@sarta satekané ing omahé, banjur 
ngundangi mitra-mitrané lan tangga- 
teparoné sarta padha dikandhani: Payo, 
padha bebarengan bungah-bungah karo 
aku, sabab wedhusku kang ilang wis 
ketemu. 

Aku pitutur marang kowé: Iya kaya 
mangkono iku ing swarga bakal ana 
kabungahan gedhé marga ana wong 
dosa siji kang mratobat, ngluwihi 
kabungahan kang tumrap wong sangang 
puluh sanga kang ora usah mratobat." 

#"Samono uga, endi ana wong wadon 
kang duwé dhuwit dirham sepuluh, 
mangka ilang siji, kok ora banjur nyumed 

damar lan nyaponi omahé, nggolèki 
njlimet nganti saketemuné? 

Lan menawa wis ketemu, banjur 
ngundangi mitra-mitrané lan tangga- 
teparoné sarta padha dikandhani 
mangkéné: Dhuwitku dirham kang 
ilang wus ketemu. Payo, padha 
bungah-bungah bebarengan karo aku. 

10 Aku pitutur marang kowé: Samono 
uga para malaékaté Allah bakal padha 
bungah-bungah, jalaran ana wong dosa 
siji Kang mratobat." 

11 yésus ngandika manèh, "Ana wong 
duwé anak lanang loro. 

12 Anak kang wuragil matur marang 
bapakné: Bapak, keparenga kula nyuwun 
sapéranganing barang darbé ingkang 
dados panduman kula. Bapakné iya 
banjur mbagé-mbagé barang darbèké, 
diwènèhaké marang sakaroné. 

13 Let sawatara dina kang wuragil 
mau banjur ngedoli pandumané kabèh, 
sawusé mangkono nuli lunga menyang 
nagara kang adoh. Ana ing kana 
bandhané diebrèh-ebrèh dianggo nguja 
kekarepané nganti entèk kabèh. 

14 Kapinujon ing tanah kono ana 
paceklik kang nggegirisi, wong 

anom mau banjur wiwit nandhang 
kacingkrangan. 

1> Tumuli ngèngèr marang wong ing 
tanah kono, banjur dikon ngrumati 
babi-babiné ana ing pategalané. 

lONuli kepéngin ngisèni wetengé 
kalawan ampas pakan babi iku, nanging 
ora ana wong kang gelem mènèhi. 

17 Banjur ngrumangsani kaanané, 
temahan ngudarasa mangkéné: Buruhé 
bapakku pirang-pirang lan padha bisa 
mangan nganti turah-turah, mangka aku 
ana ing kéné bisa mati kaliren. 

18 Aku dakmulih menyang ing dalemé 
bapakku lan matur: Bapak, kula sampun 
nglampahi dosa dhateng swarga lan 
dhateng Bapak, 

19 kula sampun mboten pantes 
kawastanan putranipun Bapak malih; 
keparenga kula kadadosna berahipun 
Bapak kémawon. 

20 Banjur ngadeg lan mulih marani 
bapakné. Nalika isih adoh, bapakné wus 
ngawasaké tekané, atiné trenyuh banget 
marga saka welasé. Tumuli diplayoni, 
banjur dirangkul lan diambungi. 

21 Anaké matur: Bapak, kula sampun 
nglampahi dosa dhateng swarga tuwin 

dhateng Bapak. Kula sampun mboten 
pantes kawastanan putranipun Bapak 
malih. 

22 Nanging bapakné préntah marang 
batur-baturé: Enggal jupukna jubah 
kang apik dhéwé, nuli enggokna, drijiné 
anggonana ali-ali lan sikilé anggonana 
trumpah. 

23 Banjur njupuka pedhèt sing lemu, 
belèhen. Payo padha mangan lan 
seneng-seneng. 

24 Sabab anakku iki wus mati, urip 
manèh, wis ilang, ketemu. Banjur padha 
wiwit sukan-sukan. 

2> Nalika iku anaké pambarep lagi 
ana ing pategalan. Bareng mulih lan 
wus cedhak karo omahé, krungu 
swaraning tetabuhan lan wong kang 
padha tetembangan nganggo jejogèdan. 

26 Banjur ngundang salah sawijining 
batur lan ditakoni, apa tegesé iku kabèh. 

27 Aturé batur mau: Punika ingkang 
rayi rawuh, déné ingkang rama sampun 
dhawuh mragat pedhèt ingkang 
lema, amargi kepanggih malih kaliyan 
putranipun kanthi wilujeng. 

28 Anak pambarep mau temah nepsu lan 
ora gelem lumebu ing omah. Bapakné 
nuli metu lan ngarih-arih. 

22 Nanging diwangsuli mangkéné: 
Sampun mataun-taun anggèn kula 
ngladosi Bapak lan mboten naté nerak 
wewaleripun Bapak, nanging Bapak 
mboten naté maringi cempé satunggal 
kémawon, kanggé bingah-bingah kaliyan 
kanca-kanca kula. 

SONanging sareng putranipun Bapak 
ingkang ngebrêèh-ebrèh raja-darbèkipun 
Bapak, kadamel mblunthah kaliyan 
sundel-sundel, saweg kémawon 
dhateng, Bapak lajeng mragat pedhèt 
ingkang lema kanggé piyambakipun. 

31 Bapakné kandha: Anakku, enggèr, 
kowé iku salawasé urip bareng karo aku, 
lan apa saduwèkku iku duwèkmu. 

32 Awaké dhéwé kabèh wus samesthiné 
kudu padha bungah-bungah lan seneng- 
seneng, jalaran adhimu wis mati urip 
manèh, wis ilang ketemu." 

1 6 lAna manèh pangandikané 

Yésus marang para muridé, "Ana 
wong sugih duwé juru-reksa-bandha, 
diwadulaké menawa ngawut-awut 
barang darbèké. 

2Mulané banjur diundang lan 
dikandhani mangkéné: Aku krungu 
apa bener tumindakmu kang kaya 
mangkono? Mara, aku wênêhana 
palapuran tumrap rereksanmu, 
amarga kowé wus ora kena nerusaké 
pagawéanmu. 

3 Juru-reksa-bandha mau nuli mikir: 
Gèk aku arep nyambut-gawé apa yèn 
aku nganti dipecat. Macul aku ora bisa, 
ngemis aku isin. 

41ya, aku ngerti apa kang bakal 
daklakoni supaya menawa aku sida 
dipecat saka ing pagawéanku dadi 
juru-reksa-bandha, ana wong kang 
gelem nampa aku ing omahé. 

“Wong kang padha utang marang 
majikané padha diundangi siji-siji. Wong 
kang kapisan dikandhani mangkéné: 
Pira utangmu marang majikanku? 

@Wangsulané: Lisah satus tong. Banjur 
dikandhani: Enya iki layang-utangmu. 
Linggiha, gawéa layang-utang liyané, 
saiki uga, kang muni: Sèket tong. 

Wong kang kapindho ditakoni: Lah 
kowé utangmu pira? Wangsulané wong 
mau: Gandum satus dhacin. Banjur 
dikandhani: Enya iki layang-utangmu. 

Gawéa layang-utang liyané, tulisen: 
Wolung puluh dhacin. 

#Majikané banjur ngalem marang 
juru-reksa-bandha kang ora jujur iku, 
marga saka anggoné duwé akal kang 
mangkono iku. Sabab para anaking jagat 
iki tumrap kang tunggal golongan, akalé 
ngluwihi para ahli-warising pepadhang. 

2Lan Aku pitutur marang kowé: 
Padha mbanguna memitran kalawan 
migunakaké Mamon kang ora jujur, 
supaya menawa Mamon mau wus ora 
bisa mitulungi kowé manèh, kowé banjur 
ditampani ana ing tarub kang langgeng." 

l0 "Sapa kang tumemen tumrap 
prakara-prakara kang sepélé, iya 
tumemen ing prakara-prakara kang 
wigati. Lan sapa kang ora tumemen 
tumrap prakara-prakara kang sepélé, iku 
iya ora tumemen ing prakara-prakara 
kang wigati. 

11 Dadi, menawa kowé ora kena 
dipracaya ing bab Mamon, kang ora jujur 
iku, sapa kang bakal mitayakaké bandha 
kang sayekti marang kowé? 

l2lan menawa kowé ora kena dipracaya 
tumrap baranging liyan, sapa kang bakal 
pracaya marang barangmu? 

130Ora ana batur kang bisa ngladèni 
bandara loro. Amarga menawa 
mangkono, mesthi bakal sengit marang 
kang siji lan tresna marang sijiné, utawa 
setya marang kang siji lan nyepêlèkaké 
marang sijiné. Ora bisa kowé ngawula 
marang Allah lan marang Mamon." 

14 Pangandika mau kabèh iya kaprungu 
déning para Farisi, kang padha mata- 
dhuwiten, satemah padha ngrèmèhaké 
Panjenengané. 

15 Yésus banjur ngandika marang wong- 
wong mau, "Kowé padha mbeneraké 
awakmu dhéwé ana ing sangareping 
wong, nanging Allah nguningani isining 
atimu. Sabab apa kang dianggep 
pinunjul lan disenengi déning manungsa, 
iku dianggep asor sarta sinengitan 
déning Allah. 

16 Angger-anggering Torèt lan kitab- 
kitabé para nabi iku kanggoné mung 
nganti jamané Yohanes. Wiwit wektu iku 
Kratoning Allah kaundhangaké lan saben 
wong mbudidaya sakatogé, kepéngin 
lumebu ing kono. 

17 Ananging luwih gampang sirnané 
langit lan bumi, katimbang karo 

bataling titik siji baé kang ana ing 
angger-anggering Torèt. 

18 Saben wong kang megat somahé, 
banjur rabi liyané, iku laku jina; lan sapa 
kang ngrabèni wong wadon kang dipegat 
déning kang lanang mau, iku iya laku 
jina." 

19 "Ana wong sugih kang tansah 
manganggo jubah wungu lan kain kang 
alus, sarta saben dina asuka-rena kanthi 
mêwah. 

20Llan ana wong ngemis jenengé 
Lazarus, awaké sakojur gudhigen; 
nggléthak ana ing sacedhaké rêégoling 
omahé wong sugih mau, 

21 sarta kepéngin banget olèh gogrogan 
saka ing méjané wong sugih iku kanggo 
nambani luwéné. Nanging malah diparani 
asu-asu sing padha ndilati gudhigé. 

22Wong miskin mau banjur mati, nuli 
digawa déning para malaékat menyang 
pangkoné Abraham. Wong sugih mau iya 
mati, banjur dikubur. 

23Lan nalika wong sugih mau kang lagi 
nandhang sangsara ana ing sajroning 
teleng-palimengan iku tumenga, nuli 
weruh Abraham ana ing kadohan 
mangku Lazarus. 

24 Banjur nguwuh-uwuh, aturé: Dhuh, 
Rama Abraham, mugi karsa paring 
kawelasan dhateng kula. Lazarus mugi 
kadhawuhan nyelupaken pucuking 
drijinipun ing toya, kanggé ngasrepaken 
ilat kula, amargi kula nandhang sangsara 
sanget wonten ing urubing latu punika. 

2> Nanging Abraham mangsuli, 
pangandikané: Anggèr, élinga, yèn 
kowé wus tampa samubarang kang 
becik salawasé uripmu, nanging Lazarus 
tampa samubarang kang ora becik. Saiki 
wong iku tampa panglipur, déné kowé 
nandhang sangsara banget. 

2ê Kajaba saka iku ing antarané kowé 
lan aku karo Lazarus ana jurang kang ora 
kena diliwati, supaya wong ing kéné kang 
arep padha menyang panggonanmu 
utawa wong kang ana ing panggonanmu 
padha arep mréné, ora bisa. 

27 Aturé wong mau: Manawi makaten, 
panyuwun kula, dhuh Rama, Lazarus 
mugi kadhawuhan dhateng griyanipun 
bapa kula, 

28Sawit sadhèrèk kula taksih gangsal, 
supados sami kaêngetna kanthi saèstu, 
amrih ing béênjingipun sampun ngantos 

sami lumebet ing papan kasangsaran 
punika. 

22 Nanging pangandikané Abraham: 
Iku wus padha nduwèni paseksiné Musa 
lan para nabi liyané. Iya iku kang kudu 
padha digatèkaké. 

SO Aturé wong mau: Mboten, Rama, 
dèrèng cekap. Nanging manawi wonten 
tiyang pejah ingkang ndhatengi, tamtu 
sami badhé mratobat. 

31 Pangandikané Abraham: Menawa ora 
padha nggatèkaké paseksiné Musa lan 
para nabi liyané, mesthi iya ora kena 
dikandhani, sanadyan kang ngandhani 
iku wong kang tangi saka ing antarané 
wong mati." 

1 7 1 Yésus ngandika marang para 

muridé, "Ora kena ora mesthi 
bakal ana panasaran, nanging bilai kang 
njalari anané panasaran iku. 

2Luwih becik menawa wong iku 
dikalungana watu panggilingan lan 
banjur dicemplungaké ing sagara, 
katimbang nasaraké wong kang isih 
ringkih pracayané iki. 

3Reksanen awakmu dhéwé! Menawa 
sadulurmu duwé kaluputan welêhna; 
menawa kaduwung, apuranen. 

#Saupama anggoné kaluputan marang 
kowé ngantia kaping pitu sadina lan 
kaping pitu uga anggoné marani kowé 
sarta pratéla: Aku kaduwung, iya kudu 
kokapura." 

Para rasul nuli munjuk marang 
Gusti, "Kawula mugi sami kaparingan 
kapitadosan!" 

@Paring wangsulané Gusti, "Menawa 
kowé duwé pangandel sanadyan 
gedhéné mung sawiji sawi baé, lan yèn 
kowé banjur ngucap marang wit anjir 
iki: Rungkada, tumancepa ing sagara; 
mesthi bakal nurut marang préntahmu 
iku." 

7 "Sapa panunggalanmu kang duwé 
batur, kang mluku utawa angon 
raja-kayané, saulihé saka pategalan 
apa banjur dikandhani: Ayo, endang 
mangan! 

SApa ora malah kosok-baliné, 
dikandhani mangkéné: Aku cawisana 
mangan. Nganggoa sabuk lan 
ngladènana aku nganti sarampungé 
anggonku mangan lan ngombé. Lan 
sawusé iku kowé lagi kena mangan lan 
ngombé. 

2Apa batur mau banjur diwènèhi 
panarima, marga saka anggoné wis 
nglakoni apa kang diprêntahaké? 

10 Mangkono uga kowé. Menawa kowé 
wis nglakoni kabèh kang kapréntahaké 
marang kowé, kowé banjur padha 
matura: Kula sadaya punika namung 
abdi-abdi ingkang tanpa gina, amargi 
namung sami nindakaken punapa 
ingkang dados kuwajiban kula." 

11 Nalika tindak menyang Yérusalèm, 
Yésus miyos ing sauruting tapel-watesé 
Samaria lan Galiléa. 

12 Bareng lumebet ing sawijining désa, 
ana wong lara kusta sepuluh sowan 
marang Panjenengané, nanging mung 
ngadeg kapara adoh, 

13 sarta padha nguwuh kanthi sora, 
unjuké, "Dhuh, Guru, kawula mugi sami 
Panjenengan welasi!" 

I14 Panjenengané nuli mirsani wong- 
wong mau lan ngandika, "Kowé padha 
lungaa, awakmu priksakna marang para 
imam!" Kocapa, sajroné padha lumaku 
iku, padha birat najisé. 

1> Ana siji kang bareng weruh yèn wus 
waras, banjur bali ngluhuraké Allah 
kanthi swara sora. 

l6 Nuli nyungkemi sampéyané Yésus, 
ngunjukaké panuwun. Mangka iku wong 
Samaria. 

17 Yésus banjur ngandika, "Apa mau ora 
wong sepuluh kang birat najisé? Lah, 
kang sanga endi? 

18 Apa panunggalané iku ora ana kang 
bali ngluhuraké Allah, kajaba mung 
wong manca iki?" 

19 Banjur ngandika marang wong mau, 
"Ngadega, lungaa, pracayamu kang wus 
mitulungi kowé." 

20 Bareng wong Farisi padha matur 
pitakon bab bésuk kapan bakal 
rawuhé Kratoné Allah, Yésus nuli 
paring wangsulan, pangandikané, 
"Rawuhé Kratoning Allah iku tanpa 
pratandha-pratandha kang katon, 

21 sarta wong iya ora bisa kandha: 
Lah ana ing kéné, utawa ana ing kanal 
Amarga satemené Kratoning Allah iku 
ana ing antaramu." 

22 Banjur ngandika marang para 
muridé, "Bakal tumeka ing wektuné, 
kowé padha kepéngin nyumurupi salah 
sijining dinané Putraning Manungsa, 
nanging ora bakal bisa nyumurupi. 

23 Garta wong bakal ngandhani kowé: 
Lah, ana ing kana; lah ana ing kénêl 
Kowé aja mrana lan aja kêlu. 

24 Awitdéné kaya kilat anggoné 
gumebyar saka ing tepining langit ing 
sisih kéné tekan ing sisih kana, iya kaya 
mangkono uga Putraning Manungsa ana 
ing dina bakal rawuhé. 

2> Nanging Panjenengané kudu 
nandhang sangsara akèh dhisik lan 
katampik déning wong-wong ing jaman 
iki. 

26 Sarta kayadéné nalika jamané Nuh, 
iya kaya mangkono kaanané bésuk ing 
dina-dinané Putraning Manungsa. 

2/ Wong-wong padha mangan lan 
ngombé, padha omah-omah lan diomah- 
omahaké, nganti tumeka ing dinané Nuh 
lumebet ing prau; banjur ana banjir 
gedhé, kang numpes wong kabèh. 

28Uga kaya kang kelakon nalika jamané 
Lut: wong-wong padha mangan lan 
ngombé, padha dol-tinuku, padha 
nenandur lan padha yeyasa. 

22 Nanging ing dina oncaté Lut saka 
Sodom, banjur ana udan geni lan udan 
welirang saka ing langit, kang numpes 
wong kabèh. 

S0Iya kaya mangkono bésuk kababaré 
ing dina Putraning Manungsa. 

3lSapa baé kang dina iku pinuju ana 
ing payon, mangka barang-barangé ana 
ing jero omah, aja mudhun njupuki; 
mangkono uga kang lagi ana ing 
pategalan, aja mulih. 

32 Elinga marang somahé Lut! 

33Sapa kang ngudi rumeksa marang 
nyawané, bakal kélangan nyawané, lan 
sapa kang kélangan nyawané, iku bakal 
nylametaké nyawané. 

34Aku pitutur marang kowé: Ing bengi 
iku bakal ana wong loro kang tunggal 
sapaturon, kang siji bakal kapulung, 
sijiné bakal katilar. 

3> Ana wong wadon loro kang lagi 
padha nggiling gandum, kang siji bakal 
kapulung, sijiné bakal katilar." 

36 [Menawa ana wong loro ing 
pategalan, kang siji bakal kapulung, 
sijiné bakal katilar. | 

37 Para murid banjur padha munjuk 
marang Yésus, "Wonten ing pundi, 
Gusti?" Paring wangsulané, "Ing ngendi 
ana bathang, iya ing kono manuk-manuk 
garudha bakal padha nglumpuk." 

18 1 Sawisé kuwi Gusti Yésus nuli 
maringaké pasemon marang para 
sekabaté, sing maksudé supaya tansah 
padha ndedonga lan aja padha semplah. 

2Gusti Yésus ngandika: "Ing sawijining 
kutha ana hakim sing ora wedi karo 
Gusti Allah lan ora mreduli karo wong. 

3Ing kutha kono uga ana randha sing 
bola-bali nekani hakim mau lan nyuwun 
kaadilan tumrap enggoné prekaran, 
aturé: “Anggèn kawula prekawisan 
kaliyan tiyang menika mugi panjenengan 
rêncangi.” 

“Nganti sawetara lawasé hakim mau 
ora gelem mbiyantu. Nanging wekasané 
hakim mau nggagas mengkéné: 
“Senajan aku ora wedi karo Gusti Allah, 
lan ora preduli karo wong, 

“nanging merga randha iki pijer 
teka waé ngganggu aku, luwih becik 
prekarané nuli dakadilané, supaya wong 
kuwi ora bola-bali teka lan wekasané 
ngamuk aku.” 

#Pangandikané Gusti Yésus: "Padha 
titènana apa sing dikandhakaké déning 
hakim sing sewenang-wenang maul 

7Yèn umaté Allah rina wengi padha 
nyuwun tulung, apa Gusti Allah ora 

nuli bakal paring adil marang umaté 
mau? Apa Panjenengané arep nyenyuwé 
enggoné paring pitulungan? 

#Ngandela, Panjenengané bakal énggal 
paring adil! Nanging menawa Putrané 
Manungsa mbésuk rawuh, apa ing 
bumi kéné isih ana wong sing duwé 
pengandel?" 

Gusti Yésus nuli maringaké pasemon 
sing katujokaké marang wong-wong 
sing nganggep awaké dhéwé sampurna, 
sarta ngrêmèêhaké wong liya. 

10 Pangandikané: "Ana wong loro padha 
mlebu ing Pedalemané Allah, arep 
ndedonga. Sing siji wong Farisi, lan sing 
sijiné pegawé pajeg. 

ll Wong Farisi mau ngadeg ing 
panggonan sing gampang katon ing 
wong lan ndedonga mengkéné: “Dhuh 
Allah, kawula ngaturaken panuwun 
dhateng Panjenengan, awit kawula 
mboten sami kaliyan tiyang-tiyang sanês 
ingkang srakah, ingkang remen ngapusi, 
ingkang lampah jina, lan mboten sami 
kaliyan pegawé pajeg menika. 

12 Saben seminggu kula siyam kaping 
kalih, sarta saprasedasanipun pamedal 
kawula, kawula sedhekahaken. 

13 Nanging pegawé pajeg mau ngadeg 
ana ing kadohan, malah ndangak waé 
ora wani, mung tebah-tebah dhadha, 
sarta matur mengkéné: “Dhuh Allah, 
kawula tiyang dosa, mugi Panjenengan 
welasi.” 

14 "Ngandela, saungkuré saka ing 
papan kono, pegawé pajeg mau sing 
pandongané ketrima déning Gusti Allah, 
dudu wong Farisi mau. Awit saben wong 
sing ngluhuraké awaké dhéwé, bakal 
diasoraké, déné wong sing ngasoraké 
awaké dhéwé, kuwi bakal diluhuraké." 

I Nuli ana wong sing padha teka 
nyowanaké anaké sing isih cilik-cilik 
marang ngarsané Gusti Yésus, supaya 
padha ditumpangi asta sarta diberkahi. 
Bareng weruh sing mengkono mau 
para sekabat padha nepsu marang 
wong-wong mau. 

lêNanging Gusti Yésus nimbali wong- 
wong sing padha arep nyowanaké 
anak-anaké mau sarta ngandika: 
"Karebèn bocah-bocah kuwi marek 
marang Aku, awit wong sing kaya bocah 
kuwi sing padha dadi umat ing Kratoné 
Allah. 

17 Elinga, wong sing pambangun-turuté 
ora kaya bocah cilik iki, ora bisa dadi 
umat ing Kratoné Allah." 

18 Ana sawijining panuntuné wong 
Yahudi nyuwun pirsa marang Gusti 
Yésus: "Guru ingkang utami; menapa 
ingkang kedah kula lampahi, supados 
angsal gesang ingkang sejatos?" 

19 Pangandikané Gusti Yésus: "Yagéné 
kowé ngarani Aku utama? Ora ana wong 
siji waé sing utama, sing utama kuwi 
mung Gusti Allah piyambak. 

20Kowé mesthiné wis ngerti surasané 
angger-angger: “Kowé aja laku 
jina; kowé aja mematèni; kowé aja 
nyenyolong; kowé aja goroh; lan 
ngajènana marang bapak lan ibumul!”" 

21Wong mau mangsuli: "Kasinggihan. 
Sedaya pepakêning angger-angger wau 
sampun kula lampahi wiwit alit mila." 

22 Nalika mireng wangsulan mau Gusti 
Yésus nuli ngandika: "Isih ana saprekara 
sing kudu koklakoni: Kabèh saduwèk- 
duwêkmu edolana, lan edum-edumna 
marang wong miskin, temah kowé bakal 
olèh bandha ana ing swarga. Sawisé 
kuwi nuli mrénéa mèlua Aku." 

23 Bareng krungu pangandika sing 
mengkono mau, wong kuwi sedhih, awit 
dhèwèké sugih banget. 

24 Bareng Gusti Yésus pirsa yèn wong 
mau sedhih banget, nuli ngandika: "Iba 
angêlé wong sugih dadi kawula ing 
Kratoné Allah! 

2> Luwih gampang unta mlebu ing 
bolongané dom, tinimbang wong sugih 
dadi kawula ing Kratoné Allah." 

26 Wong-wong sing padha ngrungokaké 
pangandikané Gusti Yésus mau nuli 
padha nyuwun pirsa: "Menawi mekaten 
sinten ingkang saged wilujeng?" 

27 Pangandikané Gusti Yésus: "Apa 
sing tumrapé manungsa mokal, kuwi 
tumrapé Gusti Allah ora mokal." 

28 pétrus nuli matur: "Kawula sampun 
sami nilar balé griya kawula sarta 
ndhèrèk Panjenengan." 

29 Pangandikané Gusti Yésus: "Kuwi 
bener! Ngandela, saben wong sing 
ninggal omahé, utawa bojoné, utawa 
seduluré, utawa bapak lan ibuné, utawa 
anak-anaké, merga enggoné ngabdi 
lan mbangun-turut marang dhawuhé 
Kratoné Gusti Allah, 

SOwong kuwi mesthi bakal nampani 
ganjaran tikel-matikel ing jaman saiki, 
lan nampani urip langgeng ing jaman 
akir." 

31 Gusti Yésus nuli nimbali 
sekabaté rolas, diajak misah, sarta 
dipangandikani: "Padha titènana! Kita 
saiki padha lunga menyang kutha 
Yérusalèm, lan kabèh sing wis ditulis 
déning para nabi bab Putrané Manungsa 
bakal kelakon. 

32 Panjenengané bakal dipasrahaké 
marang wong sing dudu bangsa 
Yahudi, lan bakal disawenang-wenang, 
disiya-siya lan diidoni. 

33 Panjenengané bakal disiksa lan 
disédani; nanging ing dina kateluné 
Panjenengané bakal wungu menèh." 

3S£Nanging para sekabat ora nyandhak 
babar-pisan, apa tegesé pangandika 
mau kabèh, awit pancèn kagawé samar 
tumraping para sekabat, nganti padha 
ora ngerti sing satemené. 

3> Nalika tindaké Gusti Yésus wis mèh 
tekan kutha Yérikho, ana wong wuta 
lungguh ing pinggir dalan karo ngemis. 

36 Bareng wong wuta mau krungu 
swarané wong akèh padha liwat ing 
kono, nuli takon: "Ana apa ta?" 

37 Ana wong sing mangsuli: "Guru 
Yésus, saka Nasarèt, lagi langkung." 

3S8Wong wuta mau nuli nguwuh-uwuh : 
"Gusti Yésus tedhakipun Sang Prabu 
Dawud! Kawula mugi Panjenengan 
welasi!" 

SIWong-wong sing ana ing ngarepé 
padha nyendhu, akon meneng. Nanging 
wong wuta mau malah saya seru 
panguwuhé: "Gusti, putranipun Sang 
Prabu Dawud, kawula mugi Panjenengan 
welasil" 

#0 Gusti Yésus nuli mandheg, lan 
dhawuh supaya wong wuta mau dituntun 
marek ing ngarsané. Sawisé tekan ing 
ngarsané Gusti Yésus, Gusti nuli ndangu: 

41 "Aku kokkon nindakaké apa marang 
kowé?" Wong wuta mau mangsuli: 
"Gusti, kawula kepéngin saged 
sumerep." 

42 Gusti Yésus nuli ngandika marang 
wong mau: "Ya, kowé ndelenga. 
Pangandelmu sing marasaké kowé." 

43 Sanalika iku uga wong wuta mau bisa 
ndeleng, nuli ndhèrèkaké tindaké Gusti 

Yésus, karo memuji marang Pangéran. 
Kabèh wong sing nyipati lelakon mau iya 
nuli padha memuji marang Gusti Allah. 
190 1Yésus banjur lumebet ing 

Yérikho lan tindak nratas kutha 
kono. 

2Ing kono ana wong aran Zakhéus, 
juru-tagih-pajeg kang sugih. 

SWong mau ngudi bisané ndeleng Yésus 
iku kaya apa, nanging ora bisa marga 
kaling-kalingan wong akèh, jalaran saka 
cendhèking dedegé. 

#Mulané banjur lumayu ndhisiki wong 
akèh, nuli mênèk wit anjir supaya bisa 
ndeleng Yésus, kang bakal miyos kono. 

“Nalika tindaké Yésus tekan panggonan 
kono, banjur tumenga lan ngandika, 
"Zakhéus, ênggal mudhuna, amarga dina 
iki Aku prelu lerem ana ing omahmu." 

9Zakhéus énggal-énggal mudhun lan 
nampi Yésus kanthi bungah. 

“Nanging wong kabèh kang weruh 
padha kedumelan, pangucapé, "Kok 
karsa lerem ana ing omahé wong dosa." 

#Nanging Zakhéus banjur ngadeg lan 
munjuk marang Gusti, "Gusti, sabarang 
gadhahan kawula, ingkang sapalih badhé 
kawula sukakaken dhateng tiyang miskin 

sarta manawi wonten tiyang ingkang 
sakinten kawula peres, bandha peresan 
wau badhé kawula wangsulaken tikel 
sekawan." 

Pangandikané Yésus, "Ing dina iki 
brayat kéné katekan karahayon, amarga 
wong iki iya tedhaké Abraham. 

l0 Sabab Putraning Manungsa iku 
rawuhé prelu nggolèki lan mitulungi 
rahayu wong kang ketriwal." 

1lvésus banjur paring pasemon 
marang wong kang padha ngrungokaké 
pangandikané, sabab tindaké wus cedhak 
kutha Yérusalèm sarta panyanané wong- 
wong mau yèn Kratoning Allah bakal 
ênggal kababar. 

12 Panjenengané banjur ngandika, "Ana 
priyagung tindak menyang sawijining 
negara kang adoh, panjenengané bakal 
kajumenengaké raja ana ing kana, 
sawisé iku nuli kondur. 

13 Banjur nimbali abdiné sapuluh, 
padha kapasrahan dhuwit sapuluh mina, 
pangandikané: Dhuwit iki anggonen 
dagang nganti tumeka sakondurku. 

I4Nanging panjenengané iku disengiti 
déning wong-wong ing negarané, mulané 
tumuli padha nusuli kongkonan, padha 

dikon munjuk: Kawula sami mboten 
trimah, manawi tiyang punika jumeneng 
raja, ngerèh kawula sadaya. 

1> Kacarita nalika panjenengané kondur, 
sawusé kajumenengaké raja, banjur 
dhawuh nimbali para abdiné, kang 
padha dipasrahi dhuwit, awit kepéngin 
nguningani bebathèné siji-siji anggoné 
laku dagang. 

l6 Wong kang kapisan séba lan munjuk: 
Gusti, arta panjenengan samina angsal 
bathi sadasa mina. 

17 Pangandikané bendarané: Apik 
banget pagawéanira, hé, abdi kang 
becik. Sarèhné sira wus tumemen 
ing bab kang sepélé mulané sira 
sunparéngaké ngwasani kutha sapuluh. 

18Nuli kang kapindho séba sarta 
munjuk: Gusti, arta panjenengan samina 
angsal bathi gangsal mina. 

19 Pangandikané marang wong iku: 
Déné sira ngwasanana kutha lima. 

20 Abdi kang katelu séba lan munjuk: 
Gusti, lah punika arta panjenengan 
samina, kawula simpen, kawula bundheli 
ing kacu. 

21 Awit kula ajrih dhateng panjenengan. 
Amargi panjenengan punika kereng, 

karsa mundhut ingkang sanès kagungan 
panjenengan, punapa déné ngundhuh 
ingkang sanès sebaran panjenengan. 

22 Pangandikané marang wong mau: 
Hé, abdi kang ala, sira bakal dakadili 
manut ujarira dhéwé. Sira wus ngerti, 
menawa aku iki wong kang kereng, 
kang njupuk kang dudu duwèkku, sarta 
ngundhuh kang dudu sebaranku. 

23yYèn mangkono, yagéné dhuwitku 
ora kokpasrahaké marang wong kang 
nglakokaké dhuwit, supaya sakondurku 
kenaa dakpundhut dalah saanakané. 

24 Banjur ngandika marang wong-wong 
kang ana ing kono: Jupuken dhuwit 
samina iku, wênèhna marang kang 
nggawa sapuluh mina. 

2> Unjuké wong-wong mau: Gusti, 
piyambakipun sampun mbekta sadasa 
mina. 

26 Paring wangsulané: Aku pitutur 
marang kowé, saben wong kang duwé, 
bakal kaparingan, nanging kang ora 
duwé, bakal kapundhutan, malah iya 
kang diduwèni pisan. 

27 Nanging kabèh satruku iki, kang 
padha ora seneng menawa aku 
jumeneng rajané, iku padha ladèkna 


LUKAS 19.28 -— 33 142 


mréné, padha patènana ana ing 
ngarepku." 

28 Sawusé ngandika mangkono, Yésus 
banjur tindak ngrumiyini wong-wong 
mau, menyang Yérusalèm. 

29 Bareng wus cedhak désa Bètfagé 
lan Bètania kang dumunung ing gunung 
kang aran Gunung Zaitun, Yésus nuli 
ngutus sakabaté loro 

SO kalawan kaparingan piweling 
mangkéné, "Padha menyanga ing 
désa ing ngarep kaé. Salebumu ing 
kono, kowé bakal mrangguli belo kuldi 
cancangan, kang durung tau ditunggangi 
ing wong. Iku uculana lan gawanen 
mréné. 

3llan menawa ana wong kang takon 
marang kowé: Punapaa kok panjenengan 
uculi, wangsulana mangkéné: Gusti 
ingkang ngarsakaken." 

32Kang kautus banjur padha mangkat 
lan tinemuné kaya sapangandikané 
Yésus mau. 

33Nalika lagi padha nguculi kuldi mau, 
wong kang duwé kuldi padha ngaruh- 
aruhi, "Kénging punapa kuldinipun kok 
sampéyan uculi?" 

3s#Wangsulané kang kautus, "Gusti 
ingkang ngarsakaken." 

3> Kuldiné tumuli dituntun menyang 
ngarsané Yésus, banjur dilarabi jubahé, 
Yésus nuli dibantu anggoné nitih belo 
iku. 

36 Sasuwéné tindak, para sakabaté 
padha njèrèng jubahé ana ing dalan 
kang dilangkundgi. 

37 Bareng cedhak karo Yérusalèm, ana 
ing dalan kang mudhun saka Gunung 
zaitun, sakèhé murid kang ndhèrèkaké 
tindaké padha wiwit giyak-giyak lan 
memuji marang Allah kanthi swara cetha 
marga saka anané mukjijat-mukjijat, 
kang wus padha dideleng. 

38 Mangkéné pangucapé, "Binerkahana 
Sang Raja ingkang rawuh atas asmaning 
Pangéran, tentrem-rahayu wonten ing 
swarga, saha kamulyan wonten ing 
ngaluhur!" 

“YAna wong Farisi sawatara kang awor 
karo wong akèh, iku matur marang 
Yésus, "Guru, Panjenengan mugi karsa 
ndukani para murid panjenengan 
punika." 

40 Paring wangsulané, "Aku pitutur 
marang kowé: Menawa wong-wong iku 

padha meneng, watu-watu iki bakal 
padha nywara sora." 

41 Bareng tindaké wis saya cedhak lan 
pirsa kutha iku banjur muwun, 

42 Pangandikané, "Adhuh, iba beciké 
menawa ing dina iki uga kowé 
nyumurupi apa kang prelu kanggo 
tentrem-rahayumul Nanging ing saikiné 
bab iku sinamar tumrap mripatmu. 

43 Sabab bakal tumeka wektuné, 
mungsuhmu padha makuwon ing 
saubengmu, sarta ngepung lan ngrampid 
kowé saka ing ngendi-endi. 

44Kowé bakal kagempur nganti 
wrata karo lemah, bareng karo 
anak-anakmu, sarta mungsuhmu ora 
bakal nglestarèkaké watu siji baé 
kang tumumpang ing watu liyané ing 
tembokmu, awit kowé ora nyumurupi 
wayahé anggoné Allah nuwèni kowé." 

4>Yésus banjur lumebet ing Padaleman 
Suci, wong kang padha dodolan ana ing 
kono padha ditundhungi kabèh, 

46 padha dipangandikani mangkéné, 
"Ana tulisan: Padalemaningsun iku 
dalem pamujan, kok kadadèkaké 
guwaning bégal." 

47 Saben dina Panjenengané memulang 
ana ing Padaleman Suci. Para 
pangareping imam lan para ahli 
Torèt apadéné para panggedhèning 
bangsa Israêl padha ngudi nyirnakaké 
Panjenengané, 

48 nanging padha ora ngerti patrapé 
kepriyé, amarga wong kabèh padha 
tansah kepranan marang Panjenengané 
sarta padha kepéngin ngrungokaké 
piwulangé. 

20 Ing sawijining dina nalika Yésus 

pinuju memulang marang wong 
akèh ana ing Padaleman Suci sarta 
martakaké Injil, para pangareping imam, 
para ahli Torèt lan para pinituwa padha 
sowan ing ngarsané, 

2tuwin munjuk marang Yésus, "Kula 
sami kapangandikanana, menggah 
anggèn Panjenengan nindakaken 
samukawis sadaya punika kanthi 
pangwaos punapa, saha sinten ingkang 
maringi pangwaos punika dhateng 
Panjenengan?" 

3 Paring wangsulané Yésus, "Aku iya 
arep takon saprakara marang kowé. Aku 
kandhanana: 

#Pambaptisé Yohanes iku saka swarga 
apa saka manungsa?" 

“Wong-wong mau banjur padha 
rembugan, ujaré, "Menawa aku padha 
kandha: Saka swarga, wong iku mesthi 
kandha: Yagéné kowé padha ora 
nganggep? 

@Nanging yèn aku padha kandha: Saka 
manungsa, wong-wong mesthi bakal 
padha mbenturi nganggo watu marang 
kita, amarga padha yakin, yèn Yohanes 
iku nabi." 

“Nuli padha matur, yèn padha ora 
mangerti saka ngendi baptisané iku. 

#Yésus banjur ngandika, "Yèn 
mangkono Aku iya ora gelem kandha 
marang kowé, kalawan pangwasa kang 
endi anggonku nglakoni samubarang 
kabèh iku." 

Yésus banjur paring pasemon 
mangkéné marang wong akèh, "Ana 
wong gawé pakebonan anggur, nuli 
diséwakaké marang wong-wong tani, 
banjur lelungan menyang papan kang 
adoh nganti sawatara lawasé. 

10 Bareng wus tumeka ing mangsané, 
tumuli kongkonan abdi siji nemoni wong- 
wong mau, padha dikon ngladèkaké 

pandumaning pametuné pakebonan. 
Nanging abdi iku banjur digebugi déning 
wong-wong tani mau, lan dikon bali 
nglenthung. 

11 Sawusé mangkono wong iku 
kongkonan batur liyané, nanging iku 
iya digebugi lan diwirang-wirangaké 
déning para wong tani mau lan dikon 
bali nglenthung. 

12 Sabanjuré nuli kongkonan manèh 
kang kaping teluné, nanging iku iya 
ditatoni déning wong-wong mau sarta 
tumuli diuncalaké menyang sanjabaning 
kebon. 

13Kang duwé pakebonan banjur 
kandha mangkéné: Apa kang kudu 
daktindakaké? Dakkongkonan anakku 
kang kinasih, mesthi bakal diéringi. 

I4 Nanging bareng wong-wong tani 
iku weruh anaké mau, banjur padha 
rembugan: Iku ahli-warisé, ayo dipatèni 
baé, supaya warisané dadi duwèk kita 
kabèh. 

15 Anaké mau banjur diuncalaké 
menyang sanjabaning pakebonan 
anggur sarta banjur dipatèni. Saiki 
apa kang bakal dilakoni déning kang 

duwé pakebonan anggur iku tumrap 
wong-wong mau? 

l6Kang duwé pakebonan bakal teka 
lan nyirnakaké wong-wong tani mau 
sarta keboné anggur banjur diséwakaké 
marang wong-wong liyané." Krungu 
kang mangkono iku wong-wong mau 
banjur kandha, "Aja pisan-pisan nganti 
kelakon mangkonol" 

17 Nanging Yésus tumuli mirsani marang 
wong-wong iku lan ngandika, "Menawa 
mangkono apa tegésé nas iki: Watu kang 
tinampik déning para juru gawé omah, 
iya iku kang wus dadi watu pojokan. 

18 Sapa baé kang tiba ing watu iku, 
bakal ajur mumur, lan sapa baé kang 
ketiban, bakal remuk." 

19 Para ahli Torèt lan para pangareping 
imam banjur padha ngudi nyepeng 
Panjenengané sanalika iku uga, amarga 
padha mangerti, yèn wong-wong iku 
kang dikarsakaké ana ing pasemon mau, 
nanging padha wedi marang wong akèh. 

20Marga saka iku para ahli Torèt lan 
pangarepé imam-imam padha tansah 
maspadakaké marang Yésus. Banjur 
ngutus telik sandi kang éthok-éthok 
dadi wong mursid, supaya padha njiret 

Panjenengané sarana pitakonan, temah 
bisa ngladèkaké Panjenengané marang 
wewenang lan pangwasané gubernur. 

21 Wong-wong mau padha ngaturaké 
pitakonan marang Panjenengané 
mangkéné, "Guru, kula sami mangertos, 
bilih sadaya pangandika tuwin piwulang 
Panjenengan punika leres sarta 
bilih Panjenengan mboten pados 
pangalembana, nanging kalayan 
temen-temen mulangaken margining 
Allah. 

22 Kula sami kepareng ngaturaken pajeg 
dhateng Kaisar punapa mboten?" 

23 Nanging Yésus ora kekilapan marang 
kaculikané wong-wong mau, mulané 
banjur ngandika, 

24 "Aku tuduhana dhuwit dinar. Iki 
gambaré sapa lan iki tulisané sapa?" Atur 
wangsulané kang kadangu, "Gambar lan 
seratanipun Kaisar." 

25Yésus nuli ngandika, "Yèn mangkono, 
Kaisar caosana apa kang wajib 
kokcaosaké marang Kaisar, lan marang 
Allah apa kang wajib kokcaosaké marang 
Allah." 

26 Dadiné wong-wong ora bisa njiret 
krana pangandikané ana ing ngarepé 

wong akéh. Wong-wong mau padha 
kaéraman krungu paring wangsulané iku 
lan banjur padha meneng. 

27 Nuli ana wong Saduki sawatara, 
yaiku kang ora ngakoni anané patangèn, 
padha sowan ing ngarsané Yésus lan 
matur pitakon marang Panjenengané, 

28 "Guru, Musa paring dhawuh dhateng 
kula sadaya makaten: Menawa ana wong 
kang duwé sadulur lanang, tilar donya, 
mangka somahé isih urip, nanging 
ora tinggal anak, saduluré mau wajib 
ngrabèni somahé iku, supaya bisa 
nukulaké turun kanggo kang wus tilar 
donya mau. 

29 Kalampahan wonten sadhèrèk 
jaler pitu, ingkang angka satunggal 
émah-émah, wusana lajeng tilar donya 
mboten tilar anak. 

SO Tiyang èstri wau lajeng karabi déning 
ingkang angka kalih, 

2l ajeng déning ingkang angka tiga, 
tuwin makaten salajengipun, urut- 
urutan karabi déning sadhèrèk pitu wau, 
nanging sadaya sami tilar donya mboten 
tilar anak. 

3s2Wekasanipun tiyang èstri punika 
inggih tilar donya. 

33Lah sapunika kadospundi tiyang èstri 
punika, bénjing ing dinten patangèn, 
lajeng sinten ingkang dados sémahipun, 
amargi pitu-pitunipun sami naté dados 
sêmahipun?" 

34yésus nuli paring wangsulan, 
pangandikané, "Wong-wong ing 
donya iki, padha omah-omah lan 
diomah-omahaké, 

3> nanging wong-wong kang padha 
kaanggep pantes tampa panduman 
ana ing donya liyané iku, lan ana ing 
patangèn saka ing antarané wong 
mati, iku bakal ora omah-omah lan ora 
diomah-omahaké. 

36sSabab padha ora bisa mati manèh; 
kaanané kaya para malaékat sarta padha 
dadi putraning Allah, awit wus padha 
katangèkaké. 

37 Anadéné mungguh tanginé wong 
mati iku, Musa iya wus mratélakaké 
ana ing sajroning carita bab grumbul 
eri, anggoné nyebut Pangéran: Allahé 
Abraham, Allahé Ishak, tuwin Allahé 
Yakub. 

38 Panjenengané iku dudu Allahé wong 
mati, nanging Allahé wong urip, awit 


LUKAS 20.39-46 152 


kang ana ing ngarsané kabèh iku wong 
urip." 

“2 Krungu pangandika kang mangkono 
iku banjur ana ahli Torèt sawatara matur, 
"Guru, paring wangsulan Panjenengan 
punika kasinggihan sanget." 

40 Awit wong-wong mau wus padha 
ora wani matur pitakon apa-apa manèh 
marang Yésus. 

#1vésus banjur ndangu marang 
wong-wong mau, "Kepriyé déné wong 
kok bisa ngarani Mésias iku tedhaké 
Daud, 

42 mangka Daud piyambak ana ing 
Kitab Masmur ngandika mangkéné: 
Dhawuhé Pangéran marang Gustiku: 
Sira lenggaha ana ing tengeningsun, 

#3 nganti tumeka mungsuhira wus 
padha Ingsun dadèkaké ancik-anciking 
talapakan ira. 

4#4Dadi Daud nyebut Panjenengané, 
“Gusti, kepriyé déné uga dadi tedhaké?" 

4> Nalika wong kabèh padha 
ngrungokaké, Yésus banjur ngandika 
marang para sakabaté, 

46 "Padha ngawékanana para ahli 
Torèt, kang padha seneng mlaku-mlaku 
nganggo jubah landhung lan seneng 

tampa pakurmatan ana ing pasar sarta 
seneng linggih ing ngarep dhéwé ana ing 
papan pangibadah lan ing papan kang 
ingajênan ana ing pahargyan, 

47 kang padha mangan omahé randha- 
randha nganti entèk, sarta kang 
nasaraké wong kalawan donga kang 
dawa-dawa. Wong iku mesthi bakal 
tampa paukuman kang luwih abot." 

2 1 1 Bareng Yésus tumenga, 

pirsa wong-wong sugih padha 
nglebokaké pisungsungé ana ing pethi 
pisungsung. 

2Tumuli iya mirsani randha miskin kang 
nglebokaké pisungsung rong kêpèng. 

3Banjur ngandika, "Aku pitutur marang 
kowé: Satemené kang dipisungsungaké 
randha miskin iku luwih akèh katimbang 
wong kabèh iku. 

tAmarga wong-wong kabèh iku 
ngaturaké pisungsung saka kasugihané, 
nanging randha iki ngaturaké saka ing 
kamiskinané, malah nyaosaké sakèhing 
darbèké kang kanggo uripé." 

= Bareng ana wong sawatara kang 
padha rembugan bab Padaleman Suci lan 
padha ngalem déné nganggo rinengga 
ing watu-watu kang éndah sarta barang 

pisungsung warna-warna, Yésus banjur 
ngandika, 

"Apa kang padha kokdeleng iku - 
bakal tekan wektuné ora ana watu siji 
baé kang lestari tumumpang ing watu 
liyané; kabèh bakal padha karubuhaké." 

“Wong-wong mau banjur padha 
matur pitakon, "Guru, bénjing punapa 
kelampahanipun punika? Saha punapa 
ngalamatipun manawi punika badhé 
kelampahan?" 

8 Paring wangsulané, "Padha diwaspada, 
supaya kowé aja nganti disasaraké. 
Amarga bakal ana wong akèh kang 
padha teka nganggo jenengku lan 
kandha: lya aku iki Panjenengané lan 
iki wus ndungkap wektuné. Kowé aja 
ngetut-buri wong-wong iku. 

Sarta menawa kowé krungu pawarta 
bab peperangan lan kraman, aja padha 
kagèt. Awit iku kabèh mesthi kudu 
kelakon dhisik, éwadéné iku durung 
ateges, yèn bakal énggal tumeka ing 
wekasaning jaman." 

l0 Panjenengané banjur ngandika 
marang wong-wong mau, "Bakal ana 
bangsa kang nglawan padha bangsa, 
kraton nglawan padha kraton, 

lan bakal ana lindhu kang nggegirisi 
sarta ing kana-kéné bakal ana pageblug 
pès lan paceklik, apadéné bakal 
kelakon uga ana prakara-prakara kang 
medèéni tuwin ngalamat-ngalamat kang 
nggegirisi saka langit. 

12 Nanging sadurungé iku kabèh, kowé 
bakal padha dicekel lan dikaniaya; 
kowé bakal dipasrahaké menyang 
papan-papan pangibadah lan ing 
pakunjaran-pakunjaran sarta bakal 
padha diirid marang ngarsané para 
ratu lan para pangwasa marga saka 
jenengku. 

131ku bakal dadi jalarané kowé kabèh 
bakal padha nglairaké paseksi. 

I14 Mulané sing padha mantep baé, aja 
ngrancang-ngrancang dhisik bab kepriyé 
anggonmu bakal mangsuli. 

19 Sabab Aku dhéwé kang bakal maringi 
marang kowé tembung-tembung lan 
kawicaksanan, satemah kowé ora 
bisa dilawan utawa dibantah déning 
mungsuh-mungsuhmu. 

l6 Apamanèh kowé bakal iya padha 
diulungaké déning wong-tuwamu, 
sadulur-sadulurmu, sanak-kulawargamu 
lan pawong-mitramu sarta ana 

panunggalanmu sawatara kang bakal 
dipatèni, 

1 apadéné kowé bakal padha disengiti 
déning wong kabèh marga saka 
jenengku. 

l8Nanging ora ana rambutmu saeler 
baé kang bakal ilang. 

19 Menawa kowé padha tetep mantep, 
kowé bakal padha nampa uripmu." 

20 "Menawa kowé nyumurupi Yérusalèm 
kakepung ing wadyabala, mangertia, 
yèn karuntuhané wis cedhak. 

211Ing nalika iku wong-wong kang ana 
ing Yudéa padha ngungsia menyang 
pagunungan, lan wong-wong kang ana 
ing jero kutha padha sumingkira, sarta 
wong-wong kang ana ing padésan aja 
lumebu ing kutha manèh, 

22amarga, iya iku mangsa tekané 
piwales, kang dadi kayektèné sabarang 
kang wus katulis kabèh. 

23 Nanging mesakaké banget para wong 
kang lagi ngandheg, utawa kang lagi 
nusoni bayi ing wektu iku! Amarga bakal 
ana kasangsaran gedhé ing saindenging 
nagara, lan bangsa iki bakal tampa 
deduka. 

24Wong-wong mau bakal padha tiwas 
kena landheping pedhang sarta bakal 
padha kabandhang dadi tawananing 
bangsa-bangsa kabèh, sarta Yérusalèm 
bakal kaidak-idak déning bangsa kang 
ora wanuh marang Allah, nganti tumeka 
sarampungé jamané bangsa-bangsa 
iku." 

2> "Apadéné bakal ana ngalamat 
ing srengéngé, ing rembulan lan ing 
lintang-lintang, sarta ing bumi, para 
bangsa bakal padha wedi lan bingung 
marga saka gumleger lan mawalikaning 
sagara. 

26Wong-wong bakal padha mati 
kawedèn déning giris amarga kuwatir 
marang apa kang bakal nekani jagat; 
sabab kabèh pangwasaning langit bakal 
gonjing. 

27 Ing nalika iku wong bakal padha 
nyumurupi Putraning Manungsa rawuh 
nitih méga, ngagem pangwaos lan 
kamulyan gedhé. 

28 Anadéné menawa iku kabèh 
wiwit kelakon, padha njenggèêlèka 
lan tumengaa, amarga wus cedhak 
anggonmu bakal kaluwaran." 

29yésus banjur paring pasemon 
mangkéné, "Padha mawanga wit anjir 
lan wit apa baé. 

SO Menawa kowé padha nyumurupi yèn 
wus padha semi, kowé padha mangerti 
dhéwé, yèn wus ngarepaké mangsa 
panas. 

Sl Mangkono uga menawa kowé 
padha nyumurupi lelakon mau, padha 
mangertia yèn Kratoning Allah wus 
cedhak. 

32 Aku pitutur marang kowé: Satemené 
wong-wong jaman iki bakal ora sirna 
sadurungé iku mau kelakon kabèh. 

33Langit lan bumi bakal padha sirna, 
nanging pangandikaku ora bakal sirna 
babar pisan." 

34"padha jaganen awakmu dhéwé, 
supaya atimu aja nganti mung mikir 
bab pésta gedhèn lan endem-endeman, 
apadéné kasusahaning urip, supaya 
kowé tansah siyaga samangsa Dinaning 
Pangéran kang rawuhé dhadhakan iku 
aja nganti nempuh marang kowé kaya 
kalajiret. 

3sAmarga Dina iku bakal nungkeb 
sakèhing wong kang dumunung ing bumi 
iki. 

3s6pPadha tansah jaga-jagaa lan 
ndedongaa, supaya kowé diparingi 
kakuwatan kang njalari padha ora bakal 
ngalami lelakon iku lan supaya kowé 
padha bisa sembada anggonmu ngadhep 
Putraning Manungsa." 

37 Yèn wayah awan Yésus memulang 
ana ing Padaleman Suci, déné yèn bengi 
miyos lan nyaré ana ing Gunung Zaitun. 

38 Fsuké, nalika isih umun-umun wong 
akèh padha marek marang ngarsané 
ana ing Padaleman Suci, ngrungokaké 
pangandikané. 

22 I Nalika samana wus ngarepaké 

riyaya Roti Tanpa Ragi, kang aran 
Paskah. 

2 Para pangareping imam lan para ahli 
Torêt padha golèk dalan, anggoné bisa 
nyédani Yésus, amarga padha wedi karo 
wong akèh. 

3Yudas, kang peparab Iskariot, 
panunggalané sakabat rolas tumuli 
kasurupan déning Iblis, 

“banjur lunga marani para pangareping 
imam lan para lelurahing jaga-baya 
Padaleman Suci, prelu rembugan bab 
anggoné bakal ngulungaké Yésus. 

“Wong-wong padha bungah lan sarujuk 
bakal padha awèh opah. 

Yudas nyaguhi sarta wiwit nalika iku 
tansah golèk dalan bisané ngulungaké 
Yésus, ora nganti kasumurupan ing 
wong akèh. 

7 Bareng tekan dinané riyaya Roti Tanpa 
Ragi, yaiku dina anggoné wong-wong 
padha nyembelèh cempéning Paskah, 

#Yésus banjur ngutus Pétrus lan 
Yohanes, dhawuhé, "Kowé padha lungaa, 
nyawisna Paskah kang bakal padha kita 
pangan." 

2Unjuké wong loro mau, "Karsa Paduka 
anggèn kawula sami nyawisaken wonten 
ing pundi?" 

10 Paring wangsulané Yésus, "Menawa 
kowé padha lumebu ing kutha, kowé 
bakal kepethuk wong kang nggawa jun 
isi banyu, iku banjur etutna tekan omah 
kang dileboni, 

lan kandhaa marang kang duwé 
omah iku: Guru ndangu dhateng 
panjenengan: Endi kamaré, sing kena 
dakanggo mangan Paskah bebarengan 
karo para sakabatku? 

12Wong iku banjur bakal nuduhaké 
marang kowé kamar gedhé ing dhuwur 

kang wus katata. Kowé padha nganakna 
pacawisan ana ing kono." 

13 Sakaroné banjur padha mangkat, 
tinemuné iya trep kaya kang 
kapangandikakaké déning Yésus. 

Nuli padha nyawisaké Paskah. 

14 Bareng wus tumeka ing wayahé, 
Yésus banjur lenggah dhahar bebarengan 
karo para rasulé. 

1> Tumuli padha dipangandikani, "Aku 
wus kepéngin banget dhahar Paskah iki 
bebarengan karo kowé kabèh, sadurungé 
Aku nandhang sangsara. 

16 Awit Aku pitutur marang kowé: Aku 
ora bakal mangan iku manèh, nganti iku 
wus kelakon ana ing Kratoning Allah." 

17 Sawusé mangkono Panjenengané 
banjur mundhut tuwung, saos sokur nuli 
ngandika, "Iki tampanana lan edumen 
kang warata, 

18 sabab Aku pitutur marang kowé: 
wiwit saiki Aku ora bakal ngombé 
pametuning wit anggur manèh, nganti 
Kratoning Allah rawuh." 

19Tumuli mundhut roti, saos sokur, 
banjur nyuwil-nyuwil roti mau 
kaparingaké marang para sakabat 
kalawan ngandika, "Iki badanku kang 

kaparingaké marga saka kowé. Iki 
tindakna minangka pangéling-éling 
marang Aku." 

20 Mangkono uga tuwungé, sawusé 
dhahar, pangandikané, "Tuwung iki 
prajanjian anyar kang sarana getihku, 
kang kawutahaké marga saka kowél 

21 Nanging, delengen, tangané wong 
kang ngiyanati Aku, nunggal karo Aku 
ana ing méja kéné. 

22 Sabab Putraning Manungsa pancèn 
bakal jengkar miturut ing pepesthèné, 
nanging bilai wong kang dadi margané 
anggoné kaulungaké." 

23 Banjur padha wiwit takon-tinakon, 
panunggalané iku sapa ta kang bakal 
tumindak mangkono. 

24 Kacarita para sakabat iya padha 
padudon bab panunggalané sapa kang 
bakal dianggep gedhé dhéwé. 

25Yésus banjur ngandika marang 
wong-wong mau, "Raja-rajané para 
bangsa iku mréntah marang kawulané 
lan kang padha ngwasani iku diarani 
kang paring pangayoman. 

2êNanging kowé kabèh iku ora 
mangkono, malah kang gedhé dhéwé 
ana ing antaramu iku dadia kaya kang 

anom dhéwé lan kang dadi panuntun 
dadia kang ngladèni. 

27 Amarga sapa ta kang luwih gedhé: 
kang linggih mangan, apa kang ngladèni? 
Rak kang linggih mangan? Ananging 
Aku iki ana ing satengah-tengahmu dadi 
kang ngladèni. 

28Kowé kabèh iku kang tansah 
tetunggalan karo Aku sajroné Aku kena 
ing godha-rencana. 

29 Garta Aku wus nyawisaké Kraton 
kanggo kowé kabèh kayadéné Ramaku 
anggoné wus nyawisaké marang Aku, 

SO supaya kowé padha bisa mangan lan 
ngombé tunggal saméja karo Aku ana 
ing Kratonku. Apamanèh kowé bakal 
padha linggih ing dhampar lan ngadili 
taleré Israèl rolas." 

31 "Simon, Simon, weruha, Iblis banget 
anggoné nginteri kowé, kaya gandum, 

32 nanging kowé wus dakdongakaké, 
supaya pracayamu ora ilang. Lan 
kowé, menawa wus mratobat, sadulur- 
sadulurmu padha santosakna." 

33 Atur wangsulané Pétrus, "Gusti, 
kawula cumadhang mbélani 
Panjenengan, sanadyan ngantosa 

dipun kunjara lan dumuginipun pejah 
pisan." 

3#Nanging Yésus ngandika, "Aku pitutur 
marang kowé, Pétrus: ing dina iki bakal 
ora ana jago kluruk, sadurungé kowé 
nyélaki Aku nganti ping telu." 

3>Yésus banjur ngandika manèh, 
"Nalika kowé padha dakutus kaé, ora 
nggawa wadhah dhuwit, kanthong 
utawa trumpah, apa kowé tau padha 
kekurangan apa-apa?" 

36 Aturé para sakabat, "Mboten babar 
pisan." Pangandikané Yésus, "Nanging 
saiki iki, sapa kang duwé wadhah dhuwit, 
gawanen, mangkono uga kang duwé 
kanthong; lan kang ora duwé pedhang, 
ngedola jubahé kanggo tuku. 

37 Amarga Aku pitutur marang kowé, 
nas ing Kitab Suci iki iya kudu kayektènan 
tumraping Aku: Panjenengané bakal 
kaétang kagolongaké para kraman. 
Amarga apa kang katulis tumrap ing Aku 
iku lagi kelakon." 

“SUnjuké para sakabat, "Gusti, 
punika wonten pedhang kalih." Paring 
wangsulané Yésus, "Wus cukup." 

39yésus banjur miyos tindak menyang 
Gunung Zaitun kaya adaté, uga 
kadhèrèkaké déning para sakabaté. 

40 Sarawuhé tekan kono, para 
sakabaté padha dipangandikani, "Padha 
ndedongaa, supaya aja nganti kena ing 
panggodha." 

#1 Panjenengané banjur misah dohé 
kira-kira sapambalang watu, nuli 
jêngkèng ndedonga, aturé, 

42 "Dhuh Rama, manawi Paduka 
marengaken, mugi tuwung punika 
kapundhuta saking Kawula. Nanging 
sampun pikajeng Kawula, namunga 
karsa Paduka ingkang kalampahan." 

#3 Banjur diketingali malaékat saka ing 
langit kang nyantosakaké Panjenengané. 
#4 Panjenengané giris banget lan saya 
ngepeng anggoné ndedonga. Riwéné 
nganti kaya tètèsing getih kang padha 

tumiba ing lemah. 

4> Banjur jumeneng saka anggoné 
ndedonga lan tindak murugi para 
sakabaté, ketemu padha turu, marga 
saka sedhihé. 

4#6Nuli padha dipangandikani, "Yagéné 
kowé padha turu? Tangia lan ndedongaa, 
supaya aja padha kena ing panggodha." 

47 Sajroné isih ngandika, ana wong 
sagrombolan teka, kairid déning 
panunggalané sakabat rolas kang 
jenengé Yudas, iku banjur nyelaki Yésus 
arep nucup. 

48yésus banjur ngandika marang wong 
iku, "Hé, Yudas, anggonmu ngulungaké 
Putraning Manungsa apa sarana nucup?" 

“9 Kang padha ndhèrèk Yésus, bareng 
ngerti apa kang bakal kelakon banjur 
padha munjuk, "Gusti, punapa kepareng 
kawula lawan srana pedhang?" 

“DAna panunggalané tumuli medhang 
abdiné Imam Agung, kupingé tengen 
kaperung. 

“I Nanging Yésus ngandika, "Wis, 
samono baé!" Kupingé banjur kaasta 
kawarasaké. 

“Yésus tumuli ngandika marang para 
pangareping imam lan para kepalané 
jaga-baya Padaleman Suci sarta para 
pinituwa kang padha teka sumedya 
nyekel Panjenengané, "Apa Aku iki 
kokanggep bégal, déné anggonmu 
padha teka sikep gegaman pedhang lan 
penthung? 

“2 Mangka saben dina Aku ana ing 
tengahmu, ana ing Padaleman Suci, 

kowé ora padha nyekel Aku. Nanging 
iki wektumu, lan iya iki pangwasané 
pepeteng iku." 

#4Yésus banjur dicepeng lan digawa 
lunga saka panggonan kono, diirid 
menyang dalemé Imam Agung. Anadéné 
Pétrus ngetutaké saka ing kadohan. 

>Wong-wong padha dadèn geni ana 
ing satengahing plataran lan banjur 
padha linggih gegeni. Pétrus iya mêlu 
linggih ing kono. 

“ONuli ana abdi wadon weruh 
Pétrus linggih cedhak geni, banjur 
ditamataké, tumuli alok, "Wong iki iya 
panunggalané." 

=” Nanging Pétrus sélak, pangucapé, 
"Mboten, kula mboten wanuh kalih wong 
niku!" 

S0Ora let suwé ana wong liyané 
kang weruh Pétrus lan banjur alok, 
"Sampéyan niku inggih tunggalé." 
Nanging wangsulané Pétrus, "Dédé, kula 
dédé." 

“2Lan kira-kira let sajam ana wong 
liyané manèh kang alok kanthi yakin, 
"Temenan, wong iki iya tunggalé, sabab 
iki iya wong Galiléa." 

SO Nanging Pétrus mangsuli, pangucapé, 
"Dédé, kula mboten ngerti napa sing 
mang kandhakké niku." Sanalika iku 
uga, nalika Pétrus ngucap mangkono 
iku, ana jago kluruk. 

6lyésus banjur minger mirsani Pétrus. 
Pétrus nuli kèlingan, yèn Gusti wis 
ngandika, "Sadurungé jago kluruk ing 
dina iki, kowé wis nyélaki Aku kaping 
telu." 

62pPétrus nuli metu lan nangis 
kelara-lara. 

63yYésus dipoyoki déning wong-wong, 
kang padha nahan Panjenengané, sarta 
digebadgi. 

#4pPasuryané ditutupi déning wong- 
wong lan disuwuni pirsa, "Coba, 
bedhèken sapa sing nggebugi Kowé iku?" 

9> Kajaba iku isih akèh manèh 
panguman-umané marang 
Panjenengané. 

96 Bareng wus ésuk, para pinituwaning 
bangsa Yahudi, para pangareping imam 
lan para ahli Torèt padha nganakaké 
parepatan, Yésus banjur diladèkaké 
marang ngarsané Pradata Agama. 

67 Nuli padha ndangu, "Menawa Kowé 
iki Mésias, kandhaa marang aku kabèh." 

Paring wangsulané Yésus, "Sanadyan 
Aku kandha marang kowé kabèh, kowé 
bakal padha ora ngandel; 

68jan sanadyan Aku takon apa-apa, 
kowé kabèh bakal ora mangsuli. 

62 Wiwit saiki Putraning Manungsa wus 
lenggah ana ing satengening Allah Kang 
Mahakwasa." 

TOWong-wong mau banjur padha 
ngucap, "Yèn mangkono, Kowé iku 
Putraning Allah?" Paring wangsulané 
Yésus, "Kowé dhéwé kang padha 
kandha, yèn Aku iki Putraning Allah." 

71 Banjur padha kandha, "Apa preluné 
kita isih padha golèk paseksi manèh. 
Kita wis padha krungu dhéwé saka 
pangucapé." 

253 Ing kono warga Pradata Agama 

kabèh banjur padha ngadeg, 
Yésus diladèkaké marang ngarsané 
Pilatus. 

2 Nuli wiwit padha nggugat, aturé, 
"Kula sadaya sampun sami nyumerepi, 
bilih tiyang punika nasaraken bangsa 
kula, sami dipun penging ngaturaken 
pajeg dhateng Kaisar, saha ngaken, bilih 
piyambakipun punika Kristus, inggih 
punika Raja." 

3 Pilatus banjur ndangu marang Yésus, 
"Punapa Panjenengan punika Rajanipun 
tiyang Yahudi?" Paring wangsulané 
Yésus, "Panjenengan piyambak sampun 
mastani." 

“Pilatus nuli ngandika marang para 
pangareping imam lan marang wong 
akèh iku, "Tumraping aku wong iki ora 
tinemu kaluputané." 

“Nanging wong-wong mau saya banget 
panggugaté, aturé, "Tiyang punika 
ngojok-ojoki rakyat supados mbaléla 
kanthi piwulangipun radin ing sa-Yudéa, 
kawiwitan saking Galiléa, lan sapunika 
sampun dumugi ing ngriki." 

#Bareng midhanget atur mangkono iku 
Pilatus banjur ndangu, apa wong iku 
wong Galiléa. 

7 Bareng pirsa yèn Yésus iku saka 
wilayah kang kalebet bawahé Hérodès, 
nuli kaladosaké marang ngarsané 
Hérodès, kang ing wektu iku pinuju ana 
ing Yérusalèm. 

8 Bareng Hérodès pirsa Yésus, banget 
renané, amarga wus suwé anggoné 
kepéngin pirsa, awit wus kerep 
midhanget bab Panjenengané, apadéné 

ngajeng-ajeng bisané nguningani 
anggoné Yésus damel mukjijat. 

2Akèh kang kadangokaké marang 
Yésus, nanging Panjenengané ora paring 
wangsulan babar pisan. 

lONalika samana para pangareping 
imam lan para ahli Torèt padha maju lan 
ngaturaké pandakwa-pandakwa kang 
abot. 

11 Hérodès dalah para prajurité 
banjur padha nggeguyu lan moyoki 
Panjenengané, tumuli ngagemi jubah 
kamulyan sarta banjur mangsulaké 
marang ngarsané Pilatus. 

12Ing dina iku uga Hérodès karo Pilatus 
banjur padha memitran, awit mauné 
padha sesatron. 

13 pPijlatus banjur nimbali para 
pangareping imam lan para panggedhé 
sarta wong akèh, padha kadhawuhan 
nglumpuk, 

l4 nuli padha dipangandikani, 
mangkéné, "Kowé padha ngladèkaké 
wong iki marang aku kokdakwa 
nyasaraké rakyat. Kowé padha 
sumurup dhéwé, yèn wus dakpriksa, 
nanging mungguh ing aku, bab kang 

kokdakwakaké kabèh tumrap wong iku, 
ora tinemu. 

15 Hérodès uga ora nemokaké 
kesalahané, sabab wong iku banjur 
dibalèkaké mréné. Satemené apa kang 
ditindakaké iku ora ana kang murwat 
kapatrapan paukuman pati. 

l6 Mulané mung bakal dakpatrapi 
ukuman cemethi, banjur dakluwari." 

1 [Amarga Pilatus ing dina riyaya 
iku wajib ngluwari wong siji kanggo 
wong-wong mau.) 

l8Nanging wong kabèh mau 
tumuli padha mbengok bebarengan, 
"Kasirnakna tiyang punika! Barabas 
kaluwarana kanggé kula sadaya!" 

19 Barabas iku kalebokaké ing 
pakunjaran marga kasangkut ing 
kraman ing sajroning kutha lan gawé 
pepati. 

20 pilatus ngandika manèh marang 
wong-wong mau kanthi swara kang sora, 
karsané ngluwari Yésus. 

21 Nanging wong-wong padha mangsuli 
kanthi swara sora uga pambengoké, 
"Kasaliba, kasaliba!" 

22 Pangandikané Pilatus kang kaping 
teluné, "Nglakoni piala apa ta wong 

iki sabeneré? Aku ora bisa nemokaké 
kaluputané kang kena ing paukuman 
pati. Dadi mung bakal dakpatrapi 
ukuman cemethi banjur dakluwari." 

23 Nanging kalawan bengok-bengok 
wong-wong padha nyuwun kanthi 
adreng, supaya Panjenengané kasalib, 
lan wekasané wong-wong mau menang 
kalawan bengok-bengoké iku. 

24 pilatus banjur ndhawuhaké 
karampungan, panyuwuné wong-wong 
mau dituruti. 

25 Sarta nuli ngluwari wong kang 
kalebokaké ing pakunjaran marga 
kasangkut ing kraman lan matèni wong, 
ngetrepi panyuwuné wong-wong mau, 
déné Yésus nuli kapasrahaké marang 
wong-wong mau supaya dipatrapi manut 
sakarepé. 

26 Nalika padha ngirid Yésus iku, ana 
wong kang jenengé Simon, saka ing 
Kiréné, kang lagi baé teka saka ing 
jaban kutha, iku diendheg banjur dikon 
manggul salibé Yésus lan mlaku ing 
sawingkingé. 

27 Garta ana wong akèh kang padha 
ndhèrèkaké Panjenengané; ing antarané 

akèh wong wadon kang padha nangisi 
Panjenengané. 

28vyésus nuli minger mirsani wong-wong 
wadon mau lan ngandika, "Hé para 
putriné Yérusalèm, aja padha nangisi 
Aku, awakmu dhéwé lan anak-anakmu 
baé kang padha tangisanal 

22 Amarga sumurupa, bakal ana 
wektuné wong padha duwé pangucap 
mangkéné: Rahayu wong wadon kang 
gabug lan weteng kang ora tau nglairaké 
anak, sarta susu kang ora tau nusoni. 

SOWong-wong banjur bakal padha 
ngucap marang gunung-gunung: 
Aku padha jugruganal! Lan marang 
punthuk-punthuk: Aku padha uruganal 

3lAmarga menawa kaya mangkéné iki 
panggawéné wong marang kayu kang 
urip, saya manèh kang garing bakal 
dikapakakê?" 

32Ana durjana loro kang uga padha 
kairid bakal kaukum pati bebarengan 
karo Panjenengané. 

33 Satekané ing panggonan kang aran 
Pacumplungan, Yésus banjur disalib ana 
ing kono, mangkono uga durjana loro 
mau, kang siji ana ing tengen, sijiné ana 
ing kiwané Yésus. 

34[Yésus tumuli munjuk, "Dhuh 
Rama, tiyang-tiyang punika mugi Paduka 
apunten, amargi sami mboten mangertos 
punapa ingkang dipun tindakaken." |) 
Agemané banjur kaedum-dum sarana 
kaundhi. 

3s>Wong akèh padha ngadeg ing kono 
lan maspadakaké sakabèhé. Nanging 
para panggedhé padha nyenyamah 
Panjenengané, pangucapé, "Wong-wong 
liya padha dipitulungi, cikbèn saiki 
mitulungi awaké dhéwé, menawa pancèn 
Mésias, Pilihané Allah!" 

S6Mangkono uga para prajurit iya 
padha moyoki Panjenengané lan padha 
nyaosi anggur kecut, 

37 karo ngucap, "Menawa kowé rajané 
wong Yahudi, tulungana awakmu 
dhéwé!" 

“8Ing sandhuwuré mustakané ana 
tulisan, kang uniné mangkéné, "Iki 
rajané wong Yahudi." 

39 Durjana kang padha digantung mau 
ana siji kang ngala-ala marang Yésus, 
pangucapé, "Kowé iku rak Kristus? 
Enggal, tulungana awakmu dhéwé lan 
aku kabèh." 

#ONanging sing siji banjur nyaruwé, 
ujaré, "Apa kowé ora wedi marang Allah, 
jalaran kowé tampa paukuman kang 
padha? 

4#lAku lan kowé iku pancèn wus 
pantes diukum, padha tampa piwales 
kang murwat karo panggawé kita, 
bareng Panjenengané iki ora nindakaké 
kaluputan apa-apa." 

42 Banjur munjuk, "Dhuh Yésus, mugi 
Panjenengan karsa ngèngeti dhateng 
kawula, manawi Panjenengan rawuh 
jumeneng Raja." 

43 Paring wangsulané Yésus, "Aku 
pitutur marang kowé, satemené ing dina 
iki uga kowé bakal bebarengan karo Aku 
ana ing Firdaus." 

44 Bareng watara jam rolas, banjur ana 
pepeteng kang nglimputi satanah kabèh, 
nganti jam telu, 

#samarga srengéngé ora sumunar, 
Kacarita gubahing Padaleman Suci 
suwèêk ing tengah dadi loro. 

46yésus banjur ngandika kanthi sora, 
"Dhuh Rama, kawula masrahaken 
nyawa Kawula wonten ing asta Paduka." 
Sawusé ngandika mangkono banjur 
masrahaké nyawané. 

#/ Nalika panggedhéning prajurit 
nyumurupi lelakon iku, tumuli 
ngluhuraké Allah, pangucapé, "Nyata, 
yên wong iki tanpa kaluputan." 

48 Sakèhé wong kang padha 
gegrombolan nonton, bareng wus 
nyumurupi apa kang kelakon mau, 
padha mulih kalawan tebah-tebah 
dhadha. 

49 Sakèhé wong kang wus wanuh 
marang Yésus, kalebu uga para 
wong wadon kang padha ndhèrèkaké 
Panjenengané saka Galiléa, padha 
ngadeg ana ing kadohan, ndeleng 
lelakon iku kabèh. 

“DAna wong kang jenengé Yusuf, 
warganing Pradata Agama, wong kang 
becik lan mursid. 

“lku ora mèlu nyarujuki putusan lan 
tumindaking Pradata Agama, asalé saka 
Arimatéa, sawenèhing kutha Yahudi, 
kang nganti-anti marang Kratoning 
Allah. 

s2Iku séba ing ngarsané Pilatus, 
nyuwun layoné Yésus. 

2 Sawusé layon diandhapaké, banjur 
diulesi mori alus, sarta disarèkaké 

ing kubur kang tinatah ing pepunthuk 
parang, kang durung tau kanggo. 

“Nalika samana pinuju dina pacawisan, 
ngarepaké Sabat. 

Apamanèh wong-wong wadon kang 
wus ndhèrèkaké Yésus saka ing Galiléa, 
iku iya padha mèlu ngiringaké sarta 
maspadakaké pasaréan mau lan patrap 
anggoné nyarèkaké layoné. 

“9 Saulihé banjur padha nyawisaké 
rempah-rempah wangi lan lenga jebad. 
Déné ing dina Sabat padha lèrèn, netepi 
angger-angger. 

24 LAnanging bareng dina kapisan 
ing minggu iku, ing wayah ésuk 
umun-umun, wong-wong wadon mau 
padha menyang pasaréan, karo nggawa 
anggi-anggi kang wus dicawisaké. 
2Watuné tinemu wus kaglimpangaké 
saka ing pasaréan. 

3 Bareng padha lumebu, ora nemu 
layoné Yésus. 

“4Nalika lagi padha ngadeg kalawan 
kuwur atiné marga saka kaanan kang 
mangkono iku, dumadakan ana priya 
loro padha jumeneng ing cedhaké, 
pangagemané mencorong. 

“Wong-wong mau padha wedi lan 
padha tumungkul. Nanging priya loro 
mau nuli padha ngandika mangkéné, 
"Yagéné, déné kowé padha nggolèki 
Kang Gesang ana ing antarané wong 
mati? 

“Panjenengané ora ana ing kéné, wus 
wungu. Elinga marang apa kang wis 
kapangandikakaké marang kowé kabèh, 
nalika isih ana ing Galiléa, 

? yaiku, yèn Putraning Manungsa 
pinasthi kaulungaké marang tanganing 
wong-wong dosa lan banjur kasalib, 
sarta wungu ing telung dinané." 

#Wong-wong wadon iku mau iya nuli 
kêlingan marang pangandikané Yésus. 

2Lan sabaliné saka ing pasaréan, 
banjur padha nyritakaké iku kabèh 
marang sakabat sawelas lan marang 
sadulur liyané kabèh. 

10 Déné wong-wong wadon mau yaiku 
Maria saka Magdala, lan Yohana sarta 
Maria ibuné Yakobus, tuwin wong-wong 
wadon liyané kang padha bebarengan 
uga nyritani marang para rasul. 

ll Nanging tembung-tembungé iku 
dianggep ngayawara, padha ora ngandel 
marang wong-wong wadon iku. 


LUKAS 24,.12- 18 180 


12 Éwasamono Pétrus banjur ngadeg lan 
mangkat rerikatan menyang pasaréan. 
Bareng nginguk manjero, mung weruh 
ulesé thok. Nuli lunga lan mikir-mikir, 
apa kira-kira kang mentas kelakon iku. 

13Ing dina iku uga ana wong loro, 
panunggalané para murid, arep padha 
menyang désa Emaus, adohé saka 
Yérusalèm watara sewelas kilomèter. 

14Wong loro mau padha rasanan 
sabarang kang mentas kelakon. 

1> Nalika lagi padha rasanan lan 
rerembugan mau, Yésus piyambak 
rawuh nyelaki lan banjur nyarengi 
lakuné. 

lêNanging wong mau pandelengé 
padha ketutupan, mulané padha 
pangling karo Panjenengané. 

1/vésus tumuli ngandika marang wong 
loro iku, "Apa kang padha kokrembug 
sajroné lumaku iki?" Banjur padha 
mandheg kanthi sedhih. 

l8Kang siji kang jenengé Kléopas, 
mangsuli, “Punapa namung Panjenengan 
piyambak tiyang manca ing Yérusalêm, 
ingkang mboten sumerep bab ingkang 
mentas kelampahan wonten ing ngriku, 

ing salebetipun sawatawis dinten 
punika?" 

19 Paring wangsulané, "Lelakon 
apa ta iku?" Unjuké kang kadangu, 
"Lelampahanipun Yésus tiyang Nazarèt, 
ingkang jumeneng nabi, ingkang 
kagungan pangwaos ing pandamel saha 
pangandika wonten ngarsanipun Allah 
sarta wonten ngajengipun bangsa kula 
sadaya. 

2ONanging para pangajengipun imam 
saha para pangagenging bangsa kula 
sami ndhawahaken paukuman pejah 
dhateng Panjenenganipun, lajeng 
kasalib. 

21 Mangka kula sadaya kala rumiyin 
sami gadhah pangajeng-ajeng, inggih 
Panjenenganipun punika ingkang rawuh 
badhé ngluwari bangsa Israèl. Déné 
lelampahan wau sadaya sapunika 
sampun tigang dintenipun. 

22 Nanging lajeng wonten tiyang èstri 
sawatawis panunggilan kula ingkang 
sami damel kagèt kula. Awit tiyang-tyang 
èstri wau énjing umun-umun sampun 
sami dhateng pasaréan, 

23 nanging layonipun mboten wonten. 
Lajeng sami wangsul, cariyos, bilih 

sami sumerep malaékat, ingkang sami 
ngandika, bilih Panjenenganipun wungu 
saking sédanipun. 

24Nunten wonten kanca kula sawatawis 
ingkang sami dhateng pasaréan, 
pinanggihipun pancèn leres kados 
ingkang dipun cariyosaken para tiyang 
èstri wau, sami mboten sumerep 
Panjenenganipun." 

25Yésus tumuli ngandika marang 
wong-wong mau, "Hé wong kang padha 
cupet nalaré lan lamban pamikiré, temah 
ora pracaya marang samubarang kabèh, 
kang wus kapangandikakaké déning 
para nabi! 

26 Mésias apa ora pinasthi nglampahi 
iku mau kabèh, banjur lagi nampi 
kamulyané?" 

27 Yésus tumuli njlèntrèhaké sabarang 
kang wus katulis ing Kitab Suci, bab 
Panjenengané, wiwit kitab-kitabé Musa 
lan kitab-kitabé para nabi. 

28 Bareng wus cedhak désa kang 
diparani, Yésus kaya-kaya arep 
nglajengaké tindaké. 

22 Nanging dicandhet déning wong- 
wong mau, unjuké, "Kula aturi pinarak 
wonten ing griya kula, awit sampun 

badhé dalu, surya sampun serap." 
Panjenengané iya banjur lumebet karo 
wong-wong mau. 

SO Bareng lenggah arep dhahar 
bebarengan, nuli mundhut roti, diberkahi 
banjur dicuwil-cuwil, diparingaké marang 
sakaroné. 

3l Sanalika, mripaté wong loro iku 
banjur kabuka, temah ora pangling karo 
Panjenengané, nanging Yésus banjur 
ilang saka ing pandelengé. 

3s2Wong loro mau tumuli padha 
sapocapan mangkéné, "Atiku rak 
wus padha mangah-mangah, nalika 
Panjenengané ngandika marang 
aku kabèh ana ing dalan lan nalika 
Panjenengané nerangaké Kitab Suci 
mau?" 

33Sanalika iku uga, banjur padha 
ngadeg lan bali menyang Yérusalêm. 
Ana ing kono padha weruh sakabat 
sawelas padha ngumpul bebarengan 
karo para sadulur-sadulur liyané, 

34 sarta padha ngucap, "Gusti nyata yèn 
wus wungu lan wus ngatingal marang 
Simon." 

3>Wong loro mau iya tumuli nyaritakaké 
lelakoné sajroné ana ing dalan, 

sarta anggoné ora pangling manèh 
marang Yésus, bareng Panjenengané 
nyuwil-nyuwil roti. 

S6Nalika padha rembugan bab iku 
mau, Yésus dumadakan jumeneng 
ana ing tengahé sarta ngandika, 
"Tentrem-rahayu anaa ing kowé kabèh." 

37 Kabèh padha kagèt kaworan wedi, 
lan ngira weruh memedi. 

“8Nanging Panjenengané banjur 
ngandika, "Yagéné kowé padha kagèt lan 
apa sababé déné kowé padha kethukulan 
rasa mangu-mangu ana ing sajroning 
atimu? 

“9 Delengen tanganku lan sikilku: 

Iki Aku dhéwé; grayangana Aku lan 
satitêkna, yèn memedi rak ora ana 
dagingé lan balungé, kaya kang padha 
kokdeleng ana ing Aku iki." 

#ONgandika mangkono iku karo 
nedahaké astané lan sampéyané. 

41 Bareng kabèh durung padha ngandel 
marga saka bungahé lan isih padha 
kaéraman, Panjenengané nuli ngandika, 
"Ing kéné apa ana kang kena dipangan?" 

42 Banjur dicaosi iwak gorèngan sairis. 

431ku tumuli ditampani lan didhahar 
ana ing ngarépé wong-wong mau. 

#4Banjur padha dipangandikani 
mangkéné, "Iki pituturku kang 
dakkandhakaké marang kowé kabèh, 
nalika Aku isih nunggal karo kowé, yaiku 
yèn kabèh kang wus katulisan tumraping 
Aku ana ing sajroning kitab Torèté Musa 
lan kitabé para nabi sarta kitab Mazmur, 
iku kudu kelakon." 

4> Panjenengané banjur mbukak 
pikirané wong-wong mau supaya padha 
ngerti marang Kitab Suci. 

46 Pangandikané, "Ana tulisan 
mangkéné: Mésias pinasthi nandhang 
sangsara lan ing telung dinané wungu 
saka ing antarané wong mati. 

47 Karodéné manèh: pawarta bab 
pamratobat lan apuraning dosa kudu 
kaundhangaké marang sakèhing bangsa 
atas asmané, wiwit saka ing Yérusalèm. 

48 Déné kowé kang padha dadi seksiné 
bab iku mau kabèh. 

49 Sabanjuré kowé bakal padha 
dakkirimi apa kang wus dijanjèkaké 
déning Ramaku. Nanging kowé padha 
anaa ing kutha kéné dhisik, nganti kowé 
wus padha kaparingan kasektèn saka 
ing ngaluhur." 

“Sawusé mangkono para muridé 
banjur kadhawuhan ndhèrèk Yésus 
menyang jaban kutha, ing sacedhaké 
Bétania. Ana ing kono Panjenengané nuli 
ngangkat astané, para muridé padha 
diberkahi, 

“lan nalika mberkahi mau, 
Panjenengané banjur nilar para 
muridé tuwin mitrané menyang swarga. 

2 Para murid banjur padha sujud 
nyembah marang Panjenengané, nuli 
padha bali menyang Yérusalèm kalawan 
bungah banget, 

“2sarta tansah padha ana ing 
Padaleman Suci lan ngluhuraké Allah. 


Yohanes 


1 Ing kala purwa Sang Sabda iku wus 
ana, déné Sang Sabda iku nunggil 
karo Allah sarta Sang Sabda iku Allah. 

2 Panjenengané iku wiwit ing kala purwa 
wus nunggil karo Allah. 

3Samubarang kabèh katitahaké déning 
Panjenengané, lan samubarang kang 
dumadi ora ana sawiji-wijia kang ora 
katitahaké déning Panjenengané. 

“Ana ing Panjenengané iku dununging 
urip, sarta urip iku kang dadi 
pepadhanging manungsa. 

Pepadhang iku sumunar sajroning 
pepeteng, sarta ora kalindhih déning 
pepeteng. 

S Ana priya rawuh kautus déning Allah, 
asmané Yohanes. 

Rawuhé dadi seksi, kapatah neksèni 
bab pepadhang, supaya alantaran 
panjenengané, wong kabèh padha 
pracaya. 

#Panjenengané iku dudu pepadhang 
piyambak, mung kapatah neksèni bab 
pepadhang. 

Pepadhang kang sejati kang madhangi 
saben wong, iku lagi ngrawuhi jagat. 

l0 Panjenengané wus ana ing jagat, 
lan jagat iku katitahaké déning 
Panjenengané, nanging jagat iku ora 
wanuh marang Panjenengané. 

11 Rawuhé murugi kagungané, nanging 
para kagungané iku ora gelem nampani. 

12 Nanging sakèhé wong kang nampani 
Panjenengané iku kaparingan wewenang 
dadi para putraning Allah, yaiku wong 
kabèh kang padha pracaya marang 
asmané, 

13 kang lairé ora saka ing getih, iya ora 
saka kareping daging utawa saka karepé 
wong lanang, nanging saka ing Allah. 

14Sang Sabda wus dadi manungsa, 
sarta dedalem ana ing antara kita, 
sarta aku lan kowé kabèh wus padha 
nyawang kamulyané, yaiku kamulyan 
kang kaparingaké marang Panjenengané 
yaiku Putra Ontang-antingé Sang Rama, 
kang kapenuhan ing sih-rahmat lan 
kayektèn. 

1> Yohanes neksèni bab Panjenengané 
sarta nywanten sora, pangandikané, "Iya 
Panjenengané iku kang dakkarepaké 
nalika aku pitutur mangkéné: 

Panjenengané kang rawuh nungka aku 
wus ngrumiyini aku, amarga anané 
sadurungé aku." 

16 Amarga saka kasampurnané, kita 
kabèh wus tampa ganjaran sih-rahmat 
kang tanpa kendhat. 

17 Sabab angger-angger iku anggoné 
kaparingaké lantaran Musa, déné 
sih-rahmat lan kayektèn iku pinangkané 
saka Yésus Kristus. 

180Ora ana wong siji-sijia kang wus tau 
weruh Allah. Sang Putra Ontang-anting 
kang ana ing pangkoné Sang Rama, iku 
kang nerangaké kawontenané. 

19 Iki paseksiné Yohanes nalika wong 
Yahudi saka Yérusalêm kongkonan para 
imam lan para wong Lèwi, supaya matur 
pitakon, "Panjenengan punika sinten?" 

20vYohanes ngaken kanthi barès, "Aku 
iki dudu Kristus." 

21 Kang dikongkon banjur padha matur 
pitakon, “Manawi makaten panjenengan 
punika sinten? Punapa Elia?" Yohanes 
paring wangsulan, "Dudu." 

221Ing kono kang dikongkon padha 
matur, “Panjenengan punika sinten, 
supados kula sadaya sami saged 
mratélakaken dhateng ingkang 

ngèngkèn kula. Pangaken panjenengan 
tumrap sarira panjenengan kados 
pundi?" 

23 Pangandikané Yohanes, "Aku iki 
swarané wong kang nywara sora ana 
ing pasamunan: Padha nglencengna 
margi ambah-ambahané Pangéran! Kaya 
kang wus dipangandikakaké déning Nabi 
Yésaya." 

241Ing antarané para kang dikongkon 
mau ana wong Farisi sawatara. 

2> Banjur padha nyuwun pirsa manèh, 
"Punapaa déné panjenengan mbaptis, 
manawi panjenengan sanès Kristus, 
sanèês Elia, sanês nabi?" 

2êvohanes mangsuli, pangandikané, 
"Aku mbaptis nganggo banyu; nanging 
ing satengahmu Panjenengané wus 
jumeneng, kowé padha ora wanuh, 

27 yaiku Panjenengané, kang rawuhé 
nungka aku. Sanadyan mung nguculi 
talining trumpahé baé aku ora patut." 

28 Mungguh kelakoné iku mau ana 
ing Bétania, ing sabrangé kali Yordan, 
panggonané Yohanes mbaptis. 

29 Esuké Yohanes pirsa Yésus murugi; 
panjenengané banjur ngandika, 

"Delengen iku Cempéning Allah kang 
mbirat dosané jagat. 

SOIya Panjenengané iku kang 
dakkarepaké nalika aku kandha 
mangkéné: Ana Priya rawuh nungka 
aku, kang wus ngrumiyini aku, amarga 
anané sadurungé aku. 

Sl Mauné aku dhéwé iya ora wanuh 
marang Panjenengané, mulané aku teka 
lan mbaptis nganggo banyu supaya 
Banisraèl wanuh marang Panjenengané." 

32lan manèh paseksiné Yohanes 
mangkéné, "Aku wus ndeleng Roh 
tumedhak saka swarga kaya manuk 
dara, dedalem ing sarirané. 

SSMauné aku iya ora wanuh marang 
Panjenengané, nanging kang ngutus aku 
mbaptis nganggo banyu, wus ngandika: 
Menawa sira weruh Roh iku nedhaki 
sawenèhing wong lan dedalem ing 
sarirané, Panjenengané iku kang bakal 
mbaptis sarana Roh Suci. 

34Aku wus ndeleng lan neksèni yèn 
Panjenengané iku Putraning Allah." 

35 Esuké Yohanes jumeneng ana ing 
papan kono manèêh, karo muridé loro. 

SO Nalika pirsa Yésus langkung, Yohanes 
ngandika, "Lah iku Cempéning Allah!" 

37 Muridé loro mau padha krungu 
anggoné Yohanes ngandika mangkono 
iku, banjur ndhèrèkaké tindaké Yésus. 

S£Nanging Yésus tumuli nolèh. 
Panjenengané pirsa menawa murid mau 
padha ndhèrèkaké, banjur ngandika, 
"Kowé padha golèk apa?" Aturé kang 
padha kadangu, "Rabbi, pakêndelan 
Panjenengan wonten ing pundi?" (Rabbi 
tegesé: Guru.) 

32 Pangandikané Yésus, "Ayo, kowé 
bakal padha weruh!" Banjur padha 
sowan lan weruh pakèndelané, sarta ing 
dina iku banjur padha manggon ing kono 
karo Panjenengané; déné mungguh 
wayahé iku watara jam papat. 

4#O Murid loro kang wus krungu 
pangandikané Yohanes banjur 
ndhèrèkaké Yésus mau, kang siji yaiku 
Andréas, saduluré Simon Pétrus. 

41 Dhisiké Andréas ketemu karo Simon, 
saduluré, banjur dikandhani, "Aku wus 
padha ketemu karo Mésias (tegesé: 
Kristus)." 

42Simon mau nuli diirid menyang 
ngarsané Yésus. Yésus banjur mirsani 
marang Simon sarta ngandika, "Kowé 
iku Simon anaké Yohanes. Kowé bakal 

dijenengaké Kéfas (tegesé: Pêtrus)." 
(tegesé: Pétrus). 

43Esuké manèh Yésus karsa tindak 
menyang Galiléa. Panjenengané 
pinanggih karo Filipus, banjur ngandika, 
"Mêlua Aku!" 

44 Filipus mau wong saka Bètsaida, 
kuthané Andréas lan Pétrus. 

4> Filipus ketemu Natanaèl, banjur 
dikandhani mangkéné, "Aku wus padha 
ketemu karo kang kasebutaké déning 
Musa ing sajroning Kitab Torèt sarta 
déning para nabi, yaiku Yésus, putrané 
Yusuf, saka Nasarèt." 

46 Pangucapé Natanaèl, "Apa ana 
barang kang becik saka Nasarèt?" 

4/ Wangsulané Filipus, "Ayo, delengen 
dhéwé!" Bareng Yésus pirsa Natanaèl 
sowan ing ngarsané, banjur ngandika, 
"Lah, iku wong Israêl sejati, kang ora 
kadunungan cidra." 

4 Natanaèl banjur munjuk, 
"Panjenengan nguningani kawula 
saking pundi?" Yésus paring wangsulan, 
pangandikané, "Sadurungé Filipus 
ngajak kowé, Aku weruh kowé ana ing 
sangisoré wit anjir." 

#9 Natanaèl munjuk manèh, "Rabbi, 
Panjenengan punika Putranipun Allah, 
Panjenengan punika Rajanipun Israèl." 

“OYésus paring wangsulan, 
pangandikané, "Amarga Aku pitutur 
marang kowé: Aku weruh kowé ana ing 
sangisoré wit anjir, kowé banjur pracaya? 
Kowé bakal weruh lelakon-lelakon kang 
luwih nggumunaké katimbang karo iku." 

Yésus banjur ngandika, mangkéné, 
"Satemené Aku pitutur marang kowé, 
kowé bakal padha weruh langit menga, 
lan para malaékaté Allah padha 
munggah-mudhun marang Putraning 
Manungsa." 

2 Ing dina kateluné ana pésta mantu 

ing Kana, wilayah Galiléa, sarta ibuné 
Yésus ana ing kono. 

2Yésus dalah para sakabaté uga diulemi 
mrono. 

3 Bareng padha kekurangan anggur, 
ibuné Yésus nuli ngandika marang 
Panjenengané, "Padha kentèkan 
anggur." 

#Pangandikané Yésus, "Ibu, 
panjenengan ngersakaken punapa 
dhateng Kula? Dèrèng dumugi wekdal 
Kula." 

“Nanging ibuné Yésus banjur dhawuh 
marang para peladèn, "Apa sadhawuhé 
marang kowé padha lakonana." 

Ing kono ana genthong watu wadhah 
banyu enem, sadhiyan kanggo sesuci 
manut adaté wong Yahudi, isiné saben 
genthong mau rong klenthing utawa 
telung klenthing. 

Yésus nuli dhawuh marang para 
peladèn mau, "Genthongé pada 
kebakana banyu!” Tumuli diisèni nganti 
kebak. 

#Yésus banjur ngandika, "Saiki 
cidhuken, lan aturna marang pitayaning 
gawé!" Banjur padha ngaturaké. 

?Pitayaning gawé iku bareng ngicipi 
banyu kang wus dadi anggur mau -- lan 
ora mangerti saka ngendi pinangkané, 
awit kang mangerti mung para peladèn 
kang padha nyidhuki banyuné -- nuli 
ngaturi pangantèn lanang, 

l0 sarta matur, "Saben tiyang nyegah 
anggur punika ingkang saé rumiyin, lan 
sasampunipun para tamu ngunjukipun 
kathah lajeng nyegahaken ingkang 
kirang saé. Nanging panjenengan kok 
nyimpen anggur ingkang saé ngantos 
sapunika." 

11 Prakara iku mau katindakaké Yésus 
ing Kana wilayah Galiléa, dadi wiwitaning 
mukjijat-mukjijat lan sarana mangkono 
Panjenengané wus mbabaraké 
kaluhurané. Para sakabaté nuli padha 
pracaya marang Panjenengané. 

12 Sawusé mangkono Yésus banjur 
tindak menyang Kapèrnaum, bebarengan 
karo kang ibu lan para sadhèrèké tuwin 
para sakabaté, lan ana ing kono mung 
padha kèndel sawatara dina baé. 

13 Nalika ngarepaké riyaya Paskahé 
wong Yahudi, Yésus tindak menyang 
Yérusalêm. 

I14Ana ing Padaleman Suci Yésus pirsa 
wong-wong kang adol sapi, wedhus, 
manuk dara, apadéné wong-wong 
préyalan padha dhasar ana ing kono. 

1> Panjenengané mundhut tampar 
kagem pecut, banjur nundhungi 
wong-wong mau kabèh dalah wedhusé 
lan sapiné, saka ing Padaleman Suci. 
Dhuwité préyalan padha disuntaki, 
méjané padha digolingaké. 

16 Bakul-bakul dara padha kadhawuhan 
mangkéné, "Kabèh iki padha singkirna 
saka ing kênél Padalemané Ramaku aja 
kokanggo papan bakulan." 

17 Para sakabaté tumuli padha kèlingan 
menawa ana tulisan mangkéné, 
"Katresnan Kawula dhateng Padaleman 
Paduka punika ngantos nggrantesaken 
manah Kawula." 

18Wong-wong Yahudi nuli padha matur 
marang Yésus, "Panjenengan saged 
damel mukjijat punapa ingkang saged 
Panjenengan katingalaken dhateng 
kula sadaya, bilih Panjenengan wenang 
nindakaken kados makaten?" 

19yésus paring wangsulan, 
pangandikané, "Bubrahen Padaleman 
Suci iki, sajroning telung dina bakal 
dakadegaké manèh." 

20 Unjuké wong Yahudi, "Padaleman 
Suci punika kabangun ing salebetipun 
kawan dasa enem taun, mangka 
Panjenengan kok badhé ngadegaken 
salebeting tigang dinten?" 

21 Nanging kang dipangandikakaké 
Padaleman Suci iku sarirané piyambak. 

22 Ing tembé, sawusé Yésus wungu saka 
ing antarané wong mati, para sakabaté 
lagi padha kèlingan, yèn Panjenengané 
wis tau ngandika mangkono mau, banjur 
padha pracaya marang Kitab Suci lan 

marang pangandika kang kadhawuhaké 
déning Yésus. 

23 Nalika Yésus ana ing Yérusalèm 
sajroné riyaya Paskah, wong akèh padha 
pracaya marang Panjenengané, amarga 
padha weruh mukjijat-mukjijat kang 
katindakaké. 

24 Ananging Yésus piyambak ora 
nganggep marang pracayané wong- 
wong mau, karana Panjenengané wus 
pirsa wong-wong mau, 

25 sarta ora prelu ana wong kang 
nyaosi paseksi bab manungsa marang 
Panjenengané, jalaran Panjenengané wis 
pirsa piyambak apa kang ana ing batiné 
manungsa. 

3 lAna wong Farisi jenengé 
Nikodémus, pangarepé wong 
Yahudi, 

2sowan ing ngarsané Yésus ing wayah 
bengi, sarta munjuk, "Rabbi, kawula 
sami mangertos bilih rawuh Panjenengan 
dados guru punika kautus déning Allah, 
amargi mboten wonten tiyang ingkang 
saged nindakaken pratandha kados 
ingkang Panjenengan tindakaken punika, 
manawi Allah mboten nunggil." 

3Yésus paring wangsulan, 
pangandikané, "Satemené Aku 
pitutur marang kowé: menawa wong 
ora kalairaké manèh, iku ora bisa weruh 
Kratoning Allah." 

“Unjuké Nikodémus, "Kadospundi 
sagedipun tiyang kalairaken, manawi 
sampun sepuh? Punapa saged lumebet 
malih dhateng guwa-garbaning ibunipun, 
lajeng kalairaken malih?" 

Yésus paring wangsulan, 
pangandikané, "Satemené Aku 
pitutur marang kowé: menawa wong ora 
kalairaké saka banyu lan Roh, iku ora 
bisa lumebu ing Kratoning Allah. 

Apa kang lair saka ing daging, iku 
asipat daging lan apa kang lair saka Roh, 
iku asipat roh. 

Aja gumun, déné Aku pitutur marang 
kowé: Kowé kudu padha kalairaké 
manèh. 

SAngin iku mididé manut ing sakarepé, 
lan kowé krungu sumiyuté, nanging ora 
mangerti pinangkané lan parané. Kaya 
mangkono iku kaanané saben wong 
kang kalairaké saka ing Roh!" 

Nikodémus munjuk, aturé, "Prakawis 
punika sagedipun kalampahan 
kadospundi?" 

l0yésus paring wangsulan, 
pangandikané, "Kowé iku guruné 
wong Israèl, kok ora mangerti prakara 
iku? 

11 Satemené Aku pitutur marang kowé: 
Kang padha dakrembug iku, iya kang 
padha daksumurupi, sarta kang padha 
dakseksèni iya kang padha daktingali, 
éwadéné kowé ora padha nampani 
paseksiku. 

12 Menawa nalika kowé dakpituturi 
bab kadonyan padha ora ngandel, 
kepriyé bisamu padha ngandel saupama 
daktuturana bab kaswargan? 

130Ora ana wong siji-sijia kang wus 
sumengka menyang swarga, kajaba 
mung Panjenengané kang wus tumurun 
saka swarga, iya iku Putrané Manungsa. 

14 Kayadéné Musa anggoné manjer ula 
ana ing pasamunan, iya mangkono uga 
Putrané Manungsa anggoné pinesthi 
kapanjer, 

1> supaya saben wong kang pracaya 
marang Panjenengané nduwèni urip 
langgeng. 

16 Awitdéné Allah anggoné ngasihi 
marang jagat iku nganti masrahaké Kang 
Putra Ontang-anting, supaya saben wong 
kang pracaya marang Panjenengané 
aja nganti nemu karusakan, nanging 
nduweênana urip langgeng. 

17 Sabab Allah anggoné ngutus 
Kang Putra ngrawuhi jagat iku ora 
supaya ngadili jagat, nanging supaya 
jagat kapitulungan rahayu déning 
Panjenengané. 

18 Sing sapa pracaya marang 
Panjenengané, iku ora bakal diukum; 
déné sing sapa ora pracaya, iku wus 
kapatrapan paukuman, amarga ora 
pracaya ing asmané Putraning Allah 
kang ontang-anting. 

19 Anadéné paukuman iku mangkéné: 
Pepadhang iku wus tumeka ing 
jagat, nanging manungsa padha 
luwih rumaket marang pepeteng, 
katimbang karo pepadhang, amarga 
panggawé-panggawéné ala. 

20 Sabab sapa baé kang nindakaké piala 
mesthi sengit marang pepadhang lan 
nyingkur pepadhang, supaya aja nganti 
katon panggawéné kang ala iku. 

21 Nanging sing sapa tumindak bener 
iku marani pepadhang, supaya tetéla 
yèn panggawéné iku ditindakaké ana ing 
patunggilané Allah." 

22 Sawisé mangkono Yésus tindak 
menyang Yudéa kadhèrèkaké déning 
para sakabaté; banjur kèndel ana ing 
kono sarta mbaptis. 

23 Déné Yohanes anggoné mbaptis ana 
ing Ainon, sacedhaké Salim, awit ing 
kono akèh banyuné. Wong-wong banjur 
padha teka mrono supaya dibaptis, 

24awit nalika samana Yohanes durung 
kalebokaké ing pakunjaran. 

2> Nalika samana ana bebantahané para 
muridé Yohanes karo wong Yahudi bab 
sesuci. 

26 Para murid mau tumuli padha sowan 
marang Yohanes lan matur, "Rabbi, 
tiyang ingkang sesarengan kaliyan 
panjenengan wonten ing sabrangipun 
lèpèn Yordan saha ingkang sampun 
panjenengan seksêni punika inggih 
mbaptis sarta tiyang kathah sami murugi 
mrika." 

27 Yohanes mangsuli, pangandikané, 
"Wong ora bisa nduwéni apa-apa 


YOHANES 3.28 -— 33 NA 


menawa ora kaparingan saka ing 
swarga. 

28 Kowé dhéwé padha bisa gawé paseksi 
yèn aku wus pitutur: Aku iki dudu 
Kristus, nanging aku kautus lumaku 
ndhisiki Panjenengané. 

22Kang nduwèni pangantèn wadon 
iku pangantèn lanang; déné mitrané 
pangantèn lanang kang ngadeg ing 
sacedhaké lan nilingaké, iku bungah 
banget ngrungokaké swarané pangantèn 
lanang iku. Iya iku kabungahanku 
lan samengko kabungahanku wus 
ketutugan. 

SO Panjenengané iku pinesthi saya 
mundhak, nanging aku iki saya suda. 

Sl Kang rawuhé saka ing ngaluhur iku 
ngungkuli sakabèhé, kang pinangkané 
saka ing bumi iku iya saka ing bumi, lan 
rembugé iya tumrap prakara-prakara 
kang ana ing bumi. Kang rawuhé saka 
ing swarga iku ngungkuli sakabèhé. 

32 Panjenengané paring paseksi bab 
apa kang wus dipirsani lan apa kang wus 
dipiyarsakaké, nanging ora ana wong 
siji-sijia kang nampani paseksiné. 

33Sapa kang nampani paseksiné iku, 
ngakoni yèn Allah iku bener. 

34Sabab kang kautus déning Allah iku 
kang ndhawuhaké pangandikané Allah, 
amarga Allah anggoné maringaké Rohé 
tanpa wates. 

39Sang Rama ngasihi marang Sang 
Putra, sarta wus masrahaké samubarang 
kabèh marang Panjenengané. 

36Sing sapa pracaya marang Sang 
Putra, iku nduwèni urip langgeng, 
nanging sing sapa ora mituhu marang 
Sang Putra, iku bakal ora ngalami 
urip, nanging malah langgeng anggoné 
nampani bebenduné Allah." 

4 1 Bareng Yésus pirsa yèn wong Farisi 
wus padha krungu pawarta menawa 
Panjenengané olèh murid sarta anggoné 
mbaptis luwih akèh katimbang Yohanes, 
2sanadyan dudu Yésus piyambak kang 
mbaptis, nanging para sakabaté 

3 Panjenengané tumuli nilar Yudéa, 
tindak wangsul menyang Galiléa. 

“Panjenengané kudu nglangkungi 
Samaria. 

Banjur rawuh ing sawijining kutha 
ing Samaria, kang aran Sikhar, cedhak 
karo palemahan kang biyèn diparingaké 
déning Yakub marang Yusuf, putrané. 

Ing kono ana sumuré Yakub. Yésus 
kraos sayah saka anggoné tindak, banjur 
lenggah ana pinggiring sumur kono. 
Nalika samana kira-kira jam rolas. 

Tumuli ana wong wadon Samaria teka 
arep ngangsu. Yésus ngandika marang 
wong mau, "Aku wènèhana ngombéêl!l" 

#Déné para sakabaté wus padha 
menyang kutha tuku pangan. 

2Wong wadon Samaria mau banjur 
munjuk, "Kadospundi Panjenengan, 
tiyang Yahudi kok mundhut ngunjuk 
dhateng kula tiyang Samaria?" (Awit 
wong Yahudi ora srawung karo wong 
Samaria.) 

l0yésus paring wangsulan, 
pangandikané, "Menawa kowé 
mangerti ing peparingé Allah, lan 
sapa Panjenengané kang ngandika 
marang kowé: Aku wênêhana ngombé, 
mesthi kowé kang nyuwun marang 
Panjenengané, banjur kowé diparingi 
banyu urip." 

llUnjuké wong wadon mau, "Gusti, 
Panjenengan mboten kagungan timba, 
mangka sumuripun lebet, saking pundi 
anggèn Panjenengan angsal toya gesang 
menika? 

12 menapa Panjenengan nglangkungi 
leluhur kula Yakub ingkang maringaken 
sumur menika dhateng bangsa kula. 
Panjenenganipun ugi ngunjuk saking 
sumur menika, samanten ugi para putra 
dalah kéwanipun." 

13yésus paring wangsulan, 
pangandikané, "Sapa baé kang 
ngombé banyu iki bakal ngelak manèh, 

I4 nanging sapa baé kang ngombé 
banyu pawêwèêhku, bakal ora ngelak 
ing salawas-lawasé. Malah banyu 
pawêwèhku mau ana ing jeroné wong 
iku bakal dadi sumber, kang mancur 
terus tumeka ing urip langgeng." 

1> Unjuké wong wadon mau, "Gusti, 
kula Panjenengan paringi toya menika, 
supados sampun ngantos ngelak, sarta 
mboten sisah ngangsu mriki malih!" 

16 Pangandikané Yésus, "Lungaa, 
undangen bojomu, nuli balia mréné!" 

1 Unjuké wong wadon mau, "Kula 
mboten gadhah sêmah." Pangandikané 
Yésus, "Bener kandhamu, menawa kowé 
ora duwé bojo. 

18 Sabab anggonmu bebojoan wus 
ambal kaping lima, mangka kang 

saiki iku dudu bojomu. Pancèn bener 
kandhamu kang mangkono iku." 

19 Unjuké wong wadon mau, "Gusti, 
sapunika kula sampun cetha, bilih 
Panjenengan menika nabi. 

20 Para leluhur kula anggènipun 
sujud wonten redi menika, mangka 
Panjenengan ngandika, bilih Yérusalèm 
panggènanipun tiyang sami manembah." 

21 Pangandikané Yésus, "Ngandela 
marang Aku, hé, wong wadon, bakal 
tumeka ing waktuné kowé padha 
manembah marang Allah, ora ana 
ing gunung iki, lan iya ora ana ing 
Yérusalêm. 

22 Kowé iku padha manembah marang 
kang ora padha kokweruhi. Aku iki 
padha manembah marang kang padha 
dakweruhi. Awit karahayon iku mijilé 
saka bangsa Yahudi. 

23 Nanging bakal ana waktuné, malah 
saiki wus tekan waktuné para wong 
manembah kang sejati iku anggoné 
padha manembah marang Allah ing 
sajroning Roh lan kayektèn, awit para 
wong kang kaya mangkono iku kang 
dikarsakaké déning Allah. 

24 Allah iku Roh, lan sapa baé 
kang padha manembah marang 
Panjenengané, anggoné manembah iku 
kudu ing sajroning roh lan kayektèn." 

25 Aturé wong wadon mau, "Kula 
mangertos bilih Mésias badhé rawuh, 
ingkang ugi kasebut Kristus; menika 
sarawuhipun badhé nyumerepaken 
samukawis dhateng kula sadaya." 

26 Pangandikané Yésus, "Iya Aku iki 
Panjenengané kang lagi ngandikan karo 
kowé." 

27 Nalika samana para sakabaté teka, 
sarta padha gumun déné Yésus imbal- 
pangandika karo wong wadon. Nanging 
ora ana siji-sijia kang munjuk, "Punapa 
ingkang Panjenengan karsakaken?" 
utawa, "Tiyang punika Panjenengan 
ngandikani punapa?" 

28Wong wadon mau nuli ninggal juné 
ana ing kono, banjur lunga menyang 
kutha lan crita marang wong-wong ing 
kono, 

29 "Ayo padha delengen, ing kana ana 
wong kang ngandhakaké marang aku 
sakèhing lelakonku. Apa sajaké wong iku 
Kristus?" 

SOWong-wong mau tumuli padha 
mangkat menyang sanjabané kutha 
sowan marang ngarsané Yésus. 

Sl Nalika samana para sakabaté munjuk 
marang Panjenengané, aturé, "Rabbi, 
sumangga Panjenengan dhahar!" 

3s2Nanging Panjenengané paring 
wangsulan, pangandikané, "Aku duwé 
pangan kang ora padha kokmangertêni." 

33Para sakabat tumuli padha 
sapocapan, "Apa ana wong kang wis 
nyaosi dhahar marang Panjenengané?" 

3#Pangandikané Yésus, "Kang dadi 
panganku yaiku anggonku nglakoni 
karsané Panjenengané kang ngutus Aku, 
sarta ngrampungaké ayahané. 

3>Rak ana kandhamu mangkéné: 
Kurang patang sasi nuli panèn. Nanging 
Aku pitutur marang kowé: Padha 
delengen ing kiwa-tengenmu lan 
tamatna pategalan-pategalan, kang wis 
katon kuning iku mangsané dienèni. 

36 Saiki uga kang padha derep wus 
tampa bawon, sarta nglumpukaké woh 
kang tumuju marang urip langgeng, 
satemah kang nyebar lan kang derep 
loro-loroné padha bungah. 

37 Awit tumrap iki, bener bebasan kang 
mangkéné: Kang siji nyebar, sijiné kang 
ngenèni. 

38Kowé padha dakutus ngenèni kang 
dudu garapanmu. Wong liya kang 
padha nggarap, lan kowé kang padha 
ngundhuhi pametuning garapané." 

39 Sakèhing wong Samaria ing kutha 
kono iku padha pracaya marang 
Panjenengané awit saka paseksiné 
wong wadon mau, "Panjenengané wus 
mbedhèk sakèhing lelakonku." 

4#OWong-wong Samaria mau bareng wis 
sowan ing ngarsané Yésus, padha duwé 
atur panyuwun, muga karsa lereb ana 
ing omahé. Panjenengané iya banjur 
lereb ana ing kono rong dina, 

#1sarta mundhak akèh manèh 
kang padha dadi pracaya awit saka 
pangandikané, 

42lan padha tutur marang wong wadon 
mau, "Aku wus padha pracaya ora marga 
saka kandhamu iku, amarga aku dhéwé 
wus padha ngrungokaké Panjenengané, 
lan aku wus padha mangerti, yèn 
Panjenengané iku nyata Pamartaning 
jagat." 

43 Sawisé rong dina Yésus tindhak saka 
kono menyang Galiléa, 

44 sabab Yésus piyambak wus neksèni 
yèn nabi iku ora kajèn ana ing nagarané 
dhéwé. 

4> Sarawuhé ing Galiléa, wong-wong 
ing kono banjur padha nampèni 
Panjenengané, marga wus padha 
ndeleng sakèhing pandamelé ana 
ing Yérusalèm nalika riyaya, sabab 
wong-wong mau uga mèlu nekani riyaya 
iku. 

46yésus tumuli rawuh manèh ing 
Kana, wilayah Galiléa, panggonan 
nalika Panjenengané ndamel banyu dadi 
anggur. Anadéné ing Kapêrnaum ana 
punggawa kraton duwé anak lanang 
kang lagi lara. 

#/ Nalika punggawa mau krungu warta 
menawa Yésus saka Yudéa rawuh ing 
Galiléa, banjur sowan Panjenengané 
sarta nyuwun supaya karsa rawuh 
nyarasaké anaké, awit anaké iku wis 
mèh mati. 

48yésus ngandika marang punggawa 
mau, "Yèn ora ndeleng pratandha lan 
mukjijat, kowé ora pracaya." 

#9 Unjuké punggawa mau, "Gusti, mugi 
karsa rawuh sadérèngipun anak kawula 
pejah." 

“D Pangandikané Yésus, "Balia, anakmu 
urip." Punggawa mau pracaya marang 
pangandikané Yésus, banjur bali. 

I Nalika isih ana ing dalan, punggawa 
mau kapethuk abdi-abdiné kang padha 
nusul ngabari, menawa anaké urip. 

22Tumuli padha ditakoni, wayah apa 
anaké wiwit waras. Wangsulané, "Kala 
wingi siyang jam satunggal, anggènipun 
mantun bentèripun." 

2 Bapakné mau banjur kèlingan yèn 
ing wayah iku dipangandikani Yésus, 
"Anakmu urip." Punggawa kraton mau 
dalah sabrayaté kabèh tumuli padha 
pracaya. 

“Iku pratandha kang kapindho kang 
katindakaké déning Yésus, nalika kondur 
saka Yudéa menyang Galiléa. 

1 Sawusé iku, ana riyayané wong 
Yahudi, Yésus tindak menyang 
Yérusalêm. 

2Ing Yérusalèm, sacedhaké Gapura 
Wedhus, ana blumbang, kang ing 
tembung Ibrani diarani: Bètèsda, kang 
ana bangsalé lima. 

3Ing bangsal-bangsal kono akèh banget 
wong lara pating gluntung: wong wuta, 
wong pincang, wong lumpuh. [Padha 
ngentèni kocaking banyu. 

“Awit samangsa ana malaékaté 
Pangéran tumedhak ing blumbang kono 
ngocak banyuné; sarta menawa banyu 
mau kocak, sapa baé kang nyegur dhisik 
dhéwé dadi waras, sanadyan apa baé 
lelarané.) 

“Ing kono ana wong kang nandhang 
lara wus telung puluh wolu taun lawasé. 

Bareng Yésus pirsa wong mau 
nggluntung ana ing kono sarta 
Panjenengané nguningani menawa wong 
mau wus lawas anggoné mangkono 
iku, banjur dipangandikani, "Kowé apa 
kepéngin waras?" 

Atur wangsulané wong kang lara 
mau, "Bendara, mboten wonten tiyang 
ingkang nyemplungaken kawula dhateng 
blumbang samangsa toyanipun wiwit 
kocak. Angger kawula saweg murugi, 
lajeng wonten tiyang sanès ingkang 
nyemplung ngrumiyini kawula." 

#Yésus banjur ngandika, "Tangia, 
paturonmu angkaten, lan lumakua!" 

Sanalika wong mau dadi waras, nuli 
ngangkat paturoné lan banjur mlaku. 
Nanging dina iku pinuju dina Sabat. 

l0 Amarga saka iku wong-wong Yahudi 
padha ngelokaké wong kang lagi baé 
waras mau, pangucapé, "Iki dina Sabat, 
kowé ora kena ngangkat paturonmul!" 

1! Nanging wangsulané wong mau, 
"Tiyang ingkang nyarasaken kula 
punika ingkang dhawuh dhateng kula: 
Paturonmu angkaten, lumakua!" 

12 Wong-wong mau banjur padha takon, 
"Sapa wongé kang akon marang kowé: 
Paturonmu angkaten, lumakua?" 

13 Nanging wong kang lagi baé waras 
ora mangerti, iku sapa, amarga Yésus 
wus nylimpet ana ing satengahé wong 
akèh kang ana ing kono. 

14 Sawisé mangkono Yésus mrangguli 
wong mau ana ing Padaleman Suci, 
banjur dipangandikani, "Kowé wus 
waras, aja gawé dosa manèh, supaya 
kowé aja nganti kataman kang luwih 
banget." 

I5Wongé nuli lunga, nyaritakaké 
marang wong-wong Yahudi menawa 
kang marasaké iku Yésus. 

l6lan marga saka iku, wong-wong 
Yahudi padha ngudi arep nganiaya 
Yésus, amarga Panjenengané nindakaké 
kang mangkono iku ing dina Sabat. 

1 Nanging Yésus ngandika, "Ramaku 
makarya nganti sapréné, mulané Aku 
uga nindakaké pagawéanku." 

18 Marga saka iku wong Yahudi mundhak 
nemen manèh anggoné ngarah nyédani 
Panjenengané, awit ora ngamungaké 
nerak dina Sabat baé, nanging uga 
marga mastani yèn Allah iku Ramané 
piyambak, dadi sarirané dipadhakaké 
karo Allah. 

19yésus paring wangsulan, 
pangandikané, "Satemené Aku 
pitutur marang kowé: Sang Putra ora 
bisa nindakaké apa-apa saka awaké 
dhéwé, menawa Panjenengané ora 
weruh kang katindakaké déning Sang 
Rama. Sabab apa kang katindakaké 
déning Sang Rama, iku uga katindakaké 
déning Sang Putra. 

20Sabab Sang Rama ngasihi Kang 
Putra sarta nedahaké sabarang 
kang ditindakaké piyambak marang 
Panjenengané, malah iya bakal nedahaké 
marang Panjenengané pandamel kang 

luwih agung manèh katimbang karo iku, 
nganti kowé padha gumun. 

21 Awit padha kaya Sang Rama anggoné 
nangèkaké lan nguripaké wong kang 
padha mati, mangkono uga Sang 
Putra iya nguripaké saben wong kang 
dikarsakaké. 

22 Gang Rama ora ngadili sapa baé, 
nanging wus masrahaké pangadilan iku 
marang Sang Putra, 

23 supaya wong kabèh padha ngurmati 
marang Sang Putra kayadéné anggoné 
ngurmati Sang Rama. Sapa kang ora 
ngurmati marang Sang Putra, iku uga 
ora ngurmati marang Sang Rama kang 
ngutus Panjenengané. 

24 Satemené Aku pitutur marang 
kowé: Saben wong kang ngrungokaké 
pituturku, sarta pracaya marang kang 
ngutus Aku, iku nduwèni urip langgeng, 
lan ora katut kaukum, jalaran wus 
pindhah saka pati marang urip. 

2> Satemen-temené Aku pitutur marang 
kowé, bakal tumeka wektuné, malah 
wus tumeka, menawa wong mati padha 
krungu swantené Putraning Allah, lan 
sapa kang ngrungokaké iku bakal urip. 

26 Sabab padha kaya Sang Rama 
kagungan gesang ing sarirané piyambak, 
mangkono uga Sang Putra iya wus 
kaparengaké kagungan gesang ing 
sarirané piyambak. 

27 Sarta manèh wus kaparingan 
pangwasa ngasta pangadilan, amarga 
Panjenengané iku Putraning Manungsa. 

28Kowé aja padha gumun marang 
prakara iku, sabab bakal tumeka 
waktuné yèn sakèhing wong kang ana 
ing kubur padha krungu swantené, 

29 kang kalakuané becik bakal metu 
lan tangi nuju marang urip langgeng, 
nanging kang kalakuané ala bakal tangi 
nuju marang paukuman. 

30 Aku ora bisa nindakaké apa-apa saka 
awakku dhéwé, anggonku ngadili iku 
manut karo apa kang dakrungu, sarta 
pangadilanku iku adil, amarga Aku ora 
nuruti karepku dhéwé, nanging manut 
karsané kang ngutus Aku. 

sl Menawa Aku neksèni bab awakku 
dhéwé, paseksiku iku ora bener, 

32Ana liyané kang neksèni mungguh 
ing Aku lan Aku mangerti yèn paseksi 
kang kalairaké bab Aku iku bener. 

33Kowé wus padha kongkonan marang 
Yohanes, lan wong iku wus neksèni bab 
kayektèn. 

3#Nanging Aku ora mbutuhaké paseksi 
saka manungsa, déné Aku tutur 
mangkono iku supaya kowé padha 
kapitulungan rahayu. 

3oYohanes iku minangka lampu kang 
murub lan kang madhangi, nanging 
kowé iku mung sawatara mangsa baé 
anggonmu gelem ngrasakaké padhangé. 

S6Nanging Aku iki nduwèni paseksi 
kang ngungkuli paseksiné Yohanes, yaiku 
sakèhing pagawéan kang kaparingaké 
Sang Rama marang Aku, supaya 
daktindakaké. Pagawéan iku iya kang 
daktindakaké saiki, lan iku dadi paseksi 
anggoné Sang Rama ngutus Aku. 

37 Sang Rama kang ngutus Aku, 
Panjenengané kang neksèni piyambak 
mungguh ing Aku. Kowé ora tau krungu 
swantené utawa nyumurupi pasuryané, 

Sapadéné pangandikané ora tetep 
dumunung ana ing kowé, awit kowé 
padha ora pracaya marang Panjenengané 
kang kautus. 

S2Kowé padha nitipriksa Kitab-kitab 
Suci, awit pandugamu marga saka iku 

kowé nduwèni urip langgeng. Nanging 
sanadyan Kitab-kitab Suci iku neksêni 
bab Aku, 

#0 éwasamono kowé padha ora gelem 
marani Aku supaya nduwêni urip iku. 

4lAku ora mbutuhaké pakurmataning 
manungsa. 

4#2Nanging tumrap kowé, Aku wus 
mangerti, menawa ing atimu padha ora 
kadunungan katresnan marang Allah. 

43Tekaku iki ing asmané Ramaku, 
nanging kowé padha ora nampani 
Aku. Menawa ana wong liya teka demi 
jenengé dhéwé iku bakal koktampani. 

#4Kowé iku anggonmu bisa padha 
pracaya kepriyé, déné padha ngarah 
urmat-ingurmatan, mangka kaurmatan 
kang saka Allah piyambak iku ora padha 
kokupaya. 

#>Kowé aja padha duwé pangira yèn 
Aku kang bakal nggugat kowé ana ing 
ngarsané Sang Rama; kang nggugat 
kowé, yaiku Musa kang dadi dununging 
pangarep-arepmu. 

46 Sabab menawa kowé padha pracaya 
marang Musa, mesthiné iya pracaya 
marang Aku, amarga panjenengané wus 
nyerat bab Aku. 

#/ Nanging menawa kowé padha ora 
pracaya marang seratané Musa, kepriyé 
anggonmu bakal padha pracaya marang 
kang dakkandhakaké?" 

1 Sawisé mangkono Yésus tindak 
6 menyang sabrangé tlaga Galiléa, 
yaiku Tlaga Tibérias. 

2Wong golongan padha gumrudug 
ndhèrèkaké Panjenengané, amarga 
padha ndeleng mukjijat kang wis 
katindakaké tumrap wong-wong kang 
padha lara. 

3Yésus tumuli minggah ing gunung, 
banjur lenggah ana ing kono karo para 
sakabaté. 

“Nalika samana wus ngarepaké Paskah, 
riyayané wong Yahudi. 

= Bareng Yésus mirsani sakiwa-tengené 
lan pirsa wong golongan padha 
gumrudug sowan, banjur ngandika 
marang Filipus, "Ing ngendi anggon kita 
padha arep tuku roti, supaya wong-wong 
iku bisa padha mangan?" 

#Anggoné ngandika mangkono iku 
mung kagawé nyoba, awit wis pirsa 
piyambak apa kang bakal katindakaké. 

Unjuké Filipus, "Roti pangaos kalih 
atus dinar mboten badhé nyekapi kanggé 

tiyang samanten kathahipun punika, 
sanadyan namung sami kapanduman 
nyakedhik." 

#Panunggalané sakabat yaiku Andréas 
saduluré Simon Pétrus, nuli munjuk, 

2 "Punika wonten laré ingkang mbekta 
roti gangsal iji kaliyan ulam loh kalih, 
nanging punika punapa ginanipun 
kanggé tiyang samanten kathahipun?" 

l0yésus ngandika, "Wong-wong iku 
konen padha linggih!" Anadéné ing kono 
akèh suketé, wong-wong mau banjur 
padha linggih, kang lanang cacahé 
watara limang êwunan. 

Il vyésus tumuli mundhut roti mau, lan 
sawusé saos sokur, banjur diedum-edum 
marang kang padha linggih ing kono, 
mangkono uga iwaké, olèhé arep padha 
mangan sakarepé. 

12 Gawusé padha wareg, Yésus nuli 
dhawuh marang para sakabaté, "Cuwilan 
turahané padha klumpukna, supaya aja 
ana kang kebuwangi!" 

13 Banjur iya diklumpukaké, olèh rolas 
wakul kebak isi cuwilan roti lima mau, 
yaiku sisané kang wis padha dipangan 
déning wong-wong mau. 

14 Bareng wong-wong mau padha 
ndeleng mukjijat kang katindakaké 
déning Yésus iku, nuli padha ngucap, 
"Panjenengané iku nyata Nabi kang 
bakal rawuh ing jagat." 

15 Sarèhné Yésus pirsa yèn sedyané 
wong-wong iku padha teka arep meksa 
Panjenengané kajumenengaké ratu, 
banjur sumingkir minggah ing gunung 
manéh piyambakan. 

l6 Nalika ngarepaké surup, para 
sakabaté padha mudhun menyang tlaga, 
banjur padha nunggang prau, 

1 arep nyabrang menyang Kapérnaum. 
Bareng wus wengi, Yésus durung rawuh, 

18 mangka ombaké tlaga gedhé, amarga 
katempuh ing angin banter. 

19 Bareng olèhé padha ndhayung mau 
wis olêh watara lima utawa enem 
kilomèteran, padha weruh Yésus tindak 
napak ing banyu nyelaki prauné, 
satemah padha wedi. 

2ONanging Panjenengané banjur 
ngandika, "Iki Aku, aja padha wedi!" 

21 Para sakabat banjur ngaturi 
Panjenengané minggah ing prau, lan 
sanalika iku uga prauné tekan dharatan 
kang katuju. 

22 Ésuké wong akèh kang isih padha ana 
ing sabranging tlaga, padha sumurup 
yèn ing kono ora ana prau manèh kajaba 
mung siji mau, mangka Yésus ora 
nitih bareng karo sakabaté, mung para 
sakabat dhéwé kang mangkat. 

23Nanging tumuli ana prau liyané 
sawatara teka saka Tibérias ana ing 
sacedhaké panggonan padha mangan 
roti, sawusé Gusti saos sokur. 

24 Bareng padha weruh yèn Yésus 
ora ana ing kono dalah para sakabaté, 
banjur padha nunggang prau, nusul 
menyang Kapèrnaum, nggolèki Yésus. 

2> Bareng wong-wong mau ketemu 
Panjenengané ana ing sabrangé tlaga, 
nuli padha munjuk, "Rabbi, kala punapa 
anggèn Panjenengan dumugi ngriki?" 

26yYésus paring wangsulan 
pangandikané, "Satemen-temené 
Aku pitutur marang kowé, kowé padha 
nggolèki Aku iku ora marga kowé padha 
weruh pratandha, nanging marga wus 
padha mangan roti nganti wareg. 

27 Padha tumandanga ing gawé aja 
supaya olêh pangan kang bisa rusak, 
nanging supaya olèh pangan kang 
bisa tahan tumeka ing urip langgeng, 

kang bakal diparingaké marang kowé 
déning Putraning Manungsa; marga iya 
Panjenengané iku kang wus ditengeri 
nganggo cap déning Allah Rama." 

28Wong-wong mau banjur padha 
munjuk, "Kawula kedah sami nglampahi 
menapa supados nindakaken padamelan 
ingkang kakarsakaken déning Allah?" 

29yésus paring wangsulan marang 
wong-wong mau, "Iki pagawéan kang 
dikarsakaké Allah, yaiku supaya kowé 
padha pracaya marang kang kautus 
déning Allah." 

SO Unjuké wong-wong mau, "Pratandha 
punapa ingkang Panjenengan 
tindakaken, supados kawula saged 
sami ningali sarta lajeng pitados dhateng 
Panjenengan? Panjenengan nglampahi 
pandamel punapa? 

31 para leluhur kawula sami nedha 
manna wonten ing pasamunan, kados 
ingkang sampun sinerat: Padha diparingi 
roti saka ing swarga." 

32 Pangandikané Yésus, "Satemen- 
temené Aku pitutur marang kowé: Dudu 
Musa kang maringi roti marang kowé 
saka ing swarga iku, nanging Ramaku 

kang maringi roti sejati kang saka 
swarga marang kowé kabèh. 

33 Awitdéné roti kang saka ing Allah 
yaiku roti kang tumurun saka ing swarga 
sarta kang nguripi jagat." 

34Unjuké wong-wong mau, "Gusti, 
kawula mugi Panjenengan paringi roti 
punika ing salaminipun!" 

3> Pangandikané Yésus, "Aku iki rotining 
urip; sing sapa marani Aku, iku ora bakal 
luwé manèh, sarta sing sapa pracaya 
marang Aku, iku ora bakal ngelak 
manèh. 

SêNanging Aku wus mituturi kowé: 
Sanadyan kowé wus padha ndeleng Aku, 
éwadéné padha ora pracaya. 

37 Kabèh kang diparingaké Rama 
marang Aku, iku bakal padha marani 
Aku. Sarta sapa kang marani Aku ora 
bakal daktampik. 

38Sabab anggonku tumurun saka 
swarga iku ora supaya nglakoni karepku 
dhéwé, nanging karsané kang ngutus 
Aku. 

39 Déné karsané Rama kang ngutus 
Aku iku mangkéné: Kabèh kang wus 
kaparingaké marang Aku iku aja 
nganti ana kang ilang, nanging supaya 

daktangèkna bésuk ing wekasaning 
jaman. 

40 Sabab karsané Ramaku iku, yaiku 
supaya saben wong kang ndeleng Kang 
Putra lan pracaya marang Panjenengané, 
iku nduwènana urip langgeng, sarta 
supaya Aku nangèkaké bésuk ing 
wekasaning jaman." 

#1 Wong-wong Yahudi banjur padha 
nggrundeli Panjenengané, awit ana 
pangandikané, mangkéné, "Aku iki roti 
kang tumurun saka swarga." 

42 Padha grenengan, mangkéné, "Apa 
iku dudu Yésus anaké Yusuf? Aku rak 
padha wanuh karo bapa lan ibuné? 
Kepriyé déné duwé pangucap: Aku 
tumurun saka swarga?" 

43yésus banjur paring wangsulan, 
pangandikané, "Aja padha grundelan. 

#4Ora ana wong kang bisa marani 
Aku, menawa ora digêndèng déning 
Sang Rama kang ngutus Aku, lan Aku 
bakal nangèkaké wong iku mbésuk ing 
wekasaning jaman. 

4> Ing kitabé para nabi ana tulisan, 
mangkéné, “Wong kabèh bakal kawulang 
déning Allah.” Saben wong kang wus 

ngrungokaké sarta nampani piwulang 
saka Sang Rama, iku marani Aku. 
4#6Kang mangkono iku ora ateges ana 
wong kang wis weruh marang Sang 
Rama. Mung kang pinangkané saka ing 
Allah iku kang wis ndeleng Sang Rama. 
4/ Satemen-temené Aku pitutur marang 
kowé: Sing sapa pracaya, iku nduwèni 
urip langgeng. 

48 Aku iki rotining urip. 

#9 Leluhurmu padha mangan manna 
ana ing pasamunan, lan wis padha mati. 

“DAku iki roti kang tumurun saka 
swarga: Sing sapa mangan roti iki, iku 
ora bakal mati. 

LAKU iki rotining urip, kang wus 
tumurun saka swarga. Menawa 
wong mangan roti iki, bakal urip ing 
salawas-lawasé. Anadéné roti kang 
dakparingaké, yaiku dagingku, kang 
bakal dakparingaké kanggo uripé jagat." 

“Wong-wong Yahudi tumuli padha 
padudon, pangucapé, "Wong iku kepriyé 
bisané mènèhaké dagingé supaya padha 
dakpangan?" 

2Yésus banjur ngandika marang 
wong-wong mau, "Satemen-temené Aku 
pitutur marang kowé. Menawa kowé ora 


YOHANES 6.54 - 59 42 


mangan dagingé Putraning Manungsa 
lan ora ngombé getihé, kowé padha ora 
kadunungan urip. 

“Sapa wong kang mangan dagingku 
lan ngombé getihku, iku nduwèni 
urip langgeng, sarta Aku kang bakal 
nangèkaké mbésuk ing dina wekasaning 
jaman. 

> Sabab dagingku iku pangan kang 
sejati, lan getihku iku ombèn-ombèn 
kang sejati. 

“Wong kang mangan dagingku lan 
ngombé getihku, iku dadi tetep ana ing 
Aku, lan Aku ana ing wong iku. 

7 Padha kaya Rama kang gesang 
ngutus Aku lan Aku urip déning Sang 
Rama, mangkono uga sing sapa mangan 
Aku iku iya bakal urip déning Aku. 

8 Iki roti kang wus tumurun saka 
swarga. Dudu roti kaya kang dipangan 
déning para leluhurmu, lan banjur wus 
padha mati. Sapa baé kang mangan roti 
iki bakal urip ing salawas-lawasé." 

“2Iku mau kabèh dipangandikakaké 
Yésus ing Kapèrnaum nalika 
Panjenengané mulang ana ing 
papan pangibadah. 

60 Bareng krungu kang mangkono mau 
akèh kang padha ngucap mangkéné, 
"Tetembungan iki keras temenan, kang 
betah ngrungokaké baé sapa?" 

6lyésus pirsa sajroning panggalih 
menawa muridé padha grenengan ing 
bab iku mau, banjur dipangandikani, 
"Apa tembung iki ndadèkaké kowé 
kecenthok? 

62 Banjur kepriyé saupama kowé padha 
weruh Putraning Manungsa sumengka 
menyang padunungané kang dhisik? 

93Roh iku kang nguripaké, daging ora 
ana paédahé. Tembung-tembung kang 
dakdhawuhaké marang kowé iku roh lan 
urip. 

#4Nanging ing panunggalanmu ana 
kang ora pracaya." Yésus pancèn pirsa 
wiwit wiwitan mula, sapa wongé kang 
padha ora pracaya, lan sapa kang bakal 
ngulungaké Panjenengané. 

9> Panjenengané banjur ngandika, 
"Mulané kowé wus padha dakdhawuhi 
mangkéné: Ora ana wong kang bisa 
marani Aku, kajaba menawa Sang Rama 
maringi wewenang marang wong iku." 

Se wiwit nalika iku para muridé akèh 
kang padha mundur, ora ndhèrèkaké 
tindaké manèh. 

67 Yésus ngandika marang sakabat 
rolas, "Apa kowé ora padha arep lunga 
uga?" 

68 Atur wangsulané Simon Pétrus, 
"Gusti, ingkang kawula purugi sinten? 
Pangandika Panjenengan punika 
pangandikaning gesang langgeng. 

@2Saha kawula sampun pitados lan 
sumerep, bilih Panjenengan punika 
Ingkang Suci saking Allah." 

T0Yésus paring wangsulan, "Rak Aku 
dhéwé kang milih kowé wong rolas iki, 
nanging salah sijining panunggalanmu 
iku Iblis." 

71 Anadéné kang dikarsakaké iku Yudas 
anaké Simon Iskariot, marga iya wong 
iku kang bakal ngulungalaké Yésus, 
sanajan iya panunggalané sakabat rolas. 
7 1 Sawusé mangkono Yésus lelana 

ngideri Galiléa. Sabab Panjenengané 
ora karsa mider-mider ana ing Yudéa, 
awit wong Yahudi padha ngarah sédané. 
2Nalika iku ngarepaké riyayané wong 
Yahudi, yaiku riyaya Tancebing Tarub. 

2Kang iku para sadhèrèké Yésus 
padha matur marang Panjenengané, 
"Sumangga Panjenengan tindak dhateng 
Yudéa, supados para murid Panjenengan 
inggih sami saged ningali pakaryan 
ingkang Panjenengan tindakaken. 

4Sabab mboten wonten tiyang ingkang 
tumindak kanthi sesidheman, manawi 
ngangkah dados kawigatosanipun 
tiyang kathah. Manawi Panjenengan 
nindakaken pakaryan ingkang makaten 
punika, sumangga Panjenengan 
ngedhèng dhateng jagat." 

Sabab para sadhèrèké piyambak 
iya padha ora pracaya marang 
Panjenengané. 

Yésus tumuli ngandika marang para 
sadhèrèké mau, "Durung tekan waktuku, 
nanging tumrapé kowé kabèh, tansah 
ana waktuné. 

7 Jagat iku ora bisa sengit marang kowé, 
nanging sengit marang Aku, amarga Aku 
neksèni yèn panggawéné jagat iku ala. 

#Kowé padha mangkata nekani riyaya 
iku. Aku durung mangkat mrana, amarga 
durung tekan waktuku." 

Sawisé ngandika mangkono, 
Panjenengané banjur kantun ana ing 
Galiléa. 

l0Nanging bareng para sadhèrèké 
wis mangkat nekani riyaya mau, 
Panjenengané iya tindak mrana, nanging 
ora ngeblak, dadi kanthi sesidheman. 

11 Nalika riyaya, wong-wong Yahudi 
padha nggolèki Panjenengané, lan 
ngucap, "Wongé ana ing ngendi?" 

12 Saka antarané wong akèh mau 
kaprungu rerasanan bab Panjenengané. 
Ana kang ngucap mangkéné, "Iku wong 
becik." Liyané manèh, "Ora, iku nasaraké 
wong akèh." 

13 Ewadéné ora ana wong siji-sijia 
kang wani rembugan ngeblak bab 
Panjenengané, amarga padha wedi 
marang wong Yahudi. 

14 Bareng wus nengah-nengahi riyaya, 
Yésus lumebet ing Padaleman Suci sarta 
memulang. 

15Wong Yahudi padha kaéraman, 
pangucapé, "Wong iku olèhé kawruh 
kang kaya mangkono iku saka ing 
ngendi, rak ora nganggo sinau!" 


YOHANES /,16 — 22 47 


l6yésus paring wangsulan, "Piwulangku 
iki dudu piwulangku dhéwé, nanging 
piwulangé kang ngutus Aku. 

17 Saben wong kang gelem nglakoni 
karsané, mesthi bakal mangerti 
piwulangku iki, apa saka Allah, apa saka 
tetembunganku dhéwé. 

18 Saben wong kang rembugé saka 
karepé dhéwé iku ngarah kaluhurané 
dhéwé. Nanging wong kang ngupaya 
kaluhurané kang ngutus, iku kang 
temen, sarta ora kadunungan cidra. 

19 Apa dudu Musa kang ndhawuhaké 
angger-anggering Torèt marang kowé? 
Nanging panunggalanmu ora ana 
siji-sijia kang netepi angger-anggering 
Torêt mau. Sabab apa kowé padha 
ngarah patiku?" 

20 Atur wangsulané wong akèh, 
"Panjenengan punika kapanjingan 
dhemit. Sinten ingkang badhé nyédani 
Panjenengan?" 

2l1yésus paring wangsulan marang 
wong-wong mau, "Mung ana panggawé 
siji kang daklakoni, mangka kowé kabèh 
padha gumun. 

22 Dadiné, Musa ndhawuhaké pranatan 
tetak marang kowé -- sanyatané 

pranatan tetak iku ora saka Musa, 
nanging saka para leluhur kita -- lan ing 
dina Sabat kowé iya padha netaki wong. 

23 Menawa wong ditetaki ing dina Sabat, 
supaya angger-anggeré Musa aja nganti 
katerak, yagéné kowé padha panas 
atimu marang Aku, awit Aku marasaké 
badan sakojur ing dina Sabat? 

24 Anggonmu ngukumi aja manut apa 
kang katon, nanging ngukumana kanthi 
adil." 

25 Wong Yérusalèm sawatara padha 
ngucap, "Apa dudu Wong iku kang diarah 
patiné? 

26 Delengen, Panjenengané ngandika 
kanthi sakepénaké baé pangucapé, sarta 
wong-wong ora padha madoni apa-apa. 
Apa sajaké para panggedhé kita iya wus 
pirsa menawa Panjenengané iku Kristus? 

27 Nanging mungguh Wong iku kita 
wus mangerti pinangkané, mangka 
samangsa Kristus iku rawuh, ora ana 
kang weruh pinangkané." 

28 Nalika Yésus memulang ing 
Padaleman Suci, Panjenengané ngandika 
mangkéné, "Pancèn kowé padha wanuh 
marang Aku, lan iya padha weruh 
asal-usulku saka ngendi; nanging tekaku 

ora saka karepku dhéwé. Aku diutus 
déning Panjenengané kang asipat leres, 
kang kowé padha ora wanuh. 

29 Aku wanuh Panjenengané, amarga 
Aku mijil saka Panjenengané, lan iya 
Panjenengané iku kang ngutus Aku." 

sOWong-wong mau padha ngarah 
nyekel Panjenengané, nanging ora ana 
kang nganti nggepok sarirané, amarga 
durung tekan wektuné. 

Sl Ananging ing antarané wong 
akèh iku, akèh kang padha pracaya 
marang Panjenengané sarta pangucapé, 
"Menawa Kristus rawuh, apa iya 
bakal nindakaké mukjijat luwih akèh 
katimbang karo kang katindakaké 
déning Panjenengané iki?" 

32 Para Farisi padha krungu yèn 
wong akèh padha grenengan kaya 
mangkono bab Panjenengané, mulané 
para pangareping imam lan para Farisi 
banjur padha kongkonan para tukang 
jaga Padaleman Suci dikon nyekel 
Panjenengané. 

33Yésus banjur ngandika, "Mung kari 
sawatara mangsa anggonku ana ing 
antaramu, nuli Aku bakal sowan marang 
kang ngutus Aku. 

34Kowé bakal padha nggolèki Aku, 
nanging ora bakal ketemu, awit kowé 
padha ora bisa marani padununganku." 

3s5Wong-wong Yahudi nuli padha 
sapocapan, "Panjenengané iku arep 
tindak menyang ngendi, nganti aku 
padha ora bisa ketemu Panjenengané? 
Apa arep marani wong kang padha 
ngumbara ing antarané wong Yunani, 
arep memulang wong Yunani? 

36 Apa tegesé tembung kang diucapaké: 
Kowé bakal padha nggolèki Aku, nanging 
ora bakal ketemu karo Aku, sarta 
kowé ora bakal padha bisa marani 
padununganku?" 

37 Bareng dina wekasan, yaiku nalika 
gedhé-gedhéning riyaya mau, Yésus 
jumeneng sarta ngandika, "Sing sapa 
ngelak, iku maranana Aku lan ngombéal 

28GSing sapa pracaya marang Aku iku 
kaya suraosé kitab: ana ing batiné bakal 
mili ilèn-ilèn banyu urip!" 

“Kang dikarsakaké iku mau yaiku 
Roh, kang bakal ditampa déning 
wong-wong kang padha pracaya marang 
Panjenengané; sabab nalika samana Roh 
durung rawuh, amarga Yésus durung 
kamulyakaké. 

#0 Ana wong sawatara ing antarané 
wong akèh iku kang padha krungu 
pangandika iku mau, banjur padha 
ngucap, "Panjenengané iku sanyata Nabi 
kang padha kita anti-anti." 

#1 Liyané padha ngucap, "Panjenengané 
iku Kristus." Nanging kang liyané manèh 
ana kang ngucap, "Dudu, Kristus iku ora 
mijil saka Galiléa! 

42 Amarga manut surasané Kitab Suci, 
Kristus iku mesthi mijil saka trahé 
Daud." 

#43Temahan wong golongan padha 
diya-diniya bab Panjenengané. 

44Ana panunggalané sawatara kang 
padha arep nyekel Panjenengané, 
nanging ora ana kang nganti wani 
nggepok sarirané. 

4#>Wong jaga mau tumuli padha bali 
menyang ngarsané para pangarepé 
imam lan para Farisi, sarta dikandhani, 
"Kena apa wongé kok ora kokgawa?" 

#6 Wangsulané wong-wong iku, "Dèrèng 
naté wonten tiyang ingkang wicanten 
kados tiyang punika!" 

4 Wangsulané para Farisi marang para 
wong jaga mau, "Apa kowé iya wus 
padha disasaraké? 

48 Apa ana ing antarané para panggedhé 
lan ing antarané para Farisi kang padha 
pracaya marang wong iku? 

“Nanging wong akèh iku padha 
ora weruh ing Torèt, padha kena ing 
musibat." 

“ONijikodémus, salah sijining wong 
panunggalané, kang biyèn tau sowan 
Panjenengané, ngucap, 

1 "Punapa angger-anggering Torèt kita 
ngukum tiyang, sadèrèngipun tiyang 
punika dipun priksa sarta dipun yektosi 
pratingkahipun?" 

2Wangsulané wong-wong mau, 
"Punapa panjenengan inggih tiyang 
Galiléa? Sumangga panjenengan titi- 
priksa Kitab Suci, satemah panjenengan 
badhé uninga bilih mboten wonten nabi 
ingkang rawuh saking Galiléa." 

Wong-wong iku mau banjur padha 
mulih sowang-sowangan, 

I nanging Yésus tindak menyang 
gunung Zaitun. 

2 Bareng wayah bangun ésuk 
Panjenengané rawuh manèh ing 
Padaleman Suci, lan wong kabèh padha 
sowan ing ngarsané; Panjenengané 
banjur lenggah mulang wong-wong iku. 

3Para ahli Torèt lan para Farisi tumuli 
padha ngajokaké marang Panjenengané 
wong wadon kang kacekel nalika laku 
bandrèk. 

#Wong-wong iku padha mapanaké 
wong wadon mau ana ing tengah, banjur 
padha matur marang Yésus, "Rabbi, 
tiyang èstri punika kacepeng nalika 
saweg lampah bandrèk. 

“Musa ndhawuhaken dhateng kita 
wonten ing angger-anggering Torèt, 
supados tiyang-tiyang èstri ingkang 
makaten punika dipun benturana séla. 
Ingkang punika kadospundi pamanggih 
Panjenengan?" 

Wong-wong mau padha munjuk 
mangkono kanggo nyoba Panjenengané, 
supaya olèh jalaran kanggo nglepataké 
Panjenengané. Nanging Yésus 
tumungkul banjur nyerat ing lemah 
kalawan racikané. 

7 Bareng wong-wong mau ora uwis-uwis 
olèhé padha takon, Panjenengané nuli 
jumeneng sarta ngandikani wong-wong 
mau, “Sapa ing antaramu kang tanpa 
dosa, iku miwitana mbenturi wong 
wadon iku nganggo watu." 

#Panjenengané banjur tumungkul 
manèh sarta nyerat ing lemah. 

2Ananging sawisé wong-wong mau 
krungu pangandika iku, tumuli padha 
lunga mbaka siji, wiwit saka kang tuwa 
dhéwé. Wekasané kari Yésus piyambak 
lan wong wadon kang isih tetep ana ing 
kono. 

l0yésus tumuli jumeneng, sarta 
ngandika marang wong wadon iku, "Hé, 
wong wadon, ana ing ngendi wong-wong 
mau? Apa ora ana kang ngukum kowé?" 

11 Atur wangsulané, "Mboten wonten, 
Gusti." Yésus banjur ngandika, "Aku uga 
ora ngukum kowé. Lungaa, lan wiwit 
saiki aja gawé dosa manèh!" 

12yésus paring dhawuh manèh marang 
wong akèh, "Aku iki pepadhanging jagat; 
sapa kang ngetut-buri Aku, ora bakal 
lumaku ana ing pepeteng, nanging bakal 
nduwèni pepadhanging urip." 

IS Unjuké para Farisi, "Panjenengan 
neksèni sarira panjenengan piyambak, 
paseksi punika mboten leres." 

I14Dhawuh wangsulané Yésus marang 
wong-wong mau, "Sanadyan Aku neksêni 
awakku dhéwé, nanging paseksiku iku 
nyata, amarga Aku mangerti sangkan- 

paranku. Nanging kowé padha ora 
mangerti sangkan-paranku iku. 

15 Anggonmu padha ngadili iku nganggo 
ukuraning manungsa, Aku ora ngadili 
wong siji-sijia, 

l6lan menawa Aku ngadili, anggonku 
ngadili iku bener, amarga Aku ora 
ijèn, nanging Aku bebarengan karo 
Panjenengané kang ngutus Aku. 

17 Ing sajroning Torètmu wus katulis, 
yèn paseksiné wong loro iku sah. 

18 Aku kang neksèni mungguh awakku 
dhéwé, lan Rama kang ngutus Aku, iya 
neksèni mungguh ing Aku." 

19Wong-wong mau padha munjuk, 
"Rama Panjenengan wonten ing pundi?" 
Paring wangsulané Yésus, "Kowé padha 
ora wanuh marang Aku lan Ramaku. 
Menawa kowé wanuh marang Aku, 
mesthi iya wanuh marang Ramaku." 

20 Pangandika mau kadhawuhaké 
Yésus, nalika Panjenengané paring 
piwulang ana ing Padaleman Suci, 
sacedhaké panggonan caos pisungsung. 
Lan ora ana wong siji-sijia kang nyekel 
Panjenengané, amarga durung tumeka 
ing wektuné. 

2l1vyésus tumuli ngandika manèh 
marang wong golongan, "Aku iki bakal 
lunga, lan kowé bakal padha nggolèki 
Aku, nanging kowé bakal padha mati 
sajroning dosamu. Aku lunga menyang 
papan kang kowé padha ora bisa mrana." 

22 Pangucapé wong-wong Yahudi, 
"Apa panjenengané iku arep ngendhat, 
déné kagungan pangucap: Ing ngendi 
paranku, kowé padha ora bisa mrana?" 

23 Pangandikané Yésus, "Pinangkamu 
iku saka ngisor, Aku iki saka ngaluhur, 
pinangkamu saka ing donya iki, nanging 
Aku ora saka ing donya iki. 

24Mulané Aku mau pitutur marang 
kowé, menawa kowé bakal padha mati 
sajroning dosamu. Amarga menawa 
kowé padha ora ngandel yèn Aku iki 
Panjenengané, kowé bakal padha mati 
sajroning dosamu." 

2> Pangucapé wong-wong mau, 
"Panjenengan punika sinten?" Yésus 
paring wangsulan, "Apa gunané 
rembugan manèh karo kowé kabèh? 

26 Mungguh ing kowé, akèh prakara 
kang kudu dakdhawuhaké lan dakadili, 
nanging Panjenengané kang ngutus 
Aku iku bener, apa kang dakrungu saka 

Panjenengané, iku kang dakdhawuhaké 
marang jagat." 

27 Wong-wong kang kadhawuhan iku 
ora mangerti menawa Panjenengané 
ngandikaké bab Sang Rama. 

28 Mulané Yésus ngandika, "Bésuk 
samangsa kowé wus nyengkakaké 
Putraning Manungsa, nuli kowé lagi 
bakal padha mangerti yèn Aku iki 
Panjenengané, sarta ora nglakoni 
apa-apa saka karepku dhéwé, nanging 
apa kang dakwarahaké iku miturut kaya 
anggonku wis diwulang déning Ramaku. 

22 Kang ngutus Aku iku nunggil karo 
Aku. Panjenengané ora marengaké Aku 
ijèn, awit Aku tansah nglakoni kang dadi 
karsané." 

30 Bareng Yésus wus ngandika bab iku 
mau kabèh, wong akèh padha pracaya 
marang Panjenengané. 

3lyésus banjur ngandika marang 
wong-wong Yahudi kang padha pracaya, 
dhawuhé, "Menawa kowé padha ngantepi 
pituturku, kowé sanyata padha dadi 
muridku, 

32 sarta bakal padha ngerti kayektèn, 
lan kayektèn iku bakal mardikakaké 
kowé." 

3s3Wong-wong mau padha mangsuli, 
"Kula sami tedhak-turunipun Abraham, 
lan dêrêng naté ngawula dhateng 
sok tiyanga; kadospundi Panjenengan 
ngandika: Kowé bakal padha mardika?" 

34yésus paring wangsulan, 
pangandikané, "Satemené Aku 
pitutur marang kowé: Saben wong kang 
nglakoni dosa iku dadi baturé dosa. 

3> Anadéné batur iku pamanggoné ora 
tetep ana ing omah, nanging Putra 
iku pamanggoné tetep ana ing omah 
salawasé. 

S6Kang iku menawa Kang Putra wus 
mardikakaké kowé, kowé iya padha 
mardika temenan." 

37 "Aku mangerti menawa kowé iku 
tedhak-turuné Abraham, nanging kowé 
padha ngarah matèni Aku, awit pituturku 
ora olêh papan ana ing kowé. 

38 Apa kang wis dakdeleng mungguh 
ing Ramaku, iya iku kang dakucapaké. 
Mangkono uga kowé, padha nglakoni 
apa kang kokrungu saka bapakmu." 

SIWong-wong Yahudi padha mangsuli, 
unjuké, "Rama kula punika Abraham." 
Pangandikané Yésus, "Menawa kowé 
padha dadi putrané Abraham, kowé 

mesthi padha nglakoni apa kang 
katindakaké déning Abraham. 
4#ONanging kang koktindakaké yaiku 
ngarah matèni Aku, wong kang wus 
nglairaké kayektèn marang kowé, yaiku 
kayektèn kang wus dakrungu saka Allah; 
panggawé kang kaya mangkono iku ora 
katindakaké déning Abraham. 

#1 Kowé kabèh padha nglakoni 
paggawéné bapakmu dhéwé." Unjuké 
wong-wong mau, "Lair kula punika 
mboten saking bédhang. Kula sami 
gadhah Rama satunggal inggih punika 
Allah." 

42 Pangandikané Yésus, "Menawa Allah 
iku Ramamu, kowé mesthi padha tresna 
marang Aku, awit Aku mijil saka ing 
Allah, saiki Aku ana ing kéné. Apa manèh 
tekaku iku ora saka karepku dhéwé, 
nanging saka Panjenengané kang ngutus 
Aku. 

43 Sabab apa kowé padha ora mangerti 
tembungku? Iku awit kowé padha ora 
bisa nyandhak pituturku. 

#4Kowé mijil saka bapakmu, yaiku 
Iblis, lan kowé padha seneng nglakoni 
kekarepané bapakmu iku. Mangka iku 
tukang matèni wong wiwit wiwitan 


YOHANES 8.45 -— 49 60 


mula, sarta ora urip sajroning kayektèn, 
awit kayektèn iku ora dumunung ing 
bapakmu. Samangsa ngucapaké goroh, 
pangucapé iku saka awaké dhéwé, 
amarga pancèn iku tukang goroh lan 
bapakné sakèhing goroh. 

4> Nanging sarèhné Aku iki mituturaké 
kayektèn marang kowé, kowé padha ora 
ngandel marang Aku. 

46Sapa panunggalanmu kang 
mbuktèkaké menawa Aku tumindak 
dosa? Menawa Aku ngandhakaké 
kayektèn, sabab apa kowé ora pracaya 
marang Aku? 

47 Sapa baé kang mijil saka Allah, 
iku mesthi ngrungokaké pangandikané 
Allah; kowé iku padha ora ngrungokaké, 
awit kowé ora mijil saka Allah." 

48 Wong-wong Yahudi padha mangsuli, 
aturé, "Rak ya bener ta kandhaku, 
yèn kowé iku wong Samaria kang 
kepanjingan sêtan?" 

49 yésus paring wangsulan, "Aku ora 
kapanjingan dhemit, nanging Aku 
ngluhuraké Ramaku sarta kowé padha 
ora ngajèni Aku. 

“Nanging Aku ora ngudi marang 
kaluhurankur: Ana siji kang ngupaya lan 
Panjenengané iku uga kang ngadili. 

21 Satemené Aku pitutur marang kowé: 
Sapa kang netepi ing pituturku iku ora 
bakal ngalami mati ing salawas-lawasé." 

22 Pangucapé wong-wong Yahudi, "Saiki 
aku padha mangerti yèn Kowé iku 
kapanjingan sétan. Sabab Abraham wus 
séda, mangkono uga para nabi, mangka 
Kowé iku duwé pangucap: Sapa baé 
kang netepi ing pituturku, bakal ora 
ngalami mati ing salawas-lawasé. 

“2Kowé apa ngungkuli leluhurku 
Abraham kang wus séda! Para nabi iya 
wus padha séda; Kowé iku ngaku-aku 
sapa, ta?" 

4Yésus paring wangsulan, 
pangandikané, "Menawa Aku ngluhuraké 
awakku dhéwé, kaluhuranku iku ora ana 
gunané sathithik-thithika. Ramaku iku 
kang ngluhuraké Aku, iya Panjenengané 
iku kang koksebut Allahmu. 

>> Mangka kowé padha ora wanuh 
marang Panjenengané, nanging Aku 
wanuh marang Panjenengané. Saupama 
Aku muni yên ora wanuh, Aku dadi wong 
goroh padha kaya kowé. Nanging Aku 

wanuh marang Panjenengané, sarta 
netepi pangandikané. 

“9 Abraham leluhurmu rena panggalihé 
déné bakal nguningani dinaku, lan 
iya wis nguningani sarta ndadèkaké 
bingahé." 

> Pangucapé wong-wong Yahudi 
sabanjuré, "Umurmu durung nganti 
sèket taun, kepriyé anggonmu wis weruh 
Abraham?" 

8 Paring wangsulané Yésus, "Satemen- 
temené Aku pitutur marang kowé: 
Sadurungé Abraham ana, Aku wis ana." 

“Ing kono wong-wong banjur 
padha njupuki watu, arep mbenturi 
Panjenengané; nanging Panjenengané 
ngilang, sarta nilar Padaleman Suci. 

I Nalika Yésus langkung, 
Panjenengané pirsa wong kang 
wuta wiwit lair mula. 

2 Para sakabaté banjur munjuk pitakon 
marang Panjenengané, "Rabbi, sinten 
ingkang damel dosa, tiyang punika 
piyambak punapa tiyang-sepuhipun, 
déné ngantos lairipun wuta makaten?" 

3 Paring wangsulané Yésus, "Dudu wong 
iki, lan iya dudu wong-tuwané, nanging 

iku supaya pakaryan-pakaryané Allah 
kababara ana ing wong iku. 

4Aku lan kowé kabèh kudu padha 
nindakaké ayahané Panjenengané kang 
ngutus Aku, mumpung isih awan. Ana 
mangsané bengi lan ora ana wong kang 
bisa nglakoni pagawéan. 

“Sasuwéné Aku ana ing donya, Aku iki 
pepadhangé jagat." 

#@Sawusé ngandika mangkono iku, 
Panjenengané banjur kecoh ing lemah, 
lan nggawé luluhan nganggo kecoh lan 
lemah mau, tumuli dilêlètaké ing mripaté 
wong wuta iku. 

Panjenengané banjur ngandika, 
"Lungaa, adusa menyang blumbang 
padusan ing Siloam." Siloam tegesé 
"Kang diutus". Wong wuta iku nuli 
mangkat lan adus; banjur bali manèh 
lan wus bisa ndeleng. 

#Nanging tangga-tanggané lan wong- 
wong kang mauné weruh anggoné 
papriman banjur padha ngucap, "Apa 
wong iku dudu kang adaté papriman?" 

2Ana kang mangsuli, "Bener, iya iku 
wongé." Ana manèh kang ngucap, 
"Dudu, mung madha rupa baé." Wong 

iku dhéwé banjur ngucap, "Leres, inggih 
kula punika tiyangipun." 

l0Wong-wong banjur padha takon, 
"Kepriyé mripatmu bisané melèk?" 

1! Wangsulané, "Tiyang ingkang 
namanipun Yésus damel luluhan siti, 
lajeng dipun lêlètaken ing mripat kula; 
kula tumunten dipun dhawuhi: Lungaa 
menyang Siloam, adusal Kula lajeng 
mangkat, lan sasampunipun adus 
tumunten saged ningali punika." 

12Wong-wong mau takon manèh, 
"Wong iku saiki ana ngendi?" 
Wangsulané, "Kula mboten sumerep." 

13Wong kang mauné wuta mau banjur 
padha kairid ngadhep para Farisi. 

It Anadéné anggoné Yésus damel 
luluhan lemah lan ngelèkaké mripaté 
wong wuta mau pinuju dina Sabat. 

1> Mulané, para Farisi tumuli ndangu 
marang wong mau, kepriyé bisané 
melèk. Wangsulané, "Piyambakipun 
nglêlètaken luluhan siti ing mripat kula, 
kula lajeng adus, samangké kula saged 
ningali." 

16 Sawenèhing para Farisi mau ana kang 
ngucap, "Wong iku ora saka ing Allah, 
awit ora netepi pranatan dina Sabat." 

Liyané manèh ana kang ngucap, "Wong 
kang nandhang dosa kepriyé bisané 
gawé mukjijat kang kaya mangkono 
iku?" Temahan padha diya-diniya. 

17 Para Farisi banjur ndangu manèh 
marang wong kang mauné wuta iku, 
"Panganggepmu marang wong iku 
kepriyé, rêhné kowé kang dielèkaké 
mripatmu?" Aturé kang kadangu, 
"Panjenenganipun punika nabi." 

18 Nanging wong-wong Yahudi padha 
ora ngandel yèn wong iku mauné wuta 
lan lagi baé bisa ndeleng, nganti padha 
nimbali wong tuwané, 

19 sarta kadangu, "Apa iki anakmu 
kang kokkandhakaké yèn wuta wiwit lair 
mula? Yèn mangkono kepriyé déné saiki 
anakmu bisa ndeleng?" 

2OWangsulané wong tuwané mau, 
"Ingkang sami kula mangertosi, bilih 
punika anak kula, saha wuta wiwit lair 
mila, 

21 nanging kadospundi déné sapunika 
saged ningali, kula sami mboten 
mangertos, sarta sinten ingkang 
ngelèkaken mripatipun, kula ugi sami 
mboten mangertos. Anak kula sampun 
diwasa, panjenengan dangu piyambak, 

piyambakipun badhé saged ngaturaken 
kawontenaning badanipun piyambak." 

22 Aturé wong tuwané kang kaya 
mangkono iku awit padha wedi marang 
wong Yahudi, marga wong Yahudi wis 
padha sarujuk, yèn saben wong kang 
ngakoni Panjenengané iku Kristus, bakal 
disébrataké saka papan pangibadah. 

23 Mulané wong tuwané mau matur, 
"Piyambakipun sampun diwasa, kula 
aturi ndangu piyambak." 

24Wong-wong mau banjur padha 
nimbali sepisan manèh marang wong 
kang mauné wuta iku, sarta dipituturi, 
"Kowé ngurmatana Allah; aku padha 
mangerti yèn wong iku wong dosa." 

2> Wangsulané wong mau, "Tiyang 
punika punapa tiyang dosa, kula 
mboten mangertos; nanging satunggal 
prakawis ingkang kula mangertosi, kula 
suwaunipun wuta lan sapunika saged 
ningali." 

26 pitakoné manèh, "Kowé dikapakaké? 
Kepriyé anggoné ngelèkaké mripatmu?" 

27 Wangsulané wong mau, "Kula 
sampun matur dhateng panjenengan lan 
panjenengan mboten midhangetaken; 
punapaa déné panjenengan badhé 


YOHANES 9,28 -— 33 67 


midhangetaken malih? Punapa 
panjenengan inggih kepéngin dados 
muridipun?" 

28Wong mau nuli dipisuhi, pangucapé, 
"Kowé iku muridé, nanging aku kabèh iki 
murid-muridé Musa. 

29 Aku padha mangerti yèn Allah wis 
ndhawuhaké pangandika marang Musa, 
nanging mungguh Wong kaé aku padha 
ora weruh pinangkané." 

SOWong mau tumuli mangsuli, 

"Lah, punika rak anèh, déné 
panjenengan malah sami mboten 
mangertos pinangkanipun, mangka 
Panjenenganipun sampun ngelèkaken 
mripat kula. 

3l Kula sami sumerep, bilih Allah 
punika mboten midhangetaken dhateng 
tiyang dosa, nanging nyembadani 
tiyang-tiyang mursid sarta ingkang 
nglampahi karsanipun. 

s2Wiwit rumiyin ngantos samangké 
dèrèng naté kepireng bilih wonten tiyang 
ingkang saged ngelèkaken mripatipun 
tiyang ingkang wuta lair mila. 

SS Manawi tiyang punika mboten saking 
Allah, Panjenenganipun mboten saged 
nindakaken punapa-punapa." 

3s#Wangsulané wong-wong iku, "Kowé 
iku kalairaké sajroning dosa babar 
pisan, kok arep mulang aku?" Wong iku 
katundhung metu. 

3>Yésus midhanget menawa wong 
kang mauné wuta mau wis katundhung. 
Bareng Panjenengané mrangguli wong 
mau banjur dipangandikani, "Apa kowé 
pracaya marang Putraning Manungsa?" 

36 Atur wangsulané, "Panjenenganipun 
punika sinten, Gusti, supados kawula 
pitados dhateng Panjenenganipun?" 

37 Pangandikané Yésus, "Kowé ora 
mung weruh Panjenengané baé, nanging 
Panjenengané kang lagi ngandikan karo 
kowé, yaiku Panjenengané." 

38Unjuké wong mau, "Kawula pitados, 
Gusti." Wong mau banjur sungkem sujud 
marang Panjenengané. 

“2 Pangandikané Yésus, "Tekaku ing 
jagat iki arep ngadili, supaya sing sapa 
ora ndeleng padha bisa ndeleng, lan sing 
sapa ndeleng padha dadia wuta." 

40 Pangandika iku kaprungu déning para 
Farisi sawatara kang lagi ana ing kono, 
wong-wong iku tumuli munjuk, “Kula 
punika punapa inggih sami wuta?" 

#1vésus paring wangsulan marang 
wong-wong mau, "Saupama kowé wuta, 
kowé padha ora duwé dosa. Nanging 
sarèhné kowé padha kandha: Aku padha 
ndeleng, dadi tetep dosamu." 

1 0 1 "Satemené Aku pitutur marang 

kowé: Sapa kang mlebu 
kandhang wedhus ora metu lawang, 
nanging mènèk témbok, iku maling lan 
rampog; 

2 nanging sapa kang lumebuné liwat 
lawang, iku pangoné wedhus. 

Pangon iku kang diwengani déning 
kang tunggu lawang sarta wedhus- 
wedhusé padha nilingaké swarané, 
lan tumuli diundangi manut jenengé 
dhéwé-dhéwé sarta banjur digiring 
metu. 

#Menawa wedhusé kabèh iku wus 
digiring metu, pangoné lumaku ing 
ngarep lan wedhusé padha ngetut-buri, 
marga wedhus-wedhus mau padha 
nitèni swarané. 

“Nanging wong liya mesthi ora 
ditut-buri, malah ditinggal mlayu, marga 
wedhus-wedhus iku ora padha wanuh 
marang swarané wong-wong liyané." 

#Pasemon iku dingandikakaké déning 
Yésus marang wong-wong mau, nanging 
padha ora mangerti tegesé pangandika 
iku. 

Yésus tumuli ngandika manèh, 
"Satemené Aku pitutur marang kowé: 
Iya Aku iki lawangé wedhus-wedhus iku. 

#Sakèhing wong kang tekané 
sadurungé Aku, iku maling lan rampog, 
lan wedhus-wedhus iku padha ora 
ngrungokaké marang wong-wong iku. 

2Aku iki lawangé; sapa kang mlebuné 
metu ing Aku, iku bakal kaslametaké, 
sarta bakal mlebu lan metu, apadéné 
bakal nemu pangonan. 

l0 Maling iku tekané mung arep nyolong 
lan matèni sarta nyirnakaké; Aku iki teka 
supaya wedhus-wedhus padha duwé 
urip, lan uripé iku kanthi kalubéran. 

1lIya Aku iki pangon kang utama. 
Pangon kang utama iku ngetohaké 
nyawané kanggo wedhus-wedhusé, 

12 nanging wong opahan kang dudu 
pangon, sarta dudu kang duwé wedhus- 
wedhus iku dhéwé, samasa weruh 
ana asu ajag teka, wedhusé ditinggal 
mlayu, temah asu ajag iku nubruki lan 
mbuyaraké wedhusé. 

13 Anggoné lumayu iku jalaran mung 
wong opahan, lan ora gumati marang 
wedhus-wedhusé iku. 

14Aku iki pangon kang utama lan 
Aku nitèni wedhus-wedhusku lan 
wedhus-wedhusku padha wanuh marang 
Aku 

1> kayadéné Sang Rama anggoné 
tepang marang Aku sarta Aku wanuh 
marang Sang Rama, sarta Aku ngetohaké 
nyawaku kanggo wedhus-wedhusku. 

16 Aku isih duwé wedhus liyané manèh, 
kang ora saka ing kandhang kéné; 
wedhus-wedhus iku iya kudu dakgiring 
uga, lan bakal padha ngrungokaké 
swaraku sarta bakal dadi pepanthan siji, 
lan pangon siji. 

17 Sang Rama ngasihi Aku, jalaran Aku 
ngulungaké nyawaku supaya daktampani 
manèh. 

180Ora ana wong sijia baé kang ngrebut 
nyawaku, nanging dakulungaké miturut 
karepku dhéwé. Aku kwasa ngulungaké, 
lan kwasa ngukup manèêh. Dhawuh iki 
kang daktampa saka Ramaku." 

19 Marga saka pangandika kang 
mangkono iku nuli tuwuh pasulayan 
manèh ing antarané wong-wong Yahudi. 

Akèh panunggalané kang ngucap, 
mangkéné, 

20 "Wong iku kapanjingan dhemit 
sarta ora waras; yagéné padha 
kokrungokaké?" 

21 Wong liyané ngucap, "Iku rak dudu 
tembungé wong kang kapanjingan 
dhemit; apa dhemit bisa ngelèkaké 
mripaté wong-wong wuta?" 

220ra antara lawas, ana riyaya 
pèngetan adeging Padaleman Suci ing 
Yérusalèm; nalika samana mbeneri 
mangsa bedhidhing. 

23Yésus lagi tindak-tindak ana ing 
Padaleman Suci, ing bangsal Salomo. 

24Wong-wong Yahudi banjur padha 
ngrubung Panjenengané lan padha 
munjuk, “Ngantos pinten dangunipun 
anggèn Panjenengan damel mangur- 
manguning manah kula? Manawi 
Panjenengan punika Kristus, mugi 
Panjenengan blakakaken dhateng kula 
sadaya." 

2> Paring wangsulané Yésus, "Kowé 
wus padha dakkandhani nanging padha 
ora pracaya; panggawé kang daklakoni 
atas asmané Ramaku, iku kang padha 
neksèni mungguh ing Aku, 

26 nanging kowé padha ora pracaya, 
amarga kowé dudu panunggalané 
wedhus-wedhusku. 

2 Wedhus-wedhusku padha nilingaké 
swaraku, sarta Aku wanuh marang 
wedhus-wedhusku lan wedhus- 
wedhusku padha ngetut-buri Aku, 

28apadéné padha dakwènèhi urip 
langgeng, lan wedhus-wedhusku mesthi 
ora bakal padha nemu karusakan 
salawas-lawasé lan ora bakal ana wong 
kang ngrebut wedhus-wedhus iku saka 
tanganku. 

29 Ramaku kang maringaké wedhus- 
wedhus iki marang Aku, Panjenengané 
iku ngungkuli samubarang kabèh, 
lan ora ana wong kang bisa ngrebut 
wedhus-wedhus mau saka astané 
Ramaku. 

SOAku lan Ramaku iku siji." 

3slWong Yahudi tumuli njupuki 
watu manèh, arep kanggo mbenturi 
Panjenengané. 

32 Pangandikané Yésus marang wong- 
wong mau, "Akèh panggawé becik kang 
saka Ramaku kang daktuduhaké marang 
kowé. Panggawé iku mau endi kang 

njalari kowé arep padha mbenturi Aku 
nganggo watu?" 

3s3Wangsulané wong-wong Yahudi, 
"Anggonku arep mbenturi kowé iku ora 
marga panggawé kang becik, nanging 
marga anggonmu nyenyamah marang 
Allah, iya iku amarga kowé iku manungsa 
kok ndadèkaké awakmu iku Allah." 

34yésus paring wangsulan, "Apa ora 
katulis ing Kitab Torètmu, mangkéné: 
Ingsun wus ngandika: Sira kabèh iku 
allah. 

3> Menawa wong kang padha 
kadhawuhan pangandikané Allah iku 
diarani allah -- mangka Kitab Suci iku 
ora kena dibatalaké -- 

36apa kowé isih kandha karo 
Panjenengané kang sinucèêkaké déning 
Sang Rama sarta kang wus kautus 
menyang jagat iku: Kowé nyenyamah 
Allah! Amarga Aku wus ngandika: Aku 
iki Putraning Allah? 

37 Saupama Aku ora nglakoni pakaryané 
Ramaku, kowé aja pracaya marang Aku. 
S8£Nanging menawa Aku nglakoni iku 
mau, mangka kowé padha ora gelem 
pracaya marang Aku, padha pracayaa 
marang pakaryan-pakaryan iku supaya 

kowé padha sumurup lan mangerti yèn 
Sang Rama iku ana ing Aku lan Aku ana 
ing Ramaku." 

39 Sepisan manèh wong-wong mau 
padha arep nyekel Panjenengané, 
nanging Panjenengané luput saka 
tangané wong-wong mau. 

4#0yésus tumuli tindak manèh menyang 
sabrangé Yordan, ing panggonané 
Yohanes biyèn mbaptisi, banjur lereb 
ana ing kono. 

4#l1Lan akèh wong kang sowan marang 
ngarsané sarta padha ngucap, "Yohanes 
pancèn ora damel pratandha apa-apa, 
nanging kabèh kang dingandikakaké 
déning Yohanes mungguh wong iki, iku 
nyata." 

#2lan akèh wong ing kono padha 
pracaya marang Panjenengané. 

1 1 I Nuli ana wong kang lagi lara, 

jenengé Lazarus, manggoné ing 
Bétania, ing désané Maria lan Marta, 
saduluré wadon. 

2 Maria iku wong wadon kang wus tau 
njebadi sampéyané Gusti kalawan lenga 
wangi, sarta banjur diusapi nganggo 
rambuté. 

SAnadéné Lazarus kang lagi lara iku 
saduluré. Wong wadon loro iku banjur 
padha kongkonan munjuk marang 
Panjenengané, mangkéné, "Gusti, tiyang 
ingkang Panjenengan tresnani punika 
sakit." 

4Yyésus bareng midhanget pawarta iku, 
Panjenengané banjur ngandika, "Larané 
iku ora ndadèkaké patiné, nanging bakal 
mbabaraké kaluhuraning Allah, awit 
marga saka larané iku Putraning Allah 
bakal kaluhuraké." 

Yésus pancèn nresnani Marta sarta 
mbakyuné tuwin Lazarus. 

@Nanging sawisé midhanget yèn 
Lazarus lara, Panjenengané njarag 
kèndel rong dina manèh ana ing 
palerebané iku. 

7 Sawisé mangkono Panjenengané 
banjur ngandika marang para sakabaté, 
"Payo padha bali menyang Yudéa 
manèh." 

SUnjuké para sakabat, "Rabbi, nembé 
kémawon tiyang-tiyang Yahudi sami 
nyobi mbenturi Panjenengan mawi séla, 
punapa Panjenengan taksih ngersakaken 
tindak mrika malih?" 

2 Paring wangsulané Yésus, "Sadina iku 
apa ora rolas jam? Sapa kang lumaku 
ing wayah awan, sikilé ora kesandhung, 
amarga ndeleng padhangé jagat iki. 

l0ONanging menawa wong mlaku ing 
wayah bengi, sikilé kesandhung, amarga 
ora kadunungan pepadhang." 

1! Mangkono pangandikané, tumuli 
disambeti manèh, "Lazarus sadulur kita 
lagi turu, déné anggonku mrana prelu 
arep nggugah anggoné turu." 

12 Para sakabaté banjur munjuk, "Gusti 
manawi piyambakipun tilem, badhé 
saras." 

13 Nanging karsané Yésus turu kang 
ateges mati, mangka panyanané para 
sakabat kang kapangandikakaké turu 
iku turu salumrahé. 

14 Marga saka iku Yésus nuli ngandika 
sabarèsé, "Lazarus wus mati; 

1> nanging sokur déné nalika iku Aku 
ora ana ing kana, kang mangkono iku 
luwih becik tumrap kowé, supaya kowé 
padha bisa sinau pracaya. Payo, saiki 
kita padha mrana." 

l6Tomas, kang karan Didimus, banjur 
kandha marang kanca-kancané para 

sakabat, "Payo, kita padha béla pati 
marang Panjenengané." 

1/ Sarawuhé Yésus, Lazarus tinemu wus 
dikubur patang dina. 

18 Désa Bétania iku dunungé cedhak 
karo Yérusalèm, dohé watara rong mil. 

19 Ing kono sakèhing wong Yahudi 
wus padha teka ing omahé Marta lan 
Maria prelu nglipur anggoné kesripahan 
saduluré. 

2ONalika Marta krungu yèn Yésus 
rawuh, nuli menyat methukaké, nanging 
Maria kari ana ing omah. 

21 Marta banjur munjuk marang Yésus, 
"Gusti, manawi Panjenengan wonten 
ing ngriki, sadhèrèk kula tamtu mboten 
pejah. 

22Nanging sapunika ugi kula 
mangertos, bilih punapa ingkang 
Panjenengan suwun dhumateng Allah, 
tamtu badhé dipun sembadani." 

23 Pangandikané Yésus, "Sadulurmu 
bakal tangi." 

24 Unjuké Marta, "Kula inggih mangertos 
bilih piyambakipun badhé tangi bénjing 
ing dinten patangèn, ing wekasaning 
jaman." 

25Yésus paring wangsulan, 
pangandikané, "Aku iki patangèn 
lan kauripan. Sing sapa pracaya marang 
Aku bakal urip, sanadyan wus mati. 

26lan saben wong kang urip sarta 
pracaya marang Aku, iku ora bakal mati 
ing salawas-lawasé. Apa kowé pracaya 
marang iku?" 

27 Unjuké Marta, "Inggih Gusti, kula 
pitados bilih Panjenengan punika Kristus, 
Putranipun Allah, ingkang badhé rawuh 
ing jagat." 

28 Sawusé munjuk mangkono, wong 
wadon iku banjur lunga ngundang Maria 
saduluré, lan mbisiki mangkéné, "Guru 
wus rawuh, nimbali kowé." 

29 Maria bareng krungu banjur mak 
nyat ngadeg marani Yésus. 

SONalika iku Yésus durung lumebet ing 
désa, isih ana ing papan nalika Marta 
methuk Panjenengané. 

31 Nalika wong-wong Yahudi kang padha 
ana ing omahé Maria prelu nglipur, weruh 
Maria mak nyat ngadeg sarta metu, nuli 
padha ngetutaké, dikira yèn Maria arep 
menyang kuburan lan nangis ana ing 
kono. 

32 Gatekané Maria ing panggonané 
Yésus, bareng weruh marang 
Panjenengané, banjur nyungkemi 
sampéyané sarta munjuk, "Gusti, 
saupami Panjenengan wonten ing ngriki, 
sadhèrèk kula mesthi mboten pejah." 

33 Bareng Yésus pirsa Maria nangis, 
mangkono uga wong-wong Yahudi 
kang padha ngetutaké, satemah 
Panjenengané sungkawa ing panggalih. 
Panjenengané trenyuh banget lan tumuli 
ngandika, 

34"Anggonmu ngubur ana ing ngendi?" 
Kang kadangu banjur munjuk, "Gusti, 
sumangga kula aturi mirsani!" 

3> Yésus nuli muwun. 

36 Pangucapé wong-wong Yahudi, 
"Delengen, semono anggoné ngasihi!" 

37 Nanging ana sawenèh kang muni, 
"Panjenengané kang wus ngelèkaké 
mripaté wong wuta, apa iya ora bisa 
murungaké patiné wong iki?" 

38yésus tumuli sungkawa manèh ing 
panggalih, banjur nyelaki kuburan. 
Kubur iku awujud guwa katutupan ing 
watu. 

“2 Pangandikané Yésus, "Watuné 
singkirna!" Marta, saduluré kang ngajal 

mau, munjuk, "Gusti, sampun mambet, 
amargi anggènipun tilar sampun 
sekawan dinten." 

40 Pangandikané Yésus, "Apa Aku ora 
wus pitutur marang kowé: Angger kowé 
pracaya, kowé bakal weruh kamulyaning 
Allah?" 

#1 Watuné tumuli disingkiraké. 

Yésus banjur tumenga sarta matur, 
"Dhuh Rama, Kawula saos sokur 
dhumateng Paduka, déné Paduka 
sampun miyarsakaken Kawula. 

42 Kawula sumerep, bilih Paduka tansah 
miyarsakaken Kawula, nanging amargi 
tiyang kathah punika sami ngrubung 
Kawula, Kawula munjuk makaten 
supados tiyang kathah punika sami 
pitados bilih Paduka ingkang ngutus 
Kawula." 

43Sawusé matur mangkono, 
Panjenengané nuli nguwuh kalawan 
swara sora, "Lazarus, metua!" 

#4Wong kang mati banjur metu, tangan 
lan sikilé isih kablebed ing ules, lan rainé 
katutupan kacu. Pangandikané Yésus, 
"Uculana ulesé, karebèn lunga!" 

45 Akèh saka antarané wong-wong 
Yahudi kang padha layad menyang 

omahé Maria lan padha nyumurupi 
dhéwé apa kang katindakaké Yésus, dadi 
pracaya marang Panjenengané. 
4#êNanging ana kang nemoni para 
Farisi lan nyaritakaké apa kang wus 
katindakaké Yésus iku. 

47 Para pangarepé imam lan para Farisi 
padha ngaturi marepat pradataning 
agama, banjur padha rembugan 
mangkéné, "Punapa ingkang kedah kita 
tindakaken, jalaran Tiyang punika damel 
mukjijat kathah? 

48 Manawi piyambakipun kita etogaken, 
sadaya tiyang sami badhé pitados 
dhateng Piyambakipun, sarta tiyang- 
tiyang Roma badhé dhateng lajeng 
ngrebat papan suci kita dalah bangsa 
kita." 

#9 Nanging ana panunggalané, yaiku 
Kayafas, kang jumeneng Imam 
Agung ing taun iku, banjur ngandika, 
"Panjenengan sami mboten mangertos 
punapa-punapa, 

“Dan sami mboten nggalih bilih 
langkung maédahi tumrap panjenengan, 
manawi wonten tiyang satunggal pejah 
kanggé bangsa kita, katimbang tiyang 
sabangsa sadaya tiwas." 

1 Prakara iku dingandikakaké ora saka 
panjenengané piyambak, nanging marga 
jumeneng Imam Agung ing taun iku, 
panjenengané medhar pameca, yèn 
Yésus bakal nglampahi séda kanggo 
bangsa iku, 

“2Jan ora mung kanggo bangsa iku baé, 
nanging uga supaya ngempalaké sarta 
nunggilaké para putraning Allah kang 
pating slebar. 

2 Wiwit ing dina iku wong-wong 
mau padha sarujuk bakal nyédani 
Panjenengané. 

“Marga saka iku Yésus wus ora 
ngedhèng manèh ana ing antarané wong- 
wong Yahudi, nanging Panjenengané 
banjur tindak saka ing kono menyang 
laladan sacedhaké pasamunan nuju 
menyang kutha kang aran Efraim, banjur 
lereb ana ing kono karo para sakabaté. 

> Nalika samana riyaya Paskahé wong 
Yahudi wus cedhak, lan wong akèh saka 
laladan kono padha menyang Yérusalèm, 
arep padha sesuci sadurungé Paskah 
iku. 

“Wong-wong mau padha nggolèki 
Yésus, sarta kalawan ngadeg ana ing 
Padaleman Suci, padha sapocapan, 

"Pandugamu kepriyé, apa kirané Wong 
iku iya bakal nekani riyaya?" 

=” Anadéné para pangarepé imam lan 
para Farisi wus padha ndhawuhaké 
préntah, supaya saben wong kang weruh 
padunungané, nuli ngaturana uninga 
murih kena kacepeng. 

1 2 INem dina sadurungé riyaya 
Paskah, Yésus rawuh ing 
Bétania panggonané Lazarus kang wus 
katangèkaké saka ing antarané wong 

mati. 

ZAna ing kono Panjenengané disegah 
dhahar lan Marta ngladosi, déné Lazarus 
iya ndhèrèk kembul dhahar karo Yésus. 

3 Maria banjur njupuk lenga wangi nared 
tulèn satengah liter kang larang regané, 
banjur dijebadaké ing sampéyané Yésus, 
nuli diusapi nganggo rambuté; lan 
gandané lenga kang kajebadaké mau 
ngebaki saomah kabèh. 

“Nanging sakabaté Yésus kang aran 
Yudas Iskariot, kang bakal ngulungaké 
Panjenengané, banjur ngucap, 

= "Yagéné lenga nared iku ora diedol 
telung atus dinar, banjur didanakaké 
marang para wong miskin?" 

#Pangucapé kang mangkono iku ora 
amarga saka anggoné nggatèkaké nasibé 
wong-wong miskin, nanging amarga iku 
gawéné nyolong, kerep nylingkuhaké 
dhuwit kang dadi rereksané. 

?Yésus tumuli ngandika, "Etogna 
baé Maria tumindak mangkono, iku 
pacawisan kanggo dinané anggonku 
kakubur. 

SAwit wong-wong miskin iku salawasé 
tansah ana ing antaramu, nanging Aku 
ora salawasé ana ing antaramu." 

2Akèh wong Yahudi kang padha krungu 
warta, menawa Yésus ana ing kono, 
banjur padha teka ora mung marga saka 
Yésus baé, nanging uga padha arep 
ndeleng Lazarus, kang wus katangèkaké 
saka ing antarané wong mati. 

l0 Para pangarepé imam tumuli padha 
rerembugan, sumedya matèni Lazarus 
pisan, 

ll sabab marga saka wong iku akèh 
wong Yahudi kang padha nyingkur para 
pangarepé imam, sarta pracaya marang 
Yésus. 

12 Fsuké bareng wong akèh kang padha 
teka mahargya riyaya krungu pawarta, 

menawa Yésus isih ana ing dalan arep 
tindak menyang Yérusalèm, 

13wong-wong iku banjur padha njupuk 
godhong-godhong palem, nuli metu 
padha methukaké Panjenengané, kambi 
surak-surak, "Hosanal Pinujia lan 
binerkahana Panjenenganipun ingkang 
rawuh atas asmanipun Pangéran, 
Rajanipun Israèl!" 

14yésus manggih kuldi isih belo, nuli 
dititihi, kaya kang katulis, mangkéné, 

15 "Hé, putri Sion, sira aja wedi, lah, 
tontonen Rajanira rawuh, nitih beloné 
kuldi." 

l6 Ing wiwitan para sakabaté Yésus ora 
mangerti marang prakara iku, nanging 
sawusé Yésus kaluhuraké, lagi padha 
kêlingan, yèn kang katulis iku kagem 
Panjenengané lan kang wus katindakaké 
iku uga kagem Panjenengané. 

1 Wong akèh kang padha ndhèrèkaké 
Panjenengané nalika nimbali Lazarus 
metu saka ing kubur lan nangèkaké saka 
ing antarané wong mati, padha neksèni 
bab Panjenengané. 

18 Mulané Panjenengané dipethuk 
déning wong akèh iku, marga padha 

krungu pawarta, menawa Panjenengané 
kang nindakaké mukjijat iku. 

19 Para Farisi banjur padha rerasanan, 
"Kowé wus padha weruh dhéwé, yên 
kowé padha ora olèh gawé babar pisan; 
delengen, wong sajagat kabèh padha 
ngetut-buri wong iku." 

20 Ing antarané wong-wong kang padha 
nekani riyaya arep ngabekti iku, ana 
wong Yunani sawatara. 

21 Wong-wong iku padha marani Filipus, 
kang saka Bètsaida, wilayah Galiléa, 
padha kandha, "Sadhêrèk, kula sami 
kepéngin badhé sowan manggihi Yésus." 

22 Filipus nuli lunga ngandhani Andréas; 
Andréas lan Filipus banjur padha munjuk 
marang Yésus. 

22 Nanging Yésus paring wangsulan, 
pangandikané, "Wus tekan wektuné 
Putrané Manungsa kaluhuraké. 

24 Satemené Aku pitutur marang kowé: 
Menawa wiji gandum ora tumiba ing 
lemah, lan mati, tetep saelas baé; 
nanging menawa wiji iku mati, bakal 
ngetokaké woh akèh. 

25 Sing sapa nresnani nyawané, iku 
bakal kélangan nyawané, nanging sing 
sapa ora nresnani nyawané ana ing 

donya iki, iku kang bakal ngrumati 
nyawané kanggo urip kang langgeng. 

26 Sing sapa leladi marang Aku, 
iku ngetut-buria Aku lan ing ngendi 
padununganku, paladosanku ana ing 
kono uga. Sing sapa leladi marang Aku, 
iku bakal diajèni déning Sang Rama. 

27 Saiki nyawaku trenyuh, lan Aku bakal 
matur apa? Rama, Paduka mugi ngluwari 
Kawula saking kawontenan punika? Ora, 
awit iya iku preluné anggonku teka ing 
wektu iki. 

28Rama, Paduka mugi ngluhuraken 
asma Paduka!" Tumuli ana swara saka 
swarga, "Ingsun wus ngluhuraké, lan 
Ingsun bakal ngluhuraké manèh!" 

29Wong akèh kang padha ngadeg 
ana ing kono lan krungu swara mau 
padha ngarani, yèn iku mau swaraning 
gludhug. Sawenèh ana kang ngucap, 
"Iku malaékat kang imbal pangandika 
karo Panjenengané." 

SOyYésus paring wangsulan, 
pangandikané, "Swara mau kaprungu 
ora marga saka Aku, nanging marga 
saka kowé. 

3lSamengko ana pangadilan ing 
ngatasé jagat iki: Samengko uga 

panggedhéné jagat iki bakal kabuwang 
metu; 

32déné Aku, samangsa wus 
kasengkakaké saka ing bumi, Aku 
bakal nggèndèng sakèhing wong supaya 
padha marek marang Aku." 

33 Pangandikané kang mangkono 
iku kanggo mratélakaké patrap bakal 
sédané. 

3s#Wong akèh tumuli padha mangsuli, 
"“Pamireng kula saking angger-anggering 
Torèt, bilih Mésias punika badhé 
tetep gesang ing salami-laminipun; 
kadospundi déné Panjenengan ngandika, 
bilih Putraning Manungsa kedah 
kasengkakaken? Menggah Putranipun 
Manungsa punika sinten?" 

3>Yésus nuli ngandika, "Mung kari 
sadhéla manèh pepadhang iku ana ing 
antaramu. Sasuwéné pepadhang iku 
ana ing kowé, padha lumakua, supaya 
pepeteng iku aja nganti nglimputi kowé; 
sing sapa lumaku ana ing pepeteng, iku 
ora weruh menyang ngendi parané. 

SO Sasuwéné pepadhang iku ana ing 
antaramu, padha pracayaa marang 
pepadhang iku, supaya kowé padha 
dadi putraning pepadhang." Sawusé 

ngandika mangkono, Yésus tumuli tindak 
sesingidan. 

37 Sanadyan Yésus wus nindakaké 
mukjijat samono akèhé ana ing ngarepé 
wong-wong iku, éwadéné padha ora 
pracaya marang Panjenengané, 

38 supaya kayektènana pamedhar 
wangsité Nabi Yésaya, mangkéné, 
"Gusti, sinten ingkang pitados dhateng 
pawartos kawula? Punapa déné sinten 
ingkang kawedharan asta pangwaosing 
Pangéran?" 

32 Marga saka iku wong-wong padha ora 
pracaya, jalaran Yésaya wus ngandika 
uga, mangkéné, 

40 "Panjenengané wus micakaké mripaté 
lan mangkotaké atiné, supaya aja padha 
nganti ndeleng sarana mripaté, lan 
mangerti sarana atiné, satemah padha 
mratobat sarta sunwarasaké." 

41Bahb iki dingandikakaké déning 
Yésaya, amarga wus ningali 
kamulyané sarta wis ngandikakaké 
bab Panjenengané. 

42 Ewadéné, akèh uga ing antarané para 
pangarep kang padha pracaya marang 
Yésus, nanging marga saka para Farisi, 

pracayané mau ora kanthi blak-blakan, 
supaya aja nganti padha disébrataké. 

43 Awitdéné padha luwih seneng 
marang kaurmatan kang saka manungsa 
katimbang karo kaurmatan kang saka 
Allah. 

#4Nanging Yésus banjur nywanten 
sora, pangandikané, "Sing sapa 
pracaya marang Aku, iku ora pracaya 
marang Aku, nanging pracaya marang 
Panjenengané kang ngutus Aku. 

4> Sarta sing sapa ndeleng Aku, iku 
ndeleng Panjenengané kang ngutus Aku. 

46 Aku wus teka ing jagat dadi 
pepadhang, supaya saben wong kang 
pracaya marang Aku, aja tetep ana ing 
pepeteng. 

#/' Lan menawa wong ngrungokaké 
pitembunganku, nanging ora nindakaké, 
Aku ora dadi hakimé, awitdéné tekaku 
iki ora supaya ngadili jagat, nanging 
supaya nylametaké. 

48 Sing sapa nampik Aku, lan ora 
nampani pitembunganku, iku wus ana 
kang ngadili, yaiku pangandika kang wus 
dakwedharaké, iku kang bakal ngadili 
bésuk ing dina wekasan. 

49 Awit Aku paring pangandika iku 
ora saka Aku dhéwé, nanging saka 
Rama kang ngutus Aku; Panjenengané 
iku kang paring dhawuh marang Aku, 
supaya ngandhakaké apa kang kudu 
dakkandhakaké lan kang dakpréntahaké. 

“Lan Aku mangerti, yèn dhawuhé iku 
urip kang langgeng. Dadiné apa kang 
dakkandhakaké iku anggonku nglairaké 
kaya kang kadhawuhaké déning Sang 
Rama marang Aku." 

1 3 I Nalika ngarepaké dina riyaya 

Paskah, Yésus wis pirsa, menawa 
wis tekan ing titi-mangsa anggoné 
bakal jengkar saka ing donya iki sowan 
marang ngarsané Sang Rama. Padha 
kayadéné Panjenengané anggoné tansah 
ngasihi marang para kagungané kang 
ana ing donya, mangkono uga saiki 
Panjenengané anggoné ngasihi iku 
nganti tumeka ing wekasané. 

2 Nalika padha kembul dhahar, Iblis wis 
mbisikaké pangrantam ing atiné Yudas 
Iskariot, anaké Simon, supaya nyidrani 
Panjenengané. 

3Yésus pirsa, menawa Sang Rama 
wis masrahaké samubarang kabèh 
marang Panjenengané sarta menawa 

Panjenengané iku pinangkané saka ing 
Allah lan wangsul marang Allah. 

4Yésus banjur jumeneng sarta lukar 
pangagemané. Panjenengané mundhut 
lawon banjur diubetaké ing sarirané, 

“tumuli ngesokaké banyu ing wadhah, 
sarta wiwit mijiki sikilé para sakabaté lan 
diulapi sarana lawon kang kaubetaké ing 
sarirané mau. 

Bareng tekan gilirané Simon Pétrus. 
Pétrus nuli munjuk, "Gusti, Paduka 
badhé mijiki suku kawula?" 

?Yésus paring wangsulan, 
pangandikané, "Apa kang daktindakaké, 
saiki kowé durung nyandhak maknané, 
nanging bésuk kowé bakal mangerti." 

#pétrus munjuk marang Panjenengané, 
"Paduka sampun ngantos mijiki suku 
kawula ing salami-laminipun." Yésus 
paring wangsulan, pangandikané, 
"Menawa Aku ora mijiki kowé, kowé ora 
duwé panduman ana ing Aku." 

2Unjuké Simon Pétrus marang 
Panjenengané, "Gusti, sampun 
ngamungaken suku kawula kémawon, 
nanging dalah tangan saha sirah kawula 
pisan." 

l0yésus paring wangsulan, 
pangandikané, "Sapa baé kang 
wis adus, ora susah adus manèh, kajaba 
mung wisuh sikilé baé, awit badané 
sakojur wis resik. Mangkono uga kowé 
iku wis resik, mung baé ora kabèh." 

11 Awit Panjenengané pirsa sapa kang 
bakal ngulungaké Panjenengané. Marga 
saka iku Panjenengané ngandika, "Kowé 
iku ora kabèh resik." 

12 Gawusé mijiki sikilé para sakabat 
mau, Panjenengané ngagem agemané 
manèh banjur mapan lenggah sarta 
ngandika, "Apa kowé padha mangerti 
maknané panggawéku marang kowé iki 
mau? 

13 Kowé padha nyebut Aku Guru lan 
Gusti, lan panyebutmu iku bener, awit 
Aku iki pancèn Guru lan Gusti. 

14Dadi menawa Aku iki kang dadi Gusti 
lan Gurumu wus mijiki sikilmu, dadi 
kowé iya padha wajib wisuh-winisuhan 
sikil. 

1> Awit Aku wis maringi tuladha marang 
kowé, supaya kowé kabèh uga nindakaké 
kaya kang wis daktindakaké marang 
kowé. 

16 Satemen-temené Aku pitutur marang 
kowé: Abdi iku ora ngungkuli bendarané, 
utawa utusan iya ora ngungkuli kang 
ngutus. 

1 Menawa kowé padha mangerti 
prakara iku kabèh, rahayu kowé, 
menawa kowé kabèh padha nglakoni. 

18 Dhawuhku iki ora tumrap kowé 
kabèh. Aku pirsa, sapa kang wis dakpilih. 
Nanging kudu kayektènan tulisan kang 
surasané mangkéné: Tiyang ingkang 
tumut nedha roti Kawula, punika sampun 
ngagagaken tungkakipun dhateng 
Kawula. 

19 Samengko kowé padha dakdhawuhi 
sadurungé bab iku kelakon, supaya 
menawa bab iku kelakon, kowé padha 
pracaya, yèn iya Aku iki Panjenengané. 

20 Satemen-temené Aku pitutur marang 
kowé, sing sapa nampani wong kang 
dakutus, iku nampani Aku; lan sing sapa 
nampani Aku, iku nampani Panjenengané 
kang ngutus Aku." 

21 Sawisé Yésus ngandika mangkono, 
Panjenengané banget trenyuh ing galih, 
banjur paring paseksèn mangkéné, 
"Satemen-temené Aku pitutur marang 

kowé: Wong siji saka panunggalanmu 
bakal ngulungaké Aku." 

22 Para sakabat nuli padha pandeng- 
pandengan, karo mangu-mangu sapa 
kang dikarsakaké iku. 

23 Salah sijining sakabaté, yaiku sakabat 
kang dikasihi Panjenengané, lungguh 
sèndhèn sandhing Panjenengané, ing 
sisih tengené. 

24Sakabat iku mau disasmitani déning 
Simon Pétrus sarta dituturi, “Nyuwuna 
pirsa sapa kang dipangandikakaké iku." 

2> Sakabat kang lungguh cedhak 
Yésus mau tumuli nolèh sarta matur 
marang Panjenengané, "Gusti, sinten 
tiyangipun?" 

26yYésus paring wangsulan, "Wongé 
iya iku kang bakal dakwènèhi roti 
sawusé dakcelupaké." Sawusé ngandika 
mangkono, banjur mundhut roti sarta 
kacelupaké nuli kaparingaké marang 
Yudas anaké Simon Iskariot. 

27 Lan sawisé nampani roti iku, Yudas 
nuli kapanjingan Iblis. Yésus tumuli 
ngandika marang Yudas, "Apa kang arep 
koklakoni, iku énggal tindakna!" 

28 Ananging ora ana wong siji-sijia 
ing antarané para sakabat kang padha 

kembulan iku kang mangerti, apa 
karsané Yésus ngandika mangkono 
marang Yudas iku. 

29 Sarèhné Yudas kang ngreksa kas, 
ana kang duwé pangira menawa Yésus 
ngutus wong iku tuku apa-apa kang prelu 
kanggo riyaya iku, utawa didhawuhi 
maringi apa-apa marang wong miskin. 

SOyudas nampani roti iku banjur 
énggal-énggal lunga. Nalika iku wayahé 
wis bengi. 

31 Sawisé Yudas lunga, Yésus banjur 
ngandika, "Samengko Putraning 
Manungsa kaluhuraké sarta Allah 
kaluhuraké ana ing Panjenengané. 

32Menawa Allah kaluhuraké ana 
ing Panjenengané, Allah iya bakal 
ngluhuraké Panjenengané ana ing 
sarirané piyambak, malah Panjenengané 
tumuli bakal kaluhuraké. 

33Hé, anak-anakku, anggonku nunggal 
karo kowé mung kari sadhéla. Kowé 
bakal padha nggolèki Aku, kayadéné 
anggonku wus ngandikakaké marang 
wong Yahudi: Menyang ngendi paranku, 
kowé ora bakal padha bisa mrana; 
mangkono uga saiki Aku pitutur marang 
kowé. 

34Aku maringi pepakon anyar marang 
kowé, iya iku supaya kowé padha 
tresna-tinresnanana; dikaya anggonku 
wis tresna marang kowé, kaya mangkono 
uga kowé iya padha tresna-tinresnanana. 

3> Kanthi mangkono wong kabèh bakal 
padha mangerti, yèn kowé padha dadi 
muridku, yaiku menawa kowé padha 
tresna-tinresnan." 

36Simon Pétrus tumuli munjuk, "Gusti, 
Gusti tindak dhateng pundi?" Paring 
wangsulané Yésus, "Menyang ngendi 
paranku, kowé ora bisa ndhèrèk Aku 
saiki, nanging bésuk kowé bakal padha 
ndhèrèk Aku." 

37 Pétrus munjuk marang 
Panjenengané, "Gusti, punapaa déné 
kawula mboten saged ndhèrèk Gusti 
samangké? Kawula badhé ngetohaken 
nyawa kawula kagem Gusti." 

38 Paring wangsulané Yésus, "Nyawamu 
bakal koketohaké kagem Aku? Satemen- 
temené Aku pitutur marang kowé: 
Sadurungé jago kluruk, kowé wis nyélaki 
Aku ambal kaping telu." 

14 1 "Atimu aja melang-melang; 

padha kumandela marang Allah; 
uga kumandela marang Aku. 

2Ing dalemé Ramaku akèh panggonan. 
Menawa ora mangkono, kowé mesthi 
dakkandhani. Awit Aku mrana prelu 
nyawisaké papan kanggo kowé. 

3Déné menawa Aku wis mrana lan 
wis nyawisaké papan kanggo kowé, 
Aku bakal bali manèh lan ngajak kowé 
menyang padununganku, supaya ing 
ngendi padununganku, kowé uga padha 
ana ing kana. 

4Lan menyang ngendi paranku, kowé 
iya padha mangerti dalané mrana." 

“Tomas munjuk marang Panjenengané, 
"Gusti, kawula mboten mangertos 
dhateng pundi tindak Panjenengan, 
dados kadospundi anggèn kawula 
sumerep marginipun mrika?" 

Pangandikané Yésus, "Aku iki dalané, 
sarta jatiné kayektèn lan urip. Ora ana 
wong siji-sijia kang bisa sowan marang 
Sang Rama, menawa ora metu Aku. 

” Menawa kowé padha wanuh marang 
Aku, mesthi kowé kabèh iya wanuh 
marang Ramaku. Wiwit saiki kowé 
wanuh marang Panjenengané sarta wis 
padha ndeleng Panjenengané." 

8Filipus munjuk marang Panjenengané, 
"Gusti, kawula mugi sami Paduka tedahi 

Sang Rama punika, supados kawula 
sami marem." 

Pangandikané Yésus, "Wis samono 
lawasé Aku nunggal karo kowé, Filipus, 
éwasamono kowé ora wanuh marang 
Aku? Sapa baé kang wis ndeleng Aku, 
iku wus ndeleng Sang Rama; kepriyé 
déné kowé kandha: Kawula mugi sami 
Paduka tedahi Sang Rama? 

l0 Apa kowé ora ngandel yèn Aku iki 
ana ing Sang Rama lan Sang Rama 
ana ing Aku? Apa kang dakkandhakaké 
marang kowé iku, ora saka karepku 
dhéwé, nanging saka Sang Rama, kang 
dedalem ana ing Aku, Panjenengané iku 
kang nindakaké pakaryané. 

ll Padha ngandela marang Aku, yèn 
Aku ana ing Sang Rama lan Sang 
Rama ana ing Aku; utawa saora- 
orané, padha ngandela, marga saka 
pakaryan-pakaryan iku. 

12 Satemené Aku pitutur marang kowé: 
Sing sapa pracaya marang Aku, iku 
bakal nindakaké uga pakaryan kang 
daktindakaké, malah pakaryan-pakaryan 
kang ngungkuli iku. Awit Aku sowan 
menyang ngarsané Sang Rama; 

l3lan apa baé kang koksuwun atas 
saka jenengku, Aku bakal ngleksanani, 
supaya Sang Rama kaluhurna ana ing 
Sang Putra. 

I14 Menawa kowé padha nyuwun apa-apa 
marang Aku atas saka jenengku, iku Aku 
kang bakal ngleksanani." 

1> "Menawa kowé padha tresna marang 
Aku, kowé padha netepana pepakonku, 

16 Aku bakal nyuwun marang Sang 
Rama lan Panjenengané bakal maringi 
kowé Juru Pitulung liyané, supaya 
Panjenengané nunggil karo kowé, ing 
salawasé, 

17 yaiku Rohing Kayektèn. Jagat ora bisa 
nampani Panjenengané, amarga jagat 
ora sumurup lan ora wanuh marang 
Panjenengané, nanging kowé padha 
wanuh marang Panjenengané, amarga 
Panjenengané nunggil karo kowé lan 
bakal dedalem ana ing kowé. 

18 Kowé ora bakal daktinggal lola, Aku 
bakal mbalèni kowé. 

19 Mung kurang sadhéla jagat ora bakal 
ndeleng Aku manèh, nanging kowé 
ndeleng Aku, awit Aku urip, lan kowé iya 
bakal urip. 

20Ing waktu iku kowé bakal padha 
mangerti, yèn Aku ana ing Ramaku lan 
kowé padha ana ing Aku, tuwin Aku ana 
ing kowé. 

21 Sing sapa nduwèni sarta netepi 
pepakonku, iya iku kang tresna marang 
Aku. Sing sapa tresna marang Aku, iku 
bakal ditresnani déning Ramaku lan Aku 
uga bakal nresnani sarta bakal nglairaké 
sariraku marang wong iku." 

22Yudas, dudu Yudas Iskariot, 
tumuli munjuk marang Yésus, "Gusti, 
sababipun punapa déné Panjenengan 
badhé nglairaken sarira Panjenengan 
dhateng kawula sadaya, lan mboten 
dhateng jagat?" 

23Yésus paring wangsulan, 
pangandikané, "Menawa ana wong 
kang tresna marang Aku, iku bakal 
netepi piwulangku sarta bakal ditresnani 
déning Ramaku lan Aku karo Sang Rama 
bakal padha ngrawuhi sarta dedalem 
ana ing wong iku. 

24 Sing sapa ora tresna marang Aku, iku 
ora netepi piwulangku; lan piwulangku 
kang kokrungu iku ora saka Aku, nanging 
saka Sang Rama kang ngutus Aku. 

25 Kabèh iku mau dakkandhakaké 
marang kowé, mumpung Aku isih 
nunggal karo kowé; 

26 nanging Juru Pitulung, yaiku Roh 
Suci, kang bakal kautus déning Sang 
Rama atas jenengku, iku kang bakal 
mulangaké samubarang kabèh marang 
kowé sarta bakal ngélingaké kowé 
sabarang kang wis dakkandhakaké 
marang kowé. 

27 Kowé padha daktinggali tentrem- 
rahayu. Tentrem-rahayuku dakwènèhaké 
marang kowé, lan apa kang 
dakwènèhaké iku ora kaya pawêèwèhé 
jagat marang kowé. Atimu aja 
melang-melang lan aja giris. 

28 Kowé wis padha krungu, yèn Aku 
wis kandha marang kowé: Aku lunga, 
nanging bakal nekani kowé manèh. 
Menawa kowé tresna marang Aku, kowé 
mesthi padha bungah amarga Aku lunga 
sowan menyang Ramaku, sabab Sang 
Rama iku ngluwihi Aku. 

29Lan saiki uga kowé padha 
dakkandhani sadurungé bab iku 
kelakon, supaya samangsa kelakon, 
kowé padha pracaya. 

30 Aku ora pitutur akèh manèh marang 
kowé, awit panggedhéné jagat iki 
teka, mangka ora duwé pangwasa 
sathithik-thithika ingatasé Aku. 

Sl Nanging supaya jagat mangerti, 
menawa Aku tresna marang Sang 
Rama sarta menawa Aku nindakaké 
samubarang kang didhawuhaké Sang 
Rama marang Aku. Mulané ngadega, ayo 
padha lunga saka kéné." 

1 5 1 "Aku iki wit anggur kang sejati 

sarta Ramaku iku kang among 
tani. 

2Saben pang kang ana ing Aku kang 
ora metu wohé, dipagas lan kang metu 
wohé, diresiki, supaya mundhaka akèh 
wohé. 

3Kowé iku wis padha resik awit saka 
pangandika kang wis dakwulangaké 
marang kowé. 

14Kowé tetepa dumunung ing Aku lan 
Aku ana ing kowé. Padha kaya pang 
ora bisa metu wohé saka awaké dhéwé, 
menawa ora tetep dumunung ana ing 
wit anggur, mangkono uga kowé ora 
bisa metokaké woh menawa ora tetep 
dumunung ana ing Aku. 

Aku iki wité anggur lan kowé iku 
pang-pangé. Sing sapa tetep dumunung 
ana ing Aku, lan Aku ana ing wong 
iku, iku kang metokaké woh akèh, awit 
menawa pisah saka Aku, kowé padha 
ora bisa tumindak apa-apa. 

@Sing sapa ora tetep dumunung ana 
ing Aku, iku dibuwang metu kaya pang 
mau, temah dadi garing, tumuli padha 
dikukupi lan banjur dicemplungaké ing 
geni, sarta kaobong. 

” Menawa kowé dumunung ana ing 
Aku lan piwulangku dumunung ana ing 
kowé, padha nyuwuna apa baé kang 
kokkarepaké, kowé bakal kasembadan. 

“Kang dadi margané Ramaku 
kaluhuraké, yaiku menawa kowé padha 
metokaké woh akèh sarta marga saka 
mangkono kowé padha tetéla yèn dadi 
muridku." 

2 "Kayadéné Sang Rama wis nresnani 
Aku, mangkono uga Aku iya wis nresnani 
kowé; padha tetepa dumunung ing 
katresnanku iku. 

10 Menawa kowé netepi dhawuhku, 
kowé bakal tetep dumunung ing 
katresnanku, kayadéné anggonku wus 

netepi dhawuhé Ramaku sarta tetep 
dumunung ana ing katresnané. 

ll Kabèh iku dakkandhakaké 
marang kowé, supaya kabungahanku 
dumununga ing kowé lan kabungahanmu 
dadia sampurna. 

12Dhawuhku iku mangkéné, yaiku 
supaya kowé padha tresna-tinresnanana, 
dikaya anggonku wus nresnani kowé. 

130ra ana katresnan kang gedhéné 
ngluwihi katresnané wong kang 
ngetohaké nyawané kanggo nglabuhi 
mitra-mitrané. 

l14Kowé iku mitraku, menawa kowé 
padha nglakoni apa kang dakdhawuhaké 
marang kowé. 

15 Aku ora ngarani abdi manèh marang 
kowé, sabab abdi iku ora mangerti apa 
kang katindakaké déning bendarané, 
nanging kowé wus padha daksebut mitra, 
jalaran sabarang kang wis dakrungu 
saka Ramaku, iku wis daksumurupaké 
kabèh marang kowé. 

l6Dudu kowé kang padha milih Aku, 
nanging Aku kang milih kowé. Aku wis 
netepaké, supaya kowé padha lunga lan 
metokaké woh lan wohmu iku lestaria, 
sarana mangkono apa kang koksuwun 


YOHANES 15.17 -— 22 107 


marang Sang Rama atas saka jenengku, 
kajurungana déning Panjenengané 
marang kowé. 

17 Iki dhawuhku marang kowé: Padha 
tresna-tinresnanana." 

18 "Menawa kowé padha disengiti 
déning jagat, élinga yèn jagat wis sengit 
marang Aku sadurungé kowé. 

19 Saupama pinangkamu saka ing 
jagat, mesthi jagat tresna marang kowé 
awit dadi duwèké. Nanging sarèhné 
pinangkamu ora saka ing jagat, malah 
Aku wus milih kowé saka ing jagat, 
mulané jagat sengit marang kowé. 

20 padha élinga marang pitutur kang 
wus dakwulangaké marang kowé: Kang 
jeneng abdi iku ora ngungkuli bendarané. 
Menawa Aku iki wis dikuya-kuya, kowé 
uga mesthi bakal dikuya-kuya; menawa 
wong-wong iku netepi dhawuhku, mesthi 
iya netepi pituturmu. 

21 Nanging iku kabèh bakal katandukaké 
marang kowé marga saka Aku, awit 
padha ora wanuh marang Panjenengané 
kang ngutus Aku. 

22 Gaupama Aku ora teka lan ora 
mituturi wong-wong iku, mesthi padha 

ora duwé dosa. Nanging saiki wong-wong 
iku ora duwé alesan ing bab dosané. 

23 Sing sapa sengit marang Aku, uga 
sengit marang Ramaku. 

24Gaupama Aku ora nindakaké 
pakaryan ana ing satengahé wong-wong 
iku, kang durung tau ditindakaké déning 
wong liya, mesthi ora padha dosa. 
Nanging saiki sanadyan wis padha weruh 
marang iku kabèh, wong-wong iku padha 
sengit marang Aku lan marang Ramaku. 

2> Nanging pangandika kang katulis 
ana ing kitab Torèté wong-wong iku 
kudu ditetepi: Tiyang-tiyang punika sami 
sengit dhateng Kawula tanpa sabab. 

26 Menawa Juru Panglipur kang bakal 
dakutus saka Sang Rama rawuh, yaiku 
Rohing Kayektèn kang miyos saka Sang 
Rama, Panjenengané iku bakal neksêni 
mungguh ing Aku. 

27 Ananging kowé iya kudu neksèkaké 
uga, marga kowé wiwit wiwitan mula 
nunggal karo Aku." 

1 6 1 "Kabèh iku dakkandhakaké 

marang kowé, supaya kowé aja 
padha kena sandhungan banjur nampik 
aku. 

2 Kowé bakal disébrataké saka sinagogé, 
malah bakal ana waktuné saben wong 
kang matèni kowé, padha ngira menawa 
saos pangabekti marang Allah. 

SWong-wong iku tumindak mangkono, 
amarga padha ora wanuh marang Sang 
Rama lan marang Aku. 

“Nanging kabèh iki dakkandhakaké 
marang kowé, supaya menawa tekan ing 
waktuné kowé padha éling, yèn Aku wus 
ngandhakaké marang kowé." (16-4b) 
"Prakara iki ora dakkandhakaké marang 
kowé saka wiwitan mula, awit nganti 
saiki Aku isih tetunggalan karo kowé, 

“nanging saiki Aku lunga sowan 
marang ngarsané Panjenengané kang 
wis ngutus Aku, lan ora ana siji baé saka 
panunggalanmu kang takon marang 
Aku: Panjenengan tindak dhateng pundi? 

#S Ananging marga kowé padha 
dakkandhani bab iku mau, temah atimu 
sedhih. 

7 Déné kang dakkandhakaké marang 
kowé iki bener: Luwih maédahi tumrapé 
kowé, menawa Aku lunga. Sabab 
menawa Aku ora lunga, Juru Pitulung iku 
ora bakal nekani kowé, nanging menawa 

Aku lunga, Aku bakal ngongkon Juru 
Pitulung marang kowé. 

#Déné menawa Panjenengané rawuh, 
iku bakal ngyakinaké jagat bab dosa, 
bab kayektèn, lan bab pangadilan; 

bab dosa, amarga padha tetep ora 
pracaya marang Aku. 

10 Bab kayektèn, awit Aku sowan 
marang ngarsané Sang Rama lan kowé 
padha ora ndeleng Aku manèh; 

llbab pangadilan, amarga 
panggedhéné jagat iki wis kaukum. 

121sih akèh prakara kang prelu 
dakkandhakaké marang kowé, nanging 
saiki kowé durung bisa nampa. 

13 Nanging samangsa Panjenengané 
rawuh, yaiku Rohing Kayektèn, iku bakal 
nuntun kowé marang sakèhing kayektèn. 
Awit Panjenengané ora bakal pitutur 
saka sarirané dhéwé, nanging sabarang 
kang dipiyarsakaké iku kang bakal 
dingandikakaké sarta Panjenengané 
bakal martakaké prakara-prakara kang 
arep kelakon. 

14 Panjenengané bakal ngluhuraké Aku, 
amarga bakal martakaké marang kowé 
apa kang katampi saka Aku. 

15 Apa sakagungané Sang Rama, iku 
iya duwèkku; mulané Aku pitutur, 
mangkéné: Juru Pitulung bakal 
martakaké marang kowé apa kang wis 
katampi saka Aku." 

16 "Mung kari sadhéla kowé bakal ora 
padha ndeleng Aku manèh lan sadhéla 
engkas kowé bakal padha ndeleng Aku 
manèh." 

17 Krungu kang kaya mangkono iku 
sakabaté ana sawatara kang padha 
rasanan, "Apa ta tegesé pangandikané 
marang kita: Kari sadhéla nuli kowé 
padha ora ndeleng Aku, sadhéla manèh 
banjur padha ndeleng Aku? Sarta: Aku 
lunga menyang ngarsané Sang Rama?" 

18 Banjur padha sapocapan, "Apa ta 
tegesé pangandika: Mung kari sadhéla? 
Aku padha ora mangerti apa kang 
dipangandikakaké iku." 

19vyésus pirsa, yèn para sakabaté 
padha sumedya munjuk pitakon marang 
Panjenengané, banjur ngandika, "Apa 
kowé padha rerasanan apa kang 
dakngandikakaké mau, yaiku: Mung 
kari sadhéla nuli kowé bakal ora padha 
ndeleng Aku lan sadhéla manèh kowé 
bakal padha ndeleng Aku? 

20 Satemen-temené Aku pitutur marang 
kowé: Kowé bakal padha nangis lan 
sesambat, nanging jagat bakal bungah; 
kowé bakal padha nandhang susah, 
nanging kasusahanmu bakal malih dadi 
kabungahan. 

21 Samangsa wong wadon lagi 
nglarani, iku ngrasakaké susah, nanging 
samangsa wis nglairaké bayiné, wis ora 
kêlingan manèh marang larané, marga 
saka bungahé déné ana manungsa 
kalairaké ing donya. 

22 Mangkono uga kowé samengko iya 
padha nandhang susah, nanging Aku 
bakal nemoni kowé manèh, temahan 
bakal padha bungah atimu lan ora 
ana wong siji-sijia kang bisa ngrebut 
kabungahanmu saka kowé. 

231Ing dina iku kowé ora bakal 
padha miterang apa-apa marang Aku. 
Satemené Aku pitutur marang kowé: 
Samubarang kang koksuwun marang 
Sang Rama, iku bakal kaparingaké 
marang kowé atas saka jenengku. 

24 Nganti sapréné kowé durung njaluk 
apa-apa atas saka jenengku. Padha 
nyenyuwuna, kowé mesthi bakal 

padha kaparingan, supaya sampurna 
kabungahanmu. 

2> Iku mau kabèh dakkandhakaké 
marang kowé sarana pasemon. Bakal 
tumeka ing waktuné anggonku mituturi 
kowé ora nganggo pasemon manèh, 
nanging kanthi ngeblak anggonku 
mituturi kowé bab Sang Rama. 

26Ing dina iku kowé bakal padha 
nyenyuwun atas saka jenengku. Aku 
ora pitutur marang kowé, yèn Aku kang 
bakal nyuwunaké kowé marang Sang 
Rama, 

27 awitdéné Sang Rama piyambak 
nresnani kowé, amarga kowé wis padha 
tresna marang Aku, lan pracaya yèn Aku 
iki pinangkané saka ing Allah. 

28 Aku mijil saka Sang Rama, lan wus 
teka ing donya; Aku ninggalaké donya 
manèh sowan marang Sang Rama." 

29 Unjuké para sakabaté, "Lah, sapunika 
Panjenengan ngandika kanthi ngeblak, 
mboten mawi pasemon malih. 

SO Sapunika kawula sami mangertos, 
bilih Panjenengan pirsa samukawis lan 
mboten prelu tiyang munjuk pitakèn 
dhumateng Panjenengan. Pramila 

kawula sami pitados, bilih Panjenengan 
punika mijil saking Allah." 

3lyésus paring wangsulan, 
pangandikané, "Apa kowé saiki 
padha pracaya? 

32lah, bakal tumeka ing waktuné, 
malah iya wis tekan waktuné, kowé 
padha kabuyaraké, padha menyang 
paranmu dhéwé-dhéwé, lan Aku 
koktinggal ijèn. Nanging Aku ora ijèn 
amarga Sang Rama nunggil karo Aku. 

33 Anggon-Ku mulangaké iku mau 
kabèh marang kowé, supaya kowé 
olèh tentrem-rayahu ana ing Aku. 

Ana ing donya kowé padha nandhang 
panganiaya, nanging padha diteteg 
atimu, Aku wis ngalahaké donya." 

1 7 Kaya mangkono mau 

pangandikané Yésus. 
Panjenengané banjur tumenga 
marang langit sarta matur, “Dhuh Rama, 
sampun dumugi wancinipun; mugi Putra 
Paduka kaluhurna, supados Putra Paduka 
ngluhuraken Paduka. 

2 Kadosdéné anggèn Paduka sampun 
maringi pangwaos mengku sawarnining 
agesang dhateng Sang Putra, makaten 
ugi Sang Putra inggih badhé maringi 

gesang langgeng dhateng sadaya 
ingkang sampun Paduka paringaken 
dhateng Sang Putra. 

sWondéné gesang langgeng punika 
manawi tiyang sami wanuh dhateng 
Paduka, Allah ingkang sejatos, sarta 
dhateng Yésus Kristus utusan Paduka. 

#4Kawula sampun ngluhuraken Paduka 
wonten ing bumi sarana anggèn Kawula 
sampun ngrampungaken pakaryan 
ingkang Paduka paringaken dhateng 
Kawula supados katindakaken. 

“Déné sapunika, dhuh Rama, mugi 
Paduka ngluhuraken Kawula wonten 
ing ngarsa Paduka piyambak kanthi 
kaluhuran ingkang sampun Kawula 
darbèni ing ngarsa Paduka sadèrèngipun 
jagat tinalesan. 

#Kawula sampun medharaken asma 
Paduka dhateng para tiyang ingkang 
Paduka paringaken dhateng Kawula 
saking jagat. Tiyang-tiyang punika 
kagungan Paduka sarta sampun Paduka 
paringaken dhateng Kawula, saha 
sampun sami ngèstokaken pangandika 
Paduka. 

Sapunika sampun sami mangertos, 
bilih sadaya peparing Paduka dhateng 

Kawula punika pinangkanipun saking 
Paduka. 

SAmargi sadaya pangandika ingkang 
Paduka paringaken dhateng Kawula 
punika sampun Kawula tampèkaken 
dhateng tiyang-tiyang wau saha sampun 
dipun tampèni. Punapadéné sampun 
sami mangertos saèstu, bilih Kawula 
mijil saking Paduka lan sami pitados, 
bilih Paduka ingkang ngutus Kawula. 

2Kawula ndongakaken tiyang-tiyang 
punika. Sanès jagat ingkang Kawula 
dongakaken, nanging tiyang-tiyang 
peparing Paduka dhateng Kawula, awit 
tiyang-tiyang punika inggih kagungan 
Paduka, 

l0 lan sadaya gadhahan Kawula inggih 
kagungan Paduka sarta kagungan 
Paduka inggih gadhahan Kawula, saha 
Kawula sampun kaluhuraken wonten ing 
tiyang-tiyang punika. 

11 Kawula sampun mboten wonten ing 
donya malih, nanging tiyang-tiyang 
punika taksih wonten ing donya, 
tuwin Kawula sowan dhateng ngarsa 
Paduka. Dhuh Rama ingkang Suci, 
tiyang-tiyang punika mugi Paduka reksa 
wonten ing asma Paduka, inggih punika 

asma Paduka ingkang sampun Paduka 
paringaken dhateng Kawula, supados 
tiyang-tiyang wau sami dados satunggal 
kadosdéné Paduka kaliyan Kawula. 

12 Salaminipun Kawula nunggil kaliyan 
tiyang-tiyang punika, Kawula ingkang 
ngreksa wonten ing asma Paduka, 
ingkang sampun Paduka paringaken 
dhateng Kawula; Kawula sampun njagi 
tiyang-tiyang punika lan mboten wonten 
tiyang satunggal kémawon ingkang 
ical, kajawi namung tiyang satunggal 
ingkang sampun pinasthi risak, supados 
kayektosan suraosing Kitab Suci. 

13 Nanging samangké, Kawula 
sowan dhateng ngarsa Paduka, lan 
Kawula ngaturaken sadaya punika ing 
salebetipun Kawula taksih wonten ing 
donya, supados kabingahan Kawula 
wonten ing tiyang-tiyang wau sangsaya 
sampurna. 

14Tiyang-tiyang wau sampun Kawula 
sukani pangandika Paduka, lan sami 
dipun sengiti déning jagat, amargi 
pinangkanipun mboten saking jagat, 
kadosdéné pinangka Kawula punika 
inggih mboten saking jagat. 

15 Kawula mboten nyuwun, supados 
tiyang-tiyang wau kapundhuta saking 
donya, nanging supados Paduka reksa 
saking piawon. 

16 Tiyang-tiyang wau pinangkanipun 
mboten saking jagat, kadosdéné 
pinangka Kawula punika inggih mboten 
saking jagat. 

17 Mugi sami Paduka sucèkaken ing 
kayektosan; inggih pangandika Paduka 
punika kayektosan. 

18 Kadosdéné Paduka sampun ngutus 
Kawula dhateng jagat, makaten ugi 
Kawula inggih ngèngkèên tiyang-tiyang 
wau dhateng jagat; 

19 sarta Kawula nucèkaken badan 
Kawula kanggé tiyang-tiyang wau, 
supados ugi sami sinucèkaken ing 
kayektosan. 

20 Mboten namung kanggé tiyang- 
tiyang punika kémawon anggèn 
Kawula ndedonga, nanging ugi kanggé 
tiyang-tiyang sanèsipun ingkang sami 
pitados dhateng Kawula margi saking 
piwucalipun tiyang-tiyang wau, 

21 supados sadaya sami dadosa 
satunggal kadosdéné Paduka, dhuh 
Rama, wonten ing Kawula, sarta Kawula 

wonten ing Paduka, murih sami dadosa 
satunggal ing Paduka lan Kawula, 
supados jagat pitados, bilih Paduka 
ingkang ngutus Kawula. 

22 Kawula sampun nyukakaken 
kamulyan, ingkang Paduka paringaken 
dhateng Kawula, dhateng tiyang-tiyang 
punika, supados sami dados satunggal, 
kadosdéné Paduka lan Kawula inggih 
dados satunggal. 

23 Kawula wonten ing tiyang-tiyang 
punika sarta Paduka wonten ing 
Kawula supados sampurna anggènipun 
dados satunggal, sarta supados jagat 
mangertos, bilih Paduka ingkang 
sampun ngutus Kawula saha bilih Paduka 
nresnani tiyang-tiyang punika kadosdéné 
anggèn Paduka nresnani Kawula. 

24Dhuh Rama, ingkang dados pikajeng 
Kawula, Kawula wontena ing pundi 
kémawon, tiyang-tiyang punika tansah 
nunggila kaliyan Kawula, inggih punika 
tiyang-tiyang ingkang sampun Paduka 
paringaken dhateng Kawula, supados 
sumerep dhateng kamulyan Kawula 
ingkang sampun Paduka paringaken 
dhateng Kawula, awit Paduka nresnani 

Kawula wiwit sadèrèngipun jagat 
tinalesan. 

2>Dhuh Rama ingkang adil, jagat 
punika pancèn mboten wanuh dhateng 
Paduka, nanging Kawula wanuh dhateng 
Paduka, sarta tiyang-tiyang punika sami 
mangertos, bilih Paduka ingkang sampun 
ngutus Kawula. 

26 Punapadéné asma Paduka sampun 
Kawula sumerepaken dhateng tiyang- 
tiyang punika sarta inggih badhé Kawula 
sumerepaken, supados katresnan 
ingkang Paduka paringaken dhateng 
Kawula punika wonten ing tiyang-tiyang 
punika, sarta Kawula inggih wonten ing 
tiyang-tiyang punika." 

18 1 Sawisé Yésus ngandika 

mangkono, banjur miyos saka 

ing kono tindak menyang sabrangé 
kali Kidron bareng karo para sakabaté. 
Ing kono ana patamanan kang tumuli 
dilebeti bareng karo para sakabaté. 

2Yudas, kang ngulungaké Yésus iya 
weruh panggonan iku, amarga Yésus 
asring nglempak karo para sakabaté ana 
ing kono. 

2Yudas banjur teka ing kono kanthi 
prajurit sapantha lan para tukang jaga 

Padaleman Suci, kang diutus déning 
para pangarepé imam tuwin para Farisi, 
padha nggawa lentêéra, obor, sarta 
gegaman. 

4Yyésus pirsa sabarang kang bakal 
nempuh sarirané, banjur majeng sarta 
ngandika marang wong-wong mau, 
"Kowé padha nggolèki sapa?" 

“Wangsulané kang padha kadangu, 
"Yésus wong Nasarèt." Pangandikané 
Yésus, "Iya Aku iki." Yudas kang 
ngulungaké Panjenengané, uga ngadeg 
ana ing kono bareng karo wong-wong 
mau. 

Bareng padha dipangandikani, "Iya 
Aku iki," tumuli padha mundur sarta tiba 
ing lemah. 

Yésus banjur ndangu manèh marang 
wong-wong mau, "Kowé padha nggolèki 
sapa?" Unjuké wong-wong mau, "Yésus 
wong Nasarèt." 

#Yésus paring wangsulan, "Aku wus 
pitutur marang kowé: Iya Aku iki wongé. 
Menawa Aku kang padha kokgolèki, 
wong-wong iki karebèn padha lunga." 

2Mangkono iku supaya ngetrepi 
pangandika kang mangkéné, "Tiyang- 
tiyang ingkang Paduka paringaken 

dhateng Kawula mboten wonten 
satunggal kémawon ingkang kawula 
icalaken." 

l0 Simon Pétrus kang asikep pedhang, 
banjur ngunus pedhangé, disabetaké 
marang abdiné Imam Agung, kupingé 
kang tengen kaperung. Abdi mau 
jenengé Malkhus. 

ll yésus tumuli ngandika marang 
Pétrus, "Pedhangmu wrangkakna; apa 
Aku ora kudu ngombé isining tuwung 
peparingé Sang Rama marang Aku?" 

12 Prajurit sapantha lan panggedéné 
sarta para tukang jaga, kang dikongkon 
déning wong Yahudi, banjur nyekel 
Yésus nuli kabanda, 

13 Panjenengané kajujugaké luwih 
dhisik menyang dalemé Hanas, awit iku 
marasepuhé Kayafas, kang jumeneng 
Imam Agung ing taun iku; 

l4lan iya Kayafas iku kang wus paring 
pamrayoga para pangarepé wong 
Yahudi, "Luwih maédahi menawa wong 
siji mati kanggo sakèhing bangsa." 

1> Simon Pétrus karo sakabat siji liyané 
ngetutaké Yésus. Sakabat iku mau 
tepang karo Imam Agung, banjur mlebu 

menyang plataraning dalemé Imam 
Agung bareng karo Yésus, 

l6 nanging Pétrus kari ing jaba cedhak 
régol. Sakabat liyané iku kang tepang 
karo Imam Agung, nuli metu manèh, 
rembugan karo wong wadon kang njaga 
régol, banjur ngajak Pétrus mlebu. 

17 Abdi wadon kang tunggu régol mau 
ngelokaké Pêtrus, "Sampéyan rak inggih 
panunggalané sakabaté tiyang niku?" 
Wangsulané Pétrus, "Sanès!" 

lêng nalika iku para abdi lan para 
tukang jaga Padaleman Suci wus padha 
gawé bedhiyang, marga ing wektu iku 
hawané adhem, wong-wong iku padha 
ngadeg gegeni ana ing kono. Pétrus uga 
ngadeg gegeni awor karo wong-wong 
mau. 

I? Imam Agung banjur ndangu marang 
Yésus bab para sakabaté lan bab 
piwulangé. 

2OWangsulané Yésus, "Anggèn Kula 
mituturi jagat punika wonten ing 
ngedhèngan: Kula wicanten kanthi 
ngeblak dhateng jagat punika: Kula 
mucal salaminipun wonten ing papan 
pangibadah lan ing Padaleman Suci, 
panggènanipun tiyang-tiyang Yahudi 

sami makempal; kula mboten naté 
wicanten kanthi sesidheman. 

21 Punapaa déné panjenengan pitakèn 
dhateng Kula? Mangga pitakèna dhateng 
tiyang-tiyang ingkang sampun sami 
mireng punapa ingkang sampun kula 
wucalaken dhateng tiyang-tiyang wau; 
sayektos, tiyang-tiyang wau sampun 
sami mangertos punapa ingkang Kula 
wucalaken." 

22 Nalika Panjenengané ngandika 
mangkono iku, ana tukang jaga 
kang ngadeg sacedhaké kono, napuk 
pasuryané Yésus kambi kandha, "Kaya 
mangkono iku wangsulanmu marang 
Imam Agung?" 

23Yésus paring wangsulan, 
pangandikané, "Menawa wangsulanku 
iku luput, tuduhna luputé, nanging 
menawa bener, sabab apa kowé napuk 
Aku?" 

24vyésus banjur kapurugaké kalawan 
kabanda menyang ngarsané Kayafas 
kang jumeneng Imam Agung. 

25 Simon Pétrus isih ngadeg gegeni. 
Wong-wong kang ana ing kono padha 
ngelokaké Pêtrus, "Sampéyan rak inggih 
sakabaté, ta?" 

26 pétrus sélak, pangucapé, "Sanès." 
Sawijiné abdiné Imam Agung, kalebu 
sanaké kang kaperung kupingé déning 
Pétrus, tumuli kandha, "Napa dudu 
sampéyan sing kula sumerep teng 
patamanan sareng tiyang niku?" 

27 Pétrus iya sélak manèh, lan nalika iku 
ana jago kluruk. 

28 Sawisé iku, Yésus kairid saka dalemé 
Kayafas menyang gedhong pangadilan. 
Nalika iku wayahé isih ésuk. Kang padha 
ngirid Panjenengané iku ora lumebu ing 
gedhong pangadilan, supaya aja kena 
ing najis, awit arep padha mangan ing 
pahargyan Paskah. 

29 Mulané Pilatus kang miyos manggihi 
wong-wong mau, sarta ngandika, 
"Panggugatmu marang Wong iku bab 
prakara apa?" 

SOWong-wong mau padha mangsuli, 
aturé, "Manawi Tiyang punika sanês 
durjana, kula sami mboten ngladosaken 
dhateng Panjenengan!" 

sl Dhawuhé Pilatus, "Wus gawanen 
Wongé, patrapana miturut angger- 
anggering Torêtmu." Aturé wong- 
wong Yahudi, "Kula mboten sami 


YOHANES 18.32- 36 126 


kawenangaken matrapi paukuman pejah 
dhateng tiyang." 

3s2Kang mangkono iku supaya 
kayektènana pangandikané Yésus, kang 
dingandikakaké kanggo mratélakaké 
kepriyé patrap bakal sédané. 

33 Pilatus banjur lumebet manèh ing 
gedhong pangadilan, nuli nimbali Yésus 
sarta ngandika, "Punapa Sampéyan 
punika ratunipun tiyang Yahudi?" 

34yésus paring wangsulan, 
"Panjenengan ngandika makaten 
punika punapa saking panggalih 
panjenengan piyambak, punapa wonten 
tiyang sanès ingkang munjuk makaten 
dhateng panjenengan bab ingatasipun 
Kula?" 

3> Pilatus ngandika, "Punapa kula 
punika tiyang Yahudi? Bangsa Sampéyan 
piyambak lan para pangajenging imam 
ingkang ngladosaken Sampéyan dhateng 
kula; Sampéyan tumindak punapa?" 

s6yYésus paring wangsulan, "Kraton 
Kula mboten saking donya ngriki; 
manawi kraton Kula saking donya 
ngriki, mesthi tiyang-tiyang Kula sami 
nglawan, supados Kula sampun ngantos 
kaulungaken dhateng tiyang Yahudi. 

Nanging kraton Kula mboten saking 
ngriki." 

37 Pilatus banjur ngandika, "Dados, 
Sampéyan punika punapa raja?" Paring 
wangsulané Yésus, "Panjenengan 
sampun mastani, bilih Kula punika 
raja. Inggih punika prelunipun Kula 
lair lan inggih punika prelunipun Kula 
dhateng donya punika, supados Kula 
neksèni ing kayektosan; saben tiyang 
ingkang asalipun saking kayektosan, 
sami mirengaken swanten Kula." 

38 Pangandikané Pilatus, "Kayektosan 
punika punapa?" (18-38b) Sawisé 
ngandika mangkono, Pilatus tumuli 
miyos manggihi wong-wong Yahudi 
manèh sarta ngandika, "Mungguh ing 
aku Wong iku ora ana kaluputané 
apa-apa. 

“Nanging kowé padha duwé padatan, 
samasa riyaya Paskah aku nglilani 
luwaré wong siji kanggo kowé. Apa dadi 
karepmu supaya aku nglilakaké luwaré 
rajané wong Yahudi kanggo kowé?" 

4#OWong-wong mau padha mbengok 
manèh, "Sampun Tiyang punika, nanging 
Barabas kémawon!" Anadéné Barabas 
iku bégal. 

19 1 Pilatus nuli dhawuh nggawa 
Yésus supaya digebadgi. 

2Para prajurit padha nganam eri 
kagawé makutha, banjur ditrapaké 
ing mustakané. Wong-wong iku padha 
ngagemaké jubah wungu, 

3nuli padha maju sarta ngucap, 
"Sugeng, rajanipun tiyang Yahudi!" 
Wong-wong mau banjur napuk 
Pasuryané. 

“Pilatus nuli miyos manèh sarta 
ngandika marang wong-wong 
mau, "Padha tontonen, iku Wongé 
dakwetokaké ana ngarepmu, supaya 
kowé padha mangerti, yèn mungguh ing 
aku, ora nemu kaluputané Wong iku." 

Yésus tumuli miyos, ngagem makutha 
eri lan jubah wungu. Pilatus ngandika 
marang wong-wong mau, "Sawangen 
Wong iku!" 

Nalika para pangarepé imam lan para 
wong jaga padha ndeleng Panjenengané, 
banjur padha mbengok, "Kasaliba, 
kasaliba!" Pangandikané Pilatus, 
"Gawanen lan saliben; awit mungguh 
ing aku Wong iku ora ana kaluputané 
apa-apa." 

Wangsulané wong-wong Yahudi, 
"Kula sami gadhah angger-angger, lan 
miturut angger-angger wau, Tiyang 
punika kedah kaukum pejah, amargi 
ngaken-aken Putranipun Allah." 

#Bareng Pilatus mireng atur kang 
mangkono iku, saya wuwuh ajrihé, 

banjur lumebet ing gedhong 
pangadilan manèh sarta ngandika 
marang Yésus, "Asal Panjenengan 
saking pundi?" Nanging Yésus ora paring 
wangsulan. 

l0 Mulané Pilatus banjur ngandika, 
"Punapa Panjenengan mboten 
purun criyos dhateng kula? Punapa 
Panjenengan mboten sumerep, bilih 
kula punika gadhah pangwaos ngluwari 
Panjenengan lan ugi kwaos nyalib 
Panjenengan?" 

11 Paring wangsulané Yésus, 
"Panjenengan mboten kagungan 
pangwaos punapa-punapa tumrap 
Kula, manawi pangwaos wau mboten 
kaparingaken dhateng panjenengan 
saking nginggil. Pramila: tiyang ingkang 
ngulungaken Kula dhateng panjenengan, 
dosanipun langkung ageng." 

12wWiwit nalika iku Pilatus ngangkah 
ngluwari Panjenengané, nanging wong- 
wong Yahudi padha mbengok, "Manawi 
panjenengan ngluwari tiyang punika, 
panjenengan sanês mitranipun Kaisar. 
Sabab tiyang ingkang ngaken-aken 
dados raja, punika nglawan dhateng 
Kaisar." 

13 Bareng Pilatus mireng atur mangkono 
iku, tumuli dhawuh ngedalaké Yésus lan 
banjur lenggah ana ing kursi pangadilan, 
ing panggonan kang aran Litostrotos, 
ing basa Ibrani: Gabata. 

141Ing nalika iku pinuju dina pacawisan 
Paskah, kira-kira jam rolas. Pilatus 
banjur ngandika marang wong-wong 
Yahudi, "Sawangen rajamul" 

1> Wong-wong mau padha bengok, 
"Kasirnaknal Kasirnaknal Kasalibal" 
Pangandikané Pilatus, "Apa aku kudu 
nyalib ratumu?" Wangsulané para 
pangarepé imam, "Kula sami mboten 
gadhah ratu kajawi namung Kaisar." 

l6 Wasana Pilatus banjur masrahaké 
Yésus marang wong-wong mau supaya 
disalib. (19-16b) Wong-wong mau padha 
nampani Yésus. 

17 Kalawan manggul salib, Yésus miyos 
lan tindak menyang panggonan kang 
aran Pacumplungan, ing basa Ibrani: 
Golgota. 

lêng kono, wong-wong mau padha 
nyalib Panjenengané, bareng karo wong 
loro liyané, dumunung ana ing kiwa lan 
tengené, déné Yésus ana ing tengah. 

19 Pilatus uga dhawuh masang tulisan 
ana ing sandhuwuré salib, uniné, "Yésus 
saka Nasarèt Rajané wong Yahudi." 

20 Akèh wong Yahudi kang padha maca 
tulisan mau, amarga papan panyalibé 
Yésus iku cedhak kutha, lan tulisan mau 
nganggo basa Ibrani, Latin, lan Yunani. 

21 para pangarepé imam bangsa Yahudi 
banjur padha matur marang Pilatus, 
"Panjenengan sampun nyerat: Rajané 
wong Yahudi, namung pangakenipun: 
Aku iki Rajané wong Yahudi." 

22 Wangsulané Pilatus, "Apa kang wus 
daktulis, tetep katulis." 

23 Gawisé para prajurit mau padha 
nyalib Yésus, banjur padha njupuk 
pangagemané dipara papat, saben 
prajurit sabagéan -- lan agemané jubah 
iya kajupuk. Jubah iku ora nganggo 

dondoman, tenunané lajuran wiwit saka 
ing dhuwur tekan ngisor. 

24Mulané para prajurit mau padha 
rembugan, "Iku aja didum-dum dadi 
suwêkan, nanging payo padha diundhi 
kanggo nemtokaké sapa kang olèh." 
Iku supaya kayektènan kang katulis ing 
Kitab Suci: "Sandhangan Kawula sami 
dipun dum-dum, saha jubah Kawula 
dipun undhi." Kang mangkono iku wus 
katindakaké déning para prajurit mau. 

2> Ing sacedhaké salibé Yésus iku 
ana kang ibu lan sadhèrèké kang ibu, 
yaiku Maria bojoné Klopas tuwin Maria 
Magdaléna. 

26 Bareng Yésus mirsani kang ibu 
lan sakabat kang ditresnani ngadeg 
sacedhaké kono, banjur ngandika 
marang kang ibu, "Ibu, punika ingkang 
putra!" 

27 Nuli ngandika marang sakabat 
mau, "Lah iku ibumu!" Wiwit nalika iku 
sakabat mau banjur mboyong ibuné 
Yésus menyang omahé. 

28 Sawisé iku, sarèhné Yésus pirsa, yèn 
samubarang kabèh wus rampung, banjur 
ngandika, -- supaya kayektênana kang 
katulis ing Kitab Suci --: "Aku ngelak!" 

29Ing kono ana wadhah kang kebak isi 
anggur kecut. Tumuli ana wong kang 
nyelupaké spons ing anggur kecut mau, 
nuli katuncepaké ing pang hisop, banjur 
diaturaké ing tutuké Yésus. 

SOSawusé necep anggur kecut mau, 
Yésus tumuli ngandika, "Wus rampung!" 
Panjenengané banjur nungkulaké 
mustaka lan masrahaké nyawané. 

3l Sarèhné pinuju dina pacawisan lan 
supaya ing dina Sabat layon-layon ora 
tetep ana ing kayu salib -- sabab dina 
Sabat iku dina Sabat kang pinunjul -- 
mulané para pangarepé wong Yahudi 
padha teka sarta duwé panyuwun 
marang Pilatus supaya sikilé wong- 
wong kang ana ing kayu salib padha 
karemukana, lan layoné diudhunaké. 

3s2Mulané para prajurit banjur padha 
mara sarta ngremuki sikilé wong siji lan 
sijiné kang disalib bareng karo Yésus. 

32 Nanging bareng tekan enggoné 
Yésus lan weruh menawa Panjenengané 
wus séda, wong-wong iku ora padha 
ngremuk sampéyané. 

3S4Ewasamono salah sijiné prajurit 
panunggalané iku njojoh lambungé 

Yésus nganggo tumbak, lan sanalika 
metu getihé lan banyuné. 

3s>Wong kang ndeleng dhéwé bab iku, 
iku kang neksèni, lan paseksêèné iku 
nyata, sarta wong iku mangerti, yèn 
paseksiné iku nyata, supaya kowé uga 
padha pracaya. 

36Sabab kelakoné iku mau supaya 
kayektènan kang katulis ing Kitab Suci, 
"Ora ana balungé kang diremuk." 

3 Lan ana tulisan manèh kang 
mratélakaké, "Wong-wong bakal padha 
nyawang Panjenengané, kang wus 
dijojoh." 

38 Gawusé iku mau, Yusuf saka Arimatéa 
duwé atur panyuwun marang Pilatus, 
supaya dililani ngudhunaké layoné 
Yésus. (Yusuf iku muridé Yésus nanging 
kanthi sidheman marga wedi karo para 
pangwasa Yahudi.) Pilatus uga nglilani 
panyuwuné iku. Mulané tumuli sowan 
sarta ngukup layoné Yésus. 

“Nikodémus uga teka mrono. Wong 
iku kang sakawit sowan ing ngarsané 
Yésus nalika wayah bengi. Nikodémus 
nggawa caruban lenga mur lan lenga 
garu, boboté watara sèket kati. 

4#OWong-wong mau padha ngukup 
layoné Yésus lan diulesi nganggo lawon 
kang ana adon-adoné kaya adaté wong 
Yahudi yèn ngubur mayit. 

41 sacedhaking papan panggonané 
Yésus kasalib iku ana patamanané lan 
ing patamanan mau ana kuburan anyar 
kang durung tau dianggo ngubur wong. 

42Garèhné pinuju dina pacawisané 
wong Yahudi, sarta kuburané iku cedhak, 
mula Yésus banjur disarèkaké ana ing 
kono. 

20 Ing dina kapisan ing minggu 

iku, wayah ésuk umun-umun, 
nalika isih peteng, Maria Magdaléna 
menyang pasaréan lan weruh menawa 
watu tutupé guwa wis kasingkiraké saka 
ing pasaréan. 

2Tumuli lumayu nemoni Simon Pétrus 
lan sakabat liyané kang dikasihi déning 
Yésus, lan padha diwartani, "Gusti dipun 
pendhet tiyang saking pasaréan, lan 
kula mboten sumerep wonten ing pundi 
anggênipun nyarêkaken." 

3 Pétrus lan sakabat liyané mau banjur 
padha mangkat menyang pasaréan. 

“Sakaroné padha mlayu bebarengan, 
nanging sakabat liyané iku playuné luwih 

rikat katimbang Simon Pétrus, satemah 
luwih dhisik tekané ing pasaréan. 

Lan bareng nginguk menjero, weruh 
yèn ulesé wus sumèêlèh ing lemah; 
nanging dhèwèké ora mlebu. 

@Simon Pétrus olèhé nututi iya nuli 
tekan sarta banjur mlebu ing pasaréan, 
lan weruh ulesé sumèlèh ing lemah, 

7 déné lawon riwé kang mauné ana 
ing mustakané Yésus ora awor karo 
ulesé, nanging wus kalempit sumêlèh 
kadhêwêèkaké ing panggonan liya. 

#Sakabat liyané kang dhisik tekané ing 
pasaréan mau iya nuli mlebu, banjur 
ndeleng sarta pracaya. 

2 Awit salawasé sakabat-sakabat mau 
durung padha mangerti isiné Kitab Suci 
kang mratélakaké, yèn Panjenengané 
pinesthi wungu saka ing antarané wong 
mati. 

l0 sakabat loro iku mau tumuli padha 
mulih. 

1! Nanging Maria Magdaléna ngadeg ing 
sajabané pasaréan karo nangis. Sajroné 
nangis nginguk ing pasaréan, 

lêweruh ana malaékat loro ngagem 
ageman putih, padha lenggah, kang siji 

ana ing ulon-ulon, sijiné ana ing dagan 
tilas panggonan sumarêné Yésus. 

13 Malaékat iku banjur padha ngandika 
marang Maria, "Ibu, kena apa kowé 
nangis?" Aturé Maria, "Gusti kula 
dipun pendhet tiyang lan kula mboten 
sumerep wonten ing pundi anggènipun 
nyarêkaken." 

14Sawusé matur mangkono, tumuli 
nolêh memburi sarta weruh Yésus 
jumeneng ana ing kono, nanging ora 
mangerti, menawa iku Yésus. 

15Yésus nuli ngandika, "Ibu, kena apa 
kowé nangis? Kowé nggolèki sapa?" 
Maria ngira yèn iku juru taman, banjur 
matur, "Bapak, manawi sampéyan 
ingkang mendhet Panjenenganipun, kula 
sampéyan criyosi, wonten ing pundi 
anggèn sampéyan nyarèkaken, kula 
pendhetipun." 

l6yésus tumuli ngandika, "Maria!" 
Maria banjur minger sarta munjuk ing 
basa Ibrani, "Rabuni!" Jarwané: Guru. 

17 Pangandikané Yésus, "Aja nggondhèli 
Aku, awit Aku durung sowan menyang 
ngarsané Ramaku, nanging lungaa 
nemonana para Sadulurku, lan padha 
kandhanana, menawa Aku arep sowan 

menyang ngarsané Ramaku lan Ramamu 
ing ngarsané Allahku lan Allahmu." 

18 Maria Magdaléna nuli lunga wewarta 
marang para sakabat, "Aku wus ndeleng 
Gusti!" sarta kang mangandikani 
bab-bab iku mau uga Panjenengané. 

19 Bareng ing wayah bengi ing dina 
kapisan minggu iku para sakabaté Yésus 
padha nglumpuk ana ing sawênèhing 
papan, lawangé padha kakancing awit 
saka wediné marang wong Yahudi. Ing 
nalika iku Yésus rawuh jumeneng ana 
ing tengah-tengahé para sakabat sarta 
ngandika, "Tentrem-rahayu anaa ing 
kowé kabèh!" 

20 Sawisé ngandika mangkono, tumuli 
nedahaké astané lan lambungé marang 
para sakabat. Para sakabat iku padha 
bungah nalika ndeleng Gusti. 

2lvyésus banjur ngandika manèh, 
"Tentrem-rahayu anaa ing kowé kabèh! 
Kayadéné Rama anggoné ngutus Aku, 
mangkono uga saiki Aku ngutus kowé." 

22 Gawusé ngandika mangkono, 
Panjenengané banjur ndamoni para 
sakabat lan dipangandikani, "Padha 
nampanana Roh Suci. 

23 Menawa kowé padha ngapura dosané 
wong, iku dosané diapura, lan menawa 
kowé padha netepaké dosané, iku 
dosané isih tetep ana." 

24Nanging Tomas, panunggalané 
sakabat rolas iku, kang karan Didimus, 
nalikané Yésus rawuh pinuju ora nunggal 
karo kanca-kancané. 

2> Mulané, para sakabat liyané padha 
ngandhani, "Aku wus padha ndeleng 
Gusti!" Nanging Tomas ngucap, 
"Sadurungé aku ndeleng tabeté paku 
ana ing astané lan sadurungé aku ndulek 
tilas paku iku nganggo drijiku tuwin 
lambungé daklodok nganggo tanganku, 
aku ora pracaya babar pisan." 

26 Bareng tekan wolung dinané, para 
sakabaté Yésus padha ana ing jero omah 
iku manèh sarta Tomas iya ana ing 
kono. Nalika lawangé padha kakancing, 
Yésus rawuh banjur jumeneng ana ing 
tengah-tengahé para sakabat sarta 
ngandika, “Tentrem-rahayu anaa ing 
kowé!" 

27 Banjur ngandika marang Tomas, 
"Drijimu athungna mréné, delengen 
tanganku, sarta ulungna tanganmu, 
dèlèhna ing lambungku lan kowé aja 

nganti ora pracaya manèh, nanging 
pracayaa!" 

28Tomas mangsuli, unjuké, "Dhuh Gusti 
kawula, Allah kawula!" 

29 Pangandikané Yésus, "Amarga kowé 
wus ndeleng Aku, temah kowé pracaya. 
Rahayu wong kang padha ora ndeleng, 
nanging pracaya." 

301Isih akèh manèh pratandha liyané 
kang katindakaké déning Yésus ana 
ing ngarepé para sakabaté, kang ora 
kasebut ana ing kitab iki, 

Sl nanging apa kang wus katulis, 
supaya kowé padha pracaya, yèn 
Yésus iku Kristus, Putrané Allah, sarta 
supaya sarana pracayamu, kowé padha 
nduwênana urip ana ing asmané. 

2 1 1 Sawisé iku, Yésus ngatingal 

manèh marang para sakabaté ana 
ing pinggir Tlaga Tibérias; déné anggoné 
ngatingal mau mangkéné: 

2Ing pesisir kono kang padha ngumpul: 
Simon Pétrus lan Tomas kang karan 
Didimus, Natanaél kang saka ing Kana, 
Wilayah Galiléa, anaké Zébédéus lan 
sakabaté loro liyané. 

Simon Pétrus tumuli kandha marang 
kanca-kancané mau, "Aku arep lunga 

golèk iwak." Wangsulané kancané, 

"Aku iya padha mêlu kowé." Banjur 
padha mangkat nunggang prau, nanging 
sawengi iku padha ora olèh apa-apa. 

“Nalika wus bangun ésuk, Yésus 
jumeneng ana ing gisik. Nanging para 
sakabaté padha ora mangerti, yèn iku 
Yésus. 

Yésus tumuli ngandika, "Hé, bocah- 
bocah, apa kowé padha duwé lawuh?" 
Wangsulané, "Mboten." 

#Pangandikané Yésus, "Jalamu tibakna 
ing satengené prau, temah kowé bakal 
padha olêh." Jalané nuli ditibakaké, 
nanging ora kena ditarik, awit saka 
akèhing iwaké. 

Sakabat kang dikasihi déning Yésus 
tumuli kandha marang Pétrus, "Iku 
Gusti." Bareng Simon Pétrus krungu, yèn 
iku Yésus, tumuli nganggo sandhangané, 
marga isih ngliga; banjur ambyur ing 
tlaga. 

#Para sakabat liyané nusul nganggo 
prau, jalaran ora adoh saka ing 
dharatan, mung watara satus mèter, 
kambi nggêèrèd jalané kang kebak iwak 
iku. 

2Samentasé ing dharatan, para sakabat 
padha weruh geni areng, lan iwak 
tumumpang ing geni mau sarta roti. 

l0yésus ngandika marang para 
sakabat, "Njupuka iwak sawatara, saka 
anggonmu mentas njala maul!" 

ll Simon Pétrus banjur munggah prau 
lan ngentas jalané menyang dharatan, 
jala iku kebak iwak gedhé-gedhé: 
cacahé nganti satus sèket telu. Nanging 
sanadyan nganti samono akèhé, jalané 
ora bedhah. 

12 Pangandikané Yésus marang para 
sakabat, "Padha mrénéa, sarapana." 
Ora ana ing antarané para sakabat 
iku kang wani munjuk pitakon marang 
Panjenengané, "Paduka punika sinten?" 
Amarga wus padha mangerti, yèn 
Panjenengané iku Yésus. 

13yésus tumuli majeng, sarta mundhut 
roti mau, banjur diparingaké marang 
para sakabat, mangkono uga iwaké. 

141Iku wus kaping teluné anggoné Yésus 
ngatingal marang para sakabaté sawisé 
wungu saka ing antarané wong mati. 

15 Sawisé padha sarapan, Yésus 
ngandika marang Simon Pétrus, "Simon 
anaké Yohanes, apa kowé tresna 

marang Aku ngluwihi wong-wong iki?" 
Unjuké Pétrus, "Inggih Gusti, Gusti 
pirsa, bilih kawula remen dhateng 
Gusti." Pangandikané Yésus, "Rumatana 
cempé-cempékul!" 

16 Pangandikané Yésus manèh marang 
Pétrus kang kapindhoné, "Simon, anaké 
Yohanes, apa kowé tresna marang 
Aku?" Unjuké Pétrus, "Inggih Gusti, 
Gusti pirsa, bilih kawula remen dhateng 
Gusti." Pangandikané Yésus, "Engonen 
wedhus-wedhusku!" 

17 Pangandikané Yésus marang Pétrus 
kang kaping teluné, "Simon, anaké 
Yohanes, apa kowé tresna marang Aku?" 
Pétrus dadi sedhih atiné amarga Yésus 
ndangu kang kaping teluné, "Apa kowé 
tresna marang Aku?" Pétrus banjur 
munjuk, "Dhuh, Gusti, Gusti pirsa 
samukawis, inggih pirsa, bilih kawula 
remen dhateng Gusti." Pangandikané 
Yésus, "Engonen wedhus-wedhuskul 

18 Satemen-temené Aku pitutur marang 
kowé: Nalika kowé isih enom, kowé 
sabukan dhéwé lan kowé lumaku 
menyang ngendi baé kang kokkarepaké, 
nanging samangsa kowé wus tuwa, 
kowé bakal mulung tanganmu lan wong 

liya kang bakal nyabuki kowé, banjur 
nggawa kowé menyang panggonan kang 
ora kokkarepaké." 

19 Bab iku dipangandikakaké kanggo 
nélakaké kepriyé anggoné Pétrus bakal 
mati lan ngluhuraké Allah. Sawusé 
ngandika mangkono mau, tumuli 
dhawuh marang Pétrus, "Mèlua Aku!" 

20 Bareng Pétrus nolèh, weruh sakabat 
kang dikasihi déning Yésus ndhèrèk, 
yaiku sakabat kang nalika bujana 
lungguh cedhaké Yésus, sarta munjuk, 
"Gusti, sinten tiyangipun ingkang badhé 
ngulungaken Gusti?" 

21 Nalika Pétrus weruh sakabat iku 
mau, nuli munjuk marang Yésus, 
"Gusti, piyambakipun punika lajeng 
kadospundi?" 

22 Pangandikané Yésus, "Saupama 
dakkarepaké, supaya iku tetep urip 
nganti satekaku, iku rak dudu urusanmu. 
Nanging kowé: Mèlua Aku!" 

23 Banjur sumebar pawarta ing antarané 
para sadulur-sadulur, yèn sakabat iku 
mau ora bakal mati. Nanging Yésus ora 
ngandika marang Pétrus, yèn sakabat 
mau bakal ora mati, nanging, "Saupama 

dakkarepaké, supaya iku tetep urip 
nganti satekaku, iku dudu urusanmu." 
241ya sakabat iku, kang neksèni lan 
wus nulis bab iku mau kabèh, lan kita 
padha mangerti, yèn paseksiné iku 
nyata. 

2> Isih akèh bab-bab liyané manèh 
kang katindakaké déning Yésus, nanging 
saupama kabèh iku kudu ditulis siji-siji, 
dakkira jagat iki ora bisa ngemot 
sakèhing buku kang kudu ditulis iku. 


Kisah Para Rasul 


1Téofilus, ingkang kinurmatan, ing 

1 kitab kula ingkang kapisan, kula 
nyariyosaken sakathahing pakaryan lan 
piwulangipun Yésus, 

2 ngantos dumugi ing dinten anggènipun 
kasengkakaken dhateng swarga. 
Sadèrèngipun, Panjenenganipun sampun 
paring dhawuh lantaran Roh Suci 
dhateng para rasul pepilihanipun. 

3Sareng sampun rampung anggènipun 
nandhang sangsara, Panjenenganipun 
lajeng ngatingal dhateng para rasul wau, 
sarta kalayan pratandha kathah paring 
bukti, bilih Panjenenganipun gesang. 
Amargi ngantos kawan dasa dinten 
laminipun anggèning wongsal-wangsul 
ngatingal saha paring pangandika bab 
Kratoning Allah dhateng para rasul wau. 

4Ing sawijining dina nalika Yésus 
dhahar bebarengan karo para rasul, 
padha ora diparengaké ninggal 
Yérusalêm, sarta padha didhawuhi tetep 
ana ing kono, ngentèni janjiné Sang 

Rama, kang mangkéné pangandikané, 
"Kowé wus padha krungu saka Aku, 

> Menawa Yohanes iku anggoné mbaptis 
nganggo banyu, nanging ora suwé 
manéh kowé bakal padha kabaptis 
sarana Roh Suci." 

@Para rasul kang padha ngumpul 
iku nuli nyuwun pirsa, "Gusti, punapa 
sapunika anggèn Panjenengan badhé 
mulihaken kraton tumrap Israèl?" 

7 Paring wangsulané, "Kowé ora 
prelu nyumurupi mangsa lan waktu, 
kang katamtokaké déning Sang Rama 
piyambak, manut pangwaosé. 

#Nanging kowé bakal padha tampa 
pangwasa, samangsa Roh Suci wus 
nedhaki kowé kabèh, sarta kowé bakal 
padha dadi seksi-seksiku ana ing 
Yérusalêm lan ing Yudéa sarta Samaria 
kabèh, tuwin tumeka ing pungkasaning 
bumi." 

Sawisé ngandika mangkono, 
Panjenengané nuli sinengkakaké 
menyang swarga, sineksènan déning 
para rasul, banjur wus ora katingal, 
amarga kaaling-alingan méga. 

lO Nalika lagi padha tumenga ing langit 
ngawasaké anggoné Panjenengané 

sumengka iku, dumadakan ana priya 
loro jumeneng ing sacedhaké, padha 
ngagem ageman putih, 

ll kang tumuli mangandikani 
mangkéné, "Hé, wong-wong Galiléa, 
yagéné kowé padha ngadeg tumenga 
ing langit? Yésus, kang sinengkakaké 
menyang swarga, nilar kowé kabèh 
iki, bakal rawuh manéh kanthi patrap 
kaya kang padha kokdeleng nalika 
Panjenengané minggah menyang 
swarga." 

12 Para rasul banjur padha bali menyang 
Yérusalèm saka gunung Zaitun, kang 
saka Yérusalèm adohé mung salakon ing 
dina Sabat. 

13 Satekané ing kutha, nuli padha 
munggah menyang kamar ing dhuwur, 
kang dipondhoki, yaiku: Pétrus lan 
Yohanes, Yakobus lan Andréas, Filipus 
lan Tomas, Bartoloméus lan Matius, 
Yakobus anaké Alféus, lan Simon wong 
Zêlot sarta Yudas anaké Yakobus. 

I14Kabèh padha saiyeg anggoné 
mempeng ing pandonga, bebarengan 
karo wanita sawatara sarta Maria, ibuné 
Yésus, tuwin para sadhèrèké Yésus. 

1> Ing nalika samana Pétrus banjur 
jumeneng ana ing satengahé para 
sadulur tunggal pracaya, kang lagi padha 
nglumpuk, cacahé watara satus rong 
puluh, sarta ngandika, 

16 "Hé, para Sadulur, pangandika 
ing Kitab Suci, kang kalairaké déning 
Roh Suci lantaran Daud, iku kudu 
kayektènan, yaiku bab Yudas, kang 
dadi pangiridé wong-wong kang nyekel 
Yésus. 

1 Mauné wong iku klebu ing golongan 
kita sarta mêlu nindakaké ayahan leladi 
iki." 

l8vyudas iku wis tuku palemahan 
sarana opahing pialané, banjur tiba 
krungkeb, wetengé bedhah, nganti 
jeroané mbrodhol kabèh. 

19 Bab iku kasumurupan ing wong 
Yérusalêm kabèh, mulané palemahan 
mau banjur diarani nganggo basané 
wong-wong mau dhéwé, "Hakal-Damar", 
tegesé Palemahan Getih. 

20 "Sabab ing kitab Masmur tinulis 
mangkéné: “Kémah-kémahipun 
dadosa suwung, sampun ngantos 
wonten ingkang ngenggèni.” Sarta: 

“Kalenggahanipun kapendheta déning 
tiyang sanès.” 

21 Awit saka iku anaa siji kang 
diwuwuhaké marang kita saka 
panunggalané wong-wong kang tansah 
kekumpulan karo kita, nalika Gusti Yésus 
isih tetunggilan karo kita, 

22 yaiku wiwit saka pambaptisé Yohanes 
nganti tekan dina sumengkané Yésus 
menyang swarga, nilar kita, supaya mèlu 
dadi seksi bab wunguné." 

23 Wong-wong banjur ngusulaké wong 
loro: Yusuf kang karan Barsabas lan 
kang uga karan Yustus, tuwin Matias. 

24Kabèh nuli padha ndedonga lan 
munjuk, “Dhuh, Gusti, Paduka ingkang 
nguningani manahipun sadaya tiyang, 
mugi karsa paring pitedah, tiyang kalih 
punika pundi ingkang Paduka pilih, 

25 supados nampèni kalenggahan 
lelados, inggih punika kalenggahan 
rasul, ingkang katilar déning Yudas, 
ingkang sampun késah dhateng 
panggénan ingkang samesthinipun 
tumrap tiyang wau." 

26 Banjur padha diundhi, satemah kang 
kena Matias, mula banjur kawuwuhaké 
marang para rasul sawelas. 

2 1 Bareng ing dina riyaya Péntakosta, 
wong-wong kabèh padha nglumpuk. 
2Dumadakan ana swara saka langit, 
saêmper sumiyuting angin gedhé, 
kang ngèbeki saomah kang kanggo 

lelungguhan, 

3banjur padha ndeleng urubing geni 
illat-ilatan, kang ambyar lan nibani saben 
wong mau kabèh. 

4#4Tumuli wong kabèh padha kapenuhan 
ing Roh Suci sarta banjur padha wiwit 
guneman nganggo basa-basa liya, kaya 
kang kawisikaké déning Roh iku supaya 
kaucapaké. 

“Nalika samana ing Yérusalém ana 
wong-wong Yahudi kang salêh saka 
sarupaning bangsa ing sangisoring 
langit. 

Bareng ana swara mangkono mau, 
tumuli wong akèh padha teka kumrubut 
sarta padha gumun, amarga saben 
wong krungu para rasul lan para murid 
iku padha guneman nganggo basané 
wong-wong mau. 

Kabèh padha njenger kaéraman, 
banjur padha ngucap, “Wong-wong kang 
padha guneman iku rak wong Galiléa, 
ta? 

#Kepriyé déné kita dhéwé-dhéwé padha 
krungu anggoné guneman nganggo basa 
kita dhéwé, yaiku basa kang kita anggo 
ana ing nagara asal kita: f 

2 kita iki wong Partia, Média, Elam, 
kang padha manggon ing Mésopotamia, 
Yudéa lan Kapadokia, Pontus lan Asia, 

10 Frigia lan Pamfilia, Mesir lan ing 
wewengkoné Libia kang cedhak karo 
Kiréné, wong-wong neneka saka Roma, 

ll iya wong Yahudi iya wong kang 
ngrasuk agama Yahudi, wong Kréta lan 
wong Arab, kita krungu wong-wong 
iku padha guneman nganggo basa kita 
dhéwé-dhéwé bab pakaryan-pakaryan 
agung kang katindakaké déning Allah." 

12 Kabèh padha kaéraman sarta bingung 
lan padha takon-tinakon, mangkéné, 

13 "Apa ta tegesé iki?" Nanging wong 
liyané ana kang moyoki, ujaré, "Wong 
iku rak lagi padha mabuk anggur manis." 

14 Pétrus tumuli jumeneng dalah 
para kanthiné sawelas, sarta ngandika 
kalawan swara sora marang wong-wong 
mau, "Para Sadhèrèk Yahudi saha 
panjenengan sadaya ingkang sami 
manggèn ing Yérusalèm, mugi sami 

nggatosaken saha ngretos punapa 
ingkang kula andharaken. 

1> Tiyang-tiyang punika mboten sami 
mabuk, kados panginten panjenengan, 
amargi sapunika saweg jam sanga 
énjing. 

lêNanging inggih punika ingkang 
kapangandikakaken déning Allah 
lumantar Nabi Yoèl makaten: 

17 Bésuk ing dina-dina kang wekasan -- 
mangkono pangandikané Allah -- Ingsun 
bakal ngesokaké Rohingsun marang 
sakèhing manungsa; anak-anakira 
lanang lan wadon bakal padha medhar 
wangsit, lan wong nom-nomanira 
bakal padha nampa wahyu, sarta 
wong-wongira kang wus tuwa bakal 
padha olêh impèn. 

18Uga para abdiningsun lanang lan 
wadon bakal sunesoki Rohingsun ing 
dina-dina iku, lan bakal padha medhar 
wangsit. 

19 Sarta Ingsun bakal nganakaké 
kaélokan-kaélokan ana ing dhuwur, ana 
ing langit lan pratandha-pratandha ana 
ing ngisor, ana ing bumi: getih lan geni 
sarta kumeluning kukus. 

20 Srengéngé bakal dadi peteng 
ndhedhet lan rembulan bakal dadi getih 
sadurungé tekan dinaning Pangéran 
kang agung lan luhur iku. 

21 Anadéné saben wong kang nyebut 
asmané Pangéran iku bakal kapitulungan 
rahayu. 

22 Para Sadhèrèk Israèl, sami mirengna 
andharan kula punika: Ingkang kula 
kajengaken inggih punika Yésus 
saking Nasarèt, satunggaling priya 
ingkang sampun kapiji déning Allah 
saha ingkang sampun kapratélakaken 
dhateng panjenengan sadaya kalawan 
pangwaos-pangwaos, tuwin kaélokan- 
kaélokan sarta pratandha-pratandha 
ingkang katindakaken déning Allah 
lantaran Panjenenganipun, wonten 
ing tengah-tengah panjenengan 
sadaya, kadosdéné ingkang sampun 
panjenengan mangertosi. 

23 Panjenenganipun ingkang 
kaulungaken déning Allah miturut karsa 
saha rancanganipun punika sampun 
panjenengan salib sarta panjenengan 
sêdani lumantar tanganipun bangsa- 
bangsa ingkang duraka. 

24Nanging lajeng kawungokaken 
déning Allah, kauwalaken saking 
sangsaraning pejah, amargi mboten 
badhé Panjenenganipun lestantun 
kawengku déning pangwaosing pejah 
punika. 

2> Awit Daud ngandika bab 
Panjenenganipun makaten: Aku 
tansah mandeng marang Pangéran, 
amarga Panjenengané jumeneng ing 
tengenku, satemah aku ora kéguh. 

26 Mulané atiku sukarena lan ilatku 
surak-surak; malah badanku bakal lerem 
sajroning pangarep-arep, 

27 amargi Paduka mboten masrahaken 
kawula dhateng jagatipun tiyang pejah, 
sarta mboten négakaken Abdi Paduka 
ingkang suci ngalami risak. 

28 Paduka paring sumerep dhateng 
kawula bab margining gesang; Paduka 
badhé nglubèraken kabingahan dhateng 
kawula wonten ing pangayunan Paduka. 

29 Para Sadhèrèk, kula badhé cariyos 
dhateng panjenengan sadaya kanthi 
blaka-suta bab Daud, leluhuripun bangsa 
kita. Panjenenganipun sampun séda 
saha kasarêkaken, saha pasaréanipun 
dumugi ing dinten punika taksih wonten. 


KISAH PARA RASUL 2.30-33 11 


SONanging panjenenganipun punika 
jumeneng nabi saha pirsa, bilih Allah 
sampun paring prajanji dhateng 
panjenenganipun kalayan supaos, 
bilih Allah badhé nglenggahaken 
tedhakipun Daud piyambak wonten ing 
dhamparipun. 

31 Margi saking punika panjenenganipun 
uninga sadéêrèngipun saha 
ngandikakaken bab wungunipun 
Mésias, inggih punika nalika ngandika, 
bilih Panjenenganipun mboten dipun 
tégakaken wonten ing jagatipun tiyang 
pejah, saha bilih sariranipun mboten 
badhé ngalami risak. 

32Inggih Yésus punika ingkang 
kawungokaken déning Allah, saha 
tumrap prakawis punika kula sadaya 
ingkang sami dados seksinipun. 

33 Punapadéné sareng Panjenenganipun 
sampun jinunjung déning asta 
tengenipun Allah tuwin tampi 
saking Sang Rama, Roh Suci 
ingkang kaprasetyakaken punika, 
Panjenenganipun lajeng ngesokaken 
Roh punika kados ingkang sampun 
panjenengan sumerepi saha 

panjenengan pireng wonten ing 
ngriki. 

34Amargi sanès Daud ingkang minggah 
dhateng swarga, malah Daud piyambak 
ngandika makaten: Pangéran wus 
ngandika marang Gustiku: 

3> Sira lenggaha ing satengeningsun, 
nganti mungsuhira kabèh wus padha 
sundadèkaké ancik-anciking tlapakanira. 

36 Awit saking punika, umat Israèl 
sadaya kedah mangertos kalayan saêstu, 
bilih Allah sampun njumenengaken Yésus 
ingkang panjenengan salib punika, dados 
Gusti lan Kristus." 

37 Bareng wong-wong mau padha 
krungu pangandika mangkono iku, atiné 
padha trenyuh, banjur padha matur 
pitakon marang Pétrus lan para rasul 
liyané, "Para Sadhèrèk, punapa ingkang 
kedah sami kula lampahi?" 

38 Paring wangsulané Pétrus, 

"Sami mratobata sarta panjenengan 
piyambak-piyambak sami kabaptisa ing 
asmanipun Yésus Kristus, murih angsal 
pangapuntening dosa panjenengan, 
satemah panjenengan sami badhé 
nampèni peparing, inggih punika Roh 
Suci. 

39 Awitdéné ingkang kaparingan prajanji 
punika panjenengan sadaya saha putra- 
putra panjenengan tuwin tiyang-tiyang 
ingkang taksih tebih, sapinten ingkang 
badhé tinimbalan déning Gusti Allah 
kita." 

4#OTuwin kalawan pangandika- 
pangandika liyané akèh manèêh 
panjenengané paring paseksi lan 
pambereg marang wong-wong kabèh, 
pangandikané, "Sami sumingkira saking 
patunggilanipun tiyang-tiyang ingkang 
keblinger." 

#1 Wong-wong kang nampani 
pangandikané Pétrus mau padha 
kabaptis. Ing dina iku, cacahé para 
murid wuwuh watara telung êwu. 

4#2Wong-wong mau padha ngantepi 
ing piwulangé para rasul lan anggoné 
tetunggalan sarta padha tansah 
nglumpuk, saprelu nyuwil-nyuwil roti lan 
ndedonga. 

43wWong kabèh padha kadunungan 
rasa wedi, awit para rasul iku padha 
nganakaké mukjijat lan pratandha akèh. 

44Sarta wong kang pracaya kabèh 
padha lestari manunggal, sakèhing 

barang darbèké padha dianggep duwèké 
wong akèh. 

45 Apadéné tansah ana panunggalané 
kang ngedol barang darbèké, banjur 
didum-dumaké marang wong kabèh, 
miturut kabutuhané. 

46 Sadina-dina tansah padha nglumpuk 
ana ing Padaleman Suci kalawan tegen 
sarta saiyeg. Padha nyuwil-nyuwil roti 
ana ing omahé kanthi giliran, padha 
mangan bebarengan kalawan bungah 
lan ati kang tulus, 

47 karo memuji marang Allah, apadéné 
padha disenengi déning wong sabangsa 
kabèh. Sarta manèh ing saben dinané 
cacahé wong kang padha kapitulungan 
rahayu diwuwuhi déning Gusti. 

Ing sawijining dina, ngarepaké 
wektu sembahyang, yaiku jam 
telu awan, Pétrus lan Yohanes padha 
minggah menyang Padaleman Suci. 
2Ing kono ana wong lumpuh lair mula, 
mulané saben dina digéndhong lan 
dipapanaké ing sacedhaké gapuraning 

Padaleman Suci kang aran Gapura 
Endah, supaya ngemis marang wong 
kang padha lumebu menyang Padaleman 
Suci. 

3 Bareng wong mau weruh Pétrus 
lan Yohanes arep lumebet menyang 
Padaleman Suci, banjur nyuwun 
peparing. 

“Sakaroné padha mirsani wong iku 
sarta Pétrus tumuli ngandika, "Aku 
pandengen." 

“Wong mau iya banjur mandeng 
marang sakaroné kanthi pangarep-arep 
bakal kaparingan apa-apa. 

@Nanging Pétrus nuli ngandika, "Emas 
lan pérak aku ora duwé, nanging kang 
aku duwé, kowé dakwênèhi: Demi 
asmané Yésus Kristus, wong Nasarèt 
iku, ngadega lan lumakua!" 

Panjenengané banjur ngasta tangané 
tengen wong mau, nulungi anggoné 
ngadeg. Sanalika iku uga sikilé lan 
poloké wong mau dadi kukuh, 

#tumuli mlumpat sarta mlaku mrana- 
mréné, banjur ndhèrèk sakaroné lumebu 
menyang Padaleman Suci, kalawan 
jingkrak-jingkrak sarta memuji marang 
Allah. 

Wong-wong kabèh weruh anggoné 
mlaku karo memuji marang Allah iku 

l0 sarta iya banjur padha ora pangling, 
yèn wong iku kang adaté lungguh ngemis 

ana ing Gapura Éndah ing Padaleman 
Suci, satemah padha kaéraman lan 
gumun banget marang apa kang wus 
kelakon mungguh ing wong mau. 

11 Sarèhné wong iku tansah ngetutaké 
Pétrus lan Yohanes, mulané wong akèh 
kang padha gumun banget iku kabèh 
padha teka ngrubung ana ing srambi 
kang aran Srambi Salomo. 

12 Bareng Pétrus pirsa wong akèh iku, 
banjur ngandika, "Para Sadhèrèk Israèl, 
punapaa déné panjenengan sadaya sami 
gumun dhateng lelampahan punika saha 
punapa sababipun déné panjenengan 
sami ningali dhateng kula kekalih, 
kados-kados ingkang murugaken tiyang 
punika saged lumampah, margi saking 
pangwaos utawi kamursidan kula kekalih 
piyambak? 

13 Allahipun Abraham, Ishak lan 
Yakub, Allahipun leluhur kita sampun 
mulyakaken Abdinipun, inggih punika 
Yésus ingkang panjenengan ulungaken 
saha panjenengan tampik wonten ing 
ngarsanipun Pilatus, sanadyan Pilatus 
mutusaken bilih Panjenenganipun kedah 
dipun luwari. 

I4Nanging panjenengan sampun 
nampik Ingkang Suci saha Leres, 
sarta milih tiyang ingkang damel 
pepejah, supados kaparingaken dhateng 
panjenengan. 

1> Dados panjenengan nyédani 
Panjenenganipun ingkang dados 
Sumbering Gesang, nanging lajeng 
sampun kawungokaken déning Allah 
saking antawisipun tiyang pejah; saha 
tumrap bab punika kula ingkang sami 
dados seksinipun. 

l6 Punapa déné margi saking pitados 
dhateng asma Yésus punika, mila asma 
punika sampun kelampahan ngiyataken 
tiyang ingkang panjenengan sumerepi 
saha ingkang panjenengan tepangi 
punika; sarta inggih kapitadosan punika 
ingkang njalari sarasipun tiyang punika 
wonten ing ngajeng panjenengan 
sadaya. 

17 Para Sadhèrèk, kula mangertos, bilih 
anggèn panjenengan sami tumindak 
makaten punika, amargi saking 
kiranging pangertosan, sami kados para 
pangageng panjenengan sadaya. 

18 Nanging kanthi patrap makaten, Allah 
sampun kelampahan nuhoni punapa 

ingkang kala rumiyin kapangandikakaken 
lantaran para nabinipun, inggih punika 
bilih Mésias ingkang kautus punika 
kedah nandhang sangsara. 

19 Awit saking punika, sami èngeta 
saha sami mratobata, supados dosa 
panjenengan kaapunten, 

20 supados Pangéran lajeng paring 
wekdal ingkang damel lega saha ngutus 
Yésus, ingkang wiwit sakawit sampun 
katamtokaken dados Kristus kanggé 
panjenengan sadaya. 

21 Kristus punika kedah lenggah wonten 
ing swarga ngantos dumugi titimangsa 
pulihipun samukawis sadaya, kadosdéné 
ingkang sampun dipun ngandikakaken 
déning Allah lumantar para nabinipun 
ingkang suci nalika jaman rumiyin. 

22 Rak sampun dipun ngandikakaken 
déning Musa, “Gusti Allah bakal 
njumenengaké nabi saka ing antarané 
para sadulurmu, padha kayadéné 
aku. Yaiku padha ngrungokna 
marang panjenengané sarta sakèhing 
pangandika kang bakal kaparingaké 
marang kowé. 

23 Sarta bakal kelakon, wong kabèh 
kang ora ngrungokaké nabi iku, bakal 
katumpes saka ing antarané umat.” 

24 Punapadéné sadaya nabi ingkang 
naté nglairaken pangandika, wiwit 
Samuèl saha sapengkeripun, sampun 
sami meca bab jaman punika. 

2> Inggih panjenengan sadaya punika 
ingkang marisi pameca-pameca punika 
saha angsal bagéan tumrap ing 
prajanjian ingkang dipun wontenaken 
déning Allah kaliyan leluhur kita, nalika 
Panjenenganipun ngandika dhateng 
Abraham: Marga saka turunira, sakèhing 
bangsa ing salumahing bumi bakal 
binerkahan. 

26Lan ingkang rumiyin inggih 
kanggé panjenengan sadaya punika 
anggènipun Allah njumenengaken 
Abdinipun saha ngutus Panjenenganipun 
nuwêni panjenengan sadaya, supados 
panjenengan sami kabarkahan saha 
nuntun panjenengan piyambak- 
piyambak nilar sakathahing piawon 
panjenengan." 

I Nalika Pétrus lan Yohanes lagi 
4 ngandikani wong akèh, dumadakan 
padha katekan para imam lan lelurahé 

jaga-baya Padaleman Suci sarta para 
wong Saduki. 

2Wong-wong iku padha nepsu banget, 
jalaran sakaroné padha mulang marang 
wong akèh sarta wewarta, menawa 
ana ing Yésus ana patangèn saka ing 
antarané wong mati. 

3Banjur padha dicepeng lan ditahan 
nganti dina candhaké, amarga wayahé 
wus wiwit peteng. 

“Nanging wong kang padha 
ngrungokaké piwulangé mau akèh 
kang padha pracaya, temahan cacahé 
wong lanang kira-kira dadi limang èwu. 

= Kacarita ésuké para pangarepé wong 
Yahudi lan para pinituwa sarta para ahli 
Torèt padha nganakaké parepatan ana 
ing Yérusalèm 

@karo Imam Agung Hanas lan Kayafas, 
Yohanes lan Aleksander apadéné wong 
kabèh, kang kagolong trah Imam Agung. 

7 Pétrus lan Yohanes banjur diadhepaké 
marang ngarsaning parepatan tuwin 
wiwit dipriksa kalawan didangu, 
mangkéné, "Panggawému kang 
mangkono mau kalawan pangwasa apa 
lan atas jenengé sapa?" 

#pétrus, kapenuhan ing Roh Suci, 
tumuli matur, "Kula nuwun, para 
pangajenging bangsa saha para 
pinisepuh, 

sarèhning sapunika kula sami 
kapriksa bab pandamel saé dhateng 
tiyang sakit saha kedah nerangaken 
kalayan pangwaos punapa tiyang punika 
anggènipun kasarasaken, 

l0 pramila panjenengan sadaya dalah 
sabangsa Israèl sami kula aturi uninga, 
bilih punika margi saking asmanipun 
Yésus Kristus saking Nasarèt, ingkang 
sampun panjenengan salib, nanging 
ingkang sampun kawungokaken saking 
antawisipun tiyang pejah déning Allah -- 
inggih margi saking Yésus punika tiyang 
punika saged ngadeg, pinanggih sampun 
saras wonten ing ngarsa panjenengan 
sapunika. 

1lvésus punika séla ingkang kabucal 
déning para juru yasa padaleman -- 
inggih punika panjenengan piyambak 
-- éwadéné sampun dados sélaning 
pojokan. 

12 Kaliyan malih mboten wonten 
karahayon wonten ing sintena kêmawon, 
kajawi wonten ing Panjenenganipun, 

amargi ing sakurebing langit punika 
mboten wonten asma sanèsipun ingkang 
kaparingaken dhateng manungsa, 
ingkang dados margining karahayon 
kita." 

13 Bareng parepatan nguningani 
kakendelané Pétrus lan Yohanes mangka 
pirsa, yèn sakaroné iku mung wong 
lumrah lan dudu wong pasinaon, 
banjur padha éram, sarta padha ora 
pangling, yèn loro-loroné iku padha dadi 
pandhêrèké Yésus. 

I4Nanging sarèhné padha mirsani 
wong kang diwarasaké iku ngadeg ana 
ing sandhingé para rasul, dadi ora bisa 
mbantah apa-apa. 

1> Para rasul tumuli didhawuhi metu 
saka papan parepatan, pradata banjur 
rembagan, 

16 pangandikané, "Tiyang punika kedah 
kita punapakaken? Awit sampun nyata, 
tumrap sadaya tiyang ingkang manggèn 
ing Yérusalêm, bilih kekalihipun sami 
ngawontenaken mukjijat ingkang nyolok, 
ingkang mboten saged kita sêlaki. 

1 Namung kémawon supados bab 
punika sampun ngantos saya sumebar 
wonten ing satengahing tiyang kathah, 

prayoginipun tiyang kalih punika kita 
ancam saha kita awisi, supados sampun 
ngantos rembagan malih kaliyan sintena 
kémawon atas asmanipun Yésus." 

18 Bareng sakaroné wus didhawuhi 
lumebu, padha diawisi supaya babar- 
pisan aja rembugan utawa memulang 
manèh kalawan asmané Yésus. 

19 Nanging Pétrus lan Yohanes padha 
mangsuli, “Panjenengan kula aturi 
menggalih piyambak, pundi ingkang 
leres wonten ing ngarsaning Allah: nurut 
dhateng panjenengan sadaya punapa 
dhateng Allah. 

20 Amargi tumrap kula sadaya mboten 
saged mèndel anggèn kula sami 
rembagan bab punapa ingkang sampun 
sami kula tingali sarta ingkang sampun 
sami kula pireng." 

21 pradata saya banget anggoné 
ngancam marang para rasul mau, 
nanging wekasané iya banjur padha 
dililani mundur, sabab parepatan ora 
manggih bab kang kena kanggo ngukum, 
sarta wong akèh padha ngluhuraké 
asmané Allah, awit saka anané bab kang 
mentas kelakon. 

22 Jalaran wong kang kasarasaké sarana 
mukjijat iku umuré wus luwih saka 
patang puluh taun. 

23 Gawusé kaluwaran, Pétrus lan 
Yohanes banjur murugi mitra-mitrané 
sarta banjur nyariyosaké bab apa 
kang wus didhawuhaké déning para 
pangareping imam lan para pinituwa. 

24 Bareng para mitrané krungu bab 
iku, banjur padha bebarengan nyebut 
marang Allah, unjuké, "Dhuh Pangéran, 
Paduka ingkang nitahaken langit, bumi, 
saganten tuwin saisinipun sadaya, 

2> sarta ingkang sampun ngandika 
kanthi pakaryanipun Roh Suci lumantar 
abdi Paduka Daud, leluhur kawula 
sadaya, makaten: Yagêné para bangsa 
padha waringuten, lan para suku- 
bangsané padha ngangen-angen prakara 
kang tanpa guna? 

26 Para raja ing donya padha siyaga lan 
para panggedhé padha nglumpuk arep 
lumawan marang Pangéran lan marang 
Jebadané. 

27 Awitdéné sayektosipun Hérodès saha 
Pontius Pilatus, kaliyan para bangsa 
tuwin suku-bangsa Israêl sampun sami 
nglempak wonten ing kitha ngriki, 

sumedya nglawan Yésus, Abdi Paduka 
ingkang suci, ingkang Paduka jebadi 

28 supados nglampahi sadaya ingkang 
sampun Paduka tamtokaken wiwit 
sakawit déning pangwaos saha karsa 
Paduka. 

29 Déné sapunika, dhuh Pangéran, 
Paduka mugi karsa nguningani 
pangancamipun dhateng kawula 
sadaya, saha para abdi Paduka mudgi 
sami kaparingan kakendelan kanggé 
martosaken pangandika Paduka. 

SOMugi Paduka karsa mulungaken 
asta Paduka, ingkang ndhatengaken 
kasarasan, punapa déné ngawontenaken 
pratandha-pratandha saha mukjijat- 
mukjijat kalayan asmanipun Yésus, Abdi 
Paduka ingkang suci." 

sl Nalika padha ndedonga iku, 
panggonané kumpulan banjur horeg, 
sarta kabèh padha kapenuhan ing Roh 
Suci, tuwin tumuli padha martakaké 
pangandikaning Allah kalawan kendel. 

32Anadéné sagolonganing wong kang 
wus pracaya iku padha tunggal ati lan 
tunggal budi, lan ora ana wong siji-sijia 
kang ngucap, yèn barang darbèké iku 

duwèké dhéwé, nanging samubarang 
padha diduwèni bebarengan. 

33 Sabanjuré para rasul anggoné 
neksèni bab wunguné Gusti Yésus 
kalawan pangwasa kang gedhé sarta 
kabèh padha kalubèran ing sih-rahmat. 

34Sabab ora ana wong siji-sijia ing 
panunggalané kang kekurangan, amarga 
wong kabèh kang duwé palemahan 
utawa omah, iku padha diedol, pepayoné 
digawa, 

3> dicaosaké ing ngarsané para rasul, 
banjur didum-dum marang saben wong, 
manut kabutuhané. 

S6Samono uga Yusuf, kang diparabi 
Barnabas déning para rasul, tegesé 
anaking panglipur, wong Lèwi saka 
Siprus. 

37 Iku duwé pategalan, diedol, dhuwit 
pepayoné banjur digawa kacaosaké ing 
ngarsané para rasul. 

LAna wong lanang jenengé Ananias 
karo somahé aran Safira, adol 
palemahané. 

2 Kanthi sarujuké somahé, wong mau 
ngunthet sapéranganing pepayoné iku, 
déné liyané banjur digawa dicaosaké ing 
ngarsané para rasul. 

Nanging Pétrus ngandika, "Ananias, 
yagéné atimu dikwasani déning Iblis, 
nganti kowé nggorohi Roh Suci sarta 
ngunthet sapéranganing pepayoné 
palemahan iku? 

4Saupama palemahan iku ora diedol, 
apa iku ora tetep dadi duwêkmu, lan 
sawusé diedol, apa pepayoné iku ora 
tetep kokkwasani? Yagêné kowé kok 
ngrancang pratingkah mangkono ana ing 
atimu? Dudu manungsa kang kokgorohi, 
nanging Allah." 

= Bareng Ananias krungu pangandika 
mangkono iku, banjur nggeblag pegat 
nyawa, temah wong kabèh kang krungu 
bab iku padha wedi banget. 

Para nom-noman tumuli padha teka, 
ngulesi mayité, banjur digotong metu 
sarta dikubur. 

Sawusé watara telung jam somahé 
Ananias lumebu, nanging ora sumurup 
apa kang mentas kelakon. 

#pétrus banjur ngandika, "Aku 
kandhanana, apa palemahan iku kokedol 
kalawan rega samono?" Wangsulané 
wong wadon iku, "Inggih samanten." 

Pangandikané Pétrus, "Yagéné kowé 
sakloron padha sekuthon nyoba marang 

Rohing Pangéran? Delengen, wong-wong 
kang mentas ngubur somahmu padha 
ngadeg ana ing ngarep lawang, iku uga 
bakal nggotong kowé metu." 

l0Wong wadon iku banjur nggeblag 
sanalika iku uga ana ing ngarsané 
Pétrus lan pegat nyawa. Nalika para 
nom-noman padha lumebu, wong wadon 
mau tinemu wus mati, banjur digotong 
metu lan dikubur ing sacedhaké sing 
lanang. 

11 Wong sapasamuwan kabèh sarta 
wong kang krungu bab iku padha banget 
wediné. 

12 Anadéné para rasul padha nganakaké 
pratandha lan mukjijat akèh ana ing 
antarané wong akèh. Wong kabèh kang 
padha pracaya tansah padha nglumpuk 
ana ing Srambi Salomo ing sajroné 
patunggalan kang raket. 

13Wong-wong liyané ora ana kang wani 
ngemori, nanging wong-wong akèh iku 
padha banget anggoné ngajèni marang 
para wong kang pracaya iku. 

l4Cacahé wong kang padha pracaya 
marang Gusti iku saya wuwuh-wuwuh, 
lanang lan wadon, 

1> malah padha nggawa wong-wong 
kang lara menyang dalan gedhé, 
kasêlèhaké ing ambèn utawa klasa, 
supaya menawa Pétrus langkung, saora- 
orané ana sing kena ayang-ayangané. 

l6 Dalah saka kutha-kutha ing 
sakubenging Yérusalèm padha teka 
gumrudug nggawa wong kang padha 
lara utawa kang padha kabidhung ing 
roh reged. Kabèh padha kasarasaké. 

1 Wasana, marga saka bangeting 
drengkiné, Imam Agung lan para 
pandhèrèké, yaiku wong-wong saka 
golongan Saduki, padha tumindak. 

18 Para rasul padha ditangkep lan 
dilebetaké ing pakunjaran umum. 

19 Nanging bareng bengi ana malaékaté 
Pangéran kang ngengakaké lawang- 
lawangé pakunjaran mau lan banjur 
ngirid metu para rasul, sarta ngandika, 

20 "Padha menyanga Padaleman 
Suci, ngadega lan nggelarna sakèhé 
pangandikaning urip iku marang wong 
akèh." 

21 Para rasul padha mbangun miturut 
marang piweling mau sarta bareng 
bangun ésuk, padha lumebet ing 
Padaleman Suci lan banjur wiwit 

memulang ana ing kono. Nalika samana 
Imam Agung lan para pandhèrèké 
dhawuh marang Pradata Agama supaya 
marepat, yaiku pakumpulané para 
pinituwaning bangsa Israêl, sarta banjur 
dhawuh mapag para rasul menyang 
pakunjaran. 

22 Nanging bareng para abdi tekan ing 
pakunjaran, para rasul ora ketemu ana 
ing kono. Banjur padha bali ngaturi 
uninga, 

23aturé, "Wau pakunjaran pinanggih 
taksih kuncèn kekah, sarta sadaya tiyang 
jagi wonten ing papan jaginipun ing 
ngajeng kori, nanging sareng kula bikak, 
ing nglebet mboten wonten tiyangipun 
satunggal-satunggala." 

24 Bareng pemimpining jaga-baya 
Padaleman Suci lan para pangareping 
imam krungu katrangan mangkono iku, 
padha kuwur atiné, banjur rerasanan 
bakal kepriyé kadadéané. 

2> Nanging banjur ana wong teka kang 
pratéla, "Kauningana, tiyang-tiyang 
ingkang sampun panjenengan lebetaken 
ing pakunjaran punika, samangké 
wonten ing Padaleman Suci memulang 
dhateng tiyang kathah." 

26Pemimpiné jaga-baya lan para 
punggawané banjur padha menyang 
Padaleman Suci, nyepeng para rasul, 
nanging ora kanthi roda-peksa, jalaran 
wedi, menawa dibenturi watu wong 
akèh. 

27 Para rasul mau diirid lan diajokaké 
ing ngarsané Pradata Agama. Imam 
Agung nuli wiwit ndangu, 

28 pangandikané: "Kowé rak wus 
padha dakwanti-wanti aja memulang 
demi Jeneng kuwi? Nanging nyatané, 
Yérusalèm wus kokkebaki piwulangmu, 
lan kowé sumedya nekakaké walating 
getihé Wong iku marang aku." 

29 pétrus lan para rasul banjur padha 
mangsuli, aturé, "Kita kedah langkung 
mbangun-turut dhateng Allah katimbang 
dhateng manungsa. 

SO Allahipun leluhur kita sampun 
mungokaken Yésus, ingkang sampun 
panjenengan gantung ing kajeng salib 
saha panjenengan sédani. 

3l Inggih Panjenenganipun punika 
ingkang sampun sinengkakaken ing 
ngaluhur déning Allah kalayan astanipun 
ingkang tengen, kajumenengaken dados 
Panuntun tuwin Juruwilujeng, supados 

Israèl saged mratobat saha tampi 
pangapuntening dosa. 

32Déné ingkang sami dados seksinipun 
prakawis punika, kula sadaya saha Roh 
Suci ingkang sampun kaparingaken 
déning Allah dhateng tiyang sadaya 
ingkang mbangun-turut dhateng 
Panjenenganipun." 

33 Mireng atur mangkono iku, kabèh 
padha muntab sarta banjur padha 
ngangkah nyédani para rasul. 

34Nanging ing Pradata Agama iku, ana 
wongé Farisi, nama Gamalièl, ahli Torèt 
kang kajèn banget ana ing antarané 
wong akèh, kang nuli ngadeg sarta usul, 
supaya para rasul padha didhawuhi metu 
sadhéla. 

39 Sawusé mangkono banjur ngaturi 
pamrayoga, "Para Sadhèrèk Israèl, kula 
aturi sami manggalih saèstu, punapa 
ingkang badhé panjenengan tandukaken 
dhateng tiyang-tiyang punikal 

S6Amargi kala rumiyin sampun 
muncul Téudas, ingkang ngaken tiyang 
linangkung saha ingkang gadhah 
panganut kirang langkung tiyang kawan 
atus; nanging tiyang wau lajeng dipun 

pejahi, para panganutipun sadaya sami 
buyar saha sirna. 

37 Sasampunipun tiyang punika, nalika 
dipun wontenaken cacah-jiwa, Yudas 
muncul, tiyang Galiléa. Kathah tiyang 
ingkang kasèrèd ing pambalélanipun, 
nanging Yudas punika inggih tiwas, 
sadaya panganutipun sami buyar. 

38 Awit saking punika atur kula dhateng 
panjenengan sadaya: Sampun tumindak 
punapa-punapa tumrap tiyang-tiyang 
punika. Sami kaetogna kémawon, awit 
manawi kakajengan saha pandamelipun 
punika asalipun saking manungsa, tamtu 
badhé sirna, 

“nanging manawi asalipun saking 
Allah, panjenengan sadaya mboten 
badhé saged nyirnakaken tiyang-tiyang 
punika; bokmanawi mangké badhé 
kabuktèn ugi, bilih panjenengan sami 
nglawan dhumateng Allah." Pamrayoga 
iku dituruti. 

40 Pradata Agama iku banjur nimbali 
lan mecuti para rasul sarta nglarang 
memulang atas asmané Yésus. Sawusé 
mangkono padha kélilan mundur. 

41 Para rasul padha mundur saka 
ing ngarsané Pradata Agama kalawan 

bingah, jalaran wus padha kaanggep 
pantes nandhang sangsara marga saka 
asma Yésus. 

42 Garta saben dina padha nglajengaké 
anggoné memulang ana ing Padaleman 
Suci lan ana ing omah-omah tuwin 
martosaké Injil, kang mratélakaké, yèn 
Yésus iku Mésias. 

1Ing nalika iku, bareng cacahé para 

murid saya wuwuh, tumuli thukul 
panggrundel ing antarané wong-wong 
Yahudi kang basané Yunani marang 
wong-wong Ibrani. amarga para rasul 
ing paladèn saben dinané nglirwakaké 
pandumané para randhané wong-wong 
mau. 

2 Mulané rasul rolas banjur nimbali para 
murid kabèh, padha diklumpukaké lan 
dipangandikani, "Aku padha rumangsa 
ora prayoga, menawa marga saka 
leladi bab pangan nganti nglirwakaké 
paladosan bab pangandikaning Allah. 

3Mulané, para Sadulur, padha miliha 
wong pitu saka ing antaramu, kang wus 
katitik becik, lan kapenuhan ing Roh 
sarta kawicaksanan, supaya aku padha 
bisa ngangkat wong-wong mau kanggo 
ayahan iku, 

“satemah aku kabèh bisa nggatèkaké 
pikiran kita mung ana ing pandonga lan 
ing paladosan pangandika." 

Usul iku dituruti déning wong 
sapasamuwan kabèh, banjur milih 
Stéfanus, wong kang kapenuhan ing 
pracaya lan Roh Suci, sarta Filipus, 
Prokhorus, Nikanor, Timon, Parménas, 
tuwin Nikolaus, wong kang ngrasuk 
agama Yahudi saka Antiokhia. 

@Wong-wong iku padha diaturaké 
ing ngarsané para rasul, lan para 
rasul banjur padha ndongakaké sarta 
numpangi asta. 

Pangandikaning Allah saya sumebar, 
sarta cacahé murid ing Yérusalèm saya 
mundhak akèh. Dalah para imam akèh 
kang padha pasrah dadi wong pracaya. 

SAnadéné Stéfanus iku penuh ing 
rahmat lan pangwasa, nganakaké 
mukjijat-mukjijat lan pratandha- 
pratandha ana ing antarané wong 
akèh. 

Nanging banjur ana wong sawatara 
saka pasamuwan Yahudi, kang kasebut 
pasamuwané wong-wong mardika -- 
para wargané pasamuwan iku wong saka 
ing Kiréné lan Alèksandria -- bebarengan 

karo wong Yahudi sawatara saka ing 
Kilikia lan tanah Asia, kang padha 
bebantahan karo Stéfanus, 

l0 nanging padha ora bisa nglawan 
kawicaksanané sarta Roh kang nuntun 
wicarané. 

11 Nuli padha ngojok-ojoki wong 
sawatara supaya padha duwéa atur 
mangkéné, "Kula sampun sami mireng 
tiyang menika nyenyamah dhateng Musa 
saha Allah." 

12 Kanthi patrap mangkono wong-wong 
mau padha gawé ributé wong akèh lan 
para pinituwa tuwin para ahli Torèt; 
tumuli padha bebarengan nangkep lan 
ngglandhang Stéfanus, diladèkaké ing 
ngarsané Pradata Agama, 

13 sarta banjur ngajokaké seksi-seksi 
palsu kang padha matur mangkéné, 
"Tiyang punika mboten kèndel-kèndel 
anggènipun nglairaken tetembungan 
ingkang nyenyamah dhateng panggènan 
suci punika saha dhateng angger- 
anggering Torèt, 

Itamargi kula sampun sami mireng 
wicantenipun, bilih Yésus, tiyang Nasarèt 
punika badhé mbibrah panggènan punika 

tuwin badhé nyantuni adat-tata-cara 
peparingipun Musa dhateng kita." 

1> Kabèh kang padha lenggah ing 
Parepatané Pradata Agama padha 
maspadakaké Stéfanus, banjur padha 
sumerep praupané Stéfanus kaya 
pasuryaning malaékat. 

7 Imam Agung tumuli ngandika, "Apa 

iya bener mangkono?" 

2Wangsulané Stéfanus, "Para Sadhèrèk 
saha para bapa, sumangga sami 
karsa midhangetaken. Allah ingkang 
Mahamulya sampun ngatingal dhateng 
leluhur kita Abraham nalika taksih 
wonten ing Mésopotamia, sadèrèngipun 
dedalem wonten ing Haran, 

saha ngandikani makaten: Sira 
lungaa saka ing tanahira lan saka ing 
sanak-sadulurira sarta menyanga ing 
tanah kang bakal suntedahaké marang 
sira. 

“Panjenenganipun lajeng jengkar 
saking tanahipun tiyang Kasdim, saha 
dedalem wonten ing Haran. Sasédanipun 
ingkang rama, lajeng kadhawuhan 
déning Allah pindhah saking ngriku 
dhateng tanah ngriki, ingkang sami 
panjenengan dalemi sapunika. 

“Wonten ing ngriku Allah 
mboten maringi warisan dhateng 
panjenenganipun, siti sapecak kémawon 
mboten, nanging paring prajanji, 
badhé maringaken tanah punika dados 
kagunganipun turun-tumurun, sanadyan 
kala samanten dèrèng peputra. 

Saha Allah nunten ngandika, bilih 
tedhak-turunipun badhé dados tiyang 
neneka wonten ing nagari manca punapa 
malih badhé kadadosaken budhak sarta 
dipun aniaya laminipun kawan atus taun. 

Nanging bangsa kang bakal dikawulani 
iku - makaten pangandikanipun Allah 
-- bakal sunukum, lan sawusé iku, 
bakal padha metu saka kono tuwin 
bakal ngabekti marang Ingsun ana ing 
panggonan kéné. 

SAllah lajeng maringi prajanjian 
tetak dhateng panjenenganipun, 
sarta makaten anggènipun Abraham 
peputra Iskak, ingkang nunten dipun 
supiti ing wolung dintenipun. Déné 
Iskak nurunaken Yakub, tuwin Yakub 
nurunaken bapa-leluhur kita taler kalih 
welas. 

2Margi saking drengkinipun, para 
bapa-leluhur kita wau lajeng nyadé 

Yusuf dhateng tanah Mesir, nanging Allah 
nunggil kaliyan panjenenganipun, 

10 sarta dipun luwari saking sakathahing 
sangsaranipun saha kaparingan sih- 
rahmat tuwin kawicaksanan, nalika 
wonten ing ngarsanipun Firaun, raja ing 
Mesir, lajeng kawisudha déning Firaun 
dados tiyang ingkang ngasta pangwaos 
tumrap ing tanah Mesir tuwin tumrap 
kedhatonipun sadaya. 

11 Ing saindenging tanah Mesir lan 
ing tanah Kanaan lajeng kadhatengan 
paceklik saha kasisahan ageng, ngantos 
leluhur kita mboten saged angsal tedha. 

12 Nanging sareng Yakub midhanget, 
bilih ing tanah Mesir wonten gandum, 
lajeng utusan para leluhur kita mrika. 
Punika ingkang kapisan. 

13 Sareng lampahipun ingkang kaping 
kalih, Yusuf walèh dhateng para 
sadhèrèkipun, satemah asal-usulipun 
Yusuf lajeng kauningan déning Firaun. 

14vusuf lajeng utusan mapag Yakub, 
ramanipun, saha sadaya sanak- 
sadhèrèkipun, cacah-jiwa wonten pitung 
dasa gangsal. 

1> Yakub lajeng tindak dhateng Mesir, 
wasana séda wonten ing ngrika dalah 
para leluhur kita. 

l6 Layonipun sami kabekta dhateng 
Sikhèm, kasarèkaken wonten ing 
pasaréan, ingkang sampun dipun 
pundhut déning Abraham sarana arta 
pérak saking para putranipun Hémor ing 
Sikhèm. 

17 Nanging saya celak kalampahaning 
prajanji ingkang dipun paringaken 
déning Allah dhateng Abraham, bangsa 
wau saya mindhak kathah wonten ing 
Mesir, 

18 ngantos wonten raja sanès ingkang 
ngasta pepréntahan ing tanah Mesir, 
ingkang mboten ngretos bab Yusuf. 

19 Raja punika nindakaken paékan 
dhateng bangsa kita, para leluhur kita 
dipun siya-siya saha dipun purih mbucali 
bayi-bayinipun, supados sami pejah. 

20 Kala samanten punika Musa miyos; 
panjenenganipun saé ing ngarsanipun 
Allah, lajeng kagulawenthah wonten ing 
dalemipun ingkang rama tigang wulan 
laminipun. 

2l lajeng kabucal, nanging tumunten 
kapupu déning putra putrinipun 

Firaun, ingkang nggulawenthah kados 
putranipun piyambak. 

22 Musa nunten kawulang ing bab 
kasagedanipun tiyang Mesir sadaya, 
satemah lajeng kadunungan kawibawan 
ing wicara saha pandamel. 

23 Gareng sampun yuswa kawan dasa 
taun, panjenenganipun kagungan karsa 
badhé nuwèni para kadangipun inggih 
punika tiyang Israél. 

24Nalika punika panjenenganipun 
pirsa tiyang dipun aniaya déning tiyang 
Mesir, nunten dipun pitulungi saha dipun 
bélani, tiyang Mesir wau dipun pejahi. 

2> Pangintenipun, para kadangipun 
badhé mangertos, bilih panjenenganipun 
dipun agem déning Allah ngluwari para 
kadangipun wau sadaya, nanging sami 
mboten mangertos. 

26 Enjingipun panjenenganipun 
rawuh malih, kapinujon wonten 
tiyang Israèl kalih ingkang saweg 
kerengan, tumunten mbudidaya badhé 
ngrukunaken, pangandikanipun: Para 
Sadulur, kowé iku rak padha sadulur? 
Yagéné kok padha siya-siniya? 

27 Nanging tiyang ingkang nganiaya 
dhateng kancanipun punika lajeng 
mabeni Musa, aturipun: 

28 Sinten ingkang ngangkat 
panjenengan dados pangageng 
saha hakim kula? Punapa panjenengan 
kagungan karsa badhé mejahi kula, 
kadosdéné anggèn panjenengan mejahi 
tiyang Mesir kala wingi punika? 

29 Sareng midhanget atur makaten 
punika, Musa lajeng ngungsi saha dados 
tiyang neneka wonten ing tanah Midian. 
Wonten ing ngriku peputra kakung kalih. 

SOSareng sampun kawan dasa taun, 
lajeng wonten malaékat ingkang 
ngatingal dhateng panjenenganipun 
wonten ing ara-ara samun ing redi Sinai, 
wonten ing latu murub ing grumbul eri. 

Sl Musa gumun mirsani tetingalan 
punika, saha sareng nyelak badhé niti- 
priksa, nunten midhanget swantening 
Pangéran makaten: 

321Ingsun iki Allahé leluhurira, Allahé 
Abraham, Ishak lan Yakub. Musa 
satemah gumeter saha ajrih mirsani. 

33lajeng dipun ngandikani déning 
Pangéran: Copoten trumpahé sikilira, 

amarga panggonan kang sira idak iku 
lemah kang suci. 

34Ingsun wis nggatosaké kalawan 
temenan marang kasangsaraning 
umatingsun kang ana ing tanah Mesir, 
sarta wis miyarsakaké pasambaté, tuwin 
Ingsun wis tumedhak bakal ngluwari; 
mulané mrénéa, sira bakal sunutus 
menyang tanah Mesir, 

3> Musa ingkang sampun dipun tampik 
déning tiyang-tiyang wau sarana 
pangucapipun: Sinten ingkang ngangkat 
panjenengan dados pangageng saha 
hakim? -- inggih Musa punika ingkang 
kautus déning Allah dados pangageng 
sarta juru pangluwar, lumantar malaékat, 
ingkang sampun ngatingal dhateng 
panjenenganipun wonten ing grumbul 
eri. 

“Inggih panjenenganipun punika 
ingkang ngirid medal tiyang-tiyang wau 
sarana nindakaken mukjijat-mukjijat 
tuwin pratandha-pratandha wonten 
ing tanah Mesir, wonten ing Saganten 
Abrit tuwin wonten ing ara-ara samun, 
ngantos kawan dasa taun dangunipun. 

37 Inggih Musa punika ingkang ngandika 
dhateng tiyang-tiyang Israèl: Allah bakal 

ngangkat nabi kaya aku iki kanggo kowé 
saka ing antarané para sadulurmu. 
“8Inggih Musa punika ingkang 

dados pantawis wonten ing salebeting 
pasamuwan ing ara-ara samun, 

ing antawisipun malaékat ingkang 
medharaken pangandika dhateng 
panjenenganipun wonten redi Sinai 
kaliyan leluhur kita; saha inggih 
panjenenganipun ingkang tampi 
pangandika-pangandika ingkang 
gesang, supados kaparingaken dhateng 
kula lan panjenengan sadaya. 
“Nanging leluhur kita mboten 

sami mbangun-turut dhateng 
panjenenganipun, malah dipun 
tampik. Ing salebeting manah sami 
kepéngin wangsul dhateng tanah Mesir. 
4#O Dhateng Harun aturipun tetiyang 
punika makaten: Kula sadaya 
panjenengan damelaken sesembahan 
sawatawis, ingkang badhé ngirid lampah 
kula, amargi Musa ingkang sampun 
nuntun kula sadaya medal saking tanah 
Mesir -- kula sami mboten sumerep 
kadospundi kawontenanipun. 

#41 Kala samanten lajeng sami damel 
reca pedhèt, sarta brahala punika 

nunten dipun sajèni, saha lajeng sami 
sukan-sukan tumrap punapa ingkang 
dipun damel piyambak punika. 

42 Allah lajeng mengkeraken tiyang- 
tiyang wau, sami dipun uja anggènipun 
sami nyembah dhateng wadya-balaning 
langit, kados ingkang sampun kaserat 
wonten ing kitabipun para nabi 
makaten: Apa sira tau nyaosaké kurban 
sembeléhan lan pisungsung marang 
Ingsun, sajroné patang puluh taun ana 
ing ara-ara-samun, hé turuné Israèl? 

430ra tau, malah sira padha ngusung 
kémahé Molokh lan lintangé déwamu 
Rêfan, reca-reca kang padha sira gawé 
sarta sira dadèkaké sesembahan. Mulané 
sira bakal sunbuwang nganti tekan ing 
sabranging tanah Babél. 

#tKémahing Paseksi wonten ing 
satengahing leluhur kita wonten ing 
ara-ara samun, ingkang kayasa awit 
saking dhawuhipun Allah dhateng Musa, 
miturut conto ingkang sampun dipun 
tingali. 

#5 Kémah wau tinampèn déning leluhur 
kita sarta lajeng kabekta lumebet 
dhateng tanah punika kalayan katuntun 
déning Yosua, inggih punika nalika tanah 

punika karebat saking bangsa-bangsa 
sanès, ingkang katundhung déning 
Allah saking sangajenging leluhur kita; 
makaten ngantos dumugi jamanipun 
Daud. 

4#6oDaud sampun tampi sih-rahmat 
wonten ing ngarsanipun Allah saha 
nyuwun, supados dipun parengna 
mbangun padaleman kagem Allahipun 
Yakub. 

#'Nanging Salomo ingkang yasa 
padaleman kagem Allah. 

4##Namung kémawon Ingkang 
Mahaluhur mboten dedalem ing yasaning 
tanganipun manungsa, kados ingkang 
kapangandikakaken déning nabi 
makaten: 

“Langit iku dhamparingsun, sarta bumi 
iku ancik-anciking sampéyaningsun. 
Padaleman apa kang bakal sira 
yasa kagem Ingsun? Mangkono 
pangandikaning Pangéran, papan 
apa kang bakal dadi panggonan 
palerebaningsun? 

“DApa dudu astaningsun piyambak 
kang yasa samubarang iki kabèh? 

1Hé, tiyang ingkang sami ndableg, 
wangkot ing manah, sarta mbudheg, 

sampéyan tansah sami nglawan Roh 
Suci, sami kados leluhur sampéyan, 
inggih makaten ugi sampéyan sadaya. 

2Nabi-nabi pundi ingkang mboten 
dipun aniaya déning leluhur sampéyan. 
Malah sami mejahi tiyang-tiyang 
ingkang langkung rumiyin memeca bab 
rawuhipun Sang Kayektèn, ingkang 
sapunika sampun sampéyan cidrani lan 
sampéyan sédani. 

“3Sampéyan sampun sami tampi 
angger-anggering Torèt, ingkang dipun 
paringaken lumantar para malaékat, 
nanging sami mboten sampéyan tetepi." 

“Bareng para warganing Pradata 
Agama mireng iku mau kabèh, padha 
rumaos katuwek panggalihé sarta dadi 
padha kerot-kerot, gregeten marang 
Stéfanus. 

> Nanging Stéfanus kapenuhan ing Roh 
Suci, tumenga ing langit, banjur pirsa 
kamulyaning Allah lan Yésus jumeneng 
ing tengening Allah. 

SO Nuli ngandika, "Sanyata, aku weruh 
langit menga lan Putraning Manungsa 
jumeneng ing tengené Allah." 

2 Wong-wong nuli pada bengok-bengok 
ngebyuk marang Stéfanus kambi nutupi 
kupingé. 

“8 Banjur diglandhang menyang 
sanjabaning kutha, lan dibenturi watu. 
Para seksi padha cucul jubah ana ing 
ngarepé wong anom kang jenengé 
Saulus. 

29 Stéfanus sajroné dibenturi watu mau, 
ndedonga unjuké, "Dhuh Gusti Yésus, 
mugi karsa nampèni roh kawula." 

SO Kalawan jèngkèng nuli nywanten 
sora, "Dhuh Gusti, dosa punika mugi 
sampun Paduka tempahaken dhateng 
tiyang-tiyang punika." Sawusé munjuk 
mangkono iku banjur séda. 

89 1(8:1b) Ing nalika iku pasamuwan 

ing Yérusalèm wiwit ngalami 
panganiaya kang banget. Wong kabèh 
padha buyar, pating slebar menyang 
tlatah Yudéa lan Samaria, kejaba para 
rasul. 

2 Para wong salèh padha ngubur layoné 
Stéfanus, sarta banget anggoné padha 
nangisi. 

SNanging Saulus ngudi sirnané 
pasamuwan, saben omah dileboni, 
wong lanang lan wong wadon padha 

diglandhang lan digawa menyang 
pakunjaran. 

#Wong-wong kang buyar mau padha 
ndlajahi ing satanah kabèh karo 
ngabaraké Injil. 

Lan Filipus tindak menyang 
sawenèhing kutha ing Samaria 
martakaké bab Mésias marang 
wong-wong ing kono. 

Nalika wong akèh ngrungokaké 
apa kang diwartakaké déning Filipus 
sarta nyumurupi pratandha-pratandha 
kang ditindakaké, banjur padha saiyeg 
nampani pawartané iku. 

Amarga wong akèh kang padha 
kapanjingan roh reged, rohé mau padha 
metu kalawan bengok-bengok, lan uga 
akèh wong lumpuh sarta wong pincang 
kang padha diwarasaké, 

#temahan ana kabungahan gedhé ing 
kutha kono. 

2Ing kutha kono ana wong jenengé 
Simon, kang wiwit biyèn dadi tukang 
sihir lan gawé éramé rakyat Samaria, 
apadéné ngaku-aku wong kang pinunjul. 

l0Wong-wong, gedhé, cilik, padha 
nganut marang wong iku, pangucapé, 

"Wong iki wujuding pangwaosé Allah 
kang kasebut Pangwaos Agung." 

11 Mulané padha manut marang wong 
iku, jalaran wis suwé anggoné gawé 
éram sarana sihiré. 

12 Nanging saiki padha pracaya marang 
Filipus, kang martakaké Injilé Kratoning 
Allah sarta bab asmané Yésus Kristus 
tuwin padha kabaptis, wong lanang 
dalasan wong wadon. 

13 Simon dhéwé iya dadi pracaya 
lan sawusé dibaptis, tansah rumaket 
marang Filipus sarta sumlengeren 
nyumurupi pratandha-pratandha lan 
mukjijat-mukjijat linuwih kang wus 
kelakon. 

14 Bareng para rasul ing Yérusalèm 
padha midhanget, yèn wong ing 
tanah Samaria wus padha nampani 
pangandikaning Allah, Pétrus lan 
Yohanes padha kautus mrana. 

1> Sarawuhé ing kono, sakaroné banjur 
padha ndedonga supaya wong-wong ing 
Samaria padha kaparingan Roh Suci. 

16 Amarga Roh Suci durung tumedhak 
marang wong siji-sijia ing antarané 
wong-wong mau, awit mung padha 
dibaptisi ing asmané Gusti Yésus. 

17 Mulané kabèh banjur padha 
katumpangan asta déning para rasul 
mau, satemah padha katedhakan Roh 
Suci. 

18 Bareng Simon sumurup, menawa 
anggoné padha pinaringan Roh Suci iku 
marga katumpangan astané para rasul, 
banjur nawèni dhuwit marang para rasul, 

19 karo matur, "Kula mugi kaparingan 
kasektèn punika ugi, supados tiyang 
ingkang kula tumpangi tangan, inggih 
lajeng katedhakan Roh Suci." 

2ONanging Pétrus banjur ngandika 
marang wong mau, "Dhuwitmu sirnaa 
bareng karo kowé, amarga kowé ngira, 
yèn kowé bisa nuku peparinging Allah 
nganggo dhuwit. 

21 Kowé ora duwé panduman utawa 
wewenang tumrap prakara iki, amarga 
atimu ora jujur ana ing ngarsané Allah. 

22 Mulané mratobata saka durakamu 
iki sarta ndedongaa marang Pangéran, 
supaya niyating atimu iki kaparingan 
pangapura, 

23amarga aku sumurup, yèn atimu iku 
wus kayadéné rempelu kang pait lan 
kajiret ing piala." 

24Simon mangsuli, aturé, "Mugi 
panjenengan karsa ndongakaken kula 
dhateng Pangéran, supados sadaya 
pangandika panjenengan tumrap kula 
punika sampun ngantos kelampahan." 

2> Para rasul mau sawisé paring paseksi 
lan martakaké bab pangandikaning 
Gusti banjur padha kondur menyang 
Yérusalêm sarta sadalan-dalan padha 
ngabaraké Injil ing désa akèh ing 
Samaria. 

2êTumuli ana malaékating Pangéran 
kang ngandika marang Filipus, 
mangkéné, "Ngadega, lan mangkata 
mangidul liwat dalan kang mudhun saka 
Yérusalèm menyang Gaza." Dalan iku 
sepi. 

27 Filipus jumeneng, banjur tindak. 
Ana priyagung Etiopia, panggedhé, lan 
juru kahartakané Kandaké, ratu nagara 
Etiopia, kang tindak menyang Yérusalèm 
prelu ngibadah. 

28 Nalika samono panjenengané lagi 
kondur nitih kréta kambi maos kitabé 
Nabi Yésaya. 

29 Filipus banjur kadhawuhan déning 
Roh, "Mronoa, cedhakana kréta iku!" 

30 Filipus banjur énggal-énggal murugi 
lan mireng priyagung iku lagi maos 
kitabé Nabi Yésaya. Filipus matur, 
"Panjenengan punapa mangertos 
ingkang panjenengan waos punika?" 

3l Paring wangsulané, "Kadospundi 
anggèn kula saged mangertos, manawi 
mboten wonten ingkang nuntun?" Filipus 
banjur didhawuhi minggah lan lenggah 
ing sandhingé. 

32Anadéné nas kang diwaos iku 
surasané mangkéné: Kayadéné wedhus, 
Panjenengané katuntun menyang papan 
panyembelèhan, lan kaya cempé kang 
ora nyuwara ana ing ngarepé wong kang 
ngguntingi wuluné, mangkono anggoné 
Panjenengané ora mbikak tutuké. 

33 Sajroning kaasorané Panjenengané 
ora tampi kaadilan; sapa kang bakal 
nyaritakaké tedhak-turuné? Sabab 
nyawané kapundhut saka ing donya. 

34 priyagung mau banjur ngandika 
marang Filipus, "Kula pitakèn dhateng 
panjenengan, sinten ingkang dipun 
ngandikakaken déning nabi punika? 
Punapa sariranipun piyambak, punapa 
tiyang sanès?" 

3> Filipus tumuli wiwit cariyos, wiwit 
saka nas iku, banjur martosaké Injilé 
Yésus. 

36 Sakaroné padha nglajengaké tindaké, 
nuli rawuh ing papan kang ana banyuné. 
Priyagung mau banjur ngandika, "Lah 
punika wonten toya. Punapa wonten 
pambenganipun, manawi kula dipun 
baptis?" 

37 [Wangsulané Filipus, "Manawi 
panjenengan pitados kanthi gumolonging 
panggalih, kénging." Wangsulané 
priyagung mau, "Kula pitados, bilih 
Yésus Kristus punika Putranipun Allah. ") 

38 priyagung Etiopia mau banjur dhawuh 
ngendhegaké krêtané lan sakaroné nuli 
padha mandhap marani banyu, Filipus 
lan priyagung mau, sarta priyagung iku 
nuli dibaptis déning Filipus. 

“9 Bareng sakaroné wus padha 
mentas saka ing banyu, Rohing 
Pangéran tumuli nambut Filipus, lan 
ora kasumerepan déning priyagung 
iku manèh. Panjenengané banjur 
nglajengaké tindaké kalawan renaning 
panggalih. 

4#ONanging Filipus tinemu wus ana ing 
Asdod, tindak nglangkungi tlatah kono 

sarta ngabaraké Injil ana ing kutha-kutha 
kabèh nganti tekan Kaisaréa. 
LAnadéné Saulus atiné isih kebak 
pangancam sarta pangigit-igit arep 
matèni para muridé Gusti, banjur sowan 
ing ngarsané Imam Agung, 

Zlan nyuwun layang pangwasa kang 
arep digawa menyang papan-papan 
pangibadah ing Damsyik, supaya 
samangsa mrangguli wong lanang 
utawa wong wadon kang padha nganut 
Margining Gusti, banjur kena ditangkep 
lan digawa menyang Yérusalêm. 

3Sajroné lumaku iku, bareng wus 
cedhak kutha Damsyik, dumadakan nuli 
ana cahya tumlorong saka ing langit 
kang nglimputi wong mau. 

“Saulus banjur tiba ing lemah 
sarta krungu swara kang ngandikani 
mangkéné, "Saulus, Saulus, yagêné sira 
nganiaya Ingsun?" 

Atur wangsulané Saulus, "Paduka 
punika sinten, Gusti?" Pangandikané 
Gusti, "Ingsun iki Yésus, kang sira aniaya 
iku. 

@Nanging ngadega, lumebua ing kutha, 
ana ing kono sira bakal didhawuhi apa 
kang kudu sira lakoni." 

Anadéné wong-wong kang dadi 
kanthining lakuné, padha njenger, 
marga pancèn padha krungu swara mau, 
nanging ora weruh wong siji-sijia. 

#Saulus banjur ngadeg lan ngelèkaké 
mripaté, nanging ora bisa ndeleng 
apa-apa. Tumuli dituntun lumebu 
menyang Damsyik. 

Nganti telung dina lawasé anggoné 
ora bisa ndeleng sarta ora mangan lan 
ngombé. 

l0Ing Damsyik ana muridé Gusti 
jenengé Ananias, iku didhawuhi déning 
Gusti ing sajroning tetingalan, "Ananias!" 

ll Unjuké, "Kawula, Gusti." Dhawuhé 
Gusti, "Ngadega, menyanga lurung 
kang aran Lurung Kenceng, menyanga 
omahé Yudas, golèkana wong kang saka 
Tarsus kang jenengé Saulus, saiki lagi 
ndedonga, 

l2jan sajroning tetingalan weruh 
wong aran Ananias kang lumebu sarta 
numpangi tangan, supaya bisa ndeleng 
manèh." 

13 Ananias mangsuli, unjuké, "Gusti, 
kawula sampun mireng saking tiyang 
kathah bab tiyang punika, bilih kathah 
sanget piawon ingkang dipun tindakaken 

tumrap para suci kagungan Paduka 
ingkang wonten ing Yérusalèm, 

I4saha anggènipun mriki punika 
kalayan mundhi dhawuh saking para 
pangajenging imam supados nangkepi 
sakathahing tiyang ingkang nyebut asma 
Paduka." 

1> Ewadéné Gusti ngandika, "Sira 
mangkata, jalaran wong iki piranti 
pilihaningsun kanggo martakaké 
asmaningsun marang bangsa-bangsa 
liya sarta para raja lan wong-wong 
Israèl. 

l6 Ingsun piyambak bakal nuduhaké 
marang wong iku, sapira akèhing 
kasangsaran, kang bakal kasandhang 
awit saka asmaningsun." 

1 Ananias tumuli mangkat mrono lan 
lumebu ing omah kono. Saulus banjur 
ditumpangi tangan sarta tembungé, 
"Saulus, sadulurku, Gusti Yésus, kang 
wus ngatingal marang kowé ana ing 
dalan kang kokliwati, iku ngutus aku 
marani kowé, supaya kowé bisa ndeleng 
manèh lan kapenuhan ing Roh Suci." 

l8Padha sanalika, kaya-kaya banjur 
ana kulit tipis kang rupané mêmper sisik 
padha rontog saka mripaté, satemah 


KISAH PARA RASUL 9.19-24 58 


Saulus bisa ndeleng manèh, banjur 
ngadeg sarta kabaptis. 

19 Déné sawisé mangan, kakuwatané 
nuli pulih. (9-19b) Saulus ana ing 
satengahing para murid ing Damsyik 
sawatara dina. 

20Nalika iku Saulus iya martakaké bab 
Yésus ana ing papan-papan pangibadah 
sarta pratéla yèn Yésus iku Putraning 
Allah. 

21 Wong kabèh kang ngrungokaké 
padha éram lan ngucap, "Apa iku dudu 
sing ana ing Yérusalèm arep numpes 
wong kang nyebut jenengé Yésus iku, 
sarta tekané ing kéné iku apa ora 
sumedya nangkepi wong-wong mau 
banjur diladèkaké ing ngarsané para 
pangareping imam?" 

22 Nanging Saulus saya mundhak 
gedhé prabawané lan gawé judheging 
wong-wong Yahudi kang manggon ing 
Damsyik, jalaran anggoné awèh paseksi, 
menawa Yésus iku Mésias. 

23 Bareng wus sawatara dina, wong 
Yahudi padha ngrembug bab rancangan 
anggoné arep matèni Saulus. 

24Nanging sedya kang ala iku 
kaweruhan déning Saulus. Rina-wengi 

wong Yahudi padha jaga ing gapura- 
gapuraning kutha, supaya bisa matèni 
Saulus. 

2> Nanging ing wayah bengi banjur 
dipapag déning para muridé kaudhunaké 
saka bètènging kutha nganggo kranjang. 

26 Satekané Yérusalèm Saulus banjur 
ngudi bisané nunggal karo para murid, 
nanging kabèh padha wedi, awit padha 
ora ngandel, menawa Saulus iku uga 
wus dadi murid. 

27 Mung baé banjur ditampa déning 
Barnabas lan dilantaraké menyang 
ngarsané para rasul sarta padha 
dicaritani, bab anggoné Saulus ana ing 
dalan diketingali déning Gusti tuwin 
anggoné diparingi pangandika, apadéné 
anggoné memulang kalawan asmané 
Gusti kanthi kendel ana ing Damsyik. 

28 Saulus lestari tetunggilan karo para 
rasul ana ing Yérusalèm lan kanthi 
kendel memulang demi asmané Gusti, 

2Sapadéné uga rerembugan lan 
bebantahan karo para wong Yahudi kang 
basané Yunani, nanging wong-wong iku 
padha ngarah patiné. 

SO Mung baé, bareng bab iku 
kasumurupan déning para sadulur 

tunggal pracaya, banjur padha 
ngungsèkaké Saulus menyang Kaisaréa 
lan saka ing kono menyang Tarsus. 

3lAnadéné ing sawatara wektu 
pasamuwan ing satanah Yudéa, Galiléa 
lan Samaria kabèh kaanané tentrem, 
padha kabangun sarta padha wedi-asih 
marang Pangéran. Cacahé saya wuwuh 
akèh marga kapitulungan déning Roh 
Suci. 

32Nalika samana Pétrus tindak mider- 
mider, tetuwi menyang ngendi-endi. 
Panjenengané uga ngrawuhi para suci 
ing Lida. 

2SAna ing kono mrangguli wong kang 
aran Enéas, kang wis wolung taun 
nggluntung ana ing paturon amarga 
lumpuh. 

Wong iku dingandikani déning Pétrus, 
"Enéas, Yésus Kristus nyarasaké kowé; 
tangia lan paturonmu tatanen!" Sanalika 
iku uga wong mau banjur tangi. 

3s5Wong ing Lida lan Saron kabèh padha 
weruh wong mau, satemah banjur padha 
mratobat marang Gusti. 

36Ing Yopé ana murid wadon jenengé 
Tabita -- ing basa Yunani: Dorkas. 

Wong wadon iku akèh banget anggoné 
nindakaké kabecikan lan dedana. 

37 Nanging nalika samana wong iku lara 
banjur tilar-donya. Sawusé disucêni, 
layoné nuli diturokaké ana ing kamar 
ndhuwur. 

38 Lida iku cedhak karo Yopé. Bareng 
para murid padha krungu, yèn Pétrus 
ana ing Lida, banjur kongkonan wong 
loro sowan ing ngarsané, ngaturaké 
panyuwun mangkéné, "Kula aturi ênggal 
rawuh dhateng panggènan kula!" 

39 pétrus nuli énggal-énggal tindak 
bebarengan karo wong-wong mau. 
Bareng wis rawuh ing kana, banjur 
didhèrèkaké menyang kamar ndhuwur. 
Para warandha padha ngadeg ing 
sacedhaké apadéné kalawan nangis 
padha nuduhaké kabèh klambi lan 
sandhangan, gawéané Dorkas nalika isih 
urip. 

#ONanging kabèh nuli didhawuhi 
metu déning Pétrus. Panjenengané 
banjur jêngkèng lan ndedonga. Sawusé 
mangkono nuli minger ngadhepaké layon 
mau sarta ngandika, “Tabita, tangial" 
Tabita nuli melèk lan bareng ndeleng 
Pétrus, banjur njenggêlèk linggih. 

4#1Tumuli tangané diasta déning Pétrus, 
dibantu anggoné ngadeg. Sawisé 
mangkono nuli nimbali para suci lan para 
warandha sarta nedahaké, yèn wong 
wadon mau wis urip. 

42Lelakon iku sumebar ing sakutha 
Yopé sarta akèh wong kang padha dadi 
pracaya marang Gusti. 

43 Sawusé mangkono Pétrus isih lereb 
ana ing Yopé sawatara dina, ana ing 
omahé wong aran Simon, tukang 
walulang. 

10 1Ing Kaisaréa ana wong aran 

Kornélius, perwiraning pasukan 
kang diarani pasukan Italia. 

2Wong mursid, dalah sabrayaté kabèh 
ngabekti marang Allah, sarta akèh 
sedhekahé marang umat Yahudi tuwin 
tansah ndedonga marang Allah. 

Watara jam telu awan Kornélius ing 
sajroning tetingalan sumurup kalawan 
cetha ana malaékaté Allah kang lumebet 
ing oOmahélan ngandikani, "Kornélius!" 

4Kornélius mandeng marang malaékat 
mau lan matur kalawan wedi, "Wonten 
punapa, Gusti?" Paring wangsulané 
malaékat mau, "Sakèhing pandongamu 
lan sedhekahmu wus padha sumengka 

marang ngarsaning Allah sarta Allah 
ènget marang kowé. 

Déné saiki kongkonana wong sawatara 
menyang Yopé, methuk wong aran 
Simon, kang peparab Pétrus. 

Wong iku nginep ana ing omahé 
tukang walulang, kang jeneng Simon, 
omahé ing pinggir sagara." 

” Sapengkeré malaékat kang ngandikani 
mangkono mau, Kornélius banjur nimbali 
abdiné loro tuwin prajurit siji kang 
mursid, panunggalané kang tansah 
tetunggalan karo panjenengané, 

Ssarta sawisé diparingi katrangan bab 
sakabèhé, nuli padha diutus menyang 
Yopé. 

2Esuké nalika utusan mau isih padha 
ana ing dalan lan wus cedhak karo 
kutha, watara jam rolas awan, Pétrus 
minggah ing payon arep ndedonga. 

10 Banjur kraos luwé lan kepéngin 
dhahar, nanging nalika dhaharan lagi 
dicawisaké, dumadakan rohé kalimputan 
ing pangwaosing Allah. 

11 Panjenengané pirsa langit menga 
sarta banjur ana barang kang wujud 
lawon amba, poncoté papat katalènan, 
kaudhunaké menyang lemah. 


KISAH PARA RASUL 10.12-19. 64 


l2Lawon mau isi sakèhing kéwan kang 
sikilé papat, kéwan kang rumangkang 
sarta manuk. 

13Tumuli ana swara kapireng kang 
dhawuh, "Pétrus, ngadega, nyembelèha 
lan mangana kéwan-kéwan iku!" 

I14Nanging Pétrus munjuk, "Mboten 
Gusti, sabab kawula dèrèng naté nedha 
punapa-punapa ingkang haram saha 
najis." 

1> Tumuli kapireng swara manèh kang 
kaping pindhoné, dhawuh, "Apa kang wis 
kapangandikakaké halal déning Allah, 
aja kokarani haram." 

l6 Bab iku nganti kelakon kaping telu lan 
sawisé iku lawon mau banjur kaangkat 
menyang langit manèh. 

1 Nalika Pétrus isih judheg bab 
maknaning tetingalan kang mentas 
ditampèêni mau, wong-wong kang diutus 
déning Kornélius, sawisé takon-takon 
bab omah palerebané Pétrus, wus ana 
ing ngarep régol, 

18 sarta banjur ngundang sawenèhing 
wong lan takon, apa Simon kang peparab 
Pétrus lereb ana ing omah kono. 

19 Nalika Pétrus isih manggalih bab 
tetingalan mau, banjur dipangandikani 

déning Roh, "Lah ana wong telu nggolèki 
sira, 

20 mulané ngadega, mudhuna lan 
mangkata bebarengan karo wong-wong 
iku, aja mangu-mangu, sabab Ingsun 
kang ngutus wong-wong iku." 

21 pétrus banjur mandhap sarta 
ngandika marang wong-wong mau, 
"Inggih kula punika tiyang ingkang 
sampéyan padosi; punapa prelunipun 
sampéyan sami mriki?" 

22 Atur wangsulané, "Kornélius, perwira 
ingkang manahipun tulus saha ngabekti 
dhateng Allah, punapadéné ingkang 
sampun kondhang saé wonten ing 
antawisipun bangsa Yahudi, tampi 
wangsiting Allah lumantar malaékat suci, 
supados ngaturi rawuh panjenengan 
dhateng griyanipun saha mirengaken 
punapa ingkang badhé panjenengan 
ngandikakaken." 

“3Wong-wong mau banjur didhawuhi 
nginep ana ing kono. Esuké sawisé 
wungu, Pétrus tumuli tindak bebarengan 
karo wong-wong mau sarta ana wong 
Yopé sawatara kang ndhèrèkaké tindaké. 

24 Ésuké manèh tindaké wus tekan 
Kaisaréa, Kornélius wus ngentèni lan 

wus ngulemi sanak-saduluré lan para 
mitrané. 

25 Nalika Pétrus rawuh, Kornélius 
methukaké kambi sumungkem ing 
ngarsané sarta sujud. 

26Nanging diadegaké déning Pétrus 
kalawan dingandikani, "Kula aturi 
jumeneng, kula punika namung 
manungsa limrah." 

27 Pétrus nuli lumebet kambi ngandikan 
karo Kornélius lan pinanggih wong akèh 
kang wus padha nglumpuk. 

28Tumuli padha dingandikani 
mangkéné, "Panjenengan sadaya sami 
mangertos, bilih tiyang Yahudi punika 
dipun awisi sanget srawung kaliyan 
tiyang-tiyang ingkang sanès Yahudi 
utawi lumebet ing griyanipun. Nanging 
Allah sampun paring pitedah dhateng 
kula, bilih kula mboten dipun parengaken 
nyebut sok sintena najis utawi haram. 

29 Inggih punika sababipun kula lajeng 
mboten kawratan mriki. Pramila kula 
kepéngin sumerep, punapa sababipun 
déné kula panjenengan dhatengaken?" 

30 Aturé Kornélius, "Kawan dinten 
kapengker, ing wekdal kinten-kinten 
sami kaliyan sapunika, inggih punika 

jam tiga siyang, kula saweg ndedonga 
wonten ing griya. 

Sl Dumadakan wonten priya jumeneng 
ing ngajeng kula, pangagemanipun 
gumilap ingkang lajeng ngandika, 
“Kornélius, pandongamu wus 
kapiyarsakaké déning Allah lan 
sedhekahmu wus kaèngetan ana ing 
ngarsaning Allah. 

32 Mulané kongkonana wong menyang 
Yopé methuk Simon kang peparab 
Pétrus, kang lagi mondhok ing omahé 
Simon, tukang walulang, ing pinggir 
sagara.” 

3SAwit saking punika kula énggal- 
ênggal kéngkénan tiyang sowan 
panjenengan saha panjenengan sampun 
rawuh kalayan renaning penggalih. 
Sapunika kula sadaya sampun nglempak 
ing ngriki, wonten ing ngarsanipun Allah, 
badhé mirengaken punapa ingkang 
kadhawuhaken déning Allah dhateng 
panjenengan." 

34pétrus banjur medhar pangandika 
mangkéné, "Kula sampun mangertos 
saèstu, bilih Allah mboten mbédak- 
mbédakaken tiyang. 

3>Saben tiyang saking golongan 
bangsa punapa kémawon, ingkang 
ngabekti dhateng Pangéran saha 
ingkang nindakaken punapa ingkang 
leres, punika ndadosaken keparengipun 
Allah. 

S6punika pangandika ingkang 
kadhawuhaken dhateng tiyang- 
tiyang Israèl, nalika Panjenenganipun 
martosaken bab tentrem-rahayu lantaran 
Yésus Kristus ingkang jumeneng dados 
Gustinipun tiyang sadaya. 

37 Panjenengan sadaya sampun 
nguningani samukawis ingkang sampun 
kelampahan wonten ing saindenging 
tanah Yudéa wiwit saking Galiléa, 
sasampunipun baptisan ingkang 
kaundhangaken déning Yohanes, 

“8 inggih punika bab Yésus saking 
Nasarèt: anggènipun jinebadan déning 
Allah kalawan Roh Suci saha daya- 
pangwaos. Panjenenganipun tindak 
mider-mider kalayan nindakaken 
kasaénan sarta nyarasaken sakathahing 
tiyang ingkang kawasésa déning 
Iblis, amargi Allah nunggil kaliyan 
Panjenenganipun. 

SIWondéné kula sadaya punika sami 
dados seksi tumrap sadaya ingkang 
dipun tindakaken wonten ing tanahipun 
tiyang Yahudi saha ing Yérusalèm; 
wasana lajeng kasédanan sarana 
kagantung ing kajeng salib. 

4#O7Tng tigang dintenipun Yésus punika 
dipun wungokaken déning Allah saha 
sampun dados keparenging Allah, bilih 
Panjenenganipun lajeng ngatingal, 

41 mboten dhateng tiyang sabangsa 
sadaya, nanging namung dhateng 
para seksi, ingkang sadèrèngipun 
sampun katemtokaken déning Allah, 
inggih punika dhateng kula sadaya 
ingkang sampun ndhèrèk nedha lan 
ngombé kaliyan Panjenenganipun, 
sasampunipun Panjenenganipun wungu 
saking antawisipun tiyang pejah. 

42 Punapadéné Panjenenganipun 
sampun paring ayahan dhateng kula 
sadaya, martosaken dhateng tiyang 
sabangsa sadaya saha dados seksi, 
bilih inggih Panjenenganipun punika 
ingkang pinasthi déning Allah dados 
Hakim tumrap tiyang ingkang gesang 
saha ingkang pejah. 

43Inggih Panjenenganipun punika 
ingkang dipun seksêni para nabi 
sadaya, bilih sinten ingkang pitados 
dhateng Panjenenganipun, badhé tampi 
pangapuntening dosa margi saking 
asmanipun." 

4#4Nalika Pétrus lagi ngandika mangkono 
iku, wong kabèh kang ngrungokaké 
pangandika padha katedhakan Roh Suci. 

4> Sakèhing wong pracaya saka 
golongan tetakan kang ndhèrèkaké 
Pétrus, padha éram, jalaran padha 
sumurup, yèn Roh Suci iku uga 
kaparingaké marang bangsa-bangsa 
liya; 

#bamarga padha krungu anggoné 
wong-wong mau banjur padha guneman 
nganggo basa ilat lan ngluhuraké Allah. 
Pétrus banjur ngandika, 

4/ "Apa ana kang bisa ngalang-alangi 
wong-wong iki padha dibaptisi nganggo 
banyu, marga wus padha tampa Roh 
Suci kayadéné kita?" 

48 Banjur dhawuh, supaya wong-wong 
mau padha dibaptisi ing asmané Yésus 
Kristus. Sawusé iku nuli padha nyuwun, 
supaya Pétrus lereb ana ing kono 
sawatara dina. 

1 1 1 Para rasul lan sadulur-sadulur 

tunggal pracaya ing Yudéa padha 
krungu, menawa bangsa-bangsa liya uga 
nampani pangandikaning Allah. 

2 Bareng Pétrus rawuh ing Yérusalèm 
wong-wong golongan tetakan padha 
padudon karo panjenengané, 

3 pangucapé, "Panjenengan sampun 
lumebet ing griyanipun tiyang-tiyang 
ingkang mboten tetak saha dhahar 
sesarengan kaliyan tiyang-tiyang wau." 

“Nanging Pétrus banjur nerangaké 
samubarang kabèh kanthi runtut, 
pangandikané, 

"Kula saweg ndedonga wonten 
ing kitha Yopé, dumadakan roh kula 
kalimputan ing pangwaosipun Allah, 
kula lajeng sumerep tetingalan: wonten 
barang ingkang wujud lawon wiyar, 
gumantung ing poncotipun sekawan 
kaedhakaken saking langit ngantos 
dumugi ing ngajeng kula. 

Sareng kula tamataken, kula sumerep 
sawarnining kéwan wonten ing lebetipun, 
kéwan suku sekawan, kéwan wanan, 
kéwan rumangkang saha peksi-peksi. 

7 Kula lajeng mireng swanten ingkang 
ngandika dhateng kula: Ngadega, 
Pétrus, nyembelèha lan mangana! 

#Nanging kula matur, Mboten, Gusti, 
amargi dêrêng naté wonten barang 
ingkang karam utawi ingkang mboten 
resik, ingkang lumebet ing cangkem 
kawula.” 

2Ewadéné swanten saking swarga 
wau lajeng ngandika dhateng kula 
ingkang kaping kalihipun, “Apa kang 
kapangandikakaké déning Allah, menawa 
iku halal, aja kokarani haram!” 

l0Bab punika kalampahan ngantos 
kaping tiga, sadaya wau nunten 
kaangkat malih dhateng langit. 

11 Sanalika punika wonten tiyang tiga 
ingkang ngadeg ing sangajenging griya, 
ingkang kula sipengi; tiyang-tiyang wau 
utusan saking Kaisaréa murugi kula. 

12Kula nunten dipun ngandikani 
déning Roh, Mangkata bebarengan karo 
wong-wong iku lan aja mangu-mangu!” 
Sadhèrèk enem punika tumut. Sareng 
kula lumebet ing griyanipun tiyang wau, 

13 tiyang punika tumunten nyariyosaken 
dhateng kula sadaya, anggènipun 
sumerep malaékat jumeneng ing 

griyanipun saha ngandika dhateng 

piyambakipun, “Kongkonana wong 

menyang Yopé methuk Simon kang 
peparab Pétrus. 

141ku bakal awèh pawarta marang 
kowé, kang bakal nekakaké karahayon 
tumrap kowé dalah sabrayatmu kabèh.” 

1> Sareng kula wiwit wicanten, tiyang- 
tiyang wau lajeng sami katedhakan Roh 
Suci, sami kadosdéné kita kala rumiyin. 

l6 Kula nunten kèngetan dhateng 
pangandikaning Gusti, “Yohanes mbaptis 
nganggo banyu, nanging sira kabèh 
bakal kabaptis kalawan Roh Suci.” 

17 Dados manawi Allah maringaken 
rahmatipun dhateng tiyang-tiyang wau 
sami kadosdéné dhateng kula nalika 
kita wiwit pitados dhateng Gusti Yésus 
Kristus, kadospundi anggèn kula saged 
nulak karsanipun Allah?" 

18 Bareng krungu kang mangkono iku, 
pasamuwan banjur bisa nampa sarta 
padha ngluhuraké Allah, pangucapé, 
"Dadiné Allah uga paring pitobat marang 
bangsa-bangsa liya, kang nuntun 
marang urip." 

19 Kacarita marga saka panganiaya 
kang kelakon sawusé Stéfanus kaukum 

pati, akèh sadulur tunggal pracaya 
padha buyar nganti tekan Fénisia, Siprus 
lan Antiokhia, déné anggoné martakaké 
Injil mung marang wong Yahudi. 
2ONanging ana sawatara panunggalané 
wong Siprus lan wong Kiréné, kang teka 
ing Antiokhia lan banjur wawan-rembug 
karo wong-wong kang nggunakaké basa 
Yunani sarta martakaké Gusti Yésus. 

21 Astané Gusti nunggil karo wong- 
wong mau, satemah akèh kang padha 
dadi pracaya sarta mratobat marang 
Panjenengané. 

22 Pawarta bab wong-wong mau 
keprungu déning pasamuwan ing 
Yérusalêm; Barnabas banjur kautus 
déning pasamuwan menyang Antiokhia. 

23 Bareng wis rawuh ing kono lan pirsa 
sih-rahmating Allah, Barnabas bingah. 
Sarta paring pitutur marang wong-wong 
mau, supaya padha tetep setya marang 
Gusti, 

24 awit Barnabas iku saé penggalihé, 
kapenuhan ing Roh Suci lan pracaya. 
Temahan ana wong akèh kang padha 
kawuwuhaké ing pasamuwané Gusti. 

2> Barnabas banjur tindak menyang 
Tarsus madosi Saulus. Bareng wus 

pinanggih tumuli diajak menyang 
Antiokhia, 

26 sarta padha tetunggilan karo 
pasamuwan nganti sataun lawasé, 
sinambi memulang marang wong akèh. 
Ana ing Antiokhia kono para murid wiwit 
padha kasebut Kristen. 

27 Nalika samana ana nabi sawatara 
kang rawuh ing Antiokhia saka 
Yérusalêm. 

28 Ana siji kang asmané Agabus, 
jumeneng sarta marga saka kwaosing 
Roh ngandika, yèn ing saindenging jagat 
bakal katekan paceklik gedhé, kang iya 
kelakon nalika jamané Klaudius. 

29 para murid banjur padha mutus 
arep nglumpukaké sumbangan miturut 
kekuwatané dhéwé-dhéwé, bakal 
dikirimaké marang para sadulur tunggal 
pracaya ing Yudéa. 

SOIku iya kelakon lan banjur dikirimaké 
marang para pinituwa lumantar Barnabas 
lan Saulus. 

1 2 1 Kurang-luwih ing wektu iku, 

Hérodès wiwit tumindak keras 
marang wong pasamuwan sawatara. 

2 Panjenengané dhawuh nyédani 
Yakobus, sadhèrèké Yohanes, sarana 
pedhang. 

3 Bareng pirsa, menawa bab iku 
ndadèkaké senengé atiné wong Yahudi, 
banjur nglajengaké tindaké kang 
mangkono iku sarta dhawuh nahan 
Pétrus. Nalika iku pinuju dina riyaya Roti 
Tanpa Radi. 

#Bareng Pétrus wus dicepeng, Hérodès 
dhawuh supaya dikunjara kanthi dijaga 
déning prajurit patang regu, saben regu 
wong papat. Karsané, salebaré Paskah 
bakal kaladèkaké ing ngarepé wong 
akèh. 

“Iya kaya mangkono iku anggoné 
Pétrus katahan ana ing pakunjaran. 
Nanging pasamuwan kalawan adreng 
ndongakaké panjenengané marang 
Allah. 

Nalika bengi sadurungé kaladèkaké 
ing ngarepé wong akèh déning Hérodès, 
Pétrus saré kaapit déning prajurit loro, 
kabanda nganggo ranté loro, astané 
karanté karo tangané prajurit mau. 
Kejaba saka iku, ing ngarep lawang ana 
prajurit kang padha jaga. 

Dumadakan ana malaékaté Pangéran 
jumeneng ing sacelaké Pétrus lan sèl 
kono kapadhangan ing cahya. Malaékat 
mau banjur nyablèk Pétrus, supaya 
wungu kalawan ngandika, "Enggal 
tangia!" Rantêéné nuli ucul saka ing 
astané Pétrus. 

#Malaékat iku banjur ngandika, 
"Sabukana lan enggonen trumpahmul!" 
Iku iya ditindakaké. Malaékat tumuli 
ngandika, "Jubahmu anggonen lan 
ngetutna akul" 

Panjenengané iya banjur tindak 
medal ndhèrèkaké malaékat sarta 
ora pirsa, yèn apa kang ditindakaké 
déning malaékat iku kelakon temenan, 
rumangsané mung pirsa tetingalan. 

10 Bareng wus padha nglangkungi 
pajagan kapisan lan kapindho, nuli 
rawuh ing gapura wesi kang anjog ing 
kutha. Lawangé iku menga dhéwé. 
Bareng wus rawuh ing jaba, banjur 
padha tindak tekan pungkasaning dalan; 
dumadakan malaékat mau banjur nilar 
panjenengané. 

11 Bareng wus ènget kanthi cetha bab 
kawontenané, Pétrus nuli ngunandika, 
"Saiki aku ngerti temenan, yèn Gusti 

wus ngutus malaékaté sarta ngluwari 
aku saka ing astané Hérodès lan saka 
samubarang kabèh, kang dikarepaké 
déning wong Yahudi." 

12 Sawusé manggalih sadhéla, banjur 
tindak menyang omahé Maria, ibuné 
Yohanes kang uga karan Markus. Ing 
kono wong kang padha nglumpuk 
ndedonga, akèh. 

13 Bareng panjenengané nothok 
lawang régol, ana abdi wadon jenengé 
Rodé teka arep nyumurupi sapa kang 
thothok-thothok iku. 

l14Wong wadon mau ora pangling 
menawa iku swarané Pétrus, nanging 
marga saka bungahé, ora banjur 
ngengakaké lawang, nanging énggal- 
ênggal lumebu ngaturi pirsa, yèn Pétrus 
ana ing ngarep régol. 

1>Wong iku banjur dilokaké, "Kowé iku 
ngomyang." Ewasamono tetep anggoné 
matur, menawa iku nyata temenan. 
Banjur padha kandha, "Iku malaékaté." 

l6 Nanging Pétrus terus baé anggoné 
thothok-thothok. Bareng padha 
ngengakaké lawang lan ndeleng 
panjenengané, padha kagèt kaéraman. 

17 Nanging Pétrus tumuli paring sasmita 
sarana astané, supaya padha meneng, 
banjur padha dingandikani, kepriyé 
anggoné Gusti nuntun medal saka 
pakunjaran. Pangandikané, "Yakobus lan 
para Sadulur kita padha kandhanana bab 
iki." Banjur miyos lan tindak menyang 
panggonan liya. 

18 Fsuké para prajurit padha ribut-ribut, 
padha takon-tinakon apa kang wus 
kelakon ing ngatasé Pétrus iku. 

19 Hérodès banjur dhawuh madosi 
Pétrus, nanging ora ketemu, nuli dhawuh 
mriksa para kang jaga, kang wusanané 
padha dipatèni. Hérodêés nuli tindak saka 
Yudéa menyang Kaisaréa sarta lereb ana 
ing kono. 

20 Kacarita Hérodès duka banget 
marang wong Tirus lan Sidon. Wong- 
wong mau padha saiyeg bebarengan 
sowan menyang ngarsané sarta padha 
kelakon bisa ngrimuk Blastus, punggawa 
kraton, supaya mbiyantu wong-wong 
mau. Banjur padha nyuwun bedhami, 
awit nagarané iku olèh pangan saka 
wilayahé raja. 

211Ing dina kang wus katamtokaké, 
Hérodès ngagem busana keprabon 

banjur lenggah ing dhampar lan paring 
pangandika marang wong-wong mau. 

221Ing kono rakyat padha nampani 
pangandika iku kanthi surak-surak, sarta 
ngucap, "Punika swantening déwa, sanês 
swantening manungsal" 

23 Padha sanalika Hérodès banjur 
kagebag déning malaékating Pangéran, 
jalaran ora ngunjukaké pakurmatan 
marang Allah. Panjenengané sêda 
dipangan cacing-cacing. 

24 Kacarita pangandikané Allah 
saya sumebar lan saya akèh kang 
ngrungokaké. 

2> Barnabas lan Saulus, sawusé 
ngrampungaké kuwajibané, banjur 
kondur nilar Yérusalèm, Yohanes kang 
uga peparab Markus didhawuhi ndhèrèk. 
13 I Nalika iku ing pasamuwan 

Antiokhia ana nabi lan guru 
sawatara, yaiku: Barnabas lan Siméon 
kang karan Niger, lan Lukius wong 
Kiréné, sarta Menahèm, kang biyèn 
diemong bareng karo Hérodès raja 
wilayah, lan Saulus. 

2Ing sawijining dina, nalika lagi 
padha nindakaké pangibadah marang 
Gusti sarta pasa, Roh Suci ngandika, 

"Barnabas lan Saulus padha pijinen, 
supaya padha nglakoni ayahan, kang wis 
suntemtokaké tumrap sakaroné." 
sMulané banjur padha pasa lan 
ndedonga, sarta sawisé ditumpangi asta, 
sakaroné padha dililani mangkat. 

#Sakaroné, kang padha kautus déning 
Roh Suci iku, nuli tindak menyang 
Séléukia; saka ing kono padha lelayaran 
menyang Siprus. 

= Bareng wus rawuh ing Salamis, banjur 
padha martosaké pangandikaning Allah 
ana ing papan-papan pangibadahé 
wong Yahudi, sarta Yohanes ndhèrèkaké 
minangka pambantu. 

Nuli padha ndlajahi saindengé pulo 
mau, nganti tekan ing Pafos; ana ing 
kono kepanggih wong Yahudi, jenengé 
Baryésus. Iku dadi tukang sihir lan nabi 
palsu. 

“Apamanèh dadi mitrané gubernur 
ing pulo kono, priyagung kang lantip, 
asmané Sèrgius Paulus. Gubernur iku 
nimbali Barnabas lan Saulus sabab 
kepéngin mirengaké pangandikaning 
Allah. ; 

#Nanging Elimas -- mangkono 
jenengé tukang sihir mau -- ngalang- 

alangi sakaroné sarta mbudi-daya 
ngénggokaké supaya Gubernur aja 
nganti pracaya. 

Nanging Saulus, kang uga asma 
Paulus, kang kapenuhan ing Roh Suci, 
nuli mencerengi wong mau 

l0lan ngandika, "Hé, anak Iblis, kang 
kebak ing kaculikan lan piala, kowé iku 
mungsuhé sakèhing kayektèn, apa kowé 
ora uwis-uwis anggonmu ngingeraké 
Margining Pangéran, kang lenceng iku? 

11 Saiki delengen, astaning Pangéran 
nempuh marang kowé, kowé dadi picak, 
sawatara dina kowé ora bisa weruh 
srengéngé." Lan sanalika iku uga wong 
mau rumangsa kalimputan ing pedhut 
lan pepeteng, banjur grayah-grayah 
golèk wong kang nuntun. 

12 Ndeleng apa kang mentas kelakon 
iku, Gubernur banjur pitados, sarta 
kaéraman marga saka piwulangé Gusti 
iku. 

13 Paulus sakanthiné banjur tindak saka 
Pafos lan lelayaran menyang Pérga ing 
Pamfilia. Nanging Yohanes tumuli misah 
lan bali menyang Yérusalèm. 

14Saka Pérga padha nglajengaké 
tindaké menyang Antiokhia ing Pisidia. 

Bareng dina Sabat sakaroné tindak 
menyang papan pangibadah, tumuli 
lenggah ana ing kono. 

1> Sawisé angger-anggering Torèt 
lan kitabé para nabi kawaca, para 
punggawaning papan pangibadah padha 
kongkonan matur marang sakaroné, 
"Para Sadhèrèk, bokbilih panjenengan 
sami kagungan pangandika minangka 
pambangun saha panglipur tumrap 
umat punika, sumangga kula aturi 
ngandikakaken." 

16 Paulus banjur jumeneng sarta sawusé 
paring sasmita kalawan astané, nuli 
ngandika, "Para Sadhèrèk Israèl saha 
para ingkang sami ngabekti ing Allah, 
kula aturi sami midhangetaken. 

17 Allahipun bangsa Israèl sampun 
milih leluhur kita, tuwin kadadosaken 
bangsa ingkang ageng, nalika dados 
tiyang neneka wonten ing tanah Mesir, 
tumunten kairid medal saking nagari 
wau déning Panjenenganipun sarana 
ngangkat astanipun. 

18 salebetipun kawan dasa taun 
Panjenenganipun nyabari pratingkahipun 
wonten ing ara-ara samun. 

19 sarta sasampunipun nyirnakaken 
bangsa pepitu ing tanah Kanaan, 
Panjenenganipun lajeng mbagé-bagé 
tanah wau dhateng leluhur kita 
kadadosaken tanah pusaka. 

20 Sasampunipun watawis kawan atus 
sèket taun, lajeng kaparingan hakim- 
hakim ngantos dumugi ing jamanipun 
Nabi Samuèl. 

21 Sasampunipun makaten sami 
nyuwun kaparingana raja. Allah nunten 
maringi Saul, anakipun Kish, saking 
taler Bênyamin, laminipun sekawan dasa 
taun. 

22 Gasampunipun Saul kasingkiraken, 
Allah lajeng ngangkat Daud, 
kajumenengaken raja. Tumrap 
Daud punika, Allah sampun pratéla, 
“Ingsun wus manggih Daud, anaké Isai, 
wong kang ndadèkaké keparenging 
panggalihingsun sarta kang nglakoni 
sakèhing karsaningsun. 

23 Inggih saking trahipun punika, Allah 
-- ngetrepi kaliyan ingkang sampun 
kaprasetyakaken -- miyosaken Juru- 
wilujeng tumrap tiyang Israèl, inggih 
punika Yésus. 

24Nalika ngajengaken rawuhipun, 
Yohanes sampun ngatag-atag dhateng 
bangsa Israèl sadaya, supados sami 
mratobat saha kabaptis. 

2> Salajengipun, nalika Yohanes sampun 
mèh rampung anggènipun nindakaken 
ayahanipun, panjenenganipun ngandika 
makaten, “Aku iki kokkira sapa? Aku 
iki dudu Panjenengané. Sayektiné 
Panjenengané iku bakal rawuh sawisé 
aku. Nadyan nguculi agemé trumpah 
saka ing sampéyané baé, aku ora 
pantes”. 

26lah para Sadhèrèk ingkang kalebet 
trahipun Abraham, saha para ingkang 
sami ngabekti dhumateng Allah, 
kabar kawilujengan punika sampun 
kaparingaken dhateng kita. 

27 Para ingkang sami manggèn ing 
Yérusalêm saha para pangagengipun 
sami mboten purun ngakeni 
Yésus. Sarana anggènipun 
ndhawahaken paukuman pejah 
tumrap Panjenenganipun, sami dados 
kayektosaning pangandikanipun para 
nabi, ingkang kawaos ing saben dinten 
Sabat. 

28 Sanadyan tiyang-tiyang mboten 
manggih bab-bab ingkang njalari Yésus 
kaukum pejah, éwasemanten sami 
nyuwun sédanipun dhateng Pilatus. 

29 Saha sasampunipun sami nglampahi 
sadaya ingkang sinerat tumrap 
Panjenenganipun, Panjenenganipun 
lajeng kaedhakaken saking kajeng salib 
tuwin kasarèkaken. 

SONanging nunten kawungokaken 
déning Allah saking antawisipun tiyang 
pejah, 

3l sarta ngantos sawatawis wekdal 
anggènipun ngatingal dhateng para 
ingkang sami ndhèrèk Panjenenganipun 
saking Galiléa dhateng Yérusalèm. 
Inggih tiyang-tiyang punika ingkang 
sapunika sami dados seksinipun wonten 
ing sangajengipun umat punika. 

32Déné kula sadaya sapunika sami 
martosaken kabar-kabingahan dhateng 
panjenengan sadaya, inggih punika, 
bilih prajanjian ingkang kaparingaken 
dhateng para leluhur kita punika, 

33sampun dipun tetepi déning Allah 
tumrap kita, para turunipun, sarana 
anggènipun mungokaken Yésus, kados 
ingkang kaserat ing masmur ingkang 

kaping kalih: Sira iku Putraningsun! 
Ingsun wis jumeneng Ramanira ing dina 
iki. 

34Allah sampun mungokaken 
Panjenenganipun saking antawisipun 
tiyang pejah saha mboten badhé 
kapasrahaken malih dhateng karisakan. 
Bab punika kapratélakaken déning 
Pangéran wonten ing pangandikanipun, 
makaten: Ingsun bakal netepi prajanji- 
prajanji kang suci kang kena kapracaya 
tumrap sira, kang wis sunparingaké 
marang Daud. 

3> Awit saking punika wonten ing 
masmur sanêsipun pangandikanipun 
makaten: Paduka mboten badhé 
masrahaken Abdi Paduka ingkang suci 
dhateng karisakan. 

36 Awit Daud nglampahi karsaning 
Allah ing jamanipun, lajeng séda 
saha kasarêkaken nunggil kaliyan 
para leluhuripun, punapadéné pancèn 
kaulungaken dhateng karisakan. 

37 Nanging Yésus ingkang 
kawungokaken déning Allah, mboten 
ngalami makaten. 

38pPramila ndadosna ing kauningan, 
para Sadhèrèk, margi saking 

Panjenenganipun punika, panjenengan 
sadaya sami kawartosan bab 
pangapuntening dosa. Déning angger- 
anggeripun Musa, panjenengan mboten 
badhé saged kaleresaken. 

SIDéné wonten ing Panjenenganipun 
saben tiyang ingkang pitados, 
kaleresaken. 

4#OPramila sami kula aturi waspada, 
supados sampun ngantos kalampahan 
tumrap panjenengan punapa ingkang 
sampun kapangandikakaken wonten ing 
kitabipun para nabi, ingkang suraosipun: 

41 Padha diéling, hé wong kang padha 
seneng ngina, padha érama lan sirnaa, 
sabab Ingsun nindakaké pakaryan ing 
jamanira, yaiku pakaryan kang sira ora 
bakal ngandel, saupama dicaritakaké 
marang sira." 

42Nalika Paulus lan Barnabas miyos, 
wong-wong padha nyuwun supaya 
sakaroné ing dina Sabat candhaké karsa 
paring pangandika manèh bab mau. 

43 Sarampungé nindakaké pangibadah, 
wong Yahudi lan para wong kang ngenut 
agama Yahudi kang padha ngabekti 
marang Allah, padha ndhèrèkaké Paulus 
lan Barnabas; rasul loro iku padha paring 

piwulang lan pitutur marang wong-wong 
mau, supaya padha lestari dumunung 
ana ing sajroning sih-rahmaté Allah. 

#4Ing dina Sabat candhaké, mèh 
wong sakutha kabèh padha nglumpuk 
ngrungokaké pangandikaning Allah. 

4> Nanging bareng wong Yahudi padha 
weruh wong akèh iku, banget anggoné 
padha mèri lan karo misuh-misuh padha 
mbantah apa kang dingandikakaké 
déning Paulus. 

4##Nanging Paulus lan Barnabas 
kanthi kendel ngandika, "Pancèn 
pangandikanipun Allah punika kedah 
kawartosaken dhateng panjenengan 
sadaya langkung rumiyin, nanging 
panjenengan sami nampik lan nganggep 
mboten pantes tampi gesang langgeng. 
Pramila kula lajeng sami murugi 
bangsa-bangsa sanès, 

# awit dhawuhipun Pangéran dhateng 
kula kekalih, mekaten: Sira wus 
suntetepaké dadi pepadhang tumrap 
bangsa-bangsa liya, supaya sira dadi 
marganing karahayon nganti tumeka ing 
pungkasaning bumi." 

48 Krungu kang mangkono iku, wong 
kabèh kang saka panunggalané bangsa- 

bangsa liya padha bungah sarta padha 
ngluhuraké pangandikaning Pangéran, 
sarta wong kabèh kang kapasthèkaké 
déning Allah tampa urip langgeng, padha 
dadi pracaya. 

49 Pangandikané Pangéran banjur 
kawartakaké ing saindenging tanah 
kono. 

“OWong Yahudi padha ngojok-ojoki 
wong-wong wadon kajèn kéringan kang 
bekti marang Allah sarta para panggedhé 
ing kutha kono. Wong-wong mau banjur 
njalari anané panguya-uya marang 
Paulus lan Barnabas, temahan sakaroné 
padha ditundhung saka wilayah kono. 

“I Nanging, Paulus lan Barnabas nuli 
padha ngetabaké lebu kang ana ing 
samparané, minangka pamelèh marang 
wong-wong mau, banjur tindak menyang 
Ikonium. 

22Déné para murid ing Antiokhia padha 
kebak kabungahan lan kapenuhan Roh 
Suci. 

14 LAna ing Ikonium rasul 

sakaroné iya lumebet ing 
papan-pangibadahé wong Yahudi lan 
memulang, satemah wong Yahudi lan 

wong Yunani akèh kang padha dadi 
pracaya. 

2 Nanging wong-wong Yahudi kang 
nampik pawartosé, padha gawé panasing 
atiné wong-wong kang dudu Yahudi, 
temahan wong-wong mau padha ora 
seneng marang para Sadulur kang 
pracaya iku. 

sMulané Paulus lan Barnabas lereb 
ana ing kono nganti sawatara mangsa. 
Sakaroné padha memulang kanthi 
kendel, déné Gusti nyantosakaké 
pawartos bab sih-rahmaté iku sarana 
paring pangwaos, kanggo nganakaké 
pratandha-pratandha lan mukjijat- 
mukjijat. 

“Nanging golonganing wong akèh ing 
kutha kono pecah dadi loro; ana kang 
nganut wong Yahudi, lan ana kang 
nganut rasul-rasul iku. 

“Wong-wong Yahudi mau dalah para 
pangarepé, bebarengan karo para wong 
kang dudu Yahudi, banjur padha sarujuk 
bakal nyiksa lan mbenturi rasul loro mau 
nganggo watu. 

Bareng rasul-rasul mau nguningani 
bab iku, banjur sumingkir menyang 


KISAH PARA RASUL 14.7-13 92 


kutha-kutha ing Likaonia, yaiku Listra lan 
Dèrbé sarta ing wilayah sakiwa-tengené. 

Ana ing kono padha nerusaké 
martosaké Injil. 

8Ing Listra ana wong lanang kang 
mung lungguh baé, jalaran sikilé pepes, 
lumpuh wiwit lair mula, durung tau bisa 
lumaku. 

Nalika Paulus memulang, wong 
lumpuh iku ngrungokaké. Paulus 
mirsani lan nguningani, menawa wong 
mau kadunungan pangandel lan kena 
diwarasaké, 

l0banjur ngandika kalawan sora, 
"Ngadega jejeg!" Wong mau banjur 
mlumpat ngadeg lan mlaku mrana- 
mréné. 

11 Bareng wong akèh nyumurupi apa 
kang mentas ditindakaké déning Paulus, 
tumuli padha nguwuh-uwuh nganggo 
basa Likaonia, "Déwa-déwa wus padha 
tumedhak ing tengah-tengah kita dadi 
manungsa." 

12 Barnabas disebut Zéus, déné Paulus 
diarani Hèêrmès, amarga panjenengané 
kang paring pangandika. 

I3Imaming déwa Zéus, kang kuilé ana 
ing jaban kutha, nuli teka ing gapuraning 

kutha karo nggawa sapi-sapi lanang lan 
reroncèn kembang kang arep dicaosaké 
minangka kurban, bebarengan karo 
wong akèh. 

14 Mireng kang mangkono iku Barnabas 
lan Paulus banjur nyuwèk-nyuwèk 
agemané lan lumajeng menyang 
satengahing wong akèh iku kambi 
nywanten sora, 

15 "Para Sadhèrèk, kadospundi déné 
panjenengan sami tumindak makaten? 
Kula punika sami manungsa limrah 
kadosdéné panjenengan sadaya. 

Kula wonten ing ngriki punika prelu 
ngabaraken Injil dhateng panjenengan, 
supados panjenengan sami nilar 
tumindak ingkang tanpa gina punika 
saha lajeng mratobat dhateng Allah 
ingkang asipat gesang, ingkang sampun 
nitahaken langit kaliyan bumi saha 
saganten dalah saisinipun sadaya 
punika. 

l6Ing jaman kapengker bangsa 
sadaya anggènipun sami lumampah ing 
marginipun piyambak, dipun kèndelaken 
kémawon déning Allah, 

1 nanging Panjenenganipun inggih 
tansah ngatingalaken kamirahanipun, 

inggih punika srana maringi jawah 
sarta mangsa kamirahan dhateng 
panjenengan sadaya saking langit, sarta 
hasiling siti ing mangsanipun, dhateng 
panjenengan sadaya. Panjenenganipun 
paring tedha dhateng panjenengan sarta 
panggalih panjenengan tinuwukan ing 
kabingahan." 

18 Sanadyan para rasul padha ngandika 
mangkono, éwadéné mèh-mèh baé ora 
bisa menggak anggoné padha arep caos 
kurban marang para rasul iku. 

19 Nanging banjur ana wong Yahudi 
kang padha teka saka Antiokhia lan 
Ikonium, kang padha ngojok-ojoki 
wong akèh, wasana padha kèlu marang 
wong-wong iku. Paulus banjur dibenturi 
watu lan kasèrêd menyang sanjabaning 
kutha, jalaran dikira wus séda. 

2O Nanging bareng karubung déning 
para muridé, panjenengané nuli 
wungu lan banjur lumebet ing kutha. 
Esuké banjur tindak menyang Dèrbé 
bebarengan karo Barnabas. 

2l11Ing kutha Dèrbé kono, Paulus 
lan Barnabas padha ngabaraké Injil, 
temahan akèh kang padha pracaya 

marang Yésus. Sawusé iku, kondur 
menyang Listra, Ikonium lan Antiokhia. 

22Ana ing kutha-kutha mau, rasul 
sakaroné padha nyantosakaké atiné para 
kang pracaya marang Yésus sarta paring 
piweling, supaya padha mantep ing 
pracaya, apadéné padha dingandikani, 
menawa sadurungé bisa lumebu ing 
Kratoning Allah iku, kita kudu nglakoni 
kasangsaran. 

23 Ana ing saben pasamuwan para rasul 
mau padha netepaké pinituwa-pinituwa 
kanggo pasamuwan iku, lan sawusé 
ndedonga lan pasa, para pinituwa mau 
padha disaosaké marang Gusti, kang 
padha dipracaya iku. 

24 Sawisé mangkono tumuli ndlajahi 
saindenging Pisidia lan banjur rawuh ing 
Pamfilia. 

25Ana ing kono sakaroné padha 
nggelaraké pangandika ana ing Pérga, 
banjur tindak menyang Atalia. 

26 Saka kono padha lelayaran menyang 
Antiokhia; iya ana ing kono iku anggoné 
biyèn padha kasaosaké marang sih- 
rahmating Allah supaya wiwit nglakoni 
ayahan, kang saiki wus dirampungaké 
iku. 


KISAH PARA RASUL 14,.27-15.2 96 


27 Sarawuhé ing kono banjur 
nglumpukaké pasamuwan, padha 
dicariyosi bab samubarang kang wus 
katindakaké déning Allah lumantar 
sakaroné; apadéné bab anggoné Allah 
wus mengani lawanging pracaya marang 
bangsa-bangsa liya. 

28 Sakaroné padha lereb ing kono 
nganti rada suwé, nunggil karo para 
murid mau. 

1 5 Tumuli ana wong sawatara saka 

Yudéa teka ing Antiokhia, kang 
padha mulang marang para sadulur 
tunggal pracaya ing kono, mangkéné, 
"Manawi panjenengan sadaya mboten 
sami nglampahi tetak manut adat-tata- 
cara ingkang dipun warisaken déning 
Musa, panjenengan mboten badhé saged 
kawilujengaken." 

Nanging Paulus lan Barnabas banget 
anggoné padha nglawan lan mbantah 
panemuné wong-wong mau. Wekasané 
pasamuwan banjur mutus, Paulus lan 
Barnabas sarta warga pasamuwan liyané 
sawatara kautus menyang Yérusalèm 
nemoni para rasul lan para pinituwa, 
saprelu ngrembug bab mau. 

3Para utusan mau diuntapaké déning 
pasamuwan nganti tekan ing jaban 
kutha, banjur padha nglajengaké 
tindaké ngliwati Fénisia lan Samaria, 
sadalan-dalan padha nyariyosaké 
pamratobaté wong-wong kang dudu 
Yahudi. Iki banget ndadèkaké bungahé 
para sadulur tunggal pracaya ing kono. 

“Sarawuhé ing Yérusalèm, para utusan 
padha ditampa déning pasamuwan lan 
para rasul sarta para pinituwa, banjur 
padha nyariyosaké samubarang kabèh 
kang wis katindakaké déning Allah 
lumantar pandamelé. 

“Nanging nuli ana wong sawatara 
kang kalebu golonganing wong Farisi, 
kang wis manjing pracaya, kang padha 
ngadeg lan matur, "Ingkang sanès tiyang 
Yahudi kedah dipun tetaki saha dipun 
wajibaken netepi angger-anggeripun 
Musa." 

@Para rasul lan para pinituwa banjur 
padha nganakaké parepatan, ngrembag 
prakara iku mau. 

7 Bareng wus sawatara suwé anggoné 
padha bebantahan, Pétrus banjur 
jumeneng sarta ngandika, "Para 
Sadhèrèk, panjenengan sadaya sampun 

sami nguningani, bilih sampun wiwit kala 
rumiyin mila kula kapiji déning Allah 
saking antawis kita, supados lumantar 
kula bangsa-bangsa sanês sami mireng 
pawartos bab Injil satemah lajeng sami 
pitados. 

#Mangka Allah, ingkang nguningani 
manahing manungsa, sampun paring 
paseksi dhateng tiyang-tiyang wau, 
sarana sami kaparingan Roh Suci 
kadosdéné kita, 

punapadéné Panjenenganipun babar 
pisan mboten mbéda-mbédakaken 
tiyang-tiyang wau kaliyan kita, 
sasampunipun nucèkaken manahipun 
sarana pitados. 

l0 Pramila kadospundi déné 
panjenengan sadaya sami nyobi 
dhateng Allah kanthi patrap ngetrapaken 
momotan ing pundhakipun para murid, 
ingkang leluhur kita utawi kita piyambak 
mboten kiyat nyanggi? 

11 Kosok-wangsulipun, kita pitados 
bilih kita badhé tampi karahayon margi 
saking sih-rahmatipun Gusti Yésus 
Kristus kadosdéné sadhèrèk-sadhèrèk 
punika." 

12 Kabèh kang padha marepat 
banjur padha mêndel, tumuli padha 
mirengaké cariyosé Paulus lan Barnabas 
bab pratandha lan kaélokan kang 
katindakaké déning Allah lumantar rasul 
loro iku ana ing antarané bangsa-bangsa 
liya. 

13 Bareng Paulus lan Barnabas wus 
rampung anggoné cariyos, Yakobus 
banjur ngandika, "Para Sadhèrèk, sami 
kula aturi midhangetaken atur kula: 

14 Sadhèrèk Simon mentas 
nyariyosaken, bilih wiwit wiwitan 
mila Allah sampun ngatingalaken sih- 
rahmatipun, inggih punika anggènipun 
milih saking antawisipun bangsa-bangsa 
sanès wau, satunggaling umat kagem 
asmanipun. 

15Bab punika cocog kaliyan 
pangandikanipun para nabi, kados 
ingkang kaserat, suraosipun: 

16 Sawisé mangkono Ingsun bakal 
wangsul sarta mbangun manèh 
kémahé Daud kang wis runtuh, lan 
reruntuhané bakal sunbangun manèh 
sarta sunsantosakaké, 

17 supaya wong-wong liyané kabèh 
padha ngupaya marang Pangéran, 

mangkono uga bangsa liya kabèh 

kang tumrapé bangsa-bangsa mau 
asmaningsun kasebut, mangkono 
pangandikané Pangéran, kang nindakaké 
iku kabèh, 

18 kang wis kauningan wiwit sakawit. 

19 Awit saking punika pamanggih kula, 
kita sampun ngantos damel rekaosipun 
para sadhèrèk saking bangsa-bangsa 
sanès, ingkang sami mratobat dhateng 
Allah. 

20 Prayoginipun kita kintun serat 
dhateng sadhêèrèk-sadhêèrèk punika, 
supados sami nyirik tetedhan ingkang 
sampun kajemberaken déning brahala, 
saha nebihi lampah jina, punapadéné 
nyirik dagingipun kéwan ingkang 
pejahipun mboten karana kasembelèh, 
tuwin rah. 

21 Amargi sampun wiwit jaman rumiyin 
angger-anggeripun Musa punika 
kaundhangaken wonten ing saben kitha, 
saha dumugi sapriki ing saben dinten 
Sabat kawaos wonten ing papan-papan 
pangibadah." 

22Wasana para rasul tuwin para 
pinituwa sarta wong sapasamuwan 
kabèh padha netepaké milih wong 

sawatara saka ing antarané kang bakal 
kautus menyang Antiokhia, bebarengan 
karo Paulus lan Barnabas, yaiku Yudas 
kang peparab Barsabas lan Silas. Iku 
wong kang padha kajên ana ing antarané 
para sadulur tunggal pracaya. 

23 Para utusan mau padha digawani 
layang kang surasané, "Salam kula 
para rasul saha para pinisepuh, sarta 
para sadhèrèk panjenengan, katur para 
Sadhèrèk ing Antiokhia, Siria lan Kilikia 
ingkang aslinipun saking bangsa-bangsa 
sanès. 

24 Kula sampun sami mireng, 
bilih wonten tiyang sawatawis 
panunggilan kula, ingkang sami damel 
gorèhing panggalih saha damel kuwur 
panjenengan sarana piwulangipun, 
mangka mboten sami kula weling. 

2> Pramila kula sampun sami sarembag 
saha mutus kèngkènan tiyang sawatawis 
manggihi panjenengan sesarengan 
kaliyan sadhèrèk Barnabas tuwin Paulus 
ingkang kula tresnani, 

26 inggih punika sadhèrèk kalih ingkang 
sampun ngetohaken nyawanipun margi 
saking asmanipun Gusti kita Yésus 
Kristus. 

27 Wondéné ingkang kula kèngkèn 
sadhèrèk Yudas saha Silas, ingkang 
badhé ngaturaken kalayan lésan 
piweling ingkang kaserat punika dhateng 
panjenengan. 

28 Amargi Roh Suci lan kula sampun 
damel putusan, supados panjenengan 
sampun ngantos kabebahan nglangkungi 
ing samesthinipun: 

29 Sami nyirika sesajèning brahala, rah 
saha daging kêwan ingkang pejahipun 
mboten karana kasembelèh, punapadéné 
lampah jina. Punika sadaya manawi 
sami panjenengan singkiri, panjenengan 
sampun tumindak saé. Cekap samanten 
atur kula, mugi sami ginanjar wilujeng." 

30 Bareng wus padha pamitan, Yudas lan 
Silas padha bidhal menyang Antiokhia. 
Ana ing kono wong sapasamuwan banjur 
padha ditimbali marepat, layangé nuli 
diparingaké. 

31 Bareng wus diwaca, padha bungah 
awit layang mau isi panglipur. 

32Anadéné Yudas lan Silas, sarèhné 
iya nabi, mulané nganti sawatara suwé 
anggoné mituturi para sadulur tunggal 
pracaya lan nyantosakaké atiné. 

33Llan sawusé ana ing kono sawatara 
mangsa, banjur padha diaturi déning 
para sadulur kondur kanthi tentrem 
menyang ngarsané kang ngutus. 

34[Nanging Silas ngarsakaké isih 
kantun ana ing kono.) 

3> Paulus lan Barnabas anggoné ana 
ing Antiokhia nganti sawatara suwéné, 
padha bebarengan karo wong akèh 
liyané memulang sarta nggelaraké 
pangandikané Gusti. 

Nanging bareng wus sawatara 
lawasé Paulus banjur ngandika marang 
Barnabas, "Prayogané saiki kita padha 
bali niliki para Sadulur ing saben kutha, 
kang wis padha kita sebari pangandikané 
Gusti, kepriyé kaanané." 

37 Barnabas kepéngin uga ngajak 
Yohanes kang apeparab Markus; 

“8 nanging Paulus ngandika kanthi 
keras, Ora prayoga yèn ta ngajak wong 
kang wus ninggal lunga ana ing Pamfilia 
lan ora gelem diajak nyambut-gawé 
bebarengan. 

39 Bab iki ndadèkaké pasulayaning 
sakaroné, temahan padha pepisahan. 
Barnabas ngajak Markus lan banjur 
lelayaran menyang Siprus. 

4#0Déné Paulus milih Silas, lan sawusé 
kacaosaké déning para sadulur tunggal 
pracaya marang sih-rahmaté Gusti, 

#1banjur mangkat ndlajahi Siria lan 
Kilikia, sarta nyantosakaké pasamuwan- 
pasamuwan ing kono. 

1 6 1 Paulus uga rawuh ing Dèrbé 

lan Listra. Ing kono ana murid 
jenengé Timotius, ibuné wong Yahudi 
kang wus dadi pracaya, déné bapakné 
wong Yunani. 

2Timotius iku wis kaseksènan beciké 
déning para sadulur tunggal pracaya ing 
Listra lan ing Ikonium. 

3 Karsané Paulus, iku dadia kanthiné ing 
lampah. Paulus banjur dhawuh supaya 
Timotius ditetaki marga saka anané 
wong Yahudi kang padha ana ing wilayah 
kono, awit wong kabèh padha sumurup, 
yên bapakné iku wong Yunani. 

“Sajroné ndlajahi kutha-kutha iku, 
Paulus lan Silas padha masrahaké 
putusané para rasul lan para pinituwa 
ing Yérusalèm kalawan piweling supaya 
dièstokaké. 

Marga saka mangkono pasamuwan- 
pasamuwan padha kasantosakaké 

pracayané lan saya suwé saya wuwuh 
cacahé. 

#Tindaké nglangkungi tanah Frigia 
lan tanah Galatia, amarga dipambendgi 
déning Roh Suci nggelaraké Injil ana ing 
propinsi Asia. 

7 Sarawuhé ing Misia, banjur padha 
ngangkah lumebet ing Bitinia, nanging 
Rohé Yésus ora marengaké. 

#Bareng wus nglangkungi Misia, banjur 
tekan Troas. 

2Benginé Paulus mirsa tetingalan: 
ana wong Makédonia ngadeg lan matur 
marang panjenengané, "Panjenengan 
kula aturi nyabrang mriki saha mitulungi 
kula sadaya!" 

l0 Bareng Paulus wis mirsa tetingalan 
mau, aku kabèh banjur padha ngarah 
mangkat menyang Makédonia, awit 
marga saka anané tetingalan mau, 
aku padha namtokaké, yèn Allah wus 
nimbali kita kakarsakaké nggelaraké Injil 
marang wong-wong ing kono. 

1lAku banjur padha mangkat 
nunggang prau saka Troas, terus ngener 
Samotraké, lan ésuké nuli menyang 
Néapolis. 

12 Saka ing kono banjur padha menyang 
Filipi, kutha kawitan ing wilayah 
Makédonia, kalebu kutha-koloni Roma. 
Aku padha nginep ana ing kutha kono 
sawatara dina. 

12 Nalika dina Sabat aku padha 
menyang sanjabaning gapurané kutha, 
lumaku urut pinggir kali, banjur 
mrangguli papan pangibadahé wong 
Yahudi, kang manut pangiraku ana ing 
kono. Sawisé linggih, aku nuli padha 
rembugan karo wong-wong wadon kang 
padha ngumpul ana ing kono. 

14Ing antarané wong wadon 
panunggalané, jenengé Lidia, mèlu 
ngrungokaké. Wong mau dadi bakul 
kain wungu, pinangkané saka Tiatira, 
wong kang bekti ing Allah. Atiné wus 
binuka déning Gusti, mulané nggatèkaké 
marang apa kang kapangandikakaké 
déning Paulus. 

1> Sawisé kabaptis sabrayaté kabèh, 
banjur matur mangkéné, "Manawi 
panjenengan sampun sami manggalih, 
bilih kula saèstu pitados dhateng Gusti, 
sumangga sami kula aturi rawuh saha 
nyaré ing griya kula." Mangka banget 

panyuwuné, nganti aku kabèh padha 
nuruti. 

l6Ing sawijining dina nalika aku padha 
menyang papan pangibadahé iku, aku 
padha mrangguli batur wadon kang dadi 
juru-tenung kang njalari para bendarané 
olèh kauntungan akèh. 

17 Iku ngetutaké Paulus lan aku kabèh 
kalawan alok-alok, ujaré, "Wong-wong 
iku abdiné Allah kang Mahaluhur, kang 
martakaké dalaning karahayon marang 
kowé kabèh." 

l8Kang mangkono iku ditindakaké 
nganti pirang-pirang dina. Ananging 
bareng Paulus wis ora tahan manèh 
marang anané gangguan mau, nuli 
minger sarta dhawuh marang roh iku, 
"Atas asmané Yésus Kristus, dhawuhku 
marang kowé: Metua saka wong wadon 
iki." Sanalika iku uga roh mau iya banjur 
metu. 

19 Bareng para bendarané wong wadon 
mau weruh, yèn pangarep-arepé 
olèh kauntungan wis ilang, banjur 
padha nangkep Paulus lan Silas, padha 
diglandhang menyang pasar kaaturaké 
marang pamaréntah. 

20 Sawisé padha diajokaké ing ngarsané 
para panggedhéné kutha kono, nuli 
padha matur, "Tiyang punika sami damel 
ributing nagari kita ngriki, amargi sami 
tiyang Yahudi 

21 sarta sami mulangaken adat-tata- 
cara ingkang mboten kénging kita tampi 
utawi kita lampahi, awit kita punika 
tiyang Roma." 

22 Anadéné wong akèh iya padha 
mêlu nglawan marang Paulus lan Silas. 
Para panggedhéning kutha mau banjur 
dhawuh mblêjêdi pangagemané sarta 
nggebudgi. 

23 Sawusé digebagi bola-bali banjur 
padha dijeblosaké ing pakunjaran. 
Panggedhéné pakunjaran didhawuhi 
njaga kanthi ketat. 

24 Sarèhné mangkono préntahé, mulané 
sakaroné nuli dilebokaké ing kamar 
pakunjaran kang ana ing tengah dhéwé, 
sarta padha kabelok sikilé. 

2> Watara wayah tengah wengi Paulus 
lan Silas padha ndedonga kalawan 
ngidungaké pamuji marang Allah, 
déné wong ukuman liyané padha 
ngrungokaké. 

2êDumadakan banjur ana lindhu gedhé, 
pondhasiné pakunjaran nganti horeg; 
lan sanalika iku uga lawang-lawangé 
padha menga, lan ranténé wong kabèh 
padha ucul. 

27 Panggedhéné pakunjaran gragapan 
tangi lan bareng weruh lawangé 
pakunjaran padha menga, banjur 
ngunus pedhang arep nglalu, awit ngira 
yên wong-wong ukuman wus padha 
mlayu. 

28Nanging Paulus tumuli nywanten 
sora, pangandikané, "Sampun nyilakani 
badan piyambak, awit kula sadaya taksih 
wonten ing ngriki!" 

29 panggedhéné pakunjaran dhawuh 
nggawa obor lan lumayu mlebu, apadéné 
nuli sumungkem ana ing ngarsané 
Paulus lan Silas kalawan gumeter. 

SOTumuli padha diirid metu, karo matur, 
"Dhuh, para Sadhérék ingkang kula 
urmati, punapa ingkang kedah kula 
lampahi, supados wilujeng?" 

31 Banjur dingandikani, "Kula aturi 
pitados dhateng Gusti Yésus Kristus, 
temah panjenengan badhé wilujeng, 
panjenengan dalah brayat panjenengan." 

32 Banjur diwartani pangandikané 
Pangéran, samono uga wong saisiné 
omahé kabèh. 

33Ing waktu iku uga sakaroné padha 
diresiki tatuné, sarta ing bengi iku uga 
panggedhéné pakunjaran mau dalah 
kulawargané padha kabaptis. 

34Sakaroné banjur didhèrèkaké 
menyang omahé lan padha disegah. 
Panggedhéné pakunjaran mau banget 
bungahé, déné awaké dhéwé lan brayaté 
wus padha dadi pracaya marang Allah. 

35 Esuké, para panggedhéning kutha 
banjur utusan para bawahané 
nglantaraké dhawuh marang 
panggedhéné pakunjaran mangkéné, 
"Wong loro iku padha luwarana!" 

36 Panggedhéné pakunjaran banjur 
nerusaké dhawuh mau marang Paulus, 
aturé, "Para pangagenging kitha sampun 
paring dhawuh, supados panjenengan 
sami kaluwaran. Awit saking punika 
panjenengan sami kula aturi medal lan 
tindak kanthi wilujeng!" 

37 Nanging Paulus banjur paring 
pangandika marang wong-wong mau, 
"Kula sami tiyang Roma dipun gebagi 
wonten ing sangajengipun tiyang kathah 

tanpa dipun adili, lajeng kalebetaken ing 
pakunjaran. Sapunika kula sami badhé 
kaluwaran sidheman? Mboten kénging 
makaten punika. Para pangageng punika 
supados rawuh piyambak ngirid kula 
medal." 

38 Para bawahan mau banjur ngaturaké 
bab iku marang para panggedhéning 
kutha. Bareng padha mireng, yèn Paulus 
lan Silas iku wong Roma, temahan padha 
ajrih. 

39 Banjur padha rawuh nyuwun 
pangapura, sakaroné tumuli kairid medal 
sarta diaturi nilar kutha kono. 

4#OLan banjur padha nilar pakunjaran lan 
tindak menyang omahé Lidia, manggihi 
para sadulur tunggal pracaya ing kono, 
sarta sawisé paring panglipur sakaroné 
banjur padha tindak. 

1 7 1 Paulus lan Silas tumuli padha 

tindak langkung Amfipolis lan 
Apolonia, banjur tekan Tésalonika. Ing 
kono ana papan pangibadahé wong 
Yahudi. 

2Kaya adaté, Paulus nuli lumebet 
mrono, sarta nganti telung dina Sabat 
terus-terusan anggoné rerembagan karo 

wong Yahudi bab pêérang-pêéranganing 
Kitab Suci. 

3Panjenengané nerangaké lan 
nedahaké, yèn Mésias iku kudu 
nandhang sangsara lan wungu manèh 
saka ing antarané wong mati, banjur 
ngandika, "Menggah Mésias punika 
inggih punika Yésus, ingkang kula 
wartosaken dhateng panjenengan." 

“Ana sawatara panunggalané wong- 
wong mau kang padha yakin lan banjur 
manunggal karo Paulus lan Silas lan uga 
ana wong Yunani sawatara akèh kang 
padha bekti ing Allah, samono uga para 
wanita kang kajèn ora sathithik cacahé. 

Nanging wong-wong Yahudi iku padha 
mèri lan dibantu déning wong ala 
sawatara kang kluyuran ing pasar, padha 
gawé ribut sarta ngisruhaké kutha kono. 
Wong-wong iku padha nyerang omahé 
Yason, sedyané arep ngladèkaké Rasul 
Paulus lan Silas marang parepataning 
rakyat. 

@Nanging bareng padha ora ketemu, 
Yason lan sadulur sawatara padha 
diglandhang menyang ngarsané para 
panggedhéning kutha, kalawan nywara 
sora, "Tiyang-tiyang ingkang sampun 

sami damel ributing jagat sadaya punika 
ugi sampun sami dumugi ing ngriki, 

7 tuwin Yason punika nampèni tiyang- 
tiyang wau wonten ing griyanipun. 
Tiyang punika sami nglawan dhateng 
pranatan-pranatanipun Kaisar, sami 
mratélakaken, bilih wonten raja sanès, 
inggih punika Yésus." 

#Nalika wong akèh lan para 
panggedhéning kutha padha mireng, 
banjur padha ribut. 

Nanging bareng Yason lan sadulur- 
sadulur tunggal pracaya liyané padha 
masrahaké dhuwit tanggungan, banjur 
padha dililani mundur. 

l0ONanging ing bengi iku uga Paulus lan 
Silas diaturi déning para sadulur tunggal 
pracaya ing kono supaya énggal tindak 
menyang Béréa. Sarawuhé ing kono 
banjur padha tindak menyang papan 
pangibadahé wong Yahudi. 

1! Wong-wong Yahudi ing kutha kono 
atiné padha luwih longgar tinimbang 
para wong Yahudi ing Tésalonika, sabab 
padha nampani pangandika kalawan 
legawa sarta saben dina padha niti- 
priksa Kitab Suci supaya bisa sumurup, 
apa iku kabèh wis bener mangkono. 

12Akèh panunggalané kang dadi 
pracaya; uga ora sathithik panunggalané 
bangsa Yunani, lanang lan wadon kang 
kajèn. 

13 Nanging bareng wong-wong Yahudi 
ing Tésalonika padha ngerti, yèn 
Paulus ana ing Bêréa uga martakaké 
pangandikaning Allah, banjur padha 
teka mrono ngojok-ojoki lan nggorèhaké 
atiné wong akèh. 

I Nanging para sadulur tunggal pracaya 
banjur padha ngaturi Paulus supaya 
ênggal tindak menyang pasisir, déné 
Silas lan Timotius isih padha kantun ana 
ing Béréa. 

1> Wong-wong kang nguntapaké Paulus 
padha ndhèrèk tekan Aténa, banjur 
padha bali kalawan diwéêling supaya Silas 
lan Timotius énggal padha nusul. 

l6 Paulus sajroné ngentosi ana ing 
Aténa iku, banget sungkawa ing galih, 
amarga nguningani kutha kono kebak 
reca-reca brahala. 

17 Awit saka iku, ana ing papan 
pangibadah banjur wawan pangandika 
karo wong-wong Yahudi lan wong-wong 
kang padha bekti marang Allah, 

apadéné saben dina ana ing pasar karo 
wong-wong kang ketemu ana ing kono. 

I8Uga ana ahli pikir sawatara saka 
golongan Epikuros lan Stoa kang padha 
saraséhan karo panjenengané. Ana kang 
ngucap, "Apa ta kang arep dikandhakaké 
tukang ngocèh iku?" Nanging liyané 
kandha, "Sajaké wong iku nggiyaraké 
piwulangé déwa-déwa manca." Sabab 
kang diwartakaké iku Injil bab Yésus lan 
patangèn. 

19Wong-wong mau banjur padha 
ngaturi Paulus rawuh ing Aréopagus 
lan matur, "Punapa kula sami kepareng 
mirengaken piwulang énggal ingkang 
panjenengan wulangaken punika? 

20 Amargi kula sami panjenengan 
wartosi prakawis-prakawis ingkang 
anèh. Pramila kula sami kepéngin 
mangertos, punapa tegesipun punika 
sadaya." 

21 Wong-wong Aténa lan wong-wong 
manca kang padha manggon ing 
kono iku ora kober nindakaké bab 
liyané kajaba mung ngandhakaké lan 
ngrungokaké samubarang kang anyar. 

22 Paulus banjur jumeneng ana 
ing Aréopagus lan ngandika, "Para 

Sadhèrèk ing Aténa, kula sumerep, bilih 
panjenengan sadaya punika tumrap 
punapa kémawon sakalangkung bekti 
dhateng para déwa. 

23Amargi nalika kula mider-mider 
wonten ing kitha panjenengan 
saha ningali barang-barang ingkang 
panjenengan pundhi-pundhi, kula inggih 
mrangguli misbyah ingkang kaseratan 
makaten: Konjuk ing Allah ingkang 
mboten kasumerepan. Wondéné ingkang 
sami panjenengan sembah-sembah, 
sanadyan panjenengan mboten tepang 
punika, inggih punika ingkang badhé 
kula wartosaken. 

24 Allah ingkang nitahaken jagat 
saisinipun sadaya punika, sarèhning 
jumeneng Pangéraning langit lan bumi, 
pramila mboten dumunung wonten ing 
kuil-kujl damelanipun manungsa, 

25 sarta ugi mboten dipun ladosi 
tanganing manungsa, kados-kados 
Panjenenganipun kakirangan punapa- 
punapa; amargi inggih Panjenenganipun 
punika ingkang paring gesang sarta 
napas saha samukawis ingkang dados 
kabetahanipun manungsa sadaya. 

26 Bangsa lan umat sadaya punika 
kadadosaken déning Panjenenganipun 
saking tiyang satunggal, supados 
sami ngenggêni jagat punika sadaya, 
punapadéné Panjenenganipun sampun 
namtokaken mangsa-mangsa tuwin 
wates-watesing pamanggènipun. 

27 Punika supados tiyang sami 
madosi Panjenenganipun saha kanthi 
gagap-gagap sageda pinanggih 
kaliyan Panjenenganipun, sanadyan 
Panjenenganipun punika mboten tebih 
kaliyan kita piyambak-piyambak. 

28 Jalaran wonten ing Panjenenganipun, 
kita punika gesang, éêbah, lan wonten, 
kadosdéné ingkang ugi sampun 
kapratélakaken déning para pujangga 
panjenengan: Sabab kita punika ugi 
sami dados tedhak-turunipun Allah. 

29 Sarèhning kita punika tedhak- 
turunipun Allah, mila kita mboten 
kénging gadhah pamanggih, bilih 
kawontenanipun Allah punika kadosdéné 
pepethan emas, pérak utawi séla, 
ingkang kadamel srana kagunan saha 
kawasisanipun manungsa. 

SOTanpa ngèngeti malih dhateng 
jamanipun manungsa kirang 

pangretosan, Allah sapunika martosaken 
dhateng manungsa, bilih wontena ing 
pundi-pundia kémawon, tiyang sadaya 
kedah mratobat. 

3lAmargi Panjenenganipun sampun 
namtokaken dinten anggènipun 
badhé ngakimi jagat kanthi adil, 
lumantar Tiyang ingkang sampun 
kapiji; mawi dipun buktèkaken dhateng 
tiyang sadaya, srana anggènipun 
kawungokaken saking antawisipun 
tiyang pejah." 

3s2Wong-wong mau bareng krungu bab 
tanginé wong mati, banjur ana kang 
padha moyoki, lan ana liyané kang 
padha ngucap, "Sanès wekdal kémawon 
kula sami badhé mirengaken sesorah 
panjenengan bab punika malih." 

33 Paulus banjur tindak saka ing 
satengahé wong-wong mau. 

34 Ewasamono iya ana wong sawatara 
kang nunggal karo Paulus lan padha 
dadi pracaya, kayata Dionisius, 
warganing pradata Aréopagus, lan wong 
wadon kang aran Damaris, sarta uga 
wong-wong liyané bebarengan karo 
wong-wong mau. 

18 1 Sawisé mangkono Paulus banjur 
nilar Aténa, tindak menyang 
Korintus. 

ZAna ing Korintus kepanggih karo 
wong Yahudi jenengé Akwila, asalé saka 
Pontus, kang lagi baé teka saka Italia 
karo Priskila, somahé, sabab Kaisar 
Klaudius dhawuh, supaya wong Yahudi 
kabèh padha ninggal Roma. Paulus 
banjur pinarak ing omahé. 

3Sarèhné pagawéané padha, Paulus 
banjur manggèn ing kono. Sakaroné 
nyambutgawé bebarengan, amarga 
padha-padha tukang gawé kémah. 

“Saben dina Sabat, Paulus memulang 
ana ing papan pangibadah lan ngudi 
ngyakinaké wong-wong Yahudi lan 
wong-wong Yunani. 

= Bareng Silas lan Timotius rawuh saka 
Makédonia, Paulus bisa mligi nyebar 
pangandika sarta paring paseksi marang 
para wong Yahudi, yèn Yésus iku Mésias. 

@Nanging bareng wong-wong iku padha 
madoni lan nyenyamah, panjenengané 
nuli ngetabaké lebu kang ana ing 
pangagemané tuwin ngandika, "Getihmu 
nempuha marang awakmu dhéwé; aku 

resik, ora luput. Wiwit saiki aku bakal 
marani bangsa-bangsa liya." 

7? Sawisé mangkono banjur miyos saka 
kono, lan banjur tindak menyang omahé 
wong kang aran Titius Yustus, kang 
ngabekti marang Allah lan kang omahé 
sandhing papan pangibadah. 

#Nanging Krispus, panggedhéné papan 
pangibadah, dadi pracaya marang 
Gusti dalah sabrayaté sarta wong 
Korintus akèh, kang padha ngrungokaké 
pangandikané Paulus, banju r dadi 
pracaya, nuli padha kabaptis. 

2Ing sawijining bengi, Gusti ngandika 
marang Paulus sarana tetingalan, "Aja 
wedil Terusna anggonmu martakaké 
pangandika lan aja lèrèn! 

l0 Amarga Ingsun nunggal karo kowé 
lan ora ana wong kang bakal nyekel lan 
nganiaya marang kowé, awit umatingsun 
akèh ana ing kutha kéné." 

1! Mulané Paulus nganti sataun nem 
sasi anggoné manggèn ana ing kono 
sarta mulangaké pangandikané Allah 
ana ing satengahé wong-wong iku. 

12 Ananging bareng Galio jumeneng 
gubernur ana ing Akhaya, wong-wong 
Yahudi banjur bebarengan nglawan 

Paulus, lan ngadhepaké panjenengané 
ing pangadilan, 

l3aturé, "Tiyang punika mbudidaya 
ngyakinaken tiyang-tiyang supados 
ngabekti dhateng Allah kanthi patrap 
ingkang cengkah kaliyan angger- 
anggering Torèt." 

14 Bareng Paulus arep ngaturaké 
panjawab, Galio ngandika marang 
wong-wong Yahudi mau, "Hé, wong- 
wong Yahudi, saupama pandakwamu 
iku bab pelanggaran utawa kadursilan, 
wus samesthiné menawa aku nampani 
prakaramu, 

1> nanging menawa ana padudon 
bab tembung utawa jeneng, utawa 
angger-angger tumrap kowé kabèh, 
iku urusen dhéwé; aku emoh ngakimi 
prakara kang mangkono iku." 

l6 Banjur padha ditundhung saka 
pangadilan. 

1 Wong iku kabèh banjur nyekel 
Sostenès, panggedhéné papan 
pangibadah, lan digebugi ana ing 
pangadilan, nanging Galio babar pisan 
ora mreduli bab iku. 

18 Paulus isih lereb sawatara dina 
manèh ana ing Korintus, banjur pamitan 

marang para sadulur tunggal pracaya ing 
kono lan sawisé paras ana ing Kèngkréa, 
jalaran kagungan nadar, tumuli bidhal 
lelayaran menyang Siria. Priskila lan 
Akwila padha ndhèrèk. | 

19 Bareng wus rawuh ing Efesus, Priskila 
lan Akwila ditilar déning Paulus ana ing 
kono. Panjenengané piyambak lumebet 
ing papan pangibadah lan rerembagan 
karo wong-wong Yahudi. 

2OWong-wong mau padha nyuwun 
marang panjenengané, supaya karsa 
lereb sawatara suwé ana ing kono, 
nanging ora karsa. 

21 Panjenengané pamitan kalawan 
ngandika, "Kula badhé mriki malih, 
manawi Allah ngarsakaken.” Banjur 
bidhal saka Efesus. 

22 Bareng wus rawuh ing Kaisaréa 
sawusé munggah ing dharatan lan 
paring salam marang pasamuwan, nuli 
tindak menyang Antiokhia. 

23 Sawusé lereb sawatara dina ana 
ing kono, panjenengané banjur tindak 
manèh ndlajahi satanah Galatia lan 
Frigia kabèh, nyantosakaké atiné para 
murid. 

24Nalika samana ana wong Yahudi 
jenengé Apolos, asalé saka Alêksandria, 
teka ing Efesus. Iku wong kang micara 
lan kawruhé bab isining Kitab Suci 
mumpuni banget. 

25Wong iku wus tampa piwulang 
bab Margining Pangéran. Kalawan 
semangat sarta patitis anggoné 
nglairaké piwulangé bab Yésus, nanging 
kang disumurupi mung bab baptis manut 
piwulangé Yohanes. 

26 Anggoné wiwit memulang kalawan 
kendel ana ing papan pangibadah. 
Nanging bareng Priskila lan Akwila 
krungu, Apolos banjur diajak menyang 
omahé sarta diwènèhi katrangan kanthi 
cetha lan tliti bab Margining Allah. 

27 Sarèhné Apolos kepéngin nyabrang 
menyang Akhaya, sadulur-sadulur 
tunggal pracaya ing Efesus nuli nggawani 
layang kanggo para murid ing kono, 
supaya ditampa. Satekané ing Akhaya, 
marga saka sih-rahmaté Allah banjur 
dadi wong kang migunani banget tumrap 
para wong kang padha pracaya. 

28 Awitdéné kanthi semangat anggoné 
mbantah wong-wong Yahudi ana ing 
ngarepé wong akèh sarta mbuktèkaké 

adhedhasar Kitab Suci, menawa Yésus 
iku Mésias. 
I Nalika Apolos isih ana ing 

1 9 Korintus, Paulus wus ndlajahi 
tanah-tanah pagunungan lan rawuh ing 
Efesus. Ana ing kono panjenengané 
kepanggih karo murid sawatara. 

2Iku padha didangu mangkéné, 
"Punapa panjenengan sampun sami 
nampèni Roh Suci, nalika sami pitados?" 
Nanging banjur padha matur, "Dèrèng, 
malah kula dèrèng naté sami mireng, 
bilih Roh Suci punika wonten." 

3 Paulus nuli ndangu, "Manawi makaten, 
panjenengan sami kabaptis nganggé 
baptisan punapa?" Atur wangsulané, 
"Nganggé baptisanipun Yohanes." 

“Pangandikané Paulus, "Baptisanipun 
Yohanes punika baptisan pamratobat, 
sarta panjenenganipun lajeng ngandika 
dhateng tiyang kathah, bilih kedah 
pitados dhateng ingkang rawuhipun 
kantun, inggih punika Yésus." 

“Nalika padha krungu bab iku, banjur 
padha kabaptis ing asmané Yésus. 

@Lan nalika Paulus numpangi asta 
wong-wong mau, banjur padha 
katedhakan Roh Suci sarta padha wiwit 

guneman nganggo basa warna-warna 
tuwin padha medhar wangsit. 

Wong-wong mau gunggungé kira-kira 
ana rolas. 

#Sajroning telung sasi, Paulus rawuh 
ing papan pangibadah lan memulang 
kanthi tatag; sarana dhêbatan mbudi- 
daya supaya padha kadunungan 
kayakinan bab Kratoning Allah. 

2Ananging bareng ana sawatara kang 
wangkot lan tetep ora gelem diyakinaké, 
malah ngala-ala Margining Pangéran ana 
ing ngarepé wong akèh, Paulus banjur 
nilar wong-wong mau, para muridé 
dipisah saka wong-wong kang wangkot 
iku, sarta ing saben dinané memulang 
ana ing papan pamulangané Tiranus. 

10 Bab iki ditindakaké rong taun lawasé, 
satemah wong saisining propinsi Asia 
kabèh, wong Yahudi lan wong Yunani 
padha ngrungokaké pangandikané Gusti. 

ll umantar Paulus, Allah 
ngawontenaké mukjijat-mukjijat 
kang ngédab-édabi, 

12 malah nganti kacu utawa lawon kang 
tau diagem déning Paulus ditumpangaké 
ing wong lara, temahan dadi lan warasé 
sarta roh-roh jahat padha metu. 

13 Ana dhukun Yahudi sawatara kang 
mider-mider ing tanah kono, kang 
padha nyoba nyebut asmané Gusti 
Yésus tumrap wong kang kasurupan 
roh-roh jahat, kalawan ngucap, "Kowé 
daksupatani atas asmané Yésus, kang 
diwartakaké déning Paulus." 

I14Wong-wong kang nindakaké 
mangkono iku cacahé pitu, yaiku putrané 
pangareping imam Yahudi, kang asma 
Skéwa. 

1> Nanging roh jahat iku mangsuli, 
"Kang asma Yésus iku aku wis wanuh, 
lan Paulus aku wis weruh, nanging kowé, 
sapa kowé iku?" 

loWong kang kasurupan roh jahat 
iku banjur nubruk marang wong-wong 
mau, padha kalah rosa, mulané kalah, 
temahan kalawan kawudan lan ketaton 
padha lumayu saka omahé wong iku. 

17 Bab iku kasumurupan déning 
sakèhing wong ing Efesus, wong Yahudi 
lan wong Yunani, temah kabèh padha 
wedi, sarta asmané Gusti Yésus dadi 
saya kondhang. 

18 Akèh wong panunggalané kang 
wus padha pracaya, padha teka ana 

ing ngarepé wong akèh lan ngakoni 
panggawéné. 

12Uga akèh wong panunggalané kang 
wus tau nindakaké sihir, kang banjur 
nglumpukaké buku-bukuné lan diobong 
ana ing ngarepé wong akèh. Ajiné 
buku-buku iku ditaksir ana sèket èwu 
dhuwit pérak. 

20Marga saka mangkono iku, 
pangandikané Gusti saya sumebar lan 
saya gedhé wibawané. 

21 Sawusé kelakon iku mau kabèh, 
déning panuntuné Roh, Paulus kagungan 
karsa arep tindak menyang Yérusalèm 
nglangkungi Makédonia lan Akhaya. 
Pangandikané, "Sawisé mrono aku iya 
kudu weruh Roma." 

22 Banjur utusan pembantuné loro, 
yaiku Timotius lan Erastus, kadhawuhan 
ndhisiki menyang Makédonia, déné 
panjenengané piyambak kantun ana ing 
Asia sawatara mangsa. 

23 Nalika samana tuwuh kaributan 
gedhé marga saka Margining Pangéran. 

24Déné jalarané ana wong lanang 
tukang pérak jenengé Démêtrius, kang 
panguripané gawé pepethan pérak 
tetironing kuilé Dèwi Artêmis. Iku 

ngolèhaké kauntungan ora sathithik 
marang wong kang padha nunggal 
sapagawéan. 

2> Wong-wong iku padha diklumpukaké 
dalah para tukang-tukangé kang tunggal 
sapagawéan sarta padha dituturi 
mangkéné, "Hé, para Sadulur, kowé 
kabèh padha sumurup, yèn kecukupan 
kita iku marga saka pagawéan iki! 

26 Mangka saiki kowé padha sumurup 
lan krungu, yèn Paulus iki ora mung ana 
ing Efesus baé, nanging uga mèh ana 
ing saindenging Asia, wus mbebujuk lan 
nasaraké wong pirang-pirang kalawan 
mratélakaké, yèn apa kang digarap 
déning tanganing manungsa iku dudu 
déwa. 

27 Marga saka iku, ora mung pagawéan 
kita baé kang bakal ana sajroning bebaya 
dirêmêhaké déning wong, nanging uga 
kuilé Artémis, dèwi agung iku, bakal 
tanpa teges. Lan Artêmis piyambak, 
Artémis kang disembah-sembah déning 
wong-wong sa-Asia kabèh lan wong 
sajagat kang wus maju, bakal sirna 
kaluhurané." 

28 Wong-wong mau bareng krungu kang 
mangkono iku banjur padha banget 

nepsuné, sarta padha nywara sora, 
"Kaluhurna Dèwi Artémis, sesembahané 
wong Efesus!" 

22 Kaanan ing sakutha kabèh banjur 
dadi kisruh, wong-wong kabèh padha 
gumrudug menyang papan pagelaran- 
tontonan lan ngglandhang Gayus sarta 
Aristarkhus, sakaroné padha wong 
Makédonia, kang padha dadi kanca 
tindaké Paulus. 

30 Bareng Paulus arep tindak menyang 
satengah-tengahing wong akèh iku, 
dipenggak déning para muridé. 

sl Malah ana panggedhé sawatara kang 
asalé saka Asia, kang wis dadi mitrané 
Paulus, iku padha utusan ngèngetaké 
marang panjenengané, supaya aja tindak 
menyang papan pagelaran-tontonan. 

3s2Wong-wong kang padha nglumpuk 
ana ing papan iku padha bengok-bengok, 
ana kang nywara sora mangkéné, ana 
kang mangkono, sabab kaanané 
kumpulan iku kisruh ora karuwan, kang 
akèh malah padha ora sumurup apa 
preluné nglumpuk iku. 

33 Banjur ana wong kang jenengé 
Alêksander kang dipurih maju déning 
wong-wong Yahudi. Wong iku tampa 

katrangan saka wong akèh bab apa kang 
kelakon, banjur kumlawé tangané, arep 
awéh katrangan minangka panjawab 
marang wong akèh. 

S#Nanging bareng wong-wong padha 
ngerti, yèn iku wong Yahudi, banjur 
padha nywara sora bebarengan nganti 
suwéné kira-kira rong jam, "Kaluhurna 
Artémis, sesembahané wong Efesus!" 

3SNanging tumuli disirep déning 
panitraning kutha, pangucapé, "Hé, 
wong-wong Efesus! Sapa ta kang ora 
ngerti, yèn kutha Efesus iku kang 
rumeksa marang kuilé Dèwi Artémis, 
kang mahaagung, sarta recané kang 
tumurun saka langit? 

36Bab iku ora kena dibantah, mulané 
Sadulur kabèh, padha tenanga lan aja 
kesusu tumandang. 

37 Déné mungguh wong-wong kang 
padha kokgawa mréné, iku ora 
ngrampog kuilé sesembahan kita sarta 
ora nyenyamah asmané. 

38Dadi menawa Démétrius lan tukang- 
tukangé duwé prakara karo sawenèhing 
wong, rak wus ana pangadilan lan 
ana gubernur, dadi karebèn padha 
gugat-gugatan ana ing kono. 

SIDéné yèn ana bab liyané 
kang kokkarepaké, iku prayogané 
dirampungaké ana ing parepataning 
rakyat kang absah. 

#0 Amarga kita bakal padha nemu 
bebaya, yèn nganti ana pandakwa, 
menawa anggon kita ing dina iki padha 
gawé kaributan iki; awit ora ana dhasaré 
kang kena kanggo mbeneraké anané 
kumpulan kang kisruh ora karu-karuwan 
iki." 

41 Kalawan pitutur mangkono iku 
anggoné mbubaraké kumpulaning rakyat 
mau. 

20 1 Bareng kaributan wis sirep, 

Paulus tumuli nimbali para 
murid padha disantosakaké atiné lan 
sawisé pamitan banjur bidhal menyang 
Makédonia; 

2ndlajahi wilayah kono sarta 
nyantosakaké atiné para sadulur tunggal 
pracaya ing kono kalawan pitutur 
akèh-akèh. Banjur rawuh ing tanah 
Yunani. 

Sawusé telung sasi ana ing kono, 
panjenengané arep lelayaran menyang 
Siria. Nanging ing nalika iku, wong- 
wong Yahudi padha ngrancang arep 

nyédani panjenengané. Mulané banjur 
ngarsakaké kondur miyos Makédonia. 

4Tindaké didhèrèkaké déning Sopater 
anaké Pirus, wong ing Béréa, Aristarkhus 
lan Sekundus, sakaroné wong ing 
Tésalonika, Gayus saka Dèrbé, Timotius, 
lan wong loro saka Asia, yaiku Tikhikus 
lan Trofimus. 

“Nanging wong-wong iku padha 
mangkat dhisik lan ngentèni aku kabèh 
ana ing Troas. 

@Nanging sawusé riyaya Roti Tanpa 
Ragi, aku kabèh padha budhal lelayaran 
saka Filipi lan sajroné limang dina tekan 
Troas sarta ketemu karo sadulur-sadulur 
mau kabèh. Ana ing kono aku padha 
nginep pitung dina. 

“Nalika ing dina kapisan ing minggu 
iku, aku padha nglumpuk nyuwil-nyuwil 
roti. Paulus reraosan karo para sadulur 
tunggal pracaya ing kono, jalaran 
karsané arep bidhal ésuké. Anggoné 
ngandikan iku nganti tengah wengi. 

8Ing kamar ndhuwur kang padha 
dakanggo kumpulan iku, akèh lampuné. 

2 Ing kono ana wong nom-noman 
jenengé Eutikhus, linggih ing cendhéla. 
Sarèhné Paulus suwé banget anggoné 


KISAH PARA RASUL 20.10-15 133 


ngandikan, wong anom mau ora bisa 
nahan ngantuké, wasana kebacut turu, 
temahan tiba saka tingkat telu. Bareng 
digotong, wong mau wus mati. 

l0 Nanging Paulus banjur mandhap, 
ngrungkebi wong anom iku, dirangkul 
kalawan ngandika, "Aja padha kuwatir, 
wong iki isih urip." 

11 Bareng wangsul minggah, Paulus 
banjur nyuwil-nyuwil roti lan dhahar, isih 
ngandikan manèh nganti suwé, nganti 
mèh ésuk, banjur bidhal. 

12 Déné wong-wong padha ngeteraké 
wong nom-noman kang wus urip mau 
mulih, temahan kabèh padha banget 
anggoné kalipur. 

13Aku padha ndhisiki nunggang kapal 
lan lelayaran menyang Asos. Ana ing 
kono anggonku bakal padha methuk 
Paulus, awit piwelingé mangkono, déné 
panjenengané piyambak ngarsakaké 
tindak miyos ing dharatan. 

14 Bareng wis kepanggih karo aku 
kabèh ana ing Asos, banjur kadhèrèkaké 
menyang kapal, tumuli mbacutaké 
lelayaran menyang Mètjiléné. 

15 Sawusé bidhal saka kono, ésuké 
tekan sangarepé pulo Khios. Ing dina 

candhaké aku padha menyang Samos 
lan let sadina manèh tekan Milêétus. 

16 Paulus wus ngrancang ora bakal 
pinarak ing Efesus supaya aja kesuwèn 
ana ing Asia. Sabab karsané ngênggalaké 
tindaké, supaya sabisa-bisa ing dina 
riyaya Pêntakosta wis rawuh ing 
Yérusalêm. 

1 Marga saka iku Paulus banjur utusan 
wong saka Milêtus menyang Efesus 
nimbali para pinituwané pasamuwan. 

18 Satekané padha dingandikani 
mangkéné, "Kowé padha sumurup, 
kepriyé anggonku tetepungan karo kowé 
wiwit tekaku ana ing Asia iki; 

19 anggonku kalawan andhap-asor 
ngabdi marang Gusti. Sajroning 
pangabdi iku aku kerep banget 
ngetokaké eluh nganti crocosan sarta 
ngalami pangrantamé wong Yahudi 
pirang-pirang, kang arep matèni aku. 

20 Sanadyan mangkono, aku ora tau 
nglirwakaké apa kang migunani tumrap 
kowé kabèh. Kabèh wus dakcaritakaké 
lan dakwulangaké marang kowé, ana 
ing sangarepé wong akèh utawa ana ing 
pakumpulan-pakumpulan ing omahmu; 

2laku tansah ngyakinaké marang 
wong-wong Yahudi lan Yunani, supaya 
padha mratobat marang Allah sarta 
padha pracaya marang Gusti kita Yésus. 

22Nanging ing saikiné aku lelungan 
menyang Yérusalêm kayadéné tawanané 
Roh, aku ora ngerti apa kang bakal 
kelakon tumraping aku ana ing kana, 

23 kejaba kang diwedharaké déning Roh 
Suci marang aku ana ing saben kutha, 
yèn aku bakal kinunjara lan sinangsara. 

24 Ananging aku sathithik baé ora 
mreduli marang nyawaku, angger 
aku bisa tekan garis pungkasaning 
lakuku lan ngrampungaké bubuhan 
kang kaparingaké marang aku déning 
Gusti Yésus, iya iku neksèni bab Injilé 
sih-rahmating Allah. 

25 Apadéné saiki aku sumurup, yèn 
kowé bakal padha ora weruh aku manèh, 
kowé kabèh kang wis padha dakparani 
supaya dakwartani bab Kratoning Allah. 

2êMulané ing dina iki, aku pratéla 
marang kowé kalawan temen-temen, 
menawa aku resik, ora kalèpètan getihé 
sapa baé. 

27 Sabab aku ora nglirwakaké ing bab 
martakaké sakèhing karsané Allah 
marang kowé. 

28 Mulané awakmu sarta pepanthan 
kabèh padha reksanen, amarga kowé 
kang padha dipiji déning Roh Suci dadi 
pamong kang kakarsakaké ngengon 
pasamuwaning Allah kang kadarbé 
sarana rahé piyambak. 

29 Aku sumurup, yèn saungkurku bakal 
ana asu ajag kang galak kang padha 
nekani kowé lan kang ora ngêman 
marang pepanthan mau. 

SO Malah saka ing antaramu bakal ana 
wong kang padha muncul lan mulangaké 
prakara kang palsu, pamurihé supaya 
bisa nggèndèng para murid saka dalan 
kang bener tuwin banjur padha nganut 
marang wong-wong mau. 

Sl Mulané padha diwaspada lan padha 
diéling, yèn aku telung taun lawasé, 
anggonku rina-wengi ora kendhat- 
kendhat kalawan eluh mituturi marang 
kowé dhéwé-dhéwé. 

32Déné saiki kowé padha dakpasrahaké 
marang Gusti lan pangandikaning 
sih-rahmaté, kang kwasa mbangun kowé 
lan ngganjar marang kowé warisan kang 

katamtokaké tumrap wong kabèh kang 
wis kasucèkaké déning Panjenengané. 

33 pérak, emas utawa sandhangan, aku 
ora tau kepéngin, saka sapa baé. 

34Kowé dhéwé padha sumurup, yèn 
kalawan tanganku dhéwé anggonku 
nyambut-gawé, amrih bisané olèh 
apa kang dadi kabutuhanku sarta 
kabutuhané para kang padha mèêlu aku. 

3>Tumrap ing sadhéngah prakara aku 
wis awèh tuladha marang kowé, yèn 
wong padha kuwajiban nyambut-gawé 
mangkono kagawé mbiyantu wong-wong 
kang sèkèng sarta kudu éling marang 
pangandikané Gusti Yésus, sabab 

Panjenengané piyambak wis ngandika: 
Luwih begja wong wèwèh, katimbang 
karo nampani." 

36 Sawisé ngandika mangkono 
Paulus banjur jèngkèng lan ndedonga 
bebarengan karo wong-wong mau 
kabèh. 

37 Wong kabèh padha nangis 
sesenggrukan lan banjur padha 
ngrangkul Paulus kalawan ngambungi 
bola-bali. 

S8Kabèh padha susah, apa manèh 
marga ana pangandikané, yèn bakal 

padha ora sumurup marang pasuryané 
manèh. Nuli padha nguntapaké 
panjenengané menyang kapal. 

2 1 1 Sawisé aku padha pamitan karo 

para pinituwané pasamuwan 
ing kutha Efesus, prauné nuli mangkat 
nyabrang menyang pulo Kos. Ésuké aku 
padha tekan pulo Rodhos. Saka kono 
aku padha terus layaran menyang kutha 
Patara. 

2Ing kutha Patara kono ana kapal sing 
arep mangkat menyang tanah Fénisia. 
Aku padha nunggang kapal mau, nuli 
mangkat. 

SAku padha tekan panggonan sing saka 
kono bisa weruh pulo Siprus. Aku banjur 
padha ngidul nganti tekan tanah Siria. 
Ing kutha Tirus aku padha mudhun, 
sebab ana ing kutha kono prauné kudu 
bungkar momotané. 

4Ing kutha Tirus kono aku padha 
kepethuk karo sedulur Kristen sawetara, 
nuli nginep ana ing omahé para sedulur 
mau, lawasé nganti seminggu. Merga 
olèh wangsité Pangéran, para sedulur 
mau padha mènèhi weruh marang Rasul 
Paulus, supaya aja lunga menyang kutha 
Yérusalêm. 

“Nanging bareng wis tekan mangsané, 
aku banjur padha nerusaké laku. Para 
sedulur mau kabèh, saanak-bojoné, 
padha nguntapaké aku tekan sanjabané 
kutha. Ana ing gisik aku padha jèngkèng 
ndedonga. 

Sawisé padha andum slamet, aku 
banjur padha munggah ing prau, lan 
para sedulur mau padha mulih. 

Aku padha mbanjuraké laku saka 
kutha Tirus, menyang kutha Ptolémais. 
Aku padha tilik para sedulur Kristen sing 
ana ing kono, sarta nginep ing kono 
sewengi. 

SEsuké nuli mangkat menèh nganti 
tekan kutha Kaisaréa. Ing kono aku 
padha nginep ana ing omahé guru 
Injil, sing aran Filipus. Filipus kuwi 
panunggalané wong pitu sing biyèn 
ditetepaké dadi juru-tulung ana ing 
kutha Yérusalèm. 

2 Filipus mau duwé anak prawan papat, 
sing uga padha ngabaraké Injilé Gusti 
Allah. 

l0 Sawisé ana ing kono seminggu 
lawasé, nuli ana nabi teka saka Yudéa, 
jenengé Agabus. 

11 Agabus mau marani aku sakanca, nuli 
njupuk sabuké Rasul Paulus. Sabuk mau 
dienggo nalèni sikil lan tangané dhêwé, 
karo muni: "Mengkéné pangandikané 
Gusti Allah: “Wong sing duwé sabuk iki 
bakal dibanda kaya mengkéné iki ana 
ing kutha Yérusalèm déning wong-wong 
Yahudi, lan wong kuwi bakal dipasrahaké 
marang bangsa liya." 

12 Bareng aku padha krungu sing 
mengkono mau, aku lan para sedulur 
kabèh nuli padha ngandhani Rasul 
Paulus, supaya mbatalaké enggoné arep 
lunga menyang kutha Yérusalêm. 

13 Nanging Rasul Paulus mangsuli: 
"Yagéné kowé padha nangis lan ngrimuk 
aku? Aku wis cumadhang ora mung 
dibanda waé, malah senajan nganti 
dipatèni pisan ana ing kutha Yérusalèm 
krana Gusti Yésus aku lila." 

14Aku padha ora bisa ngeluk karepé 
Rasul Paulus, mulané aku mung padha 
sumarah, karo muni: "Muga apa sing 
bakal kelakon kuwi kersané Gusti Allah." 

15 Sawisé ana ing kono sawetara 
dina, aku banjur padha ngringkesi 
barang-barangku lan mangkat menyang 
kutha Yérusalèm. 

l6 Ana sedulur Kristen sawetara saka 
kutha Kaisaréa sing mèêlu ngeteraké 
aku sakanca menyang omahé Manason, 
sing arep padha dakinepi. Manason kuwi 
asalé saka pulo Siprus, lan klebu wong 
Kristen sing kawitan. 

1 Nalika aku sakanca tekan kutha 
Yérusalèm, para sedulur Kristen ing kono 
padha mbagèkaké klawan bungah. 

18 Ésuké Rasul Paulus karo aku 
kabèh tilik Yakobus. Para pinituwané 
pasamuwan kabèh uga padha teka. 

19 Rasul Paulus nuli awèh salam, sarta 
nyritakaké apa waé sing ditindakaké 
déning Gusti Allah ing antarané wong 
kapir lantaran dhêwèêké. 

20Krungu critané Rasul Paulus sing 
mengkono mau, wong kabèh nuli padha 
memuji asmané Gusti Allah. Sawisé kuwi 
wong-wong mau banjur padha kandha 
marang Paulus mengkéné: "Sedhêrèk 
Paulus, kula aturi mirengaken atur 
kula! Ing ngriki wonten pinten-pinten 
èwu tiyang Yahudi ingkang pitados 
dhateng Gusti Yésus, lan ugi sami netepi 
Torêtipun Nabi Musa. 

21 Nanging para sedhèrèk wau mireng 
kabar bilih Panjenengan wonten ing 

negari manca mulang dhateng sedaya 
tiyang Yahudi ingkang wonten ing ngrika, 
supados mboten sami nurut dhateng 
Torêtipun Nabi Musa, lan mboten sami 
netaki anak-anakipun, utawi nganut adat 
tata-caranipun tiyang Yahudi. 

22 Gedhèrèk-sedhèrèk wau temtunipun 
inggih sami mireng bilih panjenengan 
rawuh. Samenika lajeng kadospundi, 
menapa ingkang prelu kita tindakaken? 

23 Kula sami mrayogèkaken, 
panjenengan kersaa nindakaken 
panyuwun kula sedaya, mekaten: Ing 
ngriki wonten sedhèrèk sekawan ingkang 
sami gadhah nadar. 

24 Panjenengan kula aturi sesarengan 
kaliyan sedhèrèk-sedhêèrèk menika 
nindakaken tata-cara sesuci, lan mbayar 
ragadipun, supados para sedhèrèk wau 
saged sami nyukur rambutipun. Srana 
mekaten sageda cetha tumrap tiyang 
sedaya, billih menapa ingkang dipun 
pireng bab panjenengan menika mboten 
leres, malah ketitika bilih panjenengan 
piyambak inggih netepi Torètipun Nabi 
Musa. 

2>Tumrap tiyang-tiyang sanès Yahudi, 
kita pancèn sampun kintun serat, 

ingkang ngewrat putusan kita sedaya, 
bilih para sedhèrèk wau dipun awisi 
nedha tetedhan ingkang dipun anggé 
sajên dhateng brahala, nedha rah utawi 
kéwan ingkang pejahipun srana dipun 
tekak; mekaten ugi sami dipun awisi 
lampah jina.” 

26 Fsuké Rasul Paulus nuli ngajak 
wong papat mau, lan sawisé nindakaké 
sesuci bebarengan, miturut tata-carané 
wong Yahudi, banjur padha mlebu ing 
Pedalemané Allah. Ana ing kono padha 
ngumumaké pira lawasé wektu pasucèn, 
apa déné kurban tumrap wong siji-sijiné 
kang bakal disaosaké. 

27 Ngarepaké genep pitung dina entèké 
mangsa sesuci mau, ana wong Yahudi 
sawetara saka ing tanah Asia padha 
weruh Rasul Paulus ana ing Pedalemané 
Allah. Wong-wong mau nuli ngojok-ojoki 
wong akèh supaya nyekel Rasul Paulus. 

28Wong-wong mau padha nguwuh- 
uwuh mengkéné: "Sedhèrèk-sedhèrèk, 
tiyang Israél, nyuwun tulung! Menika 
tiyangipun, ingkang késah dhateng 
pundi-pundi memucal, supados 
tiyang sedaya nglawan bangsa 
Israêl lan Torêtipun Nabi Musa sarta 

Pedalemanipun Allah menika. Samenika 
tiyang menika ugi ngajak tiyang- 
tiyang kapir sami mlebet wonten ing 
Pedalemanipun Allah, lan srana mekaten 
damel najisipun Pedalemanipun Allah!" 

29 Enggoné padha muni mengkono mau 
merga padha weruh Trofimus, wong 
Efesus, ana ing Yérusalèm, bebarengan 
karo Rasul Paulus. Dikira yên Rasul 
Paulus sing ngajak Trofimus mau mlebu 
ing Pedalemané Allah.) 

sOWong sakutha kabèh banjur gègèr, 
lan kabèh padha kemrubut ngumpul. 
Rasul Paulus nuli dicekel lan diglandhang 
metu saka Pedalemané Allah. Lawangé 
Pedalemané Allah nuli énggal-énggal 
ditutup. 

31 Bareng wong akèh sing gawé gègèr 
mau lagi nyoba arep matèni Rasul 
Paulus, komandhané tentara Rum 
krungu, yèn sakutha Yérusalèm kabèh 
lagi brontak. 

32Ganalika komandhan mau teka, 
nggawa perwira lan prejurit sawetara lan 
énggal-énggal nglabrag wong akèh mau. 
Bareng padha weruh para prejurit lan 
komandhan teka, wong-wong mau nuli 

padha lèrèn enggoné nggebugi Rasul 
Paulus. 

33Komandhan mau marani Rasul 
Paulus, nuli prêntah supaya Rasul Paulus 
tangané diranté loro-loroné. Sawisé kuwi 
komandhan mau banjur takon marang 
wong-wong sing ana ing kono: "Wong 
kuwi sapa, lan apa sing ditindakaké?" 

341Ing antarané wong akèh mau ana 
sing kandha mengkéné, ana sing kandha 
mengkono. Sarèhné kisruh banget, 
nganti komandhan mau ora bisa olèh 
ketrangan sing sanyatané. Mulané 
banjur préntah, supaya Rasul Paulus 
digawa menyang bètèng. 

3> Bareng tekan undhak-undhakané 
bètèng, Rasul Paulus kepeksa disunggi, 
sebab wong-wong sing padha gawé 
rusuh mau ambyuk dhesek-dhesekan. 

SO Karo nguwuh-uwuh: "Wong kuwi 
dipatèni waé!" 

37 Nalika arep digawa mlebu déning 
para prejurit ana ing bètèng, Rasul 
Paulus kandha karo komandhané 
pasukan: "Menapa kula kepareng matur 
sekedhik?" Komandhan mau nuli takon: 
"Menapa panjenengan ngertos basa 
Yunani? 

s8Menawi mekaten panjenengan 
menika sanès tiyang Mesir ingkang 
dèrèng dangu menika miwiti 
pembrontakan lan mbekta bala 
tiyang kawan èwu dhateng ara-ara 
samun?" 

S2Wangsulané Rasul Paulus: "Kula 
menika tiyang Yahudi dipun lairaken 
wonten kitha Tarsus, ing tanah Kilikia, 
warga kitha ingkang kesuwur menika. 
Kula nyuwun dipun parengaken 
nyukani katerangan sekedhik dhateng 
tiyang-tiyang menika." 

#OKomandhan mau ngidini lan Rasul 
Paulus nuli ngadeg ana ing undhak- 
undhakan, mènèhi sasmita nganggo 
tangané. Bareng wong kabèh wis 
meneng, Rasul Paulus nuli mênèhi 
ketrangan marang wong akèh mau 
nganggo basa Ibrani, mengkéné: 

2 2 1 "Sadhèrèk-sadhèrèk saha 

Bapak-bapak, sumangga 
sapunika sami kula aturi midhangetaken 
panjawab kula dhateng panjenengan." 

2 Nalika wong akèh krungu anggoné 
ngandika ngagem basa Ibrani, saya 
mundhak tenangé. Panjenengané banjur 
ngandika, 

3 "Kula punika tiyang Yahudi, kalairan 
Tarsus ing tanah Kilikia, nanging ageng 
kula wonten ing kitha ngriki, kadhidhik 
kalayan tliti déning Gamaliêl ing bab 
netepi angger-anggeripun para leluhur 
kita, satemah kula lajeng dados tiyang 
ingkang mempeng ing pangabekti 
dhateng Allah, kados panjenengan 
sadaya punika. 

“Punapadéné tiyang-tiyang ingkang 
sami nganut Margining Pangéran punika, 
sami kula kuya-kuya ngantos pejah; 
jaler-èstri sami kula tangkepi tuwin kula 
lebetaken dhateng pakunjaran. 

“Menggah prakawis punika 
panjenenganipun Imam Agung 
saha Pradataning Pinisepuh sapepakipun 
sami saged paring paseksi, kula inggih 
kaparingan serat-serat kanggé para 
Sadhèrèk ing Damsyik, lajeng késah 
mrika badhé nangkepi tiyang-tiyang ing 
ngriku, ingkang sami nganut Margining 
Pangéran wau, badhé kula bekta dhateng 
Yérusalêm supados sami kaukum. 

@Nanging sareng lampah kula sampun 
celak Damsyik, ing wanci siang, 
dumadakan wonten cahya ingkang 
tumlorong saking langit nglimputi kula. 

7 Kula lajeng dhawah ing siti saha 
mireng swanten ingkang ngandika 
dhateng kula makaten: Saulus, Saulus, 
yagéné sira nganiaya marang Ingsun? 

SAtur wangsulan kula: Paduka punika 
sinten, Gusti? Pangandikanipun: Ingsun 
iki Yésus saka Nasarèt, kang sira 
kuya-kuya. 

?Tiyang-tiyang ingkang sami 
sesarengan kaliyan kula, inggih sumerep 
cahya wau, nanging swantening 
Panjenenganipun ingkang ngandika 
dhateng kula, sami mboten mireng. 

l0 Kula lajeng munjuk: Gusti, punapa 
ingkang kedah kawula lampahi? 

Paring wangsulanipun Gusti dhateng 
kula: Ngadega, mangkata menyang 
Dhamsyik. Ana ing kana sira bakal 
diparingi sumurup, apa kang kudu sira 
tindakaké. 

11 Sarèhning kula mboten saged ningali, 
jalaran saking kénging cahya ingkang 
mblerengi mripat wau, mila kanca-kanca 
ingkang tunggil lampah kaliyan kula 
lajeng nyepeng tangan kula, kula 
katuntun dhateng Damsyik. 

l2Ing ngriku wonten tiyang nama 
Ananias, tiyang ingkang netepi angger- 

anggering Torèt saha kaseksènan saé 
wonten ing satengahing tiyang Yahudi 
sadaya ing ngriku. 

13 Tiyang punika dhateng, saha ngadeg 
ing sacelak kula tuwin wicanten: Saulus, 
sadulurku, kowé bisaa ndeleng manèh! 
Sanalika punika ugikula saged ningali 
malih saha sumerep piyambakipun. 

14 Ananias lajeng wicanten: Allahé 
leluhur kita wus netepaké kowé supaya 
nyumurupi karsané, nyumurupi Kang 
Bener sarta krungu swara kang miyos 
saka ing lésané. 

1> Sabab kowé pinasthi dadi seksining 
Panjenengané ana ing ngarepé wong 
kabèh ing bab samubarang kang wus 
kokdeleng lan kokrungu. 

l6Llan saiki kepriyé, déné kowé isih 
mangu-mangu? Ngadega, lan kabaptisa 
sarta dosamu karesikana kalawan 
nyebut asmané Gusti! 

17 Sasampunipun makaten, kula lajeng 
wangsul dhateng Yérusalèm lan nalika 
kula saweg ndedonga wonten ing 
Padaleman Suci, roh kula linimputan ing 
pangwaosipun Allah. 

18 Kula ningali Panjenenganipun, 
ingkang lajeng ngandika dhateng kula: 

Diénggal, mangkata saka Yérusalèm, 
amarga wong-wong ora bakal nampa 
paseksinira bab Ingsun. 

19 Atur wangsulan kula: Gusti, tiyang- 
tiyang punika sami sumerep, bilih kawula 
punika ingkang ndhatengi papan-papan 
pangibadah saha ingkang nglebetaken 
tiyang-tiyang ingkang sami pitados 
dhateng Paduka dhateng pakunjaran 
sarta ingkang mecuti tiyang-tiyang wau. 

20 salajengipun nalika rahipun Stéfanus, 
seksi Paduka, kawutahaken, kawula 
wonten ing ngriku, saha kawula ngrujuki 
pandamel punika, punapa déné kawula 
nengga panganggénipun tiyang-tiyang 
ingkang sami mejahi. 

21 Nanging pangandikanipun Gusti 
dhateng kula: Mangkata, sabab Ingsun 
bakal ngutus sira menyang panggonané 
bangsa-bangsa liya kang adoh saka 
kéné." 

22 Gawusé wong akèh padha 
ngrungokaké Paulus nganti tekan 
pangandikané kang mangkono iku, 
banjur wiwit nywara sora, "Wong iku 
kasirnakna baé saka bumi, ora pantes 
urip!" 

23Wong-wong mau terus baé anggoné 
bengok-bengok karo nguncalaké 
jubahé sarta nyawur-nyawuraké lebu 
mandhuwur, 

24 mulané panggedhéning prajurit 
banjur dhawuh nglebokaké Paulus 
menyang bètèng sarta mriksa lan 
mecuti panjenengané, supaya bisa 
kasumurupan apa sababé déné 
wong-wong iku padha bengok-bengok 
mangkono ing bab panjenengané. 

2> Nanging nalika Paulus diprenahaké 
arep dipecuti, panjenengané banjur 
ngandika marang opsir kang nglakoni 
wajib, "Punapa panjenengan dipun 
parengaken mecuti warganagari Roma, 
punapa malih tanpa dipun adili?" 

26 Krungu katrangan mangkono 
iku, Opsir mau banjur lapur marang 
panggedhéning prajurit, aturé, "Punapa 
ingkang badhé panjenengan tindakaken? 
Tiyang punika warganagari Roma?" 

27 Panggedhéning prajurit banjur 
murugi Paulus lan ndangu, "Kandhaa, 
apa bener kowé iku warganagari Roma?" 
Atur wangsulané Paulus, "Inggih." 

28 Panggedhéné prajurit banjur 
ngandika manèh, "Anggonku dadi 

warganagari Roma iku sarana tuku 
kalawan rega larang." Paulus mangsuli, 
“Nanging kula gadhah wewenang punika 
wiwit lair mila." 

29 Wasana wong-wong kang kuwajiban 
mecuti nuli énggal-énggal mundur. Déné 
panggedhéné prajurit iku bareng ngerti 
yên Paulus iku wong Roma, iya wedi, 
mangka panjenengané kang dhawuh 
mbanda. 

SO Ewasamono panggedhéné prajurit 
mau kepéngin nguningani kalawan tliti 
apa kang dadi pandakwané wong-wong 
Yahudi marang Paulus. Mulané ésuké 
dhawuh nimbali Paulus saka pakunjaran 
lan dhawuh, supaya pangarepé imam 
lan Pradata Agama nglumpuk. Banjur 
dhawuh ngirid Paulus saka bètèng 
diladèkaké marang ngarsané Pradata 
mau. 

253 1 Paulus banjur mandeng para 

warganing Pradata Agama sarta 
matur, "Para Sadhèrèk, ngantos dumudgi 
dinten punika kula tetep gesang kalayan 
raosing manah ingkang resik wonten ing 
ngarsanipun Allah." 

Nanging Imam Agung Ananias dhawuh 
marang wong-wong kang padha ngadeg 

cedhak Paulus, supaya napuk tutuké 
Paulus. 

Paulus nuli mangsuli, aturé, "Allah 
badhé napuk panjenengan, hé, témbok 
ingkang kalabur pethak. Panjenengan 
lenggah wonten ing ngriki badhé ngadili 
kula miturut angger-anggering Torèt, 
nanging panjenengan piyambak nerak 
angger-anggering Torèt, jalaran dhawuh 
napuk kula." 

#Wong-wong kang padha ana ing kono 
ngucap, "Kowé iku nyenyamah marang 
Imam Agungé Allah!" 

= Paring wangsulané Paulus, "O, para 
Sadhèrèk, kula mboten mangertos bilih 
panjenenganipun punika Imam Agung. 
Pancèn wonten seratan makaten: Sira 
aja ngucapaké tembung ala marang 
panggedhéning bangsamu!" 

Sarèhné panjenengané pirsa, yèn 
ing antarané Pradata iku ana kang 
kalebu golonganing wong Saduki lan 
ana kang kalebu golonganing wong 
Farisi, mulané banjur nywanten sora 
ana ing ngarsaning Pradata Agama, 
"Para Sadhèrèk, kula punika tiyang 
Farisi; kula dipun ladosaken dhateng 
ngarsanipun Pradata punika, jalaran 

kula ngajeng-ajeng dhateng tanginipun 
tiyang pejah." 

Bareng panjenengané ngandika 
mangkono, wong-wong Farisi lan 
wong-wong Saduki padha padu satemah 
wong akèh banjur pecah dadi rong 
golongan. 

SAmarga wong Saduki iku padha 
nganggep, yèn patangèn iku ora ana lan 
iya ora ana malaékat utawa roh, balik 
wong Farisi nganggep loro-loroné. 

Mulané banjur dadi ribut banget. 
Ana ahli Torêt sawatara saka golongan 
Farisi kang maju sarta mbantah kalawan 
keras ujaré, "Tumrap kula, tiyang punika 
mboten gadhah kalepatan! Mbokmanawi 
wonten roh utawi malaékat ingkang 
sampun ngandikani piyambakipun." 

l0Temahan kaanan ing kono saya 
kisruh banget. Panggedhéning prajurit 
kuwatir, menawa Paulus nganti 
dipothèng-pothèng déning wong-wong 
mau, mulané nuli dhawuh marang 
prajurit-prajurit, supaya padha mudhun 
ngrebut Paulus saka satengahing wong 
akèh lan digawa menyang bètèng. 

11 Benginé Gusti rawuh jumeneng ana 
ing sandhingé lan ngandika marang 


KISAH PARA RASUL 23.12-15 155 


panjenengané, "Sing teteg atinira, sabab 
kayadéné anggonira kalawan kendel 
neksèni Ingsun ana ing Yérusalèm, 
mangkono uga sira iya prelu neksèni ana 
ing Roma." 

12 Bareng wus raina wong-wong Yahudi 
nganakaké komplotan lan sumpah 
kalawan nyupatani awaké dhéwé, ora 
bakal mangan utawa ngombé sadurungé 
nyédani Paulus. 

13 Komplotan iku gunggungé patang 
puluh luwih. 

14Wong-wong mau padha nemoni para 
pangareping imam lan para pinituwané 
bangsa Yahudi lan pratéla, "Kula sampun 
sami sumpah kalayan nyupaosi badan 
kula piyambak, mboten badhé nedha 
utawi ngombé sadèrèngipun mejahi 
Paulus. 

1> Awit saking punika mugi panjenengan 
sadaya sesarengan kaliyan Pradata 
Agami karsa ngaturi rermbag dhateng 
pangagenging prajurit supados 
ngladosaken Paulus dhateng ngarsa 
panjenengan malih, kados-kados 
panjenengan badhé mriksa prakawisipun 
ingkang langkung tliti. Déné kula sadaya 
mangké sampun sami mirantos badhé 

mejahi piyambakipun sadèrèngipun 
dumugi ing ngarsa panjenengan." 

LO Nanging keponakané Paulus, yaiku 
putrané sadhèrèké putri, krungu 
bab rancangan cegatan iku lan 
banjur menyang bètèng. Bareng wus 
diparengaké mlebu, nuli matur bab mau 
marang Paulus. 

17 Paulus tumuli ngaturi sawijining opsir 
lan matur, "“Nèêm-nêman punika kula 
aturi nyowanaken dhateng ngarsaning 
pangagengipun prajurit, jalaran 
wonten prakawis ingkang prelu dipun 
uningakaken ing panjenenganipun." 

18 Opsir iku banjur nyowanaké 
wong anom iku menyang ngarsané 
panggedhéning prajurit lan matur, 
"Kula dipun undang Paulus, tahanan 
punika, dipun tedhani tulung supados 
nyowanaken laré anèm punika dhateng 
ngarsa panjenengan, awit wonten bab 
ingkang prelu dipun aturaken dhateng 
panjenengan." 

19 panggedhéning prajurit mau banjur 
nganthi wong anom mau diajak 
miyambak, nuli didangu, "Apa kang arep 
koklapuraké marang aku?" 

20Wangsulané, "Tiyang-tiyang Yahudi 
sampun sami sarujuk badhé nyuwun 
dhateng panjenengan, supados bêénjing- 
énjing panjenengan ngladosaken Paulus 
malih dhateng ngarsaning Pradata 
Agami, kados-kados Pradata wau 
kepéngin angsal katrangan ingkang 
langkung tliti saking piyambakipun. 

21 Nanging panjenengan sampun 
ngantos midhangetaken tiyang-tiyang 
wau, amargi wonten panunggilanipun 
ingkang cacahipun langkung saking 
kawan dasa, ingkang sampun mirantos 
badhé nyegat. Tiyang-tiyang wau 
sampun sami sumpah kalayan nyupaosi 
badanipun piyambak mboten badhé 
nedha saha ngombé sadêérèngipun 
mejahi Paulus. Sapunika sampun 
sami siyaga, kantun ngentosi putusan 
panjenengan." 

22 Panggedhéné prajurit banjur dhawuh 
marang wong anom mau supaya mulih 
kalawan dingandikani mangkéné, "Kowé 
aja kandha-kandha marang sapa-sapa, 
yèn kowé wus nglapuraké bab iki marang 
aku." 

23 Sawisé mangkono panggedhéné 
prajurit mau banjur nimbali opsir loro 

sarta didhawuhi mangkéné, "Siyagakna 
prajurit rong atus kang bakal menyang 
Kaisaréa karo prajurit jaranan pitung 
puluh sarta prajurit kang sikep gegaman 
tumbak rong atus, kira-kira jam sanga 
bengi iki. 

24Cawisna uga kuldi tunggangan 
sawatara kanggo Paulus, lan supaya 
koksowanaké ing ngarsané Gubernur 
Féliks." 

2> Panggedhéné prajurit mau nuli damel 
serat, surasané mangkéné, 

26 "Salam kula, Klaudius Lisias, katur 
ing ngarsanipun Gubernur Féliks ingkang 
minulya. 

27 Tiyang punika dipun tangkep déning 
tiyang-tiyang Yahudi. Sareng badhé 
dipun pejahi, kula lajeng dhateng 
kalayan mbekta wadya-bala prelu 
menggak saha ngluwari piyambakipun, 
awit kula mireng, bilih tiyang punika 
warganagari Roma. 

28 Amrih sagedipun nyumerepi punapa 
sabab-sababing pandakwanipun dhateng 
tiyang wau, lajeng kula ladosaken 
dhateng Pradataning Agaminipun. 

29Tumrap kula lajeng sampun cetha, 
bilih pandakwanipun punika gegayutan 

kaliyan angger-anggering Torètipun 
tiyang-tiyang wau, namung kémawon 
mboten wonten pandakwa ingkang 
njalari kênging paukuman pejah utawi 
kedah kalebetaken ing pakunjaran. 

30 salajengipun kula tampi palapuran, 
bilih wonten komplotan ingkang 
badhé mejahi tiyang wau. Awit saking 
punika kula lajeng énggal-énggal 
kèngkènan nyowanaken dhateng ngarsa 
panjenengan. Wondéné para ingkang 
sami ndakwa sampun sami kula kèn, 
supados sami ngajengaken prakawis 
punika dhateng panjenengan." 

3l Para prajurit banjur padha nindakaké 
kaya kang kadhawuhaké. Ing bengi iku 
uga, Paulus digawa menyang Antipatris. 

32 Esuké para prajurit jaranan padha 
dikon mbacutaké lakuné karo Paulus, 
déné liyané padha bali menyang bètèng. 

33 Satekané ing Kaisaréa, para 
prajurit jaranan ngaturaké layangé lan 
masrahaké Paulus marang Gubernur. 

34Bareng wus maos layang mau, 
Gubernur nuli ndangu marang Paulus, 
asalé saka propinsi ngendi. Bareng 
mireng, yèn Paulus saka Kilikia, 

3> banjur ngandika, "Aku bakal mriksa 
prakaramu, yèn wong kang padha 
ndakwa marang kowé wus teka ing 
kéné." Banjur dhawuh, supaya Paulus 
ditahan ana ing kratoné Hérodès. 

24 1 Bareng wus limang dina Imam 

Agung Ananias rawuh bebarengan 
karo pinituwa sawatara lan pengacara, 
jenengé Tertulus. Wong-wong mau 
padha sowan ing ngarsané Gubernur 
sarta ngaturaké pandakwané tumrap 
Paulus. 

2 Paulus ditimbali maju, déné Tertulus 
banjur wiwit ngaturaké panggugaté, 
unjuké, "Féliks ingkang minulya, margi 
saking pambudi-daya panjenengan kula 
sadaya tansah ngraosaken karaharjan 
saha jalaran saking kawicaksanan 
panjenengan, kathah sanget êéwah- 
êéwahan saé ingkang tumindak tumrap 
bangsa punika. 

3Bab punika sadaya wontena ing pundi 
kémawon tansah kula tampi kalayan 
agenging panuwun. 

“Nanging supados sampun ngantos 
kadangon anggèn kula ngribedi dhateng 
panjenengan, kula nyuwun, mugi 
panjenengan karsa midhangetaken 


KISAH PARA RASUL 24.5-9— 161 


atur kula sakedhap kémawon kalayan 
panggalih panjenengan ingkang sampun 
misuwur lubêripun punika. 

“Menggahing kula sadaya sampun 
tetéla, bilih tiyang punika dados penyakit 
pès, tiyang ingkang damel kisruh 
wonten ing satengahing tiyang Yahudi 
sajagat, saha bilih tiyang punika salah 
setunggaling pangajengipun aliran 
Nasrani. 

@Malah sampun nyobi ngrisak 
kasucèning Padaleman Suci. Awit saking 
punika lajeng kula tangkep saha badhé 
kula adili manut angger-anggering Torèt 
kula. 

Nanging pangagenging prajurit Lisias 
lajeng rawuh mambengi saha ngrebat 
piyambakipun kanthi roda-peksa, 

Scsarta dhawuh, supados sadaya 
tiyang ingkang ndakwa sami sowan 
ing ngarsa panjenengan. Manawi 
panjenengan mriksa piyambak, tamtu 
badhé nguningani sadaya prakawis 
ingkang kula gigataken punika." 

Lan wong-wong Yahudi iya padha 
nyarujuki pandakwa iku lan matur, yèn 
iya pancèn mangkono. 

l0 Gubernur banjur paring sasmita 
marang Paulus, yèn wis diparengaké 
ngaturaké panjawab. Paulus banjur 
matur, "Kula sumerep, bilih sampun 
mataun-taun anggèn panjenengan 
ngasta pangadilan tumrap bangsa 
punika. Pramila tanpa raos mangu- 
mangu anggèn kula badhé ngaturaken 
panjawab tumrap prakawis punika 
wonten ing ngarsa panjenengan: 

11 Panjenengan saged nguningani, bilih 
mboten langkung saking kalih welas 
dinten kapengker punika anggèn kula 
dhateng Yérusalèm prelu nindakaken 
pangibadah. 

12 Mboten naté wonten tiyang ingkang 
nyumerepi kula saweg dredah utawi 
damel kaributan, dadosa wonten ing 
Padaleman Suci, utawi ing papan 
pangibadah, mekaten ugi wonten ing 
panggènan sanès ing salebeting kitha 
punika. 

13 Tiyang-tiyang punika mboten saged 
mbuktèkaken wonten ing ngarsa 
panjenengan, punapa ingkang sapunika 
kagigataken tumrap kula punika. 

I#Namung kémawon kula ngakeni 
wonten ing ngarsa panjenengan, bilih 


KISAH PARA RASUL 24,.15- 18 163 


kula ngabekti dhateng Allahipun leluhur 
kula sadaya kalayan nganut Margining 
Pangéran punika, inggih punika Margi 
ingkang déning tiyang-tiyang wau dipun 
wastani aliran. Kula ngugemi sadaya 
ingkang kaserat ing angger-anggering 
Torêt saha ing kitabipun para nabi. 

1> Kula gadhah pangajeng-ajeng 
dhateng Allah, sami kaliyan tiyang- 
tiyang punika, bilih badhé wonten 
patangènipun tiyang pejah, tiyang 
ingkang mursid utawi tiyang mursal. 

16 Awit saking punika kula tansah ngudi 
gesang kalayan raosing manah ingkang 
murni wonten ing ngarsaning Allah saha 
wonten ing ngajenging manungsa. 

17 Sareng sampun sawatawis taun 
dangunipun, kula wangsul dhateng 
Yérusalêm prelu badhé nyukani bantuan 
dhateng bangsa kula saha caos 
pisungsung. 

lê Nalika kula saweg nindakaken 
punika sadaya, wonten tiyang Yahudi 
sawatawis ingkang dhateng saking 
Asia, sami pinanggih kula wonten ing 
Padaleman Suci sasampunipun kula 
nucèkaken badan kula, mboten kaliyan 

tiyang kathah utawi mboten nuwuhaken 
kaributan. 

19 Inggih tiyang-tiyang punika ingkang 
pancènipun kedah sowan ing ngarsa 
panjenengan saha ngajengaken 
panggigat, manawi gadhah prakawis 
kaliyan kula. 

20 Ewasemanten, tiyang-tiyang ingkang 
sapunika wonten ing ngriki punika 
kajengipun sami munjuk, piawon punapa 
ingkang pinanggih wonten ing kula, 
nalika kula wonten ing ngarsaning 
Pradata Agami. 

21 Punapa mbokmanawi namung margi 
saking pangucap kula, nalika kula 
ngadeg wonten ing satengahing tiyang- 
tiyang wau, inggih punika: Margi saking 
bab patangènipun tiyang-tiyang pejah, 
kula ing dinten punika dipun ladosaken 
wonten ing ngarsa panjenengan." 

22 Nanging Féliks, kang wus nguningani 
temenan bab Margining Pangéran, 
karsané ngundur prakara iku, 
pangandikané, "Yèn panggedhéné 
prajurit Lisias wus mréné, aku bakal 
mutus prakaramu." 

23 Banjur dhawuh marang opsir, supaya 
Paulus tetep ditahan, nanging kanthi 

kalonggaran, sarta para mitrané kang 
padha ngladèni, aja dipenggak. 

24 et sawatara dina Féliks rawuh 
karo garwané, Drusila, putri Yahudi, 
banjur dhawuh nimbali Paulus sarta nuli 
midhangetaké katrangané bab pracaya 
marang Yésus Kristus. 

2> Nanging nalika Paulus matur bab 
kayektèn, bab ngendhalèni dhiri, lan bab 
pangadilan kang bakal kelakon, Féliks 
banjur rumaos ajrih, nuli ngandika, 
"Cukup saméné baé dhisik, saiki 
mundura; bésuk yèn aku pinuju sela, 
kowé bakal daktimbali manèh." 

26 Karodéné panjenengané ngajeng- 
ajeng nampi dhuwit saka Paulus, mulané 
kerep ditimbali diajak ngandikan. 

27 Nanging bareng wus ganep rong 
taun, Féliks digentosi Pèrkius Féstus lan 
kanggo nyenengaké atiné wong Yahudi, 
Féliks nglestarèkaké Paulus katahan ana 
ing pakunjaran. 

25 lTelung dina sawisé rawuh ing 
propinsi iku, Féstus banjur tindak 
saka Kaisaréa menyang Yérusalêm. 

2 Para pangareping imam lan wong- 
wong Yahudi kang kajèn kéringan 

padha sowan lan ngaturaké pandakwa 
mungguhing Paulus, 

3sarta nyuwun kamirahan, kang gawé 
ruginé Paulus, yaiku supaya Paulus 
didhawuhi menyang Yérusalèm. Sabab 
wong-wong mau padha ngrancang arep 
nyédani panjenengané ana ing dalan. 

“Nanging Féstus paring wangsulan, 
menawa Paulus tetep ditahan ana ing 
Kaisaréa, déné panjenengané piyambak 
bakal énggal-énggal kondur mrana. 

> Pangandikané, "Mulané wong-wong 
panunggalanmu kang padha nyekel 
pangwasa supaya padha mrana 
bebarengan karo aku lan ngajokaké 
pandakwané, menawa ana kaluputané." 

Féstus anggoné lereb ana ing 
Yérusalêm ora luwih saka wolu utawa 
sapuluh dina, banjur kondur menyang 
Kaisaréa. Esuké panjenengané nggelar 
pangadilan lan dhawuh ngladosaké 
Paulus. 

7 Bareng Paulus wus disowanaké, wong 
Yahudi kabèh kang teka saka Yérusalèm 
padha ngadeg ngepung lan ngaturaké 
gugatan akèh kang abot tumrap 
panjenengané, tanpa bisa mbuktèkaké. 

#Kosok-baliné Paulus ngaturaké 
panjawab mangkéné, "Kula sakedhik 
kémawon mboten lepat, dadosa tumrap 
angger-anggering Torètipun tiyang 
Yahudi, punapadéné Padaleman Suci 
utawi dhateng Kaisar." 

2Ewadéné sarèhné Féstus karsa 
nglegani atiné wong Yahudi, nuli 
maringi wangsulan marang Paulus, 
pangandikané, "Apa kowé saguh 
menyang Yérusalèm, supaya diadili ana 
ing kana ana ing ngarepku bab prakara 
iki?" 

l0 Nanging Paulus matur, "Sapunika kula 
wonten ing ngarsaning pangadilanipun 
Kaisar, kula kedah dipun adili wonten 
ing ngriki. Kadosdéné ingkang sampun 
panjenengan uningani saèstu, sakedhik 
kémawon kula mboten damel kalepatan 
dhateng tiyang Yahudi. 

ll Dados, manawi kula saèstu lepat 
lan nindakaken piawon ingkang pantes 
kaukum pejah, kula éklas pejah, 
nanging manawi punapa ingkang 
kagigataken tumrap kula punika 
kabuktèn mboten leres, mboten wonten 
tiyang ingkang wenang masrahaken kula 
dhateng tiyang-tiyang punika minangka 

kamirahan. Kula nyuwun minggah 
bandhing dhateng Kaisar!" 

12 Bareng wus karembag karo para 
anggotaning pangadilan, Féstus banjur 
ngandika, "Kowé nyuwun munggah 
bandhing marang Kaisar, yèn mangkono 
kowé kudu sowan ing ngarsané Kaisar." 

13 Let sawatara dina, Raja Agripa karo 
Bèrniké rawuh ing Kaisaréa minangka 
pakurmatan marang Féstus. 

14 Sarèhné lereb ana ing kono sawatara 
dina, Féstus nyariyosaké prakarané 
Paulus marang Raja, aturé, "Ing ngriki 
wonten tiyang tahanan tilaranipun Féliks. 

1> Kala kula wonten ing Yérusalèm, 
para pangajenging imam saha para 
pinisepuhipun tiyang Yahudi sami 
nggigat tiyang wau, saha nyuwun 
supados tiyang punika dipun ukum. 

l6Kula mangsuli, bilih tiyang Roma 
mboten gadhah adat masrahaken dakwa, 
sadèrèngipun dipun aben-ajengaken 
kaliyan ingkang sami ndakwa saha 
dipun lilani ngaturaken panjawab tumrap 
gigatanipun. 

17 Pramila tiyang-tiyang wau lajeng sami 
tumut mriki sesarengan kaliyan kula. 
Enjingipun kula lajeng ngawontenaken 

parepatan pangadilan saha akèn 
ngladosaken tiyang punika. 

l8Nanging sareng tiyang-tiyang 
ingkang sami nggigat ngadeg ngupengi 
tiyang wau, sami mboten ngajengaken 
gigatan bab pandamel awon, kados 
panginten kula. 

19 Tiyang-tiyang wau namung sami 
padudon bab-bab ingkang gegayutan 
kaliyan agaminipun saha wonten tiyang 
nama Yésus ingkang sampun pejah, 
mangka Paulus mratélakaken kanthi 
yakin, bilih Yésus wau gesang. 

20 Sarèhning kula ajrih anggèn kula 
mriksa prakawis ingkang kados makaten 
punika, kula lajeng naros piyambakipun, 
punapa purun dhateng Yérusalèm, 
supados prakawisipun dipun adili wonten 
ing ngrika. 

21 Nanging Paulus minggah bandhing. 
Pramila nyuwun, supados lestantun 
dipun tahan, ngantos prakawisipun 
kaputus déning Kaisar. Milanipun lajeng 
kula préntahaken, supados tiyang punika 
lestantun katahan ngantos saged kula 
sowanaken dhateng ngarsanipun Kaisar." 

22 Agripa ngandika marang Féstus, "Kula 
kepéngin mirengaken panjawabipun 

tiyang punika piyambak." Atur 
wangsulané Féstus, "Bêénjing-énjing 
panjenengan badhé midhangetaken." 

23 Esuké Agripa lan Bèrniké padha 
rawuh kalayan sakèhing ubarampé 
upacara kaprabon sarta bareng wus 
lumebet ing gedhong pangadilan 
bebarengan karo para panggedhéning 
wadya-bala lan para panggedhé ing 
kono, Féstus banjur dhawuh, supaya 
Paulus disowanaké. 

24 Féstus nuli ngandika, "Raja Agripa 
saha para priyagung ingkang sami 
lenggah ing ngriki sesarengan kaliyan 
kula sadaya. Sami kula aturi mirsani 
tiyang punika, ingkang dipun gigat 
déning tiyang Yahudi sadaya, wonten 
ing Yérusalèm saha wonten ing ngriki. 
Tiyang-tiyang sadaya sami ndhatengi 
kula saha sami pratéla kaliyan bengok- 
bengok, bilih tiyang punika mboten 
pantes gesang langkung dangu malih. 

2> Nanging tumrap kula sampun cetha, 
bilih tiyang punika mboten nglampahi 
prekawis ingkang kénging kaukum pejah 
sarta sarèhning tiyang punika nyuwun 
minggah bandhing dhateng Kaisar, mila 

kula lajeng mutus badhé nyowanaken 
ing ngarsanipun Kaisar. 

2êNamung kémawon mboten wonten 
alesan ingkang maton, ingkang kedah 
kula aturaken ing serat dhateng 
ngarsanipun Kaisar bab tiyang punika. 
Inggih jalaran saking punika mila lajeng 
kula ladosaken wonten ing ngarsa 
panjenengan sadaya, mirungganipun 
panjenengan Raja Agripa, supados 
sasampunipun kapriksa lajeng wontena 
ingkang saged kula serat. 

27 Amargi pamanggih kula, mokal 
nyowanaken tiyang tahanan tanpa 
kinanthènan gigatan ingkang dipun 
ajengaken tumrap tiyang wau." 

26 1Agripa tumuli ngandika marang 

Paulus, "Kowé wus kalilan 
ngaturaké panjawab." Paulus banjur 
paring sasmita ngagem astané sarta 
ngaturaké panjawab mangkéné, 

2 "Dhuh, Raja Agripa, kawula rumaos 
tampi kabegjan, déné ing dinten 
punika kawula dipun parengaken 
ngaturaken panjawab wonten ing ngarsa 
panjenengan tumrap sadaya gigatanipun 
tiyang-tiyang Yahudi dhateng kula, 

punapa malih margi panjenengan 
nguningani saèstu bab adat utawi 
tata-cara tuwin padudonipun tiyang 
Yahudi. Awit saking punika kula 
keparenga nyuwun wonten ing 
ngarsa panjenengan, mugi karsa 
midhangetaken atur kula kalayan sabar, 

“Sadaya tiyang Yahudi sami nyumerepi 
gesang kula wiwit anèm, amargi wiwit 
wiwitan mila kula gesang wonten 
satengahing bangsa kula ing Yérusalêm. 

“Sampun dangu sanget anggènipun 
sami pitepangan kaliyan kula saha 
manawi purun, sami saged suka paseksi, 
bilih kula gesang kadosdéné tiyang Farisi 
manut golongan ingkang keras wonten 
ing salebeting agami kita. 

@Déné sapunika kula kedah ngadhep 
wonten ing ngarsaning pangadilan 
punika, jalaran kula ngajeng-ajeng 
dhateng kaleksananing prajanjian, 
ingkang dipun paringaken déning Allah 
dhateng para leluhur kita, 

saha ingkang dipun antos-antos 
déning taler kita kalih welas ing 
salebetipun sami nindakaken 
pangibadahipun rinten-dalu kaliyan 
tegen. Inggih margi saking pangajeng- 

ajeng punika, dhuh, Raja Agripa, kula 
dipun gigat déning tiyang-tiyang Yahudi. 

#Kadospundi, déné panjenengan 
sadaya manggalih mokal, bilih Allah 
nangèkaken tiyang pejah? 

Sanadyan kadospundia kémawon, 
kula piyambak naté nginten, bilih 
kula kedah tumindak keras nglawan 
asmanipun Yésus saking Nasarèt. 

l0Bab punika kawula tindakaken 
ugi wonten ing Yérusalèm. Kula 
mboten namung nglebetaken para suci 
kémawon dhateng pakunjaran, nanging 
sasampunipun kula tampi pangwaos 
saking para pangajenging imam, kula 
inggih nyarujuki, bilih tiyang-tiyang 
punika sami kaukum pejah. 

1! Wonten ing papan-papan pangibadah, 
kula asring nganiyaya tiyang-tiyang 
wau, saha sami kula peksa supados sami 
nyélaki kapitadosanipun, punapadéné 
margi saking sanget muntabing manah 
kula, tiyang-tiyang wau sami kawula 
oyak-oyak, malah ngantos dumugi 
nagari-nagari manca." 

12"Lan ing salebeting kawontenan 
ingkang makaten punika, nalika kula 
kanthi kebak pangwaos sarta mundhi 

dhawuhipun para pangajenging imam, 
lumampah dhateng Damsyik, 

13dumadakan, dhuh, Raja Agripa, 

ing wanci siang, wonten ing tengah 
margi kula sumerep cahya ingkang 
nglangkungi padhanging surya, tumurun 
saking langit ingkang lajeng nglimputi 
kula saha kanca-kanca ingkang sareng 
kula. 

14 Kula sadaya nunten sami rebah 
ing siti, tuwin lajeng mireng swanten 
ingkang ngandikani kula mawi basa 
Ibrani: Saulus, Saulus, yagéné sira 
nganiaya Ingsun? Rekasa tumraping sira 
nglawan marang Kang ngwasani sira. 

1> Kula tumunten munjuk: Paduka 
punika sinten, Gusti? Paring 
wangsulanipun Gusti: Ingsun iki 
Yésus kang sira aniyaya. 

lêNanging saiki tangia lan ngadega. 
Ingsun ngatingal marang sira iku prelu 
netepaké sira dadi paladèn sarta seksi 
tumrap samubarang kabèh kang wus 
sira deleng saka Ingsun lan kang bakal 
Ingsun katingalaké marang sira ing 
tembé. 

17 Sira bakal Ingsun sengker saka 
bangsa iki tuwin bangsa-bangsa liyané, 

sarta sira bakal Ingsun utus marani 
bangsa-bangsa iku, 

18 supaya ngelèkaké mripaté, satemah 
banjur padha ninggal pepeteng, 
marani pepadhang sarta uwal saka 
ing pangwasaning Iblis lan ngungsi 
marang Allah, karebèn padha olèh 
pangapuraning dosa marga saka pracaya 
marang Ingsun, apadéné banjur tampa 
warisan ana ing satengahé para kang 
wus kasucèkaké. 

19 Awit saking punika, dhuh, Raja 
Agripa, kula mboten naté mboten 
mbangun miturut dhateng wahyu saking 
swarga punika. 

2O Nanging ing sakawit kula martosaken 
dhateng tiyang-tiyang Yahudi ing 
Damsyik, ing Yérusalèm saha ing 
tanah Yudéa sadaya, tuwin ugi dhateng 
bangsa-bangsa sanès, bilih kedah sami 
mratobat lan ngabekti dhumateng 
Allah, punapadéné lajeng nglampahi 
pandamel-pandamel ingkang laras 
kaliyan pamratobat wau. 

21 Inggih margi saking punika tiyang- 
tiyang Yahudi lajeng sami nangkep 
kula wonten ing Padaleman Suci saha 
ngangkah pejah kula. 

22 Nanging margi saking pitulunganipun 
Allah, kula saged gesang ngantos dumugi 
samangké sarta saged nglairaken paseksi 
dhateng tiyang-tiyang alit saha dhateng 
para pangageng. Wondéné ingkang 
kula wartosaken punika mboten sanès 
kajawi ingkang sadèrèngipun sampun 
kawartosaken déning para nabi lan ugi 
déning Musa, 

23 inggih punika, bilih Mesias 
kedah nandhang sangsara saha 
Panjenenganipun punika ingkang 
rumiyin piyambak badhé wungu 
saking antawisipun tiyang pejah, saha 
Panjenenganipun badhé martosaken 
pepadhang dhateng bangsa punika saha 
dhateng bangsa-bangsa sanês." 

24 Bareng Paulus ngaturaké bab iku 
mau kabèh minangka panjawab, Féstus 
banjur ngandika kalawan sora, "Kowé 
iku gendheng, Paulus! Kawruhmu kang 
akèh iku njalari kowé dadi édan." 

2> Nanging Paulus nuli matur, "Kula 
mboten gendheng, dhuh, Féstus ingkang 
minulya! Kawula ngaturaken kasunyatan 
kalayan pikiran ingkang saras! 

26 Raja Agripa ugi nguningani prakawis 
punika sadaya, awit saking punika kula 

kalayan tatag saha tanpa têdhèng aling- 
aling matur wonten ing ngarsanipun. 
Kula yakin, bilih sadaya punika mboten 
wonten satunggal kémawon ingkang 
dèrèng naté kapirengaken, awit prakawis 
punika mboten kalampahan wonten ing 
panggénan ingkang kepencil. 

27 Punapa panjenengan, dhuh, Raja 
Agripa, pitados dhateng para nabi? Kula 
sumerep, bilih panjenengan pitados." 

28 Paring wangsulané Raja Agripa, "Mèh 
baé kowé ngyakinaké aku supaya dadi 
wong Kristen!" 

22 Unjuké Paulus, "Kula badhé ndedonga 
dhateng Allah, supados mboten namung 
panjenengan kémawon, nanging ugi 
tiyang-tiyang sanès ingkang wonten 
ngriki saha mirengaken atur kula 
punika, énggal utawi dangu, sami dados 
kadosdéné kula, kajawi blenggu punika." 

SORaja, Gubernur tuwin Bèrniké lan 
wong kabèh kang padha lenggah banjur 
padha jumeneng. 

Sl Nalika miyos, padha reraosan, 
"Tiyang punika mboten nglampahi 
pandamel ingkang kénging kaukum 
pejah utawi paukuman kunjara." 

32 Agripa ngandika marang Féstus, 
"Tiyang punika sajatosipun sampun 
saged luwar, upami mboten minggah 
bandhing dhateng Kaisar." 

27 1 Bareng wus diputus, aku kabèh 

bakal lelayaran menyang Italia, 
Paulus lan wong tahanan liyané sawatara 
dipasrahaké marang opsir wadyabalané 
Kaisar, jenengé Yulius. 

2ZAku padha nunggang kapal saka 
palabuhan Adramitium, kang bakal 
lelayaran menyang palabuhan- 
palabuhan ing sauruting pesisiré Asia, 
tumuli padha mangkat. Aristarkhus, 
wong Makédonia saka Tésalonika, 
mbarengi lakuku. 

3sEsuké mampir ing Sidon. 
Pangrengkuhé Yulius marang Paulus 
becik, mulané dililani nemoni para 
mitrané, supaya padha nyukupi 
kabutuhané. 

“Sarèhné nampek angin, anggonku 
padha lelayaran saka ing kono mlipir ing 
pesisiring pulo Siprus, 

banjur nrajang sagara ing sangareping 
Kilikia lan Pamfilia, nuli padha tekan Mira 
ing wilayah Likia. 

Ana ing kono, opsir mrangguli kapal 
saka Alèksandria, kang arep lelayaran 
menyang Italia. Aku kabèh padha 
dipindhah mrono. 

Nganti pirang-pirang dina anggonku 
padha lelayaran mêh ora bisa maju, 
sarta kalawan rekasa banget anggonku 
padha bisa nyedhaki Knidus. Sarèhné 
anginé terus baé nampek, aku kabèh 
mlipir ing pesisiré pulo Kréta, ngliwati 
tanjung Salmoné. 

#Kalawan rekasa banget anggonku 
ngliwati tanjung mau, tumuli tekan 
panggonan, kang aran Palabuhan Endah, 
ing sacedhaké kutha Laséa. 

“Nalika samana wus akèh wektu kang 
muspra. Wektu puwasa wus kliwat, 
mulané menawa mbacutaké anggonku 
padha lelayaran mbebayani. Awit saka 
iku Paulus nuli ngèngetaké marang wong 
kabèh, pangandikané, 

10 "para Sadhèrèk, saking pangraos 
kula, anggèn kita sami lelayaran punika 
badhé manggih alangan kathah saha 
badhé kapitunèn ageng, mboten namung 
baita samomotanipun kémawon, nanging 
dalasan gesang kita pisan." 

1! Ewadéné opsir mau luwih ngandel 
marang juru-mudhi lan nakodha 
tinimbang karo pangandikané Paulus. 

12 Sarèhné palabuhan iku ora kapénak 
kanggo labuh ing mangsa adhem, 
mulané wong-wong mau kang akèh 
padha sarujuk, menawa mbacutaké 
laku lan mbudidaya bisané tekan kutha 
Féniks, sarta banjur lèrèn ana ing kono 
sajroné mangsa adhem iku. Kutha Féniks 
iku sawenèhing palabuhané pulo Kréta, 
kang adhepé ngidul ngulon lan ngalor 
ngulon. 

13Ing nalika iku ana angin sumilir saka 
kidul, mulané wong-wong padha ngira, 
yèn sedyané mesthi bakal kaleksanan. 
Banjur padha mbedhol jangkar lan layar 
mlipir cedhak banget karo pulo Kréta. 

I14Nanging ora antara suwé nuli ana 
prahara saka pulo iku, kang diarani 
angin "Lor-Wétan!”. 

1> Kapalé kabuncang lan ora bisa 
nahan tumempuhing angin saka ngarep. 
Mulané aku kabèh banjur pasrah manut 
ing salakuné angin. 

loWasana aku padha kéntir tekan 
pasisiring pulo cilik kang aran Kauda; 

ana ing kono kalawan rekasa anggonku 
padha bisa nggondhêli sekocining kapal. 

17 Bareng sekoci mau diunggahaké ing 
kapal, wong-wong padha masang piranti 
kanggo nylametaké kapalé srana diubedi 
tali. Sarèhné sumelang menawa kapalé 
bakal kandhas ing dhasar pasir Sirtis, 
layaré nuli diudhunaké lan banjur ngèli 
baé manut salakuné angin. 

18 Sarèhné banget anggonku padha 
katempuh ing prahara, mulané ésuké 
wong-wong padha wiwit mbuwangi 
momotaning kapal menyang sagara. 

19 Ing telung dinané padha mbuwangi 
dhéwé pirantining kapal. 

20 Bareng nganti sawatara dina 
srengéngé utawa lintang-lintang ora 
katon sarta tansah kaancam ing angin 
prahara kang nggegirisi, aku kabèh 
wus ora duwé pangarep-arep yèn bakal 
slamet. 

2l|an sarèhné wong-wong wus suwé 
anggoné padha ora mangan, Paulus 
tumuli jumeneng ana ing satengahé 
sarta ngandika, "Para Sadhèrèk, manawi 
sami ndhahar atur kula, supados mboten 
lelayaran saking pulo Kréta, kita tamtu 

mboten ngraosaken kasisahan saha 
mboten kapitunan makaten punika! 

22 Éwadéné sapunika ing salebeting 
kasangsaran punika, keparenga kula 
ngaturi pamrayogi, sami kula aturi tatag 
kémawon ing salebeting panggalih, 
amargi panunggilan panjenengan 
satunggal kémawon mboten wonten 
ingkang badhé tiwas, kajawi namung 
baitanipun. 

23 Awit kala wau dalu wonten 
malaékating Allah, inggih punika Allah, 
ingkang kula sembah tuwin ingkang 
ndarbèni kula, jumeneng wonten ing 
sandhing kula 

24 sarta ngandika: Aja wedi, Paulus! 
Kowé kudu sowan marang ngarsané 
Kaisar lan sanyatané marga sih- 
rahmating Allah, wong kabèh kang 
bebarengan karo kowé ana ing kapal iki 
bakal padha slamet, marga bareng karo 
kowé. 

2> Milanipun dipun tatag kémawon 
panggalih panjenengan, para Sadhèrèk! 
Awit kula pitados dhateng Allah, bilih 
sadaya tamtu badhé kalampahan, kados 
ingkang kapangandikakaken dhateng 
kula wau. 

26 Ananging kula sadaya kedah 
ngandhasaken kapal punika wonten ing 
salah satunggaling pulo." 

27 Ing benginé kang kaping patbelas 
aku kabèh isih terus diontang-antingaké 
ana ing sagara Adria. Nanging bareng 
tengah wengi wong-wong kapal padha 
krasa, yên wus cedhak karo dharatan. 

28 Banjur ngukur jeroné banyu sagara 
nganggo bandhul jajagan, tinemu 
kira-kira patang puluh meter. Bareng 
wus maju sawatara, nuli njajagi manèh, 
tinemu kira-kira telung puluh meter. 

29 Sarèhné aku kabèh sumelang, yèn 
bakal kandhas ing salah sawijining 
karang, mulané wong-wong padha 
mbuwangi jangkar papat kang ana ing 
buritan sarta aku padha ngarep-arep, 
muga-muga énggal ésuk. 

SO Nanging wong-wong kapal padha 
sumedya minggat saka kapalé, sarta 
padha ngudhunaké sekoci, éthok-éthok 
arep mbuwangi jangkar saka ing ngarep. 

sl Mulané Paulus banjur matur marang 
opsir lan para prajurit, “Manawi tiyang- 
tiyang punika mboten tetep wonten 
ing kapal, panjenengan sadaya mboten 
badhé wilujeng." 

32 Para prajurit banjur ngethoki talining 
sekoci, tumuli diceguraké. 

33 Bareng wus ngarepaké raina, Paulus 
ngajak wong kabèh, padha didhawuhi 
mangan, pangandikané, "Sampun 
kawan welas dinten dangunipun anggèn 
panjenengan sami ngantos-antos 
kémawon, nahan luwé mboten dhahar 
punapa-punapa. 

34Pramila kula ngaturi pamrayogi, sami 
karsaa dhahar rumiyin. Bab punika prelu 
kanggé kawilujengan panjenengan. Ing 
antawis panjenengan mboten wonten 
satunggal kémawon ingkang badhé 
kécalan rambuting sirahipun sanadyan 
namung saeler kémawon." 

39Sawusé ngandika mangkono, 
panjenengané nuli mundhut roti, lan 
sawusé saos sokur marang Allah ana 
ing ngarepé wong akèh, rotiné banjur 
dicuwil-cuwil sarta wiwit dhahar. 

S6Wong kabèh banjur padha lejar atiné 
pulih semangaté, lan iya banjur padha 
mangan. 

37 Gunggungku kabèh kang ana ing 
kapal iku ana rong atus pitung puluh 
enem. 

38 Sawusé padha wareg, momotan 
gandum padha dibuwangi menyang 
sagara, supaya kapalé dadi ènthèng. 

“Lan bareng wus awan, wong-wong 
padha ndeleng teluk kang pesisiré 
warata. Sanadyan padha durung tau 
weruh dharatan ing kono, éwasamono 
banjur netepaké bisané ngandhasaké 
kapalé ana ing kono. 

40Tali-talining jangkar dikethoki, 
jangkaré padha ditinggal ana ing 
dhasaring sagara. Tali-tali kemudhi 
padha diuculi, banjur masang layar 
panampek, supaya angin bisa nyurung 
kapalé menyang pesisir. 

#I Nanging banjur nabrak wedhi 
dhasaré sagara, temahan kapalé 
kandhas. Pérangan kang ngarep ambles 
ora bisa obah, déné kang buri remuk 
marga saka panempuhing alun kang 
nggegirisi. 

42Nalika samana para prajurit sedyané 
arep matèni pasakitan kabéh, supaya ora 
ana siji-sijia kang bisa nglangi minggat. 

43 Nanging opsire kepéngin milujengaké 
Paulus. Mulané niyaté para prajurit 
mau digagalaké sarta préntah, supaya 
wong-wong kang bisa nglangi padha 

ndhisiki nyegur ing sagara lan munggah 
ing dharatan, 

#4déné wong-wong liyané nusul 
migunakaké blabag utawa remukané 
kapal. Dadiné wong kabèh mau padha 
bisa munggah ing dharatan kanthi 
slamet. 

28 1 Bareng aku kabèh wus tekan 

pasisir kanthi slamet, aku lagi 
padha ngerti, yèn dharatan iku pulo 
Malta. 

2 Pendhudhuk pribumi ing pulo kono 
becik banget tangkepé marang aku 
kabèh. Padha gawé bedhiyang gedhé 
sarta banjur ngajak aku kabèh mrono, 
jalaran wus wiwit udan, lan hawané 
adhem. 

“Nalika Paulus mundhut kayu garing 
sabongkok lan ditumpangaké ing geni 
mau, ana ula mandi kang metu, amarga 
saka panasé. 

#Bareng wong-wong padha ndeleng 
ula kumlawèr kanthil ing astané Paulus, 
banjur padha rerasanan, "Wong iki 
mesthi wong kang dosa pati, sabab 
sanadyan wis bisa oncat saka bebaya ing 
sagara, Déwi Kaadilan ora marengaké 
lestari urip." 

“Nanging Paulus nuli ngipataké ula 
mau menyang geni, déné panjenengané 
babar pisan ora apa-apa. 

6 Ewadéné wong-wong padha ngira, yèn 
bakal abuh utawa bakal séda sanalika 
iku uga. Nanging dientèni nganti suwé, 
padha weruh, yèn panjenengané ora 
apa-apa, satemah mbalik panemuné, 
ngarani yên Paulus iku déwa. 

7Ora adoh saka ing panggonan 
kono ana palemahan, kagungané 
panggedhéné pulo iku, asmané Publijus. 
Panjenengané nampani lan paring 
pamondhokan marang aku kabèh lawasé 
telung dina kanthi sumanak. 

#Kacarita nalika samana ramané 
Publius saréan baé marga gerah bentèr 
lan désèntri. Paulus banjur tindak 
lumebet ing kamaré nuli ndedonga sarta 
banjur numpangaké astané ing sarirané, 
satemah dadi saras. 

? Sawisé lelakon kang mangkono iku, 
wong-wong lara liyané ing pulo kono 
padha sowan, lan iya padha disarasaké. 

10 Awit saka iku wong-wong mau banget 
anggoné padha ngajèni marang aku 
kabèh sarta bareng aku padha mangkat, 
padha nyangoni apa sakabutuhanku. 

11 Sawusé telung sasi, aku padha 
mangkat saka kono, nunggang kapal 
saka Alèksandria kang sajroné mangsa 
bedhidhing labuh ana ing pulo kono. 
Kapal mau nganggo lambang Dioskuri. 

12 Aku padha mampir ing kutha Sirakusa 
lan lèrèn ana ing kono telung dina. 

13 saka ing kono banjur lelayaran turut 
pesisir, nuli tekan Regium. Sadinané 
manèh banjur ana angin saka kidul lan 
ing dina kapindhoné padha tekan Putioli. 

14Ana ing kono kepanggih karo para 
sadulur tunggal pracaya, banjur diaturi 
nginep pitung dina. Sawisé mangkono 
nuli bidhal menyang Roma. 

1> Para Sadulur tunggal pracaya ing 
kono wis padha krungu warta bab tekaku 
kabèh, banjur padha methuk nganti 
tekan papan kang aran Forum Apius 
lan Très Tabérné. Bareng Paulus mirsa 
para Sadulur mau, banjur ngunjukaké 
panuwun marang Allah sarta iku 
ndadosaké santosaning panggalihé. 

16 Bareng aku wis padha tekan Roma, 
Paulus diparengaké dedalem piyambak 
karo prajurit siji kang ngawal. 

17 Sawusé telung dina Paulus ngaturi 
rawuh para panggedhéning bangsa 

Yahudi lan bareng wus padha nglumpuk, 
banjur dingandikani mangkéné, "Para 
Sadhêrèk, sanadyan kula mboten 
kalepatan dhateng bangsa kita utawi 
dhateng adat utawi tata caranipun para 
leluhur kita, éwadéné kula dipun tangkep 
wonten ing kitha Yérusalèm saha lajeng 
dipun pasrahaken dhateng tiyang Roma. 

18 Sareng kula sampun kapriksa, sami 
sumedya ngluwari, amargi mboten 
wonten kalepatan kula satunggal 
kémawon, ingkang pantes kapatrapan 
paukuman pejah. 

19 Ananging tiyang-tiyang Yahudi sami 
mabeni, mila kula lajeng kapeksa 
minggah bandhing dhateng Kaisar, 
nanging mboten kanthi sedya badhé 
nggigat bangsa kita. 

2OpPramila kula lajeng ngaturi rawuh 
panjenengan sadaya prelu badhé 
pirembagan, amargi saking pangajeng- 
ajengipun bangsa Israèl punika kula 
lajeng karanté." 

21 Nanging banjur padha mangsuli, 
"Kula mboten sami tampi serat-serat 
saking tanah Yudéa bab panjenengan, 
punapa déné inggih mboten wonten 
satunggal kémawon saking sadhèrèk- 

sadhèrèk kita ingkang mriki martosaken 
bab ingkang awon tumrap panjenengan. 

22 Nanging kula sami kepéngin mireng 
saking panjenengan, kadospundi 
pamanggih panjenengan, awit kula sami 
sumerep, bilih aliran punika wonten ing 
pundi-pundi dipun lawan." 

23 Banjur padha namtokaké dinané. 
Ing dina kang wus katamtokaké iku, 
ana wong akèh padha teka ing dalem 
pondhokané Paulus. Panjenengane 
nuli paring katrangan lan paseksi bab 
Kratoning Allah sarta ngyakinaké bab 
Yésus adhedhasar angger-anggeré Musa 
lan kitabé para nabi. Pamulangé wiwit 
ésuk nganti soré. 

24 Ana kang banjur padha nganggep 
marang pangandikané, nanging iya ana 
kang tetep ora pracaya. 

2> Banjur padha bubar tanpa mupakat 
ing panemu. Nanging Paulus isih 
ngandikakaké saprakara iki, kang 
mangkéné, "Saèstu kasinggihan 
pangandikanipun Roh Suci lumantar Nabi 
Yésaya dhateng leluhur kita, suraosipun: 

26 Sira maranana bangsa iki lan tutura: 
Sira bakal padha krungu lan krungu 
manèh, nanging ora mangerti, bakal 

ndeleng lan ndeleng manèh, nanging ora 
sumurup. 

27 Sabab atiné bangsa iki ndableg, lan 
kupingé wus dadi budheg, tuwin mripaté 
padha dieremaké; supaya aja nganti 
ndeleng lan kupingé aja nganti krungu 
tuwin atiné aja nganti ngerti banjur 
mratobat temah sunwarasaké. 

28pPramila kauningana, bilih 
kawilujengan ingkang saking Allah 
punika lajeng kaparingaken dhateng 
bangsa-bangsa sanès ingkang sami 
purun mirengaken." 

29 [Sawisé Paulus ngandika mangkono, 
wong Yahudi banjur padha bubar 
kalawan akèh béda-bédaning panemu.) 

SO Kacarita Paulus nganti genep rong 
taun anggoné manggèn ana ing dalem 
kang diséwa piyambak. Wong kabèh 
kang sowan padha ditampi. 

Sl Panjenengané martakaké Kratoning 
Allah lan mulang bab Gusti Yésus Kristus 
kalawan terang-terangan sarta ora ana 
kang mambengi. 


Roma 


1 1Saka Paulus, abdiné Kristus Yésus, 
kang katimbalan dadi rasul, kapiji 
nggelaraké Injilé Allah, 

2Injil iku wus kaprasetyakaké lantaran 
para nabi kaya kang katulis ing 
kitab-kitab suci, 

3bab Sang Putra, kang cara kadagingan 
mijil saka tedhaké Daud, 

4lan miturut Rohing kasucèn 
Panjenengané iku Putrané Allah, katitik 
ana ing wunguné saka ing antarané 
wong mati, yaiku Yésus Kristus, Gusti 
kita. 

= Lantaran Panjenengané, aku padha 
nampa sih-rahmat sarta kalenggahan 
rasul marga asmané, kadhawuhan 
nuntun marang sakèhing bangsa kang 
ora wanuh marang Allah, supaya padha 
pracaya lan mbangun-turut. 

@Kowé uga padha klebu ing antarané 
wong-wong mau, kowé kang wus padha 
katimbalan dadi kagungané Yésus 
Kristus, 

? marang para Sadulur kabèh kang 
manggon ing Roma, kang padha 
ditresnani déning Allah, kang katimbalan 
lan kadadèkaké para suci. Sih-rahmat 
anaa ing kowé kabèh lan tentrem-rahayu 
saka Allah, Rama kita lan saka Gusti 
Yésus Kristus. 

#Kang kapisan, aku saos sokur marang 
Allahku marga déning Yésus Kristus ing 
ngatasé kowé kabèh, awit kabar bab 
pracayamu wus sumebar ing saindenging 
jagat. 

2Sabab Allah, kang dakladosi 
kanthi gumolonging atiku ing sajroné 
martakaké Injil bab Sang Putra, iku 
kang dadi seksiku menawa ing sajroné 
pandongaku, aku tansah ngèlingi 
marang kowé: 

10 Aku ndedonga, muga-muga marga 
saka karsané Allah, ing wekasané aku 
bisa olèh wewengan niliki kowé kabèh. 

11 Awit aku kepéngin banget ketemu 
kowé, saprelu andum ganjaran 
kasukman, supaya kowé padha 
dikuwataké, 

12 yaiku, supaya aku ana ing antaramu 
lan mêlu kalipur déning pracaya kita, 

aku déning pracayamu, lan kowé déning 
pracayaku. 

13 Para Sadulur, karepku supaya kowé 
padha mangerti, yèn aku wis kerep 
duwé niyat niliki kowé -- nanging nganti 
sapréné tansah ana alangan -- supaya 
ana ing tengah-tengahmu aku bisa nemu 
wohé, padha kaya ana ing satengahing 
para bangsa kang ora wanuh marang 
Allah. 

14Aku kapotangan budi marang 
wong Yunani, mangkono uga marang 
bangsa-bangsa kang ora wanuh marang 
Allah, wong wasis lan wong bodho. 

1> Iya kang mangkono iku, kang njalari 
aku uga kepéngin martakaké Injil 
marang kowé kang padha manggon ing 
Roma. 

l6Sabab aku ora isin mungguhing Injil, 
awit Injil iku kakiyatané Allah kang 
njalari kaslametané saben wong kang 
pracaya, wiwitané wong Yahudi, nanging 
uga wong Yunani. 

17 Sabab ing kono kapratélakaké 
anggoné Allah mbeneraké, kang metu 
saka ing pracaya lan nuntun marang 
pracaya, kaya kang katulis, surasane, 

"Wong kang kabeneraké marga saka 
pracayané, bakal urip." 

18 Sabab bebenduné Allah wis 
kawedharaké saka ing swarga tumrap 
sarupaning duraka lan pialaning 
manungsa kang nindhes prakara kang 
bener marga déning pialané. 

19 Awit kang disumurupi mungguhing 
Allah iku wis cetha tumrap wong-wong 
mau, jalaran Allah wis mratélakaké 
marang wong-wong mau. 

20 Awitdéné kawontenané Allah kang ora 
katon, yaiku kakiyatané kang langgeng 
sarta kaallahané, bisa katon lan 
dimangertèni, saka ing pakaryané, wiwit 
dumadiné jagat, satemah wong-wong 
mau padha ora bisa sélak. 

21 Amarga sanadyan padha mangerti 
marang Allah, wong-wong mau ora 
padha ngluhuraké Panjenengané kang 
jumeneng Allah, utawa ora padha saos 
sokur marang Panjenengané. Nanging 
pangangen-angené dadi padha tanpa 
guna, lan atiné kang bodho padha dadi 
peteng. 

22 Wong-wong mau padha rumangsa 
pinter, nanging satemené bodho. 

23Kamulyané Allah kang langgeng 
dilironi wewujudan kang mèmper 
manungsa kang ora langgeng, manuk- 
manuk, kéwan-kéwan sikil papat, utawa 
kang rumangkang. 

24Mulané Allah banjur nguja 
pepénginaning atiné kang jember, 
satemah badané dianggo jember- 
jinemberan. 

2>Wong-wong iku iya padha nglironi 
prakara kang bener mungguhing 
Allah sarana apus-apus, sarta padha 
memuji lan ngabekti marang titah 
kanthi nglalèkaké kang nitahaké, kang 
mesthiné pinuji-puji ing salawas-lawasé, 
Amin. 

26 Mulané Allah nguja wong-wong mau 
padha nuruti hawa-napsuné kang nistha, 
sabab kang wadon padha ora awor turu 
salumrahé karo bojoné, nanging padha 
nyulayani kodrat. 

27 Mangkono uga kang lanang, padha 
ninggal patrap sapaturon kang lumrah 
karo kang wadon, nanging klawan 
ati kang ngangah-angah tanpa isin 
nindakaké iku karo pepadhané wong 
lanang, satemah wong-wong iku padha 

nampani piwales kang mruwat karo 
durakané. 

28 Dadi sarèhné padha rumangsa ora 
prelu ngakoni Allah, mulané Allah nguja 
wong-wong mau marang pangangen- 
angen kang nistha, satemah padha 
nindakaké patrap kang ora patut, 

29 kebak ing sarupané kadurakan, 
kadursilan, kasrakahan, piala, kebak 
drengki, gawé pati, tukar padu, culika 
sarta pikiran ala. 

SOPadha seneng misuh, mitenah, sengit 
marang Allah, kurang ajar, gumunggung, 
umuk, julig, ora mbangun-turut marang 
wong tuwa, 

3ltanpa budi, ora setya, ora welasan, 
tegelan. 

32Gabab sanadyan padha mangerti 
marang pepundhutaning angger-anggeré 
Allah, yaiku yèn saben wong kang padha 
nglakoni kaya mangkono mau pantes 
kaukum pati, wong-wong mau malah 
ora mung nglakoni dhéwé, nanging iya 
nyarujuki marang kang padha nglakoni 
mangkono. 

2 1 Mulané, hé manungsa, sapa baé 
kang ngadili wong liya, kowé dhéwé 
ora duwé dhasar kanggo mbélani 

awakmu dhéwé. Awit sarana kowé 
ngadili wong, kowé ngadili awakmu 
dhéwé, amarga kowé kang ngadili wong 
iku, kalakuanmu dhéwé iya mangkono. 

2Kita rak padha mangerti yèn 
paukumané Allah iku tumindhaké kanthi 
adil ing atasé sapa baé kang nglakoni 
mangkono. 

3Déné kowé, hé manungsa kang ngadili 
wong kang tumindak mangkono mau, 
mangka kowé dhéwé uga nglakoni, apa 
kowé ngira, yèn kowé bakal luput saka 
ing paukumané Allah? 

“Apa kowé arep ngrèmèhaké lubèring 
kamirahan sarta sabar-sarèhé Allah? 
Apa kowé ora mangerti menawa 
kamirahané Allah iku nuntun kowé 
marang pamratobat? 

“Nanging marga saka wangkoting 
atimu kang ora gelem mratobat 
iku, dadiné kowé numpuk bebendu 
tumrap awakmu dhéwé, nganti tumeka 
ing dinané kababaring bebendu lan 
paukumané Allah kang adil, 

Panjenengané bakal males marang 
saben wong miturut panggawéné, 

7 yaiku urip langgeng tumrap wong 
kang taberi nglakoni panggawé becik, 

tansah ngupaya kamulyan, lan kaluhuran 
sarta prakara kang ora bisa sirna, 

#nanging wong kang mburu 
kapentingané dhéwé, ora mbangun-turut 
marang apa kang bener, rumaket ing 
duraka, iku bakal padha nampa deduka 
lan bebendu. 

Panandhang lan kasangsaran bakal 
tumama marang saben wong kang 
nindakaké piala, wiwitané wong Yahudi, 
samono uga wong Yunani, 

l0 nanging kamulyan, kaluhuran lan 
tentrem-rahayu bakal kaparingaké 
marang wong kabèh kang nindakaké 
kabecikan, wiwitané wong Yahudi, 
mangkono uga wong Yunani. 

11 Sabab Allah ora pilih-kasih. 

12 Awit sakèhing wong kang gawé dosa 
tanpa angger-anggering Torèt iku bakal 
padha sirna iya klawan tanpa angger- 
anggering Torèt; lan sakèhing wong 
kang gawé dosa ing sajroning kawengku 
ing angger-anggering Torèt, iku bakal 
padha diadili sarana angger-anggering 
Torèt. 

1$ Amarga wong kang bener ana 
ing ngarsané Allah iku dudu kang 
ngrungokaké angger-anggering Torèt, 

nanging kang netepi angger-anggering 
Torèt. 

I14 Menawa bangsa-bangsa liya kang 
ora nduwèni angger-anggering Torèt 
marga saka naluriné nglakoni apa 
kang kamot ing angger-anggering 
Torèt, iya wong-wong iku mau kang 
dadi angger-anggering Torèt tumrap 
awaké dhéwé, sanadyan ora nduwèni 
angger-anggering Torèt. 

1> Kang mangkono iku, wong-wong 
mau padha nélakaké, menawa pepakoné 
angger-angger wus katulis ana ing 
atiné lan swaraning atiné mêlu neksêni, 
sarta pangangen-angené padha genti 
ngluputaké utawa genti mbeneraké. 

l6Bab iku bakal tetéla ing dina 
samangsa Allah lantaran Kristus Yésus 
ngadili manungsa, Cocog karo Injil kang 
dakwartakaké. 

1 Nanging menawa kowé iku nyebut 
awakmu dhéwé wong Yahudi, sarta 
ngandelaké marang angger-anggering 
Torèt, apadéné ngegungaké Allah, 

18 sarta mangerti kang dadi karsané, lan 
marga kawulang ing angger-anggering 
Torèt, bisa mbédakaké endi kang becik 
sarta endi kang ala, 

Ian menawa kowé yakin, yèn 
kowé iku dadi panuntuné wong wuta, 
sarta pepadhangé wong kang ana ing 
pepeteng, 

20 panggulawenthahé wong bodho, 
guruné wong kang durung diwasa; 
marga ana ing angger-anggering Torèt 
iku, kowé kadunungan wujuding kawruh 
sarta kayektèn. 

21 Banjur kepriyé mungguhing kowé, 
kang mulang wong liya, apa kowé ora 
mulang awakmu dhéwé? Kowé kang 
mulang: "Aja nyolong," yagéné kowé 
dhéwé kok nyolong? 

22 Kowé kang kandha: Aja laku 
bédhang, yagéné kowé dhéwé kok laku 
bédhang? Kowé kang gething marang 
brahala, yagéné kowé dhéwé kok malah 
njarah rayah papan brahala? 

23 Kowé kang ngegungaké angger- 
anggering Torèt, yagéné kowé kok 
malah nyenyamah Allah kalawan nerak 
angger-anggering Torèt iku? 

24Kaya kang katulis, surasané, 

"Iya marga saka kowé, asmané 
Allah dicecamah ana ing antarané 
bangsa-bangsa liya." 

2>Tetak iku pancèn ana paédahé, 
menawa kowé temen-temen netepi 
angger-anggering Torèt, nanging 
menawa kowé nerak angger-anggering 
Torèt, tetakmu iku ora ana gunané 
manèh. 

26Dadi menawa wong kang ora tetak 
netepi angger-anggering Torèt, apa iku 
ora bakal dianggep padha karo wong 
kang wus tetak? 

27 Yèn mangkono, wong kang ora tetak 
nanging netepi angger-anggering Torèt, 
iku bakal ngadili kowé kang nduwèni 
angger-angger kang katulis lan tetak, 
nanging nerak angger-anggering Torèt. 

28 Awit kang diarani Yahudi iku dudu 
tata-lairé, lan kang diarani tetak kang 
sejati iku uga dudu tetak ing tata-lairé. 

22 Nanging kang diarani wong Yahudi 
sajati iku yaiku kang ora katon Yahudiné, 
lan tetak kang sejati iku tetaking ati 
yaiku tata karohanèn, dudu tata-lair. Lan 
iku olèh pangalembana saka Allah, dudu 
saka manungsa. 

I1Yèn mangkono, apa ta kaluwihané 
wong Yahudi, lan apa ta paédahé 
tetak iku? 

ZAkèh banget lan ing sakèhing prakara, 
kang kapisan: Sabab iya marang 
wong iku mau pangandikané Allah 
dipitayakaké. 

3Dadiné kepriyé, menawa ana ing 
antarané wong-wong mau ana kang ora 
setya, apa bab anggoné ora setya mau 
bisa njalari wurunging prasetyané Allah? 

4Babar pisan oral Malah kosok-baliné: 
Allah iku asipat bener, lan manungsa 
kabèh tukang goroh, kaya kang katulis, 
surasané "Supados Paduka katitik 
manawi leres ing sapangandika Paduka, 
saha unggul manawi Paduka dipun adili." 

“Ananging menawa duraka kita iku 
nélakaké yèn Allah iku bener, banjur apa 
kang bakal padha kita kandhakaké? Apa 
Allah iku ora adil yèn ta ngetingalaké 
bebenduné? -- Omonganku iki nganggo 
cara manungsa. -- 

@Mesthi baé oral Yèn mangkono, 
kepriyé Allah anggoné bakal ngadili 
jagat? 

“Nanging menawa marga saka gorohku 
iku, apa kang bener tumraping Allah 
malah sangsaya nglubêraké kaluhurané, 
yagéné aku kok isih diadili manèh padha 
kaya wong dosa? 

#Kena apa kita ora kandha, "Payo 
kita padha nglakoni panggawé ala baé 
supaya tuwuh kang becik saka ing 
kono." Pancèn ana pitenahing wong 
kang ngandhakaké menawa kita kandha 
mangkono. Wong kang kaya mangkono 
iku wus samesthiné tampa paukuman. 

2 Banjur kepriyé? Apa kita luwih unggul 
katimbang wong liya? Babar pisan oral 
Sabab ing ngarep kita rak wis ndakwa, 
menawa wong Yahudi lan wong Yunani 
iku kabèh padha nandhang dosa. 

l0 Kaya kang wis katulis, surasané, "Ora 
ana wong kang bener, siji baé ora ana. 

ll0Ora ana wong siji baé kang duwé 
pangertèn, ora ana wong siji baé kang 
ngupaya Allah. 

12Wong kabèh padha nylèwèng, kabèh 
tanpa guna, ora ana kang gawé becik, 
siji baé ora ana. 

13 Gurungé iku kaya kubur menga, ilaté 
dianggo mbujuki, lambéné ngemu wisa. 

14Telaké kebak supata lan ipat-ipat. 

15 Ènthèng sikilé yèn arep ngwutahaké 
getih. 

16 Karusakan lan kasirnan didèlèh ana 
ing dalané, 

1 lan dalaning tentrem-rahayu ora 
dimangertèni; 

18 padha ora duwé rasa wedi-asih 
marang Allah." 

19 Nanging kita padha mangerti, yèn 
kabèh kang kamot ing kitab Torèt iku 
katujokaké marang wong-wong kang 
kawengku ing angger-anggering Torèt, 
supaya wong kabèh padha kabungkem 
telaké, lan sajagat kabèh iki kapatrapan 
ing pangadilané Allah. 

20sSabab ora ana wong siji baé kang 
kabeneraké ana ing ngarsané Allah 
marga saka anggoné netepi angger- 
anggering Torèt; awit iya marga saka 
angger-anggering Torèt iku wong padha 
mangerti dosa. 

21 Nanging saiki, tanpa angger- 
anggering Torèt, kaya kang 
kapratélakaké ing kitab Torèt lan 
kitab-kitabé para nabi, apa kang 
kabeneraké déning Allah iku wus 
kalairaké, 

22 yaiku apa kang kabeneraké déning 
Allah lantaran pracaya marang Yésus 
Kristus, tumrap wong kabèh kang 
pracaya, awit ora ana bédané. 

23 Marga wong kabèh wus padha gawé 
dosa sarta kélangan kamulyaning Allah, 

24jan awit saka sih-rahmaté padha 
kabeneraké kanthi lelahanan lantaran 
panebusé Kristus Yésus. 

2> Panjenengané wus katetepaké déning 
Allah dadi sarananing karukunan, awit 
saka pangandel marang rahé. Bab 
iki katindakaké kagem ngatingalaké 
kaadilané, sabab Panjenengané wus 
ngèndelaké dosa-dosa kang wus 
kapungkur ing wektu kasabarané Allah. 

26 Karsané yaiku kagem ngatingalaké 
kaadilané ing jaman saiki, supaya tetêla 
menawa Panjenengané iku bener, lan 
uga mbeneraké wong kang pracaya 
marang Yésus. 

2/NYèn mangkono, apa kang kena 
kanggo dhasar gumunggung? Ora ana. 
Banjur dhasaré apa? Apa adhedhasar 
panggawé? Ora, nanging adhedhasar 
pangandel. 

28 Marga kita yakin, yèn manungsa 
iku anggoné kabeneraké awit saka 
pracaya, ora marga saka anggoné netepi 
angger-anggering Torèt. 

22 Karomanèh, Allah iku apa mung 
dadi Allahé wong Yahudi baé? Apa 

Panjenengané iku dudu Allahé 
bangsa-bangsa liyané uga? lya, 
bener. Panjenengané uga dadi Allahé 
bangsa-bangsa liya. 

S0Tegesé, menawa Allah iku pancèn 
mung siji, Panjenengané bakal 
mbeneraké wong kang padha tetak awit 
saka pracaya, lan wong kang padha ora 
tetak iya awit saka pracaya. 

3lyèn mangkono, apa aku padha 
mbatalaké angger-anggering Torèt 
awit saka pracaya? Babar pisan 
ora! Kosokbaliné, aku malah padha 
njejegaké. 

4 I1Yyèn mangkono, miturut kita, apa 
kang wus katampa déning Abraham, 
leluhur kita cara kadagingan? 

2Sabab, menawa Abraham anggoné 
kabeneraké marga saka pandamelé, 
panjenengané bisa gumunggung, 
nanging ora ana ing ngarsané Allah. 

3Sabab apa kang kapratélakaké déning 
Kitab Suci?, surasané, "Abraham banjur 
kumandel marang Allah, lan iya bab iku 
kang ndadèkaké panjenengané kaétang 
bener déning Allah." 

4#Tumrap wong kang nyambut-gawé 
iku, opahé ora kena kaanggep ganjaran, 
nanging pancèn haké. 

Déné tumrap wong kang ora nyambut- 
gawé, nanging kumandel marang 
Panjenengané kang mbeneraké wong 
duraka, kumandelé iku kang kaétung 
bener. 

@Kayadéné Daud iya nyebut rahayu 
tumrap wong kang kabeneraké déning 
Allah ora adhedhasar panggawéné, 

7 "Rahayu wong kang padha kaapura 
paneraké, lan kang dosa-dosané 
kaaling-alingan; 

Srahayu wong kang kaluputané ora 
kaétang déning Allah." 

Pangandika bab rahayu iku apa 
kalakoné mung kanggo wong kang tetak 
baé, apa iya kanggo kang padha ora 
tetak uga? Aku rak wis kandha, menawa 
tumrap Abraham iku pracayané kaétang 
dadi apa kang bener. 

l0 Déné anggoné kaétang mangkono 
iku genahé kepriyé? Sadurungé apa 
sawisé tetak? Ora sawisé tetak, nanging 
sadurungé. 

11 Pratandha tetak iku ditampani 
minangka cap tumrap apa kang bener 

adhedhasar pracayané ing sadurungé 
tetak. Iya kang mangkono iku anggoné 
panjenengané banjur bisa dadi bapa 
tumrap para wong pracaya kang ora 
tetak, supaya wong-wong iku mau 
kabeneraké, 

l2lan uga dadi bapa tumrap para wong 
kang tetak, yaiku para wong kang ora 
mung padha tetak baé, nanging uga 
padha napak tilas pracayané Abraham, 
leluhur kita, nalikané durung tetak. 

13 Sabab janji kang kaparingaké marang 
Abraham satedhak-turuné, menawa 
bakal marisi jagat, iku ora lantaran 
angger-anggering Torèt, nanging 
adhedhasar apa kang bener lantaran 
pracaya. 

14 Awit menawa wong-wong kang 
pangarep-arepé adhedhasar angger- 
anggering Torèt padha mélu tampa 
panduman kang kaprasetyakaké Allah, 
pracaya iku banjur dadi muspra lan 
prasetyané dadi batal. 

15 Amarga angger-anggering Torèt iku 
nekakaké bebendu, nanging menawa 
ora ana angger-anggering Torèt, iya ora 
ana panerak. 

16 Mulané, prasetya iku adhedhasar 
pracaya supaya ngetrepi sih-rahmat, 
satemah prasetya iku iya kanggo tedhak- 
turuné Abraham kabèh, ora mung kang 
urip miturut angger-anggering Torèt baé, 
nanging uga kang padha urip miturut 
pracayané Abraham. Sabab Abraham iku 
bapa-leluhur kita kabèh, -- 

1 iya kaya kang katulisan, surasané, 
"Sira iku wis suntetepaké dadi bapa 
tumrap sakèhé bangsa," ana ing 
ngarsané Allah kang dipracaya, yaiku 
Allah kang nguripaké wong mati sarta 
kang srana sabdané nitahaké apa kang 
ora ana dadi ana. 

18 Sabab sanadyan ora ana dhasaring 
pangarep-arep, éwasamono Abraham 
tetep kagungan pangarep-arep lan 
pracaya yèn panjenengané bakal dadi 
bapa tumrap sakèhé bangsa, miturut apa 
kang wus kapangandikakaké, "Cacahing 
turunira bakal dadi samono akèhé." 

19Lan pracayané ora dadi kendho, 
sanadyan rumangsa yèn sarirané wus 
lungsé, awit yuswané wis watara satus 
taun, sarta Sara wus lungsé ing wanci. 

20 Ewasamono panjenengané tetep 
ngugemi prasetyané Allah, tanpa 

mangu-mangu saka ora pracayané, 
nanging panjenengané kasantosakaké 
ing pracayané, sarta ngluhuraké Allah, 
21 kanthi kebak pangandel menawa 
Allah mesthi kwaos mujudaké apa kang 
wus kaprasetyakaké. 

22 Mulané bab iki kaétung dadi prakara 
kang mbeneraké. 

23Tetembungan iki, yaiku, "bab iki 
kaétung tumrap panjenengané”, iku 
anggoné katulis ora mung mligi kanggo 
Abraham baé, 

24 nanging iya katulis kanggo kita 

uga; sabab kita bakal kaétung kaya 
mangkono uga, awit kita padha 
pracaya ing Panjenengané kang wus 
ngwungokaké Yésus, Gusti kita, saka ing 
antarané wong mati. 

2> Yaiku Yésus kang wis kaulungaké awit 
saka panerak kita, sarta kawungokaké 
supaya kita padha kabeneraké. 
Mulané kita kang wis padha 

5 kabeneraké awit saka pracaya, kita 
padha urip kalawan rukun karo Allah 
marga déning Gusti kita, Yésus Kristus. 
2 Panjenengané iku kang njalari kita 
padha olèh dalan kang anjog ing 
sih-rahmat marga saka pracaya. Ana ing 

sih-rahmat iki dumunung kita sarta kita 
bombong sajroning pangarep-arep bakal 
tampa kamulyaning Allah. 

3Lan ora mung iku baé. Kita malah 
iya padha bombong sajroning sangsara 
kita, awit kita padha mangerti menawa 
sangsara iku njalari tataging ati, 

“lan tataging ati iku njalari tanggon, 
tanggon nukulaké pangarep-arep. 

Déné pangarep-arep iku mesthi ora 
bakal nguciwani, awit sihé Allah wis 
kaesokaké ing ati kita déning Roh Suci, 
kang wis pinaringaké marang kita. 

Awitdéné ing nalika kita isih padha 
apes, ing wektu kang katemtokaké 
déning Allah, Kristus wis nglampahi séda 
kanggo kita para wong duraka. 

Sabab ora gampang wong gelem mati 
nglabuhi wong bener -- éwadéné kanggo 
wong utama, bisa uga ana wong kang 
wani mati. -- 

#Nanging Allah wus ngatingalaké sihé 
marang kita ing bab iki, nalika kita isih 
kawengku déning dosa, Kristus wis 
nglampahi séda kanggo kita. 

Luwih manèh, awit kita saiki wis 
padha kabeneraké sarana rahé, mulané 

kita mesthi bakal kaslametaké lantaran 
Panjenengané saka bebenduning Allah. 
l0 sabab, menawa ing nalikané kita 
isih padha dadi satru wis karukunaké 
karo Allah déning sédané Kang 
Putra, méndahané manèh saiki 
sawisé karukunaké, mesthi kita bakal 
kaslametaké awit saka gesangé. 

ll0Ora mung iku baé! Kita malah iya 
bakal padha ngalembana marang Allah 
marga déning Yésus Kristus, Gusti kita, 
awit lantaran Panjenengané kita saiki 
wus padha oleh pirukun iku. 

12 Mulané, padha kaya tekané dosa ing 
jagat jalaran saka wong siji, sarta tekané 
pati marga saka dosa mau, mangkono 
iku pati wus nyrambahi marang wong 
kabèh, jalaran wong kabèh mau wis 
padha gawé dosa. 

13 Sabab sadurungé ana angger- 
anggering Torèt ing jagat wus ana dosa. 
Nanging dosa mau ora kaétung menawa 
ora ana angger-anggering Torèt. 

I14 Sanadyan mangkono, wiwit jamané 
Adam tumekané Musa, pati uga wis 
ngwasani wong-wong kang dosané ora 
padha karo panerak kang katindakaké 
déning Adam, iya iku kang dadi 

gegambarané Panjenengané kang bakal 
rawuh. 

1> Nanging sih-rahmaté Allah iku ora 
padha karo paneraké Adam. Sabab, 
menawa jalaran saka paneraké wong 
siji wong kabèh padha tumiba ing 
pangwasaning pati, luwih agung manèh 
sih-rahmat sarta peparingé Allah kang 
kalubèraké marang wong akèh, kang 
marga saka wong siji, yaiku Yésus 
Kristus. 

l6Lan sih-rahmat iku ora timbang 
karo dosané wong siji. Awit pangadilan 
tumrap paneraké wong siji iku nekakaké 
paukuman, nanging peparingé sih- 
rahmat marga saka panerak kang 
akèh iku njalari pakaryané Allah kang 
mbeneraké. 

17 Sabab, yèn marga saka paneraké 
wong siji, pati wis ngwasani marga saka 
wong siji iku, méndahané manèh wong 
kang wis padha nampani kalubèraning 
sih-rahmat sarta ganjaran awujud 
pakaryané Allah kang mbeneraké, 
mesthi bakal urip lan ngwasani marga 
déning wong siji, yaiku Yésus Kristus. 

18 Dadiné padha kaya panerak siji 
nekakaké paukuman marang wong 

kabèh, mangkono uga marga saka 
panggawéné wong siji kang bener, 
njalari wong kabèh padha kabeneraké 
supaya urip. 

19 sabab, padha kaya pambangkangé 
wong siji njalari wong kabèh padha 
dadi dosa, mangkono uga marga saka 
pambangun-turuté wong siji wong kabèh 
banjur padha dadi wong bener. 

2ONanging bareng angger-anggering 
Torêt kaparingaké, panerak dadi 
saya akèh, menawa dosa saya akèh, 
sih-rahmat dadi saya lubêr, 

21 supaya, padha kayadéné dosa 
nduwèni pangwasa ing alam pati, 
mangkono uga sih-rahmat iya bakal 
nduwèni pangwasa kang njalari urip 
langgeng marga saka pakaryané Allah 
kang mbeneraké, lantaran Yésus Kristus, 
Gusti kita. 

6 IYyèn mangkono, apa kang bakal 
kita kandhakaké? Apa kita kepareng 
padha ndlarung ing sajroning dosa, 
supaya wuwuha gedhéné sih-rahmat? 
2Babar pisan oral Kita rak wis mati 
tumraping dosa, kepriyé anggon kita isih 
padha bisa urip ing sajroning dosa mau? 

3SApa kowé padha ora mangerti, yèn 
kita kang wus padha kabaptis ana ing 
Kristus Yésus, iku wis padha kabaptis 
ana ing sêdané? 

4Dadi, kita wus padha ndhèrèk kakubur 
kalawan Panjenengané, sarana baptising 
pati mau, supaya padha kayadéné 
Kristus wus kawungokaké saka ing 
antarané wong mati déning kamulyaning 
Sang Rama, mangkono uga kita bakal 
urip ana ing sajroning urip kang anyar. 

“Sabab yèn kita wis padha nunggal 
kalawan apa kang padha karo sédané, 
kita iya bakal padha nunggal kalawan 
apa kang padha karo wunguné. 

SAmarga kita padha mangerti yèn 
kamanungsan kita kang lawas iku wis 
ndhèrèk sinalib, supaya si dosa sirna 
pangwasané, lan kita padha ora ngawula 
marang dosa manèh. 

7 Sabab, sapa kang wis mati, iku wis 
luwar saka ing dosa. 

#Dadi menawa kita wis padha ndhèrèk 
mati karo Kristus kita padha ngandel yèn 
iya bakal padha urip karo Panjenengané. 

2Amarga kita padha mangerti, yèn 
Kristus sawisé kawungokaké saka ing 
antarané wong mati, ora sêda manèh: 

Pati wis ora ngwasani Panjenengané 
manèh. 

l0 Awit sédané iku, séda tumraping 
dosa, mung sapisan kanggo salawasé; 
lan gesangé iku gesang lumados marang 
Allah. 

ll Samono uga anggonmu mawas 
iya mangkêénéa: Kowé wis padha mati 
tumraping dosa, nanging kowé padha 
urip lumados marang Allah ana ing 
Kristus Yésus. 

12 Mulané dosa aja nganti ngwasani 
badanmu kang kena ing pati manèh, 
supaya kowé aja nganti nuruti 
pepénginané. 

13 Sarta kowé aja masrahaké 
gegelitaning badanmu marang si dosa 
kanggo gegamaning kadurakan, nanging 
badanmu saosna marang Allah, kaya 
wong kang mauné mati, nanging saiki 
urip. Sarta gegelitaning badanmu 
iku saosna marang Allah, minangka 
gegaman kanggo nindakaké apa kang 
bener. 

14Sabab dosa ora bakal ngwasani 
kowé manèh, marga kowé padha ora 
kawengku ing angger-anggering Torèt, 
nanging kawengku ing sih-rahmat. 

1> Dadiné kepriyé? Apa kita banjur arep 
nglakoni dosa marga ora kawengku 
ing angger-anggering Torèt, ananging 
kawengku ing sih-rahmat? Babar pisan 
oral 

l6 Apa kowé padha ora mangerti, 
menawa kowé masrahaké awakmu 
marang sawijining wong dadi abdi kang 
mituhu, iku ateges kowé dadi baturé 
wong kang kudu kokpituhu, embuh ing 
bab dosa kang nggèndèng kowé marang 
pati, embuh pamituhu kang nuntun kowé 
marang kang bener? 

1 Nanging puji sokur marang Allah! 
Ing mauné kowé iku dadi baturé dosa, 
nanging saiki kanthi gumolonging atimu 
kowé wis padha mituhu marang piwulang 
kang katerusaké marang kowé. 

18 Kowé wis padha kaluwaran saka ing 
dosa lan dadi abdining apa kang bener. 

19 Bab iki dakpituturaké cara manungsa, 
awit kamanungsanmu kang ringkih. 
Sabab kayadéné kowé wis masrahaké 
gegelitaning badanmu dadi baturing 
jejember lan duraka tumuju marang 
kadurakan, mangkono uga kowé saiki 
kudu masrahaké gegelitaning badanmu 

dadi abdining kabeneran kang tumuju 
marang kasucèn. 

20Sabab nalika kowé padha dadi 
baturing dosa, kowé padha ora 
kawengku déning kabeneran. 

2llan apa pikolèhmu saka iku mau 
kabèh kang njalari saiki kowé rumangsa 
isin? Wekasané iku kabèh, yaiku pati. 

22Nanging saiki bareng kowé wus 
padha kauwalaké saka ing dosa lan 
bareng kowé wis padha dadi abdining 
Allah, kowé padha ngundhuh woh kang 
nuntun kowé marang kasucèn sarta 
wekasané iku urip langgeng. 

23 Awit pituwasé dosa iku pati, balik 
peparingé Allah iku urip langgeng ana 
ing Kristus Yésus, Gusti kita. 
7 1 Para Sadulur, apa kowé padha ora 

mangerti, -- awit aku pitutur marang 

kang padha paham ing bab angger- 
angger, -- menawa angger-angger iku 
ngwasani wong kanggo ing sajegé urip? 

2Sabab wong wadon iku kacencang 
déning angger-angger marang somahé, 
sasuwéné somahé isih urip, nanging 
menawa somahé mati, wong wadon 
mau uwal saka ing angger-angger kang 
nancang mau. 

3Dadi sajroné somahé isih urip, wong 
wadon dianggep laku bédhang yèn dadi 
bojoné wong lanang liyané. Nanging 
menawa bojoné iku wis mati, wong 
wadon mau wis uwal saka angger- 
angger, lan ora laku bédhang, menawa 
dadi somahé wong lanang liya. 

41ya kaya mangkono iku, para 
Sadulurku, kowé iya wis padha mati 
tumrap ing angger-anggering Torèt, 
jalaran saka sarirané Kristus, supaya 
kowé dadia kagunganing liyan, yaiku 
kagungané Panjenengané, kang wis 
kawungokaké saka antarané wong mati, 
supaya kita padha ngetokaké woh, 
kagem Allah. 

Awit nalika kita isih padha urip ana 
ing daging, hawa-napsuning dosa kang 
kagugah déning angger-anggering Torèt, 
iku makarya ana ing gegelitaning badan 
kita, satemah kita padha ngetokaké woh 
kanggo si pati, 

Nanging saiki kita wis kauwalaké saka 
ing angger-anggering Torèt, awit kita 
wis padha mati tumrap kang mauné 
ngunjara kita, satemah saiki kita leladi 
ana ing kaanan kang anyar, manut ing 


ROMA 7,7- 12 30 


Roh, ora ana ing kaanan lawas manut 
ing tulisané angger-anggering Torèt. 

Yèn mangkono apa sing arep kita 
kandhakaké? Apa angger-anggering 
Torêt iku dosa? Babar pisan ora! Kosok 
baliné, malah marga saka angger- 
anggering Torèt iku aku mangerti dosa. 
Awit aku uga ora ngerti apa kang diarani 
mélik iku, menawa angger-anggering 
Torèt ora dhawuh, "Sira aja mélik!" 

#Nanging marga saka pepakon mau, 
dosa olèh jalaran kanggo nenangi 
sarupaning kamélikan kang ana ing aku, 
sabab tanpa angger-anggering Torèt, 
dosa iku mati. 

Biyèn aku iki urip tanpa angger- 
anggering Torèt. Nanging satekané 
pepakon mau, dosa wiwit urip, 

l0balik aku mati. Pepakon kang 
mesthiné nuntun marang urip, 
tumraping aku malah dadi jalaraning 
pati. 

11 Awit saka ananing pepakon iku, dosa 
olèh jalaran anggoné nasaraké aku, 
lan marga saka pepakon iku mau dosa 
matèni aku. 

12 Dadi angger-anggering Torèt iku suci, 
lan pepakon iku iya suci, bener lan becik. 

13yèn mangkono, apa kang becik iku 
kang njalari patiku? Babar pisan oral 
Nanging supaya tetélaa yèn iku mau 
si dosa, dosa iku migunakaké kang 
becik kanggo nekakaké patiku, satemah 
marga saka pepakon mau, wujudé dosa 
dadi saya cetha manèh. 

14Sabab kita mangerti, menawa 
angger-anggering Torèt iku sipaté rohani, 
nanging aku iki asipat kadagingan, 
kaedol marang pangwasaning dosa. 

1> Sabab apa baé kang daktindakaké 
iku, aku dhéwé ora mangerti. Awit 
apa kang daktindakaké iku mau dudu 
kang dakkarepaké; nanging apa kang 
daksengiti, iku kang daktindakaké. 

l6Dadi menawa aku nindakaké bab 
kang ora dakkarepaké, iku ateges aku 
ngakoni yèn angger-anggering Torèt iku 
becik. 

1/ Menawa mangkono dudu aku manèh 
kang nindakaké, nanging dosa kang ana 
ing sajroning atiku. 

18 Sabab aku mangerti, yèn ing aku 
iki, yaiku aku cara kadagingan, ora ana 
kang becik. Sabab karep nindakaké 
kang becik pancèn ana ing aku, nanging 
nglakoni apa kang becik, ora. 

19 Sabab dudu kang dakkarepaké, yaiku 
kang becik, kang daktindakaké, nanging 
kang ora dakkarepaké, yaiku kang ala, 
kang daktindakaké. 

20 Dadi yèn aku nindakaké apa kang ora 
dakkarepaké, ateges dudu aku manèh 
kang nindakaké, nanging si dosa kang 
dumunung ana ing aku. 

21 Kang iku, aku nemu wewaton 
mangkéné: Menawa aku kepéngin 
nindakaké kang becik, kang ala wis 
cumepak ana ing aku. 

22 Sabab sajroning batinku, aku seneng 
marang angger-anggeré Allah, 

23 nanging ana ing gegelitaning 
badanku weruh ana angger-angger liya 
kang cengkah karo angger-anggering 
akal-budiku, sarta njalari aku dadi 
tawananing angger-anggeré dosa kang 
ana ing gegelitaning badanku. 

24 Aku iki pancèn wong kang cilaka! 
Sapa kang bakal ngluwari aku saka 
badan rèh-rêhané pati iki? 

2> Puji sokur marang Allah, lantaran 
Yésus Kristus, Gusti kita. (7-26) Dadi 
sarana akal-budiku, aku ngawula 
marang angger-anggeré Allah, nanging 

sarana daging aku ngawula marang 
angger-anggeré dosa. 
IKang iku saiki wis ora ana 
paukuman manèh tumrap wong kang 
padha ana ing Kristus Yésus. 

2Sabab angger-anggeré Roh kang 
paring urip, wis ngluwari kowé kabèh 
ana ing Kristus, saka angger-anggering 
dosa lan pati. 

SAwit apa kang ora bisa ditindakaké 
déning angger-anggering Torèt jalaran 
tanpa daya marga déning daging, 
wis katindakaké déning Allah sarana 
ngutus Kang Putra piyambak, padha 
karo manungsa kang nandhang dosa, 
Panjenengané wis matrapi paukuman 
tumrap dosa ana ing sajroning daging, 

“supaya apa kang dadi pangajabé 
angger-anggering Torèt katetepana ana 
ing kita, kang ora padha urip nuruti 
daging, nanging manut marang Roh. 

“Sabab wong kang urip miturut daging, 
iku padha ngangen-angen prakara- 
prakara kang saka ing daging; nanging 
wong kang uripé manut marang Roh, iku 
padha ngangen-angen prakara-prakara 
kang saka Roh. 

S Awitdéné pepénginané daging iku 
pati, balik pepénginané Roh iku urip lan 
tentrem-rahayu. 

Sabab pepenginaning daging iku 
nyatru marang Allah, awit ora cundhuk 
marang angger-anggeré Allah, lan 
pancèn iya ora bisa. 

#Wong kang urip miturut daging iku ora 
bakal ndadèkaké keparengé Allah. 

2 Balik kowé iku padha ora urip miturut 
daging, nanging miturut Roh, mangkono 
iku menawa Rohing Allah pancèn 
dedalem ana ing kowé. Nanging sing 
sapa ora kadunungan Rohé Kristus, 
wong iku dudu kagungané Kristus. 

l0ONanging menawa Kristus dedalem 
ana ing kowé, sanadyan badan iku mati 
marga saka dosa, nanging roh iku urip 
awit saka kabeneraké. 

1! Menawa Rohé kang wis mungokaké 
Yésus saka ing antarané wong mati 
iku dedalem ana ing kowé, dadiné 
kang wis mungokaké Kristus saka 
ing antarané wong mati iku iya bakal 
nguripaké badanmu kang kena ing pati 
iku, lantaran Roh kang dedalem ana ing 
kowé. 

12 Mulané para Sadulur, kita iki padha 
dadi wong kang kapotangan, nanging 
ora marang daging supaya urip nuruti 
daging. 

13 Sabab menawa urip nuruti daging, 
kowé bakal padha mati; nanging 
menawa déning Roh kowé matèni 
panggawéning badanmu, kowé bakal 
padha urip. 

14 Sakèhé wong kang katuntun déning 
Rohé Allah, iku padha dadi putrané Allah. 

15 Awit kowé padha ora nampani rohing 
pangawulan kang njalari kowé dadi 
wedi manéh, nanging kowé wis padha 
nampani Roh kang njalari kowé dadi 
putrané Allah. Marga saka Roh iku kita 
banjur padha nyebut, "Abba, Ramal" 

l6Roh iku neksèni bebarengan karo roh 
kita, yèn kita iku para putrané Allah. 

17 Déné menawa kita iki dadi putra, 
dadi iya ahli waris, tegesé wong kang 
padha nduwèni hak nampani prasetyané 
Allah, kang bakal katampa bebarengan 
karo Kristus, yaiku menawa kita padha 
ndhèrèk nandhang sangsara karo 
Panjenengané, supaya kita iya ndhèrèk 
kamulyakaké bareng karo Panjenengané. 

18 Sabab aku yakin, yèn kasangsaraan 
ing jaman saiki iku ora kena 
katandingaké karo kamulyan kang 
bakal kaparingaké marang kita. 

19 Sabab kanthi cecengklungen 
sakèhing titah anggoné padha nganti- 
anti marang wektu kababaré para 
putrané Allah. 

20 Awit sakèhing titah wis katelukaké 
marang prakara-prakara kang tanpa 
guna, ora saka karepé dhéwé, nanging 
marga saka karsané Panjenengané kang 
nelukaké, 

2lananging sajroning pangarep-arep, 
marga titah iku dhéwé uga bakal 
kaluwaran saka ing pangawulaning 
karusakan, lan lumebu marang 
kamardikan lan kamulyané para putrané 
Allah. 

22 Sabab kita padha mangerti, yèn 
nganti sapréné sakèhing titah iku 
iya padha sesambat lan iya padha 
ngrasakaké larané wong kang arep 
nglairaké. 

230ra mung wong-wong iku baé, 
nanging kita kang wis kaparingan 
Roh minangka ganjaran wiwitan, uga 
padha sesambat sajroning ati kalawan 

nganti-anti wektuné kaangkat putra, 
yaiku pangluwaraning badan kita. 

24 Gabab kita padha kaslametaké 
ana ing pangarep-arep. Nanging 
pangarep-arep kang katon iku dudu 
pangarep-arep manèh, marga kepriyé 
wong isih ngarep-arep barang kang wis 
dideleng? 

2> Nanging menawa kita ngarep-arep 
marang apa kang ora kita deleng, 
anggon kita ngarep-arep iku kalawan 
sabar, 

26 Mangkono uga Roh iya mbiyantu kita 
ing sajroning karingkihan kita; awit kita 
ora mangerti kepriyé kuduné anggon 
kita ndedonga; nanging Roh piyambak 
ngaturaké panyuwun marang Allah, 
kanthi pasambat kang ora kaucapaké. 

27 Sarta Allah kang nitipriksa sajroning 
ati, pirsa karsané Roh, yaiku menawa 
Panjenengané nyenyuwun kanggo para 
suci, nyondhongi karsané Allah. 

28 Saiki kita padha mangerti, yèn Allah 
uga makarya ana ing samubarang 
kabèh, minangka beciké wong kang 
padha tresna marang Panjenengané, 
yaiku para kang tinimbalan miturut ing 
karsané Allah. 

29 Marga wong kabèh kang wis kapilih 
saka ing wiwitan déning Panjenengané, 
iku iya katamtokaké saka ing wiwitan 
dadi madha rupa karo citrané Kang 
Putra, supaya Kang Putra iku dadi 
pambarep ana ing antarané sadulur 
kabèh. 

SOWong-wong kang padha katamtokaké 
saka ing wiwitan iku iya padha 
katimbalan. Lan kang wus padha 
katimbalan, iku iya padha kabeneraké. 
Apadéné kang wus kabeneraké, iku iya 
padha kamulyakaké. 

3lKang iku apa kang bakal kita 
kandhakaké tumrap kabèh mau? 
Menawa Allah ana ing pihak kita, sapa 
kang bakal nglawan kita? 

32Kang ora ngéman Kang Putra 
piyambak, nanging malah nganti 
masrahaké Panjenengané kanggo kita 
kabèh, apa iya kalakon ora maringaké 
samubarang kabèh marang kita bareng 
lan Panjenengané? 

33Sapa kang bakal nggugat para 
pilihané Allah? Apa Allah kang 
mbeneraké wong-wong mau? Sapa kang 
bakal matrapi paukuman? 

34 Apa Kristus Yésus kang wis séda? 
Malah luwih saka iku, apa kang wis 
wungu, kang lenggah ana ing satengené 
Allah, malah dadi kang mbélani kita? 

3> Sapa kang bakal misahaké kita 
saka sihé Kristus? Apa panganiaya, apa 
kasangsaran, apa panguya-uya, apa 
kaluwèn, apa kawudan, apa bebaya, apa 
pedhang? 

S6Kaya kang wis katulisan, "Margi 
saking Paduka, kawula sami wonten 
ing salebeting bebaya pejah sadinten 
muput, kawula sami kaanggep kados 
ménda sembelèhan." 

37 Nanging tumrap iku mau kabèh, 
kita padha ngluwihi wong-wong kang 
menang, lantaran Panjenengané kang 
wus ngasihi kita. 

38Sabab aku yakin, menawa pati utawa 
urip, para malaékat apa para pangwasa, 
kang saiki ana utawa kang bakal ana, 

“Sapa sakèhing pangwasa kang ana 
ing dhuwur utawa ing ngisor, utawa 
sawenèhing titah liyané, ora bakal bisa 
misahaké kita saka ing sihé Allah, kang 
ana ing Kristus Yésus, Gusti kita. 

0 LAku ngandhakaké apa kang bener 
ana ing Kristus, aku ora goroh. 

Sabab osiking atiku mèlu neksèni marga 
déning Roh Suci, 

2menawa aku nandhang prihatin 
banget, lan tansah sedhih. 

sMalah aku saguh nampa ipat-ipat, 
sarta kapisah saka Kristus marga para 
Sadulurku, golonganing bangsaku cara 
daging. 

“Sabab wong-wong kabèh iku wong 
Israél kang wis kaangkat dadi putra 
lan wis kaparingan kamulyan tuwin 
prajanjian-prajanjian sarta angger- 
anggering Torèt, apadéné pangibadah 
lan prasetya-prasetya. 

“Wong-wong iku padha tedhak-turuné 
para bapa leluhur, kang cara kadagingan 
nurunaké Kristus, kang ngungkuli 
samubarang kabèh. Panjenengané 
iku Allah kang kudu pinuji-puji ing 
salawas-lawasé. Amin. 

6 Ewadéné pangandikané Allah iku 
mokal yèn ta nganti gagal. Awit ora 
kabèh wong kang asalé saka Israêl iku 
wong Israél, 

”lan iya ora kabèh kang kagolong 
putrané Abraham iku tedhaké Abraham 
kang sejati, nanging, "Kang asalé saka 
Ishak iku kang bakal kasebut turunira." 

#Tegesé: Dudu anak-anak kang cara 
kadagingan kang dadi para putrané 
Allah, nanging para anak prasetyan kang 
kaétung dadi turun kang sah. 

2Sabab pangandika iku isi prasetya, 
mangkéné, "Ing watara pendhak mangsa 
iki Ingsun bakal rawuh, sarta Sarah 
bakal duwé anak lanang." 

l0Malah ora mung iku baé. Kang luwih 
cetha manèh yaiku Ribka kang mbobot 
saka priya siji, yaiku Ishak, bapa leluhur 
kita. 

11 Sabab nalika bayi-bayi mau durung 
padha lair, lan durung nglakoni 
panggawé becik utawa ala, -- supaya 
rancangané Allah bab pamilihé tetepa, 
ora adhedhasar panggawé nanging 
adhedhasar timbalané -- 

12 dingandikakaké marang Ribka, 
mangkéné, "Sing tuwa bakal ngawula 
marang sing enom," 

13 iya kaya kang katulis, surasané, 
"Yakub sunkasihi, nanging Esau 
sunsengiti." 

14vyèn mangkono, apa kang bakal kita 
kandhakaké? Apa Allah ora adil? Mokal! 

1> Sabab Panjenengané wis ngandika 
marang Musa, mangkéné, "Ingsun 

bakal melasi marang sapa baé kang 
sunkarsakaké sunwelasi, sarta Ingsun 
bakal paring sih-kamirahan marang 
sapa baé kang sunkarsakaké sunparingi 
sih-kamirahan." 

l6 Dadi bab iku ora gumantung marang 
kareping wong utawa réêka-dayaning 
wong, nanging gumantung marang 
sih-kamirahané Allah. 

17 Marga ing Kitab Suci ana pangandika 
marang Firaun, mangkéné, "Ya 
mangkono iku sababé anggoningsun 
ngangkat sira, yaiku supaya Ingsun 
bisa ngatingalaké pangwaosingsun ana 
ing sira, sarta asmaningsun supaya 
kasuwurna ing salumahing bumi." 

18 Dadi Panjenengané maringi 
sih-piwelas marang sapa baé kang 
dikarsakaké, lan Panjenengané 
mangkotaké sapa baé kang dikarsakaké. 

19 saiki kowé arep kandha marang aku, 
"Yèn mangkono, apa manêh kang isih 
kaanggep luput déning Panjenengané? 
Sabab sapa kang bisa nglawan karsané?" 

2ONanging, hé manungsa, kowé iku 
sapa ta déné kok madoni Allah? Apa iya 
bisa ta, kang kagawé kandha marang 
kang nggawé, mangkéné, "Yagéné 

déné anggonmu gawé aku kok kaya 
mangkéné?" 

21 Apa tukang grabah iku ora duwé 
wewenang tumrap lempungé; saka 
prongkolan kang padha, sapérangan 
kagawé barang kang mulya, sapérangan 
kagawé barang liyané kang lumrah? 

22 Dadiné, saupama kangggo 
ngatingalaké bebendu lan nedahaké 
pangwaosé, Allah paring kasabaran kang 
gedhé marang wadhahing bebendu, kang 
wus kacawisaké marang karusakan, 

23 mangka iku malah kagem 
ngatingalaké anggoné sugih kamulyan 
marang wadhahing sih-piwelasé, kang 
wis kacawisaké marang kamulyan? 

24vyaiku kita, kang wis padha 
katimbalan, ora mung saka ing antarané 
wong Yahudi baé, nanging uga saka ing 
antarané bangsa-bangsa liya, 

2> kaya kang wus kapangandikakaké 
uga ana ing kitab Hoséa, surasané, 
"Kang dudu umatingsun bakal sunsebut 
umatingsun, lan kang dudu kekasih, iku 
sunsebut kekasih." 

26Lan ing panggonan kang wong- 
wongé dipangandikani, "Sira iku dudu 
umatingsun," ing kono wong-wong mau 

bakal dipangandikani, "Para Putrané 
Allah kang gesang." 

27 Lan Yésaya nguwuh ing ngatasé 
Israel, mangkéné, "Sanadyan Banisraèl 
iku cacahé kaya wedhiné sagara, 
nanging mung kekarèné baé kang bakal 
kaslametaké. 

28 Sabab apa kang wus 
kapangandikakaké, bakal tumuli 
katindakaké déning Pangéran ana ing 
bumi, kalawan sampurna lan tumuli." 

29 Kaya kang sadurungé wus kaweca 
déning Yésaya, mangkéné, "Saupama 
Pangéran kang murbèng dumadi ora 
nyisakaké turun marang kita, kita 
wus dadi kaya Sodom lan padha kaya 
Gomora." 

SOYèn mangkono, apa kang bakal 
kita kandhakaké? Sanyatané: Bangsa- 
bangsa liya kang padha ora ngupaya 
apa kang bener, wus padha kabeneraké, 
yaiku kabeneraké marga saka pracaya. 

Sl Nanging: Bangsa Israèl sanadyan 
ngupaya apa kang bener lantaran 
angger-angger, ora bisa netepi 
angger-angger mau. 

32Nagéné kok ora? Sabab bangsa 
Israél anggoné ngupaya ora adhedhasar 

pracaya, nanging adhedhasar panggawé. 
Bangsa iku padha kasandhung ing watu 
sandhungan, 

33 kaya kang katulis, surasané, "Lah 
ing Sion Ingsun sêlèhi watu tetanggoran 
lan watu gedhé kang njalari wong 
tiba, lan sapa kang kumandel marang 
Panjenengané, ora bakal kawirangan." 
10 I Para Sadulur, kang dadi 

pepénginaning atiku lan 
pandongaku marang Allah yaiku, supaya 
wong-wong mau padha kaslametaké. 

ZAmarga aku neksèni, yèn pancèn 
padha mempeng anggoné padha 
ngabekti marang Allah, nanging tanpa 
pangertèn kang bener. 

3Sabab, amarga padha ora mangerti 
marang pakaryaning Allah kang 
mbeneraké, sarta ngupadi beneré 
dhéwé, mulané padha ora sumuyud 
marang apa kang bener tumraping Allah. 

“Sabab Kristus iku kang dadi 
kawusanané angger-anggering Torèt, 
satemah saben wong kang pracaya 
banjur kabeneraké. 

“Sabab Musa nyerat apa kang bener 
miturut angger-anggering Torèt, 
mangkéné, "Sapa kang nglakoni 

angger-angger, iku bakal urip marga 
saka iku." 

@Nanging apa kang bener awit saka 
pracaya, iku uniné mangkéné, "Aja 
ngunandika ing sajroning atimu: Sapa 
ta kang bakal sumengka menyang 
swarga?" yaiku kanggo ngaturi Kristus 
tumedhak, 

utawa, "Sapa ta kang bakal mudhun 
menyang teleng-palimenganing pati?" 
yaiku: Kanggo nginggahaké Kristus saka 
ing antarané wong mati. 

#Nanging kepriyé uniné? Mangkéné, 
"Pangandika iku cedhak karo kowé, ana 
ing cangkemmu lan ana ing atimu." 
Yaiku pangandika bab pracaya, kang 
dakwartakaké. 

Sabab, menawa sarana cangkemmu 
kowé ngakoni yèn Yésus iku Gusti, 
lan atimu ngandel menawa Allah 
wus mungokaké Panjenengané saka 
ing antarané wong mati, kowé bakal 
kaslametaké. 

l0 sabab, sarana ati wong anggoné 
pracaya sarta kabeneraké, lan sarana 
cangkem wong anggoné ngakoni 
pracayané, sarta kaslametaké. 

Il Awit Kitab Suci mratélakaké, 
mangkéné, "Sapa kang pracaya marang 
Panjenengané, ora bakal kawirangan." 

12 Sabab wong Yahudi lan wong Yunani 
iku ora ana bédané. Awit, Gustiné 
wong kabèh, iku sejatiné padha, sarta 
lubèr kadarmané marang sadhéngaha 
wong kang padha nyebut marang 
Panjenengané. 

13 Awitdéné, "sapa kang nyebut 
asmaning Pangéran bakal kaslametaké." 
l4Nanging kepriyé wong bisa nyebut 

marang Panjenengané kang durung 
dipracaya? Kepriyé wong bisa pracaya 
marang Panjenengané, menawa durung 
tau krungu bab Panjenengané? Kepriyé 
wong bisa krungu bab Panjenengané 
menawa ora ana kang martakaké? 

1> Lan kapriyé wong bisa martakaké 
bab Panjenengané, menawa ora kautus? 
Kaya kang katulis, surasané, "Iba 
anggoné nyenengaké tekané wong kang 
padha nggawa pawarta becik." 

16 Ananging ora saben wong padha 
nampani pawarta becik iku mau. 
Sabab Yésaya matur, mangkéné, "Dhuh 
Pangéran, sinten ingkang badhé pitados 

dhateng punapa ingkang sami kawula 
wartosaken?" 

17 Dadiné, pracaya iku thukulé awit 
saka apa kang karungu, sarta apa kang 
karungu iku marga saka pangandikané 
Kristus. 

18 Ananging aku takon: Apa wong-wong 
iku ora padha krungu? Sejatiné wis 
padha krungu, "Swarané wong-wong 
kang martakaké wis sumrambah ing 
salumahing bumi. Sarta pawartané wis 
tekan ing pungkasaning jagat." 

19 Nanging aku takon manèh: Apa 
kirané Israèl ora mangerti? Wiwitané ana 
pangandikané Musa, mangkéné, "Ingsun 
bakal ndandèkaké kumèêrènira marang 
wong-wong kang dudu umat, sarta 
ndadèkaké nepsunira marang bangsa 
kang bodho." 

20 Lan kalawan kendel Yésaya ngandika, 
"Ingsun wis marengaké wong kang 
ora ngupaya Ingsun padha nemokaké 
Ingsun. Ingsun wus ngatingal marang 
wong-wong kang ora nakokaké Ingsun." 

21 Balik tumrap Israèl pangandikané, 
mangkéné, "Sadina muput astaningsun 
mulung marang bangsa kang ora 
mbangun-turut sarta maido." 

1 1 IKang iku aku takon: Apa 

kirané Allah wis nampik umaté? 
Babar pisan ora! Awit aku dhéwé iya 
wong Israèl trahé Abraham, saka suku 
Bényamin. 

ZAllah ora nampik umaté kang 
kapilih wiwit biyèn. Apa kowé 
padha ora mangerti, apa kang wis 
kapangandikakaké ing Kitab Suci bab 
Elia, nalika nggugat Israèl ana ing 
ngarsané Allah, 

3 "Dhuh Pangéran, para nabi Paduka 
sampun sami dipun pejahi, misbyah- 
misbyah Paduka sampun dipun 
brukaken, namung kawula piyambak 
ingkang taksih gesang, mangka tiyang- 
tiyang punika sami kepéngin mejahi 
kawula." 

“Nanging kepriyé pangandikané Allah 
marang Elia mau? Mangkéné, "Ingsun 
isih ngèêngêèhaké wong pitung èwu kagem 
Ingsun, kang ora tau sujud nyembah 
marang Baal." 

“Mangkono uga ing wektu saiki, iya ana 
sisa sapantha kang pamilihé adhedhasar 
sih-rahmat. 

#@Menawa bab iku kelakoné awit saka 
sih-rahmat, dadiné ora marga saka 

panggawé manèh, sabab yèn ora 
mangkono, kang diarani sih-rahmat iku 
dudu sih-rahmat manéh. 

? Dadiné kepriyé? Israèl ora bisa 
nggayuh apa kang diupaya, nanging 
para wong kang pinilih iku kang bisa 
olêh. Déné liyané, atiné wus padha 
kawangkotaké, 

#kaya kang katulis, surasané, "Allah 
ndadosaké wong-wong mau padha kaya 
turu kepati, maringi mripat kang ora 
kanggo ndeleng, lan kuping kang ora 
kanggo ngrungokaké, nganti tumeka ing 
dina iki uga." 

2Apadéné Daud munjuk, "Méja 
pakembulanipun dadosa kalajiret lan 
pasangan, séla sandhungan, punapadéné 
piwales tumrap tiyang-tiyang punika. 

l0Saha mripatipun sami kadamela 
peteng, satemah sami mboten ningali, 
sarta gegeripun kadamela wungkuk ing 
salaminipun." 

11 Kang iku aku takon: Apa wong mau 
anggoné padha kesandhung iku supaya 
tiba? Babar pisan oral Nanging awit saka 
paneraké, karahayon banjur tumiba 
marang bangsa-bangsa liya, supaya 
padha mêri. 

12 AWit menawa panerak mau ateges 
kasugihan tumraping jagat, lan 
kagagalané dadi kasugihané bangsa- 
bangsa liya, méndahané manèh 
kasampurnané. 

13 Aku pitutur marang kowé, hé para 
bangsa kang dudu bangsa Yahudi. Iya 
marga aku iki dadi rasulé para bangsa 
kang dudu bangsa Yahudi, aku nganggep 
yèn bab iki dadi kamulyaning anggonku 
leladi, 

14yaiku mbokmenawa aku bisa 
nuwuhaké rasa mêri ing sajroning 
batiné para Sadulurku tunggal bangsa 
miturut daging, sarta bisa nylametaké 
marang sawatara wong panunggalané 
wong-wong iku. 

1> Sabab yèn panampiké iku ateges 
pirukun tumrap ing jagat, panampané 
wong-wong iku apa nduwèni teges liya 
kajaba urip saka ing antarané wong 
mati? 

l6 Menawa jladrèn kang sapisanan iku 
suci, dadiné jladrèné kabèh uga suci, lan 
yèn oyodé suci, pang-pangé uga suci. 

17 Mulané, menawa pang-pangé wis ana 
sawatara kang dikethoki, lan kowé kang 
dadi thukulan alas wis kacangkokaké 

minangka gantiné, temahan mèêlu olèh 
bagéan saka oyodé wit zaitun kang 
kebak tlutuh iku, 

18 kowé aja padha gumunggung marang 
pang-pang iku! Menawa kowé padha 
gumunggung, padha diéling, yèn dudu 
kowé kang nyangga oyodé, nanging 
oyod iku kang nyangga kowé. 

19 Bisa uga kowé bakal kandha: Ana 
pang kang padha dikethoki, iku supaya 
aku kacangkokaké. 

20 Iya bener! Anggoné padha dikethoki 
iku, awit saka anggoné ora pracaya, 
lan kowé bisa jejeg iku mung marga 
pracaya. Kowé aja umuk, nanging malah 
wedial 

21 Sabab, menawa Allah ora ngéman 
marang pang-pang kang asli, 
Panjenengané ora bakal ngéman 
marang kowé uga. 

22 Mulané waspadakna sih-kamirahané 
Allah, nanging uga pandamelé kang 
keras, yaiku pandamelé kang keras 
tumrap wong kang wis padha tiba, 
nanging kamirahané tumrap kowé, 
samono iku menawa kowé tetep ana 
ing kamirahané, menawa ora, kowé iya 
bakal padha kapagas uga. 

23 Nanging pang kang wis padha 
kapagas mau uga bakal kacangkokaké, 
menawa ora puguh anggoné ora 
pracaya, jalaran Allah kagungan 
pangwasa nyangkokaké iku manèh. 

24 Sabab menawa kowé kang dadi pangé 
wit zaitun alas wis padha kakethok, 
lan cengkah karo kaananmu iku, kowé 
wis padha kacangkokaké ing wit zaitun 
sejati, méndahané manèh pang-pang 
kang asli, mesthi bakal kacangkokaké 
ing wit zaitun asliné dhêwaé. 

2> Para Sadulur, supaya kowé aja padha 
rumangsa pinter, karepku kowé padha 
mangertia wewadi iki: Wong Israèêl 
iku sapérangan padha mangkotaké 
atiné, nganti tekan ganeping cacahé 
wong-wong saka bangsa-bangsa liyané 
kang sowan marang Allah. 

26 Kanthi patrap kang mangkono, 
wong Israèl bakal kaslametaké kabèh, 
kaya kang katulis, surasané, "Saka 
ing Sion bakal rawuhé Juru-wilujeng, 
Panjenengané bakal nyingkiraké 
sakèhing pamblasaré Yakub. 

27 Lan iki prasetyaningsun karo 
wong-wong iku, nalika Ingsun mbirat 
dosané." 

28 Mungguhing Injil, wong-wong iku 
padha dadi mungsuhé Allah marga 
kowé, ananging mungguhing pilihan, 
wong-wong iku padha dadi kekasihé 
Allah, marga para leluhuré. 

29 Sabab Allah ora keduwung tumrap 
peparing lan timbalané. 

SOSabab iya padha karo kowé ing biyèn, 
anggonmu padha ora mbangun-turut 
marang Allah, nanging saiki wus padha 
nampa sih-kawelasan marga wong-wong 
iku padha ora mbangun-turut, 

31 mangkono uga, wong-wong iku saiki 
iya padha ora mbangun-turut, supaya 
marga saka sih-kawelasan kang wis 
koktampa, wong-wong mau uga bakal 
nampa sih-kawelasan. 

32Sabab Allah wis ngungkung 
manungsa kabèh ana ing kaanan ora 
mbangun-turut, supaya Panjenengané 
bisa nélakaké sih-kawelasané marang 
wong-wong kabèh mau. 

3SsWah, saiba gunging kasugihan, 
kawicaksanan sarta kawaskithané Allah! 
Sanyata putusané ora kena jinajagan, 
sarta marginé ora kena katlusuran. 

34Sabab, sapa ta kang nyumurupi 
marang panggalihané Pangéran? Utawa, 
sapa ta kang bisa dadi paramparané? 

3> Utawa, sapa ta kang wus tau 
nyaosaké samubarang marang 
Panjenengané, satemah Panjenengané 
kudu paring leliru? 

36 Awitdéné samubarang kabèh iku 
saka Panjenengané, krana Panjenengané 
sarta kagem Panjenengané; kamulyan 
kagema Panjenengané salawas-lawasél 
Amin. 

1 2 I Kang iku para Sadulur, marga 

saka sih-kamirahané Allah, aku 
pitutur marang kowé, padha nyaosna 
badanmu minangka kurban kang urip, 
kang suci lan kang dadi keparengé Allah: 
lya kang mangkono iku pangibadahmu 
kang sejati. 

2Kowé aja madha rupa kaya donya 
iki, nanging padha salina marga saka 
budimu kaanyaraké, satemah kowé bisa 
mbédakaké endi kang dadi karsané 
Allah: Apa kang becik, kang dadi 
keparengé lan kang sampurna. 

3sAdhedhasar sih-rahmat kang 
kaparingaké marang aku, aku pitutur 
marang saben wong ing antaramu: Aja 

padha mikiraké prakara-prakara kang 
luwih dhuwur katimbang kang patut 
kok pikiraké, nanging anggonmu mikir 
kudu kanthi duga-prayoga, satemah 
kowé padha bisa ngwasani badanmu 
miturut ukuraning pangandel, kang 
kaparingaké déning Allah marang kowé 
dhéwé-dhéwé. 

4Sabab padha kaya badan siji, kita 
nduwèni gegelitan kang akèh, nanging 
ora kabèh gegelitan iku duwé ayahan 
kang padha, 

“mangkono uga kita iki, sanadyan 
akèh, padha dadi badan siji ana ing 
Kristus; ananging siji-sijiné kita padha 
dadi gegelitan tumrap liyané. 

Iya mangkono iku, kita iki padha 
duwé ganjaran kang béda-béda, miturut 
peparing kang kaparingaké marang kita: 
Menawa ganjaran iku kanggo meca, 
tindakna miturut pangandel kita. 

” Menawa ganjaran kanggo leladi, iya 
padha leladia; menawa ganjaran kanggo 
memulang, iya padha memulanga; 

#menawa ganjaran kanggo awèh 
pitutur, iya padha awèha pitutur. Sing 
sapa ngedum-edum, tindakna kanthi 
êklasing ati; sapa kang mimpin, tindakna 

kanthi taberi; sapa kang nélakaké 
kawelasan, tindakna kanthi bungah. 

Tresna iku aja lamis! Padha sengita 
marang piala sarta nglakonana 
panggawé becik. 

l0Kowé padha tresna-tinresnanana 
dikaya sadulur, lan padha dhisik-dhisikan 
anggonmu urmat-ingurmatan. 

11 Kasregepanmu aja nganti kendho, 
rohmu ngalad-alada, lan padha leladia 
marang Pangéran. 

12 Padha bungaha sajroning pangarep- 
arep, disabar sajroning kasusahan, 
dimantep anggonmu ndedongal 

13 Padha mèlua nanggung kekurangané 
para suci lan padha awèh panginepan! 

14 Berkahana sapa kang nganiaya kowé, 
berkahana lan aja koksupatani. 

1> Mèlua bungah karo wong kang 
bungah, lan nangisa karo wong kang 
nangis. 

l6Padha ditunggal ati ing sajroning 
uripmu bebarengan; aja mikiraké 
prakara kang dhuwur-dhuwur, nanging 
enerna uripmu kanggo prakara-prakara 
kang prasaja. Aja kuminter! 

1 Aja males ala marang wong kang 
gawé piala; padha nindakna apa kang 
becik tumrap wong kabèh. 

18 Sabisa-bisa, yèn pancèn gumantung 
marang kowé, uripa kanthi rukun karo 
wong kabèh. 

19 Para Sadulurku kang kinasih, kowé 
dhéwé aja nganti padha nandukaké 
piwales, nanging prakara iku pasrahna 
marang bebenduné Allah, sabab ana 
tulisan, mangkéné, "Pamales iku 
wewenangingsun. Ingsun kang bakal 
malesaké," mangkono pangandikaning 
Pangéran. 

2ONanging, "Menawa mungsuhmu 
kaluwèn, wênêhana mangan; yèn 
ngelak, wênêhana ngombé. Sabab 
kanthi patrap mangkono iku, kowé gawé 
wirangé, prasasat numpuk mawa ing 
sirahé." 

21 Kowé aja nganti dikalahaké déning 
piala, nanging piala iku kalahna sarana 
kabecikan. 

1 3 1Saben wong sumuyuda marang 

pangwasa kang mbawahaké, 
sabab ora ana pangwasa kang asalé ora 
saka Allah; lan para pangwasa kang ana 
iku padha katetepaké déning Allah. 

2 Mulané sing sapa mbaléla marang 
pamaréntah, ateges mbangkang marang 
pranatané Allah, lan sapa baé kang 
mbaléla, bakal nekakaké paukuman 
tumrap awaké dhéwé. 

SAwit sing sapa tumindak becik, ora 
usah wedi marang pamaréntah, mung 
menawa nglakoni panggawé ala baé. 
Apa kowé gelem urip tanpa wedi marang 
pamaréntah? Nindakna apa kang becik, 
temah kowé bakal olèh pangalemé. 

“Awit pamaréntah iku abdiné Allah 
kanggo kabecikanmu. Nanging menawa 
kowé nindakaké piala, pancèn iya kudu 
wedi, marga ora tanpa gawé anggoné 
pamaréntah iku nganggar pedhang. 
Pamaréntah iku abdiné Allah kanggo 
malesaké bebenduné Allah tumrap kang 
padha nindakaké piala. 

“Mulané kita prelu padha sumuyud, 
ora mung marga bebenduné Allah baé, 
nanging uga marga saka osiking ati kita. 

Iya marga saka iku anggonmu padha 
mbayar pajeg. Awit kang padha ngurusi 
iku mau padha dadi abdiné Allah. 

? Mbayara marang wong kabèh apa 
baé kang kudu kokbayar. Pajeg marang 
wong kang wenang nampani pajeg, béya 

marang wong kang wenang nampani 
béya; pakèring marang wong kang 
wenang nampa pakèring lan pakurmatan 
marang wong kang wenang nampa 
pakurmatan. 

#Kowé aja padha duwé utang apa-apa 
marang sapa baé, kajaba mung utang 
tresna-tinresnan. Awit sing sapa 
nresnani pepadhané, iku wus netepi 
angger-anggering Torèt. 

2Awit dhawuh, "Aja laku jina, aja 
matèni, aja nyenyolong, aja mêlik," 
apadéné dhawuh liyané, wus kacakup 
ana ing pangandika iki, yaiku, "Tresnaa 
marang sapepadhanira dikaya marang 
awakira dhéwé!" 

l0 Katresnan iku ora nindakaké piala 
marang sapepadhané, mulané katresnan 
iku ngganepi angger-anggering Torèt. 

11 prakara iki kudu koktindakaké, sabab 
kowé mangerti kaanané wektu saiki, 
yaiku wus tekan wanciné kowé tangi 
saka anggonmu turu. Awit saiki wektu 
kang kanggo nylametaké kita wus saya 
cedhak, katimbang nalika kita dadi wong 
pracaya. 

12 Wektuné wis lingsir wengi, wis mèh 
raina. Mulané payo kita padha ngrucat 

sakèhing panggawé kang peteng, sarta 
sikep gegamaning pepadhang! 

13 Payo kita padha urip kang patut, 
kaya ing wayah awan, aja padha nguja 
memangan lan mendem-mendeman; 
aja padha laku jina lan ngumbar 
hawa-napsu; aja padha tukar padu lan 
kumèrèn. 

I4Nanging padha ngrasuka Gusti Yésus 
Kristus lan aja nuruti watak kang asipat 
daging kanggo ngumbar pepénginané. 
14 1 Wong kang ringkih pracayané 

iku tampanana, lan aja ngrembug 
panemuné. 

ZAna wong kang yakin, yèn kena 
mangan sawernaning pangan, nanging 
wong kang ringkih pracayané mung 
mangan jejanganan baé. 

3Sapa kang mangan, aja ngrèmèhaké 
kang ora mangan, sarta sapa kang ora 
mangan aja ngadili wong kang mangan, 
awit Allah wus kepareng nampa wong 
mau. 

14Kowé iku sapa ta, déné kok ngadili 
baturing liyan? Wong iku ngadeg apa 
tiba, iku rak urusané bendarané dhéwé. 
Nanging wong iku bakal tetep ngadeg, 

marga Pangéran kwaos njaga wong mau 
supaya terus ngadeg. 

“Ana wong kang nganggep yèn ana 
dina kang luwih wigati katimbang 
dina-dina liyané, nanging ana manèh 
kang ngarani menawa kabèh dina iku 
padha baé. Saben wong iku yakina 
kanthi temenan ana ing sajroné atiné 
dhéwé. 

Sapa kang nggondèli salah siwijining 
dina, anggoné tumindak mangkono mau 
kagem ngurmati Gusti. Déné wong kang 
mangan, nindakaké kang mangkono iku 
kagem Gusti, awit wong iku ngaturaké 
panuwun marang Allah. Lan sapa kang 
ora mangan, wong mau nindakaké 
iku kagem Gusti, lan uga ngaturaké 
panuwun marang Allah. 

?Sabab ora ana siji baé ing antara kita 
kang uripé kanggo awaké dhéwé, lan ora 
ana siji baé ing antara kita kang patiné 
kanggo awaké dhéwé. 

#Marga menawa kita urip, urip kita iku 
kagem Gusti, lan menawa kita mati, 
mati kita iku iya kagem Gusti. Dadiné, 
urip utawa mati, kita iki padha dadi 
kagungané Gusti. 

2Sabab, iya minangka iku Kristus 
wus séda lan wungu manèh, supaya 
Panjenengané jumeneng Gusti tumrap 
wong-wong mati apadéné kang isih urip. 

l0ONanging mungguhing kowé, yagéné 
kowé kok ngadili sadulurmu tunggal 
pracaya? Utawa yagéné kowé kok 
ngrêmèhaké sadulurmu iku? Awit kita 
kabèh kudu ngadhep dhamparing 
pangadilané Allah. 

Il Awit ana tulisan, surasané, 

"Demi gesangingsun," mangkono 
pangandikaning Pangéran, "kabèh 
dhengkul bakal padha sujud ana ing 
ngarsaningsun, sarta sakèhé ilat bakal 
ngluhuraké Allah." 

12 Dadiné saben wong ing antara 
kita bakal ngaturaké panjawab kita 
dhéwé-dhéwé marang Allah. 

13 Mulané kita aja padha adil-ingadilan 
manèh! Nanging luwih becik kowé 
nganut panemu iki: Kita aja nganti dadi 
jalarané sadulur tunggal pracaya kita 
tiba utawa kesandhung! 

14Aku mangerti lan yakin ana ing Gusti 
Yesus, yèn ora ana barang kang najis 
saka kaanané dhéwé; mung kanggo 
wong kang nganggep sawijining barang 

iku najis, tumrapé wong mau barang iku 
dadi najis. 

1> Sabab yèn kowé nglarakaké atiné 
sadulurmu tunggal pracaya marga saka 
apa kang kokpangan, dadiné kowé ora 
urip awewaton katresnan manèh. Kowé 
aja gawé rusaké sadulurmu marga saka 
panganmu, sabab Kristus wus séda 
kanggo wong iku. 

l6 Kanthi mangkono, kowé aja nganti 
gelem dipitenah bab apa kang becik 
tumrapmu. 

17 Sabab Kratoné Allah iku dudu bab 
pangan lan ombén-ombèn, nanging 
bab kayektèn, tentrem-rahayu sarta 
suka-pirena marga déning Roh Suci. 

18 Awit sapa baé kang ngladosi Kristus 
kanthi patrap mangkono, iku dadi 
keparengé Allah sarta kaajênan ing 
wong. 

19 Mulané payo kita padha nggayuh 
marang apa kang ndadèkaké rukun sarta 
bangun-binangun. 

20Kowé aja mbubrah pakaryané Allah 
marga déning pangan! Samubarang 
kabèh iku suci, nanging wong dadi 
luput, yèn pangané njalari wong liya 
kesandhung. 

21 Beciké kowé aja mangan daging sarta 
aja ngombé anggur, utawa nindakaké 
apa baé kang dadi sandhungan tumrap 
sadulurmu tunggal pracaya. 

22 Antepana kang dadi keyakinanmu 
iku tumrap awakmu dhéwé ana ing 
ngarsané Allah. Rahayu wong kang ora 
ngukum awaké dhéwé tumrap apa kang 
dianggep becik katindakaké. 

23Nanging sing sapa mangan 
kanthi mangu-mangu, iku ateges wis 
kaukum, awit anggoné nindakaké 
iku ora kadhasaran pracaya. Mangka 
samubarang kang ora kadhasaran 
pracaya iku dosa. 

1 5 LAnadéné kita kang kuwat, mèlu 

nyangga karingkihané wong kang 
ora kuwat, lan aja ngupaya kasenengan 
kita dhéwé. 

2Saben wong ing antara kita, kudu 
ngudi kasenengané sapadha-padha, 
murih beciké supaya padha kabangun. 

SAwit Kristus uga ora ngupaya 
karemenané piyambak, nanging kaya 
kang katulisan, surasané, "Tembung- 
tembung panacadipun tiyang ingkang 
sami nyacad Paduka, dhumawah dhateng 
kawula." 

4Ujer samubarang kang biyèn wus 
katulis, iku katulis minangka piwulang 
kanggo kita, supaya kita gondhêlan 
kanthi kenceng ing pangarep-arep 
kalawan sabar mantep sarta panglipur 
kang saka ing Kitab Suci. 

“Muga-muga Allah kang dadi etuking 
sabar mantep sarta panglipur, karsa 
maringi pirukun marang kowé, kaya 
kang dikarsakaké déning Kristus Yésus, 

#@satemah kalawan saiyeg sarta tunggal 
tembung, kowé padha ngluhuraké Allah, 
lan Ramané Gusti kita, Yésus Kristus. 

Mulané kowé padha tampa- 
tinampanana, padha kaya Kristus 
anggoné uga wus nampani kita, kagem 
kaluhurané Allah. 

#Kang dakkarepaké yaiku, marga 
kayektèné Allah, Kristus wus dadi 
peladosé para wong tetakan, kanggo 
ngukuhaké prasetyané kang wus 
kaparingaké marang para leluhur kita, 

2sarta supaya para bangsa padha 
bisa ngluhuraké Allah, awit saka 
sih-palimirmané, kaya kang katulis, 
surasané, "Mila kawula badhé 
ngluhuraken Paduka, wonten ing 

satengahing para bangsa, saha memuji 
asma Paduka kanthi pangidung mazmur." 

l0Lan saterusé mangkéné, "Hé para 
bangsa, padha bungah-bungaha bareng 
karo umaté." 

lllan manèh, "Hé para bangsa, padha 
saosa puji marang Pangéran, sarta 
sakèhé suku bangsa padha memujia 
marang Panjenengané." 

12 Sarta sabanjuré pangandikané 
Yésaya, "Bakal ana sogol thukul 
saka tunggaké Isai, kang bakal 
jumeneng ngerèh para bangsa, sarta 
iya Panjenengané iku kang bakal dadi 
pangarep-arepé para bangsa." 

13 Muga-muga Allah, etuking pangarep- 
arep, menuhi kowé kabèh kanthi 
sakèhing kabungahan sarta tentrem- 
rahayu ing sajroning pracayamu, supaya 
marga saka sawabé Roh Suci, kowé 
nduwèni lubêring pangarep-arep. 

14pPara Sadulur, aku dhéwé pancèn 
yakin mungguhing kowé, yèn kowé 
wus padha sugih kabecikan, mumpuni 
ing sakèhing kawruh, sarta kaconggah 
padha éling-ingélingaké. 

1> Ewadéné marga saka sih-rahmat 
peparingé Allah marang aku, ana ing 

layang iki ing kana-kéné aku rada wani 
awêéh pepéling marang kowé kabèh, 

l6 yaiku menawa aku kepareng dadi 
peladosé Kristus Yésus minangka 
imam kanggo bangsa-bangsa liya, ing 
bab martakaké Injilé Allah, supaya 
bangsa-bangsa mau bisa katampi déning 
Allah, minangka pisungsung kang dadi 
keparengé, kang kasucèkaké déning Roh 
Suci. 

1 Dadi aku bisa nglairaké 
panggunggung ana ing patunggilané 
Kristus tumrap peladosanku ana ing 
ngarsaning Allah. 

18 Awit aku ora bakal kumawani 
nyritakaké bab liyané, kajaba 
samubarang kang wis katindakaké 
déning Kristus lantaran aku, yaiku 
nuntun bangsa-bangsa liya marang 
pambangun-turut, srana pangucap sarta 
panggawé, 

19 kanthi kwasa awujud tandha 
pangêram-éram sarta kanthi 
pangwaosing Rohé Allah. Iya mangkono 
iku, sajroning mider-mider wiwit saka 
Yérusalêm nganti tekan lIlirikum, aku wis 
martakaké Injilé Kristus sakatogé. 

20Lan sajroné martakaké mau aku 
nganggep dadi utamaning lakuku, 
menawa anggonku martakaké ora ana 
ing panggonan-panggonan kang asmané 
Kristus wus dimangretèni ing wong, 
supaya anggonku mbangun iku aja 
nganti ana ing dhasar kang wis kapasang 
déning wong liya, 

21 nanging padha karo kang katulis, 
surasané, "Wong kang padha durung 
kawartanan bab Panjenengané, bakal 
padha ndeleng Panjenengané, sarta kang 
padha durung tau krungu pawartané, 
bakal padha mangerti." 

22Na marga saka iku aku tansah 
kepalang anggonku arep nemoni kowé 
kabèh. 

22 Nanging saiki, sarèhné aku wus ora 
duwé papan nyambut-gawé manèh ana 
ing wilayah kéné, sarta sarèhné aku wis 
sawatara taun kepéngin nemoni kowé 
kabèh, 

24 mulané ing lakuku menyang Spanyol, 
bisaa mampir menyang padununganmu, 
lan ketemu karo kowé, temah kowé 
banjur padha bisa ngeteraké aku mrana, 
sawisé aku bisa ngrasakaké seneng 

sawatara marga bisa ketemu karo kowé 
kabèh. 

25 Ananging wektu saiki, aku lagi 
ana ing sajroning lakuku menyang 
Yèrusalèm, ngeteraké sumbangan 
kanggo para suci. 

26 Sabab para sadulur ing Makédonia 
lan ing Akhaya wis padha gawé putusan 
nyumbang apa-apa marang wong-wong 
miskin panunggalané para suci ing 
Yèrusalèm 

27 Prakara iku wis diputusaké kanthi 
éklas, lan pancèn wis dadi kuwajibané. 
Sabab, menawa bangsa-bangsa liya 
wis padha tampa panduman bandha 
karohanêné wong Yahudi, bangsa- 
bangsa mau iya wajib ngladèni uga 
marang wong Yahudi kalawan bandha 
kadonyané. 

28Kang mangkono, menawa aku 
wis nindakaké ayahan iku sarta wis 
masrahaké wohing pambudidayané 
bangsa-bangsa liya mau, aku tumuli 
mangkat menyang Spanyol liwat ing 
kuthamu. 

29Llan aku mangerti, menawa anggonku 
tilik kowé, aku bakal nindakaké kanthi 
kebak berkahé Kristus. 

SO Ananging marga Kristus, Gusti kita, 
lan marga katresnan kang sumberé 
saka Roh, kowé padha dakpituturi, para 
Sadulur, supaya mbudidaya bebarengan 
karo aku ana ing pandonga marang Allah 
kanggo aku, 

3l supaya aku kauwalaké saka 
wong-wong ing Yudéa kang padha 
ora mbangun-miturut, lan supaya 
peladosanku kanggo Yérusalèm iku 
katanggapana kanthi becik déning para 
suci ing kono, 

32supaya aku bisa kanthi kebak 
kabungahan nemoni kowé awit saka 
karsané Allah, lan anggonku bebarengan 
karo kowé bisa nyegeraké ati. 

33Allah, etuking tentrem-rahayu 
nunggila karo kowé kabèh! Amin. 

1 6 LAKku njaluk kawigatènmu tumrap 

Fébé, sadulur wanita tunggal 
pracaya kang dadi pelados ana ing 
pasamuwan Kéngkréa, 

2supaya koktampani ana ing 
patunggilané Gusti, kanthi patrap 
kang samesthiné tumrap para suci, 
sarta wènèhana, pitulungan samangsa 
dibutuhaké. Sabab wong iku wus awèh 

pitulungan marang wong akèh, klebu 
aku dhéwé. 

Salam marang Priska lan Akwila, 
kanca-kancaku sapagawéan ana ing 
Kristus Yésus. 

#Wong-wong mau wus padha 
ngetohaké nyawané kanggo uripku. Ora 
mung aku baé kang awèh panarima, 
nanging iya sakèhing pasamuwan kang 
dudu Yahudi. 

Uga salam marang pasamuwan 
kang ana ing omahé. Salam marang 
Epénéêtus, sadulur tunggal pracaya 
kang daktresnani, kang dadi woh kang 
kapisanan saka wilayah Asia kagem 
Kristus. 

Salam marang Maria, kang wus 
nyambut-gawé tanpa ngêétung sayah 
kanggo kowé kabèh. 

Salam marang Andronikus lan Yunias, 
sadulurku tunggal bangsa, kang wis tau 
kinunjara bareng aku, kang padha kajèn 
ana ing antarané para rasul, sarta kang 
anggoné dadi Kristen sadurungé aku. 

#Salam marang Ampliatus kang 
daktresnani ana ing Gusti. 

Salam marang Urbanus kancaku 
sapagawéan ana ing Kristus, sarta salam 
marang Stakhis, kang daktresnani. 

l0 salam marang Apèlès, kang wus 
katitik tahan uji ana ing Kristus. 

Salam marang wong kang padha klebu 
kulawargané Aristobulus. 

ll Salam marang Hérodion, kancaku 
tunggal bangsa. Salam marang wong 
kang padha klebu kulawargané Narkisus, 
kang ana ing patunggilané Gusti. 

12 Salam marang Triféna lan Trifosa, 
kang padha mempeng banget anggoné 
lelados kagem Gusti. Salam marang 
Persis, kang daktresnani, kang wus 
mbudi daya kanthi mempeng kagem 
Gusti. 

13 Salam marang Rufus, wong kang 
pinilih ana ing Gusti, sarta salam marang 
ibuné kang tumraping aku uga dadi 
ibuku. 

I4Salam marang Asinkritus, Flégon, 
Hèrmèês, Patrobas, Hèrmas sarta para 
Sadulur tunggal pracaya kang padha 
tetunggalan karo sadulur-sadulur. 

1> Salam marang Filologus lan Yulia, 
Néréus sarta saduluré wadon, lan 
Olimpas, apadéné sakèhé para suci kang 

padha tetunggalan karo sadulur-sadulur 
mau. 

l6 Padha sesalamana kalawan 
pangambung kang suci. Salam marang 
kowé kabèh saka sakèhing pasamuwané 
Kristus. 

1 Nanging kowé padha dakpituturi, 
para Sadulur, padha diwaspada marang 
para wong kang nyebar pasulayan, 
gawé sandhungan, cengkah karo 
piwulang kang wis koktampa. Singkirana 
wong-wong iku. 

18 Sabab wong-wong kang kaya 
mangkono iku, padha ora lelados 
marang Kristus, Gusti kita, nanging 
padha ngawula marang wetengé 
dhéwé. Lan kanthi tetembungan kang 
muluk-muluk sarta basané kang manis, 
padha ngapusi marang wong-wong kang 
tulus atiné. 

19 pawarta bab kasetyanmu wus 
keprungu wong akèh. Mulané aku 
bungah banget ing ngatasé kowé. 
Nanging karepku, kowé padha 
wicaksanaa tumrap apa baé kang becik 
sarta kalis saka sarupaning piala. 

20 Allah, kang dadi etuking tentrem- 
rahayu, bakal ênggal nglebur Iblis 

ana ing sangisoring tlapakané sikilmu. 
Sih-rahmaté Yésus, Gusti kita, nunggila 
ing kowé kabèh. 

21 Salam marang kowé kabèh saka 
Timotius, kancaku sapagawéan, lan 
saka Lukius, Yason apadéné Sosipatêr, 
kanca-kancaku tunggal bangsa. 

22 Kula Tèrtius ingkang nyerat serat 
punika, inggih kintun salam dhateng 
panjenengan sadaya ing patunggilanipun 
Gusti. 

23 Salam marang kowé kabèh saka 
Gayus, kang awèh panginepan marang 
aku, lan marang pasamuwan kabèh. 
Salam marang kowé kabèh saka Erastus, 
hartakaning nagara, lan saka Kwartus 
sadulur kita tunggal pracaya. 

24 [Sjh-rahmaté Yésus Kristus, Gusti 
kita, nunggila ing kowé kabèh! Amin.) 

2> Kagem Panjenengané, kang kwasa 
nyantosakaké kowé kabèh, -—- manut 
Injil kang dakwartakaké, sarta pawarta 
bab Yésus Kristus, cocog karo kawiyaké 
wewadi kang sumimpen pirang-pirang 
abad lawasé, 

26 nanging kang saiki wis kababar, 
sarta wis kawartakaké déning kitab- 
kitabé para nabi, manut dhawuhé 

Allah kang langgeng marang sakèhing 
bangsa, kanggo nuntun marang ing 
pambangun-turuting pracaya -- 

27 kagem Allah, iya mung Panjenengané 
piyambak kang kebak kawicaksanan, 
awit saka Yésus Kristus: sakèhing 
kamulyan langgeng ing salawas-lawasél 
Amin. 


1 Korintus 


1 Saka Paulus, kang katimbalan 
dadi rasulé Kristus Yésus, awit 
saka karsané Allah, lan saka Sostenèês, 

sadulur kita tunggal pracaya, 

2 marang pasamuwané Allah kang ana 
ing Korintus, yaiku para kang sinucèkaké 
ana ing Kristus Yésus, sarta kang padha 
katimbalan dadi wong suci, dalah sakèhé 
wong ing endi-endi, kang padha nyebut 
asmané Gusti kita Yésus Kristus, yaiku 
Gustiné wong-wong mau lan iya Gusti 
kita. 

3Sih-rahmat lan tentrem-rahayu saka 
Allah, Rama kita, lan saka Gusti Yésus 
Kristus, anaa ing kowé kabèh. 

“Aku tansah saos sokur marang 
Allahku karana kowé kabèh, awit saka 
sih-rahmaté Allah kang kaparingaké 
marang kowé ana ing Kristus Yésus. 

“Awitdéné ana ing Panjenengané, kowé 
wus padha dadi sugih samubarang, 
iya sarupaning pitembungan lan 
sawarnaning kawruh, 

#Jaras karo paseksi bab Kristus, kang 
wus kateguhaké ana ing antaramu. 

7 Satemah kowé padha ora kekurangan 
ing bab sadhéngah ganjaran, sajroné 
kowé padha nganti-anti kababaré Gusti 
kita Yésus Kristus. 

#Panjenengané iya bakal neguhaké 
kowé nganti tumeka ing wekasan, temah 
kowé padha tanpa cacad bésuk ing 
dinané Gusti kita Yésus Kristus. 

2Allah, kang wus nimbali kowé marang 
patunggilané Kang Putra Yésus Kristus, 
Gusti kita, iku setya tuhu. 

l0 Éwadéné panjalukku kanthi banget 
marang kowé kabèh, para Sadulur, 
marga saka asmané Gusti kita Yésus 
Kristus, kowé kabèh dipadha saiyeg sarta 
aja nganti ana pasulayan ing antaramu; 
nanging kowé dipadha manunggal, 
tunggal budi sarta tunggal pangrasa. 

ll sabab, para Sadulurku, aku wus 
diwartani déning wong-wong saka 
brayaté Khloè bab kowé kabèh, yèn ing 
antaramu ana pasulayan. 

12 Kang dakkarepaké yaiku siji-sijiné 
panunggalanmu kandha: Aku iki 
golongané Paulus! Aku golongané 

Apolos! Aku golongané Kéfas! Utawa aku 
golongané Kristus! 

13 Apa Kristus iku kabagi-bagi? Apa 
Paulus iku kasalib marga saka kowé? 
Utawa apa kowé padha kabaptis ing 
jenengé Paulus? 

14 Aku saos sokur déné siji baé saka ing 
antaramu ora ana kang dakbaptis kajaba 
Krispus lan Gayus, 

1> satemah ora ana wong kang bisa 
kandha yèn kowé padha kabaptis ing 
jenengku. 

16 Aku iya mbaptis brayaté Stéfanus. 
Kejaba iku aku ora kêlingan, apa isih ana 
wong liyané manèh kang dakbaptis. 

17 Sabab Kristus anggoné ngutus aku 
iku ora supaya mbaptis, nanging supaya 
ngabaraké Injil, lan bab iku ora nganggo 
kawicaksananing tembung, supaya 
salibé Kristus aja nganti tanpa guna. 

18 Awit pawarta bab salib iku pancèn 
kaanggep bodho tumrapé wong kang 
bakal padha tiwas, nanging kanggo 
kita kang padha kapitulungan rahayu, 
pawarta iku dadi kakiyataning Allah. 

19 sabab ana tulisan mangkéné, 
"Ingsun bakal nglebur kawicaksanané 

para wong wicaksana, lan kapinterané 
para wong pinter bakal sunsirnakaké." 

20 Ana ing ngendi wong kang wicaksana? 
Ana ing ngendi ahli Torèt? Ana ing ngendi 
juru bantah ing jaman iki? Allah rak 
wus ndadèkaké kawicaksanané jagat iki 
bodho? 

21 Awit sarèhné sajroning 
kawicaksanané Allah jagat ora 
wanuh marang Panjenengané kalawan 
kawicaksanané, mulané wus dadi 
keparengé Allah mitulungi rahayu 
marang para wong kang padha pracaya 
marga saka kabar Injil kang kaanggep 
bodho. 

22 Wong Yahudi padha ngudi pratandha, 
lan wong Yunani padha ngupaya 
kawicaksanan, 

23 balik aku padha martakaké Kristus 
kang sinalib: Mungguhing wong Yahudi 
dadi sandhungan lan tumrap kang dudu 
Yahudi kaanggep bodho, 

24 nanging tumrap para kang 
katimbalan, wonga Yahudi, wonga 
kang dudu Yahudi, Kristus iku dadi 
kakiyataning Allah lan kawicaksananing 
Allah. 

25 Awit apa kang kaanggep bodhoning 
Allah iku luwih wicaksana katimbang 
karo manungsa, lan karingkihaning 
Allah iku luwih rosa katimbang karo 
manungsa. 

26 Padha ngélingana baé, para Sadulur, 
kepriyé kaananmu nalikané kowé 
padha katimbalan, miturut ukuraning 
manungsa ora akèh kang kalebu wong 
wicaksana, ora akèh wong kang kalebu 
gedhé wibawané, ora akèh kang kalebu 
wong luhur, 

27 Nanging kang kaanggep bodho 
mungguhing jagat, kapilih déning 
Allah kanggo mirangaké para wong 
wicaksana, apadéné kang kaanggep 
ringkih mungguhing jagat, kapilih déning 
Allah kanggo mirangaké kang rosa, 

28jan kang asor sarta nistha 
mungguhing jagat, iku kapilih déning 
Allah, malah kang ora ana ajiné kapilih 
déning Allah kanggo ngorakaké kang aji, 

29 supaya aja ana manungsa siji baé 
kang gumunggung ana ing ngarsané 
Allah. 

SONanging awit saka Panjenengané, 
kowé wis padha ana ing Kristus 
Yésus kang marga saka Allah wus 

dadi kawicaksanan tumrap kita. 
Panjenengané wis ngleresaké, nucèkaké 
sarta nebus kita, 

3l mulané kaya kang katulis, 
suraosé, "Sing sapa gumunggung, iku 
gumunggunga ana ing Pangéran." 

1 Mangkono uga nalikané aku nemoni 
kowé, para Sadulur, tekaku ora 
kanthi pitembungan kang muluk-muluk 

utawa nganggo kawicaksanan kang 
luhur anggonku nglantaraké wewadining 
Allah marang kowé. 

2Sabab aku wis mutusaké menawa ora 
duwé sedya nyumurupi apa-apa ana ing 
antaramu kajaba Yésus Kristus, yaiku 
Panjenengané kang sinalib. 

3Lan manèh tekaku nemoni kowé iku 
kalawan apes lan wedi banget sarta 
gumeter. 

“Anggonku guneman utawa anggonku 
martakaké ora nganggo tembung- 
tembunging kawicaksanan kang 
ngyakinaké, nanging kanthi buktining 
kakiyatané Roh, 

supaya pracayamu aja gumantung 
marang kawicaksananing manungsa, 
nanging kakiyataning Allah. 


1 KORINTUS 2.6— 10 7 


@Sanadyan mangkono aku padha 
nglairaké kawicaksanan ana ing 
kalangané wong kang wis padha mateng 
kawruhé, nanging dudu kawicaksanané 
jagat iki, lan dudu kawicaksanané para 
pangwasané jagat iki, yaiku pangwasa 
kang bakal kasirnakaké. 

“Nanging kang padha dakwartakaké iku 
kawicaksanané Allah kang kineker sarta 
winadi, kang wis kacawisaké déning 
Allah ing sadurungé jagat dumadi, 
kanggo kamulyan kita. 

8Llan pangwasaning jagat iki ora ana 
kang nyumurupi kawicaksanan iki, awit 
menawa padha nyumurupi mesthi ora 
nganti padha nyalib Gusti kang minulya. 

Nanging kaya kang tinulis, suraosé, 
"Kang ora tau kadeleng ing mripat, lan 
ora tau rinungu ing kuping, sarta kang 
ora tau tuwuh ing atining manungsa, 
kang wus kacawisaké déning Allah, iku 
mau kabèh kanggo para kang padha 
nresnani Panjenengané." 

10 Awit Allah wis nglairaké bab iku 
marang kita sarana Roh, sabab Roh iku 
nitipriksa samubarang kabèh, dalah bab 
kang winados ing Allah. 

Il Awit sapa ta ing antarané manungsa 
kang bisa nyumurupi apa kang tinemu 
ana ing atiné, kajaba mung rohé 
manungsa iku dhéwé kang ana ing 
batiné? Mangkono uga ora ana wong 
kang sumurup apa kang dumunung ing 
Allah kajaba Rohé Allah. 

12 Kita ora nampani rohé jagat, nanging 
Roh kang asalé saka Allah, supaya kita 
padha bisa nyumurupi apa kang dadi 
sih-peparingé Allah marang kita. 

13lan sarèhné aku padha awèh 
katrangan bab-bab karohanèn marang 
wong-wong kasukman, anggonku 
ngrembug bab sih-kamirahané Allah 
iku nganggo tetembungan kang ora 
diwulangaké marang aku kabèh déning 
kawicaksananing manungsa, nanging 
déning Roh. 

I4Nanging manungsa kadonyan ora 
nampani apa kang asalé saka Rohé 
Allah, awit bab iku tumraping wong mau 
kaanggep bodho; sarta wong iku ora 
bisa ngerti, awit bab mau mung bisa 
kawawas cara kasukman. 

1> Balik wong kasukman iku nitipriksa 
samubarang kabèh, nanging awaké 
dhéwé ora katiti déning liyan. 

l6 Sabab, "Sapa ta kang nyumurupi 
panggalihé Pangéran, nganti bisa atur 
pirembag marang Panjenengané?" 
Nanging aku padha kadunungan 
panggalihé Kristus. 

3 lAnadéné aku, para Sadulur, nalika 
iku ora bisa guneman karo kowé 
kaya marang wong kasukman, nanging 
mung kaya marang wong kadagingan 

kang isih kaya bayi ana ing Kristus. 

2 Kang dakwènèhaké marang kowé iku 
susu, dudu pangan kang akas, sabab 
kowé durung bisa nampa. Malah ing 
waktu saiki uga, kowé iya durung bisa. 

3Marga kowé isih wujud manungsa 
kadagingan. Sabab, menawa ing 
antaramu tinemu rasa kumèrèn sarta 
pasulayan, apa iku ora dadi tandha- 
yekti, yèn kowé kabèh iku manungsa 
kadagingan tuwin pratingkahmu apa ora 
cara manungsa lumrah? 

“Awit yèn kang siji kandha, "Aku 
golongané Paulus," lan liyané kandha, 
"Aku golongané Apolos," apa iku ora 
nélakaké yèn kowé iku mung manungsa 
lumrah? 

Dadi Apolos iku apa? Paulus iku 
apa? Iku para abdi kang dadi lantarané 

anggonmu padha dadi pracaya, 
miturut ayahané dhéwé-dhéwé kang 
kaparingaké déning Pangéran. 

Aku kang nandur, Apolos kang nyirami 
nanging Allah kang nuwuhaké. 

? Mulané kang penting iku dudu kang 
nandur utawa kang nyirami, nanging 
Allah kang nuwuhaké. 

SAnadéné kang nandur, lan kang 
nyirami iku padha; siji-sijiné bakal padha 
nampani pituwasé dhéwé-dhéwé, laras 
karo kangêlané. 

Awit aku kabèh iki padha bebarengan 
nyambut-gawé kagem pakaryané 
Allah, déné kowé iku padha dadi lahan 
garapané Allah, iya dalem yasané Allah. 

l0 Laras karo sih-rahmaté Allah kang 
kaparingaké marang aku, aku kang 
dadi ahli gawé omah kang trampil wis 
masang pondhasiné, lan wong liya padha 
nerusaké mbangun ing sandhuwuré. 
Nanging saben wong kudu nggatèkaké, 
kepriyé anggoné padha mbangun ing 
sandhuwuré iku. 

ll Sabab ora ana wong kang bisa 
masang pondhasi liyané kajaba kang 
wus dipasang, yaiku Yésus Kristus. 

l2Embuh anggoné mbangun ing 
sandhuwuré iku mau migunakaké emas, 
pérak, watu aji, kayu, suket garing 
utawa damèn, 

13 bésuk garapané saben wong mau 
bakal kawiyak, awit dinané Gusti kang 
bakal nélakaké. Amarga kebabaré dina 
iku srana geni, garapané saben wong 
bakal kadadar ing geni mau. 

I14 Menawa garapané bisa lestari, wong 
iku bakal tampa pituwas. 

1> Menawa garapané kobong, wong iku 
bakal ora tampa pituwas, nanging wongé 
dhéwé bakal kapitulungan rahayu, mung 
baé kaya wong kang oncat saka geni. 

l6 Apa kowé padha ora sumurup, 
yên kowé bebarengan iku padha dadi 
padalemaning Allah, sarta Rohé Allah iya 
dedalem ana ing kowé? 

1/ Menawa ana wong kang ngrusak 
padalemaning Allah, Panjenengané bakal 
ngrusak wong mau. Sabab padalemaning 
Allah iku suci, yaiku kowé kabèh. 

18 Aja nganti ana wong kang ngapusi 
awaké dhéwé. Yèn ing antaramu ana 
kang rumangsa wicaksana miturut jagat 
iki, karebèn wong iku dadi bodho, supaya 
dadi wicaksana. 

19 Awit kawicaksanané jagat iki 
kaanggep bodho tumrap Allah. Sabab 
ana tulisan suraosé, "Panjenengané 
nangkep para wicaksana sajroning 
kajuligané." 

20Lan ing panggonan liya, mangkéné, 
"Pangéran pirsa pikirané para wong 
wicaksana, menawa iku kabèh tanpa 
guna." 

21 Mulané aja nganti ana wong kang 
ngegungaké para manungsa, amarga 
samubarang kabèh iku dadi darbèkmu: 

22 dadia Paulus, Apolos, utawa Kéfas, 
dadia jagat, urip utawa pati, dadia wektu 
saiki utawa wektu kang bakal kelakon. 
Kabèh iku darbèkmu, 

23 nanging kowé padha dadi kagungané 
Kristus, sarta Kristus iku kagungané 
Allah. 

4 I Kang iku, aku padha dianggepa 

kaya mangkono iku: dadi abdiné 
Kristus, kang pinitaya rumeksa ing 
kekerané Allah. 

2Wondéné para abdi kang kaya 
mangkono iku, saraté kudu katitik 
katemenané. 

3Tumraping aku dakanggep sepélé, apa 
kowé utawa sadhéngah pangadilaning 

manungsa kang ngadili marang aku. 
Malah awakku dhéwé iya ora dakadili. 
4Sabab aku pancèn ora rumangsa 
apa-apa mungguhing awakku dhéwé, 
nanging ora awit saka iku anggonku 
kabeneraké. Kang ngadili aku iku Gusti. 
“Mulané kowé aja ngadili sadurungé 
tekan waktuné, yaiku sadurungé Gusti 
rawuh. Panjenengané kang bakal nyunari 
samubarang kang sumimpen ana ing 
pepeteng, lan kang bakal nglairaké 
ciptaning ati. Ing kono saben wong bakal 
olèh pangalem saka Allah. 
Para Sadulur, kandhaku iki mau 
daketrapaké marang awakku dhéwé 
lan marang Apolos, marga saka kowé, 
supaya marga saka tuladhaku iku, 
kowé padha sinau ngerti apa ta tegesé 
unèn-unèn, "Aja ngungkuli apa kang 
tinulis," supaya ing antaramu aja 
nganti ana kang kumlungkung kanthi 
ngegungaké kang siji ngrèmèhaké sijiné. 
Awit sapa ta kang nganggep kowé iku 
kinacèk? Lan apa ta kang kokdarbèni 
kang ora saka anggonmu tampa? Déné 
yèn marga saka anggonmu tampa, 
yagêné kowé kok kumalungkung, 
kaya-kaya ora saka anggonmu tampa? 

#Kowé iku wus padha wareg, kowé wus 
padha dadi sugih, tanpa aku kowé wus 
padha dadi raja. Saiba beciké yèn ta 
pancèn nyata mangkono, menawa kowé 
wus padha dadi raja, satemah aku iya 
padha mèlu dadi raja karo kowél 

2Sabab mungguhing panemuku Allah 
maringi papan kang asor dhéwé marang 
aku kabèh, para rasul, padha karo wong 
kang wus kapatrapan ing paukuman pati, 
marga aku wus padha dadi tontonaning 
jagat, para malaékat sarta manungsa. 

10 Aku iki padha bodho awit saka 
Kristus, nanging kowé padha wasis ana 
ing Kristus. Aku padha apes, nanging 
kowé padha rosa. Kowé padha mulya, 
nanging aku padha ora kajèn. 

II Nganti tumeka ing waktu iki aku 
padha luwé, ngelak, kawudan, digebugi 
sarta urip nglembara, 

12 nganggo tanganku dhéwé aku 
nindakaké pagawéan kang abot. Yèn aku 
dipoyoki, aku padha mujèkaké becik; 
yèn aku dikuya-kuya, aku padha sabar; 

13yèn aku dipitenah, aku padha 
mangsuli kanthi sumanak; aku wus 
padha dadi leletheking jagat, padha karo 

jejembering samubarang nganti tumeka 
saiki. 

14Bab iki daktulis ora nedya gawé 
isinmu, nanging kanggo ngélingaké 
kowé kabèh kang dadi anak-anakku 
kang daktresnani. 

1> Marga sanadyan kowé padha duwé 
panuntun maêwu-êwu ana ing Kristus, 
nanging ora duwé bapa akèh. Marga iya 
aku kang dadi bapakmu ana ing Kristus 
Yésus sarana Injil. 

l6 Mulané kowé padha dakpituturi: 
Padha nulada marang akul 

17 Iya iku mulané aku banjur kongkonan 
Timotius anakku kang kinasih lan kang 
setya ana ing Gusti. Iku kang bakal 
ngélingaké kowé bab lakuku ana ing 
Kristus Yésus, kaya kang dakwulangaké 
ana ing endi-endi ing saben pasamuwan. 

lê Nanging ana wong sawatara kang 
banjur padha kumenthus, marga wong 
mau padha duwé pangira, yèn aku ora 
bakal nekani kowé manèh. 

19 Nanging menawa Gusti marengaké, 
aku bakal énggal nekani kowé. Ing kono 
aku bakal nyumurupi, dudu tembungé 
wong kang kumenthus mau, nanging 
kakuwatané. 


1 KORINTUS 4.20-5.4 16 


20 Sabab kratoné Allah iku ora awujud 
tembung, nanging wujud kakiyatan. 

21 Apa ta kang padha kokkarepaké? 
Apa tekaku marang kowé kudu nggawa 
penthung, apa kalawan katresnan lan 
budi sarèh? 

1 Pancèn wis kaprungu, yèn ing 
5 antaramu ana kang laku cabul, 
malah anggoné laku cabul mau, patrapé 
ora tau kelakon ana ing antarané para 
bangsa kang ora wanuh marang Allah, 
yaiku ana wong kang ngepèk somahé 
bapakné. 

2Ewadéné kowé kok padha 
kumlungkung. Apa ora luwih becik 
kowé padha prihatin, satemah 
nyingkiraké wong kang duwé pratingkah 
mangkono mau saka ing tengahmu? 

2Sabab aku, sanadyan ing tata lair 
adoh, nanging sacara rohani adu-arep, 
lan kanthi cara kang mangkono, kaya- 
kaya aku wis matrapi paukuman marang 
wong kang nglakoni mangkono iku. 

#4Menawa kowé padha kumpul 
ing asmané Gusti Yésus, sarta aku 
uga nunggal sajroning Roh, kanthi 
pangwaosé Yésus, Gusti kita, 

“wong iku kudu kapasrahaké marang 
Iblis, satemah dagingé rusak, supaya 
sukmané kapitulungan rahayu bésuk ing 
dinané Gusti. 

Ora becik gumunggungmu iku. Apa 
kowé padha ora sumurup, yèn ragi 
sathithik iku rumasuk ing jladrèn kabèh? 

? Buwangen ragi kang lawas iku, supaya 
kowé padha dadi jladrèn kang anyar, 
sabab kowé rak pancèn tanpa ragi. 
Awit Cempéning Paskah kita uga wus 
disembelèh, yaiku Kristus. 

#Mulané payo kita padha pésta, ora 
nganggo ragi kang lawas, ragi piala 
utawa duraka, nanging nganggo roti 
kang tanpa ragi, yaiku kamurnèn lan 
kayektèn. 

2Aku wus nulis ana ing layangku 
marang kowé, supaya kowé aja srawung 
karo wong kang padha laku cabul. 

l0Kang dakkarepaké iku ora karo 
sakèhing wong kang laku cabul ing jagat 
iki, utawa karo wong kabèh kang srakah 
sarta tukang njarah-rayah, utawa wong 
kabèh kang padha nyembah brahala, 
amarga yèn ta mangkonoa kowé mesthi 
kudu padha metu saka jagat iki. 

ll Nanging, anggonku nulis marang 
kowé iku mau mangkéné: kowé aja 
nganti srawung karo wong, kang 
sanadyan wong mau ngaku sadulur 
tunggal pracaya, nyatané laku cabul, 
srakah, nyembah brahala, gawéné 
mitenah, seneng endem-endeman 
utawa tukang njarah-rayah; kowé aja 
pisan-pisan mangan bebarengan karo 
wong kang kaya mangkono iku. 

12 Sabab kanggo apa aku padha 
ngakimi wong-wong kang ana 
sanjabaning pasamuwan? Wong-wong 
kang ana ing sajroning pasamuwan iku 
rak kang kuduné kokhakimi? 

13 Para wong kang padha ana ing 
sanjabaning pasamuwan, iku bakal 
dihakimi déning Allah. Wong kang padha 
nandukaké piala iku tundhungen saka 
ing tengah-tengahmu. 

LApa ana wong ing antaramu kang 

menawa prakaran karo padha 
sadulur, wani golèk kaadilan marang 
wong kang padha ora pracaya, ora 
marang para suci? 

2Utawa apa kowé padha ora sumurup, 
yèn para suci bakal ngadili jagat? Lan 
menawa pangadilané jagat iku ana 

ing tanganmu, apa kowé ora saguh 
ngrampungi prakara-prakara kang 
rèmèh? 

3Apa kowé padha ora sumurup, yèn 
kita bakal ngakimi para malaékat? 
Apamanéêh prakara-prakara padinan. 

“Sanadyan mangkono menawa kowé 
arep ngurus prakara-prakara padinan, 
apa banjur kokpasrahaké marang wong 
kang ora kepétung ana ing pasamuwan? 

Bab iki dakkandhakaké, supaya kowé 
padha rumangsa isin. Apa siji baé ora 
ana ta ing antaramu kang wicaksana, 
kang bisa ngrampungi prakarané para 
saduluré kang tunggal pracaya? 

Apa sadulur kang prakaran karo 
sadulur liyané, malah golèk kaadilan 
marang wong-wong kang ora pracaya? 

Bab anané prakara kang tuwuh ana 
ing antaramu iku baé, wus nélakaké 
kekalahanmu. Yagéné kowé ora luwih 
becik nandhang sangsara marga digawé 
sawenang-wenang? Yagéné kowé ora 
luwih becik nandhang kapitunan? 

SAnanging kowé dhéwé malah padha 
tumindak sawenang-wenang lan padha 
gawé pituna kanthi ngapusi, lan iku 

malah koktandukaké marang para 
sadulurmu tunggal pracaya. 

2Utawa kowé padha ora sumurup, yèn 
wong kang padha ora adil iku bakal 
ora tampa warisan Kratoning Allah? Aja 
padha kesasar. Wong kang laku cabul, 
nyembah brahala, seneng laku jina, 
wong lanang kang kawin karo padha 
lanang, lan pasangané wong-wong mau, 

l0 kang nyenyolong, srakah, seneng 
endem-endeman, tukang mitenah lan 
tukang njarah-rayah, iku ora bakal 
tampa warisan Kratoning Allah. 

11 Sawenèhing panunggalanmu biyèn 
iya kaya mangkono iku, nanging kowé 
wis padha masrahaké awakmu supaya 
diresiki, kowé wis padha kasucèkaké, 
wis padha kabeneraké ing asmané Gusti 
Yésus Kristus lan ing Rohé Allah kita. 

12 "Samubarang diparengaké tumraping 
aku", nanging ora samubarang maédahi. 
Samubarang diparengaké tumraping 
aku, nanging awakku dakjaga aja nganti 
dikwasani déning apa baé. 

13 Pangan iku kanggo weteng, lan 
weteng kanggo pangan: nanging 
sakaroné bakal dilebur déning Allah. 
Badan iku ora kanggo laku cabul, 

nanging kagem Gusti, lan Gusti kanggo 
badan. 

14 Allah wus mungokaké Gusti; kita 
iya bakal katangèkaké marga saka 
pangwaosé. 

15 Apa kowé padha ora sumurup, yèn 
badanmu iku dadi gegelitaning Kristus? 
Kang iku gegelitaning Kristus apa bakal 
dakjupuk, tuwin dakdadèkaké gegelitané 
pelacur? Babar pisan oral 

l6 Utawa, apa kowé ora sumurup, yèn 
sing sapa rumaket marang pelacur, 
iku dadi nunggal sabadan? Rak ana 
pangandika mangkéné, "Loro-loroné 
bakal dadi daging siji." 

17 Balik sing sapa rumaket ing Gusti, iku 
dadi nunggal roh kalawan Panjenengané. 

l8Ppadha ngedohana laku cabul! 
Sarupaning dosa liyané kang dilakoni 
wong iku tumindaké sanjabaning 
badané. Nanging wong kang nindakaké 
laku cabul iku ateges dosa marang 
badané dhéwé. 

19 Apa kowé padha ora sumurup, yèn 
badanmu iku padha dadi padalemané 
Roh Suci kang dedalem ana ing kowé, 
Roh Suci kang kaparingaké marang kowé 

déning Allah, sarta menawa awakmu iku 
dudu awakmu dhéwé? 

20 Sabab kowé wus padha tinuku lan 
wus kabayar lunas: Mulané padha 
ngluhurna Allah srana badanmul 
7 1 Saiki, masalah kang kasebut 

ing layangmu marang aku. Becik 
menawa wong lanang ora sesomahan, 

2 nanging ngélingi anané bebaya laku 
cabul, beciké saben wong lanang duwé 
somahé dhéwélan wong wadon iya duwé 
somahé dhéwé. 

3Sing lanang netepana kuwajibané 
marang sing wadon, mangkono uga sing 
wadon marang sing lanang. 

“Sing wadon ora ngwasani badané 
dhéwé, nanging sing lanang. Mangkono 
uga sing lanang iya ora ngwasani badané 
dhéwé, nanging sing wadon. 

“Kowé aja padha cegah-cinegah, 
kajaba kalawan padha sarujuké kanggo 
sawatara mangsa, supaya kowé bisa 
mligèêkaké waktu kanggo ndedonga. 
Nanging sawusé iku padha kumpula 
manèh, supaya Iblis aja nganti nggodha 
kowé, awit saka anggonmu ora kuwat 
nahan napsumu. 

Bab iki dakkandhakaké marang kowé 
minangka palilah, ora minangka préntah. 

Sanadyan mangkono saiba beciké 
menawa wong kabèh padha nglakoni 
kaya aku; nanging saben wong 
kaparingan ganjaran dhéwé-dhéwé 
déning Allah, kang siji ganjaran 
mangkéné, sijiné ganjarané mangkono. 

#Déné wong kang ora sesomahan lan 
para randha, dakprayogakaké, supaya 
padha tetep kaya aku iki. 

Nanging menawa ora kuwat nyegah 
napsuné, karebèn padha omah- 
omah. Awit luwih becik omah-omah 
tinimbang ngangah-angah marga déning 
hawa-napsu. 

l0 Mungguh para wong kang padha 
sesomahan -- dudu aku, nanging Gusti 
kang ndhawuhi, -- supaya wong wadon 
aja nganti pegatan karo somahé. 

lllan yèn pegatan, tetepa anggoné 
ora jejodhoan utawa rukuna manèh karo 
sing lanang. Lan wong lanang ora kena 
megat somahé. 

12 Nanging marang wong liya aku -- 
dudu Gusti -—- mituturi mangkéné: Yèn 
ana sadulur tunggal pracaya duwé 
somah kang ora pracaya, mangka wong 

wadon iku gelem manggon tetunggalan, 
sadulur mau aja nganti megat sing 
wadon iku. 

13Lan wong wadon menawa duwé 
somah kang ora pracaya, mangka wong 
lanang iku gelem manggon tetunggalan, 
wong wadon mau aja nganti megat sing 
lanang iku. 

I4Amarga wong lanang kang ora 
pracaya iku, wis kasucèkaké marga 
saka sing wadon, lan wong wadon 
kang ora pracaya mau wis kasucèkaké 
marga saka sing lanang. Saupama ora 
mangkono, anak-anakmu iku rak banjur 
dadi anak-anak kang najis, mangka saiki 
padha suci. 

1> Nanging menawa kang ora pracaya 
iku kepéngin pegatan, iya karebèn 
megat; menawa mangkono iku sadulur 
lanang utawa wadon mau padha ora 
kacencang ing wajib. Nanging Allah 
nimbali kowé supaya padha urip ing 
sajroné atut-rukun. 

16 Sabab kepriyé anggonmu bisa 
sumurup, hé wong wadon, menawa 
kowé ora bakal nylametaké somahmu? 
Utawa kepriyé anggonmu sumurup, hé 

wong lanang, menawa kowé ora bakal 
nylametaké somahmu? 

17 Sabanjuré, saben wong iku lestaria 
uripé kaya kang wus katetepaké déning 
Gusti, lan ing sajroning kaanan kaya ing 
nalikané katimbalan déning Allah. Iya 
iki pranatan kang dakwènèhaké marang 
sakèhé pasamuwan. 

18 Menawa ana wong kang katimbalan 
wus tetak, aja mbudidaya ngilangi 
tandaning tetaké. Lan menawa ana wong 
kang katimbalan ora tetak, aja banjur 
nglakoni tetak. 

19 Sabab tetak utawa ora tetak 
iku ora penting. Kang prelu netepi 
angger-anggeré Allah. 

20 Saben wong iku tetepa ing timbalané 
kaya nalikané katimbalan déning Allah. 

21 Menawa nalikané katimbalan kowé 
dadi batur tukon, iku aja kokgrantesakél 
Nanging menawa kowé bisa dadi wong 
mardika, gunakna kamardikanmu iku 
kanthi prayoga. 

22 Gabab batur tukon kang katimbalan 
ing Gusti iku dadi wong mardika 
kagungané Gusti. Mangkono uga wong 
mardika, kang katimbalan déning 
Kristus, iku dadi abdiné Kristus. 

23 Kowé wus padha tinuku lan wus 
kabayar lunas. Mulané kowé aja padha 
dadi batur tukoning manungsa. 

24 Para Sadulur, saben wong iku tetepa 
ana ing ngarsané Allah, kaya nalikané 
katimbalan. 

2> Saiki bab para wong kang durung 
omah-omah. Aku ora olêh dhawuh 
saka Gusti tumrap bab iki. Nanging 
aku nglairaké panemuku kayadéné 
wong kang kena dipracaya, awit saka 
palimirmané Allah. 

26Kang iku panimbangku, ngélingi 
gawating kaanan ing waktu saiki, becik 
menawa wong iku kaanané ora owah. 

27 Menawa kowé wus kacancang 
ing wong wadon, aja ngarah pegatél 
Menawa kowé durung kacancang ing 
wong wadon, ora prelu golèk! 

28 Ewadéné menawa kowé omah-omah, 
iku kowé ora dosa. Lan yèn ana prawan 
omah-omah, iku iya ora dosa. Nanging 
wong-wong kang mangkono iku bakal 
nandhang kasusahan mungguh ing 
daging, mangka karepku kowé aja 
nganti ketaman ing kasusahan iku. 

29 Para Sadulur, kang dakkarepaké 
mangkéné: Waktuné wus kari sathithik! 

Mulané ing waktu kang mung kari 
sadhéla iki, wong lanang kang padha 
sesomahan tumindaka kaya-kaya ora 
sesomahan; 

SO Jan wong kang padha nangis, dikaya 
ora nangis; lan kang bungah dikaya ora 
bungah; sarta para wong kang tetuku, 
dikaya ora nduwèni kang dituku. 

31 Dadiné, wong kang padha nganggo 
barang-barang kadonyan iki, dikaya ora 
nganggo. Sabab donya kang wujudé 
kaya saiki iki, bakal sirna. 

32Kang dakkarepaké, supaya kowé 
padha urip tanpa was-sumelang. Wong 
lanang kang ora sesomahan, tansah 
nggatèkaké prakara-prakara kang 
mungguh ing Gusti, kepriyé murih dadi 
keparengé Gusti. 

33 Déné wong lanang kang sesomahan, 
tansah nggatèkaké prakara-prakara 
kadonyan, kepriyé bisané gawé senengé 
sing wadon, 

34Jan marga saka mangkono pikirané 
banjur kabagé-bagé. Wong wadon 
kang ora sesomahan, sarta para 
prawan, padha tansah nggatèkaké 
prakara-prakara kang mungguh ing 
Gusti, supaya jiwa-ragané dadi suci. 

Nanging wong wadon kang sesomahan 
tansah nggatèkaké prakara-prakara 
kadonyan, kepriyé bisané gawé senengé 
sing lanang. 

3S>Kabèh iki mau dakkandhakaké 
kanggo kabutuhanmu dhéwé, ora 
nedya ngalang-alangi kekarepanmu, 
nanging supaya kowé padha nglakoni 
samubarang kang patut sarta supaya 
anggonmu leladi marang Gusti tanpa 
alangan. 

S6Déné menawa ana wong duwé 
pangira, yèn anggoné ngrengkuh 
marang pacangané kurang samesthiné, 
menawa prawan mau sangsaya tuwa, 
mangka duwé rasa adreng kudu 
neningkahan, menawa pancèn karepé 
mangkono, karebèn neningkahan. Iku 
ora dosa. 

37 Déné menawa ana wong kang atiné 
yakin, ora kapeksa lan bisa ngerèh 
kekarepané, sarta wus kenceng sedyané 
ora arep omah-omah karo pacangané, 
iku tumindak becik. 

38Dadi wong kang omah-omah karo 
pacangané, iku tumindak becik, déné 
kang ora omah-omah karo pacangané, 
iku tumindak luwih becik. 

S2Wong wadon somahan iku kacancang 
salawasé somahé isih urip. Nanging yèn 
bojoné wus tilar donya, wong wadon 
mau wenang neningkahan manèh karo 
sapa baé kang dikarepaké, anggeré 
wong kang pracaya. 

4#ONanging mungguhing panemuku, 
luwih binerkahan, menawa wong mau 
tetep kaya mangkono. Lan pangrasaku, 
aku iya kadunungan Rohé Allah. 

1 Mungguh daging sesajèning brahala 
8 iku, kita padha sumurup, "Kita kabèh 
padha duwé kawruh." Kawruh kang 
mangkono iku marakaké kumenthus, 
nanging katresnan iku mbangun. 

2 Menawa ana wong duwé pangira, yèn 
duwé "kawruh" iku ateges durung bisa 
nggayuh kawruh kang kuduné digayuh. 

Nanging wong kang tresna marang 
Allah, iku ditepangi déning Allah. 

#Mungguh bab mangan daging 
sesajèning brahala, kita padha sumurup, 
"Yèn brahala iku ing jagat satemené 
ora ana, lan ora ana Allah liyané kajaba 
mung Panjenengané." 

“Sabab, sanadyan ta ana kang sinebut 
"ilah", dadia ing swarga, utawa ing bumi 
-- sarta pancèn bener ana "ilah" akèh, 

lan "gusti" akèh kang kaya mangkono 
iku --, 

nanging mungguh ing kita mung 
ana Allah siji, yaiku Sang Rama, 
kang dadi etuking samubarang kabèh, 
lan kita padha urip lumados marang 
Panjenengané, sarta Gusti iya mung 
siji, yaiku Yésus Kristus, kang lumantar 
Panjenengané samubarang katitahaké 
lan kita padha urip. 

7 Déné kang duwé kawruh mangkono 
iku ora saben wong. Ana wong, kang 
awit saka anggoné isih kacancang ing 
brahala-brahala, anggoné mangan 
daging iku kaya mangan sesajèning 
brahala. Lan amarga pangrasaning atiné 
ringkih banjur dadi cacad. 

#"pangan iku ora njalari kita saya 
cedhak karo Allah. Kita padha ora 
kapitunan apa-apa menawa ora mangan, 
lan ora bathi apa-apa menawa kita 
padha mangan." 

Nanging poma kowé padha diawas, 
aja nganti wewenangmu iku dadi 
sandhungan tumrap wong kang padha 
ringkih. 

10 Awit menawa nganti ana wong kang 
weruh kowé kang duwé kawruh, lagi 

mangan ana ing omahing brahala, apa 
wong kang pangrasaning atiné ringkih 
ora bakal kawanèkaké mangan daging 
sesajèning brahala? 

11 Kalawan patrap mangkono wong 
kang ringkih, yaiku sadulurmu tunggal 
pracaya, dadi nemu tiwas marga saka 
"kawruhmu", mangka Kristus wus 
nglampahi séda kanggo wong iku. 

12 Menawa kanthi patrap mangkono, 
kowé gawé dosa marang para 
Sadulurmu tunggal pracaya sarta natoni 
pangrasaning atiné kang ringkih, iku 
sajatiné kowé gawé dosa marang 
Kristus. 

13 Mulané menawa pangan dadi 
sesandhungan tumrap sadulurku tunggal 
pracaya, ing salawasé aku ora arep 
mangan daging manèh, supaya aja 
nganti dadi sesandhungan tumrap 
sadulurku. 

LApa aku iki dudu wong mardika? 

Apa aku iki dudu rasul? Apa aku ora 
wis ndeleng Yésus, Gusti kita? Kowé iku 
apa ora dadi wohing garapanku ana ing 
Gusti? 

2Sanadyan kanggoné wong liya aku iki 
dudu rasul, nanging tumraping kowé aku 

iki rasul. Amarga uripmu ana ing Gusti 
iku minangka tandha cap tumraping 
karasulanku. 

3Iki panjawabku marang wong kang 
padha nacad aku. 

“Apa aku ora duwé wewenang mangan 
lan ngombé? 

“Apa aku ora duwé wewenang ngajak 
wong wadon tunggal pracaya kang 
dadi somahku ing sajroning lakuku, 
padha kaya para rasul liyané lan para 
sadhèrèké Gusti apadéné Kéfas? 

S Utawa apa mung aku lan Barnabas baé 
kang ora duwé wewenang kabébasaké 
saka ing pagawéan kanggo golèk 
pangan? 

Sapa ta kang wus tau mèlu maju 
perang kanthi wragad dhéwé? Sapa 
ta kang nanduri kebon anggur lan 
ora mangan wohé? Utawa sapa ta 
kang angon pepanthan wedhus lan ora 
ngombé susuné? 

#Kandhaku kang mangkono iku 
apa mung gagasaning manungsa 
baé? Angger-anggering Torèt rak iya 
mratélakaké mangkono, ta? 

2Sabab ing angger-anggeré Musa ana 
tulisan mangkéné, "Sira aja mbrangus 

cangkeming sapi kang lagi kanggo 
nggiling." Apa Allah iku nggumatosi sapi? 

10 Apa dudu kita kang kakarsakaké? 
lya, bab iki katulis kanggo kita, yaiku: 
kang mluku iya kudu mluku kanthi 
pangarep-arep, lan kang nggiling iya 
kudu nggiling kanthi pangarep-arep olèh 
pandumané. 

Il Kang iku menawa aku kang wus 
padha nyebar wiji kasukman kanggo 
kowé kabêéh, apa ora kena aku padha 
ngenèni pametumu tata kadonyan? 

12 Menawa wong liya padha wenang 
ngarep-arep panduman saka kowé, 
luwih-luwih aku kabèh! Nanging aku 
padha ora migunakaké wewenang 
mau. Balik aku malah padha nahanaké 
samubarang, supaya aja nganti 
ngalang-alangi pakabaraning Injilé 
Kristus. 

13 Apa kowé padha ora sumurup, yèn 
wong kang padha leladi ing papan kang 
suci iku pangané iya saka ing papan suci, 
lan wong kang padha leladi ing misbyah, 
iku iya padha olèh panduman saka ing 
misbyah kono? 

14 Mangkono uga Gusti iya wus mranata, 
para kang ngabaraké Injil, iku uripé iya 
saka anggoné ngundhangaké Injil iku. 

1> Nanging aku, ora tau migunakaké 
wewenang iku mau siji-sijia. Anggonku 
nulis kabèh iki, ora supaya aku uga 
nampa pituwas kang kaya mangkono. 
Sabab aku aluwung mati katimbang 
tumindak mangkono. Temenan, 
mongkoging atiku iki ora kena dibatalaké 
déning sapa baél 

l6 Sabab yèn aku ngabaraké Injil, aku 
ora duwé dhasar kanggo gumunggung. 
Marga iku kuwajibanku. Malah bilai aku 
menawa ora ngabaraké Injil. 

1 Saupama anggonku nindakaké iku 
mung manut karepku dhéwé, pancèn 
aku wenang nampa pituwas. Nanging 
menawa ora saka karepku dhéwé, iku 
dadi ayahan kang kabubuhaké marang 
aku. 

l8yèn mangkono banjur apa pituwasku? 
Pituwasku yaiku: Aku diparengaké 
ngabaraké Injil tanpa pituwas, lan aku 
ora migunakaké wewenangku anggonku 
dadi juru ngundhangaké Injil. 

19 Sanadyan aku iki mardika tumraping 
wong kabèh, éwadéné aku ngabdèkaké 

awakku marang wong kabèh, supaya 
aku kepareng nggèndèng wong akèh. 

20 Dadiné, tumrapé wong Yahudi aku 
dadi kaya wong Yahudi, supaya aku 
bisa nggèndèng wong Yahudi. Tumrap 
para wong kang kawengku ing angger- 
anggering Torèt aku dadi kaya wong 
kang kawengku ing angger-anggering 
Torêt, -- sanadyan aku dhéwé ora 
kawengku ing angger-anggering Torèt -- 
supaya aku bisa nggèndèng para wong 
kang kawengku ing angger-anggering 
Torèt. 

2l1Tumrapé wong kang padha ora 
kawengku ing angger-anggering Torèt, 
aku dadi kaya wong kang ora kawengku 
ing angger-anggering Torèt -- sanadyan 
uripku iku ora tanpa angger-anggering 
Allah, sabab aku kawengku ing 
angger-anggeré Kristus -- supaya aku 
bisa nggèndèng para wong kang ora 
kawengku ing angger-anggering Torèt. 

22Tumrapé wong kang padha ringkih, 
aku dadi kaya wong ringkih, supaya 
aku bisa nggèndèng marang wong 
kang padha ringkih. Tumrap sarupaning 
wong aku dadi kaya wong-wong mau, 

supaya sabisa-bisa aku nylametaké 
wong sawatara saka ing antarané. 

23 Samubarang kabèh iku mau 
daktindakaké marga saka Injil, supaya 
aku mèlu nampa pandumané. 

24 Apa kowé padha ora sumurup, yèn 
ana ing glanggang, wong kang padha 
mêlu iku kabèh padha lumayu, nanging 
mung siji kang tampa ganjaran? Mulané 
padha lumayua amrih kowé bisa tampa 
ganjaran. 

2> Saben wong kang mèlu balapan, iku 
njaga awaké ing samubarang prakara. 
Wong mau padha tumindak mangkono 
supaya olèh makutha kang bisa rusak; 
balik kita supaya olêh makutha kang 
langgeng. 

26 Mulané anggonku lumayu iku ora 
tanpa tujuan, lan aku dudu jago tinju 
kang mung waton njotos baé. 

27 Nanging aku nggladhi sarta ngerèh 
badanku, supaya sawisé ngabaraké Injil 
marang wong liya, aja nganti aku dhéwé 
ditampik. 

1 0 lAnadéné karepku, para Sadulur, 

supaya kowé padha mangerti, 
yèn para leluhur kita padha ingauban 

ing méga, lan kabèh wus padha lumaku 
nratas sagara. 

2Supaya dadi pandhèrèké Musa, kabèh 
wus padha kabaptis sarana méga lan 
sarana sagara. 

sWong kabèh mangan pangan 
kasukman kang padha, 

“lan wong kabèh ngombé ombèn- 
ombèn kasukman kang padha uga, 
awit padha ngombé saka ing parang 
kasukman kang ngetutaké lakuné; déné 
parang mau yaiku Kristus. 

> Éwadéné akèh saka panunggalané 
kang padha ora ndadèkaké keparengé 
Allah, iku padha katumpes ana ing 
pasamunan. 

Kabèh iki mau wis kelakon minangka 
tuladha lan pepéling tumrap kita, supaya 
kita aja nganti padha kepéngin marang 
piala, kaya kang wis katindakaké déning 
wong-wong mau, 

7lan kita aja nganti padha dadi wong 
nyembah brahala kaya sawenèhing 
panunggalané, kaya kang katulis, 
suraosé, "Wong sabangsa iku padha 
lungguh, mangan lan ngombé; banjur 
padha ngadeg lan seneng-seneng 
jejogèdan." 

#Kita aja padha laku cabul, kaya kang 
padha katindakaké déning sawenèhing 
panunggalané, temahan ana wong telu 
likur èwu kang padha mati sadina. 

2Karomanèh kita aja padha nyoba 
marang Kristus, kaya kang padha 
katindakaké déning sawenèhing 
panunggalané, satemah padha tiwas 
déning ula. 

l0 Sarta aja padha grundelan kaya 
sawenèhing panunggalané, satemah 
padha ditumpes déning malaékating 
pati. 

ll Kabèh iki mau wus tumempuh 
marang wong-wong mau minangka 
conto, lan katulis supaya dadi pepéling 
tumrap kita kang padha urip ing 
pungkasaning jaman kang wus wiwit 
kelakon. 

12 Mulané sapa kang rumangsa ngadeg 
jejeg, dingati-ati aja nganti tibal 

13Kang padha kokalami iku pacoban- 
pacoban kang lumrah, kang ora ngluwihi 
kakuwataning manungsa. Sabab Allah 
iku setya tuhu, mulané ora bakal 
négakaké kowé kacoba ngluwihi saka ing 
kakuwatanmu. Menawa kowé kena ing 
pacoban, Panjenengané bakal maringi 

dalaning pangluwaran, satemah kowé 
padha bisa tahan. 

l4 Mulané para Sadulurku kinasih, 
padha nyingkirana panyembahing 
brahala. 

15 Aku pitutur marang kowé iku 
kaya marang wong kang padha duwé 
pangertèn. Padha timbangen dhéwé apa 
kang dakpituturakél 

l6Tuwunging pamuji sokur kang kita 
sukuri iku, apa ora dadi wujuding 
patunggilan kalawan rahé Kristus? Apa 
roti kang kita cuwil-cuwil iku ora dadi 
wujuding patunggilan kalawan sarirané 
Kristus? 

17 Sarèhné rotiné iku mung siji, mulané 
kita kang akèh, dadi badan siji; marga 
kabèh padha olèh panduman saka roti 
siji iku. 

l8pPadha titènana bangsa Israèl 
jasmani: Wong kang padha mangan 
kurban iku rak padha ndhèrèk ing 
paladosaning misbyah, ta? 

19 Apa ta kang dakkarepaké kandha 
mangkono iku? Apa sesajèning brahala 
iku ana tegesé? Utawa, apa brahala iku 
ana maknané? 

200ral Déné kang dakkarepaké, 
sesajêné wong-wong iku mau tumuju 
marang roh-roh jahat, ora marang Allah. 
Lan ora dadi karepku yèn kowé padha 
tetunggalan karo para roh jahat. 

210ra bisa kowé padha ngombé ing 
tuwungé Gusti lan iya saka ing tuwungé 
para roh jahat. Ora bisa kowé padha 
tampa panduman ing méjané Gusti lan 
iya ing méjané para roh jahat. 

22 Utawa apa kita nedya memungu 
bentèring panggalihé Gusti? Apa iya 
karosan kita ngungkuli Panjenengané? 

23 "Samubarang diparengaké”, 
nanging ora samubarang iku maédahi. 
"Samubarang diparengaké", nanging ora 
samubarang mbangun. 

24 Aja nganti ana wong kang mung 
golêk untungé dhéwé, nanging saben 
wong ngaraha untunging liyan. 

2> Kowé padha kena mangan apa baé 
kang diedol ana ing pasar daging, aja 
nganggo neges apa-apa marga saka 
osiking ati. 

26 Sabab, "bumi saisiné kabèh iku 
kagungané Pangéran." 

27 Menawa kowé padha diulemi déning 
wong kang ora pracaya, lan uleman 

iku koktampani, padha mangana apa 
baé kang disuguhaké marang kowé, aja 
nganggo neges apa-apa marga saka 
osiking ati. 

28Nanging yèn ana wong kang 
ngandhani kowé, "Iku sesajèning 
brahala!" aja kokpangan, marga saka 
kang ngandhani mau lan iya awit saka 
osiking ati. 

22 Kang dakkarepaké osiking ati iku 
dudu osiking atimu dhéwé, nanging 
osiking atiné wong liya iku. Mbokmenawa 
ana wong kandha, "Yagéné ta, déné 
kamardikanku kok ditemtokaké déning 
osiking atiné wong liya? 

SO Menawa aku mèlu mangan apa-apa 
kanthi saos sokur, yagéné aku kok 
dicacad marga saka panganan kang 
daksukuri iku mau?" 

31 Mulané, dadia kowé mangan, dadia 
kowé ngombé, dadia nglakoni apa baé 
liyané, kabèh iku mau lakonana kagem 
kaluhurané Allah. 

32Kowé aja nganti padha gawé 
sandhungan, dadia marang wong 
Yahudi, dadia marang wong Yunani, 
apadéné marang pasamuwané Allah. 

33Dikaya aku iki iya ngarah nglegakaké 
atiné wong kabèh ing bab apa baé, ora 
kanggo kapreluanku dhéwé, nanging 
kanggo kabutuhané wong akèh, supaya 
padha kaslametaké. 

1 1 Padha nulada marang aku, 

dikaya aku iya nulad marang 
Kristus. 

ZAku ngalem kowé, sabab ana ing 
samubarang prakara kowé padha tetep 
éling marang aku lan padha ngantepi 
tata cara kang dakwulangaké marang 
kowé. 

“Nanging karepku, kowé padha 
nyumurupana bab iki, yaiku sesirahé 
saben wong lanang iku Kristus, déné 
sesirahé wong wadon iku kang lanang, 
sarta sesirahé Kristus iku Allah. 

“Saben wong lanang kang ndedonga 
utawa medhar wangsit kanthi sirah 
kudhungan, iku ngina sirahé dhêwaé. 

“Nanging saben wong wadon kang 
ndedonga utawa medhar wangsit sirahé 
tanpa kudhung, iku ngina sirahé dhéwé, 
sabab padha baé karo wong wadon kang 
nggundhuli sirahé. 

@Sabab wong wadon menawa ora 
gelem kudhungan, iku aluwung cukura 


1 KORINTUS 11./7- 12 43 


pisan. Nanging menawa cukuran iku 
njalari wong wadon iku ina, beciké iya 
padha nganggoa kudhung. 

7 Déné wong lanang iku ora prelu 
nganggo kudhung, awit wong lanang 
iku nyunaraké citra lan kamulyaning 
Allah, Déné wong wadon iku nyunaraké 
kamulyaning wong lanang. 

#Marga wong lanang iku asalé ora saka 
wong wadon, nanging wong wadon kang 
asalé saka wong lanang. 

Sarta wong lanang iku anggoné 
katitahaké ora marga saka wong wadon, 
nanging wong wadon kang katitahaké 
marga saka wong lanang. 

l0 Mulané wong wadon iku nganggo 
pratandhaning kawibawané ana ing 
sirahé, marga saka para malaékat. 

11 Éwadéné, ana ing Gusti ora ana wong 
wadon tanpa wong lanang, lan ora ana 
wong lanang tanpa wong wadon. 

12 Awit kayadéné anané wong wadon 
iku saka wong lanang, mangkono uga 
anané wong lanang iku lantaran wong 
wadon; lan samubarang kabèh iku 
pinangkané saka Allah. 

13 Padha timbang-timbangen dhéwé: 
Apa pantes wong wadon ndedonga 
marang Allah, sirahé kok ora kudhungan? 

14Saka kodraté dhéwé rak wus tetéla 
tumrap kowé, yèn asor mungguhing 
wong lanang, samangsa rambuté diingu 
dawa? 

1> Nanging tumrap wong wadon ngingu 
rambut iku dadi lan kamulayané. Awit 
rambut iku kaparingaké minangka 
kudhung. 

l6 Nanging yèn ana wong ngèyèl, aku 
utawa pasamuwan-pasamuwané Allah 
padha ora duwé pakulinan kang kaya 
mangkono iku. 

1 Ing sajroné aku awèh pituduh- 
pituduh sabanjuré iki aku ora bisa 
ngalem kowé, awit anggonmu padha 
kumpulan iku ora ndadèkaké mundhak 
becik, nanging malah mundhak ala. 

18 Sabab, dhisiké aku krungu, samangsa 
kowé padha masamuwan, ing antaramu 
ana crah kang njalari pepisahan, mangka 
setengahé aku iya ngandel. 

19 Awit ing antaramu pancèn kudu ana 
golongan-golongan, supaya ing mengko 
katitik sapa saka ing antaramu kang 
padha tahan uji. 

20 Menawa kowé padha kumpulan iku 
ora nedya kembul bujanané Gusti. 

21 Sabab nalikané padha kembul 
mangan iku, saben wong ndhisiki njupuk 
pangané dhéwé, satemah kang siji 
kaluwèn, sijiné mendem. 

22 Apa kowé ora duwé omah dhéwé kang 
kena kokenggo mangan lan ngombé? 
Apa kowé padha arep ngrêmèhaké 
pasamuwané Allah, sarta mirangaké 
wong kang padha ora deduwèn? Apa 
ta kang kudu dakkandhakaké marang 
kowé? Apa aku kudu ngalem kowé? 
Tumrap prakara iki, aku ora ngalem. 

23 Sabab apa kang wus daktampa saka 
Gusti iku, iya wus dakterusaké marang 
kowé, yaiku, yèn Gusti Yésus, ing wayah 
bengi nalika Panjenengané ndungkap 
kaulungaké, mundhut roti, 

24jan sawusé saos sokur, tumuli 
nyuwil-nyuwil rotiné sarta ngandika, 
"Iki badanku, kang kaulungaké marga 
saka kowé; iki padha tindakna kanggo 
pangéling-éling marang Aku!" 

2> Mangkono uga tuwungé, sawusé 
dhahar, pangandikané, "Tuwung iki 
prajanjian anyar kang kaecap kalawan 
getihku. Saben-saben kowé padha 

ngombé, iku padha tindakna kanggo 
pangéling-éling marang Aku!" 

26 Awit saben-saben kowé padha 
mangan roti iki sarta ngombé ing tuwung 
iki, iku ateges kowé padha martakaké 
sédané Gusti nganti tumeka ing rawuhé. 

27 Dadi sing sapa kanthi sawiyah-wiyah 
anggoné mangan roti sarta ngombé ing 
tuwungé Gusti, iku dosa marang sarira 
lan rahé Gusti. 

28 Mulané saben wong ndadara awaké 
dhéwé, lan sawusé mangkono lagi 
mangan roti lan ngombé ing tuwung iku. 

29 Sabab sing sapa mangan sarta 
ngombé ora kalawan ngakoni bab 
sarirané Gusti, iku bakal nekakaké 
paukuman marang awaké dhéwé. 

SO Mulané akèh ing antaramu kang 
padha ringkih lan laranen, sarta ora 
sathithik kang padha nemahi pati. 

Sl Nanging menawa kita padha ndadar 
awak kita dhéwé, kita ora bakal tampa 
paukuman. 

32Déné menawa kita padha tampa 
paukuman saka Gusti, iku kita padha 
kaperdi, supaya kita aja nganti kaukum 
bebarengan karo jagat. 

33 Mulané para Sadulurku, samangsa 
kowé padha kembul mangan, padha 
entên-ingentênana. 

34Déné yèn ana wong kang luwé, beciké 
mangan dhisik ana ing omahé, supaya 
anggonmu padha kembul mangan iku aja 
nganti nekakaké paukuman. Mungguh 
bab-bab liyané bakal dakpranata bésuk 
satekaku. 

1 2 1 Saiki bab peparingé Roh. Para 

Sadulur, karepku kowé padha 
nyumurupana ing sanyatané. 

2Kowé rak padha sumurup, yèn ing 
nalikané kowé durung padha wanuh karo 
Allah, kowé padha kagèndèng marang 
brahala-brahala kang bisu. 

3Mulané kowé padha daksumurupaké, 
menawa ora ana wong kang guneman 
marga saka Rohé Allah kok bisa kandha, 
"Yésus kena ing ipat-ipat!” lan uga ora 
ana wong kang bisa ngakoni, "Yésus iku 
Gusti," yèn ora marga déning Roh Suci. 

#Peparing iku warna-warna, nanging 
Roh iku mung siji. 

Lan wujuding paladosan iku rupa-rupa, 
nanging Gusti iku mung siji. 

#Apadéné panggawé kang ngéram- 
êéramaké iku manéka warna, nanging 

Allah mung siji kang nindakaké 
samubarang ana ing wong kabèh. 

“Nanging saben wong kaparingan 
wedharané Roh kanggo kapreluaning 
wong akèh. 

#Sabab, kang siji kaparingan déning 
Roh ganjaran bisa guneman kanthi 
kawicaksanan, sijiné tampa peparing 
bisa guneman kanthi kawruh iya saka 
Roh iku uga. 

Kang siji kaparingan pracaya, iya 
déning Roh iku mau, lan sijiné tampa 
peparing bisa marasaké iya saka 
Panjenengané uga. 

l0Kang siji peparing bisa nganakaké 
mukjijat, sijiné pamedhar wangsit, sijiné 
manèh kabisan mbédak-mbédakaké 
sawarnaning roh. Kang siji kabisan 
guneman nganggo basa roh, sijiné 
manèh kabisan njarwakaké basa roh 
mau. 

ll Nanging iki mau kabèh katindakaké 
déning Roh siji iku uga, kang paring 
ganjaran marang saben wong dhéwé- 
dhéwé ing sakarsané. 

12 Sabab, kayadéné badan iku siji, 
mangka anggotané akèh; sarta sakèhing 
anggotané badan iku sanadyan akèh, 

padha dadi badan siji; mangkono uga 
Sang Kristus. 

13 Marga sajroning Roh siji kita kabèh 
wus padha kabaptis dadi badan siji, 
padha kaombénan saka Roh siji, dadia 
wong Yahudi, dadia wong Yunani; dadia 
batur tukon, dadia wong mardika. 

14 Awitdéné badan iku pérangané rak 
ora mung siji, nanging akèh. 

1> Saupama sikil kandha mangkéné, 
"Sarèhné aku dudu tangan, mulané 
aku ora klebu péranganing badan," apa 
bener yèn sikil iku ora klebu péranganing 
badan? 

l6lan saupama kuping kandha 
mangkéné, "Sarèhné aku dudu mripat, 
mulané aku ora klebu péranganing 
badan," kang iku apa iya bener yèn 
kuping mau ora klebu péranganing 
badan? 

17 Saupama badan sakojur iku mung 
wujud mripat, banjur pangrunguné ana 
ing ngendi? Saupama badan sakojur iku 
mung wujud kuping, panggandané ana 
ing ngendi? 

l8Nanging Allah wus mrenahaké 
anggota iku, ing papané dhéwé-dhéwé 
ana ing badan, manut ing sakarsané. 

19 Saupama kabèh iku mau mung dadi 
anggota siji, banjur badané iku ana ing 
ngendi? 

20 Pancèn anggotané iku akèh, nanging 
badané mung siji. 

21 Kang iku mripat ora kena kandha 
marang tangan mangkéné, "Aku ora 
butuh kowé." Lan sirah ora kena kandha 
marang sikil mangkéné, "Aku ora butuh 
kowé." 

22 Malah péranganing badan kang 
katoné ringkih dhéwé, iku kang 
dibutuhaké banget. 

23Lan anggotaning badan kang miturut 
wawasan kita ora pati ana ajiné, iku 
padha kita paèsi ngluwihi liyané. Sarta 
péranganing badan kita kang saru, iku 
padha kita rumati kalawan kusus. 

24 Déné pérang-péranganing badan kita 
kang wus pantes iku ora prelu karumat 
mangkono. Ujer Allah anggoné ndhapuk 
badan kita iku kalawan paring pangaji-aji 
kang linuwih marang pérangan kang 
rupané ora pantes, 

2> supaya ing sajroning badan aja 
nganti ana pasulayan, nanging kabèh 
pérangan kang béda-béda kaanané iku 
malah padha reksa-rineksa. 

26 Mulané yèn ana pérangan siji kang 
lara, pérangan liyané kabèh padha mèêlu 
ngrasakaké; menawa ana siji kang 
ingajênan, kabèh padha mêlu bungah. 

27 Kowé iku padha dadi sarirané Kristus, 
sarta siji-sijiné padha dadi pérangané. 

28lan Allah wus netepaké wong 
sawatara ana ing pasamuwan: sapisan 
dadi rasul, kapindho dadi nabi, ping 
teluné dadi guru. Sabanjuré ana 
kang kaparingan ganjaran nganakaké 
mukjijat, marasaké, leladi, nenuntun, 
sarta kabisan migunakaké basa roh. 

29 Apa kabèh iku dadi rasul utawa nabi 
utawa guru? Apa kabèh mau padha 
tampa peparing nganakaké mukjijat, 

SO utawa marasaké, utawa migunakaké 
basa roh utawa njarwakaké basa roh? 

sl Mulané padha nggayuha marang 
peparing-peparing kang luwih penting. 
Anadéné aku nuduhaké kowé dalan kang 
ora ana tandhingé. 

1 3 1 Sanadyan aku bisa ngucapaké 

sarupaning basané manungsa 
lan malaékat, nanging yèn sepi ing 
katresnan, aku padha baé kaya gong 
kang ngumandhang utawa kecèr kang 
gumenjrèng. 

2Sanadyan aku kadunungan peparing 
bisa medhar wangsit, ngerti sarupaning 
wewadi lan sumurup sakèhé kawruh, 
sarta sanadyan aku duwé pangandel 
kang sampurna nganti bisa mindhah 
gunung, nanging yèn aku sepi ing 
katresnan, iku aku ora aji babar pisan. 

3Lan sanadyan aku ndanakaké 
sabarang darbèkku kabèh, malah 
sanadyan aku masrahaké badanku 
supaya diobong, nanging yèn sepi ing 
katresnan, iku ora maédahi apa-apa 
marang aku. 

#Katresnan iku sabar; katresnan iku 
loma; ora kumèrèn, ora gumunggung 
lan kumenthus. 

“Katresnan iku ora saru polahé lan ora 
golèk kepénaké awaké dhéwé. Katresnan 
iku ora gampang nepsu lan ora nyimpen 
kaluputaning liyan. 

Katresnan iku ora bungah awit saka 
anané tumindak kang ora adil, nanging 
awit saka kayektèn. 

“Katresnan iku nutupi samubarang, 
ngandel ing samubarang, ngarep-arep 
samubarang, nyabari samubarang. 

#Katresnan iku ora ana entèké; 
pamedhar wangsit iku bakal ana 

pungkasané; basa roh bakal sigeg; 
kawruh bakal sirna. 

Awit kawruh kita iku ora ganep, lan 
pamedhar wangsit kita ora sampurna. 

l0Nanging satekané kang sampurna, 
kang ora sampurna iku bakal sirna. 

ll Nalika aku isih bocah, gunemanku 
kaya bocah, pangrasaku kaya bocah, 
pamikirku kaya bocah. Bareng saiki aku 
wus diwasa, kaananku kaya bocah mau 
wus dakbuwang. 

12 Amarga kita saiki padha ndeleng 
gambar kang ora cetha ana ing pangilon, 
nanging bésuk kita bakal padha ndeleng 
adu arep. Saiki aku mung sumurup ora 
kalawan sampurna, nanging bésuk aku 
bakal sumurup kanthi sampurna, padha 
kaya anggonku kapirsanan. 

13 Dadiné kari telung prakara iki, yaiku: 
Pracaya, pangarep-arep lan katresnan, 
nanging kang pinunjul dhéwé ing 
antarané iku, yaiku: katresnan. 

14 1 Padha nggayuha katresnan lan 

ngudia ganjaran-ganjaran saka 
Roh, luwih-luwih peparing bab medhar 
wangsit. 

2Sapa kang ngucapaké basa roh, 
iku pangucapé ora tumuju marang 

manungsa nanging marang Allah. Sabab 
ora ana wong kang ngerti basané, déning 
Roh wong iku ngucapaké bab-bab kang 
winadi. 

3 Balik sapa kang medhar wangsit iku, 
anggoné ngucap marang manungsa 
awujud pambangun, pitutur sarta 
panglipur. 

“Sing sapa guneman nganggo basa 
roh, iku mbangun awaké dhéwé; balik 
sapa kang medhar wangsit iku mbangun 
pasamuwan. 

“Aku seneng baé menawa kowé kabèh 
padha bisa ngucap nganggo basa roh, 
nanging luwih seneng manèh menawa 
kowé padha medhar wangsit. Sabab 
sapa kang medhar wangsit iku luwih 
migunani katimbang karo kang ngucap 
nganggo basa roh, kajaba menawa 
wong iku iya banjur nerangaké jarwané, 
satemah pasamuwan kabangun. 

Kang iku para Sadulur, saupama 
aku nekani kowé lan ngucap nganggo 
basa roh, iku apa paédahé tumraping 
kowé, menawa aku ora mratélakaké 
bab wahyu, apa kawruh, apa pamedhar 
wangsit apa piwulang? 

7 Iku padha baé karo piranti kang tanpa 
nyawa, nanging bisa muni, kayata suling 
lan clempung - yèn iku swarané ora 
béda, kepriyé bisané wong nyumurupi 
lagu apa kang diunèkaké nganggo suling 
utawa clempung mau? 

SUtawa menawa swarané slomprèt 
ora cetha, sapa kang bakal siyaga ing 
perang? 

Mangkono uga kowé, kang padha 
guneman nganggo basa roh: menawa 
kowé ora migunakaké tembung-tembung 
kang cetha, kepriyé bisané wong padha 
ngerti kang kokucapaké? Dadiné 
tetembunganmu tanpa guna kaya 
guneman karo angin! 

l0 Ana basa rupa-rupa ing jagat iki -- 
embuh pira cacahé -- éwasamono ora 
ana siji baé ing antarané basa-basa mau 
kang tanpa teges. 

Ii Nanging menawa aku ora ngerti 
marang basa mau, aku rak ateges dadi 
wong manca tumraping wong kang 
migunakaké basa iku, lan wong iku dadi 
wong manca tumraping aku. 

12 Mangkono uga kowé: Kowé pancèn 
padha nggayuh marang peparingé 
Roh, nanging luwih becik manèh padha 

ngudia, supaya kowé bisa migunakaké 
kanggo pambanguning pasamuwan. 

13 Mulané sing sapa ngucapaké 
basa roh, nyenyuwuna supaya bisa 
njarwakaké. 

14Sabab yèn anggonku ndedonga 
nganggo basa roh, iku rohku kang 
ndedonga, nanging akal budiku ora 
ngasilaké apa-apa. 

1>Kang iku apa kang kudu 
daktindakaké? Aku arep ndedonga 
nganggo rohku, nanging aku uga 
ndedonga nganggo akal-budiku; aku 
arep ngidung lan memuji nganggo 
rohku, nanging uga ngidung lan memuji 
nganggo akal-budiku. 

l6 Sabab, menawa anggonmu muji 
sokur mung nganggo rohmu, wong 
lumrah kang padha ana ing kono, kepriyé 
anggoné padha bisa ngamini pamuji 
sokurmu iku? Wong mau rak ora padha 
ngerti apa kang kokucapaké? 

17 Sabab sanadyan pamuji sokurmu 
iku becik banget, nanging wong liya ora 
kabangun. 

18 Aku saos sokur marang Allah, déné 
anggonku ngucapaké basa roh iku 
ngluwihi kowé kabèh. 


1 KORINTUS 14.19 —293 57 


12 Nanging ana ing pasamuwan 
aku luwih seneng ngucapaké limang 
tembung kang bisa dingretèni kanggo 
mulang wong liya, katimbang tembung 
pirang-pirang èwu ing basa roh. 

20 Para Sadulur, pikiranmu aja kaya 
bocah. Ing bab piala baé dikaya bocah, 
nanging ing bab pikiran dikaya wong 
diwasa. 

211Ing angger-anggering Torèt ana 
tulisan mangkéné, "Ingsun bakal 
ngandikani bangsa iki lumantar 
wong kang basané séjé, sarta 
lumantar lambéné wong manca; 
éwasamono bangsa iku ora bakal 
ngrungokaké marang Ingsun, mangkono 
pangandikané Pangéran." 

22 Dadiné basa roh iku minangka 
pratandha kanggo wong kang padha ora 
pracaya, ora kanggo wong kang padha 
pracaya; déné pamedhar wangsit iku 
minangka pratandha kanggo wong kang 
padha pracaya, ora kanggo wong kang 
padha ora pracaya. 

23 Kang iku menawa pasamuwan kabèh 
padha nglumpuk, lan saben wong padha 
guneman nganggo basa roh, nuli ana 
wong njaba utawa wong kang ora 

pracaya padha lumebu, apa wong iku ora 
bakal padha ngarani, yèn kowé padha 
ngomyang? 

24 Balik menawa kabèh padha medhar 
wangsit, nuli ana wong kang ora pracaya 
utawa wong anyar lumebu, iku bakal 
kayakinaké déning wong akèh, sarta 
dititi-priksa déning wong akèh mau; 

2> sakèhé wewadi kang sumimpen 
ana ing batiné bakal kelair, satemah 
bakal sumungkem sujud marang Allah 
sarta ngakoni, "Sanyata Allah ana ing 
tengah-tengahmu." 

26Kang iku saiki kepriyé, para Sadulur? 
Samangsa kowé padha kumpulan, saben 
wong padha nyaosna: kang siji masmur, 
sijiné piwulang utawa wahyu, utawa 
peparing basa roh, utawa njarwakaké 
basa roh, nanging kabèh iku mau 
katindakna kanggo mbangun. 

27 Déné menawa ana kang ngucap 
nganggo basa roh, beciké wong loro 
utawa akèh-akèhé wong telu baé, giliran, 
lan anaa siji kang njarwakaké. 

28 Nanging menawa ora ana wong kang 
bisa njarwakaké, beciké wong-wong mau 
ana ing pasamuwan padha menenga 

baé, mung mosika ana ing atiné dhéwé, 
lan munjuk ana ing ngarsaning Allah. 

22 Mungguhing nabi-nabi -- beciké anaa 
loro utawa telu saka ing antarané kang 
padha medharaké pitutur, déné liyané 
padha nimbang-nimbanga kang padha 
diwedharaké mau. 

SONanging menawa wong panunggalané 
kang padha lungguhan iku ana kang 
kaparingan wahyu, prayogané kang 
dhisik iku menenga. 

31 Marga kowé kabèh padha bisa 
gentènan medhar wangsit, satemah 
kowé padha olèh piwulang sarta olèh 
panglipur. 

32 Karodéné rohing para nabi iku manut 
marang nabiné. 

33 Awit kang dadi keparengé Allah 
iku dudu kaanan kang kisruh, nanging 
kaanan kang kebak tentrem-rahayu. 

34Padha kaya ana ing sakèhé 
pasamuwané para suci, yèn pinuju 
kumpulan wong wadon padha menenga, 
marga padha ora diparengaké guneman, 
nanging prelu padha sumuyud, kaya 
kang kapangandikakaké ana ing 
angger-anggering Torèt. 

35Déné menawa kepéngin nyumurupi 
apa-apa, beciké padha takona marang 
somahé ana ing omah. Awit ora pantes 
tumraping wong wadon menawa 
guneman ana ing pasamuwan. 

36Apa pangandikané Allah iku wiwité 
saka kowé? Utawa, apa tekané 
pangandika iku mung marang kowé 
dhéwé? 

37 Menawa ana wong kang rumangsa 
dadi nabi utawa wong kasukman, iku 
kudu éling, menawa apa kang daktulis 
marang kowé iku, dhawuhé Gusti. 

S8Nanging menawa wong iku ora 
nggatèkaké, iya aja kokgatèkaké. 

SI Mulané, para Sadulurku, padha 
ngudia supaya tampa peparing medhar 
wangsit, lan aja ngalang-alangi wong 
kang guneman nganggo basa roh. 

#ONanging samubarang kabèh iku 
tumindaka kalawan patut lan tumata. 
1 5 I Para Sadulur, ing saikiné aku 

arep ngélingaké bab Injil kang 
wus dakwartakaké marang kowé, kang 
iya wus padha koktampa, lan uga 
kokantepi. 

2l1ya Injil iku kang dadi margané 
kowé padha kapitulungan rahayu, 

anggeré kowé padha mantep anggonmu 
ngugemi, kaya kang wus dakwartakaké 
marang kowé, kajaba yèn anggonmu 
padha dadi pracaya iku mung tanpa 
guna. 

3Sabab kang wigati banget wus 
dakterusaké marang kowé, iya kaya 
kang wus daktampa dhéwé, yaiku yèn 
Kristus wus nglampahi séda marga saka 
dosa-dosa kita, nyondhongi surasaning 
Kitab Suci, 

“menawa Panjenengané wus 
kasarèkaké, sarta ing telung dinané wus 
kawungokaké, cundhuk karo surasaning 
Kitab Suci, 

“apadéné Panjenengané wus ngatingal 
marang Kéfas nuli marang para sakabaté 
rolas. 

Sawisé iku, banjur ngatingal marang 
sadulur luwih saka limang atus 
bebarengan; kang akèh nganti sapréné 
isih padha urip, salong iya wis padha 
mati. 

7 Nuli ngatingal marang Yakobus, banjur 
marang para rasul kabèh. 

#Déné kang kèri dhéwé, ngatingal 
marang aku, padha kaya marang anak 
kang lair durung mangsané. 

2Sabab aku iki kang asor dhéwé ing 
antarané para rasul, ora patut disebut 
rasul, awit aku wis tau nguya-uya 
pasamuwané Allah. 

l0ONanging marga saka sih-rahmaté 
Allah, aku dadi kaya aku saiki iki, lan 
sih-rahmat kang kaparingaké marang 
aku iku ora kothong. Kosok-baliné, 
aku wis nglakoni pagawéan luwih akèh 
katimbang para rasul kabèh; mung baé 
dudu aku, nanging sih-rahmaté Allah 
kang nunggil kalawan aku. 

ll Kang iku, dadia aku, dadia para 
rasul liyané, kaya mangkono anggonku 
padha martakaké, lan kaya mangkono 
anggonmu padha pracaya. 

12 Anadéné yèn diwartakaké, menawa 
Kristus kawungokaké saka ing antarané 
wong mati, yagéné ing antaramu kok 
ana kang ngarani menawa ora ana 
tanginé wong mati? 

13yèn ta ora ana tanginé wong mati, 
dadi Kristus iya ora kawungokaké. 

I14Mangka menawa Kristus ora 
kawungokaké, dadi kang padha 
dakwartakaké iku kothong lan 
pracayamu iya kothong. 

1> Malah aku iya banjur padha katitik 
dadi goroh ing ngatasé Allah, awit aku 
padha martakaké, yèn Panjenengané 
wis mungokaké Kristus, mangka ora 
mungokaké, iku mau saupama bener 
yèn ora ana wong mati katangèkaké. 

l6 Sabab menawa nyata wong mati 
ora katangèkaké, dadi Kristus iya ora 
kawungokaké. 

1 Lan menawa Kristus ora 
kawungokaké, pracayamu iku dadi 
tanpa guna, lan kowé isih padha 
kawengku ing dosamu. 

18 Apadéné mungguh para wong kang 
wis padha mati ana ing Kristus, dadiné 
iya padha sirna. 

19 Menawa anggon kita ngarep-arep 
marang Kristus iku mung ing sajroné 
urip iki baé, dadi kita kalebu wong kang 
cilaka dhéwé ing antarané manungsa 
kabèh. 

2O Nanging kang bener yaiku menawa 
Kristus wis kawungokaké saka ing 
antarané wong mati, minangka kang 
kawitan saka panunggalané kang wis 
padha mati. 

21 Sabab, sarèhné tekané pati iku 
marga saka wong siji, mangkono uga 

tanginé wong mati iya marga saka wong 
Siji. 

22 Awit padha kaya ana ing Adam wong 
kabèh padha mati, mangkono uga ana 
ing Kristus wong kabèh iya bakal padha 
kauripaké manèh. 

23 Nanging saben wong manut urut- 
urutané: Kristus minangka kang kawitan, 
sawisé iku kang padha dadi kagungané, 
bésuk ing sarawuhé. 

24 Sawisé mangkono tumeka 
pungkasané jaman, yaiku samangsa 
Panjenengané masrahaké Kraton marang 
Allah Sang Rama, sawisé Panjenengané 
nyirnakaké sakèhé paprêéntahan, 
pangwasa sarta kakuwatan. 

2> Sabab Panjenengané pinesthi 
ngratoni nganti tumeka sakèhing 
mungsuhé padha disèlèhaké ana ing 
sangisoring sampéyané. 

26 Mungsuh kang pungkasan, kang 
disirnakaké iku pati. 

27 Marga, "Samubarang kabèh wis 
ditelukaké ing sangisoring sampéyané". 
Nanging menawa ana pangandika: 
Samubarang katelukaké, dadi wis 
tetéla yèn Panjenengané kang nelukaké 
samubarang kabèh ing sangisoré 

sampéyané Kristus iku mau, mesthi ora 
kalebu ing kono. 

28 Déne bésuk samangsa samubarang 
kabèh wis kelakon katelukaké ing 
sangandhapé Kristus, Panjenengané 
piyambak kang jumeneng Putra iku 
bakal nelukaké sarirané marang kang 
nelukaké samubarang kabèh marang 
Panjenengané mau, supaya Allah 
jumeneng ngabèhi ing sakabèhé. 

29yYèn ora mangkono, apa paédahé 
nglakoni kabaptis kanggo wong mati? 
Menawa babar pisan ora ana wong mati 
katangèkaké, sabab apa déné padha 
gelem kabaptis kanggo wong mati iku? 

SOLan uga aku kabèh -- yagéné aku 
sawayah-wayah padha gelem nemahi 
bebaya? 

3l Para Sadulur, sadina-dina aku siyaga 
mati. Demi panggunggungku ing ngatasé 
kowé ana ing Kristus Yésus, Gusti kita, 
kandhaku iki bener. 

32Yèn ta cara manungsa, nalika 
ana ing Efesus aku nganti gelut karo 
kéwan galak, bab iku apa ta paédahé 
mungguhing aku? Menawa wong mati 
padha ora katangèkaké, "Payo padha 

mangan lan ngombé, awit sésuk kita 
padha mati." 

33Kowé aja padha kesasar: 
Pasrawungan kang ala iku ngrusak 
padatan kang becik. 

34pPadha diéling manèh kang temenan 
lan aja gawé dosa manèh! Sabab ing 
antaramu ana kang ora wanuh marang 
Allah. Bab iki dakpituturaké, supaya 
kowé padha rumangsa isin. 

3> Nanging mbokmenawa ana wong 
kang takon, "Wong mati iku kepriyé 
anggoné katangèkaké? Lan tekané 
manèh nganggo badan kang kaya apa?" 

3S6Hé wong bodhol Apa kang koksebar 
iku ora bakal thukul sarta urip, menawa 
ora mati dhisik. 

37 Lan apa kang koksebar iku dudu 
wujuding tanduran kang bakal thukul, 
nanging wiji las-lasan, upamané wiji 
gandum utawa wiji liyané. 

“£Nanging Allah maringi wujud, kaya 
kang kinarsakaké, saben wiji, kaparingan 
wujud dhéwé. 

9 Sarupané daging iku ora padha: 
Daging manungsa béda karo daging 
kéwan, béda karo daging manuk, béda 
karo daging iwak. 

#0 Ana badan kaswargan lan ana 
badan kadonyan, nanging kamulyané 
kang kaswargan ora padha karo kang 
kadonyan. 

#1 Kamulyaning srengéngé béda 
karo kamulyaning rembulan, sarta 
kamulyaning rembulan béda karo 
kamulyaning lintang-lintang, lan 
kamulyaning lintang kang siji bêda karo 
kamulyaning lintang sijiné. 

42 Mangkono uga mungguh bakal 
tanginé wong mati. Kang kasebar iku 
nandhang karusakan, kang katangèkaké 
iku sinandhangan kalanggengan. 

43Kang kasebar iku nandhang 
kanisthan, kang katangèkaké 
sinandhangan kamulyan. Kang 
kasebar iku nandhang kaapesan, kang 
katangèkaké kadunungan kakuwatan. 

##Kang kasebar iku badan wadhag, 
kang katangèkaké iku badan kasukman. 
Yèn ana badan wadhag, uga ana badan 
kasukman. 

4> Kaya kang tinulis, suraosé, 
"Manungsa kawitan, Adam, iku dadi titah 
kang urip." Nanging Adam kang wekasan 
iku dadi sukma kang nguripaké. 

46 Anadéné kang dhisik tekané iku dudu 
kang kasukman, nanging kang wadhag, 
sawusé iku nuli kang kasukman. 

#"Manungsa kang kawitan iku asalé 
saka lemah sarta asipat kadonyan, déné 
manungsa kang kapindho asalé saka 
swarga. 

48Tijtah-titah kadonyan iku padha 
karo kang asalé saka lemah mau, déné 
titah-titah kaswargan iku padha karo 
Panjenengané kang asalé saka swarga. 

49 Sarta kayadéné kita wus kadunungan 
rupa kadonyan, mangkono uga kita iya 
bakal kadunungan rupa kaswargan. 

“D Iki kang dakpituturaké marang kowé, 
para Sadulur: Daging lan getih ora bisa 
tampa panduman Kratoning Allah, lan 
kang kena ing rusak iku ora tampa 
panduman kang ora rusak. 

1 Padha gatèkna, aku nglairaké wewadi 
marang kowé: Kita bakal padha ora 
ngalami mati kabèh, nanging kita kabèh 
bakal padha malih rupa, 

“2 ing sakedhap nétra, bareng karo 
uniné kalasangka kang wekasan. 
Awitdéné kalasangkané bakal muni, para 
wong mati banjur bakal katangèkaké 
kalawan kadunungan kaanan kang ora 

kena ing rusak lan kita padha malih rupa 
kabèh. 

2Sabab kang kena ing rusak iki kudu 
ngrasuk kang ora kena ing rusak, lan 
kang kena ing pati iki ngrasuk kang ora 
kena ing pati. 

“Lan sawisé kang kena ing rusak 
iki ngrasuk kang ora kena ing rusak, 
sarta kang kena ing pati iki ngrasuk 
kang ora kena ing pati, ing kono bakal 
kayektènan pangandikaning Pangéran 
kang tinulis, suraosé, "Pati wis kalebur 
déning kaunggulan." 

>Hé pati, ana ing ngendi 
kaunggulanmu? Hé pati, ana ing 
ngendi entupmu? 

“Mungguh entupé pati iya iku dosa, lan 
pangwasané dosa iku angger-anggering 
Torèt. 

=” Nanging puji sokur konjuk ing 
ngarsané Allah, kang paring kaunggulan 
marang kita marga saka Yésus Kristus, 
Gusti kita. 

“8 Mulané para Sadulurku kang kinasih, 
kowé padha dibakuh, ditanpa gingsir, 
lan tansah disregep anggonmu nglakoni 
ayahané Gusti! Awit kowé padha 

sumurup, yèn ana ing patunggilaning 
Gusti, kangêlanmu mesthi ora muspra. 
1 6 1Bab nglumpukaké dana kang 
tumuju marang para suci, iku 
padha tindakna manut pituduh-pituduh 
kang wus dakwènèhaké marang 
pasamuwan-pasamuwan ing Galatia. 
2Ing dina kapisan ing saben minggu, 
sawiji-wijining panunggalanmu -- 
adhedhasar apa kang padha koktampa 
-- padha nisihna sawatara lan simpenen 
ana ing omah, supaya anggonmu 
padha nglumpukaké iku aja nganti lagi 
koktindakaké samangsa aku teka. 
3Déné bésuk satekaku, aku arep 
kongkonan wong-wong kang kokwawas 
prayoga dakkongkon ngeteraké 
pisumbangmu menyang Yérusalêm, 
nganggo padha kinanthènan layang. 
#Menawa prelu aku iya mèlu mangkat, 
wong iku mau bakal padha mangkat 
bareng karo aku. 
“Déné anggonku bakal nekani 
kowé, bésuk sawusé aku liwat nratas 
Makédonia, awit lakuku metu Makédonia. 
#Bisa uga ana ing Korintus aku bakal 
tetunggalan karo kowé nganti sawatara 
suwé, utawa mbokmenawa ing sajroné 

mangsa bedhidhing, temah kowé padha 
bisa awèh pitulungan ing bab anggonku 
nerusaké lakuku. 

7? Sabab karepku sapisan iki ora mung 
sakeplasan baé anggonku bakal niliki 
kowé, malah menawa Gusti marengaké 
anggonku tetunggalan karo kowé iku 
bisaa nganti rada suwé. 

“#Nanging aku bakal lèrèn ana ing 
Efesus nganti riyaya Péntakosta. 

2Marga ana ing kono, ana wewengan 
tumraping aku, kanggo nindakaké 
ayahan kang agung lan penting, 
sanadyan akèh wong kang padha 
nglawan. 

l0Déné samangsa Timotius teka, 
padha ngaraha supaya sajroné ana ing 
satengahmu iku aja duwé rasa wedi, 
sabab wong iku nglakoni ayahané Gusti 
padha kaya aku. 

ll Mulané aja nganti ana wong 
kang nyepélékaké! Malah wênêhana 
pitulungan, amrih bisané nerusaké 
lakuné kanthi slamet, supaya bali 
nemoni aku, awit dakanti-anti tekané 
karo para Sadulur tunggal pracaya 
liyané. 

12 Déné mungguh sadulur Apolos, 
anggonku mrayogakaké wus bola-bali 
supaya niliki kowé bareng karo para 
Sadulur tunggal pracaya liyané, nanging 
durung dadi karepé nglakoni ing wektu 
saiki. Sedyané arep teka mengko yèn 
wus ana wektu kang becik. 

13 Padha meléka! Padha dibakuh ing 
pangandel! Dadia kendel, disantosal 

14 sakèhing ayahanmu lakonana kanthi 
katresnan. 

15 Ana manèh panjalukku marang kowé, 
para Sadulur. Kowé padha sumurup yèn 
Stéfanas sabrayaté iku kang kawitan 
padha mratobat ana ing Akhaya, sarta 
wus padha ngabdi marang paladosan 
kanggo para suci. 

loe Mulané padha manut-mituruta 
marang wong kang kaya mangkono iku 
lan saben wong kang mèlu tumindak ing 
gawé sarta padha nglakoni rekasa. 

1” Aku bungah awit saka tekané 
Stéfanas, Fortunatus lan Akhaikus, 
amarga wong-wong iku padha minangka 
gantimu; 

18 sabab para Sadulur iku padha gawé 
segering atiku lan atimu. Mulané padha 

ngajènana wong kang kaya mangkono 
iku. 

19 salam kanggo kowé kabèh, saka 
sakèhé pasamuwan ing Asia Cilik. 
Akwila, Priskila dalah pasamuwan kang 
ana ing omahé padha kirim salam 
sajroning Gusti mawantu-wantu marang 
kowé. 

20 Sadulur tunggal pracaya kabèh 
padha kirim salam marang kowé. Padha 
salam-salamana kalawan pangambung 
Suci. 

21 Kalawan tanganku dhéwé, anggonku 
nulis iki: Salam saka Paulus. 

22 Gapa kang ora tresna marang Gusti, 
iku kenaa ing ipat-ipat. Maranatal 

23 Sih-rahmaté Gusti Yésus, nunggila 
ing kowé kabèh. 

24Tresnaku anaa ing kowé kabèh 
sajroning Kristus Yésus. 


2 Korintus 


1 1 Saka Paulus, kang awit saka 
karsaning Allah dadi rasulé Kristus 
Yésus, lan saka Timotius sadulur kita 
tunggal pracaya, marang pasamuwaning 
Allah ing Korintus karo sakèhing wong 
suci ing sawrataning Akhaya. 

2Sih-rahmat lan tentrem-rahayu saka 
Allah, Rama kita, lan saka Gusti Yésus 
Kristus anaa ing kowé kabèh. 

3 Pinujia Allah, Ramané Gusti kita Yésus 
Kristus, Rama kang kebak sih palimirma 
lan Allah kang dadi sumbering panglipur, 

“kang nglipur aku kabèh ing sajroning 
kasusahanku, satemah aku padha bisa 
nglipur wong-wong kang nandhang 
sarupaning kasangsaran kanthi panglipur 
peparingé Allah marang aku dhéwé. 

“Sabab kaya anggonku padha nampani 
panduman ing sangsarané Kristus 
kalawan lubèr, samono uga marga saka 
Kristus aku padha kaparingan panglipur 
nganti lubèr. 

6Yèn aku padha nemu kasusahan, iku 
dadi panglipur lan karahyonmu; déné 

yèn aku padha kalipur, iku iya dadi 
panglipurmu, satemah kowé padha olèh 
kakuwatan kang njalari kowé padha 
sabar ing sajroning kasangsaran kang 
padha kaya kang daksandhang. 

Lan pangarep-arepku kabèh tumrap 
kowé iku tetep, awit aku padha sumurup, 
menawa padha kaya anggonmu meêlu 
kapanduman kasangsaranku kabèh, 
kowé iya padha mèlu kapanduman 
panglipur. 

#Sabab karepku kabèh, para 
Sadulur, supaya kowé padha sumurup 
mungguhing sangsara kang dakalami 
ana ing Asia Cilik; aku padha nandhang 
sangsara kang samono gedhéné lan 
aboté, nganti aku padha ora duwé 
pangarep-arep yèn bisa urip. 

Malah aku kabèh rumangsa kaya wus 
kapatrapan paukuman pati. Nanging 
bab iku anggoné kelakon supaya aku 
aja padha nganti ngendelaké marang 
awakku dhéwé, nanging ngemungna 
marang Allah kang nangèkaké para 
wong mati. 

l0 Panjenengané wus nguwalaké lan 
bakal nguwalaké aku kabèh saka ing 
pati kang nggegirisi banget iku: lya 

marang Panjenengané iku anggonku 
nggantungaké pangarep-arep, yèn 
Panjenengané bakal ngluwari aku kabèh 
manèh, 

11 marga kowé uga mbiyantu aku kabèh 
kanthi pandonga, supaya akèh wong 
kang padha saos sokur mungguhing sih- 
rahmat kang kaparingaké marang aku 
kabèh, marga saka akèhé pandongané 
tumrap aku. 

12 Iki kang padha dakegung-egungaké, 
yaiku paseksiné swaraning atiku, yèn 
lakuku ana ing jagat iki, apa manèh ing 
bab gegayutanku karo kowé kabèh, iku 
temen lan murni kang asalé saka Allah, 
ora marga saka kawicaksanan cara 
kadonyan, nanging marga saka dayaning 
sih-rahmaté Allah. 

13 Sabab kang padha daktulis iki 
mung apa kang bisa kokwaca sarta 
kokngertèni. Lan pangarep-arepku 
muga-muga kowé padha bisa ngerti 
kabèh, 

14 kayadéné anggonmu wus padha 
ngerti sawatara saka aku kabèh, yaiku 
yèn kowé bakal ngegung-egungaké aku, 
kayadéné anggonku iya bakal padha 

ngegung-egungaké kowé bésuk, ing 
dinané Gusti Yésus. 

1> Adhedhasar keyakinan iki, aku mauné 
wus tau ngrancang arep niliki kowé 
dhisik, supaya kowé olèh sih-rahmat 
kang kaping pindhoné. 

16 Banjur arep nerusaké lakuku 
menyang Makédonia, saka Makédonia 
bali manèh menyang panggonanmu, 
lan kalawan pitulunganmu aku bisa 
nerusaké lakuku menyang Yudéa. 

17 Dadi, apa anggonku ngrancang 
mangkono iku sapêénaké baé? Utawa 
apa mung manut pepênginanku dhéwé, 
temahan aku banjur duwé ujar "iya, iya" 
lan "ora, ora"? 

l8Demi Allah kang setya tuhu, janjiku 
marang kowé ora "iya" lan "ora", 

19 Awit Yésus Kristus, Putraning Allah, 
kang wus padha dakwartakaké ana 
ing antaramu, yaiku déning aku lan 
Silwanus sarta Timotius, dudu "iya" lan 
"ora", nanging kosok-baliné ana ing 
Panjenengané iku kang ana mung "iya'. 

20 Sabab Kristus iku "iya" tumraping 
sakèhé prasetyané Allah. Iya iku sababé 
anggon kita marga saka Panjenengané, 

banjur ngucap "Amin" minangka 
kamulyaning Allah. 

21 Sabab Panjenengané kang wus 
nyantosakaké aku kabèh bebarengan 
karo kowé ana ing Kristus, yaiku Allah 
kang wus njebadi, 

22Jan wus maringi tandha cap marang 
kita yèn kita iku dadi kagungané lan kang 
maringi Roh Suci ana ing ati minangka 
panjer tumrap sakèhing prakara kang 
wus kacawisaké kanggo kita. 

23 Nanging aku nyebut marang Allah 
minangka seksiku kang nguningani 
isining atiku menawa anggonku ora 
teka ing Korintus iku sabab aku ngéman 
kowé. 

240ra marga saka anggonku padha 
kepéngin mréntah, apa kang kudu 
kokpracaya, awit pracayamu santosa. 
Nanging aku padha kepéngin mèlu 
mbiyantu tumrap kabungahanmu. 

Ing sajroning atiku aku wus 
netepaké, menawa aku ora bakal 
nekani kowé manèh kalawan susah. 

ZAwit, menawa aku kang gawé 
sedhihmu, sapa manèh kang bisa gawé 
bungahku kajaba kang padha sedhih 
marga saka aku. 

3Lan iya iku karepé layangku iki, yaiku 
supaya menawa aku teka, aja nganti aku 
sedhih marga saka wong-wong, kang 
kuduné padha gawé bungahku. Sabab 
aku yakin ing bab kowé kabèh, menawa 
kabungahanku iku iya kabungahanmu. 

“Sabab anggonku nulis marang kowé 
iku kanthi was-was lan sedhihing ati 
kang banget lan kanthi nètèsaké eluh 
akèh, ora supaya kowé dadi sedhih, 
nanging supaya kowé padha sumurup 
sapira gedhéné katresnanku marang 
kowé kabèh. 

“Déné menawa ana wong kang 
gawé sedhih, iku dudu atiku kang 
digawé sedhih, nanging kowé kabèh, 
utawa saora-orané wong sawatara ing 
antaramu. Aku ora mbanget-bangetaké 
prakara iki. 

Wong kang kaya mangkono iku wus 
cukup nampa paukuman saka wong 
akèh ing antaramu, 

? malah kosok-baliné kowé padha 
ngapuraa lan nglipura wong iku, supaya 
aja nganti ngenes marga saka bangeting 
sedhihé. 

#Mulané aku pitutur marang kowé 
kabèh, padha nandukna katresnan 
marang wong mau. 

Awit iya iku tujuané anggonku nulis 
layang marang kowé, yaiku kanggo 
ndadar kowé, apa kowé padha tetep 
mituhu ing samubarang kabèh. 

10 Awit sapa kang kokapura kaluputané, 
iku iya dakapura. Sabab yèn aku ngapura 
-- saupama ana kang kudu dakapura - 
anggonku ngapura iku marga saka kowé 
ana ing ngarsané Kristus, 

11 supaya Iblis aja nganti ngapusi kita, 
sabab kita sumurup apa karepé. 

lê Nalikané aku tekan Troas prelu 
martakaké Injilé Kristus, aku wus 
kawenganan lawang kanggo makarya 
déning Gusti ana ing kana. 

13 Nanging atiku ora rumangsa tentrem, 
sabab aku ora kepethuk karo Titus, 
sadulurku tunggal pracaya, mula aku 
banjur pamitan lan mangkat menyang 
Makédonia. 

I4Nanging puji sokur konjuk ing 
Allah, kang ana ing Kristus tansah 
nuntun aku kabèh ana ing dalaning 
kaunggulané. Lan lumantar aku kabèh 

Panjenengané nyebar aruming kawruh 
bab Panjenengané ing saenggon-enggon. 
1> Awit kagem Allah aku kabèh iki dadi 
ganda kang arum saka Kristus ana ing 
tengah-tengahing wong kang padha 
nemu karahayon lan ana ing antarané 
wong kang padha nemu karusakan. 

l6Tumrap kang nemu karusakan, aku 
kabèh iki gandaning pati kang njalari 
pati, lan tumrap kang nemu karahayon, 
gandaning urip kang nguripaké. Nanging 
sapa ta kang kaconggah nglakoni ayahan 
kang kaya mangkono iku? 

17 Awit aku kabèh ora padha karo 
wong akèh liyané, kang padha mburu 
nawak-nawakaké pangandikaning 
Allah. Kosok-baliné ana ing Kristus aku 
padha ngucap ing samesthiné kanthi 
maksud-maksud kang murni awit saka 
dhawuhing Allah lan ana ing ngarsané. 
3 LApa aku padha wiwit ngalem 

marang awakku dhéwé manèh? 
Utawa apa prelu aku kaya wong- 
wong liya padha nuduhaké layang 
pangalembana marang kowé kabèh 
utawa saka kowé? 

2Kowé iku layang pangalembanaku 
kang katulis ing atiku lan kang 

disumurupi sarta kang bisa kawaca 
déning wong kabèh. 

SAwit wus tetéla, menawa kowé iku 
layangé Kristus, kang katulis ing sajroné 
aku padha leladi, katulis ora nganggo 
mangsi, nanging nganggo Rohé Allah 
kang asipat gesang, dudu ing lêmpèngan 
watu, nanging ing lèmpèngan daging, 
yaiku ing atiné manungsa. 

41ya kaya mangkono iku gedhéning 
kayakinanku marang Allah lantaran 
Kristus. 

Kalawan awakku dhéwé aku padha 
ora bisa nganggep samubarang iku 
pagawéanku dhéwé; ora, anggonku bisa 
nindakaké samubarang iku marga saka 
pakaryaning Allah. 

#Panjenengané uga kang wus 
mbisakaké aku padha dadi abdining 
prajanjian kang anyar, kang ora saka 
angger-angger kang katulis, nanging 
saka Roh, sabab angger-angger kang 
katulis iku matèni, déné Roh iku 
nguripaké. 

? Pranatan leladi kang nuntun marang 
pati iku katulis ing watu nganggo 
aksara. Ewasamono nalika kaparingaké 
kinanthènan kamulyaning Allah, kang 

njalari wong Israél padha ora betah 
nyawang marang wedanané Musa, 
sanadyan sunaré kang mancorong mau 
banjur mbleret. Menawa paladèn mau 
dumadiné kanthi kamulyan kang kaya 
mangkono iku, 

#méndahané manèh ayahaning Roh 
yèn oraa kinanthènan kamulyan kang 
ngluwihi iku. 

Awit, menawa ayahan kang nekakaké 
paukuman iku luhur, méndahané manéh 
ayahaning kayektèn yèn oraa ngluwihi 
kamulyané. 

l0 Satemené apa kang biyèn kaanggep 
luhur, iku dudu apa-apa menawa 
katandhing karo kamulyan kang pinunjul 
iki. 

1 Awit menawa kang bisa mbleret baé 
kinanthènan kamulyan, apamanèh kang 
tetep ora mbleret yèn oraa kinanthènan 
kamulyan kang ngluwihi iku. 

12 Sarèhné aku padha duwé pangarep- 
arep kang kaya mangkono, mulané aku 
padha tumindak kanthi kendel banget, 

13ora kaya Musa, kang nganggo nutupi 
wedanané, supaya mripaté wong-wong 
Israél aja nganti padha ndeleng ilanging 
cahyané kang mbleret iku. 

I4Nanging budiné wong-wong iku wus 
padha dadi kethul, sabab nganti ing 
dina iki tutup iku mau isih tetep nutupi 
wong-wong mau, pamacaning prajanjian 
kang lawas tanpa kaungkap, marga 
mung ana ing Kristus piyambak tutup 
iku kabukak. 

1> Malah nganti ing dina iki, saben maca 
kitab Musa, isih ana tutup kang nutupi 
atiné. 

l6 Nanging wong kang mratobat marang 
Gusti, iku tutupé banjur kasingkiraké. 

17 Awit Gusti iku Roh; lan ing ngendi ana 
Rohé Gusti ing kono ana kamardikan. 

l8Lan kita kabèh iki padha ngatonaké 
kamulyané Gusti kalawan rai kang ora 
katutupan. Amarga kamulyan mau 
pinangkané saka Gusti kang asipat 
Roh, mulané kita lagi kasalinan rupa 
madhani citraning Panjenengané, 
kalawan kamulyan kang saya mundhak- 
mundhak. 

4 1 Kang iku sarèhné aku wus padha 
nampani ayahan iki, marga saka 
sih-palimirmané Allah, mulané atiku ora 

semplah. 

ZAnanging aku padha nampik 
sakèhing panggawé dhedhelikan kang 

nistha; aku ora ngapusi lan ora malsu 
pangandikaning Allah, kosok-baliné 
aku nglairaké kayektèn lan awit saka 
iku aku masrahaké awakku supaya 
ditimbang-timbang déning wong kabèh 
sarana osiking atiné, ana ing ngarsané 
Allah. 

sMenawa Injil kang padha 
dakwartakaké isih meksa katutup 
uga, mesthi iku katutup tumrap wong 
kang bakal padha nemu karusakan, 

#yaiku wong kang ora pracaya, kang 
angen-angené wus dipicakaké déning 
ilahé jaman iki, temahan wong mau 
ora padha ndeleng cahyaning Injilé 
kamulyaning Kristus, kang dadi citrané 
Allah. 

Awit kang padha dakwartakaké iku 
dudu awakku dhéwé, nanging Yésus 
Kristus kang jumeneng Gusti, lan aku 
kang padha dadi abdimu marga saka 
karsané Yésus. 

S Awit Allah kang wus ngandika, "Saka 
ing pepeteng bakal ana pepadhang 
kang sumorot!" Panjenengané uga kang 
nyorotaké pepadhangé ana ing ati kita, 
supaya kita kapadhangan ing kawruh 

bab kamulyané Allah kang katingal ana 
ing wedanané Kristus. 

“Nanging rajabrana iki kawadhahan 
ing grabah, supaya tetéla menawa 
kakuwatan kang ngédab-édabi iku asalé 
saka Allah, dudu saka awakku dhéwé. 

#Mungguhing samubarang aku iki 
padha katindhes, nanging ora remuk 
kejepit; aku padha kentèkan akal, 
nanging ora kélangan pangarep-arep; 

aku padha dikuya-kuya, nanging ora 
ditinggal ijèn; aku padha kabanting, 
nanging ora nemu bilai. 

10 Aku tansah nggawa sédané Yésus 
ing badanku, supaya sugengé Yésus uga 
kawedhar ana ing badanku. 

11 Awit aku kang isih urip iki, tansah 
kaulungaké marang pati marga saka 
Yésus, supaya gesangé Yésus uga 
kawedhar ing badanku kang ora 
langgeng iki. 

l2Kanthi mangkono iku, pati tansah 
nandukaké dayané ana ing badanku, 
déné urip nandukaké dayané ana ing 
kowé. 

13 Nanging sarèhné aku padha 
kadunungan rohing pracaya kang padha, 
kaya kang tinulis, "Aku kumandel, 

mulané aku ngucap”, awit saka iku aku 
iya pracaya lan marga saka iku aku uga 
ngucap. 

14Sabab aku padha sumurup menawa 
Panjenengané kang wus mungokaké 
Gusti Yésus, iya bakal nangèkaké aku 
bareng karo Yésus. Lan bebarengan karo 
kowé kabèh kasowanaké ing ngarsané. 

1> Jalaran iku kabèh kelakoné marga 
saka kowé, supaya sih-rahmat kang 
sangsaya mundhak gedhé, marga 
sangsaya akèhé wong kang dadi 
pracaya, ndadèkna sangsaya lubèré 
pamuji sokur kang konjuk marang 
kaluhuraning Allah. 

lo Marga saka iku aku padha ora 
rumangsa semplah, malah sanadyan 
kamanungsanku kang lair sangsaya 
rusak, nanging kamanungsanku kang 
batin kaanyaraké saben dina. 

17 Awitdéné kasangsaran kang ènthèng 
saiki iki, iku ngolèhaké kamulyan 
langgeng kang ngluwihi samubarang 
tumrap aku kabèh, banget anggoné 
ngungkuli kasangsaranku. 

18 Marga kang padha dakgatèkaké 
dudu kang katon, nanging kang ora 
katon, awit kang katon iku anané mung 

sawatara mangsa, mangka kang ora 
katon iku langgeng. 
1Awit aku padha sumurup, menawa 

5 kémah padunungan kita ing bumi 
iki kabongkar, Allah wus nyawisaké 
panggonan ing swarga kanggo kita, 
kang langgeng, kang ora kagawé déning 
tanganing manungsa. 

2Salawasé kita ana ing kémah iki, kita 
padha sesambat, marga kita kepéngin 
banget ngenggoni papan padunungan 
kaswargan, 

3jalaran ana ing kono kita padha 
nganggo sandhangan sarta ora bakal 
tinemu wuda. 

“Sabab salawasé isih manggon ing 
kémah iki, kita sesambat déning aboté 
momotan, awit kita kepéngin nganggo 
sadhangan kang anyar iku, tanpa cucul 
sandhangan kang lawas, supaya kang 
kena ing pati kauntal déning urip. 

“Nanging iya Allah kang malah 
nyadhangaké kita tumrap bab iku, lan 
kang maringi Roh marang kita minangka 
jaminan. 

GS Awit saka iku atiku tansah padha 
tatag, sanadyan aku padha ngerti, 
menawa salawasé aku padha manggon 

ing sajroning badan iki, isih adoh karo 
Gusti, -- 

sabab urip kita iki sarana pracaya, ora 
sarana apa kang kena kadeleng -- 

#nanging atiku padha tatag, lan aku 
kabèh luwih seneng pindhah saka ing 
badan iki lan manggon nunggil karo 
Gusti. 

2Marga saka iku aku padha ngudi, 
sajroné aku padha manggon ing badan 
iki, utawa ana ing sajabané, supaya aku 
padha dadi kaparengaké. 

l0 sabab kita kabèh kudu padha 
ngadhep ana ing ngarsané dhamparing 
pangadilané Kristus, prelu nampani 
ganjaran kang cundhuk karo kang padha 
kita lakoni dhéwé-dhéwé ing sajroné urip 
iki, dadia kang becik, dadia kang ala. 

ll Kang iku sarèhné aku padha sumurup 
bab wedi marang Gusti, mulané aku 
ngudi ngyakinaké wong-wong. Tumrap 
Allah sedyaku iku wus cetha, lan 
pangarep-arepku uga mangkonoa 
tumrap osiking atimu. 

12 Awit aku ora padha mbecikaké 
awakku dhéwé manèh marang kowé, 
nanging aku padha awèh margané kowé 
bisa ngegung-egungaké aku kabèh, 

supaya kowé bisa ngadhepi para wong 
kang gumunggung tumrap prakara tata 
lair, ora tumrap prakara-prakara tata 
batin. 

13 Sabab menawa aku padha ora bisa 
ngemudhèni dhiri, iku marga demi Allah, 
lan saupama bisa, iku marga demi kowé. 

14cSabab iya sih-katresnané Kristus 
kang ngwasani aku kabèh, awit aku wus 
padha sumurup, menawa wong siji wus 
mati kanggo wong kabèh, dadiné kabèh 
wus padha mati. 

1> Lan Kristus wus nglampahi séda 
kanggo wong kabèh, supaya wong kang 
padha urip, uripé ora lumadi marang 
awaké dhéwé manèh, nanging lumadia 
marang kang wus séda lan kang wus 
kawungokaké marga saka wong-wong 
mau. 

l6 Mulané wiwit saiki aku ora padha 
nyawang wong siji baé manut ukuraning 
manungsa manèh. Lan menawa aku 
wus padha tau mawas Kristus manut 
ukuraning manungsa, saiki aku ora 
padha mawas Panjenengané kanthi 
patrap mangkono manèh. 

17 Dadi sapa kang ana ing Kristus, iku 
dadi titah anyar: Kang lawas wus sirna, 
lan kang anyar satemené wus teka. 

l8Lan kabèh iku pinangkané saka Allah, 
kang lumantar Kristus wus ngrukunaké 
kita kalawan Panjenengané lan kang wus 
masrahaké ayahan kanggo ngrukunaké 
iku marang aku kabèh. 

19 Awit Allah lumantar Kristus 
ngrukunaké jagat karo Panjenengané, 
ora ngêtang paneraké, lan masrahaké 
pawarta karukunan iku marang aku 
kabèh. 

20Mulané aku iki iya padha dadi utusané 
Kristus, kang ateges Allah paring pitutur 
marang kowé kabèh lumantar aku; atas 
asmané Kristus panjalukku marang 
kowé: Padha gelema karukunaké karo 
Allah. 

21 Panjenengané kang ora tepang karo 
dosa, wus kadosakaké marga saka 
kita, supaya ana ing Panjenengané kita 
kabeneraké déning Allah. 

lAnadéné aku iki sarèhné padha 

dadi kanca tunggal ayahan, pituturku 
marang kowé kabèh, supaya aja nganti 
padha gawé muspraning sih-rahmaté 
Allah, kang wis koktampa. 

2Sabab Allah ngandika, "Ing waktu 
kang prayoga, Ingsun miyarsakaké 
sira, lan ing dina kaslametan, Ingsun 
mitulungi sira." Satemen-temené, iya 
waktu iki waktu kang prayoga iku; iya 
dina iki dina kaslametan iku. 

3Ing prakara apa baé aku ora 
padha gawé dhadhakan wong padha 
kesandhung, supaya anggonku padha 
leladi aja nganti dicacad. 

“Nanging ing sadhéngah prakara aku 
nélakaké menawa aku iki padha abdining 
Allah, yaiku: Kebak kasabaran sajroning 
nandhang kasangsaran, ing karupekan, 
lan ing karibedan, 

“ing sajroné kasiksa, kakunjara lan 
kaributan, rekasa, kepeksa melèk, lan 
nglakoni puwasa; 

Sing kasucèning ati, ing kawruh, 
kasabaran, lan kadarman; ing Roh Suci 
lan ing sih katresnan kang salugu; 

7 ing sajroning martakaké kayektèn lan 
pangwaosing Allah; kanthi migunakaké 
gegamaning kaadilan kanggo nempuh 
utawa nanggulangi; 

# nalika diaji-aji lan nalika dirèemèhaké; 
nalika diundhat-undhat utawa nalika 

dialem; nalika kadakwa dadi juru apus, 
nanging kena dipracaya, 

2 kaya wong kang ora ana kang wanuh, 
nanging kondhang; kaya wong kang 
mèh mati, mangka padha urip, kaya 
wong kang disiksa nanging ora mati, 

l0 kaya wong kang sedhih, nanging 
tansah bungah-bungah; kaya wong kang 
mlarat nanging nyugihaké wong akèh; 
kaya wong kang ora duwé apa-apa, 
nanging aku padha nduwèni samubarang 
kabèh. 

11 Hé wong Korintus! Aku wus padha 
kandha kanthi blak-blakan marang 
kowé, atiku menga amba tumrap kowél 

12 Kowé iku padha olèh papan kang 
jembar ana ing atiku, nanging aku mung 
koksedhiyani papan kang rupek ana ing 
atimu. 

13 Mulané saiki, supaya padha-padha, 
-- anggonku pitutur iku kaya marang 
anak-anakku --: Atimu wengakna kang 
ngeblak! 

14Aja nganti kowé padha dadi pasangan 
kang ora timbang karo wong kang ora 
pracaya. Sabab apa kayektèn iku bisa 
kapadhaké karo kadurakan? Utawa 

kepriyé bisané pepadhang tetunggalan 
karo pepeteng? 

15 Apa Kristus iku bisa kapadhakaké 
karo Bélial? Panduman apa kang 
diduwèni bebarengan déning wong kang 
pracaya lan wong kang ora pracaya? 

16 Apa gegayutané padalemané Allah 
karo brahala? Awit kita iki padha 
dadi padalemané Allah kang gesang 
kaya kang dingandikaké déning Allah 
mangkéné, "Ingsun bakal dedalem 
bebarengan karo wong-wong mau, lan 
gesang ana ing tengah-tengahé, lan 
Ingsun bakal dadi Allahé, lan wong-wong 
mau bakal padha dadi umatingsun. 

17 Mulané: Sira padha metua saka 
panunggalané wong-wong iku, lan 
sira misaha, mangkono pangandikané 
Pangéran, lan aja padha gepok-sênggol 
karo kang najis, tumuli sira bakal padha 
suntarimah. 

l8Lan Ingsun bakal dadi ramanira, 
sarta sira bakal padha dadi putraningsun 
lanang lan wadon. Mangkono 
pangandikané Pangéran, Kang 
Mahakwasa." 

7 I Kang iku sarèhné kita kaparingan 
prasetya-prasetya mau, para Sadulur 

kinasih, mulané payo kita padha 
nucèkaké badan kita saka sarupaning 
jejember jasmani lan rohani, sarta 
kalawan mangkono kita nyampurnakaké 
kasucèn kita sajroné wedi-asih marang 
Allah. 

ZAku padha wènèhana papan ana ing 
atimu; aku ora tau kaluputan marang 
sapa baé, ora gawé kapitunaning sapa 
baé lan uga ora ngasil-asil marang sapa 
baé. 

SAnggonku kandha mangkono 
iku ora marga saka arep matrapi 
paukuman marang kowé, awit mau 
wis dakkandhakaké, menawa kowé 
wis padha olêh papan ana ing atiku, 
temahan kita bareng urip lan bareng 
mati. 

4Karo kowé iku aku blak-blakan 
banget, lan uga banget anggonku 
ngegung-egungaké kowé. Sajroné aku 
padha nandhang susah, aku kebak 
panglipur, lan kalubèran kabungahan. 

“Nalika aku padha teka ing Makédonia, 
aku padha ora bisa tentrem. Malah 
ana ing endi-endi aku padha nemu 
kasusahan: Saka jaba ana pasulayan lan 
saka jero ana rasa wedi. 

#Nanging Allah kang nglipur marang 
wong kang padha lembah atiné iku wus 
nglipur aku kabèh marga saka tekané 
Titus. 

Ora mung marga saka tekané baé, 
nanging uga marga saka panglipur kang 
dialami ana ing tengah-tengahmu. Awit 
wong iku wus nyaritakaké marang aku 
mungguhing kangenmu, pasambatmu, 
katemenanmu anggonmu mbélani aku, 
temahan saya wuwuh kabungahanku. 

#Dadi sanadyan aku wis gawé 
sedhihmu marga saka layangku iku, 
nanging aku ora kaduwung. Pancèn aku 
tau kaduwung, marga aku sumurup 
menawa layang iku nyedhihaké atimu, 
sanadyan mung sawatara mangsa, 

“nanging saiki aku bungah, ora 
marga anggonmu wis sedhih, nanging 
marga kasedhihanmu iku njalari kowé 
mratobat: Sabab anggonmu padha 
sedhih iku nyondhongi karsané Allah, 
temahan sathithik baé kowé ora 
dakrugèkaké. 

10 Sabab kasusahan kang nyondhongi 
karsané Allah iku nuwuhaké pitobat kang 
nuntun marang karahayon kang ora 

gawé getun, nanging kasusahan kang 
saka ing jagat iki nuwuhaké pati. 

ll Sabab padha gatèkna saiba 
kasedhihan kang nyondongi karsané 
Allah iku malah marakaké kowé saya 
mempeng anggonmu padha nélakaké 
menawa ora salah, jèngkèl, wedi, 
kangen, greget, paukuman! Ing bab 
iku kabèh kowé wus padha nélakaké 
menawa ora kaluputan. 

12 Mulané, anggonku wis nulis layang 
marang kowé, iku ora marga ana kang 
luput, utawa marga ana kang nandhang 
susah jalaran panggawé kang salah, 
nanging supaya gumatimu marang 
aku dadi cetha tumrap kowé ana ing 
ngarsané Allah. 

13Iya marga saka iku aku padha 
kalipur. Lan kajaba saka panglipur iku, 
aku padha saya bungah manéh amarga 
saka kabungahané Titus, sabab kowé 
kabèh wis padha ngayemaké atiné. 

14Sabab menawa aku nglairaké 
pangalembana tumrap kowé marang 
Titus, iku kowé ora gawé gelaku; 
nanging padha kaya anggonku tansah 
ngandhakaké apa kang bener marang 
kowé, samono uga pangalembanaku ana 

ing ngarepé Titus iku iya wis kayektènan 
temenan. 

1> Lan katresnané marang kowé saya 
mundhak gedhé, yèn ngélingi marang 
pamanutmu kabèh, kepriyé anggonmu 
nampani tekané kalawan wedi lan geter. 

16 Aku bungah banget, awit aku bisa 
pracaya marang kowé ing sabarang 
prakara. 

1 sadulur-sadulur, aku padha 

awêh weruh marang kowé bab 
sih-rahmat kang kaparingaké marang 
pasamuwan-pasamuwan ing Makédonia. 

ZAwit sajroning tampa pacoban 
kang abot kang wujud kasangsaran 
mawarna-warna, kabungahané ngluwihi, 
lan sanadyan padha miskin banget, 
éwasamono sugih kamurahan. 

Sabab aku neksèni yèn wong iku wis 
padha wêwêh manut kakuwatané, malah 
ngluwihi kakuwatané. 

“Sarta metu saka prentuling atiné 
dhéwé padha njaluk kanthi banget 
marang aku, supaya uga padha olèh 
kanugrahan mèêlu ing sajroning ayahan 
ngladèni marang para suci. 

Déné kang padha dipasrahaké iku 
ngluwihi pangiraku, awit nganti padha 

nyaosaké awaké dhéwé marang Allah 
dhisik, sabanjuré iya marang aku kabèh 
uga awit saka karsané Allah. 

S Awit saka iku aku padha ngatag 
marang Titus, supaya nekani kowé lan 
ngrampungaké ayahan sih-katresnan, 
kang biyèn wis miwiti ayahan iku. 

? Mula saikiné, padha kaya anggonmu 
wis sugih ing samubarang, -- ing 
pracaya, ing pamicara, ing kawruh, ing 
tumemenmu anggonmu mbiyantu, lan 
ing sih-katresnanmu marang aku kabèh 
-- samono uga kowé iya padha pinunjula 
ing ayahan sih-katresnan iki. 

SAnggonku mituturi mangkono iku ora 
ateges préntah, nanging mung marga 
saka anggonku kepéngin nguji êklasing 
sih-katresnanmu kalawan nuduhaké 
sakèhing pambudidayané wong-wong 
kang padha awèh pambiyantu. 

Marga kowé wis padha sumurup 
marang sih-rahmaté Gusti kita Yésus 
Kristus, yaiku menawa Panjenengané, 
kang amarga saka kowé dadi mlarat, 
sanadyan Panjenengané iku sugih, 
supaya kowé dadia sugih marga 
kamlaratané. 

l01ya iki panemuku tumrap bab iku, 
kang mbokmenawa maédahi tumrap 
kowé. Pancèn wis wiwit taun kang 
kapungkur anggonmu wiwit nindakaké 
lan sumedya ngrampungaké uga. 

1 Mulané saiki, rampungna kang 
koktindakaké iku! Wondéné anggonmu 
ngrampungaké iku cundhukna karo 
êklasing atimu sarta tindakna kalawan 
ngélingi sapira kang kokduwèni. 

12 Awit menawa anggonmu wèwèh iku 
kalawan éklas, pawêwèhmu iku mesthi 
bakal ditampani, menawa pawêwêèhmu 
iku awewaton apa kang kokduwèni, ora 
awewaton apa kang ora kokduwèni. 

IS Awit anggonmu dieboti iku ora 
supaya wong liya padha kaênthèngna, 
nanging supaya dadi timbang. 

14 Mulané beciké saiki kaluwihanmu 
kanggoa nyukupi kakuranganing liyan, 
supaya kaluwihaning liyan mengko 
genti kanggo nyukupi kekuranganmu, 
temahan banjur dadi timbang. 

1> Kaya kang katulis, "Wong kang olèh 
akèh, ora turah lan kang olèh sathithik 
ora kurang." 

lêNanging puji sokur konjuk marang 
Allah, kang maringi katemenan kang 

kaya mangkono uga ana ing atiné Titus 
ing bab anggoné mbiyantu kowé, 

17 déné nganti nuruti panjalukku, malah 
saka bangeting tumemené anggoné 
tumandang ing gawé, banjur metu saka 
karepé dhéwé mangkat nemoni kowé. 

18] akuné dakkanthèni sadulur kita, 
kang wus olèh pangalembanané 
pasamuwan kabèh bab anggoné 
nggelaraké Injil. 

19Llan ora mung iku baé! Sadulur 
mau uga wis kapiji déning pasamuwan- 
pasamuwan kanggo ngancani anggonku 
padha nindakaké ayahan sih-katresnan 
iki, kang daktindakaké minangka 
kaluhuraning Gusti lan minangka bukti 
bab legawané atiku. 

20 Sabab aku kabèh padha arep 
nyingkiri bab iki: Menawa ana wong 
kang nacad anggonku nindakaké ayahan 
sih-katresnan kang wohé akèh banget 
iku. 

21 Awit aku padha mikiraké kang utama, 
ora mung ana ing ngarsané Gusti baé, 
nanging uga ana ing ngarepaning wong. 

22 Karodéné wong loro mau padha 
dakkanthèni sadulur kita, kang wis 
dakuji lan katitik anggoné tansah 

mbudidaya mbiyantu, lan saiki saya 
banget anggoné mbudidaya marga saka 
gedhéning piandelé marang kowé. 

23Déné Titus, iku kancaku lan 
réwangku nyambut-gawé kanggo kowé; 
lan sadulur-sadulurku liyané iku padha 
dadi utusaning pasamuwan-pasamuwan 
lan minangka kaluhurané Kristus. 

24 Awit saka iku buktining katresnanmu 
lan pangalembanaku marang kowé 
kabèh, iku tuduhna marang para 
Sadulur mau ana ing ngareping 
pasamuwan-pasamuwan. 

1Déné bab leladi marang para suci 
ora prelu aku nulis manèh marang 
kowé. 

2Sabab aku wis sumurup mungguh 
legawaning atimu, mulané kowé 
padha dakalem ana ing ngarepé wong 
Makédonia. Tembungku, "Akhaya wis 
cecawis wiwit taun kang kapungkur." Lan 
kasregepanmu wus dadi pangatag-atag 
tumrap wong akèh. 

SNanging anggonku kongkonan 
sadulur-sadulur iku supaya pangalemku 
marang kowé aja nganti tinemu tanpa 
guna, nanging supaya tetéla anggonmu 

cecawis kanthi temenan kaya kang wis 
dakkandhakaké, 

“supaya, menawa wong-wong 
Makédonia teka bareng karo aku, aja 
nganti nyumurupi anggonmu durung 
cecawis, satemah aku kabèh -- supaya 
ora nyebut kowé kabèh -- rumangsa 
padha kawirangan ing bab kayakinanku 
iku. 

> Mulané dakanggep prelu, yèn sadulur- 
sadulur iku dakbereg mangkat ndhisiki, 
supaya bisa ngurus luwih dhisik dana 
kang wus dadi kasaguhanmu biyèn, 
temahan mengko wis cumawis minangka 
tandha-buktiné kamurahaning atimu lan 
dudu dana peksan. 

@Iki gatèkna: Wong kang nyebar 
sathithik, iya bakal ngenèni sathithik, 
lan wong kang nyebar akèh, uga bakal 
ngenèni akèh. 

7 Saben wong pisungsungé dikaya kang 
dadi rilaning atiné, aja kanthi sedhih 
utawa marga kapeksa, awit Allah iku 
ngasihi wong kang misungsung kanthi 
bungah. 

8Llan Allah kwaos nglubèraké 
sawernaning sih-rahmat marang 
kowé kabèh, supaya kowé padha 

tansah kacukupan ing samubarang lan 
padha linuwihna anggonmu nglakoni 
sarupaning panggawé becik. 

2 kaya kang katulis, "Panjenengané 
ngedum-edum, Panjenengané maringi 
marang wong miskin, kaadilané tetep 
ing salawas-lawasé." 

l0 Panjenengané kang nyawisaké winih 
kanggo kang nyebar, lan roti kanggo 
pangan, Panjenengané uga bakal nyawisi 
winih marang kowé lan ditikelaké sarta 
nuwuhaké pametuning bebeneranmu; 

11 kowé bakal disugihaké ing sarupaning 
kamurahané ati kang nuwuhaké pamuji 
sokur konjuk marang Allah marga saka 
aku. 

12 Awit ayahan katresnan kang 
kokladèkaké iki ora mung nyukupi 
kabutuhané para suci baé, nanging uga 
nglubèraké pamuji sokur marang Allah. 

I3lan marga saka anggonmu 
mantep ing sajroning leladi iki, wong 
iku padha ngluhuraké Allah awit 
saka pambangunturutmu ing bab 
ngakoni Injilé Kristus lan marga saka 
murahing atimu ing bab ngedum-edum 
samubarang kanggo wong-wong mau 
apadéné wong kabèh. 

14Sarta manèh sajroning pandongané, 
kowé uga padha dikangeni marga saka 
sih-rahmaté Allah kang nglubeèri kowé. 

1> Puji sokur konjuk marang Allah 
marga saka sih peparingé kang ora kena 
winirasa ikul 

10 LAku Paulus, wong kang jirih 

yèn adu-arep karo kowé, nanging 
wani marang kowé yèn adoh, aku 
ngélingaké kowé demi Kristus kang 
lembah-panggalihé lan rumaket. 

2 Panjalukku marang kowé: Kowé aja 
meksa aku ngatonaké kuwanênku ana 
ing ngarepmu kayadéné niyatku arep 
tumindak keras marang wong-wong 
sawenèh kang ngira menawa uripku iku 
padha nurut tata kadonyan. 

SAku kabèh iki pancèn isih urip ana ing 
donya, nanging aku ora padha perang 
cara kadonyan, 

“awit gegamaning perangku iku dudu 
gegaman kadonyan, nanging gegaman 
kang kadunungan pangwaosing Allah, 
kang bisa njugrugaké bètèng. 

“Aku padha nyirnakaké sakèhing 
siasaté manungsa lan ngambrukaké 
saben bètèng kumalungkunging 
manungsa kanggo nglawan pangawruh 

marang Allah, sarta padha nawan 
sarupaning pangangen-angen, 
daktelukaké marang Kristus, 

@sarta aku padha sumadhiya ngukum 
sakèhing duraka, menawa pambangun- 
turutmu wus dadi sampurna. 

Sawangen apa kang ana ing 
sangareping mripatmul Menawa 
ana wong kang yakin temenan dadi 
kagungané Kristus, iku supaya mikir ing 
sajroning atiné, yèn aku uga padha dadi 
kagungané Kristus kaya wong mau. 

#Malah yèn aku rada keladuk anggonku 
ngegungaké wewenang kang diparingaké 
déning Gusti marang aku kabèh kanggo 
mbangun, ora kanggo ngrusak kowé, 
aku ora bakal kewirangan. 

Nanging aku emoh yèn katoné kaya 
aku arep medèn-medêéni kowé srana 
layang-layangku. 

10 Awit, manut gunemé wong, layang- 
layangé pancèn tegas lan keras, nanging 
yèn adu-arep katon ora sapiraa lan 
tembung-tembungé rèmèh. 

ll Nanging wong kang kandha 
mangkono iku kuduné ngerti menawa 
anggonku tumindak samasa adu-arep, 
padha baé karo tembung-tembungku 

ing layang-layangku, samasa aku ora 
adu-arep. 

12 Pancèn aku padha ora wani 
nggolongaké utawa nandhingaké 
awakku karo wong-wong kang ngalem 
awaké dhéwé. Wong iku ngukur awaké 
nganggo ukurané dhéwé lan nandhing 
awaké mung karo awaké dhéwé. Bodho 
banget wong ikul 

13 Kosok-baliné aku padha ora gelem 
ngegungaké dhiri nganti ngluwihi wates, 
nanging mung tetep ing sajroning 
watesing ayahan kang wus katetepaké 
déning Allah kanggo aku kabèh, 
sumrambahé nganti tekan kowé uga. 

14 Marga anggonku padha martakaké 
Injilé Kristus wis luwih dhisik tekan 
panggonanmu, dadiné aku ora ngliwati 
watesé wilayahing pagawéanku, 
kaya-kaya menawa durung tekan 
panggonanmu. 

15 Aku ora padha ngegungaké pagawéan 
kang dilakoni déning wong liya, ana 
ing wilayah pagawéan kang ora kanggo 
aku, nanging pangarep-arepku, menawa 
pracayamu saya mundhak, aku bakal 
olèh pakurmatan luwih gedhé manèh 
ana ing antaramu, yèn katandhing karo 

wilayah pagawéan kang katemtokaké 
kanggo aku. 

l61ya, uripku iki pancèn supaya padha 
bisa martakaké Injil menyang ing 
laladan kang luwih adoh katimbang karo 
laladanmu, lan ora ngegung-egungaké 
wohing pagawéan kang wus katindakaké 
déning liyan ana ing wilayah kang 
katemtokaké kanggo wong mau. 

17 "Nanging sapa kang ngegung- 
egungaké, iku ngegungna ana ing 
Pangéran." 

18 Awit dudu wong kang ngalem awaké 
dhéwé kang tanggon, nanging wong 
kang dialem déning Pangéran. 

1 1 lIba beciké yèn kowé padha 

sabar tumrap aku kang rada 
bodho iki. Pancèn kowé padha nyabari 
akul 

2Sabab aku cemburu ing ngatasé kowé 
kanthi cemburuning Allah. Awit kowé wis 
padha dakpacangaké karo wong lanang, 
kang nuntun kowé kayadéné prawan 
suci marang Kristus. 

Nanging aku sumelang mbokmenawa 
angen-angenmu kasasaraké saka 
kasetyanmu kang sejati marang Kristus, 

padha kaya Hawa kablithuk déning ula 
sarana kajuligané. 

“Awit kowé mung sabar baé yèn ana 
wong teka martakaké Yésus kang béda 
karo apa kang wus dakwartakaké, utawa 
awèh roh kang béda karo kang wis 
koktampa utawa Injil kang béda karo 
kang wus koktampa. 

“Nanging manut panemuku sathithik 
baé aku ora kalah karo rasul-rasul kang 
pinunjul iku. 

@Menawa aku kurang pinter ing bab 
guneman, nanging ora mangkono ing bab 
kawruh, awit aku wis padha mratélakaké 
marang kowé ing sadhéngah waktu lan 
ing sabarang prakara. 

Apa aku dosa menawa aku ngasoraké 
awakku dhéwé kanggo ngluhurake 
kowé, marga aku martakaké Injilé Allah 
marang kowé tanpa opah? 

#Pasamuwan-pasamuwan liya wis 
dakrampog srana anggonku nampani 
wragad saka pasamuwan-pasamuwan 
mau, supaya aku bisa ngladèni kowél 

2Karo manèh nalika aku ana ing 
satengahmu, aku nandhang kakurangan, 
aku ora gawé rubeding wong, awit apa 
kang kurang wis dicukupi déning para 

Sadulur tunggal pracaya kang teka saka 
Makédonia. Ing samubarang prakara 
dakjaga aja nganti dadi gawému, lan 
saterusé aku bakal mangkono. 

l0Demi apa kang bener miturut 
Kristus kang ana ing aku, dakantebaké 
kandhaku menawa panggunggungku 
iku ora bakal kaalang-alangan déning 
sapa baé kang ana ing wilayah-wilayah 
Akhaya. 

11 sababé apa, kok ora? Apa marga aku 
wis ora tresna marang kowé? Allah kang 
nguningani. 

12 Nanging apa kang daktindakaké 
bakal dakterusaké kanggo ngawéêkani 
wong kang padha golèk dhadhakan 
kanggo nuduhaké, yèn wong-wong iku 
padha kaya aku sakanca ing sajroning 
prakara kang bisa diegung-egungaké. 

13 Awit wong-wong kang mangkono 
iku rasul-rasul palsu, wong kang padha 
tumindak cidra, kang nyamar dadi rasulé 
Kristus. 

14 Prakara iku ora nggumunaké, 
sabab Iblis uga mindha-mindha dadi 
malaékating Pepadhang. 

1> Dadi dudu prakara kang anèh, 
menawa batur-baturé uga mindha- 

mindha dadi abdi-abdining kayektèn. 
Kawusanané wong-wong iku bakal 
timbang karo panggawéné. 

l6 Dakbalèni manèh: Aja ana wong 
kang ngarani aku bodho. Déné menawa 
kowé uga nganggep mangkono, aku 
tampanana kayadéné wong kang bodho, 
supaya aku bisa gumunggung sawatara. 

1 Apa kang dakkandhakaké, iku 
anggonku ngandhakaké ora kaya wong 
kang guneman manut pangandikaning 
Allah, nanging kayadéné wong kang 
bodho, kang nduwèni kayakinan menawa 
bisa gumunggung. 

18 Amarga akèh wong kang nglairaké 
panggunggung cara kadonyan, aku 
kepéngin gumunggung uga. 

19 Sabab kowé padha gelem nyabari 
wong kang bodho, marga kowé iku 
padha luwih déning wicaksana. 

20 Jalaran kowé sabar, menawa 
ana wong nganggep kowé batur- 
tukon, menawa ana wong nggrogoti 
kowé, menawa ana wong ngwasani 
kowé, menawa ana wong ngetokaké 
gumunggungé marang kowé, menawa 
ana wong napuk kowé. 

21 Aku kudu ngakoni kanthi isin banget, 
yèn ing bab kang kaya mangkono iku 
aku kabèh padha ora keduga. Sanadyan 
mangkono menawa ana wong kang wani 
ngegung-egungaké sawijining prakara -- 
kandhaku iki ing sajroning kabodhoanku 
-- aku iya wani ugal 

22 Apa wong-wong iku wong Ibrani? 
Aku iya wong Ibranil Apa wong-wong iku 
wong Israèl? Aku iya wong Israêl! Apa 
wong-wong iku trahé Abraham? Aku iya 
trahé Abraham! 

23 Apa wong-wong iku abdiné Kristus? 
-- kandhaku iki kaya wong ora waras -- 
aku luwih manèh! Anggonku keraya-raya 
luwih akèh, luwih kerep dikunjara, 
digebugi kaliwat-liwat, kerep kaancam 
ing bebaya pati. 

24 Aku digebugi déning wong Yahudi 
kaping patang puluh kurang siji nganti 
ambal kaping lima, 

2>aku disabeti ambal kaping telu, aku 
dibenturi watu sapisan, kaping telu aku 
nunggang prau kèrem, sadina sawengi 
aku kompal-kampul ana ing tengah 
sagara. 

26 Lakuku kerep diancam ing bebaya 
banjir lan ing bebaya bégal, bebaya saka 

wong Yahudi lan saka wong-wong kang 
dudu Yahudi, bebaya ana ing kutha lan 
bebaya ana ing pasamunan, bebaya 
ana ing tengah sagara, lan bebaya saka 
sadulur-sadulur palsu. 

27 Aku kerep rekasa lan nyambut-gawé 
abot; aku kerep melèk; luwé lan ngelak; 
aku kerep pasa, katisen lan kawudan, 

28jan tanpa nyebutaké prakara liyané 
manéh, momotanku sadina-dina, yaiku 
mikiraké bot-repoté pasamuwan kabèh. 

29yYèn ana wong rumangsa apes, apa 
aku ora rumangsa mêlu apes? Yèn ana 
wong kesandhung, apa atiku ora remuk 
déning kasedhihan? 

SO Menawa prelu kudu gumunggung, 
aku bakal ngegung-egungaké ing bab 
kaapesanku. 

3lAllah, Ramané Yésus, Gusti kita, 
kang pinuji nganti salawas-lawasé, pirsa, 
menawa aku ora goroh. 

32Ana ing Damsyik gubernur 
kang kaangkat déning Raja Arétas 
ndhawuhaké njaga Damsyik, karsané 
nyepeng aku. 

3s3Nanging aku kaudhunaké nganggo 
kranjang metu cendhêéla, menyang 

sajabané bètèng, temah aku oncat saka 
astané. 

1 2 lAku kudu ngegung-egungaké, 

sanadyan iku pancèn ora 
ana paédahé, éwasamono aku arep 
nyritakaké bab tetingalan lan wahyu- 
wahyu kang daktampa saka Gusti. 

ZAku wanuh sawenèhing wong ana 
ing Kristus; patbelas taun kepungkur 
-— embuh ing sajroning badan, aku ora 
mangerti, embuh ing sanjabaning badan, 
aku ora ngerti, Allah kang nguningani -- 
wong iku dumadakan diangkat menyang 
swarga tataran katelu. 

SAku iya wanuh wong iku, -- embuh ing 
sajroning badan embuh ing sanjabaning 
badan, aku ora ngerti, Allah kang 
nguningani -- 

#4dumadakan diangkat menyang Firdaus 
lan krungu pangandika kang ora kena 
dikandhakaké, kang ora kena kaucapaké 
déning manungsa. 

Iya wong iku kang dakegung- 
egungaké, nanging awakku dhéwé ora 
bakal dakegung-egungaké, kajaba mung 
bab kaapesanku. 

GS Awit saupama aku arep ngegungaké 
awak, aku dudu wong bodho manèh, 

awit aku ngandhakaké apa kang bener. 
Nanging aku nahan dhiri, supaya aja ana 
wong kang ngukur awakku luwih saka 
apa kang dideleng ana ing aku utawa 
kang dirungu saka aku. 

Lan supaya aku aja ngunggul- 
unggulaké awak marga saka anané 
wahyu-wahyu kang linuwih iku, aku 
banjur kaganjar eri ing dagingku, 
yaiku kongkonané Iblis kang milara 
aku, supaya aku aja nganti ngunggul- 
unggulaké awak. 

#Mungguh bab iku aku wus kaping 
telu ngaturaké panyuwun marang Gusti, 
supaya kongkonané Iblis iku sumingkir 
saka aku. 

Nanging paring wangsulané Gusti 
marang aku, "Sih-rahmatingsun iku wis 
cukup tumrap sira, awit kwasaningsun 
iku malah kasampurnakaké ana ing 
sajroning kaapesan." Awit saka iku 
aku luwih seneng ngegung-egungaké 
kaapesanku, supaya pangwaosé Kristus 
dumunung ana ing aku. 

l0Mulané aku seneng lan rila ana ing 
kaapesanku, ing sajroning kasiksa, 
ing karubedan, ing panguya-uya lan 

kasangsaran marga saka Kristus. Awit 
yèn aku apes, iku aku kuwat. 

11Aku pancèn wis dadi bodho, nanging 
kowé kang padha meksa marang aku. 
Beneré aku kokalembana. Tumrap 
samubarang kabèh aku ora kalah karo 
para rasul kang pinunjul iku, sanadyan 
aku ora ana tegesé babar pisan. 

12 Tijitikané yèn aku rasul iku wis 
katuduhaké ana ing antaramu kalawan 
sakèhing sabar-mantep, kanthi 
pratandha-pratandha, mukjijat-mukjijat 
lan kasektèn-kasektèn. 

13 Sabab, apa kurangmu yèn katandhing 
karo pasamuwan-pasamuwan liyané, 
kajaba mung saprakara, yaiku déné 
aku dhéwé ora nganti dadi gawému? 
Anggonku ora adil iki apuranen! 

14 Satemené iki wis kang kaping teluné 
anggonku cecawis arep nemoni kowé, 
lan aku ora bakal dadi gawému. Awit 
dudu barang darbèkmu kang dakgolèki, 
nanging kowé dhéwé. Marga dudu anak- 
anak kang padha wajib nglumpukaké 
bandha kanggo wong tuwané, nanging 
wong-tuwa kanggo anak-anaké. 

1> Awit saka iku aku kanthi bungah 
masrahaké barang darbèkku, malah aku 

masrahaké awakku kanggo kowé kabèh. 
Dadi menawa aku tresna banget marang 
kowé, masa iya saya suda anggonku 
ditresnani? 

l6ya pancèn mangkono, aku dhéwé 
ora dadi gawému. Nanging kandhamu, 
sarèhné aku iki julig, kowé dakjiret 
kalawan akal. 

17 Dadi, apa wus tau aku njupuk 
kauntungan saka kowé lumantar wong 
kang saka ing antarané wong kang 
dakkongkon nemoni kowé? 

18 Pancèn aku wus njaluk tulung marang 
Titus supaya mangkat lan aku banjur 
akon sadulur liyané iku supaya ngancani. 
Apa Titus njupuk kauntungan saka 
kowé? Apa aku sakloron ora tumindak 
manut roh kang padha, lan apa aku 
sakloron ora tumindak manut cara kang 
padha? 

19 Wis kepara suwé anggonmu padha 
ngira, menawa aku bakal mbeneraké 
awakku dhéwé ana ing ngarepmu. 
Nanging aku kandha ana ing ngarsané 
Allah lan demi Kristus, yèn kabèh iku 
kanggo mbangun pracayamu. 

20 Awit aku sumelang, menawa bésuk 
samasa aku teka, kowé ora padha 

tinemu kaya kang dakkarepaké lan 
kowé ketemu aku ora kaya kang padha 
kokkarepaké. Aku sumelang ing bab 
anané pasulayan, kumèrèn, kanepson, 
brangasan, mung mikir awaké dhéwé, 
pitenah, panyatur ala, kumenthus, lan 
rerusuh. 

21Aku sumelang menawa aku teka 
manèh, Allahku bakal ngesoraké aku 
ana ing ngarepmu, sarta aku bakal 
sedhih awit déning wong akèh kang 

ing wektu kapungkur padha nglakoni 
dosa lan mangka durung mratobat saka 
panggawéné kang jember, laku cabul lan 
pamblunthah kang padha ditindakaké. 
1 3 Iki kang kaping teluné anggonku 
nemoni kowé: Sahing prakara iku 

menawa wis ana katrangané seksi loro 
utawa telu. 

2Tumrap wong-wong kang ing waktu 
kang kapungkur padha nglakoni 

dosa, lan sakèhé wong liyané, wis 
dakkandhakaké luwih dhisik lan bakal 
dakkandhakaké sapisan manèh -- saiki 
sajroné aku adoh karo kowé kabèh 
padha kaya nalika tekaku kang kapindho 
-- menawa aku teka manèh aku ora 
bakal ngéman sapa baé. 

3Marga kowé kepéngin bukti, yèn 
Kristus ngandika lumantar aku. Lan 
Panjenengané iku ora apes ana ing 
ngarepmu, malah nindakaké pangwaosé 
ana ing antaramu. 

#Sabab sanadyan Panjenengané wis 
kasalib marga saka kaapesan, nanging 
gesang awit saka pangwaosé Allah. 
Pancèn aku kabèh iki apes ana ing 
Panjenengané, nanging bakal padha urip 
bebarengan karo Panjenengané kanggo 
kowé marga saka pangwaosé Allah. 

“Awakmu dhéwé ujinen, apa padha isih 
teguh ing pracaya. Titinen awakmul Apa 
padha ora yakin ora tahan uji, menawa 
Kristus Yésus dumunung ana ing kowé? 
Awit yèn ora mangkono, kowé ora tahan 
uji. 

@Nanging pangarep-arepku, kowé bakal 
padha sumurup menawa dudu aku kang 
padha ora tahan uji. 

Pandongaku marang Allah, supaya 
kowé aja nindakaké piala, ora supaya 
aku padha katitik tanggon, nanging 
supaya kowé padha nglakoni apa kang 
becik, sanadyan aku dhéwé katon padha 
kaya ora tahan uji. 

#Marga aku kabèh padha ora bisa 
nglakoni apa-apa kang sulaya karo 
kayektèn, nanging kang bisa daklakoni 
yaiku kang cundhuk karo kayektèn. 

Awit aku padha bungah, menawa aku 
apes nanging kowé padha rosa. Déné 
kang padha daksuwun, yaiku supaya 
kowé dadi sampurna. 

l01ya iku sababé anggonku nulis 
prakara-prakara iki saka kadohan, 
supaya menawa aku mengko ana ing 
antaramu, aku ora kapeksa tumindak 
kereng miturut wewenang kang 
kaparingaké déning Gusti marang 
aku, kanggo mbangun, ora kanggo 
ngrubuhaké. 

ll Wasana, para Sadulurku, padha 
bungaha, ngudia dadi sampurna. 
Tampanana sakèhing pituturku. Padha 
disarujuk, lan padha olah atut-rukun, 
temahan Allah etuking sih-katresnan 
lan tentrem-rahayu bakal nunggil karo 
kowél! 

12 Padha salam-salamana kanthi 
pangambung suci. 

13 (13-12b) Sakèhé para suci kirim 
salam marang kowé kabèh. 

14 (13-13) Sih-rahmaté Gusti Yésus 
Kristus, lan sihé Allah tuwin patunggilané 
Roh Suci, anaa ing kowé kabèh! 


Galatia 


1 1 Saka Paulus, rasul kang ora marga 
saka manungsa lan ora déning 
kekarepané manungsa, nanging déning 
Yésus Kristus lan Allah, Sang Rama, 
kang wis mungokaké Panjenengané saka 
antarané wong mati, 

2lan saka sakèhé sadulur tunggal 
pracaya kang dadi kanthiku, marang 
pasamuwan-pasamuwan ing Galatia: 

3Sih-rahmat anaa ing kowé kabèh lan 
tentrem-rahayu saka Allah, Rama kita, 
lan saka Gusti Yésus Kristus, 

“kang wis masrahaké sarirané karana 
dosa-dosa kita, supaya kita kaluwaran 
saka jagat-ala kang saiki iki, manut 
karsané Allah lan Rama kita, 

“kang sayogya kaluhurna ing 
salawas-lawasé! Amin. 

SAku gumun, déné kowé énggal temen 
padha nyingkur Panjenengané, kang 
marga sih-rahmaté Kristus wis nimbali 
kowé, sarta banjur kêlu marang injil 
liyané, 

kang satemené dudu Injil; mung 
jalaran ana wong kang ngisruhaké kowé 
lan kang sumedya ngingar-inger Injilé 
Kristus. 

#Nanging sanadyan aku kabèh utawa 
malaékat saka ing swarga martakaké 
marang kowé injil kang béda karo Injil 
kang wus padha dakwartakaké marang 
kowé, iku kenaa ing laknat! 

Kaya anggonku biyèn wus padha 
mituturi, saiki iku dakkandhakaké 
sapisan manèh: menawa ana wong kang 
martakaké marang kowé kabèh injil 
kang béda karo kang wus koktampani, 
iku kenaa ing laknat! 

l0 Dadi kepriyé saiki: kang dakgolèki 
iku senengé manungsa apa renané 
Allah? Apa aku ngudi gawé senengé 
manungsa? Saupama aku isih kepéngin 
gawé senengé manungsa, dadi aku dudu 
abdiné Kristus. 

lL Amarga aku wis tau nerangaké 
kanthi cetha marang kowé, para Sadulur, 
menawa Injil kang dakwartakaké iku 
dudu injil kang saka manungsa. 

12 Awit anggonku nampani ora saka 
manungsa, lan iya dudu manungsa kang 

mulangaké bab iku marang aku, nanging 
marga saka wangsité Yésus Kristus. 

13 Sabab kowé wis padha krungu bab 
uripku biyèn ana ing wewengkoné 
agama Yahudi: Luwih déning banget 
anggonku nguya-uya lan ngudi sirnané 
pasamuwaning Allah. 

14 Malah, ing bab agama Yahudi 
aku ngluwihi kanca-kanca akèh 
tunggal bangsa sabarakanku; aku dadi 
wong kang sregep banget ngleluri 
adat-tata-carané para leluhurku. 

1> Nanging bareng Allah, kang wis 
miji aku wiwit aku isih ana ing 
guwagarbaning ibuku, lan nimbali aku 
marga saka sih-rahmaté, 

16 kepareng mbabaraké Kang Putra 
ana ing aku, supaya aku martakaké 
Panjenengané ana ing antarané bangsa- 
bangsa kang dudu bangsa Yahudi, 
aku babar pisan ora njaluk rembugé 
manungsa. 

17 Aku uga ora lunga menyang 
Yérusalêm nemoni para wong kang wus 
dadi rasul sadurungé aku, nanging aku 
menyang tanah Arab, lan saka ing kono 
bali manèh menyang Damsyik. 

18 Sawusé telung taun aku banjur 
menyang Yérusalèm prelu nemoni Kéfas 
lan aku nginep ing dalemé limalas dina. 

19 Nanging aku ora ketemu rasul liyané 
siji-sijia, kajaba Yakobus, sadhèrèké 
Gusti Yésus. 

20 Padha gatèkna: Ana ing ngarsané 
Allah aku mesthèkaké, menawa kang 
daktulis marang kowé iki nyata. Aku ora 
goroh. 

21 Sawisé iku aku banjur menyang 
wilayah Siria lan Kilikia. 

22 Nanging pasamuwan-pasamuwané 
Kristus ing Yudéa tetep ora padha weruh 
marang rupaku; 

23 mung padha krungu, menawa wong 
kang biyèn nguya-uya wong-wong mau, 
saiki martakaké iman kang biyèn diarah 
sirnané. 

24Lan wong-wong mau banjur padha 
ngluhuraké Allah marga aku. 

1 Sawusé mangkono, bareng wis 

luwih saka patbelas taun, aku 
menyang Yèrusalèm manèh karo 
Barnabas, déné Titus uga dakajak. 

ZAnggonku mrana mau awit saka 
wangsité Allah. Lan tumrap sadulur- 
sadulur ing kono aku nerangaké bab Injil 

kang dakwartakaké ana ing antarané 
para bangsa dudu Yahudi. -- sajroning 
rerembugan mirunggan karo para kang 
kajên-kéringan --, supaya anggonku 
mbudi-daya tekan saiki iku aja nganti 
muspra. 

3Nanging Titus kang bebarengan 
karo aku iku, sanadyan wong Yunani, 
éwasamono ora kudu tetak. 

“Pancèn ana pandheseké wong- 
wong kang ngaku-aku sadulur, kang 
padha nyusup mlebu, saprelu malangi 
kamardikan kita ana ing Kristus Yésus, 
supaya kanthi mangkono kita padha dadi 
kawulané. 

“Nanging sathithik baé aku padha ora 
gelem mundur lan emoh teluk marang 
wong-wong mau, supaya kayektèné Injil 
bisa tetep ana ing kowé. 

Lan mungguh para wong kang 
kaanggep kajèn-kéringan iku -- kepriyé 
bab kalenggahané biyèn, iku ora prelu 
tumrap aku, sabab Allah ora mawas 
wong adhedhasar kalungguhan -- 
sanadyan kapriyé baé, aku ora dipeksa 
nindakaké prakara kang liya déning 
wong-wong kang kajèn iku. 

“Nanging kosok-baliné, sawisé wong- 
wong iku padha ngerti menawa aku 
wis dipracaya martakaké Injil marang 
wong-wong kang ora tetak, padha kaya 
Pétrus kanggo wong-wong kang tetak 

8-- awit Panjenengané kang wis 
maringi kakuwatan marang Pêtrus 
dadi rasul tumrap wong-wong kang 
tetak, -- Panjenengané uga kang wis 
maringi kakuwatan marang aku kanggo 
wong-wong kang ora tetak. 

Lan sawusé nyumurupi sih-rahmat 
kang kaparingaké marang aku, Yakobus, 
Kéfas lan Yohanes, kang kaanggep 
padha dadi saka-guruning pasamuwan, 
banjur sesalaman karo aku lan Barnabas 
minangka pratandhaning patunggalan, 
supaya aku marani marang wong-wong 
kang ora tetak, padha karo Yakobus, 
Kéfas lan Yohanes marang para kang 
tetakan; 

l0O mung aku kabèh kudu tansah 
éling marang wong-wong miskin lan 
pancèn iya iku kang padha dakprelokaké 
kalawan temen-temen. 

ll Nanging nalika Kéfas teka ing 
Antiokhia, tanpa têdhèng aling-aling 
dakpadoni, sabab panjenengané lepat. 

12 Awit sadurungé ana wong sawatara 
saka golongané Yakobus teka, 
panjenengané kembul dhahar karo 
sadulur-sadulur tunggal pracaya kang 
ora tetak, nanging satekané wong-wong 
mau, banjur mengker lan misah marga 
ajrih marang sadulur kang tetak. 

13lan para wong Yahudi liyané uga 
mêlu-mêlu tumindak lamis kaya Kéfas, 
dalah Barnabas dhéwé iya banjur kêlu. 

I14 Nanging bareng aku ngerti tumindaké 
iku ora cocog karo kayektèné Injil, aku 
matur marang Kéfas ana ing sangarepé 
wong kabèh, "Manawi panjenengan, 
tiyang Yahudi, gesang kadosdéné tiyang 
ingkang sanès Yahudi lan mboten 
kados tiyang Yahudi, kadospundi 
déné panjenengan kok badhé meksa 
sadhêèrêk-sadhêèrèk ingkang mboten 
tetak supados gesang kados tiyang 
Yahudi?" 

15 Aku kabèh iki wong Yahudi 
adhedhasar keturunan, dudu wong dosa 
saka bangsa-bangsa liya. 

l6 Kita padha ngerti menawa ora ana 
wong siji baé kang kaanggep bener 
marga saka nglakoni angger-anggering 
Torèt, nanging mung marga pracaya ana 

ing Kristus Yésus. Mulané aku uga wus 
padha pracaya marang Kristus Yésus, 
supaya aku padha kaanggep bener, ora 
marga saka nglakoni angger-anggering 
Torèt. Awit, "Ora ana wong siji baé 
kang kaanggep bener", marga nglakoni 
angger-anggering Torèt. 

1 Nanging menawa aku dhéwé ing 
sajroné padha ngudi supaya kaanggep 
bener ana ing Kristus iku nyatané 
wong-wong dosa, apa iku banjur 
ateges menawa Kristus iku jumeneng 
paladosing dosa? Babar pisan ora. 

18 AWit menawa aku mbangun manèh 
apa kang wis dakrusak, iku aku 
ngêtokaké menawa aku iki nerak 
angger-anggering Torèt. 

19 Sabab aku wis mati marga saka 
anggger-anggering Torèt kanggo 
angger-anggering Torèt, supaya aku urip 
kagem Allah. Aku wis ndhèrèk kasalib 
karo Kristus, 

20 nanging aku urip, éwadéné dudu aku 
dhéwé manèh kang urip, mung Kristus 
kang gesang ana ing aku. Urip jasmaniku 
kang saiki dakalami iki, urip marga saka 
pracaya ana ing Putraning Allah kang 

wis ngasihi aku sarta wis masrahaké 
sarirané kanggo aku. 

21 Aku ora nampik sih-rahmaté Allah. 
Awit saupama ana kang kabeneraké 
marga saka angger-anggering Torèt, 
sédané Kristus iku dadi tanpa guna. 

1Hé wong Galatia kang bodho, sapa 
ta kang mblithuk kowé? Yésus Kristus 
kang kasalib iku rak wus katerangaké 
kanthi gamblang ana ing ngarepmu? 
2Kang arep dakngertèni saka kowé, 
mung iki: Apa anggonmu wus padha 
nampani Roh iku marga saka nglakoni 
angger-anggering Torèt, apa marga 
pracaya marang pangundhanging Injil? 
3SApa nganti samono bodhomu? Kowé 
wus miwiti kalawan Roh, apa kowé saiki 
arep mungkasi kalawan daging? 

“Apa muspra baé kabèh kang wis 
padha kokalami kang samono akèhé iku? 
Mongsok yèn muspral 

Dadi saiki kepriyé, apa Panjenengané 
kang maringi Roh marang kowé nganti 
lubèr-lubêr lan nindakaké mukjijat 
ana ing antaramu, anggoné nindakaké 
mangkono iku, marga kowé nglakoni 
angger-anggering Torèt, apa marga 
pracaya marang pangundhanging Injil? 

#1ya kanthi patrap mangkono iku 
anggoné Abraham pracaya marang 
Allah, sarta iya iku kang njalari kaanggep 
bener déning Allah. 

? Dadi kowé ngerti menawa wong-wong 
kang urip saka pracaya iku padha dadi 
putrané Abraham. 

8Lan Kitab Suci, kang sadurungé wis 
sumurup menawa Allah nganggep bener 
marang wong-wong kang dudu Yahudi 
marga saka pracaya, wis luwih dhisik 
martakaké kabar kabungahan marang 
Abraham, "Iya ana ing sira sakèhing 
bangsa bakal diberkahi." 

2Dadi wong-wong kang urip saka 
pracaya, iya iku kang padha diberkahi 
bebarengan karo Abraham kang pracaya 
iku. 

10 Awit wong kabèh, kang uripé saka 
ayahaning angger-anggeré Torèt iku 
kabawah ing laknat, sabab ana tulisan 
mangkéné, "Kenaa ing laknat wong 
kang ora setya anggoné nglakoni 
samubarang kang katulis ana ing kitab 
angger-anggering Torèt." 

llLan iya wus cetha yèn ora ana wong 
kang kaanggep bener ana ngarsané Allah 
marga saka nglakoni angger-anggering 

Torèt, awit, "Wong kang kaanggep bener 
iku bakal urip marga saka pracaya." 

12 Awit angger-anggering Torèt iku 
dhasaré dudu iman, nanging sapa kang 
nglakoni angger-angger, iku bakal urip 
déning angger-angger. 

13 Kristus wis nebus kita saka laknaté 
angger-anggering Torèt srana jumeneng 
laknat piyambak marga saka kita, sabab 
ana tulisan mangkéné, "Kenaa ing laknat 
saben wong kang digantung ing kayu 
salib!" 

14vésus Kristus wus nglampahi iku, 
supaya berkahé Abraham ana ing 
Panjengenané sumrambah marang 
bangsa-bangsa liya, temahan marga 
saka pracaya, kita bisa nampani Roh 
kang kaprasetyakaké. 

1> Para Sadulur, beciké aku daknganggo 
conto padinan. Layang wasiyat kang 
wis kaabsahaké iku, sanadyan saka 
manungsa, ora ana wong kang bisa 
mbatalaké utawa nambahi. 

l6 Anadéne prasetya iku kabèh 
kapangandikakaké marang Abraham 
lan marang turuné. Panjenengané ora 
ngandika, "Marang turun-turuné" kang 
kaya-kaya ateges wong akéh, nanging 

mung wong siji, “lan marang turunmur, 
yaiku Kristus. 

17 Maksudku yaiku prasetya kang 
sadurungé wis kaabsahaké déning 
Allah iku ora kena dibatalaké déning 
angger-anggering Torèt, kang lagi ana 
sawisé patang atus telung puluh taun, 
nganti prasetya iku ilang kakuwatané. 

18 Sabab menawa kang kaabsahaké 
déning Allah iku asalé saka angger- 
anggering Torèt, mesthiné iku asalé ora 
saka prasetya; nanging malah marga 
saka prasetya, Allah wis maringaké 
sih-rahmaté marang Abraham. 

19yèn mangkono, apa maksudé 
angger-anggering Torèt iku? Iku 
katambahaké awit saka anané panerak- 
panerak, nganti tekané turun kang 
dikarsakaké ing prasetya iku -- lan 
angger-anggering Torèt iku kaparingaké 
lumantar malaékat-malaékat marang 
astané sawijining pantara. 

20 Déné anggoné jumeneng pantara iku 
ora mung makili wong siji baé, mangka 
Allah iku siji. 

21 Menawa mangkono, apa angger- 
anggering Torèt iku sulaya karo sakèhé 
prajanjining Allah? Babar pisan ora. 

Sabab saupama angger-anggering Torèt 
kang kaparingaké iku bisa nguripaké, 
mesthiné apa kang bener iku pancên 
tuwuh saka angger-anggering Torèt. 

22 Nanging Kitab Suci wis ngurung 
samubarang marang pamengkuning 
dosa, supaya awit saka pracaya marang 
Yésus Kristus janji mau kaparingaké 
marang wong kang padha pracaya. 

23 Nanging sadurungé pracaya iku 
ana, kita kawengku ing pangreksané 
angger-anggering Torèt, kakurung 
nganti pracaya iku wis kababar. 

24 Dadi angger-anggering Torèt iku 
minangka panuntun kita nganti Kristus 
rawuh, supaya kita kaanggep bener 
marga saka pracaya. 

25 Nanging saiki bareng kita wis 
pracaya, wis ora kabawah manèh ing 
pangreksané panuntun mau. 

26 Sabab marga saka pracaya marang 
Yésus Kristus kowé padha dadi putrané 
Allah. 

27 Awit kowé kabèh, kang padha 
kabaptis ana ing Kristus, wis padha 
ngrasuk Kristus. 

281Ing bab iki ora ana wong Yahudi 
utawa wong Yunani, ora ana batur utawa 

wong mardika, ora ana lanang utawa 
wadon, awit kowé kabèh padha dadi siji 
ana ing Kristus Yésus. 

29 Mangka yèn kowé kagungané 
Kristus, ateges kowé padha dadi trahing 
Abraham lan padha dadi ahli-waris 
miturut prasetyané Allah. 

4 Kang dakarepake mangkéné: 

Sajroné ahli-waris durung diwasa, 
ora ana bédané sathithik-thithika karo 
abdi, sanadyan iku kang ngwasani 
samubarang, 

2 nanging kawengku ing wali lan 
pamomong nganti tumeka ing waktu 
kang wis katemtokaké déning bapakné. 

3Samono uga kita: Sajroné durung 
diwasa kita iya kawengku déning para 
rohing jagat. 

“Nanging bareng wis tekan ing ganepé 
mangsa, Allah ngutus Kang Putra, kang 
miyos saka wanita, miyos kawengku ing 
angger-anggering Torèt, 

saprelu nebus sakèhing wong kang 
padha kawengku ing angger-anggering 
Torêt, supaya kita bisa katarimah dadi 
putra. 

@Lan sarèhné kowé iku padha dadi 
putra, mulané Allah wis ngutus Rohé 

Kang Putra marang sajroning ati kita, 
kang nyebut, "Abba, Rama!" 

? Dadiné kowé kabèh iku wus dudu 
batur manèh, nanging putra; lan yèn 
kowé kabèh iku putra, kowé iku uga 
padha dadi ahli-waris marga pakaryaning 
Allah. 

#Biyèn, nalika kowé durung wanuh 
marang Allah, kowé ngawula marang 
kang kokanggep Allah, nanging sajatiné 
dudu Allah. 

Nanging saiki sawisé kowé wanuh 
marang Allah, malah luwih saka iku, 
sawisé Allah tepang karo kowé, kepriyé 
déné kowé mbalik manèh marang 
roh-roh donya kang apes lan papa, sarta 
arep wiwit kokkawulani manèh? 

l0Kowé padha netepi pétungané 
dina-dina, sasi-sasi, mangsa-mangsa, 
apadéné taun-taun. 

11 Aku kuwatir yèn kangélanku kanggo 
kowé iku dadi muspra. 

12 Para Sadulur, panjalukku marang 
kowé, kowé padha dadia kaya aku, sabab 
aku uga wis dadi padha kaya kowé. 
Durung tau kowé kaluputan marang aku. 

13 Kowé padha sumurup, menawa aku 
martakaké Injil marang kowé kang 

wiwitan iku jalaran lelara kang ana ing 
awakku. 

14 Sanadyan kaya mangkono kaanané 
awakku, kang dadi pacoban kanggo 
kowé kabèh, éwadéné ora kokanggep 
kaya barang kang nistha lan kang njijiki, 
nanging kowé wis padha nampani aku 
padha kaya nampani malaékaté Allah, 
malah padha kaya nampani Kristus 
Yésus piyambak. 

15 Kaya apa begjamu nalika samanal 
Lan saiki ana ngendi kabegjanmu iku? 
Awit aku bisa neksèni mungguhing 
kowé, yèn bisaa mangkono, kowé wis 
padha nyuplaki mripatmu, kokwêènêhaké 
marang aku. 

16 Apa aku banjur dadi satrumu, marga 
aku mratélakaké bab kayektèn marang 
kowé? 

1/ Wong-wong iku kanthi mempeng 
padha ngudi nggèndèng kowé, nanging 
ora kalawan tulusing ati, awit karepé 
bakal misahaké kowé, supaya kowé 
nganut marang wong-wong mau kalawan 
tumemen. 

18 Pancèn becik menawa wong kalawan 
sregep ngudi ing bab-bab kang becik, 

anggeré terus mangkono, lan ora mung 
yên aku lagi ana ing antaramu baé. 

19Hé anak-anakku, iya marga saka 
kowé aku ngrasakaké lara kaya nglarani 
manèh, nganti sipat-sipaté Kristus katon 
cetha ana ing kowé. 

20Kaya apa kangenku kepéngin ana 
ing tengah-tengahmu ing waktu iki lan 
banjur bisa rerembugan kalawan swara 
kang béda, awit aku wis kentèkan akal 
ing ngatasé kowé iku. 

21 Coba wangsulana pitakonku, hé kowé 
kang padha kepéngin urip kawengku ing 
angger-anggering Torèt, apa kowé padha 
ora ngrungokaké angger-anggering 
Torèt? 

22Rak ana tulisan, yèn Abraham iku 
kagungan putra loro, kang siji saka abdi 
lan sijiné saka wanita mardika? 

22 Nanging putra saka abdi iku miyosé 
manut tata kadagingan, déné putra 
saka wanita kang mardika iku awit saka 
prasetya. 

24 Iki sawijining pralambang. Sabab 
wanita loro iku mralambangi prajanjian 
loro: kang siji asalé saka gunung Sinai 
lan nglairaké anak-anak pangawulan, 
yaiku Hagar -- 

2> Hagar iku gunung Sinai ing tanah 
Arab -- lan padha karo Yérusalèm kang 
saiki, awit uripé ana ing pangawulan 
saanak-anaké. 

26Nanging Yérusalèm kaswargan iku 
wanita kang mardika lan iya iku ibu kita. 

27 Awit ana tulisan, "Padha bungaha, 
hé wong gabug kang ora tau nglairakél! 
Padha bungaha lan surak-suraka, hé 
kowé kang ora tau nglarani! Sabab kang 
ditinggal bojoné, bakal duwé anak luwih 
akèh tinimbang kang duwé bojo." 

28lan kowé para Sadulur, padha 
kayadéné Ishak, kowé uga padha dadi 
anaking prasetyan. 

22 Nanging padha kaya biyèn, kang 
kalairaké manut tata kadagingan, 
nguya-uya marang kang kalairaké 
miturut Roh, samono uga saiki iki. 

SO Nanging kepriyé surasané nas Kitab 
Suci? "Tundhungen batur wadon iku 
saanaké, sabab anaké batur wadon iku 
ora bakal mêlu kapanduman warisan 
karo anaké wanita kang merdika iku." 

3l Awit saka iku, sadulur-sadulur, kita iki 
dudu anak-anaké batur wadon, nanging 
padha dadi anak-anaké wanita kang 
mardika. 

1 Supaya kita mardika temenan, 

Kristus wus mardikakaké kita. Awit 
saka iku ngadega kang jejeg lan aja 
gelem dietrapi pasangan pangawulan 
manèh. 

2Satemen-temené, aku, Paulus pitutur 
marang kowé: Menawa kowé tetak, 
Kristus bakal ora migunani babar pisan 
tumrap kowé. 

3Sapisan manèh dakpituturaké marang 
saben wong kang tetak, menawa 
wong iku wajib nglakoni sakèhing 
angger-anggering Torèt. 

#Menawa kowé ngarah supaya 
kaanggep bener marga saka angger- 
anggering Torèt, kowé dadiné uwal 
saka Kristus; kowé urip ing sanjabaning 
sih-rahmat. 

Marga saka Roh, lan awit saka pracaya 
kita nganti-anti padha kabeneraké kaya 
kang kita arep-arep. 

Sabab tumraping wong-wong kang 
ana ing Kristus Yésus, bab tetak utawa 
ora tetak iku ora ana paédahé, kajaba 
mung pracaya kang tumindaké kalawan 
katresnan. 

7 Biyèn anggonmu mèlu tetandhingan 
iku kalawan becik. Sapa ta kang 

memalangi kowé, satemah kowé banjur 
ora manut ing kayektèn manèh? 

#Pambujuk supaya ora manut manèh 
iku ora saka Panjenengané, kang nimbali 
kowé kabèh. 

Ragi sathithik wis bisa njalari jladrèné 
mekar. 

l0 Ana ing Gusti aku yakin mungguh 
ing kowé, menawa kowé ora nduweêni 
panemu liya kajaba panemu iki. Nanging 
sapa kang ngisruhaké kowé, iku bakal 
nyangga paukumané, sanadyan sapa 
baé wong iku. 

lllan manèh, tumrap aku, Sadulur- 
sadulur, menawa aku isih martakaké 
bab tetak, gênéya aku isih dikuya-kuya? 
Sabab yèn mangkono, salib iku ora dadi 
sandhungan manèh. 

12 Beciké wong-wong kang padha 
mbujuki kowé iku padha ngebiria awaké 
sisan baél 

13 Para Sadulur, kowé wus padha 
katimbalan, supaya mardika, nanging 
aja nganti kowé migunakaké kamardikan 
iku dadi dhadhakan tumrap urip 
tata kadagingan, nanging padha 
ladèn-linadèênana srana katresnan. 

14 Sabab angger-anggering Torèt kabèh 
iku kacakup ing pangandika siji iki, yaiku, 
"Sira tresnaa marang sapepadhanira 
dikaya marang awakira dhéwé." 

15 Déné menawa kowé padha kerah lan 
padha mangsa-minangsa, padha diawas, 
aja nganti padha tumpes-tinumpes. 

l6 Maksudku yaiku: Lakumu padha 
manuta marang Roh, satemah kowé ora 
nuruti pepénginaning daging. 

17 Awit pepénginaning daging iku 
nyulayani karsané Roh lan karsané Roh 
iku nyulayani pepénginaning daging 
-- awit sakaroné padha lelawanan 
-- satemah kowé saben-saben ora 
nindakaké apa kang kokkarepaké. 

18 Ananging menawa kowé padha 
masrahaké awakmu supaya dituntun 
déning Roh, mesthi kowé padha ora 
kawengku ing angger-anggering Torèt. 

19 Déné panggawéning daging wus 
cetha: laku cabul, laku rusuh, hawa 
napsu, 

20panyembah brahala, sihir, sesatron, 
pasulayan, kamèêrèn, kanepson, pamrih, 
padudon, cecongkrahan, 

21 drengki, endem-endeman, ropyan- 
ropyan lan sapanunggalané. Tumrap 

sakabèhé iku kowé dakélingaké -- kaya 

kang wus daktindakaké biyèn -- menawa 
sapa kang nindakaké bab-bab kang kaya 
mangkono iku, ora bakal tampa warisan 
Kratoning Allah. 

22 Déné wohing Roh yaiku: katresnan, 
kabungahan, tentrem-rahayu, sabar- 
sarèh, paramarta, kabecikan, kasetyan, 

23alusing budi, bisa ngemudhèni dhiri. 
Ora ana angger-angger kang nglawan 
iku mau kabèh. 

24lan sapa kang dadi kagungané 
Kristus Yésus, iku wis nyalib daging 
dalah sakèhing hawa napsu lan 
pepénginané. 

2> Menawa kita urip marga saka Roh, 
urip kita uga katuntun déning Roh 

26jan kita aja mendem drajad, aja 
padha tantang-tantangan, sarta aja 
padha drengki. 

1 Para Sadulur, yèn ana wong kang 
tinemu nglakoni panerak, kowé 
kang kasukman, kudu nuntun wong iku 
marang dalan kang bener kalawan budi 
kang sarèh, karo njaga awakmu dhéwé, 

supaya kowé aja kena ing panggodha. 

2Padha tulung-tinulungana ing bot- 
rêpot! Iya kaya mangkono iku anggonmu 
netepi angger-anggeré Kristus. 

3Sabab yèn ana sawenèhing wong kang 
rumangsa menawa awaké aji, mangka 
babar pisan ora aji, iku ngapusi awaké 
dhéwé. 

4Beciké saben wong ndadara 
pagawéané dhéwé; lagi kena mongkog 
ndeleng kaanané dhéwé lan ora ndeleng 
kaanané wong liya. 

“Sabab saben wong bakal mikul 
tanggungané dhéwé. 

Lan wong kang nampani piwulanging 
pangandika iku ngedumna samubarang 
kang becik marang wong kang awèh 
piwulang iku. 

Aja padha kesasar! Allah ora kena 
digawé geguyon. Awit apa kang disebar 
ing wong, iya iku kang bakal dienèni. 

#Sabab sing sapa nyebar ing dagingé, 
bakal ngenèni karusakan saka dagingé 
-- nanging sapa kang nyebar ing Roh, 
iya bakal ngenèni urip langgeng saka ing 
Roh iku. 

2Aja nganti kita bosen anggon kita 
gawé kabecikan, awit menawa wis tekan 

ing kala-mangsané, kita bakal ngenèni, 
anggeré kita ora nganti nglokro. 

10 Awit saka iku mumpung isih ana 
wewengan, ayo padha gawé becik 
marang wong kabèh, luwih-luwih 
marang sadulur-sadulur kita kang 
nunggal pracaya. 

ll Padha delengen, sapira gedhéné 
aksara-aksara kang daktulis marang 
kowé nganggo tanganku dhéwé. 

12 Wong-wong kang cara lair seneng 
nonjolaké awaké dhéwé, iya wong-wong 
iku kang padha mbudidaya bisané meksa 
kowé supaya tetak, karepé mung supaya 
padha ora dikuya-kuya marga saka 
salibé Kristus. 

13 Sabab wong-wong kang padha 
tetak iku iya padha ora netepi angger- 
anggering Torèt. Nanging karepé supaya 
kowé padha tetak amrih wong mau bisa 
gumunggung ing bab kaananmu tata 
lair. 

I14Déné aku ora pisan-pisan gelem 
gumunggung, kajaba ing salibé Gusti 
kita Yésus Kristus, sabab marga saka 
Panjenengané jagat wis disalib kanggo 
aku lan aku kanggo jagat. 

1> Sabab tetak utawa ora tetak ora ana 
paédahé, nanging dadi titah kang anyar 
iku kang ana paédahé. 

l6Lan tumrap wong kabèh kang 
lakuné katuntun déning wewaton iki, 
tentrem-rahayu lan rahmat muga 
tumurun marang wong-wong iku lan 
marang Israèl kagungané Allah. 

17 Sabanjuré aja ana kang gawé 
ribedku, marga ing awakku ana 
tilas-tilas tatu tandha kagungané Yésus. 

18 Sih-rahmaté Gusti kita Yésus Kristus 
nunggila ing rohmu, Sadulur-sadulur! 
Amin. 


Efesus 


1 1Saka Paulus, rasulé Kristus Yésus 
awit saka karsané Allah, marang 
para suci ing Efesus, iya para wong kang 
padha pracaya ana ing Kristus Yésus. 

2Sih-rahmat lan tentrem-rahayu saka 
Allah, Rama kita lan saka Gusti Yésus 
Kristus anaa ing kowé kabèh. 

3Pinujia Allah lan Ramané Gusti kita 
Yésus Kristus, kang wus mberkahi kita 
ana ing Kristus kalawan sarupané berkah 
kasukman kang ana ing swarga. 

“Awit iya ana ing Panjenengané iku 
Allah wis milih kita sadurungé jagat 
katitahaké, supaya kita padha suci tanpa 
cacad ana ing ngarsané. 

“Marga saka sih-palimirmané wiwit 
wiwitan mula Panjenengané wus 
kepareng netepaké kita kaangkat dadi 
para putrané, marga saka Yésus Kristus, 
manut sakeparenging karsané. 

#@Supaya pinujia sih-rahmaté kang 
luhur, kang kaparingaké marang kita ana 
ing Panjenengané kang kinasih. 

Sabab iya ana ing Panjenengané, 
kita kaparingan tebusan, yaiku 
pangapuraning dosa marga saka rahé, 
manut gunging sih-rahmaté, 

#kang wus kalubèraké marang kita 
kalawan sagunging kawicaksanan lan 
pangertèn. 

Marga Panjenengané wis medharaké 
wewadining karsané marang kita, 
miturut rancanganing-keparengé, yaiku 
kang wiwit sakawit wus katetepaké ana 
ing Kristus. 

l0 Minangka pacawisan ganeping 
mangsa anggoné nunggilaké 
samubarang kabèh ana ing Kristus, kang 
dadi sesirahing samubarang kang ana 
ing swarga apadéné ing bumi. 

ll Ana ing Kristus, awit iya ana ing 
Panjenengané iku aku kabèh padha 
olèh warisan kang kaprasetyakaké 
-— aku kang saka wiwitan wis padha 
kapilih déning Panjenengané cocog 
karo karsané Allah, kang nindakaké 
samubarang manut putusaning karsané 

12 supaya aku kang sadurungé wis 
padha duwé pangarep-arep ana ing 

Kristus, kepareng dadi srana pamujining 
kaluhurané. 

13 Ana ing Panjenengané kowé kabèh 
uga padha kaecap kalawan Roh Suci 
kang kaprasetyakaké iku, -- awit kowé 
wis padha ngrungokaké pangandikaning 
kayektèn, yaiku Injiling karahayonmu, -- 
sawusé kowé kabèh padha pracaya. 

I14Déné Roh Suci iku kang dadi 
tanggunganing warisan kita nganti kita 
padha tampa tebusan kang njalari kita 
dadi kagungané Allah, supaya memuji 
kaluhurané. 

1> Mulané, aku iki sawisé krungu warta 
bab pracayamu ana ing Gusti Yésus lan 
bab tresnamu marang sakèhé para suci, 

l6ora kendhat anggonku saos sokur 
marga saka kowé kabèh. Lan aku tansah 
ngélingi kowé sajroning pandongaku, 

17 supaya Allahé Gusti kita Yésus 
Kristus, yaiku Sang Rama kang mulya 
iku, karsa paring Rohing kawicaksanan 
lan wahyu marang kowé, supaya 
wanuhmu marang Panjenengané kanthi 
bener temenan. 

18 Sarta murih Panjenengané 
madhangaké mripating atimu, supaya 
kowé ngerti mungguh pangarep-arep 


EFESUS 1.19 — 293 4 


apa kang kamot ing timbalané: Iba 
gedhéning warisan kamulyané kanggo 
para suci, 

19 Jan iba gunging pangwaosé tumrap 
kita, kang pracaya, cocog karo dayaning 
pangwaosé kang gedhé, 

20 kang katindakaké ana ing Kristus 
kalawan anggoné mungokaké saka 
antarané wong mati lan nglenggahaké 
ing swarga ana ing sisih tengené, 

2l banget anggoné ngungkuli luhuré 
sakèhing pamaréntah lan pangwasa 
sarta wisésa tuwin kraton lan 
sadhêngaha jeneng kang kena sinebut, 
ora ngamungaké ana ing donya iki 
baé, nanging uga ing jaman kang bakal 
kelakon. 

22 Karodéné samubarang wis 
kapapanaké ing sangisoring sampéyané 
Kristus lan Panjenengané wis 
kaparingaké marang pasamuwan 
minangka sesirahing samubarang kang 
sarwa dumadi. 

23 Déné pasamuwan iku kang dadi 
sarirané, yaiku kapenuhan kasampurnan 
ing Panjenengané, kang menuhi 
samubarang. 


EFESUS 2.1-6 


2 1 Kowé biyèn padha mati marga saka 
sakèhing panerak lan dosa-dosamu. 

2Kowé biyèn padha dumunung ana 
ing kono, awit kowé manut lakuning 
donya iki, lan mbangun-miturut marang 
pamaréntahé pangwasaning akasa, 
yaiku roh kang saiki lagi nandukaké 
dayané ana ing satengahé para wong 
duraka. 

Satemené biyèn aku kabèh uga padha 
klebu ing antarané wong-wong iku, 
nalika urip ana ing sajroning hawa- 
napsuning daging lan nuruti pakaremané 
daging lan pangangen-angenku kang 
ala. Samesthiné aku padha kaparingan 
deduka, kayadéné wong-wong liyané. 

“Nanging Allah kang sugih kawelasan, 
awit saka gedhéning katresnan kang 
kalubèraké marang kita, 

wis nguripaké kita bareng karo 
Kristus, sanadyan kita wis padha mati 
awit saka kaluputan-kaluputan kita -- 
marga saka sih-rahmat kowé padha 
kapitulungan rahayu -- 

Slan ana ing Kristus kita padha 
ditangèkaké lan uga diparingi papan 
bareng karo Panjenengané ana ing 
swarga, 

supaya ing jaman kang bakal kelakon 
Panjenengané ngatingalaké marang 
kita anggèné sugih sih-rahmat kang 
lubèr-lubèr cocog karo kasaénané 
marang kita ana ing Kristus Yésus. 
#Sabab anggonmu padha kaslametaké 
iku saka sih-rahmat marga pracaya; 
lan iku dudu wohing pambudidayamu, 
nanging peparingé Allah, 

2iku dudu wohing panggawému; 
supaya aja ana wong kang gumunggung. 
l0Marga kita iki titahé Allah, 
katitahaké ana ing Kristus Yésus, 
supaya padha nglakoni panggawé becik 
kang kacawisaké Allah sadurungé. 
Panjenengané ngarsakaké supaya kita 
padha urip kaya mangkono. 

ll Mulané ngélingana, menawa 
biyèn kowé -- wong-wong kang cara 
kajasmanèn dudu wong Yahudi, kang 
sinebut wong-wong kang ora tetak 
déning wong-wong kang ngarani awaké 
dhéwé "tetak", yaiku tetak tata-lair 
srana tanganing manungsa. -- 

12 Nalika samana kowé tanpa Kristus, 
ora klebu warga Israèl lan ora olêh 
panduman tumrap prasetya kang 

kaprasetyakaké, tanpa pangarep-arep 
lan tanpa Allah ana ing donya. 

13 Nanging saiki kowé ana ing Kristus 
Yésus, kowé kang nalika samana "adoh", 
saiki wus dadi "cedhak" marga saka rahé 
Kristus. 

14 Marga iya Panjenengané iku tentrem- 
rahayu kita, kang wus nunggilaké 
sakaroné dadi siji lan kang wus 
ngrubuhaké tembok singgetan, yaiku 
sesatron, 

Is awit Panjenengané sarana sédané 
cara manungsa, wus mbatalaké angger- 
anggering Torèt dalasan sakèhing 
pepakon lan katamtuané, supaya 
sakaroné dadi manungsa anyar siji 
ana ing Panjenengané, lan kalawan 
mangkono iku banjur njalari anané 
tentrem-rahayu, 

l6jan kanggo ngrukunaké sakaroné ana 
ing badan siji, karo Allah srana salib, 
kanthi ngilangaké sesatron ana ing salib 
iku. 

1 Panjenengané rawuh lan martakaké 
tentrem-rahayu marang kowé kabèh 
kang "adoh" lan tentrem-rahayu marang 
wong-wong kang "cedhak", 

ISawit iya marga saka Panjenengané 
iku kita sakaroné ana ing Roh siji padha 
olèh dalan marang ngarsané Sang Rama. 

19 Marga saka iku, kowé dudu wong 
manca lan wong neneka manèh, nanging 
wus nunggal dadi sagolongan karo para 
suci lan nunggal dadi brayating Allah, 

20 kang kabangun kanthi dhasar para 
rasul lan para nabi, kalawan Kristus 
Yésus kang minangka watu pojokan. 

21 Ana ing Panjenengané sawetahing 
bangunan iku tuwuh, tinata kanthi becik 
dadi Padalemaning Allah kang Suci, ana 
ing sajroné Gusti. 

22 Ana ing Panjenengané iku kowé 
uga padha mèêlu kabangun dadi 
Padalemaning Allah, ana ing sajroné 
Roh. 

lya iku sababé aku iki, Paulus, 

dikunjara marga saka Kristus Yésus 
kanggo kowé wong-wong kang dudu 
Yahudi, 

2Kowé rak wis padha krungu bab 
ayahaning sih-rahamaté Allah, kang 
kapitayakaké marang aku marga saka 
kowé kabèh, 

3yaiku anggonku wis kasumurupaké 
bab wewadi iku srana wahyu, kaya kang 
wis daktulis ing dhuwur kanthi ringkes. 

4yèn kokwaca, kowé bisa nyumurupi 
pangertènku bab wewadiné Kristus, 

“kang ing biyèn-biyèné ora 
kawartakaké marang anak-anaké 
manungsa, nanging kang saiki 
kawedharaké sajroning Roh marang 
rasul-rasul lan nabi-nabiné Gusti kang 
Suci, 

yaiku menawa wong-wong dudu 
Yahudi, marga saka Injil mêlu dadi ahli 
waris lan gegelitaning sarira sarta mèlu 
duwé panduman ana ing prasetyan kang 
kaparingaké ana ing Kristus Yésus. 

Krana Injil iku aku wus dadi abdiné 
miturut ganjaraning sih-rahmaté Allah 
kang kaparingaké marang aku cocog 
karo makaryaning pangwaosé. 

SAku, wong kang asor dhéwé 

ing antarané para suci kabèh, wis 
kaparingan sih-rahmat iki, kanggo 
martakaké marang wong-wong dudu 
Yahudi bab kasugihané Kristus, kang ora 
kena kinira-kira iku, 

2 sarta kanggo nerangaké marang wong 
kabèh apa isiné ayahaning wewadi kang 

wis atusan taun kineker ing Allah, kang 
nitahaké samubarang, 

l0 supaya saiki sawarnaning 
kawicaksanané Allah disumurupaké 
marang para pamaréntah lan para 
pangwasa ing swarga lantaran 
pasamuwan, 

ll laras karo karsané kang langgeng, 
kang wus katindakaké ana ing Kristus 
Yésus, Gusti kita. 

12Ana ing Panjenengané kita olèh 
kakendelan lan dalan kang anjog ing 
ngarsané Allah kalawan kebak ing 
pangandel marga saka pracaya kita 
marang Panjenengané. 

13 Mulané panjalukku marang kowé 
kabèh, aja nganti padha semplah 
nyawang marang kasangsaranku marga 
saka kowé, awit kasangsaranku iku 
kamulyanmu. 

141ya iku mulané aku sujud ana ing 
ngarsané Sang Rama, 

1> kang saka Panjenengané sakèhing 
trah kang ana ing swarga lan ing bumi 
padha kaparingan jeneng. 

16 Aku ndedonga supaya Panjenengané, 
saka gunging kamulyané nyantosakaké 

kowé srana pangwasa lantaran Rohé ing 
batinmu, 

1 temahan marga saka pracayamu, 
Kristus dedalem ana ing atimu sarta 
kowé padha ngoyoda lan tetalesa ing 
katresnan. 

18 Aku ndedonga, supaya kowé karo 
sakèhing para suci bisa nyumurupi sapira 
ambané lan dawané sarta dhuwuré lan 
jeroné sihé Kristus 

19 sarta bisa ngawruhi marang sihé 
kang ngungkuli sakèhing kawruh iku. 
Aku ndedonga, supaya kowé padha 
kapenuhan kasampurnaning Allah. 

2OKagem Panjenengané, kang kwaos 
nindakaké luwih akèh tinimbang apa 
kang kita dongakaké utawa kita pikir, 
kaya kang kacetha ana ing daya- 
kakuwatan kang makarya ana ing 
kita, 

2l iya Panjenengané iku kang sayogya 
kasaosan kamulyan turun-tumurun 
nganti salawas-lawasé ana ing 
pasamuwan lan ana ing Kristus Yésus. 
Amin. 

4 1 Mulané, aku kang dadi wong 
ukuman marga saka Gusti, mituturi 
kowé, supaya kowé kang wus padha 

katimbalan iku, uripmu laras karo 
timbalan mau. 

2Ditansah andhap-asor, sarèh lan 
sabar. Padha lairna katresnanmu sarana 
tulung-tinulung. 

3Lan ngudia lestariné anggonmu 
tetunggalan ing Roh sarana tentrem- 
rahayu kang minangka taliné: 

#4Mung ana badan siji, lan iya Roh 
siji, kayadéné anggonmu wus padha 
katimbalan marang pangarep-arep siji 
kang dumunung ana ing timbalanmu, 

“mung ana Gusti siji, pracaya siji lan 
baptis siji, 

mung ana Allah siji, Ramané wong 
kabèh, Allah kang mengku samubarang, 
lumantar samubarang, lan ana ing 
samubarang. 

“Nanging saben gegelitaning 
panunggalan kita wus kaparingan 
sih-rahmat undha-usuk manut ukuran 
peparing kang saka Kristus. 

#Mulané ana pangandika mangkéné, 
"Nalika sumengka dhateng ngaluhur, 
Panjenenganipun ngasta tiyang-tiyang 
tawanan, Panjenenganipun paring 
ganjaran-ganjaran dhateng manungsa." 

2Déné, "Panjenengané wis sumengka” 
iku rak ateges menawa Panjenengané 
iya wis tumedhak menyang péranganing 
bumi kang ngisor dhéwé? 

l0 Panjenengané kang wis tumedhak, 
iya Panjenengané kang wis sumengka 
ngungkuli sakèhing langit, supaya 
menuhi samubarang. 

ll Lan iya Panjenengané kang maringi 
para rasul, para nabi, para juru-warta 
Injil, mangkono uga para pangon lan 
para pamulang, 

12 supaya padha nyamektakaké para 
suci anggoné nindakaké ayahan leladi, 
minangka pambanguning sarirané 
Kristus, 

13 nganti kita kabèh wus padha bisa 
nggayuh manunggaling pracaya lan 
kawruh kang bener tumrap Putraning 
Allah, kadiwasan kang sampurna, lan 
tataraning tumuwuh kang laras karo 
kasampurnaning Kristus, 

I4temahan kita ora dadi bocah 
manèh, kang diontang-antingaké déning 
sarupaning anginé piwulang, déning 
pratingkah nasar lan culikané manungsa 
kang mblasukaké, 

1> nanging kalawan tatag ngandhemi 
kayektèn sajroning katresnan, kita 
mundhak-mundhak ing samubarang 
ngener marang Kristus kang jumeneng 
sesirah. 

l61ya marga Panjenengané iku badan 
sakojur -- kang tumata runtut lan 
tinalènan dadi siji déning paladosaning 
pérangané kabèh, cocog karo boboting 
pakaryané saben pérangan iku -- 
kepareng tumuwuh sarta mbangun dhiri 
ana ing sajroning katresnan. 

17 Mula iki dakkandhakaké lan 
daktandhesaké marang kowé ana 
ing patunggilané Gusti: Uripmu aja 
kaya lakuning wong-wong kang ora 
wanuh marang Allah manèh, kang 
pangangen-angené tanpa guna 

l8jan kang peteng pikirané, adoh saka 
urip kang asalé saka Allah, marga saka 
bodhoné lan marga saka wangkoting 
atiné. 

19 Pangrasané wis kethul, temahan 
padha masrahaké awaké marang 
hawa-napsu lan kanthi srakah nglakoni 
sakèhing panggawé kang rusuh. 

2ONanging ora kanthi patrap kang 
mangkono iku anggonmu padha sinau 
bab Kristus. 

21 Awit kowé wis krungu bab 
Panjenengané lan nampani piwulang ana 
ing Panjenengané manut kayektèn kang 
kawedhar ana ing Yésus, 

22 yaiku menawa kowé, ing bab lakumu 
kang biyèn, kudu ngrucat kamanungsan 
lawas, kang nemahi rusak awit saka 
anané hawa-napsu kang nasaraké, 

23 supaya kowé padha dianyaraké ing 
roh lan pikiranmu, 

24Jan ngrasuk kamanungsan anyar, 
kang wis tinitahaké manut karo 
karsaning Allah ing kayektèn lan kasucèn 
kang satuhu. 

25 Awit saka iku aja padha goroh 
lan ngucapa kang bener marang 
para Sadulur siji lan sijiné, awit kita 
padha-padha dadi gegelitaning badan 
Siji. 

26 Menawa kowé nepsu aja nganti 
gawé dosa: Nepsumu kudu wus ilang, 
sadurungé srengéngé angslup, 

27 lan aja awèh papan marang Iblis. 

28Wong kang gawéné nyolong, 
aja nyolong manèh, nanging becik 

nyambuta-gawé kanthi mempeng lan 
nglakoni pagawéan kang becik nganggo 
tangané dhéwé, supaya bisa mbiyantu 
wong kang kekurangan. 

29 Aja nganti ana tembung reged 
kawetu saka ing cangkemmu, nanging 
munga tembung kang becik kanggo 
mbangun, supaya kang krungu olèh 
sih-rahmat, cocog karo kabutuhané. 

SOLan kowé aja gawé sekelé Rohing 
Allah kang suci, kang wus mratandhani 
kowé ndungkap dinaning panebusan. 

3lSadhéngahing rasa serik, ngigit-igit, 
brangasan, tukar-padu lan pitenah 
buwangen saka ing antaramu, samono 
uga sadhéngahing piala. 

3s2Nanging kowé, siji lan sijiné dipadha 
sumanak, kebak ing sih-katresnan lan 
apura-ingapuraa kayadéné Allah ana ing 
Kristus iya wus ngapura marang kowé 
kabèh. 

1 Awit saka iku padha nulada marang 
5 Allah, dikaya putra-putra kang 
kinasihan 

2lan padha uripa ing katresnan, 
kayadéné Kristus Yésus uga wis ngasihi 
kowé kabèh lan masrahaké sarirané 

kanggo kita minangka pisungsung lan 
kurban kang arum kagem Allah. 

Nanging, kaya kang pantes tumraping 
para suci, laku-cabul lan sarupané 
pratingkah rusuh utawa kasrakahan iku 
aja nganti tinemu ana ing antaramu, 
sanadyana mung kasebut baé. 

#4Samono uga aja ngucap tetembungan 
kang kotor, cemang-clemong utawa 
sembranan -- marga iku kabèh ora 
pantes -- nanging luwih prayoga ngucapa 
pamuji sokur. 

“Awit padha élinga temenan bab iki: 
Ora ana sundel, wong kang najis utawa 
kang srakah, yaiku kang nyembah 
brahala, olèh panduman ana ing kratoné 
Kristus lan Allah. 

SAja nganti kowé kena disasaraké 
kanthi tetembungan kang ngayawara, 
awit prakara-prakara kang mangkono 
iku nekakaké dedukaning Allah tumrap 
wong-wong duraka. 

Marga saka iku aja nganti kowé 
kekancan karo wong-wong iku. 

#Pancèn, biyèn kowé iku pepeteng, 
nanging saiki kowé iku pepadhang 
ana ing Gusti. Mulané uripa kaya 
putra-putraning pepadhang. 

2Marga wohing pepadhang iku mung 
sarupaning kabecikan, kaadilan lan 
kayektèn. 

l0Lan titi-priksanen apa kang dadi 
keparengé Gusti. 

IlAja mèlu-mèlu pratingkahé 
pepeteng kang ora metokaké woh 
apa-apa. Nanging kosok-baliné welèêhna 
pratingkah-pratingkah iku: 

12 AWit mung ngucapaké baé apa kang 
katindakaké déning wong-wong iku ana 
ing pasingidan, iku wis jeneng saru. 

13 Nanging samubarang kang wis 
kawiyak déning pepadhang iku dadi 
katon, awit kabèh kang katon iku 
pepadhang. 

14 Awit saka iku ana pangucap, "Meléka, 
hé kowé kang turu lan tangia saka 
antarané wong mati, temahan Kristus 
bakal madhangi kowé." 

1> Marga saka iku, padha gatèkna 
temenan kepriyé mungguhing uripmu, 
aja kaya wong kang bodho, nanging 
dikaya wong kang pinter, 

l6lan pigunakna waktu kang isih ana, 
awit jaman iki ala. 

1 Mulané aja padha bodho, nanging 
udinen supaya kowé ngreti, apa kang 
dadi karsané Gusti. 

l8lan aja nganti kowé mendem anggur, 
awit anggur iku nggugah hawa-napsu, 
nanging kapenuhana ing Roh, 

19 Jan padha ngucapa tumraping siji 
lan sijiné nganggo masmur, kidung 
pamuji lan kidung kasukman. Ngidunga 
lan surak-suraka kagem Gusti kanthi 
tulusing ati. 

20Tansah saosa sokur marang Allah 
Rama kita tumrap samubarang ing 
asmané Gusti kita Yésus Kristus. 

21 Djiandhap-asor tumraping siji lan 
sijiné ana ing sajroné wedi-asih marang 
Kristus. 

22 Para wong wadon, manut mituruta 
marang somahmu dhéwé kayadéné 
marang Gusti, 

23awit kang lanang iku sesirahé kang 
wadon, kayadéné Kristus iya sesirahing 
pasamuwan. lya Panjenengané kang 
jumeneng Pamartaning sarirané. 

24 Awit saka iku kayadéné pasamuwan 
sumuyud marang Kristus, mangkonoa 
uga para wong wadon marang kang 
lanang tumraping sabarang prakara. 

2> Para wong lanang, padha tresnaa 
marang somahmu kayadéné Kristus 
anggoné wis ngasihi pasamuwané nganti 
masrahaké sarirané kanggo pasamuwan 
iku, 

26supaya dadi suci, sawusé 
Panjenengané nucèkaké pasamuwan 
srana padusan banyu lan pangandika; 

27 kanthi mangkono pasamuwan 
kapapanaké ana ing ngarsané, éndah 
tanpa cacad lan ora njengkerut utawa 
sapepadhané, satemah pasamuwan dadi 
suci lan tanpa cacad. 

28 Mangkono uga para wong lanang 
padha kudu tresna marang somahé 
dhéwé kaya marang awaké dhéwé: Sing 
sapa tresna marang somahé dhéwé, iku 
nresnani awaké dhéwé. 

29 Marga ora tau ana wong sengit 
marang awaké dhéwé, nanging awaké 
mau malah diopèni lan diupakara, padha 
kaya Kristus marang pasamuwan, 

Sawit kita iki gegelitaning sarirané. 

Sl Marga saka iku wong lanang bakal 
ninggal bapa lan biyungé lan rumaket 
marang somahé, temahan sakaroné iku 
dadi daging siji. 

321Iki wewadi gedhé, nanging kang 
dakkarepaké yaiku gegayutané Kristus 
karo pasamuwan. 

33 Dadi tumraping kowé: Padha tresnaa 
marang somahmu dhéwé kaya marang 
awakmu dhéwé, déné para wong wadon 
padha ngajènana marang kang lanang. 

1 Para bocah, manut-mituruta 
marang wong-tuwamu ana ing 
patunggilané Gusti, mangkono iku kang 

bener. 

2 "Sira ngajènana bapa-biyungira”, iki 
pepakon kang wigati, kaya kang kacetha 
ana ing prasetya iki, 

3 "supaya sira slamet lan dawa umurira 
ana ing donya." 

4Lan kowé para bapa, aja padha gawé 
seriking atiné anak-anakmu, nanging 
gulawenthahen ing bab piwulang lan 
pepéling kang saka Gusti. 

Para batur, manut-mituruta marang 
bendaramu kang ana ing donya kanthi 
wedi lan geter sarta kalawan tulusing ati, 
padha kaya anggonmu manut-miturut 
marang Kristus, 

Saja mung menawa ana ing ngarepé 
baé kanggo nyenengaké atining wong, 
nanging dikaya abdiné Kristus kang 

kalawan gumolonging ati nindakaké 
karsané Allah, 

7 lan kang kanthi éklas anggoné leladi, 
kaya wong kang lelados marang Gusti 
lan ora marang manungsa. 

#Kowé padha sumurup, menawa saben 
wong, apa batur-tukon, apa wong 
mardika, yèn wus nindakaké kabecikan, 
bakal tampa pituwasé saka Gusti. 

Lan kowé para bendara, iya 
mangkonoa uga pangrengkuhmu 
marang para baturmu lan aja nganggo 
pangancam. Elinga, menawa Gustiné 
wong-wong mau lan Gustimu ana ing 
swarga, lan Panjenengané iku ora pilih 
kasih. 

l0Wasana, padha dadia santosa ana ing 
patunggilané Gusti, lan ing kakiyataning 
pangwaosé. 

11 Padha nggawaa gegamané peranging 
Allah, supaya kowé bisa nglawan 
kajuligané Iblis; 

I2awit anggon kita perang iku ora 
nglawan daging lan getih, nanging 
para pamaréntah, para pangwasa, para 
panggedhéning jagat kang peteng iki, 
para roh ala kang ana ing langit. 

13 Mulané padha nggawaa sakèhing 
praboté peranging Allah, supaya kowé 
bisa nindakaké panglawan ing tekané 
dina kang ala iku lan tetep ngadeg jejeg, 
sawusé kowé ngrampungaké iku kabèh. 

I14 Mulané padha ngadega kang jejeg, 
pinggangmu sabukana ing kayektèn lan 
nganggoa kotang-waja arupa kaadilan, 

1> sikilmu nganggoa trumpahing 
suka-lila tumrap pangundhanging Injilé 
tentrem-rahayu; 

l6 jing kaanan apa baé padha nganggoa 
pangandel minangka tamèng, sabab iya 
tamèng kang kaya mangkono iku kang 
kena kokanggo nangkis sakèhing panah 
geni saka si pangawak dursila, 

1 karomanèh padha nampanana 
tetopong karahayon lan pedhang Roh, 
yaiku sabdaning Allah, 

18 kanthi sakèhing pandonga lan 
panyuwunmu, padha tansah ndedongaa 
ana ing patunggilaning Roh, sarta padha 
meléka ing sajroné pandongamu iku 
kanthi panyuwun kang tanpa kendhat 
kanggo para suci kabèh; 

19 uga kanggo aku, supaya menawa aku 
ngucap, aku diparingana tetembungan 

kang bener, lan supaya kanthi kendel 
anggonku nggiyaraké kekeraning Injil, 

20 kang dakladosi nganti aku dadi 
utusan kang dikunjara. Padha 
ndedongaa, supaya aku bisa nglairaké 
bab iku kalawan kendel, awit pancèn 
kudu mangkono. 

21 Supaya kowé uga padha sumurup 
marang kaananku, mula Tikhikus, 
sadulur kita tunggal pracaya kang 
kinasih lan abdi kang tumemen ana 
ing Gusti, bakal awèh sumurup marang 
kowé bab iku mau kabèh. 

22 Iya kanthi maksud kang mangkono 
mau anggonku kongkonan Tikhikus 
nemoni kowé kabèh, supaya kowé padha 
ngerti kaananku lan supaya nglipur 
atimu. 

23 Tentrem-rahayu lan katresnan kang 
kanthi pracaya saka Allah Sang Rama lan 
saka Gusti kita Yésus Kristus nunggila 
ing para Sadulur kabèh. 

24 Sih-rahmat nunggila ing wong kabèh, 
kang padha nresnani Gusti kita Yésus 
Kristus kanthi katresnan kang ora bisa 
sirna. 


Filipi 


1 1 Saka Paulus lan Timotius abdi- 
abdiné Kristus Yésus marang 
sakèhing para suci ana ing Kristus Yésus 
kang ana ing Filipi lan para pamomongé 
pasamuwan sarta para Dhiaken. 

2Sih-rahmat lan tentrem-rahayu saka 
Allah Rama kita lan saka Gusti Yésus 
Kristus anaa ing kowé kabèh. 

SAku saos sokur marang Allahku, 
saben-saben aku ngélingi marang kowé 
kabèh. 

“#Lan saben aku ndongakaké kowé 
kabèh, anggonku ndedonga tansah 
kalawan bungah. 

“Aku ngunjukaké panuwun marang 
Allahku marga saka anggonmu padha 
tetunggalan ing bab Injil wiwit ing dina 
wiwitan nganti sapréné. 

#Tumraping iku aku yakin banget, 
menawa Panjenengané, kang miwiti 
pakaryan becik ana ing antaramu, iku 
bakal nglajengaké nganti tumeka ing 
wekasané, ing dinané Kristus Yésus. 

Pancèn wis sapantesé menawa aku 
mikir mangkono tumraping kowé kabèh, 
awit kowé padha klebu ing atiku, amarga 
kowé kabèh padha olèh panduman ing 
sajroning sih-rahmat kang kaparingaké 
marang aku, iya nalikané aku dikunjara, 
iya nalikané mbélani sarta ngantepi Injil. 

SAwit Allah kang dadi seksiku, kaya apa 
kangenku marang kowé kabèh kalawan 
sih-katresnané Kristus Yésus. 

2Lan iya iki pandongaku: Muga-muga 
katresnanmu saya mundhak-mundhak 
ing kawruh kang bener lan ing 
sarupaning pangertèn, 

l0 satemah kowé padha bisa milih apa 
kang becik, supaya kowé padha dadi 
resik lan ora cacad ndungkap dinané 
Kristus, 

ll padha kapenuhan wohing kayektèn 
pakaryané Yésus Kristus minangka 
kamulyan lan pamuji tumrap Allah. 

12 Kang dakkarepaké, para Sadulur, 
supaya kowé padha sumurup, menawa 
apa kang wus dakalami iki, malah njalari 
majuning Injil, 

13 satemah dadi cetha tumrap sakèhing 
punggawa kraton lan wong liya-liyané 

kabèh, menawa aku dikunjara marga 
saka Kristus. 

14Apa manèh Sadulur ing patunggilané 
Gusti, akèh-akèhé wus nampa keyakinan 
marga saka anggonku dikunjara lan 
dadi luwih kendel sarta ora kalawan 
wedi anggoné nglairaké pangandikaning 
Allah. 

15 Ana wong martakaké Kristus amarga 
drengki lan dhemen pasulayan, nanging 
ana uga kang martakaké Panjenengané 
kalawan sedya kang becik. 

l6Wong iki padha martakaké Kristus 
marga saka tresna, awit padha ngerti, 
menawa aku ana ing kéné kanggo 
mbélani Injil, 

1 nanging liyané marga saka 
kabutuhané dhéwé lan ora kanthi 
kekarepan kang éklas, pangirané bisa 
ngundhakaké aboté kasangsaranku ana 
ing pakunjaran. 

lê Nanging ora dadi apa, awit sanadyan 
ta kepriyé baé Kristus kawartakaké, apa 
kanthi sedya kang palsu, apa kanthi 
jujur. Tumrap iku aku bungah. Lan aku 
bakal tetep bungah, 

I awit aku sumurup menawa 
kawusanané iki kabèh iku karahayonku 

sab ab saka pandongamu lan 
pitulunganing Rohé Yésus Kristus. 

20 Amarga kang banget dakpéngini 
lan dakarep-arep, yaiku yèn tumraping 
samubarang kabèh aku ora bakal 
kewirangan, nanging kaya sing uwis- 
uwis, mangkono uga saiki, Kristus kanthi 
cetha kaluhuraké ana ing badanku, dadia 
sarana uripku, utawa sarana patiku. 

21 Awit mungguh ing aku urip iku 
Kristus, déné mati iku kabegjan. 

22 Nanging menawa aku kudu urip ana 
ing donya iki, iku tumraping aku ateges 
nyambut-gawé ngetokaké woh. Dadi 
endi kang kudu dakpilih, aku ora ngerti. 

23 Aku kabereg déning rong prakara: 
Aku kepéngin lunga lan nunggal karo 
Kristus -- iku pancèn luwih déning becik; 

24 nanging urip ana ing donya iki isih 
luwih prelu marga saka kowé kabèh. 

25 Lan ing sajroning keyakinan iki aku 
mangerti: aku isih bakal manggon lan 
urip bebarengan manèh karo kowé 
kabèh, supaya kowé padha sangsaya 
maju lan bungah-bungah ana ing 
sajroning pracaya, 

2êtemahan sangsaya mongkog 
anggonmu ana ing Kristus Yésus marga 

saka aku, samangsa aku nekani kowé 
manèh. 

27 Mung baé kelakuanmu kacundhukna 
karo Injilé Kristus, supaya menawa aku 
teka aku ndeleng, déné menawa aku 
ora teka aku krungu, yèn kowé padha 
mantep tunggal roh lan saiyeg padha 
mbudidaya sakatogé kanggo pangandel 
kang tuwuh saka Injil 

28 kalawan ora wedi babar pisan 
marang mungsuhmu. Iku mau kabèh 
tumraping mungsuh-mungsuhmu dadi 
pratandhaning karusakan, nanging 
tumrap kowé kabèh dadi pratandhaning 
karahayon, lan iku asalé saka Allah. 

29 Amarga kowé wis padha kaparingan 
kanugrahan ora mung supaya pracaya 
marang Kristus baé, nanging uga 
supaya nandhang sangsara kagem 
Panjenengané, 

SOpadha kaya tarungku kang wus 
kokdeleng biyèn, lan kang saiki 
kokrungu mungguh ing aku. 

2 1 Dadi sarèhné ana ing Kristus iku 
ana pepéling, ana panglipuring 
katresnan, ana patunggilaning Roh, ana 

sih-katresnan lan piwelas, 

2mulané padha sampurnakna 
kabungahanku kalawan mangkéné: 
Dipadha sarujuk, tunggal katresnan, 
tunggal budi, tunggal sedya, 

3sepi ing pamrih utawa pangalembana 
kang tanpa guna. Nanging kosok- 
baliné kalawan andhap-asor kang siji 
nganggepa marang sijiné luwih utama 
katimbang awaké dhéwé; 

“lan saben wong aja mung mikir 
marang kabutuhané dhéwé, nanging 
élinga uga marang kabutuhaning liyan. 

“Ing sajroné anggonmu padha urip 
bebarengan padha kadunungana 
pangangen-angen lan pangrasa kang 
uga tinemu ana ing Kristus Yésus, 

kang sanadyan ngagem wujuding 
Allah, éwadéné anggoné sadrajat karo 
Allah iku ora kaanggep barang darbé 
kang kudu dikekahi, 

? nanging malah wus nyuwungaké 
sarirané piyambak, lan ngagem 
wujuding abdi, sarta wus dadi padha 
karo manungsa. 

SApamanèh ing sajroné wujud 
manungsa iku Panjenengané wis 
ngasoraké sarirané lan sumuyud nganti 

séda, malah nganti séda ana ing kayu 
salib. 

21ya iku sababé Allah banget anggoné 
banjur ngluhuraké Panjenengané lan 
maringi asma marang Panjenengané 
ngungkuli sadhéngahing jeneng, 

l0 supaya ana ing asmané Yésus, 
samubarang kang ana ing langit lan kang 
ana ing bumilan kang ana ing sangisoré 
bumi, padha sujud 

lllan sakèhing ilat padha ngakonana, 
"Yésus Kristus iku jumeneng Gusti”, 
murih kaluhuraning Allah, Sang Ramal 

12 Para Sadulur kang kinasih, kowé iku 
tansah padha mituhu, mulané padha 
tansah udinen karahayonmu kalawan 
wedi lan geter, ora mung kaya nalikané 
aku isih ana ing satengahmu, nanging 
luwih-luwih saiki ing waktu aku adoh 
karo kowé; 

ISawit iya Allah kang makarya ana ing 
kowé, iya ing bab kekarepan, iya ing bab 
panggawé miturut sakeparengé. 

14 Lakonana samubarang kabèh tanpa 
panggrundel lan pambantah, 

15 supaya kowé ora padha nistha lan 
ora padha ciri, padha dadi putraning 
Allah kang tanpa cacad ing satengahing 

golongan kang jahat lan mblasar iki, 
satemah ana ing satengahing wong- 
wong iku kowé sumunar dadi pepadhang 
ana ing jagat, 

l6 kanthi ngandhemi sabdaning urip, 
supaya aku bisa mongkog ing dinané 
Kristus, déné ora nglaha anggonku 
nglakoni balapan sarta ora nglaha 
anggonku kangélan. 

1 Nanging sanadyan getihku 
kawutahaké ana ing kurban lan 
pangibadahing pracayamu, aku bungah, 
lan aku bungah bebarengan karo kowé 
kabèh. 

l8lan kowé iya padha bungaha kaya 
mangkono, lan bungaha bebarengan 
karo aku. 

12 Nanging ana ing sajroning Yésus 
aku kepéngin endang bisané kongkonan 
Timotius nemoni kowé, supaya ayem 
atiku menawa wis krungu bab kaananmu. 

20 Awit aku ora duwé wong liyané 
manèh kang tunggal budi lan tunggal 
pangangen-angen lan kang temen- 
temen nggatèkaké kabutuhanmu; 

21 sabab kabèh mburu butuhé dhéwé, 
dudu kabetahané Kristus Yésus. 

22 Kowé rak wis padha ngerti bab 
kasetyané kang wus kauji lan anggoné 
wus ngréwangi aku ing bab anggonku 
ngladèni Injil, kayadéné anak anggoné 
ngréwangi bapakné. 

231ya iku kang tumuli arep dakkongkon, 
sawusé cetha tumraping aku kepriyé 
kadadéané prakaraku, 

24 nanging ana ing Gusti aku pracaya, 
menawa aku dhéwé uga bakal énggal 
teka. 

“Mung baé dakkira prelu aku 
kongkonan Epafroditus bali manèh 
marang kowé, yaiku sadulurku tunggal 
pracaya lan kanca nyambut-gawé 
sarta kancaku sapeperangan, kang 
kokkongkon nulungi aku ing bab 
kabutuhanku. 

26 Awit banget kangené marang kowé 
kabèh lan uga prihatin marga kowé 
krungu anggoné lara. 

27 Pancèn iya lara temenan nganti mèh 
mati, nanging Allah paring kawelasan, 
lan ora mung marang Epafroditus baé, 
uga marang aku, supaya kasusahanku 
aja tumpa-tumpa. 

28 Iya iku sababé anggonku kongkonan 
luwih cepet, supaya samangsa ketemu 

kowé, kowé padha bisa bungah manèh 
lan kuwatirku suda. 

29 Mulané tampanana ana ing 
patunggilaning Gusti kalawan sakèhing 
kabungahan lan wong kang kaya 
mangkono iku padha ajênana. 

SOMarga saka ayahané Kristus, nganti 
mèh tinggal donya lan ngetohaké 
nyawané kanggo ngganepi apa kang isih 
kurang sajroning anggonmu padha leladi 
marang aku. 

I Wasana Sadulur-sadulurku, padha 

bungaha ana ing patunggilané Gusti. 
Tumraping aku ora ana angèlé nulis 
manèh lan awèh katemtuan bab iki 
marang kowé. 

2Dipadha ngati-ati tumraping asu-asu, 
dipadha ngati-ati karo wong-wong kang 
nglakoni panggawé ala, dipadha ngati-ati 
karo para juru tetak. 

SAwit iya kita iki wong tetakan, kang 
padha ngabekti marga saka Rohé Allah 
lan mongkog ana ing Kristus Yésus 
lan ora ngandelaké prakara-prakara 
tata-lair, 

“sanadyan aku uga duwé dhasar 
kanggo ngandelaké prakara-prakara 
tata-lair. Yèn ana wong liya rumangsa 

bisa ngandelaké prakara-prakara 
tata-lair, aku iki luwih manèh: 

= Ditetaki ing dina kang kawolu, trahé 
bangsa Israèl, saka taler Bènyamin, 
wong Ibrani tulèn, tumrap wawasan bab 
angger-anggering Torèt aku wong Farisi, 

#@mungguhing panggawé, aku iki tukang 
nguya-uya pasamuwan, ing bab netepi 
angger-anggering Torèt aku tanpa cacad. 

“Nanging apa kang biyèn dadi kabegjan 
tumraping aku, saiki dakanggep 
kapitunan marga saka Kristus. 

#Malah samubarang kabèh dakanggep 
kapitunan, marga wanuh marang Kristus 
Yésus, Gustiku, kang mulyané ngungkuli 
iku mau kabèh. Iya marga saka 
Panjenengané iku aku wis mbuwang 
samubarang kabèh iku lan dakanggep 
uwuh, supaya aku olèh Kristus 

“lan dumunung ana ing Panjenengané, 
iku ora jalaran aku bener marga 
netepi angger-anggering Torèt, nanging 
aku bener marga saka pracaya 
marang Kristus, yaiku kayektèn kang 
kaparingaké déning Allah adhedhasar 
pracaya. 

l0 Kang dakkarepaké yaiku wanuh 
marang Panjenengané lan dayaning 

wunguné sarta nunggal ing sajroning 
sangsarané, temahan aku dadi madha- 
rupa karo Panjenengané ana ing 
sédané, 

11 supaya wekasané aku olèh patangèn 
saka ing antarané wong mati. 

120ra kok kaya-kaya aku wis 
kadunungan bab iki utawa wis 
sampurna, nanging iku dakoyak, 
mbokmenawa bisa kecandhak, awit aku 
iya wus dicandhak déning Kristus Yésus. 

13 para Sadulur, aku dhéwé ora 
rumangsa menawa aku wis bisa 
nyandhak, nanging iki kang 
daktindakaké: Kalawan nglalèkaké 
apa kang wis ana ing samburiku sarta 
ngener marang apa kang ana ing 
sangarepku, 

l4lan aku lumayu nuju marang tujuan 
supaya olêh ganjaran, yaiku timbalan 
kaswargan kang saka ing Allah ing 
sajroné Kristus Yésus. 

15 Awit saka iku payo kita, kang padha 
sampurna iki duwéa pikiran kang 
mangkono. Lan menawa tumraping 
salah sawijining prakara panemumu 
sêjé, Allah kang bakal nélakaké prakara 
iku marang kowé. 

l6 Mung baé tataraning pangertèn kang 
wus kita gayuh iku terusna nurut dalan 
kang wus kita liwati. 

17 Para Sadulur, padha nulada marang 
aku lan gatèkna wong kang lakuné 
padha kaya aku kabèh, kang padha dadi 
tuladhamu. 

18 Awit, kaya kang wis kerep banget 
dakkandhakaké marang kowé kabèh, 
lan kang saiki dakpratêlakaké manèh 
kalawan nangis, akèh wong kang uripé 
dadi satruning salibé Kristus. 

19 Wekasané wong-wong iku nemahi 
karusakan, kang dadi allahé yaiku 
wetengé, kang dadi kamulyané yaiku 
kanisthané, pangangen-angené mung 
tumuju marang prakara kadonyan. 

20 Sabab kita iki wargané swarga 
lan saka kono uga kita nganti-anti 
Gusti Yésus Kristus kang jumeneng 
Juruwilujeng, 

21 kang bakal nyantuni badan 
kita kang nistha iki, temahan dadi 
madha-rupa karo sarirané kang 
mulya, manut pangwaosé kang bisa 
nelukaké samubarang kabèh marang 
Panjenengané. 


FILIPI 4.1-6 14 


4 LAwit saka iku Sadulur-sadulurku 
kang daktresnani lan kang 
dakkangeni, kang dadi kabungahanku 
lan makuthaku, padha disantosa ana 
ing Gusti, hé Sadulur-sadulurku kang 
kinasih. 

2Fudia dakpituturi lan Sintikhé iya 
dakpituturi, dipadha sarujuk ana ing 
Gusti. 

3Lan aku uga duwé panjaluk marang 
kowé, Sunsugos, kancaku kang setya: 
Iku padha tulungana. Awit wong- 
wong iku wis padha nyambut-gawé 
bebarengan karo aku ana ing pakabaran 
Injil, sarta bebarengan karo Klèêmèns lan 
kanca-kancaku nyambut-gawé liyané, 
kang jenengé padha kapacak ana ing 
buku kauripan. 

#Padha tansah bungah-bungaha ing 
sajroning Gusti! Dakbalèni manèh 
pituturku: Padha bungah-bungahal 

“Kabecikanmu iku disumurupana 
déning wong kabèh. Gusti wus celak! 

Aja padha nyumelangaké bab apa baé, 
nanging sakèhing pepênginanmu padha 
aturna marang Allah ana ing pandonga 
lan panyuwun kalawan saos sokur. 

Tentrem-rahayu kang saka ing Allah, 
kang ngungkuli saliring budi, bakal 
rumeksa marang ati lan pangangen- 
angenmu ana ing Kristus Yésus. 

#Wasana, Sadulur-sadulur, sabarang 
kang bener, sabarang kang luhur, 
sabarang kang adil, sabarang kang suci, 
sabarang kang manis, sabarang kang 
kepénak dirungu, sabarang kang sinebut 
kautaman lan pantes dialem, iku kabèh 
tansah padha udinen. 

Lan apa kang wis padha koksinau lan 
kang koktampani sarta kokrungu tuwin 
kokdeleng ana ing aku, iku lakonana; 
temahan Allah etuking tentrem-rahayu 
bakal nunggal karo kowé kabèh. 

10 Aku bungah banget ana ing Gusti, 
déné wusanané pangangen-angen lan 
pangrasamu tumrap aku tuwuh manèêh. 
Kowé pancèn tansah padha nggatèkaké, 
nanging ora ana kobermu. 

11 Bab iki dakkandhakaké ora marga 
kakurangan, awit aku wis sinau nyukupi 
awakku dhéwé ing sadhéngah kaanan. 

12Aku mangerti kakurangan iku apa 
lan iya ngerti kalubèran iku apa. Ing 
sadhéngah bab lan ing sadhéngah 
prakara ora ana kang dadi wadi tumrap 

aku; ing bab kawaregan, ing bab 
kaluwèn, ing bab kalubèran apa ing bab 
kakurangan. 

13 Sakèhing prakara bisa daksangga 
ana ing Panjenengané kang paring 
kakuwatan marang aku. 

I14Nanging iya prayoga tumindakmu, 
déné kowé wis padha mêlu ngrasakaké 
karibedanku. 

1> Lan kowé dhéwé uga padha sumurup, 
hé wong-wong Filipi, nalikané aku miwiti 
ngabaraké Injil, nalikané aku mangkat 
saka Makédonia, ora ana pasamuwan 
siji-sijia kang mèlu ngrasakaké pawèwèh 
lan panampa bebarengan karo aku, 
kajaba kowé. 

lo Amarga ana ing Tésalonika baé 
kaping pisan pindho kowé wis ngirimaké 
apa kang dadi kabutuhanku marang aku. 

1 Mung baé kang dakudi dudu 
pawèwèh iku, nanging wohé, kang 
sangsaya nggedhèkaké kauntunganmu. 

18 Saiki aku wis tampa sadéngah 
kabutuhanku saka kowé, malah luwih 
saka iku, aku kalubèran, awit aku wis 
tampa kirimanmu lumantar Epafroditus, 
pisungsung kang arum, korban sesaosan 

kang nengsemaké lan ndadèkaké 
renaning Allah. 

19 Allahku bakal nyekapi sakèhing 
kabutuhanmu laras karo kasugihaning 
kamulyané ana ing Kristus Yésus. 

20 Allah iya Rama kita kaluhurna ing 
salawas-lawasé! Amin. 

21 Aku titip salam marang saben wong 
suci ana ing Kristus Yésus. Salam 
marang kowé saka sadulur-sadulur 
tunggal pracaya kang bebarengan karo 
aku. 

22 Salam marang kowé saka sakèhing 
para suci, luwih manèh saka kang ana 
ing kratoné Kaisar. 

23 Sih-rahmaté Gusti Yésus Kristus 
nunggila ing rohmul 


Kolose 


1 1Saka Paulus, rasulé Kristus Yésus, 
marga saka karsané Allah, lan saka 
sadulur kita Timotius, 

2 marang para Sadulur kang suci lan 
kang pracaya ana ing patunggilané 
Kristus, kang ana ing Kolosé. Sih-rahmat 
lan tentrem-rahayu saka Allah, Rama 
kita, anaa ing kowé kabèh. 

Saben-saben ndongakaké kowé, aku 
tansah padha saos sokur marang Allah, 
Ramané Gusti kita Yésus Kristus, 

“awit aku wis padha krungu bab 
pracayamu ana ing Kristus Yésus, 
mangkono uga bab katresnanmu marang 
para suci kabèh, 

marga saka pangarep-arep marang 
apa kang wis kacawisaké marang kowé 
ana ing swarga. Mungguh pangarep-arep 
mau ing sadurungé wis kokrungu saka 
pangandikaning kayektèn, yaiku Injil, 

kang wis padha koktampa. Injil mau 
ngetokaké woh lan mekar sumrambah 
ing sajagat, malah iya tekan ing 
antaramu wiwit ing dina anggonmu 


KOLOSE 1.7- 11 2 


padha krungu lan mangerti temenan 
marang sih-rahmaté Allah. 

Iku mau kabèh wis koksumurupi saka 
Epafras kancaku leladi kang daktresnani, 
kang tumraping kowé dadi abdiné Kristus 
kang setya. 

8I1ya wong iku kang ngabari aku bab 
katresnanmu ing patunggilané Roh. 

2Marga saka iku, wiwit aku olèh 
kabar mau, tanpa kendhat anggonku 
ndongakaké kowé. Kang daksuwun 
supaya kowé kaparingan sakèhing 
kawicaksanan lan kawruh kasukman 
kanggo nyumurupi bab karsané 
Pangéran. 

l0Temah uripmu ana ing ngarsané bisa 
kaya kang wis samesthiné lan ndadèkaké 
keparengé tumrap sadhéngah prakara, 
lan sajroné nindakaké sakèhing 
panggawé becik bisa ngetokaké woh, 
lan manèh kawruhmu bab Allah saya 
mundhak. 

ll Apadéné kowé padha kasantosakaké 
sarana daya pangwaosing kamulyané 
Pangéran, supaya anggonmu nanggung 
samubarang kabèh kalawan tumemen 
lan sabar. 


KOLOSE 1.12-17 3 


12 Sabanjuré padha saosa sokur kanthi 
bungah marang Sang Rama, kang wis 
ndadékaké kowé patut kapanduman apa 
kang wis katamtokaké tumrap para suci 
ana ing pepadhang. 

13 Panjenengané wis ngluwari kita saka 
pangwasaning pepeteng, kapindhah 
menyang kratoné Sang Putra kang 
kinasih. 

14Ana ing Panjenengané anggon kita 
nduwèni tebusan, yaiku pangapuraning 
dosa. 

1> Panjenengané iku citrané Allah kang 
ora katingal, kang pambajeng, kang 
luwih utama katimbang samubarang 
kabèh kang katitahaké, 

16 marga dumadiné samubarang kabèh 
iku déning Panjenengané, iya kang ana 
ing swarga, iya kang ana ing bumi, 
kang kasat mripat, lan kang ora kasat 
mripat, dadia awujud dhampar dadia 
kaprabon, apadéné para pamaréntah 
lan para pangwasa; samubarang kabèh 
katitahaké déning Panjenengané lan 
lumadi kagem Panjenengané; 

1 Panjenengané iku ana sadurungé 
samubarang kabèh ana, lan samubarang 
kabèh iku nunggil ana ing Panjenengané; 


KOLOSE 1.18 -— 23 4 


18 Panjenengané iku jumeneng dadi 
mustakaning sarira, yaiku pasamuwan. 
Panjenengané dadi pambajeng, kang 
ndhisiki wungu saka ing antarané 
wong mati, mulané luwih utama ing 
samubarang kabèh. 

19 Marga sakèhing kasampurnané 
Allah kepareng dedalem ana ing 
Panjenengané, 

20 sarta ngrukunaké samubarang kabèh 
kang ana ing bumi lan kang ana ing 
swarga karo sarirané; yaiku sawisé 
ngawontenaké pirukun sarana rahé 
Kristus kang sinalib. 

21 Mangkono uga kowé kabèh kang 
mauné urip adoh saka Allah, sajroning 
ati lan pikiranmu dadi mungsuh tumrap 
Panjenengané, kaya kang katitik saka 
panggawému kang ala, 

22 saiki wis karukunaké ana ing sarira 
kadagingané Kristus sarana sédané, 
supaya kowé padha tinemu suci tanpa 
cacad lan resik anggonmu kasowanaké 
ana ing ngarsané. 

23 Marga saka iku, kowé kudu padha 
mantep ing pracaya, tetep santosa ora 
kéguh, lan aja nganti nylèwèng saka ing 
pangarep-areping Injil kang wis padha 


KOLOSE 1.24- 268 5 


kokrungu lan wis kagelaraké ana ing 
salumahing bumi sakurebing langit, lan 
aku iki, Paulus, kang wis dadi abdiné. 

24 Saiki aku bungah déné aku kepareng 
nandhang sangsara marga saka kowé 
lan sangsaraning awakku ngganepi 
kakuranganing sangsarané Kristus 
tumrap sarirané, yaiku pasamuwan. 

2> Anggonku wis dadi abdiné 
pasamuwan iku nyondhongi ayahan 
kang kaparingaké déning Allah marang 
aku, yaiku nglantaraké sabdané kanthi 
jangkep marang kowé, 

26 yaiku kekeran kang sumimpen 
sajroning pirang-pirang abad lan 
turun-tumurun, nanging kang saiki 
wis kawedharaké marang para suci 
kagungané. 

27 Iku padha diparingi sumurup sapira 
ajiné lan mulyané wewadi mau ana ing 
antarané para bangsa liya, yaiku: Kristus 
ana ing satengahmu, lan iya Kristus iku 
kang jumeneng pangarep-arep marang 
kamulyan. 

281ya Panjenengané iku kang 
dakwartakaké samangsa aku padha 
mituturi lan mulang saben wong bab 
sarupané kawruh kanggo nuntun saben 


KOLOSE 1.29-2.5 6 


wong marang kasampurnan kang ana 
ing Kristus, 

29 iku kang dakudi lan daklabuhi 
kanthi ngetog kakuwatan, laras karo 
pangwasané kang makarya kanthi kuwat 
ana ing aku. 

lAmarga karepku, supaya kowé 

padha sumurup, sapira gedhéné 
kangèêlanku kang dakalami kanggo kowé 
lan para wong kang ana ing Laodikia, lan 
iya kanggo sapa baé kang durung tau 
ngreti marang pribadiku, 

2supaya padha kalipur atiné, lan 
padha manunggal sajroning katresnan, 
satemah bisa nggayuh aji sarta 
kayakinaning pangertèn apadéné 
nyumurupi kekerané Allah yaiku Kristus, 

2sabab ana ing Panjenengané 
sumimpen sakèhing ajiné kawicaksanan 
lan kawruh. 

4Bab iki dakwedharaké marang kowé, 
supaya aja nganti ana wong kang 
mbebujuk kowé nganggo pitembungan 
kang éndah. 

“Sabab sanadyan aku dhéwé ora ana 
ing satengahmu, nanging ana ing sajroné 
roh aku lan kowé padha tetunggalan, 
lan aku rumangsa bungah nyumurupi 


KOLOSE 2.6- 11 7 


uripmu kang tumata lan pracayamu 
kang santosa ana ing Kristus. 

@Kowé wis padha nampani Kristus 
Yésus, Gusti kita, mulané uripmu tetepa 
ana ing Panjenengané. 

Padha dinganti ngoyod ana ing 
Panjenengané lan kabanguna 
lelandhesan Panjenengané, saya 
wuwuha santosaning pracayamu, 
kayadéné kang wis kawulangaké marang 
kowé lan atimu kebak panuwun. 

#Diprayitna, aja nganti ana kang 
nawan kowé nganggo ngêlmu filsafaté 
kang ngayawara lan manut piwulang 
turun-temurun lan roh-rohing jagat, 
kang ora manut marang Kristus. 

2Sabab ana ing Panjenengané iku, 
sawetahé kasampurnaning kaallahané 
Allah dedalem ana ing sarirané, 

l0Jan kowé wis padha kapenuhan 
ana ing Panjenengané, kang jumeneng 
mustakané sarupaning pamaréntah lan 
pangwasa. 

ll Ana ing Panjenengané anggonmu 
padha katetakan, dudu tetak kang 
katindakaké déning manungsa, nanging 
sarana supité Kristus kang awujud 
pangrucating badan kang dosa, 


KOLOSE 2.12-16 8 


12 marga ana ing Panjenengané kowé 
padha ndhèrèk kakubur sarana baptis, 
lan ana ing Panjenengane ndhèrèk 
katangèkaké uga lantaran pracayamu 
marang pakaryané kwasaning Allah, 
kang wis mungokaké Panjenengané saka 
antarané wong mati. 

13 Mangkono uga kowé, sanadyan 
ing mauné kowé padha mati déning 
panerakmu lan ora tetak sacara lair, 
wis diuripaké déning Allah bareng 
karo Panjenengané, yaiku sawisé 
Panjenengané ngapura sakèhing 
panerak kita, 

14sarana mbatalaké layang pratandha 
utang, kang adhedhasar katemtuan- 
katemtuaning angger-angger kang 
ndakwa lan ngancam marang kita. Déné 
iku wis kalebur sarana kapaku ana ing 
kayu salib. 

1> Panjenengané wis mblèjèdi para 
pamaréntah lan para pangwasa sarta 
padha kadadèkaké tontonan umum, ana 
ing arak-arakan kaunggulané. 

l6 Marga kang mangkono, aja nganti 
ana wong kang ngadili kowé bab mangan 
lan ngombé, utawa bab dina riyaya, sasi 
anyar lan dina Sabat. 


KOLOSE 2.17 -— 23 9 


17 Sabab iku kabèh mung dadi 
wewayangané apa kang bakal kelakon, 
déné wujudé yaiku Kristus. 

18Aja nganti kaunggulanmu iku 
diwurungaké déning wong kang katoné 
andhap-asor lan ngibadah marang 
malaékat, sarta manèh ngegung- 
egungaké wangsit bab kaanan kang ora 
katon, apadéné tanpa waton anggoné 
gumunggung déning pikirané kang cara 
kadonyan, 

19 mangka ora ngugemi marang sirah, 
kang njalari badan sakojur kasangga 
lan kaiket dadi siji déning otot-otot lan 
ros-rosan, tuwuh miturut caraning Allah. 

20 Menawa kowé wis ndhèrèk mati 
bareng karo Kristus lan luwar saka para 
rohing jagat, yagéné kowé kok isih nurut 
marang pranatan rupa-rupa, kaya-kaya 
kowé isih padha urip ana ing donya, 

21 kayata: aja ndemèk iki, aja ngicipi 
kuwi, aja nyênggol iki, 

22 kabèh iku mung tumrap barang 
kang bakal rusak sajroné kagunakaké 
lan mung nuruti préntah lan piwulangé 
manungsa. 

23 Pranatan-pranatan mau sanadyan 
katoné kebak kawicaksanan, nganggo 


KOLOSE 3.1-6 10 


pangibadah rerékané dhéwé, kayata: 

andhap-asor, nyiksa-awak, iku ora 

ana paédahé kajaba mung kanggo 

kamaremaning urip kadonyan. 

3 1 Marga saka iku yèn kowé wis 
padha ndhèrèk katangèkaké bareng 

karo Kristus, padha ngupayaa sabarang 

kang ana ing ngaluhur, yaiku papan 

pamanggèné Kristus, kang lenggah ing 

satengené Allah. 

2Padha nggatèkna apa kang ana ing 
ngaluhur, aja kang ana ing bumi. 

3Sabab kowé wis padha mati lan 
uripmu iku ndèrèk sinengker nunggil 
karo Kristus, ana ing Allah. 

4yèn Kristus kang dadi urip kita iku ing 
tembé ngatingal, kowé iya bakal padha 
ndhèrèk ngaton karo Panjenengané ana 
ing kamulyan. 

“Mulané kowé padha matènana 
samubarang kang asipat kadonyan kang 
ana ing awakmu, yaiku laku-cabul, 
tindak rusuh, ngumbar hawa napsu, 
kapéncuting daging, mangkono uga budi 
srakah, kang padha karo panyembah 
marang brahala, 

kabèh iku njalari dukané Allah 
[marang para wong duraka). 


KOLOSE 3./7- 13 11 


Ing mauné kowé iya padha nglakoni 
mangkono, nalika kowé isih padha 
rumaket marang prakara-prakara mau. 

#Nanging saiki, iku mau kabèh 
buwangen, yaiku nepsu, brangasan, 
piala, pitenah lan tembung-tembung 
kotor kang kokucapakaké. 

2Aja nganti kowé padha goroh- 
ginorohan manèh, marga kowé wis 
padha ngrucat kamanungsan lawas 
sapratingkahé, 

l0Jan wis ngrasuk kamanungsan anyar 
kang tansah kaanyaraké, supaya olèh 
kawruh kang bener miturut citrané Kang 
Nitahaké; 

Iling kono wis ora ana wong Yunani 
utawa Yahudi, wong tetakan lan wong 
kang ora tetakan, wong Barbar utawa 
wong Skit, abdi utawa wong mardika, 
nanging Kristus iku kang sakabèhé lan 
ana ing samubarang kabèh. 

12 Mulané sarèhné kowé wis padha dadi 
pepilihané Allah, kang wis kasucèkaké 
lan kinasihan, padha duwéa welas-asih, 
loma, andhap-asor, alusing budi, lan 
sabar, 

13 padha sabar-sinabarana, apura- 
ingapuraa menawa ana kang duwé niat 


KOLOSE 3.14-17 12 


kepéngin males pialané, kayadéné Allah 
anggoné wis ngapura kowé, kowé uga 
tumindaka mangkono. 

l4Lan kang ngungkuli iku kabèh: 
nindakna katresnan, iku kang ngesuhi 
lan nyampurnakaké. 

1> Muga tentrem-rahayuné Kristus 
ngerèh ana ing atimu, marga iya 
kaya mangkono iku anggonmu padha 
katimbalan dadi badan siji. Padha saosa 
SOKUur,. 

loe Muga-muga pangandikané Kristus 
dumunung ana ing antaramu kalawan 
lubèr, satemah anggonmu padha 
wulang-winulang lan êéling-ingélingaké 
nganggo sakèhing kawicaksanan 
apadéné sinambi ngidungaké masmur, 
kidung pamuji sarta kidung kasukman, 
kowé padha saos sokur marang Allah 
sajroning atimu. 

1 Lan sadhéngah apa kang 
koktindakaké kalawan tembung 
utawa kalawan panggawé, iku kabèh 
lakonana ing asmané Yésus, kanthi saos 
sokur marang Allah, Rama kita lumantar 
Panjenengané. 


KOLOSE 3.18 — 24 13 


18 Para wong wadon, padha sumuyuda 
marang somahmu, dikaya sapatuté ana 
ing Gusti. 

19 Para wong lanang, somahmu 
tresnanana lan aja nganti kokkasari. 

20 Para bocah, padha manut-mituruta 
marang wong-tuwamu ing sadhéngah 
prakara, sabab iku ndadèkaké keparengé 
Gusti. 

21 Para bapa, aja nglarakaké atiné 
anakmu, supaya aja nganti semplah. 

22 Para batur, mituhua marang 
bendaramu kadonyan ing sadhéngah 
prakara, aja mung ana ing sapangarepan 
anggonmu gawé senengé, nanging 
diklawan tulusing ati kang marga saka 
wedi marang Gusti, 

23 Jan sadhéngah apa kang koktindakaké 
iku tindakna kalawan terus ing batin 
kayadéné kagem Gusti, ora kanggo 
manungsa. 

24Kowé wus padha sumurup, yèn 
Gusti bakal maringi warisan kang wus 
katemtokaké minangka ganjaranmu. 
Kristus iku bendara, lan kowé dadi 
abdiné. 


KOLOSE 3.25 -— 4.7 14 


2> Sapa baé kang gawé kaluputan, iku 
bakal nanggung kaluputané, marga 
Gusti ora mbédakaké wong. 
4 1 Para bendara, tumindaka adil lan 

jujur marang baturmu, élinga yèn 

kowé uga duwé bendara kang ana ing 
swarga. 

2Sing tegen ndedonga, lan sajroné 
mangkono iku padha diwaspada kambi 
saos sokur, 

3SAku kabèh iya dongakna, supaya Allah 
maringi wewengan tumrap anggonku 
padha nyebar pangandika, lan bisa 
nyaritakaké bab kekerané Kristus, kang 
njalari anggonku kinunjara. 

“Sarana mangkono iku aku bisa 
nerangaké bab mau ing samesthiné. 

“Tumindaka kanthi sakèhing 
kawicaksanan tumrap wong njaba, 
sarta padha nggemèênana waktu. 

#Tetembunganmu sing tansah kebak 
katresnan, aja cemplang, satemah kowé 
sumurup, kepriyé anggonmu bakal 
padha mangsuli pitakoné saben wong. 

Sakèhé kabar bab kaananku bakal 
dikandhakaké marang kowé kabèh 
déning Tikhikus, sadulur kita kang 


KOLOSE 4.8 -— 12 15 


kinasih, abdi kang setya lan kanca 
tunggal paladosan ana ing Gusti, 

#kang dakkongkon nemoni kowé 
supaya kowé nyumurupi kaananku 
kabèh lan supaya nglipur atimu. 

Lakuné dikanthèni Onésimus, sadulur 
kita kang setya lan kinasih, wong 
saka ing antaramu, iku bakal padha 
nyaritakaké marang kowé samubarang 
kabèh kang kelakon ana ing kéné. 

l0sSalam marang kowé saka 
Aristarkhus, kancaku kinunjara, 
lan saka Markus keponakané Barnabas -- 
tumrap wong iku kowé rak wis diweling 
-- yên nekani kowé tampanana. 

ll Lan salam saka Yésus kang apeparab 
Yustus. Saka antarané para wong 
tetakan, iya mung wong telu iku kancaku 
tunggal-gawé kagem Kratoné Allah; iku 
padha ndadèkaké lipuring atiku. 

12 Salam kanggo kowé saka Épafras, 
kang asalé saka ing antaramu, iku 
abdiné Kristus Yésus, kang tansah 
ngganter anggoné ndongakaké kowé, 
supaya kowé tetep tanggon, kayadéné 
wong-wong kang diwasa lan kang yakin 
temenan marang apa kang dadi karsané 
Allah. 


KOLOSE 4.13 - 18 16 


13 Mungguh EÉpafras iku aku bisa awèh 
paseksi, bab anggoné keraya-raya 
nyambut-gawé kanggo kowé lan para 
wong ing Laodikia lan ing Hiérapolis. 

l14Salam marang kowé saka Lukas, 
dhokter kang kinasih lan saka Dêémas. 

1> Salamku marang para Sadulur 
tunggal pracaya ing Laodikia; uga 
marang Nimfa lan pasamuwan kang ana 
ing Omahé. 

l6Sarta manèh samangsa layang iki 
wis diwacakaké ana ing antaramu, 
udinen supaya diwacakaké uga ana ing 
pasamuwan Laodikia, lan layang kang 
marang Laodikia supaya uga diwacakaké 
ana ing ngarepmu. 

1 Lan Arkhipus kandhanana mangkéné: 
Poma gatèkna, kawajiban lelados, kang 
wis koktampani ing Gusti iku tetepana 
kalawan samesthiné. 

18 Salam saka aku Paulus. Salam iki 
daktulis nganggo tanganku dhéwé. 
Elinga yèn aku diblenggu. Sih-rahmat 
nunggila ing kowé. 


1 Tesalonika 


1Saka Paulus, Silwanus lan Timotius 

marang pasamuwané wong-wong 
ing Tésalonika, kang ana ing Allah Sang 
Rama lan ana ing Gusti Yésus Kristus. 
Sih-rahmat lan tentrem-rahayu anaa ing 
kowé kabèh. 

2ZAku tansah padha saos sokur marang 
Allah marga saka kowé kabèh sarta 
ngélingi kowé ana ing pandongaku. 

3Sabab aku tansah padha éling marang 
pagawéaning pracayamu, pambudi- 
dayaning katresnanmu sarta anteping 
pangarep-arepmu marang Gusti kita 
Yésus Kristus ana ing ngarsané Allah lan 
Rama kita. 

“Sarta aku padha sumurup, hé para 
Sadulur kang kinasihan déning Allah, 
yèn Panjenengané wis milih kowé kabèh. 

Awit Injil kang kita wartakaké iku, 
mungguhing kowé kabèh iku ora mung 
lantaran tembung-tembung baé, nanging 
uga kalawan daya-kakuwataning Roh 
Suci sarta kalawan katamtuan kang 
mantep. Pancèn kowé padha sumurup, 


1 TESALONIKA 1.6— 10 2 


kepriyé anggonku padha makarya ana 
ing antaramu marga saka kowé kabèh. 

Lan kowé wus padha nulad aku sarta 
nulad Gusti; sajroning kasangsaran 
kang banget, kowé wus padha nampani 
pangandika iku kalawan bungah marga 
saka pakaryané Roh Suci, 

7 satemah kowé padha dadi tuladha 
tumrap wong kabèh kang pracaya ing 
tlatah Makédonia lan Akhaya. 

SAmarga saka ing antaramu 
pangandikané Gusti ngumandhang 
ora mung ana ing Makédonia lan ing 
Akhaya baé, nanging ana ing sakèhing 
panggonan wis kawentar kabar bab 
pracayamu marang Allah, mulané aku 
wis ora susah ngandhakaké apa-apa bab 
iku. 

2Sabab wong-wong iku dhéwé kang 
wis padha nyritakaké bab aku sakanca, 
kepriyé anggonmu padha ngrengkuh aku 
kabèh, sarta anggonmu padha ninggal 
brahala-brahala banjur mratobat marang 
Allah tuwin leladi marang Panjenengané 
kang gesang lan sejati, 

l0 sarta kanggo nganti-anti rawuhé 
Sang Putra saka ing swarga, kang wis 
kawungokaké saka antarané wong mati, 


1 TESALONIKA 2.1-5 3 


yaiku Yésus, kang ngluwari kita saka ing 
bebendu kang bakal kelakon. 
Kowé dhéwé iya wis padha 
sumurup, para Sadulur, yèn 
anggonku padha teka ana ing antaramu 
iku ora nglaha. 

2Sanadyan sadurungé, kaya kang 
wis padha koksumurupi, aku padha 
kaaniaya lan kagawé wirang ana ing 
Filipi, éwadéné marga saka pitulungané 
Allah kita, aku padha olèh kekendelan 
kanggo martakaké Injiling Allah marang 
kowé kabèh ana ing pambudidaya kang 
abot. 

SAmarga pituturku iku pinangkané ora 
saka panasaran utawa saka kekarepan 
kang ora murni sarta ora kaworan 
kaculikan. 

4Kosok-baliné, amarga Allah wis 
manggalih, yèn aku kabèh pantes 
kapitayanan Injil, mulané aku padha 
rembugan iku ora murih senenging 
manungsa, nanging supaya ndadèkaké 
keparenging panggalihé Allah, kang 
ndadar ati kita. 

“Awit kaya kang padha koksumurupi, 
aku padha ora tau migunakaké tembung 

manis, utawa nganggo budi-srakah kang 
siningidaké - iku Allah kang neksèni. 

@Samono uga aku padha ora tau golèk 
pangalem saka manungsa, dadia saka 
kowé utawa saka wong-wong liya, 
sanadyan aku padha bisa tumindak 
mangkono, amarga padha dadi rasulé 
Kristus. 

“Nanging kalawan sumanak anggonku 
ana ing tengahmu, kaya patrapé biyung 
anggoné momong lan ngopèni anaké. 

#Kaya mangkono anggonku padha 
nélakaké gedhéning katresnanku marang 
kowé kabèh, ora mung kalawan rila 
anggonku padha mènèhi Injiling Allah 
marang kowé, nanging uga uripku pisan, 
jalaran kowé kabèh padha daktresnani. 

2Amarga kowé isih padha kèlingan, 
para Sadulur, marang kangèlan lan 
rekasaku kabèh. Anggonku nyambut- 
gawé rina-wengi nalika nggelaraké 
Injiling Allah marang kowé, supaya aja 
nganti ngrêpoti sapa baé ing antaramu. 

l0 Kowé padha dadi seksi, samono uga 
Allah, bab anggonku padha tumindak 
kanthi salèh, adil lan tanpa cacad ana 
ing antaramu kang padha pracaya. 

ll Kowé padha sumurup, kepriyé 
anggonku wis mituturi kowé sarta 
nyantosaké atimu dhéwé-dhéwé, 
kayadéné bapa marang anak-anaké, 

12 sarta anggonku ngatag kalawan 
banget, supaya kowé kabèh padha urip 
laras karo karsané Allah, kang nimbali 
kowé marang Kratoné lan kamulyané. 

13 Awit saka iku aku iya tansah padha 
saos sokur marang Allah, amarga kowé 
padha nampani pangandikané Allah kang 
dakwartakaké iku, ora kaya pituturing 
manungsa, nanging -- lan iki pancèn 
sanyata mangkono -- iku sabdaning 
Allah, kang uga makarya ana ing kowé 
kang padha pracaya. 

14 Sabab kowé, para Sadulur, wis padha 
niru pasamuwan-pasamuwané Allah ing 
Yudéa, yaiku pasamuwan-pasamuwan 
ana ing Kristus Yésus, jalaran kowé uga 
wis padha nandhang sangsara marga 
saka panggawéné wong-wong kang 
tunggal bangsa karo kowé, padha kaya 
kang sinandang déning pasamuwan ing 
Yudéa kono, marga saka panggawéné 
wong-wong Yahudi. 

1> Malah wong-wong Yahudi mau wis 
nyédani Gusti Yésus lan para nabi 

apadéné wis nganiaya aku kabèh. Apa 
kang dadi keparenging Allah ora padha 
dipreduli sarta wong kabèh padha 
dimungsuhi. 

16 Awit arep padha ngalang-alangi 
anggonku padha martakaké pangandika 
marang bangsa-bangsa liya murih 
karahayoné. Dadiné padha tansah 
ngundhaki dosané sakatogé, lan 
wekasané padha ketaman paukuman. 

1 Nanging aku kabèh, para Sadulur, 
kang sawatara mangsa pisah karo kowé, 
adoh ing pandulu, nanging ora adoh 
ing ati, temen-temen kalawan kangen 
banget wis mbudi-daya bisané ketemu 
adu-arep karo kowé. 

18 Amarga niyatku kabèh arep nemoni 
kowé, -- aku, Paulus, malah ora mung 
sapisan baé -- nanging aku padha 
kapalangan déning Iblis. 

19 Sabab sapa ta kang dadi pangarep- 
arepku utawa kabungahanku utawa 
makutha kaunggulanku kabèh ana ing 
ngarsané Yésus, Gusti kita, mbésuk ing 
dina rawuhé menawa dudu kowé? 

20 Sanyata, kowé iku kang dadi 
kamulyan lan kabungahanku kabèh. 

1 Sarèhné aku wis padha ora betah 
ngampet kangenku, mulané aku 
padha sarujuk yèn aku dhéwé kêri ana 

ing Aténa, 

2banjur padha kongkonan Timotius, 
sadulur kita tunggal pracaya lan kanca 
tunggal pakaryané Allah bab martakaké 
Injilé Kristus, supaya nyantosakaké 
atimu lan mituturi kowé kabèh bab 
pracayamu, 

3murih aja ana wong kang goyah 
pracayané marga saka kasusahan- 
kasusahan iki. Kowé dhéwé padha 
sumurup, yèn kita iki padha kagadhang 
mangkono. 

tAmarga, uga nalika aku isih padha 
ana ing antaramu, kowé wis padha 
dakkandhani, menawa kita bakal padha 
ngalami panguya-uya. Lan kaya kang 
wis padha koksumurupi, iku mau wis 
kelakon. 

“Iya iku sababé, nalika wis ora betah 
manèh, aku nuli kongkonan Timotius, 
supaya aku sumurup bab pracayamu, 
jalaran aku kuwatir, menawa kowé wis 
padha kacoba déning si panggodha sarta 
menawa pambudi-dayaku kabèh dadi 
tanpa guna. 

@Nanging saiki, bareng Timotius 
wis bali saka panggonanmu kalawan 
nggawa kabar kang mbungahaké 
bab pracayamu lan katresnanmu, 
apadéné bab anggonmu padha tansah 
ngéêling-éling apa kang becik ing ngatasé 
aku kabèh lan bab anggonmu kepéngin 
ketemu karo aku kabèh, kayadéné 
anggonku kabèh uga padha kepéngin 
ketemu karo kowé, 

” mulané, para Sadulur, ana ing 
sajroning panganiyaya lan sangsara, 
aku padha kalipur marga saka kowé lan 
marga saka pracayamu. 

#GSaiki aku padha krasa urip manèh, 
anggeré kowé padha tetep-mantep ana 
ing Gusti. 

2Amarga apa ta kang padha kena 
daksaosaké marang Allah minangka 
panuwun sokur tumrap sakèhing 
kabungahan kang wis padha daktampani 
marga saka kowé kabèh ana ing 
ngarsané Allah kita? 

10 Rina-wengi aku padha ndedonga 
kanthi adreng, supaya bisa ketemu 
adu-arep karo kowé lan nyampurnakaké 
kakuranganing pracayamu. 

1! Muga-muga Panjenengané, Allah lan 
Rama kita, sarta Yésus, Gusti kita, karsa 
paring wewengan marang aku kabèh, 
supaya padha bisa ketemu kowé. 

12 Muga Gusti karsa ndadèkaké saya 
wuwuh lan lubèring katresnanmu 
marang padha sadulur lan marang wong 
kabèh, padha kaya anggonku iya padha 
nresnani kowé. 

13Muga Panjenengané karsa 
nyantosakaké atimu, supaya tanpa 
cacad lan suci ana ing ngarsané Allah 
lan Rama kita, samangsa rawuhé Yésus, 
Gusti kita, ginarebeg sakèhing para suci 
kagungané. 

4 1 Wasana, para Sadulur, panjaluk lan 

pituturku kabèh marang kowé ana 
ing patunggilané Gusti Yésus: Kowé wis 
padha krungu saka aku, kepriyé kuduné 
lakumu supaya ndadèkaké keparenging 
Allah. Bab iku pancèn wis padha 
koktindakaké, éwasamono prayogané 
kowé saya tumemena anggonmu padha 
tumindak mangkono. 

2Kowé uga wis padha ngerti marang 
pituduh-pituduh kang wis padha 
dakwènèhaké marang kowé awit saka 
asmané Gusti Yésus. 

SAmarga kang dadi karsané Allah iku: 
kasucènmu, yaiku supaya kowé padha 
nyingkiri laku-cabul, 

“supaya wong panunggalanmu ngepèk 
wong wadon siji dadi somahé dhéwé 
sarta urip ing sajroning kasucèn lan 
kasusilan, 

sora amarga saka derenging hawa- 
napsu, kayadéné tumindaking wong 
kang padha ora wanuh marang Allah, 

Sapamanèh wong aja gawé pitunané 
utawa ngapusi saduluré tunggal pracaya. 
Amarga Gusti kang bakal malesaké 
iku kabèh, kaya kang wis tau padha 
dakkandhakaké lan daktandhesaké 
marang kowé. 

Allah anggoné nimbali kita iku ora 
supaya laku-najis, nanging supaya 
nindakaké apa kang suci. 

#Mulané sapa baé kang nampik bab 
iki, iku ora nampik manungsa, nanging 
nampik marang Allah kang uga wis 
maringaké Rohé kang suci marang kowé 
kabèh. 

2Bab katresnaning pasaduluran ora 
prelu daktulis marang kowé, awit 
kowé dhéwé wus padha ngulinakaké 
tresna-tinresnan saka Allah. 

l0Bab iku uga padha koktindakaké 
marang sadulur tunggal pracaya kabèh 
ing saindenging Makédonia. Ewadéné, 
para Sadulur, aku padha pitutur 
marang kowé, supaya kowé padha 
luwih mempeng anggonmu nindakaké 
mangkono. 

11 Apadéné anggepen sawijining 
pakurmatan menawa bisa urip tentrem, 
bisa ngurus prakara-prakarané dhéwé, 
sarta bisa nyambut-gawé kalawan 
tanganmu, kaya kang wis tau padha 
dakwelingaké marang kowé, 

12 satemah uripmu dadi wong-wong 
sopan ing ngarepé wong njaba sarta ora 
gumantung marang wong-wong mau. 

13 Sabanjuré, para Sadulur, karepku 
kowé aja nganti padha ora mangerti bab 
para wong kang wus mati, supaya kowé 
aja padha sedhih kaya wong-wong liya 
kang ora duwé pangarep-arep. 

It Amarga yèn kita pracaya, menawa 
Yésus wus séda lan wus kawungokaké, 
kita uga pracaya, menawa lantaran 
Yésus, Allah bakal ngempalaké wong- 
wong kang wis mati mau bareng karo 
Panjenengané. 

15 Bab iku padha dakkandhakaké 
marang kowé sarana pangandikané 
Gusti: Kita kang isih urip, kang isih kari 
nganti tumeka rawuhé Gusti, babar 
pisan ora bakal ndhisiki kang wis padha 
mati. 

16 Sabab sawusé ana tengara, yaiku 
samangsa panggedhéné malaékat 
nyuwanten sora, sarta kalasangkaning 
Allah kaunêkaké, Gusti piyambak bakal 
tumedhak saka swarga, lan wong-wong 
kang mati ana ing Kristus bakal padha 
tangi dhisik. 

17 Sawusé iku, kita kang isih urip, kang 
isih kari, bakal padha kapulung bareng 
karo wong-wong mau ana ing méga, 
methukaké Gusti menyang awang- 
awang. Mangkono kita bakal bebarengan 
karo Gusti ing salawas-lawasé. 

18 Mulané kowé padha lipur-linipura 
sarana tembung-tembung iki. 

I Nanging para Sadulur, mungguh 
5 mangsa lan waktuné ora prelu ditulis 
kanggo kowé, 

Zamarga kowé dhéwé wis padha 
sumurup kalawan cetha, yèn dinané 
Gusti iku tekané kaya maling ing wayah 
bengi. 

sMenawa wong-wong padha kandha: 
Kabèh tentrem lan ora ana bebaya -- 
mangka dumadakan wong-wong padha 
katempuh ing bilai, kayadéné wong 
wadon ngandheg dhadhakan nglarani -- 
mesthi bakal padha ora bisa ngoncati. 

“Nanging kowé, para Sadulur, kowé 
padha ora urip ana ing pepeteng, nganti 
kowé padha keblejog ing dina iku kang 
tekané kaya maling, 

“amarga wong kabèh iku padha dadi 
anaking pepadhang lan anaking raina. 
Kita iku dudu wong-wonging wengi 
utawa wong-wonging pepeteng. 

S Awit saka iku prayogané kita aja 
padha turu kaya wong-wong liyané, 
nanging padha tangia lan siyaga. 

7 Jalaran wong kang padha turu, iku 
turuné ing wayah bengi, lan kang padha 
mendem, iku anggoné mendem ing 
wayah bendgi. 

#Nanging kita iki wong-wonging raina, 
mulané kita padha diwaspada, kudu 
ngrasuk keréning pracaya lan katresnan 
sarta tetopong pangarep-areping 
karahayon. 

Awit Allah ora netepaké kita supaya 
nampa deduka, nanging supaya olèh 

karahayon marga déning Yésus Kristus, 
Gusti kita, 

l0 kang wis séda kanggo kita, supaya 
kita, dadia siyaga, dadia turu, padha urip 
bareng karo Panjenengané. 

11 Mulané kowé padha éling-ingélingna 
lan bangun-binanguna, kayadéné kang 
pancèn padha koklakoni. 

12 Panjalukku marang kowé kabèh, para 
Sadulur, padha urmatana wong-wong 
kang mempeng ing gawé ana ing 
antaramu, kang nuntun kowé ana ing 
Gusti lan kang awèh pepéling marang 
kowé, 

13lan supaya padha kokajèni kang 
banget kalawan katresnan marga saka 
pagawéané. Tansah padha uripa kanthi 
rukun ana ing antaramu. 

14Aku uga padha awèh pitutur marang 
kowé, para Sadulur, wong kang uripé 
padha ora tumata, perdinen; wong kang 
padha cilik atiné, bombongen; wong 
kang padha ringkih, bélanana; disabar 
marang wong kabèh. 

1> Padha gatèkna, supaya aja ana wong 
kang males ala marang wong kang gawé 
piala, nanging tansah padha ngudia 

marang kang becik, marang pepadhamu 
lan marang wong kabèh. 

l6 Tansah padha bungaha. 

1 Aja kendhat anggonmu ndedonga. 

18 Padha ngunjukna panuwun ing 
sabarang prakara, awit iku kang 
dikarsakaké déning Allah ana ing Kristus 
Yésus tumrap kowé. 

19 Aja nyirep Roh, 

20 Jan aja ngrèmèhaké pamedhar 
wangsit. 

21Titinen samubarang kabèh, lan 
ugemana kang becik. 

22 Padha ngedohana sarupaning piala. 

23 Muga Allah kang kagungan 
tentrem-rahayu iku nucèkaké kowé ing 
sasampurnané lan muga roh, jiwa lan 
badanmu kareksa kanthi tanpa cacad 
nalika rawuhé Yésus Kristus, Gusti kita. 

24 Panjenengané kang nimbali kowé 
iku setya, Panjenengané uga bakal 
minangkani. 

2> Para Sadulur, aku kabèh padha 
dongakna. 

26 Salamku kabèh marang para Sadulur 
tunggal pracaya kalawan pangambung 
kang suci. 

27 Demi asmané Gusti panjalukku 
kanthi banget marang kowé, supaya 
layang iki kawacakaké marang sadulur 
tunggal pracaya kabèh. 

28 Sih-rahmaté Yésus Kristus, Gusti 
kita, nunggila ing kowé kabèh. 


2 Tesalonika 


1Saka Paulus, Silwanus lan Timotius, 

marang pasamuwané wong-wong ing 
Tésalonika ana ing Allah Rama kita lan 
ing Gusti Yésus Kristus. 

2Sih-rahmat lan tentrem-rahayu saka 
Allah, Rama kita, lan saka Gusti Yésus 
Kristus anaa ing kowé kabèh. 

3Para Sadulur, Aku kabèh padha 
kuwajiban tansah saos sokur marang 
Allah marga saka kowé kabèh. 

Lan pancèn patuté mangkono, awit 
pracayamu sangsaya mundhak-mundhak 
lan anggonmu padha tresna-tinresnan 
sangsaya banget, 

“satemah ana ing pasamuwan- 
pasamuwané Allah aku dhéwé bombong 
atiku tumrap kowé amarga anggonmu 
padha tatag sarta pracaya ana ing 
sajroning sakèhé panganiaya lan 
panindhes kang padha kokalami. 

“Iku dadi tandha-bukti mungguh 
pangadilané Allah kang adil, kang 
mratélakaké yèn kowé kabèh iku pantes 
dadi warganing Kratoné Allah, kowé 

kang saiki padha nandhang sangsara 
amarga Kraton iku. 

#9 Jalaran pancèn adil kagem Allah 
malesaké panindhes marang wong-wong 
kang padha nindhes kowé kabèh, 

”sarta murih leganing atimu kang 
padha ditindhes, lan uga kanggo aku 
kabèh, samangsa Gusti Yésus bakal 
ngatingal saka swarga ginarebeg para 
malaékaté kang gedhé pangwasané, ing 
sajroning geni kang murub ngalad-alad, 

Slan nandukaké piwales marang wong- 
wong kang padha ora gelem wanuh 
marang Allah sarta ora mbangun-turut 
marang Injilé Yésus, Gusti kita. 

Wong-wong iku bakal padha nampa 
paukuman kang gawé rusak ing 
salawas-lawasé, diedohaké saka ing 
ngarsané Gusti lan saka ing kamulyaning 
pangwaosé, 

l0 samangsa Panjenengané rawuh ing 
dina iku, supaya kaluhuraké ana ing 
antarané para suci kagungané, sarta 
supaya dadi pangéram-êramé wong 
kabèh kang pracaya, awit paseksi kang 
wis padha daklairaké marang kowé 
kabèh iku wis padha kokpracaya. 

Il Awit saka iku, aku kabèh tansah 
padha ndedonga uga kanggo kowé 
kabèh, supaya Allah kita nganggep kowé 
padha sembada tumrap timbalané lan 
kalawan pangwaosé nyampurnakaké 
sakèhing pepêénginanmu tumindak 
becik sarta nyampurnakaké sakèhé 
pakaryaning pracayamu, 

12 satemah asmané Yésus, Gusti kita, 
kaluhuraké ana ing kowé kabèh lan kowé 
kabèh ana ing Panjenengané, miturut 
sih-rahmating Allah kita lan Gusti Yésus 
Kristus. 

2 1 Bab rawuhé Gusti kita Yésus Kristus 
lan anggon kita bakal katunggilaké 
kalawan Panjenengané, panjalukku 
kabèh marang kowé, para Sadulur, 
2supaya kowé aja padha gampang 
bingung lan sumelang, marga saka 
wangsiting roh utawa marga saka 
pakabaran utawa marga saka layang 
kang diakokaké saka aku kabèh, 
kaya-kaya dinané Gusti wis kelakon. 
3Kowé aja nganti padha disasaraké 
nganggo patrap kepriyé baé! Awitdéné 
sadurungé dina iku kelakon mesthi 
didhisiki anané pamurtad lan kababaré 

manungsa duraka, kang kudu 
kasirnakaké, 

#yaiku tukang-nglawan kang ngunggul- 
unggulaké awaké dhéwé ngluwihi 
sakèhé kang disebut utawa disembah 
kayadéné Allah, nganti wani lungguh ing 
Padaleman Suci sarta ngaku Allah. 

“Apa kowé ora padha éling yèn bab iku 
wis kerep dakkandhakaké marang kowé, 
nalika aku isih ana ing satengahmu? 

@Déné saiki kowé padha sumurup apa 
kang nyandhet tekané, satemah lagi 
bakal jumedhul ing waktu kang wis 
katemtokaké. 

Amarga kanthi patrap sesidheman, 
duraka iku wiwit tumindak, nanging saiki 
isih ana kang nyandhet. Menawa kang 
saiki nyandhet wis kasingkiraké, 

Sing waktu iku manungsa duraka lagi 
arep muncul, nanging Gusti Yésus nuli 
bakal numpes kalawan napasing tutuké 
lan samangsa rawuh, bakal nyirnakaké 
sarana ngatingalé. 

Tekané manungsa duraka iku marga 
saka panggawéné Iblis lan bakal 
dikanthèni kasektèn warna-warna 
sarta pratandha-pratandha apadéné 
mukjijat-mukjijat palsu; 

10 kalawan réka-daya ala rupa-rupa 
tumrap wong-wong kang bakal nemu 
karusakan, jalaran padha ora nampani 
sarta nresnani kayektèn kang ndadèkaké 
karahayoné. 

1l1ya iku sababé Allah anggoné 
ndhatengaké panasaran marang wong- 
wong iku, kang njalari padha pracaya 
marang kang goroh, 

12 supaya wong kabèh kang padha ora 
pracaya marang kayektèn, kaukum lan 
seneng marang piala. 

13 Nanging para Sadulur, aku kudu 
padha tansah saos sokur marang Allah 
marga saka kowé kabèh, kang dikasihi 
déning Gusti, amarga Allah wiwit wiwitan 
mula wus milih kowé kabèh supaya 
dislametaké ana ing sajroning Roh, kang 
nucèkaké kowé lan ana ing sajroning 
kayektèn kang padha kokpracaya. 

l14Tumrap kang mangkono iku 
Panjenengané wis nimbali kowé kabèh 
lantaran Injil, kang padha dakwartakaké, 
satemah kowé padha kepareng nampa 
kamulyané Yésus Kristus, Gusti kita. 

1> Mulané, kowé padha dibakuh lan 
padha ngantepana piwulang-piwulang 

kang wis padha koktampani saka aku 
kabèh, kanthi patrap lésan utawa tulisan. 

16 Anadéné Panjenengané, Gusti kita 
Yésus Kristus lan Allah, Rama kita, kang 
sajroning sih-rahmaté wis ngasihi kita 
sarta kang wis ngganjar panglipur kang 

1 muga karsa paring panglipur lan 
nyantosakaké atimu ing sadhéngah 
panggawé lan pitembungan kang becik. 

1 Sabanjuré, para Sadulur, padha 
ndedongaa kanggo aku kabèh, 
supaya pangandikané Gusti saya maju 

lan diluhuraké, kayadéné kang wis 
kelakon ana ing antaramu kabèh, 

2lan supaya aku padha uwal saka para 
wong kang padha gawé rerusuh lan 
para wong ala, sabab ora saben wong 
kaparingan pracaya. 

“Nanging Gusti iku setya-tuhu. 
Panjenengané bakal nyantosakaké atimu 
lan ngayomi kowé kabèh saka piala. 

“Anadéné aku kabèh padha pracaya 
ana ing Gusti, yèn apa kang wis padha 
dakpituturaké marang kowé kabèh, iku 
padha koklakoni lan bakal koklakoni. 

“Muga Gusti tansah ngeneraké atimu 
marang katresnané Allah lan marang 
kasetyané Kristus. 

@Nanging welingku marang kowé 
kabèh, para Sadulur, ana ing asmané 
Gusti Yésus Kristus, padha sumingkira 
saka saben sadulur tunggal pracaya 
kang ora nindakaké pagawéané lan kang 
ora manut marang piwulang kang wis 
padha koktampani saka aku kabèh. 

? Sabab kowé dhéwé padha sumurup, 
kepriyé anggonmu kudu padha nulad 
marang aku kabèh, amarga aku padha 
ora nglirwakaké pagawéan ana ing 
antaramu, 

Ssarta ora tau mangan rotining liyan 
kanthi lelahanan, nanging aku kabèh 
padha mbudi-daya lan nyambut-gawé 
rina-wengi kalawan rekasa, supaya aja 
dadi gawéné sapa baé ana ing antaramu. 

20Ora marga aku padha ora duwé hak 
ing bab iku, nanging marga aku kabèh 
bisaa dadi tuladha kanggo kowé kabèh, 
supaya padha kokanut. 

l0 Sabab, uga nalika aku padha ana 
ing satengahmu, aku padha awèh 
pepéling marang kowé kabèh: Yèn wong 
ora gelem nyambut-gawé, iku iya aja 
mangan. 

111ki padha dakkandhakaké amarga 
aku padha krungu, yèn ana wong ing 

antaramu kang uripé seneng kluyuran, 
ora nyambut-gawé, kejaba mung 
nindakaké bab-bab kang tanpa guna. 

12 Wong-wong kang kaya mangkono iku 
padha dakélingaké lan padha dakpituturi 
ing sajroning Gusti Yésus Kristus supaya 
padha tansah nindakaké pagawéané 
kanthi tentrem sarta kalawan mangkono 
padha mangana rejekiné dhéwé. 

13Lan kowé, para Sadulur, aja padha 
bosen nindakaké panggawé becik. 

14 Menawa ana wong kang ora gelem 
ngrungokaké apa kang dakkandhakaké 
ing layang iki, iku titènana lan aja 
sesrawungan karo wong iku, supaya dadi 
isin. 

1> Mung baé aja kokanggep mungsuh, 
nanging élingna kaya marang sadulur 
tunggal pracaya. 

lo Muga Panjenengané, iya Gustining 
tentrem-rahayu, tansah paring tentrem- 
rahayu marang kowé kabèh kanthi 
sadhéngah patrap. Gusti nunggila karo 
kowé kabèh. 

17 Salam saka aku, Paulus. Salam iki 
daktulis nganggo tanganku dhéwé. Iki 
minangka titikaning saben layangku: lya 
mangkéné iki tulisanku. 

18 Sih-rahmaté Yésus Kristus, Gusti 
kita, nunggila ing kowé kabèh. 


1 Timotius 


1Saka Paulus, rasulé Kristus Yésus 

manut dhawuhé Allah, Juruslamet 
kita, lan Kristus Yésus, pangarep-arep 
kita, 

2 marang Timotius, anakku kang 
sejati sajroning pracaya: Palimirma, 
sih-rahmat lan tentrem-rahayu saka 
Allah Sang Rama lan Kristus Yésus, Gusti 
kita anaa ing kowé. 

Nalika aku arep nerusaké lakuku 
menyang wilayah Makédonia, kowé wis 
dakwanti-wanti, supaya tetep ana ing 
Efesus lan mituturi wong-wong sawenèh, 
supaya aja mulangaké piwulang liya, 

“utawa dongèng lan sarasilah kang ora 
ana entèké, kang olèh-olèhané mung 
pangangen-angen, sarta dudu tatanan 
keslametan kang kaparingaké Allah 
sajroning pracaya. 

“Kang dituju ing pitutur iku, yaiku 
katresnan kang muncul saka ati kang 
suci, saka swaraning batin kang murni 
lan saka pracaya kang tulus-éklas. 

@Nanging ana wong kang nyimpang 
saka iku lan banjur kesasar ing omongan 
kang tanpa guna. 

Wong-wong iku arep padha dadi 
pamulanging angger-anggeré Torèt, 
mangka ora ngerti marang tembung- 
tembungé dhéwé sarta prakara-prakara 
baku kang diwulangaké kanthi mutlak. 

#Kita padha sumurup, yèn angger- 
anggering Torêt iku becik, menawa 
bener anggoné ngecakaké, 

2yaiku kanthi pangerti, yèn angger- 
anggering Torèt iku ora kanggo wong 
sampurna, nanging kanggo wong duraka 
lan murang-sarak, wong lamis lan wong 
dosa, kanggo wong kadonyan lan kang 
tanpa agama, kanggo kang matèni bapa 
lan biyungé, kanggo wong kang gawéné 
matèni, 

10 kanggo wong kang tumindak cabul 
lan laku-jina padha lanangé, kanggo 
wong kang gawéné nyulik, kanggo wong 
kang tukang ngapusi, kanggo wong kang 
dhemen sumpah palsu, lan sabanjuré 
samubarang kabèh kang cengkah karo 
piwulang kang bener, 

ll kang adhedhasar Injiling Allah 
kang luhur lan pinuji, kaya kang wis 
kapitayakaké marang aku. 

12 Aku saos sokur marang 
Panjenengané, kang nyantosakaké 
aku, yaiku Kristus Yésus, Gusti kita, 
amarga Panjenengané karsa nganggep 
aku setya, sarta mitayakaké bubuhan 
leladi iki marang aku, 

l3saku kang mauné tukang nyenyamah, 
nganiaya sarta kejem, nanging wus 
karentahan palimirma, awit iku kabèh 
daklakoni saka ora ngertiku sajroning 
ora pracaya. 

l14 Malah sih-rahmaté Gusti kita iku wis 
kaparingaké nganti lubèr marang aku 
kalawan pracaya lan katresnan sajroning 
Kristus Yésus. 

1> Tembung iki nyata lan pantes diugemi 
temenan, "Kristus rawuh ing donya prelu 
mitulungi rahayu marang wong dosa," 
lan antarané para wong dosa iku aku iki 
kang gedhé dhéwé dosané. 

lêNanging malah marga saka iku aku 
karentahan palimirma, supaya ana ing 
aku kang gedhé dhéwé dosané iki, Yésus 
Kristus nélakaké sakèhing kasabarané. 
Sarana mangkono, aku dadia tuladha 

tumrap wong kang bakal padha pracaya 
marang Panjenengané lan olèh urip 
langgeng. 

17 Pakurmatan lan kamulyan ing 
salawas-lawasé kasaosna marang 
Rajané sakèhing jaman, Allah kang 
langgeng, kang ora katingal lan kang 
asipat tunggall Amin. 

18 Kuwajiban iki dakpasrahaké marang 
kowé, anakku Timotius, cundhuk karo 
apa kang wus kaweca tumrap kowé, 
supaya marga pameca iku kowé ngudi 
marang pambudidaya kang utama 
kalawan pracaya sarta swaraning batin 
kang murni. 

19 Ana wong sawatara kang wus 
ngemohi swaraning batin kang murni 
iku, marga saka iku pracayané kandhas, 

20 kayata: Himénéus lan Alèksander, 
kang wus dakpasrahaké marang 
Iblis, supaya padha kapok anggoné 
nyenyamah. 

1Awit saka iku, kang dhisik dhéwé 

aku mituturi: Padha ngaturna 
panyuwun, pandonga safaat lan 
panuwun sokur tumrap ing wong kabèh, 
2tumrap para raja sarta tumrap 
sakèhing panggedhé, supaya urip kita 

bisa tentrem lan ayem ana ing sajroning 
sakèhé kamursidan lan kaurmatan. 

3Iya iku kang becik lan kang dadi 
keparenging Allah, Pamarta kita, 

“kang ngarsakaké, supaya wong kabèh 
padha kapitulungan rahayu lan padha 
olèh kawruh bab kang bener. 

“Amarga Allah iku asipat tunggal, 
samono uga Pantawis antarané Allah lan 
manungsa iya mung siji, yaiku Kristus 
Yésus kang jumeneng Manungsa, 

kang wis masrahaké sarirané 
minangka panebus kanggo wong 
kabèh: Iku paseksi ing waktu kang wis 
katemtokaké. 

7 Iya kanggo paseksi iku aku wus 
katetepaké dadi juru-warta lan rasul, -- 
kang dakkandhakaké iki bener, aku ora 
goroh -- lan dadi guruné wong-wong 
dudu Yahudi, sajroning pracaya lan apa 
kang bener. 

SAwit saka iku, aku kepéngin supaya 
ing sadhéngah papan wong lanang 
padha ndedonga kalawan ngulukaké 
tangan kang suci, aja nganggo nepsu 
utawa padudon. 

2 Mangkono uga wong wadon, padha 
manganggoa kang pantes, sopan lan 

prasaja, rambuté aja diklabang, aja 
manganggo mas-masan, mutiyara utawa 
sandhangan kang larang-larang, 

l0 nanging manganggoa sandhangan 
kang wujud panggawé becik, dikaya 
sapatuté wong wadon kang ngibadah. 

11 Wong wadon iku kuduné anteng 
lan nampani piwulang kalawan 
mbangun-turut. 

12Wong wadon ora dakwenangaké 
memulang sarta ora dakwenangaké 
ngwasani wong lanang, padha antenga 
baé. 

13 Awitdéné Adam kang katitahaké 
dhisik, banjur lagi Hawa. 

It Apamanèh dudu Adam kang kagodha, 
nanging wong wadon iku kang kagodha 
lan tumiba ing dosa. 

1> Nanging wong wadon bakal 
kapitulungan rahayu amarga saka 
anggoné duwé anak, anggeré ngantepi 
ing pracaya lan katresnan sarta kasucèn 
kalawan prasaja. 

Iki tembung kang bener, "Wong 
3 kang kepéngin nggayuh kalungguhan 
pamomonging pasamuwan, iku kepéngin 
nindakaké pagawéan kang adi." 

2 Mulané pamomonging pasamuwan iku 
kudu kang tanpa cacad, kang somahé 
siji, bisa ngendhalèni dhiri, wicaksana, 
sopan, seneng awèh pamondhokan, 
pinter memulang, 

Sora karem minum, ora gampang 
nepsu, sumanak, dhemen ngrukunaké, 
ora ngawula marang bandha, 

4dadi sesirahing brayat kang becik, 
kang diéringi lan diajèni déning 
anak-anaké. 

“Menawa wong ora bisa ngemudhèni 
brayaté dhéwé, kepriyé anggoné bisa 
ngurus pasamuwané Allah? 

Aja wong kang durung suwé anggoné 
mratobat, supaya aja dadi gumunggung 
lan kena paukuman kaya kang kelakon 
tumrap Iblis. 

“Apamanèh nduwènana jeneng kang 
becik ing sanjabaning pasamuwan, 
supaya aja kena ing panggugating wong 
lan tumiba ing kala-jireting Iblis. 

#Mangkono uga para Dhiaken iya 
kudu wong kang kajèn, kang ora 
mêéêncdla-méncdlé, ora karem anggur, ora 
srakah, 

nanging wong kang bisa nyimpen 
wewadining pracaya ing sajroné 
swaraning batin kang suci. 

l0OWong iku iya kudu ditliti dhisik, 
banjur lagi padha ditetepaké ing ayahan 
leladi iku, sawusé tetéla yèn tanpa 
cacad. 

1! Mangkono uga somahé kudu kang 
kajèn, kang ora dhemen mitenah, bisa 
ngendhalèni dhiri sarta kena dipracaya 
ing samubarang kabèh. 

12 Dhiaken iku kudu kang somahé siji 
sarta becik anggoné ngurus anak-anaké 
lan brayaté. 

13 Amarga wong-wong kang becik 
anggoné leladi iku olèh kalungguhan 
kang becik, satemah sajroning pracaya 
marang Kristus Yésus bisa awèh paseksi 
kalawan kendel. 

I14Kabèh iku daktulis marang kowé, 
sanadyan pangarep-arepku bisaa ênggal 
niliki kowé. 

15 Dadi, yèn ana kasèpku kowé bisa 
nyumurupi, kepriyé uripé wong kang 
dadi brayating Allah, yaiku pasamuwané 
Allah kang gesang, saka-pikukuh lan 
dhasaring kayektèn. 

l6 Satemené luhur wewadiné 
pangibadah kita iku, "Panjenengané 
kang wis ngatingal ngagem wujud 
manungsa wis kaleresaké marga déning 
Roh kang ngatingal marang para 
malaékat, kawartosaké ing antarané 
para bangsa; kang dipracaya ana 
ing jagat, sinengkakaké sajroning 
kamulyan." 

4 LAnanging ana pangandikané Roh 

kanthi cetha, yèn ing tembé bakal 
ana wong kang padha murtad banjur 
kèlu marang roh-roh panasaran lan 
piwulangé sétan-sétan 

2 marga saka pambujuking para tukang 
ngapusi, kang swaraning batiné nganggo 
ecaping sétan-sétan mau, 

Swong-wong iku nganakaké larangan 
jejodhoan, larangan mangan pangan 
kang dititahaké déning Allah, supaya 
dipangan kalawan saos sokur déning 
para wong kang pracaya lan kang wis 
wanuh marang kayektèn. 

tAwitdéné kabèh kang dititahaké 
déning Allah iku becik, lan siji baé ora 
ana kang haram, angger ditampani 
kanthi saos sokur, 

“amarga kabèh iku wis kasucèkaké 
déning pangandikané Allah lan déning 
pandonga. 

Sarana ngélingaké bab-bab iku 
marang sadulur-sadulur kita, kowé 
bakal dadi abdiné Kristus Yésus kang 
becik, kang kagulawenthah ing bab 
dhasar-dhasaring pracaya kita sarta 
ing bab piwulang kang becik kang wis 
kokanut nganti sapréné. 

“Nanging dohana dongèng-dongèng 
gugontuhoné wong nini-nini. 
Nggegulanga ing pangibadah. 

#Nggegulang kajasmanèn iku winates 
paédahé, nanging pangibadah iku 
maédahi tumrap samubarang kabèh, 
awit iku isi prajanji kanggo urip saiki lan 
ing tembé. 

2Tembung iki bener lan wajib ditampani 
kalawan temen-temen. 

l01ya iku sababé anggon kita padha 
rekasa lan mbudidaya kanthi ngetog 
kakuwatan, jalaran kita padha nduwèni 
pangarep-arep marang Allah kang 
gesang, kang dadi Pamartané wong 
kabèh, kususé para wong kang pracaya. 

111Iku kabèh wartakna lan wulangna. 

12Aja nganti ana wong kang 
ngrêmèhaké kowé, amarga kowé isih 
enom. Dadia tuladha tumrap para 
wong kang pracaya, ing bab tembung- 
tembungmu, tindak-tandukmu, 
katresnanmu, kasetyanmu tuwin ing 
kasucènmu. 

13 Sabanjuré, nganti satekaku tegena 
anggonmu macakaké pérangan- 
péranganing Kitab Suci, sarta anggonmu 
mbangun lan memulang. 

14Aja nglirwakaké anggonmu 
migunakaké kanugrahan kang ana ing 
kowé, kang wis kaparingaké marang 
kowé sarana pameca lan sarana 
tumpangan-tanganing parepatané para 
pinituwa. 

I>Kabèh iku mau gatèkna, uripa 
sajroning iku kabèh, supaya 
kemajuanmu tetéla marang wong 
kabèh. 

16 AwWasana awakmu dhéwé lan 
piwulangmu. Tegena anggonmu 
nindakaké iku kabèh, amarga sarana 
mangkono, kowé bakal mitulungi 
awakmu dhéwé lan wong kabèh kang 
padha ngrungokaké piwulangmu. 

5 Wong kang wis tuwa aja 
koksrengeni, nanging élingna 
kayadéné marang bapa. Wong nom- 
noman padha élingna kayadéné 
sadulurmu, 

2para wong wadon kang wis tuwa 
kayadéné ibu, para wong wadon kang 
isih enom kayadéné adhimu, kalawan ati 
kang resik. 

3Para randha kang tetep dadi randha 
lan uripé ijèn, iku padha ajênana. 
#Nanging randha kang duwé anak 
utawa putu, anak utawa putuné iku 
prayogané luwih dhisik padha sinau bekti 
marang kulawargané dhéwé lan males 
kabecikané wong-tuwané tuwin embahé, 
amarga iku kang dadi keparengé Allah. 

Déné randha kang tetep dadi randha, 
kang uripé mung ijèn, iku pangarep- 
arepé marang Allah lan tansah nenuwun 
sarta ndedonga rina-wengi. 

@Nanging randha kang uripé nguja 
kasenengan, iku wis mati sajroning urip. 

Sakèhé randha mau padha élingna 
bab-bab iki, supaya uripé tanpa cacad. 

#Déné menawa ana kang ora mikiraké 
sanak-saduluré, apamanèh brayaté, iku 

wis murtad lan luwih ala katimbang karo 
wong kang ora pracaya. 

Randha kang kadhaftar iku kang 
umuré ora kurang saka sewidak taun, 
kang mung omah-omah sapisan 

l0 jan kabuktèn anggoné wis nindakaké 
panggawé becik, kayata: Nggulawenthah 
anak, dhemen awèh pamondhokan, 
ngwisuhi sikilé para Sadulur tunggal 
pracaya, nulungi wong kang uripé 
kesrakat, cekaké kang tansah mrelokaké 
nindakaké sarupaning panggawé becik. 

11 Para randha kang luwih enom iku aja 
kokdhaftar, awit menawa kataman napsu 
birai kang njalari pisahé saka Kristus, 
banjur padha kepéngin omah-omah, 

12 satemah padha nyingkur kasetyané 
kang sekawit marang Panjenengané, 
iku padha nekakaké paukuman tumrap 
awaké dhêwaé. 

13 Sarta manèh, sarana mlebu-metu 
ing Omahé wong, padha kulina 
kesèd-kesèdan, malah ora mung 
kesèd-kesêdan baé, nanging iya seneng 
nyatur lan nyampuri urusané wong liya 
sarta ngandhak-ngandhakaké prakara 
kang ora patut. 

14 Awit saka iku karepku supaya 
randha-randha kang isih enom padha 
omah-omah manèh, padha duwé anak, 
nuntun brayaté sarta aja padha awèh 
dhadhakan marang mungsuh, kanggo 
ngala-ala jeneng kita. 

1> Amarga wis ana sawatara randha 
kang kesasar nuruti Iblis. 

l6 Menawa ana wong kang pracaya, 
lanang utawa wadon, kang ing brayaté 
ana randha-randhané, wong iku 
mbiyantua para randha mau, supaya 
padha ora dadi sesanggané pasamuwan. 
Sarana mangkono, pasamuwan bisa 
mitulungi randha kang uripé ijèn. 

17 Para pinituwa kang becik pangrèhé 
iku pantes diajèni tikel loro, luwih manèh 
kang kanthi tumemen anggoné khotbah 
lan memulang. 

18 Sabab ing Kitab Suci ana pangandika 
mangkéné, "Sapi kang lagi dianggo 
nggiling aja dibrangus," lan manèh, 
"Wong kang nyambut-gawé iku patut 
olêh pituwasé." 

19 Aja ngladèni pandakwa marang 
sawijining pinituwa, kajaba yèn ana 
seksiné loro utawa telu. 

2OWong-wong kang padha nglakoni 
dosa iku welèhna ing ngarepé wong 
kabèh, supaya wong-wong liyané uga 
padha wedi. 

21 Ana ing ngarsané Allah lan Kristus 
Yésus sarta para malaékat pepilihané, 
aku weling kalawan temen-temen 
marang kowé: Gatèkna pituduh iki tanpa 
sangga-runggi lan tumindakmu ing 
samubarang ditanpa pilih kasih. 

22 Aja kesusu numpangaké tangan 
marang wong lan aja nganti katut ing 
dosané wong liya. Jaganen resiking 
atimu dhéwé. 

23Aja mung ngombé banyu baé, 
nanging tambahana anggur sathithik, 
amarga wetengmu ringkih lan awakmu 
kerep lara. 

24 Dosané wong sawatara iku wis cetha 
banget, kaya-kaya ndhisiki wong-wong 
mau menyang pangadilan, nanging 
dosané wong sawatara manèh lagi cetha 
mbésuk. 

2> Samono uga panggawé becik iku 
ênggal kasumurupan, lan yèn ora 
mangkono, panggawé iku tetep ora 
tansah kaaling-alingan. 

I Wong kabèh kang nyangga 

momotan marga anggoné dadi 
batur, iku nganggepa bendarané wus 
sapantesé nampa sakèhing pakurmatan, 
supaya asmané Allah lan piwulang kita 
aja dicamah. 

2 Menawa bendarané mau wong 
pracaya, aja nganti dikurangi 
pakurmatané amarga padha tunggal- 
sadulur ana ing Kristus, nanging malah 
saya dibecik anggoné ngladèni, amarga 
bendara kang nampa wohing leladiné iku 
sadulur kang pracaya lan kinasih. (6:2b) 
Kabèh iki wulangna lan pituturna. 

sMenawa ana wong kang mulangaké 
piwulang liya lan ora miturut pangandika 
kang bener -- yaiku pangandikané Gusti 
kita Yésus Kristus -- lan kang ora miturut 
piwulang kang laras karo paugeraning 
kamursidan kita, 

“#wong iku kaya ngerti-ngertia, nanging 
sejatiné ora ngerti apa-apa. Penyakité 
yaiku golêk-golèk prakara lan waton 
sulaya, kang njalari drengki, padudon, 
pitenah, sangga-runggi, 

regejegan ing antarané wong-wong 
kang pikirané ora waras manèh lan kang 

wis kélangan kayektèn, kang ngira yèn 
iku dadi sumbering kauntungan. 

@Pancèn menawa kamursidan iku 
dikanthèni ati kang marem, iku 
ngolèhaké kauntungan gedhé. 

7 Sabab anggon kita teka ana ing donya 
ora kanthi nggawa apa-apa, lan kita uga 
ora bisa nggawa apa-apa, anggon kita 
ninggalaké donya mau. 

SAngger wis ana pangan lan sandhang, 
wis CUkup. 

2Nanging wong kang kepéngin sugih 
padha tumiba ing panggodha lan 
kena ing kala-jiret sarta pepênginan 
warna-warna kang kothong lan gawé 
cilaka, kang ngèremaké manungsa 
marang bilai tuwin karusakan. 

10 Awit oyoding sakèhing piala iku 
karem bandha, lan karana anggoné 
mburu dhuwit iku sawenèhing wong 
padha nyimpang saka pracaya sarta 
nyiksa awaké dhéwé sarana kasusahan 
warna-warna. 

1 Nanging kowé, hé, manungsaning 
Allah, ngedohana iku kabèh, ngaraha 
marang kaadilan, kamursidan, 
pangandel, katresnan, kasabaran lan 
budi sarèh. 

12 Nindakna tetandhingan kang becik 
ana ing gelangganging pangandel, 
nggayuha urip langgeng. lya tumrap 
kang kaya mangkono iku anggonmu 
katimbalan sarta nglairaké sahadat kang 
bener, sineksènan déning wong akèh. 

13Ana ing ngarsané Allah kang maringi 
urip marang samubarang lan ana ing 
ngarsané Kristus Yésus kang wis paring 
paseksi kang bener ing ngarepé Pontius 
Pilatus, aku ngatag marang kowé: 

14 pepakon iki tetepana ditanpa cacad 
lan tanpa luput, nganti tumekané 
titimangsa Gusti kita Yésus Kristus 
ngatingal, 

1> yaiku ing titimangsa kang bakal 
katemtokaké déning Pangwaos tunggal 
lan kang dadi sumbering karahayon, 
Rajané para raja sarta Gustiné para 
gusti. 

l61ya mung Panjenengané iku kang 
kalis ing pati, kang ngedhaton ana ing 
pepadhang, kang tan kena cinelakan. 
Ora ana wong siji baé kang tau weruh 
Panjenengané, jalaran pancèn ora 
bisa ndeleng Panjenengané. Kagem 
Panjenengané iku kaurmatan lan 
pangwaos kang langgeng! Amin. 

17 Para wong sugih ing donya iki padha 
élingna, supaya aja padha gumunggung 
lan aja padha duwé pangarep-arep 
marang samubarang kang ora tetep 
kaanané, kayata kasugihan, nanging 
ngarep-arepa marang Allah, kang 
maringi kita samubarang kanthi lubèr, 
supaya padha kita rasakaké. 

18pPadha élingna, supaya padha 
nglakoni panggawé becik, dadi sugih 
ing bab kabecikan, dhangan wèwèh lan 
ngedum-edum barang darbèké 

19 sarta sarana mangkono padha 
ngumpulaké bandha kanggo pawitan 
kang becik, supaya ing tembé, padha 
olèh urip kang sanyata. 

20Hé, Timotius, apa kang wis 
kapitayakaké marang kowé iku 
reksanen. Guneman kang ngayawara 
lan ora suci sarta padudon kang asalé 
saka apa kang dianggep kawruh, iku 
singkirana. 

21 Amarga ana wong sawatara kang 
mulangaké iku, lan sarana mangkono 
wis padha nyimpang saka pracayané. 
Sih-rahmat nunggila ing kowél 


2 Timotius 


1 1Saka Paulus, rasulé Kristus Yésus 
kang awit saka karsaning Allah, 
supaya martakaké prasetya bab urip ana 
ing sajroné Kristus Yésus, 

2 marang Timotius, anakku kang 
kinasih: Palimirma, sih-rahmat lan 
tentrem-rahayu saka Allah Sang Rama 
lan Kristus Yésus, Gusti kita, anaa ing 
kowé. 

SAku saos sokur marang Allah, kang 
dakladosi kalawan swaraning ati kang 
resik, kaya kang dilakoni déning para 
leluhurku. Sarta aku tansah ngélingi 
kowé sajroning panyuwunku rina-wengi. 

#4Menawa aku kélingan anggonmu 
nètêèsaké eluh, aku banjur kepéngin 
weruh kowé manèh, supaya atiku 
kapenuhan ing kabungahan. 

“Amarga aku kélingan marang 
pracayamu kang tulus-êéklas, yaiku 
pracaya kang wiwitané dumunung ana 
ing embahmu-putri Lois lan ibumu 
Eunike lan aku yakin iku iya dumunung 
ana ing kowé. 

Marga saka iku kowé dakélingaké 
supaya tetep gawé ngrembakané 
sih-peparingé Allah kang ana ing kowé 
sarana anggonmu wis katumpangan 
tanganku. 

Sabab Allah maringi kita dudu roh 
kang njalari jirih, nanging roh kang 
nuwuhaké kakuwatan, katresnan lan 
katertiban. 

#Mulané aja isin nglairaké paseksi 
bab Gusti kita sarta aja isin marga 
saka aku, kang dadi wong ukuman 
marga saka Panjenengané, nanging 
mèlua nandhang sangsara kanggo Injilé 
kalawan kakuwataning Allah. 

? Panjenengané kang milujengaké 
kita lan nimbali kita kalawan timbalan 
kang suci, ora adhedhasar panggawé 
kita, nanging adhedhasar karsa lan 
sih-rahmaté piyambak, kang wus 
kaparingaké marang kita ana ing Kristus 
Yésus sadurungé wiwitaning jaman. 

l0Lan saiki kawujudaké ana ing 
rawuhé Juru-wilujeng kita Yésus Kristus, 
kang lantaran Injil wus nyirnakaké 
pangwasaning pati sarta mbabaraké urip 
kang ora bisa rusak. 

11 1ya kanggo Injil iki aku wis katetepaké 
dadi juru-warta, dadi rasul lan dadi guru. 
121ya iku kang njalari kasangsaranku 
iki kabèh, nanging aku ora isin, sabab 

aku sumurup sapa kang dakpracaya 
sarta aku yakin yèn Panjenengané iku 
kwaos rumeksa marang apa kang wis 
dipitayakaké Panjenengané marang aku 
nganti tumeka dinané Gusti. 

13 Samubarang kang wis kokrungu 
saka aku, iku antepana, dadia tuladha 
piwulang kang bener sarta lakonana 
sajroning pracaya lan katresnan ana ing 
Kristus Yésus. 

14 Rajabrana kang éndah, kang wis 
dipitayakaké Panjenengané, déning Roh 
Suci, kang dedalem ana ing kita, iku 
reksanen. 

15 Kowé wis padha sumurup, menawa 
wong-wong ing tlatah Asia-Cilik iku 
padha nyingkur aku; kalebu Figelus lan 
Hérmogenèês. 

lo Muga Gusti karsa paring sih-rahmat 
marang Onésiforus sabrayat, kang wus 
bola-bali gawé senenging atiku. Wong 
iku ora isin niliki aku ana ing pakunjaran. 

1 Nalika ana ing Roma, wis ngudi 
nggolèki aku lan iya wis bisa nemoni 
aku. 

18 Muga Gusti karsa maringaké sih- 
rahmaté marang wong mau mbésuk ing 
dinané Gusti. Sapira anggoné leladi ana 
ing Efesus, kowé luwih ngerti katimbang 
aku. 

2 1 Mulané, hé anakku, disantosa 
marga saka sih-rahmat kang ana ing 
Kristus Yésus. 

2ZApa kang wis kokrungu saka aku 
kang sineksènan déning wong akèh, 
iku pitayakna marang wong-wong kang 
padha kena dipracaya, kang uga bisa 
memulang wong liya. 

sMèlua nandhang sangsara kayadéné 
prajurité Kristus Yésus kang utama. 

“Prajurit kang lagi perang iku ora 
mreduli marang prakara-prakara kang 
magepokan karo panguripané, supaya 
marga saka mangkono iku ndadèkaké 
senenging komandhané. 

“Wong kang mèlu tetandhingan 
iku anggoné bisa olèh makuthaning 
kamenangan mung menawa manut 
tatanan olah-raga. 

@Wong tani kang panyambut-gawéné 
kanthi rekasa iku kuduné kang wiwitan 
ngrasakaké wohing pagawéané. 

Apa kang dakkandhakaké iku gatèkna, 
amarga Gusti bakal paring pangerti bab 
samubarang marang kowé. 

#Elinga: Yésus Kristus, kang wus 
kawungokaké saka antarané wong mati, 
kang dadi tedhaké Daud, miturut Injil 
kang dakwartakaké. 

Iya marga saka martakaké Injil 
iku, aku nandhang sangsara, malah 
kablenggu kayadéné durjana, nanging 
pangandikané Allah ora bisa kablenggu. 

l0 Mulané, kalawan sabar aku nglakoni 
iku kabèh kanggo para pepilihané Allah, 
supaya wong-wong iku iya padha olèh 
karahayon ana ing Kristus Yésus kalawan 
kamulyan kang langgeng. 

11 Iki tembung kang bener, "Menawa 
kita ndhèrèk Panjenengané ana ing 
sédané, kita iya ndhèrèk Panjenengané 
ana ing wunguné. 

lê Menawa kita tegen, kita iya 
bakal ndhèrèk ngerèh bareng karo 
Panjenengané. Menawa kita nyélaki 
Panjenengané, kita iya bakal disêélaki 
Panjenengané. 

13 Menawa kita ora setya, Panjenengané 
tetep setya, awit Panjenengané ora bisa 
nyélaki sarirané piyambak." 

I14Wong-wong padha élingna lan 
pituturana ing bab iku kabèh kalawan 
temenan ana ing ngarsané Allah, supaya 
aja padha mbulet tembungé, amarga 
iku ora ana gunané babar pisan, malah 
ngisruhaké kang padha ngrungokaké. 

15 Udinen, supaya kowé pantes ana 
ing ngarsané Allah anggonmu dadi abdi 
kang ora usah isin, kang ngundhangaké 
pangandikaning kayektèn kalawan terus 
terang. 

lêNanging singkirana tetembungan 
kang ngayawara lan panyenyamah kang 
mung nambahi duraka. 

1 Tembungé wong-wong kang 
mangkono iku sumebar kaya lelara 
kangker. Himénéus lan Filétus iku 
panunggalané wong-wong iku, 

18 kang wis nyimpang saka kayektèn 
sarana anggoné mulangaké yèn 
patangèn kita wis kelakon, sarta marga 
saka iku banjur gawé rusaking pracayané 
wong sawatara. 

19 Nanging tetales kang dipasang déning 
Allah iku santosa lan nganggo tenger 

tulisan, surasané, "Gusti nguningani 
sapa kang dadi kagungané," lan "Saben 
wong kang nyebut asmané Pangéran iku 
supaya ninggal pialané." 

20Ing sajroning omah gedhé iku kang 
tinemu ora mung prabot emas lan 
pérak, nanging uga barang-barang 
kang kagawé saka kayu lan lemah; 
kang kawitan iku kapigunakaké kanggo 
kapreluan kang luhur, déné kang 
pungkasan iku kanggo kapreluan kang 
kurang luhur, 

21 Menawa wong nucèkaké awaké saka 
piala, iku bakal dadi praboting omah 
kang mulya, iku disucèkaké, dianggep 
pantes tumrap kang duwélan dicawisaké 
kanggo sadhêénggah pakaryan kang 
becik. 

22 Mulané ngedohana hawa-napsuné 
wong anom, ngudia kaadilan, kasetyan, 
katresnan lan tentrem-rahayu 
bebarengan karo wong-wong kang 
padha nyebut Pangéran kalawan ati kang 
tulus. 

23 Sakèhing prakara kang diothak-athik, 
kang tanpa budi lan kang ora pantes 
iku singkirana. Kowé sumurup, yèn 
prakara-prakara iku nuwuhaké dredah. 


2 TIMOTIUS 2,24-3.3 8 


24Mangka abdiné Gusti iku ora kena 
cecongkrahan, nanging kudu sumanak 
marang wong kabèh. Kudu bisa mulang, 
sabar, 

2> lan kalawan alus bisa nuntun 
wong kang seneng nglawan, sabab 
mbokmenawa Gusti maringi wewengan 
marang wong-wong mau bisa mratobat, 
sarta nuntun wong-wong mau nganti 
padha wanuh marang kayektèn; 

26jan sarana mangkono, banjur padha 
éling manèh, marga wis uwal saka 
kala-jireting Iblis, kang wis ngendhalèni 
wong-wong iku nindakna kekarepané. 

1 Sumurupa, yèn ing dina-dina 
pungkasan bakal ana mangsa kang 

rekasa. 

2Wong bakal padha mung mikir 
awaké dhéwé lan karem bandha. Bakal 
padha umuk lan gumunggung, bakal 
dadi tukang mitenah, bakal wani karo 
wong tuwa sarta ora ngerti ngaturaké 
panuwun, ora mreduli marang agama, 
Sora ngerti olah-tresna, ora gelem 
rukun, seneng ngala-ala wong, ora bisa 
ngendhalèni dhiri, galak, ora seneng 
kang becik, 

“seneng cidra, ora mulur nalaré, 
kumenthus, luwih seneng nuruti 
hawa-napsuné katimbang nurut marang 
Allah. 

“Anggoné padha nindakaké pangibadah 
mung cara lair baé, nanging sajatiné 
padha nyélaki sawabé, wong-wong iku 
dohanal 

Sabab ing antarané wong-wong 
iku ana kang padha nylimpet lumebu 
ing Omahé wong liya lan mbebujuk 
wong-wong wadon kang ringkih kang 
kabotan dosa sarta kawengku déning 
hawa-napsu rupa-rupa, 

kang sanadyan kepéngin tansah 
kawulang, nanging ora tau bisa sumurup 
marang kayektèn. 

#Padha kaya Yanès lan Yambrès 
anggoné padha nglawan Musa, 
mangkono uga wong-wong mau padha 
nglawan kayektèn. Pikirané bobrok lan 
pracayané ora sembada. 

Nanging wong-wong iku wis mesthi 
ora bakal luwih maju, amarga kayadéné 
Yanèês lan Yambrès, bodhoné iku bakal 
konangan déning wong kabèh. 

l0ONanging kowé wis nampa lan 
nindakaké piwulangku, caraku urip, 

panemuku, pracayaku, kasabaranku, 
katresnanku lan katemenanku. 

11 Kowé wis mèlu tampa panganiaya 
lan nandhang sangsara kaya kang 
wis dakrasakaké ing Antiokhia lan ing 
Ikonium sarta ing Listra. Sakèhing 
panganiaya iku daklakoni lan Gusti wis 
ngluwari aku saka iku kabèh. 

12 Pancèn saben wong kang nedya 
urip kalawan nindakaké pangibadah ing 
sajroné Kristus Yésus, iku bakal tampa 
panganiaya. 

13Déné wong ala lan culika iku alané 
bakal saya ndadra, padha nasaraké lan 
disasaraké. 

4 Nanging kowé ngantepana kayektèn 
kang wis koktampa lan kokyakini, 
kalawan tansah éling marang wong kang 
wis mulangaké iku marang kowé. 

1> Elinga uga, yèn wiwit cilik kowé wis 
wanuh Kitab Suci, kang bisa ngolêhaké 
kawicaksanan marang kowé lan nuntun 
kowé marang karahayon marga saka 
pracaya marang Kristus Yésus. 

l6 Sakèhing tulisan ing Kitab Suci iku 
kawangsitaké déning Allah lan migunani 
kanggo memulang, kanggo melèhaké 
kaluputan, kanggo mbangun kelakuan 

tuwin kanggo nggulawenthah wong 
sajroning kayektèn. 

17 Marga saka mangkono saben wong 
kagungané Allah iku disamektani kanggo 
nindakaké sakèhing panggawé becik. 
4 LAna ing ngarsané Allah lan Kristus 

Yésus kang bakal ngadili wong kang 
urip lan kang mati, aku pitutur marang 
kowé ing satemené, demi rawuhé sarta 
demi Kratoné. 

2Kowé nggelarna pangandika, 
samektaa ing waktu kang becik utawa 
kang ora becik, nuduhna apa kang 
salah, ngêlingna lan mituturana kalawan 
sakèhing kasabaran lan piwulang. 

SAmarga bakal tumeka ing waktuné, 
wong bakal ora bisa nampani manèh 
piwulang kang becik, nanging bakal 
padha ngumpulaké guru-guru kang 
dikarepaké kanggo maremaké 
pepénginaning kupingé. 

“#Bakal padha ngingeraké kupingé saka 
kayektèn lan ngrungokaké dongèng. 

“Nanging kowé, dibisa ngemudhèni 
awakmu ing sajroning samubarang 
kabèh, disabar sajroning nandhang 
sangsara, nindakna pagawéané juru- 

warta Injil, lan nglakonana kuwajibaning 
leladil 

#@Mungguh aku iki, getihku wis wiwit 
kaesokaké minangka pisungsung lan 
ajalku wis cedhak. 

Aku wis mungkasi tetandhingan kang 
utama, aku wis tekan garis wekasan, 
aku wis ngantepi ing pracaya. 

#Saiki aku wis cinawisan makuthaning 
kayektèn, kang bakal kaparingaké 
marang aku déning Gusti, Hakim kang 
adil, ing titi-mangsané; nanging ora 
mung kanggo aku baé, malah uga 
kanggo sakèhing wong kang padha 
cecengklungen marang rawuhé. 

2Udinen supaya kowé énggal bisa 
nemoni aku, 

l0Démas wis ninggal aku awit kepéncut 
marang donya iki, lan wis mangkat 
menyang Tésalonika. Krêèskès wis lunga 
menyang Galatia lan Titus menyang 
Dalmatia. 

11 Mung Lukas kang isih nunggal karo 
aku. Markus pethuken lan ajaken mréné, 
awit anggoné leladi migunani aku. 

"12 Tikhikus wis dakkongkon menyang 
Efesus. 

13yèn kowé mréné, jubah kang 
daktinggal ana ing Troas ing omahé 
Karpus iku cangkingen lan uga buku- 
bukuku, sing prelu dhéwé buku kang 
digawé saka walulang. 

14 Alèksander tukang tembaga iku, 
wis nindakaké piala akèh marang aku. 
Iku bakal diwales déning Gusti miturut 
panggawéné. 

15 Kowé uga sing waspada marang 
wong iku, awit banget anggoné nglawan 
piwulang kita. 

l6 Nalika aku ngaturaké panjawab ing 
pengadilanku kang kapisan, ora ana 
wong siji-sijia kang mbélani aku, kabèh 
padha ninggal aku -- bab iku muga aja 
ditempuhaké marang wong-wong mau -- 

1 nanging Gusti wis ngamping-ampingi 
aku lan nyantosakaké aku, supaya 
lantaran aku, Injil kaundhangaké wutuh 
lan sakèhing wong dudu Yahudi padha 
ngrungokaké! Sarana mangkono, aku 
luwar saka cangkemé singa. 

18 Gusti bakal ngluwari aku saka 
sarupaning panggawé ala. Panjenengané 
bakal milujengaké aku, nganti aku 
lumebu Kratoné ing swarga. Kaluhuran 

kagema Panjenengané ing salawas- 
lawasé! Amin. 

19 Salam marang Priska lan Akwila lan 
marang brayaté Onêésiforus. 

20 EFrastus kari ana ing Korintus lan 
Trofimus daktinggal lara ana ing Milétus. 

2l Udinen anggonmu mréné sadurungé 
mangsa bedhidhing. Salam saka Ebulus 
lan Pudès sarta Linus lan Klaudia 
apadéné saka sadulur kabèh. 

22Gusti mugi nunggil ing rohmu. 
Sih-rahmaté nunggila ing kowél 


Titus 


1 1Saka Paulus, abdining Allah 

lan rasulé Yésus Kristus, kanggo 
ngrumati pracayaning para pepilihané 
Allah sarta kawruh ing bab kayektèn, 
kaya kang kababar ing pangibadah kita, 

2 kadhasaran pangarep-arep marang 
urip langgeng kang sadurungé 
wiwitaning jaman wis kaprasetyakaké 
déning Allah kang ora cidra. 

3Ing waktu kang kinersakaké, 
Panjenengané wis medhar pangandika 
ana ing pangundhanging Injil, kang wis 
kapitayakaké marang aku cundhuk karo 
dhawuhing Allah, Pamarta kita. 

#Marang Titus, anakku kang satuhu 
awit saka tunggal pracaya: Sih-rahmat 
lan tentrem-rahayu saka Allah Sang 
Rama lan Kristus Yésus, Pamarta kita, 
anaa ing kowé. 

Kowé daktinggal ana ing Kréta, supaya 
mranata apa kang isih prelu ditata sarta 
supaya ngangkat pinituwa-pinituwa 
ana ing saben kutha, kaya kang wis 
dakwelingaké marang kowé, 

#yaiku para wong kang tanpa cacad, 
kang somahé siji, kang anak-anaké 
padha pracaya lan ora didakwa marga 
uripé ora pantes tuwin ora tumata. 

Amarga pamomonging pasamuwan 
iku dadi juru-pranatané padalemaning 
Allah, mulané kudu tanpa cacad, ora 
gumunggung, ora gampang nepsu, ora 
seneng endem-endeman, ora brangasan, 
ora srakah, 

#nanging seneng awèh pamondhokan, 
seneng marang kang becik, wicaksana, 
adil, salèh, bisa ngendhalèni dhiri 

2sarta ngantepi pitembungan kang 
bener, kang cundhuk karo piwulang kang 
sanyata, supaya bisa mituturi wong 
adhedhasar piwulang iku tuwin bisa 
ngyakinaké wong kang padha nglawan. 

l0 Amarga wis akèh wong kang uripé 
padha ora tumata, luwih manêh saka 
panunggalané wong kang ngugemi 
pranatan tetak; iku padha nasaraké 
wong nganggo tembung-tembung 
ngayawara. 

11 Wong-wong kang kaya mangkono 
iku kudu dibungkem, awit iku gawé 
kisruhing brayat akèh kalawan piwulangé 

kang ora patut, supaya olèh kauntungan 
kang nistha. 

12 Ana panunggalané wong-wong iku, 
yaiku nabiné dhéwé, iku tau kandha 
mangkéné, "Dhasar wong Kréta iku 
tukang goroh, kéwan galak lan wong 
dremba kang kesèd." 

13 Paseksi mangkono iku bener. Awit 
saka iku welèêhna kang banget, supaya 
pracayané dadi pulih, 

14sarta aja manèh-manèh nggatèkaké 
marang dongèng-dongèng Yahudi lan 
angger-anggering manungsa kang 
nyingkur kayektèn. 

1> Tumrap wong kang suci, samubarang 
kabèh iku resik, nanging tumrap wong 
kang najis lan kang ora pracaya, ora ana 
barang siji baé kang resik, awit pikirané 
lan osiking atiné najis. 

l6Wong-wong iku ngakuné padha 
wanuh marang Allah, nanging kalawan 
tingkah-lakuné, padha nyélaki 
Panjenengané. Padha njemberi lan 
murang sarak sarta ora bisa nindakaké 
samubarang kang becik. 

2 1 Nanging kowé, wartakna apa kang 
cundhuk karo piwulang kang satuhu. 


TITUS 2.2-8 4 


2 Para wong lanang kang wis tuwa 
supaya padha urip kajèn, prasaja, 
wicaksana sarta mantep ing pracaya, ing 
katresnan lan katemenan. 

3 Mangkono uga para wong wadon kang 
wis tuwa, iku padha mujudna anggoné 
dadi wong ngibadah, aja mitenah, aja 
karem ngombé anggur, nanging bisa 
memulang prakara-prakara kang becik, 

“4lan sarana mangkono bisa merdi 
wong-wong wadon kang isih enom, 
supaya padha tresna marang kang 
lanang tuwin marang anak-anaké, 

“urip kalawan wicaksana lan suci, 
sregep mranata balé-omahé, becik atiné 
sarta sumuyud marang kang lanang, 
supaya pangandikané Allah aja nganti 
dicecamah. 

#@Mangkono uga para wong nom- 
noman, padha pituturana, supaya padha 
bisa ngendhalèni awaké dhéwé ing 
sadhéngah prakara, 

7 lan kowé dhéwé dadia tuladha 
ing bab nindakaké panggawé becik. 
Anggonmu memulang dikalawan jujur 
sarta tumemen, 

#tetembunganmu disatuhu lan tanpa 
cacad, satemah wong kang nglawan 

padha dadi wirang, amarga ora ana 
prakara-prakara ora becik kang kena 
kanggo ngala-ala kita. 

Para abdi padha pituturana supaya 
sumuyud marang bendarané tumrap 
sadhéngah prakara, lan padha gawéa 
senenging atiné lan aja mbantah, 

l0aja clemer, nanging tansah nélakna 
anggonmu temen lan setya, supaya 
marga saka mangkono tumrap ing 
sadhéngah prakara, padha ngluhuraké 
piwulangé Allah, Pamarta kita. 

Il Awitdéné sih-rahmaté Allah kang 
nylametaké manungsa kabèh iku wis 
kababar. 

121Iku merdi marang kita, supaya 
kita ninggal pamblasar lan pepénginan 
kadonyan sarta supaya kita urip kalawan 
wicaksana, adil tuwin ngabekti ana ing 
donya samengko iki, 

13 kalawan nganti-anti kaleksananing 
pangarep-arep kita kang kalubèran 
berkah karahayon lan ngatingalaké 
kamulyaning Allah kang mahaagung 
sarta Pamarta kita Yésus Kristus, 

I4kang wis masrahaké sarirané 
kanggo kita, supaya ngluwari kita 
saka sakèhing piala sarta nucèkaké 


TITUS: 2; 15=3.4 


6 


kagem Panjenengané, umat kagungané 


piyambak, kang taberi ing panggawé 
becik. 

1> Iku mau kabèh kandhakna, wong- 
wong padha pituturana lan welèhna 
kalawan prabawamu ing sakatogé. Aja 
nganti ana wong kang ngrèmèhaké 
kowé. 

1 Wong-wong padha élingna, 

supaya padha sumuyud marang 
pamaréntah lan para kang ngasta 
pangwasa, mbangun-turuta sarta 
padha cumadhang marang sadhéngah 
panggawé becik. 

2Aja padha nyenyamah, aja padha 
regejegan, nanging padha disumanak 
lan dialus ing budi marang sadhéngah 
wong. 

SAmarga ing mauné urip kita iya 
padha tanpa budi: wangkal, nasar, 
kawengku ing hawa-napsu rupa-rupa 
lan kanikmatan kadonyan, urip ing 
sajroning piala lan drengki, rusuh, 
sengit-sinengitan. 

“Nanging bareng kamirahaning Allah, 
Pamarta kita, wis kababar, sarta 
katresnané marang manungsa, 

“ing waktu iku Panjenengané 
nylametaké kita, ora marga saka 
panggawé becik kang wis kita lakoni, 
nanging marga saka sih-rahmaté 
sarana padusan-lair-manèh lan marga 
kaanyaraké déning Roh Suci, 

kang wis kaparingaké marang kita 
déning Yésus Kristus, Pamarta kita, 

supaya kita, kang wis kabeneraké 
déning sih-rahmaté, padha wenang 
nampani urip langgeng, cundhuk karo 
pangarep-arep kita. 

8Iki tembung kang satuhu lan karepku 
supaya kowé kanthi yakin luwih 
ngantepaké, supaya wong-wong kang 
wis padha pracaya marang Allah, padha 
ngudi kanthi temen-temen nglakoni 
panggawé becik. Iku kang prayoga lan 
migunani tumrap manungsa. 

Nanging singkirana bebantahan 
kang ora teges, prakara sarasilah, 
apadéné padudon lan regejegan bab 
angger-anggering Torèt, amarga kabèh 
iku ora ana gunané sarta muspra. 

l0OWong kang njalari crah, menawa wis 
kokpituturi pisan, pindho, iku adohana. 


TITUS 3.11-15 8 


11 Kowé mangerti, yèn wong kang 
kaya mangkono iku nasar temenan lan 
ngukum awaké dhéwé kalawan dosané. 

12 Sawisé aku kongkonan Artémas 
utawa Tikhikus mréné nemoni kowé, 
udinen bisané kowé nemoni aku ana 
ing Nikopolis, awit wis dakniyati arep 
manggon ana ing kono sasuwéné 
mangsa bedhidhing iki. 

137Zénas ahli Torèt lan Apolos, padha 
tulungana sacukupé, supaya lakuné aja 
nganti kekurangan sawiji apa. 

14 Sarta wong-wong kita cikbèn padha 
sinau nglakoni pagawéan kang migunani, 
supaya bisa nyukupi kabutuhaning urip 
kang baku, amrih uripé aja nganti tanpa 
guna. 

1> Wong kabèh kang bebarengan karo 
aku padha kirim salam. Salamku marang 
wong-wong kang padha tresna marang 
aku kabèh sajroning pracaya. Sih-rahmat 
muga nunggila ing kowé kabèh! 


Filemon 


1 Saka Paulus, wong ukuman marga 

saka Kristus Yésus, lan saka Timotius 
sadulur kita tunggal pracaya marang 
Filêmon kang kinasih, kancaku tunggal 
gawé, 

2lan marang Apfia, sadulurku wadon 
tunggal pangandel, sarta marang 
Arkhipus, kanca kita sapagawéan, 
tuwin marang pasamuwan kang ana ing 
omahmu. 

3Sih-rahmat lan tentrem-rahayu saka 
Allah Rama kita lan saka Yésus Kristus, 
anaa ing kowé kabèh. 

“Aku saos sokur marang Allahku, 
samangsa aku ngêlingi kowé sajroné 
pandongaku, 

“sabab aku wis krungu bab 
katresnanmu marang para suci lan 
bab pracayamu marang Gusti Yésus. 

Lan aku ndongakaké, supaya 
anggonmu tunggal pracaya iku mèlu 
mbangun kawruh prakara-prakara kang 
utama ana ing antara kita kagem Kristus. 


FILEMON 1,.7- 14 2 


Saka katresnanmu, aku wis nampa 
kabungahan gedhé lan pambombong 
marga kowé wus nglipur atiné para suci, 
Sadulurkul 

#Marga saka iku, sanadyan ana 
sajroning patunggilané Kristus, aku bisa 
baé awèh préntah marang kowé bab apa 
kang wajib koklakoni, 

2éwasamono ngèlingi katresnanmu 
iku, luwih prayoga yèn aku duwé 
panjaluk marang kowé mangkéné: Aku 
Paulus kang wus tuwa, luwih-luwih saiki 
kinunjara marga saka Kristus Yésus, 

l0 duwé panjaluk marang kowé, bab 
anakku kang daktemu nalika aku ana 
ing sajroné pakunjaran, yaiku Onésimus. 

11 Biyèn, wong iku pancèn ora migunani 
marang kowé, nanging saiki maédahi 
banget marang kowé, samono uga 
marang aku. 

12Wong mau, kang dadi woding atiku, 
dak kongkon bali mèlu kowé. 

13 Sanyatané, mauné arep dakendheg 
ana ing pakunjaran, minangka sesulihmu 
ngladèni aku sajroné dikunjara marga 
saka Injil, 

I4 nanging tanpa palilahmu, aku ora 
wani tumindak apa-apa, supaya prakara 

kang becik iku aja nganti kok tindakaké 
kaya-kaya kanthi kapeksa, nanging 
kanthi lega-lila. 

15 Sabab, mbokmenawa sarana patrap 
mangkono iku wong mau kapisahaké 
saka kowé kanggo sawatara mangsa, 
supaya kowé bisa mengku ing salawasé, 

l6ora kaya batur manèh, nanging 
luwih saka iku, yaiku kayadéné sadulur 
tunggal pracaya kang kinasih. Kanggoné 
aku, pancèn iya wus mangkono iku, 
saya manèh tumrap kowé, dadia cara 
kamanungsan semono uga ana ing 
Gusti. 

1/ Yèn aku kokanggep kanca tunggal 
pracaya, wong iku iya tampanana kaya 
anggonmu nampani aku dhéwé. 

18Déné yèn wong mau wis gawé 
rugimu, utawa utang marang kowé, aku 
kang bakal nanggung -- 

19aku Paulus, kang nanggung kanthi 
tulisaning tanganku iki: Aku kang bakal 
nglunasi. Beciké aku aja nganti ngucap, 
"Menawa kowé uga utang marang akur”, 
yaiku awakmu dhéwé. 

20 Sadulurku, muga-muga kowé 
migunanana tumrap aku ana ing Gusti: 
Lipuren atiku ana ing Kristus. 

21 Kanthi ngugemi ing pambangun- 
turutmu, layang iki daktulis kanggo 
kowé. Aku mangerti yèn kowé bakal 
tumindak ngluwihi panjalukku. 

22 Kajaba saka iku, aku uga 
cawisana pamondhokan, marga saka 
pandongamu, aku duwé pangarep-arep 
yèn aku bakal bisa bali manèh. 

23 Salam marang kowé saka Épafras, 
kancaku sapakunjaran marga saka 
Kristus Yésus, 

24jan saka Markus, Aristarkhus, Démas 
lan Lukas padha kancaku sapagawéan. 

2> Sih-rahmaté Gusti Yésus Kristus 
nunggila ing rohmul 


Ibrani 


1 1 Sawusé ing jaman biyèn Allah 
ngandika marang para leluhur kita 
nganti marambah-rambah sarta kalawan 
patrap mawarna-warna lantaran para 
nabi, 

Zing jaman pungkasan iki Panjenengané 
wis ngandika marang kita lantaran Kang 
Putra, kang wis katetepaké dadi 
ahli-warisé samubarang kabèh; lan 
iya lantaran Panjenengané, Allah wis 
nitahaké jagat raya. 

3 Panjenengané dadi cahya kamulyané 
Allah sarta gambar kawontenaning Allah 
ing sanyatané lan nyanggi samubarang 
kabèh sarana sabdané kang kebak 
pangwaos. Sawisé rampung anggoné 
mbirat dosa, Panjenengané lenggah ing 
satengené Kang Mahaagung ana ing 
ngaluhur; 

“ngungkuli sakèhé malaékat, padha 
kaya pinunjuling asmané kang wis 
kaparingaké marang Panjenengané kang 
luwih unggul katimbang asmané para 
malaékat mau. 

“Awit sapa ta panunggalané para 
malaékat kang tau dingandikani 
mangkéné, "Sira iku Putraningsun! 

Sira wis sunputrakaké ing dina iki?" 
sarta "Ingsun bakal dadi Ramané, lan 
Panjenengané bakal dadi Putraningsun?" 

SApamanèh nalika Panjenengané 
maringaké Ingkang Putra Pambajeng 
marang jagat, Panjenengané ngandika, 
"Sakèhé malaékating Allah kudu 
nyembah Panjenengané." 

Tumrap para malaékat Panjenengané 
ngandika, "Kang ndadèkaké para 
malaékaté dadi prahara sarta para 
abdiné dadi geni kang ngalad-alad." 

#Nanging tumrap Kang Putra, "Dhuh, 
Allah, dhampar Paduka punika langgeng 
salaminipun, lantaran kaprabon Paduka 
punika lantaraning kayektosan." 

2 "Paduka punika tresna dhateng 
kaadilan saha sengit dhateng duraka, 
pramila, dhuh Allah, Allah Paduka 
sampun njebadi Paduka mawi lisahing 
kabingahan, nglangkungi para mitra 
Paduka." 

l0lan manèh, "Dhuh Gusti, wiwitanipun 
Paduka ingkang nalesi bumi, saha langit 
punika yasanipun asta Paduka. 

11 Sadaya punika badhé sirna, nanging 
Paduka tetep langgeng sarta sadaya 
punika badhé sami lungset kados 
panganggé; 

12 saha badhé Paduka gulung kados 
jubah, saha sami badhé kasantunan 
kados panganggé, nanging Paduka 
punika lestantun sami, sarta taun-taun 
Paduka badhé tanpa wates." 

13 Sapa panunggalané para malaékat 
kang naté dingandikani mangkéné, 
"Lungguha ana ing tengeningsun, 
nganti mungsuh-mungsuh ira 
padha sundadèkaké ancik-anciking 
tlapakanira?" 

I14Kabèh iku mau apa ora padha dadi 
roh kang ngladèni, kang kautus leladi 
marang wong-wong kang bakal marisi 
karahayon? 

2 1 Mulané kita kudu luwih teliti anggon 

kita nggatèkaké apa kang wis kita 
rungu, supaya kita ora kéntir ilining 
banyu. 

2Sabab menawa pangandika kang 
kadhawuhaké lantaran para malaékat 
iku tetep tumindak, sarta sarupané 
panerak lan pambangkang iku tampa 
piwales kang murwat, 

3 kepriyé anggon kita bakal oncat, 
menawa kita nglirwakaké karahayon 
kang samono gedhéné, kang wiwitané 
kaundhangaké déning Gusti sarta 
kaantepaké marang kita déning kang 
padha ngrungokaké? 

14Déné Allah ngekahaké paseksiné 
kanthi tandha-tandha lan mukjijat- 
mukjijat sarta pangwaos warna-warna 
apadéné peparing Roh Suci, kang 
diparingaké manut sakarsané. 

= Jalaran Panjenengané ora nelukaké 
jagating jaman tembé, kang lagi kita 
rembug iki, marang para malaékat. 

SAna wong kang nglairaké paseksi, 
mangkéné, "Manungsa punika punapa 
ta, déné ngantos Paduka èngeti, utawi 
anaking manungsa, déné ngantos 
Paduka gatosaken? 

Kanggé sawatawis wekdal sampun 
Paduka dadosaken langkung asor 
sakedhik tinimbang kaliyan para 
malaékat, saha sampun Paduka 
makuthani kaluhuran tuwin kaurmatan, 

#samukawis sampun Paduka telukaken 
ing sangandhaping tlapakanipun." 
Amarga sajroning nelukaké samubarang 
marang Panjenengané, ora ana siji 


IBRANI 2.9 - 11 5 


baé kang kliwatan, kang ora teluk 
marang Panjenengané. Ewadéné ing 
samengko kita padha durung weruh 
samubarang kabèh wis ditelukaké 
marang Panjenengané. 

Nanging, kang padha kita sumurupi 
yaiku Yésus kang sawatara mangsa 
didadèkaké luwih asor sathithik 
tinimbang karo para malaékat, kang 
jalaran nglampahi sangsara séda, banjur 
kaparingan makutha kamulyan lan 
kaurmatan, supaya marga saka sih- 
rahmaté Allah, Panjenengané nglampahi 
séda iku kanggo manungsa kabèh. 

10 Jalaran pancèn wis sapantesé Allah -- 
kang kagem Panjenengané sarta déning 
Panjenengané samubarang kabèh iku 
dititahaké, yaiku Allah kang nuntun 
wong akèh marang kamulyan, uga 
nyampurnakaké Pangarep kang ngirid 
wong-wong iku marang karahayon, 
sarana nandhang sangsara. 

11 Jalaran Panjenengané kang 
nucèkaké, sarta para kang padha 
kasucèkaké iku asalé saka Siji; mulané 
Panjenengané iya ora lingsem nyebut 
sadulur marang wong-wong iku, 

12 Pangandikané, "Kawula badhé 
martosaken asma Paduka dhateng para 
sadhèrèk Kawula, saha Kawula badhé 
ngidungaken pangalembana dhumateng 
Paduka wonten ing satengahing 
pasamuwan." 

13 sarta manèh, "Aku bakal pracaya 
marang Panjenengané," lan manèh, 
"Satemené, lah iki Aku sarta para putra 
kang wis diparingaké déning Allah 
marang Aku." 

I14Kang iku sarèhné para putra iku iya 
para anaking getih lan daging, mulané 
Panjenengané banjur dadi padha karo 
para putra mau lan kadunungan kaanan 
mangkono, supaya marga saka sédané, 
Panjenengané nyirnakaké Iblis kang 
ngwasani pati; 

1> kanthi patrap mangkono, 
Panjenengané ngluwari wong-wong, 
kang sajegé urip padha kawengku ing 
pangawulan marga saka wediné marang 
pati. 

16 Awit satemené dudu para 
malaékat kang dipenggalihaké 
déning Panjenengané, nanging trahé 
Abraham kang dipenggalihaké. 

17 Mulané, ing bab apa baé 
Panjenengané kudu dipadhakaké 
karo para sadhèrèké, supaya jumeneng 
Imam Agung kang welasan sarta setya 
marang Allah, minangka panebus tumrap 
dosa-dosané umat. 

18 Awit, sarèhné Panjenengané 
piyambak wis nandhang sangsara marga 
saka kagodha, dadi Panjenengané saged 
mitulungi wong kang padha kena ing 
panggodha. 

3 1 Mulané, para Sadulur kang suci, 
kang padha olêh pandumaning 
timbalan kaswargan, padha nggatèkna 
marang Yésus, Rasul sarta Imam Agung 

kang kita akoni, 

2kang setya marang Panjenengané 
kang wis njumenengaké, kayadéné Musa 
uga setya ing padalemané Allah kabèh. 

3 Jalaran Panjenengané sembada 
kaparingan kamulyan kang ngluwihi 
Musa, padha kayadéné kang gawé omah 
luwih kajèn katimbang omah yeyasané. 

tAmarga saben omah digawé déning 
ahliné gawé omah; nanging ahli kang 
yasa samubarang kabèh iku Allah. 

“Musa pancèn tumemen anggoné 
dadi pelados ana ing padalemané Allah 

sakwewengkoné kabèh, dadi pelados, 
supaya paring paseksi mungguh apa 
kang ing tembé bakal dingandikakaké, 

@nanging Kristus kang jumeneng Putra 
iku mengku tanggel jawab kanthi setya 
tumrap padalemané; sarta padalemané 
iku kita, angger kita padha kukuh ing 
pracaya sarta ing pangarep-arep kang 
kita gung-gungaké nganti tumeka ing 
wekasan. 

7 Jalaran saka iku, kaya kang 
kapangandikakaké déning Roh Suci, 
"Ing dina iki, menawa sira padha krungu 
swantené, 

Saja padha mangkotaké atinira, 
kaya nalika padha mbaléla, ing jaman 
panyoba ana ing pasamunan, 

2 ing kono para leluhurira padha nyoba 
marang Ingsun, sarana ndadar Ingsun, 
sanadyan padha weruh pakaryan- 
pakaryaningsun, lawasé patang puluh 
taun. 

l01ya iku sababé Ingsun duka marang 
wong-wong iku sarta ngandika: Wong- 
wong iku tansah nasar atiné, sarta 
padha ora nyumurupi marginingsun, 

ll temahan Ingsun supaos sajroning 
dukaningsun: Wong-wong iku ora 

bakal padha mlebu ing papan 
paleremaningsun." 

12 Para Sadulur, padha diwaspada, 
supaya ing antaramu aja ana kang 
kadunungan ati ala sarta ora pracaya 
satemah murtad saka Allah kang gesang. 

13 Nanging padha éling-ingélingna ing 
sadina-dina sajroné isih bisa diarani 
"dina iki", supaya panunggalanmu aja 
ana kang dadi wangkot atiné, marga 
saka pamblithuking dosa. 

14 Jalaran kita wis padha olèh 
panduman ana ing Kristus, angger kita 
padha ngukuhi ing keyakinaning pracaya 
kita kang wiwitan, nganti tumeka ing 
wekasan. 

1> Nalika kapangandikakaké, "Ing dina 
iki, menawa sira krungu swantené, aja 
padha mangkotaké atinira, kaya nalika 
padha mbaléla." 

l6Sapa ta kang memungu dukaning 
Allah, sanadyan padha krungu swantené? 
Apa iku dudu wong-wong kang padha 
metu saka Mesir kairid déning Musa? 

17 Sarta sapa kang dibendoni déning 
Panjenengané lawasé patang puluh 
taun? Apa dudu wong-wong kang padha 

nglakoni dosa sarta kang jisimé padha 

pating glimpang ana ing pasamunan? 
l8Sapa kang wis disupaosi yèn 

bakal ora padha lumebu ing papan 

paleremané? Apa dudu wong-wong kang 

padha ora mbangun-turut iku? 

19 Dadiné kita padha sumurup, menawa 
wong-wong iku padha ora bisa lumebu 
amarga padha ora pracaya. 

4 1 Marga saka iku, payo padha 

diwaspada, supaya aja nganti ana 
wong ing antaramu kang kaanggep 
kèri, sanadyan prasetya bab lumebu 
ing paleremaning Panjenengané isih 
tumindak. 

ZAmarga kita uga padha kawartanan 
kabar kabungahan, padha kaya 
wong-wong iku, nanging pangandika 
kang kawartakaké iku tanpa guna 
tumrap wong-wong mau, jalaran 
ora tinunggilaké ing pracaya karo 
wong-wong kang padha ngrungokaké. 

SAwit, kita kang padha pracaya, 
bakal lumebu ing papan palereman, 
kaya kang kapangandikakaké déning 
Panjenengané, "Temahan Ingsun supaos 
sajroning dukaningsun: Wong-wong 
iku mesthi padha ora bakal lumebu 

ing papan paleremaningsun"” sanadyan 
pakaryané wis rampung wiwit jagat 
tinalesan. 

tAmarga bab dina kapitu iku wis tau 
ana pangandika mangkéné, "Lan ing 
dina kapitu Allah kèndel saka pakaryané 
kabèh." 

“Ing pangandika iku, kita maca, 
"Wong-wong iku bakal ora lumebu ing 
papan paleremaningsun." 

Dadi, wus cetha menawa ana sawatara 
wong kang bakal lumebu ing papan 
palereman iku, déné wong-wong 
kang wis luwih dhisik diwartani kabar 
kabungahan iku ora lumebu, amarga ora 
padha mbangun-turut. 

? Mulané, Panjenengané nemtokaké 
dina manèh, yaiku "dina iki”, nalika 
Panjenengané ngandika lantaran Daud 
suwé sawisé iku, kaya kang wis kasebut 
ing ngarep mau, "Ing dina iki, menawa 
sira padha krungu swantené, aja padha 
mangkotaké atinira!" 

8 Jalaran, saupama Yosua wis 
nglebokaké wong-wong iku ing papan 
palereman, mesthi sawisé mangkono 
Allah ora bakal ngandikakaké dina liyané 
manèh. 

2Dadi isih ana dina palereman, dina 
kapitu kanggo umaté Allah. 

10 Awit sapa kang wis lumebu ing papan 
paleremané Allah, wong iku dhéwé 
wis lèrèn saka sakèhing pagawéané, 
padha kaya Allah anggoné kèndel saka 
pakaryané. 

ll Mulané luwih becik kita mbudi-daya 
lumebu ing palereman iku, supaya aja 
nganti ana kang tiba amarga nuladha 
marang pambaléla kang kaya mangkono. 

12 Sabab pangandikané Allah iku gesang 
lan kiyat sarta luwih landhep tinimbang 
sakèhing pedhang kang landhep 
kiwa-tengen. Nunjem jero nganti 
misahaké nyawa lan roh, ros-rosan 
lan sungsum; bisa ngadili pikiran sarta 
pangangen-angening ati kita. 

130Ora ana titah siji baé kang sinamar 
ana ing ngarsané, jalaran samubarang 
kabèh katon ngeblak lan binuka ana ing 
ngarsaning paningalé, kang mundhut 
supaya kita padha ngaturaké tanggung 
jawab kita. 

14 Sarèhné kita padha duwé Imam 
Agung Pinunjul, kang wus sumengka 
nratas sakèhing langit, yaiku Yésus, 

Putraning Allah, mulané kita padha 
ngantepana sahadat kita. 

1> Awit Imam Agung kita iku dudu 
imam agung kang ora bisa ngrasakaké 
sakèhing kaapesan kita. Nanging malah 
kang padha karo kita, Panjenengané wis 
ngalami kagodha nanging ora damel 
dosa. 

l6 Kang iku payo padha sowan kalawan 
tatag marang dhamparing sih-rahmat, 
supaya kita olêh palimirma sarta nemu 
sih-rahmat kang njalari kita kapitulungan 
ing waktuné. 
1 Awitdéné saben imam agung, kang 

5 kapiji saka ing antarané manungsa, 
iku katetepaké kanggo manungsa 
minangka pantaraning manungsa karo 
Allah, supaya nyaosaké pisungsung sarta 
kurban karana dosa. 

2 Panjenengané kudu saged tumut 
ngraosaké kaanané para wong kang 
ora ngerti lan kang kesasar, amarga 
panjenengané piyambak uga kebak ing 
kaapesan, 

3kang ngudokaké saos kurban 
panebusing dosa, ora mung kanggo para 
umat, nanging uga kagem panjenengané 
piyambak. 

“Sarta ora ana wong kang nggunakaké 
kaurmatan iku kanggo awaké dhéwé, 
nanging katimbalan déning Allah kaya 
kang wis kelakon tumrap Harun. 

“Mangkono uga Kristus ora mulyakaké 
sarirané piyambak sarana jumeneng 
Imam Agung, nanging kamulyakaké 
déning Panjenengané kang ngandikani, 
"Sira iku Putraningsun! Sira wis 
Sunputrakaké ing dina iki," 

Siya kaya pangandikané Allah ing 
ayat liyané manèh, "Sira iku dadi 
Imam kanggo salawas-lawasé, manut 
pranatané Mêlkisêdèk." 

Nalika sugengé cara manungsa, 
Panjenengané wis ngaturaké pandonga 
sarta panyuwun kanthi pasambat lan 
muwun marang Sang Rama, kang kwaos 
milujengaké saka pati, sarta marga 
saka kamursidané Panjenengané wis 
dipiyarsakaké. 

#Sanadyan Panjenengané iku Putra, 
éwasamono wis sinau mbangun-turut 
sarana anggoné nandhang sangsara, 

?lan sawisé Panjenengané 
kasampurnakaké, banjur dadi sumbering 
karahayon kang langgeng tumrap 

sakèhing wong kang mituhu marang 
Panjenengané, 

l0 sarta Panjenengané katimbalan 
dadi Imam Agung déning Allah, manut 
pranatané Mêlkisêdèk. 

1! Mungguh prakara iku akèh kang kudu 
padha dakkandhakaké, ananging angèl 
diterangaké, marga kowé wis padha 
lamban menawa ngrungokaké. 

12 Sabab sanadyan kowé kuduné wis 
padha dadi guru, yèn kapirid saka 
ing waktu, éwadéné kowé isih prelu 
diwulang manèh bab dhasar-dhasaring 
pangandikané Allah sarta kowé isih 
mbutuhaké banyu susu, dudu pangan 
kang akas. 

13 Amarga saben wong kang isih butuh 
banyu susu, iku durung ngerti piwulang 
bab kang bener, sabab isih dadi bayi 
suson. 

I4Nanging pangan kang akas iku 
kanggo para wong diwasa, kang duwé 
pangerti kang wus digladhi kanggo 
mbédakaké kang becik lan kang ala. 

1 Marga saka iku, payo padha ninggal 

dhasar-dhasar wiwitaning piwulang 
bab Kristus sarta padha ngalih marang 
piwulang kang sampurna. Kita aja nganti 

masang manèh tetalesing pamratobat 
saka panggawé-panggawé kang tanpa 
guna, sarta tetalesing pracaya marang 
Allah, 

2yaiku piwulang bab baptisan kang 
rupa-rupa, tumpangan tangan, tanginé 
para wong mati sarta paukuman 
langgeng. 

3Sarta iku kang bakal padha kita 
tindakaké, menawa dadi keparengé 
Allah. 

#4Sabab mungguh wong-wong kang wis 
tau kapadhangan atiné, kang wis tau 
ngrasakaké peparing kaswargan sarta 
kang wis tau kapanduman Roh Suci, 

“lan kang wis ngrasakaké pangandikané 
Allah kang utama sarta daya 
pangwasaning jaman kang bakal 
kelakon, 

nanging padha murtad manèh, iku ora 
bisa dianyaraké sapisan manéh nganti 
padha mratobat, amarga padha nyalib 
Putrané Allah manéh kanggo awaké 
dhéwé, sarta ngrèmèhaké Panjenengané 
ana ing sangarepé wong akèh. 

7 Sabab bumi kang nyerot banyu udan 
kang kerep tumiba ing kono, banjur 
ngetokaké tanem-tuwuh kang maédahi 

kanggo kang nggarap iku, nampa berkah 
saka Allah; 

#nanging menawa bumi iku nuwuhaké 
eri bebondhotan lan rerungkudan, iku 
tanpa guna sarta wis cepak kena ing 
supata, kang wekasané kaobong. 

2Ewadéné, para Sadulur kang kinasih, 
sanadyan aku padha pitutur mangkono 
marang kowé, aku padha yakin menawa 
kowé padha duwé prakara kang luwih 
becik sarta isi karahayon. 

l0 Amarga Allah ora kurang adil, 
nganti Panjenengané kesupèn marang 
panggawé lan katresnanmu kang 
koktindakaké kagem asmané srana 
anggonmu padha ngladèni para suci, 
kaya kang tansah padha koklakoni. 

ll Nanging kang padha dakarep-arep, 
supaya saben wong panunggalanmu 
padha nêélakna katemenan kang kaya 
mangkono satemah bisa nggayuh 
katemtuaning pangarep-arepmu, nganti 
tumeka ing wekasan, 

12 supaya kowé aja padha lamban, 
nanging padha nulad marang wong kang 
awit saka pracaya lan kasabarané padha 
olèh warisan kang kaprasetyakaké iku. 


IBRANI 6.13 - 168 18 


13 Awitdéné nalika Allah maringaké 
prasetyané marang Abraham, wis supaos 
demi Panjenengané piyambak, amarga 
ora ana kang ngungkuli Panjenengané, 

I4 pangandikané, "Satemené sira bakal 
sunberkahi nganti lubèr sarta sira bakal 
suntangkaraké dadi akèh banget." 

1> Abraham ngentosi kalawan sabar 
sarta marga saka mangkono banjur 
nampi apa kang kaprasetyakaké marang 
panjenengané. 

l6 Mungguh manungsa iku anggoné 
sumpah demi kang luwih luhur sarta 
sumpah iku minangka pikukuhé kang 
mungkasi sakèhing padudon. 

1 Marga saka iku, nalika Allah 
kagungan karsa nedahaké amrih 
saya ngyakinaké bab katemtuaning 
prasetyané marang wong-wong kang 
dadi ahli warisé, Panjenengané nanggel 
kanthi supaos, 

18 supaya marga prakara loro kang ora 
owah-owah mau -- ing bab iku mokal 
menawa Allah iku cidra -- kita kang 
padha ngupaya pangayoman, padha olèh 
pambereg kang kuwat amrih ngantepi 
pangarep-arep kang kaprasetyakaké. 

19 Déné pangarep-arep iku minangka 
jangkar kang kuwat lan santosa tumrap 
nyawa kita, kang wis ditibakaké tekan 
samburining geber, 

20 kang wis dilebeti déning Yésus 
ngrumiyini kita, nalika Panjenengané 
jumeneng Imam Agung ing salawas- 
lawasé manut pranatané Mêlkisêdèk. 
7 1 Awitdéné Mèlkisèdèk iku ratu Salèm 

sarta imamé Allah Kang Mahaluhur, 

kang methukaké sarta mberkahi 
Abraham, nalika Abraham kondur saka 
paprangan ngalahaké para raja. 

2Abraham uga nyaosaké saprasepuluhé 
samubarang marang panjenengané. 
Asma Mèlkisèdèk iku ateges ratuning 
kaadilan, sarta uga raja Salèm, yaiku 
rajaning tentrem-rahayu, 

3 Panjenengané iku tanpa rama, tanpa 
ibu, tanpa sarasilah, ora ana dina wiyosé, 
sarta sugengé ora ana wekasané, lan 
sarèhné panjenengané kasamèkaké karo 
Putraning Allah, panjenengané lestari 
jumeneng imam ing salawasé. 

#Padha gatèkna, saiba luhuré 
panjenengané iku, déné Abraham 
leluhur kita, nganti nyaosi saprasepuluhé 

saka sakèhing jarahan kang becik 
dhéwé. 

“Manut angger-anggering Torèt, 
para turuné Lèwi kang padha tampa 
kalungguhan imam, iku kang diwajibaké 
nglumpukaké pisungsung prasepuluhan 
saka umat Israèl, yaiku para Saduluré, 
sanadyan wong-wong iku uga tedhaké 
Abraham. 

@Nanging Mèlkisèdèk, kang ora tunggal 
turun karo wong-wong iku, mundhut 
prasepuluhan saka Abraham sarta 
mberkahi panjenengané kang wis 
kagungan prasetya iku. 

“Pancèn wis ora kena dibantah, 
menawa kang luwih asor diberkahi 
déning kang luwih luhur. 

SImam-imam kang padha nampa 
prasepuluhan iku wong-wong kang kena 
ing pati, déné Mèlkisèdèk kang uga 
nampa prasepuluhan iku sineksênan 
menawa Panjenengané iku tetep gesang. 

2Malah kena dikandhakaké, menawa 
alantaran Abraham, Lèwi kang wenang 
nampani prasepuluhan iku iya saos 
pisungsung prasepuluhan, 

l0amarga Lèwi isih ana ing sariraning 
leluhuré nalika Mêlkisêdèk methukaké 
leluhuré mau. 

11 Marga saka iku, saupama lantaran 
kaimamané Lèwi kasampurnan iku bisa 
digayuh -- jalaran marga kaimaman 
iku, umat Israêl wis nampa Torèt -- apa 
sababé déné isih ana imam agung liyané 
kang prelu katetepaké manut pranatané 
Mèlkisèdèk, kang ora kasebut manut 
pranatané Harun? 

12 Sabab, menawa pranataning 
kaimaman iku ganti, wis samesthiné 
angger-anggering Torèt iya bakal ganti. 

13 Sabab Panjenengané, kang 
dikarepaké ing kéné iki, kalebu taler liya, 
saka taler iki ora ana sing tau leladi ing 
misbyah. 

I14Amarga wis disumurupi wong kabèh, 
menawa Gusti kita iku trah saka Yéhuda; 
déné tumrap taler iki Musa ora tau 
ngandikakaké apa-apa bab imam-imam. 

15 Sarta bab iku saya tetéla manèh, 
menawa ana imam liyané kang 
katetepaké kaya Mêlkisêdèk, 

l6kang jumeneng imam ora alandhesan 
pranataning manungsa, ananging 

alandhesan dayaning urip kang ora bisa 
lebur. 

17 Sabab tumrap Panjenengané ana 
paseksi mangkéné: "Sira iku dadi Imam 
ing salawas-lawasé, manut pranatané 
Mèlkisèdèk." 

18 Ing sasisih, pranatan kang katetepaké 
dhisik iku kabatalaké, menawa pranatan 
iku ora nduwèni kakuwatan lan marga 
saka iku tanpa guna, 

19 sabab angger-anggering Torèt iku 
babar pisan ora ngolèhaké kasampurnan 
-- nanging ing sisih liyané, pangarep- 
arep kang luwih prayoga katuwuhaké, 
kang nyedhakaké kita marang Allah. 

20Lan bab iki anggoné dumadi ora 
tanpa sumpah. Wong-wong liyané iku 
anggoné dadi imam pancèn tanpa 
sumpah, 

21 nanging Panjenengané iki nganggo 
supaos, amarga Allah kang ngandika 
marang Panjenengané, "Gusti wis supaos 
sarta Panjenengané ora bakal keduwung: 
Sira iku Imam ing salawas-lawasé" -- 

22 Marga saka iku Yésus wis dadi 
tanggelaning prajanjian kang luwih 
becik. 

23 Kang padha dadi imam iku cacahé 
akèh, awit padha ora bisa lestari 
anggoné jumeneng, jalaran kepalang 
déning pati. 

24Nanging, sarèhning Panjenengané 
tetep jumeneng salawas-lawasé, 
kaimamané ora bisa lumèngsèr marang 
wong liya. 

2> Mulané Panjenengané uga saged 
mitulungi rahayu kalawan sampurna 
marang sakèhing wong kang sowan ing 
ngarsané Allah lumantar Panjenengané. 
Jalaran Panjenengané gesang ing 
salawasé minangka Pantarané wong- 
wong mau. 

26 Sabab iya Imam Agung kang kaya 
mangkono iku kang kita butuhaké, 
yaiku kang mursid, tanpa salah, tanpa 
blentong, kang kapisah saka para wong 
dosa sarta kasengkakaké ngungkuli 
tingkat-tingkatané swarga, 

27 Panjenengané ora kaya para imam 
agung liyané, kang saben dinané 
kudu nyaosaké kurban tumrap dosané 
dhéwé lan sawisé iku lagi tumrap 
dosané umat. Sabab prakara iku wis 
katindakaké déning Panjenengané 
sapisan kanggo salawasé, nalika 

Panjenengané ngurbanaké sarirané 
piyambak. 

28 Sabab angger-anggering Torèt iku 
netepaké para wong kang nandhang 
kaapesan dadi imam agung, nanging 
supaos, kang kalairaké sawusé angger- 
anggering Torét, njumenengaké Sang 
Putra, kang wis kadadosaké sampurna 
ing salawas-lawasé. 

1 Wosé kabèh kang kita rembug iku 

mangkéné: kita padha duwé Imam 
Agung kang kaya mangkono, kang 
lenggah ing satengening dhamparé kang 
Mahaagung ing swarga, 

2sarta kang ngladosi pangibadah ing 
papan kang suci, yaiku ing sajroné 
kémah kang sejati, yasané Allah sarta 
dudu gawéané manungsa. 

3 Jalaran saben imam agung kapatah 
nyaosaké kurban sarta pisungsung, 
mulané imam agung prelu kagungan 
kang kapisungsungaké. 

“Saupama Panjenengané ana ing bumi 
iki, Panjenengané babar pisan ora bakal 
jumeneng imam, amarga ing kêné wis 
ana kang padha nyaosaké pisungsung 
manut angger-anggering Torèt. 

“Anggoné padha leladi ana ing kémah 
iku minangka gambar lan wewayangané 
apa kang ana ing swarga, kaya kang 
kapangandikakaké marang Musa, 
nalika arep ngadani yasa kémah, 
"gatèkna," mangkono dhawuhé, "kabèh 
iku kudu sira gawé manut conto kang 
wis katedahaké marang sira ana ing 
ndhuwur gunung iku." 

@Nanging saiki Panjenengané wis 
tampa ayahan kang luwih agung, 
amarga Panjenengané jumeneng 
Pantaraning prajanjian kang luwih 
mulya, kang linandhesan prajanji kang 
uga luwih mulya. 

Sabab menawa prajanjian kang 
kawitan iku tanpa cacad, kang kapindho 
ora bakal digolèkaké panggonan manèh. 

#Déné Panjenengané nglepataké wong- 
wong iku nalika ngandika, "Satemené, 
bakal tumeka ing waktuné," mangkono 
pangandikané Gusti, "Ingsun bakal 
mranata prajanjian anyar kalawan 
turuné Israèl sarta turuné Yéhuda, 

ora kaya prajanjian kang wis 
sunpranata karo para leluhuré wong- 
wong iku, nalika Ingsun nganthi 
wong-wong iku sunirid metu saka tanah 

Mesir. Amarga wong-wong iku padha 
ora setya marang prajanjianingsun, 
sarta Ingsun nampik wong-wong iku," 
mangkono pangandikané Gusti 

10 "Iya iki prajanjian kang bakal 
sunpranata kalawan turuné Israèl sawisé 
waktu iku,” mangkono pangandikané 
Gusti "Ingsun bakal maringaké angger- 
anggeringsun ana ing budiné, sarta 
sunserat ing atiné, satemah Ingsun 
bakal jumeneng Allahé sarta wong-wong 
iku bakal dadi umatingsun. 

11 Sarta wong-wong iku ora bakal padha 
mulang manêh marang pepadhané 
warga utawa marang pepadhané sadulur 
kanthi ngucap: Wanuha marang Gusti! 
Amarga kang cilik dalah kang gedhé, 
kabèh bakal padha wanuh marang 
Ingsun. 

12 Awit Ingsun bakal paring sih-piwelas 
tumrap kaluputané sarta ora bakal 
ngèngeti marang dosa-dosané." 

13 Nalika Panjenengané ngandika 
bab prajanjian anyar, iya mratélakaké 
menawa kang kawitan iku prajanjian 
kang wis dadi lawas. Sarta apa kang 
wis dadi lawas lan kadaluwarsa iku wis 
cepak sirnané. 

lAnadéné mungguh prajanjian 

kang wiwitan iku uga pancèn ana 
pranatan-pranatané bab pangibadah 
sarta bab pasucèn gawéané manungsa. 

2 Jalaran ana kémah kang kapasang, 
yaiku pérangan kang ngarep dhéwé lan 
ing kono ana cagak padamaran sarta 
méja kanggo roti caosan. Pérangan iku 
kaaranan pasucên. 

3Ing samburiné geber kang kapindho 
ana kémahé manèh siji kang diarani 
pasucèn pinunjul. 

4Ing kono ana misbyahé padupan emas 
sarta pethi prajanjian kang kalapis emas 
warata; ing njeroné ana guci emas isi 
manna sarta teken kagungané Harun 
kang wis tau semi sarta watu blêbèkan 
kang isi prajanjian, 

“lan ing sandhuwuré ana kerubé 
kamulyan loro kang ngaubi tutup 
pangruwatan. Nanging prakara iki ing 
samengko ora bisa kacaritakaké kanthi 
wijang. 

Iya mangkono iku anggoné mranata 
papan kang suci iku. Dadiné para imam 
tansah lumebu ing pérangan kêmah 
kang ngarep dhéwé prelu nindakaké 
pangibadahé, 

nanging ing kémah kang kapindho iku 
mung dilebeti imam agung piyambak 
setaun sapisan, lan kudu ngasta 
getih kang kacaosaké marga saka 
sarirané piyambak sarta marga saka 
panerak-paneraking umaté kang ora 
kajarag. 

#Kalawan mangkono iku Roh 
Suci anggoné nélakaké menawa 
dalan menyang papan suci durung 
kawengakaké, salawasé kémah kang 
ngarep iku isih ana. 

2Iku minangka pasemon tumrap jaman 
saiki. Cundhuk karo iku ana kurban 
lan pisungsung kang kasaosaké, kang 
ora bisa ndadèkaké sampurna tumrap 
rumangsaning atiné wong-wong kang 
padha nyaosaké, 

l0 nanging mung magepokan karo 
bab pangan, ombèn-ombèn sarta cara 
sesuci rupa-rupa, yaiku pranatan- 
pranatan tata-lair kang mung tumindak 
nganti tumekané jaman samubarang 
kaanyaraké. 

11 Ananging Kristus wis rawuh jumeneng 
Imam Agung tumrap prakara-prakara 
becik kang bakal kelakon; Panjenengané 
wis nglangkungi kémah kang luwih 

gedhé lan luwih sampurna, kang ora 
kayasa déning tangané manungsa, -- 
tegesé dudu panunggalané kang tumitah 
iki --, 

12 sarta Panjenengané wis lumebet 
ing pasucèn sapisan kanggo salawas- 
lawasé, ora ngasta getihé wedhus lanang 
sarta getihé pedhèt, nanging ngasta 
rahé piyambak. Lan marga saka iku 
Panjenengané wis ngangsalaké tebusan 
kang langgeng. 

13 Jalaran, menawa getihé wedhus 
lanang sarta getihé sapi lanang 
lan kepyuraning awuné pedhèt iku 
ndadèkaké suciné wong kang najis, 
satemah padha kasucèkaké tata-lair, 

I4 méndahané manèh rahé Kristus, 
kang marga déning Roh kang langgeng 
wis ngurbanaké sarirané piyambak 
konjuk ing Allah minangka pisungsung 
kang tanpa cacad, iku bakal nucèkaké 
rumangsaning ati kita saka panggawé 
kang tanpa guna, supaya kita bisa 
ngabekti marang Allah kang gesang. 

1> Mulané Panjenengané jumeneng 
Pantawisé prajanjian anyar, supaya 
wong-wong kang wis katimbalan padha 
bisa tampa warisan langgeng kang 

kaprasetyakaké, amarga wis ana kang 
séda kanggo nebus panerak-panerak 

kang ditindakaké sajroning prajanjian 
kang kawitan. 

16 Jalaran menawa ana layang wasiyat, 
ing kono iya kudu ana katrangan kang 
mratélakaké matiné kang gawé wasiyat 
iku. 

17 Sabab layang wasiyat iku lagi sah, 
menawa kang gawé wasiyat iku wis 
tilar donya, sabab wasiyat iku ora kena 
katindakaké, sajroné kang gawé wasiyat 
mau isih urip. 

181ya iku sababé, prajanjian kang 
kawitan ora dianggep sah menawa tanpa 
getih. 

19 Sabab nalika Musa wis ndhawuhaké 
sakèhing pepakon miturut angger- 
anggering Torèt marang umat kabèh, 
banjur mendhet getihé pedhèt lan getihé 
wedhus lanang sarta banyu lan wulu 
abang sarta isop, banjur dikepyuraké 
piyambak ing kitab iku sarta marang 
umat kabèh, 

20 kalawan ngandika, "Iki getihing 
prajanjian kang katetepaké déning Allah 
tumrap kowé." 

21 Mangkono uga kémahé lan sakèhé 
piranti kang kanggo ing pangibadah iya 
padha dikepyuri getih. 

22Garta mèh samubarang kabèh 
karesikaké sarana getih manut angger- 
anggering Torèt, sarta ora ana pangapura 
menawa tanpa wutahing getih. 

23 Dadiné, samubarang kang dadi 
lambangé kabèh kang ana ing swarga 
iku kudu kasucèkaké kalawan patrap 
mangkono, nanging barang-barang 
kaswargan dhéwé kasucèkaké sarana 
kurban-kurban kang luwih becik 
katimbang iku. 

24 Sabab Kristus ora lumebet ing 
pasucèn gawéaning tangané manungsa 
kang mung dadi gegambarané kang 
sejati, nanging lumebet ing swarga 
piyambak prelu sowan ing ngarsané 
Allah kanggo kapreluwan kita. 

2> Panjenengané ora prelu bola-bali 
lumebet ngurbanaké sarirané piyambak, 
kayadéné imam agung kang saben taun 
lumebet ing pasucèn ngasta getih kang 
dudu rahé piyambak. 

26 Jalaran menawa mangkono, 
Panjenengané kudu bola-bali anggoné 
nandhang sangsara wiwit jagat iki 

dititahaké. Nanging saiki Panjenengané 
mung sapisan anggoné ngetingalaké 
sarirané, yaiku ing jaman wekasan 
kanggo mbirat dosa sarana ngurbanaké 
sarirané piyambak. 

27 Kayadéné manungsa anggoné 
katetepaké mati mung sapisan baé, lan 
sawisé iku diadili, 

28 mangkono uga Kristus iya mung 
sapisan baé anggoné ngurbanaké 
sarirané kanggo nanggel dosané wong 
akèh. Sawisé iku, Panjenengané bakal 
ngatingalaké sarirané kang kaping 
pindhoné ora kanggo nanggel dosa, 
nanging kanggo maringaké karahayon 
marang wong kang padha nganti-anti 
Panjenengané. 

10 Ing sajroning angger- 

anggeré Torèt iku mung tinemu 
wewayangané prakara-prakara becik 
kang bakal kelakon, dudu wujudé 
prakara-prakara iku dhéwé. Marga 
saka iku, sarana kurban kang padha, 
kang saben taun tansah dikurbanaké, 
angger-anggering Torèt ora bakal 
gawé sampurnané wong kang padha 
nindakaké pangibadah. 

2 Jalaran saupama bisa kelakon 
mangkono, wong-wong rak ora padha 
nyaosaké kurban manèh? Sabab wong 
kang padha nindakaké pangibadah iku 
ora ngrumangsani dosa manèh, awit 
wis padha kasucèkaké sapisan kanggo 
salawas-lawasé. 

SAnanging iya marga saka kurban- 
kurban iku saben taun wong-wong 
padha diélingaké bab anané dosa. 

#Sabab mokal menawa getihé sapi 
lanang utawa getihé wedhus lanang bisa 
mbirat dosa. 

“Mulané nalika Panjenengané rawuh 
ing jagat, Panjenengané matur, "Kurban 
saha pisungsung mboten Paduka 
karsakaken -- nanging Paduka sampun 
nyawisaken sarira kanggé kawula —-. 

Kurban obaran saha kurban 
pambirating dosa mboten ndadosaken 
kepareng Paduka. 

Kawula lajeng munjuk: Lah punika 
kawula sowan; ing salebeting kitab 
gulungan wonten seratanipun bab 
kawula supados nglampahi karsa 
Paduka, dhuh Allah kawula." 

8 Sakawit Panjenengané matur, "Kurban 
saha pisungsung, kurban obaran saha 

kurban pambirating dosa sami mboten 
Paduka karsakaken sarta mboten 
ndadosaken kepareng Paduka" -- 
sanadyan kapisungsungaké manut 
angger-anggering Torèt --. 

Nuli pangandikané, "Lah punika 
kawula sowan, badhé nglampahi karsa 
Paduka." Kang kapisan kasuwak déning 
Panjenengané, supaya kang kapindho 
bisa kelakon. 

l0 Amarga saka karsané iki, kita wis 
disucèkaké sapisan kanggo salawas- 
lawasé sarana pisungsung awujud 
sarirané Yésus Kristus. 

11 Sabanjuré saben imam ing sadina- 
dinané nindakaké ayahané sarta 
bola-bali nyaosaké kurban kang padha, 
kang babar pisan ora bisa mbirat dosa. 

12 Nanging, sawisé nyaosaké kurban 
kang mung siji baé karana dosa, 
Panjenengané banjur lenggah ana ing 
tengené Allah kanggo salawas-lawasé, 

13 sarta ing samengko Panjenengané 
mung ngantos-antos tekan waktuné 
anggoné mungsuh-mungsuhé 
kadadèkaké ancik-anciking sampéyané; 

14sabab sarana kurban siji baé 
Panjenengané wis damel sampurna 

kanggo salawas-lawasé tumrap para 
wong kang padha kasucèkaké. 

1> Lan Roh Suci uga maringi paseksi 
marang kita, 

l6 sabab sawisé Panjenengané 
ngandika, "Iki prajanjian kang bakal 
sunanakaké karo wong-wong iku, 
sawisé dina-dina iku," Panjenengané 
banjur ngandika manèh: "Ingsun bakal 
maringaké angger-anggeringsun ana ing 
atiné, sarta sunserat ana ing budiné, 

17 sarta Ingsun ora ngènget-ènget 
manèh marang sakèhing dosa lan 
paneraké." 

18 Dadi menawa iku kabèh wis kaapura, 
ora prelu ana kurban manèh kang 
kasaosaké marga saka dosa. 

12 Kang iku para Sadulur, sarana rahé 
Yésus, ing samengko kita bisa lumebu 
ing pasucèn kanthi kendel lan mantep, 

2Damarga Panjenengané wis mbikak 
dalan kang anyar sarta kang urip kanggo 
kita metu ing geber, yaiku sarirané 
piyambak, 

2ljan kita duwé imam kang luhur 
tumrap padalemané Allah. 

22 Mulané, payo kita padha sowan ing 
ngarsané Allah kanthi ati kang tulus lan 

éklas sarta kalawan iman kang teguh, 
amarga ati kita wis karesikaké saka 
rumangsaning ati kang ala lan badan 
kita wis dikumbah nganggo banyu kang 
resik. 

23 Payo padha dikukuh anggon kita 
ngandhemi pangarep-arep kang wis dadi 
paugeman kita, jalaran Panjenengané, 
kang mrasetyakaké iku setya-tuhu. 

24 Garta payo padha nggatèkaké siji lan 
sijiné, supaya kita padha atag-ingatag 
ing katresnan lan ing panggawé kang 
utama. 

2> Kita aja padha ngedohi pakumpulan- 
pakumpulan pangibadah kita, kaya 
pakulinané sawenèhing wong, ananging 
payo padha éêling-ingélingaké, luwih 
manèh anggon kita ngerti menawa dina 
rawuhé Gusti wis saya cedhak. 

26 Sabab menawa kita njarag gawé 
dosa sawisé padha nampa kawruh bab 
kayektèn, mesthi ora ana kurban manèêh 
kanggo mbirat dosa iku. 

27 Ananging, anané mung nunggu 
tekané pangadilan kang nggegirisi 
sarta geni kang ngalad-alad kang bakal 
ngobong sakèhé wong kang mbaléla. 

28 Menawa ana wong nampik angger- 
anggeré Musa, iku kaukum pati tanpa 
palimirma kanthi paseksiné wong loro 
utawa telu. 

29 Méndah saya aboté paukuman kang 
kudu kasangga déning wong kang 
nyawiyah Putraning Allah, sarta kang 
nganggep najis marang rahing prajanjian 
kang nucèkaké wong mau, tuwin 
nyenyamah marang Rohing sih-rahmat! 

30 Jalaran kita sumurup marang 
Panjenengané kang ngandika, "Piwales 
iku wewenangingsun. Ingsun kang 
bakal nindakaké piwales." Sarta manêh, 
"Pangéran bakal ngadili umate." 

31 nggegirisi banget, menawa tumiba 
ing astané Allah kang gesang. 

32pPadha élinga marang mangsa kang 
wis kapungkur. Sawisé kowé tampa 
pepadhang, kowé padha tahan nglakoni 
perang kang abot sarta nandhang 
sangsara, 

33dadia nalika kowé padha kagawé 
tontonan kanthi diwewada sarta 
dianiaya, samono uga nalika kowé 
padha mêlu ngrasakaké panandhangé 
wong-wong kang padha digawé kaya 
mangkono mau. 

34Kowé pancèn padha ngrasakaké 
panandhangé wong-wong ukuman sarta 
nalika barang darbèkmu dijarah, kowé 
nampa iku kanthi bungah, amarga kowé 
padha sumurup, menawa kowé nduwèni 
bandha kang luwih aji sarta langgeng. 

3>Kang iku kowé aja padha ninggal 
keyakinanmu, amarga gedhé ganjaran 
kang wis kacawisaké. 

36 Sabab kowé padha mbutuhaké 
sabar-mantep, supaya sawisé kowé 
nglakoni karsané Allah, padha nampa 
apa kang wis kaprasetyakaké iku. 

37 "Amarga kari sadhéla manèh, 
malah mung kurang sadhéla banget, 
Panjenengané kang bakal rawuh, bakal 
tedhak, lan ora nyumenèêkaké rawuhé. 

“8 Nanging wong kagunganingsun kang 
bener iku uripé marga saka pracaya. 
Déné menawa mundur saka pracayané, 
Ingsun bakal ngemohi wong iku." 

“9 Balik kita iki dudu panunggalané 
wong-wong kang mundur saka 
pracayané sarta nemahi karusakan, 
nanging wong-wong kang padha pracaya 
lan kang kaparingan urip. 

1 1 1 Pracaya iku dhasaring 

samubarang kang kaarep-arep 

sarta buktining samubarang kang ora 
katon. 

ZAwit iya marga saka pracaya iku 
wis kaparingaké paseksi menawa Allah 
karenan marang para leluhur kita. 

3Marga saka pracaya kita ngerti, 
menawa alam jembar iku wis katitahaké 
déning sabdaning Allah, satemah 
samubarang kang katon iku dumadiné 
saka kang ora katon. 

#4Marga saka pracaya Habél wis 
nyaosaké kurban marang Allah kang 
luwih becik katimbang kurbané Kain. 
Marga saka iku banjur kaseksènan 
menawa Habél iku wong bener, amarga 
pisungsungé ndadèkaké keparengé 
Allah sarta marga saka pracaya isih bisa 
guneman sawusé mati. 

> Marga saka pracaya Hénokh kapulung, 
supaya ora ngalami mati, sarta ora ana 
wong kang bisa nemokaké, jalaran wis 
kapulung déning Allah. Awit sadurungé 
kapulung, wis kaseksènan menawa 
ndadèkaké keparengé Allah. 

@Nanging menawa tanpa pracaya mokal 
yèn ndadèkaké keparengé Allah. Jalaran 
sapa kang sowan marang Allah, iku kudu 
pracaya menawa Allah iku ana, sarta 


IBRANI 11./7- 11 40 


maringi ganjaran marang wong-wong 
kang padha temen-temen ngupaya 
Panjenengané. 

? Marga saka pracaya, Nuh -- sawisé 
kaparingan pepènget déning Allah bab 
kang durung disumurupi - ngèstokaké 
dhawuh yasa prau kanggo nylametaké 
kulawargané; lan marga saka pracaya 
iku panjenengané ngadili jagat sarta 
dadi ahli-warising kayektèn, laras karo 
pracayané. 

#Marga saka pracaya Abraham 
mbangun-turut, nalika katimbalan 
supaya bidhal menyang panggonan kang 
bakal ditampèni dadi pusakané, banjur 
bidhal mangka ora pirsa papan kang 
katuju. 

Marga saka pracaya, panjenengané 
manggèn ing tanah kang kaprasetyakaké 
iku dadi wong ngamanca sarta ana ing 
kono panjenengané dedalem ana ing 
kémah karo Ishak lan Yakub, kang padha 
nunggil dadi ahli warisé prasetya. 

10 Jalaran panjenengané ngantos-antos 
kutha kang dhasaré karancang sarta 
kayasa déning Allah. 

11 Marga saka pracaya, sanadyan 
Sara iku gabug, Abraham kagungan 

putra-wayah, mangka yuswané wis 
lungsé, amarga ngugemi menawa 
Panjenengané kang paring prasetya iku 
setya-tuhu. 

121ya iku jalarané, saka wong siji, 
kang prasasat wis mati, sumebar tedhak 
turuné, kaya lintang ing langit sarta kaya 
wedhi ing pinggir sagara kang tanpa 
wilangan cacahé. 

131Iku mau kabèh sédané sajroning 
pracaya, durung nganti nampani apa 
kang kaprasetyakaké, nanging mung 
mirsani sarta ngawé-awé saka kadohan, 
lan padha ngakeni menawa dadi wong 
manca sarta wong neneka ana ing bumi 
iki. 

14 Jalaran wong kang ngucap mangkono 
iku nélakaké, menawa padha kepéngin 
ngupaya tanah wutah-rah. 

1> Saupama padha ngèngeti tanah asal 
kang wis ditilar, padha kagungan waktu 
kang ombèr kanggo kondur mrana. 

lêNanging saiki padha ngangen-angen 
tanah wutah-rah kang luwih becik, yaiku 
tanah wutah-rah kaswargan. Mulané 
Allah ora lingsem sinebut Allahé, amarga 
Panjenengané wis nyawisi kutha kanggo 
wong-wong iku. 

1 Marga saka pracaya Abraham 
nalika kacoba, ngurbanaké Ishak. 
Panjenengané kang wis nampi prasetya 
iku, kanthi éklas ngurbanaké putrané 
ontang-anting, 

18 sanadyan marang panjenengané wis 
dingandikani, “Trah kang saka Ishak iku 
kang bakal kasebut turunira." 

19 Jalaran panjenengané manggalih, 
menawa Allah kwaos nangèkaké wong, 
sanadyan saka antarané wong mati, 
sarta saka ing kono anggoné prasasat 
nampèni wangsul putrané. 

20 Marga saka pracaya, Ishak anggoné 
mberkahi marang Yakub lan Esau kanthi 
mirsani kang bakal kelakon ing tembé. 

21 Marga saka pracaya, Yakub nalika 
ndungkap sédané, mberkahi putrané 
Yusuf sakaroné, banjur nyembah karo 
sêndéan bongkoting tekené. 

22 Marga saka pracaya, Yusuf nalika 
ndungkap sédané, martosaké bab bakal 
budhalé Banisraèl sarta paring piweling 
bab layoné. 

23 Marga saka pracaya, Musa sawusé 
miyos, diumpetaké déning rama-ibuné 
lawasé telung sasi, amarga padha pirsa 

menawa bayi iku bagus rupané sarta ora 
wedi marang préntahé raja. 

24 Marga saka pracaya, Musa nalika 
wis diwasa ora karsa sinebut putraning 
putriné Firaun, 

2> jalaran panjenengané milih nandhang 
sangsara bareng karo umaté Allah, 
katimbang ngraosaké kamuktèning dosa 
kang mung sawatara mangsa, 

26 sarta nganggep, menawa 
karêmèhaké amarga Kristus iku 
bandha kang luwih aji katimbang karo 
sakèhing raja-branané Mesir, awit kang 
dianti-anti iku ganjaran. 

27 Marga saka pracaya, panjenengané 
nilar Mesir, ora ajrih marang dukané 
raja; awit tansah madhep-mantep 
prasasat pirsa apa kang ora katon. 

28 Marga saka pracaya, panjenengané 
mranata Paskah sarta pangepyuring 
getih, supaya juru-tumpes anak-anak 
pambarep, aja nganti nggepok umat. 

29 Marga saka pracaya, wong-wong iku 
padha nyabrang Sagara Abang kaya 
ngliwati dharatan, mangka wong-wong 
Mesir padha klelep, nalika uga padha 
nyoba mangkono. 

SO Marga saka pracaya, bètèngé Yérikho 
padha jugrug, sawusé diubengi pitung 
dina lawasé. 

Sl Marga saka pracaya, Rahab sundel 
iku, ora katut katumpes bareng karo 
wong-wong duraka, amarga wus 
nampani para telik-sandi iku kalawan 
becik. 

32Apa manèh kang kudu 
dakpratélakaké? Jalaran aku bakal 
kakurangan waktu, menawa aku arep 
nyaritakaké bab Gidéon, Barak, Simson, 
Yéfta, Daud lan Samuèl sarta para nabi, 

33kang marga saka pracaya wis 
nelukaké nagara-nagara, nindakaké 
apa kang bener, nampani apa kang wis 
kaprasetyakaké, mbungkem cangkemé 
singa-singa, 

34 nyirep geni kang ngalad-alad. 
Wong-wong iku wis padha oncat 
saka landhepé pedhang, wis nampa 
kakuwatan sajroné kaapesan, wis padha 
dadi santosa sajroning paprangan sarta 
wis ngunduraké wadya-balané mungsuh. 

3> Para wong wadon wis padha nampani 
manèh wong-wongé kang wis mati, 
jalaran padha ditangèkaké. Nanging 
wong-wong liyané padha pilih dipilara 

sarta ora gelem diluwari, supaya padha 
tampa patangèn kang luwih becik. 

S6Ana manèh kang dipoyoki lan 
disiksa, lan ana uga kang dibanda sarta 
dikunjara. 

37 Padha dibenturi watu, digraji, dipatèni 
kalawan pedhang; wong-wong iku padha 
nglembara kalawan manganggo walulang 
wedhus gêmbèêl lan walulang wedhus 
jawa, padha nandhang kacingkrangan, 
kasangsaran sarta panganiaya. 

28 Jagat iki ora pantes kanggo wong- 
wong iku, mulané padha ngumbara ana 
ing pasamunan sarta ing pagunungan, 
sajroning guwa-guwa sarta sela-selaning 
gunung. 

“2 Nanging wong-wong iku kabèh padha 
ora tampa apa kang kaprasetyakaké iku, 
sanadyan marga saka pracaya wis padha 
kaparingan paseksi kang becik. 

40 Jalaran Allah wis nyawisi kang luwih 
becik tumrap kita; wong-wong iku 
ora bakal bisa nggayuh kasampurnan 
menawa ora bareng kita. 

1 2 1Sarèhné kita padha duwé seksi 

akèh, kayadéné méga kang 
ngupengi kita, mulané payo padha 
mbuwang sakèhing momotan sarta dosa 

kang tansah ngganggu-gawé kita, sarta 
kalawan sabar-mantep padha lumayu 
ing pabalapan kang kawajibaké tumrap 
kita. 

2 Payo padha kita lakoni kanthi mandeng 
marang Yésus, kang ngasta kita ing 
sajroning pracaya sarta kang nuntun 
pracaya kita marang kasampurnan, kang 
ora ngétang kanisthan kalawan mantep 
manggul salib, sulihing kabungahan kang 
kacawisaké kagem Panjenengané kang 
samengko lenggah ana ing tengening 
dhamparé Allah. 

2Padha tansah élinga marang 
Panjenengané, kang mantep anggoné 
nahan pambantahé para wong dosa 
kang samono kerasé iku marang 
Panjenengané, supaya kowé aja nganti 
padha lesu sarta semplah. 

“Anggonmu perang nglawan dosa, iku 
durung nganti padha ngwutahaké getih. 

“Apa kowé wis padha lali marang 
pitutur kang kadhawuhaké marang kowé 
kaya marang para putra, "Hé anakku, 
aja nyepêlèkaké panggulawenthahé 
Gusti, sarta aja padha nglokro menawa 
kowé diélikaké; 

Samarga Gusti matrapi marang wong 
kang ditresnani, sarta nggitiki wong 
kang kaanggep putra." 

Menawa kowé padha ngalami 
dipatrapi, Allah iya ngrengkuh kowé kaya 
marang putra. Endi ta ana anak kang ora 
tau dipatrapi déning bapakné? 

#Nanging menawa kowé ora tau 
dipatrapi, kang kudu kasandhang déning 
saben wong, dadiné kowé iku anak jadah 
lan dudu putra. 

2 Sabanjuré, saka bapa kita kadonyan, 
kita wis padha kapatrapan, mangka iya 
padha kita éringi, menawa mangkono 
apa kita ora kudu padha luwih sumuyud 
marang Ramané sakèhing roh, supaya 
kita kepareng urip? 

10 Bapa kita matrapi kita mung sawatara 
mangsa miturut apa baé kang kaanggep 
becik, nanging Panjenengané anggoné 
matrapi kita iku murih beciké, supaya 
kita kapanduman kasucèêèné. 

11 Sarupaning patrapan iku samangsa 
lagi kaparingaké pancèn ora 
mbungahaké, nanging nyedhihaké. 
Déné saterusé banjur metokaké wohing 
kayektèn kang njalari tentrem marang 

wong-wong kang padha dikulinakaké ing 
bab iku. 

12 Mulané, kencengna tangan kang 
lemes sarta dhengkul kang théklok; 

13 sarta ratakna dalan kang kaambah 
sikilmu, supaya kang pincang aja nganti 
kesléo, nanging dadi waras. 

14Padha ngudia rukun karo wong 
kabèh, sarta ngaraha marang kasucèn; 
jalaran tanpa kasucèn, ora ana wong siji 
baé kang bakal ndeleng Gusti. 

1> Padha diprayitna aja nganti ana wong 
kang ngoncati sih-rahmaté Allah, murih 
aja nganti ana oyod pait kang thukul 
sarta nuwuhaké rerusuh kang njemberi 
wong akèh. 

16 Aja ana wong kang laku cabul 
utawa kang nduwèni napsu kang asor 
kaya Esau, kang ngedol wewenangé 
pambarep diijolaké pangan sapiring. 

17 Jalaran kowé padha sumurup, 
menawa sawisé mangkono, nalika 
arep nampani berkah, ditampik, sabab 
ora olèh wewengan kanggo ndandani 
kaluputané, sanadyan anggoné ngupaya 
iku kanthi mbrebes mili. 

18 Amarga kowé ora padha marani 
apa kang bisa kagepok sarta geni kang 

ngalad-alad, tuwin marang pepeteng, 
palimengan lan prahara, 

19 marang unining kalasangka apadéné 
unining swara, kang ndadèkaké para 
kang padha krungu nganti padha 
nyuwun, supaya aja nganti dingandikani 
manèh, 

20 awit padha ora betah ngrungokaké 
dhawuh iki, "Dalah kéwan baé menawa 
ana kang nggepok gunung iku, kudu 
dibenturi watu." 

21 Sanyata nggegirisi banget apa kang 
dipirsani iku, nganti Musa ngandika, 
"Aku giris banget lan gumeter." 

22 Nanging kowé wis sowan menyang 
Gunung Sion, menyang kuthané 
Allah kang gesang, Yérusalèm 
kaswargan sarta marang golongané 
malaékat maèwu-èwu, kumpulan kang 
mbungahaké, 

23 sarta marang pasamuwané para 
pambarep, kang jenengé wis padha 
katulis ana ing swarga, sarta marang 
Allah, kang ngadili sakèhing wong, sarta 
marang rohé para wong mursid kang wis 
kasampurnakaké, 

24 sarta marang Yésus, Pantawisé 
prajanjian anyar, lan marang rah 

pangepyuran, kang swarané luwih cetha 
tinimbang karo getihé Habéêl. 

2> Padha diprayitna, supaya aja 
nampik Panjenengané, kang medhar 
pangandika. Jalaran menawa wong-wong 
kang nampik Panjenengané kang wis 
paring dhawuh pepènget ana ing bumi 
iki, ora bisa oncat, apamanèêh kita, 
menawa kita nyingkur Panjenengané, 
kang ngandika saka ing swarga. 

26 Ing nalika iku swantené nggonjingaké 
bumi, nanging samengko Panjenengané 
paring prasetya, "Ingsun bakal 
ngoregaké sapisan engkas, ora mung 
bumi baé, malah langit uga." 

27 Tembung, "sapisan engkas" iku 
nuduhaké owah-owahané samubarang 
kang bisa digonjingaké, yaiku apa kang 
katitahaké, supaya apa kang ora bisa 
gonjing, iku lestari. 

28Kang iku, sarèhné kita padha 
nampani kraton kang ora bisa gonjing, 
payo padha ngaturaké panuwun lan 
padha ngabekti marang Allah, miturut 
patrap kang ndadèkaké keparengé, 
kalawan urmat lan wedi-asih, 

29sabab Allah kita iku latu kang 
memangsa. 

1 3 1 Katresnaning pasaduluran iku 
padha rumatanal 

2Kowé aja padha lali awèh 
pamondhokan marang wong, jalaran 
saka mangkono iku ana sawenèhing 
wong tanpa kasumurupan wis ngaturi 
pasugatan marang para malaékat. 

3Padha élinga marang para wong 
ukuman, jalaran kowé dhéwé uga wong 
ukuman. Sarta padha élinga marang 
wong kang padha dianiaya, amarga 
kowé dhéwé iya isih urip ana ing donya 
iki. 

14Kowé kabèh padha ngajènana marang 
nenikahan sarta aja padha njemberi 
paturon, sabab Allah bakal matrapi para 
sundel lan kang laku jina. 

“Kowé aja padha karem bandha 
sarta padha marema karo apa kang 
kokduwèni. Awit Allah wis ngandika, 
"Ingsun ora bakal négakaké sira lan sira 
ora pisan-pisan bakal suntilar." 

@Marga saka iku kanthi yakin kita 
bisa ngucap, "Gusti iku pitulunganku. 
Aku bakal ora wedi. Manungsa bisa 
manggawé apa marang aku?" 

“Padha élinga marang para 
pemimpinmu, kang wis nggelaraké 

pangandikané Allah marang kowé. Padha 
gatèkna wekasaning sugengé sarta 
padha nulada pracayané. 

#Yésus Kristus iku tetep, ora éwah- 
gingsir, iya wingi, dina iki sarta ing 
salawas-lawasé. 

2Kowé aja nganti padha kena 
disasaraké déning piwulang warna- 
warna liyané. Kang becik yaiku menawa 
atimu kasantosakaké déning sih-rahmat, 
sarta ora marga déning pranatan bab 
pangan kang ora maédahi marang wong 
kang nuruti iku. 

l0 Kita padha duwé misbyah, sarta 
wong-wong kang padha ngladèni kêmah 
iku ora kena mangan apa kang saka ing 
misbyah kono. 

1! Mungguh kéwan-kéwan kang getihé 
kagawa lumebu menyang pasucèn 
déning imam agung minangka kurban 
pambirating dosa, iku padha kaobong 
ing saknjabané kémah. 

121ya iku sababé Yésus wis nandhang 
sangsara ana ing saknjabaning gapura 
kanggo nucèkaké umat kagungané 
sarana rahé piyambak. 

13 Awit saka iku, payo padha sowan 
Panjenengané ana ing saknjabané 
kémah sarta nglabuhi kanisthané. 

I4Amarga ana ing kéné kita padha 
ora duwé kutha kang tetep; kita padha 
ngupaya kutha ing jaman kang bakal 
kelakon. 

15 Kang iku, lantaran Panjenengané, 
payo kita padha tansah saos kurban 
pamuji-sokur marang Allah, iya iku kang 
arupa tetembungan kang ngluhuraké 
asmané. 

l6 Sarta aja lali nindakaké kabecikan 
lan awèh pitulungan, jalaran iya 
kurban-kurban kang mangkono iku kang 
ndadèkaké keparengé Allah. 

1 Padha mbangun-turuta sarta 
sumuyuda marang para pemimpinmu, 
awit iku kang padha rumeksa marang 
nyawamu, kaya wong kang padha 
kudu ngunjukaké tanggung-jawab, 
supaya anggoné padha nglakoni kalawan 
bungah, ora kalawan ngesah, awit iku 
ora bakal maédahi tumrap kowé. 

18 Aku padha tansah dongakna, 
jalaran aku padha yakin, menawa duwé 
rumangsaning ati kang becik, amarga 

ing sakèhé prakara kita padha ngarah 
urip kang becik. 

19 mligi kanggo kowé aku pitutur, kowé 
padha nglakonana, supaya aku ênggal 
diparengaké bali nunggal karo kowé. 

2OMuga Allahing tentrem-rahayu, kang 
kanthi rahing prasetyan kang langgeng 
wis mungokaké saka ing antarané 
wong mati, Pangêèn Agung tumrap para 
wedhus, yaiku Yésus, Gusti kita, 

21 mirantènana kowé kalawan 
samubarang kabèh kang becik kanggo 
nindakaké karsané, sarta nindakaké 
ana ing urip kita apa kang ndadèkaké 
keparengé, lantaran Yésus Kristus. 
Panjenengané iku kang sayogya 
kamulyakaké nganti salawas-lawasél 
Amin. 

22 Aku pitutur marang kowé, para 
Sadulur, tembung-tembung pepéling iki 
padha tampanana kalawan éklasing ati, 
sanadyan layangku marang kowé iki 
mung cekak. 

23Wruhanamu, Timotius, sadulur kita, 
wis mangkat. Samangsa wis teka, aku 
arep énggal bebarengan niliki kowé 
kabèh. 

24 Salamku tumekaa marang sakèhing 
pemimpinmu sarta marang para suci. 
Para Sadulur tunggal pracaya ing Italia 
ngirimaké salam marang kowé kabèh. 

2> Sih-rahmat nunggila ing kowé kabèh. 


Yakobus 


1 lsalam saka Yakobus, abdiné Allah 
sarta Gusti Yésus Kristus, marang 
taler rolas kang padha sumebar ana ing 
tanah manca. 

2 Para Sadulurku, anggepen sawijining 
kabungahan, menawa kowé padha 
ketaman pacoban mawarna-warna, 

3jalaran kowé padha sumurup, menawa 
pandadar tumrap pracayamu iku 
nuwuhaké sabar-mantep. 

4Sarta sabar-mantep iku karebèn 
metokaké woh kang sembada, supaya 
kowé dadi sampurna lan mateng, sarta 
ora kekurangan sawiji apa. 

“Déné menawa panunggalanmu ana 
kang kekurangan kawicaksanan, iku 
nyuwuna marang Allah, kang maringi 
marang sakèhing wong kanthi loma lan 
éklas, temah bab iku bakal kaparingaké 
marang wong mau. 

Mung baé panyuwuné iku kanthia 
pracaya sarta aja nganggo mangu- 
mangu, jalaran wong kang mangu- 
mangu iku padha karo ombaking 

sagara, kang diontang-antingaké angin 
mrana-mréné. 

Wong kang mangkono iku aja duwé 
pangira, menawa bakal nampa apa-apa 
saka Gusti. 

8 Jalaran wong kang atiné mangro ora 
bakal tentrem uripé. 

Sadulur tunggal pracaya kang asor iku 
mongkoga samangsa kaluhuraké, 

l0déne wong kang sugih iku mongkoga 
menawa kaasoraké, jalaran wong iku 
bakal sirna kaya kembanging suket. 

11 Sabab sawisé srengéngé mlethèk 
kalawan panasé kang sumelèt, 
banjur ngalumaké suket iku, 
temahan gogrog kembangé, lan 
ilang kaéndahané.Mangkono uga 
mungguh wong sugih iya bakal sirna ing 
sajroné sakèhing pambudidayané. 

12 Rahayu wong kang tanggon sajroné 
kena pacoban, jalaran menawa wis katitik 
tanggon, bakal nampani makuthaning 
urip, kang wis kaprasetyakaké déning 
Allah marang wong-wong kang padha 
tresna marang Panjenengané. 

13 Menawa ana wong kang kena 
pacoban aja ngucap mangkéné, "Aku 
lagi dicoba déning Allah." Jalaran Allah 

ora kena cinoba déning piala, sarta 
Panjenengané ora nindakaké panyoba 
marang sapa baé. 

I14Nanging saben wong dicoba déning 
pepénginané dhéwé, jalaran disèrèd 
sarta dipilut déning pepénginan iku. 

1> Menawa pepénginan iku wis 
ngandhut, banjur nglairaké dosa, lan 
samangsa dosa iku wis katog, bakal 
nglairaké pati. 

l6 Para Sadulur kang daktresnani, aja 
padha kesasar! 

17 Saben peparing kang becik sarta 
saben ganjaran kang sampurna iku asalé 
saka ing ngaluhur, katedhakaké saka 
Ramané sakèhing pepadhang; kagem 
Panjenengané ora ana owah-owahan 
utawa gambaran bakal molah-malih. 

18 Marga saka karsané piyambak, 
Panjenengané wis nitahaké kita sarana 
pangandikaning kayektèn, supaya kita 
padha ana ing tataran kang pinasthi 
padha dadi putra pambarep ing antarané 
para titah kabèh. 

19 Para Sadulur kang daktresnani, 
élinga marang bab iki: saben wong 
diénggal menawa ngrungokaké, nanging 

disarèh ing wicara, mangkono uga 
disarêh menawa nepsu; 

20 jalaran nepsuné manungsa iku ora 
nindakaké apa kang bener ana ing 
ngarsané Allah. 

21 Mulané padha buwangen samubarang 
kang reged sarta piala kang kliwat akèh 
lan tampanana kanthi sarèh pangandika 
kang katanem ing atimu, kang kwaos 
nylametaké nyawamu. 

22 Nanging padha dadia wong kang 
nindakaké pangandika, aja mung 
ngrungokaké baé, jalaran menawa 
ora mangkono kowé ngapusi awakmu 
dhéwé. 

23 Sabab menawa wong mung 
ngrungokaké baé, mangka ora dilakoni, 
iku umpamané kaya wong kang lagi 
maspadakaké rainé kang sanyatané ana 
ing pangilon. 

24 Gawusé ndeleng rainé banjur lunga 
lan nuli lali kaya apa rupané mau. 

25Nanging sapa kang nliti angger- 
angger kang sampurna, yaiku angger- 
angger kang mardikakaké manungsa, 
sarta padha diantepi, dadi ora mung 
ngrungokaké banjur nglalèkaké, nanging 

nglakoni kanthi temen-temen, iku bakal 
rahayu marga saka panggawéné iku. 

26 Saupama ana wong kang rumangsa 
ngibadah, mangka ora mekak ilaté, iku 
ngapusi awaké dhéwé, lan pangibadahé 
tanpa guna. 

27 Pangibadah kang murni sarta tanpa 
cacad ana ing ngarsané Allah, Rama 
kita, yaiku mitulungi bocah lola sarta 
para randha sajroning kasusahané lan 
njaga supaya awaké dhéwé aja nganti 
dijemberaké déning donya. 

2 1 Para Sadulurku, kowé kabèh 

iku wong kang pracaya marang 
Yésus Kristus, Gusti kita kang mulya, 
anggonmu ngetrapaké pracayamu aja 
nganggo mawang wong. 

2 Jalaran saupama ana wong kang 
lumebu ing kumpulanmu nganggo ali-ali 
emas, nganggo sandhangan sarwa 
mompyor sarta uga ana wong miskin 
kang lumebu nganggo sarwa ala, 

3nuli kowé padha ngajèni marang 
wong kang manganggo mompyor mau, 
banjur matur mangkéné, "Panjenengan 
kula aturi lenggah ing papan ingkang 
saé punika!", mangka tumrap wong 
kang miskin kokkandhani mangkéné, 

"Sampéyan ngadeg ngriku mawon!" 
utawa, "Sampéyan linggih ngandhap 
ngriki celak ancik-anciking suku kulal”, 

“apa kowé ora wis padha mbédak- 
mbédakaké sajroning atimu sarta 
tumindak dadi hakim kang ala pikirané? 

“Rungokna ta, para Sadulur kang 
daktresnani, Allah apa ora wis milih 
wong-wong kang dianggep miskin déning 
donya iki padha dadi sugih mungguhing 
pracaya sarta padha dadi ahli-warisé 
Kraton kang wis diprasetyakaké marang 
kang padha nresnani Panjenengané? 

@Nanging kowé iku wis padha 
ngrêmèhaké wong-wong miskin. Malah 
apa dudu wong-wong sugih kang padha 
nindhes sarta nyèrêd kowé marang 
pangadilan? 

Apa dudu wong-wong iku kang padha 
nyenyamah Asma kang mulya, kang 
njalari kowé padha dadi kagungané 
Allah? 

#Menawa kowé netepi angger-angger 
kang utama kang katulis ing Kitab Suci, 
"Sira tresnaa marang sapepadhanira 
dikaya marang awakira dhéwé," dadi 
kowé tumindak becik. 

Nanging, menawa kowé padha 
mawang wong, kowé nglakoni dosa sarta 
marga saka angger-angger iku, banjur 
nyata yèn kowé nglakoni panerak. 

10 Jalaran sing sapa ngangkah netepi 
sakèhing angger-angger iku, nanging 
nglirwakaké sapérangan baé, wong iku 
kaluputan marang sakabèhé. 

11 Jalaran Panjenengané kang 
ngandika, "Sira aja laku bédhang,” iku 
uga ngandika, "Sira aja mematèni." 
Dadi sanadyan kowé ora laku bédhang, 
nanging yèn kowé gawé pepati, iku 
kowé uga dadi wong kang nerak 
angger-angger. 

12 Ngucapa sarta tumindaka kaya wong 
kang bakal diadili sarana angger-angger 
kang mardikakaké wong. 

13 Sabab pangadilan kang tanpa 
welas bakal tumindak ing ngatasé 
wong kang ora nglakoni kawelasan. 
Mangka kawelasan iku bakal ngungguli 
pangadilan. 

14 Para Sadulurku, apa gunané menawa 
ana wong ngaku nduwèni iman, mangka 
ora ana panggawéné? Apa imané bisa 
gawé slameté wong iku? 

15 Saupama ana sadulur lanang utawa 
wadon kang ora duwé sandhangan lan 
kekurangan pangan sadina-dinané, 

l6banjur ana panunggalanmu kang 
kandha mangkéné, "Mangkata, 
daksangoni slamet, nganggoa 
sandhangan kang anget sarta mangana 
sing wareg”, nanging ora mênèhi wong 
iku apa kang dadi kabutuhaning ragané, 
iku apa gunané? 

1 Mangkono uga tumraping iman: 
Menawa iman iku ora dikanthèni 
panggawé, iman iku sejatiné mati. 

lê Nanging bisa uga ana kang ngucap 
mangkéné, "Kowé duwé iman, aku 
duwé panggawé." Aku bakal mangsuli, 
"Coba tuduhna imanmu kang tanpa 
panggawé iku marang aku lan aku bakal 
nuduhaké marang kowé imanku saka 
panggawé-panggawéku." 

19 Kowé pracaya menawa mung ana 
Allah siji? Iku becik! Nanging sêétan-sêtan 
uga pracaya bab iku lan padha gumeter. 

20Hé, wong bodho, apa kowé saiki 
gelem ngakoni, menawa iman tanpa 
panggawé iku iman kang kothong? 

21 Abraham, Rama leluhur kita, apa ora 
awit saka pandamel-pandamelé anggoné 

kaleresaké, nalika panjenengané 
ngurbanaké Ishak, kang putra, ana ing 
misbyah? 

22 Kowé padha sumurup, menawa 
iman iku tumindaké bebarengan karo 
panggawé-panggawéné, sarta marga 
saka panggawé-panggawé iku iman dadi 
sampurna. 

23 Sarana mangkono kayektènan 
pangandika kang surasané mangkéné, 
"Abraham pracaya marang Allah, 
mangka iya pracayané iku kang njalari 
Abraham kaanggep bener." Amarga saka 
iku Abraham kasebut, "Mitrané Allah." 

24 Dadi kowé padha sumurup, menawa 
manungsa anggoné kabeneraké jalaran 
saka panggawé-panggawéné, ora mung 
saka imané baé. 

2> Mangkono uga Rahab, sundel iku, 
apa ora awit saka panggawéné anggoné 
kabeneraké, nalika ndhelikaké para 
telik-sandi ana ing omahé, banjur 
mitulungi lolosé, metu dalan liya? 

26 Sabab kayadéné badan tanpa roh 
iku mati, mangkono uga iman tanpa 
panggawé iku iya mati. 

3 1 Para Sadulurku, ing antaramu aja 
akèh kang kepéngin dadi pamulang; 

jalaran kowé padha sumurup, menawa 
kita dadi pamulang, bakal padha diadili 
kalawan ukuran kang luwih abot. 

ZAmarga kita kabèh padha kaluputan 
ing prakara akèh; sing sapa ora 
kaluputan ing tetembungané, iku wong 
sampurna, kang bisa ngendhalèni awaké 
sakojur. 

2Kita padha masang kendhali ing 
cangkemé jaran, satemah nuruti 
kekarepan kita, sarana mangkono kita 
uga bisa ngendhalèni awaké sakojur. 
4Lan manèh, delengen kapal-kapal, 
sanadyan gedhé banget sarta kasurung 
déning angin banter, nanging kena 
dikendhalèni déning kemudhi kang cilik 
banget, manut kekarepané jurumudhi. 

“Mangkono uga ilat, sanadyan 
dadi pérangané badan kang cilik, 
éwadéné kena kanggo ngandhakaké 
prakara-prakara kang gedhé. Delengen, 
sanadyan mung sapelik, geni iku bisa 
ngobong alas kang gedhé. 

ellat iku iya geni, prasasat jagating 
kadurakan sarta dadi gegelitaning badan 
kita, kang bisa ngregedi badan sakojur 
sarta ngobong jantraning urip kita; déné 

ilat iku dhéwé kaobong déning geni 
naraka. 

Sakèhing kéwan alas, bangsa manuk, 
sarta kéwan-kéwan rumangkang lan 
kéwan-kéwan segara, iku bisa digawé 
tutut lan wis kelakon digawé ora giras 
déning manungsa, 

#nanging ora ana wong sijia baé kang 
bisa gawé tututing ilat; ilat iku piala kaya 
kéwan galak kang ora kena dikendhalèni 
sarta kebak wisa kang mematèni. 

Sarana ilat kita memuji Pangéran, 
Rama kita, sarta sarana ilat kita 
nyupatani manungsa, kang katitahaké 
manut citraning Allah, 

l0saka cangkem siji metokaké berkah 
lan ipat-ipat. Kang mangkono iku, para 
Sadulurku ora kena kelakon. 

1lApa ana sumber kang metu banyuné 
tawa lan pait saka etuk siji? 

12 Para Sadulurku, wit anjir apa bisa 
awoh zaitun utawa wit anggur awoh 
anjir? Mangkono uga etuk banyu asin 
ora bisa metokaké banyu tawa. 

13Sapa panunggalanmu kang 
wicaksana sarta wasis? Iku nuduhna 
panggawéné sarana caraning urip kang 

becik marga kawicaksanan kang tuwuh 
saka alusing budi. 

I14 Menawa kowé padha duwé rasa mèri 
sarta mung mikir awakmu dhéwé, kowé 
aja padha gumunggung sarta aja goroh, 
iku nglawan kayektèn! 

1> Iku dudu kawicaksanan kang 
tumurun saka ngaluhur, nanging saka 
donya iki, saka kamanungsan, saka 
sétan-sétan. 

l6 Sabab angger ana kumèrèn sarta 
mung mikir awaké dhéwé, mesthi 
bakal ana kekisruhan sarta sarupané 
panggawé ala. 

17 Balik kawicaksanan kang saka 
ngaluhur, iku kang dhisik dhéwé murni, 
sabanjuré dhemen rukun, alus ing budi, 
mbangun turut, sugih kawelasan sarta 
awoh kabecikan, ora ilon-ilonen sarta 
ora lamis. 

l8Déné woh kang dumadiné saka 
kayektèn iku kasebaraké sajroning 
tentrem-rahayu kanggo wong-wong 
kang padha mbangun tentrem-rahayu. 
4 1 Saka ngendi tekané pasulayan sarta 

cecongkrahan ing antaramu iku? 
Apa ora saka hawa-napsu kang tansah 
peprangan ana ing awakmu? 

2Kowé padha mélik sawijining barang, 
nanging ora kelakon, kowé banjur 
mematèni; kowé mêri, nanging ora 
kegayuh tujuanmu, kowé banjur padha 
padu sarta kerengan. Kowé padha 
ora olèh apa-apa, amarga padha ora 
ndedonga. 

SUtawa kowé uga padha ndedonga, 
nanging padha ora olèh apa-apa, 
amarga anggonmu ndedonga iku 
klèru, jalaran apa kang koksuwun iku 
bakal kokentèkaké kanggo ngumbar 
hawa-napsumu. 

1Hé wong kang padha ora setya, apa 
kowé padha ora sumurup, menawa 
memitran karo donya iku ateges sesatron 
karo Allah? Kang iku sapa baé kang dadi 
mitrané donya, iku ndadèkaké awaké 
dhéwé satruné Allah. 

“Aja padha duwé pangira, menawa 
tanpa alesan ing Kitab Suci iku ana 
pangandika, mangkéné, "Roh kang 
wis kadunungaké Allah ana ing kita, 
dikarsakaké kalawan cemburu." 

@Nanging sih-rahmat kang kaparingaké 
marang kita iku ngluwihi saka iku. 
Mulané Panjenengané ngandika, "Allah 
nglawan wong kang gumunggung, 

nanging maringi sih-rahmat marang 
wong kang andhap-asor." 

Mulané padha tumungkula 
ing ngarsané Allah, sarta Iblis 
tanggulangana, temahan bakal lumayu 
saka ngarepmul 

#Padha nyedhaka marang Allah, temah 
Panjenengané bakal nyelaki kowé. 
Tanganmu padha resikana, hé para wong 
dosa lan sucèkna atimu, hé wong kang 
atiné mangrol 

2Padha rumangsaa cilaka, padha 
prihatina lan nangisa; guyumu salinana 
tangis, sarta kabungahanmu salinana 
prihatin. 

l0Esorna badanmu ana ing ngarsané 
Pangéran, sarta Panjenengané bakal 
ngluhuraké kowé. 

ll Para Sadulur, kowé aja padha 
mitenah siji marang sijiné! Sapa baé 
kang mitenah utawa ngadili saduluré 
tunggal pracaya, iku nacad lan ngadili 
angger-angger, sarta menawa kowé 
ngadili angger-angger, dadiné kowé 
dudu kang nglakoni angger-angger, 
nanging dadi hakimé. 

l2Mung ana siji kang yasa angger- 
angger sarta kang jumeneng Hakim, 

yaiku Panjenengané kang kwaos 
nylametaké sarta numpes. Nanging 
kowé iku sapa, déné arep ngadili 
pepadhamu? 

13 Dadi saikiné, hé kowé kang padha 
duwé ujar mangkéné, "Dina iki utawa 
sésuk aku arep mangkat menyang kutha 
anu, sarta arep manggon ing kono 
setaun lawasé, laku dagang sarta olèh 
bathi", 

14 mangka kowé padha ora sumurup 
apa kang bakal kelakon ing dina sésuk. 
Apa ta tegesé uripmu iku? Uripmu iku 
padha karo uwab, katon mung sadhéla 
banjur sirna. 

1> Sing bener kowé kudu ngucap 
mangkéné, "Menawa Pangéran 
marengaké, aku bakal urip lan tumindak 
mangkéné lan mangkono." 

lêNanging saiki kowé ngegungaké 
umukmu. Sarta sarupané gumunggung 
kang mangkono iku salah. 

17 Dadi sing sapa ngerti bab panggawé 
becik, mangka ora nglakoni, iku dosa. 
5 1 Mulané saiki, hé para wong sugih, 

padha nangisa sarta sesambata 
marga tekané kasangsaran kang bakal 
nempuh kowél 

2 Kasugihanmu wis bobrok sarta 
sandhanganmu wis dipangan renget. 

Mas sarta pérakmu kapangan timbrah 
lan timbrahé bakal dadi paseksi tumrap 
kowé kabèh, sarta bakal memangsa 
dagingmu kayadéné geni. Kowé wis 
numpuk bandha ing dina-dina wekasan 
iki. 

“#Sanyatané wis kaprungu pasambat 
sora, marga opahing buruh kang wis 
ngenèni pametuné tegalanmu koktahan, 
sarta wis kapireng déning Pangéran 
ing sakèhing tumitah pangresulané 
wong-wong kang padha ngenèni 
panênanmu. 

“Kowé wis urip mukti-wibawa lan 
mubra-mubru ing donya, sarta kowé wis 
nyeneng-nyenengaké atimu ngarepaké 
dina panyembelèhan. 

Kowé wis ngukum wong bener, malah 
kokpatèni lan iku ora bisa nglawan kowé. 

Kang iku para Sadulur, padha 
disabar nganti tumeka rawuhé Gusti! 
Satemené wong tani iku nganti-anti 
pametuning buminé kang akèh ajiné 
sarta disrantèkaké, nganti tekané udan 
mangsa rontog lan udan mangsa semi. 

#Kowé uga padha disabar, santosakna 
atimu, amarga rawuhé Gusti wis cedhak! 

Para Sadulur, kowé aja padha 
nggresah sarta luput-linuputaké, supaya 
kowé aja nganti nampa paukuman. 
Satemené Hakim wus jumeneng ing 
ngarep lawang. 

l0 para Sadulur, padha nulada 
kasangsaran sarta kasabarané para nabi, 
kang wis medharaké pangandika atas 
asmané Pangéran. 

ll satemené kita padha nyebut rahayu 
tumrap wong-wong kang padha sabar- 
mantep iku; kowé wis padha krungu 
bab sabar-mantepé Ayub, sarta wis 
padha sumurup apa kang ing wekasané 
kacawisaké déning Pangéran tumrap 
panjenengané, amarga Pangéran iku 
maha-asih sarta maha-welas. 

l2Nanging kang perlu dhéwé para 
Sadulurku, poma kowé aja padha 
sumpah demi swarga utawa demi bumi 
utawa demi apa baé liyané. Menawa iya, 
kandhaa iya, menawa ora, kandhaa ora, 
supaya kowé ora kena ing paukuman. 

13 Menawa ana panunggalanmu kang 
nandhang sangsara, ndedongaal 

Menawa ana kang seneng atiné, 
ngidungal 

I4Menawa ana panunggalanmu 
kang lara, ngaturana para pinituwané 
pasamuwan, supaya padha ndongakaké 
sarta ngusapi nganggo lenga wong mau 
atas asmané Gusti. 

1> Pandonga kang metu saka pracaya 
bakal nylametaké wong lara, lan Gusti 
bakal nangèkaké wong iku; déné 
menawa wong mau wis gawé dosa, 
dosané iku bakal diapura. 

lo Marga saka iku kowé padha 
akon-ingakonana dosamu sarta donga- 
dinongakna supaya kowé padha waras. 
Pandongané wong bener, iku gedhé 
dayané lan ana wohé. 

17 Elia iku manungsa lumrah kaya kita, 
sarta panjenengané wis ndedonga kanthi 
temen-temen, supaya aja ana udan, 
sarta ing bumi iya ora ana udan nganti 
telung taun nem sasi lawasé. 

18 Panjenengané banjur ndedonga 
manèh sarta langit banjur ngesokaké 
udan lan bumi banjur metokaké woh. 

19 para Sadulurku, menawa ana 
panunggalanmu kang nyimpang saka 

kayektèn sarta ana wong kang njalari 
mratobaté, 

20padha sumurupa, sapa kang 
ndadèkaké wong dosa mratobat saka 
dalané kang nasar, iku bakal ngentasaké 
nyawané wong iku saka ing pati sarta 
nutupi dosa akèh. 


1 Petrus 


1 1Saka Pétrus rasulé Yésus Kristus, 
marang kang padha neneka kang 
sumebar ana ing Pontus, Galatia, 
Kapadokia, Asia-Cilik lan Bitinia, 

2yaiku para kang pinilih miturut 
rancanganing Allah, Rama kita sarta 
kang kasucèkaké déning Roh, supaya 
padha mbangun turut marang Yésus 
Kristus lan nampa ciprataning rahé. 
Sih-rahmat lan tentrem-rahayu saya 
lubêra ana ing kowé. 

3 Pinujia Allah Ramané Gusti kita Yésus 
Kristus, kang marga saka gunging 
sih-palimirmané wis nglairaké kita 
manèh lantaran wunguné Yésus Kristus 
saka ing antarané wong mati, tumuju 
marang urip kang kebak pangarep-arep 

“supaya kita padha nampa warisan 
kang ora bisa sirna, ora cacad sarta 
ora bisa alum, kang kasimpen ana ing 
swarga kanggo kowé kabèh. 

“Yaiku, kowé kang padha kareksa 
déning pangwaosing Allah lantaran 
pracayamu, sajroné kowé padha 

nganti-anti marang karahayon kang wis 
cumawis bakal kawedharaké ing dina 
wekasaning jaman. 

Padha bungah-bungaha tumrap 
prakara iku, sanadyan ing wektu iki 
kowé isih padha kudu prihatin kanggo 
sawatara mangsa, marga saka anané 
godha-rencana warna-warna. 

“Kabèh iku mau pamrihé supaya tetéla 
murnining pangandelmu -- kang ajiné 
luwih banget katimbang ajiné emas 
kang bisa rusak, kang kauji murniné 
srana geni -- satemah kowé padha 
nampa pangalembana sarta kamulyan 
lan kaurmatan, bésuk ing dinané Yésus 
Kristus mbabaraké sarirané. 

#Sanadyan kowé durung tau weruh 
dhéwé Panjenengané, nanging padha 
koktresnani. Kowé pracaya marang 
Panjenengané, sanadyan saiki ora padha 
nyipati dhéwé. Padha sukarenaa kanthi 
kabungahan kang mulya lan kang ora 
bisa kaucapaké, 

2amarga kowé wis padha bisa nggayuh 
tujuané pracayamu, yaiku kaslametaning 
nyawamu. 

l01ya kaslametan iku kang wis dititi- 
priksa sarta diteliti déning para nabi 

kang wis padha meca bab sih-rahmat 
kang kacawisaké marang kowé. 

11 Déné para nabi iku padha niti-priksa: 
Kapan wektuné lan kepriyé kang 
kakersakaké déning Rohé Kristus, 
kang ana ing batiné, yaiku Roh kang 
sadurungé paring paseksi bab sakèhing 
kasangsaran kang bakal nempuh marang 
Kristus sarta bab sakèhing kamulyan 
sawisé iku. 

l12Marang para nabi iku wis 
kapratélakaké, menawa ora padha 
ngladosi sarirané piyambak, nanging 
ngladèni kowé kanthi samubarang 
kang saiki wis kawartakaké marang 
kowé déning wong-wong, kang padha 
nggelaraké Injil marang kowé kabèh, 
marga saka pakaryané Roh Suci kang 
kautus saka ing swarga, yaiku prakara- 
prakara kang kepéngin disumurupi 
déning para malaékat. 

13 Mulané, cawisna akal-budimu sarta 
padha diwaspada, apadéné sakèhing 
pangarep-arepmu dhasarna ing sih- 
rahmat kang kaparingaké marang kowé 
ing waktu Yésus Kristus mbabaraké 
sarirané. 

I4 Uripmu dikaya bocah kang mbangun 
turut, aja nuruti hawa-napsu kang 
ngwasani kowé nalika kowé isih padha 
bodho. 

1> Nanging kowé padha dadia suci 
ing sajroning uripmu, kayadéné 
Panjenengané kang suci, kang wis 
nimbali kowé, 

l6sabab ana tulisan mangkéné: Sira 
padha dadia suci, jalaran Ingsun iki suci. 

17 Sarta menawa kowé padha nyebut 
Panjenengané Rama, yaiku kang ngadili 
wong kabèh manut panggawéné tanpa 
pilih-kasih, uripmu dikanthi wedi-asih 
sajroné kowé mondhok ing donya iki. 

18 Sabab kowé mangerti, menawa wis 
padha katebus saka kalakuanmu kang 
tanpa guna, kang kokwarisi saka para 
leluhurmu iku, ora sarana barang kang 
bisa sirna, uga ora kalawan salaka utawa 
emas, 

19 nanging sarana getih kang aji banget, 
yaiku rahé Kristus kang padha kaya 
getihing cempé kang tanpa cacad lan 
tanpa blentong. 

20 Panjenengané iku wis pinilih 
sadurungé jagat katitahaké, nanging 
marga saka kowé, Panjenengané 

mbabaraké sarirané, ing jaman 
wekasan. 

21 Marga saka Panjenengané, kowé 
padha pracaya marang Allah kang 
wis mungokaké Panjenengané saka 
ing antarané wong mati sarta kang 
wis maringi kamulyan marang 
Panjenengané, satemah pracayamu lan 
pangarep-arepmu tumuju marang Allah. 

22 Sarèhné kowé wis nucèkaké 
nyawamu sarana pambangunturut 
marang kayektèn, satemah padha bisa 
nindakaké katresnaning pasaduluran 
kang tulus-éklas, mulané padha 
tumemena anggonmu tresna-tinresnan 
kanthi gumolonging atimu. 

23 Jalaran kowé wis padha kalairaké 
manèh ora saka wiji kang bisa sirna, 
nanging saka wiji kang langgeng, 
lantaran pangandikaning Allah kang 
gesang lan kang langgeng. 

24 Sabab, "Sakèhing manungsa iku 
kaya suket sarta kaluhurané kabèh iku 
kaya kembangé, suketé dadi garing, lan 
kembangé padha gogrog, 

2> nanging pangandikané Pangéran 
iku tetep ing salawas-lawasé." 

lya pangandika iku Injil kang wis 
kawartakaké marang kowé. 

2 1 Marga saka iku, sakèhing piala 

sarta sarupané apus-apus, sakèhing 
lamis, drengki, apadéné pitenah padha 
buwangen. 

2 Dikaya bayi kang mentas lair, kang 
tansah kepéngin marang susu kang 
murni lan kang rohani, supaya marga 
saka iku padha tuwuh lan antuk 
kaslametan, 

3menawa kowé wus padha ngrasakaké 
tenanan yèn Allah iku becik. 

#Padha sowana Panjenengané, watu 
kang urip iku, kang pancèn ditampik 
déning manungsa, nanging kang pinilih 
lan kinurmatan ana ing ngarsaning Allah. 

“Sarta karebèn kowé iya padha 
kapigunakaké kayadéné watu urip 
kanggo mbangun padaleman kasukman 
tumrap kaimaman kang suci, kanggo 
nyaosaké pisungsung rohani, kang 
marga Yésus Kristus njalari keparengé 
Allah. 

#@Sabab ing Kitab Suci wis katulis, 
mangkéné, "Sajatiné, Ingsun wis 
masang watu ana ing Sion, iya iku 
watu pojokan kang pinilih lan aji, déné 

sapa wong kang kumandel marang 
Panjenengané, ora bakal kawirangaké." 

Mulané, tumraping kowé kang 
pracaya, Panjenengané iku aji banget, 
nanging tumrap kang padha ora pracaya, 
"Watu kang ditampik déning para tukang 
bangunan, iku wis dadi watu pojokan, 
apadéné iya wis dadi watu patanggoran 
lan watu sandhungan." 

SAnggoné padha kasandhung iku 
marga ora mbangun turut marang 
pangandikané Allah; sarta wong-wong 
iku pancèn iya wis kacadhangaké tumrap 
bab iku. 

2 Balik kowé iku bangsa kang pinilih, 
kaimaman kang ngrajani, bangsa 
kang suci, umat kagungané Allah 
pribadi, supaya kowé padha martakaké 
pakaryan-pakaryan agung kang 
katindakaké déning Panjenengané, 
kang wis nimbali kowé metu saka 
pepeteng marang pepadhangé kang 
ngéram-éramaké. 

10 Kowé, kang mauné dudu umaté 
Allah, nanging saiki wis dadi umaté, 
kang mauné ora padha kawelasan, 
nanging saiki wis nampa piwelas. 

11Hé, para Sadulur kang kinasih, aku 
pitutur marang kowé, supaya kayadéné 
wong kang mondhok lan wong neneka, 
padha ngedohana sakèhing pepénginané 
daging kang padha nglawan nyawamu. 

12 Dibecik uripmu ana ing satengahé 
bangsa-bangsa kang ora wanuh marang 
Allah, supaya menawa kowé dipitenah 
nindakaké kadurjanan, wong-wong iku 
padha meruhi panggawému kang becik, 
satemah ngluhuraké Allah ing dina nalika 
Panjenengané ngrawuhi wong-wong 
mau. 

13 Marga saka karsané Pangéran, padha 
sumuyuda marang sakèhing pangwasa 
kang katetepaké manut tatananing 
manungsa, dadia marang raja kang 
mengku pangwasa kang dhuwur dhéwé, 

Itapadéné para pangwasa sangisoré 
kang kadhawuhan ngukum wong kang 
nindakaké piala sarta ngurmati wong 
kang tumindak becik. 

15 Sabab, kang dadi karsané Allah, 
yaiku supaya sarana panggawé becik, 
kowé mbungkem wong bodho kang 
cethèk kawruhé. 

l6 Uripa kayadéné wong mardika, 
aja kaya wong kang nylêwèngaké 

kamardikan iku kanggo nutupi pialané, 
nanging uripa kayadéné abdining Allah. 

17 Padha ngajènana wong kabèh, padha 
nresnanana sadulur-sadulurmu kang 
tunggal pracaya. Duwéa rasa wedi-asih 
marang Allah, ngurmatana rajal 

18Hé, kowé para abdi; padha sumuyuda 
kanthi pakéring marang bendaramu, ora 
mung marang kang becik lan grapyak 
baé, nanging uga marang kang kereng. 

19 Jalaran iku mujudaké sih-rahmat, 
menawa ana wong kang rumangsa 
kakersakaké déning Allah nandhang 
sangsara, kang ora samesthiné 
kasandhang. 

20 Sabab, menawa kowé digebugi 
marga pokalmu kang dosa, apa iku kena 
diarani pangalembana? Nanging menawa 
kowé tumindak kang becik sarta marga 
saka iku kowé nandhang sangsara, iku 
sih-rahmat ana ing ngarsané Allah. 

21 Jalaran iya tumrap kang mangkono 
iku anggonmu katimbalan, marga Yésus 
Kristus iya wis nandhang sangsara 
kanggo kowé sarta wis nilari tuladha 
marang kowé, supaya kowé uga 
tumindak kaya Panjenengané. 

22 Panjenengané iku ora damel dosa, 
sarta saka ing tutuké ora ana kang cidra. 
23 Nalika Panjenengané dipisuhi, ora 
males misuh; nalika nandhang sangsara 
ora ngancam, nanging sumarah marang 
Panjenengané kang ngadili kanthi adil. 
24 Panjenengané piyambak wis 
ngrembat dosa kita ing sarirané ana 
ing kayu salib, supaya kita kang wis 
mati tumraping dosa, padha urip 
tumrap prakara kang bener. Marga saka 
bilur-biluré kowé wis padha kawarasaké. 
2> Awitdéné biyèn kowé padha kaya 
wedhus kang kesasar, nanging saiki 
wis padha bali marang Pangon sarta 
Pamomonging nyawamu. 

3 1 Mangkono uga kowé para wong 

wadon, padha sumuyuda marang 

somahmu, supaya menawa ana wong 
lanang kang padha ora pracaya 
marang Pangandika, sanadyan tanpa 
pitembungan padha dadia pracaya 
déning tingkah-lakuné kang wadon, 

2samangsa padha nyawang uripé kang 
suci sarta mursid iku. 

3Kang dadi pepaèsmu aja tata-lair, 
yaiku sarana nglabang rambut, nganggo 

mas-masan utawa kanthi panganggo 
kang sarwa éndah, 

“nanging pepaèsmu iku 
kamanungsaning batinmu kang 
ora katon, kang ora bisa rusak, kang 
asalé saka roh kang lembah-manah, 
tentrem, kang aji banget ana ing 
paningalé Allah. 

“Déné iya kaya mangkono iku, patrapé 
para wong wadon suci biyèn anggoné 
manganggo, yaiku wong wadon kang 
pangarep-arepé marang Allah sarta 
padha sumuyud marang somahé, 

padha kaya Sara anggoné mituhu 
marang Abraham sarta nyebut 
panjenengané iku bendarané. Déné 
kowé iku padha dadi putrané, angger 
kowé tumindak becik sarta ora wedi ing 
pangancam. 

“Samono uga kowé, para wong 
lanang, uripa kanthi wicaksana karo 
somahmu, kang klebu golongan kang 
ringkih! Padha ajênana kayadéné kanca 
tunggal warising sih-rahmat, yaiku 
kauripan, supaya pandongamu aja 
nganti kaalang-alangan. 

#Wasana kowé kabèh padha disaiyeg 
saéka-praya, tunggal rasa, nresnani 

para Sadulur tunggal pracaya, ambek- 
welasan, sarta andhap-asor. 

2Aja males piala kanthi piala, utawa 
pepisuh kanthi pepisuh, nanging 
kosok-baliné, kowé padha mberkahana, 
amarga iya kanggo kang mangkono 
iku anggonmu padha katimbalan, yaiku 
supaya padha olèh berkah. Sabab, 

10 "Sing sapa arep nresnani urip 
sarta ngalami dina-dina kang becik, 
kudu mekak ilaté saka kang ala, sarta 
lambéné saka pitembungan kang kebak 
apus-apus. 

1! Wong iku kudu ngedohi piala sarta 
nglakoni kabecikan; kudu ngupaya 
katentreman sarta ngudi supaya bisa 
nggayuh prakara iku. 

12 Jalaran tingalé Pangéran iku tumuju 
marang para wong kang bener, sarta 
talingané nilingaké marang pasambating 
wong-wong kang nyuwun pitulungan, 
nanging wedanané Pangéran iku nglawan 
marang wong kang padha nindakaké 
piala." 

13 Sarta sapa ta kang bakal nindakaké 
piala marang kowé, menawa kowé 
sregep gawé becik? 

I14Nanging sanadyan kowé kudu 
nandhang sangsara marga saka laku 
bener, kowé bakal rahayu. Mulané iku aja 
wedi marang apa kang padha diwedèni 
wong-wong mau, sarta aja nganti giris. 

1> Nanging padha nucèkna Kristus 
kayadéné Pangéran ana ing sajroning 
atimul Sarta tansah padha sumadhiyaa 
awèh panjawab marang saben wong 
kang njaluk katrangan marang kowé bab 
pangarep-arep kang ana ing kowé, mung 
baé dikalawan alus lan andhap-asor, 

l6 sarta kanthi nurani kang suci, supaya 
wong kang padha mitenah marang kowé, 
marga tumindakmu kang becik ana ing 
Kristus, iku padha kawirangan marga 
saka pitenahé. 

17 Jalaran luwih becik nandhang 
sangsara marga tumindak becik, 
menawa iku dikarsakaké déning Allah, 
katimbang nandhang sangsara marga 
tumindak ala. 

18 Sabab Yésus Kristus uga wis 
nglampahi séda sapisan marga dosa 
kita kabèh, Panjenengané kang tanpa 
kaluputan, séda kanggo wong-wong 
kang padha duwé kaluputan, supaya 
kita padha bisa kasowanaké marang 

ngarsaning Allah: Panjenengané kang 
tata-kamanungsan wis kasédanan, 
nanging kagesangaké mungguh ing Roh, 

19 sarta ing sajroning Roh iku uga, 
Panjenengané paring pangandika 
marang para roh kang ana ing 
pakunjaran, 

20 yaiku marang roh-rohé para wong 
kang ing biyèn nalika jamané Nuh padha 
ora mbangun-turut marang Allah, nalika 
Allah tetep ngentosi kalawan sabar, ing 
kalané Nuh lagi yasa prau, lan mung 
wong sathithik, yaiku wong wolu, kang 
kaslametaké saka ing banjir. 

21 Samono uga kowé saiki iya padha 
kaslametaké kalawan ibarating lelakon 
mau, yaiku baptis -- kang ora ateges 
ngresiki reregeding badan, nanging 
minangka panyuwun marang Allah 
supaya kaparingan nurani kang becik -- 
marga saka wunguné Yésus Kristus, 

22 kang sumengka menyang swarga, 
lenggah ing satengené Allah, sawisé 
sakèhing malaékat, pangwasa 
sarta kakuwatan ditelukaké marang 
Panjenengané. 

4 1 Dadi, sarèhné Yésus Kristus 
wis nglampahi sangsara cara 

kadagingan, mulané kowé uga kudu 
sikep gegaman arupa pikiran kang kaya 
mangkono -- amarga sapa kang wis 
nandhang sangsara cara kadagingan iku 
wis marèni anggoné nglakoni dosa -- 

2supaya waktu kang isih ana, aja 
kokanggo nuruti pepénginaning 
manungsa, nanging nuruta marang 
karsaning Allah. 

3 Jalaran wis cukup suwéné waktu kang 
kokgunakaké kanggo nindakaké apa 
kang disenengi déning bangsa-bangsa 
kang ora wanuh marang Allah. Kowé 
wis padha urip nuruti sawarnané hawa- 
napsu, pepénginan, endem-endeman, 
andra-wina, pésta ombèn-ombènan, 
sarta nyembah brahala kang ora 
diparengaké. 

#4Marga saka iku wong-wong padha 
gumun déné kowé kok ora mèlu 
bebarengan karo wong-wong iku njegur 
ing blethokaning pamblasar iku uga, 
temahan kowé banjur dipitenah. 

“Nanging wong-wong iku kudu 
padha ngaturaké panjawab marang 
Panjenengané kang wis siyaga ngadili 
wong urip lan wong mati. 

S Awit iya karana iku, Injil kawartakaké 
marang wong-wong mati uga, supaya 
padha kayadéné manungsa kabèh, diadili 
cara kadagingané, nanging mungguh ing 
roh bisa urip, manut karsaning Allah. 

? Kawusanané samubarang kabèh wus 
cedhak. Marga saka iku dibisa ngerèh 
awakmu sarta diwaspada, supaya kowé 
padha bisa ndedonga. 

#Nanging kang prelu dhéwé: Padha 
tumemena anggonmu tresna-tinresnan, 
jalaran katresnan iku nutupi dosa kang 
akèh banget. 

2Padha senenga awèh pondhokan 
tanpa panggrundel. 

l0 padha ladèn-linadènana, miturut 
peparing kang wis ditampani 
déning saben wong, kayadéné 
juru-pangruktining sih-rahmaté Allah 
kang becik. 

Il Menawa ana wong kang pitutur, 
iku dikaya wong kang nglantaraké 
pangandikaning Allah; menawa ana 
wong kang leladi, iku katindakna kanthi 
kakuwatan peparingé Allah, supaya Allah 
kaluhurna ing samubarang marga saka 
Yésus Kristus. Panjenengané iku kang 

kagungan kamulyan sarta pangwaos 
langgeng salawas-lawasé! Amin. 

12 Para Sadulur kang kinasih, aja 
padha gumun marang urubing geni 
panyiksa kang nempuh kowé minangka 
pandadaran, kaya-kaya ana bab kang 
ora lumrah tumama ing kowé. 

13 Malah padha bungaha, cocog karo 
panduman kang koktampa saka ing 
sangsarané Kristus, supaya Kowé 
uga kepareng bungah sarta sukarena 
bésuk samangsa Panjenengané mbabar 
kamulyané. 

14 Rahayu kowé, menawa kowé padha 
diwewada marga saka asmané Kristus, 
amarga Rohing kamulyan yaiku Rohé 
Allah dumunung ana ing kowé. 

15 Aja ana panunggalanmu kang kudu 
nandhang sangsara marga matèni wong, 
utawa dadi maling, utawa nindakaké 
piala, utawa ngisruhi urusané wong liya. 

lêNanging menawa nandhang sangsara 
marga dadi wong Kristen, iku aja isin, 
malah ngluhurna Allah atas asmané 
Kristus. 

17 Jalaran saiki wis tekan titi-mangsané 
pangadilan bakal kawiwitan saka umaté 
Allah. Menawa pangadilan iku kawiwitan 

saka kita, kepriyé bakal kawusanané 
wong kang padha ora pracaya marang 
Injiling Allah? 

18 Sarta menawa wong bener iku baé 
mèh ora kaslametaké, banjur kepriyé 
bakal kadadéané wong duraka lan wong 
dosa iku? 

19 Mulané, para kang nandhang 
sangsara marga saka karsaning Allah, 
iku padha pasraha marang Panjenengané 
kang nitahaké, iya kang setya tuhu, 
kalawan tansah nindakaké kabecikan. 

1 Para pinituwa kang ana ing 

antaramu iku dakpituturi, -- amarga 
aku iki dadi kanca pinituwa sarta seksi 
sangsarané Kristus, kang iya bakal olèh 
panduman kamulyan kang bésuk bakal 
kawedharaké --: 

2Pepanthan méndané Allah kang 
ana ing kowé iku engonen, aja marga 
kapeksa, nanging kalawan legawaning 
ati kang laras karo karsaning Allah, sarta 
aja marga saka mburu kauntungan, 
nanging marga wajibing leladi. 

3Kowé aja tumindak kaya-kaya 
arep ngwasani wong-wong kang 
dipracayakaké marang kowé, nanging 
dadia tuladha tumrap pepanthan iku. 

14Bésuk menawa Pangon Agung rawuh, 
kowé bakal padha nampani makuthaning 
kamulyan kang ora bisa rusak. 

“Samono uga kowé, hé para nom- 
noman, padha mituruta marang para 
wong tuwa, sarta siji lan sijiné dipadha 
andhap-asor, amarga, "Allah nglawan 
marang wong kang kumalungkung, 
nanging paring sih-rahmat marang wong 
kang andhap-asor." 

Kang iku padha ngasorna awakmu 
ing sangisoring astané Pangéran kang 
rosa, supaya kowé padha linuhuraké ing 
wektu kang wus katemtokaké. 

7 Sakèhing sumelangmu pasrahna 
marang Panjenengané, sabab 
Panjenengané kang ngrimati kowé 
kabèh. 

#Padha diwaras ing budi sarta 
diprayitna, jalaran mungsuhmu Iblis 
iku, klinteran kaya singa nggero-nggero 
nggolèki manungsa kang kena dimangsa. 

2Tanggulangana kalawan pracaya kang 
bakuh, jalaran kowé padha mangerti 
menawa sadulurmu tunggal pracaya 
ing saindenging jagat, kabèh iya padha 
ketaman ing sangsara kaya mangkono. 

l0Déné Allah sumbering sakèhé sih- 
rahmat, kang wis nimbali kowé kabèh 
ana ing Kristus marang kamulyané 
kang langgeng, bakal nyampurnakaké, 
neguhaké, nyantosakaké sarta 
ngukuhaké kowé, sawusé kowé padha 
nandhang sangsara sawatara mangsa. 

11 1ya Panjenengané iku kang kagungan 
pangwasa langgeng salawas-lawasél 
Amin. 

12 Anggonku nulis cekak marang 
kowé iki lantaran Silwanus, kang 
dakanggep sadulur tunggal pangandel 
kang kena dipracaya, prelu mituturi 
sarta ngyakinaké kowé, menawa iki 
sih-rahmat kang temenanan saka Allah. 
Mulané padha ngadega kang jejeg ana 
ing sajroné sih-rahmat iku maul 

13 Salam marang kowé kabèh, saka 
sadulurmu kang pinilih ing Babilon lan 
uga Markus, anakku. 

I4Padha salam-salamana kanthi 
pangambung kang suci. Tentrem-rahayu 
anaa ing kowé kabèh kang padha ana 
ing patunggilané Kristus. Amin. 


2 Petrus 


1 1Saka Simon Pétrus, abdi sarta 
rasulé Yésus Kristus, marang 

para kang nunggal karo aku kabèh, 
padha kaparingan pracaya marga saka 
kaadilaning Allah sarta Pamarta kita 
Yésus Kristus. 

2Sih-rahmat lan tentrem-rahayu 
nglubèrana kowé, marga saka 
anggonmu padha wanuh marang Allah 
sarta marang Yésus, Gusti kita. 

3 Marga saka pangwaosing kaallahané, 
kita wis padha kaparingan samubarang 
kang perlu kanggo urip kang mursid, 
sarana anggon kita wanuh marang 
Panjenengané kang wis nimbali kita 
marga saka pangwaosé kang mulya lan 
ngéram-éramaké. 

“Kanthi patrap kang mangkono iku 
Panjenengané wis maringi kita prasetya- 
prasetya kang adi sarta pinunjul, 
supaya sarana iku kowé padha kepareng 
ndhèrèk ing sajroné kodrat kaallahan 
lan uwal saka dayaning hawa-napsu 
kadonyan kang nyirnakaké donya. 

“Iya marga saka iku kowé padha 
kudu kanthi temenan anggonmu 
mbudidaya nambahaké kautaman 
marang pracayamu lan kawruh marang 
kautaman, 

tuwin pangerèhing dhiri marang 
kawruh, katekunan marang pangerèhing 
dhiri, kamursidan marang katekunan, 

“nresnani para Sadulur marang 
kamursidan, lan tresna marang para 
Sadulur kawuwuhan tresna marang 
wong kabèh. 

8 Jalaran menawa kowé padha 
kadunungan iku mau kabèh nganti lubèr, 
kowé mesthi bakal dadi mempeng ing 
panggawé sarta kasembadan anggonmu 
wanuh marang Yésus Kristus, Gusti kita. 

Nanging sing sapa ora kadunungan 
iku mau kabèh, bakal dadi wuta sarta 
cethèk panemuné, jalaran lali menawa 
dosa-dosané kang mbiyèn wis kabirat. 

l0 Mulané para Sadulur, tansah 
mbudidayaa kanthi temenan supaya 
saya kukuh anggonmu padha tinimbalan 
lan pinilih iku. Jalaran menawa kowé 
nglakoni kang mangkono, kowé bakal 
padha ora tau kesandhung. 

11 Kanthi mangkono, kowé bakal 
kaparingan sakèhing wewenang kanggo 
lumebu ing Kraton kang langgeng, yaiku 
Kratoné Gusti lan Pamarta kita Yésus 
Kristus. 

12 Mulané aku tansah kepéngin 
ngélingaké kowé marang bab iku mau 
kabèh, sanadyan kowé iya wis padha 
mangerti sarta santosa ing sajroné 
kayektèn kang wus koktampani. 

13 Sadurungé aku ngrucat kémahing 
badanku iki, dakanggep dadi 
kuwajibanku, anggonku tansah 
ngélingaké kowé tumrap iku mau kabèh. 

14 Jalaran aku mangerti, menawa 
aku bakal ênggal ngrucat kémahing 
badanku iki, kayadéné kang wis 
kapangandikakaké marang aku déning 
Yésus Kristus, Gusti kita. 

1> Nanging aku bakal mbudidaya, 
supaya saungkurku kowé uga tansah 
padha ngêling-éling marang prakara iku 
mau kabèh. 

16 Jalaran anggonku padha ngandhani 
kowé bab pangwaos lan bakal rawuhé 
Gusti kita, Yésus Kristus kang jumeneng 
raja iku, ora marga ngandel marang 
dongêngé wong kang ngayawara, 

nanging aku kabèh iki padha dadi seksi 
kang nyipati dhéwé bab kaluhurané. 

17 Awit Panjenengané tampa kaurmatan 
lan kamulyan saka Allah Sang Rama, 
nalika swanten saka Kang Mahaluhur 
nedhaki Panjenengané, Pangandikané, 
"Iki Putraningsun kang sunkasihi, kang 
ndadèkaké keparenging galihingsun." 

18 Aku dhéwé padha krungu swara iku 
mau tumurun saka swarga, nalika aku 
padha ndhèrèk Panjenengané ana ing 
gunung kang suci. 

19 Marga saka iku aku kabèh padha saya 
kasantosakaké déning pangandika kang 
wis kawedharaké déning para nabi. Saiba 
beciké, menawa kowé padha nggatèkaké 
bab iku, kayadéné nggatèkaké diyan 
kang madhangi panggonan kang peteng, 
nganti gagat raina sarta jumedhulé 
lintang panjer ésuk kang sumunar ana 
ing sajroning atimu. 

20Déné kang prelu dhéwé kang 
kudu koksumurupi, yaiku menawa 
pameca-pameca ing Kitab Suci iku ora 
kena ditafsiraké sakarepé dhéwé, 

2l jalaran ora tau ana pameca kang 
metu saka karepé manungsa, nanging 
marga kabereg déning Roh Suci, wong- 

wong padha guneman atas asmaning 
Allah. 

2 1 Kayadéné dhèk biyèn ing antarané 

umaté Allah ana kang ngaku-aku 

nabi, mangkono uga ing antaramu 

iya bakal ana guru-guru palsu, kang 
padha nylundupaké piwulang-piwulang 
panasaran kang nuntun marang 
karusakan, malah bakal padha nyélaki 
Kang Kuwaos, kang wis nebus wong- 
wong mau lan marga saka iku bakal 
njalari karusakané dhéwé. 

2Bakal akèh wong kang niru 
pratingkahé wong-wong iku kang 
dikwasani hawa-napsu, sarta marga 
saka pokal-gawéné iku Marganing 
Kayektèn bakal dicecamah. 

3Sarta marga saka srakahé, guru-guru 
palsu iku bakal padha ngudi golèk 
kauntungan saka kowé kabèh kanthi 
dongêèng-dongêngé kang ngayawara. 
Nanging paukuman tumrap tumindaké 
iku wus katetepaké lan karusakané bakal 
ora kacandhet. 

4Jalaran Allah ora ngéman marang 
para malaékat kang padha gawé dosa, 
mulané dicemplungaké ing naraka, 
padha diranté, ing kono ana ing 

sajroné pepeteng nganti tekan dinaning 
pangadilan; 

“Allah uga ora ngéman jagating jaman 
kuna; Panjenengané mung milujengaké 
Nuh kang martakaké kayektèn iku, karo 
wong pitu liyané, nalika ndhatengaké 
banjir patopan tumrap jagaté para wong 
mblasar; 

SAllah ngukum kutha Sodom lan 
Gomora sarta nyirnakaké kalawan geni, 
minangka pepéling marang wong kang 
ing tembé uripé padha mblasar, 

nanging Panjenengané milujengaké 
Lot, kang mursid, kang tansah sangsara 
déning tingkah lakuné wong-wong 
kang padha ora mreduli marang 
angger-angger lan mung tansah nuruti 
hawa-napsuné baé, 

8-- jalaran wong mursid iki manggon 
ing satengahé wong-wong mau sarta 
ing sadina-dina krungu lan weruh 
pratingkah-pratingkahé kang ala iku, 
satemah atiné kang mursid iku kaya 
kasiksa -- 

2dadi tetéla, menawa Pangéran pirsa 
carané ngentasaké wong mursid saka 
ing godha-rencana sarta nyadhangaké 

para wong duraka iku kasiksa ing dina 
pangadilan, 

lOJuwih manèh wong kang padha 
ngumbar hawa-napsuné, kang 
ndadèkaké awaké jember sarta 
nyenyamah pangrèhé Allah. Wong-wong 
iku padha kumawani sarta gumunggung, 
nganti tanpa rikuh-pakéwuh nyenyamah 
marang para titah kang luhur, 

1! mangka para malaékat dhéwé, 
sanadyan luwih peng-pengan sarta luwih 
kwasa katimbang wong-wong iku, ora 
nggunakaké pitembungan panyenyamah 
menawa nggugat wong-wong mau ana 
ing ngarsaning Allah. 

12 Nanging wong-wong iku padha baé 
karo kéwan kang tanpa budi, kang 
tinitahaké dadi kéwan kang mung 
dicekel sarta dipatèni. Wong-wong iku 
padha nyenyamah marang kang ora 
dimangretèni, temahan marga saka 
panggawéné kang duraka, bakal padha 
nemoni karusakané dhéwé kaya kéwan 
alasan, 

13 sarta bakal ngalami nasib ala 
minangka opahing durakané. Nguja 
kasenengan ing wayah awan kaanggep 
sawijining kanikmatan. Padha dadi 

jejember lan blentong, kang mendem 
ing sajroning hawa napsuné, samangsa 
padha mangan lan ngombé bebarengan 
karo kowé kabèh. 

14 Mripaté kebak napsu cabul, ora 
bosen-bosen anggoné gawé dosa. Wong- 
wong iku padha mbujuki wong-wong 
kang ringkih atiné. Wateké wis kulina 
srakah. Pancèn wong kang padha kena 
ing ipat-ipat! 

1> Sarehné wis padha ninggal dalan 
kang bener, mulané padha kesasar, 
banjur ngetutaké lakuné Biléam anaké 
Béor kang seneng tampa opah tumrap 
panggawé-panggawé ala. 

LO Nanging Biléam kawelèhaké kalawan 
keras marga saka tumindaké kang 
ala iku, jalaran kuldi momotan kang 
bisu, bisa guneman nganggo basaning 
manungsa, sarta nyegah tumindaké nabi 
kang ora bener iku. 

17 Guru-guru palsu iku kaya sumber 
kang asat, kaya méga kang kabuncang 
ing prahara; wong-wong iku wis padha 
kacawisan panggonan ana ing pepeteng 
kang nggegirisi banget. 

18 Jalaran wong-wong mau padha 
ngucapaké tetembungan kang 

muluk-muluk nanging kothong, sarta 
migunakaké napsu cabul kanggo 
mbujuki wong-wong kang lagi baé uwal 
saka ing para wong kang kesasar uripé. 

19 Padha njanjèni kamardikan marang 
wong liya, mangka awaké dhéwé padha 
dadi baturing karusakan. Jalaran sing 
sapa katelukaké déning wong, iku iya 
dadi baturé wong iku. 

20 Sabab menawa wong-wong mau 
marga saka anggoné wis wanuh marang 
Gusti sarta Juru-wilujeng kita Yésus 
Kristus, wis padha ngoncati jejemberé 
donya, mangka banjur kasrimped manèh 
ing kono, wekasané kaanané luwih ala 
katimbang sadurungé. 

21 Jalaran saka iku, tumraping wong- 
wong mau luwih becik menawa padha 
ora tau mangretèni marganing kayektèn, 
katimbang mangertèni, nanging banjur 
nyingkur saka pepakon suci kang wis 
kadhawuhaké marang wong-wong mau. 

22 Kaanané wong-wong iku cocog 
karo uniné paribasan kang bener iki, 
mangkéné, "Asu mbalèni utah-utahané, 
sarta babi kang wis diguyang bali manèh 
menyang ing blethokané." 

3 1 Para Sadulur kang kinasih, layang 
iki wis kang kapindho, kang daktulis 
marang kowé. Ana ing layang sakaroné 
iku, aku mbudidaya nenangi pangertèn 
kang murni srana pepéling-pepéling, 

2supaya kowé padha éling marang 
pangandika kang biyèn wis kadhawuhaké 
déning para nabi kang suci, sarta marang 
dhawuhé Gusti lan Juru-wilujeng, 
lantaran para rasulmu marang kowé 
kabèh. 

3Kang prelu banget kudu 
kokmangertêni, yaiku menawa ing 
dina-dina wekasan bakal ana para wong 
kang teka memoyoki, yaiku wong kang 
lakuné padha nuruti hawa-napsuné, 

“sarta kang padha duwé uni mangkéné, 
"Endi prasetya bakal rawuhé iku? Jalaran 
wis wiwit nalika ngajalé para leluhur 
kita, samubarang kabèh ajeg baé kaya 
nalika katitahaké." 

“Wong-wong iku njarag ora gelem 
ngerti, menawa marga saka sabdaning 
Allah wiwit biyèn mula wus ana langit 
lan uga ana bumi, kang dumadiné saka 
banyu sarta sarana banyu. 

@Sarta marga saka banyu iku bumi kala 
samana wis sirna, kelem déning banjir 
patopan. 

“Nanging déning pangandika iku mau 
uga, langit lan bumi kang saiki bakal 
kaobong ing geni, déné saiki isih kareksa 
nganti ing dina pangadilan lan tumpesé 
para wong mblasar. 

#Mung baé para Sadulur kang kinasih, 
prakara siji iki ora kena kok lalèkaké, 
yaiku yèn ing ngatasé Pangéran sadina 
iku prasasat sèwu taun, sarta sèwu taun 
iku prasasat sadina. 

Pangéran ora rendhet anggoné 
netepi prasetyané, sanadyan ana 
sawenèhing wong kang ngarani rendhet. 
Panjenengané nyabari kowé, sabab 
karsané aja nganti ana wong kang nemu 
bilai, nanging supaya wong kabèh padha 
mbalik sarta mratobat. 

l0 Déné dina rawuhé Gusti iku tekané 
kaya patrapé maling; ing dina iku langit 
bakal sirna kanthi swara gumuruh 
nggegirisi sarta pêrang-pérangané bakal 
lebur kobong, apadéné bumi lan kabèh 
kang ana ing kono bakal sirna. 

ll Mulané menawa samubarang 
kabèh iki bakal lebur kanthi patrap 

mangkono iku, saiba gedhéné kasucèn 
lan kamursidan kang kudu kok udi ing 
uripmu, 

12 jing sajroné kowé padha nganti-anti 
sarta nyengkakaké tekané dinané Allah. 
Ing dina iku langit bakal lebur déning 
geni sarta pérang-pérangané luluh 
marga urubé. 

13 Nanging cocog karo prasetyané, kita 
padha nganti-anti marang langit anyar 
sarta bumi anyar kang kadunungan 
kayektèn. 

I14 Mulané para Sadulur kinasih, sajroné 
kowé padha nganti-anti marang iku 
mau, padha mbudidayaa supaya tinemu 
tanpa cacad sarta tanpa blentong ana 
ing ngarsané kalawan tentrem-rahayu. 

15 Sarta kasabarané Gusti kita iku 
anggepen minangka wewengan tumrap 
kowé kabèh kanggo olèh karahayon, 
iya kaya kang wis katulis déning Paulus 
sadulur kita kang kinasih marang kowé, 
miturut kawicaksanan kang kaparingaké 
marang panjenengané. 

16 Prakara iku katindakaké ana ing 
layangé kabèh, nalika ngrembug 
prakara-prakara iki. Ing sajroning 
layang-layangé iku ana bab-bab kang 

angel dipahami, satemah wong-wong 
kang ora ngerti sarta ora kukuh imané, 
njungkir-balikaké prakara iku mau, 
njalari karusakané dhéwé, padha kaya 
kang katindakaké tumrap tulisan-tulisan 
liyané. 

17 Nanging kowé kabèh, para Sadulur 
kang kinasih, sadurungé wus padha 
mangerti prakara iku. Mulané padha 
diwaspada, supaya aja nganti kasèrèt 
ing panasaré wong-wong kang ora 
ngerti pepakon, sarta aja kélangan 
gondhêlanmu kang kukuh. 

18 Malah padha mundhak-mundhaka ing 
sih-rahmat sarta ing pangertèn marang 
Gusti lan Juru-wilujeng kita, Yésus 
Kristus. Panjenengané kang sayogya 
sinaosan kamulyan ing samengko nganti 
tumeka ing salawas-lawasé. 


1 Yohanes 


LApa kang wis ana ing wiwitan mula, 

1 kang wis padha dakrungu, kang wis 
padha dakdeleng kalawan mripatku, 
kang wis padha dakwaspadakaké, sarta 
kang wis padha dakgrayang kalawan 
tanganku bab Sabdaning urip -- iya iku 
kang padha daktulis marang kowé. 
2Urip iku wis kababar lan wis padha 
dakdeleng, sarta saiki aku kabèh padha 
dadi seksi lan martakaké marang 
kowé kabèh bab urip langgeng kang 
dumunung ana ing Sang Rama lan kang 
wis kalairaké marang aku kabèh. 

3SApa kang wis padha dakdeleng lan 
dakrungu iku mau iya dakwartakaké 
marang kowé kabèh, supaya kowé 

uga padha bisa tetunggalan karo aku 
kabèh. Lan tetunggalanku kabèh iku, 
tetunggalan karo Sang Rama lan Sang 
Putra, Yésus Kristus. 

4Iku mau kabèh padha daktulis marang 
kowé, supaya kabungahanku dadi 
sampurna. 

“Anadéné iki pawarta kang wis padha 
dakrungu saka Panjenengané lan 
dakwartakaké marang kowé kabèh: 
Allah iku pepadhang lan Panjenengané 
ora kadunungan pepeteng babar pisan. 

#@Saupama kita padha ngaku 
tetunggalan karo Panjenengané, mangka 
urip kita padha ana ing sajroning 
pepeteng, dadi kita padha goroh lan ora 
padha nindakaké apa kang bener. 

“Nanging menawa urip kita padha 
ana ing sajroning pepadhang kayadéné 
Panjenengané iya ana ing pepadhang, 
dadi kita siji lan sijiné padha tetunggalan, 
sarta rahé Yésus, ingkang Putra iku, 
nucèkaké kita kabèh saka sakèhé dosa. 

#Saupama kita padha ngaku ora duwé 
dosa, dadi kita padha ngapusi awak 
kita dhéwé lan padha ora kadunungan 
kayektèn. 

Menawa kita padha ngakoni dosa kita, 
Panjenengané iku setya tuhu lan adil, 
temah bakal ngapura sakèhé dosa kita, 
sarta nucèkaké kita saka sakèhing piala. 

l0 Saupama kita padha ngaku ora 
gawé dosa, dadi kita padha nganggep 
Panjenengané dora, sarta pangandikané 
ora dumunung ana ing kita. 

2 1 Anak-anakku, prakara iki daktulis 
marang kowé supaya kowé aja padha 
gawé dosa. Ewadéné menawa ana kang 
gawé dosa, kita padha duwé Pantara ana 
ing ngarsané Sang Rama, yaiku: Yésus 
Kristus kang adil. 

21ya Panjenengané iku kang dadi 
pangruwat tumrap sakèhé dosa kita lan 
ora mung kanggo dosa kita baé, nanging 
uga kanggo dosané wong sajagat kabèh. 

3Déné titikané menawa kita padha 
wanuh marang Allah yaiku menawa kita 
padha netepi pepakèné. 

4Sapa kang ngucap, "Aku wanuh 
Panjenengané," mangka ora netepi 
pepakèné, iku wong goroh lan ora 
kadunungan kayektèn. 

“Ananging sapa baé kang netepi 
pangandikané, iku kang sanyata 
kadunungan sihing Allah kang 
sampurna; iya iku margané anggon 
kita padha sumurup, yèn kita padha 
dumunung ana ing Panjenengané. 

Sapa kang ngucap yèn nunggil karo 
Panjenengané, uripé wajib kaya sugengé 
Kristus. 

7 Para Sadulur kinasih, kang daktulis 
marang kowé iki dudu pepakon anyar, 

nanging pepakon lawas kang wis ana ing 
kowé wiwit wiwitan mula. Pepakon kang 
lawas iku yaiku pangandika kang wis 
padha kokrungu. 

$Ewasamono kang daktulis marang 
kowé iku, uga pepakon anyar, kang 
sanyata ana ing Panjenengané lan ana 
ing kowé, amarga pepeteng iku lagi sirna 
lan pepadhang kang sejati wis sumunar. 
Sing sapa ngucap yèn dumunung 
ana ing pepadhang, nanging sengit 
marang saduluré tunggal pracaya, iku 
isih dumunung ana ing pepeteng nganti 
sapréné. 

l0 Sing sapa tresna marang saduluré 
tunggal pracaya, iku kang lestari ana ing 
pepadhang, sarta ora dadi sandhungan. 

Il Nanging sing sapa sengit marang 
saduluré tunggal pracaya, iku dumunung 
ana ing pepeteng, sarta urip ana ing 
pepeteng. Wong iku ora weruh menyang 
ngendi parané, amarga pepeteng mau 
wis gawé picaking mripaté. 

12Hé, anak-anak, aku nulis marang 
kowé, awit dosamu wis padha kaapura 
marga saka asmané. 

13Hé, para bapa, aku nulis marang 
kowé, amarga kowé wis padha wanuh 

marang Panjenengané kang ing wiwitan 
mula wis ana. Hé, para wong anom, aku 
nulis marang kowé, amarga kowé wis 
padha ngalahaké piala. 

14Hé, anak-anak, aku nulis marang 
kowé, amarga kowé wis padha wanuh 
marang Sang Rama. Aku nulis marang 
kowé, hé, para bapa, amarga kowé 
padha wanuh marang Panjenengané, 
kang ing kala purwa wis ana. Aku nulis 
marang kowé, hé, para wong anom, 
amarga kowé padha santosa, sarta 
pangandikané Allah dumunung ana ing 
kowé lan kowé wis padha ngalahaké 
piala. 

15 Kowé kabèh aja padha nresnani 
donya lan samubarang kang ana ing 
kono. Menawa wong nresnani donya, iku 
ora kadunungan katresnan marang Sang 
Rama. 

16 Sabab samubarang kang ana ing 
donya, yaiku pepénginané daging lan 
pepénginané mripat tuwin angkuhing 
urip, iku pinangkané ora saka Sang 
Rama, nanging saka ing donya. 

1 Lan donya iki dalah pepénginané 
lagi sirna, nanging sapa wong kang 

nglakoni karsané Allah iku tetep urip ing 
salawas-lawasé. 

18 Anak-anakku, saiki-iki jaman kang 
wekasan. Lan kaya kang wis padha 
kokrungu yèn antikristus bakal teka, 
samengko iya wis akèh antikristus kang 
padha jumedhul. Kang mangkono iku 
dadi pratandha yèn saiki-iki jaman kang 
wekasan temenan. 

19 Pancèn asalé antikristus iku saka ing 
antara kita, nanging sanyatané padha 
dudu panunggalan kita; awit saupama 
temen-temen dadi panunggalan kita, 
mesthi tetep padha nunggal karo kita. 
Nanging iku kelakon mangkono, supaya 
tetéla yèn wong-wong iku kabèh dudu 
panunggalan kita. 

20 Balik kowé iku wis padha kajebadan 
déning Kang Suci lan marga saka 
mangkono kowé dadi padha mangerti. 

21 Aku nulis marang kowé iku ora 
marga kowé padha ora sumurup marang 
kayektèn, nanging iya marga kowé 
padha sumurup marang bab iku, lan 
uga marga kowé padha sumurup yèn 
sakèhing goroh iku ora ana kang asalé 
saka kayektèn. 

22 Gapa ta si pangawak goroh iku? Apa 
dudu kang nyélaki yèn Yésus iku Kristus? 
Iku antikristus, yaiku kang nyélaki 
marang Sang Rama lan Sang Putra. 

23 Amarga sapa baé kang nyélaki Sang 
Putra iku iya ora nduwèni Sang Rama. 
Sapa baé kang ngakoni Sang Putra, iya 
nduwèni Sang Rama. 

24 Mungguh ing kowé kabèh, apa kang 
wis padha kokrungu wiwit wiwitan mula, 
iku tetepa dumunung ana ing kowé. 
Menawa apa kang wis kokrungu wiwit 
wiwitan mula iku tetep dumunung ana 
ing kowé, kowé iya bakal padha tetep 
ana ing Sang Putra lan ana ing Sang 
Rama. 

2> Anadéné prasetya kang wis 
kaprasetyakaké déning Panjenengané 
piyambak marang kita, yaiku urip 
langgeng. 

26Kabèh kang daktulis marang kowé 
iku mau, yaiku bab wong-wong kang 
sumedya nasaraké kowé. 

27 Sabab jebadan kang wis padha 
koktampani saka Panjenengané iku 
tetep ana ing kowé. Marga saka iku 
kowé padha ora prelu diwulang déning 
wong liya. Nanging kayadéné jebadan 

saka Panjenengané iku mulang marang 
kowé bab samubarang -- lan piwulangé 
iku nyata, ora goroh -- sarta kayadéné 
anggoné Panjenengané biyèn wis mulang 
marang kowé, mangkono uga kowé 
padha tetepa ana ing Panjenengané. 
28Ing samengko, anak-anakku, padha 
tetepa ana ing Kristus, supaya samangsa 
Panjenengané ngatingal, kita padha 
kanthi tatag lan ora usah isin ana ing 
ngarsané bésuk ing dina rawuhé. 

29 Menawa kowé padha sumurup 
yèn Panjenengané iku leres, kowé iya 
padha mangertia yèn saben wong kang 
nglakoni apa kang bener, iku lairé saka 
Panjenengané. 

1 Mangertia, iba gedhéné katresnan 

kang kaparingaké déning Sang Rama 
marang kita, nganti kita padha kasebut 
para putraning Allah, lan kita pancên 
para putraning Allah. Mulané jagat ora 
wanuh marang kita, amarga jagat iku 
ora wanuh marang Panjenengané. 

2 Para Sadulurku kang kinasih, saiki kita 
padha dadi putraning Allah, ananging 
durung cetha kepriyé kaanan kita ing 
tembé. Nanging kita padha sumurup, 
samangsa Kristus ngatingal, kita bakal 

dadi padha karo Panjenengané, amarga 
kita bakal padha ndeleng kaananing 
Panjenengané ing sanyatané. 

3Saben wong kang duwé pangarep- 
arep mangkono marang Panjenengané, 
wong iku nucèkaké awak kayadéné 
Panjenengané iku suci. 

#4Saben wong kang nglakoni dosa, 
iku uga nerak angger-anggeré Allah, 
sabab dosa iku panerak tumrap 
angger-anggering Allah. 

“Lan kowé padha sumurup yèn 
anggoné Panjenengané wis rawuh, 
iku prelu mbirat sakèhing dosa, sarta 
Panjenengané iku ora kadunungan dosa. 

Saben wong kang tetep ana ing 
Panjenengané, iku ora gawé dosa 
manèh; saben wong kang tetep gawé 
dosa, iku ora tau weruh lan ora tau 
wanuh marang Panjenengané. 

Anak-anakku, kowé aja gelem 
disasaraké déning sapa baé. Sapa 
kang nindakaké apa kang bener iku 
kadunungan kayektèn, padha kaya 
Kristus iku leres. 

#Sapa kang tetep nindakaké dosa, iku 
asalé saka Iblis, sabab Iblis anggoné 
gawé dosa wus wiwit wiwitan mula. 


1 YOHANES 3.9 -— 14 10 


Déné rawuhé Putraning Allah iku supaya 
nglebur sakèhing panggawéné Iblis. 

2Saben wong kang lairé saka Allah, 
iku tansah ora nglakoni dosa; amarga 
wijining ka-Allahan tetep ana ing batiné, 
lan ora bisa tansah nglakoni dosa, 
amarga lairé saka ing Allah. 

l071ki titikané para putraning Allah lan 
para anaké Iblis; sapa baé kang ora 
nindakaké apa kang bener iku asalé ora 
saka Allah, mangkono uga kang ora 
tresna marang saduluré tunggal pracaya. 

11 Sabab iya iki pawarta kang wis padha 
kokrungu saka wiwitan mula, yaiku 
supaya kita padha tresna-tinresnan. 

12Aja kaya Kain, kang asalé saka si 
jahat sarta matèni adhiné. Apa sababé 
anggoné matèni iku? Amarga sakèhing 
panggawéné ala, lan panggawéning 
adhiné becik. 

13 Para Sadulur, aja padha gumun 
menawa jagat padha sengit marang 
kowé. 

14 Kita padha sumurup, yèn kita wis 
padha pindhah saka ing pati marang 
urip, yaiku marga kita padha tresna 
marang para Sadulur kita tunggal 

pracaya. Sapa wong kang ora nresnani, 
iku tetep dumunung ana ing pati. 

1> Saben wong kang sengit marang 
saduluré tunggal pracaya iku ateges 
matèni saduluré mau. Lan kowé padha 
sumurup, menawa wong sing seneng 
matèni iku ora kadunungan urip 
langgeng. 

l6 Sarana iki anggon kita nyumurupi 
katresnané Kristus, yaiku: Panjenengané 
wis masrahaké nyawané kanggo kita; 
dadi kita iya padha duwé kuwajiban 
masrahaké nyawa kita kanggo sadulur- 
sadulur kita tunggal pracaya. 

17 Sapa sing uripé ing donya kalubèran, 
mangka weruh saduluré tunggal 
pracaya kacingkrangan, éwadéné nutup 
lawanging atiné tumrap saduluré mau, 
kepriyé bisané kasebut yèn katresnaning 
Allah tetep dumunung ing wong iku? 

18 Anak-anakku, anggon kita padha 
tresna aja kalawan tembung utawa ilat, 
nanging sarana panggawé sarta ing 
sajroning kayektèn. 

19 Mangkono iku anggon kita padha 
nyumurupi, yèn asal kita iku saka ing 
kayektèn lan bisa nentremaké ati kita 
ana ing ngarsané Allah, 

20samangsa ati kita melèhaké kita. 
Sabab kaagungané Allah iku ngluwihi ati 
kita sarta Panjenengané ngawuningani 
samubarang. 

21 Para Sadulurku kang kinasih, 
menawa ati kita ora melèhaké kita, dadi 
kita padha kanthi teguh ing pracaya 
sowan ing ngarsané Allah, 

22Jan apa baé kang padha kita suwun, 
bakal kaparingaké marang kita, amarga 
kita padha netepi sakèhing pepakoné 
sarta nglakoni apa kang ndadèkaké 
keparengé. 

23 Anadéné pepakoné iya iku, supaya 
kita padha pracaya marang asmané 
Yésus Kristus, Kang Putra, lan supaya 
padha tresna-tinresnan cundhuk karo 
pepakon kang kadhawuhaké déning 
Panjenengané marang kita. 

24 Sapa kang netepi sakèhing pepakoné, 
iku dumunung ana ing Allah, lan Allah 
ing wong iku. Déné anggon kita padha 
sumurup yèn Allah dumunung ana ing 
kita iku sarana Roh kang wis kaparingaké 
marang kita. 

4 1 Para Sadulurku kang kinasih, aja 
padha pracaya marang sadhéngah 
roh, nanging roh-roh iku tlitinen, apa 


1 YOHANES 4.2-6 13 


asalé saka Allah; amarga akèh nabi 
palsu kang jumedhul lan ndlajahi sajagat 
kabèh. 

ZAnggonmu padha ngerti yèn iku 
Rohing Allah, mangkéné: Saben roh 
kang ngakoni menawa Yésus Kristus wis 
rawuh dadi manungsa, iku asalé saka 
Allah. 

3Lan saben roh kang ora ngakoni 
Yésus, iku asalé ora saka Allah. Roh 
iku rohing antikristus, kang wis padha 
kokrungu wartané yèn bakal teka, lan 
samengko wis ana ing jagat. 

“Anak-anakku, kowé kabèh iku asalé 
saka Allah lan wis padha ngalahaké 
para nabi palsu iku; sabab Roh kang 
dumunung ana ing kowé iku ngungkuli 
roh kang dumunung ana ing jagat. 

“Wong-wong iku asalé saka jagat, 
mulané kang padha diucapaké iku iya 
prakara-prakara kadonyan, lan jagat 
ngrungokaké. 

OKita iki asalé saka Allah; sapa 
kang wanuh marang Allah, iku padha 
ngrungokaké marang kita. Wong kang 
asalé ora saka Allah iku ora ngrungokaké 
marang kita. Kaya mangkono titikané 
Rohing kayektèn karo rohing panasaran. 

Para Sadulur kang kinasih, payo 
kita padha tresna-tinresnan, amarga 
katresnan iku asalé saka Allah, lan saben 
wong kang nindakaké katresnan, iku 
lairé saka Allah lan wanuh karo Allah. 

#Sapa kang ora nindakaké katresnan, 
iku ora wanuh karo Allah, sabab Allah 
iku katresnan. 

2 Katresnané Allah iku kababaraké ing 
antara kita, yaiku Allah wis ngutus Kang 
Putra ontang-anting ngrawuhi jagat 
supaya kita padha urip marga déning 
Panjenengané. 

l0 Katresnan iku mangkéné: Dudu kita 
kang wis padha tresna marang Allah, 
nanging Allah kang wis nresnani kita 
lan wis ngutus Kang Putra minangka 
pangruwating dosa kita. 

11 Para Sadulur kang kinasih, sarèhné 
nganti samono anggoné Allah nresnani 
kita, mulané kita iki iya padha kuwajiban 
tresna-tinresnan. 

120Ora ana wong kang tau ndeleng 
marang Allah. Menawa kita padha 
tresna-tinresnan, Allah tetep dumunung 
ana ing kita, lan katresnané iku 
sampurna ana ing kita. 

13 Kaya mangkono anggon kita padha 
sumurup yèn kita tetep ana ing 
Panjenengané, lan Panjenengané ana 
ing kita, amarga Panjenengané wus 
maringaké Rohé marang kita. 

I4lan aku kabèh wis padha ndeleng lan 
neksèni yèn Sang Rama wis ngutus Sang 
Putra dadi Pamartaning jagat. 

15 Sapa kang ngakoni yèn Yésus iku 
Putrané Allah, Allah tetep ana ing wong 
iku, lan wong iku ana ing Allah. 

l6 Kita iki wis padha nyumurupi lan 
pracaya marang katresnané Allah 
marang kita. Allah iku katresnan, 
lan sapa kang tetep dumunung ing 
katresnan, iku tetep ana ing Allah, lan 
Allah ana ing wong iku. 

17 Katresnané Allah iku sampurna ana 
ing kita, yaiku menawa kita padha tatag 
ing pracaya ing dina pangadilan, awit 
kayadéné Panjenengané, kita uga ana 
ing donya kéné. 

18 Sajroning katresnan ora ana rasa 
wedi, katresnan kang sampurna iku 
malah mbéngkas rasa wedi, amarga 
wedi iku ngandhut paukuman, lan wong 
kang wedi iku ora sampurna katresnané. 


1 YOHANES 4.19- 5,4 16 


19 Anggon kita padha tresna iku, 
amarga Allah wis luwih dhisik nresnani 
kita. 

20 Menawa ana wong kang muni, "Aku 
tresna marang Allah," nanging sengit 
marang saduluré, iku wong goroh. Awit 
sapa kang ora tresna marang saduluré 
kang katon, mokal bisa nresnani Allah 
kang ora katon. 

211ki dhawuh timbalan saka 
Panjenengané: Sapa kang tresna 
marang Allah, iku iya kudu nresnani 
saduluré. 

1 Saben wong kang pracaya menawa 
Yésus iku Kristus, iku lairé saka 
ing Allah, lan saben wong kang tresna 
marang kang mutrakaké, iku iya tresna 
marang kang diputrakaké Panjenengané. 

ZAnggon kita mangerti yèn kita padha 
nresnani para putraning Allah, yaiku 
menawa kita padha tresna marang Allah 
sarta netepi pepakoné. 

SAmarga iya iki katresnan marang 
Allah, yaiku yèn kita padha netepi 
pepakoné. Pepakon-pepakoné iku ora 
abot, 

“amarga kabèh kang lair saka Allah 
iku ngalahaké jagat. Lan iki kaunggulan 


1 YOHANES 5.5-— 10 17 


kang ngalahaké jagat, yaiku: pracaya 
kita. 

“Sapa ta kang ngalahaké jagat, kajaba 
wong kang pracaya menawa Yésus iku 
Putrané Allah? 

#Iki Panjenengané kang rawuhé sarana 
banyu lan getih, yaiku Yésus Kristus, 
ora mung kalawan banyu baé, nanging 
kalawan banyu lan getih. Déné Roh iku 
kang paring paseksi, amarga Roh iku 
kayektèn. 

Awit ana telu kang padha paring 
paseksi [ana ing swarga: Rama, Sang 
Sabda lan Roh Suci; sarta kateluné iku 
Siji. 

#Lan ana telu kang dadi seksi ana ing 
bumij: Roh lan banyu sarta getih lan 
kateluné iku siji. 

Kita padha nganggep marang 
paseksiné manungsa, ananging 
paseksiné Allah iku ngluwihi. Amarga iki 
paseksiné Allah, yaiku: Panjenengané 
aneksèni mungguhing Kang Putra. 

10 sing sapa pracaya marang Putraning 
Allah, iku nduwèni paseksi mangkono 
ana ing batiné; sing sapa kang ora 
pracaya marang Allah, iku nganggep 
Panjenengané dora, amarga ora ngandel 

marang paseksi kang wis kaparingaké 
Allah mungguhing Kang Putra. 

Il Anadéné paseksiné yaiku: Allah wus 
maringaké urip kang langgeng, lan urip 
iku dumunung ana ing Sang Putra. 

12 Sapa kang nduwèni Sang Putra, iku 
nduwèni urip. Sapa kang ora nduwèni 
Putraning Allah, iku ora nduwèni urip. 

13Kabèh iku mau daktulis marang 
kowé, supaya kowé kang padha pracaya 
marang asmané Putraning Allah, padha 
sumurupa yèn kowé kabèh iku padha 
nduwèni urip langgeng. 

14 Anggon kita tatag ing pracaya marang 
Panjenengané, jalaran Panjenengané 
mesthi nyembadani pandonga kita, 
samangsa kita nyuwun apa-apa marang 
Panjenengané, kang nyondhongi ing 
karsané. 

1> Lan menawa kita padha sumurup 
yèn Panjenengané nyembadani apa baé, 
kang kita suwun, dadiné kita padha 
sumurup uga, yèn kita wis tampa apa 
kang kita suwun marang Panjenengané. 

l6 Menawa ana wong kang weruh 
saduluré tunggal pracaya nglakoni dosa, 
yaiku dosa kang ora nekakaké pati, iku 
ndedongaa marang Gusti Allah, temah 

Panjenengané bakal maringi urip marang 
wong iku, yaiku kang padha gawé dosa 

kang ora nekakaké pati. Ana dosa kang 

nekakaké pati: Yèn tumrap iku, aku ora 

akon ndongakaké. 

17 Sakèhing piala iku dosa, nanging ana 
dosa kang ora nekakaké pati. 

18 Kita sumurup, yèn saben wong 
kang lair saka Allah iku ora gawé 
dosa, nanging kaayoman déning 
Panjenengané, kang miyos saka ing 
Allah, temah si pangawak dursila ora 
bisa nggepok wong mau. 

19 Kita sumurup, yèn asal kita saka 
ing Allah, lan sajagat kabèh kawengku 
déning pangawak dursila. 

2ONanging kita padha sumurup, yèn 
Putraning Allah wis rawuh sarta wis 
maringi pangertèn marang kita, supaya 
kita wanuh marang Kang Sejati; lan kita 
dumunung ana ing Kang Sejati, ana ing 
patunggilané Kang Putra Yésus Kristus. 
Panjenengané iku Allah Kang Sejati lan 
gesang kang langgeng. 

21 Anak-anakku, padha diwaspada 
marang sakèhé brahala. 


2 Yohanes 


1 1Saka aku pinituwa, marang 

Ibu kang pinilih lan anak-anaké 
kang padha daktresnani ing sajroning 
kayektèn. Ora mung aku baé kang 
nresnani kowé kabèh, nanging dalah 
sakèhing wong kang wis padha ngawruhi 
kayektèn, 

2 marga saka kayektèn kang tetep 
dumunung ana ing kita lan bakal nunggal 
karo kita nganti salawas-lawasé. 

3Sih-palimirma, rahmat lan tentrem- 
rahayu saka Allah Sang Rama lan saka 
Yésus Kristus, Putrané Sang Rama, bakal 
nunggal klawan kita sajroning kayektèn 
lan katresnan. 

“Aku bungah banget déné nyumurupi, 
menawa ana anak-anakmu sawatara 
kang padha urip ing sajroning kayektèn, 
cundhuk karo pepakon kang wis kita 
tampani saka Sang Rama. 

Lan samengko panjalukku marang 
kowé, ibu, -- aja kok anggep aku nulis 
pepakon anyar kanggo kowé, nanging 
kang daktulis iki miturut pepakon kang 

wis kita duwèni wiwit wiwitan mula -- 
supaya kita padha tresna-tinresnan. 

@Déné katresnan iku, kita kudu urip 
manut pepakoné. Lan pepakon iku, 
yaiku supaya kowé padha urip sajroning 
katresnan, kaya anggonmu wis padha 
krungu saka wiwitan mula. 

Awit wis akèh juru panasaran kang 
padha jumedhul lan ndlajahi salumahing 
bumi, kang ora ngakoni menawa Yésus 
Kristus wis rawuh dadi manungsa. Iku si 
juru panasaran lan antikristus. 

#Padha diwaspada, supaya kowé aja 
nganti padha kélangan apa kang wis 
padha dakgarap, satemah anggonmu 
padha nampa ganjaranmu sampurna. 

2Saben wong kang nyimpang lan ora 
dumunung ana ing piwulangé Kristus, iku 
ora nduwèni Allah. Sing sapa dumunung 
ana ing piwulang iku, nduwèni Sang 
Rama lan Sang Putra pisan. 

10 Menawa kowé padha katekan wong 
kang ora ngemban piwulang iku, aja 
koktampa ana ing omahmu, lan aja 
kokuluki salam. 

11 Sabab sapa kang nguluki salam wong 
iku, kalépêtan panggawéné kang ala. 

12 Sanadyan akèh kang kudu daktulis 
marang kowé, aku ora gelem nulis 
nganggo kertas lan mangsi, nanging 
pangarep-arepku bakal teka dhéwé, 
banjur rerembugan adu-arep karo kowé 
kabèh, supaya kabungahan kita bisa 
sampurna. 

13 Salam marang kowé kabèh saka 
anak-anaké sadulurmu wadon kang 
pinilih. 


3 Yohanes 


1 1Saka aku pinituwa, marang Gayus 
kang kinasih, kang daktresnani ing 
sajroning kayektèn. 

2Sadulurku kang kinasih, pandongaku 
muga-muga kowé padha becik ing 
sabarang prakara lan ginanjara bagas- 
kuwarasan, semono uga nyawamu. 

SAwit aku bungah banget, nalika ana 
sadulur sawatara teka, awèh paseksi ing 
bab anggonmu padha urip ing sajroning 
kayektèn, sabab uripmu pancèn iya 
mangkono. 

#4Tumraping aku, ora ana kabungahan 
kang gedhéné ngluwihi kabungahanku 
samangsa aku krungu, menawa 
anak-anakku padha urip sajroning 
kayektèn. 

“Sadulurku kang kinasih, kowé 
tumindak ngetrepi anggonmu dadi wong 
pracaya, samangsa kowé nindakaké 
samubarang kanggo para Sadulur 
tunggal pracaya, sanadyan iku padha 
wong bangsa liya. 

@Wong-wong iku ana ing sangarepé 
pasamuwan wis padha awêh paseksi 
bab katresnanmu. Becik temenan 
panggawému, menawa padha 
kokbiyantu kanggo mbacutaké 
lakuné, kanthi patrap kang ndadèkaké 
keparengé Allah. 

Awit anggoné padha lelungan iku 
marga saka asmané, tanpa nampani 
apa-apa saka wong-wong kang ora 
wanuh marang Allah. 

#Kita padha kuwajiban nampa wong- 
wong kang kaya mangkono iku, supaya 
kita padha dadi kanca tunggal gawé 
tumrap apa kang bener. 

2Aku wis nulis sathithik marang 
pasamuwan, nanging Diotrèfès, kang 
kepéngin dadi pangarep ana ing 
pasamuwan, iku ora gelem ngakoni 
marang aku. 

l0 Mulané, bésuk samangsa aku 
teka bakal dakélingaké kang dadi 
panggawéné, sabab wis ngundhat- 
undhat nganggo tembung kasar marang 
aku kabèh; lan ora trima mangkono 
baé, malah wong mau ora mung emoh 
nampani para Saduluré tunggal pracaya 
kang teka baé, nanging sapa kang 

arep nampa wong-wong mau padha 
dipenggak, sarta disêbrataké saka 
pasamuwan. 

11 Sadulurku kang kinasih, aja nulad 
marang kang ala, nanging nulada kang 
becik. Sapa kang gawé becik, iku asalé 
saka Allah, nanging sapa kang gawé 
piala, iku ora tau weruh marang Allah. 

12 Mungguh Démétrius wis diseksèni 
becik déning wong kabèh, malah 
kaseksènan déning kayektèn dhêwaé. 
Lan manêh aku kabèh iya padha awèêh 
paseksi becik tumrap wong iku, lan kowé 
sumurup, yèn paseksiku iku nyata. 

13 Akèh prakara kang kudu daktulis 
marang kowé, nanging aku ora gelem 
nulis marang kowé nganggo mangsi lan 
pèn. 

14 Pangarep-arepku énggal bakal 
nemoni kowé, lan rerembugan adu-arep. 
(1-15) Tentrem-rahayu anaa ing kowél 
Salam saka para mitramu. Salamku 
marang para mitra siji-siji. 


Yudas 


1 1Saka Yudas, abdiné Yésus Kristus 
sarta saduluré Yakobus, marang 
para kang katimbalan, kang kinasih ana 
ing Allah Sang Rama sarta kang padha 
sinengker kagem Yésus Kristus. 
2Sih-rahmat, tentrem-rahayu, apadéné 
sih-katresnan nglubèrana kowé kabèh. 
3Para Sadulur kang kinasih, sajroné 
aku mbudidaya kanthi temenan nulis 
layang marang kowé bab karahayon kita 
kabèh, aku rumangsa kadereng nulis iki 
lan mituturi kowé, supaya padha tetepa 
anggonmu ngudi mbélani pangandel 
kang wis kaparingaké marang para suci. 
tAmarga ana sawenèhing wong kang 
wis nusup ing satengahmu, yaiku wong 
kang wis suwé padha pinesthèkaké 
bakal kaukum: para wong duraka kang 
migunakaké sih-rahmaté Allah kita 
kanggo ngumbar hawa-napsu, sarta 
kang nyélaki marang Pangwasa Tunggal 
lan Gusti kita, Yésus Kristus. 
“Nanging sanadyan kowé wis padha 
mangerti iku mau kabèh sarta ora 

mangu-mangu manèh, aku kepéngin 
ngélingaké kowé, menawa Gusti iku 
pancèn ngentasaké umat kagungané 
saka tanah Mesir, nanging sabanjuré 
numpes kang padha ora pracaya. 

#@Mangkono uga, para malaékat kang 
ora padha manut marang wates- 
watesing pangwasané, temah ninggal 
papan padunungané, bakal katahan 
kanthi blenggu kang langgeng ana ing 
pepeteng, nganti tekaning pangadilan 
ing dina gedhé, 

iya kaya kang mangkono, Sodom 
lan Gomora sarta kutha-kutha ing 
sakubengé, kang kanthi cara kang 
padha, nindakaké laku jina, sarta padha 
mburu kamareman kang ora lumrah, 
wus padha kasiksa ing geni langgeng, 
minangka pepéling tumrap manungsa 
kabèh. 

SEwadéné, para juru ngimpi uga padha 
njemberaké badané lan ngrèmèhaké 
pangwasaning Allah sarta anyenyamah 
marang sakèhing kamulyan ing swarga. 

2Malah Mikhaèl, panggedhéning 
para malaékat, nalika padu karo Iblis 
bab layoné Musa, ora wani ngadili 
Iblis iku nganggo tembung-tembung 

panyenyamah, nanging mung ngucap 
mangkéné, "Kowé muga didukani déning 
Gusti." 

10 Ananging wong-wong iku padha 
nyenyamah samubarang kang ora 
padha dimangertèni lan apa kang padha 
dimangertèni kaya patrapé kéwan kang 
tanpa budi, malah iku kang njalari 
karusakané. 

11 Bilai wong-wong iku, sabab padha 
mêlu mlaku ing dalan kang katempuh 
déning Kain lan marga mburu opah, 
njegur ing panasarané Biléam, temah 
padha tumpes, marga anggoné mbaléla 
kayadéné Korah. 

12Wong iku padha dadi rereged ana ing 
bujananing katresnanmu, jalaran tanpa 
nduwèni rasa isin ngentèk-entèkaké 
sarta mung mentingaké awaké dhéwé. 
Wong iku padha kaya méga kang tanpa 
banyu, kang kabur katut ing angin; 
prasasat wit-witan kang ora metokaké 
woh ing mangsa gogrog godhongé, kaya 
wit-witan kang rungkat sarta mati babar 
pisan. 

13 Prasasat ombaking sagara kang 
nggegirisi, kang ngumplukaké 
kanisthané dhéwé, padha kaya lintang- 

lintang kang ngumbara, kang wis 
kacawisan panggonan ana ing jagating 
pepeteng langgeng salawasé. 

I14Hénokh, turun kang kapitu saka 
Adam, uga wis meca wong-wong 
iku, surasané, "Lah Gusti rawuh 
ginarebeg déning para suci abdiné kang 
maèwu-èwu cacahé, 

1> karsa nindakaké pangadilan tumrap 
wong kabèh, sarta matrapi paukuman 
marang sakèhing pratingkah mblasar 
kang padha dilakoni, sarta jalaran saka 
sakèhing tembung kang nistha, kang 
diucapaké déning para wong dosa kang 
mblasar iku marang Gusti." 

l6Iku wong kang padha grundelan lan 
ora nrima ing pepesthèn, urip nuruti 
hawa-napsu, nanging cangkemé padha 
ngucapaké tembung-tembung kang 
ngayawara, ngonggrong wong, supaya 
olèh kauntungan. 

1 Nanging kowé iku, para Sadulur 
kinasih, padha élinga marang pangandika 
kang biyèn wis kawedharaké marang 
kowé kabèh déning para rasulé Gusti 
kita, Yésus Kristus. 

18 Jalaran kowé wis padha 
dipangandikani, "Mbésuk ngarepaké 

jaman wekasan bakal ana juru 
pamoyok, kang lakuné padha ngumbar 
hawa-napsuné kang mblasar." 

19Wong-wong iku kang padha njalari 
cecongkrahan, manungsa kadonyan 
kang ora kadunungan Roh Suci. 

2ONanging kowé, para Sadulur kinasih, 
padha mbanguna awakmu dhéwé, 
kanthi kadhasarana pracayamu kang 
suci linuwih, sarta ndedongaa ana ing 
patunggilané Roh Suci. 

21 Awakmu padha reksanen kanthi 
patrap mangkono iku, ana ing sajroning 
sihé Allah, kalawan nganti-anti marang 
sih-rahmaté Gusti kita, Yésus Kristus, 
tumuju ing urip langgeng. 

22 Wong-wong kang atiné isih mangu- 
mangu padha welasana. 

23Wong iku padha entasna sarana 
karebut saka ing geni. Nanging 
télakna welas-asihmu kanthi rasa wedi 
marang wong-wong liyané uga, sarta 
padha sengita marang sandhangané 
wong-wong kang kajemberaké déning 
pepénginan-pepênginaning dosa. 

24Kagem Panjenengané kang kwasa 
ngreksa marang kowé kabèh, supaya 
padha ora kesandhung sarta mrenahaké 

kowé kalawan tanpa cacad lan kanthi 
kebak kabungahan ana ing ngarsaning 
kamulyané. 

2> Allah kang mung siji, Pamarta kita, 
marga déning Yésus Kristus, Gusti kita, 
iku kang sayogya sinaosan kamulyan, 
kaluhuran, kasantosan sarta pangwaos, 
sadurungé dumadining jaman, saiki 
sarta nganti ing salawasé. Amin. 


Wahyu 


1 Iki wahyuné Yésus Kristus, kang 
kaparingaké déning Allah marang 
Panjenengané, supaya katedahaké 
marang para abdiné bab apa kang 
pinasthi bakal énggal kelakon. 
Panjenengané wus medharaké bab 
iku marang Yohanes abdiné, lantaran 
malaékat utusané. 

2Yohanes wus neksèni bab 
pangandikané Allah lan bab paseksi kang 
kaparingaké déning Yésus Kristus, yaiku 
samubarang kang wus kadeleng. 

SRahayu wong kang macakaké lan 
para wong kang padha ngrungokaké 
pamedhar wangsit iki sarta kang netepi 
apa kang katulis ing kono, awit waktuné 
wus cedhak. 

“Saka Yohanes marang pasamuwan 
pepitu kang ana ing Asia-Cilik: Sih- 
rahmat lan tentrem-rahayu anaa ing 
kowé kabèh, saka Panjenengané, kang 
ana lan kang wis ana sarta kang bakal 
rawuh, apadéné saka roh pepitu kang 
padha ana ing ngarsaning dhamparé, 

sarta manèh saka Yésus Kristus, Seksi 
kang setya, kang dhisik dhéwé wungu 
saka ing antarané wong mati lan kang 
ngwaosi para raja ing bumi iki. Kagem 
Panjenengané, kang ngasihi kita lan 
kang wis mbirat dosa kita kalawan rahé, 

Slan kang wis ndadèkaké kita sawijining 
kraton, lan imam-imam sumaos 
marang Allah, ingkang Rama, -- iya 
kagem Panjenengané iku kamulyan lan 
pangwasa nganti ing salawas-lawasé. 
Amin. 

? Kawruhana, Panjenengané rawuh 
nitih méga lan saben mripat bakal 
ndeleng Panjenengané, dalah wong 
kang wis padha njojoh Panjenengané. 
Sakèhing bangsa ing bumi bakal nangisi 
Panjenengané. Iya, Amin. 

#"Ingsun iki Alfa lan Oméga, 
Pangandikané Gusti Allah kang ana, lan 
kang wus ana, sarta kang bakal rawuh, 
kang Mahakwasa." 

2Aku, Yohanes, sadulur sarta 
panunggalanmu sajroning kasusahan, 
ing sajroning Kraton sarta kanthi mantep 
nganti-anti marang Yésus, lagi ana ing 
pulo kang aran Patmos marga saka 

pangandikané Allah lan paseksi kang 
kaparingaké déning Yésus. 

l0Mbeneri ing dinané Gusti, aku 
kalimputan ing Roh lan aku krungu 
swara kang sora ana ing mburiku, kaya 
uniné kalasangka, 

ll pangandikané, "Apa kang sira 
deleng, iku tulisen ana ing kitab lan 
kirimna marang pasamuwan pepitu iki: 
Marang Efesus, marang Smirna, marang 
Pèrgamus, marang Tiatira, marang 
Sardis, marang Filadèlfia lan marang 
Laodikia." 

12 Aku tumuli nolèh arep meruhi swara 
kang ngandikani aku iku. Lan sawisé aku 
nolêh, aku weruh ana cagak padamaran 
mas pitu. 

13 Sarta ing tengah-tengahé cagak 
padamaran pitu mau ana kang madha 
rupa karo Putraning Manungsa, ngagem 
jubah kang dawané nganti klangsrah 
tekan sampéyané, lan jajané apaningset 
emas. 

l14 Mustaka lan rékmané putih kaya wulu 
wedhus gêmbèêl, memplaké kaya salju 
lan tingalé kaya urubing geni. 

15 Sampéyané kaya tembaga 
mengangah ana sajroning prapèn; 
swarané kaya kumrosaking banjir gedhé. 

16 Astané kang tengen ngasta lintang 
pitu sarta tutuké ngedalaké pedhang 
kang landhep kiwa-tengen, wedanané 
sumunar kaya srengéngé kang padhang 
sumilak. 

1 Nalika aku weruh Panjenengané, aku 
nuli sujud ana ing ngarsaning sampéyané 
kaya wong mati; nanging aku banjur 
ditumpangi astané kang tengen, sarta 
dingandikani, "Aja wedil Ingsun iki Kang 
Wiwitan lan Kang Wekasan, 

l8lan Kang Gesang, Ingsun wus séda, 
nanging delengen, Ingsun gesang nganti 
salawas-lawasé lan Ingsun ngasta 
sakèhing kunciné pati lan kratoning pati. 

19 Marga saka iku tulisen apa kang 
wis sira deleng, iya kang kelakon ing 
samengko tuwin kang bakal kelakon ing 
tembé. 

20 Mungguh wadiné lintang pitu kang 
sira deleng ana ing astaningsun tengen 
lan cagak padamaran emas pitu iku 
mangkéné: Lintang pitu iku malaékaté 
pasamuwan pepitu lan cagak padamaran 
emas pitu iku pasamuwan pepitu." 

2 1 "Sira nulisa marang malaékaté 
pasamuwan ing Efesus: Iki 
pangandikané kang ngasta lintang 
pepitu ing astané tengen lan kang tindak 
ing antarané cagak padamaran mas 
pepitu iku. 

2Ingsun pirsa sakèhing panggawénira, 
iya marang rekasanira iya marang 
kaantepanira. Ingsun pirsa, menawa 
sira ora bisa nyabari para wong duraka, 
lan menawa sira wus nliti wong-wong 
kang ngaku-aku rasul, mangka ing 
sanyatané dudu, menawa sira wis 
meruhi wong-wong iku tukang goroh. 

3Sira tetep sabar sarta nandhang 
sangsara marga saka asmaningsun; lan 
sira ora tau krasa sayah. 

“Sanadyan mangkono sira Ingsun 
cacad, marga sira wis ninggal 
katresnanira kang kawitan. 

“Mulané sira élinga sapira jeroné 
anggonira wis keplorod! Padha 
mratobata sarta nglakonana kaya 
panggawénira kang sakawit. Menawa 
ora mangkono, Ingsun mesthi bakal 
ngrawuhi sira, sarta Ingsun bakal 
mundhut cagak padamaranira saka ing 
panggonané, menawa sira ora mratobat. 

Nanging iki kang dumunung ing sira, 
yaiku sira sengit marang tumindaking 
wong-wongé Nikolaus, kang uga Ingsun 
sengiti. 

Sapa kang duwé kuping, ngrungokna 
apa kang kapangandikakaké déning 
Roh marang pasamuwan-pasamuwan. 
Sing sapa unggul, iku bakal sunparingi 
mangan wohing wit panguripan kang ana 
ing Taman Firdaus kagungané Allah." 

8"GSjra nulisa marang malaékaté 
pasamuwan ing Smirna: Iki 
pangandikané Kang Wiwitan sarta 
Kang Wekasan, kang wus séda lan 
gesang manèh: 

Ingsun pirsa kasusahanira lan 
kamlaratanira, -- ananging sira sugih -- 
apadéné pitenahé wong kang ngaku-aku 
wong Yahudi, mangka sanyatané 
dudu; kosok-baliné wong-wong iku 
panunggalané Iblis. 

l0 Sira aja wedi marang sadhéngah 
kasangsaran kang kudu sira sanggal 
Satemené Iblis bakal nglebokaké wong 
sawatara panunggalanira marang 
pakunjaran, supaya sira nampa pacoban 
sarta sira bakal ketaman kasusahan 
sapuluh dina lawasé. Sira disetya tuhu 

nganti tumeka ing pati, lan sira bakal 
sunganjar makuthaning kauripan. 

11 Sapa kang duwé kuping, ngrungokna 
apa kang dipangandikakaké déning Roh 
marang pasamuwan-pasamuwan: Sing 
sapa unggul, iku ora bakal nandhang 
sangsara déning pati kang kapindho." 

12 "Sira nulisa marang malaékaté 
pasamuwan ing Pêèrgamus: Iki 
pangandikané kang ngasta pedhang 
landhep kiwa-tengen: 

13Ingsun pirsa ana ing ngendi 
pamanggonira, iya iku panggonan 
dhamparé Iblis; éwadéné sira ngugemi 
asmaningsun, sarta ora nyélaki 
pracayanira marang Ingsun, uga ora ing 
nalika jamané Antipas, seksiningsun, 
kang setya marang Ingsun kang dipatèni 
ana ing ngarepira, ing panggonané Iblis. 

It Ananging sira, ana sawatara kang 
suncacad; ing antaranira ana sawatara 
kang padha ngugemi piwulangé 
Biléam, kang ngajani Balak supaya 
njlomprongaké wong Israèl, supaya 
padha mangana sesajêné brahala sarta 
laku-jina. 

1> Mangkono uga ing antaranira ana 
kang padha ngugemi piwulangé para 
panganuté Nikolaus. 

l6 Marga saka iku sira mratobatal 
Menawa ora mangkono, Ingsun bakal 
ênggal ngrawuhi sira sarta Ingsun bakal 
nempuh perang marang wong-wong 
mau kalawan pedhang kang ana ing 
tutukingsun iki. 

17 Sapa kang duwé kuping, ngrungokna 
apa kang dadi pangandikané Roh 
marang pasamuwan-pasamuwan: Sapa 
kang unggul, bakal sunparingi mangan 
manna kang piningit; sarta sunganjar 
watu putih, kang ing ndhuwuré katulisan 
jeneng anyar, kang ora kawruhan ing 
wong, kajaba kang nampani iku." 

18 "Sira nulisa marang malaékaté 
pasamuwan ing Tiatira: Iki pangandikané 
putraning Allah, kang tingalé kaya 
urubing geni lan sampéyané kaya 
tembaga: 

19 Ingsun pirsa sakèhing panggawénira: 
iya katresnanira, iya pracayanira, 
apadéné pangabdinira lan kaantepanira. 
Ingsun pirsa, menawa panggawénira 
kang wekasan iku ngluwihi kang wiwitan. 

2ONanging sira suncacad, amarga sira 
ngumbar I1zébêl, wong wadon kang 
ngaku-aku nabi, memulang lan nasaraké 
para abdiningsun supaya laku-cabul lan 
mangan sesajèné brahala. 

21 Ingsun wus paring waktu marang 
wong mau supaya mratobat, nanging 
ora gelem mratobat saka anggoné 
laku-cabul. 

22Wruhanira, wong iku bakal 
sungluntungaké ing paturon, 
sundadèkaké lara lan para kang 
laku-jina karo wong mau bakal 
suntempuhaké ing sangsara gedhé, 
menawa padha ora mratobat saka 
pratingkahé wong wadon iku. 

23 Apadéné anak-anaké bakal 
suntumpes. Satemah sakèhé 
pasamuwan bakal padha mangerti yèn 
Ingsun iki kang nliti pikiran lan atining 
manungsa. Sarta Ingsun bakal males 
marang sawiji-wijiné panunggalanira 
miturut sapanggawénira. 

24Nanging sira, iya iku wong-wong 
liyané kang ana ing Tiatira, kang ora 
ngugemi piwulang iku, lan kang ora 
nyinau wewadining Iblis, kayadené 
anggoné ngarani, iku sundhawuhi, 

mangkéné: Ingsun ora karsa ngetrapi 
momotan liyané marang sira. 

2> Nanging apa kang sira duwèni iku 
kukuhana nganti sarawuhingsun. 

26 Déné sapa kang unggul lan nindakaké 
pakaryaningsun nganti tumeka ing 
wekasan, iku bakal sunganjar pangwasa 
mengku para bangsa, 

27 an iku bakal padha dirèh klawan 
teken wesi; wong-wong iku bakal 
karemuk kaya grabah, -- padha kaya 
pangwasa kang Ingsun tampèni saka 
Ramaningsun -- 

28apadéné bakal sunganjar lintang 
panjer ésuk. 

29 Sapa kang duwé kuping, ngrungokna 
apa kang dadi pangandikané Roh marang 
pasamuwan-pasamuwan." 

1 "Sira nulisa marang malaékaté 

pasamuwan ing Sardis: Iki 
pangandikaning Panjenengané, kang 
kagungan Rohé Allah pepitu lan lintang 
pepitu iku: Ingsun pirsa sakèhing 
panggawénira; sira kaaranan urip, 
mangka satemené mati! 

2Sira tangia, lan nyantosakna apa kang 
isih kari kang wis ngarepaké mati, awit 
panggawénira iku ora ana siji-sijia kang 

sunpanggih sampurna ana ing ngarsané 
Allahingsun. 

SAwit saka iku sira élinga, kepriyé 
anggonira nampani lan krungu; iku 
tetepana lan mratobata! Awit menawa 
sira ora jumadga, Ingsun bakal ngrawuhi 
sira kaya maling, sarta sira ora bakal 
mangerti wayah apa anggoningsun 
ngrawuhi sira. 

“Nanging ing Sardis kono uga ana 
wong sawatara kang ora ngregedi 
sandhangané; wong-wong iku bakal 
ndhèrèk ing satindakingsun kalawan 
manganggo putih, marga padha 
sembada. 

Sapa kang unggul, iku bakal dienggoni 
sandhangan putih kaya mangkono; 
Ingsun bakal ora mbusak jenengé saka 
ing buku kauripan, nanging ingsun 
bakal ngakeni jenengé ana ing ngarsané 
Ramaningsun lan ing ngarepé para 
malaékaté. 

Sapa kang duwé kuping, ngrungokna 
apa kang dadi pangandikané Roh marang 
pasamuwan-pasamuwan." 

7 "Sira nulisa marang malaékaté 
pasamuwan ing Filadèlfia: Iki 
pangandikané Kang Suci, Kang 

Sanyata, kang ngasta kunciné Daud; 
samangsa Panjenengané ngengakaké, 
ora ana kang bisa nutup, samangsa 
Panjenengané nutup, ora ana kang bisa 
ngengakaké. 

#Ingsun pirsa sakèhing panggawénira: 
Wruhanira, sira wis sunwengani lawang 
kang ora bisa kainebaké déning wong. 
Ingsun pirsa menawa kakuwatanira 
ora sapiraa, nanging sira netepi 
pangandikaningsun sarta ora nyélaki 
asmaningsun. 

Wruhanira, wong sawatara saka 
panunggalané Iblis, yaiku kang padha 
ngaku-aku Yahudi, mangka sajatiné 
dudu, nanging goroh, iku bakal 
sunpasrahaké marang sira. Sanyatané 
Ingsun nekakaké wong-wong iku, 
supaya padha sumungkem sujud ana ing 
ngareping sikilira sarta padha mangerti, 
yèn Ingsun ngasihi sira. 

l0 Amarga sira wis netepi 
pangandikaningsun, supaya kalawan 
sabar mantep nganti-anti marang 
Ingsun, mulané Ingsun iya bakal 
ngreksa sira ing dina pacoban kang 
bakal nekani ing sajagat kabèh kanggo 

nliti wong-wong kang padha manggon 
ing bumi. 

ll Ingsun bakal énggal rawuh. 
Kukuhana, apa kang sira duwéni, supaya 
aja ana wong kang ngrebut makuthanira. 

l2Sapa kang unggul, iku bakal 
sundadèkaké saka-guru ana ing 
Padaleman Suciné Allahingsun, lan bakal 
ora metu manèh saka kono; karodéné 
bakal suntulisi asmané Allahingsun, 
jenengé kuthané Allahingsun, yaiku 
Yérusalêm anyar, kang tumurun 
saka swarga saka Allahingsun, sarta 
asmaningsun kang anyar. 

13 Sapa kang duwé kuping, ngrungokna 
apa kang dadi pangandikané Roh marang 
pasamuwan-pasamuwan." 

14"Lan sira nulisa marang malaékaté 
pasamuwan ing Laodikia: Iki 
pangandikané Sang Amin, Seksi 
kang setya tuhu lan sanyata, wiwitané 
titahing Allah: 

1> Ingsun pirsa sakèhing panggawénira: 
sira iku ora adhem lan ora panas. Saiba 
beciké saupama sira adhem utawa 
panas. 

l6Kang iku sarèhné sira iku manget- 
manget, ora adhem lan ora panas, 

mulané Ingsun bakal nglepèh sira saka 
ing tutukingsun. 

17 Sarèhné sira duwé ujar: Aku iki sugih 
lan aku wis ngudi kasugihan sarta ora 
kekurangan apa-apa, apa manèh marga 
sira ora mangerti, yèn sira iku mlarat lan 
memelas, wuta lan kawudan, 

18 mulané Ingsun ndhawuhi sira, supaya 
sira tuku mas kang binesot ing geni 
marang Ingsun, supaya sira dadi sugih; 
lan uga sandhangan putih, supaya 
sira anggo, temah aja nganti katon 
anggonmu wuda, kang ngisin-isini; 
apadéné lenga kanggo mblonyohi 
mripatira, supaya sira bisa ndeleng. 

19 Sapa wong kang sunkasihi, iku 
sunwelêhaké lan sunpatrapi; marga saka 
iku, sing tumemen lan mratobatal 

2OWruhanira, Ingsun jumeneng ana 
ngarep lawang sarta thothok-thothok; 
menawa ana wong kang krungu 
swaraningsun lan mbukakaké lawang, 
Ingsun bakal lumebet manggihi wong 
iku lan kembul bujana bareng wong iku 
lan wong iku karo Ingsun. 

21 Sapa kang unggul, iku bakal 
sunlenggahaké bareng karo Ingsun ana 
ing dhamparingsun, kayadéné Ingsun 

uga wis unggul lan banjur lenggah 
bareng Ramaningsun ana ing dhamparé. 

22 Sapa kang duwé kuping, ngrungokna 
apa kang dadi pangandikané Roh marang 
pasamuwan-pasamuwan." 

4 1 Sawisé mangkono aku weruh: 

Lah sanyata, lawanging swarga ana 
kang menga sarta ana swara kang wis 
dakrungu biyèn, ngandikani aku kaya 
swarané kalasangka, mangkéné, "Sira 
munggaha mréné bakal suntedahi apa 
kang sawisé iki pinasthi kelakon." 

2Sanalika iku aku kalimputan ing Roh, 
lah ing swarga ana dhampar, lan ana 
kang lenggah ing dhampar iku. 

3 Panjenengané kang lenggah ing 
dhampar iku sawangané kaya sesotya 
yaspis lan sardis; lan ing sakubengé 
dhampar ana kluwungé kang katon 
sumunar kaya jamrud. 

“Anadéné ing sakubengé dhampar 
mau ana dhamparé patlikur linenggahan 
déning pinituwa patlikur, padha ngagem 
ageman putih sarta ngagem makutha 
emas. 

“Saka ing dhampar mau ana kilaté 
kang metu lan swara gludhug kang 
gumleger, lan ing ngarepé dhampar ana 

obor pitu kang padha murub: yaiku Rohé 
Allah pepitu. 

Karodéné ing ngarepé dhampar ana 
sagara kaca kristal; ing satengahé 
dhampar lan ing sakubengé ana makluk 
papat padha kebak mripat ana ing 
ngarep lan ing buri. 

Déné makluk mau kang kapisan kaya 
singa, kang kapindho kaya pedhèt, 
kang katelu iku rainé kaya manungsa, 
lan kang kapaté kaya manuk garudha 
mabur. 

#Makluk papat mau siji-sijiné ana 
swiwiné enem, ing sisih njaba lan 
njeroné padha kebak mripat, lan 
rina-wengi tanpa lèrèn anggoné ngucap 
mangkéné, "Suci, suci, suci, Gusti Allah 
ingkang Mahakwaos, ingkang rumiyin 
wonten, ingkang samangké wonten, 
saha ingkang badhé rawuh." 

Saben-saben makluk mau padha 
ngunjukaké pamuji lan pakurmatan 
tuwin puji sokur marang Panjenengané 
kang lenggah ing dhampar lan kang 
gesang langgeng ing salawas-lawasé, 

l0 para pinituwa patlikur mau banjur 
padha sumungkem ana ing ngarsané 
kang lenggah ing dhampar iku, sarta 

manembah marang Panjenengané kang 
gesang ing salawas-lawasé. Sarta padha 
nyêlêhaké makuthané ana ing sangarepé 
dhampar iku kalawan munjuk, 

11 "Dhuh Gusti saha Allah kawula, 
Paduka ingkang sayogi tampi pamuji 
saha pakurmatan sarta pangwaos. 
Amargi Paduka sampun nitahaken 
samukawis; sarta amargi saking karsa 
Paduka, samukawis punika wonten lan 
tinitahaken." 

1Aku tumuli sumurup kitab gulungan 

ana ing astané tengen Panjenengané 
kang lenggah ing dhampar mau, kang 
katulisan ing njero lan ing njaba lan 
disêgel nganggo sêgel pitu. 

ZAku weruh malaékat kang prakosa 
nguwuh-uwuh klawan swara sora, "Sapa 
kang pantes ngudhari gulungan kitab iku 
sarta mbukaki sègelé?" 

“Nanging ing swarga lan ing bumi 
tuwin sangisoring bumi, ora ana kang 
bisa ngudhari gulungan kitab mau sarta 
ndeleng sisih njeroné. 

“Aku banjur nangis kelara-lara, amarga 
ora ana wong sijia baé kang dianggep 
pantes ngudhari gulungan kitab iku 
utawa ndeleng sisih njeroné. 

“Banjur ana salah sijiné pinituwa kang 
ngandika marang aku, "Kowé aja nangis! 
Delengen, singa kang saka trah Yéhuda, 
yaiku sogolané Daud, kang wis unggul, 
temah Panjenengané bisa ngudhari 
gulungan kitab iku sarta mbukaki sègelé 
pitu." 

Aku banjur ndeleng ing satengahé 
dhampar lan makluk papat iku tuwin 
ing satengahé para pinituwa mau ana 
Cempé jumeneng katoné kaya wis 
kasembelèh, singaté pitu lan tingalé 
pitu: yaiku Rohé Allah pepitu kang 
kautus menyang salumahing bumi. 

Panjenengané iku banjur nyelak 
sarta nampani gulungan kitab mau 
saka astané tengen Panjenengané kang 
pinarak ing dhampar. 

#Nalika Panjenengané mundhut 
gulungan kitab mau, makluk papat lan 
pinituwa patlikur iku nuli sungkem ana 
ing ngarsané Cempé iku, karo padha 
nyekel clempung lan bokor emas, isi 
dupa kebak; yaiku pandongané para 
suci. 

2Sarta padha ngidungaké kidung anyar, 
tembungé, "Paduka sembada nampèni 
gulungan kitab punika sarta mbikaki 

sêgelipun; amargi Paduka sampun 
kasembelèh lan sarana rah Paduka, 
Paduka sampun nebus tiyang-tiyang 
saking saben taler saha basa tuwin umat 
miwah bangsa kagem Allah. 

l0 Sarta Paduka ndadosaken tiyang- 
tiyang punika satunggaling kraton lan 
imam-imam kagem Allah kita, sarta 
sami badhé ngerèh dados raja wonten 
ing bumi." 

1lAku tumuli ndeleng lan krungu 
swarané malaékat akèh ing sakubenging 
dhampar, lan makluk-makluk tuwin para 
pinituwa; cacahé pirang-pirang atus èwu 
lan pirang-pirang yuta, 

12 pangucapé kalawan swara sora, 
"Sang Cempé ingkang sampun kapragat 
punika sambada nampèni pangwaos, lan 
kasugihan, sarta kawicaksanan, saha 
kakiyatan, tuwin kaurmatan, miwah 
kamulyan lan pangalembana." 

13 Aku banjur krungu sakèhing makluk 
kang ana ing swarga lan ing bumi tuwin 
sangisoring bumi, sarta ing sagara, 
apadéné kang urip ing njeroné, padha 
ngucap: “Pangalembana lan kaurmatan, 
tuwin kamulyan sarta pangwaos kagem 
Panjenenganipun ingkang lenggah ing 

dhampar saha Sang Cempé, ngantos 
salami-laminipun!" 

14 Makluk papat iku padha ngucap, 
"Amin!" Sarta para pinituwa mau padha 
sujud lan manembah. 

LAku banjur ndeleng Cempé iku 
mbikak sègel kang kapisan saka 
sègel pitu mau, lan aku krungu makluk 
papat kang kapisan iku ngucap, swarané 

kaya gludhug, "Mara delengen!" 

2Tumuli aku ndeleng: Lah, ana jaran 
putih, kang nunggang nyekel panah lan 
kaparingan ganjaran makutha. Wong iku 
tumuli maju kaya wong kang wis unggul 
supaya ngrebut kaunggulan. 

Nalika Cempé mau mbikak sègel kang 
kapindho, aku krungu makluk kang 
kapindho ngucap, "Mara delengen!" 

4#4Tumuli ana jaran liyané maju, ulesé 
abang mbranang, sarta kang nunggang 
kaparingan pangwasa mundhut tentrem- 
rahayu saka ing bumi, supaya wong 
padha patèn-pinatèn, lan uga kaparingan 
pedhang gedhé. 

“Nalika Cempé iku mbikak segel 
kang katelu aku krungu makluk kang 
katelu ngucap, "Mara delengen!" Nuli 

aku weruh: lah, ana jaran ireng, kang 
nunggang nyekel timbangan. 

Aku krungu ana swara ing tengah- 
tengahé makluk papat iku tembungé, 
"Gandum sataker sadinar, lan sair telung 
taker sadinar. Ananging aja ngrusak 
lenga lan anggur iku." 

Nalika Cempé mau mbikak sègel kang 
kapat, aku krungu makluk kang kapat 
ngucap, "Mara delengen!" 

#Tumuli aku weruh: Lah ana jaran 
ijo-kuning siji, sarta kang nunggang 
jenengé Pati, lan dietutaké déning 
teleng-palimenganing pati. Lan iku 
padha kaparingan pangwasa matèni 
isining jagat saprapat srana pedhang, 
pailan sarta pageblug, apadéné srana 
kéwan-kéwan galak ing bumi. 

Nalika Cempé iku mbikak sègel kalima, 
aku nuli weruh sangisoré misbyah ana 
nyawané wong-wong kang wis dipatèni 
marga saka pangandikané Allah lan 
marga saka paseksiné. 

10 nyawa-nyawa mau padha nguwuh- 
uwuh klawan swara sora, "Ngantos 
pinten dangunipun malih, dhuh Pangéran 
Ingkang Mahakwaos, ingkang suci sarta 
leres, anggèn Paduka mboten ngadili 

saha malesaken rah kawula dhateng 
tiyang ingkang manggèn wonten ing 
bumi?" 

1 Tumuli padha kaparingan jubah 
putih, sarta kadhawuhan, supaya lerem 
sawatara mangsa manèh nganti tumeka 
saganeping cacahé para kanca-leladi lan 
sadulur-saduluré tunggal pracaya, kang 
iya bakal dipatèni, kaya wong-wong 
mau. 

12 Aku nuli weruh, Cempé mau mbikak 
sègel kang kanem, sanalika ana lindhu 
kang nggegirisi lan srengéngé dadi 
peteng kaya kanthong wulu ireng sarta 
rembulan dadi abang mbranang kaya 
getih. 

13Lan lintang-lintang ing langit padha 
rontog ing bumi, kaya wohing anjir 
kang isih mentah padha rontog, nalika 
katempuh ing angin gedhé. 

I4Langit tumuli nglunthung kaya 
gulungan kitab sarta sakèhing gunung 
lan pulo padha ngalih saka panggonané. 

15 Para raja ing bumi lan para 
panggedhé sarta para prawira, lan 
para wong sugih sarta wong-wong 
kang kwasa, lan sakèhing batur sarta 
wong mardika padha ndhelik ana ing 

guwa-guwa lan ing antarané watu-watu 
karang ing gunung. 

l6Iku mau kabèh padha kandha 
marang gunung-gunung lan marang 
watu karang, "Aku padha jugrugana lan 
dhelikna saka ngarsaning Panjenengané, 
kang lenggah ing dhampar, sarta saka 
bebenduné Cempé iku." 

17 Sabab wis tekan waktuné dina agung, 
yaiku dinaning bebendu, sarta sapa kang 
kuwagang nadhahi? 

7 1 Sawisé iku aku weruh malaékat 

papat jumeneng ana ing kéblat- 
papat, padha nyandhet anginé bumi, 
supaya aja ana angin niyup menyang 
dharatan utawa menyang sagara tuwin 
menyang wit-witan. 

2Sarta aku ndeleng malaékat liyané 
njedhul saka panggonan plethèking 
srengéngé. Panjenengané ngasta cap 
kagungané Allah kang gesang, lan banjur 
nywara kanthi sora marang malaékat 
papat kang padha kaparingan kuwajiban 
ngrusak bumi lan sagara, 

pangandikané, "Aja ngrusak bumi 
lan sagara utawa wit-witan sadurungé 
aku ngecapi para abdiné Allahku ing 
bathuké!" 


WAHYU 7,4 - 11 24 


4Aku krungu yèn cacahé kang padha 
kaecapan iku: Saka panunggalané taler 
Banisraèl kabèh kang kaecapan ana 
satus patang puluh papat èwu. 

=Saka taler Yéhuda kang kaecapan 
rolas êwu, saka taler Rubêèn rolas êwu, 
taler Gad rolas èwu, 

@taler Asyèr rolas èwu, taler Naftali 
rolas êwu, taler Manasyé rolas êwu, 

saka taler Siméon rolas èwu, taler 
Lèwi rolas êwu, taler Isakhar rolas êwu, 

Ssaka taler Zzébulon rolas èwu, taler 
Yusuf rolas êwu, taler Bènyamin rolas 
èwu. 

2 Sawisé mangkono aku weruh: Lah ana 
golonganing wong akèh kang cacahé 
tanpa wilangan, saka sakèhing bangsa 
lan taler tuwin umat sarta basa, ngadeg 
ana ing sangarepé dhampar lan ing 
ngarsané Cempé, padha nganggo jubah 
putih lan nyekel godhong palem. 

l01Iku padha nywara kalawan sora, 
"Karahayon konjuk ing Allah kawula 
ingkang lenggah ing dhampar saha ing 
ngarsanipun Sang Cempé!" 

llLan sakèhing malaékat padha 
jumeneng ing sakubenging dhampar 
lan para pinituwa tuwin makluk papat 

iku, sarta padha sujud ana ing ngarepé 
dhampar lan manembah marang Allah, 

12 klawan munjuk, "Amin! Sakathahing 
puji lan kamulyan, sarta kawicaksanan 
tuwin panuwun, saha kaurmatan miwah 
pangwaos saha kasantosan konjuk ing 
Allah kita langgeng salami-laminipun! 
Amin!" 

13Tumuli ing antarané para pinituwa 
mau ana kang ndangu marang aku, 
"Sapa kang padha nganggo jubah putih 
iku lan pinangkané saka ngendi?" 

14 Atur wangsulanku, "Bapa, punika 
panjenengan ingkang uninga." Pinituwa 
mau banjur ngandika marang aku, "Iku 
para kang luwar saka ing sangsara 
gedhé sarta wus padha ngumbah jubahé 
nganti putih sarana rahé Cempé iku. 

1> Mulané padha ngadeg ana ing 
ngarsané dhamparing Allah lan padha 
ngladosi Panjenengané rina-wengi ana 
ing Padaleman Suciné. Panjenengané 
kang lenggah ing dhampar iku bakal 
masang tarub minangka pangaubané, 

l6 sarta ora bakal padha ngelih lan 
ngelak manèh, tuwin bakal ora kena 
dayaning srengéngé utawa panas kang 
sumelèt. 


WAHYU 7.17 -8.5 26 


1 Amarga bakal padha diengon déning 
Cempé mau sarta diirid menyang tuking 
banyu kauripan. Déné Allah bakal 
ngusapi sakèhing eluh saka ing mripaté." 
89 1 Bareng Sang Cempé iku mbikak 

sègel kang kapitu, ing swarga banjur 
sidhem-premanem watara satengah jam 
suwéné. 

2Tumuli aku weruh malaékat pitu kang 
marak ing ngarsaning Allah, padha 
kaparingan kalasangka pitu. 

3Banjur ana malaékat liyané kang 
nungka lan jumeneng cedhak misbyah 
kalawan ngasta padupan mas. Nuli 
padha kaparingan dupa akèh supaya 
dianggo sesaosan bebarengan karo 
pandongané para suci ana ing misbyah 
mas kang ana ing ngarepé dhampar iku. 

#4Kukusé dupa kumelun awor karo 
pandongané para suci iku saka ing 
astané malaékat mau marang ing 
ngarsané Allah. 

“Malaékat mau tumuli mundhut 
padupan mas iku, diisèni geni saka 
misbyah, lan iku banjur diuncalaké 
ing bumi. Nuli ana swara gumlegering 
gludhug bebarengan karo bledhèg sarta 
lindhu. 

@Malaékat_ pepitu kang ngasta 
kalasangka pitu mau banjur padha 
cecawis arep ngungelaké kalasangkané. 

Malaékat kang kapisan banjur 
ngungelaké kalasangkané, nuli ana 
udan ès, lan geni, campur getih; lan 
kabèh mau kauncalaké menyang bumi; 
temah saprateloné bumi lan saprateloné 
wit-witan kobong sarta sakèhé sesuketan 
ijo padha geseng. 

#Malaékat kang kapindho nuli 
ngungelaké kalasangkané banjur ana 
rerupan saêmper gunung gedhé kang 
murub, kaceguraké ing sagara. Temah 
saprateloné sagara iku dadi getih, 

“lan makluk ing sagara kang duwé 
nyawa saprateloné padha mati tuwin 
saprateloné prau-prau padha tumpes. 

l0 Malaékat kang katelu nuli ngungelaké 
kalasangkané, banjur ana lintang gedhé 
tiba saka langit, murub kaya obor, 
sarta nibani saprateloné kali-kali lan 
etuk-etuking banyu. 

Il Anadéné lintang mau jenengé 
Apsintus. Satemah saprateloné sakèhing 
banyu dadi pait, njalari akèh wong kang 
padha mati marga saka banyu mau, awit 
wus dadi pait. 

12 Malaékat kang kapat banjur 
ngungelaké kalasangkané, nuli 
saprateloné srengéngé lan saprateloné 
rembulan tuwin saprateloné lintang- 
lintang katempuh, temah saprateloné 
iku kabèh padha dadi peteng, lan 
saprateloné rina ora padhang, sarta 
wenginé iya mangkono uga. 

13 Aku banjur weruh, lan krungu ana 
manuk garudha mabur dhuwur ing langit 
lan ngucap kanthi swara sora, "Bilai, 
bilai, bilai wong kang manggon ana ing 
bumi, awit saka swara kalasangkané 
malaékat telu liyané, kang isih bakal 
ngungelaké kalasangkané." 

0 I Malaékat kang kalima tumuli 
ngungelaké kalasangkané, aku 
banjur weruh ana lintang kang tiba ing 

bumi saka langit, sarta lintang mau 
kaparingan kunciné lawanging teleng 
palimenganing pati. 

2Lawanging teleng palimenganing pati 
mau nuli kabukak, banjur ana pega 
kumelun saka ing teleng iku kaya pegané 
pawon gedhé, temahan srengéngé lan 
awang-awang padha dadi peteng déning 
pegané teleng mau. 

3Saka ing pega iku metu walangé 
akèh padha neba ing bumi lan padha 
kaparingan daya kayadéné dayané 
kalajengking ing bumi. 

4Lan padha kadhawuhan, supaya aja 
padha ngrusak suket-suket ing bumi, 
utawa marang sadhêéngaha thethukulan 
lan wit-witan, kajaba mung marang 
manungsa kang ing bathuké ora ana 
capé Allah. 

“Walang-walang mau ora diparengaké 
matèni manungsa, ananging mung 
nyiksa baé lawasé limang sasi, lan 
anggoné nyiksa iku kaya panyiksané 
kalajengking, samasa ngentup wong. 

Ing mangsa iku wong-wong bakal 
ngupaya pati, nanging ora bisa, lan 
padha kepéngin mati, ananging padha 
kaoncatan déning pati. 

Anadéné rupané walang-walang 
iku mau kaya jaran kang samekta 
ing perang, ing endhasé ana kang 
saèmper makutha emas, rainé kaya 
rainé manungsa, 

Slan rambuté kaya rambuté wong 
wadon, lan untuné kaya untuné singa, 
?lan dhadhané kaya nganggo keré 

wesi, kumrasaking swiwiné kaya 

gumrubyuging krêéta-kréta kang digèrèd 
jaran akèh, kang padha mlayu menyang 
paprangan. 

10 Buntuté kaya kalajengking, lan uga 
ana entupé, déné buntuté iku gunané 
kanggo milara manungsa lawasé limang 
sasi. 

ll Kang dadi rajané iya iku malaékat 
teleng palimenganing pati, jenengé ing 
basa Ibrani Abadon, lan ing basa Yunani 
Apolijon. 

12 Kasangsaran kang kapisan wis kliwat. 
Saiki isih ana kasangsaran loro kang 
bakal nekani. 

13 Malaékat kang kanem tumuli 
ngungelaké kalasangkané, aku banjur 
krungu swara kang metu saka sungu 
papat ing misbyah mas kang ana ing 
ngarsané Allah, 

4 kang dhawuh marang malaékat kang 
kanem kang ngasta kalasangka mau 
mangkéné, "Malaékat papat kang padha 
kabanda ana ing sacedhaké bengawan 
Efrat iku uculana." 

1> Malaékat papat kang padha 
kacawisaké ngentèni jam, dina, sasi lan 
taun kang wus pinanci iku nuli diuculi, 

supaya padha matèni saprateloné umat 
manungsa. 

l6Llan cacahé wadyabala jaranan iku 
rongatus yuta; aku ngerti pira cacahé. 

1 Mungguh jaran-jarané lan kang 
padha nunggangi ana ing wahyu iki 
katoné mangkéné: Padha nganggo keré, 
warnané abang kaya geni lan biru tuwin 
kuning walirang; endhasé jaran mèmper 
kaya endhasing singa, tuwin cangkemé 
ngetokaké geni, lan pega sarta welirang. 

18 Saprateloné umat manungsa padha 
dipatèni déning wewelak telu iku, yaiku 
geni, lan pega tuwin welirang kang 
padha metu saka ing cangkemé. 

19 Awitdéné pangwasané jaran-jaran 
mau dumunung ana ing cangkemé 
lan buntuté; amarga buntuté iku kaya 
ula; padha ana endhasé, iku kanggo 
nekakaké karusakan. 

20 Ananging wong-wong liyané kang 
ora mati marga saka wewelak iku mau, 
padha ora mratobat saka panggawéning 
tangané: Padha ora marèni anggoné 
padha nyembah roh-roh reged lan 
brahala-brahala emas, pérak, tembaga, 
watu lan kayu kang ora bisa ndeleng, 
krungu utawa lumaku. 

2lLan wong-wong iku padha ora 
mratobat saka anggoné mematèni, 
nenung, laku-jina, lan nyenyolong. 
10 lAku tumuli weruh malaékat 
liyané kang prakosa tumedhak 

saka swarga, asingep méga, lan ing 
sandhuwuring mustakané ana kluwungé, 
wedanané kaya srengéngé, sampéyané 
kaya tugu geni. 

2Astané ngasta gulungan kitab cilik 
bukakan. Sampéyané kang tengen 
tumapak ing sagara, lan kang kiwa ing 
dharatan. 

3Malaékat mau nguwuh kalawan swara 
sora kaya panggeroning singa. Sawusé 
nguwuh, gludhug pitu banjur padha 
nyuwara. 

4Lan sawusé gludhug pitu mau padha 
ngucap, aku banjur arep nyatheti, 
nanging aku nuli krungu swara saka 
swarga kang ngandika, "Apa kang 
diucapaké déning gludhug pitu iku mau 
sira sègela, aja sira tulis!" 

> Malaékat kang dakdeleng jumeneng 
ana ing sagara lan ing dharatan mau, 
tumuli ngangkat astané tengen marang 
langit, 

@sarta banjur supaos demi 
Panjenengané kang gesang langgeng 
salawas-lawasé, kang wis nitahaké langit 
saisiné, lan bumi saisiné, tuwin sagara 
saisiné, "Ora bakal kaundur manèh! 

“Nanging samangsa unining 
kalasangkané malaékat kang kapitu 
keprungu, yaiku menawa malaékat 
iku ngungelaké kalasangkané, bakal 
kayektènan kekeraning Allah, kaya kang 
wus kawartosaké marang para abdiné, 
yaiku para nabi." 

#Swara kang wis dakrungu saka ing 
langit mau, nuli ngandika manèh marang 
aku mangkéné, "Mangkata, jupuken 
kitab bukakan kang ana ing tangané 
malaékat, kang jumeneng ana ing 
sagara lan ing dharatan iku." 

2Aku banjur marani malaékat mau 
sarta nyuwun, supaya gulungan kitab 
iku kaparingna marang aku. Dhawuhé 
marang aku, "Tampanana lan panganen; 
iki bakal marakaké wetengmu pait, 
nanging ana ing cangkemmu rasané legi 
kaya madu." 

10 Aku tumuli njupuk kitabé saka astané 
malaékat mau, banjur dakpangan: ana 
ing cangkemku rasané legi kaya madu, 

nanging sawisé dakpangan, wetengku 
krasa pait. 

11AKku nuli dingandikani, mangkéné, 
"Kowé kudu medhar wangsit manèh 
marang para bangsa lan umat tuwin 
basa sarta para raja." 

1 1 lAku tumuli kaparingan glagah, 

kaya piranti ngukur, kanthi 
pangandika, mangkéné, "Sira ngadega 
lan ukuren Padaleman Suciné Allah lan 
misbyah dalah wong-wong kang padha 
manembah ana ing kono iku. 

2 Mung plataran sajabané Padaleman 
Suci iku aja sira ukur, marga iku wis 
kapasrahaké marang bangsa-bangsa 
liya kang bakal padha ngidak-idak Kutha 
Suci lawasé patang puluh loro sasi. 

3Ingsun bakal ndhawuhi saksiningsun 
loro supaya padha medhar wangsit 
klawan manganggo bagor, lawasé sèwu 
rong atus sawidak dina." 

4Yaiku wit zaitun loro apadéné 
padamaran loro kang ana ing ngarsané 
Gustining jagat Rat. 

“Menawa ana wong kang arep milara, 
bakal ana geni metu saka cangkemé 
memangsa satruné kabèh. Lan menawa 

ana wong kang arep milara, wong iku 
mesthi mati kanthi patrap mangkono. 

@Seksi loro mau padha duwé pangwasa 
ngancing langit, supaya ora ana udan 
sajroné padha medhar wangsit; lan 
padha duwé pangwasa ing ngatasé 
sakèhing banyu bisa kadadèkaké getih; 
sarta nggebug bumi kalawan sarupaning 
wewelak sawayah-wayah miturut 
sakarepé. 

Samangsa wis rampung anggoné 
padha nglairaké paseksiné, nuli kéwan 
kang njedhul saka teleng bakal nempuh 
perang marang seksi-seksi mau, sarta 
bakal padha dikalahaké lan dipatèni. 

#Layoné bakal gilang-gilang ana ing 
lurunging kutha gedhé, kang sacara 
kasukman kaaranan Sodom lan Mesir, 
iya ing panggonané Gustiné kasalib. 

Wong-wong saka panunggalané para 
bangsa lan taler tuwin basa sarta umat, 
padha ndeleng layoné lawasé telu 
satengah dina lan wong-wong iku ora 
ngolèhaké layoné dikubur. 

l0Wong-wong kang padha manggon 
ing bumi padha bungah awit saka kang 
wis tilar iku lan padha pésta apadéné 
padha kirim-kiriman bebungah, amarga 

nabi loro iku mau padha dadi siksa 
tumrap wong kabèh kang manggon ana 
ing bumi. 

11 Sawusé telu satengah dina tumuli 
rohing kauripan saka Allah manjing ing 
layon-layon mau, temahan banjur padha 
gesang, agawé banget girisé wong kang 
padha weruh. 

12Nabi loro mau nuli padha mireng 
swara kang sora saka swarga 
mangandikani, "Padha munggaha 
mréné!" Banjur padha munggah 
menyang ing swarga, katutupan méga, 
kadeleng déning para satruné. 

13Ing nalika iku ana lindhu gedhé lan 
saprasapuluhé kutha iku jugrug, lan 
wong pitung êwu padha mati déning 
lindhu iku; lan wong-wong liyané padha 
giris banget, banjur padha ngluhuraké 
Allah kang ana ing swarga. 

14Wewelak kang kapindho wis liwat; 
lah kasusul wewelak kang katelu. 

1> Malaékat kang kapitu tumuli 
ngungelaké kalasangkané, lan ing 
swarga kaprungu swara sora muni, 
mangkéné, "Papréntahan ing donya 
iku kaasta déning Pangéran kita lan 
Panjenengané kang jinebadan, sarta 

Panjenengané bakal jumeneng Raja 
langgeng ing salawas-lawasé." 

l6 Para pinituwa patlikur, kang padha 
linggih ing dhampar ana ing ngarsané 
Allah, padha sujud lan sumungkem 
marang Allah, 

17 sarta munjuk, "Kawula sami saos 
sokur dhumateng Paduka, dhuh 
Pangéran, Allah Ingkang Mahakawasa, 
Ingkang Wonten, saha ingkang kala 
rumiyin wonten, amargi Paduka sampun 
ngagem pangwaos Paduka ingkang 
agung saha sampun wiwit jumeneng 
Raja. 

18 Para bangsa sampun sami nepsu, 
nanging bebendu Paduka sampun 
katingal sarta sampun dumudgi 
wekdalipun para tiyang pejah dipun adili 
tuwin Paduka paring ganjaran dhateng 
para abdi Paduka, para nabi kaliyan para 
suci saha para ingkang sami ajrih-asih 
dhumateng asma Paduka, dhateng para 
kawula alit kaliyan para pangageng, 
sarta badhé nglebur soksintena ingkang 
sami ngrisak bumi." 

19 Padaleman Suciné Allah kang ana ing 
swarga nuli binuka lan pethi prajanjiané 
katon ana ing Padaleman Suci iku, 

banjur ana kilat lan swara gumlegering 
gludhug apadéné lindhu lan udan ès 
kang deres banget. 

1 2 lTumuli ana pratandha gedhé 

katon ana ing langit: Ana wanita 
asingeb srengéngé, lan rembulan ana 
ing sangandhaping samparané sarta 
ngagem makutha lintang rolas ana ing 
mustakané. 

2Wanita mau lagi nggarbini sarta 
sajroné sesambat nyakiti arep babaran 
iku njerit marga kraos sakit. 

2Nuli ing langit katon ana pratandha 
liyané: Lah ana naga gedhé abang 
mbranang, endhasé pitu, lan ana 
sunguné sepuluh, sarta ing endhasé ana 
makutha pitu. 

“#Pethité nyèrèd saprateloné lintang- 
lintang ing langit, banjur ditibakaké 
ing bumi. Naga mau mapan ana ing 
ngarsané wanita kang arep babaran 
iku, sedyané arep nguntal Putrané, 
samangsa wis miyos. 

“Wanita mau banjur mbabar Putra 
kakung, kang bakal ngengèn para 
bangsa kalawan gada wesi; dumadakan 
Putra mau karebat lan kaplajengaké 

menyang ngarsané Allah lan ing 
dhamparé. 

Wanita mau mlajeng menyang 
ara-ara samun, ing panggonan kang wis 
dicawisaké déning Allah, supaya dirimati 
ana ing kono lawasé sèwu rong atus 
sawidak dina. 

Ing swarga nuli ana paprangan. 
Mikhaêl lan para malaékaté padha 
perang nglawan naga mau, sarta naga 
iku kabantu déning para malaékaté, 

#nanging naga lan malaékaté padha 
kasoran; temah padha ora diparengaké 
manggon ana ing swarga. 

Naga gedhé, si ula kang saka jaman 
wiwitan, kang karan Iblis utawa Sétan, 
kang nasaraké saisining jagat, iku 
kauncalaké ing bumi, bareng karo para 
malaékaté. 

l0Aku nuli krungu swara kang 
sora ana ing swarga, mangkéné, 
"Samengko karahayon lan pangwaos 
tuwin papréntahaning Allah kita, lan 
pangwaosing Panjenengané kang 
Jinebadan, wis kababar, marga kang 
ndakwa sadulur-sadulur tunggal 
pracaya, kang rina-wengi nggugat 

ana ing ngarsaning Allah kita, iku wis 
kauncalaké mangisor. 

lllan anggoné ngalahaké sarana 
rahé Sang Cempé, lan sarana tembung 
paseksiné. Sabab padha ora ngéman 
marang nyawané dhéwé nganti tumeka 
ing pati. 

12 Mulané padha suka-renaa, hé swarga 
lan hé sira kabèh kang padha ngenggoni, 
bilai kowé, hé bumi lan sagara! marga 
Iblis wis ngudhuni sira, kalawan nepsu 
banget, marga sumurup, menawa 
waktuné mung kari sadhéla." 

13 Nalikané naga mau éling, yèn wis 
kauncalaké menyang bumi banjur 
ngoyak wanita kang wis mbabar Putra 
kakung mau. 

I4Wanita mau tumuli kaparingan 
swiwi garudha gedhé sapasang, supaya 
mabur menyang panggonané, iya iku 
ing ara-ara samun, ing kono wanita iku 
diopèni, adoh saka papané ula, lawasé 
samangsa lan rong mangsa lan satengah 
mangsa. 

1> Ula mau banjur nyemburaké banyu 
dadi kaya kali saka ing cangkemé, 
kaeneraké marang wanita mau, supaya 
kéntir. 

lêNanging wanita iku ditulungi déning 
bumi. Bumi iku ngangapaké cangkemé, 
lan nguntal kali kang disemburaké saka 
cangkemé naga mau. 

1 Naga mau nuli nepsu banget marang 
wanita iku, banjur lunga merangi turuné 
liyané, kang padha netepi pepakoning 
Allah lan ngantepi paseksiné Yésus, 
13 1(12-18) naga mau banjur 

ngadhang ana ing pinggir 
sagara. (13-1) Aku banjur weruh ana 
kéwan kang nggegirisi njedhul saka 
sajroning sagara, sunguné sepuluh lan 
endhasé pitu; ing pucuking sunguné ana 
makuthané sepuluh, lan ing endhasé 
katulisan jeneng-jeneng panyenyamah. 

2 Kéwan kang dakdeleng iku rupané 
kaya macan tutul, sikilé kaya sikil 
bruwang lan cangkemé kaya cangkem 
singa. Naga mau banjur mènèhaké 
kakuwatané lan dhampar tuwin 
pangwasané kang gedhé marang kéwan 
iku. 

SAku nuli ndeleng endhasé kang siji iku 
kaya ana tatuné kang mbebayani tumrap 
uripé, nanging tatuné kang mbebayani 
iku wis mari. Wong-wong sajagat padha 
kaéraman, banjur ngetut buri kéwan iku. 

#Wong-wong iku padha nyembah 
marang naga mau, awit wis mênêhaké 
pangwasané marang kéwan iku. Déné 
wong-wong mau padha nyembah 
marang kéwan iku, sarta pangucapé, 
"Sapa kang madhani kéwan iki? Lan 
sapa kang bisa nandhingi perangé?" 

“Kéwan iku kaparingan cangkem, kang 
kebak gumunggung lan panyenyamah; 
sarta uga kaparingan pangwasa nglakoni 
mangkono iku lawasé patang puluh loro 
sasi. 

Kéwan iku nuli ngangapaké cangkemé 
sarta nyenyamah marang Allah, iya 
nyenyamah marang asmané lan 
padalemané sarta marang kabèh kang 
padha manggon ana ing swarga. 

Sarta manèh diparengaké nempuh 
perang lan ngalahaké para suci; tuwin 
kaparingan pangwasa tumrap saben 
taler lan umat tuwin basa sarta bangsa. 

#Lan sakèhing wong kang manggon 
ing bumi bakal padha nyembah marang 
kéwan iku, yaiku saben wong kang 
jenengé wiwit nalika dumadiné jagat ora 
katulis ing buku kauripan kagungané 
Cempé kang wis kasembelèh. 

2Sapa kang duwé kuping, ngrungokna! 

l0 Sapa kang pinasthi ditawan, iku bakal 
ditawan; sapa kang pinasthi dipatèni 
sarana pedhang, iku bakal dipatèni 
sarana pedhang. Kang prelu ing kéné 
yaiku sabar-mantep lan pracayané para 
suci. 

1lAku tumuli weruh kéwan liyané 
njedhul saka sajroning bumi, sunguné 
loro kaya cempé lan calathuné kaya 
naga. 

12 Sakèhing pangwasané kéwan kang 
kapisan iku katindakaké déning kéwan 
liyané mau ana ing sangarepé. Iku 
marakaké bumi lan sakèhé kang 
ngenggoni padha nyembah marang 
kéwan kang kapisan, kang wis waras 
tatuné kang mbebayani mau. 

13 Sarta manèh kéwan mau nganakaké 
pratandha-pratandha kang nggegirisi, 
malah nganti ngudhunaké geni saka 
langit menyang bumi ana ing ngarepé 
wong kabèh. 

14 Kéwan iku nasaraké wong-wong kang 
manggon ing bumi sarana pratandha- 
pratandha, kang wis diwènèhaké supaya 
ditindakaké ana ing ngarepé kéwan 
kang kapisan mau. Wong-wong kang 
manggon ing bumi dikongkon gawé reca 

déning kéwan mau, kanggo ngurmati 
kéwan kang ketaton déning pedhang, 
nanging kang isih tetep urip iku. 

15 Apamanèh kéwan iku dikwasakaké 
nganjingi nyawa marang reca iku mau, 
satemah reca kéwan iku uga bisa 
calathu, sarta njalari saben wong kang 
ora nyembah marang reca kéwan mau 
dipatèni. 

16 Kéwan kang kapindho mau marakaké 
wong kabèh, gedhé utawa cilik, sugih 
utawa mlarat, mardika utawa batur, 
padha diwènèhi tenger ana ing tangané 
tengen utawa ing bathuké, 

17 sarta ora ana wong bisa tetuku utawa 
dodolan kajaba mung kang kanggonan 
tenger mau, yaiku jenengé kéwan mau 
utawa angka pétunganing jenengé. 

l8Kang prelu ing kéné yaiku 
kawicaksanan; sapa kang wicaksana iku 
ngêtunga wilangané kéwan iku, awit iku 
wilangané manungsa, yaiku nem atus 
sawidak enem. 

14 LAku tumuli weruh: Satemené 

Sang Cempé jumeneng ana ing 
gunung Sion, kaayap déning wong 
satus patang puluh papat êwu, kang ing 

bathuké padha tinengeran asmané lan 
asmané Kang Rama. 

2ZAku banjur krungu swara saka 
langit kaya kumrosaking banjir lan 
kaya gumlegeré gludhug. Swara kang 
dakrungu iku kaya swaraning clempung 
kang lagi padha kaunèkaké déning para 
panylempung. 

3Iku padha ngidungaké kidung anyar 
ana ing sangareping dhampar lan ing 
sangareping makluk papat tuwin para 
pinituwa iku, lan ora ana wong kang bisa 
nyinau kidung mau, kajaba mung wong 
satus patang puluh papat èwu kang wis 
padha katebus saka ing bumi. 

“#Yaiku wong-wong kang ora padha 
njemberaké awaké karo wong wadon, 
amarga padha murni kaya prawan. Iku 
kang padha ndhèrèkaké Sang Cempé ing 
satindak-tindaké. Wong-wong iku padha 
katebus saka ing antarané manungsa 
minangka kurban wiwitan sumaos 
marang Allah lan marang Sang Cempé. 

Ana ing cangkemé ora tinemu cidra; 
wong iku padha tanpa cacad. 

6Aku tumuli weruh malaékat liyané 
mabur ing awang-awang ngasta kabar 
kabingahan kang langgeng supaya 

diwartakaké marang wong kang 
padha manggon ing bumi lan marang 
sadhéngah bangsa lan taler tuwin basa 
sarta umat, 

7 sarta pangandikané klawan swara 
kang sora, “Padha wedi-asiha marang 
Allah lan ngluhurna Panjenengané, awit 
wis tekan wektuning pangadilané, sarta 
padha nyembaha marang Panjenengané 
kang wis nitahaké langit lan bumi tuwin 
sagara apadéné sakèhé sumbering 
banyu." 

#Banjur ana malaékat liyané manèh, 
malaékat kapindho, nusul lan ngandika, 
"Wus ambruk, Babél wis ambruk, kutha 
kang gedhé iku, kang wis ngendemi 
sakèhé para bangsa kalawan angguring 
hawa-napsu laku cabul." 

?Tumuli ana malaékat liya, kang katelu 
nusul, pangandikane kanthi swara sora, 
"Menawa ana wong kang nyembah 
marang kéwan lan marang recané iku, 
tuwin nampani tenger ana ing bathuké 
utawa ing tangané, 

10 iku bakal ngombé anggur bebenduné 
Allah, kang wis kasadhiyakaké tanpa 
campuran ana ing tuwung dedukané; 
sarta bakal kasiksa kalawan geni lan 

walirang ana ing ngarepé para malaékat 
suci lan ing ngarsané Sang Cempé. 

Il Anadéné asepé geni paniksa iku 
kumelun ing salawas-lawasé, lan 
paniksané tanpa lèrèn rina-wengi, yaiku 
kang padha nyembah marang kéwan lan 
recané iku, mangkono uga sapa kang 
nampani tengering jenengé." 

l2Kang prelu ing kéné yaiku sabar- 
mantepé para suci, kang padha ngantepi 
pepakoning Allah lan pracaya marang 
Yésus. 

13 Aku tumuli krungu swara saka swarga 
kang ngandika, "Tulisen: Rahayu para 
wong kang mati lan matiné ana ing 
patunggilané Gusti, wiwit ing samengko." 
"Pancèn mangkono," pangandikané Roh, 
"Supaya padha aso saka rekasané, awit 
sakèhing panggawéné padha mbarengi 
lakuné." 

14 Aku banjur weruh: Satemené, ana 
méga putih, lan ing méga mau ana 
kang lenggah kaya Putrané Manungsa, 
mustakané ngagem makutha emas lan 
astané ngasta arit landhep. 

1>Tumuli ana malaékat liyané 
medal saka Padaleman Suci; sarta 
munjuk kalawan swara sora marang 

Panjenengané kang lenggah ing méga 
mau, "Mugi Paduka ngempakaken 

arit Paduka sarta ngenèênana, amargi 
sampun dumugi mangsanipun ngenèni; 
awit panènan ing bumi sampun sepuh." 

16 Panjenengané kang lenggah ing 
méga mau banjur ngempakaké arité ing 
bumi, sarta bumi nuli kaenénan. 

1 Tumuli ana malaékat liyané medal 
saka Padaleman Suci kang ana ing 
swarga; iku uga ngasta arit landhep. 

l8lan ana malaékat liyané manèh 
kang ngwaosi geni medal saka ing 
misbyah; iku banjur nywara kalawan 
sora marang malaékat kang nyepeng 
arit landhep mau, "Aritmu kang landhep 
iku empakna, lan dhompolané wohé wit 
anggur ing bumi undhuhana, awit wohé 
wus padha mateng." 

19 Malaékat mau nuli ngempakaké 
arité ing bumi sarta ngundhuhi wohé 
wit anggur ing bumi lan diuncalaké ing 
bak-pamipitan gedhé, yaiku bebenduné 
Allah. 

20OWohé wit anggur mau tumuli dipipit 
ana ing sanjabaning kutha, lan saka ing 
pamipitan iku ana getih mili, kang nganti 


WAHYU 15,1 -4 49 


tekan kendhalining jaran, lan adohé 
kurang luwih 300 km. 
lAku tumuli weruh pratandha 

1 5 liyané ana ing langit kang gedhé 
lan élok: ana malaékat pitu padha ngasta 
wewelak pitu kang pungkasan, awit iku 
kang mungkasi bebenduné Allah. 

2ZAku banjur weruh rerupan kaya sagara 
kaca campur geni, sarta wong-wong 
kang wis unggul anggoné perang karo 
kéwan iku dalah recané, sarta cacah 
pêtungané jenengé, padha ngadeg ana 
ing pinggiring sagara kaca mau. Sarta 
iku padha nyekel cdempungé Allah. 
sWong-wong iku padha ngidungaké 
kidungé Musa, abdiné Allah, lan kidungé 
Sang Cempé, uniné, "Agung saha élok 
pakaryan Paduka, dhuh Pangéran, Allah 
ingkang Mahakwaos! Adil saha leres 
sadaya margi Paduka, dhuh Rajanipun 
sadaya bangsal 

“Dhuh Pangéran, sinten ingkang 
mboten ajrih, saha mboten ngluhuraken 
asma Paduka? Awit namung Paduka 
piyambak ingkang suci; amargi 
sakathahipun bangsa sami badhé 
sowan sarta nyembah sujud dhumateng 

Paduka, sabab sampun tetéla leresing 
sadaya pangadilan Paduka." 

Sawusé mangkono aku tumuli weruh 
Padaleman Suci -- Tarubing Paseksi -- 
ing swarga, binuka. 

Malaékat pitu kang ngasta wewelak 
pitu mau, padha medal saka Padaleman 
Suci, ngagem mori alus putih resik tuwin 
gumilap lan jajané apaningset emas. 

Makluk siji ing antarané makluk papat 
mau tumuli ngulungaké bokor emas 
pitu marang malaékat pitu mau, kabèh 
kebak isi bebenduning Allah kang gesang 
langgeng ing salawas-lawasé. 

#Padaleman Suci mau nuli kebak pega 
awit saka kaluhurané lan pangwaosing 
Allah, sarta ora ana wong siji-sijia kang 
bisa lumebu ing Padaleman Suci iku, 
sadurungé wewelak pitu kang kaasta 
déning malaékat pitu mau rampung. 

1 6 lAku tumuli krungu swara sora 

saka Padaleman Suci dhawuh 
marang malaékat pitu mau mangkéné, 
"Padha lungaa, bokor pitu kang isi 
bebenduning Allah iku padha suntakana 
ing bumi." 

2 Malaékat kang kapisan banjur tindak 
lan nyuntak bokoré menyang bumi; 

banjur tuwuh memala wudun ngureng 
lan mbebayani banget tumrap wong 
kabèh kang padha nganggo tengeré 
kéwan mau lan kang sujud nyembah 
marang recané. 

3sMalaékat kang kapindho nyuntak 
bokoré ing sagara; banyuné banjur dadi 
getih, kaya getihé wong mati, temahan 
isining segara kang mawa nyawa padha 
mati kabèh. 

#Malaékat kang katelu nyuntak bokoré 
ing kali-kali lan etuking banyu, satemah 
banyuné dadi getih. 

“Aku banjur krungu malaékat kang 
ngwaosi banyu iku munjuk, "Paduka 
punika adil, Paduka ingkang wonten 
sarta ingkang kala rumiyin sampun 
wonten, Paduka ingkang suci, ingkang 
sampun ndhawahi paukuman punika. 

SAmargi tiyang-tiyang punika sampun 
sami ngwutahaken rahipun para suci 
lan para nabi, Paduka inggih sampun 
ngombèêni rah dhateng tiyang-tiyang 
punika; makaten punika sampun 
samesthinipun tumrap tiyang-tiyang 
punika!" 

Apadéné aku krungu misbyah ngucap 
mangkéné, "Dhuh Pangéran, Allah, 

Ingkang Mahakwaos, leres lan adil 
sadaya pangadilan Paduka punika." 

#Malaékat kang kapat nyuntak bokoré 
menyang srengéngé, lan iku nuli 
kaparingan pangwasa mbrangas wong 
kalawan geni. 

Satemah wong padha gosong déning 
panasing geni kang sumelèt, banjur 
padha nyenyamah marang asmaning 
Allah, kang ngwaosi wewelak-wewelak 
iku mau, sarta padha ora mratobat 
supaya ngluhuraké marang Allah. 

l0 Malaékat kang kalima nyuntak 
bokoré menyang dhamparé kéwan iku, 
satemah kratoné iku dadi peteng, sarta 
wong-wong padha nggeget ilaté dhéwé 
marga saka kelaran, 

ll lan banjur padha nyenyamah marang 
Allah ing swarga marga saka kelaran lan 
marga saka wuduné, nanging padha ora 
mratobat saka panggawéné iku. 

12 Malaékat kang kanem nyuntak 
bokoré menyang bengawan Efrat, 
satemah banyuné dadi asat, murih 
cumawis dalané para raja kang rawuh 
saka wilayah wétan. 

13 Aku banjur weruh saka cangkemé 
naga lan cangkemé kéwan tuwin saka 

ing cangkemé nabi palsu iku ana roh 
najis telu padha metu kaya kodhok. 

14yYaiku roh-rohing sétan kang 
nganakaké mukjijat-mukjijat, kang 
padha lunga nggolèki raja-raja 
saindenging jagat, padha diklumpukaké 
diajak perang ing dina kang agung, yaiku 
dinané Allah Kang Mahakwaos. 

1> "Wruhanira, Ingsun rawuh kaya 
maling. Rahayu, wong kang jumaga lan 
kang ngrumat sandhangané, supaya 
anggoné lumaku aja nganti kalawan 
wuda lan aja katon kawirangané." 

l6Tumuli padha kaklumpukaké ana ing 
panggonan, kang ing basa Ibrani aran 
Harmagédon. 

17 Malaékat kang kapitu nyuntak 
bokoré menyang awang-awang. Saka 
Padaleman Suciné banjur kaprungu 
swara kang sora saka ing dhampar iku, 
pangandikané, "Wis kelakon." 

l8Tumuli ana thathit cumlèrèt lan 
gludhug gumleger, sarta ana lindhu 
gedhé kang salawasé bumi dienggoni 
manungsa durung tau kelakon. Kaya 
mangkono lindhu iku nggegirisi banget. 

19 Satemah kutha kang gedhé iku pecah 
dadi telu lan kutha-kuthané para bangsa 

kang padha ora wanuh marang Allah 
padha jugrug. Allah banjur kèngetan 
marang Babél kang gedhé iku, nuli 
kaparingan tuwung kang isi anggur 
bebenduning dukané kebak. 

20 Sakèhé pulo banjur padha musna, lan 
gunung-gunung wis padha ora tinemu 
manèh. 

21 Sarta ana udan ès gedhé, saben 
prongkol boboté sa-talènta, tiba saka 
langit nibani wong-wong, satemah 
wong-wong padha nyenyamah marang 
Allah marga saka wewelak udan ès iku, 
amarga wewelak iku mau nggegirisi 
banget. 

1 7 Salah sijiné malaékat pitu kang 

ngasta bokor pitu iku mau, rawuh 
sarta ngandika marang aku, "Mrénéa, 
aku bakal nuduhaké marang kowé 
paukumané sundel gedhé, kang lungguh 
ana ing papan kang akèh banyuné. 

2 Para raja ing bumi padha tumindak 
cabul karo sundel mau, lan para wong 
kang manggon ing bumi wis padha 
mendem déning angguring bêédhangêé." 

3Ing sajroning roh aku digawa menyang 
ara-ara samun. Aku weruh ana wanita 
nunggang kéwan abang sulak wungu, 

kang awaké kebak tulisan jeneng-jeneng 
panyenyamah. Kéwan iku endhasé pitu 
lan sunguné sapuluh. 

4Déné wanita mau manganggo sarwa 
wungu lan jingga, sarta nganggo 
rerenggan emas, sesotya lan mutiyara, 
sarta ing tangané nyekel tuwung emas 
kang kebak sakèhing barang najis lan 
jejembering laku cabul. 

Lan ing bathuké tinulisan jeneng, 
sawijining wewadi, "Babél gedhé 
baboning para sundel lan sakèhing 
panggawé nistha ing bumi." 

S Anadéné aku weruh wanita mau 
mendem marga ngombé getihé para 
suci lan para seksiné Yésus. Aku gumun 
banget nalika ndeleng iku mau. 

Malaékat mau tumuli ngandika 
marang aku, "Yagéné kowé gumun? 
Kowé dakkandhani wewadiné wanita 
lan wewadiné kéwan tunggangané kang 
endhasé pitu lan sunguné sapuluh iku. 

#Kéwan kang kokdeleng iku mauné 
ana, nanging saiki ora ana, lan bakal 
njedhul saka ing teleng palimenganing 
pati, sarta bakal ngalami rusak. Anadéné 
para kang manggon ana ing bumi, kang 
jenengé ora tinulis ing buku kauripan 

wiwit jagat tinalesan, iku bakal padha 
kaéraman, samangsa padha weruh 
kéwan iku, déné mauné ana saiki ora 
ana, mangka bakal ana manèh. 

Kang prelu ing kéné yaiku budi kang 
wicaksana: endhas pitu iku ngibarati 
gunung pitu kang dilungguhi déning 
wanita mau. 

l0 Karodéné uga ngibarati raja pitu; 
kang lima wus padha ambruk, kang 
siji saiki ana, sijiné durung teka, déné 
samangsa wis teka, iku mung sawatara 
mangsa. 

Il Anadéné kéwan kang mauné ana, 
saiki ora ana, iku dhéwé dadi raja kang 
kawolu lan iya tunggalé kang pitu iku, 
sarta bakal ngalami rusak. 

12 Déné sungu sapuluh kang kokdeleng 
iku raja sapuluh kang durung wiwit 
mréntah, nanging bakal padha nampani 
pangwasaning raja suwéné sajam, 
bebarengan karo kéwan mau. 

131ku padha sarujuk, masrahaké 
kasektèn lan pangwasané marang kéwan 
iku. 

l4Kabèh mau bakal padha nempuh 
perang nglawan Sang Cempé. Nanging 
bakal padha dikalahaké déning Sang 

Cempé, amarga Panjenengané iku 
Gustiné para gusti lan Rajané para raja. 
Wong-wong kang padha nunggal karo 
Panjenengané iya bakal unggul, yaiku 
kang padha katimbalan sarta kang 
padha pinilih apadéné kang setya." 

1> Malaékat mau tumuli ngandika 
marang aku, "Sakèhing banyu kang 
kokdeleng, kang dilungguhi déning 
sundel iku ngibarati para bangsa lan 
rakyat akèh tuwin umat apadéné basa. 

l6 Déné sungu sapuluh kang kokdeleng 
lan kéwan iku bakal padha sengit marang 
sundel iku, kang bakal ditinggal ijèn lan 
kawudan sarta dipangan dagingé, banjur 
kaobong sarana geni. 

1 Amarga atiné wis dipadhangi déning 
Allah supaya nglakoni kang dadi karsané 
kanthi tunggal sedya, apadéné supaya 
masrahaké papréntahané marang kéwan 
iku, nganti tumeka pangandikané Allah 
kabèh wis katetepan. 

18 Déné wanita kang kokdeleng iku, 
yaiku kutha gedhé kang ngerèh para 
raja ing bumi." 

18 1 Sawisé mangkono, aku weruh 
malaékat liyané tumedhak 
saka swarga. Malaékat mau kagungan 

pangwaos gedhé sarta bumi dadi 
padhang marga saka kamulyané. 

2 Malaékat mau nguwuh-uwuh kalawan 
swara sora, "Wis ambruk, Babél wis 
ambruk, kutha gedhé iku. Lan wis dadi 
padunungané roh-roh jahat lan papan 
pandhelikané sakèhing roh najis, tuwin 
papan pandhelikané sarupaning kéwan 
kang najis lan kang sinengitan, 

Sawit sakèhé para bangsa wis padha 
ngombé anggur hawa-napsuné kang 
cabul, sarta para raja ing bumi padha 
laku-jina karo Babél, tuwin para sudagar 
ing bumi wis padha dadi sugih marga 
saka nguja hawa-napsuné." 

“Aku tumuli krungu swara liyané, 
saka swarga, kang ngandika, "Hé, 
umatingsun, padha sumingkira saka 
kutha iku, supaya sira aja nganti 
kalêpètan ing dosané, lan aja nganti 
mèlu kena ing wewelak-wewelaké. 

“Amarga dosa-dosané wis tumpuk- 
undhung kongsi sundhul ing langit, lan 
Allah wis ngèngeti sakèhing pialané. 

OWalesen kaya kang dadi pamalesé 
marang sira, lan tikelana loro pamalesmu 
tumrap panggawéné, tuwungé kang 
kanggo nyampur iku isênana tikel loro. 

7 Siksanen lan gawénen prihatin, 
timbang karo anggoné wis ngrasakaké 
kaluhuran lan kamuktèn. Sabab osiking 
atiné mangkéné: Aku lungguh ing 
dhampar kaya raja, aku dudu randha, 
lan aku ora bakal ngalami prihatin. 

#Mulané sakèhing wewelaké bakal 
nekani bareng sadina, yaiku pageblug 
lan prihatin tuwin pailan; sarta bakal 
kaobong ing geni, amarga Gusti Allah, 
kang ngadili iku kwaos." 

2 Para raja ing bumi, kang padha laku 
bédhang lan urip mukti karo wanita mau, 
samangsa padha ndeleng asepé geni 
kang ngobong Babél iku, bakal padha 
nangisi lan nggrantesaké. 

l0 Para raja mau bakal padha ngadeg 
ana ing kadohan, awit saka wediné 
marang panyiksané, lan bakal ngucap, 
"Cilaka, cilaka kowé, hé kutha gedhé 
Babél, hé kutha kang santosa, sabab 
paukumanmu wis kelakon mung ing 
sajroné sajam baé!" 

11 Para sudagar ing bumi padha nangisi 
lan sesambat, marga wis ora ana kang 
tuku dagangané, 

12 yaiku dagangan arupa emas lan 
pérak, sesotya lan mutiyara, mori alus 

lan kain sutra wungu lan kain jingga, 

barang warna-warna saka kayu wangi, 
dandanan warna-warna saka gadhing, 
saka kayu kang larang, saka prunggu, 
wesi lan marmer, 

13 manis-jangan lan bumbu-bumbu, 
lenga wangi, blendok mur lan menyan, 
anggur lan lenga, glepung alus lan 
gandum, sapi lan wedhus, jaran lan 
kréta, batur lan malah nyawané wong. 

141ku kabèh bakal padha ngucap, 
"Sarupaning pepénginané atimu iku wis 
musna; samubarang kang gumebyar lan 
éndah iku wis sirna saka ing ngarepmu, 
ora bakal ketemu manèh." 

1> Wong kang dedagangan barang- 
barang iku mau, kang wis dadi sugih 
marga saka iku, bakal padha ngadeg ana 
ing kadohan awit saka wediné marang 
anggoné kasiksa, sarta padha nangis lan 
sesambat, 

l6 pangucapé, "Cilaka, cilaka kutha 
gedhé, kang manganggo mori alus, 
tuwin kain wungu lan jingga, sarta 
nganggo rerenggan emas, lan sesotya 
tuwin mutiyara iku, amarga sajroné 
sajam baé kasugihan kang samono iku 
wus lebur." 

17 Saben jurumudhi lan para kang 
lelayaran, tuwin para punggawa kapal 
lan sakèhé wong kang panguripané ana 
ing sagara, padha ngadoh, 

l8jan padha weruh asepé geni kang 
ngobong, banjur nguwuh-uwuh, 
pangucapé, "Kutha endi kang madhani 
kutha gedhé iki?" 

19 Banjur padha nguwur-uwuraké lebu 
ing sirahé, sarta nywara sora kalawan 
nangis lan sesambat pangucapé, "Cilaka, 
cilaka kutha gedhé, kang njalari sakèhé 
wong kang padha duwé kapal ana ing 
sagara, wus dadi sugih déning dagangan 
kang larang, amarga kutha iku wus lebur 
ing sajroné sajam baé. 

20 Padha bungaha marga saka iku, hé 
swarga, lan para suci, para rasul sarta 
para nabi, sabab Allah wus ndhawahaké 
paukuman marang kutha iku marga saka 
kowé kabèh." 

2lTumuli ana malaékat kang prakosa, 
ngangkat watu kang gedhéné sawatu 
panggilingan, banjur kajeguraké ing 
sagara, pangandikané, "Iya kaya 
mangkono iku kutha gedhé Babél, bakal 
kauncalaké sarosané mangisor, lan 
banjur ora bakal tinemu manèh. 

22 Swarané cdempung sarta para 
pasindhèn, tuwin swaraning suling 
apadéné kalasangka, bakal ora keprungu 
manèh ana ing antaramu, lan wis bakal 
ora ana wong kang olah sarupaning 
kagunan kang tinemu ana ing antaramu, 
sarta swarané panggilingan bakal ora 
kaprungu manèh ana ing antaramu. 

23 Padhanging lampu bakal ora 
madhangi kowé manèh, lan swarané 
pengantèn lanang lan wadon bakal 
ora keprungu manèh ing kowé. Awit 
sudagar-sudagarmu iku mauné padha 
dadi panggedhéné bumi, lan marga 
saka tenungmu sakèhing bangsa padha 
disasaraké." 

241ng kutha iku tinemu rahé para nabi 
lan para suci, apadéné getihé sakèhing 
wong, kang padha kapatènan ana ing 
bumi. 

19 1 Sawisé iku aku krungu swara 

sora kaya swarané wong golongan 
gedhé ana ing swarga, pangucapé, 
"Haléluya! Karahayon lan kamulyan 
sarta pangwaos punika wonten ing Allah 
kita, 

Zawit leres lan adil sakathahing 
pangadilanipun, amardi 

Panjenenganipun sampun ngadili 
sundel ageng punika, ingkang ngrisak 
bumi sarana lampah-cabulipun; sarta 
Panjenenganipun punika ingkang 
sampun malesaken rahing para 
abdinipun dhateng wanita punika." 
3Tumuli padha ngucap kang kaping 
pindhoné, "Haléluya! Inggih, asepipun 
punika kumelun langgeng ing salami- 
laminipun." 

“4Para pinituwa patlikur lan makluk 
papat iku banjur padha sujud lan 
nyembah ing ngarsané Allah kang 
lenggah ing dhampar, sarta munjuk, 
"Amin, Haléluya!" 

“Tumuli keprungu swara saka dhampar 
iku, "Padha saosa puji marang Allah kita, 
hé para abdi kabèh, sira kang padha 
wedi-asih marang Panjenengané, kang 
cilik lan kang gedhé!" 

Aku banjur krungu kaya swarané wong 
golongan gedhé, kaya kumrosaking 
banjir lan kaya swarané gludhug kang 
gumuruh, tembungé, "Haléluya! Amarga 
Pangéran, Allah kita, Kang Mahakwaos, 
wis jumeneng raja. 

“Payo kita padha sumyak- 
sumyak asukarena, lan ngluhuraké 

Panjenengané! Amarga wis tekan ing 
dina palakramané Sang Cempé, lan 
pangantèn putri wis rumanti. 

#Pangantèné putri kaparingan 
pangageman mori alus kang putih 
resik gumilap!" (Mori alus iku ngibarati 
kautamané para suci.) 

2Aku tumuli dingandikani mangkéné, 
"Nulisa: Rahayu wong kang tinimbalan 
marang bujana palakramané Sang 
Cempé." Sarta aku dingandikani 
manèh, "Iki sabda kang satuhu, iya 
pangandikané Allah." 

10 Aku banjur sujud nyungkemi 
sampéyané kang ngandika mau, nanging 
tumuli dingandikani, “Aja mangkonol 
Aku iki abdi, padha kaya kowé lan 
para Sadulurmu, kang padha nduwèni 
paseksiné Yésus. Sujuda marang Allah! 
Awit paseksi bab Yésus iku rohing 
pameca." 

11 Aku banjur weruh swarga menga: 
Satemené, ana jaran putih; déné asmané 
kang nitihi, "Sang Setya-tuhu lan Sang 
Sanyata." Panjenengané nindakaké 
pangadilan lan paprangan kalawan adil. 

12Tingalé kaya urubing geni lan 
mustakané ngagem makutha akèh, sarta 

Panjenengané ngagem seratan asma 
kang ora kasumurupan ing wong, kajaba 
mung Panjenengané piyambak. 

13 Pangagemané jubah kang wis 
kacelup ing getih, sarta asmané kasebut, 
"Sabdaning Allah." 

14 Kabèh wadya-bala ing swarga 
padha ndhêrèkaké tindaké; lan padha 
nunggang jaran putih sarta manganggo 
mori alus kang putih memplak. 

1> Saka ing tutuké metu pedhang kang 
landhep, kang bakal disabetaké marang 
sakèhing bangsa. Panjenengané kang 
bakal ngengèn kalawan gada wesi lan 
bakal meres anggur ana ing pamipitan 
anggur, yaiku bebendu dedukaning 
Allah, Kang Mahakwaos. 

16 Ana ing jubahé, lan wentisé tinulisan 
asma, "Rajané para raja lan Gustiné para 
gusti." 

17 Aku tumuli weruh malaékat jumeneng 
ana ing srengéngé, sarta nguwuh klawan 
swara sora marang sakèhing manuk 
kang mabur ana ing awang-awang, 
dhawuhé, "Mrénéa, padha nglumpuka 
ing bujanané Allah, bujana kang gedhé, 

18 padha mangana dagingé para raja, 
lan dagingé para sénapati perang sarta 

dagingé para kang kwasa, apadéné 
dagingé jaran lan kang padha nunggangi 
sarta dagingé sarupaning wong kang 
mardika lan batur tukon, kang cilik lan 
kang gedhé." 

19 Aku tumuli weruh kéwan iku lan 
para raja ing bumi sawadya-balané 
padha nglumpuk arep nglawan perang 
marang Panjenengané Kang Nitih jaran 
iku sawadya-balané. 

20Kéwan iku banjur dicepeng, bareng 
karo para nabi palsu, kang wis nindakaké 
mukjijat ana ing ngarepé, kagawé 
nasaraké wong kang wis padha nampani 
tenger saka kéwan iku lan padha 
nyembah recané. Sakaroné padha 
kacemplungaké urip-uripan ing sagara 
geni welirang kang murub ngalad-alad. 

21 Déné wong-wong liyané padha 
dipatèni déning Panjenengané Kang 
Nitih jaran, sarana pedhang, kang metu 
saka ing tutuké; sakèhing manuk banjur 
padha wareg mangan dagingé. 

20 LAku tumuli weruh ana malaékat 

tumedhak saka swarga ngasta 
kunci teleng-palimenganing pati lan 
ranté gedhé ing astané; 

2 malaékat mau nyepeng naga, si ula 
kang saka jaman wiwitan, yaiku Iblis 
utawa Sétan. Nuli diranté sèwu taun 
lawasé, 

3banjur diuncalaké menyang teleng- 
palimenganing pati, nuli katutup lan 
ing sandhuwuré disèêgel, supaya Iblis 
utawa Sétan iku aja nasaraké para umat 
manèh, sadurungé ganep sêwu taun 
mau; sawusé mangkono bakal kaeculaké 
sawatara mangsa. 

4Aku banjur weruh dhampar-dhampar 
lan kang padha nglenggahi; sarta padha 
diampili pangwaos kanggo ngadili. Aku 
uga weruh nyawané wong-wong kang 
wis katigas guluné marga saka paseksiné 
bab Yésus lan marga saka pangandikané 
Allah; kang ora padha nyembah kéwan 
iku dalah recané, sarta kang ora nampani 
tenger ana ing bathuké lan ing tangané, 
iku kabèh padha urip manèh lan ndhèrèk 
ngratoni, bareng karo Kristus lawasé 
sèwu taun. 

“Nanging wong-wong mati liyané iku 
ora padha urip manèh sadurungé genep 
sèwu taun mau. Iku patangèn kang 
kapisan. 

#Rahayu lan suci wong kang kaparingan 
panduman ing patangèn kang kapisan 
iku. Wong iku padha ora kawasésa 
manèh déning pati kang kapindho, 
nanging bakal padha dadi imamé Allah 
lan Kristus, sarta bakal ndhèrèk ngratoni 
bareng karo Panjenengané nganti sèwu 
taun lawasé. 

7 Sawisé genep sèwu taun iku mau, 
Iblis tumuli bakal kaeculaké saka ing 
pakunjaran, 

Scsarta bakal metu nasaraké para 
bangsa kang ana ing kéblat-papat, yaiku 
Gog lan Magog, padha dikerigaké kaajak 
maju perang, cacahé kaya wedhi ing 
sagara. 

2Tumuli padha ambyuk mratani 
saindenging jagat, sarta ngepung 
pasanggrahané para balané wong suci 
lan kutha kang kinasih iku. Nanging 
banjur ana geni tumurun saka langit, 
memangsa wong-wong mau, 

l0 déné Iblis, kang nasaraké wong-wong 
mau, nuli kacemplungaké ing sagara 
geni welirang, yaiku panggonané kéwan 
lan nabi palsu mau, lan iku bakal padha 
kasiksa rina-wengi ing salawas-lawasé. 

11 Aku banjur weruh dhampar gedhé 
putih lan Panjenengané, kang lenggah 
ing kono. Bumi lan langit padha sirna 
saka ngarsané lan wis ora ketemu 
manèh dunungé. 

12 Aku tumuli weruh wong mati, gedhé 
cilik, padha ana ing ngarep dhampar 
iku. Kabèh kitab banjur padha kabukak 
lan ana kitab liyané kang uga kabukak, 
yaiku kitab kauripan. Wong-wong 
mati mau tumuli padha diadili miturut 
panggawéné adhedhasar apa kang 
katulis ing kitab-kitab mau. 

13 Sagara banjur masrahaké wong-wong 
mati kang ana ing jeroné, apadéné pati 
lan kratoné pati iku padha masrahaké 
wong-wong mati kang ana ing kono, 
sarta iku kabèh padha diadili miturut 
panggawéné dhéwé-dhéwé. 

14 Pati lan kratoning pati banjur padha 
kajeguraké ing sagara geni. Iku pati 
kang kapindho: Sagara geni. 

15 Saben wong kang jenengé ora 
katulis ana ing kitab kauripan mau, iku 
kajeguraké ing sagara geni. 

2 1 LAku tumuli weruh langit anyar 
lan bumi anyar, awit langit kang 

kapisan lan bumi kang kapisan wis sirna, 
lan sagara uga wis ora ana manèh. 

2Lan aku uga weruh kutha suci, 
Yérusalèm kang anyar, tumurun saka ing 
swarga, saka ing Allah, kang kacawisaké 
kaya pangantèn putri kang dipaèsi 
lumadi marang kakungé. 

3SAku banjur krungu swara sora 

kang ngandika saka ing dhampar iku, 
"Delengen, tarubing Allah ana ing 
tengahing manungsa, lan Panjenengané 
bakal dedalem ana ing antarané 
manungsa. Iku bakal padha dadi umaté, 
lan Allah piyambak bakal nunggil sarta 
dadi Allahé. 

“Panjenengané bakal ngusapi sakèhé 
luh saka ing mripaté, lan bakal ora 
ana pati manèh; sedhih lan pasambat 
apadéné kasusahan iya wis ora ana 
manèh; amarga samubarang kang lawas 
wis padha kapungkur." 

= Panjenengané kang lenggah ing 
dhampar banjur ngandika, "Delengen, 
samubarang kabèh sundadèkaké anyar!" 
Pangandikané manèh, "Sira nulisa, 

awit pangandika iki kena diprecaya lan 
bener." 

@Sarta aku dipangandikani manèh, 
mangkéné, "Samubarang kabèh wis 
kelakon. Ingsun iki Alfa lan Oméga, Kang 
Wiwitan lan Kang Pungkasan. Wong kang 
ngelak bakal Sunparingi ngombé kanthi 
lalahanan saka tuking banyu kauripan. 

7Sing sapa unggul, bakal tampa iki 
kabèh, sarta Ingsun bakal dadi Allahé, 
lan iku bakal dadi putraningsun. 

#Nanging para wong kang jirih, 
kang padha ora pracaya, kang padha 
tumindak nistha, kang gawéné padha 
mematèni, sundel-sundel, kang padha 
olah panenungan, kang padha nyembah 
brahala, lan sakèhing para-cidra, iku 
padha olèh pandumané ana ing sagara 
geni welirang kang murub ngalad-alad; 
yaiku pati kang kapindho." 

Malaékat panunggalané malaékat pitu 
kang ngasta bokor pitu isi kebak wewelak 
pitu kang wekasan iku banjur rawuh, 
panjenengané nuli ngandikani aku, 
"Mrénéa, kowé daktuduhi pangantèn 
putri, garwané Sang Cempé." 

l0Tumuli, ing sajroning roh, aku 
diasta panjenengané menyang gunung 
kang gedhé lan dhuwur, aku ditedahi 

kutha kang suci, yaiku Yèrusalèm kang 
tumurun saka swarga, saka Allah. 

11 Kutha iku kebak kamulyané Allah lan 
cahyané kaya sesotya kang adi linuwih, 
kaya sesotya yaspis, bening saèmper 
kristal. 

12 Bètèngé gedhé lan dhuwur, ana 
gapurané rolas; lan ing sandhuwuré 
gapura-gapura mau ana malaékaté 
rolas, sarta ana tulisan jenengé taler 
Israél rolas. 

137Tng sisih wétan ana gapurané telu, 
ing sisih lor telu, ing sisih kidul telu, ing 
sisih kulon telu. 

14Ing bètèngé kutha iku ana tetales- 
watu rolas, ing kono ana tulisan asmané 
para rasulé Sang Cempé cacahé rolas. 

1> Malaékat kang ngandikani aku iku 
ngasta piranti ngukur saka emas, kagem 
ngukur kutha iku, sarta gapurané lan 
bètèngé. 

l6 Kutha iku wanguné pesagi, dawané 
padha karo ambané. Déné anggoné 
ngukur kutha iku ngagem piranti ngukur 
mau: kurang luwih rong êwu patang atus 
kilometer; dawané lan ambané sarta 
dhuwuré iku padha. 

17 Bètèngé uga diukur tinemu kurang 
luwih sewidak meter, manut ukurané 
manungsa, kang iya dadi ukurané 
malaékat. 

18 Bètèng iku kabangun saka sesotya 
yaspis; lan kuthané iku saka emas tulèn, 
kaya kaca murni. 

19 Tetalesé bètèng kutha padha 
rinengga ing sesotya adi manéka-warna. 
Tetalesé kang kapisan iku yaspis, kang 
kapindho nilam, kang katelu mirah, kang 
kapat jamrud, 

20 kang kalima sardonik, kang kanem 
sardis, kang kapitu retna cempaka, kang 
kawolu beril, kang kasanga krisolit, kang 
kasepuluh krisopas, kang kasewelas 
lazuardi, lan kang karolas kecubung. 

21 Gapurané rolas iku arupa mutiyara 
rolas; saben gapura wujud mutiyara siji, 
lan dalan-dalané kutha iku saka emas 
tulèn, kaya kaca kang bening. 

221Ing kono aku ora weruh Padaleman 
Suci; amarga Allah, Pangéran kang 
Mahakwaos iku Padaleman Suciné, 
mangkono uga Sang Cempé. 

23 Kutha iku ora mbutuhaké padhanging 
srengéngé lan rembulan, amarga 

kamulyané Allah kang madhangi lan 
Sang Cempé kang dadi damaré. 

24 Para bangsa bakal padha lumaku ana 
ing pepadhangé sarta para raja ing bumi 
padha ngaturaké kamulyané marang 
Panjenengané; 

2> gapurané bakal ora kainebaké ing 
sadina muput, awit ing kono bakal ora 
ana wengi manèh. 

26 Karodéné kamulyan lan kaurmatané 
para bangsa uga bakal kagawa 
kasaosaké marang Panjenengané. 

27 Nanging sabarang kang najis bakal 
ora bisa mlebu mrono, utawa wong 
kang nindakaké panggawé nistha utawa 
cidra; kejaba mung wong-wong kang 
jenengé padha katulis ing kitab kauripan 
kagungané Sang Cempé. 

22 lAku tumuli dituduhi kali 

banyuning kauripan, kang bening 
kaya kristal, kang mili metu saka ing 
dhamparé Allah lan dhamparé Sang 
Cempé. 

2Ing satengahé dalaning kutha iku, 
yaiku ing sakiwa-tengené bengawan, ana 
wit kauripan kang metokaké woh ping 
rolas, saben sasi sapisan; lan godhongé 

wit iku mau dianggo maluyakaké para 
bangsa. 

3Ing kana bakal ora ana laknat manèh. 
Dhamparé Allah lan Sang Cempé bakal 
ana ing tengahé, lan para abdiné bakal 
padha ngabekti marang Panjenengané, 

“lan bakal padha nyawang pasuryané 
sarta bakal katulisan asmané ing 
bathuké. 

“Ing kana bakal ora ana manèh 
wayah bengi, sarta ora mbutuhaké 
padhanging damar utawa padhanging 
srengéngé, amarga Pangéran Allah bakal 
madhangi, sarta wong-wong mau bakal 
padha mréntah dadi raja langgeng ing 
salawas-lawasé. 

Aku tumuli dingandikani mangkéné, 
"Pangandika iku mau satuhu lan nyata, 
sarta Pangéran, Allah kang paring roh 
marang para nabi, wis ngutus malaékaté 
supaya nuduhaké marang para abdiné 
apa kang pinasthi énggal kelakon." 

7 "Satemené Ingsun bakal énggal 
rawuh. Rahayu wong kang netepi 
pangandika pamecané kitab iki!" 

SAnadéné aku, Yohanes, kang wis 
ndeleng lan krungu prakara iku mau 
kabèh. Sawusé krungu lan ndeleng, 

aku nuli sumungkem ing sampéyané 
malaékat, kang wus nedahaké iku mau 
kabèh marang aku, prelu sujud. 

Nanging pangandikané marang 
aku, "Aja mangkonol Amarga aku iki 
abdi, padha kaya kowé lan sadulur- 
sadulurmu tunggal pracaya, para nabi, 
sarta sakêhing kang padha netepi 
pangandikané kitab iki. Sujuda marang 
Allah!" 

l0Aku tumuli dingandikani manèh, 
"Pangandika pawedhar-wangsité kitab iki 
aja sira sègel, awit wektuné wus cedhak. 

11 Sing sapa gawé duraka, terusna 
gawé duraka, sing sapa jember, terusna 
njemberaké awak; lan sing sapa laku 
bener, terusna laku bener; sing sapa 
suci, terusna nucêkaké awaké!" 

12 "Gatemené Ingsun bakal énggal 
rawuh, sarta ngasta ganjaraningsun, 
kagawé males marang saben wong 
miturut sapanggawéné. 

13 Ingsun iki Alfa lan Oméga, Kang 
Murwani lan Kang Mungkasi, Kang 
Wiwitan lan Kang Pungkasan. 

I14 Rahayu wong kang padha ngumbah 
sandhangané. Iku kang bakal padha 
duwé wewenang tumrap kauripan, 


WAHYU 22.15 - 18 77 


lan lumebu ing kutha, liwat gapura- 
gapurané. 

1> Nanging asu lan para juru-tenung, 
tuwin para sundel, wong kang gawé 
pati, lan kang padha nyembah brahala, 
sarta saben wong kang dhemen lan 
nglakoni para-cidra, iku padha ana ing 
sanjabaning kutha. 

l6Ingsun, Yésus, wis ngutus 
malaékatingsun supaya gawé paseksi 
tumrap iku kabèh marang sira kanggo 
pasamuwan-pasamuwan. Ingsun iki 
sogolan, yaiku trahé Dawud, lintang 
panjer ésuk kang mancorong." 

17 Roh lan pangantèn putri padha 
nyebut, “Paduka mugi rawuh!" Lan sapa 
kang krungu, iku munjuka, “Paduka 
mugi rawuh!" Lan sapa kang ngelak, 
nyedhaka lan sapa kang gelem, njupuka 
banyu kauripan kanthi lelahanan. 

18 Aku awèh paseksi marang saben 
wong kang ngrungokaké pawedhar- 
wangsité pangandika ing kitab iki, 
"Menawa ana wong kang muwuhi 
apa-apa ing pangandika iki, Allah bakal 
muwuhi wewelak marang wong iku, 
padha kaya kang katulis ing kitab iki. 

19 Lan menawa ana wong kang ngurangi 
pangandikané kitab pamedhar-wangsit 
iki, Allah bakal mundhut pandumané 
saka ing wit kauripan lan saka ing kutha 
suci, kaya kang katulis ana ing kitab iki." 

20 Panjenengané kang nglairaké paseksi 
iku mau kabèh ngandika mangkéné, 
"Iya, Ingsun énggal rawuh!" Amin, 
inggih Gusti Yésus, Paduka mugi rawuh! 

21 Sih-rahmaté Gusti Yésus nunggila ing 
kowé kabèh! Amin. 

